
VILKO RIEGER: 


TEMELJI NARODNE IDEOLOGIJE 


Nema nikakove sumnje, da je pod utjecajem ozbiljnih 
i sudbonosnih vremena, u kojima danas živimo, formiran 
poseban mentalitet u one narodne generacije, koja je nikla 
i izrasla u suvremenom ambijentu punom nemira, velikih 
problema i neočekivanih zbivanja, i koja pri tome nije za- 
boravila na dužnosti prema svojemu malome narodu. Da- 
kako, da taj mentalitet ne posjeduju oni, koji su pod utje- 
cajem internacionalističkih doktrina zabacili ideju narod- 
nosti, kao i oni, koji su u narodu gledali samo sredstvo za 
zadovoljenje svojih egocentričkih potreba. No takovih ele- 
menata nalazi se u narodu razmjerno maleni broj i stoga 
ne će biti pretjerana tvrdnja, da je taj posebni narodni 
mentalitet postao uistinu svojina čitavoga naroda. 

Bitni sastavni dijelovi opće narodne psihe inkorpori- 
rani su u tri jednostavne formule i to: 1. u idealima, koje 
posjeduje svaki narod, a koji su sadržani u poznatom 
Mazzinievom načelu; 2. u činjenici o samonikloj, 
autohtonoj narodnoj kulturi; i 3. u osjećanju 
potrebe, da se socijalna pitanja rješavaju na bazi se- 
ljačkoga naroda i sa stanovišta seljaštva, kao osno- 
vice cjelokupnoga narodnoga života. Ova tri naziranja, koja 
prevladavaju u općem narodnome mentalitetu su primarni 
faktor u stvaranju kulturnoga, socijalnoga, nacionalnoga, pa 
i političkoga programa, i stoga ih treba uzimati kao osno- 
vicu kod rješavanja svih vitalnih problema narodnoga ko- 
lektiva. 

Doduše nije lako sastavljati danas velike i opširne pro- 
grame, jer se prilike brzo mijenjaju, a ono, što se danas 
smatralo potrebnim i suvremenim, bit će sutra možda već 
zastarjelo. No osnovni principi ostaju gotovo uvijek isti, 
njihova evolucija je vrlo spora ili nikakova. I upravo na 
temelju tih fundamentalnih načela, koji su utjelovljeni u 

mentalitetu nove narodne generacije, treba graditi i izgra- 
diti osnovne smjernice svakoga narodnoga pokreta. 


1. Iz prvoga sastavnog elementa narodne psihe, t. j. 
ideje narodnosti jasna je i nacionalna orijentacija 
nove narodne generacije. No uz tu orijentaciju, koja je 
izvan svake diskusije, nameće se goruća potreba narodne 
sloge, prikupljanju svih narodnih snaga i jedinstvenoga 
narodnoga nastupanja. Sva stara razmimoilaženja treba da 
padnu u zaborav, da se zajedničkim naporima svladaju sve 
zapreke i da ideja naroda kao kulturne zajednice nađe 
praktičnu primjenu u običnome životu. To ne znači unifor- 
 miranje mozgova, kako bi možda netko mislio, nego samo 
suradnju svih pojedinaca u potpunoj slobodi i međusobnoj 
snošljivosti. Jedinstveno narodno gibanje, jedin- 
stveno vodstvo, sporazumno rješavanje ev. sporova i stva- 
ranje čvrstih falanga protiv neprijatelja narodnoga pokreta 
(marksisti i dr.), koji hoće da unište narodne razlike i hoće 
da stvore jedinstvenu (svjetsku) državu — to su one ideje, 
koje treba da prožimaju cjelokupno naše narodno zbivanje. 
I sigurno je, da danas nema takovog autoriteta, kojega bi 
narod slijedio u slučaju, da napusti u ovim riječima sadr- 
žanu osnovnu narodnuorijentaciju. 

2. Na kulturnome se području već potpuno iskristali- 
zirala velika ideja o konzerviranju i unapređivanju auto h- 
tone narodne kulture, koja je stvorena naporom 
mnogih narodnih generacija. I taj je princip već posve izvan 
diskusije, jer je neosporivo, da je narodna kultura ono, što 
obilježuje neki narod, što ga čini narodom i omogućuje mu 
egzistenciju. Uništi li se ta kultura, kako to namjeravaju 
marksisti, i stvori li se neka imaginarna »proleterska« kul 
tura, nestat će i narodnih individualiteta naročito malih na 
roda. I upravo stoga, obrana i unapređivanje narodne kul. 
ture je najvažnije sredstvo za očuvanje narodnih indivi- 
dualiteta. 

S time u vezi treba naglasiti, da književnici i umjetnici 
treba da budu stalno u dodiru s narodom, da proživljuju 
ono što i narod. Kada se veseli narod, da se i oni vesele, a 
kada narod pati, da i oni pate. Naši književnici treba da u 
svojim djelima dadu narodni izraz, da se ne udaljuju od 
narodi i da ne rade protiv njegovih interesa. Jedino u tome 

slučaju narod će ih objeručke prigrliti, a njihova će djela 
postati vodič za nove narodne generacije. 

3. Danas je više nego očita važnost rješavanja različ- 
nih socijalnih problema. Radi toga svaki nacionalni 
pokrettreba da bude istovremeno i socija- 
lan, t. j. da ima izgrađene principe, na temelju kojih misli 
izgraditi društveni poredak. Kod toga je u seljačkome na- 
rodu conditio sine qua non da se polazi sa seljačkoga 
stanovišta, koje je istovremeno antikapitali- 
stičko i antimarksističko. 

Kapitalizam je antinacionalan i antiseljački i zato mu | 
treba postaviti granice i evolutivnim putem stvarati novo 
društvo, koje se ne će temeljiti ni na privatnom ni na 
državnom kapitalizmu, već će mu biti bazom zadružna 
organizacija privrednoga života. 

Marksizam je također antinacionalanianti- 
seljački, jer: a) uništava seljaštvo i proletarizira ga; 
b) hoće da stvori novu »proletersku« internacionalnu kul- 
turu i uništi pojedine narodne kulture; c) u ruskoj praksi 
marksizam je pokazao svoju sterilnost u pogledu rješavanja 
socijalnoga pitanja i svoju protuseljačku orijentaciju (a naš 
narod je seljački narod!); d) marksizam je zastario, jer je 
stvoren u prilikama drukčijim od današnjih; e) ne odso- 
vara duhu našega naroda, jer mu je autor Židov Karl Marx; 
f) marksizam je dogmatičan i ne uvažuje opće konkretne 
prilike, u kojima naš narod danas živi; g) svojom inten- 
zivnom propagandom želi da podvoji narod i razbije nje- 
govu i te kako potrebnu kompaktnost; i t. d., it. d. 

Seljačko gospodarstvo je osnovica cjelokupnog na- 
rodnog gospodarstva, a slobodno seljaštvo i nezavisni se- 
ljački domovi glavni su oslonac narodnog individualiteta. 
Stoga treba u prvom redu zaštititiseljaštvo i rije- 
šiti seljačke probleme, a to se ne će učiniti tako, da se 
seljacima oduzme njihova zemlja (t. j. da se kolektivizira) 
i tako uništi njihova sloboda, već jedino da se odbaci svaki 
dogmatizam i da se odaberu najpovoljnije metode 
za konkretne prilike. Potreban je dakle izvjestan ek1e k- 
ticizam u traženju puteva za rješavanje ne samo se- 
ljačkih, već i radničkih problema. Tu se dakako ne smije 
podcijeniti enormna važnost različnih vrsta zadrugar. 


3 


stva, staleških organizacija i prosvjetnih 
društava 

4. Treba naročito istaknuti, da naše rješenje narod- 
nih, kulturnih i socijalnih problema ne smije biti umjetno 
nakalamljeno na našu sredinu kao na pr. marksističko. Naš 
narod ne može zato prihvatiti niti boljševizam (socijalizam, 
komunizam), a niti fašizam ili nacionalni socijalizam onako, 
kako se oni provode u Italiji i Njemačkoj. Naše rješe- 
njetreba daje produktnašihprilikaiduše 
našeganarodnoga kolektiva, t.j. treba da bude 
prikladno da se primjeni u našem narodu. No to još ne 
znači, ako neka institucija pokaže u drugom narodu uz 
slične prilike povoljne rezultate, a ne protivise shva- 
ćanjima našega seljačkoga naroda, da je mi 
ne ćemo prihvatiti. Odbiti takovu povoljnu instituciju, zna- 
čilo bi bez sumnje načiniti veliku ludost. 

Što se tiče problema o odnosu demokracije i Pareto- 
vog »elitnog principa«, u narodnoj državi nema on 
velikoga značenja. Niti demokracija, a niti »elitni princip« 
ne mogu nam postati nekim kumirom i dogmom, kojem će 
se svi klanjati. Ima momenata u narodnome progresu, kada 
je demokracija od i te kakove važnosti i potrebe, a 
ima ih (a to je onda, kada marksističke klike odvode narod 
u propast), kada Paretov elitni princip mora nužno 
doći do izražaja. Sistemi su uglavnom sporedni, a glavno 
je, da je narod sretan i zadovoljan i da nije 
ugrožena njegova sloboda. Uostalom u momentima, kada 
elitni princip dobiva sankciju od ogromne većine naroda, 
bilo bi pogrešno zastupati stajalište, da se tu ne radi o 
“izvjesnoj demokratskoj formi. 

Dakle ono, što će u konkretnim prilikama biti korisno 
za narodni kolektiv, a ne kosi se s gore iznesenim načelima, 
t.j. snarodnom idejom i idejom socijalne 
prav de (kao produktom mentaliteta nove narodne sgene- 
racije) — pokazivat će narodnim vođama putove narodnoga 
napretka i posredovati, da se riješe svi gorući problemi 
narodnoga života. 


DR. ĆIRO TRUHELKA: 
ZEMUNIČARI NAŠEG NEOLITIKA 


U prvim fazama svoga razvoja ovisio je obiteljski i 
društveni odnošaj žene prema mužu u glavnom od dva 
faktora: od kulturnog i od intelektualnog ste- 
pena ljudstva. Čim je ovaj niži, tim je autoritet žene 
prema mužu jači,a čim jeon viši,raste autoritet muža 
nad ženom. To je prividni paradoks, ali o njegovoj istini- 
tosti uvjeriti će nas kratki osvrt na ono davno doba, kada 
se u Evropi formiralo prvo ljudsko društvo, kada su se po- 
lagali prvi temelji Praevrope. 

Pokušat ću da skrenem pozornost u prošlost, od koje 
nas odvaja preko 5000 godina i da prikažem društvene pri- 
like naroda, koji je u IV. mileniju pr. I. živio na našem i 
na području čitavog jugoistoka Evrope. Međurječje Save 
i Drave bilo je onda naseljeno prilično gusto. Niz dolove 
rijeka nizala su se brojna sela urođenika, a najznatnija 
među njima bila su u Vučedolu kod Vukovara, u Adašev- 
cima, u Neudorfu kod Vinkovaca, u Dalju, Sarvašu, Qsije- 
ku, Samatovcima i Kolođvaru kod Čepina. U Bosni bilo je 
takih naselja, kod D. Klakara, Novog Šehera, Kotorca, Voj- 
kovića, Varvare i osobito kod Butmira u Sarajevskom polju, 
koje je radi svojih iskopina izašlo na svjetski glas. Taj se 
niz naselja rubom Dunava srpskom i bugarskom stranom 
nastavlja sve do Crnog Mora, a ostaci sačuvaše se kod Viš- 
njice, Vinče, Kovina, Dubravice, Kostolca, Kličevca, Hramu, 
Požežne, Žutog brda, Kladova, Vrbice, Ratkova, Korbova, 
Velesnice, Slatine, Prahova i Radujevca na srpskoj, a na 
bugarskoj strani kod Jasena, Kutova, Vidbola, Naklata, Lo- 
ma, Ciber-varoša, Kozloduja, Blata pod Ostrovom i Ma- 
gure. Velika naselja istog kulturnog područja bila su u Ru- 
munjskoj kod Kukutena, u Dobrudži kod Črne vode, u Be- 
sarabiji kod Petrenja. Dalje na jugoistok obuhvata ono 
južnu Ukrajinu, gdje je najveće naselje bilo u Tripolju kod 
Kijeva. 

Dolovima glavnih pritočića Dunava širi se to kulturno 
područje na sjever u potonju Daciju i Panoniju, na jug u 
Traciju i Tesaliju, gdje se hvata žala Egejskog mora i gdje 
će vremenom doseći vrlo visoki razvojni stepen. 


Uputimo li se u duhu u ovakovo neolitsko selo, ugle- 
dati ćemo iz daleka, usred vijenca zelenih i pomno obra- 
đenih njiva i vrtova, kako se nad zemljom izdižu u skupove 
poredane zemljane pupčaste humke kao krtičnjaci, a iz naj- 
većih se prema nebu vije pramen dima sa ognjišta, koja se 
nalaze u tim čudnim građevinama. 


Svuda i u polju i u selu bruji radini život: po poljima 
kopaju i pljeve marljive žene, pred kućama predu ili tkaju 
djevojke. Jedne se okupiše oko lončarskog ognjišta u selu i 
prostom rukom grade i šaraju lonce a druge mrve granitnim 
grumenima na kamenim pločama žito, dok ga ne samelju u 
brašno. Svuda se vidi samo ženski rad, a muškarca, osim 
djece, teško je tu ugledati: tek iz velike daljine čuje se ža- 
mor muških glasova ili brujanje promukle im pjesme, koja 
odaje, da i njih ima u tom naselju. 

One poluoble građevine su kolibe, u kojima živi 
naše najstarije poznato pražiteljstvo, a manje među njima 
su hambari i spremnice potrebne svakom radinom naselju. 
"Konstrukcija tih koliba jednostavna je i praktična. Po rubu 
okrugle, jedva 1 m duboke i plosnate jame, ukucan je niz 
koso prema središtu nagetih i u vrhu povezanih vrljika i taj 
čunjasti skelet isprepleten je granjem i šibljem, iznutra 
pomno oblijepljen ilovačom, izvana zasut zemljom, izvađe- 
nom kopajući dno kolibe, i zaodjet busom. Na taj način 
nastale su kolibe, pola pod zemljom, pola nad njom, u ko- 
jima je, kako je već Vitruv primjetio, zimi bilo toplo, a 
ljeti hladno. | 


Kao vanjština tako je i nutrina bila primitivno ure- 
đena. U sredini ili u dnu bilo je kamenjem ograđeno ognji- 
šte, za njim udubina u zemlji — bothros — u koju bi se 
bacali otpadci žrtve sa ognjišta, a obodnicu kolibe opasivala 
bi kojiput zemljana klupa, kao neki subsellium za 
. odmor i počinak. Da se olakša silazak u kolibu, smještene 
su na ulaznoj strani stepenice, a zaštićivala bi ih, kao neka 
vrst prothyrona, krović ili streha, načinjena od pletera. 

X. Kampanski Kimeri zvali su ovakove kolibe argilla 
a mi smo im nadjeli ime zemunice, Rusi zemjanke, 
Nijemci Wohngruben, Talijani fondi di cabane. 


Tip zemunica bio je u ranijem neolitiku, dakle u TV. i 
u prvoj poli III. milenija pr. I. tako rasprostranjen, da mi, 
neznajuć mu pravog imena, narod, koji je u njima živio, 
možemo opravdano prozvati zemuničarima, što bi 
možda odgovaralo mitskim starogrčkim trogladytima. 
Taj se tip naselja uz neolitske antropološke osebine do 
danas sačuvao u dolini Nila u selima egipatskih felaha, koja 
se promatrača iz daljine doimlju također kao skupine go- 
lemih krtičnjaka. 


Antropološke osebine neolitskog naroda naravski nam . 
nisu u tančine poznate; ali ih po skeletnim ostacima i po 
preživjelim rasnim elementima možemo bar približno re- 
konstruirati. Bili su to pripadnici t. zv. mediteranske 
rase, oniska stasa, u muškaraca poprečno 162 cm visoka 
u žena samo 150 cm i sitne gracilne građe kostura. Gla- 
va je dugoljasta, visoko zaobljena u zatioku šiljato izbo- 
čena; lice jerazmjernošire, nego u nordijskog Evropejca, 
što je očito relikt kromanjonske rase; čelo je ortognatno, 
ali nisko, očne šupljine prilično široke i horizontalne, 
nos lijepog, od čela slabo odvojenog profila. 

Očiikosautih ljudi bile su tamne i sjajne,boja 
puti smeđasta, a kroz dosta krupni epidermis ne prosijava 
plavetilo žila, niti se u uzbuđenom stanju razabire rumenilo 
obraza onako intenzivno, kao u nordijske rase. 


Skeletna građa odaje male, gracilne, ali mišičave, 
ustrajne ljude živog temperamenta. Velika je u njih rasna 
rezistencija, koja se očituje u tomu, da su elementi te rase, 
makar je podlegla najezdi arijskih došljaka, koji su uz poli- 
tičku prevlast starosjediocima nametnuli i rasnu prevlast, 
ponovno ojačali te tijekom stoljeća resorbiraju nordijske 
elemente i tako, naročito na Balkanu, rasnu mješavinu ras- 
tvaraju u prvobitne elemente. 

Zemuničari bili su u Evropi prvi izraziti ratari, poljo- 
djelstvo im je glavna privreda. Žitarice, što su ih sijali, su 
razne vrsti ječma: Hordeum hexastichum sanctum, H. den- 
sum i H. distichum; od pšenice gajili su Triticum spelta i 

vrste monococcum, dicoccum i compactumi, a uz to sadila 
bi se i proha (Panicum miliaceum). Od povrća gajili su grah 
(Faba vulgaris), grašak (Pisum sativum) i sitnozrnu vrst leće 
(Ervum lens), a kao industrijalna biljka zauzimlje važno 
mjesto lan (Linum angustifolium), koji služi za predivo i 
. tkivo. 

To ratarstvo međutim nije u muškim, nego u ženskim 
rukama, jer plug u ono doba još nije poznat; zemlja se 
onda okapala,aneorala,akopačina (Hackbau) je 
način obrađivanja zemlje, koji je svuda, gdje ga nalazimo, 
u rukama žena. I danas još u naprednijim ratarskim prili- 
kama, ostala je bašća, koja se okopava a ne ore, isključivo 
ženskom domenom, a i okapanje vinograda i kukuruze po- 
vjerava se pretežno ženskoj radnoj snazi. 


Glavno ratarsko oruđe bio je polirani kameni 
klin u obliku kalupa opanka (Schuhleistenkeil), privezan 
uz kratku kukastu držalicu i njim se u. dosta udobnom, ču- 
čećem položaju, ženskom ustrajnošću, bez velikog fizičkog 
napora obrađivala lahka aluvijalna zemlja. Tih je klinova 
nađeno bezbroj u svakom istraživanom naselju i oni su 
arheologu važno pomagalo za određivanje njegove starine. 

Žito se jelo kuhano u formi kaše. To se još i danas na- 
ziva koljivo, koje u samrtnom kultu balkanskih naroda 
šgra veliku ulogu. Drugi način. preradbe sastoji se u 
trenju i pretvaranju u mlivo (far), od koga se peče kruh. 
Veliku brigu imale su ratarice posvetiti tomu, da se žito 
sačuva zdravo od žetve do žetve a to je bivalo u velikim 
ćupovima — pithosima — ukopanim u zemlju i pohra- 
njenim u naročitim tholosima.*) Kako je zemaljska vla- 
ga mogla žito prisiliti na klijanje i time pokvariti, ono se 
često prije pohranjivanja pržilo, da klice obamru, a tekovo 
prženo žito imalo je i tu prednost, da se na kamenim plo- 
čama laglje trlo i mljelo, a brašno je bilo mnogo slađe, nego 
od nepržena žita. | 

Od zrna dakle, kojim se zasijala zemlja, do pogače 
zadavalo je žito ženama mnogo posla i cijeli je niz manipu- 
lacija potreban, da ga urede i očuvaju. Uz to one su se po- 
svećivale i drugim industrijskim granama, koje su jednako 


*) U Hambarinama kod Detlaka, Derventa, nađeno je 23 pithosa! 


važne. Amo ide u prvom redu tekstilna industrija. od koje 
nam se sačuvaše mnogi spomenici: ilovasti prešljenovi koji 
bi se naticali na preslice, zemljani mosurovi i zvjezdasta 
zrna za klupko, na koja se namatala pređa. iiovasti utezi za 
razapinjanje osnove na primitivnom razboiu i konačno po 
koja koštana igla za šivanje i vezenje. 


Mimo svih tih poslova bave se zemuničarke vrlo mno- 
go ikeramičkomindustrijom, koja je u njihovim 
rukama dosegla razmjerno vrlo visoki stepen i producirala 
upravo nevjerojatno veliki broj proizvoda. Ta pojačana 
fabrikacija postulat je pretežno biljevne hrane ratarskih 
zemuničara, jer ova dobiva tek raznim kemičkim procedu- 
rama, kuhanjem, prženjem, kiselenjem i fermentacijom pro- 
bavljiviju formu, a za to je potrebna velika zaliha lonaca i 
posuda. Da je ta keramika bila doista ženska vještina. za- 
paženo je prvi puta u sojenicama u Corcelletes-u u Švajcar- 
skoj, gdje je nađeno crijepovlja sa otiscima jagodice prsta, 
koji, sudeći po sitnoći i nježnosti papilla, potječu od 
ženskih ruku. Takih slučajnih ili namjernih otisaka u meh- 
koj ilovači naći je u svakom naselju a pomnim promatra- 
njem ustanoviti ćemo redovito, da su ženski a ne muški. 


Kako je ženi prirođeno, da sve svoje proizvode, ple- 
tene i tkane, ukrasi što ljepšom ornamentikom, pletenii, 
pirlitanim ili vezenim šarama, nastala je pod ženskim ruka- 
ma i ona lijepa, ukusna,  stilistički profinjena keramička 
ornamentika t. zv. uglatovrpčastog i spiralno-meandrastog 
stila, koja u tolikoj mjeri odlikuje naša neolitska nalazišta 
a osobito ono u Butmiru i predstavlja prve početke deko- 
rativne umjetnosti u Evropi. 


Uza sav ovaj raznovrsni rad našu zemuničarku tišti 
briga oko uzgoja djece, oko reda u kući i kuhinji i ona je 
prema tomu bila pravi uzor radinosti. Njene ruke bile su 
zaposlene od jutra do mraka, o njenom radu ovisi život i 
napredak kuće, kojoj je ona u pravom smislu riječi držala 
Sva četiri ugla.*) 


*) Ovo je prvi dio članka g. prof. dr. Ć. Truhelke. dok će konac iza- 
Ć u slijedećem broju. (Ur.) 

Dr. DRAGO CEROVAC: 
RADNIČKE KOMORE I MARKSISTI 


Nema tome ni godinu dana, što je prvi puta postav- 
ljen kod nas zahtjev, da se osnuju posebne namješteničke 
komore. U Beogradu je formiran akcioni odbor sa cilje, 
da provodi propagandu za osnutak namješteničkih ko- 
mora, a u nekim su revijama i novinama izašli o tom 
pitanju opširni članci. »Zajednica intelektualnih rad- 
nika«, kao nova sindikalna organizacija, obratila se u tom 
pitanju ministarstvu socijalne politike, a za osnutak na- 
mješteničkih komora izjasnila se i Sveza privatnih na- 
mještenika u Ljubljani. Prošli je mjesec u beogradskoj 
»Štampi« izašla serija članaka u istom smislu, dok je ne- 
davno i društvo »Merkur« na svojoj plenarnoj sjednici 
od 9. XII. donijelo rezoluciju, u kojoj se obara na de- 
struktivnu djelatnost današnjih  politiziranih radničkih 
komora i traži osnutak posebnih namješteničkih komora. 
Tim povodom potrebno je, da za bolje razumijevanje 
toga pitanja donesemo svoj komentar. 


DANAŠNJA DJELATNOST RADNIČKIH KOMORA 


Današnje socijalne prilike dovele su do moderne orga- 
nizacije različnih komora, koje su staleške predstavnice po- 
jedinih profesija. I doista — pojedine komore zadiru tako 
duboko u socijalni život svojih pripadnika, da oni vežu 
svaki svoj prosperitet o djelatnost svoje komore. Zamislimo 
si samo, što u životu trgovaca, obrtnika, liječnika, advo- 
kata i t. d. znače njihove komore. Sigurno vrlo mnogo. Rad- 
ničke komore — naprotiv — su za socijalni život radnika 
gotovo nepoznanica, tako, da radnici ni izdaleka ne crpe ni 
izravno ni neizravno od svojih komora onu korist, kakovu 
crpe pripadnici drugih komora iz svojih ustanova. Sve to 
radi osnovnog uzroka: sve druge komore vode računa o in- 
teresima svojega staleža kao cjeline, bez obzira na soci- 
jalno-političku orijentaciju svojih pripadnika, a radnička 
komora posve obratno postavlja princip: dakomoratre- 
ba da bude eksponent samo jednoga odre: 
đenog socijalno-političkog pokreta, marksi- 
stičkih sindikatai političkih organizacija. 
Današnje komore nisu nipošto predstavnice svega našega 

radništva nego samo jednog manjeg njegovog dijela, koji 
se okuplja oko marksističkih sindikalnih grupacija. 
Najbolji dokaz, da ova tvrdnja nije neosnovana, pruža 
za to činovništvo radničkih komora. Zakon traži, da sekre- 
tar radničke komore bude diplomirani pravnik, a u praksi 
se dešava, da položaj sekretarazauzimljulicu, 
kojanemaju ni srednjoškolske naobrazbe. 
Činovnici tih komora nisu lica sa nekim primjerenim kvali- 
fikacijama, nego ljudi sa osnovnom školom, koji 
su znali da se lakajskim dvorenjem ulaskaju partijskim 
gromovnicima i da njihovom milošću postignu taj veliki pri- 
vilegij. da mogu da napuste manuelniradutvor- 
nicama ili postolarskim, stolarskim i bra- 
varskim radionicama, te sjednu za kancela- 
rijskisto6 kao referentiradničkihkomorat 
tajnicisindikalnihorganizacija. Nedavno smo 
imali prilike čitati, da jedna komora za položaj pravnoga 
referenta traži osobu sa izobrazbom osnovne škole. A sve 
se to dešava radi podržavanja ogromne zablude, da pripad- 
nost marksističkoj sindikalnoj organizaciji kroz neko dulje 
vrijeme, može nadoknaditi školsku naobrazbu. Mi razumi- 
jemo, da partija i organizacija imadu neku veću korist ođ 
onih, koje je sama ta partija ili sama ta organizacija izba- 
cila na površinu, ali je veliko pitanje da li je sve to u objek- 
tivnom interesu radnika i privatnih namještenika. Postoje 
objektivni socijalni interesi radnika i namještenika, koji su 
mnogo veći od nekih stranačkih interesa pojedinih partija 
i organizacija. Učinit ćemo na pr. neku paralelu između či- 
novništva zanatske i trgovačke komore u Zagrebu s jedne 
strane i zagrebačke radničke komore s druge strane, pa će- 
mo opaziti upravo poraznu sliku. S jedne strane ljudi kva- 
lificirani, objektivni, koji čas s većom čas s manjom zauzet- 
nošću vode brigu o poslovima, koji su im predani, as dru- 
gestranesaminekipučkoškolci, poluinteli- 
genti bez potrebnih kvalifikacija, ali sa sta- 
novitim korteškim sposobnostima. Kad gledamo na sve to, 
onda nam je uvijek pred očima jedna na oko neznatna, ali 
u stvari veoma značajna stvar: zagrebačka radnička komora 
. nije od svog postanka do danas bila kadra da izradi jedan 
jedini pregledan izvještaj o svom radu, a poslodavačke ko- 

more iznijele su takove izvještaje, koji pokazuju zbilja ve- 
liku stručnu spremu i obilne plodove. To je i razumljivo, 
kada se zna, da činovnici radničkih komora proborave u 
svome uredu samo nekoliko sati dnevno, a ostalo ih vrijeme 
okupira rad u marksističkim sindikatima. U zagrebačkoj 
radničkoj komori ima veći broj činovnika tu pogodnost, da 
samo pola dana vrše službuu komori, no zato 
su obvezani. da drugu polovicu dana rade u sindikatima. 
Međutim i za vrijeme uredovnih sati misli se više na sindi- 
kate nego na samu komoru. 

Ovo stanje rađa nekim apsurdnim pojavama. Komore | 
su dužne, da po slovu zakona pružaju radnicima pravnu za- 
štitu i to svima .bez razlike. Neki komorski organi stvorili 
su međutim praksu, da setakova zaštita pruža sau- 
mo onim radnicima i namještenicima, koji 
su sindikalno organizirani, ane svima. Ko- 
more imadu stanovite fondove za dijeljenje nezaposleničkih 
pripomoći. Od tih fondova nemaju radnici ni namještenici 
upravo nikakovih koristi, jer se po propisima nekog famoz- 
nog statuta ta pripomoć dijelisamoprekopojedinih 
Sindikata njihovim članovima. Ovo je upravo 
nečuveno. Po sili zakona, dužni su svi radnici i namješte- 
nici da plaćaju prinose za radničke komore, a pogcđdnosti 
od tih komora ne mogu da uživaju, jer su partijski teoreti- 
čari (ili bolje taktičari) pronašli da to ne odgovara »klasnim 
interesima radnika«. Tako se želi prisiliti radnike i namješte- 
nike da postanu članovi sindikalne organizacije i da plaćaju 
skupe članarine za uzdržavanje sindikalnih funkcionera. 
Radnik mora da plaća tjedni udio u neuposlenički fond tog 
sindikata, a taj se novac troši za upravne troškove sindi- 
kata, koji za svoj neuposlenički fond dobiva pojačanje od 
prinosa ubranih za radničke komore. 

Ili ovo: Svaki čas možete čitati u novinama kako je 
kulturno-prosvjetni odsjek ove komore ili kojeg sindikata 
priredio ovdje ili ondje koje predavanje o propagandistič- 
koj marksističkoj temi. A tko to financira? Radničke ko: 
more! Dakle mi svi plaćamo naše doprinose 
zato, da razni Nikolajevi, Magdići i drugi 
komoraški vođe mogu propagirati msrksi- 
stičkeideje. Na posljednjoj skupštini radničke komore 

išlo se tako daleko, da je zaključeno, da će se uvesti neki 
naročiti prirez na dosadašnje doprinose za radničke ko- 
more, da se tako stvori neki fond za gradnju domova rad- 
ničkih komora u pojedinim provincijskim mjestima. A što 
će radništvu ti domovi? Samo zato da sindikalne organiza- 
cije i razni tamburaški zborovi i šahovske sekcije imadu 
negdje držati svoje sastanke uz besplatnu ili minimalnu sta- 
narinu. Sve to može da bude, neka se grade domovi, ali ti 
domovinesmijubitikula marksističke pro- 
pagande,nitirasadištezadenacijonalizira- 
nje našeg radništva i demoralizacijucije: 
loga našeg proleterskog staleža. 

Na taj su način kroz godine i godine utrošeni milijuni 
radničkoga novca za jačanje marksističkoga radničkog po- 
kreta. Da su ti ogromni milijuni stajali na raspoloženje bilo 
kojem drugom pokretu ili akciji, sigurno je, da bi taj po- 
kret ili ta akcija bila u mogućnosti da izradi jaču stalešku 
strukovnu organizaciju radničkih i namješteničkih interesa, 
nego što su kroz sve to uspjeli da izgrade marksisti. A da 
se taj novac upotrijebio za objektivno dobro radništva 
kao cjeline, mnogo bi se toga učinilo u današnja teška vre- 
mena socijalne bijede. A ovako pak možemo samo da ža: 
limo za svim tim što se dogodilo, nadsvimtimogrom- 
nim milijunimaodkojihnemanitko koristi 
osim naših proleterskihkapitalistaiprolce- 
terskih buržuja, koji su imali prilike da postanu či- 
novnici radničkih komora i sindikalnih organizacija. 

Glavna briga sve te vojske birokracije radničkih ko- 
mora posvećena je tome, da se onemogući i izigra svaki po- 
kušaj za formiranjem bilo kakove akcije ili organizacije na 
antimarksističkoj bazi. Tu imade svoj osnov sistematska i 
proračunana borba birokracije radničkih komora proti sa- 
mog društva »Merkur«, a napose proti njegove današnje 
društvene uprave. Preko »Merkura« već kroz decenije do- 
laze do izražaja lica, koja ne zastupaju ideologiju marksi- 
stičkog klasnog pokreta. Tu je dakle opasnost koju treba 
uništiti, koju treba pod svaku cijenu ukloniti! v 

Birokracija radničkih komora našla je svoje savezni- 
štvo u birokracijisocijalnogosiguranja, koja 
je umišljena do nevjerojatnosti, te koja smatra da izvan 

nje ne može da postoji nitko, koji razumije socijalno osi- 
guranje i poznaje njegove potrebe. I ta je birokracija do 
današnjega dana u posve monopoliziranom položaju radi 
toga, što kraj neprovađanja izbora u ustanovama socijalnog 
osiguranja, kontrolu nad njezinim radom vrše nesposobni i 
karijeristički raspoloženi činovnici radničkih komora, kraj 
poslodavaca, koji radi neupućenosti i nerazumijevanja ne 
vode u dovoljnoj mjeri brigu o prilikama i životu socijal- 
nog osiguranja. Ova kolaboracija i taj savez jedne i 
druge birokracije neprobojan je front pro- 
tisvakognastojanjazastvaranjembilo ku- 
kove reforme u socijalnom osiguranju A 
upravo ta povezanost dovela je i do toga, da danas neza- 
visni privatni namještenici dižu glas proti 
jedneidrugebirokracije. Danas taj glas dižu na- 
mještenici, a posve je sigurno da će ga jednom dignuti i 
radnici! 

Dođe li do osnutka namješteničkih komora, situacija 
će se posve promijeniti. Kraj normalnoga razvoja prilika 
doći će u tim komorama do izražajaantimarksističke 
i nacijonalističke grupacije, koje će raditi na 
bazi potpune neutralnosti i objektivnosti, kako se to danas 
na pr. radi u društvu »Merkur«. Kao što je nemoguće zami- 
sliti, da bi se kraj slobodnih izbora mogla u »Merkuru« 
trajno održati neka marksistička grupacija, tako je upravo 
nemoguće zamisliti, da bi se takova grupacija mogla održati 
i u namješteničkim komorama. 


Sve ovo dokazuje dakle nesumnjivu soteku osnivanja 
posebnih namješteničkih komora. Do istoga 
bi rezultata došli, kada bismo uzeli u razmatranje tezu pred- 
stavnika marksističkoga sindikalnoga pokreta, koji tvrde, 
da su socijalni interesi radnika i namještenika posve iden- 
tični, pa stoga nije potrebno, da se radi zaštite posebnih in- 
teresa privatnih namještenika osnivaju posebne komore. 
No to pitanje može biti predmetom diskusije narednih bro- 
jeva našega lista. Prirodno je, da se marksisti protive osni- 
vanju posebnih namješteničkih komora, jer bi time oslabio 
marksistički pokret, ali pokret za njihov osnutak zauzeo je 
danas maha u tolikoj mjeri, da ga se više ne može zausta- 
viti svim stereotipnim marksističkim frazama. 

H. MERTEL: 


REVOLUCIJA U MORALU 


»U kojem smislu niječemo mi moral, ćudorednost? U 
onom smislu, u kojem ga propovijeda buržoazija, koja ga 
izvodi iz Božjih zapovijedi. Dakako da tu iskazujemo, da 
ne vjerujemo u Boga. Mi znamo vrlo dobro da su svećen- 
stvo, buržoazija i posjednici govorili u ime Boga samo zato. 
da zaštite svoje izrabljivalačke interese. Ili mjesto da izvo- 
de taj moral iz ćudorednih zakona, Božjih zapovijedi, oni su 
ga izvodili iz idealističkih ili poluidealističkih fraza, koje su 
se uvijek svodile na nešto čudnovato slična Božjim zapovi- 
jedima. Mi zabacujemo svaki moral, koji se 
izvodiiznadnaravnih,izvanklasnih pojmo- 
v a. Izjavljujemo, da je to varka, prevara i zaglupljivanje 
radnika i seljaka u interesu posjednika i kapitalista. Izjav- 
ljujemo, da je naša ćudorednost potpuno pot. 
činjena interesima proleterske klasne bor- 
be. Naš moral izvodimo mi iz interesa proleterske klasne 
borbe.« (V. I. Lenin »O religiji«). 

Ove je riječi izgovorio Vladimir Ilić Lenin 2. listo- 
pada 1920. god. na trećem sveruskom kongresu komunistič- 
kog omladinskog saveza. One su postale mjerodavne za 
stvaranje proleterskoga klasnog morala, kojega je boljševi- 
zam postavio na mjesto kršćanskoga morala, koji opće- 
nito vrijedi i obvezuje zato, jer ovaj po njihovom mišljenju 
ima »buržujski klasni karakter«. Smisao ovoga proleter- 
skoga klasnoga morala je ukratko taj, da je proleteru do- 
zvoljeno sve, ukoliko time nije oštećen neki drugi proleter 
ili radnička klasa u cjelini, nego »samo« pripadnik koje bes- 
pravne klase. Ove misli razvio je dalje uvaženi teoretičar 
boljševičkoga »morala« i prijatelj Lenina E. Preobra- 
ženski. On kaže: »moralno je ono, što koristi radničkoj 
klasi, a nemoralno ono, što joj škodi«. Dalje nastavlja do- 
slovno: 

»Klase, koje su vladale, upotrebljavale su laž za pre- 
varu i neograničeno iskorištavanje podloženih klasa. Cijeli 
moral sagrađen je na klasnoj laži; svaka klasa prikazuje 
svoje interese općeno vrijednima i spretno ih zakriva mo- 

ralnim i drugim »općenitim« istinama. A obratno se opet 
potlačene klase hvataju laži, da je upotrijebe 
kao oružje u borbi protiv tlačitelja. Svaki podzemni 
rad, svaka zavjera i potajno pripremanje 
ustankaiziskujelaž. Laž je sama po sebi škodljiva, 
jer sili članove društva, da troše svoju energiju na otkri- 
vanje istine (interesantna je ova materijalistička izjava o 
zabacivanju laži!), ali u klasnome društvu stoji ta stvar sa- 
svim drugačije. Laž se ne upotrebljava samo u onim sluča- 
jevima, gdje bi se kosilo sa klasnim interesima, da se njom 
posluži.« (E. Preobraženski »Moral i klasne borbe«, naklada 
Carl Hoym-a. Hamburg-Berlin 1923.) ' 

Dialektički je materijalizam sigurno najporaznije dje- 
lovao na području morala. Prema prilikama može po bolj- 
ševičkom moralnom naziranju i prosto potajno umorstvo 
biti legalizirano, ako je umoreni bio »opasni klasni neprija- 
telj«, od koga se moglo očekivati kakvi »kontrarevolucio- 
narni preokret«. Vlasništvo onih, koji nisu proleteri, drži se 
prema marksističkom naziranju, kako je poznato, krađom. 
Već je Lenin poticao, da se »krade ono, što je bilo ukra- 
đeno«. S druge je strane vlasništvo proletera, države i ko- 
lektiva zaštićeno visokim kaznama. Nije čudo što veći dio 
ruskoga naroda, koji je u svome mišljenju još vrlo »primi- 
“tivan«, ne razumije ovaj dvostruki moral. 

Svako školsko dijete dobije s pravom strogi ukor, kad 
siromašnom radničkom djetetu ukrade večeru. Ali ako 
ukrade večeru djetetu donekle imućnoga seljaka (kulaka), 
ukoliko još uopće takvih ima u Rusiji, tada dobije pohvalu 
i priznanje za to djelo. Po boljševičkom naziranju ne osu- 
đuje se laž ili krađa sama po sebi, nego je nemoralno 
samo prevariti ili okrasti klasnoga druga. 
Takvim »moralnim podukama« mora se dakako zdravo i, 
ispravno osjećanje kod djece sasvim zbrkati i poći krivim 
putem. 

Primjena »proleterskoga morala« u području ljubavi i 
braka dovela je do najgore seksualne anarhije. Aleksandra 
Kollontaj — srednje darovita spisateljica; god. 1917. bi- 
jaše član nove ruske vlade, kasnije sovjetski poslanik u 
Norveškoj i Meksiku, onda opet u Moskvi i t. d. — poznata 
je radi svoga zauzimanja za potpuno »oslobođenje« ljubavi. 

Ona bi htjela odstraniti i samo državno registriranje braka, 
kojim se i onako služi samo 10 do 25% ljudi, prema saopće- 
njima moskovske komunističke akademije. 

Ljubav je »produkt građanske zaostalosti«. Interesi 
obitelji imaju se sasvim povući iza interesa proleterske 
klasne borbe. Boljševizam priznaje klasnoj borbi apsolutno 
prvenstvo i zato odbija čvrste obiteljske veze. Iz braka čini 
labilni, stalno promjenljiv odnos, da time što jače priveže 
komuniste uz rad za stranku. Aleksandra Kollontaj pisala 
je već god. 1920: m. 

»Pokušaj buržujske inteligencije, da pretvori nerazo- 
rivu bračnu vezu u slobodnu vezu, koja se lako raskine, u 
»slobodni brak«, ruši bitno potreban temelj socijalnoga po- 
stojanja buržoazije: monogamski brak. Kod radničke se 
klase naprotiv poklapa velika pokretnost, vrlo mala čvr- 
stoća u seksualnim obavezama, sa bitnom zadaćom te klase 
pa i izlazi neposredno iz nje. Ne leži u interesu klase pu- 
stiti da se vežu pojedini njeni članovi, koji su samostalni 
zastupnici ove revolucionarne mase, jer oni moraju u 
prvom redu služitiinteresima klase, a ne odi- 
jeljenoj i izoliranoj obiteljskoj stanici. Česti konflikti iz- 
među interesa klase i obitelji, pogotovo u ustancima, prisu- 
stvovanju u borbama i moralnim mjerama, kojih se hvata 
proletarijat u tim slučajevima, karakteriziraju dostatnom 
jasnosti osnove nove proleterske ideologije.« (A. Kollontaj: 
»Novi moral i radnička klasa«.) 

Boljševički seksualni moral izvodi se dakle također iz 
interesa proleterske klasne borbe. Tako je to bar u teoriji. 
U praksi izgleda sasvim drugačije. 


Sovjetska mladež vidi u spolnom općenju stvar tako 
običnu i tako malo vrijednu pažnje, odgovornosti i nekog 
počitanja, nešto kao da se ispije čaša vode. Ovo naziranje 
odgovara doduše ateističko-materijalističkoj osnovi boljše- 
vizma, ali ono je upereno ne samo prema životnim intere- 
sima »građanskog«, nego i komunističkog društva. Radi toga 
je već i Lenin otklonio tu ozloglašenu »teoriju čaše vode«, 
kao »potpuno nemarksističku i još tome nesocijalnu«, ali 
usprkos svoga velikog ličnog autorieta nije mogao Spri- 
ječiti sve jače propadanje u glib i potpuno moralno rasulo 
komunističkoga društva. 

BRANKO KRMPOTIĆ: 


LIK AUGUSTA ŠENOE 


(Jedan neodržan govor). 


»Mrtvi zapovijedaju živima; oni vladaju u golemom, 
a nevidljivom carstvu besvijesnoga, odakle dolaze sve 
pojave razuma i karaktera. Mrtvi su jedini i neosporimn 
gospodari živima.« 


Tako kaže francuski psiholog i sociolog Le Bon, pa 
ne će biti od štete, ako ponovno uskrisimo lik Augusta Še- 
noe, čiji duh neprestano lebdi nad nama poput onih pri- 
kaza, lica i figura, što nam ih je podao u svojim djelima u 
baštinu i na trajan spomen. Još nam je svima u svijesti sna- 
žan učinak sa mnogobrojnih proslava i ono živo oduševlje- 
nje, što se je poput zapjenjenih valova zapljuskivalo diljem 
naših zemalja poprimivši ozbiljan, svečan karakter, pravu 
narodnu svečanost. Kod toga su sudjelovali svi slojevi na- 
roda, jer su se svi našli na okupu kod toga eminentno na- 
rodnoga pisca. Uskrisujući spomen na velike sinove svojega 
naroda, vođe i lučonoše, što u borbi za narodne, socijalne i 
kulturne ideale služe nam kao primjer bodreći narod u nje- 
govoj klonulosti. Proučavanjem njihova života, rada, teških 
napora i muka, ovisi veličina jedino o snazi volje, ličnim 
naporima i samoprijegoru. I takve ličnosti, ti velikani i gi- 
ganti duha i akcija, što su nam pristupačniji, to su nam 


Ako nijedan naš pisac nije toliko poznat i čitan, onda je 
to sigurno August Šenoa. Premda, je već pola vijeka prošlo 
od njegove smrti, od njegova književnoga stvaranja — s 
današnji život prelazi preko odavno preživjele romantike 
XIX. stoljeća — to su ipak pokretne sile zadržale i dalje ži- 
votnu moć, jer one su već i ondašnjega života bile srčika 
kao i današnjega modernoga. Nešto što je trajne vrijedno- 

sti nikada se ne raspline i ne ugiba. Djelovanje se možda na 
neko izvjesno vrijeme zapreta, ali opet zabukta silnom sna- 
gom, neodoljivim plamenom. A nečija veličina se baš nalazi u 
sretnom udaranju pravim putem podavajući nešto specifično 
svoje, što je rezultanta onoga, što mi posjedujemo i što se 
iskristalizira u našem duhu, pa se osjeća da je naše. Niknuti 
u takvoj sredini u kojoj se je pojavio August Šenoa, trebalo 
je sistematskim radom, mučnim naporima klesati i izgrađi- 
vati; stvoriti nešto, čega do tada kod nas nije bilo. Stvarati 
nešto novo bez oslona i uzora, znači biti tvorac našega na- 
rodnog duha, koji onda nije mogao biti naročito izražen. 
Svojim romanima dao je gotovo izgrađenu formu i time je 
stvorio hrvatski roman uopće. Smatrao je, da poznavanje 
narodne povijesti, događaja prošlosti i povjesnih ličnosti 
može najbolje i najsnažnije probuditi ideju nacije, što su 
samo simboli narodnih vrednota koje nijesu apstraktne, jer 
predodžbe o prošlosti uvijek su zamašnoga utjecaja na sa- 
dašnjicu. Oblik njegovih povjestica u stihovima tipično je 
samo njegov, jer među nasljednicima nema vrijednoga, koji 
bi mu se približio a kamo li ga nadvisio. Sadržaji povjestica 
su zamašno u odgojnom smislu djelovali na naraštaje, što 
i sam Kranjčević u svojoj pjesmi »Uspomeni Augusta Še- 
noe« priznaje da: 


»...na tih pjesmah grudi moje mlade 
Odgajale se kć na majke krilu. 

I sretan čas, kad Bože meni dade, 

Te tvoju začuh pjevalicu — vilu!« 


Njegova je umjetnost sugestivna i djeluje kao bujna, živa 
riječ. Najjača domena mu je historijski roman, jer je sma- 
trao zanos za prošlost i tradiciju kao najotporniju egidu u 
borbi za narodne ideale, što je ujedno i najjača značajka 
naše rane literature i njezin najveći uspjeh. 


Sva čuvstva, misli i zahtjevi jednoga naroda dolaze do 
izražaja preko duhovno razvijenih pojedinaca bilo u kojem 
pravcu. Bez oponašanja stranih literatura, pridizanja aureola 
oko stranih umjetničkih ličnosti i zbog nestašice originalnih 
umjetničkih kvaliteta, Šenoa je bio najutjecajnija literarna 
ličnost par decenija hrvatske književnosti, jer su mu stva- 
ranja bila opsežna, velika i živa. Stoga nije ni čudo, što naši 

literarni historici to doba nazivaju — Šenoino doba, jer su 
gotovo svi Šenoini suvremenici stajali pod snažnim učin- 
kom njegovih djela. Jako razvijena ličnost izazivlje protiv 
sebe, svojih zamašitih koncepcija i svojega djelovanje mno- 
štvo sitnih duhova bez nekih naročitih izgrađenih literar- 
nih pretenzija i odium što može biti i od presudnoga utje- 
caja po svakoga kulturnoga radenika. Spočitavala mu se je 
ne samo grandioznost epizoda, likova i situacija, efektnost 
dinamike i snažan lirizam, već i to da nije krv naše krvi i 
predstavnik naše rase. Usprkos svega toga on je našu na- 
rodnu dušu potpunoma shvatio i sasma se uživio reprodu- 
cirajući je u Svojim djelima kroz individualnu prizmu shva- 
ćanja i gledanja i time postao odlični predstavnik našega 
naroda. On je bio pisac svoga naroda i svoga vremena i pi- 
sao je onako kako je bio uvjeren da treba pisati. Poznava- 
jući našu prošlost zagrmio je protestno u pjesmi »Klevetni- 
cima Hrvatske« zbog naših povrijeda i poniženja, jer je po- 
red naših ideja poprimio i naše osjećaje. 

O Šenoinim specijalno književnim radovima teško je 
govoriti u ovako malom prikazu, jer su raznovrsni i mno- 
gostruki, a Šenoin golemi utjecaj na naš kulturni razvoj 
svakome je poznat i iz njegovih brojnih djela. Već smo na- 
pomenuli, da su njegova najljepša djela iz područja hrvat: 
ske povijesti. Listajući zaprašene i izblijedjele stranice za- 
pisnika sjednica kao gradski senator naišao je na mnogo 
vrijednih stranica i zapažaja, što bi u nekoj umjetničkoj 
formi bila vrijedna zrnca u otkrivanju bliže ili daljnje hi- 
storije. Momentane nepravde i nečovječnosti izopačenih. 
plemića izazvale su najogorčeniju reakciju potlačenih i re- 
volucioniranje duhova u masama, što nam je Šenoa podao 
tako uvjerljivo i plastično u »Seljačkoj buni«. Mučni napori 
hrvatskoga seljaka — našli su u Šenoi vrsnoga interpreta- 
tora — išli su za izvojštenjem ljudskih prava i slobode na 
rođenoj grudi, a martirij Matije Gupca podigao je kao sim- 
bol hrvatskoga seljaka, patnika i borca za ljudska prava. 
Buna je silom udruženih feudalaca ugušena, ali snaga se- 
ljačkoga naroda nije slomljena. Izdajnička rabota dovela je 
te »zavedene seljake« kao krotku jagnjad pod krvnički nož 
i herojski napori razjarenoga seljaštva svršili su sa svom 
ljudskom tragičnosti i mučeničkom smrti Matije Gupca. Sa 


20 


srcem tu seljačku bunu možemo razumjeti, jer nam je jasna 
i shvatljiva. — Ni u jednom djelu ne vidi se tako kao u 
»Kletvi« cjelovitost naših zemalja, gdje su se događaji vršili 
i to: u Hrvatskoj, Slavoniji, Dalmaciji, Hercegovini i Bosni. 
Pokret na jugu bio je čisto naš narodni, stajavši jedino u 
oprekama feudalno-dinastičkim. Od najdavnijih vremena i 
vjekovne borbe Hrvata za očuvanje slobode mora ocrtao 
je Šenoa nekim neobičnim žarom i pravom sinovskom lju- 
bavi u romanu »Čuvaj se senjske ruke« i to borbe junačkih 
senjskih uskoka protiv prevlasti i gramzljivosti silnoga mle- 
tačkog lava. To je dugogodišnja, historijska borba za »no- 
strum mare Croaticum«, koja je započela s neretvanskim 
gusarima, bila prijeporno pitanje za vladara naše narodne 
dinastije, povlačila se i dalje u borbama Omišana i čini se 
došla do završne faze sa senjskim uskocima. No, prirodni 
su zakoni neumoljivi i izvrgnuti čestim promjenama; ne po- 
znaju zastoja već mnogo puta pokreću i samim narodima 
koje događaji zateku nepripravne. Šenoine misli uskladile 
su se s našim duhom i s našim osjećajima i on se je u tom 
djelu kao potpuno naš mogao zaprijetiti svima gramzljiv- 
cima, da se čuvaju senjske t. j. hrvatske ruke tko bi se usu- 
dio drznuti i mašiti za našim Jadranskim morem. , 

Već kao mladić počeo se je baviti i kazališnom umjet- 
nosti pišući kazališne referate u »Naše gore listu« tražeći 
samo umjetnost i savršenost. Htio je da se sa hrvatske po- 
zornice unosi i narodni osjećaj, a ne da je to narodni za. 
vod samo zato, jer se u njemu govori hrvatski. Pobjeda nje- 
govih ideja ostvarila se time što je nakon nedugog vremena 
imenovan artističkim direktorom te je na taj način mogao 
u praksi provesti svoju nakanu o dramskom repertoiru. Za 
njegova kazališnog djelovanja hrvatska drama dominirala 
je zagrebačkom pozornicom kao nikada prije Šenoe i još 
dugo poslije njega. Unosio je moderni pravac i režiju, što je 
jedini uvjet solidnom dramskom napretku. Kulmen njegove 
snage stvaralačkoga duha bio je u tome, što je I. Zajc uveo 
operu i operetu i isto tako živo propagirao pobojavši se 
ipak kod toga da u tome rivalstvu ne bi spao interes kod 
općinstva za dramu. | 

Stil mu je retoričan, biran, bujan, stih gibljiv, slikovit, 
snažan i lijep. Prvi je počeo zlo pobijati borbom, u kojoj 

treba izdržati do kraja. Ističe ideju patriotizma, poštenja i 
značaja što je odsudno za spas domovine i socijalni pore- 
dak. Bori se za pojam pravde osvajajući srca jednoga na- 
roda. Njegovi stihovi su puna pola vijeka bili utjeha u oča- 
javanju, i on sam bijaše interpretator narodnih želja i po- 
treba. 

KNJIŽEVNOST 





ZLATKO MAJTIN: 


MOJ BRAT PJEVA ORANICI 


Tvoja razrovana prsa uvijek odišu vlagom, 

(eter znojem, što ga po tebi cijedimo) 

upoznali smo mekoću tvoga draganja djetinjim nogama, 
a znat ćemo je i kada osijeđimo. 


Rujemo ti grudi motikom i plugom, 

a ti si nam uvijek dobra kao dobra mati; 
pružamo ti žrtvu u znoju i žuljavim rukama, 
da nam daš sve što možeš dati. 


O, koliko smo brige uz tebe vezali, 
sav naš život, sva naša nadanja, 

a koliko smo kroz tebe dobili 
radosti, bola i stradanja?! 


Volimo te kao dobru majku, 

jer nam svojim ranjavim grudima daješ svakidanju hranu, 
pa konačno i život porodom nas vezao 

uz tebe, kosu i branu.: 


(Iz ciklusa »Pjesme o mom brašu«.) 

ZLATKO 
MO 


Moj brat 
u ruci mi 
opanci urat 
što je neda: 


Svaki mu je pu 
svaka riječ moli 
da dobro urode + 
kad pustim strnjak: 


Prstima hvata pšenić 
pogledom toplim maži 
što je vlati zlaćano žut 
već sada u snopove splel 


Osmijeh mu trepti u kutev 
a rubovima srca radost prol 
Ljeto je već iskitilo grudi li: 
a doskora i jesen dolazi! 


Moj brat prolazi poljem i pšenič 


- 


(Iz cikluse 

SIDA KOŠUTIC: 


KADKAD JE ZVEKNUO LANAC 


Bila su već prošla tri mjeseca, kako joj je umrla mati, a Roza 
je svakoga dana plakala za njom. Nije plakala glasno i nadugo. Nju 
bi samo nešto stislo u grlu kada se sjetila mame. Njen bol nije smio 
nitko vidjeti niti čuti, jer bi ju tukli. I otac bi ju tukao i mati, nova 
mati, koju je on pred mjesec dana doveo u kuću. Otac je prije bio 
dobar. Kad je objedovao, znao je zvati i nju, pa bi joj na odrezak 
kruha stavio komadić govedine, kako je velik njen palac. Ona bi 
doduše mogla pojesti i deset puta veći komad mesa, ali se to nije usu- 
dila tražiti. Znala je da nešto takova pripada samo njega, a mama i 
ona moraju biti zadovoljne s onim što dobiju. Poradi toga nije bilo 
zamjere. Šutjela je mama pa i ona, Roza. No otkad umrije mati, pa 
otkad dođe u kuću nova mati, nešto se je porušilo, zatrlo i nestalo u 
vječiti nepovrat, a umjesto toga stalo se graditi nešto nova, nešto crno, 
nesrećno. Roza je tumarala po kući kao izgubljena. Kad se najmanje 
nadala, uskrsivao joj pred očima lik materin, koje više nema... On 
je išao pred njom i za njom. Virio je iz poruba njene haljine, koju 
joj je šila pred samu smrt. Svuda se susretala s njenim licem, ovitim 
rupcem, a tad joj je bilo kao da čuje: nemoj me zaboraviti, Roza, 
tvoja mati sam ja. | 


Roza se gušila u sebi. Srce joj nije dalo da maćehu zove majkom. 
Zato joj je ova uskraćivala hranu, zato ju je otac tukao, a ona je 
zato postala prema njima prkosna i sve im se više tuđila. Kao zalivena 
je šutjela, a kad bi joj zapovjedili koji posao, trznula je ramenom, i 
pogledala kao ranjena zvijer, puna bola i otpora. Ipak je radila. Mo- 
rala je. Redila je kuhinju, mela sobe, bdjela do kasno u noć, dok se: 
posljednji čovjek nije udaljio iz njihove krčme. Tad bi otac i mlada 
maćeha na spavanje, a ona je mela podove, nosila smeće za staju, 
otirala prašini, prala čaše, sve preko srca. Jedina joj je utjeha bio 
Kudeljić, bijeli pas kao bijela ovca. Čim bi malo sustala u poslu, već 
je sjeo do nje i čekao riječ. Toplu Rozinu riječ. A ona je govorila o 
prošlosti, kako je lijepo bilo nekad. »I tebi, Kudeljiću i meni... Dok 
je živjela mama. Onda smo mi bili siti... I nitko nas nije tukao... 
Kudeljić... Kudeljić...« 


Milavala ga, ovijala mu ruku oko vrata i naslanjala glavu na 
njegovu glavu. Pas je slušao i pokadkad prigušeno zavijao kao da bi 
nešto htio reći. Roza ga je vrlo voljela. Sve najljepše, za čim danas 
plače, proživjela je kraj njega. Boraveći u njegovoj blizini, bilo joj 
je kao da još uvijek traje ono lijepo, ono srećno, kao da se nije ništa 
dogodilo. Pas se na nju privikao kao nikad prije, iz njenih je ruku 

dobivao dvaput dnevno ukrađeni kruh. Svakog ju je jutra pratio do 
nedaleke škole, a o podne opet došao pred nju. Nije baš stajao pred 
samom školom. Ležao je do živice, koja je ivičila školski vrt i čekao 
čas kad će se zrakom prolomiti graja. Tad je iz stotinu grla potekla 
jedna riječ: »Kudeljić, Kudeljić!« Sve je poteklo k njemu. Netko da 
ga povuče za rep, netko za uho, netko za šiju, ma jednom riječi djeca 
bi ga raznijela, kad bi si on to dopuštao. Da ih pouči, tko je on i kako 
treba s njime postupati, jednostavno bi zarežao. Na to bi se svi razbje- 
žali. Samo se Roza smjela približiti. Ona ga nije ni štipala ni vukla 
za rep. Djeca su vikala za njima: 


»Duga Roza, Kudeljić! Duga Roza, Kudeljić.« 


Uvrijeđena Roza je stala. Stali su i oni otraga, Nitko se nije 
usudio naprijed. Ali ne dogodi se ništa, nego sutradan u školi, dok još 
nije došao gospodin učitelj. Roza istupi iz klupe i rekne, gledavši uža- 
rena u gomilu: 

»Neka vam je zadnji put, da ste me jučer zvali »duga Roza«, jer 
ću vas inače tužiti gospodinu učitelju.« 


To je bilo dosta. Strahopoštovanje uđe u sve. Ne zato što je ona 
visoka, najviša i što sjedi u prvoj klupi. Niti ne zato što je njen otac 
krčmar i sve selo ga zove »gospodin Mrazec«, a nedjeljom i blagda- 
nima idu njihovi očevi k njemu da piju, i kad dođu kući, hvale se što 
je gospodin Mrazec bio s njima ljubezan pa im dao da piju i na dug. 
Ni Mrazecovo bogatstvo ni odijevanje na gospodsku ne bi koristilo đa 
nije i sama Roza imala u sebi nešto naročita, pred čim su svi uzmicali. 
Velikim modrim očima ona je znala pogledati kao niko, kao jedino 
anđeo. Dugoljasto lice bilo je u nje ozbiljno kao ni u dječaka, ni u 
djevojčica cijeloga četvrtoga razreda. Shvaćala je lako, odgovarala li- 
jepo, a kad je govorila pjesmicu, onda je to bilo kao da nijesu na 
zemlji, nego na nebu gdje slušaju anđeoski glas. Gospodin učitelj ju je 
uvijek hvalio. Njoj je povjeravao sve časnije uloge. Ona je otirala 
ploču, ona dijelila držala, ona sabirala pisanke, ona otključavala i 1 za- 
ključavala ormar i ključ vlastoručno stavljala na njegov stol. Roza 
je što više išla 1 u vrbik, koji se nalazio u dolini podno škole, da vla- 
stitim njegovim nožem nareže vrbine šibe, koje su se poslije lomile na 
njihovim rukama. A tad je iverje vrcalo, tad su oni cviljeli, Isuse, da 
je bilo ko u paklu. 


Trebalo je dakle poslušati njenu zapovijed da ju više ne zovu 
»duga Roza«. Trebalo je, jer inače... iznova bi buknuo pakao... u 
kojem kosti dršću od straha, a išibani dlanovi peku kao da su posuti 
žeravicom. I ruke nateknu i prsti se ukoče... Teško je to, ali Rozi je 
bilo najteže. Zatvarala je oči i drhtala po svem tijelu, vidjevši kako 
učitelj bijesni. Boljela ju duša i srce kad se oko nje prolamala vika 
i jauk. Mislila je da toga ne bi bilo, da nije ona pošla u vrbik i do- 
nijela snop šiba. Kažnjene je drugove i drugarice toliko sažaljevala te: 
je opet u prigodi pred cijelim razredom izjavila da ona nikad ne br 
nikoga mogla tužiti učitelju. 

»I neka se svatko srami, tko bi drugoga tužio.« 


»Što ti... što ti brbljaš?! Ne vjerujemo ti!« vikne jedan dječak 
ponosito, a za njim se povede zamalo čitav razred. Roza od bola pro- 
blijedi i sjedne. Što da učini? Ne vole ju, Isuse, nitko ju ne voli. Krive 
nju, što dobivaju packe. A zar je ona kriva? Zato što reže šibe? Što 
ih donese? Oni ne znaju, što govore, pa ipak... Njoj je teško, teško... 


Učitelj joj postane mrzak. Trbušast, ugojen, crven u licu, ispu- 
njao ju odvratnošću i neizmjernim strahom. On je svakog dana dolazio 
pod veče u krčmu, gdje je kartao s njezinim ocem i gospodinom bi- 
lježnikom. Kad je nedjeljom bilo u krčmi mnogo svijeta, višeput se 
dogodilo, da je noću najednom iščezao. Otac je jednom letio tada u 
kuhinju, u dvorište, u staju, u vrt, mrmljao i psovao, tražeći nekoga. 
Roza je mislila da traži učitelja. No tražio je nju, njenu maćehu. 
»Jesi li vidjela mater, kamo je išla?« pitao je Rozu, no ona nije znala 
odgovoriti, a kad se otac vratio u krčmu, maćeha se već vrzla oko go- 
stiju, a zamalo se kroz gomilu protiskivao i gospodin učitelj, sjeo za 
svoj stol i nastavio kartati. I život u školi i život u kući teško pritisne 
Rozinu dušu. Niti je imala volje za učenje niti za rad. Nešto će se 
dogoditi... Možda da s Kudeljićem pobjegne nekamo u svijet...? Da 
bude negdje služavka, a Kudeljić da čuva bogataševo blago... To bi 
bilo vrlo krasno. 


Sjedila je u svojoj klupi. U razredu je bilo živo. Učitelj je ispi- 
tivao koje su rijeke u domovini, pa koji gradovi, koje županije i gore. 
Svatko je dobro odgovorio na pitanje. Ali Rozu misli odvedoše izvan 
domovine, visoko gore ponad sunca. Ona više nije čula, što se pita, a 
što odgovora. Gledala je sebe i Kudeljića, kako su otišli u svijet... 
Idu oni, idu, od kuće do kuće, od sela do sela, a nitko ne će da ih 
primi. Što će? Najbolje je da umru. Ali tko će im platiti sprovod? 
Najbolje da odu sami na groblje... Kudeljić će svojim noktima isko- 
pati jamu. On će grepsti, grepsti prednjim šapama, dan i noć, i još dan 
i noć. Tad će legnuti i zaspati. Dok će oni spavati, doći će Isus sagnut 
će se, preći rukom preko njibovih očiju i šapnuti: »Nemojte se nikad 
više otvoriti.« Potom će zapovijediti dvojici anđela da slete na zemlju 
i jedan neka ponese nju, a drugi Kudeljića, u nebo, gdje mama čeka 
da njemu da neoglodanu kost, a njoj lončić tople kavice. Jer to već 
dugo, dugo nijesu dobili... Dugo, dugo... Odonda, kako je mama 
otišla. I onda će još mama dati njoj novu surkicu... jer stara se već 
raspala, a već su jutra i večeri hladne. I onda... | 


»Roza!« vikne učitelj po drugi put — »Odgovori na pitanje! Šu- 
tiš? Što sam pitao? Opet šutiš! Dakle ne paziš. Dobro! Ostat ćeš u za- 
tvoru. Ali prije idi... Evo ti ključ...« 

Dozove ju preda se, gurne joj u ruku ključ od svog stana i po- 
tiše rekne, neka mu uredi postelju i pomete sobu. 

Sve to poteče kao bujica. Roza sva zbunjena pohita iz razreda u 
dvorište, pa preko dvorišta u stan. Što je rekao? U zatvoru ćeš ostati? 
A prije mora... porediti sobu? Kako će ona to činiti? A što će reći 

otac i maćeha, što je ona u zatvoru? Ona...?! Nikad još nije bila 
kažnjena. Sva će djeca na slobodu... I tužit će da je ostala u za- 
tvoru... Totac će jutući... I ona... maćeha. — Roza nije mogla da 
se snađe. Ni u tim mislima, ni u novom prostoru. Stajala je u učite- 
ljevoj sobi, ogledavala se plaho, zadivljena šarenilom ručnih radova, 
neobičnim slikama, jastucima, zastorima, naslonjačima i kojekakvim 
sitnicama, koje su izvirivale sa svih strana. Pod je bio prekrit sagom. 
Zagledala se u nj, nije vjerovala svojim očima. Sagnula se posve blizu, 
čučnula je, polako privila ruku i dirnula... Meko, meko pod prsti- 
.ma... Ali, jao! pomisli i htjede otskočiti da ne stoji na sagu. Ta 
uprljat će ga. Uto je podigle dvije snažne ruke i za tren osjeti da je 
na postelji i neko joj siše usnice. Ne mogavši cviljeti, stade stenjati i 
opirati se svojim slabašnim rukama. Ali uzalud. U malom tijelu za- 
vlada samrtna borba. Stenjala je kao životinja, a niz lice joj tekle 
suze. Usnice ju pekle, boljele, osjetila je na njima već dva ugriza. 
Netko ju grize, požderat će ju. Posljedni puta Roza iz sve snage za- 
stenje, i u tom trenutku osjeti da su joj okovi popustili, da su joj usta i 
slobodna. Izmučena je ležala blijeda i napola suluda. Gospodin učitelj 
stajao je do postelje i smiješio se. Na zatvorena vrata netko je lupao 
kao da se zalijeće u njih. Rozu ponovno zahvate dvije snažne ruke, 
podignu je i za hip je već stajala na podu. Na uho je čula uzbud- 
ljiv glas: 

»Šuti... Ne smiješ govoriti...« Potom je gospodin učitelj prišao 
vratima i polako ih otključao, a u sobu uleti Kudeljić, pohita Rozi, 
uspne joj se prednjim šapama na ramena i stao cviljeti mašući od 
radosti kitnjastim repom. Zamalo da nije Rozu srušio. Ne prođe čas, a 
u sobi je već stajao njen otac. Ispitljivo se zagledao čas u nju, čas u 
učitelja, nešio mislio, a po tom rekne: 


»Čuo sam ja da si kažnjena.. Da u školi ne paziš! H—a?« Za- 
Pilio oči u Rozu, a ona drhtne, ne toliko od tih riječi, koliko od po- 
gleda u kojem je buktila olujna prijetnja. 


»Da... da!« proizusti naglo učitelj 1 pruži mu ruku. »Dragi moj 
Mrazec, sa djecom se mora strogo postupati. Vi to znate. Roza nije 
pazila. Nije mi znala odgovoriti na pitanje. Nekako se zadnje vri- . 
jeme zalijenila. Ne da joj se misliti. Pa kad ne će biti marljiva, na- 
učit ću je ja. Poslao sam je, neka mi uredi sobu, a kad bude gotova, 
poslat ću je kući. Al... vidite ne da joj se raditi. Samo gleda preda 
se. Neka bude. Zasad te ne ću ostaviti u zatvoru. Ne ću iz poštovanja 
prema tvome ocu. Samo ostala djeca ne smiju znati za takove izuzetke. 
Jeste li razumjeli, dragi Mrazec?« 


Ljubezno mu priđe, slatko se osmjehne i snažno mu zatrese 
desnicu, našto Mrazec stade zahvaljivati, ponosan, što ga ovaj toliko 
cijeni. 

Sve se je zbilo kao u jednom hipu, a kad je pao sumrak, Roza 
je čučala uz staju i staklenim pogledom zurila preda se ne trenuvši 
okom. Što se dogodilo? Kako je ono bilo? Ničega se nije sjećala. Samo 


28 


su je usnice vrlo boljele... Zaboljele su je u stanu gospodina učitelja. 
A poslije, kad je došla kući, zaboljelo ju sve tijelo, jer su ga išarali 
uzduš i poprijeko. A sada... joj je o vratu visio Kudeljićev lanac. 
Otac ju je privezao... Jer ona je kuja, pa da ne pobjegne na skitnju. 
Što znači to? Na kakovu skitnju? I kakova kuja? O tome je, dragi 
Isuse, već toliko mislila uzalud, te je najposlije prestala misliti. Uopće 
ništa nije mislila. Samo je skutrena zurila preda se. Došla je maćeha 
k staji. I ona je pripovijedala o nekakvoj kuji. 


»Htjela bi na skitnju, ali je lanac dobro pričvršćen o zid.« 


Došao je i otac. I on je govorio isto i psovao tako da bi Roza 
zamirala od straha kad ne bi bila na lancu. Ovako — slabo je razlu- 
čivala. Sve joj je bilo isto. I one zvjezdice na nebu, koje su stale pro- 
virivati iz naoblačene prevlake Zimskog večera, i đubrište sa smećem, 
koje se u hrpi dizalo iza njenih leđi. Pa i samog Kudeljića kao da nije 
prepoznavala. Polako joj je prišao, pa kao da promatra kako je to 
danas njegov lanac o njenu vratu, oliznuo joj je ruke, oliznuo je preko 
lica, a kad se legao, smjestivši se tijesno do nje, Roza je tiho zaste- 
njala. Zabolio ju dodir. 


Prošao je sat. Kuja i i pas su zaspali. Od snažnog je trzanja kad- 
kad zveknuo lanac o njenu vratu. Došao je Isus, sagnuo se, prešao ru- 
kom preko njenih vjeđa i šapnuo »Nemoj se nikada više podići.« Za 
dva dana ležala je Roza na odru. 


Gospodin učitelj je u četvrtom razredu poučavao djecu, kako se 
valja čuvati prehlada, koje donesu upalu pluća i smrt. | 

VINKO NIKOLIĆ: 

O TUZI MOJE MAJKE 
I. 


Moja će me mati, | 
na stanici mog rodnog grada, 
jedne zimske večeri čekati. 


I moja će mati, 
kad zazviždi reska sirena voza 
kraj vrata čekaonice stati. 


I jednog za drugim 
svakog će putnika pogledat u oči, 
jer ona misli da ću i ja doći. 


A_kad i zadnji putnik sa stanice ode 
ona će još uvijek plačljivih očiju kraj vrata stajati, 
i mene čekati. 


I kad se svijetla pogase i posljednji vozar otide kući 
tek tada će moja draga mati 

vjerovati, 

da ja ove predbožićne noći 

ne ću njima, na more, doći. 


I prislonit će uz ledeni kamen zatvorenih vrati svoje žarko čelo, 
i gorko zaplakati... 


II. 


Ne ću Ti, majko, doći 
božićne večeri svete, 
da Ti poljubim oči. 


Jer jadno je Tvoje dijete, 
i njegove dječje zjene 
pune su bola i sjete. 


Kradu mi srce ljudi 
i vjeru u maleno Dijete 
i toplinu i zanos grudi. 


No u ljubav Božjega Sina 
vjeruje još Tvoje dijete 
i dobrotu plavih visina. 


I ja vjerujem jako 
u zaplakane oči Tvoje 
rad kojih sam mnogo plako. 


U Tvoje vjerujem muke, 
u bijele srebrene vlasi 
i drage umorne ruke. 


Al ja sam, majko, siroče 
prosjak velikog grada, 
što za darak srce hoće. 


Muče me uzdasi sada 
za suncem mladosti bijele 
1 ulicom rodnoga grada. 

VINKO NIKOLIĆ: 

RIBARI 


Sa kanpanjala breca Ura noći; 
na rivi, kraj mula, naši ribari žežu stare fenere 
i loviti iđu. 


Feneri bacaju svitlost od miseca blidog bliđu. 


Brodu i kaiću 

odrišiju cimu sa parapeta, 
meću sove i vadu iz Mandroča, 
klima stara mašketa. | 


Ribarska brod će sa četri osinja, bez cija, loviti ići, 
a za njon gondule 
i kaići. 


us. vr. 


"=" iudetal dna ka i, vis oi ogra pase 

TEMELJI FILOZOFIJE 
(Historijsko-kritička orijentacija. Napisao prof. dr. Stjeban Zimmermann. 
Izdala Matica Hrvatska. Zagreb 1934. Str. 304) 





»Matica Hrvatska« nije već nekoliko godina izdala značajnijega 
filozofskog djela, već se više dala na izdavanje knjiga iz drugih grana 
nauke i sa područja čiste literature. No filozofiji se danas posvećuje 
dosta pažnje, premda u hrvatskoj literaturi imade još i danas velikih 
praznina. Popuniti te praznine 1 izdavati također i knjige s filozof- 
skoga područja pripada među vrlo važne zadatke i upravo zato je 
velika zasluga »Matice«, da nam u knjizi »Temelji filozofije« pruža 
filozofsko djelo prve vrste, napisano od poznatoga naučenjaka i struč- 
njaka g. prof. dr. Zimmermanna. 

Knjiga prof. Zimmermanna »ne raspravlja o pojedinim metafi- 
zičkim nazorima, nego se pita: da li je uopće moguća ikoja metafizika 
kao znanstvena nauka, t. j. da li je moguće da misaonim ili razum- 
skim putem (dokazivanjem, zaključivanjem) išta doznajcmo o mela- 
fizičkim pitanjima? Knjiga se dukle obraća onome, tko bi rekao, da je 
iluzorno svako traženje metafizičkih istina, t. j. tko je načelni antime- 
tafizičar.« — Knjiga »ne će da bude samo historijski injormalivna, 
nego kritička; ona hoće da čitalac otpočne samosta!no filozofirati, a ne 
samo da čita historijski nanizane sisteme.« Ona hoće čitaocu da pokaže 
kako izgleda na raskršću filozofije.« »Knjiga hoće — a da lime ne 
gubi znanstveno obilježje — da se i nestručni čitalac kritički orijentira 
u osnovnim smjernicama filozofiranja tako, da orijentacija ne bule 
jednostrana, površna ili čak kriva, da kritika ostane objektivno naučna, 
i da način prikazivanja bude sustavno pregledan, svestran, do dubine 
jasan, u svakom detalju zaokružen i potrebito iscrpan. U izvedbi idca!- 
noga tog zadatka predstavlja ova knjiga jedan pokušaj.« 

To su uglavnom — po riječima samoga autora — svrhe i ciljevi 
knjige »Temelji [ilozofije«. koja za svim tim ciljevima ide posve sa- 
mostalnom i originalnom metodom. Polazi naime sa baze, koja nije 
sporna, već istinita i svima poznata, t. j. sa činjenice svijesti, (konstata- 
cije, da ljudi žive svijesnim životom). Tu autor dolazi do zaključka 
(protiv senzualizma; Protagora, Hume). da osim senzualističkoga isen- 
zitivnoga) znanja, postoji i razumsko znanje. t. j. da ljudi imadu 
sposobnost  pojmovnoga shvaćanja nepojavnih predmeta (suđenja, 

mišljenja), dakle da između senzitivnoga i razumskoga. znanja postoje 
izvjesne razlike (psihološki intelektualizam). 

U prvom dijelu knjige obrađuje prof. Zimmermann većinom 
psihološke probleme, da bi na taj način stvorio bazu za daljnje filo- 
zofiranje. 

U drugom dijelu počinje autor s konstatacijom, da ima znanja, 
koje je nesumnjivo istinito, dakle suprotstavlja skepticizmu dogmati- 
zam, t. j. »nazor, koji protivno spekticizmu, zastupa mogućnost sigur- 
nog znanja barem kod nekih istina.« 

Protiv subjektivizma opravdava autor objektivizam, t. j. nazor, 
»da je ono, o čemu sudimo (predmet suda) nezavisno od samoga do- 
življaja ili akta suđenja.« (Kulpe, Husserl, Geyser, Messer su oni filo- 
zofi, koji u najnovije doba zastupaju objektivističko stanovište). Tu se 
nadovezuje opširna kritika subjektivističkih nazora: psihološkog i 1o- 
gičkog subjektivizma, empirističkoga subjektivizma (Protagora, Hume), 
racionalističkoga subjektivizma (Platon, Descartes, Leibniz) i apriori- 
stičkoga subjektivizma (Kant). Nadalje se u knjizi dokazuje objektiv- 
nost načela uzročnosti, t. j. odgovor na pitanje: zašto mora sve, što god 
nastaje, da bude ovisno o uzroku? 


Iza toga postavlja autor pitanje: o čemu imamo istinito znanja, 
da li »samo o onome, što je u svijetu sboznavaoca« (idealno; idealisti, 
ili »također o nečemu izvansvijesnom (realnom; realisti); da li »samo 
o nečemu, što je iskustveno realno« (pozitivisti), ili »također o neisku- 
stvenim realnim objektima« (metafizičari). 


Autor stoji na stanovištu realizma, na kojem su stajali već Ari- 
stotel, Platon i Sokrat, a u novije doba naročito Kulpe, Geyser i Messer. 
Veliki dio knjige posvećen je dokazivanju opravdanosti kritičkoga 
(metafizičkoga) realizma, koji se u knjizi strogo luči od naivnoga (ne- 
znanstvenoga) realizma. 

U trećem dijelu knjige obrađene su teme: »Filozofija kao zna- 
nost«, »Filozofija i religija«, »Na putevima suvremenoga filozofiranja«, 
a zatim je u kratkom osvrtu dan još jedan prikaz svih problema, o 
kojima se u knjizi raspravljalo. 

Knjiga prof. Zimmermanna pisana je na takav način, da će je 
s istim zanimanjem i razumijevanjem moći čitati i laik i filozof; 
premda sam stil nije posve lagan, (što se kod filozofskih djela ne može 
izbjeći), ipak ga i laik može svladati. U knjizi su obuhvaćeni toliki 
problemi, da će svaki onaj, tko s pažnjom pročita knjigu (a prije filo- 
zofskih djela nije uopće čitao), moći od toga časa uzeti u ruke svaku 
filozofsku raspravu i da će u njoj sve razumjeti. 


Djelo prof. Zimmermanna je toliko originalno (naročito po svojoj 
metodici), da će se u našim prilikama (u kojima je filozofija prilično 
zapuštena, a originalna filozofijska literatura gotovo nikakova), jedva 
moći procijeniti veliko značenje naučnoga rada prof. Zimmermanna, 
koji je sintetiziran u 300 stranica nove »Matičine« knjige. Filozofske 
prilike su kod nas još preneznatne, a da bi se djelo ovakova formata 
moglo jače afirmirati. 

Kod nas na žalost dolaze danas do izražaja quasi — filo- 
zofske knjige o dijalektičkom materijalizmu (Thalheimer: »Uvod u 
dijalektički materijalizam«, Engels: Antidihring), o kojima više niti 
jedan ozbiljan filozof na kulturnom zapadu ne vodi računa. Te knjige 
pisane su za poluinteligenciju i sve one površne elemente, kojima je 
naučno djelo i ozbiljan studij terra incognita i koji iz čisto političkih, 
a ne znanstvenih motiva, mogu kao svoj svjetovni nazor priznati »filo- 
zofski« smjer, koji se »zdravom razumu otvoreno protivi (Thalheimer)«. 

U takovim prilikama knjiga je naročito dobro došla, premda će 
se sigurno naći kritičara (Zdenko Vernić i sl.), koji će pokušati osporiti 
veliko značenje Zimmermannove knjige i veliku zaslugu  »Matice 
Hrvatske« kao nakladnika. Ovakovi kritičari neka ne smetaju niti 
»Maticu«, niti g. Zimmermanna u njihovom dalnjem nastojanju oko 
kulturne i filozofijske izgradnje. Pogotovo, »Matica Hrvatska«, koja je 
u nekoliko posljednjih godina izdala nekoliko remek-djela, neka na- 
stavi takovim radom, jer on znači bez sumnje njenu najznačajniju 
afirmaciju i daje nade za bolju budućnost hrvatske nauke i kulture. 


Vilko Rieger 


IVŠA BOŠNJAK-DRAGOVEČKI: »SLAVONCI« 


Dobro je, da se novo naše književno stvaranje sve više obazire 
na selo i seljačku tematiku. Time pokazuje, da je na pravom -putu, a 
rezultat će biti da će uspjeti znatno proširiti krug svojih čitalaca. 
Sasvim je naravno, da ćemo i tu imati tek po koje djelo, za koje će 
se moći reći da je i umjetnički dobro i besprikorno, što ipak nc znači, 
da ostale stvari nemaju i te kakovu važnost. Svaka knjiga pisana za 
neku određenu sredinu, dokumenat je svoje vrste, a ako čitalac naiđe 
u njoj nešto, što mu je poznato, a što je u njoj pregledno motivirano, 
tada će to djelo imati i utjecaja. 

Iz rečenoga izvodimo, da je dužnost naših kulturnih časopisa, 
koji nemaju neke megalomanske ciljeve, nego izlaze radi potreba 
sredine, da vode trajno računa o takvim knjigama, jer dobra knjiga 
zlata vrijedi, a loša je gora od kuge; ubija duše i slabi otpornost 
naroda. 

Gore istaknuto vrijedi i za zbirku od 6 novela, sakupljenih pod 
naslovom »Slavonci« Ivše Bošnjaka, u kojima on vedrim slavonskim 
govorom crta neke probleme 1 događaje iz seljačkoga života. Najjači 
ton cijele knjige jest trajni optimizam: svagdje, pa i u najtežim časo- 
vima, koje proživljavaju njegova lica, probija se na površinu vjera u 
bolje. A upravo taj optimizam ukazuje, da je pisac dobro shvatio se- 
ljačku dušu, jer seljak gledajući svoje gradom potučene usjeve znade, 
da je zemlja ostala njemu, da mu bude hraniteljka, i da će drugi 
plodovi, ako Bog da, biti dobri, 

Drugi najznačajniji ton tih novela sastoji u simpatičnoj piščevoj 
tendenci da zadrži svoje ljude na rođenoj grudi: »Propada naša dido- 
vina, propada najljepši kraj | propast će posvema, ako se ljudi za vre- 
mena ne opamete. Drugi se narodi bore. krv prolijevaju i glave gube 

za svoju didovinu, a mi našu zapuštamo, nek trnjaci rastu po njoj, ilr 
je prodajemo bud za što tuđinu, da kasnije budemo njegovi slugani — 
na vlastitoj svojoj didovini.« Grad i život u gradu ne će zadovoljiti 
čovjeka sa sela, jer seljak prejako osjeća potrebu neposredne veze sa 
zemljom i potrebu svoga doma: kad to ne nađe u gradu (a redovno 
i ne nalazi!) stvara se u duši njegovoj nezadovoljstvo, gorčina i pro- 
pada kao žrtva gradskoga moloha. Ivša Bošnjak uvidio je mane i, u 
nekim slučajevima, etičke nedostatke svojih ljudi, što je upravo za 
Slavoniju karakteristično, pa stoga udešava svoje pripovijedanje na 
mjestima tako, da se čini, kao da slušamo propovijed, što bez sumnje 
slabi književno djelo. U takovim slučajevima nameće se utisak, kao da 
je stvar pisana za koji konkretni slučaj, pa kad slučaj taj nestane, 
nestane i važnost pisane stvari. 

U knjizi, gdje se radi o problemima, prikazivanje mora se tako 
komponirati, da se tu pisca i njegovu pouku ne zapaža, nego da čitalac 
probuđen snagom same stvari i njenom dobrom stilizacijom stvori sam 
zaključak, koji će ujedno biti trajniji, jer je neposredniji. 

Ističemo to naročito stoga, jer je pisac pokazao, na nekim dru- 
gim mjestima, da znade dobro i komponirati i stilizirati tako, da jedno- 
ličnu funkciju čitanja u tim stvarima neobično ubrzava. 

Poredbe, kojima se služi, vrlo su duhovite, a odaju narodno 
porijeklo, što je ponovni dokaz one neiscrpne duhovne snage našega 
naroda, na koju se naša opća kultura još i danas daleko premalo 
oslanja. 

: Po svojoj ukusnoj opremi i jednostavnosti sadržaja djelo će 
dobro doći ne samo našim seljacima i malim ljudima, nego i onim 
brojnim hipertrofiranim krugovima čitalaca. 

Božidar Stari 


IVO ŠARINICĆ: »ČčELJUST SATANE« 
(Tisak »Tipografije«, Zagreb, 1933. Ulastita naklada.) 


G. Ivo Šarinić izdao je svoju prvu novelu (»Rusalka«) još 1920. 
G. 1921. izašla je i njegova druga novela: »Dijete madame Butterfly«. 
Otada se kroz dvanaest godina nije pisac javio ovećom radnjom sve 
do prošle godine, kad je izašla »Čeljust satane«. 


U svemu je, dakle, izašlo dosta malo njegovih stvari, ali se ipak 
po tim trima novelama (»Čeljust satane« je lirska novela) dade raza- 
brati autorova književna fizionomija. Uglavnom je stav autorov indi- 
vidualistički. On opisuje pojedine tipove ljudi, dakle ne kao pred- 
stavnike jednoga dijela naroda ili jednoga kraja, ne kao uzorke kolek- 
tiva, već kao neke, da tako kažem, egzemplare u ljudskom društvu. 

I mora se priznati, da je Šarinić te tipove uspio prikazati zaista 
tako, da mi njih i gledamo kao neke naročite i neobične ljude, u kojih 
je što više i duševni život nešto sasvim osobito, neobično. »Rusalka« 
imade sve karakteristike dobre novele: živo pripovijedanje, neobičan 
zaplet i još neobičniji rasplet, te nas sjeća fantastičnih novela, najči- 
tanijega američkog pisca, Edgar Allan Poe-a. 

Piščeva fantazija stvorila je u »Rusalki« u našoj književ- 
nosti nesvagdašnju radnju, u kojoj se realno miješa s irealnim. 
Glavno lice te novele, Marcel Banović, je patološki tip, koji u nekom 
naročitom psihičkom stanju (iza večere u nekom zagrebačkom lokalu) 
proživljava neobičan dogođaj (koji se je navodno dogodio u Rimu u 
njegovom atelieru u Trasteveri). Evociranje slika iz toga dogođaja je 
tako snažno, da te slike ulaze malo pomalo u njegovu podsvijest, a iz 
nje se te predodžbe šuljaju kao razbojnici (koji kasnije duševno i 
ubijaju Banovića) u svijest, u kojoj konačno 1 ostaju. 


Njihova plastika i nas gotovo frapira, a siromašni Banović, ko- 
jega su te predodžbe sasvim zarobile, ne može nikako razlikovati kon- 
kretno i apstraktno. I zato za njega i ne postoji drugi izlaz iz toga 
psihičkog labirinta, osim poremećenja uma. 

Šarinić je u »Rusalki« stvorio toga Banovića velikom uvjerlji- 
vošću. Autorova sigurnost u pripovijedanju ne dopušta, da se uopće 
posumnja u njegovu egzistenciju. Pohvalno je svakako i to, što pisac 
nije s tim fantastičnim sujetom mislio na sam efekat novele kao djela, 
s kojim bi proizveo jeftine senzacije. Ne, čisto umjetnički principi 
diktirali su takav sadržaj. 


U drugoj noveli, »Dijete Madame Butterfly«, iako je 1 njen 
sadržaj dosta originalan i neobičan, dao je autor već i dosta realizma, 
naročito je završetak prikazan realno. 


»Čeljust satane« je djelo u stihovima, a dijeli se u pet dijelova. 

Valja odmah naglasiti, da je to djelo novum u hrvatskoj knji- 
ževnosti, a kako ga je autor ispravno i nazvao: lirska novela. U stvari 
to i jest novela napisana u stihovima. Dijeli se na pet dijelova, kao 
kakova klasična drama. Može se mirne duše ustvrditi, da je to djelo 
sinteza svih dosadanjih piščevih djela. U njem dolaze sve piščeve 
karakteristike do pravog izražaja. Individualni momenat i tu je očit. 
No, kako se suvremena književnost sve više približuje kolektivu (se- 
ljaku, radniku), to je i Šarinić prikazao tu djevojku kao »Mandaljenu 
pokajnicu«, koja se zgraža nad svojim dosadašnjim životom, punim 
.egoizma i individualnosti, i ta se djevojka vraća selu, kolektivu, iz 
koga je i izašla. To je sadržaj uzet iz obična života, ali ispričan fino, 
zanimljivo, toplo i uvjerljivo, te pjesnički prikazan. Seoska djevojka 
zasitila se sela i Njega (pjesnika) pa odlazi u grad, da se naužije svega. 
On je od toga odvraća, ali ona odlazi, a on je svuda prati kao sjena. 
Ona je u gradu vidjela svu niskost i mizeriju pa se posljednjom sna- 
gom trga iz šapa te nemani, — grada: 


A ti se trzaš, boriš, čupaš, lupaš, 
Noktima grebeš, a zubima grizeš, 
Iz čeljusti se tog Satane bijelog 
Iščupati želiš... 
I onda strašan krik 
I nalet zadnje snage, 

z [ti kao luda bježiš 

Iz toga ždrijela smrti, 
Iz toga pakla i jada, 
Iz Grada. 


Eto, u tako dinamičkoj gradaciji prikazuje pisac osjećaje za- 
slijepljene djevojke, koja je u gradu gledala cvjetne mirisne poljane, 
a koja je bila tako naivna i bezazlena, da nije ničta znala o tamnim 
stranama zemlje, dok joj ih on nije otkrio. 

Život i ljubav dva su glavna elementa, od kojih je sastavljeno 
svako Šarinićevo djelo. On voli život i voli ljubav. U tom djelu ta dva 
pojma nijesu suviše generalizirana. Šarinić ispravno zaključuje, da je 
tek život sela i seljaka pravi život. I zato on tu svoju lirsku novelu, 
»Čeljust satane« i ne završuje sasvim tragično; ta djevojka se ne truje 
kao Marijana i Dražen otrovnim plinom (»Madame Butterfly«), niti 
ona poludi kao Banović (»Rusalka«), nego se, uvidjevši svoju po- 
grešku, vraća u selo. 

I to je svakako pozitivnije od onoga, da glavno lice griješi, ubija 
se i — gotovo. Nema toga grijeha, koji se ne bi mogao kajanjem 
ispraviti. Ubijaju se samo slabići, koji su jedino u tome jaki, što se 
odlučuju na samoubojstvo. 

Najuspjeliji je svakako posljednji dio knjige, jer se je tu pisac 
sasvim jasno i sigurno orijentirao prema selu, koje je izvor snage, 
zdravlja i ljepote. Grad proždire zdravu seljačku djecu, proždire ta- 
lente i ubija moral, ukratko on je — »Čeljust satane«. Šarinić završava 
djelo s krasnom himnom seljačkom radu i životu: 


»Pa dok se vruće grudi zemlje puše, 
Srebreni lemeš u jutarnjem suncu 

Tu zemlju ore, 

A bijel: seljak 

Još prije zore 

Prekida san, 

I tako sretan 1 tako veseo 

Za plugom čeka i dočeka dan! 

On svakdan pozdravlja to sunce vruće, 
On svakdan tako proživljuje sretan 
Trajno i beskrajno svoje uskrsnuće!« 


»Čeljust satane« je nadasve uspjelo djelo. Iz mekoga lirskog raspolo- 
ženja, iz senzitivnog pianissima, prelazi polako postepenom gradacijom 
u snažni gromoviti forte, da kasnije završi harmoničnim moderatom. 
S formalne strane djelo je također dobro, uz neke manje grješke, kao: 
decembarska, majska, mj. prosinačka, svibanjska, sa klavira, mj. s kla- 
vira, sbrisati, mj. zbrisati, lemež, mj. lemeš, i t. d. 


Stihovi su drukčije nevezani. Zvonki su i harmonični. Svakako 
bilo bi poželjno, da pisac i dalje nastavi s takovim radom, naglašujući 
uvijek u djelima ruralističke elemente. 

Vilim Peroš 


A. FREUDENREICH: »GLUMA« 
(Izdanje Zadruge Sklad, Zagreb 1934.) 


Ne bismo htjeli govoriti o tom djelu s čisto teoretskog stanovi- 
šta, jer nije bila ni namjera samoga autora, da dade teoretsko djelo 
o teatru. On je samo htio dati onim brojnim diletantskim društvima 
i sekcijama praktičan priručnik. A _ u tom je i uspio. 

Danas se osnivaju vrlo mnogo diletantska društva. Nije to možda 
slučaj. I nije to nikako jedino ambicija nekih pojedinaca, koji imaju 
talenat za pozornicu. Danas je teater ne samo kulturna, nego još i 
više socijalna potreba. On mora biti nosilac svih pozitivnih 
vrednota. 

Da je teater jedan od najvažnijih faktora u kulturnom životu 
nekoga naroda, jasno je, jer upravo je on najpristupačniji širokim 
masama naroda. On je najpristupačniji i zato, što je jeftiniji i od 
literature i od slikarstva. To je uostalom sporedan. razlog. Najpristu- 
pačniji je on uglavnom zato, što su u teatru spojeni s vizuelnim efek- 
tima još i akustični i plastični efekti. A to je ono glavno. Time po- 
staje sama stvar za gledaoce daleko plastičnija i jasnija, nego što bi 
bila, kad bi je čovjek, recimo, samo slušao. Utisak, koji teater ostavlja 
u gledaocu je neobično jak; jači je i daleko trajniji od utiska, što ga 
čovjek dobiva, kad samo čita ili gleda. — Sve u svemu, teater_ može 
od svih umjetničkih vrsta najjače djelovati na gledaoca odnosno 
slušaoca. 

Time je odmah označena njegova važnost u životu svakoga na- 
roda. Spomenuli smo, da teater mora biti nosilac sviju pozitivnih 
vrednota u životu. Teater ne smije biti samo mjesto zabave i odmora, 
nego, što je važnije, govornica, s koje će glumci sipati riječi, da se 
one kao žigovi utisnu u duše slušalaca. Trebamo teater, koji će znati 
u punoj mjeri udovoljiti svojoj socijalnoj dužnosti. 

Cilj teatra treba biti »da u neku ruku drži prirodi ogledalo, da 
pokaže vrlini njene prave crte, oholosti njenu sliku, a svakom vijeku 
i ljudskom društvu njegov lik i otisak« (Hamlet). Shakespeare je ovdje 
precizno odredio zadaću teatra. Teater treba da bude refleks ne samo 
događaja oko nas, nego i zbivanja u nama samima. Dakako, taj refleks 
mora biti istinit i neiskrivljen. 

Teater znači za nas duboki doživljaj. Teater nas nosi sa sobom 
| mi osjećamo, kako naš »ja« nestaje i mi proživljavamo događaj, koji 
se zbiva na pozornici. A takvi se doživljaji ne zaboravljaju brzo i mi 
n6simo dugo u sebi njihov žig. Ako, dakle, teater može u neku ruku 
posredno — preko nas — regulirati i popravljati moralnom snagom 
svojom odnošaje između ljudi, onda je jasno, da se s njim mora i te 
kako računati. S druge opet strane taj teater mora biti ispravno ideo- 
loški orijentiran. Teater mora znati, što hoće i htjeti, što se može; 
ne eksperimentirati i žonglirati u zraku raznim teorijama i nazorima, 
koji ruše sve, pa i pozitivne vrednote, da stvore nešto sasvim novo, 
što se uopće ne može stvoriti. Teater ne smije da se igra osjećajima 1 
težnjama masa. 

Suma svega jest: trebamo teater, koji će znati voditi narod u 
pozitivnom nacijonalnom smjeru i koji će biti uvjeren o svojoj mo- 
ralnoj odgovornosti i dužnosti prema narodu. 

Freudenreichova »Gluma« u svim tim problemima i pitanjima 
teatra ne će i nema namjere, da dade odlučnu i završnu riječ. Ona se 
uglavnom ograničava na pitanje praktične izvedbe dramskih djela. Jer 
koliko je sam tekst najvažniji kod izvedbe, toliko je važna i sama po- 
stava svakoga djela na pozornicu. Važan je i govor i kretnje i maska 
i inscenacija, jer tek sinteza svih tih faktora može dati dojam realnosti 
onoga, što se zbiva na pozornici. Zato su i te čisto tehničke stvari vrlo 
važne u jednom teatru. 

I upravo tu leži važnost Freudenreichove knjige. On daje vrlo 
instruktivne upute i pouke za postavu dobroga teatra. Jer ako je i 
tekst loš i glumci ne shvaćaju dovoljno svoje uloge, onda još uvijek 
dobra maska i inscenacija u mnogome spašava stvar. A baš to su one 
stvari, koje se kod diletantskih društava najčešće nalaze, tj. loši tekst 
i loši glumci. Zato treba stvar spašavati. 

Sigurno je, dakle, da je ta knjiga vrlo dobro došla svim našim 
diletantskim društvima, koja nemaju stručnjaka u teaterskim stvarima. 
Ovaj im priručnik dobro dolazi kod rješavanja svih poteškoća i pitanja 
kod postave komada na pozornicu. — Kako dosada uopće nismo imali 
takve knjige, to se njena važnost mora još dvostruko podcrtati. 

Mi smo zahvalni g. Freudenreichu, što je tu knjigu izdao 1 time 
postavio bazu, na kojoj će se moći dalje razvijati naša teaterska lite- 
ratura. A još smo mu više zahvalni, što je tom knjigom dao mogućnost 
diletantima i amateurima-glumcima, da svoje predstave postave — 
baš što se tiče maske, inscenacije i dr. — na viši niveau, nego što je to 


bilo do sada. 
M. Keglević 

Ihvatska. binika 


PET KNJIGA STIHOVA MLADIH 
Cosi e se ti pari. 


Pirandello. 


Prvotno sam mislio već u sam naslov unijeti riječ lirika, ali sam 
se predomislio i promijenio u »stihovi«. Velika je u tome razlika. Sti- 
hovi i lirika. Usko vezani ili paralelno produljeni. Jedno u drugo se 
sliva ili se nikad ne sastaje. 

Stih znamo da je pravilno izmjenjivanje arze i teze. To je stih. 
A više takovih stihova, više redaka izmjenjivanja arze i teze, čine 
pjesme. Ali to još ne znači da je to lirika. To je daleko od lirike. I 
makar ima knjiga pjesama, koje nose naslov lirika, nemaju ništa za- 
jednički sa lirikom. 

Iskreni osjećaj, polet, priroda, sve kazano neposredno i toplo 
toliko toplo, da nešto lijepo ostane u našoj duši, tako lijepo da to ne 
znamo izraziti; zvuk stiha i neka slatka i meka zvonkost, koja na čas 
bruji kao katedralno zvono, a na čas ciliče kao srebreni sitni zvon. 
Ljepota, fine i najfinije riječi, lijepe slike; osjećaj koji ostaje dulje 
od čitanja, koji grije našu dušu ljepotom. — To je lirika. 

Malo je pjesama lirskih. A pogotovo malo je knjiga lirskih 
pjesama. 
| I premda sam izabrao knjige, možda najbolje, jer kod nas ima 
jako mnogo knjiga stihova, ipak nisam stavio naslov lirika. Makar ima 
u svim ovim knjigama lirskih pjesama, ali ja govorim o En nese a 
knjige nisu sama lirika. 

Da li će se ovo mjerilo učiniti »malograđansko« ili vetkasia: 
đansko«, to ne znam. Samo znam, da sam sada uzeo ovo, htijući bar 
donekle pokazati prstom na neke knjige. Imam osjećaj, da tek kad bih 
pisao o socijalnim ili gospodarskim pogledima u književnosti, da bi 
tek onda mogao računati sa još mnogo knjiga stihova. Ali to još ne 
smije da znači, da sam izabrao sve, što je vrijedno, a niti samo što je 
najvrijednije. Razne neprilike nisu mi to dale. Ali ističem da sam 
pred ovim da tako nazovem, prikazom, ipak pročitao 16 knjiga pje- 
sama, a odabrao samo 5. 

Već dok sam sjedio daleko odavle u primorskom gradu hrvat- 
skoga juga, za školskim klupama, i kriomice čitao književne listove i 
pamtio uz rijetke stihove po koje ime njihovih auktora, sjećam se 
imena Tadijanovića i Delorka. | 

Bilo je Zvučno za mene to ime Olinko Delorko, ali, ako hoću 
iskrenost, njegove su me pjesme ostavile onda hladnim. U njima 
bilo je nešto, i nije bilo ništa. Ni sam nisam znao. U ostalom to mi 
se moglo dogoditi neopravdano i za nekog drugog. I dogodilo mi se. 
I to baš za onoga za kojega se govori, da ga Delorko imitira, ili da se 
krivo ne shvati, da kuša prisvojiti njegove dobre odlike, osobito sa 
gledišta forme, za Matoša. 

Ludovao sam za Matoševom prozom. Da ne spominjem druge, 
samo ću podsjetiti na »Umorne priče«. U tome sam se naslađivao. I 
to je meni ostalo kao jedna draga slutnja. Nju mi ne bi mogao niko 
da poruši. I meni se još uvijek čini, da je to najljepše što sam čitao. 
A o njegovim pjesmama nisam ništa mislio. Ali ja sam ih pročitao, 
jednu po jednu. I velim, ostavile su me hladnim. Nisam ništa u njima 
csjetio. No kad sam došao u Zagreb, čuo sam nove kritičare,doznao 
nova mnijenja. I opet sam uzeo Matoša. I našao sam u njima nešto 
toliko toplo (naravno ne u svim pjesmama!) da ih i sada rado čitam. 
I moja je slika popunjena. Uz Matoša novelistu i pisca feljtona, stoji 
i Matoš pjesnik. I to dobar pjesnik. | 

U tome i je prava uloga kritike; dobre i neobjektivne, kritike 
koje mi nemamo. I možda ćemo je kasno imati, makar se vide očita 
nastojanja. Kritike, koja će uzgajati i autore i publiku i koja će sva- 
kom dati mjesto koje mu pripada, ili mu savjesno, bolje, pošteno i ka- 
rakterno, razbiti iluziju o talentu, ili ga, opet savjesno, podstrekavati. 

To je bilo davno, jer je sve davno što je prošlo, sve je daleko. 
I Tadijanovića i Delorka našao sam na sveučilištu. Delorko mi se uvi- 
jek čini nekako preplašen i nujan. Nujne su i njegove pjesme. Preda 
mnom je njegova ukusna zbirka. I listam. Na finom bijelom papiru re- 
daju se sad male sad opet veće crne pačetvorine. Kao po jednom ka- 
lupu. Složene u jedan red. Odmah se vidi odlično poznavanje poetike 
1 starih forma. Ritam je lagan. Makar je rijetko nategnut. Rijetko. 
Pri glasnom čitanju se to opaža. 

Delorko je sam izabrao kao najljepše svoje pjesme: »Zvuk«, 
»Kišu« i »Zaboravljeno svijetlo«, a Kombol: »Zvuk« (dakle isto!) i 
»San«. Bez sumnje sa mnogo ukusa izabran je »Zvuk«. Samo ću pre- 
nijeti prvu strofu: 


Pod noć se javi zvuk rođen u zvonu, 
da preko grada pođe ravno kraju 
zgaženog neba. Tu se preda vjetru, 
zbog kog mu dugo još odzvuci traju. 


Još jednu kiticu: 


Zvuk je tog zvona čežnja za daljinom, 
prezir nad onim, što se vidjet dade, 
žudnja za slobodom, vjetrom i visinom, 
znak mučne trpnje i skrovite nade. 


Delorkovo pjevanje u infinitivima, na pr. »Bijeg« (str. 10.) i »Želja« 
(str. 26.) unose i nejasnost. I čovjek se pita: »Gdje je predikat tim 
subjektima?« 

Ugodno se doima nenamještenost. Vrlo ugodno. A odbija ono 
pjevanje i stihovanje o svemu mogućem i nemogućem, o čudnom i 
dalekom. Ugodna je ona blizina stvari, o kojima pjeva Tadijanović. 
On pjeva o svagdašnjim stvarima iskreno, a ne namješteno. 0) gospo- 
dinu Lamijanu, što hrani golubove, o zaklanim ovcama, o izlogu cvje- 
tarnice. I suncu nad oranicama. O stvarima svagdanjim i ćestim. I 

meni se čini, da je Tadijanović dosada najviše uspio pri nar 
ako tako smijem nazvati, lirike o selu. 

On nije nikako beskućnik. Ni stvarno ni pozerski, Toliko je pri- 
rasao uz svoj rodni kraj i svoje Rastušje, da, makar je sad to moda, 
i ne pokušava da socijalizira u svojim pjesmama. I jedini pokušaj da 
se donekle približi, je neuspio (pjesma »Post scriptum«). To je što nje- 
mu ne odgovara, kao da čini neki nesklad u lirskim ugođajima. I u 
tom sitnom pokušaju od 5 redaka leži njegov materijalni neuspjeh. On 
se puno ne brine za formu, niti vodi računa o srokovima. Na jedan 
topao način iznosi svoj osjećaj, jednostavno. I samo plače nad onime 
oranicama na kojima »raskošno blista sunce«. 


Da me nisi, oče, u školu poslao 
Davno bih se bio već oženio: 
Imao bih dva, tri sinčića. 


Govori o sebi, a ujedno o nama. Otrovalo nam je srce, škola i život, 
uništila najljepšu mladost, a sve to ne obećavajući ništa. 


I on »baca srce pod tuđa stopala«. 


Uspjesi Tadijanovića i Delorka očiti su i lijepi, upravo zavidni. 
Uzorna je i njihova poduzetnost, da to tako nazovem, i ambicija. Ko- 
načno bez ambicije ništa nema, osobito kod mladih ljudi. I bez svake 
je sumnje još pred njima cijeli neistrošeni život. I tko u tako ranoj 
mladosti napiše dobrih, kao što su njihove pjesme, može i sam u sebe 
vjerovati. Samo ću nešto napomenuti. Kad sam ja jednom zgodom bio 
kod Nazora, rekao mi je onako u razgovoru: »I ja sam bio mlad, kao 
i svi ovi mladi ljudi. I ambicijozan. A bilo je još i drugih; njihove 
pjesme nisu bile ništa slabije ili bolje manje dobre od mojih. Imali 
su i uspjeha kao ja. A danas kad pogledam, ja sam postigao lijep 
uspjeh. A od mojih kolega ni spomena. Svi su sustali. Jer to je težak, 
vrlo težak put. A vrijeme stvara pjesnika. To Vam kažem, makar po 
mojem mišljenju među mlađima ima dobrih pjesnika.« 


I bez svake sumnje ljude kao što su Tadijanović i Delorko, koji 
su već sada ušli u Kombolovu antologiju, čekaju veliki uspjesi, ako 
hude išlo sve svojim tokom. Jer vrijeme gradi, vrijeme i razgrađuje. 

Tadijanović se ne može oteti ljubavi prema rodnoj grudi. Ono 
malo Rastušje i njegove oranice progone ga i kopaju mu po srcu, vuku 
mu misli. | 


Htio bih pokidat žice na svojoj zlatnoj harfi 

I vratiti se u zavičaj, u selo. U Rastušje. 

Odbacit prašnjave knjige. I nasladnost lutanja bez svrhe. 

Skinuti masku s lica. 

I prezret, kao Gospod, smisao rečenica. 

Biti u šumi ptica. 

O možda me u Rastušju očekuje sreća i vekni. | 
Tadijanović je doista iskreni lirik, makar je kao čovjek jako osjetljiv, 
nemoćan, pesimista. 

Treći koji se uspio afirmirati je Devčić. Na početku moram 
istaknuti i opremu njegove lirike. Naime tomu se kod nas podaje malo 
pažnje. I to s pogreškom. Jer se mora računati i na materijalni uspjeh. 
Zato kupcu treba dati u ruke nešto lijepo, što će ga prisiliti da kupi, 
a tek poslije kad pročita, moći će da procijeni. Ali prije mora kupiti. 

A u toj ukusnoj Devčićevoj zbirci, sigurno najukusnije izdanoj 
knjizi stihova mladih, gdje je očima sve lijepo, redaju se pjesme. 
Treba pročitati samo naslove da se vidi glavno obilježje Devčića. — 
Rad sa riječima. 

Efekt njegovih riječi je velik. Simbolika bez primjera. Na pr. 
naslovi: 

»Molitvenik nedjelja na koljenima blijedogrudih breza«, »Su- 
mračje obilazi staze«, »Sanatorijski sutoni u šumi smreka«, »Balada 
o zlatokosoj grudobolnoj dami« i t. d. 

I on toliko obiluje sa lijepim riječima, koje često u predugom 
stihu niže, da mjestimično postaje nejasan. 

I dok je Delorko upravo savršen formom, a Tadijanović je na 
vješt način neopazice zaobilazi, dotle Devčić u tom pokazuje ili ne- 
mar ili nepoznavanje. Naime, ako se hoće ipak pjevati pjesme u četiri- 
rednoj strofnoj formi i upotrebljavati srok, onda to mora biti srok. 
Na pr. kod Devčića služi kao srok rdu—ržu, zabata—dukata, rodina— 
ledina, gozba—glazba i t. d., jer je kod njega tako mnogo tih pri- 
mjera, da je nemoguće nabrajati. Ali zašto onda bar sliči na rime? 

Devčić posjeduje neki ljupki način izražavanja, na pr. u prvoj 
pjesmi »Djevičanstvo«: 

»Molitvenik srca na koljenima blijedogrudih breza 
sklopljen nedužno, 

ko ljiljani ruke raspliću tužno 

pletenice zlatnoga veza.« 


Ili »Žalosna nedjelja«: 
»Vjetar gudi ko tužaljka sljepačka jesenjim vinogradom 
za selom žalosno raspelo pod krunom lipe starinske, 
sure, drvene klijeti klekle ko djedovi nad žutim, svenutim sadom, 
lozom ovjenčani volovi odvoze tromim hodom mirisne sudove vinske.« 


Devčić ima puno smisla i za slikanje, na pr: 

»Sumračje mlako kaplje krvavi grimiz. 

srebrni jelici u plaveti jezera tale, 

kako podatno rujne usne podaje ribiz, 

a maglice snuždena lica šipražjem se rasčijale.« 

| (»Sumračje obilazi staze«) 

I tako dalje. On ima lijepih pjesama, prave lirike. Ali njega samoga 
toliko zanesu lijepe riječi, pa ih niže i niže do nejasnosti. Pa se čini 
dojam nagomilavanja riječi, zamara čitaoca, ostavlja bez daha. A kraći 
stih ljepše zvuči: 

»Nedoglednim podoljem 

suzna jesen: u maglama rominja; 

za selom obavitim koljem, 

šuma dogara, rđa i tinja.« 

Neka mi se još nešto dozvoli! 

Dozvoljavam da pjesnici mogu imati veće, šire srce. A kako 
mora biti široko srce pjesničko u čovjeka, u kojemu ima pjesama za 
»Hrvatsku Reviju« i »Kolo« i čak »Obitelj«, pa za »Književnik«. pa 
sve do »Narodnih Novina«. Takovo srce je ipak malo preširoko. Fpak 
je i pjesnik čovjek. I to najprije čovjek. Tu mu počinje i svršava vri- 
jednost. To je nad svim, karakterčovjeka, a onda je sve drugn. 

Bez tendencija danas nema književnosti, ni ideja. Sve ima svoju 
svrhu. Samo mora biti velika snaga književnika, da prekrije tenden- 
ciju. Tendencija ne smije nadvladati umjetnost. Jer onog časa, kad 
prevlada u književnosti tendencija, prestaje umjetnost. a počima pro- 
paganda. Zato umjetnost ne ovisi o tome da li umjetnik propagira. 
nego o snazi umjetnikova talenta. | kad se »Moderna« izživila. kad 
se dalo sve, što se moglo, pod pritiskom poslijeratnog ekonomskog stra- 
danja, javlja se socijalna književnost, umjerena i crvena. Bez sumnje 
ima ona dobrih produkata, ali je u većini slučajeva, osobito kod stih9- 
vanja još početak, i tendenca je jača od umjetnosti. 

Kao protuteža ovom nastojanju javlja se književnost o selu. 

Što je glavno, nitko ne može spočinuti, da je ovaj pokret na- 
mješten; on je stvaran i iskren, postavljen na dobre temelje. Kad ve: 
ne znamo što ćemo, obraćamo se našem najzdravijem elementu, o ko- 
jemu se mora voditi računa već zato što je brojem najjači, i tražimo od 
njega nadahnuća. Hoćemo demokratsku jednakost, slogu, da se svi na- 
đemo na okupu u ovim teškim danima. Sve je drugo manje važno od 
sloge svih pozitivnih snaga. I mi se moramo vratiti natrag izvoru oda- 
kle smo izišli, svaki pojedini pristupiti svom bratu bratski. približiti 
se seljaku toplim srcem prijatelja. 

Zato sam uzeo takve stihove. Na prvom mjestu po izlaženju do- 
lazi Križanić-Ladikina: »Lirika«. 

Makar se u njima osjeća nešto tvrdo, bez sumnje ima tu 1 dobrih 
stihova. Jer Križanić se nije ni udaljio od sela; od prvih dana, da 
tako rečem, svog pjesnikovanja, piše samo o selu u izdanjima za selo. 
Traži zdravlje i spas od sela. 


»Čekam da prvog seljaka na polju pozdravim 
i da mu velim predano kako sve žudi u meni 
ovaj jednostavni dan. 
Čekam prvog seljaka 
i čekam da ozdravim.« 
Ni: 
»Ja ćutim da miris sijena jači od kose djevojčine 
i milovanje ljetnoga polja ljepše od draganja njezinog.« 
i: 
»Ali zemlja tvoja, dobra mati, od svojih zubi 
će otkinuti i tebi dati, a kad ćeš stati, 
ostavi je onom tko je ljubi, 
a ona dobra raku će ti dati.« 
(Ladika: »Seljaku«) 

Samo toliko. Nitko ne bi mogao nijekati, da je ovo sve u raz- 
vitku, da je još dosta nesavršeno, program je preblizu. 


U »Lirici grude« desetorica sa istim programom. Gruda nije sa- 
mo selo, gruda je i grad naš, oni domaći i nepokvareni, gruda su svi 
naši tajni osjećaji, naše skrovite misli, naše sitne i velike želje, gruda 
je naša domovina. 


. Toliko da se krivo ne shvati. 


“Nikako ne bih htio nanijeti krivicu devetorici iz ove zbirke, pa 
zanijekati, da ima i vrlo dobrih stvari. Pjesama, koje su nad tenden- 
cijom, makar je sve to još samo program, pjesama koje su umjetnost, 
makar je »antologijski sposoban čovjek« rekao, da u cijeloj knjizi 
nema .ni jednoga stiha za antologiju! 


Ali je naravna stvar, da se osjeća monotonija u knjizi pjesama 
desetorice mladića, koji istupaju istim programom. Jedno drugom ipak 
je slično, gruda Dalmacije, gruda Hrvatske u užem smislu — naša 
gruda. 

Desetorica mladih ljudi vapi: k selu, tamo je spas, tamo je naš 
hrvatski seljak, potomak Matije Gupca. Pjevaju o zemlji, o našoj 
zemlji, natopljenoj krvlju; u njihovim pjesmama progovara seljak. 
Cjelokupna naša zemlja. I nije li možda čudan slučaj, da je petorica 
od tih iz Hrvatske u užem, geografskom smislu, a petorica iz Dalma- 
cije. To nije prvi pokušaj. Bez sumnje datumom u tom imaju prven- 
stvo izdavači i nasljednici Ante i Stjepana Radića. I bude li: lirika 
grude imala većih uspjeha, i pođe puno napred od tendencije pro- 
grama, ne će moći mimoići zasluge ni na književnom polju braće Ra- 
dića i njihovih nasljednika. 

Možda bi morali najveću pažnju posvetiti lirici, bolje: pjesnici 
sela, da ne upadaju u neku sentimentalnu romantiku. Nije ni sve naj- 
ljepše što je na selu. Puno tragedija prešlo je naše selo. Mora se u nj 
ući svestrano, osjetiti njegovo bilo i iznijeti sve njegove velike boli i 
tihe i skrovite radosti, stradanja i pregaranja, ljepote i tuge. 


To je put, dobar put, koji je označen, tim putem mora poći knji- 
ževnost i sve kulturne težnje hrvatskog naroda. Tim putem mora poći 
i narod u svestranom napretku naših želja, stradanja i nada za jednu 
ljepšu budućnost. : | 

Jer ta gruda, kako veli jedan književnik, je »naša ftičica«. 

»Ona je sakriveno naše srce, koje živi u tajnosti. Ono živi u no- 
ćima, skriva se pod jutarnjim rosama. Ftičica je naš život i naša riječ. 
Ona je naš osjećaj, a taj se ne da uhvatiti ni vezati« — 

“ »Ona se plaši dana, koji nije naš, i veseli se noći, koja je naša. 
U njoj mi dobivamo snage, naša zemlja svoje ime, naš narod svoju 
narodnost.« 
Vinko Nikolić 

Likovna umjetnost 
IZLOŽBA GABRIJELA JURKIĆA 


U prosincu prošle godine otvorena je kod mas izložba Gabrijela 
Jurkića. Povodom te izložbe izašao je u »Novostima« od 12. XIL pri- 
kaz potpisan sa hg. (Možda Hegedušić?) Taj je prikaz pica ne same 
savršeno lajički i tako bijedan, da čovjek žali i pisca i novine, gdje 
je to izašlo, nego i zloban. 

Po nazivu »[z ciklusa večer« zaključuje anonimmi gospodin lajik, 
da na toj izložbi mora vladati »svoje vrsti monotonija«, a ona vodi 
»manirizmu svoje vrsti«. Bez obzira na to, da li je ta monotonija svoje 
vrsti ili kakve druge vrsti, ovaj zaključak gosp. hga. nije baš tako 
jasan. — Međutim, da vidimo zašto ta izložba za hga ne valja. Zato, 
jer nema »nigdje visokog jablana, nigdje igre valova u vodenom 
odrazu grana... (drugi pasus) »nigdje bosanskog vuka ni ptice niti ika. 
kove životinje, pa ni traga živih ljudi«... (novi pasus) »vi mgdje ne 
vidite, da bi Jurkić naslikao i tu vodu (t. j. slapovej«... i t. d. Očito. 
sami prigovori svoje vrsti! 

Dalje, prema izvodima gosp. hga, Jurkićeve slike: ne vrijede ni 
zato, što nije, kao recimo Segentini, naslikao uz kravu s teletom još 
i majku s djetetom. Bez obzira na to, kako taj prigovor spada zapravo 
u koji provincijalni šaljivi list ili u »Literaturu« i sl., jasno je: da je 
on i naslikao takvo nešto, nazvao bi ga g. hg. punim pravom plagija- 
torom. — Njegovi zimski pejzaži ne vrijede ni zato (to su ideje gosp. 
hga!), jer na njima nema vrana, lisica, vukova ili veprova, a u poza- 
dini se ne vide čak ni seljačke kućice, iz kojih suklja dim. Upravo je 
nečuvena stvar, da jedan slikar može risati zimu, a bez vrana! — 
Osim svega toga, on riše pejsaže iz Bosne, a nije naslikao ni jednog 
slapa! Kod toga g. hg. zaboravlja, da Jurkićeva izložba nije nikakav 
turistički vodič ba Bosnu, gdje će on (g. hg!) naći abecednim redom 
poredane sve poznate bosanske slapove. — Osim toga, našeg dragog 
prijatelja još smeta, što Jurkić meće izvjesne biblijske slike u bosanski 
pejsaž. Istina, kaže, stariji su slikari metali u pozadinu dvorove mo- 
gućnika i sl., ali samo prema diktatu njihovom i još zato, što onda 
još »nije bilo akademija, pa da je zemljopisno znanje slikara bilo 
veoma maleno«. Dakle, na pr. Rogier van der Weyden, Leonardo da 
Vinci, Rafael, Tizian, Tintoretto i tisuće drugih davali su suvremenu 
pozadinu svojim biblijskim događajima samo zato, jer nisu dobro po- 
znavali geografiju! A moderni biblijski slikari von Stuck, von Uhde, 
Steinhaufen, Eberz, pa konačno Eduard von Gebhardt, daju svojim 
slikama modernu pozadinu, često i suvremene kostime ili zato što im 
to mogućnici nalažu ili što ne znaju geografiju! Koliko primitivnosti 
ma u tim mislima hg-ovim, može svatko razabrati. — On međutim 
nije zapazio činjenicu, da je ovakvo slikanje biblijskih prizora vrlo 
pristupačno i lako shvatljivo onima, kojima je ono namijenjeno. Me- 
đutim, bilo bi od nas samih neinteligentno, kad bi se uopće dalje upu- 

štali s gosp. hg-om u bilo kakvu diskusiju s područja povijesti umjet- 
nosti ili estetike, jer je gore navedeni gospodin već sa ovo nekoliko 
izreka dokazao, da posjeduje minimalno i najprimitivnije poznavanje 
stvari, o kojima piše. 


Jasno je, da na izložbi, gdje je izloženo preko stotinu platna, ne 
mogu biti sve slike istih kvaliteta i da tu uz vrlo dobre slike nalazimo 
i loših. Međutim, ako slikar dade jednu vrlo dobru sliku, već se 
ne može za njega reći, da je loši slikar. Takav je slučaj i s Jurkićem. 

Jurkić živi daleko od svih eruptivnih, vulkanskih smjerova u sli- 
karstvu. On je, jasno se vidi, pomno studirao stare Holandeze i polazi 
njihovim putem u davanju pejsaža. Ako nas to malo smeta, onda se 
sjetimo samo, da je na pr. Krsto Hegedušić posegnuo još dalje u pro- ' 
šlost, za Breughelom (polovina 16. v.). 


Sve u svemu, htjeli smo ovo naglasiti: primarni je postulat u 
umjetnosti umjetnikov doživljaj objekta i gledaočev doživljaj slike. 
Inače ona u svakom drugom slučaju gubi svoj raison d'etre. I zato, 
ako Jurkićeve izražajne forme ne teku paralelno sa suvremenim nasto- 
janjima, to ne znači, da on ne stvara i ne može stvarati pozitivna 
djela. | 


Jurkić je u prvom redu lirik. Usporedimo li njega i rano umrlog 
pjesnika Đ. Sudetu naći ćemo mnogo zajedničkih crta. Obojica vole 
sutone i predvečerja, onda kad se gube boje dana i kad obrisi stvari 
postaju nejasni. Zato modelacija na Jurkićevim slikama i nije oštra i 
tvrda, nego je dana lagano i fino. I Jurkić, kao i Sudeta, duboko pro- 
življuje prirodu. Svaka, i najmanja atmosferska promjena daje objek- 
tima sasvim -drugačiji izgled, nego su ga imali čas prije. A baš ovakve 
momente nastoji Jurkić da fiksira na svojim platnima. | 


Sutoni i predvečerja časovi su, kad se sve stišava i smiruje. I 
baš tu je ona psihološka preddispozicija, zašto Jurkić voli ovakve mo- 
tive: ne samo da je on duboko osjećajan, nego je savršeno staložen i 
miran čovjek. On poteže kistom sasvim mirno bez uzrujavanja i si- 
gurno. To je ono, što g. hg. zove »isti kolorit, ista tehnika«. Što je on 
htio reći tom »istom tehnikom«, ne znam, a ne zna sigurno ni on. Da 
jedan slikar radi svoja djela istom tehnikom, to može biti jedna kon- 
statacija, ali kao prigovor ne znači ništa, i pokazuje »istu tehniku« 
mišljenja, kakvu smo konstatirali već kod prijašnjih rečenica g. hga. 


Osnovni je, dakle, ton Jurkićevih slika smirenost. Ona se ističe 
u odabiranju i davanju objekata. Nije to »dah mirne i uspavane istoč- 
njačke monotonije« (prema g. hgu), već je to duševna njegova smire- 
nost i harmonija. On ne baca boje impresijonistički nervozno na platno 
i njegove boje nisu tako jasne i svijetle kao recimo kod impresijonista. 
Mi smo se privikli gledati impresijonističke slike i naši nervi danas 
reagiraju tek na jake vizuelne efekte. I zato nam je i teško naći na 
Jurkićevim slikama sve ono, što je 'on u njima dao. Jer kod njega se 
baš radi o finom i suptilnom nijansiranju boja, bez glasnih efekata. 
A da je Jurkić i uspio dati mnogo osjećajnih i finih štimunga, o tom | 
nema sumnje. (Na pr. »Oblaci«, »Jutarnje magle«, »Na brijegu«, »Le- 

goada«, »Novembar« i dr.) | baš u tom leži značenje Jurkićevo. — 
Jasno je, a to treba osobito naglasiti, da Jurkić nikako nije portretist. 
nego u prvom redu pejsažist. 

Postoji još jedna interesantna pojava kod Jurkića: ne muče ga 
problemi. Odviše smiren, a da bi ga iz njegove kontemplativnosti mo- 
gao istrgnuti bilo kakav problem, on daje svoje motive jednostavno, 
naivno (u dobrom smislu te riječi), njegova platna nisu raskidana na 
komade, ona su potpuno zaokružena i čine savršenu cjelinu. Ekspresijo- 
nistička su platna dokaz raskidanosti i nesređenosti ličnosti umjetni- 
kove, koji u općoj desorijentiranosti ne može da se snađe. Ta se ras- 
kidanost i nesređenost materijalizira u isto tako raskidanim formama 
umjetničkog izražavanja. — Jurkić u tom kaosu stoji s određenim na- 
zorom na svijet bez kidanja i prelamanja u svojoj duši čvrsto, kao 
ličnost duboko suptilna i osjećajna. Zato su mu i platna jasan 
refleks tog duševnog mira i staloženosti. On gleda oko sebe, osjeća 
ljepotu u svakom drvetu, svakoj travci, svakom refleksu svijetla i 
meće to na platno onako, kako vidi i osjeća. Mirni njegovi potezi ne 
znače »istočnjačku uspavanost« ni »monotoniju«, nego duševnu sređe- 
nost i harmoniju. 

Još da se osvrnemo malo na našeg prijatelja hga. Njemu nije 
pravo, što Jurkić ne riše na zimskim pejsažima ljudi. Bez obzira na 
to, što uopće nije potrebno metati ljude u pejsaž (neka pregleda g. hg. 
jednu historiju umjetnosti sve tamo od Altdorfera, pa preko Holan- 
deza do impresijonista!) i što to ovisi o raspoloženju i volji umjetni- 
kovoj, a ne po receptu g. hga, mi ćemo i tu povući jednu paralelu iz- 
među njega i Sudete. On pjeva na jednom mjestu (u »Notturno«): 


»Volim, kada noć se 
mjesto ljudi k meni svraća, ...« 


Postoje časovi, kad se čovjek povlači u svoju unutrašnjost, u 
svoje najintimnije osjećaje i ti su mu časovi vrijedniji od svega osta- 
loga. A u tim momentima ne treba drugih ljudi. A baš to su oni ča- 
sovi, kad Jurkić stvara. 

Još jednu klasičnu rečenicu hg-ovu, pa da završimo. Kad kriti- 
zira Jurkićeve ovce i goveda, on duhovito konstatira, da je »i ove pre- 
šla ona bosanska istočnjačka uspavanost«,... »a goveda većinom leže 
preživajući bešćutno...« Mi se ne ćemo zaustaviti kod pitanja: kako 
može jedna, recimo krava, preživati osjećajno. Samo ćemo ga uljudno 
zamoliti, da pogleda — ako mu je moguće — neka platna Paula 
Pottera, Adriane van de Veldea i nekih drugih. A ako mu to nije ni- 
kako moguće, onda neka pogleda jedamput pravog i živog vola ili 
kravu kako preživa. Možda će mu to malo koristiti, da više ne piše 
takvih rečenica. — A onda možda ni ne će više buncati ni o Seganti- 
niju sa kravom i ženom i teletom i djetetom, ni o Jurkiću sa kravom, 
a bez teleta, žene i djeteta i sl. — Završit ćemo. Jurkićeva je izložba 
iznijela mnogo dobrih i finih pejsaža i štimunga. Svaku pozitivnu vn- 

jednost pokušao im je zanijekati g. hg. iz »Novosti«, no pokazao je 
savršeno nepoznavanje i nerazumijevanje same stvari, tako da je zbi- 
ja vrlo dobro učinio, što se je potpisao samo sa hg. 


' M. Keglević 


IZLOŽBA VIKTORA ŠIPEKA 


Pred Božić otvorio je izložbu svojih akvarela u Ullrichovu salonu 
Viktor Ši pe k. 


On je već od prije poznat našoj javnosti svojim radovima. Tiho 
i bez reklame daje on svake godine na svojoj izložbi dosta radova. 
Na ovoj je izložbi donio uglavnom motive iz Zagorja. To Zagorje, 
jedan od najljepših naših krajeva, daje on bez pretjeranosti, onako 
kako ga gleda. Svakako, jedna pojava koja na toj izložbi, a i na pri- 
jašnjima, osobito iskače, jest Šipekov smisao za odabiranje 
motiva. Kod svake se pojedine slike vidi, kako je on upravo tražio 
stajalište, s kojega će dati sliku. Osjeća se, kako je svaki objekt na 
mjestu i da je onako najbolje, kako ga je on postavio. Osobito se, da- 
kle, mora naglasiti njegov smisao za odabiranje motiva i za kompo- 
ziciju. 

Šipek je, kao i Jurkić, pejsažist. | on ne traži ništa preko toga. 
On daje svoje Zagorje s velikom ljubavlju i pomnjom. Svaki, i naj- 
neznatniji motiv nalazi u njemu svog interpretatora. Golo stablo u 
snijegu za njega je dosta. On ga vidi, osjeti intimnu povezanost između 
sebe i njega 1 daje taj svoj doživljaj jednostavno i bez filozofiranja. 
Daje ga onako, kako vidi. 


Ni u kolorističkom pogledu ne pravi on nikakvih eksperimenata. 
Skala je njegovih boja jednostavna i on se ne razbacuje ni na jednoj 
slici jakim efektima. Kod njega nema traženja: on je našao sebe i 
svoj slikarski izraz. On danas crta svoje akvarele sasvim mirno, stalo- 
ženo i realistički. I uspjelo mu je da dade vrlo dobrih akvarela. (»Sta- 
blo u snijegu«. »Raspelo«, »Iz Tkalčićeve ulice« i t. d.) 


M. Keglević 


Jibmski progfod 


ČELJUSKINCI 
(Propagandni sovjetski film u Zagrebu.) 

Proške godine nije se u ovo isto vrijeme ni o čemu drugome 
govorilo — do o Staviskom i katastrofi Čeljuskina. Dvije senzacije, o 
tko se pričalo na svim ama dvije katastrofe, u kojima su 

vinari čitavoga svijeta i nepresušivo vrelo vijesti i potremih 
dopisa. Danas, kada promatramo te događaje — u riječi i sli — i 
imajući 9 njima u sjećanju još potpunu predodžbu, možemo se još više 
uživiti u istinitost. Sjetimo se samo opisa, kojima je svjetska štampa 
popratila pojavu Ljapidevskoga. Od nepoznatoga pilota, negdje na 
krajnjem sjeveru Arije, koji je, zaboravivši na sebe, za sniježne me- 
Cave i oluje poletio u nepoznato, da pomogne bližnjemu, — svjetska 
je štampa učinila heroja samozataje i požrtvovnosti. Pače, on je spo- 
minjan kao simbol onoga zdravog i lijepog u nama, onih ljudskih 
nsjećaja, koji ga sa strepnjom pratiše na njegovom lijetu. Međutim, 
u ovom sovjetskom filmu, Ljapidevski i nadalje ostaje nepoznati pilot 
krajnjega sjevera Arije, kojemu sovjetski reiim nije priuštio slavu 
heroja, — jer boljševizam ne poznaje motiva samoprijegora. ljubavi 
prema bližnjem, samozataje; — žrtvovati sebe iz nekih viših motiva. 
nego što je zapovijed pretpostavljenih. »Mi ne poznajemo kršćanskoga 

« — izjavili su sovjetski funkcionari prigodom ubojstva Kirova. 
—.»Za jednoga — ubit ćemo trojicu!«. Lagali su. jer su ra Kirova po- 
ubijali; preko 100 ljudi! 

' Sam bi se film mogao podijeliti u tri djela: 1. odlazak; 2. puto- 

vanje, katastrofa, spašavanje; i 3. povratak. Zadržat ćemo se samo na 
odlasku i povratku, jer jedino u tome možemo naći neku »propagandu«. 
— »Celjuskin« polari iz lenjingradske luke i taj brod kao svaki drugi, 
luta kao svaki drugi, — ali nekoliko ljudi u kinu plješće. Čemu? Po 
toj bi se logici morao smatrati odlarak Byrdovoga broda iz New- 
Yorka prema Južnom polu propagandističkim! — Čeljuskin dolazi u 
Kopenhagen. Posjećuje ga sovjetski poslanik. Nekoliko ljudi u kinu 
plješće, premda se na »nosu« sovjetskoga diplomate odrazuje sva ira- 
gedija milijuna ruskih i ukrajinskih seljaka. — To je »propaganda«! 
— »Čeljuskin« mirno plovi norveškim vodama. Na palubi neki mornar 
ogledava pušku, a nad njim u zraku leprši — galeb. Marksist 
plješću — — — zašto? Zar militarizmu sovjetske Rusije! — a 
natpisa, da »Celjuskin« polazi na put, da se ustanovi. da m a 
promet trgovačkim brodovima do istočnih obala Sibirije — dosjeti 
i opet plješu — jamačno zato. da se ne bi ostali posjetoa io anje 
kako se tu zapravo radi o ratu i Japanu! — 1 sada prestžje Pl) 
— sve do povratka, — jer na samom »Čeljuskinovom+ 
poljanama nema ništa propagandističkog. Tu 5". Qv 
snimke, kojima obiluju svi filmovi iz polarnih e ckspedicije u 
u logoru, koji se nimalo ne razlikuje od onoga Bvreo | 

putu po ledenim 


»Little America«. Možda je tu bio najvažniji »propagandistički« mo- 
menat u čitavom filmu — izdanje »logorskih novina« — ali »naši« to 
»komunisti« nisu zapazili. Oni ni ne znaju, što je to »Lenjinov kutić«, 
ali zato plješću zvijezdi na kapi sovjetskog vojnika. Dakle opet, mili- 
tarizmu Sovjeta! — I tako, kad već sovjetski režim nije mogao izrabiti 
sam »Čeljuskinov« put u svoje ciljeve, morao je upriličiti svečani po- 
vratak, da se vidi, što je boljševizam! — Mi smo mu na tom zahvalni! 

Kroz čitavu Sibiriju vozimo se po »dvotračnoj pruzi« (koje tamo 
ni nema?) u tipično buržujskom » Wagon restaurant-u«. Posluga servira 
objed, igra se domino, damama daje se cvijeće — upravo nam je 
nezgodno u ovoj ukočenoj sredini formalističkih običaja stare Evrope. 
— Dolazimo u Moskvu — doduše sve je puno policajaca i čekista, — 
ali zato je sve lijepo iskićeno. Komunisti plješću — policiji! — Što 
buržujskiji doček, to veći pljesak! Upravo kao da gledamo reportažu 
iz Amerike, gdje se snobovski dočekuju različiti rekorđeri. Dolazimo 
na Crveni trg — u pozadini Lenjinov grob — masa ljudi poredana 
poput vojnika čeka — bogzna već kako dugo — na paradu. Slijede 
govori, — a onda poput svih fašističkih i hitlerovačkih svečanosti pa- 
radni mimohod mladosti: — četvorine muških i ženskih uniforma stu- 
paju trgom, — — — a ono nekoliko komunista plješće, — ne znajući, 
da je ovo zapravo protupropaganda... 

Napokon, tko je to pljeskao? Kakvi su to ljudi? — To su oni 
isti »zagrepčani«, koji su pred par godina dočekali u deliriju sreće i 
veselja Josephinu Baker. Danas su oduševljeni s pomisli, kako su 
»komunisti«: — oni ruše, — oni grade, — oni su faktori nečega, što 
dolazi! Danas je moderno biti onim, što će tek biti, — a moderno je 
upravo zato, jer se ne zna, što je. Tim se olakšava svako razmišljanje 
ovim »modernim« ljudima. 

Sjedili smo u kinu pokraj neke oduševljene »komunistkinje« — 
mlade gospođice sa zelenim Šeširićem (to je danas isto moderno) — 
ona je oduševljeno pljeskala — unatoč toga, što joj se sva okolina 
smijala. — Ali, kad je »Čeljuskin«, pod pritiskom ledenih santa 
skrhan, počeo tonuti, — čuli smo od ove »oduševljene komunistkinje« 
ove riječi: »Joj, Bože, pa to je strašno«... 


Zanimivo je, da je u jednom zagrebačkom listu izašao dopis ne- 
koga kapetana u m., koji je ustvrdio, da je posadu s »Čeljuskina« tre- 
balo spremiti u istražni zatvor, a ne dočekati je s onakovim militari- 
stičkim paradama. Zašto? Zato, jer se tu ne radi ni o kakovim hero- 
jima, kakvim ih hoće prikazati ovaj film, nego o ljudima, koji 
susvojom nesposobnošću odvelibrodu propast. He- 
rojstvo se može pripisati avijatičarima, koji su pritekli u pomoć »čelju- 
skincima«, ili mornarima njemačkoga broda »New-York«, koji su po 
najvećoj buri i oluji na sasvim običnom čamcu pošli uz opasnost vla- 
stitoga života da pomognu brodolomcima. Pa ipak, nikome nije padalo 
na pamet da iz toga događaja načini »propagandni« film, kako je io 
slučaj s »Čeljuskinom«. Prema ovom filmu, čeljuskinci su na santi leda 
živjeli posve gospodski, imali su svega na raspolaganju, čak su izda- 
vali i »logorske novine«, da »buržoaska« publika može vidjeti, kakav 

je kulturni napredak nastupio u komunizmu. Ali herojstvu kod svega 
sema ni traga i stoga ta čitava propaganda o »herojima« s »Čelju- 
skina« nije na mjestu, već djeluje za poznavaoce prilika jako naivno. 

Šaljivo i smiješno je sve skupa ispalo. Imali smo barem prilike, 
da vidimo i na filmu, kako čitava Sovjetska Rusija nije danas ništa 
drugo nego ogromna, tipična kasarna u stilu starih k. u. k. kasarni, 
kako Stalin prema svemu tome nije ništa drugo nego sovjetski car i 
kako je u sovjetskoj Rusiji najvažniji faktor policija! To smo vidjeli 
u sovjetskom »propagandističkom« filmu i stoga ne će nitko moći reći, 
da je sve to »klerofašistička izmišljotina«! 

Komunisti su, kako smo vidjeli, pljeskali sovjetskom imperijalizmu 
ši militarizmu i buržoaskim sovjetskim paradama. Svi mi, koji smo taj 
film gledali nekomunističkim i nefanatičnim očima, vidjeli smo u svemu 
samo contra-sovjetsku propagandu! 

Jer, nitko nas ne će valjda pokušati uvjeriti da je kasarnski život 
po komandi sovjetske G. P. U. nešto idealno! A tko doista u to vjeruje, 
na čast mu bio njegov »socijalizam«! 

Ivo Ban 


| Cozođišna. umiotnost 


ANTIKNO GRČKO KAZALIŠTE 


Kad sam ponovno uzeo u ruke grčke tragedije, da ih čitam, po- 
kušao sam da si predstavim kazalište, u kome su se nekada izvodile. 
Fotografije Dionizova kazališta u Ateni i kazališta u Epidauru nijesu 
mi dostajale. Činilo mi se, da mi ni najsavjesnija djela naših najuče- 
nijih helenista ne mogu nadoknaditi neposrednoga utiska. Otputovao 
sam u Grčku. 

Na podnožju Akropole vidio sam Dionizovo kazalište. Ime mu 
je odatle, što je to bilo ujedno i drugo svetište boga Dioniza. Posjetio 
sam i kazalište u Epidauru. Ono je od svih najbolje sačuvano i nalazi 
se gotovo u onom stanju, u kojem ga je gledao Pausania. Leži u bre- 
žuljkastom kraju i čini dio svetoga okružja Asklepiosa, u kome se ne 
smije roditi ni jedno dijete niti umrijeti nijedan čovjek, osim glumaca 
u tragediji na pozornici. Veliko svetište i njegove dugačke arkade, koje 
su davale utočište bolesnicima, koji su u strahu čekali posjet liječnika, 
sada su samo razvaline. Uzdižu se još jedva nešto iznad tla. Čini se, 
kao da su u zemlju propale one crvenkaste svete Asklepiusove zmije, 
koje su puzale po kamenju i oko nogu hodočasnika. Vječno prazno i 
šutljivo stoji ovdje kazalište. 

Vidio sam i delfijsko kazalište, koje leži na gornjoj terasi ovoga 
svetoga grada. Tu i bez dekoracija izgleda kao da glumci u nebu igraju. 
Ali uvijek me je vuklo natrag k Dionizovom kazalištu, 

Dakle ovdje su drame Eshila, Sofokla, Euripida doživjele svoju 
«praizvedbu. Svakako razvaline, koje sam vidio, potječu iz četvrtoga 

stoljeća. Savremenici Perikla znali su samo za kazalište sagrađeno iz 
drva. Croiset je ironično primjetio: »Atenjani su onda tek gradili 
kazalište iz kamena i mramora, kad više nisu imali pisaca tragedija.« 
Na mramornim stolcima i sjedalima u prvome redu čitao sam riječi, 
koje vrijeme nije taknulo: »Svećenik olimpijskog Zecusa«, '»Svećenik 
delfijskoga Apola«, »Svećenik dvanaest bogova«, »Svećenik Asklepiosa«. 
»Hierofant«. Ova mjesta određena za časne osobe sjetila su me reli- 
gioznoga porijetla tragedije. Po predaji običavali su kod velikih Dioni- 
zovih svečanosti korovi pjevati himne. Jedan od pjesnika tih himna, 
Ihespis, došao je na misao, da to pjevanje prekine pripovijesti, 
koja je mogla biti ozbiljna, ali i vesela, pa čak i raspuštena. U po- 
četku se sadržaj za tu pripovijest uzimao iz života onoga boga, čija 
se svečanost slavila, a kasnije i od kojega drugoga boga, poluboga ili 
heroja. Tako se rodila drama i brzo se prešlo od pripovijedanja na 
radnju. Kako Plutarh pripovijeda: novost glumljenja vabila je sve 
Atenjane. >| | | 

Antikno kazalište bilo je uvijek pod vedrim nebom. Polukružni 
redovi sjedala za gledaoce bili su usječeni u kakvi obronak ili su se 
oslanjali na nj. Redovi stepenica lepezasto su ih sastavljali, a jedan 
ili dva horizontalna razmaka dijelili su ih na spratove. Dolje js, slično 
maneži u cirkusu, ležala orkestra sa oltarom Dioniza. Tamo se zadr- 
žavao kor. Iza orkestre, koja je sa tri strane bila okružena lukom 
gledalaca, nalazila se platforma samo malo uzdignuta tako, da ne 
bude poremećena veza između kora i glumaca. To je bilo ono, što mi 
danas zovemo scenom, a Crci su je nazivali proskenion. Riječ scena 
značila je kod njih zgradu (u početku samo šator), u kojoj su se glumci 
oblačili 1 na koju su se učvršćivale dekoracije. 


Te su dekoracije bile isprva masivne. Pećina, toranj, oltar, grob, 
— sve je to bilo načinjeno iz masivnoga drva. Nije poznato kako su 
zakrivali šator za glumce. Kaže se, da je Sofoklo iznašao slikane deko- 
racije. Pozadina kazališta prikazivala je onda hram, šator vojskovođe, 
krajinu, sveti gaj, napušteni otok, ili još češće palaču, čija su dvoja 
pokrajna vrata vodila u prostorije za žene, odnosno u sobe za goste, 
a glavna vrata bila su kraljevska. 


Kasnije je uvedena i promjena scene, ali to samo vrlo rijetko. 
Najvažnije iznašašće iza petoga stoljeća bio je stroj na kotačima, koji 
je prije svega služio zato, da iznese napolje scene umorstva, koje se u: 
unutrašnjosti odigravaju. »Kroz vrata u wpozadini«, kaže Navarre, 
»kotrljao se podij, na kojem su se nalazili ubojica i njegova žrtva. Soba 
u kojoj se zločin dogodio, došla je tako ususret pogledima gledalaca.« 

Iznad palače ili hrama pojavljivali su se bogovi na pomično: 
mostu ili tribini; puštalo se također da pomoću dizala lebde u maloj 
gondoli. Nije bilo teško oponašati šum grmljavine; munje su pravili 
tako da su mahali bakljama. 

Atenska je država određivala među bogatim građanima one, koji 
će imati skupu, ali časnu službu korega, t. j. onih, koji imaju da 
opreme kor. Kore g je morao da sastavi kor i da se pobrine za sve. 
što je potrebno za predstavu. Koreuti (plesači u koru). pjesnici i 

glumci nisu morali biti atenski građani. Zato su se i meteci i robovi 
uzimali za koreute. Koreg je uživao isto toliko časti kao i pjesnik. Kad 
je Temistoklo bio koregom jedne tragedije, koja je dobila nagradu, 
želio je da se ta pobjeda ovjekovječi jednom slikom. Na tu sliku stavljen 
je natpis: » Temistoklo je snosio troškove za kor, Frinihos je bio pjesnik 
tragedije, Adimantos je bio arhont.« Nikija, koji je velike svote trošio 
na to, da zadobije sklonost puka, pustio je kao koreg da u koru jedne 
tragedije nastupi jedan od njegovih robova kao Dioniz. Gledaocima je 
bio tako savršeno lijep, da su mu dugo odobravali. Na to se digao 
Nikija i rekao da misli da ne bi bilo pošteno, kad bi ostavio u ropstvu 
Ovoga dječaka, koga je glas naroda sada kao boga proslavio. i odmah 
mu je darovao slobodu. 

Država, koja je pjesniku žrijebom odabirala korega, na isti način 
mu je davala i glumce. Za vrijeme Eshila bila su samo dva, a nikada 
ih nije bilo više nego tri. Pomoću maske mogao je svaki glumac igrati 
Više uloga; ali dialog između četiri osobe nije bio moguć. 

U predvečerje svečanosti počelo je natjecanje u presvođenom 
vdeionu. Praćen od koreuta i glumaca, koji nisu imali ni maske ni ko- 
stima, stupio je na pozornicu pjesnik »ovjenčane glave, kako je bio 
običaj kod svakoga religioznog obreda«. Pjesnik je saopćio sakuplje- 
nima naslov i sadržaj svojih komada. 

Za vrijeme cijeloga petoga stoljeća izvodila su se uvijek četiri 
komada, tri tragedije i jedna satirska igra, koja je nosila to ime zat.. 

O je kor isprva predstavljao Dionizove satire. Razlozi za tu razdiobu 

Nam nisu poznati. Zašto tri tragedije? Ispočetka se davala trilogija. 
to jest opsežna tragedija u tri čina, kao na primjer trilogije Eshilove: 
>*Agamemnon«, »Koefori«, »Eumenide«. Satirska se igra po sadržaju 
odnosila na trilogiju; mi možemo jedva da vjerujemo da qrilogija kao 
Što je ona Atrida može završiti sa smijehom. Znamo za još jednu 
Eshilovu trilogiju: »Laios«, »Edip«, »Sedmero protiv tebe« (ova po- 
Sljednja je jedina koja se od ova tri komada sačuvala), sa satirskom 
\Brom »Sfinga«, u kojoj se Silen izruguje nemani. Da li se moglo biti 
U takvom raspoloženju, da se smije Sfingi iza kako se vidjelo strašne 
Nesreće Edipa i njegove kuće? 

Grčka je tragedija bila podvrgnuta mnogo strožim pravilima nego 
klasična francuska drama. Sastav je bio gotovo nepromjenljiv: prolog, 
tri epizode, eksodus. Ova razdioba na pet činova nije dopuštala ni- 
kakvih međučina. Između prologa, epizoda i eksodusa pjevao je kor. 
Pjevalo se i za vrijeme pojedinih činova, ali samo kratko, čas sa svim 
glasovima, čas samo vođa kora, kojemu je glumac pjevajući odgo- 
varao. Neposredno iza prologa ulazio je kor svečanim plesnim koracima 
u pet redova sa po tri koreuta. Razdijelio se u dvije grupe, od kojil 
je jedna pjevala, dok je druga pjevani tekst kretnjama razjašnjavala. 

Kazalište je bilo vrlo skupo. Plutarh, koji se obara na taštinu 
atenskih pjesnika tragedija, pripovijeda, da je neki Spartanac, kad 
je vidio ove velike izdatke, rekao, da Atenjani ne čine pravo, kad 
razbacuju za igre onaj novac, koji bi trebali da troše za opremu svoje 
flote i vojske. »Uistinu«, nastavlja Plutarh, »kad se izračunaju troškovi 

oko ovih priredaba, nađe se da su Atenjani izdali mnogo više novaca 
za Bacche, Feničanke, oba Edipa, Antigonu, Elektrine patnje i Medeu, 
nego za ratove protiv barbara, gdje se radilo o vlasti i slobodi. Voj- 
skovođe su često jedva imali da pruže najpotrebniju opskrbu građa- 
nima, koje su vodili u boj. Često se događalo, da vođe triera nisu za 
svoje vojnike imali drugo do brašna, sira i luka i morali su siliti voj- 
nike, da se ukrcaju sa tako malom zalihom. A priređivači igara nuđali 
su svoje glumce za vrijeme pokusa jeguljama, salatom, možđanima, 
šunkom i najboljim od najboljega.« | 

Atenjani. nisu prezali ni pred kakvim izdacima, ako se radilo o 
svečanostima i kazalištu. Iz cijele Atike, pa i cijele Grčke, navirali su 
gledaoci, muževi i žene. Ipak se može uzeti, da kod obrazovanih muž 
nije želio, da njegova žena sudjeluje kod kakve aristofanske komedije, 
a i žena sama nije imala takvih želja. 

U početku je ulaz u kazalište bio slobodan. Kasnije je navala 
mase bila tako velika, da su bili prisiljeni odrediti neku ulazninu, da 
se izbjegne stisci i svađi. Ova uredba nije pogodila siromašne gra- 
đane, jer im se na svaku svetkovinu isplaćivala neka potpora, koja 
im je omogućila da sudjeluju kod tragedija Eshila i Sofokla. 


Redateljska služba u kazalištu bila je izvanredna. Svaki propust 
se strogo kažnjavao. To je bilo potrebno, jer je Dionizovo kazalište 
moglo da primi 14.000 gledalaca, a od tih je samo jedan dio mogao 
razumjeti ono, što koreuti pjevaju ili glumci govore, ili uopće da prate, 
što se na pozornici događa. S4m sam se uvjerio, da se iz gornjega 
dijela kazališta vrlo slabo vidi i čuje. Iz najviših sjedala jedva se mogu 
ljudi u orkestri prepoznati. Glumci su morali vikati; oni su vikali po- 
lagano, patetično i kod toga su nastojali da dobro artikuliraju. Ali 
kako dugo su to mogli izdržati? Dobra trećina gledalaca razumjela je 
predstavu samo djelomično pa su oni, kako se Plato tuži, vikali i bučili. 


Grčkome duhu ne može se dosta nadiviti, ali kad se čuje izvjesne 
heleniste devetnaestoga stoljeća i historičare kao što je Renan, moglo 
bi se misliti da se taj duh odrazivao u svakome atenskom građaninu. 
Ja vjerujem da je atenski puk razumio ljepotu Propileja i Partenona, 
ali tako, kako je francuski narod razumio u srednjem v. ljepotu roman- 
ske i gotske umjetnosti, u šesnaestom vijeku ljepotu renesanse i u 
sedamnaestom ljepotu Versaillesa. Elita je bila nepovjerljiva. Sokrat 
je u Gorgiji prezrivo definirao tragediju kao »retorske vježbe pred 
pukom, koji je šaroliko skalupljen od djece, žena i muškaraca, slo- 
bodnih građana i roboval« 

Predstave su počimale vrlo rano, a svršavale tako kasno, da se 
u kazalištu večeralo, a arhonti i koregi, koji su težili za naklonošću 
Ke nuđali su osvježujuća pića. Iza priredbe slijedilo je ocjenjivanje 

jela. 

Vijeće od petsto članova i koregi sastavili su listu sudaca, kojih 
je bilo iz svake od deset fila jednaki broj odabrano. Imena su se na- 
lazila u deset urna; iz svake se izvuklo jedno ime. Deset tako izabra- 
nih sudaca je glasovalo. Od tih deset glasova izabralo se žrijebom 
pet — i to ije bio konačni sud. Poduzimalo se kako se vidi, najveće: 

ire npreza pritiv prevare i utjecanja. Ali zloba svijeta je velika. 
SE na. SE Nis orre »da su više nego jedamput arhont i 
saci bili pod utjecajem novca i intrige.« Imena dobitnika nagrada ob- 
javila sn se on okarališta. Nagrada se sastojala od bršljanovoga vijenca 
i počasne novčane nagrade, za čija visinu st ne ma. Općenito sa se 
komadi samo jedamput izvođili. Ali putujuće družine nosile s: ih pe 
Atici od mjesta de mjesta; kasnije su se izvođili i u drugim kazali. 
žima, kojima je atensko bilo uzorom. Konačno sa ti komađi činili re. 
pertcire, na koji se vraćalo, kad je počeo jenjavati dramatski genij. 
Broj pobjeda. koje sn polučili tri velika pjesnika, jedini, čije 
komade posjeđdajemo. nam je poznat. Eshil, koji je sastavio oko dva. 
dont tetralogija, to jest osamdeset komada, bio je trinaest puta po- 
bjednikom. Sofoklo, koji je složio trideset tetralogija, odnosno sto- 
dvadcact komada, dobio je osamnaest ili dvadeset prvih nagrada. 
Earipid je dvadestitn puta sudjelovao u natjecanju, a samo pet 
puta je bio pobjednikom. Zato je u slijedečem stoljeću Eshil zaborav. 
ljen, a Sofoklo zapostavljen. dok je Euripid postao vrlo omiljelim. 
A. Bellesort 


Na Jajget 


Dr. ĐUKA ŠIVAK: »KAKO JE POSTAO SVIJET. 
(Izdanje »popularnog« Pobi-a) 


Nauka je škakljiva stvar. Ona je dvosjekli mač, koji svaku i naj- 
manju pogrešku kruto kažnjava. Osobito, ako se takove pogreške prave 
hotimice i s nekom tendencijom. Taj slučaj imamo u brošuri »Kako je 
postao svijet« i »Rasno pitanje«, koju je izdala marksistička Popularna 
biblioteka (Pobi). »Pobi« je, kako sami kažu u uvodu »pokrenuta is 
potrebe, koja se kod nas silno osjeća, da se problemi iz prirodnih. 
društvenih, ekonomskih nauka što pristupačnije za najšire slojeve 
objasne i obrade. Pobi će obrađivati pitanja, koja do sada kod nas 
nisu uopće na dovoljno shvatljiv način tumačena.« 

Vrlo lijepa i hvalevrijedna zamisao! Objasniti ono, što nikome 
nije moglo biti jasno do sada. Dakle sve edicije Akademije, Matice 
Hrvatske, Hrvatskog prirodoslovnog društva i t. d., i t. d. nisu do- 
voljno jasne i shvatljive. Doista, moramo priznati, da su SVE stogo- 
dišnja nastojanja kod Hrvata, da se popularizira nauka bila bea. 
vrijedna i kao anđeo s neba dolazi dr. Đuka Šivak sa Pobi jem, da nam 
objasni sve tajne života. Saznat ćete za 2 (dva) dinara sve o avemiru. 
zemlji, čovjeku, životinjama, rasama i nasljeđivanju! 

Da vidimo, što nam Pobi sve pruža za dva dinara. 


Kod populariziranja nauke prvi uvjet je objektivno gledanje na 
stvari. Citateljima se mora evolutivnim putem dovesti pred oči sve na j- 
važnije dogme takove nauke, do kojih se dolazi logičkim, jasnim i što 

jednostavnijim putem. U razvoju svake grane nauke nalaze se bez- 
brojne teorije i hipoteze, koje nastaju i opet nestaju, padaju i ponovno 
iskrsavaju, da konačno u nauku kao činjenica, a ne samo kao teorija i 
hipoteza, uđe istina. Sve drugo otpada i o tome se govori samo u 
povijesti nauke. 

Kao u niti jednoj drugoj grani nauke, to se zbiva u prirodo- 
pisnim naukama. Život se manifestira na toliko različitih načina, on 
nas okružuje | izvana i iznutra, čovjek se poklapa sa svime što ga 
okružuje i sve, što može primati u sebe pomoću svojih osjetila je pri- 
roda, dakle bilo živa ili neživa tvar. Jasno je, da su se ljudi već od 
prvih dana, kada se kod njih počela razvijati svijest, zanimali za sve 
pojave, koje se zbivaju oko njih i tumačili ih, kako su mogli i znali. 
Paralelno sa razvojem čovječanstva tekao je i razvoj nauke. Sve dolazi 
u svoje vrijeme i skokova u prirodi nema. 

Iz toga jasno slijedi, da je i biologija prolazila sve moguće raz- 
vojne faze i da se razvija još i danas. 


Odviše je proziran način pisanja gospodina dra Šivaka, a da se 
ne bi iz tih redaka jasno čitala tendenca. On vrlo uskogrudno gleda 
na sve fiziološke i biološke probleme, koji se riješavaju u toj najmo- 
dernijoj nauci današnjice. On probire samo one misli, koje »dokazuju« 
posvema materijalistička shvaćanja prirodnih nauka. Što više, on ide i 
tako daleko, da citirajući 1 prikazivajući nekoga autora (na pr. Dar- 
wina), prikazuje samo polovicu njegovog rada i njegove nauke, dok 
preko druge, koja se ne bi pokrivala sa tendencijom Pobi-ja Šutke 
prelazi. 

U 80% svojih nazora zadržava se na Ernestu Haeckelu. Moguće 
je, da je Haeckel dobar prirodoslovac, ali to se ne može kazati za 
njega kao filozofa. Haeckelovi nazori o svijetu nijesu danas više ono, 
što su bili prije trideset godina. Nastupile su mnoge promjene i mnogi 
ispravci. Haeckel, koji je išao još dalje od Darwina i čije je shvaćanje 
svijeta, života uopće, stopostotno materijalističko, danas se ispravlja i 
nadopunjuje. 

Gosp. Šivak hotice (ne vjerujemo, da nije čuo za njih) prešućuje 
de Vriesa, Driescha i mnoge druge važne naučenjake. Razvitak mo- 
derne nauke pokazao je, da se ne mogu sve životne funkcije svesti na 
materijalističku bazu. I zato, kao nikada do sada, nije se toliko razma- 
hao vitalizam kao ustuk materijalizmu. Svi oni procesi, koji se zbivaju 
u živom organizmu, u svakoj pojedinoj živoj stanici, u protoplazmi, ne 
mogu se posvema svesti na fizikalno-kemijske procese. Ni fizika, ni 
kemija ne mogu stvoriti života. Sudjeluje kod toga neka viša vitalna 
sila, koju ne može svrstati pod kemijske formule. Što je to? Driesch to 
naziva »entelehijom«, a g. Šivak neka to nazove kako hoće, jer ime je 
sporedno. 

Uspije li g. dru Šivaku oboriti tu tvrdnju, uspije li mu život 
rasčlaniti na čisto kemijske i fizikalne procese, dokazati njima bit 
Života, dokazati, da su oni primarni, da život ovisi o njima, a ne oni o 
životu, onda mu možemo zajamčiti najsjajniju aureolu naučenjaka, 
što ga je ikada rodio svijet i sve moguće Nobelove nagrade. 

Gospodin Šivak pišš o životu. a prešućuje moderno shvaćanje 
hvota: govori o materijalističkim, a šuu o vitalističkom naziranju na 
svijet. Govori o nasljeđivanju. ali ni jednom riječju ne spominje mi 
Weissmanna, ni Nageli-a. ni de Vniesa, vjeruje u vrste, a ne vjeruje u 
rase. Toga bi mogli nabrajati još u beskraj. ali šteta papira. Naj- 
jednostavnije bi ga bilo pobiti riječima samoga Darwina. za kojega se 
bvata kao utopljenik slamke. 

Izdavati ovakova djela, pisana doista na »shvatljiv« i preshvatljiv 
način znači ljudima mazati oči. Kazali smo. da ovakove studije(') mo- 
raju biti pisane objektivno i sa strogo naučnog gledišta. Upravo popu- 
laririranje nauke zahijeva veliku stručnu spremu, daleko veću, nego li 
pisanje strogo znanstvenih djela. gdje autor može biti specijalista. 

Kao slijedeća knjiga >»Pobija« izlan »rasprava« o religiji. Bez- 
uvjetno interesantna tema u interesantnome izdanju za 2 dinara. Zna- 
tiželjni smo. što će nam taj mali. novorođeni Pobi servirati za dva 
dinara. 

Ah glavno je to. da je svijestan. da izobrazuje široke mase... 

Zlatko Milković 


*KNJIŽEVNIK= I XIX. BIENNALE D' ARTE 
Kako izgledaju -kriike« u »Knjičševniku« 


U 10. broju »Književnika« napisao je g. Lebr članak »Bez F. 
Masercela, K. Kollaritzove i G. Grosza« — a u podnaslovu »X1X. inter- 
nacionalna umjeinička izložba u Uencciji«. Ovaj podnaslov mogao se 
mirne duše ispustiti i staviti »Paviljon S. S. S. R. u Veneciji«, jer u 
članku nije dao prikaz irložbe nego se ograničio na djelomično »kriti- 
ziranje« talijanskog paviljona, i opširno, »dokumentirano« prikazivanje 
izloženih predmeta u S. S. S. R.-paviljonu. Ne samo da g. Lebr nije 
napisao prikaz cijele izložbe (što bi se prema podnaslovu moglo očc- 
kivati) nego izgleda, da on i nije pogledao cijelu izložbu. Ali ipak, ne 
pogledavši »golemi broj od preko 4000 slika i skulptura«, mogao je on 
postaviti dijagnozu, da »oficijelna umjetnost većine zemalja nalazi se 
danas u stanju očigledne dekadanse, puna je protivrječja i udaljena 
od prave srži i svrha umjetnosti.« Tako svršava uvod toga »prikaza« o 
izložbi, a onda gosp. Lebr ulazi u »najinteresantniji i »najpoučniji« 
između 16 paviljona — u talijanski. 

Tu se najprije obara na futuriste, a onda na one, kojima je po- 
trebno da samo naslikaju »dva mladića u crnim košuljama kako lijepe 
plakate« ili »grupu oduševljenih manifestanata«, pa će odmah pod 
slikom iskrsnuti »aquistato« — prodano — i zato su ovi »bijednici 
intelekta« materijalno osigurani. Obara se naročito na Guida Tallone-n 
i njegove »otmene i napudrane« portrete. Inače »u čitavom paviljona 
među nekoliko stotina slikara, nije se našao ni jedan, koji bi bio dosta 
hrabar ili sposoban da zahvati u svakidašnjicu talijanskih širokih slo- 
jeva, ili da prikaže nešto sa širokog područja seljačkog života, tvor- 
ničkog pogona i problema masa.« Do takvih je eto zaključaka došao 
gosp. Lebr boraveći u talijanskom paviljonu — u koliko je uopće u 

njemu bio. Jer on svijesno šuti o tome, da je vidio (a možda i nije 
vidio!), među onih 1813. izloženih: objekata u talijanskom paviljonu i 
one, koji su vrijedni spomena radi veze sa svakidašnjim životom. Spo- 
minjem samo neke kao: G. Casetti »Alla staccionata«, F. Guido »La 
costruzione del ponto«, De Bernardi »Nel porto«, Montanari »Ciclisti«. 
Naročito ističe »Racconto eterno« od F. Figari-a, gdje je prikazana 
žena, kako sjedi na kamenom pragu kuće i prede. Svaki nabor na 
ruci i djelomično pokrivenom licu izrađen je velikom vještinom, a 
cijela slika daje dojam onoga što imamo svaki dan pred sobom. Ali to 
je samo jedna od mnogih. Među kipovima spominjem B. Morescal- 
chi-eva »Pastore« i G. Giordani »Danzatrici«. Tako bi se moglo iznijeti 
mnogo, mnogo toga, što g. Lebr nije vidio, ili bar šuti da je vidio, jer 
njemu je bilo glavno da ocijeni, da li je djelo »idejno realistički ori- 
jentisano« ili nije. 


Ogorčen napušta talijanski paviljon, tražeći mjesto gdje je 
»atmosfera prepuna života«. I nalazi ga u paviljonu S. S. S. R., koji ga 
se doimlje »kao oaza u pustinji«. U ocjeni atmosfere u paviljonu iznosi. 
da je tek tu našao istinsko slikarstvo jer je osnovano na »širokoj 
bazi« »historijskog heroizma naroda!« Ali da ne bi možda tko krivo 
shvatio, zašto on iznosi upravo ta i ta sovjetska djela, ograđuje se 
rekavši, da ti radovi nisu propagandistički u lošem smislu riječi. 
Pa ipak, propagandistički su barem toliko kao i »dva mladića u crnim 
košuljama« i »manifestanti«, na koje se onako žestoko oborio. Ali to je 
g. Lebr zaboravio, dok je prispio do ove »oaze«. U propagandističkom 
tonu, nema na pr. između »grupe mladih krasnoarmijaca« i »Političke 
konferencije« od Rjajskoga i »mladića, koji lijepi plakate« upravo 
nikakove razlike. 

Ne znam zbog čega je g. Lebr spominjao »Sud bijelih«. Slika je 
»važna« samo zato, jer se uz pijane oficire i svećenika nalazi i neka 
polugola »sumnjiva« žena — i jer je rađena s jakim kontrastima 
svijetla i sjene. I u tu atmosferu, dovode radnika, da mu sude. Da je 
A. Dejnka bio jedan od onih »koji bi bio dosta hrabar ili sposoban 
da zahvati u svakidašnjicu« možda bi bio našao zahvalnijih motiva u 
bezbrojnim izvršenjima smrtnih kazni po sovjetskoj policiji, jer bi 
time bio mnogo bliži sadašnjici i dublje bi zadr'o u sam život u 
S. S. S. R-a. 

Pa ipak, u sovjetskom paviljonu nije nam gospodin Lebr spo- 
menuo ni jedno djelo »koje bi zahvatilo široko područje seoskog života«. 
A to nije ni mogao jer u paviljonu S. S. S. R. nije našao za to objekta. 
Da je pažljivije gledao prije bi to bio našao u talijanskom paviljonu. 

Zašto g. Lebr nije spomenuo i ostale paviljone, može se jasno 
razabrati. On drži da je pozvan, prema načelima »naprednih« da dade 
lekciju talijanskoj umjetnosti, i da uzvisi sovjetsku. A ostali ga narodi 
malo interesiraju, jer on i nije imao vremena da sve razgleda, budući. 
da se on kao »ozbiljan posjetilac najdulje zadržavao« u paviljonu 
S. S. S. R-a. 

Na koncu optužuje g. Lebr ni sam ne zna koga, što je »jednima« 
omogućeno da posjete »ovu zaista tehnički uzorno organizovanu 

izložbu« a »drugima« nije. I vrlo nam je drago, da je g. Lebr baš od 
onih »prvih« te je imao mogućnosti posjetiti ovaj važan forum 
međunarodne umjetnosti, jer, prema riječima samoga g. Lebra, to 
mogu oni isti privilegovani, glasni i »otmjeni« turisti, koji s daleko 
više razumijevanja participiraju u raskošnim noćnim regatama gondola 
na Canal Grande, oni isti koji jednako bezbrižno i ležerno ostavljaju 
svoje funte, marke i dolare u hotelima na Capri, kao i u igračnicama 
Monte Carla.« I on od ovih »prvih« t. j. onih koji su mogli posjetiti 
Veneciju, tješi one »druge« da »srećom ovaj puta nisu ništa suviše 
izgubili. Jedino nekoliko korisnih pauza i ponovnu potvrdu za svoj 
stav — naime za odlučnu kritiku i negaciju građanske i larpulartističke 
umjetnosti.« Eto tako je završio g. Lebr svoj prikaz izložbe u Vencciji. 
Stavivši već onaj naslov, moglo se očekivati da će g. Lebr napisati ono 
što je i učinio. Mora se priznati, da je zadaću izvršio na zadovoljstvo 
onih »brojnih« čitača »Književnika« koji željno očekuju ovakove 
»iscrpne kritike« za »ponovnu potvrdu svoga stava.« | 
S. Stipić 


Polemika. 





MOJ ODGOVOR ANONIMNIMA 


U članku »Protivnici socijalizma« — pozivno na početničko pre- 
nemaganje(?) g. Vilka Riegera u »Hrv. Smotri« (»Radničke Novine« 
br. 51. g. V.) raspisao se neki anonimni »kritik« o protivnicima marksi- 
zma, koji se često »vole prikazati kao da su inače pristaše socijalizma«. 
Te riječi imale bi se u glavnom ticati moga članka o kapitalizmu i 
marksizmu u br. 11. i 12. »Hrvatske Smotre« i stoga će biti od inte- 
resa, kakovim silnim »argumentima« g. anonimni »kritik«  »pobija« 
moje »početničko prenemaganje«, »polupismeni napis«, »pretenciozan 
napis jednoga početnika«, »koji ima samo tu osobinu, što je kuražan 
(u lošem smislu) i koji baš radi te svoje osobine ignorantski tretira 
jedan predmet...« it. d. 


1. Kolike je, molim Vas, »vrijednosti socijalizam? tih ljudi, koji 
nikada, nigdje i u nikojem slučaju nisu članovi radničkog socijali- 
stičkog pokreta«, već se »danas naročito ističu u fašističkim pokretima 
svih mogućih varijacija?« 

Tako »Radničke Novine«! Dakle tko nije član komoraškog | 
oportunističkog »socijalizma«, — kojemu je jedini cilj da osigura ko- 
moraškim vođama dobra namještenja u institucijama socijalnoga osi- 
guranja i radničkim komorama, — taj nije »socijalista«! »Komoraš« 
i »socijalista« su dakle gospodi oko »Radničkih Novina« identični 
pojmovi — pa što se onda čude što ljudi zaziru od njihova »socija- 
lizma«! Zar ne vide, da su komoraštvo i oportunizam dvije tako ružne 
stvari, da nijedan čovjek sa socijalnim osjećajima ne može biti 

članom »radničkog socijalističkog pokreta«, kojega danas vode ko- 
moraši! | 

2. »Radničke Novine« tvrde, da ja nijesam mogao u svom članku 
izostaviti »pretjerivanje, koje redovno u tumačenju Marksovog mate- 
rijalizma dovodi do falsifikata: »Marx generalizira... i tvrdi da je 

čitava povijest sam o (kurziv R. N.) povijest klasnih borbi.« 
| Za gospodu oko »R. N.« čitava povijest nije samo povijest 
klasnih borbi! U redu! No Marks kaže: »Historija svih (potcrtao 
V. R.) dosadašnjih postojećih društava, jest historija klasne borbe« 
(»Kom. manifest«, cit. kod Sorokin: Sociologija, str. 154)! Dakle! Moje 
»pretjerivanje« ipak nije pretjerivanje, nego su mi »R. N.« htjele po 
svom starom marksističkom običaju podmetnuti neke »falsifikate« i 
pri tome su same iskrivile Marksovo učenje. Još ću ja morati davati 
gospodi oko »R. N.« lekcije iz marksizma! 

3. Po pisanju »R. N.« zauzeo sam »pomodnu antikapitalističku 
pozu« i »kako danas u politici postoji jedna visoka konjunktura; da- 
nas, zato što je pomodno (da ne iznosimo i ostale okolnosti), na svim 
čoškovima se pojavljuju učene (oho!), ma i samozvane glave, koje 
smatraju da su pozvane da udaraju po marksizmu... .« | 

Dakle pomodno je, t. j. moderno: zauzimati antikapitalističku 
pozu« i »udarati po marksizmu«! Konačno, ipak i marksisti jednom 
priznaju da je naše antikapitalističko i antimarksističko stanovište mo- 
derno, dakle suvremeno! 

4. Svi, koji nijesu komoraši, su po mišljenju »R. N.«: »franko- 
fašisti«, »pseudosoci jalisti«, »klerofašisti«, a ja »ljubomorno« čuvam 
svoju »socijalističku masku«!? 

Ovi ukrasni pridjevi svakako se ne tiču niti mene, a niti ostalih 
saradnika »Hrvatske Smotre«. Nitko od nas nije nikada reflektirao 
na časni naslov »socijalist«, resp. »komoraš«, dok sam ja svoj članak 
pisao sa zadružnoga stanovišta, t. j. s onog istog, s kojeg polaze 
Ch. Gide, dr. Vahan Totomianz, dr. J. P. Warbasse i mnogi drugi 
kooperatori, za koje »R. N.« ne će sigurno moći tvrditi da su »franko- 
fašisti« ili »pseudosocijalisti«, a još manje da su »klero-fašisti«. 

5. Stajat će me mnogo truda — vele »R. N.« — dok članovima 
njihovoga pokreta (t. j. komorašima!) dokažem, da »između njihovog 
položaja i položaja njihovih poslodavaca kapitalista nema neke bitne 
razlike«! 

Gdje sam ja uopće to dokazivao? Ja sam ustvrdio, da među 
kapitalističkim i marksističkim ekonomskim sistemima nema 
neke bitne razlike, jer su oba materijalistički. A sasvim je nešto drugo 
razlika sistema i razlika položaja poslodavca i radnika! Komo- 
raško podmetanje je iz toga slučaja vrlo vidljivo! 

Za mene je svakako časno, da me napadaju »Radničke Novine«. 
inače obična filijala slobodno-zidarskih »Novosti«, samo prebojadisana 
»klasnom« komoraškom bojom. Ali za »Radničke Novine« nije niti 
najmanje časno, da autori njezinih zlonamjernih i smiješnih ličnih 
napadaja ostaju anonimni, te se skrivaju za kojekakve šifre i pseu- 
donime! 

Na isto tako anoniman napadaj, koji je izašao u marksističkom 
»Pregledu« br. 10. od 19. XII. 1934., ne želim se opširnije osvrtati. 
Taj napadaj lista »za nauku i umjetnost« obara se na mene 
argumentima« one vrste, za koje se obično odgovara pred sudom kav 
na pr.: »nedouki mladić«, »ovome mladiću«, strebat će njemu i nje- 
govim poslodavcima za to veće doze morala«, »prepotentno i drsko 
derle«x it. d, it. d. Na te »naučne argumente« »Pregieda« bilo I: 
neumjesno davati neki opširan odgovor, jer marksistički kočijaški rječ- 
nik govori dovoljno sam za sebe o »kulturnim« dispozicijama marksista 
ko »Pregleda«. 


»Pregled« piše: : 


» Jer kad u jednoj reviji može da bude, primjerice. napisano, da 
je »kapitalističko- feudalni Japan javno priznao, da se odriće 
lističkog principa u privredi, a napose u trgovini: kupuj što jeftinije. 
a prodaj što skuplje, a usvojio neki nadidealistički 1 bipersamaritanski: 
kupuj što skuplje, a prodaj što jeftinije...« 'vidi članak A. Orfanića 
u br. 11. i 12. »Hrv. Smotre«) — onda se ni ta revija. ni njezim pusac 
ne mogu ozbiljno shvatiti.« 

Svaki pismeni čovjek će opaziti, da je gornja rečenica napisana 
u ironičnom tonu! Pisac članka u »Pregledu« ili to ne opaža, 
ili hotice ne će da to opazi, samo da bi »Hrv. Smstrie imao tt) pot 
metnuti. A oboje je u svakom slučaju vrlo neozbiljno 1 djetinjvki 
naivno i pokazuje kakovim se metodama slože izvjesni ljadi u borbi 
protiv naprednih narodnih listova! 

Vilko Rieger 


VEĆE RECITACIJA NAJMLAĐE HRVATSKE LIRIKE 


Dne 9. XII. 1934. priredio je klub slušača slavi ke u Pučkom 
Sveučilištu veče recitacija najmlađe hrvatske lirike. 

Uvodnu riječ održao je predsjednik kluba g. Pavao 5imunn. 
Tom prilikom je istaknuo, da se najmlađa hrvatska lirika vraća k svo- 
me seljačkome narodu, jer hoće. da dade utinitu sliku njegova Života. 
njegovih patnji i stradanja, veselja i radosti. Najmlađa hrvatska lirika 
ne će da pjeva u selu u stilu romantičkih gradskih gledania, već ni- 
stoji da mu se što više priblihi 1 da bude nvesilac reformatorske idej= 
našega seljačkoga naroda. 

Na rasporedu bijahu recitacije ovih pjesnika: 

Ivo Balentović, Gabrijel Cvitan. Danilo Čović. Ante Jakiić, Ka- 
milo Križanić, Zlatko Majtin, Vinko Nikolić. 

Pjesme su vrlo lijepo recitirali gg. Leventić i Jovanović. Osobit > 
sv se svidjele pjesme: »Zimski razgovori na selu« (]. Balentović). »Na 

tragovima orača« (Križanić), »Pisma iz velikoga grada III.« (Majtin), 
»Naši trudni judi« (u dijalektu, Nikolić), i »Pjesma o maloj vezilji« 
(Cvitan). 

| Mnogobrojni slušatelji bili su vrlo razdragani uspjesima naših 
mladih pjesnika, a iza svake pjesme odjeknuo bi oduševljeni pljesak. 


Naravno, da nije moguće metnuti sve mlade hrvatske pjesnike 
na program jedne večeri. Pogotovo, jer je tendencija ove priredbe bila, 
da se iznesu samo pjesme onih pjesnika, koji su orijentirani prema 
selu. Radi toga, našla se šačica crveno obojadisanih ljudi, koja je 
pokušala omesti ovu skromnu priredbu. Bili su tu i neki »pjesnici«, 
koji su bez ikakove skromnosti govorili pro domo sua i tražili da 
se priredba uopće ne održi. Ovakovo nastupanje nije do sada bilo kod 
nas uobičajeno i zato predstavlja ovaj slučaj prvi pokušaj marksista, 
da metode sovjetskoga terora prenesu i na posve literarno polje i da 
tu onemogućuju hrvatske priredbe. 


Sva publika dala je izraze ogorčenja ovome nastupu povrije- 
đenih marksističkih taština i osudila je vidljivim načinom njihov po- 
stupak, tako, da su bijedno poraženi njih 8—10 morali odmah na po- 
četku napustiti dvoranu uz smijeh publike. 


Priredba je nastavljena i dovršena u intimnom tonu, bez ikakvih 
dalnjih upadica. 
M. Mirić 

NIKOLA PERŠICĆ: 
SAARSKO PODRUČJE 


SAAR JE NJEMAČKI 


U kasnu jesen 1918. godine napokon je zamuknuo i 
posljednji pucanj topa na zapadnom frontu. U vojnički 
izvještaj unešeno je taj dan: na zapadu ništa nova. Zaista i 
nije moglo biti više ništa nova. Sve porušeno i uništeno 
pružalo je bolnu sliku s jedne i druge strane. Opustjeli su 
lijepi i napredni industrijski krajevi s obe strane granice. 
Francuskoj je u prvi mah izgledalo da njezini rudnici u tom 
području ne će proraditi 10 godina. Antanta je pobijedila. 
Silno njemačko carstvo, koje je dugo odolijevalo cijelome 
svijetu skršeno je i čeka na rješenje mirovne konferencije. 
Puška je rekla svoju riječ i predala stvar na rješenje diplo- 
matima. Posao vrlo težak i odgovoran pred narodom i histo- 
rijom. 1914. godine, svjetska politika imala je na sebi bez- 
broj gordijskih čvorova, koji su se bili tako zapleli, da su 
se mogli samo mačem raskinuti no moralo se po svršetku 
paziti, da taj mač ne bude previše oštar, da ne bi pokidao i 
niti, koje su za normalan opstanak čovječanstva preko po- 
trebne. Predsjednik Wilson pohrlio je preko oceana u 
Evropu, da kao arbiter i blagi sudac utječe na pobjednike i 
pobijeđene te da liječi zlo u korijenu i po mogućnosti što 
bolje uredi sva sporna pitanja. Uz njega kao pobjednička 
imena sjaju Lloyd George i Clćmenceau. Nakon rješenja 
najkrupnijih stvari ostalo je mnogo sporna. I u pitanju 
saarskoga područja nije bilo lahko donijeti rješenje. Fran- 
cuzi kao pobjednici su tražili uporno iz mnogo razloga, o 
kojima ćemo poslije potanje govoriti, za sebe taj po po- 
rijeklu pučanstva njemački kraj. Njemačka nije prisustvo- 
vala tim vijećanjima. U historiji uvijek je bilo i bit će »vae 
victis« (teško pobijeđenima). — To je u kratkim crtama 
politička situacija za vrijeme rješavanja saarskoga pitanja. 

13. siječnja progovorio je glas krvi, kako je rekao Hitler 
u svom govoru nakon oglašenja pobjede Njemačke fronte. 
— Stanovništvo je velikom većinom od 90.08%: predanih 
glasova izglasalo povratak toga područja Njemačkoj. Na- 
kon potpunoga sređenja toga pitanja izgubit će saarsko 
područje onu važnost, koju je imalo iz mnogih razloga do 
plebiscita i postati će jedna od provincija Njemačke. 

Saarsko područje ima površinu od 1912 km? i broji 
danas 830.000 stanovnika. Tvorevina je Versailleskog mi- 
rovnog ugovora. Francuzi ga nazivaju »Bassin de la Sarre«. 
Leži na francusko-njemačkoj granici u blizini kneževine 
Luxembourg. Saarska zemlja ne posjeduje neka posebna i 
naročita obilježja jedne geografske krajine. Čitavo područje 
dobilo je ime po riječi Saari, koja izvire u Elzasu, a utječe 
u Mozelu nešto niže od Triera. Gustoća stanovništva je 
431 na km?, pa spada među najgušće naseljene krajeve u 
Evropi. Dijeli se na jedno gradsko i 7 zemaljskih okruga. 
Jedini velegrad je Saarbriicken sa 132.000 stanovnika. Po 
vjeri 72.6% katolika, dakle skoro 34, i 26.12%: protestanata. 
Židova ima 0.5%. Po narodnosti i materinskom jeziku 
ogromna je većina Nijemaca. Francuza ima nešto u Saar- 
louisu. To je pretežno industrijski kraj, pa radnici sačinja- 
vaju oko 60%. svega stanovništva. Zemljoradnja u uporedbi 
sa rudarstvom i industrijom ima u ovome kraju sporedni 
značaj. 

U historiji pripadao je Saar većinom njemačkim kneže- 
vima, a kasnije je bio podijeljen na pruski i bavarski dio i 
tako je ostalo sve do ujedinjenja Njemačke. Francuzi su ga 
dva puta posjedovali i zadržali ga kraće vrijeme i to za 
Ljudevita XIV. i za francuske revolucije. Koncem svjet- 
skoga rata okupirala je Francuska to područje za naknadu 
uništenih ugljenih rovova u sjevernoj Francuskoj. 


POVIJEST SAARSKOG PODRUČJA 


Pošto saarsko područje kao politička tvorevina postoji 
s. današnjim granicama i uređenjem tek od 1919. god., to se 
pod historijom saarskog područja mora zapravo razumjeti 
historija krajeva, koje danas obuhvaća to područje. 

Za keltsko doba znade se vrlo malo. Toliko da su 
možda neka imena rijeka, potoka i bregova keltskoga po- 
rijekla i da su u tom šumovitom kraju bila rijetka naselja. 
Nešto malo svijetla dolazi s osvojenjem zemlje po Juliju 
Cezaru 58—52 g. pr. Krista. Rimljani stvore ovdje nekoliko 
vojničkih točaka za oslon i izgrade ceste. Nešto malo bilo 
je ovdje i rimskih trgovaca. Pronašle su se i rimske ciglane 
i talionice željeza, no o intenzivnom kulturnom životu u 
Saaru za vrijeme Rimljana nema ni govora. 


S naseljavanjem Franaka i Alemana u početku V. sto- 
iieća počinje njemačka historija u Saaru. Pobjedom Klod- 
viga nad Alemanima g. 496. pretegne gospodstvo Franaka 
na današnjem saarskom području, pa je do danas ostalo 
narječje franačko. U to franačko-germansko doba prodrlo 
je u VII. vijeku ovamo kršćanstvo. Iz tog doba ima više 
samostana, no jednu iscrpnu sliku o počecima kršćanstva 
nije moguće dati. Jednako se i o upravi zemlje znade vrlo 
malo. Po svoj prilici bio je saarski kraj, kao i druge franačke 
zemlje, podijeljen na župe na čelu s grofovima. U doba 
Merovinga i Karolinga bila su ta područja povezana u jednu 
cjelinu s romanskom i germanskom narodnošću. Nakon 
raspada države Karla Velikog saarska zemlja dođe oko 
870. g. u istočno franačku odnosno kasnije njemačku državu. 
Iz cjeline karolinške monarhije stvorile su se Njemačka i 
Francuska. Granice tih dviju država tekle su daleko na 
zapad od Saare. Središte današnjeg saarskog područja činila 
je grofovija Saarbriicken. Sredinom 12. stoljeća proširila se 
ta grofovija sve do Rajne. Udajom neke nasljedne grofice 
za francuskog grofa došla je kratko vrijeme grofovija Saar- 
briicken u francuski posjed, no ponovno udajom druge 
nasljednice sa njemačkim grofom od Nassaua ostala je 
grofovija sve do Ljudevita XIV. i kasnije do revolucije u 
njemačkim rukama. Veliki pokret reformacije nije takao 
saarsku zemlju. Sredinom 17. stoljeća izumre saarbriicken- 
ska linija nassauskih grofova i posjed dođe u ruke prote- 
stantskoj familiji Nassau—Weilburg, koji po tadašnjem na- 
čelu: »Cuius regio, eius religio«, uvedu evangeličku vjeru, 
no za vrlo kratko vrijeme, jer se poslije većina vrati kato- 

ličanstvu. Saarska zemlja, koja je sredinom 15. vijeka po- 
čela kulturno i gospodarski da cvjeta, opustošena je u doba 
30. godišnjeg rata. Westfalskim mirom dobiju Francuzi dio 
Elzasa, zatim Metz, Toul i Verdun i tako se prvi puta stvori 
saarsko pitanje, jer je Francuska pomakla svoje granice 
prema sjeveru. God. 1670. zaposjednućem Lotaringije rodi 
se iznova želja Francuza za njemačkim krajevima. Ljudevit 
XIV. svojom reunijskom politikom uspije da dođe u posjed 
svih onih krajeva, koji su imali bilo kakovu vezu sa život- 
nim interesima dijelova zemlje, koje je Francuska dobila 
westfalskim mirom. U tu svrhu uredi reunijsku komoru u 
Metzu. 


Ljudevit XIV. zadobije davno žuđeni cilj saarsku ze- 
mlju, važnu etapu na putu do Rajne i napravi iz nje fran- 
cusku saarsku provinciju. U to doba stajahu Turci pređ 
Bečom. Njemačka nije bila kadra da se opire. Ljudevitu 
XIV. je bio glavni cilj reinska granica, a saarska provincija 
bila mu je stepenica do toga. Da osigura do sada osvojeno 
i kao oslon za nova osvajanja izgradi tvrđavu Sarrlouis. 
Svršetkom falačko-orleanskog rata Ljudevit XIV. bi prinu- 
đen god. 1697. mirom u Ryswicku da povrati Falačku i 
područja anektirana u doba reunije, među njima i zemlje 
na Saari. Jedino što je Francuska unutar današnjeg saarskog 
područja zadržala bio je Sarrlouis s 5 okolnih sela. U 18. 
stoljeću počinje silni gospodarski i kulturni napredak. Taj 
kraj je pripadao Njemačkoj sve dok nova iz revolucije 
proizašla Francuska ne nastavi s reinskom politikom. U 
prvim revolucijskim ratovima doprli su valovi revolucije i 
preko granica francuskih susjednih zemalja, dok konačno 
Saarsko područje s cijelom obalom Reine ne bude sjedi- 
njeno s Francuskom. Time je započela druga epizoda fran- 
cuskog doba, koje je trajalo nešto dulje nego li prvo. Go- 
spodarski život u Saaru, koji je za doba revolucije teško 
stradao počinje se za Napoleona I. opet uzdizati. Fran- 
cuska je revolucija ukinula one mnoge male teritorijalne 
sile u saarskoj zemlji i sva ta područja skupila u jedan 
departement. Njemačka vojska u ratu za oslobođenje 
iznijela je pobjedu i god. 1814. ponovno se sjedini saarska. 

Falačka s Njemačkom, a zemlje između Reine, Mozele i 
Saare predane su od Francuske Njemačkoj. Nakon po- 
novnih borbi za povratka Napoleona I. ipak odluka Evrope 
za II. pariškog mira 1815. ispade u korist njemačke stvari 
u saarskom području. Granice od 1792. g. budu opet uspo- 
stavljene. Godine 1815. pripadne najveći dio saarskog pod- 
ručja Prusiji, a manji dio na istoku Bavarskoj. Uključenje 
Sarrlouisa i okolice Prusiji izvršeno je bez velikih poteškoća, 
jer za kratko vrijeme od osnutka Sarrlouis nije još postao 
tipično francuski grad. U doba od 1815.—1870. nije prošao 
ni jedan decenij, da Francuska nije pokazala težnje za 
saarskom i reinskom zemljom. Nije došlo doduše do trećeg 
francuskog doba, ali postojala je u raznim momentima mo- 
gućnost povratka Francuske u Saar. Nastupom Napoleona 
III. na francuski prijesto izgledalo je da je došlo vrijeme 
za ostvarenje francuskih težnja. Njegovi uspjesi u krim- 
skom i talijansko-austrijskom ratu, potakli su ga da za- 
počne novu borbu za Reinu i Saaru. On je jasno vidio da bi 
otvoreni rat protiv Prusije mogao uzdrmati njegovo prije- 
stolje. Zato je svoju politiku upravio na to, da razdvoji 
obe njemačke velesile Prusiju i Austriju, a iz toga da vuče 
korist za Francusku. Cijela francuska politika 1861. išla je 
za osvojenjem granica od 1814., a ne više za osvojenjem 
cijele reinske zemlje. Napoleon III. pokuša zadobiti gra- 
nice od 1814. g. pustivši Prusiji u Slezwig-Holsteinu slo- 
bodne ruke. Napoleon III. je još očekivao da će prusko- 
austrijski rat 1866. drugačije ispasti, nego li se u istinu 
dogodilo i da će iz toga izvući korist za svoju reinsku poli- 
tiku. Unatoč toga htjede pokušati s aneksijom Sarrlouisa i 
Saarbriickena; a ujedno zatraži od Bismarcka sve one dije- 
love područja, koje je Francuska izgubila drugim pariškim 
mirom, to jest najvrijedniji dio Saara. Osim toga Luxem- 
burg, bavarsku Falačku i reunijski Hessen uključivo Mainz. 


Nakon odlučnog stava Bismarckovog, Napoleon III. htjede 
uzmaći, no francuska javnost zatraži jake poteze. Ratom 
između Francuske i Njemačke 1870.—71. bile su izgubljene 
sve nade Francuske da nastavi sa svojom saarskom i rajn- 
skom politikom. Osvojenjem Lotaringije od Njemačke 

saarsko područje nije više bilo granična zemlja i od 1871. 
to jest od proglašenja velikog njemačkog carstva u Versail- 
lesu, pa sve do svjetskog rata nije bio nikakav problem za 
njemačku, a ni francusku vanjsku politiku. Nakon rata g. 
1919., stvorena je od dijelova Prusije i Bavarske versaille- 
skim ugovorom kao državno-pravna cjelina. 


SAARSKO PITANJE OD VERSAILLES-A DO 
PLEBISCITA 


Već 1917. g. pokušala je francuska vlada kod saveznika 
da ostvari svoje težnje za Saarom. Te je godine sklopila 
s Rusijom tajni ugovor, u kojem se ruska carska vlada oba- 
vezala pustiti Francuskoj slobodne ruke na Rajni, a za 
uzvrat je dobila velike koncesije na istočno-njemačkoj 
granici. 

Na početku mirovnih pregovora bila je situacija fran- 
cuske vlade dosta teška. Pod pritiskom unutarnjeg i vanj- 
skog položaja dala je Wilsonu formuliran mirovni prijedlog, 
koji je u 8. točci govorio o popravljanju nepravde učinjene 
1871. g. Francuskoj u Elzasu i Lotaringiji. Kada su se poli- 
tičke prilike u Francuskoj naglo promjenila na dobro, pro- 
bude se u Parizu želje za aneksijom Saara, koga je ona već 
vojskom zaposjela koncem 1918. g. God. 1919. u veljači prvi 
put je predan saarski spomenpis zastupnicima saveznih; 
sila. Time je saarsko pitanje došlo u odlučan stadij pretre- 
sanja. Zahtjev Francuske za Saar bio je postavljen u glav- 
nom sa dva gledišta: 


1. s gledišta historijskog prava, pa se tražilo granice od 
1814. g.; 

2. da reparira saarskim ugljenom ono, što su njima 
Nijemci uništili u sjevernoj Francuskoj. 


Što se tiče historijskog gledišta kažu za saarsko pod- 
ručje da je mnogo vremena pripadalo Francuskoj i da je 
silom od nje otrgnuto. Znajući da ovo historijsko pravo na 
taj teritorij ima zasjenjenih strana, Francuska je to pot- 
krijepila sa gospodarskog stajališta. Tardieu, francuski re- 
ferent za saarsko pitanje, opisuje gospodarsku strukturu 

saarskog područja i ističe dvije stvari: 1. gospodarsko je- 
dinstvo Saara, i 2. prirodnu vezu sa FElzasom i Lotarin- 
gijom. 

Što se tiče reparacija naglašava Tardieu, da je fran- 
cusko gospodarstvo pretrpjelo štetu od najmanje 2 milijarde 
franaka, k tome još 10-godišnje neproduciranje radi po- 
pravka rudnika. To se nije dogodilo, jer su već 1925. g. 
francuski rudnici prešli kapacitet prije rata. Francuska je 
tražila: 1. rudnike, koji se iscrpljuju, 2. naslage uglja, koje 
se još ne iskopavaju, 3. industrijske krajeve. 


23. marta 1919. g. sastanu se Wilson, Lloyd George i 
Clemenceau na konferenciju o saarskom pitanju. Lloyd 
George je htio rudnike predati Francuskoj, bio je i za misao 
o autonomnoj državi, ali se opirao aneksiji. Engleska se i tu 
držala svoje tradicionalne politike ravnoteže sila u Evropi. 
Ona znade veoma dobro, da može imati otvorene ruke u 
svijetu samo u tom slučaju, ako nijednom od oba konti- 
nentalna protivnika ne dopusti da se odviše ojača. U tako- 
vim prilikama ona je uvijek i arbiter. Vjerna toj osnovnoj 
zamisli Engleska je u prva dva rata za Saar bila na strani 
Njemačke, a 1914. g. stoji na strani francuske alijanse, jer 
joj je Njemačka bila prejaki konkurent na svjetskom 
tržištu. Drugačije je bilo sa Sjedinjenim državama. One 
nijesu interesirane na Rajni. U svjetskom ratu bila je Ame- 
rika saveznik Francuza, a 1919. g. bio je Wilson u Versail- 
les-u najmoćniji i najpravedniji sudac. U toj ulozi rekla je 
Amerika kod reguliranja saarskoga područja odlučnu riječ 
i tada se povukla. Wilson je odmah odbio prenošenje vlas- 
ništva rudnika i pogotovo aneksiju, dosljedan svome načelu 
samoodređenja naroda, a uvjeren da je saarski kraj velikom 
većinom njemački. Clemenceau znao je u ovom trenutku 
ubaciti i osjećajni momenat. Izjavi da su predsjedniku 
Poincareu poslali iz Saara adresu, u kojoj traže da se po- 
brine za njihovu sudbinu. Tvrdio je da u Saaru ima 150.000 
Francuza. Videći da je bezizgledno Wilsona nagovarati na 
aneksiju Clćmenceau promjeni taktiku, te zatraži da Fran- 
cuska u Saaru osim stalnog posjedovanja saarskih rudnika, 
dobije pod zaštitom društva naroda još dva mandata i to: 

1. nadzor nad upravom i školstvom; 2. pravo na vojničke 
posjede. 


Došlo je do toga, da nije potrebno za sada provoditi 
osnovno načelo samoodređenja na tako malu grupu naroda, 
koji slučajno stanuje na teritoriju, koji je važan za gospo- 
darsku obnovu Francuske. Wilson je pristao napokon na 
predaju ugljenika Francuskoj, ali na sva nagovaranja nije 
htio samoj Francuskoj dati upravu u Saaru. Izjavio je, da 
će se prije nego pristane na te zahtjeve povući sa konferen- 
cije. Wilson htjede smjesta otići u Ameriku, a na to popusti 
Francuska. Ne smije se zaboraviti da je Wilson dao na 
upravu saarsko područje svome čedu, savjetu društva na- 
roda, s uvjerenjem da će Sjedinjene države i Njemačka 
biti članovi toga društva. 


Stvoreno je rješenje svima manje više poznato: Fran- 
cuska je dobila na iskorištavanje saarske rudnike, uključiv 
i privatne rovove i još neiscrpljene ugljene žile. Uprava 
nad saarskim područjem data je vladi petorice postavljenoj 
od Savjeta društva naroda. Od tih pet jedan mora biti 
Francuz, jedan saarski nefrancuz i tri člana drugih nezainte- 
resiranih država. Članovi vlade mogu se vremenom i mije- 
njati. Vlada je odgovorna Društvu naroda i podnosi mu 
svake godine izvještaje o radu i prilikama. — Detaljnije 
odredbe, podjelu i djelokrug rada saarske vlade označene 
su u 45.—50. članu versailleskog ugovora, u tzv. saarskom 
statutu. — Vladu sačinjavaju: 1. ministar predsjednik, koji 
ujedno vodi poslove nutarnje i vanjske uprave, 2. ministar 
za financije i privredu, 3. ministar pravde i nastave, 4. mi- 
nistar za socijalno osiguranje, agrarne poslove i rudarstvo, 
5. ministar za javne radove. Član posljednje saarske vlade 
u resoru za pravdu i nastavu je zagrepčanin dr. Milovan 
Zoričić. Došao je iza Čeha Vescenskog. 


Vrijeme od 15 godina od dolaska vlade Društva naroda 
bio je prelazni period. Nakon provedenog plebiscita rezultat 
je dostavljen Društvu naroda, koje je na osnovu rezultata 
plebiscita donijelo rješenje. Pravo glasa imali su samo oni, 
koji su bili nastanjeni na tome teritoriju u doba dolaska 

saarske vlade. — Saar će se u najkraće vrijeme predati 
Njemačkoj. 


KRATAK TOK DOGAĐAJA 


Nakon što su Nijemci zatražili primirje na 23. stude- 
noga 1918. g., zaposjele su francuske čete saarsko područje. 
Svaka veza sa Reichom bila je prekinuta. Proglašeno je 
opsadno stanje i saarski rudnici zaposjednuti. 26. februara 
1920. g. nastupila je vlada Društva naroda. Na proljeće 
1922. g. na dan sabora u Parizu stvoren je novi saarski 
statut o savjetodavnom zemaljskom vijeću. Vijeće se 
biralo općim narodnim glasovanjem. Zastupnici nijesu imali 
niti imunitet ni moć zaključivanja, niti udio kod sastavlja- 
nja vladine komisije, ali ipak zemaljsko vijeće (Landcsrat) 
postalo je tribina, s koje su izabrani zastupnici naroda 
mogli uzeti stav prema poduzetim mjerama vladine komi- 
sije i prema opće važnim pitanjima. 


GEOPOLITIČKA VAŽNOST SAARA 


Osim onih razloga, kojima su operirale vlade zaintere- 
sovanih zemalja na konferencijama i drugi faktori dosta su 
pridonijeli, da su saarsko područje iznijeli iznad granica 
njegova pravog značenja i postavili ga u žarište politike 
svjetskih velesila. 

Od historijskog prava daleko veću ulogu igrale su: 
geopolitički smještaj te zemlje i stvari velikog privrednog 
značenja, saarski ugljenici, saarska industrija i borba zu 
saarsko tržište pa ćemo i ta pitanja ukratko razmotriti. 

Zapadnu je granicu teško povući, jer jedina mala uzvi- 
šica koja bi dijelili srednju Evropu od zapadne leži u Flan- 
driji, ali i ova ne čini ni klimsku, ni narodnu, ni kulturno- 
geografsku granicu, pa je zato ta strana uvijek područje 
borbe i pojas transgresije romanskog i germanskog dijela 
evropskog stanovništva. — Ključ prevlasti za zapadnu 
Evropu leži u Poranju, pa je posve shvatljiva 1000-godišnja 
borba, što se između Njemačke i Francuske vodi za taj 
prostor. Politika revanša vodi se kroz dugi period na štetu 


73 


ostalih evropskih problema. Položaj Saara ima važno zna- 
čenje za rajnsku politiku. On je polazna točka prema nje- 
mačko-rajnskom ključnom položaju oko Mainza i ujedno i 
predvorje do Metza. Zato i ima jednu jedinstvenu liniju 
političkih dogođaja od osnutka tvrđave Sarrlouis (1680. g.) 
do danas. Francuska nastoji zadobiti taj kraj, a Njemačka 
ga pod nikoju cijenu ne će i ne može da pusti, jer je tu ulaz 
na čitav teritorij između Reine, Mosele i Saare. 


SAARSKA PRIVREDA 


Najveću važnost saarskom području daju bogate na- 
slage vrijednoga ugljena. U vijeku razvoja industrije crni 
dijamant igrao je i ovdje važnu ulogu. Današnji kapacitet 
saarskih ugljenokopa je 14 milijona tona godišnje. Tu je 
zaposleno oko 60.000 radnika. Bogatstvo ugljena saarskog 
područja kraj godišnjeg iscrpljivanja od 14 milijona tona 
dostajat će još preko 600 godina. 


Osim ugljena i željezna industrija u Saaru je vrlo 
važna gospodarska grana. U tom području je otprilike svaki 
deseti rudar, a svaki petnaesti kovinski radnik. Ovo je vrlo 
stara industrija u Saaru. Danas su domaći ležaji željezne 
rudače u glavnom već iscrpljeni, pa se željezna rudača uvozi 
najviše iz Lotaringije, a manganova iz zapadne Njemačke, 
Rusije i Indije. Preradbena industrija obuhvaća talionice 
željeza, tvornice gospodarskih i drugih strojeva, žice, lima 
i armature. Kad se govori o saarskoj industriji valja odmah 
uz rudnike uglja i željeznu industriju spomenuti staklarsku 
i keramičku industriju, koja ima za taj kraj veliko značenje. 

Borba se vodila i za saarsko tržište, jer je i Njemačkoj 
i Francuskoj bilo mnogo stalo do toga, tko će podmirivati 
potrebe saarskoga tržišta. Ovo područje kao tržište je vrlo 
važno. To nije samo konzumno-gospodarska ili lična po- 
treba za zadovoljenje ishrane i odijela, nego i potreba svih 
tehničkih stvari za produkciono gospodarstvo. 


Narodnim glasovanjem riješen je nakon duga vremena | 
problem, koji je iza rata bio jedna od glavnih zapreka za 
sporazum Njemačke i Francuske. a 

ZBILJKO MARKS: 
ŠUMSKI RADNIK U BOSNI 


U prošlosti Bosne, u predhistoriji i povijesti starijega 
i novijega doba, sve do dolaska Austrije, šuma je imala 
svoje naročite gospodarske i političke misije. Šuma je bila 
domovina i branilac nacionalne i socijalne slobode, kao i 
vrelo privređivanja maloga čovjeka, slobodnjaka i kmeta. 
Ona mu je pružala svoje bogatstvo, kadgod ga je trebao, u 
malome, bez velikih poduzeća, bez posebne organizacije. 
Šuma je i u privredi većinom služila našoj sirotinji, našemu 
seljaku. U tom smislu bila je i narodna, jer ni strani 
elemenat ni strani kapital nije dirao u njenu cjelinu, ona 
još nije postala sredstvom izrabljivanja naše domaće snage 
po tuđemu kapitalu. | 
Odmah čim su po okupaciji sređene najglavnije upravne 
sudske i vojničke ustanove, strani kapital, strani poduzetnik, 
i strana tehnika učiniše pod okriljem moćne vlasti »blago- 
slovljeni« pohod na Bosnu. Sirovina je bilo dosta, bogatstvo 
obilno, prometno vezivanje dosta lagano, konačno: sve su 
prirodne predpostavke bile tu da se razvije industrija bez 
konkurencije. Najprije bijaše na udaru rudno bogatstvo, 
što je razumljivo, pomislimo li da je prvi preduvjet jačega 
industrijskog razvoja ugljen. Tada je došlo do prvoga 
poduzeća u Bosni »Ugljenokop Zenica«, osnovanog 1880. 
Nešto više od osam godina poslije dolaska tuđinaca 
osnovano je prvo poduzeće, koje je počelo sistematski 
iskorišćavati šumu. To je tvrtka »Buttazoni i Venturini, 
industrija drva, Sarajevo« (Osnov. 1886.). Sve više dolaze 
stranci, pogotovo Židovi, pa Nijemci i Madžari, da isko- 
riste naše bogatstvo. Osnivaju se drvene industrije na 
zgodnijim i povoljnijim mjestima, njihova se željeznička 
mreža širi u naše duboke šume, njihove ogromne pilane, 
kolodvori, strojevi, daju Bosni sasvim nov izgled. 
Tako je naš narod prvi put ugledao velika šumska po- 
duzeća. pilane, željeznice, električne centrale i sl. Tada je 
šuma izgubila svoju nacionalnu i socijalnu oznaku i postala 


75 


objektom interesa velikih tvrtka (Eisler und Ortlieb, Gre- 
gerson, Steinbeiss, Feltrinelli. . .). 

Naš je seljak primio okupaciju dosta ravnodušno. 
»Jučer Turčin, danas Švabo«. Agrarne su prilike bile slabe, 
jer zemljoradnik bilo slobodnjak, ili kmet, bilo na kmetov- 
skom ili beglučkom zemljištu, bijaše uvijek u lošim prili- 
kama, privreda mu je bila uvijek ekstenzivna, neracionalna. 
A narod se množio. Nova je industrija bila puna kapitala, 
mlada, poletna, dok se ratarstvo moglo razvijati tek pola- 
gano. Obratno: ratarstvo imađaše relativno odveć radne 
snage, a industrija je takove trebala što više. 

I tako je bila posljedica, da je ogroman broj seljačkih 
mladića, kojima očevina nije mogla dati dosta posla, otišao 
na rad u »firmu«. Došlo je do stvaranja posebnoga tipa 
radništva, šumskoga i seljačkoga. 

Šumski se radnik u Bosni razlikuje od drugih radnika 
po kulturnim činidbama, koje su tvorile bosansko društvo, 
a u njemu sada njega, radnika. 

1. Naš šumski radnik ima neobično nizak »standard of 
life«. Njegove su potrebe najniže. Tako na pr. glasoviti to- 
varači balvana, seljaci muslimani iz Puračića kod Tuzle, koje 
poduzetnici zovu jednostavno »Puračići«, ne trebaju više za 
ručak od komada kukuruze (pečeni kruh od kukuruza), 
koji umoče u malo soli, iskrižaju glavicu luka, te se poslije 
toga napiju dobre vode. To jedu za doručak (oko 8 sati), za 
ručak, a kod večere zalije to sa malo graha, što ga na loju 
iskuhaju. To mogu zato, jer već u 4 sata izjutra polaze na 
posao, te konačno dođu »kući« — a to je od kore sagrađena 
kolibica — tek kad se smrkne. Rade svoj teški posao cijeli 
dan, u novije vrijeme radi »akorda« i konkurencije često 13 
i više sati na dan, a hrana, izderane »šalvare« (hlače), slabi 
»opanci« (obuća), te bijedna »baraka« s otvorenom vatrom 
pred njom, sačinjavaju njihov životni »standard«. — To su 
činjenice i preko njih ne možemo šutke preći. 

2. U tome se nalazi uzrok zašto poduzeća mogu šum- 
skoga radnika platiti tako užasno nisko, a ljudi ipak dolaze 
i traže posla. Misle: »Mora se, pa makar i po šumski. K6 
sirotinjal« I koliko puta sam s užasom gledao te mršave i 

koštunjave »Puračake«, razderanih košulja, često bose, gdje 
navečer stoje pred »kancelarijom«, t. j. upravom poduzeća 
i primaju svoju plaću. Šutke je prime, pa u mraku broje, 
koliko su dobili. A koliko ih je s praznom »kuvertom«! 
Nijednoga dinara, a radio je po cijele dane najteži posao. 
Ono što zaradi, otiđe na hranu i duhan, što ga prodaje na 
predujam »magazin«, t. j. skladište pod upravom poduzeća, 
koje i ovdje nastoji zaraditi. Radnik mora tu kupovati, jer 
u šumi nema trgovaca, a i sela su daleka, često na dan 
hoda. Potpuno je izručen samovolji poduzeća. Ono ga plaća, 
hrani, prodaje mu duhan, cipele, oruđe, negdje čak i odijela. 
Dobije li koji dinar, (a to nije nikada mnogo), pošalje ga 
redovito kući, u svoj rodni kraj. Tako je šumski radnik u 
Bosni većinom bez dinara u džepu, a otpusti li ga sutra po- 
duzetnik, ne može nikamo, ni kući, jer putni troškovi su 
veliki, isplata tek na koncu mjeseca, a do tada valja negdje 
i nekako živjeti. Nije stoga čudo što u Bosni često susre- 
ćemo cijele pohode radnika, koji pješke, u skupinama, pu- 
tuju od jednoga poduzeća do drugoga i traže posla. Ta je 
ovisnost o poslodavcu tako velika, da radnik mora pristati 
na svako smanjenje nadnice. Otpor je nemoguć. 


3. Manjak leži također u organizaciji radništva. Ono 
nije nikako organizirano, i kao takovo je pogotovo nemoćno 
u borbi s kapitalom. »Ured za osiguravanje radnika« na- 
stupa samo u slučaju nesreća, a »Radnička komora« ne seže 
u naše daleke šume. Radnici se obično okupljaju oko svoga 
predradnika, često su to došljaci iz jednoga kraja, ali slož- 
noga nastupanja ni ovdje nema. A danas je već i konku- 
rencija sa svojim razornim djelovanjem prodrla među 
»šumnjake«. Tu dolaze već starci, pa traže bilo kakova 
posla, dolaze djeca, koje je nevolja natjerala na teški šum- 
ski rad. Pobjedu nose oni, kojima je »standard« najniži. 
Često su to muslimani, a nerijetko Dalmatinci. Oni su za- 
dovoljni najnižom nadnicom. 

4. Jako se osjećao, pogotovo prijašnjih vremena, ma- 
njak stručnih radnika. Što više, našega su radnika zvali 
uvijek samo »der Analfabetsarbeiter« i time su mislili reći 
da nije sposoban za ikoji rad, gdje »treba misliti«. Tako je 

dolazio u Bosnu strani radnik, Talijan, Ukrajinac, a za 
stručnjake isključivo Nijemci. Tako je tuđin bio pred- 
radnik, nadzornik, a pogotovo činovnik. Danas imamo već 
dosta naših »kvalificiranih« šumskih radnika, a dobro sto- 
jimo i što se tiče nižega činovništva. 


5. Jedna je sila koja našemu bijednome radniku u šumi 
daje najviše pomoći. To je ona snažna veza, koja svakoga 
Hrvata, seljaka, pa i u Bosni, neodoljivo veže uz rodnu 
grudu i svoju zajednicu. Ne smijemo zaboraviti da je naš 
šumski radnik još uvijek seljak. On nije izgubio veze sa 
svojim domom, on čak surađuje, t. j. šalje svoju ušteđevinu 
svojoj porodici i pridonosi u skupnome gospodarstvu svoje 
zajednice, obitelji, zadruge ili roda, pa makar bio i odsutan. 
A_ posljedica je, da po običajnome pravu svaki član poro- 
dice, ako je osiromašio, smije tražiti od nje da ga primi na 
rad. To je pravo »azila«. Najsnažnije je ono razvijeno u 
seljačkim zadrugama, kojih, hvala Bogu, još ima. Zadrugar, 
ako je otišao, gubi pravo na sudio i suupravu, ali uvijek ima 
pravo povrata. To tim više, ako je još iz tuđine surađivao, 
slao novce ili je čak dolazio kući na žetvu ili berbu. To je 
tajna, zašto kod nas ne može doći do tako snažne nezapo- 
slenosti kao drugdje, ali to je i razlog, zašto se seljak ipak 
rado pokori i primi nisku nadnicu, jer on ovako misli: 
»Zemlja mi kod kuće nosi ploda, ima, hvala Bogu, tko na 
njoj i raditi, a ja ću donijeti koji dinar, pa makar i malo 
bilo.« Konačno, ne smijemo zaboraviti, da naš seljak ima 
o novcu skroz drugo mišljenje, i da mu dinar predstavlja 
subjektivno mnogo veću vrijednost nego li nama. 


Sveta je zadaća naše socijalne i narodne politike da 
zgodnim mjerama pomogne našemu radniku u šumi. Tu 
mora pomoći društvo, ali i na nama je, pojedincima, da se 
zamislimo u taj problem, da ga proučimo i osvijetlimo. 
Šumi da se vrati njeno narodno i socijalno značenje, što ga 
je tuđin i kapitalista oduzeo. Da pobijedi narodni čovjek, 
da pokaže da zna, ne koliko tuđin, nego još više od njega, 
da ojača mali čovjek, seljak-radnik, i da postane svijestan, 
da je on temelj našega narodnoga života. 

DR. ĆIRO TRUHELKA: 
ZEMUNIČARI NAŠEG NEOLITIKA 


Kraj velike zaposlenosti žena, za muža je ostalo malo 
posla. On nije bio ni veliki lovac ni stočar, bar su kosti 
šumskih i domaćih životinja u zemunicama dosta rijetke i 
jedini posao, kojim se on ponešto bavi, je fabrikacija raznog 
kremenog oruđa, noževa, kopalja, strijelica te onih kalupa- 
stih klinova, koje ženama služe kao motike. Taj posao pre- 
kidao bi samo monotoniju bezposlenoga života muškarač- 
kog, koji su kao trutovi živjeli od muke i zarade žena. 

Te prilike naravski utjecale su na odnošaj žene prema 
mužu. Žena kao glavna privrednica i hranilica imala je i 
pravo raspolaganja privređenim. Od nje je ovisilo, hoće li 
muškarci biti siti ili gladni, goli ili odjeveni, a kako je u 
njenim rukama bio ključ od kuhinje i smočnice, stekla je 
prevlast nad muškim, koji joj se, kao privredno inferiorno 
biće, mora pokoravati. Tu prevlast zemuničarke-kopačice 
nisu dale lako iz ruku i mi još danas, u svih egzotnih na- 
roda, koji se nalaze na sličnom kulturnom stepenu kao i 
naši neolitičari, viđamo, da je prevlast žene nad mužem, ili 
barem materinsko pravo, podloga društvenog života. 'FTa 
prevlast je logična posljedica tog kulturnog stepena, a žena 
ju je otkupila mukotrpnim radom, uz koji je vezana od ju- 
tra do mraka, brigom oko djece i kuće, dok je muškarac 
bezposličio, a u kući bio tek neko »čeljade«, u najboljem 
slučaju neki luksusni objekt. 

Prevlast žene bila je posljedica i drugog važnijeg fak- 
tora, intelektualnog stepena tadanjeg ljudstva. 

Obzirom na postanje čovjeka postoji u prvim stadijima 
razvoja ljudske spoznaje neka praznina. Primitivcu je bilo 
nedokučivo, da izmedju koncepcijeiporoda djeteta 

postoji neka veza. Vremenom su oba momenta predaleko 
udaljena a da bi primitivac, koji jedva znade brojati do pet 
ili do deset i komu nešto, što se desilo prije mjesec dana, 
pripada nedosežnoj prošlosti, u jednom mogao nazrijevati 
uzrok, a u drugom posljedicu. Očito mu je bilo 

samo to, da žena rađa djecu; ali kako je do toga došlo, 
za nj je zagonetka, koju mu fantazija riješava bajkama i 
pričama a ove poslije postaju osnovom raznih totemi- 
stičkih religioznih sistema. 

Totem je začetnik ljudskog života, zaštitnik plemena. 
Po obliku, to je obično koja životinja, rjeđe biljka a još 
rjeđe koja prirodna pojava. On kao tremendum t. j. 
nešto, čega se treba bojati, uživa veliko štovanje, njega ču- 
vaju, ali ga se i čuvaju. Zato je ograđen cijelim nizom 
tabu-propisa ili zabrana. Totem životinja ne smije se lo- 
viti, ubijati, a pogotovo jesti. Ako ženska, ne znajući, po- 
jede dio totem-životinje ili ju ovo nadahne, ili inače makar 
i u snu dođe u doticaj s njom, ona će roditi dijete, koje kao i 
ona, pripada istom totemu, komu će, ako je žensko, pripa- 
dati i djeca ovog djeteta i sva pokoljenja po ženskoj lozi. 
Za to lik totema postaje zajedničkim simbolom plemena. 

Pri porodu, dakle, igra glavnu ulogu totem, uza nj mati, 
a za oca se uopće nije znalo. U takim prilikama institucija 
braka kao temelj obitelji skroz je nepoznata a rečenica 
mater semper certa, pater incertus imala je 
onda svoje puno značenje. 

Kakove su u moralnom i etičkom pogledu bile poslje- 
dice ovakovog stanja, to je samo po sebi razumljivo. Naj- 
gori društveni porok je seksualni promiscuiteti 
S njim u vezi incest, koji vodi do moralnoga sloma indi- 
vidua i do fizičke degeneracije rase i koji se mentalitetu 
arijskih doseljenika pričinjao nečim tako groznim, da su 
grčki tragičari crpali motive tragične krivnje iz prastare 
tradicije starosjedilaca. Pod utjecajem takvih predaja iz 
kamene dobe nastali su tragični likovi, Klitemnestre, Anti- 
gone, Ifigenije, Oresta i motivi svih onih groznih peripetija, 
koje su potresale domom mikenskih anakta, preostalih 
predstavnika mediteranskog pražiteljstva. 

Dijete, dakle, u zemuničara zna samo za majku, koja ga 
je rodila i odgojila te se u njegovoj duši razvio pietet samo 
prama njoj. Ono pripada njoj, njenom totemu i plemenu. 
Ona je glava i gospodarica rodne kuće, a što je ta punija 
i naprednija to je veći ugled domaćice. Kao biće, koje do- 

lazi u bliži kontakt sa plemenskim totemom, ona uživa još: 
veći ugled, a ovaj se u doba, kada se formiraju prvi reli- 
giozni sistemi, potencira toliko, da si i božanstvo zamišljaju 
u liku žene, komu se valja klanjati i pridonositi žrtve. 

Tako nastaju razne totemističke religije i partenoge- 
netske legende, kojima ima tragova i u kulturnih naroda 
staroga orijenta, u Kini, Indiji, Prednjoj Aziji a donekle i u 
samoj Grčkoj. 

Uza svu visoku kulturu, što su ih postigli Egipćani, u 
njih se ostaci materinskog prava sačuvaše do u historičko 
doba, jer tamo žena bira muža, mati daje ime djetetu, do- 
zvoljen je brak između brata i sestre, što sve ide na totemi- 
stički izvor kao i sav njihov panteon, čija božanska lica, i 
ako imadu čovječi lik, pridržaše glave nekadanjih totem- 
životinja. 

Pod dojmom ovakih nazora razvila se i ona bogata 
idoloplastika, što ju nalazimo u neolitskim naseljima But- 
mira u Bosni; Jablanice, Vinče, Zlokučana, Žutog brda i 
Pločnika u Srbiji; Vidbola, Salmanova, Deneve mogile u Bu- 
Barskoj, Vatine u Banatu, Tordoša u Erdelju, Kukutena u 
Rumunjskoj itd. Broj idola je kojiput vrlo velik: u Butmiru 
ih je bilo 72, u Jablanici 83. Svi su oni od reda ženski, ni- 
jedan muški. Mnogi predstavljaju ženu u zrelijim godinama 
sa osebinama matronata, dakle kao materfamilias na 
vrhuncu svoje materinske misije. 

Žena dakle u zemuničara kao majka, glava i gospoda- 
rica kuće i familije uživa najviši ugled. Ona raspolaže imo- 
vinom; njen totem je plemenski simbol, ona je izvor mate- 
rinskog prava, po njoj se određuje stepen srodstva i to 
samo po ženskoj lozi, kojoj pripada pravo baštinstva, do- 
čim se muškarci, samo ako su sinovi ili braća domaćice 
ovi kao couterini (t. j. plod iste utrobe) — smatraju 
članovima porodice. 

Predodžbe, koje su povodom, da zemuničari Svojim 
idolima daju lik žene i na kojima se osniva kult žene, bile 
su tako duboko uvriježene, da one utječu i na razvoj reli- 
gije kasnije nadošlih Helena, premda su ovi, kao Arije 
imali patriarhalni ustav. Najstarija i najvažnija helenska 

božanstva su ženska: Gaja ili Demeter, t. j. majka 
zemlja, koja sve rađa i kojoj kao pratilice služe djevojke, 
Kore: zatim Hera, predstavnica ženske krijeposti i do- 
stojanstva, Afrodita božica ljubavi, doduše orijental- 
nog porijekla, ali joj Heleni daju antropomorfni oblik; pa 
i sama Artemida, božica lova je žena. Najzanimivija 
među svima je Atena, zaštitnica ženskih vještina, koja si 
sama tka svoj peplos, koja kćeri Pandarejeve uči ženske 
vještine, po kojoj se vezivo zove Ateninim radom i koja 
se kao zaštitnica lončarstva i keramike zove Athena Ergane. 
Čak u klasično doba Grci zovu kipare, koji su im pravili 
idole i one lijepe Tanagra-figure, imenom koroplasta, 
gdje riječ kore (-cura) znači djevojku, bilo zato, jer su 
djevojke nekoć pravile idole, bilo zato, jer su idoli isprva 
ženskog roda. 

Da tu postoje doista veze sa davnom prošlosti, uočiti 
ćemo još jasnije, ako neke idole iz Vinče, Jablanice i Ploč- 
nika sravnimo sa likom božice Atene na najstarijim nov- 
cima grada Atene, jer ćemo kao osobito tipnu zajedničku 
karakteristiku zapaziti one velike, trouglasto bademaste 
oči, radi kojih je ta božica dobila pridjevak aulopis, 
glaukopis ili boopis (sa sovinim, goveđim okom). 
Take goleme oči, koje nalazimo i u Here, a u još izrazitijoj 
formi u Gorge, ne odgovaraju nimalo helenskom idealu lje- 
pote; ali ako se one uza sve to tako jako naglašavaju, radi 
se tu jamačno samo o jednoj predaji iz davnih vremena, 
sačuvanoj konservatizmom, svojstvenim pojavama reli- 
gioznog iživota. 

Predodžbe, koje su u primitivaca dovele do tote- 
mizma, materinskog prava i matriarhata, imale su posljedi- 
com posve odvojeni život muškaraca i žena. Ovi prvi, već 
kao dječaci, odvajaju se od kuće, pridružuju se ostalim 
muškarcima, s kojima žive u zajednici a u familiji ima samo 
brat domaćice pristup i neki utjecaj na odgoj djece, iz čega 
se razvio zasebni pravni odnošaj, t. j. avunculat. 

Pravo značenje velikog butmirskog nalazišta nije 
uspjelo učenjacima ni do danas protumačiti. Palo je svima 
u oči, da sa onim ogromnim brojem keramičkog i kreme- 

nog materijala kontrastira oskudica one vrsti ostanaka, 
koji su u neposrednoj veći sa domaćim životom. Tu nema 
ognjišta ni njegovih običnih otpadaka u bothrosu, a na či- 
tavom velikom kompleksu od 5700? m sa blizu 90 zemunica 
nađeno je samo dva neznatna ognjištna sloja. Pala je u oči 
i oskudica kosti i drugih živežnih otpadaka, koji se inače u 
nastanjenim zemunicama nalaze u velikom broju, a fale i 
tragovi ženskog kućnog rada, naročito prešljenova, kojih je 
nađeno samo nekoliko komada, konačno fali sve, što bi 
dokazalo, da je tu bilo male djece, kao zemljane kašike i 
sisaljke za pitanje djece i one inače dosta česte igračke, 
ispečene od ilovače. 

Sve to tumačilo se time, da se u Butmiru nalazila to- 
bože velika tvornica kamenih i glinenih rukotvorina, kamo 
su radnici dolazili preko dana na rad a na večer se razišli 
svojim kućama. 


Da su kamene rukotvorine fabricirane na licu mjesta, 
to je izvan svake sumnje, jer je broj fabrikata, polufabri- 
kata u svim stadijima izradbe i oruđa, potrebna za njihovu 
proizvodnju, upravo golem; ali, da su i posude ovdje nači- 
njene, za to nam fali najbitniji dokaz, jer uza svu nevjero- 
jatnu množinu crijepovlja nije se nigdje našlo traga ognji- 
štu ili peći, gdje bi se te posude ispekle i, što je važno, fale 
i oni u vatri manje ili više oštećeni, prepečeni ili polupri- - 
jesni komadi, koji inače na mjestu fabrikacije predstavljaju 
znatni procent crijepovlja. Posude dakle nisu ovdje fabri- 
cirane, nego gotove amo donesene i tu upotrebljavane. Pada 
u oči još i to, da crijepovlje potječe samo od malo vrsti 
posuda. U velikom su broju zastupani ulomci velikih ću- 
pova ili pithosa, koji su služili za spremanje većih koli- 
čina tekućine, dalje lijepo ukrašenih, kanopi sličnih po- 
suda, koje su služile za neke svečane, možda ,sakralne pri- 
like i napokon široke plitke zdjelaste ku pe na visokoj ko- 
ničnoj nožici, slične donekle današnjim čašama za šampa- 
njac, a tih je bilo najviše, jer se našlo samih nožica 1493 
komada. Da su ti pehari vrlo marljivo upotrebljavani za 
libacije, dokazuje njihov broj, po komu se tu upravo bez 
mjere pilo. Prema tomu nam butmirsko nalazište vjero- 

jatno predstavlja ostatke muških kuća, t. zv. Manner- 
haus, koje se, odvojene od ženskog naselja, nalaze skoro 
svuda, gdje narod živi u prilikama nastalim pod uticajem 
matriarhata i totemizma. 

U tim muškim kućama sastali su se muškarci i većinom 
dangubili, a da im vrijeme brže prođe, odali su se piću i 
alkoholizmu tako, te je butmirsko naselje očito bilo sijelo 
jednog od onih orgiastičkih kultova neolitskih starosjedi- 
laca, iz koga se kasnije, u Grka, razvio kult Dioniza. Da se 
to pijančevanje i razni ekscesi, koji su s tim u vezi, zaodjenu 
nekim tajanstvenim velom, uređeni su orgiastički obredi, 
misterija, koja su ostala tajna ženama i neupućenim 
a opojnost, proizvedena alkoholom, smatrala se nekim du- 
ševnim zanosom, izlaženjem izvan sebe i iz nemoći i tjesno- 
grudnosti neproduktivnog života ili, kako to kasnije pro- 
zvaše Grci, entuziazmom i ekstazom. Ti sastanci 
u muškim kućama imali su i neku praktičnu svrhu. Tu su 
se muškarci organizovali u klubove, da se u zajedničkom 
istupu uzmognu laglje oduprijeti supremaciji žena, koja bi 
se često izrodila u tiraniju. 

Ako je Butmir doista bio sijelo sličnog orgiastičkog 
kulta, onda nam je razumljivo, da se tu moglo nakupiti ulo- 
maka od 1493 pehara, 91 idola i mnogih kadionica. 

Kao materijal za proizvađanje pića — vino je u ono 
doba u Evropi još nepoznato — upotrebljavao se pretežno 
ječam, a u pomanjkanju ovoga proha. Od prvoga pra-: 
vilo se pivo — sabaium ili zyton balkanskih staro- 
sjedilaca, koje se davno prije dolaska Arijaca pilo po čita- 
vom jugoistoku Evrope; od drugoga pravila se buza, koja 
se pod tim imenom spominje već u Hamurabijevom zako- 
niku i koja danas još na istom području igra veliku ulogu. 
Proklijali ječam nije valjao ni za sjetvu ni za hranu, ali je 
radi svog slada izvrsno služio za fabrikaciju pive i žene 
su ga, da ga se riješe, rado davale muškarcima. Da se to 
pivo u Butmiru fabriciralo na licu mjesta, to nam svjedoče 
mnogi pithosi nadjeni u manjim zemunicama napola uko- 
pani u zemlju, gdje se je ječmena voda varila usijanim gli- 
nenim grijalicama, kojih je nađeno 449 komada i prepuštala 
fermentaciji, dok ne sazrije pivo. 

Da se muškarci mogu nesmetano i po miloj volji odati 
piću, branili su ženama pristup, a da to uzmognu uspješnije, 
zaodjeli su te kuće velom misterija i raznim tabu propisima, 
koji ženama prijete nesrećom i smrti, ako samo dođu tako 
blizu, da bi mogli ćuti buku i svirku ovih orgijasta. 

Eto u takvim su prilikama prvi arijski došljaci, Ahajci, 
zatekli starosjedioce Balkana: na jednoj strani žene, koje 
se muče i kine u poslu i time stiču prevlast, osnivaju mate- 
Tinsko pravo, na drugoj muškarci, koji besposličare, uživa- 
juć plodove ženskog rada i provodeć feački život, trošeći 
dane i svoju snagu u orgijama i raznim ekscesima. Te sla- 
biće pregaziše prve čete arijskih došljaka te ih zarobiše, da 
im služe kao heloti. Arijski narodi, kao predstavnici 
patriarhalne organizacije donijeli su, osim bronca i 
druge važne kulturne tečevine, a među njima plugilon- 
čarsko kolo. Plug, kojim može upravljati samo snažna 
muška ruka, oteo je ratarstvo iz ženskih i dao u muške. 
Kopačinu, osim u bašči, zamjenjuje sada oranje. Lončarsko 
kolo opet mehaniziralo je keramičku produkciju te i ova 
prelazi u muške ruke a žene, lišene dviju najvažnijih pri- 
- vrednih grana, gube srazmjerno s time i svoju vlast. Ma- 
triarhat ustupa tlo patriarhatu. Arijci međutim nisu bili 
onako ekst.emni patriahiste kao prednjoazijski nomadi, u 
kojih je muž gospodar, a žena robinja, nego su oni ženi pri- 
znavali svu vlast u samoj kući i familiji, a sebi ju pridržali 
izvan kuće, u javnom životu. Tako nastaje odvojena ravno- 
pravnost, koja se osobito razvila i pravno utvrdila u Rimu, 
gdje je materfamilias ravnopravna sa paterfami- 
lias i gdje se ta ravnopravnost očituje, već u vjenčanoj 
formuli što ju mlada izgovara, ulazeći u kuću mladoženje: 
»tu Gaius,etego Gaia (ti si Gajus, a ja Gaja) a to 
će reći: »ako si ti gospodar, ja sam gospodarical!« 

Ravnopravnost bila je temeljem rimskog pa i kršćan- 
skog braka i ostala je na snazi kroz vijekove, odjeljujuć 
strogo djelokrug muške vlasti izvan kuće od ženske u kući. 
To je rezultat dugovjekoga razvoja, koja obuvata skoro 
pet milenija i ima ne samo svoju etničku i historičku nego i 
socijalnu opravdanost. Rušiti to znači rušiti najvažniju kul- 
turnu i socijalnu tekovinu čovječanstva. 

ANTE ORŠANIC: 


DIJALEKTIČKI MATERIJALIZAM 
KAO RELIGIJA BIJEDE 


Motto: 
Proudhon: Filozofija bijede 
Marks: Bijeda filozofije 
Dijalekt. materijalizam: Bijeda filaxofije u fi- 
lozofiji bijede 


Sve dosadašnje filozofije historije zasad još nisu ništa 
drugo, nego neka manje više dubokoumna nastojanja, da 
se egzaktno, na osnovu nekih počela i zakona historijskoga 
zbivanja i socijalnoga pojavljivanja rastumači prošlost, ob- 
jasni sadašnjost i predvidi budućnost čovječanstva. Ukratko 
dakle sve samo neki filozofijsko-historijski počeci bez svr- 
šetka i svršeci bez dočetka. 

U historiji filozofije ima takvih filozofija historije pri- 
ličan broj. Između njih i — dijalektički je materijalizam (po 
nekima i historij. materijalizam!) neka vrst empirijsko-in- 
duktivne i materijalističko-evolucionističke filozofije histo- 
rije. Pa, ako se hoće da shvati popularnost te vrsti filozofije 
historije pokraj mnogobrojno nepopularnih, onda se ona 
mora razmatrati više kao religija i manje kao filozofija, a 
ako se opet hoće da shvati, osim te popularnosti, i egzakt- 
nost te vrsti filozofije historije pokraj raznovrsnih ne- 
egzaktnih, onda se ona opet mora razmatrati više kao filo- 
zofija, a manje kao religija. Razmatra li se tada taj dija- 
lektički materijalizam kao religiju, onda je on po svojim 
izvjesnim i veoma utjecajnim dijelovima pristupačnim sa- 
vjesti većine vjernika sigurno više rezultat bijede kao nepo- 
srednog pokretala, koji pokreće vjernike da uzvjeruju u tu 
vjeru, nego rezultat neke mudroslovne egzaktnosti t. j. si- 
gurnosti i nepogrešivosti principa i kanona dijalektičkog 
materijalizma, po kojima bi vjernici bili potpuno sigurni, da 
su prvi, koji sada vjeruju u znanost, a posljednji, kojima je 
znanost odsad pa do vijeka — isto što i vjera! Razmotri li 

se naprotiv taj dijalektički materijalizam kao filozofija 
(mudroslovlje), onda je on po svojim, ali ovaj puta načel- 
nim i osnovnim dijelovima pristupačnim samo svijesti ma- 
log broja svestranih promatrača, opet više rezultat nekog 
osjećanja bijede, koja se u svojim raznovrsnim vidovima 
jednostavno supsumira  apriornim  predpostavkama kao 
argumenat, samo da bi se na najzgodniji način postigao 
rezultat umnoga rada u obliku kakvog takvog sustavnog 
djela o rješenju zbivanja čovječanstva (društva) u prošlo- 
sti, sadašnjosti i budućnosti, nego rezultat podređivanja 
subjektivne emocionalnosti i volitivnosti — racionalnoj 
objektivnosti rješenja filozofije historije u historiji filozo- 
fije. — A evo zašto?!) 

Društvo je na neki način kadkada stabilno (ravno- 
težno), mirno, zadovoljno, snošljivo i — opet kadkada la- 
bilno (neuravnotežno!), nemirno, nezadovoljno, nesretno, 
nesnošljivo, reakcionarno, buntovno, revolucionarno, lako- 
vjerno, lakoumno i odmah i bez premišljanja spremno na — 
promjenu. To znači, dok u religiji i moralu društva (ne 
isključujući ni porodicu) vlada mjera razumnosti i umjereno- 
sti; u politici i ekonomiji briga i skrb za pravednu podjelu 
duhovnih i stvarnih dobara — društvo je u kakvoj takvoj 
ravnoteži. Ono je — stabilno i živi životom razboritih i 
umjerenih, te sretnih i zadovoljnih članova društva. No 
kad u društvu (po planovima društva) zavlada na području 
religije i morala ateizam i materijalizam sa sebičnošću, su- 
rovošću, bezobzirnošću, lakomošću, te razvratom, taštinom, 
oholosti, mržnjom i zavisti; na području politike oligarhija, 
tiranija i demagogija; na području ekonomije ogromno bo- 
gatstvo pokraj pretjeranoga siromaštva, te lakoumna ras- 
koš uz mukotrpnu bijedu i to u tolikoj mjeri, da je to sve 
predstavljeno u društvu po mnogobrojnim pojedincima i 
raznovrsnim organiziranim ili neorganiziranim skupovima 
sebičnjaka, lihvara, pljačkaša, razvratnika, siromaka i bi- 
jednika — društvo je sasvim labilno. I 'bez obzira, da li 


1) Naš stalni suradnik g. Ante Oršanić priposlao nam je nekoliko 
vilo originalnih članaka o diialektičkom materijalizmu, koje ćemo obja- 
viti u »Hrvatskoj Smotri«. Ovaj puta donosimo članak o dijalektičkom 
materijalizmu kao religiji. 

društvo predstavlja jednu državu, ili sklop država, ili na 
koncu i sklop kontinenata, mi to društvo možemo s potpu- 
nom sigurnošću kvalificirati labilnim sa svim njegovim ko- 
respondentnim obilježjima: neravnoteže, nemira, nezado- 
voljstva, nesnošljivosti, buntovnosti, otpornosti, prevratno- 
sti, promjenljivosti i lakovjernosti na svim područjima dje- 
latnosti društva. U takvom stanju društva, sa tako potpuno 
diskreditiranim dosadašnjim vrednotama istine, morala, po- 
litike, prava, ekonomije, pa čak i umjetnosti, život je ne- 
podnosiv, ljudi očajni, a djela sasvim nepromišljena. 
Društvo je u rasulu. Granice strpljivosti obično bivaju već 
iscrpljene. Volja za životom, i još više, težnja za održanjem 
života jača je tada u takvom stanju od svega, što joj se u 
takvoj situaciji suprostavi. Društvo se naime bori za život, 
za stabilnost! I kako se toj biološkoj težnji za životom ne 
može nitko odhrvati (isključiv izuzetne slučajeve — poje- 
dinaca — samoubojica!) prirodno prije sloma, prije rasula, 
prije propasti, svako društvo, kao i svaki pojedinac kao te- 
ški bolesnik, koji voli život, traži lijek prije svega. I pro- 
sto se tada radi takvih prilika, bioloških predispozicija u 
izuzetnim prilikama društva prihvaća svaka doktrina, svaka 
ideja, svaka akcija, koja se prva pojavi s uvjeravanjima 
stabilnosti (ravnoteže), osiguranja života, i narine u takvim 
pogodnim prilikama, zgodnim oblikom i umješnim ljudima, 
a da se ono i ne obazire na njezin istinit smisao i pravu vri- 
jednost t. j., da i ne ispituje da li je istinita ili neistinita, 
stara ili nova, uspješna ili bezuspješna, korisna ili besko- 
risna, vjerojatna ili nevjerojatna, konkretna ili apstraktna, 
realna ili utopistička. U prošlosti je radi takvog stanja 
društva postao protestantizam i liberalizam vjerom dru- 
štva, a da ono i nije znalo, što su oni, zašto su oni, kakvi su 
oni i kuda vode oni. 


Za vrijeme sovjetske revolucije u Rusiji neposredni je 
faktor revolucije bila ratna psihoza s pritajenom dugogodiš- 
njom, akumuliranom mržnjom u svijestima i savjestima 
ljudi proti svima onima, koji su ih osiromašavali, mrzili, po- 
nižavali, pačakitjeraliuočajiizočajausmrt, ita se mržnja, 
kada je već bila prevršila svaku mjeru, morala iskazati i na 
vanjski način — u obliku revolucije. Lenjin i Trocki bijahu 

u tome metežu samo spretni i uspješni izazivači; Marks i 
dijalektički materijalizam samo vjera — s kojom su spretni 
i umješni izazivači, — pokrenute mase samo još više izazi- 
vali. Boljševizam je Rusije dakle na taj način posljedak bi- 
jede, labilnosti društva; bijeda posljedak — djela ljudi; 
djela ljudi posljeci nečega, čega je bilo i onda, kada nije bilo 
kapitalističkog društvenog poretka, t. j. posljeci i geograf- 
skih, i bioloških, i socijalnih, i demografskih, i psiholoških i 
ekonomskih faktora. Ali nikada, nigdje i nikako samo ili 
pojedino posljeci bilo geografskih, bilo bioloških, bilo soci- 
jalnih, bilo demografskih, bilo psiholoških, a bome i eko- 
nomskih faktora, pa ma baš proističu i od Marksa i od 
dijalektičkog materijalizma. Vjera dakle bijede, religijska 
psihoza labilnoga društva podiže u izvjesnom smislu reli- 
gijskog vjerovanja takvu bijedu filozofije u filozofiji bijede 
po stradanju bijednika do vjerovanja bijednika. 


A sasvim razumljivo! Društvo na samrti mora da pro- 
guta takve gorke i tvrde pilule revolucionarnih pokreta kao 
što su liberalizam i komunizam, u eri labilnog revolucionar- 
nog vrijenja društva kao lijek proti bacila, koji su ga na- 
kanili uništiti. I kad se izliječi, onda društvo na samrti po- 
staje opet društvo besmrtno sa svim onim bitnim obilježji- 
ma prehistorijskog i historijskog ljudskog društva. Francu- 
ski revolucioneri revolucionirali su buržoaziju teoretizira- 
jući o jednakosti, slobodi i bratstvu, ali buržoazija resp. 
vjernici liberalizma bez obzira na ideologe i njihove ideale, 
borili su se_za aristokratiziranje buržoazije, za socijalnu 
inverziju (obrat) u smislu: mi t. j. buržuji na Vaše, Vi t. j. 
aristokrate na Naše! No isto tako u savremenosti mogu 
Marks i Lenjin teoretizirati o nebu na zemlji, u kojemu će 
svaki raditi prema sposobnostima, a biti nagrađivan prema 
radu i revolucionirati proletere, ali društvo odnosno prole- 
teri usprkos svega toga borili su se, bore se i borit će se za 
buržoaziranje — proletarijata, za socijalnu inverziju u smi- 
slu: mi t. j. proleteri na Vaše, Vi t. j. buržuji (plutokrati) 
na Naše. Liberalizam dakle društva (mase!) francuske re- 
volucije bio je aristokratiziranje buržoazije; komunizam 
masa resp. društva buržoaziranje proletera t. j. obično izdi- 
zanje i postavljanje novih ličnosti na vlastodržačke polo- 

žaje, ali sa starim, tro-, dvo-, i tisućgodišnjim bitnim čovje- 
čanskim svojstvima _ i osnovnim društvenim oblicima. 
Marksov dijalektički materijalizam kao i lješina Lenjinova, 
u sadašnjosti je samo opsjenjivanje vjernika, sljedbenika, 
masa, po novima vlastodršcima, da oni ne bi uočili da su 
ovi sađa kao i oni odnekada! I zato dijalektički materijali- 
zam kao vjeru (i kruhoborstvo!) bijede i bijednika, kao so- 
cijalnu inverziju u smislu buržoaziranja proletera, kao ari- 
vizam masa, i na koncu kao komunizam, socijalizam it. d., 
treba strogo lučiti od onoga dijalektičkog materijalizma fi- 
lozofskog umovanja, filozofije historije! Prvo je vjera bi- 
jede i kao takva u realnosti obična borba za život, pa baš 
ako hoćete i borba klasa, a drugo je dijalekt. materijalizam 
kao filozofija historije t. j. kao neki »suvremeni« pokušaj 
jednovrsnog umovanja o borbi klasa i razvoju društva u 
prošlosti, sadašnjosti i budućnosti čovječanstva, jedno shva- 
ćanje prehistorijskog, historijskog i izahistorijskog razvitka 
čovječanstva, koje se vrši isključivim i jedinim uzrokom i 
silom ekonomske društvene strukture posredstvom klasne 
borbe, od prehistorijskog komunističkog društvenog poretka 
preko historijskog individualističkog do konačnog njegovog 
razvojnog cilja: izahistorijskog kolektivističkog društvenog 
poretka t. j. stanja društva, u kojemu će isključivim i nuž- 
nim utjecajem ekonomske društvene strukture, a silom 
klasne borbe u društvu, društvo postati besklasno, u kojemu 
će biti jedna volja, jedna misao, jedan čin, čin misao i vo- 
lja, svih, u kojemu će da tako kažemo — biti altruizam je- 
dini egoizam. 


Vjera dakle bijede, vjera labilnoga društva, vjera ari- 
vizma masa, koja se kadkada tako često konkretizira u ne- 
svjesnoj i neosvještenoj orijentaciji k dijalektičnom mate- 
rijalizmu kao nekoj vrsti filozofije bijede resp. filozofije 
vjerskog postanka, opstanka i nestanka ima i mimo svih tih 
egzaktno postavljenih principa i fazona dijalektičkog mate- 
rijalizma — svoju filozofiju bijede. Vjera može biti filozo- 
fija i ona to postaje odmah čim se samo sazna, što je i za- 
što je, kao što i svaka vrst filozofije može biti vjera, čim se 
ne zna što je i zašto je!! Pa tako i ta vjera bijede ima svoju 

lilozofiju bijede i mimo dijalektičkog materijalizma kao 
filozofije bijede! A evo zašto? 


U čovječanstvu prije svega treba razlikovati njegovu 
statiku i njegovu dinamiku. Statika je čovječanstva, društva 
(pa i pojedinca) s jedne strane njegova sadržina, bit narav, 
s druge — njegovi životni oblici. Sadržina, bit i narav su 
opet njegova fizička struktura i psihička konstitucija sva- 
kako različita od svih ostalih živih bića otkako postoji — 
prvi čovjek! Kvalitativno — nepromjenljiva, kvantita- 
tivno — neizmjerljiva. Dakle sasvim statična t. j. onakva 
kakva je bila psih. i fizička narav prvoga, bit će — i posljed- 
njega. Oblici su: porodica, autoritet (resp. zakon!), religija i 
vlasništvo. Oni su danas filozofska, etička, antropološka, 
etnološka i sociološka istina. Egzistentni u prehistoriji isto 


onako kao u historiji! Dakle — u potpunom smislu (uz 
veoma rijetke izuzetke) koliko u prehistoriji toliko isto i 
historiji čovječanstva — statični!! Dinamična su samo 


sredstva kojima se uzdržava sadržina, narav i udovoljavaju 
oblici. To su ekonomska sredstva za pribavljanje materi- 
jalnih i duhovnih dobara, te materijalna i duhovna dobra. 
Ta su sredstva kvalitativno i kvantitativno promjenljiva (i 
neizmjerljiva). Dakle — dinamična. Postojalo je kameno 
doba, željezno doba, postojalo je doba pare, postoji doba 
elektricitete i tko je taj koji može sigurno reći kakvo će 
doba doći iza elektricitete, t. j. gdje je taj koji će moći ne- 
izmjerno moguća otkrića odmjeriti brojem i kakvoćom??! 
Jelo se, jede se i jest će se doklegod žive ljudi! To je sta- 
tika! Što se jede, kako se jede, gdje se jede — doklegod 
je ljudi bit će — dinamika. Dinamika doduše kao utje- 
caj, čimbenik, kadkada pokušava da se narine statici. Za 
kataklizama (o kojima mi ne možemo sigurno ništa reći) 
statika t. j. ljudi kao životna sadržina i društvo kao životni 
oblicu se opiru, ali rijetko se opru. Tako isto za ekonomskih 
struktura koje žele da se narinu statici tako da kane 
uništiti životnu sadržinu (čovjeka kao čovjeka) i životne 
oblike (kao porodica, ćudoređe, vjera, vlasništvo) ; statika 
se opire. I radi toga labilnost, neravnotežnost, revolucionar- 
nost i nesređenost društva u smislu socijalne inverznosti, 
te arivizma i nije drugo no opiranje životnih sadržina | 

oblika t. j. statike — dinamici t. j. sredstvima koja ju hoće 
da unište i kao sadržinu i kao oblik. I kad taj utjecaj već 
prevrši svaku mjeru, statika se društva revolucionarnim pu- 
tem opire dinamici i na taj način zamjenom onoga, što ne 
valja, onim što valja, pronalazi nova sredstva za nepromjen- 
ljivu staru sadržinu i nepromjenljive osnovne oblike, dru- 
štva, vraćajući mu njegovu stabilnost. Evolucija na taj na- 
čin nije drugo nego konstantno očvršćivanje zdravlja 
društva. Revolucija — obnavljanje zdravlja društva koje 
je bolesno, labilno i t. d. No i u prvom i drugom slučaju ni- 
šta drugo no obična socijalna inverzija ličnosti na položa- 
jima vlasti, časti i slasti u društvu, t. j. neka vrst zamjene 
svih onih, koji su viši a bolesni, sa onima, koji su niži a 
zdravi. Takva je dakle vjera bijede zasigurno kao filozofija 
bijede bitna protivnost postavkama dijalektičkog materija- 
lizma kao nekoj vrsti filozofije historije s tendencijom filo- | 
zofije bijede. Po njemu će utjecajem ekonomske strukture 
i klasne borbe u društvu prvo: nestati klasa, drugo: nestati 
borbe među ljudima i zato treće: postati društvo kao nebo, 
u komu će biti svi ljudi — anđeli!! Tko dakle ima pravo?! 
Da li je dakle dijalektički materijalizam kao filozofija hi- 
storije i filozofija bijede ili je vjera bijede, uza sve to što 
je do tada, sugestijama više vrijednih, a manje mudrih di- 
jalektičnih materijalista, bila samo vjera, ipak filozofija 
bijede?! 


VILKO RIEGER: 


ZADRUŽNA MISAO 
I. 


Zadružni pokret nije se rodio istom u najnovije vri- 
jeme. Prof. Hans Miller nalazi zadruge za zajedničku 
arendu zemlje već u starom Babilonu. Srednji vijek ima 
svoje cehove, koji se od moderna i slobodna zadrugar- 
stva razlikuju uglavnom po tome, što to bijahu prisilne 
organizacije, u koje jemorao stupiti svaki obrtnik. T. zv. 
»montespietatis«, koji su u srednjem vijeku osnivani 
u Italiji, bile su organizacije osnovane sa svrhom, da daju 
zajmove siromašnim građanima, kako bi ih na taj način iz- 
bavili iz lihvarskih ruku. Dakako, da ovi »montes« nijesu 
bile kreditne zadruge u današnjem značenju te riječi, već 
više dobrotvorne (karitativne) ustanove, ali imađahu sva- 
kako s kreditnim zadružnim organizacijama našega vre- 
mena mnogo dodirnih točaka. Zadružne organizacije bili su 
i t. zv. »artelji«, kojima se nalaze tragovi u istočnoj 
Evropi. U njih su bili učlanjeni ruski lovci i ribari. Usta- 
novljeno je, da su oni u kolonizaciji južne Rusije i Sibirije 
bili od velikoga značenja. 

Tako se već od najstarijih vremena zadružna misao 
odrazuje u ljudskoj povijesti, ali tek u novije doba dolazi 
potpuno do izražaja. Pojavljuje se u obliku konzumna za- 
drugarstva u Engleskoj (prva zadruga osnovana je u Fen-. 
wicku u Škotskoj g. 1769.), produktnoga zadrugarstva u 
Francuskoj (prva stolarska zadruga osnovana je pod utje- 
cajem Ph. Bucheza u Parizu g. 1831.) i kreditna zadrugar- 
stva u Njemačkoj (prve zadruge osnovali su Hermann 
Schulze-Delitzsch g. 1849. u Delitzschu, Fr. W. Raiftfei- 
sen u Hedesdorfu g. 1854.). Od toga vremena počinje 
sve više napredovati zadružni pokret u svim svojim obli- 
cima, a Zadružna ideologija dobiva i svoje prve graditelje. 


U teorijskom pogledu zadružne su ideje izgrađivali već 
Holandez P. C. Plockboy i kveker John Bellers. 
Robert Owen naziva se obično pretečom zadružnoga po- 

kreta i on je doista bio onaj, koji je svojim nesebičnim iako 
prilično nesavršenim radom, koji je tendirao kolektivizmu, 
postavio temelje, na kojima je kasnije izgrađivana velika 
zadružna zgrada. No istom dr. William Kin g, liječnik u 
Brightonu (Velika Britanija), počeo je izgrađivati suvre- 
menu i realnu kooperativnu ideologiju svojim listom »T he 
Cooperator«. On je naročito ukazao na veliku važnost 
odgajanja i kao pristaša Pestalozzievih i Fellenbergovih od- 
gojnih nazora, vidio je u odgajanju primarni faktor 
stvaranja novoga društva. U povijesti zadružne ideje pri- 
pada važno mjesto engleskim zadrugarima Edouardu Van- 
sittart-Neale-u i Thomasu Hughes-u, poznatom talijanskom 
državniku Giuseppe Mazzini-u, V. A. Huber-u i mnogim 
drugima, no od najvećega je značenja bio svakako praktični 
pokret rochdalskih pionira. Zadružno socijalno i ekonom- 
sko naziranje našlo je svoju najiscrpniju i najizrađeniju 
formulaciju u djelima Charlesa Gide-a, dr. Vahana To- 
tomianza i prof. Franza Staudingera, koja danas 
služe kao vademecumi za zadrugare čitavoga svijeta. 


Taj novi ekonomsko socijalni pokret, koji je sinteza in- 
dividualnoga i socijalnoga načela, odnosno njegovu teoret- 
sku stilizaciju, naziva Beatrice Potter W e bb (i mnogi dru- 
gi engleski teoretičari) »federalizam«, Charles Gide 
»kooperativizam«, a neki autori (uzimajući ponajviše 
u obzir konzumno zadrugarstvo) »socijalizam kon- 
zumenata«, ali čini se, da bi taj eminentno socijalni po- 
kret kao doktrina najprije zaslužio u literaturi ime »soci- 
jalnikooperativizam«, čime bi se najbolje defini- 
rala njegova socijalna sadržina. Iako među zadružnim teo- 
reticima postoje u pogledu zadružne doktrine neke diferen- 
cijacije, ipak one nijesu nigdje tako velike, a da se ne bi 
moglo dati prikaz zadružne ideologije kao cjeline. 


Izrazita antikapitalistička tendencija je 
prva bitna oznaka zadružnoga pokreta. Dr. W. Sombart!) 
konstatira, da je kapitalizam obilježen uglavnom ovim prin- 
cipima: 


1) Isp. Prof. dr, W. Sombart: »Kapitalismus umd Genossenschaits- 
wesen« u »Internationaler Handwodorterbuch des Genossenschafitsvesens«.: . 


94 


1. težnja za zaradom; 2. individualizam i princip slo- 
bodne konkurencije; 3. racionalizacija. 


Zadrugarstvo prihvata socijalno sprovedenu racio- 
nalizaciju kao osnovicu zadružnoga poduzeća, ali težnji 
za zaradom i neograničenoj slobodnoj konkurenciji suprot- 
stavlja ograničenu konkurenciju, solidarizam i ekonomiju 
za podmirenje potreba. Prema Sombartovom naziranju u 
kapitalističkom društvenom sistemu postoje za zadrugar- 
stvo ove funkcije: 


1. jednim dijelom djeluje unutar kapitalizmu i upot- 
punjuje ga; 

2. jednim dijelom bori se protiv kapitalizma i po- 
bija ga; 

3. jednim dijelom ide iznad kapitalizma, t. j. stvara 
nove kapitale, a tamo, gdje spaja konzum i produkciju u 
organiziranu cjelinu, može ga i potpuno nadomjestiti. 


Na taj način bori se zadružni pokret protiv kapitali- 
stičkoga društvena sistema i hoće da ukloni sa svijeta ne- 
obuzdanu težnju za profitom, nečovječnu borbu za zlatnim 
teletom, neograničeno individualno vlasništvo, industrijsku 
korupciju i nepravedne radne uvjete. Neosporivo je, da se 
težnja za dobicima i za zaradom ne će nikada moći pot- 
puno ukloniti iz privrede, jer je ona gotovo urasla u dušu 
svakoga čovjeka, ali svakako se ti nagoni dadu znatno ogra- 
ničiti takovim gospodarskim sistemom, koji počiva na prin- 
cipu zadovoljenja potreba, a ne na zaradi. Kooperativni po- 
kret ne će, da se manjina kapitalista i dalje obogaćuje na 
teret ogromne većine radnoga naroda (seljaka, radnika i in- 
telektualaca), već da se prihodi dijele podjednako među sve 
ljude. 


Zadrugarstvo je skroz na skroz prožeto idejom o pra- 
vednom društvenom uređenju, koje misli ostvariti na sa-' 
svim originalan način. Zadrugarstvo stoji na ekonomskom 
i socijalnom području čvrsto na stanovištu evolucije. 
U društvenom životu postoji naime stalna evolucija i stoga 
se ne može predvidjeti, a niti odrediti, njegov konačni oblik. 
Ekonomski razvitak upravljan je danas načelima lične slo- 

. bode, ravnopravnosti, slobode izbora rada i potrošnje kao 
i načelom privatnoga vlasništva uz naglašavanje njegove 
socijalne funkcije. Zanijekati od danas do sutra jedan od 
tih principa, značilo bi u društvu prouzročiti najveće pore- 
mećaje. Ekonomski sistemi mogu se u svojoj bitnosti pro- 
mijeniti samo naravnim razvojem, evolucijom. O tome 
se Charles G i d e ovako izrazuje: 


»Pretpostavimo, da će se socijalna revolucija dogoditi su- 
tra. A onda? Treba opet pokrenuti ogromni ekonomski aparat 
proizvodnje, zamjene i razdiobe dobara, koji održaje iz dana u 
dan ekonomski život zemlje i koji, ako se ukoči samo jedan dan, 
mora za sobom povući smrt cijeloga društvena tijela... Rad- 
nički odredi moći će da nose pobjedničku crvenu zastavu, ali ako 
ne će moći pravovremeno zamijeniti kapitaliste, vlasnike, podu- 
zetnike i trgovce ljudima iz svoje sredine, onda to ne će biti vd 
nikakove koristi i sve će se morati počinjati ispočetka«??) 

»Oni, koji misle, da se postojeći ekonomski sistem može 
promijeniti pokretom ruke ili obmanjuju druge, ili sami sebe. 
Ako je riječ o političkoj revoluciji, to je moguće. Dovoljno je 
tri dana, da se sruši prijestolje, jer to je tako trošna stvar. Ali 
kada treba zamijeniti ekonomski organizam drugim, novim or- 
ganizmom, onda je neophodno potrebno dugo prethodno pripre- 


manje« .. 5) 


A Otto Bauer, austrijski socijalista, slaže se potpuno 
s tim mišljenjem: »Politička revolucija bila je djelo sile, a 
socijalna revolucija može biti samo djelo izgrađena i orga- 
nizirana rada.«) J. P. Warbasse, poznati američki za- 
drugar, ima isto naziranje: »Ne da se izborima, niti revolu- 
cijama, niti štrajkovima i sabotažama ostvariti novo dru- 
štvo, nego samo tako, da se nauči, kako se vode poslovi 
idealnoga društva, ispočetka u malome (t. j. u zadružnim 
organizacijama), a onda na sve široj podlozi, dok nije po- 
stignut posljednji cilj.«*) 


2) Charles Gide: La Coopćration. 

2) Ibid. 

*) Otto Bauer: Der Weg zum Sozialismus. 

2) Dr. J. P. Warbasse: Sozialismus und Genossenschaftswesen u 
»J), H. d. Q.« 

I doista, te riječi zvuče kao neko proročanstvo i mi vi- 
dimo, da ni ruska socijalna revolucija nije ostvarila neki 
idealni socijalni poredak. Marksističke revolucije i marksi- 
stičke pobjede na izborima (Sovjetska Rusija, Njemačka, 
Finska, Austrija, Madžarska) nijesu mogli ostvariti pravi 
socijalizam. To je razumljivo, jer se preko noći ne mogu 
učiniti čudesa, i stoga kooperativni pokret osvaja laganim 
i smišljenim radom sve veće prostore i evolutivnim putem 
kani ukloniti kapitalizam i oživotvoriti socijalizam u smi- 
slu Proudhonovom, koji je socijalizmom nazivao 
svako nastojanje za poboljšanje društvenih odnosa. 


Zadružni pokret ne vidi nigdje razloga, zašto da se 
ukine privatno vlasništvo, kada se centar svih socijalnih 
nevolja ne nalazi u njemu, već u nepravednoj raz- 
diobi produciranih dobara (distribuciji). Dr. J. 
P. Warbasse kaže, da ne razumije, kako bi se uopće po- 
moglo narodu time, da nestane privatnoga vlasništva i da 
država postane jedini vlasnik. Privatno vlasništvo sa- 
mo po sebi nije ništa zlo, čini čovjeka štedljivim, marlji- 
vim i pruža mu neko osjećanje zadovoljstva u radu. Da- 
kako, da pri tome ne smije privatno vlasništvo postati sred- 
stvom za lično obogaćivanje i izrabljivanje, već se mora 
uzeti u obzir i njegova socijalna funkcija. Pro- 
letarizirati ljudsko društvo i učiniti od njega amorfnu masu 
bez posjeda, to može biti ideal samo anarhističkih fanatika, 
dok će realni socijalni reformisti nastojati u prvom redu 
oko pravedne distribucije dobara. I zato će nas mnogo prije 
približiti socijalnome idealu nastojanje oko što većega bla- 
gostanja narodnoga kolektiva i borba za deproletarizaciju 
proletera i njihovih obitelji. 


Stav zadružnih teoretičara prema nacionalnim pitanjima 
je sasvim drukčiji nego u marksizmu. Marksizam je emi- 
nentno internacionalna doktrina, koja sama u sebi nosi ne- 
gaciju svakoga nacionalizma i stoga govori o nacionalnim 
pokretima i diferenciranjima kao o nekom »buržoaskom 
pronalasku«. Naprotiv, zadružni pokret ne vidi u nacional- 
nome razlikovanju ništa zla, nego ga čak drži potrebnim i 
prirodnim. Sam Charles Gide, koji bijaše veliki pacifista 
i osnivač društva za kritički studij rata (kojega je državna 

vlast raspustila), piše o tome ovako: »Podijeljen u narode i 
države, ljudski rod ide od svojih početaka putem civiliza- 
cije i usprkos svih zala, koja dolaze otuda, ova dioba iz- 
gleda kao najveći izraz prirodnoga zakona .o podjeli rada, 
koji osigurava napredak.«*) Zadrugari nijesu materijalisti, 
jer je i sama zadružna ideologija amaterijalistička, i stoga 
je razumljivo, da kao ljudi puni ideala ljube svoju domo- 
vinu nad sve ostale, da su ponosni i sretni, što su pripad- 
nici upravo svoga naroda. Svaki narod imade u povijesti čo- 
vječanstva ispuniti neku svoju misiju i izvršiti neku zadaću. 
Narodna povijest i narodna kultura odraz su narodnoga 
duha, koji se formira tokom stoljeća i zadobiva sve kon- 
kretnije oznake. U povijesti postoji kontinuitet narodnoga 
razvoja, a svi oni, koji su nekada živjeli i pripadali nekome 
narodu, svi koji danas djeluju i svi, koji će istom doći, sa- 
činjavaju narodnu cjelinu t. j. narod. | 

Narodnost (nacija), shvaćena kao sinteza različnih psi- 
holoških i kulturnih osebina, koje se nadovezuju na na- 
rodnu tradiciju, nije nešto materijalno i radi toga nije: 
dan materijalista ne može biti iskreno na- 
cionalan. Nacija, kao nešto više nego puki zbroj poje- 
dinaca, kao mnogo savršenija i izgrađenija cjelina od prole- 
tarijata, kao kreator interesa različnih staleža i grupa ljudi, 
centar je djelatnosti zadružnoga pokreta. Svaki narod ima 
da izvrši svoju povjesnu misiju, a oni, koji ga u tome 
spriječavaju, griješe, čine veliku socijalnu i kulturnu ne- 
pravdu i sigurno, da će biti jednom, prije ili kasnije, kažnjeni 
sličnim poremećajima, kakove su oni prouzročili u drugom 
narodu. Istina je doduše, da između pojedinih nacija dolazi 
katkada do antagonizma i ratova, ali to imadu najmanje 
prava prigovarati oni, koji u svim prilikama raspiruju 
klasnu borbu i kojima je jedini cilj svjetska revolucija, da- 
kle opće klanje, ubijanje i teror. I zato: »Naša zadružna 
internacionala (t. j. Međunarodni zadružna savez) nema 
zadatak da zamijeni mržnju među narodima — klasnom 
mržnjom, i da unese umjesto vanjskih — građanske 
ratove« (Gide).7) 


%) Charles Gide: La Coopćration. 
1) Ibid. 

Stavljanje zadrugarstva u službu narodne ideje ne znači 
još uvijek neki šovinizam, kako bi to neki htjeli utvrditi. 
Malena Finska na sjeveru Evrope upotrijebila je za- 
družni pokret kao sredstvo obrane protiv ruske carističke 
gospode i invazije švedskih trgovaca i ruskih birokrata. 
Finska je izgradila svoje ekonomsko blagostanje i postigla 
svoju političku i ekonomsku slobodu u prvom redu putem 
zadrugarstva. Pravi i iskreni nacionalizam sa socijalnim sa- 
držajem ne isključuje nipošto internacionalnu suradnju, ali 
ta je naravno moguća samo među slobodnim narodima. Da- 
kako, da kao u bivšoj Finskoj, i u svakoj drugoj zemlji, 
gdje vladaju slične prilike, zadrugarstvo može biti važan 
faktor obrane nacionalnih i kulturnih tekovina. Ekonomsko 
blagostanje preduslov je kulturnoga razvitka, a ekonomska 
samostalnost je osnovica političke samostalnosti. Radi toga, 
mnogi su sistemi spremni, da unište zadružni pokret naroda, 
u kojem su samozvano zauzeli poziciju tutora (primjer: So- 
vjetska Ukrajina), jer su svijesni toga, da spriječiti tome 
narodu ekonomski napredak, znači odgodu promjene nje- 
gova položaja. Zadrugarstvo ne smije služiti nekoj poli- 
tičkoj stranci, ali ss mora podrediti narodnoj 
ideji i svu svoju djelatnost provoditi u prvom redu u 
opće narodnome interesu. 


Kapitalizam je teoretski uzdigao ličnost nad sve obzire, 
a u marksizmu se ona potpuno uništava. Iako je interes 
Zajednice nad interesom pojedinca, to je ipak potrebno, da 
među njima postoji uzajamno i izmjenično (harmonično) 
djelovanje. Potpunim uništenjem jednoga ili drugoga fak- 
tora socijalnoga života, dolazi do socijalnih potresa i do 
nezadovoljstva u čovjeku. Čovjek je, kako je to već Ari- 
stotel rekao, društveno biće, ali je također i poseban indivi- 
duum i stoga treba u njemu paralelno razvijati oba faktora, 
da u njemu dođe do ostvarenja personalne unije indivi- 
dualne i socijalne svijesti. Naravno, da se socijalno osje- 
ćanje mora u čovjeku razviti do najvišega stupnja, ali se 
nikada ne smije brisati njegova individualnost. —' 

Uništavanjem individualne inicijative nestaje glavni 
faktor društvena progresa. Sloboda ličnosti, javnoga mišlje- 
nja, te sloboda izbora rada i potrošnje su one tekovine 

društva, bez kojih bi se ono osjećalo zarobljeno. Pretjerani 
individualizam dade se korigirati i to tako, da se u ljude 
usadi dovoljna količina socijalne svijesti. Socijalne organi- 
zacije i socijalni sistemi uslovljeni su množinom socijalne 
svijesti u ljudskim dušama, a s druge strane, kolektivni 
sistemi imadu tek utoliko pokretnosti, elana i mogućnosti 
opstanka, ukoliko u njima aktivno sudjeluju individualne 
ljudske sposobnosti i privatna inicijativa. Individuum daje 
inicijativu, on sudjeluje aktivno u socijalnim institucijama 
i stoga je nemoguće stvarati socijalne organizacije bez 
ljudi, koji su stekli izvjesnu količinu socijalnoga osjećaja. 

KNJIŽEVNOST 





DRAGUTIN DOMJANIĆ: 
NA STARO LETO 


(Jedna neobjavljena pjesma.) 


Kad se večer skmiči vani, 
Dani su takaj pospani, 
On si vsaki rad počine, 
I vu snu i noći mine. 


Ali z danom, kaj sad ide, 
Koji taki i otide, 

Žnjim i leto prejde ovo, 
Pak nam leto dojde novo. 


Kaj je staro dobra dalo, 
Komu puno, komu malo, 
Vsaki zna, al nemre znati, 
Kaj bu novo moglo dati. 


Če je dobro bilo komu, 

Naj mu bu i v letu tomu, 

Če je bilo danov z tugom 
Naj bu bolše v letu drugom. 


Novo leto, nova nada 
Znate, kaj bi v njemu rada? 
Sreće vsim i vsim veselja, 
To je moja prva želja. 

Naj bu i spod vsakog krova 
Puno Božjeg blagoslova. 
Vsaka njiva, kaj počiva, 
Naj vu zlatnom klasju pliva. 


Koji ima dost i više, 

Naj i bogcu suzu briše. 
Naj bu čovek dober vsakom 
Drug i brat i siromakom. 


Kaj pak još vi vsi želite? 
Z menom v srcu vsi velite: 
»Dragša i od vsega blaga, 
Domovina nam je draga.« 


Zato vu tih novih danih 
Domovinu Bog nam brani, 
Njoj i nam daj dobro vse to: 
Bog daj Srećno Novo Leto! : 


Ovu pjesmu spjevao je hrvatskih pjesnik Dragutin Domjanić 
dne 26.XII. 1929. i ustupio je gđi. M. Bošnjak. — Pjesma je dekla- 
mirana na jednoj priredbi dne 31. XII. 1929. — Gđa. Bošnjak prepu- 
stila ju je našem uredništvu i mi je u cijelosti rado donosimo, da ju 
tako učinimo pristupačnom svim našim čitateljima. 

ZLATKO MILKOVIĆ: 
PRVA BRAZDA 


Cijelo selo živi svojim životom. Ono plače nad smrću 
čovjeka isto tako, kao što se raduje nad porodom djeteta. 
Kao malene krijesnice rastepena su sela cijelom našom do- 
movinom, povezana među sobom neravnim blatnim drumo- 
vima, uskim i vijugavim puteljcima. No još više, nego što 
ih vežu te ceste i puteljci, željezničke pruge i telegrafske 
žice, veže ih duša. Duša, koja se razlijeva cijelim krajem, 
cijelom zemljom, koja ne poznaje umjetnih granica ni stra- 
teških linija. Duša je jedinstvena i neslomiva. Svagdje 
jednako široka i duboka, narodna. Začahurena sama u sebe, 
netaknuta i jedinstvena u svim manifestacijama svojega 
života. Nije ta duša stvorena danas, ni jučer. Ona je vječna, 
ona je stara, kao što, je star i narod sam. Ona se s njime 
rađa i umire, raste i razvija. Ona se ne može i ne da ubiti, 
ni ugušiti. Kao stoglava hidra, kojoj za svaku odrezanu 
glavu narastu tri nove. Još snažnije i još veće! 

Jeste li kada osjetili dušu naroda? Jeste li kada uočili 
njene manifestacije, kojima dolazi do izražaja? Jeste li 
kada osjetili život u njoj, čuli ključanje krvi u njenim 
žilama? 

Treba samo zaviriti u naša sela, proći noću njihovim 
ulicama, osjetiti miris oranica. U noćno doba, kada je nebo 
silno, silno visoko nad zemljom, kada se cijeli svemir gubi 
u vrtlogu mirijada i mirijada svjetova, kada zvijezde gasnu 
i umiru, oranice naše mirišu intenzivnim mirisom i šapuću. 
Iz same zemlje se izvija šapat, progovara svaki grumen, 
svaka brazda rasječena krvari, plače i jeca. 

Jecaju brazde i šapuću u noći. Iz njihovih razgoljenih 
prsiju kao da se dižu masne i krvave pare od krvi i znoja, 
kojim su zalijevane. Historija jednog cijeloga naroda ve- 
zana je uz njih, zglobljena u jedno biće i kidati to značilo 
bi pokidati sve niti narodnoga života. 

U takovim noćima, kada je nebo silno visoko i kada 
zemlja miriše krvlju govori narodna duša. Mnoge sam noći 

znao prosjediti na polju, zabaciti glavu i gledati u milijune 
zvijezda nad sobom. Bila je takova tišina, da se čulo okre- 
tanje svemira u visinama. I uslijed te tišine zemlja je go- 
vorila... govorila... govorila... 


Tada takova duša na sve pore ulazi u tijelo. Upija se u 
krv i teče u žilama. Ulazi u mišičje i golica kao električna 
struja. Ne može svako razumjeti njezine glasove, razabrati 
njen šapat. Svaki stog sijena govori svojim riječima, svaka 
brazda, svaka vlat pšenice. 


Tada se čovjek gubi, pojedinca nestaje. Uopće sve ne- 
staje, ostaje samo velika tajna, fantom, koji svojom glavom 
dodiruje svemirske visine, a čvrsto je vezan uz brazde, uz 
polje, uz zemlju... Fantom, koji se zove duša... 


Narodna duša... 


Je li Krček kada osjetio što takava? 
Sumnjam. Zacijelo nije. 
Ne nije— nije... 

x 


Bila je noć, kada sam došao na rub šume. 


Noć, kakova samo može biti na selu. Puna zvijezda, 
sjaja i baršuna. U mojoj su duši titrale stotine žica i igrale 
u ritmu velikog misterija. — Prirode. 


Šutio sam i glava mi je bila prazna. Osjećao sam naro- 
čitu slast što ne mogu i ne ću misliti. Uostalom, na što da 
mislim? Ima li većeg misterija, nego što je ova zemlja pod 
nama i zvjezdano nebo nad nama? Upiti sve to u sebe, 
znači ispuniti se cijeli. Ni najmanjoj misli nema više mjesta 
u glavi. 

Sve ostalo je tako malo, tako sićušno i upravo smi- 
ješno spram prirode u noći. U tami sve stvari dobivaju 
drugo značenje, poprimaju dublji smisao. Ništa nije više 
tako jednostavno, kao što se čini po danu. > je puno mi- 
stike i tajanstvenosti. 

»Ti gledaš realno?« 

Šutio je. Tada reče: 
»Da...« 


Išli smo uporedo. Na jednoj maloj čistini na rubu šu- 
me, gdje je ona graničila sa oranicama, sjednemo na pova- 
ljeno stablo. 


»Ostavimo to«, reče: »i sam si jednom kazao, da ne 
valja govoriti o problemima, koji ne zadiru u nas.« 


Hoće li konačno govoriti o sebi? Hoće li se riješiti ta 
tajna s njime? 


Nisam htio prvi prekinuti šutnju. Čekao sam, da on 
prvi progovori. Moguće je on isto tako čekao na mene. Kada 
uvidi da to predugo traje, podigne glavu. 


»Torzo«, reče: »Dok si to govorio nisi sigurno ni mislio, 
koliko će ta riječ prodrmati menom. Znaš li ti, da mi od 
onoga dana, kako smo se prvi puta susreli neprestano lebdi 
ta riječ pred očima. Sada osjećam i sam da je to najbolji 
portrait. Ali portrait moje duše. Nije li to tragika? Najveća 
tragika, koja može snaći čovjeka, koji progleda samoga 
sebe i dopre do dna svoje plitke duše.« 


Naglo podignem glavu, ali me on presječe prije, nego 
li sam mogao otvoriti usta. 


»Šuti, molim tei nemoj me prekidati. Jedamput u ži- 
votu hoću govoriti o sebi i onda mi ne dopuštaš. Ova je noć 
kao stvorena za ispovijed. Upravo sili čovjeka, da razgali 
svoju dušu, da sam sa sebe zdere lažne krpe, koje mu po- 
krivaju tijelo i govori — govori do apsurda. Samo da go- 
vori, da riječima istrese svoju dušu, pa makar nitko i ne 
slušao. Svejedno je. Glavno je da se govori i drugo ništa.« 


»Ja sam uvijek bio torzo, ali nikada to nisam tako 
osjećao, kao sada. Posvemašnje pomanjkanje energije, da 
ubijem u sebi ono, što mi se protivi razumu. Dva se gospo- 
dara u isto vrijeme ne mogu slušati. Ili slušam mozak ili 
srce. Ili radim promišljeno, ili s osjećajem.« 


»Poslije onog našeg sastanka ja sam mnogo razmišljao 
o sebi. To ti se moguće čini smiješno, ali tako jest. Ja sam 

posvema jasno uvidio, da sjedim na dvije stolice — a stvar- 
no ne sjedim niti na jednoj. Malo prije sam ti rekao da 
gledam realno na svijet. Nisam to kazao moguće iz neke 
umišljenosti ili lažne uvjerenosti. Ne, ja doista gledam 
realno na svijet i to osobito sada, ove posljednje dane. 
Kada čovjek u svom životu proživi ono, što sam proživio ja, 
živčani slom, kriminal i bijeg, kada svakog trenutka oče- 
kuje, da nabaše na ljude, koji huckaju za njim kao pseto 
za divljači, onda se osjeća upravo posebna slast u vrije- 
đanju samoga sebe. Ne znam, jesi li ti ikada osjetio draž u 
tome, da vrijeđaš sebe, da sam sebi zadaješ boli, da kidaš 
sa sebe i iz sebe sve ono, što ti je najdraže i najmilije. Da 
se grubim potresom budiš iz slatkog, ružičastog sna oma- 
mljenosti i da padneš kao pokošen pred nenadanom i okrut- 
nom istinom.« 


»Ta realnost mi godi upravo time, što me peče. Moguće 
nitko tako skupo ne plaća svoju spoznaju o sebi, kao ja...« 


Zašutio je. Nisam se usudio progovoriti niti riječi. I 
sama noć je zašutila oko nas, samo su oranice disale i na- 
dimale svoje beskrajne grudi. Dugačka, crna brazda gubila 
se u noći slična dubokom zarezu noža u živo meso. 


Lice mu je bilo bolno i patničko. Razgaljene grudi okre- 
nuo je spram čistine kao da odanlie očekuje udarac vjetra. 
Ali vjetra nije bilo. 

»Ja sam seljak«, govorio je dalje. »Svi smo mi seljaci, 
ako ne u prvoj, a ono u drugoj, trećoj generaciji. Seljaci ne 
samo po porijeklu, nego i po svojoj duši. Svi smo si mi 
toga svijesni, svima nama je to jasno kao što je i mali 
jedamputjedan, a ipak se borimo protiv toga, niječemo i 
lažemo, gubimo se u moru zakučastih rečenica, parola i fraza, 
koje su nam importirane preko granica od drugog naroda sa 
drugim duhom. Vidiš, u tome leži sva tragedija našeg na- 
roda. Naroda, koji se bori protiv sebe samoga i samom sebi 
gura bodež u grlo. 


»Parole jednog naroda nisu ujedno i parole drugog na- 
roda. Svaki narod živi svojim životom i diše svojim plu- 
ćima. Dok je čovjek čovjek, ne može biti provediva kolek- 

tivizacija cijele zemaljske kugle. To je fantom, koji svima 
nama vrti glavama. 


»I meni također. Ja sam se odrekao svoga sela, svoje 
duše, odrekao sam se ovih polja i livada. Htio sam, da mi 
pogled bude što veći i širi. Htio sam na svojim grudima 
izljubiti cijeli svijet, a ja sam tako malen, tako sićušan, 
manji od makova zrna. Kolikogod sam se pokušao otimati 
od svoje okoline, od zemlje, nije mi uspjelo. Neka duboka 
i velika veza vezala me sa svime u jednu cjelinu. Nije ta 
veza bila od jučer ili od prekjučer. Ne, ona nije stara niti 
dvadeset godina, toliko, koliko sam i ja, ona je stara sto- 
ljeća i stoljeća, cijele vijekove. Cijela legija djedova drži 
me prikovana uz tu zemlju, stope mi se lijepe za masnu, 
krvavu i znojnu zemlju, po kojoj gacam; čeznem za zvje- 
zdama, a ne mogu se dignuti niti toliko visoko, koliko je 
nabačeno zemlje povrh jedne brazde. Krv, znoj i vjekovi 
— tri stvari, koje me drže čeličnim koncima privezanim za 
to tlo, na kojem sam se rodio... .« 


Opet je zašutio. Zvijezde su padale preko neba i gasile 
se. Negdje se u šumi sablasno javljao ćuk. 


»3 druge strane grad. Velike mase naroda sa istim 
prohtjevima i istim uvjetima za život.  Vlažni stanovi i 
skrofulozna djeca. Zagušljiva periferija i krčme. A _ustuk 
svemu tome zvučne i bombastične parole novog socijalnog 
pokreta, propovjedanje i ubijanje bližnjih iz ljubavi, ekrazit 
i tvornički dimnjaci, koji se dižu u vis kao glas vapijućih u 
pustinji. 

»Shvaćaš li sada što se zbivalo samnom?  Stajati na 
prekretnici dvaju svjetova i odlučiti se, kuda da kreneš, što 
da radiš. Jer biti za jedno znači otkinuti se posvema od 
drugoga. Da li to može običan prosječan čovjek, kao što 
sam ja? Sumnjam! Potrebna je zato nadnaravna snaga, da 
se može zatajiti samoga sebe. A ja sam to htio učiniti.« 


»Zašto, kada znadeš, kako je to teško?« 
Smijao se. A taj smijeh je bolio. 


»Znao! Tko ti kaže, da sam znao? Ja to znadem sada, 
kada sam opet ugledao ove oranice i kada sam počeo mi- 

sliti svojim mozgom. Ali prije ja to nisam znao. Išao sam 
kao mjesečar za tuđim parolama. Poprimao sam tuđe misli 
i tuđe ideje, a kasnije ih ponavljao kao svoje. Tragedija leži 
u tome, što sam doista i sim vjerovao, da su moje — vla- 
stite. Kao što ni cvijeće ne može cvasti u drugim zemljama, 
gdje su klimatske prilike različite, tako niti tuđe ideje ne 
mogu cvasti u našem narodu.« 


»Čuj, Krček, moguće te nitko ne može tako dobro ra- 
zumjeti kao ja. Ne zato, što bih sebi pripisivao kakove 
naročite psihološke sposobnosti ili nešto slično, već s vrlo 
jednostavnog razloga. Ja sam potekao iz iste sredine kao 
i ti, ja sam se rodio u istome selu, jednako smo stari, 
jednako smo proživljavali svoju mladost, zajedno smo rasli 
i razvijali se. Zajedno smo otišli u grad i premda odije- 
ljeno jedan od drugoga, proživljavali smo istu krizu. Krizu, 
koju moraju danas svi mladi ljudi proživjeti i nadvladati.« 


»Istina je, Ivane. Ali ti zaboravljaš na jedno. Zabo- 
ravljaš, da su ljudi različiti; različiti ne samo po svojoj 
tjelesnoj, već i po duševnoj konstrukciji.« | 

»Može biti. I u tome baš počiva ona razlika, kako se 
tko odhrva krizi. Ja te shvaćam i razumijem, Krček!« Pri- 
hvatim mu obadvije ruke i zagledam mu se u oči, koje su se 
krijesile u noći grozničavim sjajem. »Krček, ja bi ti tako 
htio pomoći! Reci mi samo kako, na koji način? Što da 
učinim za tebe?« 

Gledao me dugim pogledom. Tada mi vrati stisak ruke. 

»Hvala ti. Mislim, da mi ne ćeš moći mnogo pomoći... .« 


Šutjeli smo. — Noć... Tišina... U daljini se opet 
javljao ćuk. Sablasno i jezivo. Kao da navješta smrt. 

Stresao sam se. Hladna jeza prostruji mi kožom. Osje- 
ćao sam se neprijatno u toj velikoj noći, koja ulazi na sve 
pore u tijelo čovjeka. Noć, koja sili čovjeka na ispovijed. 
Sada sam tek shvatio Krčekove riječi, kada je kazao da 
mora govoriti — govoriti do apsurda. 


»Ireba li da nastavim? Da izgovorim sve, što imam 
reći? Ali sve je to nepotpuno. Ne znam gdje da počnem. 
Sakato. Torzo.. .« 

»ITi mi nisi iskren. Nešto mi tajiš. Govorio si o živča- 
nom slomu, o bijegu, o kriminalu... Što je zapravo na 
stvari? Zar mi se ne ćeš posvema povjeriti?« 


»Kriminal? Bijeg?!« trgne se on kao od sna. »Zar ti 
nisam ništa govorio o tome? Ali to nije važno. To je samo 
vanjski zapletaj stvari. Radnja je samo jedna malena, si- 
ćušna manifestacija duša. Konflikti se zbivaju u mozgu, a 
ne u kažiprstu s kojim odapinješ kokot samokresa. Danas 
je važna tragedija duhova, dragi moj, a ne tjelesa.« 


Opet je ušutio. Tada trgne ramenima. 


»Ipak. Sa nekoliko riječi ti mogu objasniti cijelu stvar.« 
Sagnuo se sasma do mene i nastavi tišim, tajanstvenim 
glasom. »Htio sam ubiti čovjeka... Pucao sam na njega, 
ranio ga, ali je ostao živ. Uostalom, to je isto kao da sam 
ga i ubio. Ja nisam pucao na njega s namjerom da ga ranim, 
već da ga ubijem. Pred svojom savjesti ja sam ubojica, 
hladnokrvni, promišljeni ubojica i ništa me ne može raz- 
uvjeriti o tome... .« | 


»Ubojica...« dahnuo sam. 


»Ubojica...« potvrdi on i spusti glavu u dlanove. 

Noć se polako okretala oko nas. Tama se slegla, zgus- 
nula, da bi je mogao rezati nožem. 

Osjećao sam se nevoljko. Htio sam ga tješiti, obraniti 
ga pred samim sobom, nisam znao, da li da se zgrozim, ili 
da mu se nasmijem u lice kao malenom naivnom djetetu. 
Osjećao sam, da nešto moram načiniti, ali što, to nisam 
znao. Kao da se ova noć uvukla i u moj mozag. Tapao sam 
po tami i nisam ništa mogao naći, za što da se uhvatim, 
što da mu kažem. 


Prihvatio sam ga za oba ramena i okrenuo sebi. Po- 
gledi nam se sukobe. Usprkos tame pročitam mu na licu 
napetost. Očekuje li moguće moj odgovor, moj sud? 

Morao sam govoriti, morao... ali što?! Napokon izgo- 
vorim jedno tako beskrvno i stereotipno pitanje, da se 
postidim svojih riječi: 

»Zašto ... reci, zašto si ga htio ubiti?! 

»Onda sam mislio, da će to biti od koristi za čitav svijet, 
da će to stvoriti novi socijalni poredak. Istom kasnije, kada 
se u meni javila svijest o besmislenosti mojih ideja i kada 
se u meni rodila istinita spoznaja o onome, što je korisno 
za narod, progledao sam. Vidio sam, moj hitac bijaše hitac 
u prazno, a moja borba postavljena na krive temelje. Ja sam 
pucao zbog krivih ideja, žrtvovao sam se za lažne parole. 
U tom je problem, i to me boli.« 


Tada nastavi: »Sve su ono bile laži. Lažni osjećaji, lažne: 
riječi, lažne fraze. Istina počiva mnogo dublje u nama. Ona 
se ispoljuje onda, kada se najmanje nadamo. Mislimo 
da je nema, a ona već tisuću godina klije u našoj duši, pro- 
lazi s generacije na generaciju, s djedova na unuke, ne- 
umrla je i vječna, kao i narod. Ona nas povezuje među- 
sobno bolje i čvršće nego li svi ekonomski i socijalni za- 
koni!« On spusti glavu. »Pobjegao sam pred progoniteljima, 
ali nisam pobjegao pred sobom.« 


I opet noć i tišina. 

»Vidiš li ove oranice? Ove stogove sijena, suše i staje, 
onu moju malu kolibicu, gdje umiru i gasnu moji starci? 
To... to je ono, što me muči i boli. Povezalo me to sa 


sobom gvozdenim okovima i ne mogu se ni maknuti s mje- 
sta, kako me drže. A to boli... boli... .« 


U čelo mu se ureže duboka brazda. Prva brazda, koja 
ga je zasjekla u sam mozak. Duboko i okrutno. 


Ustao je. 


»Pođimo«, reče. »Ova me noć muči«. 


Polako, jedan uz drugoga prešli smo preko oranica. 
Suhe grude zemlje raspadale se u prašinu pod našim sto- 
palima. 


»Najvolio bih uništiti sve, što me veže s prošlošću. Za- 
paliti. Moguće bi plamen progutao i moje muke. Moguće 
bi onda bilo bolje.. .« 


»Tvoji živci su posvema rastrovani, Krček.. .« 
»Zar je to jedino, što mi možeš reči? To je sve?« 

Postidio sam se. Ali što da mu kažem? 


»Moguće bi vatra mogla nešto učiniti. O, kada bi mogi 
izgoriti hiljadugodišnji osjećaji u čovjeku! Sve suše, koli- 
bice i stogovi, saf nas vežu za zemlju, ovu dragu, miu 
prokletu zemlju!.. 

Na rubu oranice mi pruži ruku. 

»Zbogom. Misli, kako bi mi mogao pomoći. Ti si jedini 
čovjek, kome sam se povjerio.« 

I otide u noć. 

Ostao sam sam. Noć je opet propjevala, oživila oko 
mene. Velika i mistična, razbludna u svom čaru i mirisava. 
Noć, u kojoj je procvala jedna ljudska duša, razotkrila se i 
stopila s njome u veliku i nedoglednu kaplju bola. 


I opet sam osjetio, kako jedan cijeli narod diše, bori 
se i oživljuje u toj noći. 


(Iz neobjavljene knjige novela »Prva brazda«) 


MATE MEŠTROVIĆ: 


ZATVORIT ĆU PROZORE 


Ne ću izaći. 

Danas mi nitko ne će reći dobru riječ. Neka žito šumi. 
Neka noć miriše. Ja ću ostati u sobi, moja je draga mati 
obolila. 

Danas mi nitko ne će reći dobru riječ. Zatvorit ću pro- 
zore i plakati. 

KAMILO KRIŽANIĆ: 
SUSRET U GRADU 


Ti si komadić moje zemlje rođene 

donijela u prošnji da se vratim kući. 

O, da mogu zajedno s tobom 

pozdraviti proljetna polja i šume ispod druma! 
Znadeš li, kako je gradski život 

nesretna gluma, 

koja svršava s grobom samoubice. 


Ja se krijem sve više pred sobom: 

jer teško je gledati 

(pogledi ne idu preko visokih krovova) 

jutarnji dim i plačljivu boju gradskih raskršća 

i očajno se predati : 

zvuku tvorničkih tornjeva, predgrađu, šutnji rovova. 


Ti si mi pričala o selu pod brijegom, 

gdjeno su procvale ljubice, 

o radosti djece, koja ih prva ubiru, 

o bijegu proljetnog sunca nad licem djevojke, 
što slaže cvijeće za svoga dragoga. 


Ja, bjegunac, mislim na put i povratak. 


Ti si komadić moje zemlje rođene 
donijela u prošnji da se vratim kući. 

KAMILO KRIŽANIC: 


LISTOPAD 
NAD POKUPSKIM SELIMA 


Jutros sva se strava naših kuća ogleda 

U govoru žute vode, koja se prijetnjom šulja; 
Beznadno jesensko nebo je tuga sviju pogleda, 
Muževi su mrki, a žene pale ulja 


Pred čudotvornom slikom. Snagu prvog nasipa 
Čuvaju žilave mišice u neizvjesnom muku; 
Briga za punim poljima nad vodama se rasipa, 
Dok zvona zastrašeno muklim plačem tuku 


U zoru svima selima. Nove bujice dolaze, 
Nose drvene mostove i žalost naših njiva, 
Ure su teško kamenje, tako sporo prolaze; 
Velika majčina suza u dnu se oka skriva 


I jeca nad pokupskim selima. 

MATE MEŠTROVIĆ: | / 


ZOV 


Ugasi tugu u očima. 

Izađi na livadu, pogladi dijete, poljubi zemlju pod 
cvijećem i blagoslovi sunce. Ispunit ćeš se beskrajnom 
radošću. 

Vidjet ćeš da Bog ide livadom u svako doba. 

DR. ĆIRO TRUHELKA 
O njegovoj 70-godišnjici života 


Tri su bitne karakteristike toga našega 
učenjaka: plemenitost, ustrajnost i skro- 
mnost. Opazio sam to već onaj dan, kad se 
upoznasmo, i, što je vrijeme više odmicalo, 
postajalo mi to sve jasnije. 

Dr. Truhelka nastupa prema svemu kao 
prema najfinijem kristalu, kojemu se mora 
pokloniti najveća pažnja. Pun je čuvstava i 
osjećaja, nježan je i prema ljudima i prema 
stvarima. Kamo god dolazi na dulje vrije- 
me, sjeda pred slikarsko platno i slika... 
slika za sebe i za dragu si ženu. A danas, 
kad je navršio već 70 godina svoga ne- 
obično trudbenoga života, prolazi iz sobe u 
sobu i gleda sva ona svoja ulja i akvarele, 
od kojih svaki nosi u sebi dijelak njegove duše i po koji odlučni do- 
življaj. Nižu se Bosna, Hercegovina, Makedonija, Istok, sa svojim 
malenim seocima, u koja nije često puta još nikada došla učena glava 
do — Truhelke. A on je u njima tražio ne ugođaj za svoju dušu, nego 
arheološke starine, pražitelje i narodnu dušu današnjih stanovnika. 
Kadgod bi naslutio ili načuo, da bi se nešto moglo naći zanimiva za 
muzej bilo iz starine, bilo iz suvremenoga narodnoga života, polazio je 
onamo i pješice, i na magarcu ili muli, i na bosanskom konjičku. Tako 
je prošao svu Bosnu, Hercegovimu i Makedoniju, te kao pčelica skupljao 
sve zanimivosti noseći ih radostan u svoj muzej u Sarajevo. 





Javno je priznato, a otimljeno danas zaboravi, da je sarajevski 
arheološki muzej i bogata etnografska zbirka, ti ukrasi našega naroda, 
djelo dra Truhelke u svojoj vanjštini i unutrašnjosti. Svaku ciglu one 
prekrasne zgrade i svaku iskopinu i svaku poculicu pratilo je brižno 
cko Ćirino, kako ga svi od milja nazivahu. U to je djelo on uložio 
život svoj. Stvarao je muzej od 1885. god. kada je prvi imenovan 

kustosom, do 1922., kada je penzioniran kao upravitelj njegov. I stvorio 
ga! Danas s ponosom gleda na to svoje djelo. 


Odnos dra Truhelke prema sarajevskom muzeju bio je sti odnosu 
majke prema svom nejakom djetetu. Kad je pok. Iso Kršnjavi postao 
god. 1891. odjelnim pretstojnikom u hrvatskoj vladi, pozvao je svoga 
dobroga prijatelja dra Truhelku u Zagreb, i nagovarao ga, da primi 
njegovu katedru povijesti umjetnosti na sveučilištu. Dr. Truhelka to 
odbije, tim više, jer mu je bosanska vlada, koja je za to znala, obe- 
ćala, da će ga pomagati u muzejskom radu, što će više moći Tim je 
ostalo otvoreno pitanje nasljednika za Kršnjavoga, pogotovo stoga, jer 
se u ono vrijeme nije tim predmetom tako reći nitko ni bavio. No 
Truhelka ne ostavlja svoga prijatelja. nego ga upućuje na mladoga 
suplenta vinkovačke gimnazije Josifa Brunschmidta, koji je po Slove- 
niji iskapao starine i pisao o tom u nekim časopisima. Poteškoća je 
bila, što Brunschmidt nije imao doktorat. Ali 1 to bi prebrođeno: 
dr. Truhelka nagovori Kršnjavoga, da mu dade godinu dana dopusta 
i da ga pošalje u Beč, gdje će doktorirati, što se i dogodilo. 

Tako je bio spašen i sarajevski muzej i zagrebačko sveučilište! 
Dr. Truhelka nije htio ostaviti svoj muzej. koji se istom počeo raz- 
vijati! 

Mnogo, izvanredno mnogo trebalo je ustrajnosti i žilavosti, da 
takav sitni rad dovede do onoga rezultata, koji se danas pokazuje 
cijelom kulturnom svijetu: sarajevski muzej! 


No daleko najvažniji je naučni rad dra Truhelke, koji se odli- 
kuje potpunom izvornošću. Područje njegove duševne djelat- 
nosti tako je opsežno, da zadivljuje. U tom pogledu spada o bok našim 
prvi ljudima. Kad čovjek prođe sva ona djela, koja je on napisao, a 
koja obrađuju isključivo naš teritorij i naše spomenike, dobiva pot- 
puru sliku svih kulturnih, religioznih i socijalnih zbivanja i previranja 
počamši od prethistorije, do najnovije historijske ere. A tih radova 
bilo je do 1922. god. oko 160, otštampanih na hrvatskom, njemačkom, 
francuskom ili češkom jeziku. Međutim pojačana njegova naučna dje- 
latnost počinje g. 1922., kada je pošao u mirovinu. Tada počinje pisati 
sistematska djela o našem teritoriju i arheološkim nalazima na njemu. 
Postavši god. 1925. profesor arheologije na sveučilištu u Skoplju obilno 
se služi tim svojim djelima u predavanjima, koja pobuđuju opći inte- 
res. Tek je šteta, da je sve to ostalo u rukopisima priređeno za štam- 
pu...? Spomenemo li samo naslove tih djela u rukopisu, vidjet ćemo, 
kolika je učenjačka veličina dra Truhelke, a istaknemo li, da se 1 ta 
djela tiču naše zemlje | naših spomenika, onda moramo ustanoviti, da 
bi nam svi evropski narodi morali zavidjeti. Tu se nižu djela: »Paleo- 
litik« gdje se od naših nalazi detaljno obrađen krapinski čovjek, pa 
»Neolitik« u dva dijela, t. j. neolitik u Evropi i kod nas, »Bakreno 
doba«, »Brončano doba«, »Halstadtsko doba«, »Latćnsko doba«, a iz 
grčke arheologije gotova su djela:  »Grčka arhitektura« i »Povijest 

grčke keramike«. Zatim »Starine Homerske dobe«, pa »Grčka numizma- 
tika« u pregledu. Tada: »Rimska arhitektura«, »Rimske privatne sta- 
rine«, »Rimska keramika«, onda »Starokršćanska arheologija« (izdalo 
društvo sv. Jeronima) i »Bizantska arheologija«. Osim toga gotova su 
za štampu i neka druga djela kao na pr. »Pračovjek«, »Epigrafija« itd. 


Naučni rad dra Truhelke poznat je, možda više nego kod nas, u 
tuđini, a osobito je cijenjen kod slavenskih naroda i u Turskoj, jer je 
uvijek postavljao stvari na svoje pravo mjesto, imajući odlučnosti da 
iznese istinu u borbu protiv mnogih ukorijenjenih povijesnih fasifikata. 


Kad su onomadne Poljaci pokrenuli »Slovnik starožitnosti slo- 
vjansky«, kulturnu enciklopediju svih slavenskih naroda, koja će izaći 
u 8 velikih svezaka, obraćaju se na dra Truhelku i prof. Bujak iz 
Lavova i uredništvo iz Krakova. Tako će i u tom »Slovniku« biti bo- 
gato zastupana hrvatska znanost po dru Truhelki, koji je vrlo opsežno 
obradio: »Prethistoriju hrvatskih zemalja«, »Prelaz u tursko doba« te 
»Povijest umjetnosti hrvatskih zemalja osobito Bosne«. 


Što je dr. Truhelka napisao i gdje je izašlo do 1925. god. pobro- 
jano je u autobibliografiji (Glasnik zem. muzeja, Sarajevo 1922. 
sv. 1.—4. kojemu je bio i urednikom), te u Stanojevićevoj FEnciklo- 
pediji. Nakon toga, kao profesor sveučilišta u Skoplju surađuje u 
»Godišnjaku skopskog filozofskog fakulteta« s radovima: »Larizam i 
krsna slava« te »Sojenice kao ishodište pontifikata«, što pretstavlja i 
bibliografsku osobitost, jer su to prvi latinicom štampani radovi u 
Južnoj Srbiji. 


Povukavši se god. 1931. u mirovinu dolazi u Zagreb i hoće, u 
skromnosti, da nitko za nj ne sazna, mirno raditi i sređivati još ne- 
obrađeni materijal, ali nema mira: svaki čast ga mole bilo za preda- 
vanje, bilo za članak ili raspravu, a on, dobrota, svakomu se odazivlje 
i tako nalazimo ime dra Truhelke u Obzoru, Almanahu »Selo i grad«, 
»Danici«, i u »Revue internationale des etudes balkaniques«. te u 
»Hrvatskoj Smotri«, gdje će napisati još niz sadržajno povezanih 
rasprava. 


Tako taj časni starac stvara još danas neprestano djela, koja 
pokazuju visoku kulturu našega seljačkoga naroda od davnine, djela, 
za koja je šteta, da ostaju u rukopisima, jer to nijesu tek prilozi za 
upoznavanje naše kulture, nego nešto daleko značajnije. 


Božidar Stari 

Cnjiševni priko 


A. KOLONTAJ: SLOBODNA LJUBAV 
(Izdanje »Svjetske knjižnice«, Zagreb) 





Poslije Sudermannove »Brige«, kojom se kod nas ta nova biblio- 
teka afirmirala prije nekoliko mjeseci, kao ozbiljni pokušaj, da svojim 
čitateljima uz minimalnu cijenu pruži umjetnička djela, izdala je 
svoju drugu knjigu. To je »Slobodna ljubav« od Aleksandre Kolontaj. 

Ruski romani kod nas uvijek nailaze na dobru prođu, osobito, 
ako imaju tako zvučan naslov, kao što ga ima ovaj Kolontajičin roman. 
Već nam sam naslov kaže iz kakove je sredine nikla građa za to djelo. 
Aleksandra Kolontaj poznata je kao oduševljena pobornica za »slo- 
bodnu ljubav« u boljševičkoj Rusiji.*) Ona u svojim izjavama ne 
samo da se bori protiv crkvenoga braka, već i protiv državnog, koji se 
osniva samo na registriranju pojedinaca. Kolontajica zastupa potpunu 
slobodu u ljubavi i prikazuje takav »brak« idealnim brakom. 

Do kakovih to dolazi kontradikcija najbolje vidimo iz njenoga 
romana. Vasilisa Maligina je »nova žena«, tip kakov može stvoriti 
samo komunistkinja. Odbacivši nazore o svijetu, kakovi su bili prije 
revolucije, ona sebi stvara posvema novi svijet. Ali taj vanjski svijet 
može se osnivati samo na vanjskim formalnostima, na izgovorenim 
riječima, koje nisu povezane sa dušom, ali u unutrašnjosti dolazi 
veliki lom. 

Da je doista takav lom nastupio ne samo u pojedincima, nego u 
cijelom ruskom društvu poslije revolucije, najbolje nam dokazuje činje- 
nica, da je sam Lenin ukinuo zakon o »slobodnoj ljubavi«. Nemoral- 
nost se digla do krajnih granica i trovala čitave klase ljudi. 

Kolontajičina knjiga premda pisana u propagandne svrhe i 
smišljena kao epopeja ruskog društva pretvorila se u žalosni dokume- 
nat propasti cijele jedne generacije. Pokvarenost, malverzacije, pre- 
vare unutar samog komunističkog komiteja — sve sami žalosni detalji, 
koji mogu djelovati na čitatelja svakako drukčije, samo ne propagan- 
distički. A to je pisala žena, koja je imala otvoren pogled iza kulisa 
komunizma, koja je već godinama aktivni član komunističke partije i 
koja zauzima vidljivo mjesto u ruskoj politici. 

Nije tamo sve onako ružičasto i crveno, kako se čini »našim« 
marksistima. Mnogim pristašama crvenoga terora moguće će se otvoriti 
oči čitajući ovu »propagandističku« knjigu. Iz tog se djela jasno raza- 
bire, da se u samoj partiji, dakle u samoj srži komunizma dešavaju 
takove stvari i takove nepravde, koje se ne mogu zbiti u niti jednoj 
nacionalnoj ili kako »oni« kažu — buržujskoj — zemlji. 


*) Vidi o tome članak u 1. broju »Hrv. Smotre« od H. Mertela: 
Revolucija u moralu. 

Slobodna je ljubav oduvijek bila crvena krpa za komuniste. Pa- 
ravan za koji su skrivali nemoral, koji je poslije revolucije zavladao 
Rusijom. Ali ujedno paravan, kojeg su se prvog morali odreći, jer su 
uvidjeli, da time više varaju sebe, nego li inozemstvo. 

S umjetničke strane Kolontajičin roman je slabe kvalitete. Cijela 
se radnja vrti oko glavnog lica, oko Vasilise i njenoga muža. Vasilisa 
je jasno ocrtani karakter; idealan tip komunistkinje, ali u kojoj još 
uvijek žena prevlađuje svojim instinktom. To je instinkt, koji nije 
mogao ubiti niti dugogodišnji rad u partiji i muškarački način života. 
Pročitavši ovu knjigu moramo priznati, da je ona važnija kao doku- 
menat rastrovanih prilika u Rusiji, nego li kao roman. 

Prijevod g. Bišćana_ vrlo dobar i posvema odgovara duhu. 
originala. 

Z). Milković 


Likovna umjetnost 


IZLOŽBA GEORGIJA PAPAZOVA 





U drugoj polovici prosinca pr. god. imao je Zagreb prilike da 
vidi u »Modernoj galeriji« izložbu slika Bugarina Papazova. Sreli smo 
se tu s jednim slikarskim smjerom, tzv. »surrealizmom«, koji 
nije bio poznat u našoj impresionističkoj i neorealističkoj slikarskoj 
sredini. Našli smo tu forme, koje još nikada nijesmo vidjeli, plohe 
boja jednu uz drugu, reflekse spektra i sl. Na prvi pogled sve je to 
prikazivalo kaos, koji se tek kasnije rasčistio. 


Nadrealista ne projicira na platno nikad forme, koje postoje u 
prirodi. Što više, on ih negira. Jedino što je za njega važno, to je 
njegov nutarnji intimni život. Njega ne zanima ruka, lice 
i sl., on hoće da vidi što je iza svega toga, u svijesti njegovoj, što više 
u podsvijesti. On freudovski analizira kaos u svojoj nutrini i nastoji 
ga projicirati na platno. Ostalo njega ne interesira. Sve što se oko 
njega zbiva, to za njega ne postoji. Kao temeljna oznaka toga nazora 
je prema tome savršeni solipsizam i egocentričnost. Ono, što umjetnik 
nalazi u svojoj podsvijesti, što je doživio u svojim sanjama, što vidi u 
svojim vizijama, to je što on hoće da dade na platnu. Konsekventno, 
on nužno zabacuje svaku realnu formu. Jer jedan san, recimo, nije 
poprimio nikada realne forme. Sve što se u nama zbiva, čisto je ne- 
materijalno i ono se ne može opipati, ono se može samo osjetiti i 
doživjeti. Prema tome, bio bi nonsens jednom ovakvom čisto duševnom 
doživljaju dati realne forme. Druga je, prema tome, temeljna oznaka 
Papazovljeve izložbe zabacivanje svake realne forme. 

Treća je oznaka Papazovljeve izložbe njegov kolorizam. Ako 
su realne forme kod projiciranja njegovih intimnih doživljaja na 

> platno apsurdne, onda mu još jedino preostaju boje, đa njima akcen- 
tuira osnovni štimung svog doživljaja. Uzmimo konkretno njegovog 
pjesnika (br. 8.). Osnovni je ton čitave slike modar. U tom se osnov- 
nom tonu otvaraju neke perspektive u daljine, sa refleksima jakih 
boja. Nad svim tim dominiraju dva lica pjesnikova, njegovo nutarnje 
i vanjsko. Svakako da je tu primarni utisak fina modra boja, koja 
podsjeća na more i noći s mjesečinom. Isto tako je na velikoj većini 
slika bačen akcenat na taj koloristički efekat. Prema tome je to naj- 
važnije: koloristički dati štimung izvjesnog doživljaja. I baš tu har- 
moniju u kolorizmu osjeća gledalac najprije. Racionalna analiza same 
slike moguće je tek iza kako smo vidjeli naslov slike. Onda tek opa- 
žamo, kako se, recimo, na slici pjesnika, nalaze i dva njegova lica i 
valovita kosa. Konačno onda možemo da odredimo i simboliku izvjesnih 
partija te slike. Jasno je prema tome, kako je naš put doživljavanje 
u tim konkretnim slučajevima vrlo kompliciran i dugotrajan. 

Pitanje je sada: što je taj slikarski smjer od svega toga realizirao 
i što on znači danas. Kao jednu od temeljnih oznaka iznijeli smo zaba- 
civanje svake realne forme, koja bi podsjećala na materijalne objekte 
izvan nas. Sve su te forme irealne, plod fantazije slikareve. Kako se 
prema tome odnosimo mi, koji gledamo te slike? Svaki pojam u našoj 
svijesti vezan je uz izvjesne predodžbe. Odnosno, ako slikar hoće da 
mi doživimo izvjesni doživljaj, mora nam dati predodžbu o tom do- 
življaju. (Dakako, da bi značio veliki plus kad bi mi mogli zamišljati 
sve pojmove neovisno o predodžbama!) Međutim, kad nam slikar daje 
izvjesne pojmove u formama, koje je on možda u svojoj nutrini do- 
živio, ali koje su možda baš radi toga, što su izvađene iz podsvijesti 
i sanja (dakle odande, gdje prestaje svijesno i razumno djelovanje), 
neshvatljive — onda je vrlo problematično, hoće li to za nas značiti 
doživljaj. Da se je s tom dematerijalizacijom umjetnikovih doživljaja 
pošlo predaleko, svjedoči i to, što je usprkos svega i Papazov ipak na 
nekim platnima dao barem u konturama realne forme. (»Pjesnik«, 
»Svjetlonoše« i dr.). Papazov je u svom predavanju »Paris i umjetnici« 
(22. XII. pr. g.) istakao i to, da jedna slika mora na nas djelovati 
kao kad slušamo neku simfoniju. Ona treba stvoriti jedan određeni 
štimung i to kolorističkim efektima. Međutim, ograničivši se jedino na 
taj kolorizam i ne dajući nikakvih konkretnih forma, ta su platna 
postala sasvim dekorativnima. Plohe boja nanizane su jedna uz drugu 
i djeluju vrlo ugodno, kao recimo moderni soboslikarski radovi. 


I tako zapravo od svih lijepih ideja i teorija nadrealizma nije 
preostalo gotovo ništa. — Papazovljeva komparacija slike sa muzikom 
postaje deplasiranom. Slike gube svu svoju dinamiku i one znače za 
nas tek dobru i ugodnu kombinaciju boja. Jer korak je nadrealizma 
bio odviše smion: skočilo se u prazninu, u prostor gdje se pod nogama 
ne osjeća tlo. Oni su pošli još dalje od Kandinskoga i njegovog apso- 
lutnog slikarstva. Kao što u sanjama nema nikakvog racijonaliziranja, 
tako i oni hoće, da ga ne bude ni kod slika. Zato tu ne smijemo tražiti 


120 


realne forme, jer već je to racijonaliziranje. Fantazija i mutna pod- 
svijesna gibanja, to je ono što treba da se na slici dade. Međutim, ako 
je jedino to svrha slikarstva, onda je čitavo slikanje uopće deplasi- 
rano. Jer dok je s jedne strane tim putem nemoguće doći do direktnog 
i neposrednog projiciranja duševnog zbivanja na platno, dotle već 
s druge strane sam fakat slikanja i materijal, platno i boje, znače 
kontradikciju dematerijalizaciji. 

Drugo je pitanje, što znači za nas takvo slikanja danas. Mi se 
nalazimo u fazi neorealizma i verizma, u vraćanju k stvarnosti oko: 
nas. Dok smo baš za taj surrealizam spomenuli, da znači savršeni solip- 
sizam i egocentričnost. U tom, dakle. općem strujanju stoji ta likovna 
struja po strani i znači, ako ne negiranje, a ono ipak nerespektiranje 
tih problema. Ta struja ostaje uglavnom strana i nepristupačna velikoj 
većini publike. 

Možda se u tim traženjima likovnog izražaja i tim tapanjima 
mora tražiti nešto drugo, a ne samo likovni problemi. Čini se, da svi 
ti eksperimenti znače ekspresiju jednog duševnog kaosa, jednog pato- 
loškog stanja. To patološko stanje nije samo oznaka pojedinaca, nego 
čitavih grupa. Mislim, da se u tom općem ideološkom kaosu i bolesnom 
stanju suvremene umjetničke generacije ima tražiti i odgonetka ove 


Papazovljeve izložbe. 
M. Keglević 


Socijalni po 4) , 


MARKSISTI I PROBLEM NAMJEŠTENIČKOG SOCIJALNOG 
OSIGURANJA 


U prošlom broju »Hrvatske Smotre« pokazali smo u kratkim po- 
tezima slabost i pogreške birokracije radničkih komora, koja se danas 
podržava u našem javnom životu samo vještačkim izrabljivanjem si- 
tuacija i smišljenim intrigama. Ovaj puta želimo pokazati tu birokra- 
cilju na djelu, kod rješavanja problema namješteničkog socijalnog bo- 
lesničkog osiguranja, da tako i praktičnim primjerom pokažemo, kako 
ta birokracija uistinu nema kvalifikacija za bilo kakav javni rad. 





Naše radničko i namješteničko socijalno osiguranje gotovo je 
posve centralizirano u Središnjem uredu za osiguranje radnika u Za- 
grebu, koji ga provodi pomoću sedamnaest svojih mjesnih organa, 
okružnih ureda za osiguranje radnika, a osiguranje dijela privatnih 
namještenika posredstvom triju bolesničkih blagajni: društva »Mer- 
kur« u Zagrebu, Beogradske trgovačke omladine u Beogradu i Trgov- 
skog bolniškog in potpornog društva u Ljubljani. Te bolesničke bla- 
gajne kao ustanove, koje su vezane s privatnim društvima, provode 
socijalno osiguranje namještenika posve u skladu s propisima zakona 

o osiguranju radnika, koji vrijedi i za okružne urede, samo su, zahva- 
Ijujući privatnoj imicijativi, koja je u njima došla u većoj mjeri do 
izražaja, uspjele da liječničku službu organiziraju na način, koji od- 
govara socijalnom položaju privatnih namještenika. Tako se na pr. 
liječenje osiguranika privatnih blagajna provodi u privatnim ordina- 
cijama liječnika, a ne u uredskim ambulantama kao kod okružnih 
ureda. Blagajne provode redovno zakonsko osiguranje, a društva vrše 
privatno dopunsko osiguranje t. j. pružaju neke pogodnosti, koje nisu 
predviđene u zakonu. 


Marksistička birokracija nezadovoljna je sa tom činjenicom, da 
osiguranje privatnih namještenika provode blagajne privatnih dru- 
štava. To njezino nezadovoljstvo nema svoju podlogu u tome, što to 
osiguranje ne bi odgovaralo tobože stvarnim potrebama privatnih na- 
mještenika, nego drugoj činjenici: t. j. u tim privatnim društvima i u 
tim blagajnama nije došao do izražaja utjecaj marksističkih organi- 
zacija i pojedinaca, već ta društva i blagajne kroz decenija vode lica, 
koja su daleko od marksističkoga pokreta. Treba znati, da marksisti u 
svom radu nemaju toliko pred očima objektivno socijalno dobro, koliko 
interes svojih organizacija i ličnosti. Ovo će nam ujedno najbolje pro- 
tumačiti zašto su marksisti gledali na problem namješteničkog osigu- 
ranja drukčije, dok su bili u odboru »Merkura«, a drukčije dok su 
izvan »Merkura«. 

Minimum je, koji moramo tražiti od ozbiljnih socijalnih radnika, 
da imadu određeno i jasno gledište na socijalne probleme, a specijalno 
na probleme tako dalekosežne naravi, kao što je vitalni problem pri- 
vatnih namještenika i uređenje njihova bolesničkog osiguranja. Među- 
tim, što se dešava: marksistička birokracija radničkih komora postav- 
lja na usta istih ljudi kroz razne forume kroz samih par godina, pet 
raznih formula za rješenje tog Pitanja. 


Godine 1931. primljena je na kongresu Saveza privatnih na- 
mještenika rezolucija, u kojoj se traži, da se postojeće društvene bo- 
lesničke blagajne odvoje od društava, kojima pripadaju na osnovu za- 
konskih propisa i da se dopusti sindikalnim organizacijama, da mogu 
putem svojih bolesničkih fondova vršiti nadopunu socijalnoga osigu- 
ranja. Te godine tražili su marksisti mogućnost da sindikati pre- 
uzmu onu djelatnost, koju već kroz decenije vrši društvo »Merkur«. 


Godine 1932. nalazili su se marksisti u upravnom odboru dru- 
štva Merkur; tom prilikom su na konferenciji »Merkura« od 28. i 29. 
VI. 1933. donijeli zaključak, kojim posve obratno traže da pri- 
vatni namještenici i dalje provode svoje zakonsko osiguranje preko 
»Merkurove« blagajne, a dopunu tog osiguranja preko društva »Mer- 
kur«. Što više, u primljenoj rezoluciji traže, da se djelovanje blagajne 
vrganski t. j. što uže poveže s djelovanjem društva te, što je napose 
karakteristično — da blagajna bude financijski potpuno neovisna i da 
samostalno raspolaže svojim prihodima. Ovaj posljednji zahtjev znači 

zapravo postavljanje načela, da prihodi namješteničkog osiguranja 
služe isključivo tom osiguranju, a ne da se sa viškovima namještenič- 
kih ustanova .pokrivaju deficiti okružnih ureda. 


Godine 1933. — dakle godinu dana kasnije postavljaju treću 
formulu za rješenje ovoga problema. Ravnateljstvo blagajne »Mer- 
kur«, u kojem su marksisti 'imali pretežni utjecaj, donijelo je zaklju- 
čak, da se traži likvidacija te blagajne i osnutak novih namješteničkih 
okružnih ureda, koje će povrh redovnog zakonskog bolesničkog osigu- 
ranja vršiti i nadopunu pogodnosti socijalnog osiguranja, to jest i onu 
djelatnost, koju vrši društvo »Merkur«. Ova je formula napose karak- 
reristična, što se ovaj puta traži da sama blagajna vrši nadopunsko 
socijalno osiguranje, dok se ranije tražilo, da tu nadopunu vrše sindi- 
kalne organizacije odnosno društvo »Merkur«. 


Godine 1934., kada je taj problem postao osobito aktuelan, 
našli su marksisti i rezervu za slučaj, da ne bude moguće provesti za- 
ključak iz g. 1935. Naime na sjednici ravnateljstva Suzora donijeli su 
zaključak, kojim se traži od ministra socijalne politike, da propiše 
pravilnik bolesničke blagajne »Merkur«, po kojem lica, koja su osigu- 
rana kod te blagajne ne moraju biti članovi društva »Merkur«. Po 
toj četvrtoj formuli dopušta se dakle da se redovno zakonsko bo- 
lesničko osiguranje provodi preko postojeće blagajne »Merkur«, a do- 
punsko osiguranje opet preko društva »Merkur«. Obzirom na ranije 
formule — nije sve to suviše konzekventno. 


Godine 1935., početkom siječnja, stvorena je peta rezolucija. 
Na konferenciji radničkih komora i sindikalnih organizacija donijeli 
su marksisti zaključak, kojim traže da ostanu postojeće blagajne, time 
da same ove blagajne razgraniče svoj teritorijalni djelokrug i da same 
blagajne, a ne društva, s kojima su vezane, vrše nadopunu socijalnog 
osiguranja. Taj zaključak sličan je formuli iz g. 1933., ali ima neke 
razlike: više se ne traži likvidaciju postojećih blagajna, već se traži da 
ove i dalje ostanu. 

Dakle u par godina pet formula, koje će udariti u oči i laiku, 
a ne samo dobrom poznavaocu prilika ovih problema. 

Međutim postoji i šesta formula, koju nisu otvoreno postavili, ali 
koja se podržava u njihovom krugu: treba likvidirati samostalno na- 
mješteničko osiguranje i izjednačiti cjelokupno socijalno osiguranje u 
okružnim uredima. 

Čini se, da su te ideje i zahtjev za likvidacijom društva »Mer- 
kur«, osnovne misli koje ovu marksističku birokraciju potiču na akciju 
u spomenutom pravcu. 

Ova kameleonština pokazuje nesređenost, zbrkanost pojmova te 
birokracije, tako da se s punim pravom pitamo — da li takova biro- 
kracija imade pravo na privilegirani položaj, koji imade u našim so- 


cijalnim ustanovama? 
Dr. D. Cerovac 

Na Jajget 


PRIČA O JEDNOJ MALOJ ŽABI, KOJA JE HTJELA POSTATI 
SLAVNOM 


»Herrleinu« Stanislavu Šimiću, povodom njegova članka pod naslovom: 
»Šta pjesnik izražava?«, koji je objavio u »Danici« br. 4. 0. g. 





G. Stanislave! Vi sigurno znate onu poznatu priču o žabi, koja 
je negdje iz prikrajka promatrala, kako ljudi potkivaju konje, pa i 
ona, sirota, podigla nogu da ju potkuju? Ta je žaba postala, svakako 
neopravdano, uzorom smiješne megalomanije, jer, evo ja znam za 
jednu drugu žabu, koja je iza svoga kratkog žabljeg života postala još 
slavnija, još poučnija, još smješnija. Ona je naime vidjela, kako ima 
među ljudima i takvih, koji idu od mjesta do mjesta i drže drugima 
kojekakva predavanja. Kod toga je opazila, da mnogi od tih ljudi — 
predavača izazivaju udivljenje svojih slušalaca, pa se i u njenom 
malom, ludom mozgu pojavila slatka misao: Kako bi bilo, da se i ona 
jednoga dana izvuče iz one svoje bare, 1 pođe pred općinu, da na 
onome povišenom mjestu održi glupim seljacima jedno predavanje? 
Ali, o čemu će predavati? Kod toga pitanja postade joj, ali samo na 
čas (ona ne bi bila žaba, kad bi o tome dulje promišljala!) nekako 
tjeskobno u duši, jer izbor teme niti za nju nije bio tako lagan, kako 
joj se u početku činilo. Svi govornici, koje je ona slušala, pripovije- 
dali su seljacima o njima samima, o njihovu gospodarstvu, o nekakvu 
narodu i t. di, pa zašto ne bi i ona o tome govorila?! 

U njezinu je mozgu najedamput bilo sve jasno, jasno kao sunce 
za vedra dana, i od nekoga — njoj još nepoznatog — osjećaja vlastite 
snage zadrhtalo joj grlo, i od oduševljenja prokapaše joj suze niz 
oporu kožu. 

Slava, slava meni! — zakreketa iz svega grla, uznemirivši svoje 
drugove, cijelo mnoštvo žaba, koje se u taj čas lijeno opružile na po- 
vršini mutne seoske bare, misleći samo na to, kako biva sve manje 
ludih mušica, koje same dolijeću u usta. Ipak, iako nerado, zakreke- 
taše, odobravajući i one, jer je u žabljem društvu takvo pravilo 
bontona. 

Govorit ću seljacima! Govorit ću, kako su glupi, i kako još 
mnogo moraju učiti od nas žaba, jer mi smo (napose ja!) najpametniji 
stvorovi na svijetu! — zakreketa opet naša žaba, a cijeli žablji zbor 
oduševljeno joj potvrdi: 

Seljaci su glupi, seljaci su glupi, a ti si mudar, mudar, mudar! 

nk 

U idiličnom žabljem životu dani prolaze brzo, pa je tako, gotovo 


najedamput svanula i nedjelja, dan Gospodnji, kada seljaci na čas 
odahnu od teškoga posla, sakupljajući se oko crkve. U svečanoj na- 

rodnoj nošnji, lijepo izvezenoj i skladnoj išli su seljaci i seljakinje 
odmjerena koraka i ozbiljno prema seoskoj crkvi, koja se smjestila 
upravo u sredini sela, nedaleko općinske kuće i onoga humka, koji je 
predavačima služio kao govornica. Gleda ih naša žaba i misli: »Ne 
promatraju li možda pokojni djedovi s neba iza kulisa od oblaka sa 
čuđenjem kako, na istome tlu na kojemu su živjeli oni, njihova unu- 
čad rastu, misle, odjevaju se posve drugačije nego je bilo njihovo 
rastenje, mišljenje, odijevanje?« 

Bila bi ona i nastavila svoje razmišljanje o seljacima, ali nije 
više imala vremena (uostalom ona će o tome govoriti i samim selja- 
cima) i zato brzo smisli sve u jedno, pa napusti baru i krene žurno za 
seljacima prema općini. Kratkim ali brzim skokovima, skupljajući 1 
pretežući stražnje, dulje noge, ona je brzo prešla na drugu stranu ceste, 
u onaj plitki kanal, sav obrastao travom, kroz koji je mogla mirno 
i bez opasnosti stići do humka nasred sela. Još seljaci nisu bili ni 
izašli iz crkve, kad je već bila tamo, pa se, pomalo umorna od puta, 
lijeno zavalila u travu, koja je tu samo mjestimice rasla. Nije pravo 
ni odahnula, kad je već zvono navijestilo svršetak mise i seljaci po- 
čeli isto onako mirno i polagano izlaziti iz crkve, kao što su i došli. 

Cijelo se selo sleglo podno onoga humka pred crkvom, samo 
se djeca razbježaše kao jato golubova. Sad je vrijeme! — pomisli 
žaba, pa iskoči na jedan oveći kamen. Tu se malo nadme, ispruži na 
zadnje noge, i otegnuto zakrekeće, htijući najprije upozoriti na svoju 
osobu: 

Ja sam tu! Ja sam tu! — Ali se nitko nije ni okrenuo. 

Ozbiljni, a gdjegdje veseli seljački razgovor, tekao je kao bujica 
dalje, bez obzira na kreket naše žabe. 

Ona »pak poče svoje predavanje: 

O seljaci! Vama često govore o nekakvu narodu. Ha, ha, ha: 
narod! »Što i tko je narod? Koje je narodni život?« Vi to sigurno 
niste. »Zašto je seljak, koji primitivno, to jest neuko, vodi svoje go- 
spodarstvo, više narodan nego onaj, koji ga, svršivši gospodarsku školu, 
vodi napredno? Prema shvaćanju naime da je seljak (a to će reći: 
uglavnom neuki, neprosvjetljeni čovjek) pravi, najprirodniji i jedino 
valjan narod, dosljedno je: da je obrazovan seljak — manje narod, 
manje vrijedan.« 

Oh, kako sam to fino i pametno rekla! — pomisli žaba, odušev- 
ljena sama sobom. Budući da se je uspravila na zadnje noge, ne bi li 
samo postala što vidnija, oči su joj bile okrenute natrag, pa nije, 
sirota, ni opazila, da se seljaci i ne obaziru na njezino kreketanje. Kao 
da je i nema. Zato još hrabrije nastavi: 

»Slabokretnost (!) seljaka jedina je nada reakcionarcima: samo 
je još na njoj u stanju, da se održi njihov hram — kojemu su na- 
pukle zidine... Kao što je prava narodna nošnja — starinska i danas 
posve izlizana (ako je koji lapat od nje na kakvom na starini ostao) 
tako su isto običaji, nazori, tradicionalne osebine uopće, u najviše slu- 

čajeva danas u narodu neprepoznatljivi«. — Kod riječi »neprepoznat- 
ljivi«, koju je naročito istakla, zastade malo, očito uživajući u svojim 
lingvističkim otkrićima. Nije čula da bi njezini slušaoci pljeskali, ali 
ona to odbi na njihovu glupost, pa nastavi: 

O seljaci! I o rođenoj grudi vam govore. A što je to rođena 
gruda? »Fraza se ,rođena gruda' točno može shvatiti: gruda koja se 
nekomu rodila, kad je izašao iz materine utrobe na svijet, to jest: ona 
na kojoj se Todio; ali ona mu može i nestati — odselili se & nje: ne 
mora dakle na nj, biti od uticaja. A gdje obitava, ma tko to bio, ako 
ne na rodjenoj grudi, na nekom tlu?« 

I opet se ne ču pljesak. Zašto ovi glupi seljaci baš njoj ne plješću, 
koja govori tako pametno, razumljivo i zanimljivo?! Oni se samo dalje 
razgovaraju, kao da nje nema. To ju je još više razžestilo, pa već 
promukla grla nastavi sve jače kreketati. Kreketala je, što joj je samo 
palo na pamet. U njenom žabljem mozgu misli su brzo izbijale, ali su 
isto tako bile i zaboravljene. Govorila je o generalnim direktorima, o 
narodnoj duši, spominjala neke pjesnike i jednoga umrlog narodnog 
vođu, isticala duh pojedinaca nasuprot »narodnom duhu«, pa onda sve 
začinila sa »socijalističkom kolektivističkom sviješću«, te na svršetku 
sa svim tim dokazala, da »Sluga Jan« izrazuje »i našu seljačku stvar- 
nost«. 

Baš je, sirota, namjeravala izreći svoje posljednje najefektnije 
riječi, kad li — 

Njezin sve dulji 1 neugodniji kreket izazvao je jednoga seljač- 
kog dečka, pa se on polagano prikrade do nje, i iznenada je nabode 
na šiljasti ljeskov štapić. Više nije dala ni glasa od sebe, samo joj se 
usta još više bolno rastegoše, a iz tijela na smrt ranjene poteče sluzava 
zelenkasta masa. Zatim je onako nabodenu nemilosndni ubojica podiže 
na štapu, zavrti nad glavom i odbaci daleko tamo iza živice, koja je 
ograđivala crkvenu zemlju. Pala je, sirota mala, baš na mravinjak. 
Nebrojeno mnoštvo mravi sletilo se na umiruću i naskoro ju izgrizlo. — 
Od svega zemnog ostala je još samo njena namreškana. žuta žablja 
koža... Kažu još, da su joj posljednje riječi bile: »Oh, kakav 
umnikumire«... 

g 

Nije li g. Šimiću dirljiva sudbina ove male žabe, dirljiva i po- 
učna? Pripovijedao sam vam je samo zato, (vjerujte mi), jer osjećam. 
da biste baš vi mogli izvući iz nje »naravoučenije«, koje vam ne bi 
naudilo, kad biste ga zapisali za uho. Vi ste još mlad i oskopršan, pa 
ćete sigurno u prvi čas prezreti ovu »glupu« basnicu, ali iza razmišlja- 
nja i u daljem vašem, životu znat ćete se sigurno okoristiti ovom po- 
ukom. Ne će mi dakle, ni u kojem slučaju biti trud uzaludan. 

Jedan Hrvatskosmotraš 


P. s. Samo još nešto, g. Šimiću! Priznajem, evo, otvoreno, da sam 
se u ovoj priči poslužio s više rečenica iz vašega članka: »Šta pjesnik 

izražava?«, ali sam, kako ste mogli vidjeti, sve te rečenice lojalno odi- 
jelio od drugih navodnicima i interpunkcijama, kako ne bi nitko po- 
sumnjao, da su moje. Ne radi se, dakle o plagijatu, nego samo o prija- 
teljskoj, dobronamjernoj posudbi, radi koje se vi sigurno ne ćete lju- 
titi, jer ste se na ovaj način ipak ugurali i među saradnike »Hrvatske 
Smotre«, a to će Uam danas sutra dobro doći. 


Javno pravo 


STVARANJE INDIJSKOGA USTAVA 


Još g. 1916. tadašnji vice-kralj Indije Lord Harding najavio je 
ustavne reforme u Indiji, koje predstavljaju jedan od najosjetljivijih 
i najvažnijih problema britanske zajednice naroda. Tako je g. 1919. 
samo privremeno stvoren ustav poznat pod imenom Montagu-Chelms- 
ford-Reform, koji je i danas u krijeposti. Njegove glavne osnove sa- 
stoje u tome, da engleski kraj kao indijski car postavlja potkralja In- 
dije, kome se pridjeljuje na 5 godina imenovano vijeće — kabinet — 
vlada, unutar koje su od osam članova tri Indijca; tu vladu nadzire 
engleska vlada, a u posljednjoj instanciji britanski parlamenat. Vlada 
nije odgovorna indijskom parlamentu; ovaj je sastavljen iz dvije 
kuće. Državno vijeće sastoji od 34 izabrana i 26 imenovanih članova, 
a zakonodavni sabor od 104 birana i 40 imenovanih članova. U poje- 
dinim provincijama postoje izabrana provincijska zastupstva. Porezni 
cenzus je diferenciran, vezan je na školovanje, tako da je broj gla- 
sača jako ograničen, a za samoupravna tijela broji svega 4% od svega 
pučanstva! U kneževskoj komori uzimaju mjesta vladari vazalnih 
država i vijećaju o sveindijskim pitanjima: vojske, financija, trgovine, 
prometa, kaznenog prava i središnje vlasti. Provincije uživaju izvjesnu 
širu autonomiju. 

Odredbe novog ustava jesu bitan korak u pravcu samouprave 
Indije. Izborno pravo glasa bit će u odnosu prema sadašnjem skuče- 
nom znatno prošireno, da će novi slojevi glasati i ako ne u tom broju, 
kako su neki indijski krugovi zahtijevali i labouristička stranka že- 
ljela. Ustav će biti kompromis, ali i znatna etapa u indijskom ustav- 
nom razvoju. 

Novi indijski ustav, koji se od konferencija Okruglog Stola u 
Londonu iz god. 1931. još uvijek nalazi na dnevnom redu, predviđa 
saveznu Indiju sa 11! pokrajina te onih indijskih knezova, koji budu 
htjeli da se priključe savezu. Burma će biti posebno državno tijelo u 
okviru Britskog carstva, protiv čega su odlučno ind. nacionalisti, koji 
su i pobijedili na nedavnim izborima u Burmi. Zakonodavni središnji 
sabor Indije ne će imati i dalje nikakvog utjecaja na vanjsku, vjersku 
i vojničku politiku, koju vodi i za nju odgovara generalni guverner 

Indije. Glavni guverner, kao i guverneri pokrajina vladat će prema sa- 
vjetima svojih odgovornih ministara, dok budu smatrali, da je to po- 
trebno po mir, financije etc. pokrajine. Posebna ovlaštenja dobivaju 
guverneri za suzbijanje terorističke akcije, discipline, redarstva, neza- 
visnosti sudstva. Guverneri su i dalje odgovorni samo londonskoj vladi 
za vladanje nad indijskim narodom. Provincijske sabore birat će oko 
40% izbornika. U pet pokrajina postojat će gornja i donja kuća. Sa- 
vezni sabor sastojat će od Donjeg doma, biranog indirektnim glasa- 
njem po provincijama, i predstavnika, koje imenuju savezne države. 
Policija i činovnici vlade novačit će se i dalje iz Engleske. 

Koncem listopada 1934. održan je u Bombay-u 4-dnevni kongres 
Indijske nacionalističke stranke t. zv. kongresne stranke u prisutnosti 
2000 delegata. Stranka je dopuštena, pošto se odrekla pokreta gra- 
đanske neposlušnosti, iz g. 1931., otkada je bila zabranjena. 
Na kongresu je sudjelovao i Mahatma Ghandi (Velika duša). Kongres 
odbija novi nacrt ustava, jer kongres predstavlja maksimalističke težnje 
indijskih naroda — nezavisnost, a novi ustav Indiji ne daje ni položaj 
dominiona, a sputava Indiju na putu k njenoj nezavisnosti. Ghandi 
je izjavio, da se u parlamentu ne mogu ostvariti ciljevi Indije | da se 
nikada ni u jednom parlamentu nije postigla nezavisnost jednoga 
naroda. ; 

U Londonu održao se 4. XII. 1934. kongres konzervativne 
stranke, na kojoj je Baldwin, potpredsjednik vlade, govorio i o indii- 
skom ustavu, o kojem je rekao na adresu »tvrdoglavog« Lorda Salis- 
burya vrlo značajne, da ne kažem, proročke riječi: 


»Ako vi odbijete priliku, koja Vam se pruži, da se zadovolji(!) 
zahtjevima Indije, čvrsto sam uvjeren da ćemo lakoumno iz- 
gubiti indijsko carstvo prije no što prođu dvije 
ljudske generacije«. 


Glavni odbor kongresne stranke u Kalkuti odbio je nacrt novoga 
ustava, jer smatra, da je gori od Bijele knjige, koju je izdala vlada 
o Indiji, a novi ustav ima zadaću, da ovjekovječi engleski imperija- 
lizam u većoj mjeri nego što je to danas, pa drži, da Indija mora po- 
moći borbu kongresa za ostvarenje indijske nezavisne: države. 

Kuća lordova primila je u drugoj polovici prosinca nacrt indij- 
skog ustava, o kome će parlamenat — donja kuća — vijećati na 
osnovu izvještaja parlamentarnog odbora za indijski ustav još ove go- 
dine. Nakon prihvata ustava od strane parlamenta u Londonu, za- 
konski prijedlog bit će podnesen indijskom parlamentu u Delhima. U 
slučaju odbačaja ustavnog nacrta od strane delhijskog parlamenta, 
ustav će biti oktroiran po engl. kralju kao caru Indije. Međutim drži 
se, da će vlada osigurati pristanak potrebne polovice indijskih ma- 
haradža za pristup u indijsku saveznu državu, na koji će se način 
cmogućiti tako teško rađanje indijske federacije, koja će biti u naj- 
boljem slučaju tek za nekoliko godina privedena u život. 


Dr. F. Dujmović 

ZLATKO MILKOVIĆ: 
DALSKI 


Život i umjetnost dva su različita pojma, koji jedan bez 
drugoga ne mogu opstajati. Osobito ne danas, kada život 
zasijeca u sve, što je povezano s čovjekom i upliće se u 
sva njegova kretanja i nastojanja. 


Stvoriti idealan presjek kroz Đalskijevu ličnost nije 
tako jednostavno, kao što se čini u prvi mah. Taj dugi 
osamdesetgodišnji život hrvatskoga književnog arbitera nije 
bio ni najmanje tako miran i tih, kao što je bila mirna i tiha 
njegova smrt u Gredicama. Od Šenoine periode do da- 
našnjega dana prohujale su godine pune vrijenja, buna i 
nemira, godine u kojima je hrvatski narod nošen instinktiv- 
nim porivom zbacio sa sebe sedamstogodišnji jaram, da se 
konačno razbudi i zaurla u jednomjesečnom oduševljenju 
i zanosu. Ni jedan dan nije naličio na drugi. Na dnev- 
nome redu bile su samo mijenje — mijenje, koje su zasije- 
cale u svačiji život. 


Rijetko je kada politički život Hrvata bio toliko buran 
i žalostan, kao u to vrijeme. Madžaroni, Khuen-Hedervary, 
Starčević, Frank, hrvatsko-srpska koalicija, braća Radići. 
Novo političko evanđelje — seljačko uređenje države, sa- 
bori, novo vrijeme, kada se htjelo sve, a postiglo se nije 
ništa. 


U takovo je vrijeme živio i radio Đalski. Borio se za 
svoju »materinsku riječ«, čekao je »osvit« boljih vremenu, 
da konačno pane u pesimizam staroga gospodina, kome su 
se »pronevjerili ideali« i preda se posvema mistici i spiri- 
tizmu. 

Đalski je preveliki pisac, u njega ima odviše duše, a da 
bi sve to prolazilo mimo njega i kroz njega, kao što sunčane 

zrake prolaze kroz staklenu ploču. Ne, on je kao fino izbru- 
šena prizma hvatao sve zrake, koje su dopirale do njega i 
rasčlanio ih na njihove spektralne boje. On je vidio sve što 
se zbiva i zato nalazimo toliko gorčine u njegovim djelima. 


Postoje dva Ksavera Šandora Đalska. Dva Đalska, koja 
se isprepliću među retcima njegovih djela, koja su jedan 
drugome oprečna, kao što je dan oprečan noći. Jedan je 
idealista. Sjeća nas na stare ilirske heroje, koji po 
Cijele noći zebu i čekaju samo da vide što prije štampano 
prvo hrvatsko slovo. Oduševljava se za budnice, plače od 
radosti nad novim otkrivenim hrvatskim talentom i umire 
od ljepote hrvatskih krajeva, koji ga okružuju. 


Drugi je Đalski realista. Realista, koji vidi u srž 
stvari, koji zna, što se zbiva iza kulisa. To je ona gorčina, 
koja izbija iz svakog retka hrvatskoga Turgenjeva. 


Dalski je danas mrtav. Danas se o njemu mogu pisati 
nekrolozi, mogu se nad njegovim još neslegnutim grobom 
držati posljednji govori, ali danas se o Đalskome može ka- 
zati još nešto i više. Kada je Matoš umro svi su za njim 
plakali, kada je živio, svi su ga proklinjali. Đalskoga nisu 
proklinjali kao Matoša, jer se nisu usudili proklinjati ga. 


Svaki pokret njegova naroda bio je kao trzaj prstima 
na strunama njegove duše. Kao rijetko koji hrvatski pisac 
Dalski je bio aktuelan. I to baš aktuelan s političkog gle- 
dišta. On je naš pisac-političar. Zato i njegovi romani nisu 
samo kao umjetnički dobra djela, već kao i dokumenti onih 
decenija u kojima su nastali. 

Mjesto zbivanja u svim njegovim djelima bilo je točno 
ograničeno. Zagreb i Zagorje, to naše divno, zeleno Za- 
gorje, kojemu imamo zahvaliti i Domjanića i Kovačića i još 
mnoge druge. Komadićak naše zemlje, koji je najopjevaniji 
od svih ostalih krajeva. Kraj u kome su se zbili svi važniji 
dogođaji hrvatske povijesti, kraj, gdje se začela seljačka 
buna i rodio ilirski pokret. 

Đalski je bio zagorski plemić, »gospodin«. Sva njegova 
djela zajedno nisu ništa drugo, nego divna epopeja zagorske 
vlastele, koja već danas izumire. Posljednji Stipančići i 
Dubrovačka trilogija u zagorskom izdanju. Sjetimo se samo 

njegovog illustrissimusa Batoricha, pa Cinteka! Tipovi, ka- 
kove još danas možemo sastati pod starim zagorskim kro- 
vovima. 


I u javnom političkom životu, Đalski je igrao veliku 
ulogu. Bio je vidna politička ličnost. Nošen zanosom 1918., 
koji je zahvatio ne samo naše krajeve, već planuo cijelom 
Evropom kao oganj, koji se širi na sve strane, on je s mla- 
denačkim zanosom stresao sa svojih već šestdesetgodišnjih 
leđa i Mađarsku i Austriju i Habsburgovce, lomio i kidao 
mađarske grbove, palio u srcima crno-žute zastave i dvo- 
glave carske orlove. Pohrlio je u Zagreb, koji je kiptio i 
vrio, plamsao i gorio. Zagrebačkim ulicama prolazile su 
oduševljene povorke naroda, prolazile tri generacije, pla- 
kale se i smijale od ushita nad oslobođenjem trojedne kra- 
ljevine Hrvatske, Slavonije i Dalmacije. 


Dalski je osjećao svoju dužnost, da sarađuje sa svojim 
narodom, da pati i da se raduje zajedno s njime. Ušao je u 
Sabor. Na Markovom trgu. On, Radić, Trumbić. Hrvatski 
pisac pretvorio se u hrvatskog političara. 


Ali samo na kratko vrijeme. Osjetio je, da politika nije 
za njega. U njega je previše duše i previše srca. On je samo 
Zagorec — obični hrvatski Zagorec, sposoban da napiše 
najdivnije hrvatske romane, ali nesposoban, da balansira 
kao žongler između dva svijeta, koja se ne će i ne mogu 
nikada razumjeti. U toj epohi nastali su njegovi »Pron e- 
vjereniideali«. Ali ovaj roman nije vezan na Zagorje 
— u tome romanu cijela trojedna kraljevina govori na nje- 
gova usta. | 


Hrvatski narod prolazio je dušom gredičkoga gospodina, 
plemića. Prolaze legije naroda, prolaze svi oni spuštene 
glave, oronula čela, tmurna pogleda. Prolaze generacije, kao 
što su nekoć prolazile zagrebačkim ulicama, kada se glavni 
grad nadimao od ushita i blaženstva. 

Prolazi taj narod i zna, da se u duši starog, sijedog 
-arbitera stvaraju slike, nižu sižeji, rasklapaju stranice no- 
vog, velikog romana. Ali romana od krvi i mesa, romana 
čije su korice stare Gredice, stranice njegova vlastita koža. 
a duša romana — njegova duša. Iznio ga na papir nikada 

nije, jer je umro zajedno s glavnim junakom svojega 
romana. 


Danas je Đalski mrtav. Danas se može pisati o njemu 
svakojako, jer on to više ne može ni vidjeti ai čuti. Matoš 
na jednom mjestu piše: »Hrvatska smrt očevidno ima više: 
ukusa od hrvatskog općinstva.« 


Ove su se Matoševe riječi i opet ispunile. 
k 


Dalski je 6. veljače ove godine umro u osamdesetiprvoj 
godini svog života u Gredicama. U dvorcu, gdje je proveo 
Skoro cijeli svoj život, u srcu hrvatskog Zagorja. Lijes su 
mu iz dvorca do crkve iznesli studenti zagrebačkog Sveuči- 
lišta, a od crkve do groba nosili su ga seljaci — njegovi. 
Zagorci. 


Slava mu! 


šk 


"LP 


ooo 

RUDOLF ZAPLATA: 
ĐALSKI KAO SURADNIK »NADE« 


Za vrijeme od 1895.—1903. godine izdavala je: zemalj- 
ska vlada za Bosnu i Hercegovinu u Sarajevu književno- 
ilustrirani časopis »Nadu«, kome je na [čelu kao glavni 
urednik bio visoki bosanski upravni činovnik Konstantin 
Hormann, a stvarni urednik Silvije Strahimir Kranjčević. 
U doba izlaženja bio je taj časopis na zamjernoj visini, jer 
su u njemu sarađivali najpoznatiji domaći, a i mnogi strani 
književnici i umjetnici. U to doba je bosanska vlada morala 
da vodi bezbojnu politiku u Kalajevom duhu, pa je prema 
tome morao biti nastrojen i glavni urednik. Ovaj stav bo- 
sanske vlade kao pokretača toga časopisa dao je povoda 
srpskim književnicima da se apstiniraju od suradnje, na 
koju su bili također pozvani. I u ime te grupe srpskih knji- 
ževnika uputio je Zmaj Jovan Jovanović u jesen 
1894. godine, dakle u oči izlaženja »Nade«, glavnom ured- 
niku u tome smislu putem štampe otvoreno pismo. To 
pismo je imalo odjeka. Tako je između ostalih 1. prosinca 
1894. god. dr. Lujo knez Vojnović iz Dubrovnika 
uputio H&rmannu pismo, u kome između ostalog kaže i ovo: 


»»Nada'' će dakle doskora ugledati svijetlo. Dozvolite mi ovom 
prilikom, gospodine savjetniče, da Uas nešto upitam. Pismo Zmaja 
Jovana na Uas upravljeno uznemirilo je sve književnike srpske i 
hrvacke. Ja ga, sa svoje strane, nijesam nikako mogao da dovedem u 
sklad sa očitovanjem što ga dadoste našoj skupštini u Sarajevu. Ui 
onom prigodom izvoljeste izrično naglasiti da će književnici n e-bosanski 
smjeti rabiti po volji ime srpsko ili hrvacko, dočim će sama redakcija 
bitš bezimena prema sadašnjem bos. sistemu, pa tako donositi bezimene 
š stvari pisane od Bošnjaka. Ja tome exposć-u nijesam mogao prigo- 
voriti ništa, jer zajamčivši nama Srbima i Hrvatima služenje našijeh 
marodnijeh naziva za jezik, ja sam z druge strane razumijevao da g. 
Kallay ne može pour nos beuax yeux odstupiti od svoje svagdašnje 
Politike u Bosni. Ali nadođe Zmajevo pismo, iz kojega razumijem da 
je u odnosnoj okružnici (koju ja, u ostalom nijesam primio) zatajeno 
to osnovno načelo lista. Kako mi to dakle nije jasno, molim Uas lijepo, 
£03sp. savjetniče, da izvolite protumačiti pravo stanje stvari eda umirim 
i sebe s mnoge moje prijatelje ...« 

U prvi mah je izgledalo kao da će nastati jedinstveni 
bojkot. Ali ubrzo iza pojave lista počeli su mu mnogi od 
tih književnika prilaziti kao suradnici. Neki su na račun 
toga dizali zamašnije predujmove, a da nikad ništa nisu 
napisali, kao što je na pr. bio Janko Veselinović, 
koji je šta više u jednom pismu uredniku Hormannu sa- 
općio u najširim potezima i glavni sadržaj romana, koga je 
namijenio »Nadi«, a od toga romana nikad ni jedno slovo 
nije ugledalo svijetla. Drugi su opet iz te grupe književnika 
i pjesnika surađivali dosta marljivo uz razne uslove. Tako 
na pr. Jovan Dučić piše osim ostalih pisama 15. travnja 
1897. godine iz Mostara uredniku Hčrmanu i ovo: 


»Gosp. L. Grđić, bivši Uaš suradnik, izvještavajući me o jednom 
mom rukopisu kod Uas, pomenuo mi je da je bila želja Slavnog Uredn. 
»Nade«, da za »Nadinu« kritičku rubriku napišem cjelokupan »Pregled 
srp. književnosti u 1896. god.« Ja se toj želji ne mogoh odazvati prije, 
a odazivljem se tek sad, i to neposredno Uama, gospodine uredniče. — 
Da li ste voljni još i sada, da donesete taj kritički pregled, ne znam, 
ali držim svakako, da bi »Nada« bila uvijek voljna da donosi na pojo- 
dine naše književne novine bilo opširnije studije, bilo kraće kritike, 
recenzije, prikaze i t. d. — Ja bih odmah ovih dana mogao jedan rad 
take vrste da Uam pošaljem. Samo jedan uslov: U svima listovima pa 
i našoj »Zori« sve prozne radove štampam pod nepotpunim imenom i 
pseudonimima, koji su već poznati. To bih morao učiniti i u tom slu- 
čaju, a to bi bio jedini uslov,. za koji molim da me izvjestite, ako je 
moguće odmah. — Za stražnji dio Uašeg cjen. lista, gdje je tih ocjena 
ređe, šiljao bih često i redovno. Pojeziju, kao i drugdje, i u »Nadi« 
bih potpisivao potpuno. — Ako je Slavno Uredništvo voljno da na to 
pristane, molim da mi se u ime predujma pošalje 60. for. (šesdeset) a 
rukopise dovršiću i otpremiti odmah po prijemu.« 


I tako su se redala pisma pojedinaca, na koje se nakon 
objave Zmajevog otvorenog pisma nije moglo računati. Je- 
dini je Zmaj Jovan ostao dosljedan i na sve pokušaje ured- 
ništva nije htio da se odazove. 


Kada je koncem prosinca 1903. godine prestao taj ča- 
sopis izlaziti, pohranjen je bio njegov cjelokupni arhiv u 
Zemaljskom muzeju u Sarajevu, gdje je pao u zaborav. U 
jesen 1930. god. počeo sam ga pregledavati i u njemu našao 
dosta zamašan broj dosada još nigdje objavljenih pisama 
mnogih naših poznatih književnika, umjetnika i ostalih 

javnih radnika. Među tim pismima ima ih nekoliko i od 
pokojnog Dalskoga, čije su tri novele također izašle u 
»Nadi«, i to 1896. god. »Beg sa Sutle« i »U žutoj kućici«, a 
1899. g. »Sofija«. Sređujući ta dosta mnogobrojna pisma 
imao sam namjeru, da ih jednom zgodom objavim u cije- 
losti, ali ovaj nenadani smrtni slučaj izlučio je njegova 
pisma u posebni članak. 


Pisma pok. Đalskog zatečena u »Nadinom« arhivu nisu 
mnogobrojna, a i njihov sadržaj nije od nekoga naročitoga 
odsudnoga značaja, ali zato ipak mislim, da je za portrait 
jednog književnika kao što je bio pok. Đalski često važna 
i jedna na oko neznatna bilješka. U svemu sam našao osam 
pisama i dopisnica i jedan brzojav, od kojih su neka upu- 
ćena osobno uredniku Hormannu, druga Kranjčeviću, a 
jedna dopisnica uredništvu. Mi ćemo ta pisma ovdje do- 
nijeti kronološkim redom. 


Na 25. siječnja 1896. piše Đalski iz Zagreba uredniku 
Hdormannu: 


»Velmožni Gospodine! Prije jedno desetak dana poslao sam za 
»Nađu« na g. S. Kranjčevića jednu crticu u obliku zapiska pod nazi- 
vom: Beg sa Sutle. Do danas niesam primio od njega nikakva odgo- 
vora, a čitam jučer u novinama telegram, da je neki g. Hubmayer 
Preuzeo uredništvo, po tom sudim, da su se možda velike promjene kod 
»Nade« zbile, pa da g. Kranjčević nestoji više u svezi sa žurnalom. — 
Za taj slučaj molio bih Uas, da se za rukopis pobrinete, da se ne bi 
izgubio, i ako Uam za »Nadu« ne bi priličan bio, to bih Uas liepo 
molio, da biste mi ga odmah povratili, jer bi ga i ovdje trebali. — 
Za svaki slučaj molio bih, dvie tri rieči, je li je rukopis stigao u Sa- 
21ajevo? — Moleći Uas, da izvinete moje dodijanje i preboručujući se 
Uašoj blagonaklonosti, bilježim se s počitanjem Lj. Babić Gjalski.« 


Uredništvo mu je 29. siječnja odgovorilo, da je njegov 
rukopis već u štampi, a za Hubmayera veli mu Hdormann 
doslovno ovako: 


»Ona vijest krupna je »divlja patka«, jer je g. Hubmajer, neka- 
danji ustaški vogja stupio u moja uredništva tek kao pomoćni organ. 
Kolo mojih saradnika, u kojem g. Kranjčević zauzima odlično mjesto 
tako je opterećeno da nam je Hubmajer za sitnije poslove dobro 
došao.« 

Na 1. VII. 1896. piše Đalski Hormannu: 


»Uaš brzojav sam sinoć primio i javljam Uam, da pristajem. 
Izvolite dakle odrediti, da će se novac poslati što prije na adresu: mil. 
gosp. Uilma pl. Babić, u Zagrebu, Međulićeva ulica br. 30. S pošto- 
vanjem Babić.« 


Ovo se pismo odnosilo na rukopis novele »U žutoj 
kućici« i iz koncepta odgovora se vidi, da je na 4. VII. 
1896. poslat predujam od 200 for. Ali prije nego što je to 
učinjeno poslao je Đalski uredniku jedno pismo (bez da- 
tuma; na poleđini je H&rmann napisao ad acta 6. VII. 1896.) 
u kome veli: 


»Oprostite da Uam opet dodijavam no nije druge, — moram da 
idem na liečenje pa trebam novaca, a kako niesam poradi bolesti ove 
godine dosta napisao, to mi je ciela moja zarada u pripoviesti, što ju 
poslah »Nadđi« i za koju doznajem, da ste ju odlučili primiti u list. 
Molim Uas stoga, da mi doznačite predujam i učinite odredbu, te bi 
mi ga što prvo iz Sarajeva odposlali, jer moram da već koncem mje- 
seca idem. Iznos ne naznačujem, jer ne znam topogledne redakcione 
običaje i propise. Preporučujući se Uašoj blagonaklonosti bilježim se 
unapred zahvaljujući sa osobitim štovanjem Babić Gjalski.« 


Ispod njegovog potpisa napisao je Kranjčević ovu bi- 
lješku: 

»Dne 1. UII. zatražio pisac brzojavno predujam od fl. 400, ili 
rukopis. Zamolio g. savjetnika uputu. Na to stigao od pisca priloženi 


telegram. Kranj.« — Priloženi telegram datiran 1. UII. 1896. u Zagrebu 
a adresiran na Kranjčevića glasi: »Pridržite rukopis — Đalski.« 


Bit će da obećani predujam nije na vrijeme stigao i 
Đalski je na 17. VII. 1896. iz Novog Vinodola uputio dva 
pisma i to jedno Kranjčeviću u Sarajevo, a drugo Hor- 
mannu u Budimpeštu, koji je tada tamo privremeno boravio 
kao ravnatelj bosansko-hercegovačke izložbe. H6&rmannu 
piše: 


»Iz lista što ga primih iz Zagreba saznajem, da »Nada« još uvi- 
jek nije odposlala predujam, kako ste Uašim brzojavom bili obrekli i 
našto sam ja od svoga zahtieva bio odustao. Molim Uam stoga da izvo- 
lite izvidjeti, što je na stvari i odrediti, da mi bude predujam od 200 
for. odmah poslan, ovamo u Novi«, a Kranjčeviću piše istog 
dana: »Iz pisma što primih iz Zagreba saznajem, da moja gospodja 

još uviek nije primila od »Nade« zahtievani po meni i po uredništvu 
obrečeni predujam od 200 for., akoprem je novac morao već 77. t. g. 
iz Sarajeva stići, u smislu Hčrmannove brzojavke. Molim Uas stoga, 
da bude uprava »Nade« zadovoljela što prije svojoj obvezi # novac 
poslan ovamo meni.« 


Hormann je naredio da se požuri i iz arhiva se vidi, da 
je 20. VII. reklamirano. — Pošto je pripovijest »U žutoj 
kućici« bila cijela odštampana piše Đalski na 15. XII. 1896. 
iz Zagreba Hormannu: 


»Moja pripoviest »Žuta kućica« dovršena je u »Nadi«. Po tom 
Uas molim najuljudnije, da izvolite shodno odrediti, da bude također 
isplaćena i obračun učinjen svakako još prvo Božića. Tom prilikom 
molim Uas, da glede korektora kod lista štogodj odredite, jer takovih 
diskarskih — odnosno korektorskih pogrješaka još niesam doživio.« 


Uredništvo mu je 17. XII. poslalo ostatak honorara, ali 
o spomenutim pogreškama nije ništa spomenuto, kako se 
to vidi iz koncepta odgovora. Pošto Đalski nije primio 
obračun to 16. I. 1897. piše uredništvu: 


»Niesam prvo poslao namire, jer jednako očekivah obračun, nu 
toga nema i nema, pak Uam šiljam potvrdu stime, da očekujem što 
Prvo račun, da znadem kako računati.« Uredništvo mu je želji odmah 
udovoljilo. 


Na 17. 1I. 1899. god. obratio se uredništvu dopisnicom: 


»Baš dne 10. II. 99. poslao sam preporučeno namiru za honorar 
»Sofije« na adresu presvietlog gosp. c. kr. dv. savj. Hormanna, kao 
urednika — a da tog honorara do danas nisam primio. Umoljavam da 
mi se novac kretom pošte šalje, kao što je u pismo bilo rečeno, da će 
nakon priposlane namire novac biti dostavljen.« Na 20. II. uredništvo 
mu je molbi udovoljilo. 


Od tada pa do konca izlaženja »Nade« (1903.) Đalski 
se nije više javljao svojim radovima. Osim navedenih pi- 
sama naišao sam i na neka njegova i njegove gospođe, ko- 
jima kod Hermanna zagovaraju Kuhača, ali o tome će biti 
govora jednom drugom zgodom. 

BOŽIDAR STARI: 


SELO DOLAZI 


Na dva se područja javni život današnjice osobito jako 
odvija: na području posve političkom i na području eko- 
nomskom. I jedno i drugo postavljaju svoje probleme, koje 
treba riješiti, ne tek površnio, nego potpuno, treba im dati 
novu, potrebama i stvarnosti diktiranu sistematizaciju. 

Tek, politička pitanja dominiraju. Na svakom, tako 
reći, sektoru Evrope postoji po koji krupan politički pro- 
blem, koji čeka svoje konačno rješenje, a svaki od tih ne- 
riješenih problema priječi pravi napredak u uspješnim rje- 
šavanjima na onom drugom području, ekonomskom. A i 
ne može se bez pravednoga i definitivnoga rješenja poli- 
tičkih pitanja preći na stvaranje nove socijalne sistemati- 
zacije, koja bi predstavljala konačni oblik djelatnosti na 
tom području. 

Narodi Evrope čekaju nestrpljivo rješenje evropskih 
političkih problema, jer danas nema naroda, koji ne bi na 
tim pitanjima bio izravno zainteresiran. A oni, koji bi tomu 
i mogli doskočiti, sumnjičavi su, puni nepovjerenja jedni 
prema drugima, a zapravo figure na kapitalističkoj šahov- 
Skoj dasci. 

Nosioci kapitalizma vrlo dobro znadu, a danas, kad je 
kapitalizam ušao u fazu svoga konačnoga raspadanja, pogo- 
tovo, da po definitivnom rješenju tih političkih pitanja 
dolazi mahom i njihov. konac. Stoga oni upravo po sistemu 
potiskuju svugdje sve one elemente u narodnom životu, 
koji su nosioci nove sistematizacije društva, koja se osniva 
na interesu narodne cjeline poštivajući sve opravdane inte- 
rese pojedinaca. 

Dakako, ovakove prilike najteže osjeća seljak, jer je 
upravo seljak onaj, komu je kapitalizam i njegov duh po- 
rušio sve ono, što je predstavljalo pozitivne tekovine se- 
ljačkoga života, izvore seljačke i narodne snage: dom, za- 
drugu, imovinu itd. Kapitalizam je seljačku ekonomiju do- 
veo na rub propasti, a seljaka u mučnu borbu za svoj opsta- 
nak, u kojoj se seljak sve više zaduživao i sve više pro- 

padao. Na seljaka prebacivao se teret za teretom upravo 
do apsurda. A što to znači u narodu, koji je sastavljen u 
85% od seljačkoga pučanstva, razumnu čovjeku nije po- 
trebno dalje razjašnjavati. To je opća pauperizacija, šta- 
više put usmrćivanju jezgre narodnoga organizma, koja 
može dovesti do smrti cijeloga narodnoga kolektiva. 

Samo narodi ne propadaju, propadaju sistemi. Narodi 
su vječni, oni se obnavljaju i osvježavaju, jer su prožeti 
krvlju i dušom. Oni štaviše stvaraju sami oblike svoga. ži- 
vota, organički i odozdo, tek im se to ne dopušta 
realizirati, nego se silom i lukavstvom potiskuje. Narodu 
se ne mogu oteti one tekovine, koje su se srasle s njegovom 
narodnom sviješću i koje su putem dragih mu tradicija stva- 
rale narodni duh i autohtonu narodnu kulturu. Danas je 
naš seljak, više nego ikada, svijestan, što njemu znači nje- 
gov dom, zadruga, zemlja, njegova kultura i njegov duh. 
Prožet tom spoznajom on se opire razornom djelovanju 
suvremenoga još kapitalističkog sistema, koji ga silom pri- 
lika vodi u organiziranu borbu za sticanje svih svojih 
prava. Seljak hoće ne polovična, nego potpuna rješenja, 
hoće revalorizaciju svoje ličnosti i svoga kolektiva, hoće da 
bude zdrav temelj narodne zgrade, na kojoj će biti onakova 
fasada, kakova odgovara seljačkoj i narodnoj kulturi, se- 
ljačkom i narodnom duhu. 

Šteta je samo, da je naše selo postalo političkim fakto- 
rom u pravom smislu riječi, razmjerno vrlo kasno. Da je do 
toga došlo ranije i plodovi bi bili bolji, jer bi inteligencija 
njegova već ranije usvojila seljački i narodni duh, ne bi se 
bila povodila za stranim izgrađenim uticajima i doktri- 
nama, a seljačka borba za životna prava dobila bi organi- 
Ziraniji oblik. 

No prilike čine svoje! Danas je u hrvatskoj inteligen- 
€iji opće usvojena duša seljačke kulture, jer se po njoj na- 
rodni život osniva ne na sili, nego na pravednosti, jer selo 
stvara u čovjeku one sklonosti, koje ga čine društvenim 
bićem, seljačka kultura je kultura dobrote, uzajamnosti, 
kultura marljivosti i opraštanja; seljačka je kultura usko 
vezana s domom, seljak radi po načelima čovječnosti i pra- 
vednosti. »Selo je ono, koje će — kako reče jedan pronicavi 

duh — dati čovječanstvu novi pravac, a odvratiti ga od 
sebičnosti, sebeljublja i pohlepe.« 


Skupivši sve rečene okolnosti i političke i ekonomske, 
možemo reći, da je sav razvitak događaja upravljen u tom 
pravcu, da će narod sam izdignuti s v o j e ljude, koji će biti 
realizatori nove naše društvene sistematizacije izgrađivane, 
ne odozgora prema dolje, dakle diktirane, nego odozdola 
prema gore, izgrađivani organički iz naše zemlje, iz sklada 
sela i grada. A u tom poslu naći će se na okupu svi: i seljaci, 
i radnici i intelektualci vođeni jednom, narodnom mišlju 
uvjereni, da je u toj izgradnji rješenje svih njihovih otvo- 
renih i teških jada. 

ANTE ORŠANIĆ: 
DIJALEKTIČKI MATERIJALIZAM 


METODA MARXOVA EKLEKTICIZMA 


Oduvijek su filozofi nastojali, da pronađu principe i 
metode historijskoga razvoja. Sve to iz jednostavne težnje, 
da se iz historije pronađu kriteriji, zakoni i sredstva, po 
kojima bi se čovječanstvo trajno riješilo egoizma i trajno 
omogućio altruizam. Stoga je to svima filozofima bilo 
prvobitnim zadatkom i ciljem njihovoga cjelokupnog filo- 
zofijsko-historijskoga umovanja. Oni nijesu razmatrali hi- 
storiju kao kronologiju kraljeva i ratova, osvajanja i pljač- 
kanja, kao registraciju događaja historijskoga zbivanja, t. j. 
nijesu zapisivali kako su se zbili događaji u historiji, nego 
su nastojali odgonetnuti zašto se uopće zbivaju historijski 
događaji i socijalne pojave. Historija je nauka o znanju i 
poznavanju historijskih događaja. Filozofija historije na- 
protiv nauka o shvaćanju i razumijevanju historijskih do- 
gađaja. Historija je jednostavno iskustvo, a filozofija histo- 
rije svestrano shvaćanje i razumijevanje toga iskustva. Fi- 
lozofi dakle filozofijom o prirodi i životu — filozofiraju o 
svijetu i društvu. Kod toga je jednima polazna točka — 
duh, a drugima — tvar (materija), jednima spiritua- 
lizam, drugima materijalizam. Opreke su očevidne 
i one se, a da se ne mimoiđe sustavnost, ne mogu uskladiti. 
Stoga nijednoj dosadašnjoj filozofiji historije nije uspjelo, 
da rajem na zemlji ostane na terenu idealističkoga shva- 
ćanja historije, kao što isto tako nijednoj filozofiji historije 
nije uspjelo, da materijalističko shvaćanje historije finali- 
Zzira rajem na nebu. Samo je jedan jedini sistem, t. j. dija- 
lektički materijalizam pokušao, da uskladi — opreke, t. j. 
svede u jednu sustavnu cjelinu dijalektičkumetodu 
historijskoga spiritualizma s principima historijskoga 
materijalizma! 


U vrijeme postanka dijalektičkog materijalizma, formi- 
rana iz dviju kontradiktornih filozofskih sustava, sve je 

bilo u svijetu filozofije uopće, a napose filozofije historije 
— spiritualističko. Svagdje se nazirao duh ideali- 
zama svakakvih mogućih i nemogućih smjerova, punih 
senzacionalističkih determinacija i aforističkih argumenta- 
cija. Različiti filozofi kao Scheling, Hegel, Schopenhauer, 
učiniše idealizam sa svojim hipermetafizičkim apstrakci- 
jama i alogičnim spekulacijama nepristupačnim i nera- 
zumljivim realnom svijetu. Kao da su se idealistički filozofi 
s punim želucima na neki način natjecali, koji će više ljudi 
— s praznim želucima — nahraniti — idejama. 

Marx, kao materijalista, a ujedno spretan eklektik, uvi- 
dio je, da se na takovom idealizmu ne može bazirati nje- 
gova filozofija. Prema tome morao je tražiti osnovu nužno 
na drugoj strani, u materijalizmu i pozitivizmu. I to tim 
više, što je upravo u njegovo vrijeme filozofija (i sociolo- 
gija) bila upravo zasićena psihozom  materijalističkoga i 
ekonomističkog tumačenja historije. No sama ta alterna- 
tivna orijentacija materijalizmu i pozitivizmu, nije još 
bila dovoljna za izgrađivanje doktrine o prošlosti, sadaš- 
njosti i budućnosti ljudskoga roda — u smislu realnosti, 
prirodoznanstvene metode i objektivne sigurnosti. Naime 
kvalitet i kvantitet onoga, što se doumilo iz područja mate- 
rijalizma, a naročito evolucionizma, nije bio sasvim uvjer- 
ljiv u primjeni na ljudski rod, na čovječanstvo. Rudstvo je 
imalo svoje zakone razvoja, bilinstvo svoje, životinjstvo 
svoje. Čovječanstvo, kao nešto različito i od rudstva, i bi- 
linstva i životinjstva, u svojem posebnom razvoju nije 
moglo imati zakone — tuđega razvoja. Moralo je imati 
svoje. Ali jer nije bilo u materijalizmu zakona, po kojima 
bi se mogla predvidjeti »budućnost čovječanstva«, nije se 
još mogla stvoriti »nauka«. Materijalizam je imao pre- 
malo onoga, čega su hegelijanizam i idealistički dijalekti- 
zam imali — previše! Marx da riješi taj problem, »posu- 
đuje« od hegelijanizma njegovu dijalektičku metodu i 
ujedno zadržava materijalizam i tako stvara konfuznu 
»nauku« dijalektičkoga materijalizma. 

X 

Marx je htio ostvariti filozofiju na materijalističkoj 

bazi i zato je morao eliminirati sve ono, što je kod Hegela 

bilo duhovno. I tako eliminirajući sva razmatranja o apso- 
lutnom biću, umovanja o njegovim kvalitetama s njegovim 
konkretizacijama, te izvođenja objektivacije pantheosa u 
historijskom zbivanju čovječanstva, on zadržava samo dija- 
lektičku metodu teze, antiteze i sinteze, dinamike čovje- 
čanstva i tročetvrtinski takt kao ritam te dinamike. 

Na taj način dijalektička metoda gubi svoj pravi smi- 
sao, ali to Marxa ne smeta, jer on je bilo gdje morao naći 
neku metodu. Eklektika je poslije toga bila veoma jedno- 
stavna. Raspolagalo se s osnovom i počelima (materija- 
lizmom u širem smislu, ekonomizmom u užem!), zakonima 
i metodom, dijalektičkom metodom teze, antiteze i sinteze, 
te pozitivizmom, a materijal, kojim se trebala izgraditi 
doktrina, nalazio se u neposrednoj realnosti. Zgrada je na 
taj način imala sve. I projekt, i bazu, i materijal i graditelja, 
pa se stoga mogla veoma lako izgraditi! 


Xx 


Hegelovo se apsolutno biće jednostavno zamjenjuje — 
materijom. Konsekventno, jednostavno se isključuje 
sve što je u vezi s apsolutnim bićem, te njegovom konkre- 
tizacijom i objektivacijom. Konkretna forma apsolutnoga 
bića, t. zv. pantheos, kao primarni uvjet i prioritetni faktor 
cjelokupnoga historijskog razvoja nadomješta se konkret- 
nom formom materije u čovječanstvu, društvo ekono- 
mizmom, ekonomskom strukturom društva (tehničkim sred- 
stvima i ekonomskim odnosima). Idealistički je pantheos 
na taj način sasvim zamijenjen s materijalističkom tehni- 
kom (ekonomijom), a spekulativni pojam kontradikcije (u 
dijalektičkoj metodi) nadomješta se isključivo ekonomskim 
pojmom neravnoteže. Isto se tako razvoj čovječanstva kao 
cjelina, (u kojem je teza — idealni i apsolutni duh s odgo- 
varajućim atributima i sredstvima, antiteza: konkretni i 
relativni, a sinteza — konkretni i apsolutni) — revidira kon- 
kretnom formom materije — tehnikom i ekonomskom 
strukturom društva. Stoga je u razvoju čovječanstva kao 
cjeline po dijalektičkom materijalizmu teza: komunizam 
s odgovarajućim atributima i sredstvima; antiteza: indi- 
vidualizam, a sinteza savršeni kolektivizam. 

Dijalektička metoda  pantheosa prestaje na taj način 
biti idejom voditeljicom čovječanstva i zamijenjuje se dija- 
lektičkom metodom materijalizma. I zato je po Marxu 
osnov razvoja u društvu ekonomska struktura, koja 
uzrokuje legalnu i političku, religijsku, estetičnu i filozo- 
fijsku superstrukturu kao ideološke tvorevine i nakit dru- 
štva i kao sjene i opsjene ekonomskoga stanja društva. I 
zato, kao što kod Hegela historijskom nuždom pojedinoj 
formi duha odgovara samo jedna ideja, drugoj samo druga, 
tako isto sada po Marxovu dijalektičkom materijalizmu 
jednoj formi ekonomije ili tehnike čovječanstva, u nekom 
vremenskom razdoblju, prirodoznanstvenom nužnošću odgo- 
vara jedna ekonomska struktura s jednom psihologijom i 
ideologijom, drugoj samo i nužno druga, trećoj treća i — 
konačno recimo finalnoj — finalna. Konkretno: kolektivi- 
stičkoj ekonomskoj strukturi — kolektivistička psihologija 
(društv. odnosi, uprava, jezik i socijalni osjećaji) i kolekti- 
vistička ideologija društva (religiji, filozofija i umjetnost). 


Metoda Marxova eklekticizma je otuda prilično jasna. 
I zato, razmotrena kao čisto logička (da ne kažemo i čisto 
matematska) operacija i nije ništa drugo, nego čista mate- 
matska operacija, supstituiranja materijalizma (točnije eko- 
nomizma kao uži smisao materijalizma) u hegelijanizam 
(točnije njegovu tročetvrtinsku dijalektičku metodu) na- 
mjesto njegova idealizma. 

VILKO RIEGER: 


ZADRUŽNA MISAO 


II. 


Nakon epohalnih djela velikoga engleskog pisca Tho- 
masa Carlyle-a, u kojima je upravo maksimalno razvi- 
jen kult genijalnih ličnosti i dokazano značenje individuuma, 
a napose utjecaj genija u historijskom zbivanju, (što je naj- 
bolje izraženo u djelu »On heroes«, izd. 1841.), nevjero- 
iatno je, da se poslije toga našlo još »učenjaka«, koji su ne- 
girali ličnost kao aktivni faktor socijalnoga progresa. Pa 
ipak teoretici historijskoga materijalizma su oni, koji na- 
laze još i danas, da je ličnost samo sekundaran faktor u hi- 
storiji, dokumentirajući to svoje shvaćanje tvrdnjom, da u 
društvu vladaju stalni zakoni evolucije, da je socijalno zbi- 
vanje uslovljeno ekonomskim uvjetima i načinom produk- 
cije i da je stoga novi socijalistički poredak neizbje- 
živanužnost. Ovo zastarjelo fatalističko shvaćanje na- 
lazi vrlo malo pristaša među učenjacima, jer je više nego 
jasno, da je upravo ličnost onaj glavni pokretač, koji 
stvara, izgrađuje i pokreće socijalno zbivanje. 

Determinizam u historiji zabacuju danas već svi suvre- 
ineni učenjaci, jer ga pobija sam život i činjenice života: 
pa i razvoj zadružnoga pokreta u evropskim zemljama ne- 
osporivo nam dokazuje ogromno historijsko značenje lič- 
nosti. Kao primjer može nam služiti razvoj nimske za- 
družne škole, kojega opisuje Ch. Gide u svojoj brošuri 
»L' ćcole de Nimes«. 

Francuski grad Nimes bijaše svojevremeno birokrat- 
ski i dosadan provincijski gradić, u kojem nije bilo upravo 
nikakovih preduvjeta za razvitak kakova socijalnoga po- 
kreta. Pa ipak, jake ličnosti Charlesa Gide-a, Ed. de 
Boyve-a i August Fabre-a, pokrenule su tu čitav niz socijal- 
nih organizacija (sociološko društvo, konzumne zadruge 
it. d.), i stvorili ideologiju nimske zadružne škole. U ovom 
slučaju potpuno zatajuje i teorija millieu-a i ekonomskoga 
determinizma, jer se utjecaj sredine i ekonomskih faktora 

nalazi sasvim u pozadini, dok se kao inicijatori važnih 
društvenih gibanja ističu jake ličnosti velikih ljudi. — Eko- 
nomski faktori i utjecaj millieu-a svakako se od neke, kat- 
kada i odlučne važnosti, ali tek u glavama ljudi niču ideje 
i stvaraju se planovi. Veliki ljudi bili su u povijesti pokre- 
tači zamašnih akcija, pa i u zadružnom gibanju pojedinci 
su bili oni, s kojima je rasao i padao zadružni pokret. Ta- 
mo, gdje su poštene i inteligentne, sposobne ličnosti uprav- 
ljale zadružnim pokretom, tu je on napredovao, a gdje ni- 
jesu valjali činovnici i upravitelji, zadrugarstvo je dolazilo 
na rub propasti. 

Usporedimo samo dvije zemlje Francusku i Englesku. 
Obje s gotovo istim preduvjetima za zadružni pokret i u 
punom razvitku kapitalističkoga društvenoga sistema. Pa 
ipak, kolike li razlike? Engleski zadružni pokret broji se 
među najjače na svijetu po svojim orijaškim organizaci- 
jama i zadružnoj produkciji. Do današnje snage uzdigli 
su ga samo nesebični i jaki individuumi, koji 
nijesu prezali ni pred kakvim žrtvama. Ponajprije rochdal- 
ski pioniri na čelu s Charlesom Howarthom, a kasnije mar- 
ljivi zadružni radnici engleskoga pokreta Vansittart-Neale, 
Th. Hughes, Ch. Kingsley, F. D. Maurice, F. Ludlow, po- 
stigli su svojim mukotrpnim radom, da se zadružna ideja 
popularizirala među svim staležima. Od njih se naročito 
isticaše Vansittart-Neale, koji je posve besplatno 
čitav svoj život služio zadružnoj ideji, kao tajnik engle- 
skoga saveza konzumnih zadruga. I u malome finskome na- 
rodu, zadružni se pokret nalazi na velikoj visini, ali njegov 
uspješni razvoj nije primarno rezultanta povoljnih okolnosti, 
već produkt rada poštenih i dobrih, nesebičnih ljudi, ko- 
iima bijaše vođa jaka ličnost, naime prof. Hannes Gebhard. 
U Danskoj S. Jorgensen, u Njemačkoj Fr. W. Raiffeisen, 
H. Schulze-Delitzsch, prof. V. Aimć Huber, H. Kaufmann, 
Robert Schloesser, u Madžarskoj grof _Karolyi, u Italiji 
Luigi Luzzati i Giuseppe _Mazzini, u Francuskoj Charles 
Gide i dr., sve su to bili ljudi, koji su na zadružni pokret 
imali velik utjecaj i s njime upravljali dugi niz godina. 

Zadrugarstvo nalazi zbog toga u ličnosti najvažniji fak- 
tor socijalnoga progresa. Važne socijalne i ekonomske pro- 

mjene treba da proizrastu od oz do, iz naroda, od ličnosti. 
Tu karakteristiku zadružnoga pokreta lijepo izrazuje M a z- 
zini, kada veli, da dobri ljudi čine i loše orga- 
nizacije dobrima, a loši i dobre organiza- 
cije pretvaraju u loše. Klicu napretka treba zato 
tražiti dolje, u samome narodu, a preobražaj ljudskoga dru- 
štva treba da dođe odozdo, od ličnosti. Dekretima se vrlo 
rijetko mogu stvoriti dobre socijalne institucije, isto tako 
kao što se zakonima ne mogu iskorijeniti ljuđske mane i 
stvoriti »idealno« komunističko društvo. 

Reformaciju i odgoj ličnosti postavljaju na prvo mje- 
sto najpoznatiji pristaše zadružnoga pokreta kao Robert 
Owen, V. A. Huber, dr. William King, Lady Byron, Giu- 
seppe Mazzini, Edw. Thomas Craig (osnivač zadružne kolo- 
nije Ralahine), koji su bili većinom u vezi s odgojnim za- 
vodom Emanuela von Fellenberga u švajcarskom mjestu 
Hofwyl i zanosili se socijalno-pedagoškim idejama J. H. 
Pestalozzia. Pod njegovim je utjecajem bila velika većina 
zadružnih teoretika. Konzekvencije ovih socijalno-peda- 
goških naziranja govore nam, da se zapreke za socijalnu re- 
formu nalaze u prvom redu u nedostatku zadružnoga duha, 
zadružne svijesti i u egoističnom stremljenju svih indivi- 
duuma. I zbog toga, u svojoj posljednjoj etapi, razumno 
društveno preuređenje je odgojni problem, što je 
priznao i sam dr. Franz Oppenheimer, koji se o tome uvje- 
rio, kada je počeo sprovoditi u život i praksu svoju kolo- 
nizacijsko zadrugarstvo (Siedlungsgenossenschaft). Odga- 
janje ljudi i međusobno njihovo sporazumijevanje počam 
od porodice, pa sve do najširih društvenih jedinica, t. j.' 
odgajanje za zajednicu u zajednici je najdjelotvornije i naj- 
sigurnije sredstvo da se ostvari pravedno uređeno društvo. 

U kapitalističkom društvenom poretku ukorijenio se u 
ljudskim dušama skrajni individualistički egoizam, koji se 
ispoljuje u obliku defenzivna (obrambena) i ofenzivna 
(imperijalističkoga) egoizma. No ne samo, da egoizam 
vlada u privatnim odnosima čovjeka prema čovjeku, već je 
on proširio svoju djelatnost na područje narodnoga gospo- 
darstva i pojavljuje se tu u obliku ekonomskoga 
egoizma. Individualistički kapitalizam je doista najpo- 

voljnije tlo za uspijevanje ove otrovne biljke, jer je to re- 
žim egoistične pohlepe za što većim dobicima i režim apso- 
lutističke vlasti manjine nad većinom. To pretjerano nagla: 
šavanje svoga »ja« i taj amoralni odnos između individua 
u ekonomskom životu, hoće zadrugarstvo da ukloni svojim 
poznatim solidarističkim načelom: svi za jednoga, je- 
danzasve. 

Zadrugarstvo nije samo ekonomska organizacija i nije 
mu jedina svrha postizanje ekonomskih uspjeha, već hoće 
da oplemeni egoizam pojedinih individua i da ga zamijeni 
mnogo plemenitijim »zadružnim egoizmom«, čime on do- 
biva _ svojim transformiranjem i drugo ime: altruizam. 
Altruizam počiva na nematerijalnim i idealnim načelima 
uzajamnoga potpomaganja (solidarnosti) i ljubavi prema 
svome bližnjemu. Učiniti ljude dobrim i poštenim, odgojiti 
u njih duh zajednice na štetu egoizma, znači učiniti velik 
korak naprijed u pravcu ostvarenja pravedne ekonomske i 
socijalne organizacije. 

U isti čas pribavlja zadrugarstvo svojim članovima i 
moralne i materijalne koristi. Uzgaja u njima 
solidarnost i uči ih, kako se treba žrtvovati za zajednicu. 
Kochdalski pioniri nijesu mnogo pomogli sebi, ali su po- 
mogli mnogo generacijama, koje su došle poslije njih. Svaki 
čovjek našega vremena treba da je svijestan, da nije sam 
na svijetu. Oni, koji su bili prije, radili su za današnje ge- 
neracije, a oni, koji danas žive, rade za budućnost, za svoj 
narod, za buduća pokoljenja. Na ovu povezanost sadaš- 
njih i budućih generacija, na rad ne samo za sebe, već i za 
drugoga podstiče nas zadružni pokret. »Kada radimo za 
drugoga, najviše smo uradili za sebe«, — rekao je neki po- 
znati zadrugar. Svakako i zadrugarstvo zabacuje onaj po- 
znati egoistički princip »Aprčs nous de dćluge« i proglašuje 
ga nemoralnim. 

Stvarati nove generacije ljudi, koji će se boriti za za- 
jednički cilj, moralna je dužnost zadružne organizacije. 
Ona zato odgaja pomoću zadružne štampe i dobrih pri- 
mjera, a da imade i uspjeha svjedoče nam mnogi pisci. 
Louis Bertrand, historičar belgijskoga zadružnoga po- 
kreta, pokazuje nam, od koliko li je značenja zadrugarstvo 

za belgijske radnike: »Radnik zadrugar brine se više nego 
ostali za gospodarstvo, ženu i djecu, pošteniji je, čita, in- 
teresira se za umjetnost. Jednom riječju, emancipira se in- 
telektualno i moralno u onoj mjeri kao i njegovo ekonom- 
sko blagostanje. Danas je narod bolji, nego pred 15—20 go- 
dina. To je neosporivo.«!) 


Zadružne organizacije nastale su najprije u onim zem- 
ljama, koje ostale nadvisuju moralno, a to su Engleska, 
Škotska, Irska, Danska, Finska, Švajcarska i Švedska. Va- 
žan preduvjet za razvitak zadrugarstva u nekoj zemlji je 
minimalna kvantiteta moralne svijesti i poštenja. Zadružni 
pokret unapređuje moralnu svijest svojih zadrugara i preko 
njih čitave okoline, ali također utječe okolina na zadrugar- 
stvo i formira njegovo moralno značenje. Pojam poštenja 
i pojam zadrugarstva ne daju se razlučiti jedan od drugoga, 
jer, kako veli engleska poslovica, poštenje jenajbo- 
ija politika. A prof. T. Hadley veli na jednom mje- 
stu, da nemoralna trgovina ne može dati ni u ekonomskom 
pogledu pozitivne rezultate, ili, drugim riječima, etički ne- 
valjala gospodarska djelatnost ne može kao rezultat imati 
trajni ekonomski uspjeh. 


Kao organizacija sa idealnim ciljem, »zadrugarstvo teži 
k zvijezdama, ali se pri tome čvrsto drži zemlje« — po- 
znata je rečenica. »Samo one zadruge mogu biti jake, gdje 
nad brojkama vlada ideja«, veli talijanski zadrugar Luigi 
Luzzati, dok Mazzini izrazuje svoj zadružni credo 
ovim riječima: 

»Težimo da riješimo socijalno pitanje ne putem klasne 
borbe, ne putem profesionalnih borbi, koje dovode k sma- 
njenju produkcije i povećanju skupoće, ne putem prelaza 
kapitala iz jednih ruku u druge, što sve ne bi uvećalo opće 
blagostanje, niti putem uništenja privatnoga vlasništva, 
koje je izvor marljivosti, već pomoću stvaranja novih izvora 
kapitala, produkcije i konsumpcije, što se postizava kao 
rezultatdobrovoljnogaosnivanjazadruga.« 


1) L. Bertrand: Histoire de la coopćration en Belgique. 

Zadružna misao afirmirala se nebrojeno puta u histo- 
riji čovječanstva, ne samo u teoriji, nego i u praksi. Gotovo 
u svakom narodu pojavila se na neki osebujan način, pro- 
živjela različne metamorfoze i konačno zamrla, oslabila, ili 
se na neko vrijeme izgubila, da konačno opet uskrsne još 
snažnija i potpunija. Individualističke i etatističke reakcije 
na zadružno načelo mogle su doduše nalaziti primjenu i 
trenutačno pobijediti, ali se uza sve to zadrugarstvo rein- 
karniralo i ponovno ostvarivalo svoje etičke, socijalne i 
ekonomske postulate i uspijevalo u borbi za pravednije 
društveno uređenje. 


I u našem hrvatskom narodu oduvijek je tinjala iskra 
zadružnoga duha. U svojem primarnom obliku nalazi se 
ona u onim prastarim hrvatskim socijalnim institucijama, 
koje su sačinjavale bazu narodnoga života. Obitelj, rod i 
pleme, kao najstarije narodne institucije bile su upravo 
prožete onom solidarnošću, na kojoj se temelji i suvremeni 
zadružni pokret. 


I hrvatska kućna zadruga pokazuje nam naj- 
očiglednije, da je zadružna misao duboko ukorijenjena u 
našem narodu. Ne samo, da kućnom zadrugom vlada pravi 
zadružni duh, nego je što više i njena organizacija u mno- 
gočem slična organizaciji današnjih zadruga. Doduše, kućne 
su zadruge doživjele nakon 1848. godine u našem narodu 
prividan poraz, jer je utjecaj individualističko-liberali- 
stičke epohe nakon ukidanja kmetstva bio i odviše jak. Re- 
akcija bijaše sasvim razumljiva, a potpomogao ju je i novi 
opći građanski zakonik od 29. XI. 1852., koji, kako je to. 
dokazala praksa, nije u skladu s pravnim shvaćanjem na- 
šega seljačkog naroda. 


Već niz godina traži se kod nas reforma toga zakona. 
sa strane uvaženih pravnika i ekonomista (Bogišić: 1894.; 
Strohal: 1905.; Tončić: 1925., a u novije vrijeme dr. Milan 
Ivšić svojom vrlo važnom raspravom: »Temelji seljačkoga 
zakonika«, 1933.), ali da se također i u samom narodu afir- 
mirala ponovno potreba reformiranja općeg građanskog 
zakonika u zadružnome smjeru, dokaz je velika anketa 
Sveze hrvatskih seljačkih zadruga održana g. 1910., na ko- 

joj su se svijesni hrvatski seljaci-zadrugari jednodušno 
izjavili za reformu imovinsko-pravnih odnošaja na selu. 

Zadružna misao sačinjavala je tokom stoljeća, u ovom 
ili onom obliku, sastavni dio narodnoga socijalnoga shva- 
ćanja i, premda na neko vrijeme pokolebana liberalnim 
zakonodavstvom, pojavljuje se danas u novoj formi. 
Usprkos svih nedaća, koje su tokom posljednjih godina za- 
desile hrvatsko seljačko zadrugarstvo, seljaci-zadrugari ni- 
jesu klonuli. Zadružni duh, kao sastavni elemenat psihe se- 
ljačkoga naroda, nije moglo izbrisati vrijeme, već ga je po- 
treba današnjih dana još više afirmirala. I sigurno je, da će 
to narodno zadružno shvaćanje, koje se pojavljuje već u 
najstarijim plemenskim organizacijama i preko kućne za- 
druge seže sve do naših dana, prevladati sve zapreke, koje 
mu se danas stavljaju. Narodno zadrugarstvo 
morabititemeljnašegabudućegsocijalnog 
uređenja. 

FRAN ŠOJAT: 
ŽENSKI POKRET 


Ellen K e y reče, da će 20. vijek biti vijek djeteta. Bila 
je optimistkinja, prevari se. Svakako drugačije mogao bi 
se nazvati ovaj naš vijek, samo ne vijekom djeteta. Zašto 
ne? S jednostavna razloga: Nema matera, nema otaca, po- 
stoje tek — »roditelji«. Tek muž i žena, koji proživljavaju 
vječni kozmički takt strujanja života, mogu postati majkom 
i ocem, a taj takt ne da se podjarmiti ni u kakav »znan- 
stveni sistem«, ni pod kakav »znanstveni kauzalitet«. On 
je tu od vijeka do vijeka, i badava sve te »pozitivne znano- 
sti« razbijaju atome, elektrone, da dođu do »životne je- 
zgre«. One negiraju ovo vječno kozmičko strujanje života 
i pod njihovim utjecajem skreću i muškarac i žena s puta 
svoga životnog zadatka, oni se — uz prerijetke iznimke — 
pretvaraju u mužjaka i ženku. Ovo dvoje kadri su graditi 
»djecu«, ali ni na koji način nisu kadri stvoriti dijete. 


Odnos između muškarca i žene spada među naj- 
dublje probleme čovjekova života. U doba kultura ne 
pada nikome na pamet da taj problem »tumači« i »ras- 
preda« znanstvenim putem, jer ga proživljava ili barem do- 
življava svatko — ili barem gotovo svatko. Muškarac i žena 
osjećaju, da je to njihov udes, a udes ne možeš ugurati ni 
u koji »znanstveni sistem«, ni pod kakav znanstveni »kau- 
zalitet«. I muž i žena vrše svoju zadaću i svoje dužnosti 
svako na svom polju, i nijedno ne zadire na ono drugo po- 
lje, jer mu je posvema nepoznato i nepoznatim će mu 
ostati. 


»Priroda je uvijek ozbiljna i istinita, pogrešku uvijek 
čini samo čovjek«, — kaže Goethe. A najveće pogreške 
čini čovjek, kad hoće provesti »korekture« na prirodi. Ova- 
kove »korekture« pod svu silu hoće sada da provedu ti 
»moderni« ideolozi, doktrinarci i politikanti i na odnosu 
muškarca i žene. Od tuda i ovaj »ženski pokret«. 


On bi bio do očaja smiješan, kad ne bi bio do očaja 
pogibeljan. Blizanac je »marksizma« i zajedno s njime pot- 

kapa društvo. Komunizam i feminizam najizrazitije su nuz: 
pojave svake civilizacije. Međutim: Još nikada dosada u 
historiji, nisu dosegli takova zamaha kao sad u ovoj našoj 
civilizaciji. 

»Slobodan duh« ove kozmopolitičke civilizacije nadu- 
va se svojim »liberalizmom«, međutim je taj »liberali- 
zam« do u srž svoju antiliberalan i intolerantan, ubija svaku 
ideju, ubija misao. Kozmopolitizam nije tek akulturan, on 
je antikulturan. Svaka kultura nikla je iz žive majke 
zemlje i vječno je povezana s ovom, iz ove crpe ona svoju 
snagu. Kozmopola, grad, otrgli su se od majke zemlje, pri- 
grlili su civilizaciju, koja potpunoma negira život zemlje, 
grude. Zemlja i gruda za civilizaciju je nešto mrtvo, negi- 
bivo, nepokretljivo, namjesto ove negibive, nepokretljive 
grude _ dovodi civilizacija vanredno gibljiv i pokretljiv 
»Novac«, a uz ovaj odmah se pribije i te kako gibljiva, 
elastična, pokretljiva »gola ženka«. To su dva glavna idola 
ove naše kozmopolske civilizacije. Ovo i samo ovo je plod 
svih tih »pozitivnih znanosti«. Tu nema misli, nema ideje, 
nema logike, nema etike. Nema sumnje, u životu vlada ono 
kruto: »Der Wille zur Macht«, težnja za moći, ali čovjek 
je biće ne tek gologa fizisa, već je on biće i metafizisa, a 
ovdje vlada »Der Wille zum Wert« — težnja za vred- 
notom. Pa ako čovjek civilizacije ističe samo težnje za 
moći, tada on sam sebe snizuje na razinu nerazumne živo- 
tinje, zvijeri. I komunizam i feminizam teže samo za moći 
i vlašću, ma pod koju cijenu. Zato su oni do u srž svoju 
antiliberalni, antilogički, antietički, antisocijalni. Komuni- 
zam je očito surov, prostački nasilan, krvavih očiju, krva- 
vih ruku, feminizam je na oko fin, otmjen, u rukavicama, 
salonski, služi se vanredno mimikrijom, izvanredno elasti- 
čan. Ali promatraš li ga iz bliza, brza ćeš opaziti, da je on 
do u srž svoju bahat, nasilan, intolerantan, prostački, da 
gramzi za apsolutnom vlašću. On markira svoju žudnju za 
apsolutnom prevlašću sladunjavom izjavom, da hoće neku 
»ravnopravnost« žene s muškarcem, ali uistinu teži 
tek za time da žena potpuno prevlada nad muškarcem. Ovo 
najratobornije feministkinje i ne poriču: one ističu priori- 
tet materniteta nad paternitetom. I komunizam i femini- 

zam, tim su pogibeljniji, što im na čelu stoje snažni mu- 
škarci i žene, koji izvrsno znadu baratati sa »šlagvortima« 
i ovima uzbibati amorfnu masu kozmopole, grada. 

Najopasnija »internacionala« po čovječje društvo jest 
x»ženska internacionala«. Unamuno u svom romanu »Ma: 
gla«, spominje riječi staroga holandeskoga pisca »Dok svaki 
muškarac ima svoju dušu, to postoji samo jedna jedincata 
duša žene. Od ove jedne duše dobiva jedna žena komadić, 
koja veći, koja manji. Zato su u biti sve žene jednake!« 
Proučimo Ji moderni feminizam i nehotice nam se nameće, 
da dademo pravo ovom holandijskom piscu. 


Feminizam — kao i komunizam, upire se samo na »po: 
zitivne znanosti«, priznaje samo zakone fizike i poriče 
svaku metafiziku. Međutim zakonima fizike moguće je 
protumačiti samo odnos između tijela i tijela, objekta i 
objekta, ali ni na koji način između duše i duše, subjekta i 
subjekta. Ovaj odnos mogu tumačiti samo zakoni meta- 
fizike. 

Muž i žena sastoje se od tijela i duše i zato se moraju 
pokoravati i zakonima fizike i metafizike, življenja i života. 
Što je življenje to znademo; što je život to ne znamo i ni- 
kad ne ćemo saznati. Muž i žena ne razlikuju se tek po 
izgradnji svojih tjelesa, već daleko više po biti svojih duša. 
Po zakonu fizike ne mogu u isti čas na jednom mjestu biti 
dva tijela. Po zakonima metafizike mogu dvije duše u isti 
čas biti na istom mjestu, a da ni jedna ne gubi ni malo od 
svoga »ja«, što više, duše se recipročno jačaju, doživlja- 
vaju i proživljavaju. Kako? To one same ne znadu i u tome 
jetajna! | 

Žena je kud i kamo povezanija uz fizis, nego li muž, 
ali joj to muž ne upisuje u zlo, jer to nije njezina krivnja, 
nego njezin udes. Muškarac je kudikamo povezaniji uz 
metafizis, ali on se time ne hvasta, jer to nije njegova za- 
sluga, to je njegov udes. Povezivanjem fizisa 1 metafizisa 
vrše muž i žena svoju zadaću, a da pri tome ni jedno ni 
drugo ne gube od svoga subjekta, već ih što više jačaju 1 
recipročno pročišćavaju. Tu nema i ne može biti imperativa 
ni sa strane muža, ni sa strane žene, tu je samo imperativ 
vječnoga zakona života, a taj je jedan i isti i u mužu i u 

ženi. Tu nema i ne može biti neke »prednosti« ni mater- 
niteta pred paternitetom, a niti obratno, jer oni stupaju 
vječno zajedno i usporedo. Tko misli drukčije i hoće da 
provede neku »korekturu« na prirodi, taj radi i antilogički 
i antietički. | 

Sva ova natezanja o prioritetu muža i žene potpuno su 
isprazna, šuplja, bez smisla, bez ideje. Ovim nadmudriva- 
njem sve se više otuđuje muškarac od žene, stvaraju se 
dva tabora žučljivih neprijatelja, razbija se društvo, jer se 
razbija njegova prva ćelija: obitelj. Tko dira u obitelj, 
tajjedousvojusržantisocijalan. A točini i komuni- 
zam i feminizam, oba su pogani, prljavi, krvavi i antisoci- 
jalni. Zato ih treba odbijati daleko od sela, za kojim oba 
pružaju svoje prljave ruke. 

Muž i žena ne natežu se o »prioritet«, jer stupajući 
zajedno, vrlo dobro znadu, da je njihova zadaća teška, a 
dužnosti ozbiljne, i da svako od njih imade svoje točno 
određeno polje djelovanja te ne smije zadrijeti na ono 
»drugo polje«! Susretnu li se dvije srodne duše, one se i 
ljube, jer ljubav je postulat i imperativ duša, a ne tjelesa. 
Tijela se produhovljuju i sudjeluju vidljivim načinom kod 
spajanja duša i stvaranja novoga subjekta: djeteta. Tek 
muž i žena, koji tako proživljavaju onu bezdanu tajnu vječ- 
noga kozmičkog strujanja života mogu biti Majkom i Ocem. 

Svemu tome se protivi feminizam i taj vajni »ženski 
pokret«. Rame o rame s komunizmom, opirući se o »pozi- 
tivne znanosti«, koje poriču svaku metafiziku, rastače on 
obitelj i time ruši društvo! Zato prava žena, svijesna svoje 
preteške i časne zadaće, svojih krutih i ozbiljnih dužnosti, 
ne može ni na koji način pristati uz ovaj »ženski pokret«, 
jer je on lišava najveličajnijeg atributa: majke. 

Nema sumnje, nastupit će i opet »vjekovi djeteta« i 
»vjekovi majki i oceva«, kad će svaka žena biti žena, a 
svaki muškarac m u ž. Ali to može doći samo putem kulture, 
a ne putem civilizacije, t. j. onda, kada će se srozati ova 
prokleta civilizacija kozmopola, otrgnuta od zemlje i rodne 
grude i zadobiti pravu vrijednost kultura sela, kultura do- 
brote, opraštanja i ljubavi, koja u sebi nosi onu nesavladivu 
snagu vječnoga, kozmičkoga strujanja života. 

KNJIŽEVNOST 





ZVONKO KUHAR: 


URA U MOJOJ SPAVAONICI 


Kod otkucavanja teškog popodnevnog sata 
u njoj se budi glasna i bučna zvonjava. 
To jedno srce muca u cvrkutu ptičjih jata. 
Njega steže uska hrastova ponjava. 


Ono bi htjelo da nadglasa buku s ceste 

i vlastite korake, što tupo i muklo ječe. 
Privezan na žičnoj uzici, s mnogo važne geste, 
između dvanaest brojaka njegov život teče. 


I kada prečka jače zategne, srce glasnije kuca. 
U uzbuđenju ludo njegova zvona zvone. 

IT stijenka od tuča i posrebrene kovine puca. 
U prašnoj škrinji srce zvoni vedre zone. 


A onda klone i prsne u zanosu dugom. 

Suho, iscrpeno, visi o tankom kuku. 

Ono je skromnije, tiše, obavito sjetom i tugom. 
Ono očekuje pohod nečijih ruku. 


I čeka da pod nečijim dlanovima od radosti i sreće 
opet propjeva ko budna ptica u kavezu. 

I da opet — u dugom hodu — mrtve zanose sreće, 
njišući se u taktu na dugom žičnom navezu. 

ZVONKO KUHAR: 


ROMANTIKA KOD ČITANJA 


U finom povezu i zbijenim, sitnim slovima i recima 
ona ima nešto od posebnih čari. 

Crvena vrpca između stranica budi romantiku o precima, 
skrovite bilješke i požutjeli papir mistikom me dari. 


Kako su dragi ovi slogovi nad kojima je netko gubio oči. 
U njima šume tišine i u stotinu zvona zvone. 

Iz njih se posebna dragost i toplina toči. 

i budi se misao na jedne druge zone. 


S njima me vežu tanke nevidljive niti 

i sva mi strepe čula, i tihi me podilaze srsi. 
Slutim, kako mi srce njihov ures kiti 

i kako sam danas svečan u vrijednosti i svrsi. 


Osjećam, da me pokreću i miluju nečije ruke. 

I da sam bijelo jedro napeto usred luke. 
Osjećam, da sam i ja zbijen u sivost ove sivosti. 
Osjećam razdraganost i živost ove živosti. 


Visokim uzvanicima otvaram oblasti srca 

i puštam da u njih duga četa uđe. 

Pred njom iskrcat ću blago čuvano zanosom škrca, 
samo da im ovdje ne bude strano ni tuđe. 


Nad malom knjižicom s toplinom i dahom antike 
stvara se i pline halucinacija u noći. 

U neznanom zanosu, pun poleta i romantike 
iživljavam sebe u imaginarnoj punoći. 

IVO BALENTOVICG: 


NARODNI PREDSTAVNIK 


Tromom kretnjom počesao se starac Matija Ivić po će- 
lavom tjemenu svoje prosijede glave. Njegove mutne i u 
kutovima zakrvavljene oči bile su uprte u debelo staklo 
zamagljena prozora. U vagonu je bilo sparno i zagušljivo 
kako to obično biva u ranu jesen, kad su vagoni prenapu- 
njeni putnicima. U dimu cigareta, koji se lijeno i nepre- 
kidno motaju po odjelku, ljudi izgledaju kao sjene i lica su 
Sivlja, tajanstvenija, i oči kao da nekako tužnije sjaju. 


Matija je sjedio u kutu, kojega si odabrao na polaz- 
noj stanici i utonuvši u spokojstvo monotonije, koja ga je 
postepeno obavijala, pomalo žmirkao očima. 


Na početku puta, čim je ušao u vagon, živo se osvrtao 
oko sebe. Doživljaj ovakova putovanja bio je za njega pot- 
puno nov. Matija, naime, nije bio naučan putovanju, jer je 
u cijelom svome vijeku, koji je dug već šezdeset ljeta, pu- 
tovao željeznicom svega dva puta. Prvi puta, kad je ženu 
prije porođaja morao otpremiti u bolnicu, a drugi puta, kad 
je bio u gradu nekakav veliki politički zbor (i željeznica je 
bila potpuno badava). A danas sjedi ovdje poput gospodina, 
pa se osjeća sretan i smirenje mu trepi u duši, zadovoljstvo 
lebdi iznad bijela brka; sjedi eto, u svome kutu i prima 
svježe utiske i upija šarolike slike. 

I taj štropot garavih točkova i to drndanje i taj raz- 
govor i ti pospani putnici, što zijevaju široko razjapivši 
usta, sve je to njemu novo i sve ga zanima. Pa ono čuvstvo 
ponosa, da je on ipak prvi čovjek u selu i da ga, brate moj, 
šalju da progovori umjesto njih pred gospodom u velikom 
gradu, da ih obrani od nevolje, koja ih je zadesila dolaskom 
teških dana i navalom gospodskih mudrolija. 

Sjedi on tako u čađavu vagonu i žmirka očima i guta 
pljuvačku u uzbuđenju očekivanja i razmišlja o svemu i 
svačemu. Lijepo je to: sjedneš uz čađavu mašinu, koja samo 
zasopće i poteče. A _ ono, tamo, on već pedeset godina go- 
tovo svakog dana sjeda u svoja kola, u čvrsta hrastova 

kola, bije konje, pljucka preko ljestava, provlači se blat- 
nim njivama i razrovanim cestama. 


Koliko je godina on tako sjedio! Cijeli vijek! I u tome 
miru, u tišini onih lisnatih šuma, u granju i žbunovima, 
među brazdama, pticama i travama, proveo je svoje dane 
razmišljajući o sebi, o drugima — motreći život. Na Mati- 
jinom licu usjekle su se duboke bore; trag je to minulih 
dana: proživio je on mladost u ljepoti slavonske ravnice: 
život je taj bio lijep i pustolovan i, kako ono kažu — idi- 
ličan. Matija je bio čovjek bistar i pametan od prirode, pa 
je često posizao za novinama i knjigama. Postao je Matija 
prvi čovjek u selu. Svoj uspjeh imao je zahvaliti samo svo- 
joj sposobnosti; — svojoj jeguljavoj gipkoći, koja je svoj- 
stvena lakomcima za ovozemaljskim dobrima. Matija je 
zagušio u sebi svoj seljački ponos baštinjen od svojih otaca 
i pokorno je počeo skidati svakome kapu, tko je pod vra: 
tom nosio mašnu. 


— To su gospoda, to je zakon, to je sve. — Tako je 
mudrovao Matija. 


Poslije je Matija ušao u razne odbore, upisali su ga u 
neku stranku, (kojoj on čak nije ime mogao upamtiti!), pro- 
glasili velikim narodnim čovjekom, zakopčali mu na grudi 
nekakav znak i zasipali ga pohvalama. 


Seljaci su u Matiji gledali isprva čovjeka promećurna 
i bezobzirna, dok poslije i sami nijesu počeli polako vjero- 
vati, da je Matija zaista pametna glavica. I Matija se uživio 
u novu ulogu i nije posumnjao u svoju vrijednost, i, nc 
sumnja ni danas, dakako! 


Ushićenje je njegovo doseglo visinu, kad su ga izabrali 
za zastupnika sela Župe i davši mu tako povjerenje, uputili 
ga u sjedište velike Zadruge na glavnu godišnju skup- 
štinu. Prije odlaska sastalo se seosko vijeće i tu je Matija 
dobio glavne upute, kakovo će mišljenje iznijeti u ime sela 
i što treba da kaže: kako su daće velike, a dohoci su ma- 
leni i sve manji i život je sve teži. Treba reći, da su činov- 
nici ove zadruge previše plaćeni, a tko njih plaća? Oni, — 
selo, svi skupa! A selu je teško, pšenica slabo rodi i blago 

crkava od kuge i pokaranje Božje došlo je na zemlju; život 
je težak i svatko je prožet gorčinom. 


— Hoću, dakako, govorio je Matija. Reći ću ja, zna se 
već! Gospoda su gospoda i oni ne vjeruju da je nama te- 
ško. Reći ću ja sve to ovako, kako mi vi to kažete i kresnuti 
ću im u brk sve po redu, ne bojim se ja! 


Tako je uvjeravao Matija svoje ljude, a znao je, da ne 
će opet sve ispasti baš tako. Dakako, ne će oni njega ose- 
dlati, ali mudrost i taktika, e, naravno, to je potrebno naj- 
više kad se govori s gospodom. 


Nagomilavši u duši mnogo tih kombinacija, pošao je 
Matija na put. I ovdje, u odjelku vagona, još mu lunjaju te 
kombinacije u svijesti i isprepliću se novim dojmovima, 
nagomilavaju se. 

Vrijeme je brzo prošlo i doskora upeše se iznenađene 
Matijine oči pogledom u daljinu. Naglo se spustila večer i 
mrak se rasprostro nad zemljom. On ugleda u daljini bez- 
broj sitnih zvijezdica, to bijaše veliki grad — cilj njihova 
putovanja. Željeznica poče usporavti brzinu i putnici, trlja- 
jući pospane oči, počeše oblačiti kapute, grabiti nervozno 
pakete i kovčege. I Matija se ustade, zgrabi svoj zavežljaj 
i spremaše se polako. 

* 


Po gradu je Matija koracao u nekom polusanenom 
stanju: toliko ga je sve to zabljesnulo, da je upravo ustuk- 
-nuo. Promatrao je vrevu oko sebe i vidio je samo vrevu — 
metež; sve se to motalo u njegovim čulima, sve se to go- 
milalo, vrvjelo, šumjelo kao neki vjetrić kad se tek pojavi, 
pa se postepeno razmahuje i njiše granje i kida listove sa 
drveća. | Ša: 

Motri ovo čovjek; sve je ulašteno i lijepo izgleda: godi 
oku! Krasno je to u gradu, razmišlja on i uskrsuje mu pred 
oči blatna cesta: on gazi, gazi, a blato se lijepi za opanak 
i noga mu kleca od umora, biva sve teža, sve teža... 


Naglo se trže, kad se meka, mirisava ruka spusti na 
njegovo rame. Okrenu se plašljivo i kao po komandi odmah 
se nasmija široko i ponizno. 

— Ovo! Gospodin inžinir! Dobar dan želim! Sluga 
sam... (Matija je znao kako se gospoda pozdravljaju)! 


Gospodin inžinir mlad, rumen u licu, izbrijan i nami- 
risan, osmjehnu se i prosu Matiji u lice bljesak svojih bije- 
lih zubiju, zatim mu stište ruku, snažno i pravo prijateljski. 


— Čika Matija, kako ste mi, ha? 


U očima gospodina inžinira Magaša bljesnu iskra iro- 
nije, odraz neke hinjene demokratske vatre i prije nego je 
starac stigao da odgovori, povede ga preko puta i posadi u 
svoj luksusni automobil. 


Zinu Matija i riječ mu zape u grlu. Luksusna kola od- 
raziše njegovu pogrbljenu spodobu: vidio je na glatkoj sti- 
jeni svoje navorano lice, brk, oči. 


On uđe, a limuzina krenu, lagan šum ostađe za njome 
i Matija upre oči pred sebe, motreći gradsku vrevu, staklo, 
reklame, zatim vrati pogled na lice gospodina Magaša i 
poče, glasom izlomljenim i nesigurnim govoriti: 


— Znate, gospon inžinir, ovoga puta valja nešto uči- 
niti, da snizimo proračun. Eto, život je otežao, nužda je 
velika... nemamo novaca gospodine. 


— Ta da! prošapta inžinir i kimnu glavom, a pri tome 
si misli svoje. Puši mirisavu cigaretu, otvara: kutiju i nudi 
starome, pa se sve smijulji lukavo. 


I Matija mudruje; vidi i on: ovaj doček i ova limuzina, 
nije to samo onako. Nije on glupan, već je od prirode bi- 
star čovjek kao što mu je i otac bio i djed. Uviđa on pre- 
predenost i miriše blizinu zamke, ali uzda se u svoju od- 
lučnost. Prisiže u sebi, dok limuzina jeguljasto sklizi grad- 
skim ulicama, da ne će popustiti, da će izdržati. 


Gospodin inžinir osjeća što se događa u duši seljako- 
Voj, pa se nestašno, pustolovno nekako smijucka, kao da 
veli: eh, ribice moja, ribice... Propituje se za zdravlje se- 
fjakovo, za ženu, za kuću, za prilike u selu. I mudro govori 
o svemu kao stručnjak i pravi narodni čovjek, prijatelj i 
zaštitnik naroda: 

— Razumije se, sve ćemo učiniti, što se bude moglo. 
Mi znademo da vam je teško, da trpite mnogo. I nama nije 
lako, samo zato, što vi patite! 


— Laže, gad jedan! — buni se u mislima Matija i na- 
staje oluja u njemu. Zar ovaj da iskreno govori? Ali limu- 
zina je blještava, sjedalo je meko, udobno i godi umornom 
staračkom tijelu, kao i mirisne cigarete inžinira Magaša. 


— Mi se brinemo za seljaka. Seljak je taj koji nas 
hrani. Da. To je važno, to je, pače najvažnije. Ali i kanali 
su potrebni, ako hoćeš da ti polje ne strada od poplave, ako 
hoćeš da ti urodi pšenica. A kad mi kopamo kanale, vi nam 
morate naš trud ipak... ipak naplatiti, je li? A kad pšenica 
dobro urodi nije vam zlo. E, vidiš dragi čiko, svi mi ovi- 
simo jedan o drugome. Zar ne...? 


Pa jest to... pomislio je Matija i misli mu se zbrkale; 
nije znao što da odgovori inžiniru Magašu. Ovaj se sagnuo, 
šapnuo nešto šoferu i limuzina je stala pred velikim ho- 
telom. 


— Idemo, čika, na koju čašicu. Hodite! Imamo još či- 
tav sat vremena! 


Zagrlio je starca i oni su pošli. 


— Gle, pomislio je Matija, — kako je ipak dobar taj 
čovjek i kako je ljubezan: kao da mi je brat, ili kao da je 
samnom čuvao svinje ili vukao kola iz blata. 


Oči Matijine ponovo se opsjene pri ulasku u hotel: 
raskoš nutrine ponovno rodi u njemu onaj osjećaj, koji se 
zibao u njemu dok je koracao sivim asfaltom. 


Konobari se klanjaju, uvijaju i pitaju: 

— Izvolite, molim!? 

Gospodin inžinir je naručio za Matiju vino, a za sebe 
neko slatko piće. On, veli, ne smije piti vina; škodi mu, jer 
mu je slabo srce. Matija je tek ispio prvu čašu, — a odmah 
se pred njim našla druga. Protrljao je zadovoljno dlanove, 
pogladio brkove i ispio i drugu i treću, i, još jednu — 
četvrtu. : 

— E, eh, tako se živi ovdje u gradu, kad je čovjek go- 
spodin. | 

Na putu prema skupštini Matija je postao već po- 
pustljivji i prkosna odluka, da ne će popuštati ni za vlas, 
pukla je na dvoje, prepolovila se i jedna je polovina propala 
nekud, ugasla kao meteor. 


— Ta šta to, ipak su ta gospoda mudre glave i oni 
znadu u te račune i u te silne brojke. Ipak su to naši ljudi, 
a kad su naši, đavo ih odnio, valjda smo mi i njihovi?! 


Misli on o tome i misli, i sve se vrti oko jedne te iste 


točke: 


— Oni su naši, a mi smo njihovi, mi smo svoji, da! 
Tako je, i nikako drugačije! 


U skupštini je vrvjelo i brujalo kao u pčelinjaku. Ma- 
tija je vidio mnogo seljaka, a u mnogim očima caklilo se 
kao i u njegovim. Isti ovaj sjaj, isti izraz lica! 


Gospodin u crnome odijelu, ugojena lica, s krupnim 
crnim naočalima, tromo je ustao, namjestio očale, stavio 
ruke na ispupčeni trbuh i govorio, govorio... Neke velike | 
brojke, neke nepoznate strane izraze i nazive, splitao se i 
govorio dugo, neprekidno, čelo mu se oznojilo. Matija je 
slabo razumio. 


Zatim je ustao Magaš. On je branio činovništvo za- 
druge od napadaja i prigovora da su plaće previsoke. 


— Pa ako i ima, jedan naš činovnik plaćicu od kakove, 
recimo tri hiljadice, on je ipak taj novac i teško zaslužio, 
jer je njegov posao naporan. Osim toga, on ima familiju, 
a ako je i nema, život je danas prviše skup. Zato sniženje 
plaća ne bi bilo umjesno provesti, jer... 

— Plaće se moraju snizitil — vikahu neki zastupnici. 

— jer... jer... i oni su ljudi, i oni moraju živjeti, — 
govorio je dalje inžinir Magaš, a imao je i uspjeha. Brojke 
su velike i nedokučive, pa ljudi sve to ne razumiju. Glaso- 
valo se, i glasovi su bili podvojeni. Jedni su rekli »da«, a 
drugi »ne« i konačno su oni sa »ne«, to jest da se plaće ne 

mije zadali o ra s bru znao 
dvorani. Svaki je morao e tomatski Zapisnik ; disodk 
krzmajući se, ipak, Dapo belu EI nesvijesno, on 
rukom napisao svoje ime “ . “PJižurinu 

1 Matija je stavio Vo) Paoa ggoojelinu nježne har. 
tije, i zadovoljno je edao su >" “POdina M.s.: E 
mu se veselo smiješkalo. Pomislio Je Matija na KOJ 


: e, tihe s . * Svoje selo, 
njive, na svoju staru, ne p eđima 5 me, i onda na oba- 
veze i dugove, koji stoje na a. A ova su leđa — 


leđa sela, — pogurena, izudarana bičem i og 


se sve više, sve više... 

— Popustio sam, šapnuo je Matija ' NEŠto ga iznenadno 
steglo u grlu i leđa mu se svinuse. Guta ON slinu i oko 
mu se kanda vlaži, da se konačno na žuljevitom dlanu e 
bljesnu neki blistavi, mokri trag. 

— Suza?! Aoh, — huknu Matija i uputi se prema dž: 
lazu. U duši mu jeknu nešto prazninom i sape ga neki grč 
u grudima. — Matija luda glavo — zatitra u njemu ukor 
ti si, nesretniče izdao Isusa, jer Isus, to su svi siromasi 
ovoga svijeta. Aoh, nesretni sine! 

Kiselo lice gospodina Magaša sve se više steže, njegova 
namirisana ruka dotiče se starčeva ramena (ali je teška ne- 
kako!) i glas mu zvoni prepredeno, ali mazno, prevejano: 


— Šta ti je čiko, šta si se rastužio? 


udaraca gure 


Zuri Matija pred sebe i koraca tamnim hodnikom pre- 
ma izlazu. Ne odgovara. Ne osvrće se. Silazi na ulicu gdje 
se je sunce raskošno prosulo po pločniku. 

— Sunce moje, šapuće on — ti vidiš koliko je lopov- 
štine na svijetu i opet nas milo gledaš, griješ nas blago i ne 
ćeš da nas spržiš, svojom vatrom rastopiš i kao vosak, uni- 
štiš... O, sunce! ... 

GABRIJEL CVITAN: 
RIBARI 


Bosonogi, po oštrom kamenju, svu noć su vukli mreže 
tražeći morske pašnjake, mjesta gdje ribe se gnijezde. 
Pred njima su, ko sirote, drhtale nebeske ljepojke zvijezde 
odrazivši u vodi svoje lice umilno i. svježe. 


Sinoć su kasno pošli kad suton je kročio selom 
i zadnji odsjevi dana ružama kitili gore. 

Škripala bukova vesla, val znoja klizio čelom, 
a brod je sopčući teško ko strijela rezao more. 


Za njima su gledale nadom smirene kućice male, 
pripite ko preplašene ptice u skupu uz sive stijene. 
Okna su zirkala brižno, a majke djecu zvale 

da svatko sklopi ruke prije no na počinak krene. 


Snažno su veslali šutke da stignu još za mraka 
baciti u more mrežu, zapalit karbidnu svijeću, 
da prije nego mjesec prospe snopove zlatnih traka 
izvuku najglavniju poštu i okušaju noćašnju sreću. 


Al more je nevjerno polje bilo i ove noći 

ko što u hiljadu drugih za njihova duga vijeka. 
Zalud su u nj željno zurile njihove modre oči 
u šaki se ni jednom nije valjala srebrena rijeka. 


Srdele nekud su pošle daleko od njihova oka. 
Sve su obašli pošte. Svugdje spustili mreže. 

Al ribe nema, pa nema. Samo je mjesec s visoka 
raskošno sjao. Dok njima je bilo sve grče i teže. 

GABRIJEL CVITAN: 
ŠUMA ZOVE 


Mozaik šume kraljevske odaje nudi, 

krošnje natopljene zlatom isplele su krov. 

O tako rado ću poći daleko od ljudi, 

u tišini tajanstvenih čistina potražit blagoslov. 





Sve trofeje civilizacije skinut ću na ulazu, 
šešir i kravatu u prvi bacit grm, 

bosonog ću stupiti na rosnu šumsku stazu 
i kao jelen potrčat niz obronak strm. 


Umjesto crnačke glazbe, radia i gramofona 
slušat ću ptičiji poj, 

žubor vrutaka bistrih, čarobna vjetrova zvona, 
buđenje u noći proljetnoj. 


Postelju ću načiniti od mahovine svilene 

u sredini šume, gdje je najdublji hlad. 

Noći će biti mirisne — noći radosne i vilene. 
Pjevati će mi uspavanku vodopad. 


Mozaik šume kraljevske odaje nudi, 

krošnje natopljene zlatom isplele su krov. 

O tako rado ću poći daleko od ljudi, 

u tišini tajanstvenih čistina potražit blagoslov. 

MLADEN BOŠNJAK: 
SA SVOJOM ZEMLJOM... 


Zemljo draga, muči li i tebe ta duga zima? Ne mogu ti 
izreći, koliko mi bola ona zadaje. No sigurno ćeš naslutiti, 
kako vruću radost nosim u svome srcu poradi dolaska pro- 
ljeća. Željno ga već odavna očekujem, još nikada tako 
željno, tako radosno, kao sada. 


Zar ne, da će doći! 


Zemljice mila, baci sa sebe te okove zime — svi su ti 
krajevi već uleđeni. Ne čekaj na prve trake proljetnoga 
sunca! Pokušaj sama otresti teret, koji te pritiskuje, steže... 


Ali ti ne ćeš, već nijemo čekaš, čekaš... 

Gladni gavrani lete nad tvojim oranicama, pa grakću, 
grakću drsko i zlokobno. Studen vjetar zavija oko naših 
domova, pa previja grane i obara drveće. Sjevernjak brije 
preko bregova i livada, i svuda, gdjekod stigne, nosi sobom 
grozotu zime. 


Ne čini li se i tebi zemljo moja, da vjetar priča neku 
žalosnu bajku? 


Žalosnu priču o narodu tvome... 

Čemu tako strpljivo čekaš proljeće? Nisi li ga i ti, 
mladog, zaželjela? Ne primjećuješ li, kako se, za ovog 
dugotrajnog snijega, uvukla u ljude neka tuga i kako im 
izmučene oči gladuju sunca, topline, proljeća... 

Onoga mladog proljeća, zemljo! 

Ti znaš, još bolje od mene, da će doći. Rađuj se zato! 
Pomisli na svoje livade, koje će se zazeleniti, i na svoje 
cvijeće, koje će procvasti. Svuda će se pomladiti, što je iz- 
moreno. Iz dalekih krajeva povratit će se tvoje laste, hra- 
bre male ptice, koje se prkosom probijaju kroz buru i 
oluju, da doskora stignu u svoj zavičaj. 

Zar da se ne radujemo tome, zemljo moja? 

Ali ne samo tome... Nije to sve. Ljetos nam mlado 
proljeće treba donijeti još nešto veće i novo; nešto uzvi- 

šeno. Znaj zemljice, da poslije oštre zime dolazi veliko 
proljeće. Već prva proljetna grmljavina skinut će veo, koji 
je razastrla zima. Dolaskom proljeća nestat će njene tro- 
mosti i sputanosti; sve, sve će to raspršiti toplina proljet- 
noga sunca. Novo će proljeće uliti života svemu, što sada 
spava u mrtvilu. Dat će nam snage — snage i mladosti. 


GABRIJEL CVITAN: 

BRAT MI PIŠE 


Nekoliko dana se za odgovor borim, 
Što sam ti odavna dužan. 

Ali život je i previše tužan, 

A _ o njemu, ja ko i ti, nerado govorim. 


Eto, jesen je. Berba pri kraju. 

Sjećaš li se kako je bilo, dok si još grožđe brao? 
A sad, bi li vjerovao, 

da ni momci uvečer selom ne pjevaju. 


Majka uvijek za tebe pita, 

(i jer ne može spavati) ustaje prije svanuća. 
Strah se šeta okolo kuća. 

U mnogima nema ni zrna žita. 


Ljetina je podbacila. Mjenica steže. 
Svega je za polovicu manje no lani. 
Teški se, brate, primiču dani. 
Jedva da itko kraj s krajem veže. 


P. s. Jučer je opet nestala jedna grupa iz sela... 
Među njima je i tetin sin, 

Onaj stariji, blijeda čela... 

I još trojica naših s njim. 


LIS ITA _ K 





Javni iživot 





GODINE PROLAZE 


Generacije znanih i neznanih pradjedova i djedova na rođenoj 
grudi sačuvali su nam svoju baštinu: narodno bivstvo, ime, osjećanje, 
vitalitet i pravo na opstanak pod suncem. 

Prije stotinu godina tadašnja generacija upotrijebila je sav taj 
amanet prošlosti, otkrila je veo, koji je pokrivao zapretani žar, nasla- 
gan pokoljenjima. Probudio se naš narod na novi život. Ne kanimo 
pisati o životu čitavog jednog stoljeća. Ono stoji kao klisura i napunja 
ne hiljadugodišnji već trinaest-vijekovni niz narodnih, kulturnih i 
socijalnih nastojanja naroda, kojega je s pravom nazvao neki američki 
profesor umjetnosti stvaralačkim. Taj narod, narod Hrvata, koji 
nastava ravnice i planine od valova Mure i Drave do Jadrana, utvrdit 
će tokom 1935. godine na snažan način svoju živototvornu snagu i 
veliku volju za svoje održanje, jer u nj sa Mirogoja upiru duhovne 
oči neposredne generacije prošloga stoljeća, ukazujući na stvorena 
djela obnove i uskrsnuća, i pitajući nas, na koji ćemo se način odužiti 
njihovim djelima i idealima, za koje su izgarali, pa ćemo imati dužnost 
da položimo račune o svojim izvedenim programima, jer iza nas do- 
laze nova pokoljenja, koja će nam postaviti ista pitanja. 

Sa hrabrošću i ponosom dobroga pastira naš pogled na stoti dio 
novoga stoljeća ispunja nas zadovoljstvom, da smo prema skromnim 
silama uradili poslove, koji vode do ostvarenja narodnih ideala, Ve- 
limo, ideala, jer za idealima čeznemo, dok smo ljudi i čežnja čovjeka 
za njihovom realizacijom jest trajna, kao što je trajna i čežnja naroda 
za usavršavanjem u vršenju postavljenih mu zadaća od povijesti. 

Narodni karakter, kao skup svojstava, koje označuju njegovo 
biće, učvršćen je dubokim brazdama vjere, vitaliteta, nade. 


Narodni prvoborci pokazali su katonski značaj ravan klasicima 
devetnaestoga vijeka na čelu s Antom Starčevićem. Duh samozataje 
nadvladao je mekoputnost i slabost sladunjave plahosti i samoživosti. 
Upravo povodom smrti pisca »Za materinsku riječ« i u »osvit« boljih 
dana pojavio se »na rođenoj grudi« topao odjek molitve Đalskove, 
kojom je molio Gospoda, da Hrvatskoj dadne značajeva. Ti su se 

pojavili, starac iz Gredica uselio se u rajsko naselje, a njegove molitve 
počinju bivati uslišane. I ta naša »rođena gruda«, počinje osjećati 
dolazak novog pokoljenja, koje se rađa u bolima, borbi, odricanju, 
patnjama i tuzi, a ta nam donose i nove vječne radosti narodnog samo- 
održanja, koje je vječno kao litice obala jadranskih i hrastova sla- 
vonskih. 

U šlimu događaja i nizu narodnoga stvaranja obazrijet ćemo se 
u najkraćim potezima na darove našeg narodnog genija, kojima nas je 
obdario. 

»Matica Hrvatska« daje godišnje svome narodu izabrano cvijeće 
iz bašće narodne kulture. Ne ćemo da nabrajamo pojedinačna izdanja 
njezine naklade — to uostalom vrše naši stručni kritičari na drugom 
mjestu —, ali zabilježit ćemo, da je Babićevu »Povijest umjet- 
nosti« kod Hrvata u 19. v. Benešov praški organ ocijenio kao povijest 
opće kulture hrvatskog naroda u 19. v. (onaj isti organ, koji je netočno 
preveo — en passant — Meštrovićev spomen Franu Buliću). Dakako, 
da i Osbornova »Povijest umjetnosti« znači obogaćenje našega 
stvaranja i ako je prijevod, i premda je izvjesna kritika u pojedinim 
»Glasnicima« naišla na specifične nedostatke. 

Ali svakako moramo naglasiti vrlo povoljnu pojavu našega općeg 
narodnog stvaranja: pojavu regionalnih literatura, doduše 
začetaka, ali tako simpatičnih, živih, bujnih i u isti mah radosnih, da 
nas upućuju na podrijetlo jedinstva hrvatskog naroda. Tako na pr. i 
ako smo općenito prihvatili za hrvatsku Toscanu hercegovački knji- 
ževni govor — milozvučni kajkavski, a i mekani i osjećajni čakavski 
dialekt hrvatskog jezika poprimili su posebno počasno mjesto u 
našem općem kulturnom stvaranju. Taj čakavski, kajkavski dialekat i 
specijalni slavonsko-šokačko-bunjevački ikavski govor, koji se gaji u 
pojedinim publikacijama novela u tjednoj štampi (Sombor, Subotica), 
jest vrlo zdrav odjek stvaranja regionalne kulture, jer pojedine pro- 
vincije i odnosni književni regioni sačinjavaju dijelove, skladne dije- 
love jedne cjeline, pravi mozaik duhovnog stvaranja, na kakav mogu 
da ukažu samo velike kulture talijanskog, francuskog, njemačkog na- 
roda. Sretno je zaplovio u regionalnom stvaranju veliki hrvatski 
pjesnik blagopokojni Domjanić svojim originalnim kajkavskim zbir- 
kama pjesama i prijevodima iz provencalskog dijalekta francuskog 
jezika kao i rođeni čakavac, pjesnik Vladimir Nazor, čija djela 
uspješno nastavlja čitava plejada mladih stvaralaca sa Jadrana, Učke, 
Zagorja i ostalih hrvatskih regiona — a to kao zdrav odbljesak općih 
prilika, inače nesklonih isticanju regionalnih momenata u javnom 
stvaranju dalmatinskog, bosanskog, banskoga, baranjsko-bačkog dijela 
hrvatskog naroda. 

Na području kulturnog stvaranja zauzimaju posebna mjesta na- 
rodna društva: »Hrvatsko književno društvo sv. Jeronima« pa Hrvatsko 
kulturno društvo: »Napredak«, koje iz Sarajeva razapinje svoju orga- 
nizacijsku mrežu diljem naše zemlje i svih krajeva. Posebni pregleđ 

narodnog rada tih društava kao i »Hrvatskog Radiše«, društva za 
promicanje rada te za namještanje i odgoj trgovačke, obrtničke, indu- 
strijalne i poljodjelske omladine u Zagrebu, te Narodne usdanice u 
Sarajevu, bit će nam zadaćom tokom ove godine u našem časopisu. 

U nizu vrijednih narodnih djela, koja imaju opće značenje, za 
našu kulturu, treba napomenuti sa živom simpatijom i knjigu Aleksandra 
Freudenreicha: Gluma, stručni priručnik za ideologiju i prak- 
tičnu primjenu hrvatske pučke glume, koju je izdala vrijedna zadruga 
»Sklad«, čija su nastojanja oko izdanja hrvatskih umjetničkih i na- 
rodnih kompozicija od kapitalnog značenja za razvijanje i učvršćivanje 
narodnog osjećanja — narodnih čuvstava — i uspješno utvrđuju lje- 
potu i plemenitost hrvatske narodne duše. Pisac »Glume« osvjetlao je 
obraz slavnoj tradiciji obitelji, čiji je potomak. 

Napose moramo spomenuti izdanje Hrvatskog crkvenog kantuala 
od strane Glazbenog pjevačkog društva »Vijenac« u Zagrebu, a koji 
obasiže 600 stranica i predstavlja remekdjelo na svom području i obo- 
gaćuje dosadašnja nastojanja u crkvenoj liturgiji, i vjersko-glazbenoj 
kulturi. 

Našoj Bosni ponosnoj moramo posvetiti našu pažnju. Ona mirno 
i solidno unosi svoj udio u našem narodnom stvaranju. Od osobitog 
spomena je vrijedno djelo, koje izlazi iz štampe (recte iz litografije) 
»historičko-statistička karta katoličke crkve u Bosni i Hercegovini nekoć 
i danas.« To je djelo Krunoslava Draganovića. Njezino značenje 
je epohalno po narodni život. Karta dokazuje, da su katolici starosje- 
dioci Bosne. Svaki javni radnik morat će je dobro prostudirati. 

Kao Smotra, kojoj nije prazna riječ narodna sloga i skupni 
nastup, s osobitom ljubavlju pratimo kulturni rad naše narodne mu- 
slimanske braće. Zato bilježimo kao velik događaj za naš Islam prije- 
vod muslimanske svete knjige Kurana gimnazijskog ravnatelja u mi- 
rovini (sada u Derventi) Šukrije Alagića, čija je četvrta knjiga izašla 
u Derventi, i koju je tiskao derventski knjižar i tiskar inače katolik 
Lay, uz čiju je pomoć i izašla. (Prva knjiga u saradnji se H. Džema- 
ludinom ef. Čauševićem, ex reisul-ulemom izašla je 1931. u Tuzli, a 
druga i treća u Sarajevu). Osobito mjesto zauzima i rad prof. Hadži 
Mehmeda Handžića: Književni rad bos.-herc. muslimana, Sarajevo 
1934. Autor je poznati orijentalista i filolog Bašagićeva kova. Svaki 
naš intelektualac, koji hoće da obuhvati duhovno blago cijelog naroda, 
morao bi posegnuti za Handžićevim djelom. — Prof. Hamdija Kre- 
ševljaković završio je djelo i o instituciji kapetanstva i kapeta- 
nima u povijesti Bosne (1463.—1836.), a izdat će ga u Zagrebu, dok će 
djelo »Javne kupke« (hammami) u Bosni i Hercegovini za turske vlade 
izaći u izdanju Središnjeg zdravstvenog zavoda; izašla je već mono- 
grafija o Visokom, koja objašnjava mnoge nepoznate stranice naše 
narodne prošlosti. — Nismo u stanju da idemo u detalje i bilježimo 
samo imena Alije Nametka, M. Š. Ekremova, M. Hadšijahića i dr, 
koji pridonose svoj obo! u zgradu hrvatske kulture. 

To bi ukratko bio letimičan pregled najvažnijih pojava našega 
narodnoga života u posjednje vrijeme, koji sadržaje uz mnoge zna- 
čajne momente i događaje historijskoga značenja. 


Dr. Franjo Dujmović 


Književni pnikojet 


JOSIP HORVAT: »1848.« 
Izvanredno izdanje Matice Hrvatske, Zagreb 1934. 





Iskra revolucije koja je planula u veljači godine 1848. u Parizu, 
zapalila je i Beč i razbuktala se velikim neočekivanim plamenom. 
Plamen, koji je zasvijetlio u Beču raširio se po cijeloj monarhiji 1 
potresao je njezinim temeljima. Jakost plamena u habsburškoj mo- 
narhiji bila je kao u ni jednoj državi evropskoj, i za malo da nije 
tada već sagorjela. 


Evropski narodi tada su ponovno jasno dokazali, da su preživjeli 
i obračunali sa vijekovima robovanja i kmetovanja. Ljudski duh od 
19. vijeka dalje ne da se više slijepo voditi, a niti trpi bilo čiji apso- 
lutizam. Nezadovoljan narod buši i ruje (a nikako ne miruje), dok si 
ne nađe odgovarajući ventil i ne postigne svoja prava. Tako je usprkos 
svih »pritezanja uzda reakcije i apsolutizma«, 13. ožujka godine 1848. 
uspjelo narodu oboriti svemoćnog kneza Metternicha, koji je bio pri- 
siljen pobjeći u London. Tim časom sve narodne želje, koje su se u 
najvećoj tajni gajile počele su se ostvarivati. Želje za probuđenjem 
prave ljudske slobode narodne, kao i polaganje temelja na kojem se 
ima sagraditi duhovno-materijalna i politička budućnost svih naroda. 


Hrvatski dio toga dijela svjetske povijesti prikazan nam je u 
djelu Josipa Horvata: »1848.«. Spomenuto djelo bit će štampano u tri 
sveska. Prvi svezak (koji je već izašao, dok će ostala dva izaći u naj- 
skorije vrijeme) dijeli se u šest poglavlja: »Još Hrvatska..., Između 
želja i zahtijevanja, U radionici povijesti, Doktor Gaj, Obrstar Jelačić, 
Čovjek Djela«. Ta poglavlja. kako kaže autor, »nemaju pretenzija na 
značajku romana. Tek manje više povezane slike, ljudi, društva, raspo- 
loženja, lijepih velikih snova i čemernoga probuđenja.« »Te slike nijesu 
roman tek reporterska šetnja u vrijeme prije osamdeset godina.« Po- 
glavlja, u kojima dolaze sama poznata historička lica (Gaj, Kuku- 
ljević, Vranjican, Drašković, Jelačić) veoma su interesantna kao: kul- 
turno-historijske slike onoga doba. Pisac nas na veoma živ, interesantan 
i plastičan način upoznaje sa svakim pojedincem. Bez ikakovog opisi- 
vanja ili sugeriranja stičemo sami sud o karakteru, upoznajemo se 
3 načinom njegova mišljenja i donošenja sudova, te nam u kraćim 

odlomcima jasno prikazuje stanje onoga vremenskoga odsjeka, spretno 
izbjegavajući svaku epsku deklamaciju i demagogiju. 

Tu »četrdesetosmu«, Jelačića, njegovu sudbonosnu vladu, spre- 
manje vojne na Madžarsku kao i cijelu tragediju te vojne opisao na:n 
je već i Dalski u romanu »Za materinsku riječ«. Dok Đalski u svom 
romanu, vjeran svom mirnom ukusu, opisuje svečane zborove i ple- 
sove, povorke i salonske debate, te niže sve političke, kulturne 1 dru- 
štvene pojave onoga doba oko izmišljenoga lica Pavla Kotromanića. 
dotle Horvat, u posve »reporterskoj šetnji« veoma budnim i napetim 
načinom prikazuje, vjerno i uvjerljivo, svaku političku akciju bilo 
pojedinca ili cjeline, sve ono spontano negodovanje kao i oduševljenje 
uzburkanoga mnoštva, koje doslovce shvati slobodu, gdje sloboda po- 
staje sinonim za anarhiju, a narod rulja bez discipline. 


G. Horvatu, koji se obilno potpomagao »čitanjem starih novina, 
memoara, pisama davno umrlih ljudi i otkrićem povjesničara« naročito 
je uspjelo uvjerljivo prikazati vođe narodnoga života onoga doba. Gaj, 
koji je zabranom imena ilirskoga pao sa svoga političkoga zenita, opet 
se godine 1848. pomalja i ponovno pokušava preuzeti kormilo narod- 
noga broda. Nezadovoljstvo protiv Gaja, zbog imena ilirskoga, bilo 
je znatno ojačalo. Horvat na jednom mjestu kaže: »Gaj je demon 
sebičnosti, demon razaranja, kobna ličnost narodnoga pokreta.« Malo 
dalje opet veli, da je Gaj bio ipak »neobična pojava, koja zasjenjuje 
sve ostale.« U njemu su se zagonetno stapale i najveće vrline i najveći 
poroci. Bio je esrodan zagonetnim demonskim Byronovim junacima.« 
Međutim sve češće i češće ćulo se »pustimo toga ilirskoga sveslaven- 
skoga ždrala!« Predlagalo se i tražilo sve imperativnije da se čuva 
ono što imamo »držimo svoju sjenicu — svoju narodnost. Zato oja- 
čajmo i stisnimo naše redove i uđimo u borbu pod našim bar- 
1akom. Kad ga spasimo i učvrstimo — onda lovite makar dalje ilirske, 
i razne druge himere«. Borci protiv ilirstva, zabranom imena ilirskoga 
znatno su ojačali i dobili doskora cijeli narod za sebe, jer govorili su 
»ilirstvo je umrlo, neka samo počiva«. Tom narodnom vrijenju odgo- 
varale su i prilike izvan granica habsburške monarhije. Narod se prije 
il: kasnije morao upoznati sa francuskim parolama slobode svih sta- 
leža, jednakosti svih građana i bratstva svih naroda, i uspjesima koji 
su tim parolama postignuti. Buna u Beču bila je nadahnuta pariškim 
nemirima. Bečkoj buni uspjelo je srušiti kneza Metternicha. U tom 
haosu zvučnih parola, narodnih želja, saborskih zahtijevanja i predla- 
ganja, kao i mnoštvu bolesno ambicioznih pojedinaca uskrsnula je 
ličnost glinskoga obrstara Jelačića kao bana kraljevine Hrvatske, 
Slavonije i Dalmacije. Interesantno je motivirano i pokazano u »1848.« 
kako Jelačić odbija bansku čast (sve dok nije dobio carski dekret o 
imenovanju). U njemu, kao carskom vojniku, koji je prisegao vjernost 
caru, razvija se borba između »lojalnosti prema prisegi i lojalnosti 
prema idealu.« Jelačić se ne oduševljava odviše vlašću naroda, jer 
»i demokracija i vlast naroda ima isto tako tamnih sjena, baš kao i 

vlast apsolutizma.« Međutim, onim časom kad je primio carski dekret 
o imenovanju za bana, nestaju sve te misli. Jelačić sam sebi obećaje 
»On hoće, on mora, on će biti Čovjek Djela! Treba samo htjeti — sve 
onda ide samo od sebe putovima uspjeha.« 

Tako završava prva knjiga, koja osim glavnoga naslova »1848.« 
imade podnaslov »Proljeće«. »1848.« možemo preporučiti svima, jer, 
uz ostale pozitivne: strane prikazuje znameniti period hrvatske povijesti, 
koji »sjene zaborava gušće zavijaju nego legendarno doba Tomisla- 
vove slave, dane Gupčev bune i wienerneustadtske pogibije.« 


Hinko Wolf 


IZVJEŠĆA IZ STAROGA DUBROVNIKA 


Dr. Ivan Dujčev, Avvisi di Ragusa. Documenti sul! impero turco nel 

sec. XUII. e sulla guerra di Candia. (89 str. XLUII, 296). Rim 1935. 

(Izdao »Papinski Institut za istočne nauke«, svezak 101. zbirke 
»Orientalia Christiana Analecta«). Cijena 50 lira. 


Dubrovnik je, čini se, prva evropska država, koja je ugovorima 
stupila u neki prijateljski odnošaj prema turskom carstvu. Isusovac 
Bartol Kašić (1613.) svodi taj korak male republike na utjecaj blažene 
Ozane Kotorke i njezino proroštvo, da će sultan odmah osvanuti u 
Evropi i svoju moć. protegnuti do granica dubrovačke države. 
(GI. CROATIA SACRA 1934. str. 220). Plaćanjem godišnjega danka 
Dubrovnik je ne samo sačuvao svoju nezavisnost, nego je i mogao 
razgraniti svoju trgovinu po cijelom turskom carstvu, a osobito na 
Balkanu, gdje su dubrovačke naseobine postojale u svim većim trgo- 
vačkim središtima. Dubrovčani su svoj izuzetni položaj upotrijebili i 
za to, da koriste kršćanskom Zapadu izvješćujući ga, napose Svetu 
Stolicu, o dogođajima i stanju turske države i njezinih naroda. 

Dujčev izdaje eto niz takovih izvješća (»avvisi«) iz g. 1606. 
do 1663. pošiljanih Svetoj Stolici, a s njima odgovore papinske kance- 
larije.*) Najveći se dio izvješća odnosi na dobu kandijskoga rata, koji 
je započeo g. 1645. 1 trajao 25 godina. 

Zbirka tih važnih izvješća, nažalost nepotpuna, čuva se u Vati- 
kanskom arkivu. Sva su izvješća datirana, ali opreznosti radi ne nose 
oznake mjesta, otkud su poslana, Ipak je već prefekt spomenutog 
arkiva, Mgr. Angelo Mercati, dobro pogađao, da potječu iz Dubrovnika, 
a Dujčev je to i utvrdio. Isto zbog opreznosti pisci su izvješća upo- 
trebljavali pseudonime. (1606.—1620. Lucio Pisone, 1645.—1657. Lucio 
Pisone i Martino de Turra, 1657.—1663. Fabritio de Tersis). 

Izvješćivali su Zapad i privatnici, no glavni je izvor tih izvješća 
dubrovački poslanik u Carigradu, obično označen sa »l' amico di Con- 


*) Izvješća i odgovori teku od 3. srpnja 1606. do 29. kolovoza 
1620., pa od 25. ožujka 1645. do 8. svibnja 16683. Praznina je između 29. 
VIII. 1620. i 25. III. 1645. Izvješća i odgovori obuhvaćaju dakle nešto 
preko 32 godine. ž 

stantinopoli« (carigradski prijatelj). Dujčev naslućuje, da su se izvješća 
iz Carigrada slala u dva primjerka, jedan preko Sofije, drugi preko 
Beograda. »Ulak« je od Carigrada do Dubrovnika obično trebao 15—80 
dana. Dubrovačka je republika dobivala vijesti i iz drugih mjesta na 
Balkanu, osobito iz Sofije i Beograda, gdje su bile jake dubrovačke 
naseobine, a također iz Sarajeva. 

Što se tiče sadržaja, izvješća govore o svim pojavama javnog i 
društvenog života turske carevine: o ratnim pothvatima i kretanju voj- 
ske i ratne mornarice, osobito za kandijskoga rata, o ustancima u raz- 
nim krajevima carstva, o pobunama u vojsci, o financijama i upravi, 
o vanjskoj politici, o korupciji, koja je sve jače izjedala državni orga- 
nizam i uskorila pad države; dosta toga pružaju izvješća i o privatnom 
životu sultana, o utjecaju harema, velikog muftije i uleme na državne 
poslove, o vjerskom životu Turaka, o kršćanima u turskom carstvu 
i t. d. Nekoliko se puta spominje grof Nikola Zrinski, njegov 
Novi Zrinj i odluka, da se osvoji. Od hrvatskih krajeva Hrvatska 
se spominje samo jednom, češće Bosna i Hercegovina, a osobito Dal- 
macija, jedno od bojišta za kandijskog rata. 

Nemala čest »dubrovačkih izvješća« daje posve novih podataka 
za poznavanje dogođaja i prilika, dok izvjestan dio poznato iz drugih 
izvora potvrđuje, dotično popunjuje ili pak ispravlja. Uopće se može 
reći, da su ovi »avvisi« pouzdan povjesni izvor; za njih je jamčila 
republika, koja se tada smjela ponositi svojom diplomacijom (Dujčev, 
str. XXXVIII. XXXIX.). Izdavač je obilato, i ako ne potpuno, označio 
literaturu i dosad izdana vrela o povijesti dubrovačke republike 
(str. VIII.—X.). Porabu »Dubrovačkih izvješća« olakšavaju dva ka- 
zala: u prvom su kronološki poredana izvješća i odgovori (str. 277 do 
286), u drugom su imena osoba, mjesta i zemalja (str. 287—295). 


Dr. Miroslav Vanino 


Hhvatska binika 


JEDNA KNJIGA PRAVE LIRIKE 


(Nikola Šop: »Isus i moja sjena«, redovno izdanje »Matice Hrvatske«, 
Zagreb 1934.) 





Knjiga pjesama Nikole Šopa »Isus i moja sjena«, sjajan je 
dokaz da Hrvati još imadu dobrih i pravih liričara. Nikola Šop ima 
mnogo. pozitivnih osebina: jednostavnost narodnoga govora u formi 
jasne dikcije, koja u svojoj nutrini krije mnogo duhovitosti i unu- 
tanje topline. Njegovo umjetničko izražavanje je jednostavno i bez 
vanjskih efekata, dočim unutarnja konstrukcija mnoge pjesme kipi od 
primarne dinamike i ljepote, koja nije otkrivena svakome oku. Šop 
nije pod utjecajem ambijenta, u kojemu se kreće: on je rođen u Bosni 

(u Jajcu), život provodi u Beogradu, a duhovno je usmjeren po liniji 
koja je zajednička nama svima. On govori govorom naroda, toplinom 
čovjeka, koji znade stvar vidjeti, osjetiti 1 proživjeti. Mnoge Šopove 
pjesme nose u sebi blagost idilskog štimunga; u nekima je izražen i 
socijalni revolt, ali načinom, koji je blizak svima, i koji nije samo 
sušta tendencijoznost. U pjesmi »Žudnja za dobrim pastirom« on veli: 


U tvome rodnom gradu Betlehemu 

bila je samo jedna kavana, i to na kraju grada, 
A ovdje je svaka druga kuća hram jela i pića, 
gdje ljudi vječno gladni traže sna i hlada. 


I tako su se pogodili da jedni samo spavaju 
4 zijevaju, jedući i pijući za stolom. 

A drugi za njih znoj krvavi znoje. 

I hrane se samo suhim hljebom i bolom. 


I u ostalim nekim pjesmama provlači se ova socijalna nota, koja 
je izražena jednim općeljudskim tonom. No Šop nije potpuno zaokupljen 
problemima ove vrste; povučen je u sebe i zadubljen u nutrinu svoje 
emocionalne duše: 


Pozdravljena mi budi kućice, bršljanom ovijena, 
na samotnom zavijutku puta mog. 
Tvoj bunar i tvoj hladnjak toliko vesele 
mene putnika neznanog. 
(Prolaz kraj kućice na putu) 


Prvi ciklus »Pjesme siromašnoga sina« daje biljeg najveće iskre- 
nosti, a ujedno imade snažan autobiografijski karakter. Šop je samim 
nazivom istaknuo skromnost svoga života i sažetost svoje mladenačke 
ambicioznosti. To je, dakako, također snažna potvrda istinskog talenta; 
ujedno slika čovjeka, koji ne žuri i nema pretenzija da si prijekim 
putom pribavi glas | poluči uspjeh. 

Drugi dio pod naslovom »Samotni dom« nosi obilježje pjesniko- 
vih sjećanja, naročito u pjesmama »Balada o školskoj klupi« i »Pjesma 
starom profesoru«, te još nekima. U ovome ciklusu Šop iznosi svoja 
sitna zapažanja vanjštine ljudskog obitavališta (Krov, Vrata, Okno, 
Postelja). Tu se odrazuje jednostavnost, ali i virtuozno spajanje sličica 
u jednu cjelinu, što je važna osebina cjelokupne Šopove knjige. Osim 
toga, on u neznatnim pokretima dnevnog života nalazi motive za obradu 
u pjesničkoj formi (Mladić bdije kraj mrtvog pijetla, Ponedjeljak) i 
sitna opažanja obavija velom lirske topline. Osobito je karakteristično 
ovo obraćanje na sitnice i zapažanje istih, u današnje vrijeme, kad je 
žurba tako velika i kad život juri u propanj. Šopova poezija zaustavlja 
čovjeka u toj nepromišljenoj jurnjavi i kao da pita: kuda? On upire 
prstom na sitne, nezapažene i necijenjene stvarčice, jer, konačno sreća 
ovoga života se baš i sastoji od tih sitnih nezapaženih pokreta i po- 

java, iako to čovjek ne shvaća, zaokupljen krupnim, no često bezna- 
čajnim stvarima. 

Treći odsjek »Dani srca i kajanja«, mogao bi se sa strogo mora- 
lističkog gledišta negativno ocijeniti. Ali, ovo slavljenje ženske du- 
hovnosti i ljepote, izraženo je u najblistavijim stihovima, a dikcija 
čovjeka prosto osvaja. Šop je ovdje čovjek od krvi i mesa, ljudsko 
biće sa svim nemirima i žudnjama. 

U tom ciklusu nalazi se jedna od njegovih najboljih pjesama 
(pored ostale dvije »Poziv dragom Isusu« i »Molitva da ne budem više 
pjesnik«) a to je »Siromašna vjerenica«, u kojoj nam se Šop prikazuje 
u svojoj pravoj slici, a ujedno nam pruža štimung, koji se za dugo 
usijeca u dušu: 


Da li si ikada, sto bijeli prostirući, 

u čežnji postavila jedan tanjur više, 

u slutnji da je blizu, možda u tvojoj kući, 
tvoj pjesnik, koji sasvim proste Pjesme piše. 


U ostala dva ciklusa »Sa mojim Isusom« i »Molitve«, izgleda da 
imade nešto malo monotonije; naročito u posljednjem, gdje se niže 
devet molitava, i to: »Molitva da svi imaju posla«, »Molitva da tvor- 
nice polaganije rade«, »Molitva za sluškinju« itd. U ovim pjesmama 
najvažnija je Šopova vjera u moć molitve i vizionarsko uočavanje 
štetnosti i nesmiljenosti kapitalističkog sistema, koji je prouzrokovao 
toliko neuravnoteženosti i nepravde u svijetu. 

Općenit sud o Šopu pjesniku, u svakome slučaju mora biti po- 
zitivan. Ako sve zaključke svedemo u jedan smjer, tada možemo 
reći i naglasiti: jedna dobra i korisna knjiga prave li- 
rike, jedan jasan znak i primjer, kako treba pisati pjesme; jedan 
nepobitan dokaz: pjesma je odraz života, odjek duše, rezultat proživlje- 
nosti, takova pjesma zaslužuje ovo ime. Knjiga Nikice Šopa 
svijetla je zvijezda u sivosti našeg lirskog neba: upiremo prstom u nju! 


Ivo Balentović 
Nanodno kajzabište 


EDOUARD BOURDET: »TEŠKA VREMENA« 
(Komad u četiri čina. Redatelj Tito Strozzi. Premijera 13. veljače 1935.) 





Ideja, koja je služila kao polazna točka »Teških vremena« je 
prema izjavi autora, »opadanje vrijednosti građanske spekulacije, ba- 
zirane na posjedovanju novca, u odnosu spram ostalih vrijednosti što 
ih je narav stvorila i nadala ljudima, kao što su ljepota, zdravlje, 
mladost i t. d.« Za realizaciju te ideje, autor je zamislio obitelj sa- 
stavljenu od dviju grana. Jedna grana, sa starijim bratom ]Jćromeom 
kao glavom, živi u provinciji, dok druga grana sa mlađim bratom 

Marcelom, živi bohemskim životom u Parizu. Te dvije grane obitelji 
niz godina su u svađi, da se opet izmire zbog čisto materijalnih do- 
bara. Međutim tendenca autora je bila dokazati, kako nema smisla te- 
žiti za »banalnim« novcem, glavno je da smo lijepi, zdravi, mladi... 
Zaista, u današnja »teška vremena« — neobični zaključci. Autor, koji 
nas kroz tri čina drži u nekoj napetosti i očekivanju, zaključuje svoj 
komad nekim neuvjerljivim i neodređenim svršetkom, a glavni junak 
J6rome, predstavnik gramzivoga, bezobzirnoga velekapitala, pretvara 
se u fantastičnoga idealistu koji udara na kapitalizam i materijalizam, 
a pjeva prirodi, ljepoti i mladosti... ! 
Svoj relativni uspjeh imade Bourdet zahvaliti jedino savršenoj 
režijskoj i glumačkoj izvedbi drame. H. Vuk 


PROSLAVA 50-GODIŠNJICE KNJIŽEVNOGA RADA 
ANTONIJE KASSOWITZ-CVIJIĆ 


Ta rijetka svečanost održana je u Velikom kazalištu u nedjelju 
dne 17. veljače. Kazalište rasprodano do posljednjega mjesta, na li- 
cima sviju odrazuje se neko svečano vedro raspoloženje, dokaz sim- 
patija i poštovanja koje uživa popularna jubilarka. Nakon sažetoga 
prikaza g. Viktora Rudolfa »O životu i radu jubilarke«, slijedile su 
još dvije uspjele muzičke točke. Kao glavni dio svečane matineje iz- 
veden je ilirski akvarel u jednoj slici gđe Antonije Kassowitz-Cvijić: 
»U dvorovih bijelih«. Glumio je zbor Matice Hrvatskih Kazališnih Do- 
brovoljaca pod redateljskim vodstvom g. Freudenreicha. U Mariji Bi- 
strici u župnom dvoru mecene opata Ivana Krizmanića, oko god. 1850., 
nalazi se na oporavku, iscrpljen od životnih nevolja, mladi poletni 
idealista Lisinski, sa svojem vjerenicom Hedom. Autorica nam uz spo- 
menutu dvojicu dovodi i Gaja, Vraza, Kukuljevića, Dragojlu Jarne- 
vićevu, opata Krizmanića, Štrigu i još više poznatih ličnosti narodnoga 
pokreta. [Tragični momenat, kada oni doznaju da dolazi franjojozefin- 
ski apsolutizam, lijepo i uvjerljivo prikazan nam je u toj moment slici, 
tom »nepretencioznom djelcu«, koje se još odlikuje 1 naročitom im- 
presivnošću. Djelo je ostavilo na sve prisutne duboki utisak i odobra- 
vanju nije bilo kraja. 


Poslije izvedenoga komada, na sceni je bila pozdravljena i burno 
aklamirana sijeda jubilarka. Među mnogima pozdravila ju je gđa 
Milka Grinwald-Gutschy, kao predsjednica svečanosnoga odbora. Za- 
tim g. Freudenreich, u ime M. H. K. D., »Hrvatska žena« te na kraju 
čestitao joj je dr. Stožir, koji je naglasio da naša zemlja nije propala, 
dok imade ovakovih majki. Razumljivo je, da nijesu izostali ni lovor 
vijenci s narodnim trobojkama. Na sve čestitke jubilarka se zahvalila 
sa par iskrenih osjećajnih riječi. Time je završena svečanost 70. go- 
dišnjice života i 50. godišnjice književnoga rada, dične Hrvatice go- 
spođe Antonije Kassowitz-Cvijić, —  »posljednje  poilirske roman- 
tičarke«. : H. V uk 

EDMOND KONRAD: »KVOČKA« 


(Pet slika iz porodičnog života. Redatelj Tomislav Tanhofer. 
Premijera 20. veljače 1935.) 


Konradova »Kvočka« je zacijelo od najslabijih varijacija onih 
annogobrojnih kazališnih komada koji slave ona »stara dobra vre- 
mena«, u kojima dominira ličnost »dobre bakice«. Edmond Konrad 
nije dramski pisac. To se kod izvedbe »Kvočke« jasno osjećalo. On je 
za cijelo svoj komad pisao sa ljubavlju i voljom, izrađivao ga detaljno 
i kod toga uvijek mnogo razmišljao. Ali tom kontemplacijom izgubio 
je posvema osjećaj izrazitosti i prirodnosti, što je bitna oznaka svakoga 
dobroga djela. Zbog toga je cjelokupan dojam drame bio slab. U 
kompoziciji osjetilo se pomanjkanje invencioznosti, odviše se osjećala 
neka neprirodnost i artificijelnost. 

Stanoviti dio neuspjeha ide i na račun redatelja g. Tanhofera. 
On je toj zabavnoj satiri našega vijeka pristupio sa odviše pieteta. 
(Kao, da je najmanje Shakespeare!) Stoga je uz negativne strane 
samoga djela, izvedba se suviše rastegla, te uz spor i mrtav tempo više 
umarala nego zabavljala. Jaka skraćivanja uz brži tempo, učinila bi 


komad mnogo efektnijim. 
H. Vuk 


VATROSLAV LISINSKI: »PORIN« 
(Opera u pet činova, 7 slika). Redatelj Tito Strozzi. 


O samoj izvedbi kao i o uspjehu, koji je doživio »Porin« prigo- 
dom svečane izvedbe dne 4. listopada 1934. opširno smo bili izvjestili 
u našem časopisu. Tom prilikom naglasili smo, da je dužnost ka- 
zališne uprave da »Porin« ostane stalno na reper- 
toiru našega kazališta. Međutim »Porin« je izveden samo 
dva puta (4. i 6. X.) te je, na žalost cjelokupne hrvatske kazališne pu- 
blike skinut sa repertoira. Sada je ponovno, nakon više od četiri mje- 
sečne stanke izveden sa jednakom pomnjom i savjesnošću, dostojne tog 
remek-djela Lisinskijeva genija. Isto što smo rekli prigodom svečane 
. izvedbe vrijedi i ovaj puta. Toliko bogatstvo melodija, toliko arija, 
toliko šarenilo tonova od ouverture pa do finala posljednjega čina, 
Čini »Porin« ponosom našega glazbenoga stvaranja, najboljom nacio- 
nalnom operom. 

Ponovnom izvedbom »Porina« kazališna uprava dobila je već 
dugo traženo reprezentativno djelo, koje će u naročito svečanim zgo- 
dama dostojno reprezentirati hrvatsku kazališnu umjetnost. 

Sama izvedba dostojna je slave naše opere. Velika je zasluga 
dirigenta g. Baranovića, redatelja g. Strozzia i scenografa g. Ljube 
Babića, koji su uložili sve svoje sposobnosti da izvedba bude na do- 
ličnoj visini. Uopće, svi izvađači od prvoga soliste pa do posljednjega 
člana zbora, nastojali su dati maksimum svojih mogućnosti. Svi su pje- 
vali i igrali s veseljem, ljubavlju i naročitim elanom (zbor Hrvatica 

u II. činu »Bože vrati nam slobodu«), jer znali su da time prido- 
nose svoj obol na oltar svojega naroda, a hrvatska publika je njihovo 


nastojanje i dolično nagradila. 
| H. Vuk 


Socijalni problemi 


ROMAN BIVŠEGA ŠEGRTA 
(Prilog šegrtskom pitanju.) 





Istinit naslov iz života, koji još nije dovršen. Tek je dječak u 
petnaestoj godini. Recimo da se zove X i da je iz mjesta Y. Majka je 
ostala udovicom u dječakovoj devetoj godini. Dva starija brata su 
izučili obrte i prolaze kroz život. Mati je morala poći u službu i što je 
zarađivala, slala je za uzdržavanje djeteta, dok nije bilo vrijeme da 
on pođe u zanat. Promijenio je tri majstora. Treći — stolar — nije 
bio milostiva srca. Dječak je hodao go i bos, dok od majstora nije 
otišao smrzavajući se u poderanom odijelu. Tako smo došli do histo- 
rije dječaka — bivšeg šegrta. Mati nije mogla voditi dovoljan nad- 
zor, majstor se za tuđe dijete nije brinuo, i jednog dana dječak oglad- 
nio — provalio je u stan neke stare gospođe, susjede njegovoga bivšeg 
majstora u nadi, da pribavi novaca. Ali bio je zatečen na činu, uhva- 
ćen i morao je odgovarati za svoj čin. Sada je sluga — na salašu — 
preorao je jesenas 80 jutara crne zemlje, bavi se konjima i, ako se 
život bude ovako jednolično razvijao — ostat će seoski sluga, stručnjak 
za konje »bajta« ili »džambas«. Došao je pred nadležni forum za 
maloljetne delikvente. Teku mu krupne, tople dječačke suze. Osjeća, 
da je pošao stramputicom. Učitelj mu je na tom putu bio kinematograf 
i loše društvo. Majstor se, kako već rekosmo, nije brinuo za nj. Nije 
ga odijevao, nije ga obuvao — mladić je posrnuo u petnaestoj godini. 
Majka mu je postala silom prilika kuharica. Drugi brak joj se nije 
posrećio, očuh se za pastorke nije htio brinuti i došlo je do sloma obi- 
teljske zajednice. Međutim na materino zapomaganje pristao je dje- 
čak, da ponovno uči obrt. Izabrao je stolariju. Ići će u popravilište. 
Pokušati će da postane čovjekom. Više puta je posrnuo vršeći po koju 
krađicu, prevaricu i slične sitnarije. Majka mu je ponosna, da je bila 
majstorica. Veli mu: »sine, ti nisi paursko dijete, tvoj djeda bio je kro- 
jač, otac ti je bio bravar, a ti da budeš seoski sluga! Idi u obrt, da 
postaneš čovjek!« 

U riječima ove ojađene matere vidi se lažni staleški ponos 
— i ako ponos jedne propale generacije. I tako će uslijed pro- 
valne krađe s otpiračem, prijetnje nožem, stolcem i sjekirom, bivši 
šegrt — što je gotovo ravno naslovu i bivši čovjek — doći u popravi- 
lište, koje će mu, ako dođe u prave ruke, pokazati trnoviti put kroz 
život. Takovi instituti treba da budu snabdjeveni ozbiljnim pedago- 

zima, koji će pomoću idealizma, a ne — eventualno sadizma — štva- 
zati ljude od posrnule mladeži. Te mi se misli nameću povodom jedne 
interpelacije francuskog narodnog poslanika Louis Rochina na resor- 
noga ministra pariške vlade. Ta je interpelacija otkrila nevjerojatne 
momente iza kulisa pedagoških instituta ove velike nacije. Tu se 
događaju takva zlostavljanja djece i dječaka, da mnogi podliježu 
udarcima i batinama, dobivenim od tih sadističkih pedagoga i napu- 
ujaju zavodska groblja. Za te se bijednike, koji su bilo nahodčad, bilo 
djeca bez roditelja i rođaka, nitko ne brine; tako se budući francuski 
građani uklanjaju prije nego su mogli izvršiti svoju dužnost. 

Na slične neljude naišli smo u praksi sa šegrtskim pitanjem i u 
našim krajevima. Tu se pojavljuju profesionalni homoseksualci kao 
povjerenici raznih institucija i instituta, koji se bave odgojem, nad- 
zorom i posredovanjem oko namještanja šegrta, i tipovi, koji su obično 
rbog ordinarnog kriminala svršili po kaznionicama. A s time se ne ka- 
nimo dalje baviti. 

Inače postoje u omladinskim organizacijama raznih tipova dru- 
štava tako zvani generalni putujući povjerenici, koji »otkrivaju« na- 
vodno nepoznate činjenice, o kojima mi javno pišemo i da dječaci, 
Žegrti puše, a i piju (alkohol. pića), da nedjeljom dopodne ne idu u 
crkvu, ili zato, što moraju u šegrtsku školu, ili jer moraju raditi u 
obrtničkoj radionici, da su šegrti neposlušni i nevaljali, slabo obučeni 
it. d. Međutim s one strane, odakle treba da nas sunce grije, odanle 
nas led bije. Umjesto, da se sve te činjenice nastoje sistematskim pu- 
tem i djelotvorno da otklanjaju, one su samo učinjene konstatacije iz 
sasvim drugih razloga, koji nemaju nikakve veze sa pedagogijom, a ni 
sistematskim radom oko šegrtskog pitanja. 

Rečeno mi je poslije mog posljednjeg članka o šegrtskom pita- 
nju, da će izazvati reperkusije. Ali pošto isti nije pripušten javnosti, 
čini se da je ta reperkusija izostala. Međutim, tko ima »putra« na 
. glavi — neka radije ne izlazi na sunce. 


Polomika. 


JOS JEDNA NEUSKLAĐENA KRITIKA IZLOŽBE 
GABRIJELA JURKIĆA 


U »Hrvatskoj Prosvjeti«, br. 10. izašla je kritika Jurkićeve sli- 
karske izložbe od g. VI. Kušana. Nije običaj, a nema mnogo koristi 
kritizirati kritike, ali kad se radi o slučaju G. Jurkića i o listu, u ko- 
jem je ovakova »kritika« izišla kao i o komentarima, koje je izazvala, 
Potrebno je iznijeti nekoliko misli na njezinu adresu. 


Dr. F. Dujmović 





G. VI. Kušana predstavlja čitateljima sam urednik »H. P.« kao 
Zovjeka, koji se »velikom savjesnošću i marljivošću odazvao zadaći«, 

da piše i izvješćuje o pojavama likovno-umjetničkog života, tako, da 
»njegove analitičke opaske imaju ne samo instruktivan karakter za &i- 
taoce, nego se njime mogu okoristiti i sami umjetnici, jer su one uvijek 
»obrazložene« i »savjesno analizirane«. Ovakova legitimacija iz 
kompetentnoga pera, može samo obradovati svakoga, tko se i malo bavi 
umjetnošću i tko prati tolike nesavjesne i neobrazložene kritičke ana- 
lize po zagrebačkim dnevnicima, a često puta i književnim revijama. 
Međutim ono, što je g. Kušan napisao o slikama, umjetničkoj snazi i 
slikarskoj kulturi Gabriela Jurkića, ne daje dojam neke temeljite 
obrazloženosti i savjesne analize, što ćemo u kratkim potezima i do- 
kazati. | 


G. Kušan veže Jurkićevu umjetnost o ime njemačkoga slikara 
Bocklina i to na jedan skroz naskroz idejno pogrešan i formalno ne- 
gativan način: »Nije bez sumnje samo slučaj da je slikar izabiruči 
tretman odlutao u Bocklinove »poljane blaženih«, gdje vlada isti 
Pokoj — — — To je vječna nostalgija za srećom, za smirenjem, za 
utočištem koja ga je neprimjetno tamo dovela.« Dakle najintimnija 
duhovna srodnost između Bocklina i Jurkića, a ne samo »slučajni« 
afinitet u »tretmanu«!? Svu neopravdanost toga duhovnog srodstva 
na vrijeme je opazio i urednik »H. P.«, te ga je, doduše vrlo taktički, 
ali zato ipak stvarno otklonio, jer dovesti u srodstvo Jurkićevo stano- 
vište i Bocklinov poganski duh, doista je prilično deplasirano. 


Čitava stvar postaje još interesantnija, kada g. K. nadodaje: »On: 
(Jurkić) je od majstora Bocklina prihvatio samo neke karakteristične 
obradbe. Bocklinovu već dosta jednoličnu i razmazanu tehniku kista...«, 
koju je potencirao »Vertreiberom«. Ridiculusmus!  Jurkićev, ne tek 
slučajni put u Bocklinovo carstvo »pokoja« i »poljane blaženih«, put 
na koji ga »dovodi nostalgija za srećom, za smirenjem, za utočištem« 
svršava ovako tragikomično: prihvaćanje samo jednolične i razmazane: 
tehnike kista. Na koncu konca čitava ta stvar svršava fatalno po Jur- 
kićeva platna, koja će zahvaljujući toj napuhnutoj bocklinijadi po- 
stati: »tvrda«, »plošna«, »previše uglađena«, »nesuvremena«, »nesli- 
karska«, »dosadna«, »bojažljivo izvedena«, »razbrisana«, »uništena«, 
prepuna »praznih, neukusnih ploha«, »sagova od linoleuma« 3 — — —. 
hoćete li da vam još nabrojim toga cvijeća, koje je slikar Jurkić po- 
brao na »poljanama blaženih«!? 

Općenito g. K. govori o Jurkićevoj umjetnosti negativno, a sretno. 
su prošle tek tri, četiri slike (od 128 njih). Iznijet ćemo samo dva slu- 
čaja »savjesne analize«: prvo sud o velikim slikama, drugo o figural- 
nim stvarima. 


»Jurkićeve velike slike nemaju većinom ni zraka ni atmosfere. 
Bregovi nam stoje na dohvatu ruke, vrhunci se koče minijaturno do- 
tjerani, gudure se žare pimpantno(?) ulickane, a sve to leži u nekom 
zrakopraznom prostoru tvrdo i plošno kao obojene aplikacije iz kar-. 
tona.« (»Umiranje svijetla« — »Večernji refleksi«). 

Ovakovu lekciju javno napisati Jurkiću kao kakovom brucošu 
umjet. akademije nije opravdano ni najstrožim kritičkim mjerilom. 
Jurkić je naprotiv majstor atmosfere i zraka. Jedino njegovim za- 
nosnim uživljavanjem u atmosferske slojeve i njihovim virtuoznim 
obrađivanjem može se i opravdati na nekim slikama manja pažnja 
na prve planove. Sve Jurkićeve slike prenose gotovo svu pažnju u 
atmosferu, pod oblake, u divno rastvorene daljine, kroz proplanke i 
preko dalekih planina u ona centralna nevidljiva uzdušna mjesta, gdje 
se odigrava najinteresantniji slikarski problem pejsaža, problem svi- 
jetla i zračnosti, prostornosti i magičnih perspektiva. Prosipati svijetlo 
po bregovima i dolinama bosanskoga kraja — to je Jurkićevo slikar- 
stvo. Svijetlo dolazi odozgo i oblaci su jedini regulator toga svijetla. 
Kakovi su oblaci, takav je dan. Ako se uzme u obzir ono, što je sam 
umjetnik htio potencirati ovom izložbom, kad ju je čitavu karakte- 
rizirao »Večernjim refleksima«, onda je već samo po sebi jasno, da je 
atmosferski problem postao centralni problem ove Jurkićeve izložbe. 
U koliko to nije došlo do izražaja u jednoj jedinoj slici, na kojoj je 
brijeg uhvaćen iz prevelike blizine, ipak se ne može reći, da on lebdi 
u zrakopraznom prostoru. Na toj je slici jače i iznimno naglašena du- 
bina i intimna zatvorenost bosanske doline, u dnu koje se smjestio 
pastirski stan, a »Umiranje svijetla« je pobudilo opću pažnju. To je, 
moglo bi se reći, dominantna slika čitave izložbe. Umjetnička senza- 
cija prvoga reda. Pjesma suncu, svijetlu, bojama i ljepoti prirode. 
Virtuozitet realističke manire u pejsažu. I ako možda ponešto slabije 
komponirana slika, (lijeva strana je ostala neriješena, a donji slojevi 
prejako osjenjeni) upravo radi svoje kolorističke važnosti u gornjim 
slojevima vrhunaca i zraka ostat će trajno u uspomeni bezbrojnih po- 
sjetilaca Jurkićeve izložbe. 

Što se pak tiče figuralnih slika tu je opet g. K. izabrao ton, koji 
gotovo prelazi u ironiju. 


»Zato (za figuralno sl.) mu, čini se, manjka temeljit studij tijela 
i bolje poznavanje onog bogatog razvoja oblikovanja figuralne kompo- 
zicije, koji se od _ Giotta pa do danas neprestano mijenjao, formirao, 
čas padao čas se uzdizao u svojoj vrijednosti i koji predstavlja riznicu 
znanja i rezultat stoljetnih napora (da li razvoj ili oblikovanje? Op. p.). 
Tako su gledali i teatralno postavljali svoje sentimentalne likove ilu- 
stratori »Gartenlaube« sedamdesetih godina prošloga stoljeća.« Tko 
ovo pročita, dobit će dojam, da je Jurkić uistinu ignorant u povijesti 
slikarstva, slikar bez ikakove autokritike i slikarske kulture, u figura!- . 
nom pogledu (obrada mu je »slaba, diletantska«, veli g. K.!) upore- 
đen sa nekakovim opskurnim ilustratorima »Gartenlaube« sedamdese- 
tih godina. To znači zavesti u bludnju čitavu javnost, a da se i ne 
govori o velikoj nepravdi, koja je time nanesena Jurkiću, kao i o 
potpunom nepoznavanju njegova rada. 

G. K. je, čini se, zaljubljen u impresijonizam i stoga mu je »mi- 
stički realizam« Jurkićev (tako se donekle sasvim ispravno izrazio je- 

dan zagrebački dnevnik) ostao dalek i neshvatljiv. On ga stoga i ne 
može protumačiti idejno, a tehnički ga svugdje podcjenjuje izrazima 
»pipava obrada«, »pimpantna ulickanost«, »neslikarska faktura krajo- 
braza«, »uočljiva i sudbonosna pipavost«, »plošnost i tvrdoća« i t. d. 

Nama nije bila prvotna namjera braniti Jurkićevu umjetnost. 
Iza njegove rekordno uspjele izložbe to bi bilo i suvišno. Htjeli smo 
samo pokazati, kako se danas pišu slikarske kritike i prestroge, ne- 
točne i iskrivljene sudove jedne neusklađene kritike svesti na 
pravu mjeru. (To je uostalom htio i sam urednik »H. P.« s onim 
objašnjavanjem »senptori ac lectori«, koje je međutim imalo zadovo- 
ljiti šve: i umjetnika, i kritika i javnost.) 

G. Jurkić zaslužuje svakako veću pažnju i zreliju kritiku nego 
li je ona g. Vl. Kušana. 

Lectorbenevolens 


Na Jajgot 


Dr. MIRKO KUS-NIKOLAJEV: ANTISEMITIZAM BEZ MASKE 


Nekadašnji integralni nacionalista, a današnji marksistički socio- 
log, etnolog, ekonomski i financijski stručnjak, biolog, doktor, profesor, 
Kunsthistoriker, univerzalni predavač u radničkim sindikatima i 
Kršćanskoj zajednici mladih ljudi, filozof; suradnik »Riječi«, »Bankar- 
stva«. »Socijalne misli«, »Radničkih novina«, »Privatnog namješte- 
nika«; nesuđeni docent zagrebačkoga sveučilišta; pisac svojih, vlastitih 
(neplagiranih!) članaka u »Pregledu« (Sarajevo) i »Riječi«, izumitelj 
glasovitih »kvrga« (v. »Književnik« g. III. br: 9., str. 419.— 421.) it.d., 
it. d., — napisao je u komoraškoj biblioteci »Naš front« (kojoj je to 
od tri izdane druga brošura u obranu židovstva!) »studiju« »Antise- 
mitizam bez maske«, kao da je pitanje antisemitizma i semitizma ono, 
koje je danas od najvećega značenja za radničke krugove!? 

Gospodin doktor skinuo je svojom sveznadarskom gestom masku 
s antisemitizma i »dokazao«, da »triumf života počiva na novom čo- 
vjeku«, da historijski materijalizam ima »nežidovski karakter«, da je 
»malograđanski nacionalizam« svemu kriv, a ne semitizam; da su 
»sitnosopstveničke mase i kod nas uglavnom nosioci antisemitizma 
odnosno najbrže podliježu antisemitskoj agitaciji« i da je mržnja protiv 
Židova uperena protiv »nezaštićene manjine«. Nekadašnji integralac 
dr. Kus uzvikuje patetički: »Židov nije kriv«, jer »pojedinci, rase, 
narodi ne odlučuju sudbinom svijeta, već s njom odlučuju gvozdeni 
zakons materijalnih stvarnosti u kojoj Židovi zaista nisu odlučni faktor.« 
Ne ulazeći uopće u krivnju ili nekrivnju Židova i obazirući se samo 
na »gvozdene zakone materijalne stvarnosti«, začudit će svakoga čemu 
onda sva ta marksistička borba protiv kapitalizma, kada mu ti 
»gvozdeni zakoni« daju mjesto pod suncem!? 

Filozofija gospodina Kusa je ovdje vrlo labava i on bi najbolje 
učinio, da se kani ćorava posla, jer, bolje je ništa ne napisati, nego 
pisati — tako smušene rečenice! 


»KNJIŽEVNIK« I NACIONALIZAM 


»Književnik«, koji se u Zagrebu zove »hrvatski« mjesečnik, a 
kada oglašuje u »Politici« svoja propagandna izdanja samo »mesečnik«, 
donosi u posljednjem dvobroju (br. 1.—2.) iz pera nekog I. K. pole- 
miku s dr. Otonom Grossom, u kojoj ima nekoliko očitih neistina i 
izvrtavanja činjenica. Polemika se nas inače ništa ne tiče, samo bismo 
htjeli prikazati, kakova shvaćanja imaju gospoda marksisti o nekim 
važnim i odlučnim nacionalnim pitanjima. 


1. »Književnik« citira Franza: »Židovski se i njemački rasisti 
potpuno slažu u stavu prema židovskom pitanju. Na zajedničkom tlu 
rasnog stanovišta, u zajedničkoj bojazni pred razvitkom klasnih fron- 
tova, u zajedničkoj mržnji prema Rusiji, koja pošto je riješila socijalno 
pitanje i upravo zato riješila i nacionalno pitanje, složiše se njemačka 
i židovska buržoazija da izrade jednake oblike socijalnog i nacionalnog 
fašizma.« — »Mi međutim držimo, da je ta konstatacija potpuno tačna 
i da odgovara činjenicama... .« — nadovezuje »Književnik« svoj ko- 
mentar. | 

Ako se ona strijeljanja en masse, koja su nedavno izvršena u 
Rusiji, bijeda, glad i stradanje seljaka i radnika, diktatura, teror i 
ubijanja zovu »rješenje socijalnoga pitanja«; ako se zarobljivanje 
ukrajinskoga naroda i ostalih naroda u t. zv, »sovjetskim republikama«, 
u kojima se sve diktira iz Moskve, zovu »rješenje nacionalnoga pita- 
nja«, onda je to zbilja bijedno rješenje i treba čestitati svima onima, 
koji vjeruju u to rješenje i zadovoljavaju se s njim! A nama, koji 
znademo, da se nacionalno pitanje može riješiti samo na državo- 
pravnom temelju, a socijalno samo u slobodi; a jedno i drugo bez 
terora, ubijanja, mučenja, zatvora, internacija i t. d., rusko »rješenje« 
je samo žalostan dokumenat neuspjelih eksperimenata fanatiziranih 
boljševičkih diktatora! 


2. »Po tom »marksističkom« stavu nisu niti narodnosti a niti na- 
rodi nešto što se nikada ne može promijeniti, već je narodnost historij- 
ska kategorija, koja odgovara određenoj epohi. Progresivna strujanja 
društva preuzimaju i narod i narodnost prošlih epoha i razvijaju i pro- 
miču nacionalnu kulturu, no ne na rasističkoj osnovi, nego socijalno po 
sadržaju a nacionalno po formi.« 


Iz ove nejasne i smušene rečenice razumljiva je i uloga »Knji- 
ževnika« u današnjoj atmosferi. Ako odgovorite na pitanje, kome je 
potrebno, da se u naš narod unosi ideja, kako narodnost nije nešto, 
»što se nikada ne može promijeniti« i uopće, da se naš narod rastruje 
marksizmom, bit će svakome jasno, zašto Nehrvat Milan Durman 
izdaje »hrvatski« književni mjesečnik! 

3. Nacionalno pitanje povezano je u svojoj biti sa socijalnim 
pitanjem i bez riješenja socijalnoga pitanja nema rješenja nacionalnog 
pitanja, a za oba pitanja odlučan je upravo sam društveni poredak.« 

Može li se ikada riješiti socijalno pitanje i to tako, da ne će 
postojati više ni jedan problem, niti dio problema? Ono se može 
rješavati s više ili manje uspjeha, s maksimumom ili minimumom 
efekta, ali riješiti ga...? Socijalno pitanje postoji otkada i ljudski 
rod, ali da li će ono ikada biti riješeno u svojoj potpunosti? Odgovor 
. je više nego jasan! 

Prema tome na rješenje nacionalnoga pitanja trebalo bi se u svi- 
jetu čekati još nebrojeno mnogo godina — ako bismo slušali marksi- 
stičke savjete! Ukoliko opet gg. marksisti misle, da bi se terorom 1 
»diktaturom proletarijata« moglo riješiti nacionalno pitanje, onda ili 
su vrloglupi, pa.ne vide, ili su vrlo lukavi, pa ne će da vide! 

Zašto boljševici nijesu dali ukrajinskome narodu slobodnu i 
potpuno nezavisnu nacionalnu državu, koja je jedina garancija 
da ne će biti hegemonije i eksploatacije naroda po narodu! Zašto 
drže ukrajinski narod u ropstvu i.ne dopuštaju da se oživotvore državo- 
pravni zahtjevi ukrajinskoga naroda? 

Razumljivo je, da je to najbolji argumenat protiv marksističke 
teze o »rješenju nacionalnoga pitanja u marksizmu«, jer tko može jam- 
čiti, da strahovita sudbina ukrajinske nacije ne bi zadesila i koji drugi 
mali narod u kojoj drugoj boljševičkoj državi? Ukrajina docet! 

Socijalno pitanje treba rješavati, no jasno je, da se nacionalno 
pitanje može riješiti i bez komunizma i socijalizma i da je princip 
slobodne narodne države kao jedino rješenje nacionalnoga pitanja bio 
poznat davno prije Marxa! Nacionalna eksploatacija ostaje i u komu- 
nizmu, kako nam to pokazuje današnja praksa, i zato ga, budući teži za 
stvaranjem jedinstvene svjetske države, u kojoj bi se utopili mali na- 
rodi, i za uništenjem pojedinih narodnih kultura, — treba sa narodnoga 
stanovišta a limine odbiti i na drugom mjestu potražiti pravo rje- 
šenje nacionalnoga i socijalnoga pitanja, t. j. u stvaranju narodne 
države sa zadružnim socijalnim poretkom! 

Moramo priznati, da »Književnik« — kako se iz svega vidi — 
vjerno služi ideji nivelacije narodnih individualnosti! No njegova 
akcija, koja je uperena protiv pozitivnog narodnog pokreta, ne 
može imati nikakovih plodova, budući da je već i svakom pučkoškolcu 
jasno, da je »Književnik« protuhrvatski list i da je za njegovu protu- 
narodnu akciju jedino mjesto —: Na Tajgetu! 


»SAVREMENI POGLEDI« IZ SLAVONSKOGA BRODA 


G. Josip Berković, profesor iz Slav. Broda pokrenuo je novi 
mjesečnik »za književnost, nauku i umjetnost« i okrstio ga zamamlji- 
vim imenom »Savremeni (mjesto: suvremeni) kogledi«. Prvi broj izašao 
je na 382 stranice, štampan je latinicom, mjestimično ijekavicom, a 
mjestimično ekavicom, s mnogo pravopisnih pogrešaka. Razlog, zbog 

kojega se list pokreće, nalazi se ():s.na obrazloženju uredništva) u 
tome, što su naklade zagrebačkih književnih revija »smiješno malene« 
1 jer »nisu uspjele da prodru ni u najtanji sloj provincijske inteligen- 
cije«. Osim toga, karakter zagrebačkih revija bio je »od reda provin- 
cijski s obzirom na evropsko mjerilo«!? Svi mi čekali smo samo g. J. 
Berkovića, da iz Broda izdaje list evropske vrijednosti, da taj list 
postigne veliku nakladu i prodre u provincijsku inteligenciju!? 

Sadržaj 1. broja je kojekakav. Ističe se članak Stanislava Grad- 
skoga »Evropa i Rusija« svojom neozbiljnošću i šaljivošću. Tu se na- 
ročito napada one »koji su si načinili bogato vrelo prihoda(?) iz širenja 
fantastičnih laži i izmišljotina u cilju da spriječe svako sređivanje odnosa 
između zapadnih država i radničke (?) Rusije«, te oni, koji pišu »o 
gladi i pomoru u Rusiji, o revolucijama i bunama koje da tamo klijaju 
svaki čas, o nečtvenoj okrutnosti i divljaštvima« i t. d. G. Gradski 
se zgraža nad takovim ljudim a i konstatira, da je »Rusija za danas 
iskreno naklonjena prijateljskoj suradnji s vladama u zapadnoj Evropi«. 
Sve u svemu, Rusija je danas divna, sređena pacifistička država, u njoj 
nema ni atentata, ni terora, ni ubijanja, ništa od svega toga! Buržujske 
izmišljotine! | 

U taj list zalutao je i Dragutin Tadijanović pjesmom »Osamljen«. 
Zatim odlomak iz slaboga romana Milke Žicine »Kajin put«, kojega 
je izdalo poduzeće beogradskog  kapitaliste i marksiste Bihaly-a 
»Nolit«. Jezik i sadržaj toga »romana« je upravo bijedan, pa ipak se 
usuđuje napisati neki Il. Bosanac, da je on »dokaz visoke kreativne 
moći« gđe Žicine, koja »ulazi ovim delom u literaturu«, a roman 
»deluje sugestivno i istinski.« 
| U prvom kao i u drugom broju, koji je na opće začuđenje tako- 
đer izašao, nije uspjelo suradnicima da se oslobode onoga tipično mar- 
psističkog frazerstva i da realnim očima pogledaju u narodnu stvarnost! 


V. R. 


SVEMIRSKI POKRETI I IDEOLOGIJE 


Posvećeno svim pristašama pangeizma, panevro- 
Pizma, internacionalizma, marksizma i sljedbenicima 
svih ostalih svemirskih ideologija. 


Čudan smo narod mi Hrvati! 

Svagdje na svijetu cijeni se najviše ono, što je nekome najbliže, 
što ga svakodnevno obavija i čime se susreće u svaki čas svoga života. 
Englez će uvijek s ponosom isticati sve vrline svoje nacije, a svaki 
Ukrajinac govorit će o teškim morama, koje su se spustile na njegovo 
narodno biće, pa i onaj posljednji Pigmejac širit će slavu svoga 

pigmejskoga roda. Nijemac je uvijek najprije Nijemac, a onda sve 
drugo, a sa Francuzima se ni jedna nacija ne može natjecati u 
patriotizmu. 

U svima narodima razvijen je onaj stari osjećaj ljubavi prema 
svemu onome, što je naše, t. j. i moje, svagdje na kugli zemaljskoj 
naći ćete, kako svi uzdižu svoj narod i kako im je on najmiliji. 

Ima i rijetkih iznimaka, t. j. ljudi, koji sve ostalo Precijenjuju, 
samo svoj narod godcijenjuju, a upravo takovim iznimkama smo mi 
Hrvati obilato snabdjeveni, tako, da iznimka kod nas postaje pravilo, 
a pravilo iznimka. 

Mnogim našim ljudima okvir je naše lijepe domovine pretijesan, 
oni hoće zamaha, hoće ekspanzije i Širine i namjeravaju da svojim 
»prevelikim« duhovima izađu iz ovih »bijednih«, »malograđanskih« 
prilika! ' 

Zanosili su se ilirstvom, novim političkim »realizmom«, sve- 
slavenstvom, htjeli su obuhvatiti svojim veleumima ne samo čitav svi- 
jet, nego i cjelokupni Kozmos! 

Pravo je čudo, da nijesu stvorili i neku svemirsko-socijalnu iđeo- 
logiju, koja bi bila kao neka kruna svih ostalih svemirskih ideologija. 
Ta svemirsko-socijalna ideologija predstavljala bi bez sumnje rješenje 
svih pitanja, ne samo ove naše »uske« i za njihove ekspanzivne mo- 
zgove »premalene« zemaljske kugle, već bi definitivno obračunala i sa 
svim socijalnim problemima raznih planeta: Jupitera, Marsa, Saturna, 
Venere i t. d., svih zvijezda, mjeseca i zvijezdica. 

Nerazumljivo, kako još ta ideologija nije stvorena, jer, kraj 
naše sklonosti za diletantizam, t. j. za »velike stvari«, to bi bilo upravo 
postulat našega vremena. 

U nekoj učenoj glavi rodila se »velika« pangeistička misao, sa 
svojim dubokoumnim težnjama za svečovječanskom državom, jer da- 
nas više »ne mogu postojati države na načelu narodnoga suvereniteta!? 
I sasvim ozbiljno, kao da su otkrili novi kontinenat, pristaše pangeizma 
diskutirali su ogorčeno, pisali brošure, izdavali listove i uvjeravali, 
kako je njihova Misao jedina spasonosna, genijalna, upravo mesijanska. 

I marksistički internacionalci zapalili su svoj »Plamen« i pjevali 
panegirike crvenoj komuni i plamenom petroleju, htjeli su vidjeti »sa- 
vremenu stvarnost« na svoj način (kakova ona nije) i unijeti novu 
»kulturu« i »literaturu« u naš narod. Pisali su velike rasprave o 
noktima Karla Marxa, o posljednjim časovima Engelsa i Lenjina, e 
dugim suknjama Klare Zetkin i o nepismenim piskaranjima Lunačar- 
skoga, kao da su to »problemi«, koji su za narodnu stvarnost od nekoga 
značenja! Prenijeli su k nama svoju propagandnu literaturu iz evrop- 
skih kapitalističkih zemalja, poplavili s njome književno tržište. To su 


nazvali »umjetnost«! Razvikali su se, kako dolazi novo doba, kada će 


oni ostvariti »zemaljski raj« s jednim svjetskim jezikom, jednom sve- 
obuhvatnom svjetskom kulturom, bez nacionalnih diferencijacija. Sve 
im je bilo važnije od istinitih narodnih problema. Događaje odlučne 

po narodni indvidualitet nijesu ni zabilježili, dok bi napisali mnoge 
> mnoge stranice, kad bi »buržujski« automobil pogazio komunističku 
mačku! Pozvali bi u pomoć i »Društvo za zaštitu životinja« i »Ligu za 
zaštitu čovječjih prava«, koja bi inače na sve ostale probleme ostala 
gluha i nijema! 

Hijeli su obuhvatiti svijet i svemir, slavenstvo i maćušku Sovjet- 
sku Rusiju, Pangeu i Panevropu! Sretni su bili, kad su se oslobodili 
ovih »sitnih« situacija i »neznatnih« prilika! 

Jedan, inače talentirani pjesnik, izdao je čak i »pjesme zabrinu- 
sog Evropejca«. U ovakovoj narodnoj stvarnosti pojava toga »zabri- 
nutog Evropejca« nije nikakovo čudo, već samo refleks shvacanja svih 
pristaša svemirskih ideologija. 

Uzimali su u obzir sve planete, riješavali zemaljska 1 planetarna 
pitanja i pri tome je samo jedna zvijezdica izmakla njihovim širokim 
pogledima! 

Ta zvijezda zove se Croatia, malena je, sitna, jedna najsitnijih 
zvijezda našega neba, i ona im je ostala sasvim tuđa i nepoznata. Nju 
nijesu otkrili, na nju se nijesu obazirali, ona nije postojala za njih, 
isto onako, kao što ni oni ne postoje za nju! Ona svijetli 1 svijetlit će, 
pojavljivala se i pojavljivat će se na našem nebu, bez obzira na sve 
pangeiste, marksiste, internacionaliste, panevropejce, političke »reali- 
ste«, panslavene i 'zabrinute Evropejce! 


Te »zabrinute Evropejce« i pristaše svih svemirskih ideologija, 
Pomažu, pokreću i potiču upravo kod nas stranci, tuđinci i doseljenici. 
izdavajući listove (na pr. »Književnik«) i brošure, držeći predavanja 
i t. d., samo da bi na taj način pomogli i onako dosta uspješno provo- 
đenu denacionalizaciju u našem narodu. Nije stoga nerazumljivo, za- 
što su upravo vođe i inicijatori svemirsko-crvenih-svečovječanskih po- 
kreta plaćeni stranci i doseljenici, sinovi tuđih, našem narodnom men- 
talitetu stranih, potpuno stranih naroda!? 


Kako će još dugo kod nas stranci voditi te protunarodne, sve- 
mirske pokrete? Kako dugo će se naši ljudi zanositi za falsificiranim 
idejama o »političkom realizmu«? Kako dugo će još »zabrinuti Evro- 
pejci« uzvikivati, da je Evropa u opasnosti, a crveni ideolozi praviti 
propagandu za »maćušku«, slavensku Rusiju i slušati njezine naloge 
uperene protiv našega naroda? Hoće li već jednom biti likvidirani svi 
ti Svemirci i Evropejci i hoće li konačno progledati svi veliki svemirski 
slijepci, zabrinuti Evropejci prestati zabrinuti, a pangeisti vidjeti i svoj 
narod. | 

Zar nije već vrijeme, da se prekriži sve svemirske ideologije, da 
se ugleda svoj narod i njegov život, da se iz njega crpe i uči i da 
narodni ideali zauzmu prvo mjesto u srcima naših ljudi! 

Sve su to fikcije: i Evropa, i Pangea, i Svemir, i Svečovječan - 
ska sovjetska država, i Panslavija, i Panevropa i Pankozmos, a samo 
jedno realno i istinito, samo jedno doista ostvarivo! 

Što je to, na to odgovor nije teško dati! Upitajte prvoga seljaka, 


189 


što ga sastanete, tražite u narodu i narod će vam raskrinkati sve te 
krivotvorene mesijanske i svemirske ideje, narod će Uam kazati pravu 
istinu i dati odgovor, 

Vilko Rieger 


Je sovjetskoga »NAja« 
STRANI NOVINARI U MOSKVI 


Sovjetske su vlasti poduzele mjere opreza, koje se odnose na to, 
da se ne saznaju u inostranoj štampi sve manje lijepe strane života u 
sovjetskoj državi, a da se tu i ne govori o svim različitim metodama 
indirektnoga pritiska.*) U prvom redu postoji cenzura svih novinskih 
telegrama. Zabranjena je upotreba telefona za novinske izvještaje, 
koje cenzura nije odobrila. Poštom se može slati izvještaje u inozem- 
stvo, ali važne vijesti, za koje je taj put prepolagan, mogu se po zakonu 
brzojavljati samo u obliku, koji je cenzura odredila. 

Posljednjih godina je cenzura još znatno pooštrena. Kad koji 
dopisnik prvi puta stigne u Moskvu, često ga se uvjerava, da je jedina 
svrha cenzure, da se »zapriječe netočnosti«. To je dakako čisti nesmisao. 

Posljednjih godina neobično se povećao broj onih stvari, koje 
sovjetske vlasti iz razumljivih razloga nastoje zatajiti ostalom svijetu. 
Od godine 1929. povećao se znatno broj smaknuća, — onih oficijelno 
objavljenih i zatajenih; razvio se novi sistem prisilnoga rada u ma- 
sama, kod drvosječe i građevnih poduzeća; vjerski progoni bili su 
mnogo oštriji; zimi 1932./1933. i u proljeće 1933. proživjela je cijela 
zemlja veliku opasnost od gladi. Radi tih činjenica morala se pooštriti 
cenzura, a novinari, koji su željeli da im izvještaji ne budu zadržani 
od cenzure, morali su se služiti nejasnim i dvomislenim frazama, koje 
su bile razumljive samo rijetkim čitaocima, koji su poznavali pravo 
stanje u sovjetskoj Rusiji. Većini čitatelja ostale su te vijesti nera- 
zumljivima. Tako ružne riječi kao »glad« i »prisilni rad« nisu bile 
dopuštene; moglo se govoriti samo o »akutnoj nestašici živežnih namir- 
nica«, o »bolestima radi nedovoljne ishrane« i o »radovima uznika«. 

U proljeću 1933. bila je osobito pooštrena kontrola sovjetskih 
vlasti nad vijestima o Rusiji, koje je smio saznati ostali svijet. Izdana 
je nova odredba, prema kojoj nijedan novinski dopisnik nije smio 
ostaviti Moskvu, a da nije javio točno kuda ide i dobio od vlasti do- 
zvolu za taj put. Svrha je ovih ograničenja bila, da se zapriječi istinsko 


*) Američki novinar William Henry Chamberlin bio je od god. 
1922. do početka 1934. moskovski korespondent nekih bostonskih no- 
vina. Svoje utiske iz Rusije objavio je u »The Fortnigthly Review«, 
London. Otuda prenosimo mi nadasve zanimiv članak o položaju no- 
vinara u današnjoj Rusiji. 

opisivanje glada. Zabrana je došla početkom proljeća, a prve dozvole 
Za putovanje u pokrajinu bile su izdane u rujnu, kad je već gotovo 
prošla nova žetva i kad su se uklonili najjasniji tragovi glada. 

Oficijelno je uzrokom za zabranu putovanja bilo, što bi nazočnost 
inostranih dopisnika priječila sabiranje žetve. Još zabavnije nego 
tvrdnja, da bi nekoliko stranih dopisnika na proputovanju mogli ugru- 
ziti sudbinu radova oko žetve, bila je činjenica, da su neki stranci bili 
toliko naivni, da ozbiljno uzimaju taj izgovor. 

Pravi razlog ove zabrane putovanja za strane dopisnike otkrio 
mi se vrlo jasno, kad sam u rujnu 1933. dobio pojedinačnu dozvolu za 
putovanje u Ukrajinu i sjeverni Kavkaz. Posjetio sam tri područja, 
koja su međusobno udaljena stotine kilometara: Kropotkin u sjevernom 
Kavkazu te Poltavu i Belaju u. Ukrajini. Govorio sam i sa seljacima 
na željezničkim stanicama od jugoistočnoga ugla Ukrajine, u donskom 
bazenu, do sjevernozapadnoga dijela u okružju Černigov. Na temelju 
brojeva, koje nisam dobio od seljaka (koji bi lako mogli pretjeravati 
u broju mrtvih), nego od mjesnih sovjetskih činovnika i upravitelja 
kolektivnih farmi (u čijem bi interesu prije bilo, da umanje katastrofu, 
koja se dogodila), mogu reći, da su južni i jugoistočni krajevi evropske 
Rusije proživjeli u prvih šest mjeseci godine 1933. strašan glad 
sa prosječnim brojem smrtnosti oko deset procenata. 

Prvo, što mi je bilo napadno, kada sam prolazio kozačkim selima 
u blizini Kropotkina, bila je neobična pustoš toga nekada neobično 
plodnoga kraja. Veliki korov neobične visine i žilavosti ispunjao je 
vrtove i polja gdje je prije bila pšenica, kukuruz i sunčanice. Nestali 
su pšenični hljebovi i sočni komadi janjetine, koji su se svuda nuđali 
na prodaju, kad sam ovim istim krajem prolazio u godini 1924. Onda 
je svako kozačko naselje imalo velike čopore zagrižljivih i oštrih pasa 
izvježbanih, da nadziru ovce i goveda. Sada je svuda bila sablasna 
tišina; nigdje se nije čulo lajati ni jednog psa. »Psi su svi uginuli ili 
su bili pojedeni za vrijeme gladi« — to je bilo općenito razjašnjenje 
za njihov nestanak. 

Koliko sam mogao opaziti i saznati iz pouzdanih vrela, područje 
gladi zahvatilo je Ukrajinu, sjeverni Kavkaz, nekoliko okruga srednje 
i donje Volge (neki dobro obaviješteni oružnik mi je pripovijedao, da 
je poginula gotovo desetina pučanstva u njemačkoj Volga-republici) 
i znatni dio kozačke države u srednjoj Aziji. U sjevernoj i srednjoj 
Rusiji i Sibiriji bilo je mnogo bijede i narod je trpio od nedovoljne 
ishrane, ali prave opasnosti od glada tamo nije bilo. Broj stanovništva 
u krajevima, koji su trpjeli od gladi, iznosio je oko 60 milijuna: 
višak smrtnih slučajeva preko normalnoga broja smrtnosti bio je tri 
do četiri milijuna. 

Nešto neopisivo tragična leži u tom strašnom umiranju milijuna 
ljudi, žrtava na oltaru politike, koju mnogi od njih niti ne razumiju. 
Strahota ovoga posljednjeg čina u tragediji individualizmu sklonoga 
seljaštva povećava se još i činjenicom, što ove žrtve tako bez opiranja, 

i mirno umiru, a da ne mogu u ostalom svijetu izazvati nikakve su- 
ćuti. Na to već pazi sovjetska cenzura. 

Od odgovornosti sovjetske vlade za glad u godini 1932/1933. ne 
može biti nikakve sumnje. Protivno svojoj politici u godinama 1921. i 
1922. nastojala je vlada da inozemstvo ne dođe u pomoć i to tako, da 
je zatajila opasnost od gladi i stranim novinarima tako dugo priječila 
putovanje u ugrožene krajeve, dok sva nevolja nije već prošla. Glad 
je sa predomišljanjem upotrijebljen kao instrumenat sovjetske poli- 
tike, kao posljednje sredstvo da se slomi otpor seljaštva prema sistemu 
kolektivnoga gospodarstva, to jest sistemu, koji im otima lično pravo 
vlasništva na njihovu zemlju i sili ih da rade po uvjetima diktiranima 
od države i da namiču sve proizvode, koje zahtijeva država, 


Sovjetska bi vlada bila s lakoćom mogla otkloniti glad, da je 
samo htjela. Dostajalo bi, da se u godini 1932. potpuno prekinuo izvoz 
živežnih namirnica ili da se upotrijebio jedan mali iznos da se naku- 
puje žita i ostalih živežnih namirnica. Stanovište sovjetskih vlasti točno 
je, po mome mišljenju, izrazio predsjednik Poltave, Mešuev, kad je 
jednom u razgovoru izjavio: »Uvoz žita bio bi škodio našem ugledu. 
Da smo, naprotiv, ostavili seljacima žito, dalo bi im to podstreka, da 
i dalje malo produciraju.« 


Već sam spomenuo dvije glavne zapreke, da se dobave slobodne 
: žive obavijesti o prilikama u sovjetskoj Rusiji: cenzura brzojava i 
činjenica da je stranim dopisnicima zabranjeno da ostave Moskvu bez 
posebnog dopuštenja vlasti. Htio bih upozoriti na još neka druga pri- 
silna sredstva. Dozvola za boravak u sovjetskoj Uniji daje se stran- 
cima uvijek samo za, najviše, šest mjeseci. Stranac, koji ostavi Ru- 
siju ma i za vrlo kratko vrijeme, mora ponovno moliti vizum za po- 
vratak. Ako se oklijeva sa izručenjem toga vizuma, znači to opomenu 
novinaru, da se njegovi izvještaji ne smatraju zadovoljavajućim i 
»objektivnim« — da se upotrijebi izraz, koji osobito vole sovjetski či- 
novnici. Ugledni dopisnik »Berliner Tagblatt«-a, Paul Scheffer, protiv 
koga nije bilo nikakve optužbe radi netočnih izvještaja, nije se mogao 
vratiti u sovjetsku Uniju, kad su njegovi nazori i mišljenja počeli bu- 
diti negodovanje, jer mu se jednostavno nije htjelo dati vizum za po- 
vratak. 

Gdje postoji takova cenzura kao u Sovjetskoj Rusiji, tamo ima 
nešto da se skriva. Ukidanje cenzure bio bi najbolji i najjasniji dokaz, 
da su se prilike u Sovjetskoj Uniji popravile, upravo tako, kako je 
njezino pojačanje — kad se u proljeću 1933. uvelo ograničenje puto- 
vanja — pokazalo, da je Rusija proživljavala tešku gospodarsku krizu 
i da su strani svjedoci bili nepoželjni. Usprkos ovih napomena, koje su 
strani novinari, koji žive u Moskvi, već mnogo puta priopćili vlastima, 
nagon za zatajivanjem je tako jak u duši ruskoga činovnika, a u so- 
vjetskom životu ima još toliko tamnih točaka, da se ne može očekivsti 
ukidanje cenzure, pogotovo ne u dogledno vrijeme. 


€. Ch. 

HINKO WOLF: 
Dr. MILUTIN CIHLAR NEHAJEV 


(Prigodom četirigodišnjice smrti) 


Jučer na večer u 9 sati umro je 
hrvatski književnik dr. Milutin Cihlar 
Nehajev. 


8. travnja godine 1931., donijela 
su večernja izdanja zagrebačkih 
dnevnika tu kratku, strašnu vijest. 
Nije se moglo odmah povjerovati 
onim sitnim još svježim i. masnim 
novinskim slovima. Ne, to nije 
moguće! Pa još u 8 i po sati na- 
veče sjedio je za svojim pisaćim 
stolom — prevodio Fausta i pre- 
gledavao, ispravljao i dopunjavao 
materijal za današnja novinska 
izdanja. A što donose današnja 
izdanja? Sa nekoliko slova, s ne- 
koliko riječi javljaju žalost, trage- 
diju, »svršetak jednoga života«. Međutim u tom slučaju 
nije dovoljno reći »svršetak jednoga života«. Nije to bio 
život, koji kao velika većina ostalih svršava svoj put tamo 
gore na brijegu, na Mirogoju, a da se tu dolje u gradu, u 
narodu, ni ne zapazi njihov manjak. Za njima žali samo 
žena, sin, Kći ili stari roditelji... Svršetkom toga života 
nastala je praznina, ponor, koji danas četiri godine poslije 
one kobne večeri nije presvođen, praznina, koju nije lako 
ispuniti, jer »on« među prvima od ponajboljih, nije smio iza- 
brati tako kratki životni put. Stoga je razumljivo, da je 
njegov završetak ostavio u trajnoj žalosti uz ženu, djecu, 

obitelj i cijeli naš kulturni narod, koji je instinktivno osje- 
tio, da je tom preranom smrću nestalo toga, kod nas najizra- 
zitijega fenomena vječne intelektualne mladosti, u posljed- 
njih trideset godina jednog od najjačih naših kulturnih pred- 
stavnika, snage svestranoga enciklopedijskoga duha — dr. 
Milutina Cihlara Nehajeva. 


. — Nehajev. Razumljivo! Rodio se godine 1880. podno 
brijega s Nehaj gradom, tvrđavom Lenkovića kapetana, 
podno Vratnika, zapljuskivana tisućljetnom melodijom po- 
bješnjelih praelemenata, silovite i neprestane bure — u sta- 
rodrevnom historijskom Senju. Senj, mjesto slavne i burne 
prošlosti, uz Vitezovića, Novaka, Kranjčevića i Ogrizovića, 
dalo je u nizu kompliciranih individualiteta i njega. Tu iz 
roditeljske kuće slušao je punih šesnaest godina, dan na 
dan, onaj senjski pobješnjeli urlaj i zviždanje, gledao onu 
rastrganu, pjenušavu, kao u ekstazi divlje uzbibanu povr- 
šinu morsku, da ju sjutra zamijeni veličanstveno mirna, 
azurno modra pučina s ubavim otočićima i dalekim hori- 
zontima, ispunjena i obavijena vječno zlatnim sjajem sunca. 
Do šestoga razreda gimnazije živio je, promatrao, gledao i 
uživao u svom kamenom Senju. Uživao je u onom zvijezda- 
nom nebu, onom kršu i ružmarinu, čempresu i kadulji, — 
dičio se Velebitom, Nehajgradom, tijesnim uličicama, riba- 
rima i ribarskim barkama. Gledao je Vrbnik, Pag, Karlo- 
bag, Bašku i sjećao se ploče kralja Zvonimira, gledao na 
sjever i jug, istok i zapad, razmišljao je i ponosio se, što je 
sin naroda, zemlje, koja je već u 16. vijeku za kneza Krste 
Frankopana bila svojom moćnom sudbinom »vezana o 
Augsburg i Aachen, Rim i Toledo, o carstva i cesarstva, 
koja se protežu do pustare azijske ili pače do granica, u ko- 
jima ne zapada sunce.« (»Vuci). 


U Zagrebu je završio gimnaziju. Našao se u društvu 
»glavnograđana«, koji su osjećali, a u literaturi i reagirali na 
nemogućnost javnoga života za Khuenove ere. Njemu, do- 
šavši u Zagreb iz sjene suroga Nehaja, uspjelo je, uz ostale, 
složiti, ujediniti i organizirati srednjoškolsko đaštvo oko 
štampanog lista »Nova Nada«, kojemu je on bio jedan od 
»Hajev«, »H-v« izostavivši »ne«, da ne bude onaj, koji ne 

haje. Devetnaest mu je bilo godina, a Miletić je u kazalištu 
prikazivao njegov »Prelom« i »Svjećicu«. 

Senj je za njega bio pretijesan, ulice preuske, drugova 
njemu ravnih malo, čitaonica, knjiga, promjena, raspravlja- 
nja — sve je to njemu, tom čudesnom djetetu, bilo premalo. 
Manjkao mu je onaj javni kulturni društveni život, u ko- 
jem bi se on uspješno afirmirao. Zagreb, kao sabirna leća 
Sviju, ispunio mu je samo na kratki čas, sve što mu je u 
Senju manjkalo. Ali njega privlači i mami milijunski grad, 
ne grad sjaja i rezidencije, već grad živ, buran, vreva i bu- 
ka, grad koji guta, proždire i uništava generacije, život koji 
traži žrtava... Tu u tom kaosu misli, ideja, planova, prijed- 
loga, melankoličnih bogataša bez duha i duše, nasmijanih 
bijednika u borbi »za vrelim, glasnim živahnim životom«, 
tu u toj srednjoeuropskoj košnici, habsburškom Beču, bavio 
se on »dijete malih prilika« sintezom i analizom, u labora- 
torijima skrupuloznošću i akribijom naučenjaka pravio nove 
spojeve, pisao bezbrojne formule, prao i razbijao epruvete 
i retorte, neprestano sve analizirao, prodirao sve dublje i 
dublje i uvijek pitao »zašto«, zašto? Vječna sinteza i anali- 
za... S uspjehom je završio studij kemije, toga »temelja »i- 
vota organskoga i anorganskoga«, a doktorska mu je diser- 
tacija »Uber den synthetischen Isopropylacetaldehyd und 
seine Kondensationsprodukte«. 

Međutim veliki tuđi grad, sa svim onim luksusom i 
rafiniranom elegancijom, ali i bez srca i bez razumijevanja, 
nije dao prave duševne hrane našemu čovjeku. Spasio je 
doduše svoju dušu i već podgrizenu snagu, ali sraz moderne 
kulture »velikoga grada« sa zdravim prirodnim instinktima 
našega čovjeka, nije se mogao spriječiti. Sa doktorskom 
diplomom, znanjem i iskustvom stečenim u milijunskom 
gradu, ali na žalost progutan i uništen, kao mnoge naše ge- 
neracije, ostavlja Beč, da se to uništenje poslije dvadeset i 
pet godina javno i bolno manifestira. 

U domovini zabaci profesuru, postaje novinar, pisac 
uvodnika, glazbeni i umjetnički kritik, dramatik, novelista, 
romanopisac, esejista, pisac studija, monografija, osjećaj- 
nih nekrologa i borbenih brošura, uvijek spreman na dvo- 
boj duhom, na raspravljanje — heroj pera i genij duha. 


195 


# 


S ustaljenim vrednotama i određenim pogledima na 
uređeni život ljudi, na mijeni dvaju stoljeća, izgubio se i 
onaj mirni epski tip pripovijedanja. Prekretnica između 
19. i 20. vijeka bila je to značajnija, jer je imperativno 
zahtijevala reviziju čitavoga vanjskoga svijeta: sve treba 
ispitati, nanovo otkriti, ponovno utvrditi i ustaliti.  Ra- 
zumljivo je, da je tada zbog tih perturbacija u našem kul- 
turnom životu moralo doći do podvojenosti, do sukoba 
između »starih« i »mladih«, »modernih« i »tradicionalista«. 
Mladi ističu svakom prilikom svoj kriticizam. Omladina, u 
velikoj većini zacijelo pod dojmom Nietzscheove: »Pre- 
ocjene svih vrijednosti«,!) niječe stare vrednote i bori se 
protiv ideala, tradicija i protiv svih »laži i predrasuda«. Uz 
Nietzschea uzor je i kritik Georg Brandes, zatim vrlo 
aktuelni Ibsen, koji je rušio »stupove društva«, kao i Tol- 
stoj, koji se oštro borio i optuživao savremeno društvo. 
Pod utjecajem toga vanjskoga svijeta, zapaža se u našoj 
književnosti više različitih škola i struja. Ipak, iz svih tih 
komponenata, koje su reprezentirale taj novi književni po- 
kret, nije uspjelo, gotovo ni jednome piscu povući koju 
odlučnu rezultantu (izuzetak Nehajev). Uvaženi kritik dr. 
Ljubomir Maraković,) kaže slijedeće značajne riječi za 
ovaj period hrvatske književnosti: »Kada se radi na tome 
da se uokviri čitava slika svijeta u jedno cjelovito djelo, da 
se napiše opsežniji roman kao bitan obračun, onda se unu- 
tarnji život sve više uvlači u sebe, roman postaje auto- 
biografija. Umjesto cjelovite slike vanjskog svijeta, on po- 
staje samo registriranje reakcije na nj u svijesti, koja se 
mimozno povlači i, na grubi dodir s vanjskim svijetom, 
odgovara sve nemoćnijim trzajima i — bijegom. Doista, 
značajno je, da čitava Moderna »nije u romanu«, na polju 
pripovijedačkoga rada, dala ništa što bi zaista bilo na vi- 
sini superiorne umjetničke definicije ondašnjega čovjeka i 
ondašnjeg vremena — osim romana, koji nosi baš značajno 
ime »Bijega« (Nehajev). 


1) Friedrich Nietzsche: »Die Umwertung aller Werte.« 
2) Moderni hrvatski pripovijedači, Zagreb 1934. 

Milutin Cihlar Nehajev jedini nam je u tom raz- 
doblju dao veliko kapitalno djelo, roman »Bijeg«, jedini 
umjetnički superiorni roman naše Moderne. Međutim, 
odmah treba naglasiti da je to njemu uspjelo jedino zbog 
toga, što nije pripadao ni jednoj literarnoj školi, ni nika- 
kovim književnim strujama. Stara je istina, da »veliki 
umjetnici ne pripadaju nikakovim školama«. Nehajev se 
nije povodio ni za kim, nije robovao ni jednome umjetniku 
ni nikakovim stilovima, već on je stvarao samostalno, imao 
svoj vlastiti stil i nalazio uzora u svojoj vlastitoj duhovnoj 
snazi. Stoga je Nehajevljev »Andrijašević ličnost bez ša- 
blone i bez formule, doživljen i proživljen, promozgan i 
proosjećan na vlastitoj sudbini piščevoj, u koju su sliveni 
nemiri i traženja čitave generacije. »Bijeg« je historija ka- 
rakterističnih moralno socijalnih kriza u našem  inteli- 
gentnom društvu prvog decenija 20. vijeka, — kriza erot- 
skih i sentimentalnim, religioznih i intelektualnih.) Uza- 
ludni su svi Andrijaševićevi pokušaji i napori da htjeti po- 
stane moći, jer neizbježivi i fatalni je završetak, — umorno 
koračanje starim i već utvrđenim putom, stapanje sa bez- 
ličnom i tamnom masom rezignacija. Stoga je lako razum- 
ljivo, da su mnogi, čitajući »Bijeg«, roman bez ikakove ve: 
sele note, život proživljen krvlju i suzama, uskliknuli kao 
svojevremeno Hamlet: »O kako mi bljutav, prazan i besmi- 
slen izgleda čovječji život«. Uopće u svim Nehajevljevim 
= radovima osjeća se, da je ono, što on opisuje, »doživljeno i 
proživljeno, promozgano i proosjećano« u njegovoj unutraš- 
njosti, u njegovoj duši, bilo direktno u vezi s njegovom 
ličnošću, ili pak cijeloga njegovoga naroda. Nehajev to i 
priznaje kad kaže: »U renesansi očito je čovjek radije gle- 
dao boju, nego li slušao riječ, u naše vrijeme, pošto smo se 
obratili k unutrašnjosti, duša nije više vani u bojama i obli- 
cima, mi ju tražimo u sebi.« (Nehajev »Dva Torza«. 
»Hrvatska Revija«, god. 1931.). 

Dok je »Bijeg« subjektivna ispovijest, lična boja 
piščeva, »V uci« su objektivna ispovijest, u kojoj se oči- 
tuje jaka životna borba cijeloga naroda. Premda i »Vuci« 
svršavaju jednako katastrofalno kao i »Bijeg«, ipak je ve: 


3) Ljubomir Maraković: M. Nehaiev. »Hrvatska Revija« god. 1932. 

lika i bitna razlika između ta dva djela. U »Vucima« čovjek 
sl ne uzimlje sam svoj život, naprotiv on svoj život daje, 
i to svijesno daje, jer to zahtijeva njegov životni cilj, 
njegova ličnost i njegov ideal pozitivne, jasne muževnosti. 
»Roi ne puys, duc ne daigne«. Kad ne mogu biti kralj, ispod 
časti mi je biti vojvodom. »Vitez bez straha i mane« pada, 
ali stijeg za borbu i pobjedu je dignut visoko i stijeg više 
ne pada, naprotiv prkosno se dalje vije. »Vuci« premda hi- 
storijski roman, ipak je najaktuelnije naše djelo. »Psiha 
hrvatskoga državništva i politike u spletu evropskih doga- 
đaja tu je sintentizirana, pred oči nam je dočarana orijaška 
fresko slika naše tužne minulosti.« Tako karakterizira taj 
roman pisac Nehajevljeva nekrologa u jednom zagrebač- 
kom dnevniku. 

Neumoljiva sudbina nije dala da Nehajev završi i 
svoju treću tragediju života »Rakovicu«. Andrijaševića 
i Krstu Frankopana isklesao je, Kvaternika, toga narodnoga 
velikana, tek je stvarao. »Rakovica« je doduše štampana, 
nedovršena i od autora nepriređena za štampu. Vječna je 
šteta, da to kapitalno djelo nije dospio završiti, — a trebao 
je još samo deset do petnaet dana, kako kažu njegovi naj- 
bliži. 

Nehajev je napisao tri romana, tri tragedije života. 
Njegove novele pune su rezignacija, u kojima je princip 
analize doveden do tragičnosti. Ali nije Nehajev uvijek 
tako nesretan i nervozan individualista. Naprotiv, kad dođe 
u priliku da govori o svojem narodu i o svojoj domovini, 
nestaje sve te sumornosti i sjete, a njegovo pero od veselja 
i sreće piše stihove... 

S Nehajevom pade u grob jedan od najkulturnijih Hrvata: 
pisac rijetkih sposobnosti. Pravi radnik duha i srca. Neha- 
jeva i njegova djela zaboravit ne ćemo, naprotiv, kako je 
kazao Đuro Vilović: »Zadržat ćemo ih u svijetu živih, u na- 
šem čovjeku i u našoj zemlji, da u njih vjeruje, da se njima 
krijepi.« A sam Nehajev u svojem posljednjem eseju;*) po- 
sljednjoj štampanoj stvari za svojega života, kazao je: 
»Pokoljenja ljudska ostavila su djela plemenitih zanosa 
umjetnosti i humaniteta, djela utjehe.« 


*) Nehajev: »FEsej o dva morala.« Hrvatska Revija god. 1931. 

ZBILJKO MARKS: 


POJAM RADA 


Dinamika je obilježje našega društva. Stari svijet 
osjeća svoju starost i govori o dobrim starim vremenima, a 
ljudi, koji se drže njihovih ideja, boje se dinamike. Njima 
jestatika ideal. Usprkos tome ruši se naziranje o privi- 
legiranim ljudima, o privilegiranim staležima, o privilegi- 
ranim državama, čak i o privilegiranim nacijama i rasama. 
To jenivelacija, a ne stvara potpunu jednakost, to je 
oslobađanje, a ne stvara potpunu slobodu. Jednom ri- 
ječi: dinamika društva u prostoru i vremenu i opet dina- 
mika ideja i ideala u — društvu. Ona poznaje stadije, stup- 
njevanje. Danas je nosilac novih ideja radnik, a nov 
ideal — rad. 


Dvije su evidentne opreke: nesvijesna priroda i svi- 
jestan čovjek. Veza između obiju činjenica je rad. Ali on je 
samo jednostran, naime, mi samo utjecanje čovjekova ra- 
zuma na prirodu zovemo rad, a ne smatramo radom utje- 
caj, što ga vrši priroda na čovjeka. Vidimo jasno mnoštvo 
stvari u fizičkom, kemijskom, uopće biološkom, što više u 
metafizičkome i socijalnom svijetu, koje nazivamo prirod- 
nim, vidimo pojave i tvorbe bez surađivanja čovjeka, kao 
svijesna bića. Skup svih ovih stvari i pojava nazivljemo 
dakle prirodom u opreci sa onim prividno malim, no zaista 
velikim faktorom: čovjekom. 


kJ 


Uzrok je u dinamici, t. j. u gibanju čovjeka. Čovjek, 
dok je živ, giba se, u kojem god smislu mi tu riječ uzeli. 
Jednostavno rečeno: čovjek živi i samim time troši ener- 
giju, koja je u njemu. Potpuno je krivo shvaćanje, koje 
drži, da čovjek troši samo materijalnu energiju. Ne, čovjek 
»troši« i svoje duševne sile, a to je sasvim jasno, jer čo- 
vjek je i duševno biće i živi duševnim životom. Taj potro- 
šak mora biti nadoknađen. 

Ali odakle? U ovome času pristupa priroda sa svim 
svojim bogatstvom i ljepotom. Dakle ona ima sve ono, što 
čovjeku nedostaje i što mu treba. Ovaj nedostatak i bogat- 
stvo prirode čine, da čovjek započinje nizdjelatnosti, 

razumnih, svijesnih kretnja i naprezanja, koja imaju 
cilj izjednačenje ovih dviju opreka: oskudice. i bogatstva. 
Opet vidimo dinamiku i to živu i svijesnu, dinamiku for- 
malnoga, ne virtualnoga, razuma, koja oduzima prirodi 
njene tvorbe i pojave i daje ih čovjeku. On to prima, troši 
i time podržava ono, što ga čini čovjekom: život. 


Rad je dinamika, u dinamici mu je uzrok, u dinamici 
mu je početak i svršetak. Rad je onaj prvi nivelator naj- 
većih opreka: prirode i čovjeka, a ipak ne može dovesti do 
jednakosti, jer bi to značio zastoj, prekid dinamike, prekid 
rada, prekid života. Rad je prvi oslobodilac čovjeka, rad ga 
oslobađa od pasivnoga stanja prema prirodi, on ga dovodi 
u ofenzivu. Rad čovjeka oslobađa, a ipak ne može dati slo- 
bode, jer bi to dovelo do prekida veze s prirodom, »rezer- 
voarom« svega, što čovjeka treba. 


Skup svih razumnih, svjesnih, djelatnosti čovjeka, 
koje idu za tim da podmire njegove duševne i tjelesne po- 
trebe, zovemo radom. Već je ovdje pojam rada neobično 
širok. Gdje god vidimo svijesnu dinamiku u svrhu nivela- 
cije — a formalni razum nužno mora imati cilj — onih 
dviju opreka, bogatstva i oskudice, možemo biti sigurni, da 
predleži rad. Koliko li je uzak pojam rada, a prema tome i 
radnika, kod Karla Marxa, kada on jednostavno na 
jednome mjestu u »Kapitalu« veli: »Rad je... proces u ko- 
me čovjek vrši svoju razmjenu materije s prirodom i ovu 
razmjenu omogućava, uređuje i nadzire vlastitom djelat- 
nošću«! Mi ovdje osjećamo uvredu ovome velikom pojmu 
rada, ovoj velebnoj dinamici čovjekovih energija. I ne čudi 
nas, kada materijalizam i ovdje čini grdnu pogrešku zabo- 
ravljajući, da za svaki i onaj najsitniji rad treba najprije 
ogroman niz duševnih djelatnosti, da je svaki »materijalan« 
rad najprije izdjelan u duši, u svijesti. Ove djelatnosti 
često puta tek preko materijalnoga gibanja utječu na pri- 
rodu, ali je duševni rad i potpuno sam u stanju doći do 
»produkta«. Uzmimo samo naučenjaka, koji intenzivnim, 
sustavnim, mišljenjem dođe do spoznaje biti neke stvari. 
Nije li on time djelovao na svijet misli i u njem stvorio, 
»proizveo radom« nešto novo? Slično je kod umjetničkoga 
i religioznog života. Zar se tu ne stvaraju »korisnosti«? A 

kako je društvo došlo do tolikih vrijednosti čisto duhov- 
noga reda u povijesti i danas, ako ne svijesnom dinamikom 
čovjeka prema sterilnoj prirodi? 


Još je jedan rad, koji je od odsudne važnosti za: po- 
imanje događaja. To jedruštvenirad. Nije on zbir in- 
dividualnoga rada, jer kao što je kod društvenih tvorevina 
značajno spomenuti, da nijedna od njih nije jednostavni 
pluralitet individua (n. pr. obitelj nije samo otac -- majka + 
djeca), nego zajednica više ljudi vezanih sviješću o toj za- 
jednici bilo interesa privrednih, političkih i pravnih, ili in- 
teresa_ rodbinskih, plemenskih i rasnih. Društveni rad je 
rad društva, t. j. mnoštvo individualnih radova u društvu, 
a time mislim reći, da su oni među sobom povezani do- 
sljednošću i međusobnom svrsishodnošću. U društvu po- 
staje individualni rad sastavnim dijelom organski ili bolje 
»organizacijski« povezanoga tijela, i svaki taj dio djeluje 
po normama, koje vladaju u društvu. To su zakoni pri- 
vrede, političkoga i pravnoga života, zakoni morala, etike i 
običaja. I nosilac ovoga dijela društvenoga rada — dru- 
štveni radnik — postaje suradnik, postaje suodgovoran za 
uspjeh i svijestan, da pridonosi zajednici, a zajednica zna, 
da joj je potreban pojedinac radnik. Ona mu mora dati mo- 
gućnost, da razvije sve preduslove svome radu; ona je za 
njega, a on je opet njen sastavni dio i on radi za zajednicu. 
I ovaj društveni rad, ova uzajamna svijest potrebe i preda- 
nja stvara novu sadašnjicu. Mi danas znademo da ne ži- 
vimo za sebe, mi moramo raditi, ne za sebe, nego za 
zajednicu, za najuzvišeniju zajednicu: za naciju. Rad je 
srž našega individualnog života, rad za narod, za najšire 
njegove slojeve, danas posebice za socijalno zapo- 
stavljene njegove dijelove; jer »raditi za narod«, a 
biti proti siromaka, nije nacionalan rad; raditi za neke in- 
ternacionalne, kozmopolitske, Marxove proletere na štetu 
onih, koji su s nama i nama najbliži (seljaci), nije soci- 
jalanrad. 


Svaki proizvod traži, jer je plod formalnoga razuma —, 
svrsishodnost, koja do njega dovodi, i koja ga u dru- 
goj formi vodi opet dalje. Svrsishodnost traži sistem. To 
najbolje vidimo u načinu, kako se priroda spaja s čovje- 

kom, odnosno s radom. Ona mu se podvrgava, ne više samo 
da iz sirovine bude produkt, što više da mu služi i bude 
oruđe.1I nije ono, što je čovjek stvorio, glavno u povijesti, 
nego mnogo više vrijedi kao mjerilo kulture: Kako je to čo- 
vjek stvorio? Kojim oruđem. Predhistorija se baš po tome 
dijeli u odsjeke. To Marx dobro zapaža. Ali koliko je opet 
pristran njegov sud, kada otprilike veli: »Zašto i povijest 
ne dijelimo po tome, čime je čovjek radio?«! Misli na oruđe, 
i čini ponovno grdnu pogrješku. Zar nije dio povijesti, ko- 
jega nauka naziva helenizmom, oznaka posebnog načina 
mišljenja, sistema, umjetnina, kolonizacije, strategije...? 
A zar to nijesu radovi, i načini rada. Ili, zar nije vijek rene- 
sanse opet vijek posebnoga načina rada? Ili vijek 
reformacije, vijek velikih kolonizacija, stoljeće revolucija, 
doba tehnike? Zar je način rada karakterisan baš samo u 
tragmentima lonaca, kopalja i nakita. I to je marksizam! 
Svakako tipičan i jedinstven! 


Ne pjevamo odu radu ni radniku, niti ne pišemo no- 
vele o njima, govorimo samo što je rad, zašto je rad, gdje 
mu je početak i svršetak. Hoćemo pokušati opisati i orisati 
ono, što je temelj našem gorućem pitanju: radničkom. Kod 
nas posebice našem radniku, nacionalnom borcu, našemu 
seljaku. 


Znamo, da to marksisti, ljudi starih nazora i njihovi 
sljedbenici s nerazumijevanjem sve to gledaju. Teško se je 
riješiti statike ideja, jer zato treba rada razuma, dinamike 
duha. Da, dinamike duha! 





202 








Dr. ĆIRO TRUHELKA: 
SOJENICE U D. DOLINI NA SAVI 


Pod kraj mlađe kamene dobe međurječje Save i Drave 
je pozornica velikog etničkog pomicanja, koje s istoka pre- 
ma zapadu kreće u srce Evrope uz dolove obih rijeka do 
njenih izvora, odakle jedan ogranak skreće u gornjoaustrij- 
sko, drugi u švajcarsko jezersko područje, a treći žalom 
gornjeg Jadrana u Padovansku nizinu. Narod traži zgodna 
mjesta za naselja i nalazi ih uz obale širokih rijeka, velikih 
močvara i gorskih jezera i tu, usred vode, na nizovima u 
mulj ukucanog kolja osniva svoja naselja — sojenice. 
Nauka, ne poznavajuć još imena i narodnosti ovih do- 
šljaka, prozvala ih je imenom sojeničara po bezbroju 
u dno jezera ukucanih soha ili kolja, koje je bilo temeljem 
ovih vodenih, sa obližnjim kopnom uskim mostom vezanih 
naselja. 


Prve sojenice obretene su 1854. kod Obermeilena u 
Švajcarskoj u Ciriškom jezeru, a kako je u to doba u po- 
dručju Jura-formacije razina jezera spala veoma nisko, po- 
javili su se tragovi sličnih naselja i na drugim mjestima, te 
se u slijedećih deset godina u Švajcarskoj znalo već za 
preka 200 sojenica, od toga oko 50 u Neuenburškom, 40 u 
Bodenskom, 20 u Bielskom jezeru. Doskora su obretena 
slična naselja i na području gornjo-austrijskih jezera na 
Attersee-u, Mondsee-u i Wolfgangsee-u i konačno i u nas 
u Ljubljanskom blatu. 


Ovi obreti pobudili su u svoje vrijeme u nauci ogrom- 
nu senzaciju, jer su sojenice do onda u Evropi bile nepo- 
znata forma naselja i jer su one obiljem arheoloških spo- 
menika, izvađenih iz jezerskog mulja, u velike proširili ta- 
danji opseg prehistorijske nauke. 

Međutim, ako su sojenice do tada bile nešta nova, ne- 
poznata, nisu bile nepoznate starom svijetu. Već je Hipo- 
krat opisao slična vodena naselja u Kolhidi na rijeci Pha- 
sisu, koja utiče u Crno More, gdje narod živi po močva- 
rama, u kolibama od drva i rogoza te se čamcima, izdube- 
nim iz panjeva, vozi od kuće do kuće. Slično jezersko na- 

selje opisao je vrlo plastički Strabo u jezeru Prasiasu — 
današnjem Butkovom jezeru — u Macedoniji, gdje na širo- 
koj drvenoj podnici, nošenoj od bezbroj kolja, usred vode, 
žive u kolibama, koje s kopnom veže dugi uski most. Žive 
od obilja riba, koje hvataju košarama, što ih kroz posebni 
otvor u podnici kolibe spuštaju u vodu i vade krcate ri- . 
bama, kojih je toliko, da s njima hrane i konje i stoku. Da 
im djeca ne panu u vodu, privezuju ih konopcem za nogu. 
Skelu, koja ovo naselje izdiže nad vodom, sagradiše žitelji 
zajedničkim radom, a da se što više proširi, postaviše za- 
kon, da svaki momak, koji se kani oženiti, mora u obližnjoj 
gori Orbelosu usjeći tri kolca, dovući i ukucati ih u jezero; 
a kako je tamo vladala poligamija, proširila se na taj način 
brzo podnica naselja. 


Sličnih naselja bilo je još u historičko doba i u po- 
dručju laguna Mletačkog zatona. Gradovi Spinna i Ha- 
trija, koja je dala ime Jadranu, bili su kao prehistoričke 
sojenice sagrađeni na kolju. Veneti, porijeklom Iliri, ži- 
vjeli su po Strabonu u sličnim naseljima, a o Raveni javlja 
isti pisac, da je prvobitno sagrađena od drveta i da su kroz 
nju strujale vode, na kojima se promet obavljao u barkama 
1 gondolama. Po Vitruvu kolje ovih sojenica bilo je od jo- 
hova drveta, a građa kuća od arišova. I najstarije naselje 
same Venecije niklo je iz niza prehistoričkih sojenica, sa- 
građenih po lagunama, a ostaci ovih građevina nađeni su u 
muljevitom sloju ilovače, pomiješane sa biljevnim ostacima, 
komadima obrađene jelenje rožine, ulomcima strjelica i 
drugih rukotvorina od diorita i valjutaka, broncanim celto- 
vima i komadima raznog broncanog nakita. To je ustanov- 
ljeno prigodom osiguravanja temelja palače Tiepolo kod S. 
Apollinare, zatim ispod Fondaco dei Tedeschi i kod rekon- 
strukcije porušenog tornja sv. Marka. 


Sojenice se međutim nisu ograničavale na alpinsko i 
gornje jadransko područje, nego se pojavljuju svuda, gdje 
su im pogodovale hidrografske prilike rijeka i jezera, kao 
u Pomoranskoj, Engleskoj i Irskoj, gdje se pod imenom 
cranogges sačuvaše do srednjega vijeka. Gradili su ih 
i na obalnim pličinama u koritu većih rijeka, naročito u pa- 
dovanskoj nizini, a kod nas bilo je takih naselja većeg stila 

na Uni kod Ripča i na bosanskoj obali Save kod D. Do- 
line niže Bos. Gradiške. 


Dočim se u Ripču, kao i svim drugim, do onda isko- 
panim sojenicama, sačuvala samo substrukcija i kolje 
drvene podnice, a sastavni dijelovi zgrada su, osim neznat- 
nih ulomaka, od vode razneseni, a od vremena razoreni, u 
D. Dolini sačuvana je drvena konstrukcija zgrada u donjim 
dijelovima posve dobro, a u gornjim, izloženim fluktuacijama 
vode, isticala se kao tamni, ugljem protkani sloj tako, te se 
oblik tih građevina može rekonstruirati savršeno kao ni u 
koje od onih 200 švajcarskih sojenica. Ta nam činjenica 
predstavlja neprocjenjivu znanstvenu vrijednost dolinskih 
iskopina. 

Historijat obreta ovog naselja prikazat ću u nekoliko 
riječi. 1897. našao je jedan dolinski seljak na svojoj njivi 
na Gredama broncanu kacigu i drugog nakita te je to po- 
slano muzeju u Sarajevo, koji je odaslao u Dolinu tadanjeg 
kustosa prehistoričke zbirke. Taj se vratio s izvještajem, 
da se tu radi o pojedinoj grobnici halštatske dobe. Slije- 
deće godine dospio je u muzej krasni brončani bodež iz 
istog kraja i pošav onamo, mogao sam ustanoviti, da se na 
samom nalazištu doduše ne vide tragovi drugim starinama; 
ali promatrajuć okolicu ispod Gradine, na kojoj se nalazi 
katoličko groblje, ugledao sam, kako pod obalom ispod 
vode strši hrastovo kolje. Mještani su to držali ostacima 
neke stare ćuprije; ali obalni teren, protkan slojevima sa 
raznim kulturnim ostacima, crijepovljem, kostima, ulom- 
cima posuda i pougljenom drvljadi, odavao je, da se tu 
očito radi o sojenicama većega opsega. I zemaljski se mu- 
zej u Sarajevu dao na iskapanje i proučavanje tog nalazišta 
i taj je rad nastavljen, čim bi to dozvoljavale hidrografske 
prilike Save, nizom slijedećih godina. 


Ustanovljeno je, da kulturni slojevi u D. Dolini oba- 
sižu čitavu površinu »Gradine«, koja se nad obalom izdiže 
kao niska, plosnata humka a pod njom slijede, njenom ivi- 
com uz vodu, oko 500 m daleko prema Gornjoj Dolini. Naj- 
bogatiji nalazi imali su se naravski očekivati na samoj Gra- 
dini; ali pošto je ona kao groblje bila locus sacerte je 
trebalo imati na umu formulu cave sacrilegem, a tlo 


205 


je, suviše, recentnim grobljima razrovano, počelo se iskapa- 
njem samo na periferiji i to na samoj obali Save u koritu, 
gdje je otkopana pruga duga 106 m, široka 15 m, na zapad- 
noj strani parcela, duga 52 m, a široka 10 m i na južnoj 
duga 21, a široka 15 m. Čitav prekopani prostor zaprema 
površinu od nekih 2400 m?; ali kako je kulturni sloj mje- 
stimice bio do 6 i više metara dubok, valjalo je svladati 
ogromnu masu materijala, dok se došlo do polučenog re- 
zultata. Posao oteščavala je i sama Sava, čija razina nepre- 
stano oscilira te u amplitudi znade doseći i 6 m nad nor- 
malom i pretvoriti okolni kraj u nepregledno jezero. Protiv 
ovakih se bujica branilo ograđivanjem radnoga prostora 
nasipom i crpanjem vode; ali kada bi prevršilo, valjalo je 
napustiti posao i mjesecima čekati, da se nastavi rad. 


Temelj naselja bila je podnica, koja je počivala na 
gustom nizu, isprva pravilno poredanih kolaca (subli- 
cae); ali naknadnim zabijanjem novih, da se pojačaju 
oslabljene partije i raznim rekonstrukcijama, nastao je za- 
mršeni labirint bezbrojnoga kolja. Na ovomu počivale su u 
stanovitim razmacima podvale (trabes, Holm), koje su no- 
sile podnicu, složenu od gustih nizova oblica ili cijepanih 
dasaka, gore povezanih gredama. Konstrukcija je dakle po- 
sve ista kao u običnog drvenog mosta, samo što nije ogra- 
ničena širinom. Te su konstrukcije bile poznate Rimljanima 
već u najstarije doba, koji su ih kao i most okrstili značaj- 
nim imenom pons. Na ovom »mostu« otkapano je osta- 
naka od svega 17 kuća i do njih manjih zgrada, koje su slu- 
žile kao spremnice, štale i slično. 


Zgrade na mostu nisu više bile kao u neolitskih staro- 
sjedilaca košare od pletera, oblijepljene ilovačom, nego 
brvnjare od hrastovih greda, položenih na četiri strane u 
nizovima, jedna više druge, a u uglovima zaglavljenih »na 
osjek«. Time se u primitivnu prehistoričku arhitekturu 
uvodi novi građevni sistem, jer okruglu zemunicu zamje- 
njuje brvnjara, čije ravne grede uvjetuju četverasti te- 
meljni oblik. Postoji i druga bitna razlika, jer u neolitiku 
pletu i obljepljuju skelet koliba žene, a sada prelazi gradi- 
teljstvo u muške ruke, jer za obaranje i tesanje drva treba 
muške snage i vještine. 

Iskopine u D: Dolini prikazaše nam već napredniji tip 
kuće. Ona više nije jednocelna, nego dvocelna, t. j. 
brvnenim zidom ograđeni četverasti prostor pregrađen je 
pregradom u dva dijela: prednji sa ognjištem služio je kao 
megaron, a manja prostorija za njim kao thalamos 
ili ložnica. Prvi nema tavana te se dim s ognjišta nesmetano 
vije pod krov, drugi imade strop i nad njim tavan, koji služi 
kao spremnica za namirnice, a naročito za žito, pšenicu i 
prohu, koje se tu spremalo u koševima i pithosima, te 
ga je skoro u svakom tavanskom sloju nađeno u velikim 
količinama. 


K.r o v je bio sedlast, strm, pokrit je daščicama (scin- 
dulae); ali kojiput i slamom ili rogozom. Pred kućom, licem 
prema Savi, bio je otvoreni trijem, koji se može shvatiti 
kao starogrčka aithousadomatos i tako tu već u so- 
jeničara nalazimo izgrađene kao u embriju glavne elemente 
homerske kuće, megaron, thalamos i aithousa domatos, 
kako ih razgališe iskopine u Troji i na akropoli u Mikeni i 
čiju prethodnu evoluciju možemo pratiti u iskopinama u 
Diminiju i drugim tesalskim magulama. 


Između pojedinih kuća bio je 1.30—1.60 m široki neiz- 
građeni prostor oko nje. To jet.zv. ambitus, koji je još 
u najstarije doba Rima bio obligatan te je po lex XII. ta- 
bularum morao biti najmanje 2.5 stope širok. On je ne- 
povrijediva ograda — herctum — koja kuću i sveto 
ognjište u njoj dijeli od susjeda. 


Ognjište je bilo na samoj podnici usred megarona a 
radi izolacije drvene substrukcije sastojalo se od debelog 
sloja ilovače okrugla oblika, na periferiji ograđena odignu- 
tom zarubom. Ova ograda u nekih ognjišta bila je oko 
20 cm visoka, uriješena u pročelju i na protivnoj strani 
plastičnim svastika-ornamentima,a između njih su 
na rubu dva diametralno poredana isječka za ražanj. Obje 
ornamentirane plohe ove zarube nadvisuje neobična tvore- 
vina, koja se sastoji od horizontalne i sred nje usađene ver- 
tikalne kraće šuplje cijevi sa proširenim otvorima. Znače- 
nje ove naprave još nije protumačeno; moguće da je slu- 
žila kao reflektor, koji ima da koncentrira žar prema sre- 

dini, a moguće je, da je simbolički ukras. Ulomaka ovakih 
ognjišta nađeno je skoro u svakoj kući; ali samo jedno je 
bilo toliko sačuvano, da se moglo spasiti za muzej. Savrše- 
niju konstrukciju prikazuje jedan poveći ulomak, u koga je 
podnica ognjišta prošupljena kao sito, a pod njim lijevkasta 
zdjela s otvorom, koji vodi pod podnicu kuće. 


Među najzanimivije obrete u ovim sojenicama spada 
nekoliko grobnica, nađenih usred kolja, ispod samih kuća. 
Lješine bile su pohranjene u koritasto iz hrastova debla iz- 
dubenim ili od cijepanih hrastovih dasaka složenim lijeso- 
vima, a pokrite sa po dvije daske. 


Da se mrtvaci zakapaju ispod kuća nije novo. Već u 
neolitsko doba ustanovljen je u Njemačkoj a još češće u 
Grčkoj, običaj, da se mrtvaci sahranjuju pod kućama i 
takva tipna kućna grobnica nađena je tik do Lavljih vrata 
u gradu Mikeni i prema tomu sličan nalaz u dolinskim so- 
jenicama ne bi bio ništa novo; ali tu, u vezi sa netom opi- 
sanim ognjištem, nalazimo prvi puta tumačenje ovom obi- 
čaju. Grobnice, nađene su ispod ognjišta, a kako je ovo 
bilo kućni žrtvenik — eshara — a htonički kult je zahti- 
jevao, da se pokojniku pridonose žrtve, imao je spomenuti 
raspored svrhu, da uspostavi vezu između groba i ognjišta, 
da i sahranjenik bude sudionikom žrtava, što ih potomci 
gore pridonose u kući. Lijevkasta veza između ognjišta i 
prostora pod njim ima dakle istu svrhu kao u drugih htho- 
ničnih žrtvenika, t. zv. bothrosa dipilonskih prothe- 
sis-vaza i u atičkih grobnih lekitosa šuplje dno, 
kroz koje libacije lakše dopiru do groba. Tu nam je 
dakle tražiti porijeklo larizma, jer su grobovi ispod so- 
jenica jamačno grobovi osnivača sojenica, odnosno rodo- 
načelnika istaknutijih familija, čiju uspomenu poštivaju 
mlađa pokoljenja, smatrajući ih nekim božanskim bićima — 
l.arima —, koju čuvaju kuću i bdiju nad blagostanjem svoga 
potomstva. Tako ovaka kuća postaje htoničnim svetištem 
i posve je razumljivo, da ona, kao kultni objekat, postaje 
prauzorom hrama. Ova nam se evolucija prvi puta jasno 
ukazala u dolinskim sojenicama. 


(Svršit će se) 

VILKO RIEGER: 
ZADRUGARSTVO I MARKSIZAM 


Marksistički ideolozi smatrahu zadružni pokret u nje- 
govim počecima organizacijom, koja konkurira marksistič- 
koj i zato su od njega odvraćali radništvo, učlanjeno u so- 
cijalističkim radničkim sindikatima i političkim strankama. 
Osim toga, kao strogi doktrinarci i kao »čisti« marksisti, 
decenijima su vagali zadružne programe, te razmišljali o to- 
me, da li bi bilo dobro i korisno, da im se priklone. No 
praksa ih je i tu prestigla, jer su radnici prihvatili zadružnu 
organizaciju i bez službenog odobrenja, a marksisti su za- 
jedno sa svojim dogmama zaostajali za vremenom. Istom 
onda, kada bijaše već sasvim jasno, da je zadružna organi- 
zacija za radničku klasu od nesumnjive koristi, prihvatili su 
je i oni, ali samo kao sredstvo klasfie borbe, a ne 
kao organizaciju s autonomnom svrhom. Stoga i nijesu odo- 
bravali,kada bi se osnovala zadruga na širokoj bazi, te bi 
nastojali, da je što prije učine ovisnom o marksističkim 
strankama. 

Karl Marx mišljaše, da je iskorišćivanje radnika kao 
konzumenta po velikom broju posrednika, trgovaca i vele- 
trgovaca, od drugorazredne važnosti — stoga je držao ne- 
potrebnim konzumnozadrugarstvo. F. Lassalle bio je 
pristaša produktnih zadruga i pisaše, da treba pomoći rad- 
nicima kao producentima, dok je zabacivao konzumne za- 
druge, jer kad bi one došle do utjecaja i »kada bi obasizale 
veći dio radničke klase, nastupila bi očito konzekvenca, da 
b: pale radničke plaće, jer bi se pod utjecajem konzumnih 
zadruga snizile cijene živeža«. Tu Lassalle-ovu teoriju napu- 
stili su već danas i sami marksisti., jer je očito, da se ona 
ne može održati. 

Pai A. Bebel imao je slično mišljenje o zadrugar- 
stvu, kada veli: 

»Mi ne dajemo veliku vrijednost onim prednostima, koje zadruge 
pribavljaju svojim članovima, jer držimo, da su apsolutno nevažne u 
pogledu velikih promjena, koje su potrebne, da se radnička klasa oslo- 
bodi robovanja kapitalu.«1) 


1) Cit. kod H. Fleissnera: Arbeiterbewegung und Genossenschaften. 

Na kongresu prve Internationale, održanom u Že- 
nevi g. 1867., donesena je pod utjecajem K. Marxa, (koji, 
kao i Lassalle, nije bio veliki prijatelj konzumnih zadruga) 
rezolucija o zadrugarstvu, u kojoj se kaže i ovo: 

»Mi preporučujemo radnicima, da se više prihvate produktivnih 
nego li konzumnih zadruga. Potonje dodiruju samo površinu današnjeg 
ekonomskog sistema, dok ga prve napadaju u njegovim temeljima.«2) 

K. Marx govori u svom »Kapitalu« o tome, kako pro- 
duktne zadruge ukidaju najamni odnos i sukobe rada i ka- 
pitala (a time i stare forme kapitalističkoga sistema), ali 
istodobno tvrdi, da sadrže njegove mnoge pogreške, te ih 
stoga smatra samo prelaznim oblikom u »novi«, socijali- 
stički poredak, koji će nužno zamijeniti kapitalizam. I 
njemačka socijalna demokracija zastupa u to vrijeme upra- 
vo neprijateljsko držanje protiv zadruga, a kako tvrdi V. 
Korać, i protiv sindikata, jer »oba ova pokreta oslabljuju 
političku borbenu stranu proletarijata« i »odvode radnike 
od borbe za konačni cilj »revolucije«, tako da u mnogim 
mjestima sami radnici »direktno rade protiv radničkih za- 
druga« i »svoj novac radije nose kapitalistima nego zadru- 
gama«!? Govorilo se: »...čitav zadrugarski pokret nema 
nikakove vrijednosti i što ga prije nestane tim bolje...«, 
jer ako »kažemo da se mnogo toga može danas ostvariti, 
onda direktno oštećujemo partiju.«) 

Kako vidimo, zadružni je pokret u to doba za marksi- 
ste samo običan »građanski reformizam« i sredstvo, »da se 
radnička klasa udalji od svojih pravih ciljeva«. III. kongres 
njemačke socijalno-demokratske stranke (u Berlinu god. 
1892.) raspravlja samo o produktnim zadrugama, iako te 
godine postoji u Njemačkoj već 199 konzumnih zadruga. 
Tom prilikom donosi taj kongres rezoluciju, u kojoj se 
kaže, da »stranački drugovi treba da pobijaju vjerovanje, 
da su zadruge kadre utjecati na produkcijske odnose u ka- 
pitalističkom društvu, podići klasni položaj radnika, ili 
ublažiti političku i sindikalnu borbu radničke klase«“) 
Usprkos toga podcjenjivanja, zadrugarstvo se razvija i mi- 


?) Vitomir Korać: Povijest Radničkog pokreta u Hrvatskoj i Sla- 
voniji, III. 

3) Ib 

?) Cit. kod H. Fleissnera, kao i ostali zaključci pojedinih kongresa. 

mo odobrenja marksističkih ideologa, tako, da je Karl 
Kautsky prisiljen napisati brošuru o radničkim konzum- 
nim zadrugama i mora priznati, da one »igraju ne baš ne- 
važnu ulogu u borbi za emancipaciju radničke klase«. Ipak, 
ni na socijalističkom stranačkom danu u Hannoveru 
god. 1894. ne odstupa se od staroga i uskogrudnoga shvaća- 
nja, pa se to ističe i u izglasanoj rezoluciji, u kojoj se veli, 
da zadruge nisu nikakovo sredstvo za odgoj radničke klase, 
da se ne mogu upotrebljavati u klasnoj borbi, jer bi rad- 
nici učinili »samoubistvo«, kada bi u svojoj borbi 
upotrebljavali to oružje. Konzumne zadruge su samo obična 
»građanska društva«, a nipošto ne i sredstvo za poboljšanje 
socijalnih prilika cjelokupnoga proletarijata. 

Dugo je vremena trebalo, dok je staračko i sterilno 
shvaćanje marksističkih dogmatika krenulo na bolje. Inter- 
nacionalni socijalistički kongres u Kopenhagenu god. 
1910. smatra u donesenoj rezoluciji, »da konzumne zadruge 
mogu ipak biti djelotvorno oružje u klasnoj borbi i put 
k socijalizaciji i da je u interesu radničke klase, da to sred- 
stvo upotrijebi«. Stoga se preporuča svima, da stupe u kon- 
zumne zadruge i da u njih unose socijalistički duh, jer bi 
inače mogle »slabiti socijalističku solidarnost i disciplinu«. 
Sindikalna, politička i kooperativna akcija treba da idu pa- 
ralelno uz »respektiranje zadružne autonomije«. A stranački 
kongres u Magdeburgu iste godine, prihvaća prijedlog 
Hermanna Fleissnera i rezoluciju, da socijalisti treba da 
sami preporučuju i osnivaju konzumne zadruge. 

Najveći preokret u držanju socijalne demokracije pre- 
ma zadružnom pokretu izazvala je knjiga revizioniste Edu- 
arda Bernsteina »Die Voraussetzungen des Sozialis- 
mus« (izašla god. 1899.), kojom on osniva u socijalizmu 
t. zv. »reformistički (revizionistički) pravac, Bernstein i 
David bili su veliki prijatelji zadrugarstva. U svojoj knjizi 
govori Bernstein o mogućnosti promjene kapitalističkoga si- 
stema pomoću radničkih sindikata, konzumnih zadruga, rad- 
ničkoga zaštitnoga zakonodavstva i izvršavanjem socijal- 
nih dužnosti sa strane općina. 

Ustalilo se ipak kao definitivno i oficijelno shvaćanje 
marksističkih stranaka, da konzumne zadruge moraju biti 

samo »instrumenat klasne borbe«, »borbene or- 
ganizacije radništva« (stranački kongres austro-ugarske soci- 
jalne demokracije g. 1906.). Konzumno zadrugarstvo mora biti 
samo dio socijalističkoga pokreta, koji će u vezi sa socijali- 
stičkim radničkim sindikatima i socijalističkim političkim 
strankama uništiti kapitalistički sistem. 

Bijaše naravno i među socijalistima ljudi, koji su se 
pokušali uzdignuti nad ova dogmatička shvaćanja socijali- 
stičkih stranaka. Tako su na pr. švajcarski socijalisti dr. 
Hans MilleriS. Gschwind zatražili reviziju socijali- 
stičkoga programa na stranačkom danu god. 1895. Prijedlog 
O reviziji iznijela je socijalistička grupacija iz Obervwilla, 
a on glasi: 

»U uvjerenju, da stranački program od g. 1888. u svojoj cjelini 
u pojedinostima ne odgovara dostignutim socijalnim 1 političkim re- 
zultatima, da se pokazuju kao neodrživi i u nesuglasju sa socijalnim 
razvojem u programu izneseni pogledi, u kojima se traži podržavljenje 
svih sredstava produkcije; da osim toga upravljanje poljodjelstvom sa 
strane države znači ekonomski korak natrag, jer to uništava naročito u 
našoj zemlji neophodno potrebnu samostalnost seljačkih gospodarstava 
i na njegovo mjesto postavlja skupocjenu, birokratsku i omraženu 
upravu; da konačno politički postulati u pogledu jednostranoga zastu- 
panja centralizacije traže promjenu — zaključuje socijalno-demokratsko 
članstvo Oberwilla, da predloži stranačkom danu: 

I. Reviziju cjelokupnoga programa od 1888. i to s obzirom na 
glavni, politički i ekonomski dio. 

2. Naročito neka novi program u svom ekonomskom dijelu ogra- 
niči socijalizaciju, odnosno komunalizaciju na području prometa i ne- 
kretnina ili samo na socijalizaciju temeljne rente (Grundrente). Za 
ostala područja gospodarstva (seljačko gospodarstvo, obrt, industrija), 
neka se nastoji oko podizanja zadružnih organizacija u smislu socija- 
lističkih načela # to na način, da se na temelju konzumnih zadruga 
upravljaju 1 demokratski organiziraju u interesu konzumenata produk- 
ciona (industrijska i obrtna) poduzeća.«5) 

Naravno, da je takav prijedlog, koji je silazio s nekih 
temeljnih socijalističkih principa, odbijen s velikom veći- 
nom glasova, te se spominje danas samo u analima zadruž- 
noga pokreta. 

Komunističko shvaćanje zadrugarstva još je ekstrem- 
nije nego socijalističko. Prema dr. K. Bittelu,?) glavna je 
svrha zadruga: 


5) Cit. kod J. Fr. Schar. Genoss. Reden und Schriften. 
%) Dr. K. Bittel: Kommunismus u, Genossenschaftswesen (I. H.đ. G.) 

1. pobijanje opasnosti imperijalističkoga rata i solidarnost sa 
SSSR (Sovjetskom Rusijom) i sovjetskim zadrugarstvom; 

2. obrana fronta internacionalnoga proletarijata; 

3. nastojanje oko unificiranja radničkih sindikata; 

4. borba protiv fašizma, bijeloga terora i sistema kolonija; 

5. vođenje proleterske politike u zadruzi. 

Komunističke konzumne zadruge treba da budu organizacije ko- 
zmunističkih masa; da se vežu s komunističkim strankama i bore se protiv 
kapitalističkoga društvenoga sistema,  trustova, kartela i vladajućih 
klasa. Članovi zadruga dužni su sudjelovati u stranačkim agitacijama, 
demonstracijama i političkim skupštinama. Osnutak borbenih fondova, 
pomaganje u slučaju štrajkova i političkih progona, borba za sniženje 
cijena i povećanje standarda života — to su sve dužnosti komunističkih 
konzumnih zadruga. 

Nasuprot marksističkom i sovjetskom tipu zadruga 
postavlja se zadružni, t. zv.rochdalskitipzadruga, 
utemeljen na onim principima, koje su prvi proklamirali 
tkalački radnici iz Rochdala, poznati pod imenom »čestiti 
rochdalski pioniri«. Rochdalske konzumne zadruge stoje 
na principuneutraliteta, t. j. neovisnosti zadruž- 
noga pokreta od bilo koje političke stranke. One, iako su 
većinom radničke organizacije, tražeipak, dase unjima rad- 
nici vladaju kao konzumenti, a ne kao producenti. Dok soci- 
jalističke zadruge učlanjuju samo zadrugare, koji se slažu 
sa socijalističkom ideologijom i katkada im pače kao uvjet 
propisuju, da ne idu u crkvu, dotle zadruge rochdalskoga 
tipa primaju u svoje članstvo pristaše svih stranaka. Broj 
socijalista-zadrugara ograničen je stranačkom pripadnošću, 
dok je broj članova rochdalskih zadruga neograničen. Na- 
čelo »neutraliteta« pokazalo se i u praksi glavnim 
preduvjetom uspjeha svake konzumne zadruge. 


Ideološke nesuglasice između socijalističkih i neutral- 
nih zadruga u francuskom konzumnom zadrugarstvu dovele 
su god. 1895. do sudbonosna rascjepa na dva zadružna sa- 
veza, socijalistički i nezavisni. Iako je god. 1912. došlo po- 
novno do fuzije i zajedničke saradnje, ipak francusko za- 
drugarstvo još do danas osjeća posljedice onih dana, a ve- 
liki dio svoga neuspjeha može zahvaliti upravo činjenici, 
da su se mnoge zadruge postavile na isključivo klasno sta- 
novište. Neovisnoenglesko zadrugarstvo služi 
danas kao primjer čitavom zadružnom svijetu, a politička 

rascjepkanost belgijskoga zadrugarstva pokazuje nam, kako 
ne smije izgledati zadružni pokret. 

Najveći dio zadrugara provodi u praksi princip apso- 
lutnoga političkoga neutraliteta, pa tako dr. J. P. War- 
basse veli: 


»Počinjemo sa konzumentom, ne Bidimo u zadrugarstvu klasne 
razlike. Zadruga je za sve žene i za sve muževe. lako je njezin cilj 
ekvivalentan s onim ekonomskih revolucionaraca, ipak su njezini putevi 
Arukčiji, daleko od sile i prevrata. Kada napreduje zadružna demo- 
kracija, stupaju ljudi, koji su zaposleni u kapitalističkim društvima na 
zadružno područje i zaposluje se tamo. Zadruga počiva na interesima 
sviju ljudi i ne poznaje kod toga klase, niti stvara klasne opreke.«7) 


Dr. Hans Miller piše: 

»I ma zadrugari znamo, da često ne ide bez borbi, ali usprkos toga 
ne mislimo na to, da od toga učinimo svoj princip. Mi nastojimo, da 
ga odstranimo tamo, gdje se to dade učiniti i kanimo dospjeti do svo- 
jega cilja drugim, mirnim putem. Mi priznajemo dalje, da socijalna ili 
politička borba može imati svoje dobre, socijalno-pedagoške rezultate, 
ali samo pod pretpostavkom, da se vodi bez mržnje i neistine, u vjer- 
nosti i vjeri, u poštovanju protivnika kao sugrađanina i čovjeka; da 
je to borba, koja se vodi za dobru i pravednu stvar, gdje se radi o ne- 
čem višem, a ne samo o klasnim interesima. Borba, koja se inscenira, 
samo da se drugima štetuje ili da se postigne posebne pogodnosti je 
socijalno zločinstvo; ona ne odgaja nikoga, nego dovodi do socijalne 
surovosti i moralnoga podivljanja te pretvara čovjeka u zvijer.«8) 


Socijalistički kongres u Kopenhagenu (god. 1910.) pri- 
znao je doduše zadrugama autonomno polje rada, ali soci- 
jalno-demokratske, kao i komunističke zadruge, drže se u 
praksi slabo direktiva stranačkoga kongresa. Spajajući za- 
družni pokret s političkom akcijom stavljaju mu suvišne 
zapreke, iako su zadrugari (rochdalski pioniri, dr. King, Ro- 
bert Owen i dr.), pa čak i socijalisti-zadrugari (E. Fleissner, 
dr. Hans Miller, M. I. Tugan Baranovski i dr.) naglašavali 
uvijek potrebu neutralnosti u zadrugarstvu. Louise Re- 
ville, izjavila je na prvom kongresu socijalista-zadrugara 
(u Parizu god. 1900.), »da uvlačenje politike u zadrugarstvo 
znači igrati se dinamitom«. 


?) Dr. J. P. Warbasse: »Cooperative Democracy« 
5) Dr. Hans Miller:  »Die Klassenkampftheorie u. das Neutralitiits- 
prinzip des Konsumgenossenschaften«. 

O prednostima neutralnoga principa pred stranačkim 
govori nam najrječitije praksa. Dr. Hans Miller) uspo- 
ređuje dvije zadruge, jednu neutralnu i jednu socijalističku 
i to »Konzumnu zadrugu u Baselu« i »Maison de peuple u 
Bruxellesu« i dolazi do ovih rezultata: 


Maison Allg. Baseler 

de peuple Konsumverein 
(soc.) (neutr.) 
broj članova . ...... 20.000 28.538 
promet . . 2... 0... 4,907.759 1,407.117 
Promet pekarne . . . . .  2,580.000 875.000 
Promet trgovine goriva. . 480.000 688.000 
promet trgovine mesom . . 280.000 3,781.000 
promet ostalim živežom . . 800.000 10,000.000 
netto višak... .. 0. 544.000 1,534.249 
TIStorNO +... 356.207 1,167.186 
ristorno po članu. . .. 245 581 
imetak zadruge . .... 125.000 932.000 
ulog u rezervni fond . . . — 64.700 


Socijalistička zadruga »Maison de peuple« ne daje 
svojim članovima niti polovicu prednosti koliko neutralna 
zadruga »Allgemeiner_ Konsumverein«, premda zaposluje 
pet do šest puta više osoba u svojim poduzećima i trgovi- 
nama. Broj članova je približno jednak, uvjeti razvitka 
slični, a ipak kolike li razlike. Neutralni »Allgemeiner Kon- 
sumverein« u Baselu pokazuje nam, kakove uspjehe može 
postići neutralna konzumna zadruga. I radi toga, zadruge 
rochdalskoga tipa ne drže se načela klasne borbe, već hoće 
da obuhvate sve ljude i da pođu putem pozitivne socijalne 
izgradnje. 

Predavajući o zadružnoj propagandi u Ujedinjenim 
američkim državama (U. S. A.) dr. J. P. Warbasse iznosi 
na X. međunarodnoj zadružnoj školi u Beču god. 1930. in- 
teresantnu razliku zadružnoga i socijalističkoga pokreta: 


Zanimivo je, da se u zadružnim školama pohađaju najviše teča- 
jevi za knjigovodstvo, dok na radničkim i sindikalnim školama tečajevi 
za izobrazbu u govorničkoj vještini pokazuju najveći broj polaznika. 
To osvjetljava činjenicu, da sindikalistički i socijalistički vođe ne drže 
suviše mnogo do zadružnoga pokreta. Zadrugarski pokret daje suviše 


bo 





*) Ibid. 

malu mugućnnti «u dramatsko djelovanje. M: zadrugar: zreiramu m- 
rid mala ane, nala masa, koje teško rade«, : rad: »mpinoasa drrra— 
ful Mi trebamo vla malo snažnih rijeći protrv » Lap. 


: frei korpa laven $ elijenih bogataša«. Mi nastojmmu. dc srizet— 
pan hod jun naleta onu civilizaciju, o kojoj gosurmac: samar sere 
Hod ul nala ann nan jaju.19) 


Kond nan, u Nlrvatskoj, marksisti nijesu nikada poka- 
4 paran razumijevanja za zadružni pokret Omni sr 
Hoh. prokanavali, du ruzviju nekoliko zadruga produk:- 
Wh kaseti 4 konzumnih, ali su one većinom likvidiraje. 
Ke doed og nvanulja bili u glavnom politički. o čemu se 
Hećo nana Hand 1 Koraćeve knjige o radničkom pokretu 
! dada Ma o ho vuli 12 historijuta »Prve radničke konzumno- 
jaraduk Hena sadnje ,Napred' u Zagrebu«, gdje su »glavni 
Hear ponpanik bilo političke prilikeiborbe«. Go- 
Hank P20 zaalaanta ge doda u ruke komunista, i od te godine 

jab kraddanja sadrapo od strane namještenika raz- 
daća Pola doll a podzuštitomkomunistič- 
bt osdnobikaka« (Korać), Političke razmirice bile su 
Heanahana Kaogpunla vecine druvih zadruga ne samo u rad- 
hnl kana a do ned fačkom zadruparstvu, 


ia fu Waokazulo Vise neuo očito, da samo opće na- 
jadi, mopnalittteko zadruge mogu uspijevati i do- 
IKA IRA REIU bh tak pasnperitet. Jedino onda, kada zadrugar- 
uha pred u odahadun zatednicu sve narodne dijelove, bez 
alba 1 Manka «politteka uvjerenin« i »klasnu pripad- 
Hrrata, Meć o adupitictk svim krizama i socijalnim nepo- 
Mona, Pro duo aan, dano više ne može održati neko 
»klunno zadra rntva» o Pahro veli Korać: »... danas nikom 
vine nd ne poredak ma prat i“u-revši zadrte doktrinarce — 
da od zadruga prave klasne bojovne i revolucionarne orga- 
nizucije«, (Vo Je E razumljivo, (ee politizirano zadru. 
garstvo mori Prife dili kasnije doći na rub 
propasti. O tomo nam je životna praksa dala dosada 
nebrojeno mnogo dokuza, 


1%) Izvještai s XII međunar, zadr, kongresa i X. zadr. škole u Beču. 

TVO BALENTONI-C: 
BIJELA KUGA U SLAVONIJI 


Kad se govori o »bijeloj kusši«. toj žalosnoj pojavi u 
našem narodu. misli se u prvome redu na Slavoniju. Za- 
pravo: ne na Slavoniju u najširem geografskom smislu. već 
na nekoliko njezinih kotareva. O pojavi »bijele kuse« pi- 
salo se posljednjih sodina dosta u našoj dnevnoj štampi. 
ali mnogo manje u stručnim znanstvenim časopisima. Po- 
stoji ipak stručna i temeljita studija. koju je napisao dr. 
Bojan Pirc (»Opadanje stanovništva u Slavoniji«). koja 
je i pokrenula ovo važno pitanje sa mrtve točke. Na teme- 
lju statističkih podataka sakupljenih u pet slavonskih kota- 
reva (Vinkovci, Županja, Brod. Vukovar. Đakovo) u kan- 
celarijama župnih ureda i općina, iznosi dr. Pirc zanimljive 
rezultate svoga pomnjiva rada, opažanja i studija. Mnoga 
fakta. o kojima se u ovoj knjizi raspravlja, rezultati izra- 
ženi u brojkama, zapanjuju nas. ujedno ožalošćuju. pri po- 
misli na budućnost ovoga kraja. 


Opadanje.nataliteta i veličina smrtnosti. prema dr. 
Pircu, posljedice su »naročitog historijskos razvoja tih kra- 
jeva«. Ali, koji je to, pitamo se. naročiti historijski razvoj? 
I, da li se zaista opadanje nataliteta ima uzeti kao poslje- 
dica načina života nekadašnje Slavonije? Jesu li tome krive 
ondašnje prilike? Da li su zaista bogatstvo i dukati bili 
potstrekač za stvaranje mentaliteta nerađanja djece i toga, 
tako zvanog seksualnog »morala«? Ili, — koji je pravi raz- 
log propadanja domaćega žiteljstva, ako nisu ovo pravi 
razlozi. Pred ovakovim pitanjima našao se dr. Pirc i poku- 
šao je na njih dati približne odgovore. I dok se on kreće 
u okviru medicinske znanosti o vitalitetu, natalitetu i smrt- 
nosti naroda, njegovi su zaključci potpuno ispravni i točni; 
no, čim je trebalo preciznije odgovoriti na pitanje zašto je 
u ovome kraju takovo stanje, njegovom odvo- 
voru ne može se priznati potpunost. U poglavlju o uzrocima 
malog broja porođaja, dr. Pirc doslovce veli: 

»Prema svemu tome čini se to više, da život u zadruzi nikako 
nije propagator većeg broja djece, nego, da su one cijelim načinom ži- 
vota donekle krive za slabo rađanje.« (Strana 30.) 


Za objašnjenje ovoga zaključka potrebno je vratiti se 
prošlosti i odrediti 1. kakav je utjecaj zadružnoga života 
na razvoj seoskih prilika i 2. da li je zadruga kao tip na- 
rodne socijalne institucije zadovoljavala potrebe onoga ži- 
vota? Dobro, međutim, znademo, da je zadružni život bio 
potpuno miran, sređen i uravnotežen. Drugo je pitanje slo- 
ženije; odgovor je teži, ali može se reći: razvoj seoskih pri- 
lika nema konkretne veze sa zadružnim životom. Današnje 
stanje opća je pojava, a da je ono u Slavoniji prekoračilo 
dopustljivu mjeru (specijalno u pogledu nataliteta) razlozi 
su isključivo psihološkoga karaktera. I konačno, odgovor 
na ovo pitanje jasan je: zadruga je dugo i dugo godina 
kao takva potpuno zadovoljavala zahtjevima 
vremena i svojoj svrsi. Kad je, međutim, od go- 
dine 1881. počeo zadružni život da propada, ne zbog po- 
manjkanja vitaliteta neso zbog drugih razloga, dolazi tek 
tada pravi početak današnjesa stanja. Ovo propadanje do- 
nijelo je sa sobom sve Kasnije teškoće i sve negativitete. 
Dakle ne zadrusa sama. nego generacija, koja je izazvala 
ovo propadanje. nosi odgovornost za sve crne posljedice. 

Karakteristično je u životu i razvoju to, da je uloga 
muškarca i žene u pojedinim vijekovima bila različita. U 
vrijeme najveće zadružne harmonije muškarci su ti, koji 
dominiraju i reguliraju životom, dočim kasnije nakon prvih 
sukoba i valova nereda. preuzima ovu ulogu žena, dok je 
danas jednaka podiielienost ove uloge očita. Odmah, čim 
e žena došla na površinu. posvećuje ona najveću brigu 
rasvijanju svoje individualnosti: iskorišćuje većinu slobod- 
Noga vremena samo za svoju ličnost. podleže nagonu, pre- 
pušta so sniareniu i čežniama: kiti se i oblači u svilu i 
zlato. zelia sa tielesnom ljepotom i isticanje te ljepote do- 


\odi do »racionalisaci (o srolnog livota i hotimičnog ogra 
nićavania brvija djes Pirc). U tome razdoblju i javljaju 
se, pored liicpih i duhovitih mnozi stihovi seksualno-erot- 
kog karaktera. Koji su u glavnom “ne »slobode« 


\ duhovnog proživljavo 


SIS 


gle 





s U inoče oplećak, 

Turskoga misira, 
> Kako ga je sašila 

Sav joj se prozira. 
Darovat ću dragana mojega, 
Darovat ga suvim zlatom ne ću, 
Nego ću ga maramicom bijelom — 
Nek ga bijela sjeća moga tijela. 
Naše cure Šokice, 
Nemaju ni hodnjice: 
AV si svaka kupit znade 
Za lice pomade. : 

Život bez djece lagodniji je;.zato Slavonka i »živi ko 
divojka« i nastoji da se što dulje uščuva. Ona vara muža i 
drži »švalera«: 

Slatka muka, mog švalera ruka, 
Sunce sine, kad me obavine. 
Moja dika zabadava spava, 

Ja ne išćem plaće od konaka 
Tako me je naučila majka... 

O razlozima zašto je natalitet posljednjih godina to- 
liko pao naročito na pr. u županjskom kotaru, zaključuje se 
različito. Svakako stoji da su ovi razlozi mnogostruki, ali 
treba znati i to, da su oni sigurno novijega datuma, dakle 
protivno tvrđenju dr. Pirca, koji veli: da se već i u doba 
Reljkovića »radilo na ograničavanju djece« (Satir g. 1763.). 
Ovo svakako stoji; samo što to ograničavanje nema većega 
značenja, kad se govori o natalitetu novijega vremena. 
Posve je pravilno mišljenje nekih prosvjetnih radnika — 
pa i poznatog folkloriste Josipa Lovretića — da je upravo 
propadanje zadružnoga života uzrokovalo izumiranje Sla- 
vonije. U svojoj knjizi, dr. Pirc ovo odlučno negira. On 
kaže: »Da za vrijeme većeg broja zadruga nije bilo mnogo 
više djece, dokazuju i podaci iz tablice broj 3. koja poka- 
zuje natalitet od prije 30 godina: 

Evo izvatka iz spomenute tablice: i 

Na 1000 stanovnika rodilo se u kotaru: 
Godine Županja Uinkovci Brod — Djakovo — Uukovar 


1901.—1905. 30,2 32,6 35,8 47,0 41,3 
1906.—1910. 30,1 31,5 36,9 47,4 41,4 
1918.— 19283. 31,0 33,5 36,1 43,8 39,4 
1924.—1928. 27,2 28,1 33,8 40,6 37,4 

Kad znademo, da je propadanje zadružnoga života 
uslijedilo mnogo ranije i da je u godini 1900. bilo u najve- 
ćem zamahu, (što dr. Pircu nije bilo poznato) vidimo, da je 
naše stanovište,u ovome slučaju ispravno. Manjkaju samo 
statistički podaci od godine 1880. do 1900., koji bi pokazali, 
da su i natalitet i smrtnost u tome razdoblju zadovoljava- 
pući. Podvlačeći dakle ovaj važni razlog treba istaknuti, da 
su ostali navodi spomenute studije potpuno ispravni. 


Nošenje dukata kao ukrasa, koje je kako tvrdi Lo- 
vretić počelo krajem 19. stoljeća, takodjer je uzrokovalo 
širenje taštine, oholosti i krivih shvaćanja u Slavoniji, oso- 
bito u županjskom i vinkovačkom kotaru. 


Inače, pri izdvajanju uzroka i pronalaženju razloga 
»bijele kuge«, treba voditi računa i o rasnim razlikama u 
krajevima stare »granice«. Pogledi na život i poimanje 
stvarnosti često su u dva susjedna sela potpuno oprečni. 
Ovo je također važna činjenica, kad se govori o natalitetu 
pojedinoga sela. 


Neproduktivnost nekih sela u pogledu rađanja, tipična 
je pojava dotičnoga sela. Mentalitet i psihičko raspoloženje 
je skroz drugačije u jednome selu, spram onoga u susjed- 
nom selu, a ipak se može načiniti grupacije slavonskih sela 
i to tako da se ona sela sa najmanjim metnu u jednu grupu, 
sa srednjim u drugu, i sa najpovoljnijim u treću. Za što 
vjerniju ilustraciju dosadašnjih navoda, evo pođataka kako 
ih je dr. Pirc sakupio na licu mjesta: 


PROSJEČNO OD GOD. 1925. DO 1929. 
Općina kotara Na 1000 stanovnika Na 100 živorođenih, 


Županjskog rodilo se živo mrtvorođenih 
Kruševica—Šamac 30,9 1,4 
Županja 29,4 1,0 
Gundinci 28.4 3,3 
Drenovci 28,0 0,2 
Sikirevci 27,4 4,0 
Babinagreda 26,6 6,2 
Gradište 24,0 7,9 
Bošnjaci 93,2 3,7 
Urbanja 29,7 1,2 
Štitar 21,5 2,9 

Općina kotara Na 1000 stanovnika Na 100 živorođenih, 


Uinkovačkog rodilo se živo mrtvorođenih 
Jarmina 37,2 2,0 
Rokovci—Andrijaševci 34,0 5,7 
Nijemci 33,8 2,9 
Ivankovo 33,0 4,1 
Cerna 27,2 : 7,3 
Komletinci 25,9 4,2 
Privlaka 23,6 4,5 
Slakovci 21,5 0,0 
Otok | 14,9 3,4 


I sada, kada se govori o opadanju stanovništva u Sla- 
voniji, posebno treba podcrtati imena nekih slavonskih 
sela gdje se pojavljuju najslabiji rezultati. To su sela: Otok, 
vinkovačkog kotara, te Štitar, Vrbanja, Bošnjaci i Gradište 
županjskoga kotara. Prije početka ovoga stoljeća važan 
razlog, koji je utjecao na stvaranje poznatog seksualnoga 
morala jest ekonomsko obilje, a poslije toga, u današnje 
vrijeme, i opet sličan uzrok samo u obratnom smislu: eko- 
nomska kriza i siromaštvo. Poznato je tako, da je selo 
Štitar (kod Županje) jedno siromašno selo sa zemljištem, 
koje je izloženo poplavama, jer je nekanalizirano. Otok, je 
bogato i veliko selo (po popisu iz godine 1921. broj stanov- 
ništva iznosi 3.172). Zato i jest potrebno mnogo stručnog 
znanja i studiranja, da se može nešto ispravno zaključiti 
za oba sela. 

U svome odličnom djelu »Zbornik za narodni život«, 
veli Lovretić za Otok: »Otočanke malo rađaju i žive ko 
gospoje«. I pjesma o njima govori: 

Svoje kose po gospodski nose 


Otočanke visoke divojke, 
Sve su tanke kano varošanke. 


Izgleda dakle da je kult tijela inače važna pojava sla- 
vonskoga obilja u ovome selu uzeo najvećeg razmjera. 
Otočanka sama pjeva: 


Moje tilo kao zlato suvo 

Stog ga dika za sebe sačuvo... 
Ljubi mene drago, 

Prodat ću ti blago 

Srca pola, tilo cilo 

Dat ću ti zacilo. 

Da je broj stanovništva u mjestima stare »granice« 
znatno pao, i da natalitet posljednjih decenija nikako ne 
zadovoljava, uzroci ekonomskog karaktera ipak toliko ne 
dolaze u obzir. Dakle najveća značajka Za razvoj i postanak 
današnjih prilika, svakako je mentalitet ovoga kraja. Sada 
dolazi pitanje: Šta je uzrokovalo razvitak ovoga mentali- 
teta? 


Da li psihičko razvijanje u pravcu samoodgoja (ženske 
osebine) kod generacija koje su stupale u život iza godine 
1880.? Ove su generacije pružale svome naraštaju jedan 
novi neuravnotežen odgoj čiji je rezultat ovaj današnji 
mentalitet. Evo jedne pjesme iz onog starog vremena: 


Ljubila se moja mama, 
Ljubit će 1 kćera; 

Nij' joj krivo, pa ću i ja, 
Držati švalera. 

Pisac ovih redaka, koji živi u Slavoniji, mnogo je i 
mnogo puta mogao čuti, gdje starije žene svjetuju mlađe, 
u često i mati kćer: »Djeca su ti velika pokora. Najbolje 
zato tko ih nema — taj je najsretnijil« — Ovakovo mišlje- 
nje prevladava u nekim selima jače, u nekima slabije, već 
i prema tome, kakova je gdje veličina nataliteta. Među 
narodnim pjesmama ima mnogo takovih, koje govore _ o 
»trovanju čeda« i uništenju poroda. Evo samo jednoga pri- 
mjera gdje djevojka govori o svojoj majci: 

Moja mama čedo otrovala, 
Pa se čulo da je robovala. 


Na suzbijanju ovoga narodnog mišljenja slabo se ili 
gotovo nikako ne radi. Dešava se pače, da se u selu pojavi 
kakav agent, nudeći na prodaju literaturu, koja podupire 
depopulaciju i preporučuje različita sredstva. Da se spri- 
ječi to zlo svakako bi trebalo što savjesnije provesti u ži- 
vot odnosne norme kaznenoga zakona, koje propisuju kaznu 
za takove delikte. 

.* 


Mortalitet Slavonije veoma je visok. Ovo naročito 
vrijedi za nekoliko potonjih godina. U g. 1933. brojka umr- 
lih u mnogim mjestima Slavonije poklapa se sa brojem 

rođenja. Broj sklopljenih brakova također je veoma nizak. 
Zašto je smrtnost u Slavoniji tako velika? O tome bi se dalo 
mnogo govoriti. Dr. Pirc u svojoj studiji navodi razloge 
koji su inače dobro poznati, a to su: ekonomske i higijenske 
prilike, zatim klima, hrana, voda, a naročito velika rašire- 
nost tuberkuloze i prekomjerno uživanje alkohola. Tuber- 
kuloza je naročito raširena u slavonskim selima, zatim do- 
lazi velika smrtnost male djece ispod jedne godine. Ova 
smrtnost ima svoje posebne uzroke, koji su u vezi sa onima 
koji utiču i na kretanje nataliteta. Uglavnom, može se reći, 
da je mortalitet u Slavoniji posebno u spomenutim kota- 
revima mnogo veći nego u drugim pokrajinama pa i dru- 
gim državama. Zato bi se Slavoniji trebalo posvetiti najviše 
pažnje. »Potreban je uspješan i što više intenzivan rad u 
svim tim pravcima služeći se svim mogućim i priznatim na- 
činima rada. (Pirc). Zaštićenje dojenčadi, poboljšanje higi- 
jenskoga života, prosvjećivanje žena i muževa, sve su to 
velike potrebe, koje traže rad i žrtve i ško skorije ostva- 
renje, taj jedini pravi lijek za moralno ozdravljenje na- 
šega sela. 

KNJIŽEVNOST 





DANILO ČOVIC: 


MATOŠ 


Spoznaje žedan napusti svoj grad, 
da uđe u život velikog Pariza, 
noseći sobom svoj vlastiti jad 
jedan iz našeg lutalačkog niza. 


Tada ga lutanje svega opi. 

Ali mu život nije mogo dati 

ništa do znanja, koga žedan popi. 

A _ kad se umoran rodnoj zemlji vrati 


u krilo drage Croatiae, 
pustoš ga zaboli posječenih gora 
i blijeda tuga svenule akacije. 


U njemu tada, ko oluja s mora, 
zavitla osjećaj za njene gracije 
skrivene u dubini velikih ponora. 


MILJENKO ANDRIJAŠEVIĆ: 


PISMO 


Dobio sam pismo od kuće baš danas, 
I u njem mi piše majka: »Dragi sine, 
Sretna sam što vidim da misliš i na nas 
I što nas se sjećaš katkad iz tuđine.« 

»Veseli nas, da si zdrav, vedar i čio 
Pa i zadovoljan, uzdanice naša, 

Otac ti je svojom rukom pisat htio, 
AI', znaš, on ne voli da se pera maša.« 


»Mi smo, Bogu hvala, svi živi i zdravi, 
Samo otac kadkad malko pobolijeva. 
Tvoja seka već i jastučnice pravi, 
Veseli se svadbi i cijeli dan pjeva.« 


»Sav te rod pozdravlja, i komšije naše, 
Sjećaju se rado tvojega divana 

O snu starog Mate, njega zakopaše, 
Umro je siromah pred nekol'ko dana.« 


»Otac prigovara, da ga koštaš mnogo, 
Al ti si to nemoj srcu uzimati 

Znaš, da otac voli da postupa strogo; 
Piši samo meni, poslat će ti mati.« 


»Sada svršit moram, jer se seka nudi, 
Da napiše braci nešto, ali sama. 

Uči, sine, dobro i dobar mi budi 
Blagoslov ti šalje i ljubi Te Mama!« 


Iza toga dva tri redka moje seke: 
»Dragi braco, dođi o Uskrsu k nama, 
Jer nam majka često u časove neke 
Znade da za tobom plače kad je sama.« 


»Dođi jer će možda o Uskrsu biti 
Moja svadba, braco, Niko jedva čeka. 
On je jako dobar, volit ćeš ga i ti 
Mnogo poljubaca šalje tvoja — Seka.« 


Okrenuh da nađem jošte redak koji, 
I tamo gdje pismo po pola se smata, 
Jednom teškom rukom napisano stoji: 
»Sine, budi čestit, pozdravlja te Tatal« 

IVO BALENTOVIC: . 


IVO BERAČIC: 

MLADOST 
(M. Š.) 
Oblaci bijele meke marame. 


Popet ću se šumi na rame. 

Oblake ću meke gladiti 

i cjelovom zore usne sladiti. 

A _ ti ne ćeš doći, jer je ledena 

noga ona što je lako plesala. 

Gnjiju sada usta tvoja rumena: 

što ljubavi riječ su klesala. j 
Samo jedna mladost zrije u nama 

i ljubav i čežnja ljulja se u zjenama. 


Smijemo se, jer smo pijani — 
dođi i ti. Ajde ustani... 


U PROLJEĆE 


Krasna proljetna jutra, cvjetni mirisni dani 
Radost su duše moje, sreća su srca moga. 

O brate moj dragi, daj i ti jednom zastani 
Pa pogledaj bijelu granu rascvjetana gloga. 


Ta zar ne čuješ i ti, 


kako iz svakoga cvijeta 

diže se molitva sveta 

i leti pred nebeski oltar 

pred prijesto dobroga Boga? 


O brate srca moga? 

Zar ti još doista ne znaš, 
da svaka je sitna ptica, 
svaka ona slaba klica 
naših plodnih oranica 
živa pjesma zahvalnica 
Našemu vječnom Ocu? 


KAMILO KRIŽANIC: 


JAGLACI POD BRIJEGOM. 


I. 


Jelica, seoska djevojka s dugim plavim pletenicama, 
bila je već nekoliko večeri tužna. U tišini ponoćnoj, kad su 
krovovi kuća bili poliveni srebrom, a čedna travanjska noć 
odala se mirisima mladih šuma, rasplela je Jelica svoju 
kosu gladeći je toplom rukom, kao da umiruje svoju tugu. 
Oni zastori, što ih je išarala ružicama, dok je još bila pasti-, 
ricom, pričali su jo: kao i svake večeri o sreći, dragim i 
bezbrižnim danima. Nije mogla da zaplače u ovim kasnim 
urama, no oko joj je blistalo još neizrečenom boli i nikome 
nepovjerenim strahom. Bivalo je tako svih ovih noći, kad 
je sve bliža zbilja tkala u dušu djevojčinu gorčinu i teške 
dane. Da, otac stari i nepopustljivi otac, udavao je doskora 
svoju jedinicu, kako je ponosno nazivao, u bogatu kuću 
Jandrića, bogatu i poštenu na glasu u svoj okolici. Mislio je 
često stari, tamo će joj biti dobro. Dobri su to gazde, dva 
sina školaju čak u gradu na visokim školama, (a rijetko tko 
to danas može!), dva rade zajedno s ocem, jer zemlje je 
puno. Žena Jandrića je istina čudnovate naravi, no što je 
glavno: Jelici bit će tamo dobro, a meni potpora pod stare 
dane. K tomu smo i međaši, dobro se slažemo, a ni naša 
stara kuća nije na zlu glasu. Konačno Miko sin staroga Jan- 
drića je mladić na svome mjestu, što više, svršio je i neke 
škole u gradu, a ljubav i sreća sve će to doći s vremenom. 


Tako misli stari otac Jeličin, dobar račundžija i osred- 
nji gospodar u selu. Jelica nije razmišljala prije očeve od- 
luke o tome mnogo. No kad joj je stari jedne nedjelje spo- 
menuo Miku i što dalje misli, zastala je u svojim rado- 
stima. Pomislila je, da bi radije malog pastira Peru svoga 
vršnjaka, koji je umio u selu da izradi najljepše frulice, ili 
susjedinog Andraša, koji je čudak, no njoj je uvijek bio 
dobar. Sve je to sama sirotinja, no dobre duše i njezini 
drugari, dok je još bila pastiricom. 

Razmišlja Jelica u miru noćnome, hoće li imati snage, 
da jednom, (a sad je vrijeme), kaže ocu, što misli. Pozna 

oštre brazde na očevom čelu, kad se smrknu kao da govore: 
Tako i nikako drukčije. A šaka, ona tvrda i puna kad od- 
jekne po stolu, ne zna se, da li je prijetnja ili odluka. Boji se 
ona i u ovim samo svojim mislima one žile očeve iznad 
sljepoočice i njegovoga dubokog glasa. No opire se mla- 
dost, opire se mekoća ove večeri, opire se toliko dragih sje- 
ćanja. Da, otac veli, šta ljubav, to je za gospodu. Glavno ti 
je pamet u glavu. Danas se teško živi. 

Dok je mati bila živa, Jelica razmišlja dalje, bio je 
stari nebriga, znao je prosjediti u krčmi kod židova pola 
dana, a sada nadgleda sve, brine se oko kuće, i sam radi 
s težacima u vinogradu. Namrgodi se njegovo lice, kad 
je opazio jednom maloga Peru (koga cijelo selo voli) pod 
prozorom. »Nije danas vrijeme za divane, treba zasukati 
rukave.« Nađe stari prigovora i svojoj vlastitoj sestri, koja. 
dođe, da u kući što pomogne. 

Toga se Jelica boji. Straši se pred onim oštrim i ne- 
prijateljskim pogledom očevim, jer znade da je njegova 
odluka nepromjenjiva. Pa taj Miko Jandrićev, inače pri- 
stao momak, čak i kicoš, nosi se gotovo kao i oni u gradu, 
no Jelica ne može da vidi onu njegovu šarenu kravatu, uske 
francuske hlače i košulje kupljene u gradu s tamnoljubiča- 
stim prugama. Zašto ne nosi Mika one od domaćeg platna 
kao njegovi vršnjaci, zašto govori pred svojima neke učene 
gradske riječi, što je čuo od svoje braće školaraca. Gotovo- 
strepi Jelica od pomisli na toga čovjeka. Tuđ joj je, vrlo 
tuđ. A ono, što veli stari otac, sreća i ljubav to će s vreme- 
nom doći, boli je kao uzaludno nadanje. 

Još lani kad su je svi težaci i družice s polja vjenčali 
s krunom žetvenom bila je tako mirna i ponosna. Govorili 
su svi kako joj ruke zlata vrijede, a pod žetvenom krunom, 
ona je koracala dostojanstveno kao kraljica. Znade ona, da 
je mnogima u srcu kraljicom. Da, već ju je prosio Blaž 
Matin iz Savskog sela, no stari reče: — »Kakvi svatovi, 
kakva udaja, treba najprije ovdje (lupivši se po džepu) 
imati nešto. Šta vi mlađarija znate, kako se đanas teško: 
Živi.« I prosac je otišao. Nije ni opazio, da ga je otpratila 
jedna suza s Jeličinih očiju. 

Misli sve to sirota Jelica, misli dok se nisu počele da. 
joj se sklapaju oči. One toliko isplakane oči. 

II. 


Svitanje, rano svitanje, što unosi nemir nad selima, 
budilo se još prije pozdravljenja. Iz svečane tišine javljali 
su se prvi pozdravi još prije sunčanog hoda na istoku. Ru- 
menilo svitanja pojačalo je onu zdravu seljačku boju. Za- 
paljene svitanjem mlade šume zarumenile su se kao stid- 
ljive djevojke, a okupani u rosi travnici su svježinom nu- 
dili jutarnju boju cijelom kraju. Vika je nad selom splaše- 
nih ptica, a odjekuje posvuda čelik plugova, zvonjava mo- 
tika i koraci ljudski po jutarnjim stazama brzaju na posao. 


Netko je uznemirio tišinu šume odlazeći stazom u 
grad. Na poljima vika, reski glas težaka, treba početi od 
predjutra na djelu. U kući Marka Šimića Jeličinog oca, već 
dugo ori zvonjava motika. Netko otvara vrata od štale. 
Pognut gospodar opet se ljuti (težaci sporo pridolaze). 
»Teško, se danas služi kruh. Ne molim ja vas da dođete, 
platim ja to dobro, ako ne ćeš raditi ti, eto mi sutra sto- 
tine drugih.« Topli dah iz ustiju dimi nekom ljutinom, a 
zlo je kad se gospodar već od ranoga jutra ljuti. A tko se 
ne bi ljutio: onaj Marin pastorak prebio jučer navečer nogu 
i nije došao na posao, dva iz gornjeg sela otišli u grad sa 
trgovčevim kolima, odmah tri težaka manje. E, ne zna svi- 
jet još danas za pravu muku. 


Čim je Jelica izašla iz kuće sukobili su se pogledi. Otac 
naljućen već ujutro i kći s ispaćenim očima, polumrtvih . 
obraza. Gleda nju stari, pa već htjede da bujicu oštrih ri- 
ječi prospe na nj, ali nešto mu se ražali. Bila je Jelica tuž- 
nija no prije, ali ipak mila i draga Jelica. 

Težaci su gubili se na posao nečujno pred gnjevom 
gospodarovim. Nije šaliti se s takovim čovjekom. Dobar je 
kao kruh, no ima briga, teških briga, govorili su jedni, đavo 
je u njemu, pokojnu je svalio u grob, a sada samo da mu 
je novaca, pakostili bi drugi, dok je Marko brižljivo pogle- 
dao kćer i kimnuo glavom žureći se za težacima. Sunce, 
koje je upravo crveno i sjajno izlazilo nije obradovalo nje- 
govih misli. U prvim zrakama još je više promračilo lice 
zabrinutoga gospodara i njegove nakane. Njegovi koraci 
bili su teški kao i njegove misli. 

Žmirkala je vatra na ognjištu bližilo se sve više pred 
podne. Danas će Jelica nositi u podne težacima jelo. Treba 
znati skuhati za toliku družinu. Ali to nije ni teško, kada 
u Markovoj kući ima svega. 


Sunce je upilo svu tišinu seoskih podnevnih ura, kad 
izgleda da su izumrle kuće, da su nestali razgovori, smijeh 
i pjesma. Sve je u poslu, polja su puna, zamahuju snažne 
seljačke mišice bez riječi. Samo koji puta umiješa se u ovo 
proljetno tkanje po sunčanim livadama brižni glas gospo- 
dara ili zla slutnja oblacima, koji iz babinog kuta bliže se 
noseći neizvjesnost i strah. A po stazama susreću se dje- 
vojke s košarama, rumene i snažne zibajući se pod teretom 
brzaju k svojima težacima, opaljene proljetnim suncem ša- 
lju misli nekuda iza ovih brežuljaka, daleko, daleko. I Je- 
lica je pošla s njima. Zajedno će sa susjedovima, pa će 
biti lakše. Našale se djevojke često među sobom, a Jelica 
se smije i preko volje. I u nju koja dirne, često puta one, 
koje joj zavide, no ona sa smijehom odvraća. Doduše u 
kolu nedjeljnom pred crkvom čula je kojekakva pričanja. 
No svijet rado priča. Napose one njezine drugarice, koje 
joj izgledaju bezazlenim prijateljicama. Podnosi Jelica strp- 
ljivo. No svi opažaju neveselost. Ispituju je. 

»Sigurno ti stari ne da, da pođeš za Peru?« pita ju 
jedna. »Ah što slušala bi ja baš staroga, on se je naživio, 
pa neka sada tebe pusti da živiš«, — dodala bi druga. Ili 
započme razgovor o Miki Jandriću. 

»Bogat je, ali ga ne bi htjela za tri onakva bogatstva. 
Što on misli, ako se drži kao gradski puran da je nešto više 
od nas. Kako se samo smiješno oblači. Kao gospoda.« 

Smiju se djevojke obijesno i svaka žali Jelicu. Što će. 
Tako je jednoj, tako drugoj. Nikada starima ugoditi. Mo- 
raju da se smire, da zašute trpe i da se pokore. 


Negdje se s bregova glasilo sitno seosko zvono. Bila 
je to sunčana, vedra pjesma, koja je odjekivala svojim me- 
talnim glasom između bliskih brežuljaka molećivim glasom 
kao da skromni zvuk nije htio pobuniti životnu radost nad 
poljima, njivama i šumama. Svi su znali za sitno zvonce 
s crkvice sv. Jakova što se prodirući poput skromne pjes- 
mice javilo umornim težacima. 

Naskoro je Jelica stigla do svojih. Stari Marko, otac 
njezin, mrzovoljasto se ogledavao na oblačine, družina sjela 
u hladovinu hrasta, da se okrijepi odmorom i jelom. U 
klupku oko hrasta bilo ih je desetak gladnih i izmorenih. 
Sve je čekalo hranu, što ju je iz košare izvadila Jelica, dok 
su radoznale joj oči uznemireno gledale oca. Opet nešto 
snuje, opet nešto misli. 


Zapjevala bi družba no stari je nešto tužan kao da 
mu nije dosta tolikih polja i njiva. Sve ni ne gleda družinu, 
već kao da se snažnim rukama prijeti oblačinama, što se 
zlobno žure na njegovo dobro. I još neke brige. Dublje 
nego ove nad družinom, nad poljima, nad brazdama. To su 
oni utisnuti redovi na čelu, koji pričaju o nemiru, o teškim 
planovima, pa i o besanim noćima. Osjeća Jelica svu težinu 
njegovih namjera, gleda družina, koja je već poodavno pro- 
rekla brige svoga gospodara, gleda i žali Jelicu. Mjesto od- 
mora u hladovini, gdje treba ispružiti umorne ruke i slat- 
kom nebrigom uživati u podnevnoj boji neba sa sunčanim 
pogledima u šume i drumove, mjesto da zažmire oči i u 
zvuku proljetne radosti utonu u mir, stari Marko nešto 
teškoga valja po svojoj duši. 


Misli on o Jeličinoj udaji. Da, odgodio je poslije 
Uskrsa i sada je vrijeme došlo. Znade dobro, da se Jelica 
opire, da bi za ovoga ili za onoga, samo ne za njegova iza- 
branika. Misli, kako djetetu dobro želi, da se ne pati u ži- 
votu i vuče kao bijeda po selu (a što pastir Pero i drugi su 
tolika sirotinja) misli, da će joj ugoditi, što znade, da će u 
dobru (a i bogatu) kuću. Konačno dužnost je njegova da 
djetetu osigura sreću, iskusan je on, znade i to da djeca 
moraju slušati srce. Što srce, koje samo pozna sebe, a ne 
život. Život je mučan, težak, a srce ne pozna tu težinu. Za 
tri dana treba ići velečasnom. Pa i on odobrava Markovo 
držanje. »Strah Božji i dječji posluh. Četvrta zapovijed. 
To je, a ne nekakvo srce, koje si svašta želi.« Treba ići na 
Zapis, a onda je obećao velečasni par riječi mladima, onako 
dirljivih — pa će biti sve dobro. Gleda stari otac Jelicu i pri- 
čini mu se pod ovim mislima kako ona vene. Sve više vene. 
No umiruje se. Sve će biti dobro. To djevojačko srce koje 
se poput krhkoga stakla drobi pod očajem svojih misli, bit 

će opet jako i dobro. Samo pamet u glavu. Tješio se i jačao 
Marko ovim obećanjima. Prekinula: ga je pjesma djevo- 
jačka od susjedove družine (a bili su međaši), a Marko pre- 
stade misliti i pođe težacima, da nešto pojede. Kao da je 
bio vedriji (to su svi osjetili). Gledao je mirno u kćer kako 
natače u čašu iz čuture i dijeli težacima. Odlučio se. A ne- 
gdje kraj živice zaostala je pjesma djevojačka i primicale 
se popodnevne ure. Družina se odmarala, sunce zapeklo i 
nasmijalo se toplim milovanjem po uznojenim licima. 


II. 


Bila je velika žurba u Jandrićevoj kući. Mnogo posla, 
jer dolaze gospoda iz grada. Treba urediti sve neka se vidi 
čija je ovo kuća. I Jelica je u poslu. Već je u ovoj kući pro- 
živjela ljeto, jesen i pola zime. Njezin muž Mika, dobar dok 
se ne napije, česta ju je nagovarao, da se presvuče u grad- 
sko odijelo. Ljepše je i jeftinije tumačio je Mika, a vidiš 
već ga pola sela nosi. No sjećala se Jelica, kako su se ne- 
kad smijali onima, koje su preobučene u gradsko dolazile 
pred crkvu. No Mika ne popušta. Ljepše je 1 jeftinije. Svi 
tako u ovoj kući rade. Pa braća već gradski ljudi, školani i 
učeni, isto vele. Tješi Mika svoju mladu? »Vidiš ne trebaš 
tu mnogo raditi, ne trebaš težacima da nosiš hranu u po- 
lje, živiš kao u gradu. Zar nisi sretna?« govori tako Mika, 
očekujući uzalud jednu riječ svoje žene o sreći. No ona: 
šuti. Jer radije bi išla poljskim putevima noseći težacima 
hranu u podneva, radije bi pomagala staroj šutljivoj tetki, 
tamo kod kuće, gdje je mogla da se bar potuži samoći i ve- 
černjoj tišini. Osjeća Jelica da je nešto tuđe ovdje, nešto 
što steže i suze i smijeh. Tuđe, tuđe... 


Kad su došli oni iz grada, gospoda (a bilo ih je ipeto- 
rica), nastalo je kod Jandrića oduševljenje. Evo vidite kako 
fini ljudi posjećuju našu kuću, govore u zdravicama bolje 
nego bilježnik, a i pjevaju nekim drugim nerazumljivim je- 
zikom neke čudne pjesme. Veselo je tu. Pucketa drvlje u 
starinskoj zemljanoj peći (jedini ostatak iz stare zadružne 
kuće, ali i to će na proljeće napolje), čaše biju o čaše, i na- 
zdravljaju. Jandrićevi sinovi, školarci, hoće da se pokažu 

pred prijateljima. Sve pjeva, smije se, a stari samo nosi 
vino. 

Već je predvečerje. Ne ono zimsko, nego drago pred- 
večerje s mirisom svježine. Na zapadnom nebu klonuli su 
dugi oblaci crveni u slutnji sutrašnjega vjetra. Brijeg kraj 
Jandrićeve kuće se zanio u polumrak. Onaj ljubičasti polu- 
mrak, što tako voli bregove i šume. Netko je izišao iz Jan- 
drićeve kuće. Prema brijegu. To je Jelica, koja je ostala po 
strani današnjeg veselja. Nije htjela ni da vidi novo odi- 
jelo, koje su za nju donijeli iz grada. Otišla je skromno i 
tužno, kao da se sva tuga prelila u nju ove večeri, kao da 
trpi mjesto svih nesretnih družica, kao da će se težina svih 
uzdisaja u predvečerje sklopit nad njome poput provalije. 

Pošla je stazom na brijeg. Davno poznatom stazom. 
I pod prvim korakom u polumraku zagledala je hrpu ja- 
glaca. Dragoga cvijeta, što je progledao u zimi ispod okop- 
njela snijega. Smješili su se jaglaci u gustim hrpama, a 
preko njih je večernja boja upisala Jeličin pogled. I mo- 
drinu očiju, koje su rasplakane i nesretne. Osjetila je Jelica 
s koliko je iskrenosti gledaju ovi mali žuti cvjetovi, kao 
nekada davno, davno. 

Kad se dotakla hrpe žutih jaglaca, kao da joj je za- 
drhtala ruka. Ne bješe li to možda strah pred davnim dra- 
gim uspomenama, ili želja da ostanu ti mali cvjetovi u ovoj 
tišini, sami zajedno s njezinom neizrečenom tugom. Zagle- 
dala se je Jelica s očima punim suza. Misao na mladost do- 
nijele su ove hrpe prvoga cvijeća. Misao na srce, na sreću 
i sne. Zagledala se Jelica u svoje cvijeće. A večernja boja 
prošla joj je preko lica i sakrila njezinu bol. 

SIROTA 


Pred jednom velikom kućom 
vidjeh sirotu bez nogu gdje sjedi 
nepomično kao od mjedi. 


Mimo nje ljudi se žure, 
nitko od njih ne mari za nju, 
nitko da okom bi skrenuo na nju. 


Priđoh joj bliže. 

Oči su njene bez sjaja, lice blijedo, bez krvi, 
usne bez boje, a ruke, suhe ko uvele hvoje. 
Mašina joj noge u tvornici smrvi. 


Oko joj suzi, plače i bludi 
u maglenu sivu daljinu 
dok mimo nje prolaze ljudi... 


Zamaglilo mi se pred očima. 
Mozgom mi preleti krvava slika 
tvornice, stroja. 

Kosti mi para lomljava nogu, 
jauk i vika... 

Nesvjest. Društvo za spasavanje. 
Bolnica... I najzad ulica... 


O, Gospode, kakve se nesreće 
iza onih zidova kriju! 

Bio bih presretan često, 

da nemam ni očiju! 


LI S IA _ K 





Književni Pnikosel 
HRVATSKO KOLO XV. 
Redovno izdanje »Matice Hrvatske« za g. 1934. 





Matičino se »Kolo« svake godine očekuje kao blagdanski dar, 
koji Matica pruža svojim književno-naučnim krugovima. To je kao 
neki almanah jednogodišnjega probranog materijala, koji treba da 
ostane u posebnoj knjizi otet zaboravi revijalnih brojeva, koji se go- 
milaju i zatrpavaju, gušeći novim materijalom i po koju bolju, a kamo 
li osrednju stvar. Stoga je »Kolo« uvijek rado primano, uvijek rado 
čitano, uvijek pažljivo spremljeno na dohvat kroz čitavu godinu. Tra- 
dicija je »Kola« već čvrsto usidrena među Matičinim edicijama, ono 
je kroz petnaest godina donijelo toliko književnoga i naučnoga mate- 
rijala, da uistinu zaslužuje pažnju i priznanje. Doduše »Kolu« su 
često puta njegovi urednici znali nanijeti krupne štete i priuštiti oštrih 
prigovora; »Kolo« zapravo i nema nekog sistema u pribiranju i raspo- 
redu građe, »Kolo« je često puta prepuno praznina, ali uza sve to ono 
se znalo održati i ostati kao naš najbolji zbornik. 


Ovogodišnje »Kolo« je bogato, raznovrsno, ispunjeno radovima 
tridesetorice pisaca i pjesnika, ali kao rijetko kada ostalo je jedno- 
strano. Samo dvije radnje iz naše kulturne historije (Karaman i 
Strohal), sve ostale (njih šest na broju) iz područja literarne kritike. 
Ostalo su novele, ulomci iz romana i pjesme. Feljton ili bilo kakov 
listak sasvim je uklonjen iz »Kola«. Ostale su tek dvije siromašne bi- 
lješke. Ne mislimo, da je lako urediti reprezentativni »književno- 
naučni zbornik«, ali uvjereni smo, da bi se s nama složilo mnogo 
čitatelja »Kola«, kad bi se provela jedna temeljita reforma njegova 
uređivanja, naime, kad bi ono predstavljalo uistinu jedan kulturni 
presjek kroz godinu dana našega naučnog i književnog života. U godini 
se dana u našem naučnom i književnom svijetu ne dogodi mnogo ve- 
likih noviteta, ali ipak se događa priličan broj pozitivnih i negativnih 
stvari. Koliko iziđe novih knjiga, koliko se javi značajnih misli povo- 
dom ove ili one književne ili naučne godišnjice, proslave, komemoracije 
i sl. Sve to ostaje zakopano u novinama ili revijama, a da se mnogo 
toga i ne zapazi, ne prikriva i ne primi kao dogođaj u našem kultur- 
nom životu. Koliko ima Matičinih pretplatnika, koji uopće ne primaju 

i ne čitaju »Hrvatsku Reviju«, te im i najznačajniji događaji ostanu 
nepoznati (na pr. ličnost don Frane Bulića povodom njegove smrti). 

Iz ovogodišnjeg »Kola« saznaje se za vrijedne rezultate naše 
arheologije na području starohrvatske države, nekoliko novih pogleda 
u historijat našega kmetstva i ništa više. Što se radi i koliko se radi u 
našim zagrebačkim arheološkim muzejima, oko naših galerija slika 
(Strossmayerove i Moderne), na području geografskom, etnološkom, 
etnografskom, tehničkom, medicinskomi historičkom i dr. nikad ne 
saznajemo ništa u stilu »Matičinih« edicija, a da o filozofiji, specijalno 
estetici i ne govorimo. Doduše »Kolo« uvijek ponešto donese iz likov- 
nog umjetničkog života, ali ovaj put tek toliko, da finim slikama gar- 
nira reprezentativnost knjige, a ne da zahvati u bilo kakov umjetnički 
problem. U »Kolu« uopće i nema problema, a u koliko ih ima, to se 
do njih može doći tek putem kakove novele (na pr. Begovićeva, Bone- 
fačićev prilog) ili nepoetske lirike (na _ pr. Gumhalterove i Žilićeve). 
»Kolo« ne rješava ništa. Niti je za koga niti je protiv koga. Mimo 
njega prolaze teški upitnici našega vremena, a ono mirno i dostojan- 
stveno, uljuljano liberalnim tonom svoje tradicije, o svemu jednako 
šuti, kao što je do nedavno o svemu jednako govorilo. 


Ne mislimo time reći, da većina ovogodišnjih radova u »Kolu« 
nije na mjestu. Mi smo htjeli tek upozoriti na ono, čega u našem go- 
dišnjaku, nauke i književnosti nema. 


Što se tiče književnih studija, naročito se ističu one o Bernardu 
Shawu od dr. Torbarine, i one o Stanku Vrazu iz neiscrpivog i 
nada sve inteligentnog majdana pokoj. Nehajeva. Dr. Torbarina je 
stvarno o Shawu i njegovoj »umjetnosti« rekao na koncu konca najisti- 
nitiju riječ. Shaw nije artist nego moralist, njegove su drame didak- 
tika 1 propaganda i možemo im s pravom odreći naslov umjetničkih 
djela i »svrstati« ih u neki drugi rod duševne aktivnosti.« Ovaj engleski 
lakrdijaš, koji sebe smatra većim piscem od Shakespearea, konačno je 
i kod nas dobio ispravan portrait. »Stvarni utjecaj B. Shawa gotovo je 
potpuno negativan i destruktivan« veli dr. Torbarina u članku, kojim 
nije ni najmanje imao namjeru podcjenjivati popularnog Engleza, ko- 
jemu su neki kod nas već kovali larpurlartističke zvijezde. 

Dr. Maraković »dokumentarno fiksira karakter jednog lite- 
rarnog događaja« uz 50-godišnjicu »Illustrissimusa Battorycha« još 
prije smrti slavnoga pisca.  Deanovićev  »Ariosto i njegov Bijesni 
Orlando« pisan je previše monotono i sumnjamo, da će našu mlađu 
generaciju zadovoljiti. Dr. Hergešić je u svom razmatranju »o 
prijevodima i prevođenju«, makar se te stvari čine same po sebi po- 
znate, dao nekoliko vanredno  promišljenih i sređenih misli. Dr. 
Bogner je mogao mirne duše poštediti i sebe i »Kolo«, i nas sa 
»Dramatikom Josipa Kozarca«. Ima li smisla na deset stranica po- 
navljati, kako je Kozarac u drami »podbacio«, kad to od 3. studena 
1878. do danas nitko nije stavio u pitanje. Čemu iza pedesetsedam go- 
dina vješati na veliko zvono, nikomu na koristi, nikom na veselje, jedan 
književni neuspjeh? Po kakvoj logici je to »Kozarac zaslužio«? 

Među književnicima ističu se Begović i Kolar. Begovićeva 
novela »Dva bijela hljeba« svakako je u ovogodišnjem »Kolu« cen- 
tralna novela. Originalna tema, uzeta iz sela zagorske Dalmacije, obra- 
đuje teški socijalni problem seljakinje, koja kao dojilja, mora radi 
siromaštva u grad, da spasava svojim mlijekom tuđe čedo, a svoje 
vlastito ostavlja na milost i nemilost kozjemu mlijeku. Nažalost, i nije 
ovo prvi slučaj da Begović obrađuje neautohtoni elemenat Dalmacije, 
što je obzirom na suvremene prilike sasvim nepotrebno. U cijeloj 
stvari smeta ipak onaj dijalekt zagorske Dalmacije, koji je upotrebljen 
u punoj mjeri, te će mnogima ostati nejasan, a ono neprirodno risanje 
blaziranog starog gospodina, koji »dobiva svoj obrok mladosti« dje- 
* luje upravo bljutavo. 


Dok je Begovićeva novela kako tako podignuta na malo višu 
ljestvicu ljudskog osjećanja, dotle je Kolarovo «Jutro u Piškorovcu« 
spušteno ispod razine ljudskog dostojanstva. Taj je odlomak iz veće 
pripovijesti pisan sirovim naturalizmom, koji na mjestima stvara go- 
tovo fotografiju zbivanja, koje se usjeca u dušu punu odvratnosti i 
zbog potpunog pomanjkanja ideološke linije osjeća se kao neki ružan 
san. Od svih ljudi na majuru napraviti neke gladne seksualne životinje 
znači u krupnom zakašnjenju htjeti igrati nekoga maloga Zolu. To 
je nagrdilo ovogodišnje »Kolo«. 


Batušić kao Batušić vječno putuje i prepričava senzacije, ali 
majstorski, tako i sada sa »Fregatom Pandorom« putuje oko rta Južne 
Amerike u Tihi Ocean na otok Tahiti, a onda se njegova »Pandora« 
nasuče između Nove Gvineje i Australije, a brodolomci se sretna 
vrate kući, pobilježe svoje doživljaje, a Batušić Slavko će nam »prepri- 
čati samo dokumentarnu reportažu« u »golim i suštim činjenicama«. 
Bonefačićev odlomak iz romana daje slutiti, da bi taj roman 
mogao biti vrlo suvremen i uspio, makar je ovaj ulomak nejasan i u 
nekoj praznini posve suvišan. Božo Lovrić se sjetio neke zgodice iz 
svjetskoga rata, kako se smrt plaća smrću, a Majerov »anđeo na 
dopustu« sa svojom maglovitom ideološkom pozadinom i bizarnošću 
daje dojam udešene senzacije, makar ima krasno pisanih humorističkih 
partija. 

A pjesme? Ima ih mnogo, od preko petnaest pjesnika. Posebno 
se na njih ne možemo osvrtati. Zapaža se u čitavoj toj lirici misao- 
nost, refleksije, ozbiljnost, rezignacije, bol, na mjestima maglovita 
religijoznost. Erotika je skoro sasvim isključena, a pojava se žene 
tek tu i tamo 'javlja, ali više kao neki lirski rekvizit, nego kao objekt 
pjesme. Značajne činjenice za naše doba! 


Gumhalterovi »Šmrkljivci« i Žilićev »Grad« ne spa- 
daju ni u »Kolo«, ni u liriku uopće, To je naivno oponašanje njihovih 
velikih socijalnih učitelja i skroz nepoetsko »fiksiranje gole stvarnosti«. 


Sincerus 

OSBORNOVA POVIJEST UMJETNOSTI 


Max Osborn: »Povijest umjetnosti«. Na hrvatski preveli 1. Hergešić 1 
F. Jelašić. Izdala Matica Hrvatska. Stoji kod Matice Hrvatske 
150.— Din, knjižarska cijena 180.— Din. 


Pogrešno je rezervirati *ime »umjetnosti« samo za neke forme 
umjetničkoga izražavanja. Međutim se ne samo u vulgarnom govoru, 
nego i stručnom raspravljanju pod umjetnošću shvaća — slikarstvo, 
koje u stvari nema više prava na to ime od glazbe ili poezije ili ođ 
bilo koje izražajne mogućnosti plastičkih, osjećajno-fantazijskih djelat- 
nosti. Dioba umjetnosti po izražajnim načinima s obzirom na materiju, 
u kojoj se estetska aktivnost objektivira, proizvoljnog je karaktera, 
koji ne tangira bitnost same umjetnosti, a jer joj je cilj praktički, ima- 
de jedino praktičnu vrijednost. Grupacija »raznolikih« umjetnosti i 
njihova praktička distinkcija odnosi se uvijek na građu, i to ne sadr- 
žajnu, nego materijalnu u smislu tvarnog sredstva konkretizovanja 
jedne duševne aktivnosti. A takvo tvarno sredstvo posve je irele- 
vantno, kad je u pitanju bitnost manifestiranja one aktivnosti, koju 
nazivamo estetskom... 


Max Osborn u svojoj »Povijesti umjetnosti« polazeći s materi- 
jalne distinkcije provodi i opet proizvoljnu i vulgarnu grupaciju po- 
svećujući se t. zv. »likovnoj umjetnosti«, pod kojom podrazumijeva 
djela ljudskog osjećanja za oblike i boje, koji se očituju u graditelj- 
stvu, kiparstvu, slikarstvu i umjetnom obrtu. 


I pojam povijesti vrlo često krivo shvaćaju i primjenjuju histo- 
ričari, napose oni, koji govore o povijesti umjetnosti, a to zato, jer 
sami nisu dorasli, da se uzdignu do sublimnog stajališta, koje će znati 
da se otrese čitavog balasta bezvrijednih sekundarnosti. Biografski po- 
daci i kronologija sa svim podacima o životu, školama, roditeljima, 
stričevima i tetkama autorovim kao i broj djela, prepričavanje njiho- 
vih sadržaja, njihova cijena i sve ostalo, što nalazimo u mnogim 
povijestima umjetnosti, — nikako ne spada u povijest ni u umjetnost. 
Može doista da ima praktičko značenje i da bude dokaz visoke eru- 
dicije, ali erudicija sa svim svojim savršenim podacima, sa svim 
gramatičkim i kroničkim aparatom nije u stanju da protumači estetsku 
vrijednost Danteove tercine, kao ni harmoniju linija i boja na Botti- 
cellijevom platnu. Isti je slučaj i s deskriptivnom »povijesnom« me- 
todom, koja se redovito zaustavlja na spominjanju vanjskih karakte- 
ristika umjetničkog djela, pričajući suhoparan sadržaj, dovodeći djelo 
u vezu s najrazličitijim školama i majstorima i razglabajući na dugo 
i široko tehniku fizičkog auktorova rada pri estetskom radu, kao da 
umjetnina i nije tvorevina duševne aktivnosti. Onaj, koji piše povijest 
umjetnosti, treba da je na čistu sa svim tim distinkcijama i da ne 
proglasi umjetničkim djelom nešto, što zapanjuje neobičnošću tehnike, 
egzotičnošću sadržaja ili formalnim savršenstvom, a što nije proizašlo 
iz specijalno uzbibane duševnosti stvarateljeve. Historičar umjetnosti 
razlučit će estetsku djelatnost od čitave građe, postavit će razmjer i 

poznavajući sve potrebite date zaključit će na vrijednost ili nevrijed- 
nost umjetnine jedino po toj estetskoj djelatnosti. To je doista težak 
posao, pogotovu, kad postoji već uvriježeno mišljenje t. zv. najprizna- 
tijih kapaciteta i kad treba bez obzira na pojedinačna djela dati 
sumaran pogled na cjelinu umjetnikove fizionomije... 


U tome i Osborn često zabludi. Ponekad mu se čini, da je iznio 
bitnu karakteristiku epohe ili majstora, ako je pogodio karakteristično- 
sti njegove tehnike; ponekad po teoretskom shvaćanju umjetnika samog 
zaključuje i tumači njegovo artističko značenje: ponekad rješava 
»bitnost« umjetnosti majstora, ako ga je doveo u ovisnost o umjetnosti 
drugoga ili u ovisnost o nekoj »školi«, pravcu, ideologiji i t. d. Posve 
deplasirana i kriva tumačenja. 


Mi imamo vrlo malo stručnjaka za estetske probleme, napose za 
slikarstvo, pa ne znam, da li bi se uopće našao čovjek, koji bi bio 
spreman da se baci na meritorni sastav opće povijesti umjetnosti. 
Ono nekoliko kritika, koje se prigodom raznolikih izložbi mogu proči- 
tati, čisto su žurnalističkih kvaliteta, površne do skrajnosti i pisane ili 
od nestručnjaka ili od »stručnjaka« praktičke produktivne umjetnosti, 
koji svoje uskogrudno shvaćanje nastoje da proglase jedinim »objek- 
tivnim« mjerilom i po njemu odbace sve ono, što nisu — oni... Zato 
je bilo najlogičnije, da se pomislilo na prijevod kakvog dobrog djela. 
Ima mnogo dobrih djela: mnogo boljih od prevedene Osbornove »Po- 
vijesti umjetnosti«, no kraće bi se vrlo teško moglo naći. A i ovog je 
puta odlučivala kratkoća. Kratkoća je čak i simpatična, ako znači eli- 
minaciju svih onih suvišnih nabrajanja i tumačenja, koji su uobičajeni 
u doluminoznim povijestima umjetnosti. 


No Osborn je često resumatorski kratak i po tome nije ni za 
stručnjake ni za nestručnjake. Bez sumnje, praktička mu korist i zna- 
čenje nitko ne će poreći, te će dobro doći i jednima i drugima: prvima 
kao neki regulativ, a drugima kao orijentaciona osnovica u nepre- 
glednom moru slika, kipova, zgrada i majstora, koji su ih stvorili. Za 
našu publiku možda Osbornovo djelo najbolje odgovara, a sigurnost 
je, da će nadomjestiti jedan veliki manjak u našoj literaturi, koja je u 
sličnim stvarima posvema neznatna. 


Bez obzira na prigovore o proporciji, koji se dadu predbaciti 
Osbornovu djelu, i to s opravdanjem, jer auktor nije znao da potreban 
razmjer uvijek zadrži, — treba mu prigovoriti i jednom važnom na- 
čelnom stanovištu. Osborn, kad priča o umjetnosti staroga vijeka, a i 
inače, rado se upušta u neko apstraktno sintetiziranje, te u kritiku 
umjetničkih djela pod vidom kolektivističkoga naziranja. Međutim je 
svako umjetničko djelo, pa zvalo se ono i »narodno«, tvorevina odre- 
dene industrijalne duševnosti i ima u svojoj konkretnosti samo indi- 
vidualni značaj. 

Kao sin velikog naroda nije auktor dovoljno znao dati pažnje 
vrednotama neznatnih i nerazvikanih narodnih grupa, pa je ponekad 
nepotpun. Pojedine epohe karakterizirane su s vrlo mnogo virtuoznosti, 

isto tako i pojedinačni majstori, no poneki su uhvaćeni s vanjske, 
tehničke strane, dočim im zanemarena oznaka, koja njihovu umjet- 
nost čini specifičnom i različitom od umjetnosti drugih majstora. Ni 
izbor slika u djelu nije uvijek najsretniji i ne daje uvjek glavnu zna- 
čajku najvećih napora umjetnikova stvaranja... 


Sigurno su od najveće koristi i imaju najviše originalnosti posljed- 
nja poglavlja, koja obrađuju savremena umjetnička strujanja 1 umjet- 
nike, koji tako reći još i danas djeluju i diktiraju pravcima savre- 
menih likovnih nastojanja. 


Djelo je razdijeljeno u dvanaest poglavlja, koja obrađuju pred- 
historijsku i istočnjačku umjetnost, antiku (grčku, rimsku i etrušćan- 
sku umjetnost), prelazno doba (starokršćansku, bizantinsku, islamsku 1 
karolinsku umjetnost), srednji vijek, renesansu, visoku renesansu, ba- 
rok, rokoko, klasicizam, romantiku, modernizam, impresionizam, 
kubizam, futurizam... sve do naših dana. U njemu je spomenuto oko 
800 majstora s najglavnijim naslovima njihovih umjetnina, a repro- 
ducirano je nekoliko stotina slika — i to je sve skupljeno na niti pet 
stotina stranica, što treba svakako uzeti u ozbir, kad se spominju 
manjkavosti djela. — Za detaljniju analizu i kritiku Osbornove »Po- 
vijesti umjetnosti« trebalo bi se posebice zaustaviti na svakoj epohi, 
koju on obrađuje; tako bi pred čitaoce iznijeli ono, što je auktor ispu- 
stio ili mimoišao, a što bi također bilo od nemanjeg interesa, — no 
u tu svrhu bila bi potrebna opsežnija radnja. 

L. P. 


Dr. JURAJ ŠČETINEC: SOCIJALNA ORGANIZACIJA FAŠIZMA 


Stav prof. Ščetinca prema fašističkoj sindikalno-korporativističkoj 
socijalnoj organizaciji je negativan: najpozitivnije, što on u toj orga- 
nizaciji nalazi jest sama korporativistička ideja, koju je fa- 
šizam ponovo pokrenuo. Inače nalazi za svaki značajniji institut toga 
sistema riječi kritike, koja je na mjestima osnovana na činjenicima 
praktične provedbe, a drugdje opet na njegovom doktrinarnom stano- 
vištu. U svojoj raspravi svodi pisac cijelu fašističku socijalnu organi- 
zaciju na to, da je ona zapravo političko sredstvo za utvrđenje držav- 
noga autoriteta i državne autoritativne vlasti, koja je isključila na- 
rodne slobode, osobito utjecaj širokih slojeva naroda na državne 
poslove. 


Mi smo svojevremeno prikazali cijeli taj sistem (Hrv. Smotra 
1934., br. 1., 2. i 4.) pa ne ćemo sada detaljnije navoditi prikaz dra 
Ščetinca o tim sindikalno korporativnim institutima, tek valja istaći, 
da je pisac te institute prikazao, kako su oni u praksi provedeni, ali 1 
taj je prikaz mjestimice uslovljen njegovim subjektivnim gledanjem, a 
na mjestima probija pomalo i satira (»fihius ante patrem!«). 


Kada razmatramo fašizam i kao politički i kao socijalni pokret, 
ne smijemo smetnuti s uma, da u njemu nema ništa prvenstveno doktri- 

nalnoga, osim možda — sintetizirane nacionalne ideje, nego je sve 
prepušteno prilikama i momentanim potrebama. 


Osobito oštro podvrgao je pisac kritici činjenicu, da su sindikati 
i korporacije potpuno podvrgnuti državnom autoritetu, a oduzeta im je 
sloboda autonomije, tako, da su oni zapravo organi državnoga auto- 
riteta, predstavljenoga u diktatorskoj vlasti fašističke stranke. Dakako. 
da mi, koji smo demokrate, teško gledamo diktaturu. Ali i ona se 
može u narodnoj državi shvatiti! Sam pisac iznosi statistički, koliko je 
u Italiji bilo radničkih štrajkova prije, nego je fašizam preuzeo vlast 
u ruke, a poznato je to, da je Italija politički bila najnesređenija zem- 
lja u Evropi, koja je dnevice padala iz jedne političke suprotnosti u 
drugu. Te suprotnosti mogla je ublažiti samo ideja državnoga auto- 
riteta 1 autoritativna vlast! 


Nikako se ne bi moglo reći, da je prikaz dra Ščetinca tendencio- 
zan, naprotiv: on ističe sve, što misli, da je u stvari dobro i korisno, 
tako, da će njegova studija biti dragocjeni prilog našoj, i onako oskud- 
noj literaturi modernih socijalnih sistema. 

B. Stari 


Nanodno kazalište 


FRIETZ SCHWIEFERT: »TRIPUT MARCGARETA« 


Komedija u tri čina. Redatelj Tomislav Tanhofer. — Premijera 
20. ožujka 19835. 


»Triput Margareta« je nepretenciozna, zabavna komedija beza- 
zlenoga sujeta, s jedinom svrhom da nasmije gledaoce. U punom smi- 
slu teatar bez problema. Nakon svih tih »psiholoških«, »dubokoumnih«, 
»didaktičkih« komada, tipova mudrih »bakica« i ljudi »građanskih 
spekulacija«, bračnih skandala i neljudskih aristokrata, donosi nam 
uprava kazališta komediju ravnu genru sladunjavih bečkih tonfilmova 
— da nas nasmije!? 

Neka duhovita mlada žena, upoznaje se prije stupanja u brak 
s tri mladića — tri prijatelja različitih zanimanja, koji stanuju vis- 
š-vis njezina stana, Ona želi upoznati u svakome njegov »erotski tip« 
i tako se »profilaktički liječiti« od eventualne svoje buduće nevjere u 
braku. Tim upoznavanjem svih »erotskih tipova«, ona želi unaprijed 
»odreagirati sve komplekse bračne nevjere«. Na sastanku s liječnikom 
Ludwigom, glumi običnu kokotu, da se čas kasnije mladom trgovcu 
Karlu prikaže vrlo moralno odgojenom kćerkom strogoga oca, a glumcu 
Lorencu ženom, koja živi »po zakonima 20. vijeka«. U prvome slučaju 
konstatira da je »nemoral predrasuda građanskoga društva«(?), zatim 
đa je »iskrenost cinizam«(?), a u trećem slučaju je »sreća najbijednija 
moralna formula«. Dakle, sadržaj i konstatacija nimalo moralistička! 

Tu trostruku »višeličnu« ulogu kreirala je s mnogo uspjeha gđica 
Nada Grahor. S mnogo temperamenta i pronicavosti lijepo je nijansi- 
rala različite ženske tipove. Tri vesela, neobuzdana prijatelja glumili 
su gg. Afrić, Laurenčić i Rakuša. G. Afrić bio je vrlo slab i neuvjer- 
ljiv. Epizodnu ulogu sluge dao je g. Ajvaz odlično i s mnogo origi- 
nalnosti. U svemu za tu komediju može se kazati, da je u dobrim ru- 
kama toliko zabavna, da se može gledati. Pogotovo, kad ne traje su- 
više dugo. H. Vuk 


HARALD BRATT: »NA OSTRVU« 
Drama u pet slika. Redatelj Ka Mesarić. — Premijera 23. Ill. 1935. 


Drama Haralda Bratta »Na ostrvu« ne znači apsolutno ništa po- 
zitivna u godišnjoj bilanci našega kazališta. Komad, koji je već slije- 
dećega jutra posve ispao iz pameti gledalaca. Međutim, treba nagla- 
sit jednu karakterističnu činjenicu. Bez sumnje, čudno je, da danas u 
vrijeme liberalističkoga nazora na svijet netko iznosi društvo aristo- 
krata najviše vrste, koje je još slijepo odano konzervativnim princi- 
pima i osjećanjima svojih nepisanih zakona. Međutim vjerujemo, da 
je Bratt bez ikakovog dubljeg razloga, time htio dati samo nešto 
»nova«, bolje rečeno osvježiti već pomalo zaboravljeni — prije mnogo 
voljeni sujet dramske radnje. Time je za cijelo dobio na interesu za 
stvar, jer njegovo se djelo, po ambijentu u kojem se zbiva, razlikuje 
stopostotno od velike većine svih novijih poslijeratnih dramskih pro- 
dukata. ' 


U Sjevernoj Americi u poslanstvu jedne europske države dogo- 
dio se slučaj krivotvorenja potpisa na čeku. Banka slučajno nema po- 
krića za ček. Prijeti javni skandal. Krivotvoritelj je u poslanstvu, ali 
nitko ne zna tko je? I da ne dođe do skandala, prisiljen ie vlasnik 
čeka da ga iskupi. Ugled pojedinca ne znači ništa, glavno je spasiti 
čast staleža (aristokrata), — u kojem se krije zločinac! 


Brattov diplomatski kor, odabrane ljude »plave krvi«, za koje je 
moderno »vesela primitivnost« i koji su »zreli za propast«, ali koji su 
bez krvi i mesa, dali su dostojanstveno ali i hladno gđica Kraljeva i 
gg. Nučić, Petrović, Grković i Kukić, dok je g. Milanovu uspjelo svoju 
malu ulogu posve pokvariti. Najbolju, najizrađeniju i najzahvalniju 
ulogu trgovačkoga attachć-a dao je suvereno i prirodno g. Dujšin, koji 
jedini nije bio »gospodin od poslanstva već pravi čovjek«. 


U dobro redatelju g. Mesariću može se upisati jedino što je djelo 
bilo savjesno i solidno proučeno. Uopće režijska i glumačka izvedba 
bila je daleko iznad komada. Konačno anonimnome prevodiocu T. T. 
kao i upravi kazališta, treba spomenuti da se kod nas kaže »otok« a ne 
»ostrvo«. Treba znati da smo u Zagrebu i prema tome više pažnje po- 
svetiti prijevodima i ukusu publike. u H. Vuk 

Likovna umjetnost 
LEO JUNEK 


Kroz mjesec dana bili su izloženi u »Modernoj galeriji« radovi 
našega slikara Leona Juneka. 

Komparirajući njegove ranije radove s najnovijima moramo kon- 
tiatirati, da je Pariz gotovo sasvim promjenio slikarsku fizionomiju 
Junekovu. Ta se metamorfoza jasno zapaža 1 na ovoj izložbi, ako kom- 
pariramo autoportret IV., pa ženu pred zidom (br. 27.) iz g. 1926. sa, 
uzmimo, St. Cloud (br. 10.). U toj novoj pariškoj fazi Junekovoj osta- 
doše samo neke neznatne reminiscence na njegovu zemljašku fazu. 
Međutim, čini se, da te reminiscence nisu više ideološke zemljaške 
residue, nego im je razlog čisto slikarski: Juneka interesira odnos cigle 
prema boji neba, I ništa više. (Porte de la Chapelle br. 2, Aubervilliers 
II. br. 7., Krov br. 13., Tvornički dimnjaci br. 17.). Međutim, inte- 
resantna je činjenica, da su upravo ove Junekove slike na izložbi mo- 
žda najlošije. 

Nova faza Junekova unijela je u njegove slike sunce i toplinu. 
Njegovo se gledanje pročistilo i on je uvidio, da postoji još mnogo 
drugih stvari i objekata, a ne samo intelektualno izgrađeni crveni zi- 
dovi tvornica i da postoje i druga slikarska rješavanja, a ne samo dvo- 
dimenzijonalno crtanje figura sa škrtim, gotovo nikakvim kolorizmom. 


U Parizu je on našao, osim drugih uzora, i Matissea. Njemu se 
svidjelo naglašavanje plošnosti kod Matissea, njegov ritam boja, nje- 
govo smiono iskorištavanje kontrasta boja, pa kontrasta svijetla i 
sjene. Kod Matissea ne postoji psihologiziranje kod ljudskih likova. 
Za njega je čovjek isto toliko vrijedan u slikarstvu kao i komad 
odjeće, stol, drvo i sl. — Sve je to uglavnom preuzeo i Junek. 


Delacroix je jedamput rekao, da »slika (treba) da bude svečanost 
za oči«. Možda je Junek i uspio, da na nekim slikama dade tu »sve- 
čanost za oči«. Na pr. Suresnes (br. 11.): rijeka, most, oblaci — sve 
je puno sunca i zraka. I upravo to je karakteristično za Junekovu sa- 
dašnju izložbu. Sve je sunčano, osvijetljeno, jasno — za razliku od 
prijašnjih njegovih radova, gdje je sve bilo stješnjeno, bez zraka i 
sivo. — Tu sad, pod vedrim nebom, osjećajući toplinu sunca i miris 
drveća on daje mnoštvo vrlo dobrih pejsaža, na pr. St. Cloud (br. 10.), 
Suresnes (br. 11.). A od gvaševa mu se ističu osobito: Dome des inva- 
lides (br. 29.), St. Cloud (br. 30.), Palais de Justice (br. 31.), a najviše 
Montargis I. i II. (br. 36. i 37.), gdje je dan fini štimung tišine i mira. 

Spomenuli smo, kako je Junek u Parizu pošao uglavnom za Ma- 
tisseom, uživivši se potpuno u njegovo čisto kolorističko i dekorativno 
shvaćanje objekata. Najjasnije to osjećamo na platnu »cvijeće« (br 1.), 
gdje su ružičasti tulipani, pa onda suknena pozadina s ritmičkim po- 
navljanjem ružičaste boje dani čisto dekorativno. Jednako tako su 
dana platna »djevojčica s kockama« (br. 14.), »djevojčica u krevetu« 

(br. 38.), gdje se svuda ritmički ponavljaju svijetli tonovi: ružičasti, 
žuti, narančasti. Vrlo su dobre »kocke« (br. 15.), kao tiha i intimna 
reminiscenca na mladost i nepomućenu vedrinu djetinje duše, kao i 
platna »glava djevojčice« (br. 12.) u profilu i »muška glava« (br. 16.) 
s rupcem oko glave. 


Od ostalih platna ističu se »kruh« (br. 8.), »stolić« (br. 9.) u mo- 
drim tonovima i »nature morte« (br. 5.). — Ne smijemo mimoići ni 
»studiju po Rembradtu II.« (br. 21.), gdje je dan dosta adekvatno 
Rembrandtov sivo-zeleni ton s puno rutine i osjećaja za boju. 


U svemu, bilansa je Junekove izložbe u svakom slučaju pozitivna. 
M. Keglević 


ZLATKO GORJAN I JAPANSKI AKVARELI 


Gorjan je izložio u salonu Ulrich nekoliko desetaka svojih akva- 
rela, na koje se želimo osvrnuti sa par riječi. 

Tkogod pogleda, makar i površno, te akvarele, odmah mu je ja- 
sna Činjenica: Gorjan je vrlo marljivo studirao japanske drvoreze. 
Podsjeća nas na njih ne samo način, kojim on daje objekte, nego i: 
samo odabiranje objekata i sujeta. One zavojite crte, koje podsjećaju 
na puževu kućicu, a kojima Gorjan karakterizira vodu, ono tipično 
crtanje crnogorica sa nekoliko gotovo paralelnih crta i t. d., sve nas to 
apsolutno sjeća tehnike japanskih drvoreza. Osim toga, ukazuju na 
japansko porijeklo svoje i sami motivi njegovih akvarela: nekoliko 
golih stabala na brdu, pećina, koja se nadvija nad morem, osamljeno 
stabalce uz more i t. d. — sve su to omiljeli motivi japanskih drvoreza. 

Kako je vrlo dobro poznato, u azijskim umjetnostima uopće pre- 
vladava pejsaž, a ne čovjek. Ako se kadgod i javi čovječji lik, on je 
od sasvim sporedne važnosti. Slična se pojava vidi i kod ovih Gorja- 
novih akvarela: savršeno izbjegavanje ljudskih figura. 

Gorjanovi akvareli znače, ako se možemo tako izraziti, ekspresi- 
jonizam boja. Time je uspio da dade nekoliko dobrih štimunga. On 
daje pejsaže, kakve je on doživio u svojim najintimnijim dubinama, 
ne gledajući oko sebe, nego u sebe. On posve samovoljno postavlja 
boje i rasipava mlazove spektra po svojim pejsažima. Čovjeku i neho- 
tice dolaze asocijacije na njegov prevod japanske lirike. »Noć duga, 
kao paunov rep...«, gdje ne komparira noć jedino radi dužine 3 pau- 
novim repom, nego radi onih modro-zelenih svilenih boja pauno- 
vog repa. 

Gorjan se igra tim kolorističkim efektima kao dijete, koje se ve- 
seli uvijek novim: šarama i kombinacijama u svom kaleidoskopu. Tako 
se čini, da bi te Gorjanove slike bile vrlo dobre ilustracije priča Ivane 
Brlić. — Dosta dobre štimunge dao je u akvarelima: oranice (br. 47.), 
zima (br. 30.), veče (br. 13.), tišina II. (br. 34.). U fantastično mu 
prelaze akvareli: na putu u Marabeš (br. 38.), jutro (br. 39.) 1 Palma 

di Mallorka (br. 40.). A navest ćemo i dva akvarela, na kojima se 
najočitije zapaža japanski utjecaj: na proplanku (br. 14.) i na vrhu 
(br. 45.). | 


Ne smije se apsolutno odobriti, što je Gorjan išao tražiti izra- 
žajnu formu tako daleko na istok. Jer ta je forma izražaj jedne sasvim 
druge rase, drugog temperamenta i drugog milieua. I bojimo se, da 
je ta forma kod Gorjana samo manirizam, koji u povijesti umjetnosti 
nije nikada bio koristan. M. Keglević 


IZLOŽBA »ZEMLJE« U BEOGRADU 


Vidio sam odmah na prvi pogled, da se umjetnici »Zemlje« 
nikoga ne plaše i to im je najglavnija odlika. Druga, sugestivnija 
odlika njihovih djela jest svakako ideološka tendencija, koja prelazeći 
preko »buržujskih« principa umjetnosti krči i mlatara rukama oko sebe 
(ne znam zašto) — tako divljački. To više »snage«, što manje moći. 
Bezobzirnosti i nametljivosti, razmjerno opet više nego razmišljanja, 
udubljivanja i studija! 

Na primjer neki izloženi, beznačajni crteži hoće da kažu samo 
neki mig, zametak neke rugobe i nekoliko točkica. Ili veliku marlji- 
vost, svestranost i slobodu kretanja? Imamo ideal unapred i ideal u 
klasicima slikarske umjetnosti. »Stvarnost« »Zemlje« ne će, i to na- 
mjerno ne će, da ima išta s idealom, ona se podlaže svojoj ideji svla- 
davajući gotovo u sebi prirođeni i talentirani impulz pravog artističkog 
gledanja. 

Nešto prijesno, nešto surovo izbija iz mnogih slika. Umjetnost 
ne smije nikada lagati kao ni druge ljudske tvorevine. A kad bi se 
reklo: Izložba »Zemlje« priča kao i M. Krleža nemoguće, unakažene 
i odvratne slike, možda bi se srce nekih majstora u »Zemlji« pomalo 
i uvrijedilo. Ako gledamo na Hrvatsku, kako je prikazuju Krleža i 
Hegedušić vidjet ćemo sve degenerirano, glupo, materijalno i vonj 
ne obične zemlje, već gnjileži, smrada i grijeha. Svuda se ceri teror 
zla, zločini i nasilje, ironija, sarkazam i uvreda. Neke kompozicije 
Svečnjaka mogle bi biti izložene i u samoj Moskvi kao karikature u 
»Bezbožniku«. 


Ali što jest »zemaljsko« jest. Prirodu nisu mogli da karikiraju. 
Tu nisu mogli odoljeti i ne podleći »buržujskom« principu ljepote. 
Kao neka iznimka, stoji usred paleža, nečistoće, prometa i blata, bijeli 
smrznuti izrezak posavske ravnice sa prutovima često podrezavanih 
vrba i prekrasno bijelim snijegom po svim dalekim prostorima bez 
horizonta. 


Slikari »Zemlje« nastoje da ne budu umjetnici. Oni, ako nemaju 
podloge, izmišljaju, samo da budu tendenciozni. Čini se, kao da ne 
treba mašte za pogane stvari naše zemlje. A cilj je jasan i ne traži 
nikakvih usmenih tumačenja g. Krste Hegedušića, koji je uvijeno 

priznao sve, za čim ide grupa »Zemlje«. Predavanje K. Hegedušića 
sjećalo me na neke stare propagandističke govore iz g. 1920. u mom 
rodnom mjestu. Šteta, što se upravo u Beogradu onako žalosno i blju- 
tavo prikazuju hrvatska sela i narod njihov, komu kao da fali samo 
još to da njuškom ne ruje po »Zemlji«!? 

Hrvoje Bor 


Na Jajget 


»KNJIŽEVNI HORIZONTI«, IVO LADIKA 1 
»DRUŠTVO MLADIH KNJIŽEVNIKA« 


»Književne Horizonte« izdaje gospodin profesor Ladislav Žim- 
brek, član Jugoslavenskog profesorskog udruženja, pa je sasvim ra- 
zumljivo, da su na list pretplaćeni roditelji mnogih njegovih učenika. 
Ali tim dakako nije rečeno, da se list čita, što opet nije nikakova 
šteta, jer je list tako prazan i Đblijed, kao što su bili prazni i blijedi 
pokretaški listovi, koji su u Zagrebu izlazili pred dva do tri decenija. 
Osim suradnje Vladimira Nazora i sistematskih napadaja na Maticu 
Hrvatsku i njezine odbornike, u listu ne možete niti povećalom pro- 
naći nešto, što bi moglo pobuditi nečiji interes. Napadaji na Maticu 
pisani su zlobno, ali ostali članci i člančići nijesu ostali pošteđeni od 
te ljudske mane. 


Tako je na pr. u br. 3. »Knj. H.«, napisao »naš mladi kazališna 
kritik, pjesnik Ivo Ladika« članak »Književnost o selu i seljačka knji- 
ževnost kod nas«, u kojem se osvrće na sva djela naše mlade seljačke 
književnosti. Miškinina knjiga »Za svojom zemljom« mu je »imata- 
cija građanske književnosti«, a Stuparić, Mandić i Novosel »ludo pod- 
ležu utjecaju građanske kulture«. Ali zato mu je Szilagyjeva loša 
knjiga »Selo Demetrovo«, »dobra i temperamentno pnisana«, dok su 
stihovi Mare Matočec »besmislena«. Ladikino neznanje kulminira u ri- 
ječima, da je »nama nekako još najbliža Zolina Zemlja — ... veliki 
ebos o zemlji i seljacima... knjiga o kojoj se može govoriti samo naj- 
povoljnije...« U toj knjizi opisuju se neki seljački idioti i pokvare- 
njaci — i to može biti Ladiki čak i blisko — ali sasvim je sigurno, da 
hrvatsko selo sa Zolinim idiotizmima nema nikakve veze, Hrvatski 
književnik Milutin Cihlar-Nehajev pisao je o tim Zolinim »selja- 
cima«, da je »njegovo ,proučavanje' sela prilično nalik na one opise, 
koji su o divljim životinjama napravljeni u cirkusu, a ne u prašumi«. 
Nadalje: »...tako je i Zola stanovnik predgrađa u mladosti, slabo imao- 
smisla za užitak prirodnih ljepota«... (M. Nehajev: Zola, H. R. br. 4. 
1933.). Po Ladikinim riječima: »E. Zola je obišao u fijakeru čitavu 
okolicu Beaucave fnšući svoju »Zemlju«, to Zolino fijakersko (i go- 
spodsko) gledanje na selo je Ladiki: blisko! 

G. Ladika se obazire i na »Liriku Grude«, koja mu je »potpuno 
promašena i nevjerojatno slaba«. Razlog toj njezinoj »promašenosti«: 


246 





nalazi se u tome, što je i Ladika nastojao, da se protura među te 
»slabe i promašene lirike«, pjesnike Grude, ali mu to nije nikako 
uspjelo. Urednik zbirke »Lirika Grude« nije uvrstio Ladikine pjesme, 
jer je kod njega postojao 1 kriterij ne samo umjetnički, nego i kri- 
terij književnoga karaktera, a g. Ladika spada u rod 
t. zv. »književnih lutaoca«, bez stalne ideologije, koji danas surađuju 
u »Omladini«, sutra u »Mladosti«, prekosutra u »Književnim Horizon- 
tima« i tko zna, gdje će još svršiti. U »Lirici Grude« bilo je mjesta 
samo ljudima sa stalnom ideologijom, a nikako ne onima, koji svaki 
dan preokreću kapute, već prema tome, kako vjetar puše! Dakle La- 
dika, Banek i slični elementi nijesu mogli biti uvršteni u ovu zbirku. 


G. Ladika je sudjelovao na jednoj matineji u kulturnom klubu 
»Matija Gubec« zajedno s tim liricima, koji su mu danas »slabi i pot- 
puno promašeni« i koji su uvršteni u »Liriku Grude«, a kasnije na jed- 
noj drugoj matineji demonstrira protiv njih, piše o njima u »Knj. H.« 
nepovoljne kritike samo zato, jer se njega nije htjelo i kao »književ- 
nog lutaoca« nije moglo primiti u tu zbirku. Ladikina književna fizio- 
gnomija je time dovoljno jasno karakterizirana! 

U br. 4. »Književnih Horizonata« nalazi se također proglas 
novoosnovanoga »društva mladih književnika«, koji su potpisale ove 
literarne veličine kao osnivači: Stjepan Banek, Ivo Ladika, Ranko Ma- 
rinković, Marijan Matijašević, Stjepko Ostroški, Oto Šolc i Lađislav 
Žimbrek. Od ove sedmorice neki su suradnici bivšeg, mnogo razvika- 
nog »Uihora« (Ranko Marinković i Oto Šolc). Društvo je osnovano 
zato, jer književna društva, koja postoje, su u nas »potpuno mrtva, ili 
su se pretvorila u pogrebno društvo, budući da se pojavljuju samo na 
sprovodima ili su to gastronomska društva za priređivanje sjajnih ve- 
čera i besplatnih putovanja, a književnim se pitanjima uopće ne bave. 
Društvo Mladih književnika, koje bi se isto tako moglo nazvati društvo 
naprednih književnika (Sic!), ne drži, da u društvu mogu biti samo, 
isključivo, mladi književnici (sic!), nego je ono entre deux ages, neki 
posrednik između mladosti i vrijedne starosti, jer će u društvu biti ne- 
koliko uglednih i naprednih starijih književnika«. 


»Društvo Mladih Književnika«: 
1. Ne će biti društvo mladih književnika!? 


2. Ne će biti pogrebno društvo, niti će se pojavljivati na spro- 
vodima, 

3. Ne će priređivati sjajne večere i besplatna putovanja: nego će 

a) »nastojati, da materijalno obezbijedi siromašnije svoje čla- 
nove i njihove porodice« i da ih »socijalno zaštiti«; 

b) »da u budućnosti podigne ,Dom Književnika' u Zagrebu!« 

U »Društvo Mladih Književnika« ne će se primati oni, »koji ne- 
maju osjećaja, da im kičma stoji vertikalno« i koji »dopuštaju da lite- 
rarni beskičmenjaci vladaju našom književnošću« i »književni kari- 
jeristi«! 

Sve je to lijepo i dobro, i može se podnijeti, ali kada suradnici 
hermafroditskih listova kao »Knjiž. Horizonti«, suradnici zloglasnoga 
»Vihora« i različni ekskurzisti počinju govoriti o kičmi, onda to pre- 
- vršuje svaku mjeru. Jer okretanje kaputa prema vjetru i žimbrekovsko 

selenje iz redakcija i izdavanja protunarodnih listova nema ništa za- 
jedničko s onim, što se zove kičma. 


»Društvo_ Mladih Književnika« umoljava sve članove »da što 
prije pošalju sve potrebno za legitimacije, prema dopisu, što su ga prl- 
mili«! I društveni žig su već nabavili, i legitimacije, kao 1 sva ostala 
»malograđanska« društva i ne će biti nikakovo čudo, ako doskora to 
. društvo priredi bakljadu u počast — Ladislavu Žimbreku! 


Gospodin Ladislav Žimbrek osniva društva mladih književnika 
sa književnicima starih ideja, piše u beogradskom »Vremenu« nesu- 
visle članke, uobražava si, da je zagrebačka revija »Književni Hori- 
zonti« pokazala, da kod nas imade talentiranih, vrijednih i književno 
poštenih mladih književnika« (Žimbrek, Ladika, Marinković), a smrti 
jednoga Đalskoga posvećuje ciglih 2 i % (slovima dva i p5 retka)it.d., 
it. d! Sve u svemu, ti »Knj. H.« predstavljaju tipičan primjer igno- 
rancije, dok su napadaji na »Maticu Hrvatsku«, »Liriku Grude« i se- 
ljačku književnost kod nas žalostan dokumenat jednoga protunarodnog 
i protuseljačkoga stava! U. R. 


BEZEREDY-EVA IZLOŽBA KERAMIKE 


Početkom mjeseca ožujka o. g. priredio je neki Bezeredy u 
salonu Ullrich izložbu svoje keramike, koju je čak 1 zagrebačka »Večer« 
nazvala »bestidnom«. 


Mi ne bismo upotrijebili tako oštru riječ, niti bismo htjeli upo- 
trijebiti riječi kao »obična pornografija«, ili »najordinarnije prostote«, 
jer kada mogu u Parizu pariški nakladnici  izmoždenim starcima i 
radoznaloj dječurliji prodavati krišom slične stvari — Bezeredyjevim, 
zašto se ne bi moglo i kod nas slijediti pariške uzore? Zašto se ne bi 
moglo dati radove, kao što su na pr. Bezeredyjevi: »Kukuruzi se beru«, 
»Sunčanje«, »Mladoženja«, »Seljakinja«, »U predgradju«, kada i to 
može biti produkt izvjesnoga duševnog raspoloženja i stanja, kada i 
takove stvari mogu predstavljati nečije duševne horizonte!? 


Ako je i Bezeredy možda nešto neukusnije izradio svoje stvari 
nego pariški pornografi, to on nije kriv. Ne može, na koncu konca, 
svatko biti virtuoz ukusnosti i ljepote! 


Hrvatskosmotraš. 

G. MILAN SELAKOVIĆ I NJEGOVA »LIRIKA SLOBODE« 


Neki novopečeni bjelovarski »pjesnik«, imenom Milan Selaković, 
ojunačio se najednom i štampao u Beogradu zbirku »pjesama« pod 
revolucionarnim naslovom »lirika slobode« i, što je najzanimivije, 
poslao je našem uredništvu na recenziju. Ne vjerujemo, da g. Sela- 
ković ne bi znao »vrijednost« svojih slabih »lirskih« umotvorina i da 
prema tome ne bi mogao predvidjeti, u kojoj će rubrici svršiti njegova 
»zbirka«, koja napadno odskače svojim crvenilom. A kada je tako, i 
kada se silom gura da dođe na Tajget, mi ćemo mu drage volje 
priuštiti i taj užitak. 

Jezik Selakovićevih pjesama je u tolikoj mjeri bijedan, da bi 
ga se s pravom stidio i najgori analfabeta. Ta, zaboga miloga, kakove 
je to imao učitelje iz hrvatskoga jezika u pučkoj školi, kada ga nisu 
znali naučiti najjednostavnije stvari: kuda dolazi točka, kuda zarez; 
kada »e«, kada »je«, a kada »ije«. Selaković nema o jeziku ni pojma, 
jer piše na pr. i ovakove »stihove« (u kojima uz ekavštinu i ijekavštinu 
dominira i neka »superijekavština«: »iznijesena«, »čovijek«!): 


»... i od čitavog ljudskog telesa, 

bez žalosti, bez uzdaha, bez plača 

šznijesena je, sasvim obično, gruda sveže krvavog mesa... 
Čovijek umre, tako, bez krivnje i bez svijeće... (str. 15.) 


Ili, na pr. ovaj stih, u kome dolaze dva narječja: 
»Briga i beda im tijelo lomi...« (str. 37.) 


Takovih jezičnih nagrda puna je čitava »zbirka«, ali ovaj stih 
kao da odnosi prvenstvo: 

»Žvaću (meko ć) teško suhi kruh, i mrznu se u taj u« 

(taju je naime srok na sjaju!) 

Slabo đače Milanu Selakoviću! Sjednite u klupu! Drugi red! 
Kada netko piše »pjesme«, a nema niti najosnovnije znanje o jeziku, 
onda je to doista velika sramota. 

Doduše, taj Selaković »gleda stvarnosti u oči bez literarnih 
predrasuda. 1 bez literarnih pretenzija!« On je »mlad, dosledan čovek- 
borac« i hoće »svet bez klasnih razlika, besposlice, krize i bede. Svet 
velike industrijalizacije. Svet opšteljudske kulture«, i taj Selaković nije 
»šćućuren u malogradjanskom mozgu, što je odeven u ,socijalnu' man- 
tiju«. 

To je sve lijepo, dobro i interesantno, ali dragi naš Y., koji je 
toga Selakovića u pogovoru ovako lijepo opisao i karakterizirao, pri- 
znat će zajedno s nama, da i »čovek-borac«, koji »gleda stvarnosti u 
oči bez literarnih pretenzija«, treba da imade ono najprimarnije znanje 
o pravopisu i jeziku. Doduše i bez toga znanja može se izdati knjiga 
lirike, ali kako to onda izgleda, najbolji nam je primjer »lirika slo- 
bode« M. Selakovića. 

Taj bjelovarski Selaković, kao i svi ostali Selakovići, vidi u 
fivotu sve strašno crveno. On naime nosi crvene naočale, pa mu sve 

slike izgledaju drukčije, nego u zbilji jesu. Selaković piše »pjesme« o 
kineskim kulijima, koji »besposleni sanjaju o šaci riže« i kliču novim 
pravopisom: 


»... zapjevaćemo pjesmu života 
vodićemo kulija rulje, 

pasti će glave svetih mandarina 
i pasti će bijele hulje...« 


Gdje taj Selaković, koji hoće da »ukaže današnju  stvarnost«, 
vidi u našem narodnom životu kulije, mandarine i kineske zidove...? 
A naši problemi, naša narodna stvarnost, to je ono najvažnije, ono 
o čemu treba pisati i raspravljati. No to Selakoviću i Selakovićima 
nije od značenja, jer bi inače pazili, kakovim jezikom pišu i gdje 
izdaju svoje pjesme! 


Selaković je napisao kojekakove stvari, ali u pjesmi o Kristu 
(»post mortem«) nadmašio je samoga sebe: 


»Jer, ti nesrećniče, 

ti si samo oličenje 

jedne utjelovljene dobrote, 
koja je zavela svijet. 

Istina, ti si umro teško 

jer si ljudima želio dobro 

Ali da tebe nije bilo 

ljudi bi već davno to svoje pravo tražili 
1 uzeli; 


a ne bi molili... 


Krista, za kojega Selaković sam kaže, da je  »oličenje jedne 
utjelovljene dobrote« i da je »ljudima želio dobro«, psuje Selaković 
na najgori i najprostiji način, gore od najgorega i najprostijega koči- 
jaša; on mu je samo »limena kreatura«, »nesretnik«,  »tužna uljena 
slika«, »kukavni čovek«; pod njim »ljudi bljuju« i »ostavljaju jelo i 
blud«. Nemoguće je nabrojiti čitavo Selakovićevo »napredno« = pso- 
vanje! A svako psovanje, a pogotovo psovanje Krista, pokazuje nedo- 
statak najprimitivnije kulture duha i najjednostavnije pristojnosti. 
Bljutave psovke nijesu još nikoga uvjerile o ispravnosti nečijih na- 
zora! 


Može g. Selaković vjerovati u »crvenu nadu čoveka rada«, može 
da pripovijeda, kako »čekaju radnici, beskućnici, prognanici i glad- 
nici, da počnu krvavu pobedonosnu borbu ...«, može konačno psovati, 
koliko hoće, pjevati loše pjesme i davati slabu liriku, ali ne može na 
takav psovački način nikome dokazati, da je njegova ideologija 
ispravna. Zato ova Selakovićeva »zbirka« može imati neko značenje 
kao zbirka različitih psovki, ali nikako ne neku »književnu« ili »umjet- 
ničku« vrijednost. 


Vilko Rieger. 

u Zo ulje 


VEČER U CRVENOM SALONU 
(lstimita slika iz života) 


Nije ovo neka sentimentalna priča, makar se odigrala u večernje 
sate listopadskih dana, I u ovome crvenom salonu, gdje su dekorativno 
gledala sa zidova nature morte, a svijetlo na svim licima bilo diskretno 
i uljudno, ostalo je mnogo toga neispričano. Doduše bogato serviran 
stol za devet osoba (sedam dama i dva gospodina) i večernji sjaj sre- 
brenih tasa, otmjene kretnje, značajni pogledi i miris čaja sve je to 
bila kulisa, jedna nasmješena kulisa u ovom salonu. A došla je ovamo 
i gospođica Blanka sa svim komplimentima, inače u profanom svijetu 
»drugarica« Blanka. Konačno uz opću radoznalost pokazala je miss 
Blanka, da u crvenom salonu milostive gospođe Domaćice savršeno 
vlada konverzacijom, da njezina prepotentna — manira kod pušenja 
imponira svim prisutnima, kada je iz srebrene (ali echt!) doze uzimala 
cigaretu za cigaretom nastojeći da bude centar večernje situacije. 
Otmjeno serviran čaj s majonezom (naravno na srebrenoj tasi) zatim 
kandirano voće sa šlagom (»znadete nemamo bogzna što« ispričava se 
uvjerljivi glas domaćice) i onda konverzacija. Mali cercle starije dame 
i mlađi svijet opet među sobom. Nature morte su turobne, o prozore 
kuca neki plebejski vjetar, a govor svih je prigušen i tih. »Treba imati 
takta« deviza je starijih i ostati i poslije zakuske kod praznoga stola, 
»sloboda izmjenjivanja misli bez kontrole starijih« buni se svijest 
crvenkasta, svijest u ovom salonu gospođice Blanke. I teku razgovori 
kao jesenja kiša. O Wagneru, kako je to teška muzika (s ukradenom 
misli na tešku artiljeriju!), o sky-partijama, kojim je oduševljena 
rumena gospođica Blanka, o vanjskoj politici, Hitleru, slavenstvu, o 
kuhinjskim receptima, o grafologu! I stariji svijet se koji puta uplete 
(ah mojoj hofira taj i taj ništa koristi, ona treba jednog inžinjera!). 
Svijetlo večernje baca umorne poglede po mladim licima. Samo go- 
spođica Blanka dominira sa svojim šarmom kao u romanima. »Ah šta 
idemo u nedjelju na sky-partiju. Pak kaj ak i ne bu snega«, nastavlja 
u zagrebačkom žargonu: »Moj dečko mi je obećal, da će dojti, je li 
mamica?« obraćajući se na milostivu damu iz prvog cerclea, koja po- 
nosno klima glavom. 


Čulo se je mnogo, o Nietzscheu, Schopenhaueru, Bourgetu, Mur- 
geru (oh koliko imena znademo!) pa zatim o nekim znancima iz pro- 
vincije s uzdahom: oh blažena provincija. Neka zaostala misao javila 
je ariju o bijelom jorgovanu i odmah je diskretno uz drhtanje ženskih 
srdaca (na slatku nesvjesticu) otpjevana arija o procvjetalom bijelom 
jorgovanu. Stariji cercle je tu vidio dobar znak, jer »tko voli cvijeće 
i pjesmu ne može biti zao čovjek«. Oh bijeli jorgovane što moraš da 
pretrpiš. U cvjetnom raspoloženju rasla je ljubavna plima. I nitko 

nije gledao kandirano voće sa šlagom, nego buket uspomena. Oh, da, 
ovaj i ovaj, onda inženjer, pa student! 

Kad su se oči (jedne su bile posve plave) navukle uljudno sa 
suzama, moglo se čuti o tome kako su ti »fliederliedi« jako »nett«, 
kako je mladež zlatna, kad je uz roditelje čak do meditacija o četvrtoj 
zapovijedi. Ure su odmicale, a bon-ton je napisao nevidljivom rukom: 
Odlazak. Tako se je i ovo društvo rastalo uz obligatne ljubim ruke, uz 
srdačne pozive za reprizu večeri (ne znam možda i večere) u crvenom 
salonu. Napolju je bilo neprijazno i mrko. Blanka se je stisla uz 
krzno svoje milostive mamice. Kraj njih je prošao neki prosjak. No ' 
nije pokvario srdačnu impresiju. Putem su riječi doduše išibale mršavu 
zakusku, ponašanje kod stola, ali kaj ćemo, se tak je svuda. Sjutradan 
je opet postala Blanka »klasno svijesna« i pišući plameni letak, upo- 
gorila našu javnost na »malograđanski« mentalitet nacionalističke 
(»klerofašističke«!) omladine, koja samo sjedi po salonima, dok se 
»napredni« Blankini borci zajedno s njom bore za siromahe. U svom 
žaru nije Blanka ni opazila da joj je na rukavu ostala mrlja bijeloga 
šlaga s jučerašnje večeri u crvenom salomu! 

K. Petrić 


PREDAVANJA NA SELU 


U podravskom selu K. postoji Hrvatska čitaonica i knjižnica, 
koja je osnovana za isključivo seljački svijet. Međutim knjižnicu vode 
svi, samo ne seljaci. Dakako knjižnica je predplaćena na sva izdanja 
Nolita, Binoze, Minerve, Gece Kona i t. d. Sasma razumljivo, radi 
»krize nije joj moguće da se pretplati na izdanja Matice Hrvatske« itd. 
Čitaonica priređuje predavanja, koja su mora se priznati s jedne 
strane vrlo pohvalna i korisna, pa su radi toga i mnogo posjećena, 
samo da se ne bi koji puta po koji predavač nabacio i sa »naprednim« 
idejama marksizma. 


Od niza predavanja moraju se spomenuti dva, koja ni u kojem 
pogledu nijesu imali uspjeha i to samo zato, jer su se predavači malo 
odmakli na onu stranu, koja nije po ćudi našim podravskim seljacima. 

Prvo je takovo predavanje bilo o čitanju knjiga. Predavač je 
spomenuo, kako su prije seljaci malo čitali, a sada čitaju tzv. lijepe 
knjige, koje ne mogu nikako dovoljno djelovati na duševni razvitak 
seljaka. U tim knjigama prikazuje se život u lijepoj formi, a on 
uistinu nije takav. Zato treba seljaku dati knjigu, koja će mu prika- 
zati svu njegovu bijčdu i svu njegovu golotinju. Poslije predavanja 
nastala je diskusija. U toj diskusiji rekao je jedan seljak predavaču 
ovo: »Dragi gospon, ja se nikako ne slažem s ovim Vašim razlaganjem. 
Moju bijedu vidim ja sam i najbolje osjećam, I zato kad čitam knjigu 
volim lijepu knjigu. Ovakove knjige koje vi preporučujete nama se- 
ljacima, pisane su za vas, kojima je dobro, da vidite zlo koje nas 
< muči.« Kako se dojmio ovaj sud seljaka na predavača nije potrebno 
pisati. 

Drugo je bilo predavanje o uzrocima svjetske krize. Među osta- 
lim govorilo se o ujedinjenju malih seljačkih posjeda u velike po- 
sjede. Predavač je spomenuo dva načina ujedinjenja seljačkih po- 
sjeda. Jedan je u Amcrici, gdje kupovanjem malih posjeda od strane 
banaka i drugih kapitalista nastaju veliki posjedi, na kojima bivši 
vlasnik postaje običan radnik (opaska predavača: To nije dobro, jer 
bivši radnik ne može se snaći kao radnik na svom bivšem posjedu). 
Drugi je način ujedinjenja seljačkih malih posjeda kao u Sovjetskoj 
Rusiji. Predavač je napomenuo da su tamo seljaci sigurno zadovoljni, 
jer se ne bune...?! Poslije je bila diskusija, koja je prekinuta radi 
žestokih upadica i još žešćih pitanja na predavača sa strane slušača. 
Nakon toga jedan mladi seljak na zgodan način rastumačio grupi 
ljudi, da ni prvi ni drugi način nije dobar, jer u svakom seljak po- 
staje naprosto jedan kotač u radu, bez ikakovih svojih slobodnih na- 
zora, tek pusta radna snaga. 


Toliko, da vidimo kako su daleko od našeg seljaka ideje »na- 
prednih.« 


Zadnuganstno 


ŠTO JE S FONDOM ZA GRADNJU HRVATSKOGA 
ZADRUŽNOGA DOMA? 


Kod Središnjega saveza hrvatskih seljačkih zadruga u Zagrebu 
osnovan je zaključkom glavne skupštine 26. IX. 1929. Fond za gradnju 
Hrvatskog zadružnog doma, u koji je svaki član hrvatskih seljačkih 
zadruga pridonosio godišnje Din 5.—, tako, da taj fond premašuje 
danas iznos od Din 1,250.000.—. Taj doprinos zadrugara ukinut je 
zaključkom glavne skupštine od 12. prosinca 1933., a ujedno je do- 
nesen pravilnik toga fonda, u kome se izričito kaže (S 2.): 


»Fond je vlasništvo Hrvatskih seljačkih zadruga, članica Sre- 
dišnjega saveza hrvatskih seljačkih zadruga, s 0. j. u Zagrebu i pome- 
nutog Saveza u dijelu vrijednosti, koju je pojedina zadruga ili Savez 
pridonijela u fond. | 

»Fond za gradnju Hrvatskog zadružnog doma ima svoje knjige, 
u kojem će se uvoditi sva imovina fonda, a Fondom upravljaju u ime 
vlasnika Središnji savez hrvatskih seljačkih zadruga, zadruga s o. j. u 
Zagrebu po odboru od pet lica, izabranih po glavnoj skupštini saveza 
iz redova članova ravnateljstva. (5 4.)« 

»Fond za gradnju Hrvatskoga zadružnoga doma jest dug Sre- 
dišnjega saveza hrvatskih seljačkih zadruga, zadruge s 0. j. u Zagrebu 
svojim članicama zadrugama, koje su uplatile sastavne imovinske česti 
fonda. Središnji savez hrvatskih seljačkih zadruga dužan je isplatiti 
zadrugama prinos, koji su one uplatile, kad rezervni fond Saveza do- 
stigne visinu Fonda, ili kad nastupi likvidacija. (S 5.)a 


M. T. 

Iz toga je vidljivo, da je taj fond potpuno autonoman, neovisan 
od Središnjega saveza hrvatskih seljačkih zadruga, koji ga ne smije i 
ne može otuđiti, jer je u prvom redu vlasništvo Hrvatskih seljačkih 
zadruga. 

S druge strane, za obveze Saveza jamče učlanjene zadruge dese- 
terostrukim iznosom uplaćenih udjela kod Saveza i ničim više! 


Pa ipak, usprkos tako jasnih odredaba zakona i pravila, sadašnji 
upravni odbor Središnjega saveza, kojemu je na čelu dr. Stjepan 
Postić, (izvanredni profesor poljoprivrednoga fakulteta, predsjednik 
Saveza selekcijskih zadruga za uzgoj svinja, bivši predsjednik Saveza 
peradarskih zadruga, urednik »Agronomskog glasnika«, generalni taj- 
nik udruženja agronoma, predstojnik zavoda za gospodarsku upravu, 
organizator švajcarskih praktikanata, i t. d., i t. d.), donio je zaklju- 
čak, da se u prijedlogu za sanaciju otpiše ovaj Fond, t. j. upotrijebi 
za pokriće dijela gubitka. 

Na taj način imao bi se taj fond otpisati i nestati. To je upravo 
tako, kao kada bi netko prodao tuđi kaput, koji mu je povjeren na 
čuvanje, ili kada bi banka prodala vrijednosne papire iz tuđega safe- 
depota! Isti slučaj imamo i ovdje. Gospoda iz upravnoga odbora, na 
čelu s izvanrednim profesorom g. dr. Poštićem, jednostavno raspolažu 
s Fondom, koji je tuđe vlasništvo i otpisuju ga za dugove središnjega 
saveza! 

Na taj način kane gospoda riješiti hrvatske seljačke zadruge 
njihova fonda u vrijednosti preko Din 1,250.000.—, samo je pitanje, 
što će na to reći hrvatski seljaci zadrugari na prvoj glavnoj skupštini, 
gdje će sadašnja uprava imati da položi račun o svome dosadašnjem 
radu? 


V.R. 


500-GODIŠNJICA DUBROVAČKE GIMNAZIJE 


U kulturnom životu Hrvata ovo je jedan rijedak jubilej i časna 
slava. Pa kako među drugim priznatijim i kulturnijim narodima dosta 
kasno susrećemo početke škola, gimnazija, to se mi s time možemo 
podičiti, da smo već onda imali ono što drugi nisu. Prvenstvo u tome 
nosi kod nas Dubrovnik i prema tome primorski krajevi. Književnost, 
što je na tom teritoriju nicala, nije ništa drugo nego refleks narodnog 
života i sredine, a znatno je potpomagana i školstvom, koje je tu bilo 
razgranjeno. Razvijeno školstvo najviše je utjecalo na duhovni život 
1 kulturno stvaranje u gradu i po prirodnom zakonu tu se neprestano 
pomlađivalo zdravim i otpornim snagama autohtonoga okolnog selja- 
štva. Jedino-tako i na taj način možemo razumjeti 1 shvatiti svu onu 
živu duhovnu snagu i preporođaj, koji je strujao sa dalmatinsko-pri- 

morskih obala prema nutrašnjosti i onu staru književnost, što je naše 
ogledalo onoga vremena i onoga doba. 


Prva luč znanja i umijeća upalila se u Dubrovniku, a on je 
sunbol slobode i samostalnosti, što se najbolje očitovalo vjekovima. 
Već su stari dubrovački gospari budno bdili nad tim, tko im odgaja 
djecu i kako, pa zato nije nikakvo čudo, da su se uz svoje državničke 
poslove bavili i marom oko školstva. Sva ta silna stvaralačka vjekovna 
snaga inkorporirana je u pojedincima i njihovu kulturnu stvaranju, a 
zahtjevi ambijenta potencirali su te duhovne težnje i došli su do 
vidnog odražaja produhovljenih i narodno odgojenih pojedinaca, što 
su u pojedinim vremenima služili kao osamljeni svjetionici za najbur- 
nijih dana. Važnost svega toga najbolje danas uviđamo i vidimo, 
koliku je ulogu vršilo. Preteča, baza ili osnova svemu tome je školstvo 
i u različito doba ono je vršilo različite utjecaje. U svakoj kulturnoj 
sredini i razvijenoj državnoj zajednici susrećemo školstvo na različitim 
stepenima razvitka i napretka iz čega dakle zaključujemo, da ono tvori 
onu blagotvornu i važnu ulogu i u samom nacionalnom pogledu. Du- 
hovni napredak se pospješuje jedino  školstvom i ono najsnažnije 
utječe na odgojnu stranu kao i na kulturno djelovanje i stvaranje u 
pojedinim krajevima. Bezuvjetno je, da je među našim najnaprednijim 
pokrajinama bila slobodna dubrovačka republika, čijem je gospodstvu 
i vladavini duha najviše pridonijelo školstvo, što se kroz stari i 
srednji vijek pojavljivalo u različitim fazama. Prva faza dubrovačkoga 
školstva očituje se u gramatičko-retoričkoj školi, što su se posvuda u 
ono vrijeme javljale, a bile su slične našim današnjim gimnazijama. 
U VI. stoljeću susrećemo u Dubrovniku župničke i episkopalne škole, 
a poslije Spljetskoga sabora (925.) nazrijevamo, da su po običaju 
ondašnjega vremena, morale postojati slične škole i u Dubrovniku. 
U XII. stoljeću preustraja se postojeća škola prema potrebama grada. 
Kao što su dubrovački mladići posjećivali strana učilišta, razumljivo 
je, da su i ovo dubrovačko pohađali bogatiji sinovi okolišnih feuda- 
laca. Već u XIV. stoljeću nailazimo na Ivana Ravenjanina i na znatno 
razvijen tip škola, a Filip de Diversis podaje nam opširniji opis nauke 
u Dubrovniku. Sve do godine 1435. vijesti o školstvu u Dubrovniku 
jesu samo nagađanja i pojedinačna zaključivanja, koja stvaramo na 
temelju nekih indicija po vlastitom kriteriju, ali od navedene godine 
potječu obilatije i točnije vijesti. Pohađanje škole bilo je već onda 
besplatno, a učitelji su bili strukovnog obrazovanja. Po ovome zaklju- 
čujemo da su stari Dubrovčani bili vrlo napredni, Učitelja nazivaju 
rektorom, a uči se i grčki jezik. 


U prvoj polovici XVII. stoljeća nastavu u Dubrovniku pre- 
uzimlju Isusovci i to dolaskom čuvenoga doktora Bobadille. God. 1601. 
susrećemo već našega znamenitoga protureformatora o. B. Kašića. Na- 
stava je kao i u drugim isusovačkim školama, a nastavni im je jezik 
latinski. Poslije ukinuća isusovačkoga reda školu preuzimlju Skolopi 
(redovnici, što su se jedino bavili odgojem) koji su podučavali sve do 
dolaska francuskih četa u Dubrovnik, do 27. svibnja 1806. g. General 

Lanriston istjera Skolope i duvne i od njihova kolegija učini vojničku 
bolnicu. Već 31. svibnja 1808. god. utemelji Marmont licej s kon- 
viktom od prijašnjega kolegija. Daljne reforme, što su uslijedile, razli- 
kovale su se samo u nečem od skolopskih škola. Od 1848. god. osnuje 
se gimnazija u Dubrovniku od osam razreda. Poslije (1841.) školstvo 
preuzmu opet privremeno Isusovci, ali od 1868. god. oduzimlje im se 
škola i tom zgodom stupa dubrovačka gimnazija u posljednju i to sa- 
dašnju fazu od svojeg postanka. 


Ovo su ukratko najvažniji momenti u razvitku dubrovačke gi- 
mnazije i njezine faze, što su naročito istaknute. Sva bogata knji- 
ževnost onoga vremena vuče svoje početke iz srednjega školstva, koje 
je djelovalo, da je grad Dubrovnik postao razmjerno rano kulturno 
rasadište. Kako školstvo vrši jednu od najznačajnijih funkcija u mo- 
ralnom, odgojnom i nacionalnom pogledu, stoga su i ti ljudi, narodni 
reformatori i kulturni radnici vrlo važni u životu nekoga naroda, Od 
svjetovnih učitelja mnogo ih je učiteljevalo, a mi ćemo navesti samo 
najznatnije. Direktori pop A. K. Matas i dr. J. Posedel napisali su 
djelomično povijest školstva u Dubrovniku i to u gimnazijskim pro- 
gramima. Uz njih su još učiteljevali Dinko Politeo, don Đ. Pulić, 
F. Bulić, biskup V. Palunko, M. Milas, P. Budmani, L. Zore, M. Medini 
od starijih, a istakli su se i sa svojim naučnim i kulturnim radom. 
Od mladih su se lijepa položaja dovinuli dr. M. Tentor, F. Lukas i 
Božičević. 

Svi su ovi decenijama odgajali mladež u Dubrovniku, a njihov 
rad i zasluge dolaze do važnosti evo ovako u obliku neke narodne 
svečanosti i proslave. Mi se ovom rijetkom  jubileju dubrovačke 
gimnazije radujemo, jer je ona Nestor među našim gimnazijama. 
Ovakve narodne slave ispunjaju nas samopouzdanjem i uvjereni smo, 
da svaki narod živi svojim punim narodnim životom dotle, dok ima 
samosvijest i izgrađenu narodnu kulturu. Baš ovaj časni i rijetki jubilej 
u gradu Dubrovniku bjelodano dokazuje svu snagu školstva i po- 
žrtvovnost pojedinaca, pa se osvrćemo s nekim naročitim ponosom 
na to. Ovo kao i mnogo toga drugoga, djelovalo je da je Dubrovnik 
postao naša — Atena! , 

Branko Krmpotić 

VILKO RIEGER: 
GOSPODIN KRLEŽA JUČER I DANAS 


»U marksističkoj politici... javlja se masa mjese- 
čara, epileptika, sanjara, luđaka, živčdno bolesnih, na- 
strano  bolećivih, bolesnika,  provalnika, sladostrasnika, 
pijanica, ubojica, krijumčara, varalica, zvjeri, slado- 
kusaca, sibarita i priživaljščika svake vrsti... .« 


(Miroslav Krleža v. r., »Evropa danas«, str. 54.) 


Kada se historijske godine 1918. ugasio onaj žestoki 
evropski plamen, koji je sažgao toliko mladih i vrijednih 
ljudskih života. nastao je u čitavoj Evropi, naročito u po- 
bijeđenim zemljama strašan kaos, u kojem su zaigrali svo- 
ju nesimpatičnu igru i spretni agenti Kominterne. Oni su 
poveli i organizirali barnumsku propagandu za »crvene 
ideale« i, što više, nekoliko neozbiljnih i neuspjelih pučeva 
u Njemačkoj, Madžarskoj i t. d. Odjek tih svjetskih doga- 
đaja došao je pomalo i do nas, i kod nas su se našli ljudi, 
koje su zanijele zvučne fraze o nekom »besklasnom dru- 
štvu«. Crveni val prijetio je, da će svom snagom poplaviti 
i našu zemlju. Lijepili su se crveni plakati s još crvenijim 
sadržajem, vijale se crvene zastave, govorili crveni govori, 
prodavale crvene knjige. Crvena boja, — inače tako pri- 
kladno sredstvo za plašenje bijesnih bikova u prepunim 
arenama, — ta crvena boja postala je najednom strahovito 
moderna, barem toliko moderna, kao što su danas moderni 
bučni i frazerski protesti »Lige za zaštitu čovječjih prava« 
(masonsko-marksističke organizacije za promicanje mason- 
ske i marksističke propagande!), blond platinirana kosa, 
svečane pacifističke izjave gospodina Abrahama Vallacha 
Mayera Finkelsteina, (za rusku porabu nazvanog Maksim 
Litvinov), ministra vanjskih poslova S. S. S. R., (o mirolju- 
bivosti divne »majčice« Rusije, protiv individualnoga tero- 
rizma i za Ligu Naroda), »lipenštifti«, demonstrativno ho- 
danje zagrebačkih fićfirića, dandya i snobova bez kravate 
(u znak njihova »proleterstva«), loše gumene cipele, atentati 
i rodoljubna strijeljanja na »jednoj šestini zemaljske kugle«, 
slabe Krležine knjige, »stručna« predavanja o »anatomskoj 
konstrukciji« žene i muškarca u ženskom pokretu, stu- 

dentskoj sekciji, (javne prostitutke nijesu još dovoljno »na- 
predne« i zato nijesu dotjerale tako daleko, da bi održavale 
javne sastanke s javnim predavanjima i diskusijama o naj- 
boljim preventivnim sredstvima i njihovoj upotrebi, o spre- 
čavanju začeća, o načinima abortusa i t. d., što je slučaj kod 
te »studentske« sekcije Ženskoga pokreta!), brijanje žen- 
skih obrva, krahovi organizacija Druge i Treće Internacio- 
nale, feminističke abnormalne ideje i t. d., i t. d. Ta crvena 
boja je i danas donekle u modi, ali današnja njezina popu- 
larnost zaostaje daleko za onim vremenima, kada se mi- 
slilo, da će čak i zelena trava po našim livadama postati 
crvena i da će — možda — čak i samo nebo — porumeniti. 

Iz današnje perspektive, sve što se događalo poslije go- 
dine 1918., čini nam se kao neka dobro režirana Moličreova 
komedija i svatko, tko ima malo smisla za humor, morat će 
se nasmijati pri pomisli, kakova su neobična zbivanja pro- 
hujala kroz naš narodni život. Uzmimo na primjer jedan 
crveni letak iz godine 1920. pod naslovom »U druženje 
HuljaiNitkova«, koji je kasnije štampan u »Književ- 
noj Republici«, a njegova je autentičnost potpuno zajam- 
čena. Letak je malo neobična sadržaja i upravo zato 
pobuđuje na smijeh, a ujedno najbolje pokazuje mentalitet 
ondašnjih vođa i crvene sredine uopće: 

»Socijalpatrioti rigaju sa jezuitima, popovskim gazdaricama i de- 
belim bankrotarima laži i klevete na druga M. R. Frankovačke vuciba- 
tine, austrijski agenti, špijuni, pljačkaši, fukara, proglašava agentom 
M. R-a, koga je Austrija htjela ubiti. Telad, alvokatske drolje, koje 
fiškal Miško R. grabi radi gulenja, pljačke i grabeža radnoga naroda, 
lažu samo lažu; smrkuljevci, trotli i moralne strvine. Smeće socijalšpi- 
junsko, frankovačko smrkuljska bagaža, koji su krali iz državnih bla- 
gajna, kšeftaši društva Korać-Smrkulj, 3 svi tatovi, prostitutke i vuci- 
batine dobro znađu, da je pobjedom komunističke liste njima otpje- 
vano. Kao što su Lenjina u Rusiji napadali, tako i druga R. prikazuju 
mađarskim agentom. Protiv ratnih milijunaša socijal-patriotskih neka 
se glasuje za komunist. listinu br. 4. Drug M. R. Živila III. Intern.! 
Živila pobjeda K.! Živila Sovj. Rep.!« 


Taj komičan letak, izdan kao agitaciono sredstvo za 
nesuđenoga našega Lenina, druga Miška, a protiv »tatova, 
prostitutki i vucibatina«, značajan je dokumenat jedne sud- 
bonosne epohe, kada su najveće šeprtlje i volitički golauferi 
pobjeđivali na izborima, a koja je mogla biti katastrofalna 
za čitav naš narod. Nerazumljivo je samo, kako je ovakav 
letak, pisan u najsurovijem uličnom žargonu mogao na ne- 
koga pozitivno djelovati. Ali duh vremena bijaše takav, ko- 
munisti su se nadali svaki čas, da će preuzeti vlast u svoje 
ruke i da će onda obračunati sa svim poštenim ljudima, 

gradove i dekiamirali s mnogo patosa o »slobodnoj. crve 
noj, divnoj, krasnoj Majčici, Rusiji«!' Po zasrebačkim kine- 
matografima »krasnoslovili« su Miškeci i Miroslavi s CIVČ 


klasa« i koja je »konsolidovana država« 
i kako »proletarijat iz tih ruševina. sloma i haosa istupa iz 
Druge Internacionale Riječi u Treću Internacionalu Socija- 
iističkoga Čina«. Takovi zvučni govori »palili« su u ono 
vrijeme opće dezorijentiranosti i zato je nenadano sospođin 
fiškal Miško pobijedio kao kandidat komunističke stranke 
na gradskim izborima u Zagrebu (g. 1920. s dvadeset man- 
data!), i tom prilikom održao na Jelačičevom trgu. pred 
četrdeset tisuća ljudi fulminantan govor. u kojem je (u naj- 
većem afektu) izrekao i ove historijske riječi: 


»Crvena_ armijo! (Buran i dugoirajan pljesak). Na veliki dan 
naše pobjede, mjesto zanosa i pjesme. mi ovdje u velikom, bezijernom 
broju dižemo svoj protest. Na dan naše pobjede, na dan nušeg velikog 
protesta, treba da se sjetimo svih palih i svih mezo progonjenih za 
djelo komunizma. Slava palima! (10.000 ljudi skida šešire i kliče tro- 
kratno: slava!)... Mi smo danas pobjedonosan triumfalan odred u 
Armiji Ireće Internacionale! Pozdravljam te puče i kličem: širila 
diktatura proletarijata! (Mahanje šeširima, klicanje, pozdruvljunje bv: 
kraja i konca.)« 


A. istodobno izlazili su u komunističkoj »Novoj Istini« 
(ili bolje »Staroj Laži«!) zanosni uvodnici ovakova stila: 


»U triumfu!  Pobjedismo! Gore srca radni narode! — Udri u 
cimbale šumne idejo evanđeoska. Udri u cimbale šumne pobjedonosna 
idejo komunizma. Pred tobom sagibaše koljena carevine i kraljevine. 
pred tobom padoše u prah berze i banke. — Ti si svesilna, ti si sve- 
mmožna, ti si svesvjetska, — ti si nepobjediva. Sinovi Hulje i Kaina, 
Djeca Mraka i: Podlosti, Sinovi Mraka, Zločina i Eksploatacije. poku- 
3ali su silom da unište Sinove Sunca i Svjetla. — Spremajmo se za dan, 
kad ćemo uz tutanj milijonskih bataljona čitavoga čovječanstva slaviti 
diktaturu proletarijata — pobjedu svesvjetskog komunizma, Zagreb je 
crven, po njegovim ulicama vrši prevlast Komunistička Partija! Zagreb 
je crven, Zagreb je komunistički!« 


»Udri u cimbale šumne idejo evanđeoska«, jer s Tobom 
su bili »Sinovi Sunca i Svjetla«, Miroslavi, Augusti, Miškeci, 

koje su pokušali da unište prokleti, vječno prokleti »Sinovi 
Hulje i Kaina, Djeca Mraka i Podlosti, Sinovi Mraka, Zlo- 
čina i eksploatacije«. — »Čovečanstvo je danas teški bo- 
lesnik, a da taj bolesnik ozdravi, nužna je samo jedna me- 
dicina, a to je — komunizam« — pisali su u ono smušeno 
vrijeme, kada su svi ideali bili postavljeni na glavu, isti 
ljudi, koji su kasnije došli do spoznaje, (jer konjunkture 
za komunizam više nije bilo!), »da pošten čovjek ne može 
biti član Treće Internacionale«! Svi ovi članci, vatreni govori 
i papagajske deklamacije, uza svu ogromnu dozu smiješno- 
sti, imadu i jasan prizvuk tragičnoga, jer dok su crveni 
frazeri osvajali vlast svojim dobro uvježbanim papagaj- 
skim i krležijanskim frazama, dotle je naš seljački narod 
bio u nervoznoj dilemi i nije se mogao nikako snaći u po-- 
ratnome kaosu. Crveni ideolozi su razdvajali narod i unosili 
zabunu i stoga na tim crvendaćima leži ogroman dio krivnje 
Za sve daljne patnje i neuspjehe seljačkoga naroda. Komu- 
nistička akcija bila je po tome ne samo načelno, nego i u 
praksi izrazito protunarodna i razumljivo je, da su se oko 
nje okupljali svi protunarodni elementi. Ambicioznom ofi- 
ciru Miroslavu Krleži činila se crvena ideologija najbližom, 
on je vidio, da bi se među crvenim propalicama i ignoran- 
tima mogao uspeti na površinu i odlučio se. Njegova vjerna 
»druga«, stara oficirska sabljetina i onako ga je nekako 
čudno pritiskala i on ju je silovito odbacio u tamni kut, 
gdje je ostala ležati izvan upotrebe sve do današnjega dana. 
Gospodin Krleža svukao je svoju uniformu i postao sasvim 
običan civilista, dok je svoju sabljetinu zamijenio mnogo 
neopasnijim i staloženijim oružjem — naliv- 
perom i pisaćim strojem. Ipak, svoje tipično k. u. k. gle- 
danje na svijet nije Krleža nikada napustio, već je samo 
crno-žuti cimer prebojadisao žarko crvenom bojom, tako, 
da su temeljne — crno-žute — boje ostale iste. 

Svoju pisarsko-književničku karijeru započeo je na nov 
život probuđeni Miroslav Krleža listom »Plamen« 
»prvom —kozmopolitskom i internacionalnom revijom “na 
Balkanu, za kulturnu orijentaciju sveevropejsku i realizaciju 
društva osnovanog na etičkim principima, bez klasa f 
eksploatacije«, i taj brzo ugašeni i propali »Plamen«, kao 
dosljedni borac za ne baš sasvim normalnu ideju »sveevro- 
pejske orijentacije« (i gospodin Krleža spada dakle među 
»zabrinute Evropejce«!), započeo je žestoku kampanju protiv 
»glupoga nacionalizma«, »naše sveopće poznate kulturne 
tame«, »teškog i lepljivog našeg provincijalnog (panonskog!) 
blata«, naše »provincijsko-malograđanske sredine«, »pakle- 
noga kroatizma« i »našeg teškog i smolavog hrvatstva«! U 
svom vojničkom nepoznavanju stvari, (uz potajno odobra- 

vanje onih, kojima je to išlo u prilog), zanosno je grmio 
novi crveni bard, Miroslav Krleža (dobrom ekavštinom — 
to mu se mora priznati!) o »najvećoj laži, sviju naših sakro- 
santnih laži, legendarnoj laži nad lažima, laži hrvatske knji- 
ževnosti«. Za Krležin vojnički mozak: »sve što se danas 
zove hrvatska književnost jadna je ornamentalna tapeta«, 
»hiljadugodišnja slavna sramota« i »tradicija, užasna, gro- 
zna, hrvatska tradicija«, a mi »smo preboleli onu famoznu 
Tomislavovu flotu od sto velikih i ne znam koliko malih 
lađa«. Miroslav Krleža, k. u. k. oficir je po svom vlastitom 
(skromnom) sudu jedini, koji je obračunao s »hrvatskom 
romantičnom malograđanskom koncepcijom o donkihotskoj 
Kraljevini — republici Šlarafiji«, jer se njemu pričinilo, da 
»historijsko-materijalističke pretpostavke potvrđuju na delu 
iz dana u dan, i da su t. zv. »narodnost« i »država« magle, 
što leže u najnižim zonama.ljudskog penjanja na više«, a 
to »više« za Krležu je bila onda jedino ta veličanstvena — 
»sveevropejska orijentacija«. 

U kadetskoj školi učili su kadeti ljubiti i obožavati sve, 
što je k. u. k. i crno-žuto, a mrziti narodnu trobojku i sve 
hrvatsko, i tu svoju crno-žutu mržnju prema hrvatstvu nije 
gospodin Krleža ni danas napustio, ona je srasla s njegovim 
čitavim bićem i on ju je samo transformirao u crvenu, još 
žešću i goru mržnju. U kadetskoj školi vladala je velika 
disciplina i đacima se punila glava u Beču o austrijskoj, a u 
Pešti i Pečuhu o madžarskoj superiornosti nad potlačenim 
narodima u Austro-Ugarskoj, o njihovoj provincijskoj 
»malograđanskoj« zaostalosti i nesposobnosti, i tu crno-žutu, 
austro-madžarsku tezu nije gospodin Miroslav Krleža na- 
pustio do današnjega dana, kada, usprkos tolikih pertuba- 
cija u našem narodnom životu superiorno dalje klafra i 
ustraje u svojoj austro-madžarskoj orijentaciji (u novom, 
crvenom izdanju): »... dok se u našoj književnosti nisu 
pojavili prvi bakcili (umjesto: bacili!) materijalizma i ne- 
umjesno primijenjenih načela slobodne evolucije... nije 
bilo na toj njivi ničeg...« (M. K. »Evropa Danas«, 1935., 
str. 103.). Svi hrvatski književnici do Miroslava Krleže, i 
Matoš, i Kranjčević, i Nehajev, i Ogrizović, i Nazor, i Še- 
noa, i Đalski, i Kumičić, sve su to šeprtlje, bijednici, pen- 
zioneri, piskarala, svi oni nijesu značili ništa. I zato je to 
naše »sveopće socijalno, stogodišnje zakašnjenje, s kojim 
se kod nas razračunao (osim mene) još do dana današnjega 
— lirski — nije nitko« (M. K. »E. D.«, str. 35.), a »naša da- 
našnja savremena stvarnost zaostalija je od dosadne prošlo- 
stoljetne književne Zaostalosti«!? To Krležino megaloman- 
sko i — lirsko — razračunavanje s — lirskim — zakašnje- 
njem i ta njegova — lirska — megalomanija i — lirska — 

egocentričnost i nije ništa drugo, nego — lirski — preosta- 
tak jednog zaostalog crno-žutog — lirskog — mentaliteta, 
stare — lirske — oficirske garde, propale — lirske — austro- 
madžarije! Ova stara, pretpotopna Krležetina i sama pri- 
znaje, da iz njegove ratne lirike »vonja miris smrdljive, 
provincijalne, carske menažerije« (»E. D.«, str. 35.), ali taj 
smrdljivi, krležijanski, menažerijski miris ne vonja odvratno 
samo iztelirike, nego i iz čitavoga rada k. u. k. leutnanta ili 
oberleutnanta Fritza Krleže, iz njegovog jučerašnjeg i da- 
našnjeg piskaranja, iz svakog njegovog retka. Sve što je taj 
oficir napisao, pisano je u »carsko i kraljevskom erarskom 
suknu«, s carsko i kraljevsko erarskim Shvaćanjima o Hrva- 
tima, kao o nižim inferiornim bićima, koje treba slati u prve 
redove! (»Osećati kako nestaješ pod nogama crno-žutog 
cara, to znači biti Hrvatom«, M. K., »Plamen« I., 34.), i o 
»nemoćnoj« hrvatskoj tradiciji (»... spavaju narodne slave 
svojim poznatim gluhonijemim, historijskim hiljadugodiš- 
njim snom«, M. K. »E D.o). I nije pogrebna samo Krležina 
ratna lirika, nego je i čitava, po Krleži ispisana hrpa papira, 
samo arhiv jednoga pogrebnoga društva, popis ljudi, koje 
je mislio pokopati taj crveno-crno-žuti marksistički grobar 
i pogrebni poduzetnik, što mu ipak u većini slučajeva nije 
uspjelo, tako da je danas, na sutonu svoje piskaralačke 
književne karijere morao nostalgično uskliknuti: »... a bitka 
traje i jedna bitka za drugom gubi se u nepovrat«! 

Velika ofenziva, koju je započeo ovaj na propast osu- 
đeni vojskovođa s »Plamenom« i kasnije »Književ- 
nom Republikom« (»mjesečnikom za sve kulturne 
probleme«), protiv »nedostojne ograničenosti malograđan- 
skoga nacionalizma« i »paklenog kroatizma«, negirajući sve 
izvan svoje ideologije (»u kulturnome pogledu mi stojimo 
spram našeg sveukupnog kulturnog i književnog života na 
stanovištu negacije«!), ta ratoborna — austromarksistička — 
ofenziva prešla je doskora iz svoje emigranske faze u pot- 
puni strateški neuspjeh, ispravni se nacionalizam ojačao, a 
gospodin Krleža — po svom vlastitom priznanju —, stoji 
danas na Strani »nemoćan kao kišobran u kutu«. U toj ne: 
uspjeloj krležovskoj ofenzivi, punoj nazdravičarske i pate- 
tičke brbljavosti, crvene romantike i očite reakcionarnosti, 
kao desna ruka Miroslava Krleže istakao se gospodin 
August, koji je sasvim augustovski shvaćao čitav problem 
i, siromah, imao mnoga priviđenja; bunile su ga fate mor- 
gane i halucinacije i on je zanosno trubio: 


»Za Petra je Rusija bila radi Rusije, za Lenjina radi celoga sveta. 
Sa svojim internacionalizmom Rusija je tek sada pošla putem misijo- 
narnim ... ona je danas centar transformacije koja obeležuje početak 

jednoga novog veka i jedne nove civilizacije ne samo za Ru- 
siju nego za celu zemlju , ne samo za jednu klasu, nego za celo čove- 
čanstvo. — Kod boljševika obratno, teorija i praksa uskladjena je 
gvozdenom logikom 4 doslednošću... sigurno nije nikad u 
historiji bilo jedne političke partije koja bi tako 
malo govorilaomoraluičak s prezirom posmatrala 
na moralističke prodike, košto je to partija boljše- 
vika! — No zar bi celo to novo vaspitanje bilo moguće bez sile, koja 
osigurava same životne uslove tog novog vaspitanja? Boljševička 
diktatura u tom smislu ne znači nikakvu diktaturu nad čovječjom 
svešću, nego diktaturu nad prilikama koje imaju da rezultiraju svešću 
novom i najdruštvenijom od sviju dosadanjih. — Kroz ovakiili 
onaki oblik te diktature moraće da prodju svi na- 
rodi, i samo je iluzija da će to ostati specijalitet ruski... .« 


Ili ova zanosna pjesma: 


»Poplava moskovskih zvona i glasnija Internacionala, 
viša od carskoga orla crvena zastava na Kremlju. 
1 idu, idu bataljoni radnika, svi pobedna krasnaja armija. 
Svi od Lenjina i Budjonija do Uanjke i Tanjke 
Napoleoni pod piramidama. 
Pod piramidama, sami lavovi nepobedivi pred 
kapijom u palaču budućnosti. 
Bubnjevi, glazba, horizontalne zastave, barijera o 
koju su glavu razbili beli, 
narod sav Smolnij Institut i 
poslanica Petrogradskog Sovjeta lordu Curzonu maja 1923.: 


Izjavljujemo da ćemo na svaki pokušaj novoga rata ili intervencije na 
oružje dići deset milijona pučanstva naše zemlje, koji će da se do bo- 
slednje kapi krvi bore protiv spoljašnjih osvajača. Jao onima koji se 
._ da veliki narod što s nama prođe križni put otrgnu od mirnoga 
rada!« “ 

»U toj smo mi (111.) Internacionali videli logičan nastavak onih 
ljudskih htenja, koja rastu na zemlji od Platona do Kromvela, Dan- 
tona, Babefa i Marksa i mi smo se zauzeli s poštovanjem za one ruske 
mozgove, koji u škuroj i mutnoj depresiji svojih emigrantskih, ženev- 
skih, ciriških i lozanskih soba ipak nisu izgubili veru u Ideju.« 


: Sve te primitivne fantazije izgledaju danas smiješne, 
jer šta je drugo nego smiješno, kada se pjeva hvalospjeve i 
psalme Kominterni, dakle obavještajnoj (špijunskoj!) agen- 
ciji jedne tuđe nacije, kada se sanjari o »prvom historij- 
skom pokretu masa, koji mesto u religiji ima svoj svetionik 
u nauci«(?) i kada se ukočenim i nezdravim mozgovima pri- 
činja, da je Lenin »naSred široke ruske zemlje iskopao prvi 
i solidni temelj Kozmopolisa«, pa stoga »mirne Savesti može 
da kaže za sebe, da je on posle Arhimeda prvi koji se je 

usudio, da podigne kuglu zemaljsku«!1? »Smerom Kozmopo- 
lisa« će »ploviti čitave flote naroda i klasa«, a »Vladimir Ili- 
jić Lenin kao gigantska statua i svetionik pozdravljat će la- 
ste na ulazu u luku«. Taj leninovski svjetionik danas već 
svijetli jedva vidljivim svijetlom i sve više to svijetlo slabi, 
»lastenaulazuulukusSsupocrkaleodpozna- 
te sovjetske gladi, a taj krležovsko-cesarecovski san 
o uređenju Kozmopolisa kao kakve zemlje iz »Tisuću i 
jedne noći«, ali u modernome stilu, s otmjenim parkovima 
i hotelima, širokim asfaltima, besplatnim automatskim buf- 
fetima, gdje ne će biti Solovjeckih otoka i »proleterskih« 
koncentracionih logora, »proleterske« birokracije, »prole- 
terskoga« prisilnoga rada, »proleterskih« tamnica, policije, 
mučenja i internacija, — taj romantičan san rasplinuo se 
danas, osamnaest godina nakon ruske revolucije — u ni- 
šta, u jedno veliko, ogromno ništa, a od svega toga na- 
klapanja ostala je samo neka providna maglica, praznina i 
neugodan zadah milijuna leševa postrijeljanih i mučenih — 
»kontrarevolucionaraca«! 

Utopijski fanatizam vidio je samo »crvene lampione« 
bubnjeve i glazbe, (inače tipične »malograđanske rekvi- 
zite«!), »lađu SSSR sa 150 milijona veslača slobodnih«, »sve- 
drugarstvo u Internacionali«, »harmonij radiostanica u 
duši«, a sve te stereotipne laži (vmade in SSSR«) upotpunio 
je naš neozbiljni August frazama, da »steg hrvatski« 
spada»umuzej«i»nakrabuljni ples«, da su »Sve 
nacionalističke republike počam od amerikanske do čeho- 
slovačke« samo »humbug«; taj August pljuje na »sve što 
već poznamo, čega smo siti, što nam je mrsko i što prezi- 
remo, sve je to predstavljeno na njoj: krst i trikolora.. .« 
Ali zato taj August tvrdi kako on osjeća, da »za- 
stupa naučno fundiran program« i s tim naučnim progra- 
mom udara na sve što dohvati i na Starčevića, »koji se kao 
živa mumija ukočio u svojoj steničavoj Kukovićevoj kući« 
i njegovu »smešnu raspravu o slavoserbskoj pasmini po 
Hrvatskoj« i na »prosti i jednostavni nacionalni entuzija- 
zam i patriotsko merilo kralja Tomislava« i na rakovički 
ustanak »ne sramotan, ali smešan«, i na Stjepana Radića, 
koji je »zalutao na putu sasvim suvišnog šovinizma« i na 
osnivanje seljačke stranke kao »odocnelu pojavu«. Sve što 
je blisko i naše, to taj cirkuski August olajava, ali zato mu 
je značenje nečovječno krvave »ruske revolucije veliko kao- 
što je velika zemlja«, koja »kreće spram nekog dalekog, ali 
divnoga i sunčanog cilja kaošto je svetska federativna re- 
publika«, a mi »jugoslavenski Balkanci i sami se budeći u 
novi život, nismo imali nikoga do Svetozara Markovića, 
koji bi dublje zavirio i razumeo smer i smisao ruske revo- 

lucionarne misli...«I1? Balkanski mentalitet gospodina Au- 
gusta bijaše uvijek kao neka antiteza tezi crno-žutog menta- 
liteta gospodina Miroslava i po dijalektičkoj metodi, kao 
Sinteza, stvorio se neki renegatski, romantičarski, papagaj- 
ski, snobovski i balkanski k. u. k. marksizam, koji se sa svo- 
jom »naučnom fundacijom« oborio na svu našu tradiciju, 
»sve stare vrednote« i taj užasni, — »pakleni kroatizam«! 

U ličnosti gospodina Miroslava Krleže logički je pove- 
zano njegovo boravljenje u kadetskoj školi u Pečuhu i Lu- 
doviceumu u Pešti, izdavanje »Plamena« i »Književne Re- 
publike«, njegovo surađivanje u »Književniku«, njegovo 
emigriranje i izdavanje beogradske revije »Danas« u za- 
jednici sa Milanom Bogdanovićem. U čitavoj svojoj evolu- 
ciji, taj čangrizavi starkelja ostao potpuno dosljedan sam 
sebi, jer je neumorno branio kroz čitavo to vrijeme svoju 
tezu o našoj »kulturnoj zaostalosti«, u kojoj on jedini 
znači nešto: 


»Glasovi iz tmine. Svijeća u ruci. Krčma. Sve sasvim mračno. Da- 
leki lavež. Hrvatski književni nokturno.« — »Šenou, Uoj- 
novića, Gjalskog, Novaka, čitaju još samo gimnazijalci i to po srednjo- 
školskom Bropisu.« 


u superiornim riječima pjeva Krleža hvalospjeve sam 
sebi: 

Ja, bivši oficir, Miroslav Krleža, »stojim u bijednoj sobi 
naše književne krčme sa svijećom u ruci«, a oko mene same 
»stjenice« i jednoglasan »lavež«. Tko veli da moj jezik ne 
vrijedi, taj je neznalica, jer »moji Glembajevi, Urbani, 
Križovci i Szlougani govore jezikom, koji je za stotinu go- 
dina napredniji od ovih najuglednijih predstavnika naše 
elite«!? Da udovolji svojim k. u. k. i crvenim sklonostima i 
snobovsko-megalomanskim težnjama, taj Zagrižljivi pam- 
fletista udario je svom snagom na hrvatstvo (Knj. R. 1926.): 


»Hrvatstvo je u glavnom brbljavo, dobroćudno i naivno, te mno- 
go više voli pesmu vinsku i mesečinu nad vinogradom i klokot mošta, 
nego doslednost u akciji i tvrđu odlučnost«. (345.) 

»To što Hrvati, (najtipičniji kverulanti na globusu), imaju uvek 
pravo, to je upravo ono njihovo »Hrvatsko pravo«, koje je dalo Hrva- 
tima pravašku svest. Međutim doista je glupo kroz devetstotina gubiti 


parnice, a imati pravo.« (346.) 
»Malograđanska formulacija Hrvatstva kaže: Hrvati 
sukulturanevropskinarod«. (359.) 


»Hrvatski narod dakle »koga Hrvat ljubi«, to smo mi svi za- 
jedno: i mi intelektualci i stanovnici Trnja, i građani sa Zrinjevca, i 
nadbiskup u svojoj sedamstogodišnjoj tvrđavi, i kineske glorijete nad 
jezercem i svi mi: 1 asfalt i kudravi psi bez maske: i bubikopf kakve 

male ženkice a-la poni i večernje plesne škole sa budućim čedomor- 
kama, i otvoreni vagoni, poglava i Prva Hrvatska štedionica, sve za- 
jedno, kao u Noemovoj lađi.« (359.) 
»Karakteristika je Hrvatstva da pre svega mi- 
sli krivo, a zatim da korekture svog krivog mišljenja provodi pre- 
kasno.« »Čitava naša historija je krivotvorina«. (352.) 
»Svi Hrvati sanjaju i Hrvatstvo je uopće san pospa- 
nih sanjara«. (353.) 
»Jedna od tipičnih malograđanskih slabih strana Hrvatstva je ta, 
da je Hrvatstvo samo u sebe zaljubljeno.« (355.) 
»To Hrvatstvo dakle, nije zagrebačka kistihand milostiva, nego 
je Hrvatstvo jedno ogromno selo Trnje, bez kanalizacije, bez pločnika, 
seljačka beda ograđena trulim plotovima, crna, gluha provincija, oba- 


sjana tužnim svetlom petrolejke.« (362) 
»Stanje hrvatsko je objektivno ranjavo, a osećati ljubav za ra- 
njavo prilično je perverzno. (362.) 


»Taj osećaj ljubavi za Hrvatstvo osećaj je tugaljiv, bolećiv, više 
jedna samilosna, žalostiva dispozicija spram otvorene rane, nego odre- 
đena i markantna predodžba čovjeka, koji uzima u ruke nož da ranu 
reže i da je ispere sa pozitivnom tendencijom: da ozdravi ili umre.« 

(362.) 

»Hrvatstvo je bolesnik, te po toj slinavoj malograđan- 
skoj ljubavi što traje već dugih sedamdeset godina ne ide mu nikako 
dobro.« (362.) 

»Imade ljudi, koji to Hrvatstvo ljube, a i takvih, koji ga mrze. 
I ti hrvatski osećaji, koje osećaju jedni hrvatski ljudi za druge, oni u 
vagonima za one u rasvetljenim palačama, oni poplavljenici za one na 
asfaltu, oni na selu za one u gradu, oni nepismenjaci za one u operi, 
ti osećaji nisu paralelni. Oni se odbijaju kao magnetski polovi, i oni 
su unutar simbolično-jedinstvenog Hrvatstva manifestacija snaga đi- 
vergentnih; snage te se ukidaju kao plus i minus.« (364.) 


»Da! Pokraj sve evidentne lažii gluposti toga ose- 
ćaja (t. j. hrvatstva), imade često u njemu i dobronamerne po- 
zitivnosti, maglene i nežne, koja se javlja u srcu, a kada se izgovori, 
vonja slano, na suzu; to su u našim najiskrenijim hrvatskim srcima 
osećaji socijalne, Krapotkinove prirode, jednog člana društva za zaštitu 
životinja, koji žali kobilu kada je kočijaš tuče do krvi.« (366.) 

». ..rodoljubna nazdravičarska papagajska brbljavost kod naših 
hiljađdugodišnjica...« — »...pa da se već jedanput prestane govoriti 
o toj bezobraznoj ljubavi za Hrvatstvo, tom staromodnom rekvizitu iz 
šezdesetih godina prošloga stoljeća.« 

»Hrvatstvo zaljubljeno samo u sebe ne zna što hoće, a naricati 
nad svojom vlastitom hiljadugodišnjom nemoći nije dostojno ni žene, 
a kamo li jednog Naroda.« (372.) 


Krležina osuda hrvatstva i hrvatskoga društva je naivna, 
staračka, crno-žuta i reakcionarna, tako da se ni mnogi pro- 

tivnici toga pojma s njime ne slažu. (Na pr. Stanislav Vi- 
naver u beogradskim »Idejama« od 17. I. 1935. veli: »Krleža 
kao ideolog potpuno je različit od Krleže kao pisca, koji 
uglavnom opisuje raspad i to raspad predratnog pa i ratnog 
hrvatskog društva u kandžama čudneiluzijeo nekoj 
hiljadugodišnjoj kulturi. Krleža ovu iluziju 
krvavo cepa. Ona mu izgleda banalna i jezivo nakaradna.« — 
»Mi se s Krležom ne slažemo u strahovitoj osudi hrvatskoga 
društva.«!) Samo stare usidjelice mogu ovako interpretirati 
Hrvatstvo, kako ga interpretira Krleža i samo austro-ma- 
džarski trabanti mogu negirati »malograđansku« činjenicu, 
da su Hrvati kulturan evropski narod. Gospodin Miroslav 
Krleža ubraja u hrvatstvo i »badecimere« i kupališta, asfalte, 
kineske glorijete nad jezercem, kudrave pse bez maske, 
bubikopfe kakove male ženkice a la poni, večernje plesne 
škole s budućim čedomorkama, poplavu, otvorene vagone, 
Prvu Hrvatsku štedionicu, kanalizaciju. — To krležovsko 
literarno žongliranje s pojmom hrvatstva i hrvatskoga na- 
roda, to njegovo lažno, abnormalno iskrivljavanje činje- 
nica, promašuje stoga svoj cilj, jer niti se u pojam hrvat- 
stva ubrajaju kudravi psi bez maske, niti kineske glorijete 
nad jezercem, niti »rodoljubi, koji se goste kavijarom, lo- 
sosovim i šljukinom blatom« (crveni »rodoljubi« Krleže, 
Bogdanovi, Hegedušići, Durmani, Ivekovići, Irine i slični 
primjerci nikada ne jedu kavijar, nikada ne piju šampa- 
njac, oni se hrane suhim kruhom i piju samo vodu, a Grill 
room i Gradski podrum njih nikada ne vide!). Hrvatstvo 
nijesu ni vlaškouličanske nazdravice, niti krležijanski ku- 
drovi, nego je hrvatstvo jedan socijalan, kulturan i nacio- 
nalan pojam, koji taj uniformirani i nerazvijeni mozak hoće 
da uništi, i pri tom se služi lažima i svim ostalim nemoral- 
nim sredstvima. Upravo je podlo, kada taj tipični literarni 
harlekin piše, da je osjećaj ljubavi za hrvatstvo, dakle na- 
cionalni osjećaj, nešto »perverzno«, »bezobrazna 
ljubav«, »osjećaji jednog člana društva za zaštitu životinja«, 
»evidentna laž i glupost«. Ali tko da i više očekuje od za- 
jedljivog crno-žutog čovjeka, koji u Pešti i Pečuhu nije na- 
učio ništa drugo, nego mrziti hrvatstvo i pljuvati po njemu, 
i ako je i tamo bilo Hrvata, na koje crno-žute fraze nijesu 
imale nikakova utjecaja, te su ostali ispravni sinovi svoga 
naroda. 

I ako Augusti i Miroslavi govore o _ nemogućnosti »Sin- 
teze nacionalizma i socijalizma, dvaju još nepomirljivih po- 
lova«, to im još ne daje pravo, da se na hrvatstvo nabacuju 
uvredama najgore vrsti. Lažna je njihova interpretacija, 
da je nacionalna ideja samo maska jedne klase, jer narod 
kao kulturnu i biološku zajednicu sačinjavaju svi narodni 

dijelovi: i seljaci, i radnici, i intelektualci, i obrtnici i t. d. 
i nacionalna ideja je po tom Svojina Svih pripadnika jed- 
noga naroda. 

Gospodinu Miroslavu Krleži Stjepan Radić je još god. 
1926. »kompilator, po svom duhovnom ustrojstvu«, koji je 
»bez ikakove vere u samu stvar«, čovjek s »neodređenim i 
neomeđenim sposobnostima«, on »na momente liči na Pa- 
tašona«. Strašno mu zamjera, što je »Moskva za njega 
ostala jedna impulzivna zdravica i ništa više« i natuca o 

—-njegovim »frankovačko-špansko-inkvizitorskim podmuklo- 
 stima«. Pri tom gospodin Krleža naziva Radića konstantno 
»luđak Stipica«. Dvije nepune godine iza toga, god. 1928., 
Krleža je u »Književniku« pisao o Radiću najpovoljnije i 
tako je povukao sve svoje prijašnje zablude. Za toga prav- 
daša i pamfletistu, Hrvati su pravdaši, a Kvaternikovo 
-akrunisanje za Eugenal.uPlaškom je medi- 
cinski primer parano-e (Knj. R. 26., 353.). Pisati 
ovako o jednom revolucionarcu, o jednom nacionalnom he- 
roju, može samo onaj, kojemu je staračka nemoć u najve- 
ćem stepenu omela mišljenje, a nikako ne čovjek, koji bi 
htio biti »napredni« »revolucionarac« — i tu se upravo po- 
kazuje kako je ta »revolucionarnost« gospodina Krleže je- 
dan običan bluff i u Stvari tipična reakcionarnost. 

Pa ipak, usprkos svega toga, ovakovom protunarodnom 
i psovačkom tipu, izdali su neki ljudi, (među njima Antun 
Augustinčić, dr. Slavko Batušić, suradnik »Novosti«, August 
Cesarec, Miroslav Feldman, Marijan Feller, Gavella Branko, 
Gusich Dora, Hegedušić Krsto, Hasan Kikić, Kombol Milo- 
rad, Kranjčević Stjepan, akademik dr. Branimir Livadić, i 
tako dalje) — svjedodžbu hrvatskoga patriotizma. Bilo je 
to onom prilikom, kada je Krleža velikim plakatima naja- 
vio u Glazbenom Zavodu predavanje o »graničarskoj stvar- 
nosti naše Sredine«, uz cirkuske ulaznine od 5 do 20 dinara, 
a neki anonimni odbor zagrebačkog građanstva izdao je 
drugi plakat, u kome je pozvao sve, da dođu na to preda- 
vanje! Na taj plakat slijedio je treći naslovljen »Hrvatskoj 
javnosti«, kojega je netko (?) vještim manevrom podvalio 
na potpis i nekim prilično neorijentiranim narodnim ele- 
mentima. U tom plakatu, koji je bio uperen protiv »neod- 
govornih elemenata«, »mračnih tipova«, koji hoće »da »spri- 
ječe najboljem današnjem predstavniku hrvatske književ- 
nosti, da u središtu hrvatstva govori o našoj literaturi«. Go- 
spoda votpisnici izjasnili su se dosta neuljudno protiv 
»gnusnih akcija«, »napadaja s leđa«, a crvenu i antihrvat- 
sku riječ Miroslava Krleže proglasili su »slobodnom hrvat- 
skom riječi«, i na koncu izjavili za čovjeka, koji je napisao, 
da jehrvatskahistorija»krivotvorina«i da je 

osjećaj hrvatstva »evidentnalaži gluposSt«, 
— »da se Miroslav Krleža u svom dosadanjem radu nese- 
bično i hrabro zalagao za jednu bolju budućnost hrvatskoga 
naroda« (što je dakako jedna obična neistina!). Istina je, 
da se mnogi od onih, koji su taj plakat potpisali već odavna 
kaju i da su se mnogo puta pokajali, što su nasjeli starom 
marksističkom triku; istina je, da mnogi, koji su potpisali 
ovu krivotvorenu svjedodžbu patriotizma niti sami nemaju 
takove svjedodžbe (jer su ili marksisti ili renegati!), niti 
imaju pravo, da ih drugima potpisuju; ali ipak je prilično 
žalosno, da je jedan takav »svetli i blagosloveni« ekskadet- 
ski duh mogao i tako dugo surađivati u nekim narodnim li- 
stovima i da su mnogi, inače ispravni nacionalisti bili tako 
lakovjerni, da su potpisali taj proglas. 

U to vrijeme izlazio je u Zagrebu neki »informativni 
listića »S tud en t«, kojemu je bio odgovorni urednik neki 
Vojin Stojanović (a u konzorciju je prema izvještaju re- 
dakcije bilo 29 katolika i 24 pravoslavnih, ukupno 53 člana). 
Taj listić uzeo je Krležu u obranu i u broju od 1. VI. 1933. 
br. 9.—10., u članku »Glasna, jasna — bez pameti...«, na- 
pisao je netko u krležovskom stilu bljutavi pamflet u 
obranu Krleže, a protiv »Naše Grude« i »Hrvatske Smotre« 
iz kojega smo doznali ovo: 

»Krleža nema ni puške ni bajonete i da je to jedan mali, 
slabi gospodin, koga bi on, Jambrek, sam mogao svojom žulja- 
vom rukom da obori i da ga više nema...« ' 

Da taj Jambrek šeta gradom one nedjelje ujutro, on bi 
vidio tek jednu »objavu rata, rata hrvatske gospode protiv 
hrvatskoga (?) književnika...« Te plakate naziva »Student«: 

»] ovo izvješeno i neskidano hrvatstvo, ovu pro- 
stituciju hrvatstva, ovu toleriranu prostituciju nazivaju 
ovakova gospoda politikom i to još hrvatskom politikom.« 

»O njemu (t. j. Miroslavu Krleži) će jednom pisati školske povi- 
jesti hrvatske književnosti kao o jutru našeg književnog razvoja.« 

»Miroslav Krleža ući će muški u našu literarnu historiju, saču- 
vavši neuškopljen rezervoar svoje književne plod- 
nosti.« 


Taj nesimpatični bradonja Miroslav Krleža bio je prvi, 
koji je »hrvatsku knjigu uzdigao na stepen prave narodne 
književnosti«, (koju u velikoj većini narod uopće ne razu- 
mije, jer ne zna njemački, već samo hrvatski!). 

Pomislite, kako je to dirljivo, Krleža je »jedan mali sla- 
bi gospodin«; on ima neuškopljen rezervoar svoje književne 
plodnosti (bravo!), o njemu će se pisati kao o jutru našega 
književnoga razvoja!? Tako je dirljivo piskarao taj listić, 
a kada mu se htjelo odgovoriti s jedne strane, onda su 

uslijedile intervencije kod nekog zagrebačkog odvjet- 
nika (dr. D.), da se to ne učini, jer je sloga u opasnosti i jer 
nema smisla baviti se ovakovim tričarijama!? Tu je dakle 
upotrebljena posebna taktika, najprije napadni, a onda 
usrdno moli, da ti se ne odgovori, radi sloge, radi spora- 
zuma!? 

Najnoviju knjigu gospodina Miroslava Krleže izdala je 
Biblioteka aktuelnih knjiga (Orbis k. d.«, vlasnik H. 
Hirschl, telefon 2272. (»Ova knjiga štampana je u Zadruž- 
noj štampariji u Beogradu Marta Devetstotridesetpete u 
nakladi Biblioteke Aktuelnih knjiga u Zagrebu kao prva u 
seriji novih knjiga Miroslava Krleže«). Novo Krležino re- 
mek-djelo zove se »Evropa danas«, a sadrži već prije 
štampane pamflete i dojmove gospodina Krleže. Prospekte 
za knjigu opremio je »zemljaš« Krsto Hegedušić, inače 
slikar nekih idiotskih fizionomija, koje bi — po njegovom 
sudu — imale predstavljati naše seljake. Jedna ilustracija 
toga prospekta izgleda ovako: 





Bijesni rasplodni bik silovito navaljuje na cijelu ze- 
maljsku kuglu! Ratnik Miroslav Krleža bori se s čitavom 
zemljom! Prikazavši svoga intimusa u ovako bikovskoj 
pozi, gospodin Hegedušić nije niti sebi, niti njemu učinio ni 
najmanju uslugu, pogotovo, jer slika toga bika nije niti naj- 
manje ukusna. 


Ovi bikovski prospekti razaslani su u velikom broju 
primjeraka, učinjena je upravo cirkuska reklama, a gospo- 


270 


din Krleža, spretan bussinesman, (kao i Karl Marx!), sigurno 
će pri tom i dobro zaraditi. I to na jeftin način, jer su članci 
iz knjige štampani već prije po raznim listovima, a za mnoge 
od njih je on i onako već ubrao honorar. Knjiga je pisana 
u stilu svih Krležinih uobičajenih bluffova, a da to doka- 
žemo, ukratko ćemo analizirati njezin sadržaj. 


EVROPA DANAS, početnički novinarski članak, iz kojega sa- 
znajemo: 

1. Da je »Evropa danas rafinirano bezglava« 1 
ujedno »pametna kao maska protiv otrovnih pli- 
nova(?)«; — »Evropska pamet još je uvijek prebita 
stara skolastička metla«(?). 

2, Evropa danas »ne će da vjeruje, da je sestra maj- 
munska«(?). | 

3. »Evropa je postala tipično evropska«(?). 

4. Evropa je danas »slijepa kao staromodnalumbar- 
da« i »Evropa je danasoglupila kao stara, krezuba 
usidjelica...«!?. 

5.»... bezimene, silne i nepregledne procesije 
evropskih pješaka bubnjaju, hodaju i pješače po 
Evropi već sedam hiljada godina« (ni manje ni više, 
nego upravo sedam hiljada?). | 


MOJA RATNA LIRIKA, članak, u kojem Krleža priznaje, da ta 
lirika »u svakoj drugoj strofi pada u stirnerovska 
protuslovlja izmedju bolećivih anarhoindividua- 
lističkih sklonosti i neobično teškog, drastično 
naglašenog kauzaliteta stvarnosti...«, ona je »bes- 
pomoćna, pasivna i nihilistička.., čovjekoljubivo 
smiješnaibliža rodoljubnom naricanju...bastard 
između slobodnog stiha i vezanog govora...«« — 
»... sve jeuovoj lirici pogrebno...«! Tako je! 


AMSTERDAMSKE VARIJACIJE, iskreni dokumenat autobio- 
grafskoga karaktera o lijevom i desnom marksizmu, o »kolegiju 
marksističkih, pariskih karđinala i biskupa«, koji 
je »na tom žalosnom koncilu« (kongresu 11. Internacionale) 
»zatajio u svakom pogledu«. U pravom svijetlu prikazani su 
ovdje gospoda marksisti: »skandinavski i nordijski mi- 
nistrs, gradonačelnici bogatih gradova brabantskih i holandeskih, 
lordovi britanskog admiraliteta i engleski državni tajnici i podtajnici, 
francuski političari i industrijalni suradnici sir Basil Saharova... 
magnati, karijeristi i dostojanstvenici druge, amsterdamske interna- 
cionale« .., 

Kritika tih marksističkih magnata pogađa svakako i lijeve mar- 
ksiste, jer, molim vas lijepo, zar ima kakova bitna razlika između 

gospodina ministra Vanderveldea i gospodina državnoga sekretara Sta- 
lina, ili između Leona Bluma i Abrahama Vallacha Litvinova, između 
bijelih rukavica gospodina Pfeifera i automobila gospodina Gorkoga, 
između »skromnih« marksističkih kućica na Bijeničkoj cesti, raskošnih 
vila gospodina doktora Živka Topalovića i kuće marksističke prababe 
blagopokojne Klare Zetkin. Doista nije važno, je li se ta vila ili taj 
automobil nalazi na Bijeničkoj cesti, ili u Moskvi i Leningradu, jer u 
biti tu nema niti one »vrlo neznatne, trepetljive Scheidemann-Noskeove 
nijanse«. I Litvinovi i Krleže | Bogdanovi, svi oni, kao i Topalovići i 
Pfeiferi, »pretpostavljaju gospodski i preuzvišeni standard sagova, pli- 
ševa, zavjesa, gobelinsa, i livrirane posluge pred tapetiranim vratima, 
svom prijašnjem standardu«. Znaju sva ta lijeva i desna gospoda 
dobro, da »piti iz kositrenoga vrča pljesnivu vodu ili malagu iz kristala 
na damastnim stolnjacima nije isto« i zato radije prihvaćaju ovu 
drugu alternativu, piju malagu iz kristala na damastnim stolnjacima 
i zajedno s gospodom direktorima kazališta, propalim slikarima i pro- 
fesorima, te njima sličnim, priređuju i organiziraju dobre večerice, ma- 
lograđanske zakuske i gozbice, i šalju kod toga do vraga smrdljivi se- 
ljački ološ i smet, koji nikako ne će pocrveniti i načiniti im mjesta! 


BEČKE VARIJACIJE, iskrivljena reportaža o bečkim događa- 
Jima, koji se po duhovitom zaključivanju Miroslava Krleže zove »gra- 
dom valcera zato, jer se tu žene i djeca ubijaju topovima«. Po istoj 
toj (krležovskoj!) logici Sovjetska Rusija je sretna i presretna zemlja 
zato, jer su u njoj prepuni zatvori i koncentracioni logori! 


STAVISKY, novinski izvještaj, u kojem književnik gospodin 
Krleža ponovno dokazuje svoju logičku »spremu«, kad »zaključuje« 
ovako: 

»Svi poslovni ljudi rade (konkretno) tuđim novcem. 

Stavisky je radio tuđim novcem. 

Dakle: Stavisky je bio konkretno poslovan čovjek.« 


»Logika je relativna«, uzvikuje gospodin Krleža, jer »u ovom 
konkretnom slučaju i na ovim poslovnim premisama, zaključuje se pot- 
puno krivo«! — Nije logika relativna, nego gospodin Krleža ne zna 
logike, jer da je zna, ne bi stvarao ovako  nelogičke zaključke. 
(v. Arnold: Logika za srednja učilišta!). 


»HRVATSKA SMOTRA«, pamflet protiv 1. broja »Hrvatske 
Smotre« iz g. 1933. i njezina prvog urednika prof. K. Šegvića. Taj 
pamflet preštampan je iz »Savremene stvarnosti« g. 1938. 
bez ikakove naročite napomene i s dodatkom o hrvatskom pjesniku 
Đuri Arnokdu. Na taj način, od svih revija u zemlji, jedino »Hrvatska 
Smotra« iz g. 1933. spada u Evropu danas, a budući da je sada godina 
1935. to se »H. S.« kao napredna nalazi zapravo dvije godine 
naprijed pred vremenom! — Gospodin Krleža ne smatra po- 
trebnim, da navede, da se njegov pamflet tiče samo prvoga broja 
H. S. iz g. 1938., jer na taj način može prikazati svojim čitateljima, 

kao da se njegovo piskaranje tiče sadašnje H. S. Inače nije razumljivo, 
zašto je on tu činjenicu prešutio. 


Pjesnik Đuro Arnold napisao je u bolesti, misleći da će umrijeti, 
pješmu pod naslovom »Zadnja pjesma«. Ali na sreću, on je 
ozdravio i tako ta pjesma nije njegova posljednja. Samo čovjek crno- 
žuto-crvenog mentaliteta može iz činjenice, da »Zadnja pjesma« 
nije nečija posljednja pjesma, praviti glupe šale o nekim »evidentnim 
neistinama«, vrijeđati Đuru Arnolda i žaliti, što ta pjesma ipak nije 
posljednja. Taj zagrižljivi oficir nije dostojan da Arnoldu otre prašinu 
s cipela i s toga sve njegove uvrede prema tome hrvatskom pjesniku 
zvuče jako prazno i šuplje, nepristojno i neznalački; a i nije dovoljno, 
ako netko znade makar i čitav k. u. k. vojnički reglement na pamet, 
jer mu to još uvijek ne daje pravo da vrijeđa Arnolda, Domjanića itd. 


Gospodin Miroslav Krleža ustvrdio je, da »mnije istina, da je ta 
antimaterijalistička, = antimarksistička i  antilenjinistička — plovidba 
»Hrvatske Smotre« — »skopčana s velikim pogiblima«, jer iza nje stoji, 
kako je taj vojnik točno izračunao, ni manje ni više, nego među osta- 
lim »pethiljada i petsto oklopljenih topnjača i razarača međunarodne 
flote«, »dvadeset i šest evropskih armada«, »ogromni tresori krcati 
milijardama«. Ja ne vjerujem, da bi taj gospodin Krleža mogao biti 
tako glup, da sam vjeruje u svoje gluposti o stotinama i hiljadama 
razarača, koji stoje iza »H. S.«, a svakome je poznato, da su krle- 
žovsko-emigrantske plovidbe (to je sasvim sigurno!), skopčane sa da- 
leko manje pogibli, nego jedna naša, sasvim obična plovidba. 


»Hrvatska Smotra« — po Krležinom tvrđenju — »igra 
ulogu sluškinje u predvorju velikog svećenika«, t. j. one, »koja je pri- 
stupila Petru i rekla mu, da je bio s Isusom Nazarencem« i kao dokaz 
citira nam gospodin Krleža Sv. Pismo. Nije potrebno mnogo rasprav- 
ljati o tom, tko u našem javnom životu igra ulogu te sluškinje, kad je 
marksistička aktivnost u tom pravcu izvan svake diskusije, jer ako u 
marksističkoj politici ima »ubojica, kriumčara, varalica, zvjeri i t. d.« 
(Krleža), zašto ne bi bilo i denuncijanata? Kod toga bismo htjeli upo- 
zoriti našeg dragog Krležetinu, da se on vara, ako misli, da on i nje- 
govi u toj čitavoj pripovijesti igraju ulogu Petra, koga sluškinja optu- 
žuje. O tome ni govora, kada je za njih rezervirana uloga Jude Iškar- 
jota, koji je Krista izdao za trideset srebrnjaka. 


»Približio se blagdan beskvasnih hljebova, koji se zove pasha; i 
tražili su veliki svećenici i književnici, kako bi Isusa ubili, ali su se 
bojali naroda. A sotona uđe u Judu, koji se zvao Iškarjot, koji je bio 
jedan od broja dvanaestorice. I otišavši govori sa velikim svećenicima 
i sa nadstojnicima hrama, kako će im ga izdati. I obradovaše se i ugo- 
voriše, da će mu dati novaca. I on se zavjeri. I tražio je zgodu, da im 
ga preda tajno od naroda.« (Luka, 22., 1.—6.). 

»Dok je on još govorio, evo svjetine; i jedan od dvanaestorice, koji 
se zvao Juda, išao je pred njima, i pristupi k Isusu, da ga poljubi. A 

Isus mu reče: Juda, poljupcem izdaješ Sina čovječjega?« (Luka, 22., 
47.—48.). 

»Tada vidjevši Juda, izdajica njegov, da ga osudiše, raskaje se 
i povrati trideset srebrnika glavarima svećeničkim i starješinama, gavo- 
reći: Sagriješio sam, izdavši krv nedužnu. A oni rekoše: što mi marimo 
za to. To je tvoja stvar. I bacivši srebrnike u hram, iziđe i otiđe te se 
objesi.« (Mat. 27., 3.—6.). 


Dokaz: 


»Ovogodišnji dan svoje borbe, Prvi Maj, dočekuje radnička klasa 
cijeloga svijeta pod znakom najveće opasnosti novoga imperijalisti- 
čkoga rata i novog razbojničkog napadaja na svoju jedinu domo- 
vinu, Sovjetski Savez«.« (Iz letka K. P. J., od 1. V. 1955.). 


HEINRICH KLEIST, smušeni prikaz, u kojem je među ostalim 
napisano, da su »Bogovićev Matija Gubec i Šenoina Seljačka buna« — 
»bijedni i žalosni diletaniski pokušaji« (dakako, jer ih nije napisao 
gospodin Krleža!). 


STEFAN GEORGE. Iz toga »eseja« doznajemo točnu definiciju 
riječi:... riječi, koja nije ništa drugo nego glas mesa, tijela, zemlje, 
4 životinje, jučer još repate, a danas sa zlatnim zubalom, zvijeri krvo- 
ločne...« Stefan George je »tipičan dekadent«,  »bogati dekorater 
fraze«, »kompilator«!? 


JAKOB WASSERMANN, esej s vrlo _ mnogo autobiografskih 
oznaka, u kojem Krleža daje dio svoga najintimnijega bića. Na pr.: 


»Umro je Jakob UWassermann (Miroslav Krleža), romancier po 
zanimanju,  najtipičniji predstavnik književnika centralno-evropskog, 
koji piše zabavne romane, svim nakladnicima tako dragu robu, koja ne 
donosi samo slavu nego i automobile, ljetnikovce, ogromne dobitke, 
književnu pobjedu...« — »Biti književni vatrogasac, kretati se po 
svijetu sa svijetlim kacigama i crvenim konjskim repovima uz pleh- 
muziku svoga nakladnika (»Minerve«, »Orbisa«), to još uvijek ne znači 
biti umjetnikom, ali je unosno.« — »Književnost (M. Krleže) ...danas 
laže i vara i krivotvori i zarađuje kao sajamska opica, uz dosadnu dreku 
štampe ... evropska beletristika (uračunavši Krležinu), nije nego zbirka 
najraznoličnijih smicalica, loše duhovitosti, glasnih efekata... naj- 
bestidnija opereta... devedeset posto uvreda za svaku pozitivnu knji- 
ževnu vrijednost«. 

U ovoj dirljivoj ispovijedi, Krleža je pokazao doista rijetku 
iskrenost, kakova inače kod njega nije uobičajena! 


LJUDI PUTUJU — neinteresantna reportaža nekog Krležinog 
hodočasničkog putovanja prema Beogradu i — Šapcu, 


DRAGUTIN DOMJANIĆ, neukusno ruganje pjesniku, koji se po 
Krleži javio u »neredu provincijalne književne zaostalosti«!? 

MILOŠ CRNJANSKI O RATU, odgovor integralnom ratniku 
Crnjanskom, koji je napisao, da je rat »veličanstven«, 


RAZGOVOR O MATERIJALIZMU, između grofa Coudenhove- 
Kalergi i Pomidora (M. Krleže), koji »spada u krug onih diderotskih 
brbljavaca, kojima rušta na svijetu nije tako ozbiljno te ne bi za volju 
astinoljubive duhovitosti (koju bi g. dr. Arthur Schneider u stilu Dix- 
Huitičma nazvao prpošnom) izvrnuli na glavu i mnogo dublje i ozbilj- 
nije 1 stvari nego Što su ove o kojima je riječ.« 


LUNAČARSKI, članak, koji je sintetizirana zbunjenost. Tu nas 
gospodin Krleža, novo otkriveni filozof dubokoumno uči, da je »Luna- 
čarski oduševljeni  propagandista takozvanog kritičkog  realizma.« 
(str. 177.) i da je on »vitalista« (str. 178.), jer je »naglašavao vitali- 
stičko značenje umjetnosti«. 

Što je kritički realizam? 

»Der kritische Realismus ohne metaphysische Unterbauung, wie 
ihn etwa Kulpe und seine Schiller, z. B. Messer, vertreten, steht auf 


der Grenze zwischen erkenninistheoret. Idealismus u. erkenntnistheoret. 
Realismus« (Der Grosse Brockhaus XU., str. 4835). 


Što je vitalizam? 
»Vitalismus (von lat. vita-Leben), in der Biologie die Lehre von 


der Eigengesetzlichkeit der Lebensvorginge«. (Der Grosse Brockhaus, 
KIX., str. 616.). 


Što je zastupao Lunačarski? On je bio: 


1. »uvjeren da su zakoni ljudske logike isključivo samo zakoni 
ljudske moždane strukture i da su isključivo specifične energije naših 
osjećajnih organa razlogom razlike između kantovskih kategorija kvan- 
titeta : kvaliteta«. | 

2. uvjeren »da psihologija izvire iz fizike«, dakle »psihofizik«. 


Lunačarski je po tome bio psihofizički paralelist i empiriokriticist 
(pristaša filozofije čistoga iskustva!). Vitalizam je pak najekstremnija 
protivnost i suprotnost psihofizičkom paralelizmu (naročito neovita- 
dizam), a kritički realizam izričita suprotnost empiriokriticizmu!!! 

Svoje neznanje logike upotpunjuje Krleža svojim neznanjem filo- 
zofije. Ali to nije samo neznanje, nego to je i ignorancija, kada netko 
napiše za Lunačarskoga da je »vitalist i kritički realist«. To je isto 
tako, kad bih na primjer ja napisao, da je Krleža nacionalistički ideo- 
log! Znam, da je teško razumjeti se u filozofiju, pogotovo, kad se taj 
predmet ne uči niti u Ludoviceumu, niti u kadetskoj školi u Pečuhu, 
ali mnogo je bolje ne pačati se u stvari, koje čovjek ne razumije, nego 
pisati tako očajne besmislice, kao što to na primjer čini gospodin Mi- 
roslav Krleža. 


HERMANN BAHR, krležijansko naklapanje o srednjem vijeku, 
»tom čudnom apokaliptičkom jahaču, koji kao furija sije smrt nad 

našom civilizacijom već osam stotina godina«(?), o »slaboumnouzruja- 
nim ljudskim žlijezdama, neobično sličnim dvopapkarskim i pasjim«, o 
»dvopapkarskoj lijenosti duha ljudskoga«, o Bahru kao »neozbiljnom 
brbljavcu«, koji je »podlegao toj varavoj jagmi za neposrednim uspje- 
hom, pišući za pljesak«. (Rugala se sova sjenici). 


U SPOMEN ADOLFA LOOSA, tu doznajemo za Loosa najka- 
rakterističniju osebinu, »đa se bunio protiv špinata na zafrigu, odušev- 
ljavao se sredozemnomorskom kuhinjom i uzrujavao se zbog pasjih 
glava na srebrnim batinama bečkih tamničara i kancelista...« i t. d. 


TUMAČ IMENA I POJMOVA 


sastavljen je površno i neobjektivno. Nekoliko primjera! Za Krležu je: 


BERDJAJEV, »pisac savršeno mutan, eklektik, bez svog vlastitog, ori- 
ginalnog lica. Subjektivist bez subjekta?« Dokazali smo, da go- 
spodin Krleža nema pojma o filozofiji i jasno je, da su mu i su- 
dovi o filozofu Berdjajevu neispravni. 


GENOVEVA SVETA, »slika u Panthćonu (ulaznina dva franka)!« — 
Tu se vidi, kako Krleža napiše bilo šta. Ulaznina u Panthćon nije 
dva, nego jedan franak; u nedjelje, svetke i četvrtak poslije podne 

besplatan ulaz (ponedjeljkom zatvoreno)! (Isp. Les Guides Bleus, 
Le Panthćon str. 202.). 


HOFMANNSTAHL HUGO VON, »bečki poet, dekadent, snob, plemić, 
ratnik, oficir, austrijanac, prijatelj H. Bahra i njegov istomišlje- 
nik, lirik koji je počeo s lijebim talentom i bio nada čitave jedne 
generacije, ali je zatajio.« (Sve kao i M. Krleža, s tom razlikom, 
da Krleža nije bečki poet, da nije prijatelj Hermanna Bahra i da 
još nije umro!). 


MATERIJALIZAM:  »Materijalističko (hiljadugodišnje) iskustvo uči 
čovjeka, da je materija određena i neodređena, da je sastavljena 
i jednostavna, razvrstana a ipak jedinstveno cjelovita, podijeljena 
i nepodijeljena, lična i bezlična isto tako kao izmjeriva i neizmje- 
riva, obrazloživa i slučajna«. — Ne baš odviše jasno, što nije ni 
čudo, ako uzmemo u obzir Krležino neznanje filozofije. To isto 
hiljadugodišnje iskustvo uči nas, da nešto ne može u isti čas biti 
bijelo i crno, sastavljeno i rastavljeno, lično i bezlično, u isti čas 
na dva mjesta, a Krleža nas hoće o nečem takovom uvjeriti! 


OSSENDOVSKI FERDINAND, — »lažljivost njegovih azijatskih puto- 
Pisa je potpuno dokazana« — veli Krleža. Istim pravom mogao 
bih ja reći: »plagiranje u Krležinim djelima je potpuno dokazano«, 
ali to nemam pravo reći, dok mu to doista nijesam nečim dokazao. 
Ali mogu reći, Krleža nema pojma o filozofiji, pa ipak piše o 
njoj, jer sam to doista i dokazao. 

VERBUCZY ISTVAN«, (1458.—1541.) »autor pravnog kodeksa »Tri- 
partitum«, sankcionisana — po Krleži — 1514.« Sve to ne stoji. 
V. se rodio oko 1460., a umro je 1542. Zakonski zbornik »Tripar- 
titum nije uopće nikada sankcioniran, već samo g. 1514. predložen 
staležima, ali ga kralj nije providio pečatom, niti ga je razaslao 
županijama na proglašenje. »Tripartitum« je na čitavom području 
Hrv. ug. drž. zajednice (osim Sedmogradske od 1691.) privatno- 


pravna zbirka. — I opet, tipična krležovska površnost, koja na 
svoju ruku sankcionira zakone, koji uopće nikada nisu sankcio- 
nirani. 


Krležina knjiga »Evropa danas« puna je svako- 
vrsnih pogrešaka, neistina, obmanjivanja i stoga bi pogrije- 
šio svatko, tko bi je kupio. Uz čangrizavo klafranje gospo- 
dina Krleže, uz mnogo riječi i fraza, koje ništa ne znače, uz 
brbljarije, koje Krleža obilno sipa kao kakva stara histe- 
rična usidjelica, uz dosadna naklapanja o babama i o striče- 
vima, — uz sve te marksističke tračeve, nema u knjizi ništa 
zanimivo, ništa originalno. Zbirka loših viceva, neduhovitih 
bajki i slabih članaka, prepisanih odnosno preštampanih iz 
različnih listova, to je to najnovije remek-djelo »na jb o- 
ljegdanašnjeg predstavnika hrvatske knji- 
ževnosti« — gospodina Krleže. 


Živimo u doba malo čudno i neobično, kada su libido 
i seksus najaktivniji pokretač gospodskoga i salonskog mar- 
ksizma, kada su W. C.-i sveučilišne biblioteke najprikladnije 
sredstvo crvene propagande, prepuni natpisa kao »živjela 
sovjetska Rusija« (s neizbježivim dodatkom: u zahodu) i 
kada kao »revolucionarci« nastupaju na pozornicu bivši 
urednici »Vihora«, bivši stipendisti Presbiroa i či- 
novnici »Sava« agencija, saradnici »Riječi« i _»Slo- 
bodne Tribune«, profesori, državni činovnici, Vase, 
Stevani, sinovi iz »boljih obitelji«, vlasnici kuća, tvornica, 
veletrgovina i veleposjeda. Dijalektički materijalizam, sa- 
vršenu podvalu jednog običnog tandlera i dijalektičku me- 
todu, koja je elastična kao američka guma, (jer se dade 
tumačiti na različne načine!), najveći falsifikat, koji je ikada 
postojao, prihvaćaju danas gospodska djeca, zagrebački sno- 
bovi i dangube i oduševljavaju se tom uspjelom varkom. 


U Leninovom mauzoleju u Moskvi nalazi se u stakle- 
nom sanduku žuta, balzamirana Leninova mumija. Lenin, 
iako mrtav, onako žut i ružan »i daljeagitirairadi 
u interesu svoje partije poslije svoje vla- 
stite smrti« (M. K.). Stvoren je »industrijalizo- 
vani kult mrtvoga Lenina (M. K.). Mumije 
agitiraju za komunizam! 

Miživimo uvijeku mumija. Jedna, Tutanka- 
menova, mumija ubija svoje oskvrnitelje. Druga, isto tako» 
voštano žuta, Leninova mumija, dala se na agitaciju za Ko- 
munističku Partiju. Svakako, da propaganda mumija daleko- 
zaostaje za propagandom jednoga Goebellsa, koji je — 
zasad barem — živ čovjek. Ali ipak, mumije hoće da po- 
kažu da nisu još posve mrtve, da se u njima još i dalje na- 
lazi klica životne snage. 


Kod nas agitiraju književne mumije! I Miroslav, # 
August, i Stevan, i Vaso, i Milan, i Irena, i Hasan, i Krsto, . 
i Mladen! 


SLAVA MUMIJAMA! 

Dr. J. HRENČEVIĆ: 
ESTETIKA I ETIKA U UMJETNOSTI 


Umjetnička djela su, kao proizvod talenata i genija, 
stvorena utjecajem različnih motiva. L'art pour Part i čisti 
momenti zanosa, pedagoško-kulturni i politički motivi, me- 
cenatski i merkantilistički utjecaji odrazuju se u djelima 
stvaraoca umjetnika. Promatrajući umjetnička djela, u 
vezi stim motivima, mnoge će nam suprotnosti, prejaka na- 
glašavanja i odviše širokogrudne slobode u formi i zamisli 
biti jasnije i pristupačnije. Jedino mjerodavne smjernice 
za prosuđivanje umjetnosti su ipak produbljena etičnost i 
estetičnost ljudske duše, — stečene kulturom ukusa i uzga- 
jane savješću. Fstetika i etičnost u umjetnosti biva često 
uništena najviše neukusnim, neopravdanim, nametljivim i 
sablažnjivim nuditetom, te se govori o ćudorednosti i ne- 
ćudorednosti u umjetnosti. Prikazivanje nekih fizioloških, 
te neobičnih anatomskih pojava i kretnja, a osobito način 
toga prikazivanja mogu povrijediti etička i estetska načela 
umjetnosti isto tako teško kao i antropomortiziranje živo- 
tinjskih fizičkih i fizioloških obilježja, instinkata i animalnih 
strasti životinja (život kentaura, nimfi i t. d.). U povijesti 
umjetnosti je moguće naći mnogo takvih nesuglasica s eti- 
kom i estetikom, a potanje obrađivanje tih pojava u umjet- 
nosti zahtijevalo bi opsežne poredbene studije, pače i čitave 
knjige. 

U asirskoj, egipatskoj, grčkoj i rimskoj umjetnosti na- 
ilazi se na prikazivanja nuditeta isticanjem seksualnih 
organa i ostalih sekundarnih spolnih obilježja, no najvećma 
je sve to simbolički izraženo u religijskim posvetama, za- 
vjetima, manifestacijama i uspomenama. Poznato je umjet- 
ničko prikazivanje lamaističkih božanstava, u poluživotinj- 
skim likovima u spajanju s čovječjim, a poznat je i kult fa- 
lusa primitivnih naroda kao i kult Prijapov kod Rimljana. 
Naći je dakako kod pomenutih naroda i prikaza čiste porno- 
grafije, no daleko rijeđe, nego li se to opaža u kasnijoj 
»kulturnoj« Evropi. Doduše kod Grka i Rimljana su na pr 
relijefi na žetonima i novcu javnih kuća upravo besramni 

Na naslovnim listovima i u inicijalima psaltira i bibi:,z 
u srednjem vijeku, naći je u smislu ornamentike i mora! - 

stičke ilustracije, obilje nuditeta i sličnih »realizama«, koji 
bi se gdjekada dali vrlo teško ispričati. Ornamentalni likovi 
na uglovima žljebova gotskih katedrala ranoga srednjeg 
vijeka pornografski su i neukusni, iako su im, po mišljenju 
historiografa, motivi bili daleko pedagoškiji i etičniji. Od- 
više realističnih i nudističkih scena nalazi se i na relijefima 
mnogih brončanih i drvenih portala ina katedralskim vratima 
kasnoga srednjega vijeka, te na mozaicima kupola. Ovaj 
naturalizam srednjega vijeka imao je u sebi zapravo mnogo 
moralne pedagogije, ironije i aluzija na razvrat, ali i pre- 
mnogo umjetničke slobode. Piktura i skulptura ozbiljnijih 
umjetničkih nastojanja romanskoga i gotskoga stila početka 
i sredine srednjega vijeka pretežno je vjerski kontempla- 
tivnoga karaktera, puna samostalne inspiracije i izravne re- 
ligioznosti. Romanske i gotske katedrale Burgundije, FEn- 
gleske, Poranja i sjeverne Italije i danas svojom veličan- 
stvenom krasotom živo svjedoče o tomu. Gotičke Madone 
trpe doduše od neukusnoga realizma dojenja djeteta Kri- 
sta, ali nijesu to nikako ni sjene onih neukusnosti najrani- 
jega srednjega vijeka. Zalutao je na pr. u katedralu u Pizzi, 
pod propovjedaonicu, herkulski klasicistički kip odviše iz- 
loženoga nuditeta, (»Snaga« od Pizana), a isto tako su u ka- 
pitele stupova katedrale u Mainzu ugruvani pravcati mito- 
loški kentauri. Posve je neukusno, i Sizifov je posao, nasto- 
jati da se ovakove pojave dovedu u sklad s pojmom krš- 
ćanskoga hrama. Asirski i egipatski bik u zidovima, porta- 
lima i pod svodovljem, a perzijski konji u kapitelima hra- 
mova, kao i živi posvećeni majmuni u indijskim hramovima, 
simboli su, pače i posvećeni subjekti, religija tih naroda, 
ali klasicistički nuditet sa svom svojom poganskom mitolo- 
gijom, ne može se uskladiti s pojmovima i predodžbama o 
Spiritualnom Bogu. Srednji vijek zaključuju slikari braća 
van Eyk svojom estetičnošću i originalnošću u crtanju i 
stikanju, u sadržaju i u namisli. Taj vijek je u glavnom ka- 
rakterističan svojom divnom i monumentalnom arhitektu- 
rom romanskoga i gotskoga stila, koji se ne će moći nad- 
visiti valjda nikada. 

Svršetkom 15. vijeka i u dobrom dijelu 16. vijeka, uskri- 
sivahu geniji antiku iz ostataka i muzeja, iz helenskog i rim- 
skog pjesništva i kipova. Oživješe prekrasni grčki stupovi i 
glavice, zabati i kariatide, u hladni mramor uklesavahu ki- 
pari renesanse smiješak antiknih bogova, heroja i tragičnih 
figura, a slikari renesanse obogaćivahu svoja platna i svo- 
dovlja monumentalnih građevina i likovima svetaca. Podi- 
Zzanjem mrtve antike i njenih mitoloških bića dosljedno je 
slijedilo obožavanje anatomske savršenosti ljudskog i živo- 
tinjskog tijela, t. j. kult nuditeta, koji je u petnaestom i 

šesnaestom vijeku: uzorak i cilj I'art pour larta. Adam i 
Eva na pr. od Rubensa, Rembrandta, Tizijana, Tintoretta 
zapravo su erotičnom pozom i ljepotom tijela — ljubavni 
par, a ne simbolički nosioci prve sreće raja, prve svoje 
krivnje i tragedije svoga pada. Osjeća se kroz savršenstvo 
formi odviše burkanja krvi na tim freskama i mramoru. Ma- 
done Renija, Rafaela, Rubensa, Tizijana, pa čak i Leonarda, 
vrijeđaju često dojam mističke pojave Bogorodice. Ana- 
tomske divote i raskoši je na mnogoj Madoni obilje, ali 
one božanske stigme vrlo malo. U fizionomiji Krista je s a- 
mo Leonardo da Vinci prikazao u posljednjoj ve- 
čeri duboku psihičku koncentraciju i sjetu. Mnogi lik Kri- 
stov pod kistom, dlijetom i u duborezu prikazao se kao 
skroz zemaljska fizionomija sa svim slabostima čovjeka. 
(Bellini, Murillo, Rubens, Veronese, Reni i t. d.) Mitologija 
renesanse i baroka u umjetnosti prosula je bezbroj jedva 
dosežnih uzora. Leonardov Bacchus i Leda jedva da su nu- 
distički naglašeni. Raffaelova Gallatea i »fabula Psyche« 
dosta uznemiruju svojim nametljivim pozama i jako na- 
glašenim nuditetom skladnost estetike. Michelangelovo me- 
so — muskulatura, pobuđuje u duši više osjećaj teške naiv- 
nosti, no njegove slike stropa i posljednji sud u Sikstinskoj 
kapeli preobiljem golotinja, doduše vrlo ozbiljnih namjera, 
upravo muče svetost hrama. Naprotiv Michelangelov Moj- 
sije jest zaista grandiozni izvanredno estetski glasnik Božji. 
Tizian, Giorgione, Palma Vecchio, a naročito Corregio za- 
odijevaju mitološka svoja djela sjajem antikne poezije i 
svojom originalnosti, genijalnosti i izvedbom tako, da im 
je ukus kritika-estete oprostio mnogi nuditet, koji je svo- 
jim odviše naglašenim realizmom, nagomilavanjem (Ru- 
bens), i erotičnošću sadržaja (Corregio: Danae — Tizian: 
Venus), teško nalazio kompromisa s estetikom, ako se etič- 
nost i predmjevala. No ne može se u ova dva vijeka u 
umjetnosti govoriti o neestetičnosti u tolikoj mjeri, da bi 
se moralo posumnjati u etičnost inicijative stvaraoca. Ovo 
se naročito može naglasiti o rijetkim nuditetima Direra. 
Kasni šesnaesti i sedamnaesti vijek karakteriziran je 
rascvatom arhitekture renesanse i baroka, a piktura je svo- 
jim ogromnim brojem velikana upravo u najvišem vrhuncu. 
Uz predivni barok i barokorenesans crkvi i katedrala 
Rima (Iv. Lateranski), Pariza (dom invalida), Londona (Sv. 
Pavao), veže se i kićeni t. zv. jezuitski barokni stil. I u ta 
dva vijeka je polet umjetnosti dao kršćanstvu sve najge- 
nijalnije, što je imao. U skulpturi veoma produktivni Tali- 
jan Bernini obiluje prekrasnim kipovima najdecentnijeg 
polunuditeta, a njegov savremenik Talijan Algardi u pre- 
divnom polurelijefu pokazuje (Leon I. i Atilla), kako se 

može figure i u ornatima, kao i kićenoj bojnoj opremi, pri- 
kazati anatomski savršeno. Posve je sigurno, da je zaodjeti 
nuditet anatomije osobito u skulpturama djelo najveće vje- 
štine i napora. Slikari ovoga doba pokazuju najbujnije va- 
rijante. Carraci je temperamentan i antičan, Reni po- 
visuje ljepotu ljudskog tijela i fizionomije do kulminacije, 
Veronese i Giordano su dekorativni i patetični, Tiepolo 
je raskošan, Tintoretto je dinamičan i blještav, el 
Greco novotar »modernista«, Velasquez najveći mani- 
rik, Murillo slikar, pjesnik Madona, andjelića i bijedne 
djece, a Van Dyck pictor nobilis et regius. Ovu zaista ve- 
lebnu plejadu zaključuju nenatkriljivi, svestrani, prebogati 
i silni Rubens sa Rembrandtom, ljubiteljem dubo- 
kih i tamnih sjena, umjetnikom realističke i ironičke nuj- 
nosti — umjetnikom originalnosti. Posvuda u djelima po- 
menutih velikana nalazimo nudizma, negdje gotovo tipičnog 
za autora (Carraci, Poussin, Rubens), no o zlonamjernosti 
roga nudizma se očito još ne može govoriti. Teško je na pr. 
Rubensu, čovjeku vrlo inteligentnom i čvrstih etičko estet- 
stih načela, imputirati zlonamjerne pedagoško-estetske in- 
tencije, iako je on to nesretno meso svojim genijalnim 
kistom eksponirao oku stručnjaka i laika. 


Barokno-renesansni i strogo grčko-rimski neoklasici- 
zam 17. i 18. stoljeća, zabliještio je svojom izvanrednom 
imitacijom antikne arhitekture u Engleskoj (brit. muzej), 
Francuskoj i t. d. Slikari neoklasici Houdon i Prouthon, ro- 
mantici David i Fragonard, te ironički, satirički i sarka- 
stički moralista G o y a tipični su predstavnici početka jedne 
teške krize — početka traženja novih puteva u umjetnosti. 
Goya kao najjači među njima drastičan je i verističan, pa 
da postigne satirički efekt, ne respektira mnogo estetiku. 


Gotika je još jednoć krasno zabljesnula (Votivkirche) 
u Beču i (parlament) u Londonu, da ustupi mjesto deka- 
dentnom empiru i biedermeieru. Tu i tamo zablisne po koji 
neohelenizam u arhitekturi, a u pikturi se poput žuđenih 
oaza, u ranom 19. stoljeću, pojavljuju romantik Overbeck i 
novotar u finesi crteža, kompozicije i ideje Cornelius, te 
realista panteističke inklinacije Max Klinger. U skulpturi 
je impresionista Francuz Rodin podao jako revolucio- 
narno obilježje izbjegavanjem glatkoće i dotjeranosti ana- 
tomskih formi, a napose odbojnim grubim nuditetima (La 
Sphynge), — ostavljajući mnoge tek naznačene skulptor- 
ske gromade inteligenciji promatrača, da filozofira sam 
o zamisli umjetnika. Nijemac Corinth, jedan od osni- 
vača secesije, jaki je impresionista sa socijalnim pointama. 
Bocklin i Stuck razvijaju jaku antiknu, gotovo divlju ero- 

tiku, koja se dakako odrazuje i u poeziji anakreontike. U 
ovome se dakle razdoblju opažaju očita prekidanja s t. zv. 
konzervstivizmom u etici i estetici umjetnosti, umjetnik 
izlazi iz ateliera i uči, polemizira, demonstrira, ironizira 
(Klinger: Raspeće Krista), revolucionira, (Corinth: Umor- 
stvo) i demoralizira (Putz Leo: Wundergarten — Stuck: 
Kentaurpaar), umjetnik postaje agresivni kulturkampfer. 
Nuditet u ovom periodu služi kao najjači elemenat za ova- 
kovu misiju umjetnosti. pa je istaknut do ogavnosti, do 
pornografije. U ostalom, oznaka te periode ne može začu- 
diti, kad je ovo period jake dekadanse umjetnosti u moral- 
nom i materijalnom smislu. Expresionizam je tek naslući- 
vanje formi i karikatura zlatnoga reza i kanona, a isto tako 
i Picassov i Apollinarrov kubizam uz posve ludi futuri- 
zam, negacija su svake umjetnosti. Tu nema etike i este- 
tike — to je potpuna zabluda u traženju novih puteva 
umjetnosti. 

Estetskoj je kritici moguće podvrći umjetnička djela 
samo onda, ako je jasno, imade li umjetnost odnosno umjet- 
nik vis A vis laika, znanosti, morala i kulture uopće još i 
nekih dužnosti. Da li su motivi i ciljevi stvaranja l'art pour 
Vartizam, ili su to neke određene maksime etičkog, estet- 
skog, pedagoškog karaktera. Čim umjetnik skicira svoju za: 
misao, oživljuje bojom, urezuje u drvo i kleše u kamenu — 
već je dao ideju — dao je predmet promatranja, kritizira- 
nja, studij i užitak čist ili sablažnjiv. On je započeo utje- 
cati na ljude. Zato je umjetnik vezan na etiku i estetiku 
stvaranja, on je i filozof i pjesnik, moralista i politik, on je 
i socijalni propagator i demonstrant. Teško je odrediti u 
umjetnosti granice ćudorednog i estetskog, te nećudorednog 
i neestetskog. No ne slijedi, da nema kriterija, finih etičko- 
estetskih instikata, koji dirigira promatranje, studij, kriti- 
ziranje i užitak umjetnosti. Zdrav etičko-estetski ukus odbit 
će svaku bolesnu pornografsku misao, — a isto tako će o 
sladunjavosti (Rubens), surovosti (Rodin: La sphynge), je- 
zovitosti (Kokoška: Mord — Goya: Umorstvo), t. zv. ga- 
lantnosti (Rubens: Liebesgarten), ogavnosti (Putz: Wunder- 
garten), dati ispravan sud. Umjetnik ne može stvarati samo 
Za sebe, ludo je tvrditi, da samo umjetnik može sliku zami- 
sliti, razumijevati, kritizirati je i uživati u njoj. Po tome bi 
umjetnost bila samo svojina nekoliko njih odabranih, dok 
već na pr. sam pojam slavičnosti umjetnika uključuje nadu 
za povoljno razumijevanja i kritiziranje laika u umjetnosti. 
Svaka duša s razvijenom čežnjom za umjetnošću imade pravo 
vinuti se do carstva talenata i genija, da se naužije, — a 
dužnost je genija i talenata, da to carstvo čuvaju čistim od 
korova neetičnosti i neestetičnosti. 

ZLATKO MILKOVIĆ: 
ŽIVOT I MATERIJA 


Teorije mehanizacije imehanizacija 

teorija. 

Moguće u niti jednoj grani nauke nije bilo toliko opreč- 
nih i posvema suprotnih struja i tumačenja, kao što je to 
slučaj s biologijom. Svaki učenjak, koji je stekao bilo ka- 
kovo ime pred svjetskim forumom, stvara svoje teorije, po- 
stavlja hipoteze, na vlastiti način tumači život i prilazi 
s druge strane njegovom rješavanju. Upravo ta činjenica, 
da se životu može prilaziti s neizmjerno mnogo različitih 
strana, uzrokom je, da imade toliko različitih hipoteza i 
teorija o njemu. Mi život možemo rasčlaniti na bezbroj 
komponenata, možemo ga tumačiti i analizirati pomoću ke- 
mije, fizike, mehanike i t. d., ali niti kemijom, niti fizi- 
kom, niti mehanikom ne možemo doći do konačnoga rezul- 
tata i uvidjeti pravu bit života. Mi možemo na takav način 
razumjeti samo stanovite životne procese, vidjeti »poslje- 
dice« života, ali ne »uzroke«. 


Ne znam, da li se u ovome slučaju može govoriti o 
»uzrocima« ili o »uzroku«. Koliko se može zaključiti i logi- 
kom doći u što znatniju blizinu tome pitanju, mislim, da bi 
prije moralo odgovarati ono prvo. Razumjeti i shvatiti ži- 
vot može se samo u tome slučaju, ako se upoznaju bar do- 
nekle komponente, iz kojih je on sastavljen. To nije ni 
tvar, niti neko materijalno tijelo. Materija je samo nosioc 
života, ali ne i život sam. Isto je tako i bakrena žica samo 
vodič električne struje, a ne elektriciteta sama. Mi prema 
tome život ne možemo identificirati sa živom materijom, 
jer kada mi tu materiju rasčlanimo na sve njene kompo- 
nente, kada je razbijemo i rastavimo na toliko dijelova iz 
koliko je sastavljena, ostaje nam još uvijek neriješeno pi- 
tanje: što je život?! 

Mehanisti prilaze životu kao materiji, vitalisti vide u 
životu djelovanje jedne posebne sile (vis vitalis). I jedna 
i druga strana imade i svoje prednosti i nedostatke. Dok 
mehanistima moramo zahvaliti mnogu točnu i zlata vri- 
jednu analizu žive supstance, vitalisti na čelu s Drieschom 

zadiru dublje u samu bit života. Nedostatci se također mogu 
pripisati i jednima i drugima. Mehanisti svojim strogo ma- 
terijalističkim i mehanističkim teorijama moraju ustuknuti 
već kod prvoga malo dubljeg zadiranja u problem života i 
uskratiti nam svaki odgovor, ako ne žele da svojim vlasti- 
tim riječima pobijaju sebe i svoje mehanističko shvaćanje, 
a vitalisti se nalaze _ u stalnoj opasnosti, da iz biološkoga 
promatranja stvari pređu na područje čiste filozofije. 


Moguće se najviše tome problemu približio Hans 
Driesch. Njegovu »entelehiju« mnogi mehanisti shvaćaju 
mnogo ozbiljnije, nego li su je shvaćali u prvim njegovim 
nastojanjima oko njene popularizacije. 


U najnovije su doba pravljeni pokusi, da se konačno 
riješi pitanje o stvarnoj razlici između žive i mrtve tvari. 
Bjelančevine, kao nosioci životnih svojstava, u mrtvoj pri- 
rodi nisu poznate. Što su to bjelančevine? Njihov kemijski 
sastav ubrzo je upoznat; one su sastavljene iz samih po- 
znatih elemenata, kojih imade na pretek u prirodi i nijesu 
rijetki ni u mrtvoj tvari. Jedina njihova sposobnost bila bi 
u tome, što su to visokomolekularni spojevi, koji su uglav- 
nom vezani na živu supstancu. Živa tvar imade uvijek alka- 
ličnu ili neutralnu reakciju, a mrtva kiselu. Bjelančevine, 
koje u živoj tvari stvaraju vrlo labilne, atomne komplekse, 
ukrućuju se u mrtvoj. 


Već malo dijete znade, da se u živoj tvari zbivaju ne- 
prestane promjene, izmjene tvari, pa Max Werworn kaže:!) 


»Kako izmjena tvari stvara pravi proces života, uvje- 
rava nas bez dalnjega, da život počiva direkte na eksisten- 
Ciji ovih labilnih atomnih kompleksa.« 


Verworn, jedan od glavnim vođa mehanista, koji je go- 
tovo cijeli svoj život posvetio proučavanju »mehanizacije 
života«, kuša nam život rastumačiti kao produkt raznih fi- 
zikalno-kemijskih procesa. Za njega je »život u matematič- 
kom smislu funkcija zemaljskoga razvitka.«) 


Zaustavit ćemo se malo i kritički razmotriti nekoja 
glavna Verwornova zapažanja o mehanizaciji života. Na 
stranici 342. on je izrekao rečenicu, koju bi punim pravom 
mogli nazvati sentencom ne samo njegova djela, već cjelo- 
kupne mehanističke teorije. Kaže: 


»Svijetne poznajecilja zakojimbistre- 





1) Max Verworn: Allgemeine Physiologie. — Ein Grundriss der 
Lehre von Leben. — 1909. 
2) ibid. 

mio, ovdje postoji samo vječni razvoj, t. j. 
promjenabezkraja.« 


- 


Sav život koncentriran je u staničnom soku — plazmi 
_— ito je pravi nosioc života. Za razliku od mrtve tvari, 
živa se tvar kreće, raste, razmnaža se, reagira na podražaje 
iz vanjskog svijeta — dakle osjeća — i na taj se način ma- 
nifestira njen život. Tražiti bitnu razliku između mrtve i 
žive supstance, znači, tražiti je upravo ovdje, u tim manife- 
stacijama života. Ako se život smatra kao tvar, materija, a 
ne kao sila, koja se ne da i ne može rasčlaniti na razne kom- 
ponente, onda bi se te iste pojave, koje su specifične za ži- 
vot morale zapažati i na mrtvoj tvari, kada dolazi u iste 
okolnosti, u kojima se nalazi i živa tvar. Međutim, nitko do 
sada nije mogao ustvrditi niti dokazati, da mrtva tvar može 
hodati, rasti, razmnažati se i — što više, osjećati! 


Mnogi su mehanisti pravili pokuse, pomoću kojih su . 
htjeli dokazati, da u živome svijetu vladaju samo meha- 
nički, fizički i kemijski odnosi. Klasičan slučaj nalazimo u 
Gadovim pokusima o kretanju amebe. Ameba je naj- 
jednostavnije živo biće, samo grudica žive tvari, plazme, 
bez stalnog oblika, koja se kreće na taj način, da u želje- 
nom pravcu pušta lažne nožice (pseudopodije), dok se na 
drugom kraju uvlači i na taj se način pomiče naprijed. Me- 
hanisti takovo plaženje tumače posvema fizikalnim nači- 
nom. Uslijed kohezije atomnih čestica, nejednake gustoće 
vode u kojoj ameba živi i napetosti na površini, dolazi do 
naje Da dokažu svoju tvrdnju, Gad je izveo slijedeći 
pokus: 


On je u slabo alkaličnu otopinu kanuo kaplju ulja i ta 
se kaplja ulja počela gibati točno po načinu amebe. Ispru- 
žala je »pseudopodije«, pomicala se naprijed i poprimala 
sve moguće oblike, kao što ih na svojim putovanjima po 
kaplji vode poprima i živa ameba. To bi bio jedan prividni 
»dokaz« za teoriju mehanizacije živih bića. 


Ja sam ponovio taj pokus. U 33% natrijevu lužinu i ka- 
lijevoga jodida stavljao sam kap ulja (koštanog, cedrovog 
i klinčacovog, koji su različite gustoće) i promatrao, što se 
zbiva. I doista, ponajprije okrugla kaplja ulja, izbočila se 
na jednome svome kraju, pružila naprijed svoj »pseudo- 
podij« i pomakla se s mjesta. Da mogu bolje promatrati gi- 
banje ulja, stavio sam poslije u njega malo neutralnoga 
crvenila (Neutralrot) i mogao na taj način točno proma- 
trati gibanje kaplje ulja. Ta se gibala i pomicala, rasla i ši- 
rila, a netopive čestice neutralnoga crvenila hrlile su iz cen- 

truma na periferiju i razlijevale se dalje lužinom. Ako sam 
dodao s jedne strane kar destilirane vode. da se lužina s to 
strane razredila 1 dobila manju specifičnu gustocu. kanplia 
ulja je odmah ispružila svoj »nseudopodij« na tu stranu, 
počela se pomicati spram Tazrijeđenoca dijela lužine i če- 
stice neutralnog crvenila nahrupe na tu stranu. 


Što se zbilo? Kohezija. Fizikalni zakon. Stremlienie. da 
se ponovno uspostavi Tavnovjesje između napetosti povr: 
šine i gustoće otopine. 

Ali zar je ta kaplja cedrovog. koštanog. odnosno klin- 
čacovog ulja oživjela tim pokretanjem? Može li se ono na- 
Zvati živim i staviti uz bok amebi? 

Jedan drugi pokus — vrlo jednostavan i lak — dat će 
nam odgovor na to pitanje. Ali sada pokus s amebom. Na 
mikroskopskom stakalcu ameba se u kaplji vode pomiče na 
sve strane. Pruža pseudopodije lijevo i desno, naprijed i 
natrag, prilazi sićušnim algama, obuhvati ih svojim sluzavim 
tjelešcem, da ih probavi i poslije izbaci iz sebe, stane, kao 
da premišlja kuda će, pa se opet stane kretati. Tada — mali 
udarac prstom na mikroskopsko stakalce. Malena grudica 
plazme naglo se skupi u kuglu i stane. Jedno vrijeme ostane 
nepomična i skupljena u kuglu. Tada, ako se udarac više ne 
opetuje, ponovno oprezno ispruži pseudopodij i otplazi 
dalje. 

Dakle? Ameba je osjetila udarac, reagirala na njegu. 
Kaplja mrtvoga ulja ne osjeća udarac i ne rcagira na njega. 


Naovakovoj pojavirazbijajusesveteo 
rije mehanista. Povlačenje paralela između funkcija 
žive i mrtve tvari išlo je do apsurda. Sam Verworn, kao 
krajni mehanista, morao ih je na najodlučniji način pobi. 
jati, kao što je pobio i Folovu hipotezu o sličnosti između 
figura u stanici za vrijeme diobe s magnetskim silnicama. 


U današnje doba teorija mehanista je mnogo izgubila 
. na značenju. Čitava legija učenjaka bacila se na drugo po- 
dručje, gdje istražuju pravu bit života. Već Schopenhauer 
promatra materiju kao pojavu, objektivaciju »općenite vo 
lje za život« (»allgemeinen Willens zum Lebena); njena bit 
je »djelovanje« (»Wirken«). 


Materija je samo nosioc živih svojstava. »Niti Jedna 
materija ne djeluje kao takova; sva djelovanja Vaki mi 
dakle djelovanja imaterijalnih snagu, iz kojil 
se ona sastoji.« (A. Weisshaupt). 


Mehanizam života početkom ovoga stoljeća zagrezao Je 
predaleko. Materija je postala za njih prva i posljednja 
P=: 

stvar na svijetu. pravo božanstvo, u kojem su sjedinjena 
&va pitanja i odgovori. Poslije Ernsta Haeckela, ta se grana 
razvila do maksimuma svojeg opstanka, same nove teorije 
vrcale su jedna za drugom, mehanički se stvarale i dovele 
do posvemašnje mehanizacije teorija u prirodnim znano- 
stima. Ali i ovdje se pokazalo kao ispravnim, da je svaki 
negativan ili nikakav odgovor ipak odgovor, koji imade iz- 
vjesne vrijednosti u sebi. 

Među mehanističkim otkrićima imade ih mnogo i mno- 
go, koji su upravo od neprocjenjive važnosti za nauku; isto 
tako, kao što je alkimizam u srednjem vijeku donio mnoga 
važna otkrića za razvoj moderne kemije i medicine, tako je 
1 mehanistička metoda promatranja dala nekoliko dragocje- 
nih podataka, ali nam nije mogla pružiti odgovor na pita- 
nje »što je život«, već je vrludala u labirintu teških pro- 
blema i istom se vitalističko shvaćanje života približilo ko- 
načnom odgovoru na to pitanje. 


Cres 

KAMILO KRIŽANIĆ: 
MRTVI GRADOVI 


Jedan možda tek površan pogled u današnjicu naših 
provincijskih gradova pokazuje poraznu liniju, koja se 
vuče od devetstočetrnaeste i rapidno raste u naše vrijeme. 
Ono predratno doba, značilo je za ove gradove društvenu, 
kulturnu i političku plimu, a sva njihova romantička deko- 
racija nosila je u sebi težnju, da produži sve one tradicije, 
koje su u ovakovim malim gradovima nagomilane. Gradovi 
nestale vlastele, starih muzeja i solidno građenih graničar- 
skih stražarnica, koji su nekad sa svojih dvadesetak dru- 
štava, gradskim gardama i glazbom dočekivali posjete viso- 
kih gostiju, završili su svoj život i uspon u jednom teškom 
zapadu. Bivši lovorni vijenci leže na velikom grobištu ne- 
kadašnje slave, a stara generacija, koja je »na krilih slave« 
letila zajedno s pučkim svečanostima, stotinama lampiona, 
poveljama i škrinjama, zgrozila se nad paradoksom da- 
našnjice. 

Još je jedamput djelovala ta stara garda noseći u ruci 
zastavu protiv Khuenu (koliko je razlike bilo kod seljaka iz 
Zaprešića i kod zagrepčana!), nosila je na rukama koalicijo- 
naše, koji su u svom oportunističkom mentalitetu uživali 
na sjajnim banketima i zdravicama. Vodenkasta politika je 
prijala burnim nastupima u ovakovim manjim gradovima, 
gdje je jedan »abzug« značio vrhunac protesta protiv ma- 
džarske hegemonije. 

Nastup sela u politički život popratili su ovi manji gra- 
dovi s bezbrižnim smijehom, Radić je smatran za običnoga 
puntara, jer se ne će da vozi madžarskim željeznicama, pre- 
pire se s kondukterima i dokazuje, da je hrvatski jezik 
ravnopravan s madžarskim. »Ne možeš se s rogatim bosti«, 
to je bilo stvarno mišljenje gradsko i svaki protest bio je 
upravo stidljiv. Selo je živjelo drukčije. Ono je moralo da 
oplače svoje najbolje, za koje nije mogla da pomaže ni 
molbenica gospodina advokata iz grada, žene su zamijenile 
muškarce, djeca su se privikavala radu. Postojalo je selo 
sve praznije (grobovi od Taškenta do Piave), no »živa ri- 
ječ« je putovala iz duše u dušu. Majke uvijene u crno, žene 
zaplakanih očiju, djeca bez hranitelja, sve je bilo jedan ža- 

lobni spomenik, no polja su opet zelenila, zemlja rodila, a 
stara nakrivljena kućica ostala dragi dom. Selo je živjelo 
daleko od parada, od svečanosnih odbora i dobrotvornih 
zabava. U brizi, dok plug nije izorao sve brazde, u teškim 
noćima, čekalo je očeve da se vrate k svome plugu. A rasla 
je nova generacija, rođena pod znakom žulja i briga, koja 
je zamijenila mrtve očeve. 

Rasklimali se i gradski grbovi, opustjele ulice, i tamo 
je jedna generacija onih »nižih« ostavila kosti po razboji- 
štu, nastala je praznina, prekinut je kontinuitet u djelova- 
nju društvenom, političkom i kulturnom. Generacija, koja 
je nastajala nošena talasima sumnje u sebe, vihorima kul- 
turnoga eklekticizma i pabirčenja, žalosno je prišla da na- 
stavi rad prijašnjih. Rasplinule su se iluzije o kulturnom 
vodstvu grada, parade postale sve jednoličnije i rasla spo- 
znaja o suvišnosti dosadašnjega gledanja. U metežu svih 
nezvanih i zvanih, u krici svih odgovornih i neodgovornih, 
slomila je nova generacija »krila slave«, spustila se s onih 
čardaka, ptica i zidina gradskih grbova na zemlju i ne- 
moćno zastala s velikim upitnikom: kuda? 

Neki su produžili pučke svečanosti, bengalsku vatru i 
luku sreće, drugi opet nemoćno i očajno prokleli grobove 
staraca i povukli se sami u sebe. Jesen dolazi svaki puta 
 tužnije nad gradove. S punom umornošću nad svim doga- 
dajima. I gradovi već nemaju vremena ni duha da registri- 
raju suvremeno zbivanje. Muzeji starine postaju sve veći, 
groblja sve šira. Prašne zastave i škrinje sumnjaju u smi- 
jeh sunčev nad gradom, a generacije umiru s grčevitim usna- 
ma i neispunjene misije. 

Tamo na gradskim svršecima, gdje stražare jablanovi 
polumrtvo i tužno, bijele se sela u sjeni sočnih i punih bre- 
gova. Nije to akvarel, to je doziv novoga života. Kroz su- 
morne gradske ulice, opustjele aleje, po kojima sjeda sva 
prošlost i starački uzdasi, koraca sklerozan grad, utopljen u 
bujici novoga događanja, iznemogao, sanjiv i slomljen, za- 
jedno sa bukom jedne proslavljene prošlosti. Kao bolesnik, 
kojemu podgriza vrijeme pluća i suši ga donoseći smrt ne- 
minovnu i tešku, lijeno šute ovi mali gradovi bez nadanja 
i sunca. 

Tek generacija, koja nosi u sebi spoznaju što je 
s elo, koja gleda jedan svijet neomeđen gradskim zidinama 
i prisluškuje dolasku nečega novoga, može da iskoči iz grad- 
skih grobnica i okuženih baruština. Generacija, koja će biti 
snažna da preko gradskih pogreba i nadgrobne pompe po- 
nese vjerovanje u selo i seljački narod, slomivši sve lažne 
i umjetne pregrade na međi sela i grada. Takovu generaciju 
čekamo i trebamo. 

ZBILJKO MARKS: 
RAD I RADNICI 


U prvim je počecima ljudskoga društva pojam čovjeka 
bio praktički identičan pojmu radnika. Ali društvo se raz- 
vijalo, diferencijacija ljudi bila je u zametku i onaj, tko je 
bio jači, mišicom ili lukavstvom, nije htio ostati običan rad- 
nik. Slabiji je ostao radnik, ali je morao raditi za sebe i za 
jačega. Tako se pojam čovjeka odmicao od pojma radnika. 
Netko je mogao biti čovjek, a da ipak ne bude radnik! 

Prvo sredstvo, kojim je gospodar prisilio radnika, da 
mu radi, je toljaga, bič. Bič je bio neko vrijeme baza eko- 
nomskoga i političkoga života. Bičem su gospodari Egipta 
tjerali robove-radnike, da grade one besmislene grobnice, 
piramide, bičem tjerali su »kulturni« Feničani, Grci i Rim- 
ljani svoje robove po galijama, tvornicama i plantažama. 
Bičem i konopcem gradili su Inke svoje mostove i kule, 
okrutnim udarcima po leđima radnika-robova stvarali su 
poslije na istom mjestu Španjolci i Englezi »civilizaciju« 
Amerike! Kasnije su zakoni zaštićivali razliku između rad- 
nika i neradnika. Po »zakonu« je u Rimu roditelj mogao 
prodati dijete u ropstvo (»trans Tiberum«), a pravedno i 
zakonito bijaše »seccare in partes« (raskomadati) dužnika, 
ako nije mogao platiti svoj dug. Zakon je dopuštao, da se 
stvori roblje, čovjek-stvar, kolonat, neslobodni seljaci, »gle- 
bae adscripti« (»uz zemlju prikovani«). Kroz cijeli srednji 
vijek stvara se sve višekmetstvo, a zakoni ne daju rad- 
niku, da bude ravnopravan s feudalnom gospodom. 


Promjenom događaja u Evropi, pogotovo seljačkim re- 
volucijama, pa religioznom, znanstvenom i političkom 
emancipacijom duhova, rušila se »svetost« zakona, koji je 
prisilno stvarao radnike na selu i u gradu. Ali nađen je treći 
oblik radnika. To je najmljeni radnik u kapitalističkom 
društvu. On je formalno slobodan, ne »mora« biti radnik. 
ali drugo je pitanje: od čega će živjeti. Ono, što zakon više 
nije mogao učiniti, uradio jekapital. Tako je pravna pri- 
sila ustupila mjesto ekonomskoj prisili. 

Najmovni posao, odnosno najmovni ugovor, postojao 
je u antiknim pravima, ali ne imađaše one važnosti kao da- 
nas, jer ga bijaše natkrilio drugi pravni institut: ropstvo. 

Prividno je posve nedužno, kad se kaže: da najamni odnos 
nastaje neformalnim ili formalnim ugovorom, gdje jedna 
stranka daje ili obećaje dati u najam svoju radnu snagu 
drugoj stranci, a druga to uz davanje ili obećanje kakove pro- 
tučinidbe primi. Pravna nauka, što više i privredna nauka, 
meću isto taj ugovor uz bok zakupnom, kupoprodajnom ili 
sličnome ugovoru, premda je među njima nepremostiv jaz. 
Kapital je proglasio »slIobodu ugovora«, a time po- 
zvao sve one, koji kapitala nemaju, da mu se stave u na- 
jam. Kapital je kupovao radnike, a da ruglo bude veće, sta- 
vio se na čelo neke sveobuhvatne tehnike i trgovine. Mili- 
juni onih, koji su bili stvarni tvorci ogromnih tehničkih, 
privrednih i političkih tvorevina, ostali su nezapaženi. 

Kapitalizam, koliko je antisocijalan, on je i antinacio- 
nalan. Kapital nije poznavao domovine, nije uzimao u obzir 
sve one faktore, koji su stvorili naciju. Kapitalizam je 
internacionalan i antinacionalan i kao takav savršen tip 
jedne velesile. Zato je rodio drugom krajnošću: in- 
ternacionalnim komunizmom; materijalistički 
kapitalizam uzrokovao je drugi apsurd: materijalistički ko- 
munizam. 


Materijalističkome i semitskom kapitalizmu u zapad- 
nim krajevima Evrope, koji se prenio dalje na zapad u la- 
tinsku i anglosasku Ameriku, suprotstavio se tako jednako 
pogubni materijalistički i semitski komunizam, koji je pre- 
nesen na istok u rusku, mongolsku i kinesku Aziju. Iz 
Evrope pođoše na suprotne strane dvije materijalističke 
krajnosti. Jedna i druga hoće »usrećiti« cijelo čovječanstvo; 
prva sa fantastičkim konjukturama i »prosperities«, gdje je 
svakome pripravljen put, da bude sretni kapitalista, u apso- 
lutnoj »slobod i«, a druga sa već unaprijed, upravo pro- 
ročki izračunanom pobjedom revolucionaraca iza samoubij-. 
stva kapitalizma — koje ima doći prema Marxovom zakonu 
koncentracije i centralizacije kapitala, — gdje će biti ko- 
načna pravda u apsolutnoj »jednakosti«. 


Našem seljaku i radniku tuđ je i kapitalizam i komuni- 
zam. Njega nije izgradila ni jedna od ovih teorija, nego 
kruta stvarnost, stoljetne borbe za svoju individualnost, iz-- 
gradila ga samopomoć, samoobrana i borba. 


Naš čovjek, seljak i radnik, nije materijalista, on je: 
idealista. I samo kao takav mogao je braniti svoj položaj 
na »prekretnici ideja«. Da nije vjerovao u ono, što zovemo 
duh, u ono što nazivamo Bog i narod, vjera i domovina, 
— sve stvari, koje materijalista ne poznaje —, ne bi ga 
više bilo. 

Naš je čovjek od prirode protivnik svakoga kapita- 
lizma. Njegovi prvi vladari bijahu prvi u župi, no nikakova 
gospoda. Strani import ideja, tuđinska aristokracija i ana- 
cionalna buržoazija, unosila je tuđi ekonomski i pravni po- 
redak. Naš je seljak bio uvijek kolektivni, zadružni radnik, 
pogotovu u seljačkim zadrugama. Nigdje nije kolektivnost 
jače izražena nego u lijepim običajima pri svim poljskim 
radovima i pri svakom političkom ili religioznom zborova- 
nju. Tuđe pravne norme razbile su naše autohtono i kolek- 
tivističko nasljedno pravo. Tuđi privredni običaji iscrpli su 
našega radnika. 


Njemu nije potrebno tumačiti »sreću« komunističkoga 
života, kada je on od uvijek čovjek najvećega altruizma, i 
zadružnoga kolektivizma. Potrebno je samo otkriti sva ta 
svojstva i sve one socijalne vrijednosti; koje u njemu čame 
zatrpane bajnim teorijama, naći »narodnu dušu«, autohtoni 
život, narodne sile, izgraditi ih i energično provesti u djelo. 


Naš radnik mišice i mozga, kojemu nije potreban ni 
jedan internacionalni materijalizam Židova, zvao se on 
kapitalizam »kulturnoga« Zapada, ili komunizam »zaosta- 
loga« Istoka. ostaje odlučni protivnik svih importa ideja i 
struja, i svaka ideja razbit će se o ovaj »antemurale«, kao 
luda i bezuspješna, ako ne bude proizašla iz psihe našega 
seljaka i radnika. Svaka će ideja biti štetna, ako ne bude 
priznala njegove socijalne osebine i sile, njegovu »narodnu 
dušu«, uvjetovanu povjesnim razvitkom. 


Do konačnoga stanja, kada će opet biti čovjek — radnik, 
a ne će postojati ljudi »bolje vrsti«, koji ne će biti radnici, 
ne će dovesti teorije rođene u nestvarnosti i časovitim po- 
litičkim potrebama, nego stvarnost i dinamika narodnoga 
. života osnovana na narodnoj duši, zemljiikrvi. 

Dr. ČIRO TRUHELKA: 
SOJENICE U D. DOLINI NA SAVI 


(Svršetak.) 


Pijetet prema pokojniku zahtijevao je naime, da se 
prostor oko grobnice ogfadi makar pleterom, da ga ne opo- 
gani stoka, koja je ljeti rado plandovala u hladu ispod 
ponsa. Trebalo je ograditi samo interkolumnija srednjih re- 
dova stupovlja, koje opasuje grobnicu i nastaje jezgra 
hrama — cella. Stupovlje naokolo opasalo je postrance 
krila (alae), a u pročelju.i dnu pronaos i opistodomos. Hra- 
stovo stupovlje sojenica je prauzor dorskog stupa: kao i 
ovo i on niče neposredno, bez baze, iz podnice, a niske mu 
proporcije i snažni razmjeri sjećaju nas cerovog duba na 
krševitom tlu Helade. 

Podvale, oblice podnice i grede, koje ih pritiskuju radi 
stabilnosti, predstavljaju u prorezu epistil, koji se u istoj 
formi nalazi već na Lavljim vratima u Mikeni, na pala- 
čama i tholosima u Mikeni, Tirinsu i Orbomenu i koji je 
još u jonskom stilu trodjelan. 

Grupe od po tri, u donju vjenčanicu kuće usađena, u 
uglovima fasetirana stupca sa oknima između njih pred- 
stavljaju nam triglife i metope, a gornja vjenčanica sa stre- 
hom krova su prototip gejzona i sime. Lastavica, konačno, 
koja na pročelju zatvara otvor tavana, bila bi prauzor tim- 
panona, a produljeni okrajci krovnih rožnika na sljemenu, 
ukrašeni sa bukranijem ili raskriljenim orlom, bili su zgodna 
podloga za razvitak akroterija. I tako već u sojenicama na- 
lazimo prvi zametak svih glavnih elemenata starogrčkoga 
hrama peripterosa. Ova evolucija, koju smo ocrtali u malo 
riječi, trebala je naravski nekoliko vijekova, dok se od so- 
jeničarske brvnjare razvio savršeni mramorni dorski hram. 

vajcarac P. Sarasin bio je prvi, koji je ovu evolu- 
luciju nagađao i donekle razvio i obrazložio; ali on, i ako 
Švajcarac, nalazio je tomu manje dokaza u obilnim soje- 
nicama svoje domovine, a više u recentnim raznih primi- 
tivnih plemena Oceanije. Tek sojenice u D. Dolini dadoše 
nam dovoljno osnova za rekonstrukciju sojeničarske kuće 
i onih njenih elemenata, koji su kasnije bili mjerodavni za 
razvoj grčkoga hrama. 

Htonični kult, koji je, u vezi sa konstruktivnim elemen- 
tima sojenica, ishodište našeg razmatranja, predpostavlja 
već neki viši razvojni stepen religioznog shvaćanja. Grob 
kao locus sacer et religiosus je objekt kulta i traži žrtve, 
molitve i obrede, nad kojima, u koliko se vrše u kući, bdije 
starješina kuće. U koliko se vrše izvan nje, moramo si kao 
vršioca ovih funkcija zamišljati uglednu ličnost općinske 
zajednice, koja nastupa kao svećenik. Na osnovu onoga, što 
znamo i što po toj spoznaji možemo zaključiti, nije teško 
domišljati se, tko je bio taj svećenik. Kako je opstanak či- 
tavog naselja ovisio o dobrom stanju podnice ili ponsa, bila 
je briga oko njenog uzdržavanja za sojeničare životno pi- 
tanje, ovisno o spremi graditelja ponsa — pontifex-a. U 
posebnoj raspravi prikazao sam, kako su svi pontifikalni 
atributi: šubara (pileus ili galerus), motovilo ili apex na 
njoj, bradva (dolabra pontificalis), sjekira (labrys), teslica 
(ascia) i aršin (commentaculum) isključivo tesarski atri- 
buti, a u dužnost tesara spada i pridonašanje piakularne 
žrtve hthoničnim božanstvima pri početku svakog većeg 
rada. I po tomu nije bilo teško rekonstruirati onaj put, ko- 
jim se prvobitni majstor-tesar popeo na najviši stepen 
starorimske hierarhije. i 

*& 


Sudeći po dosta rijetkim kamenim rukotvorinama po- 
stojalo je već pod kraj neolitske dobe u D. Dolini neko na- 
selje; ali se ono tek na prelazu u brončano jače razvilo. 
Tom najstarijem odsjeku pripada mjestimice do 1 m debeo, 
tamni, đubretom i drugim otpatcima ispunjeni sloj pod pod- 
nicom, u komu se, osim obilnih kostiju krmka, dabra, la- 
njaka, medvjeda i jelena, nalazi i po koji komad davno izu- 
mrlog orijaškog jelena (alces palmatus) i vrlo mnogo ske- 
letnih ostanaka prabika (bos primigenius). Rukotvorine u 
tom sloju gotovo isključivo načinjene su od tvrde jelenje 
rožine, a među njima se ističu naročito budaci sa ušicom 
za nasapljivanje, koji zamjenjuju kamene kalupaste budake 
neolitskih zemuničara-ratara. Uopće, jelenja rožina zamje- 
njuje kao kulturni materijal kamen. Taj sloj pripada istom 
odsjeku, koji čini prelaz od kamena metalnoj dobi kao i u 
naselja u Vučedolu, Samatovcima, Sarvašu, Osijeku i Ljub- 
ljanskom blatu te u oba alpinska jezerska područja. Sličnih 
slojeva sa raznim rukotvorinama od rožine nađeno je i 
inače češće u Evropi te su neki engleski arheolozi na osnovu 
ovih nalaza htjeli interpolirati između kamenog i metalnog 
doba neko rožnato. 


. Po upravo impozantnim lovačkim trofejama izgleda, da 
su starosjedioci naših sojenica bili veliki lovci, a glavna im 

se industrija sastojala u obrađivanju rožine, kostiju, kože 
i krzna divljači, koja je tada u velikim čoporima napučivala 
neprohodne prašume savske doline. 


Uz to u brončano doba igra veliku ulogu obrađivanje 
bronca, o kojem nam govore mnogobrojni lončići, kašike i 
obilni kalupi od pješčenjaka za izljevanje celtova, mačeva, 
dlijetla, bodeža, kopalja, vršaka strjelica i raznog nakita. 
I sami proizvodi te sojeničarske metalotehnike zastupani su 
u velikom broju, koji put upravo uzornih odljevaka. 


Razumije se, da su sojeničari, koji su se rađali i živjeli 
na vodi, bili dobri brodari, a za dokaz nam ostaviše dvije iz 
hrastova duba istesane lađe, koje su, kao u nekom orsaru, 
bile pohranjene ispod podnice kuća između stupovlja. 
Jedna bila je oko 6 m duga, druga 13.5 m. Takih lađa na- 
đeno je doduše češće u švajcarskim sojenicama i u onim 
padovanske nizine; ali tamo nije uspjelo spasiti i sačuvati 
ni jedan od tih zanimivih spomenika. Poteškoća nije se sa- 
stojala u velikom trudu i naporu, kojim bi se taki veliki vo- 
dom raskvašeni komadi iz velike dubine digli, na splavi i 
željeznicom dopremili u muzej, nego se sastojala u samoj 
naravi drveta, kojemu, pod vjekovnim dojmom vode, na- 
bubriše pore te se smekšalo kao vosak, a kada bi se drvo 
na zraku osušilo, ljuštile bi se same od sebe sa njega tanke 
kovrčaste trijeske sve dotle, dok se komad ne raspane. 
Tomu se prvi puta doskočilo u D. Dolini, jer se, pošto su se 
sva do onda upotrebljavana sredstva za konserviranje po- 
kazala beskorisnim, pokušalo obje lađe impregnirati teku- 
ćinom, koja ima svojstvo, da ju drvo brzo upija i da iz 
njega automatski istiskuje vlagu, da sušeći se veže pore i 
vlakna drveta, vraćajuć mu prvašnju konsistenciju i napo- 
kon, da kao desinficiens priječi stvaranje plijesni, koja bi 
pospješila trulež. Dugo je trajalo to impregniranje, ali se 
mukotrpni posao isplatio te njemu ima sarajevski muzej 
zahvaliti, da jedini na svijetu posjeduje dvije sojeničarske 
lađe, gotovo savršeno sačuvane. 

Život sojeničara opisivan je vrlo često i bilo bi suvišno 
ponovno ga opisivati na osnovu dolinskih iskopina i ako 
nam one daju uvid i u najsitnije detalje dnevnog života. 
Tako je tu sabrana obilna zbirka dječih igračaka, načinje- 
nih od ilovače, koje dokazuju, da je dječja duša i intimni 
mu život prije 2500 godina bila ista kao i danas. Tu je bilo 
kašičica za pitanje, posudica za sisanje, krugljastih klepe- 
talka i drugih sitnarija; ali najbrojnije zastupane su minia- 
turne posudice, koje su djeca, oponašajuć rad starijih od 
ilovače izmijesili, te ih je majka ispekla u peći, u kojoj peče 
svoje posude. Tu je bila i miniaturna žara sa poklopcem, 

a u njoj pohranjene kosti male ptice, koju su djeca, opona- 
šajuć pogrebni ritus starijih, svečano sahranila. 


Kada je obilje divljači u Posavini jenjavalo, dadoše se 
sojeničari na stočarstvo i ratarstvo. Glavne žitarice bile su 
im pšenica u formi triticum vulgare, ječam (hordeum sati- 
vum), proha u formama panicum miliaceum i setaria italica 
te heljda (polygonum). Kao kulturna bilja važan je lan a za 
bojenje pređe broćika (galium). Domaću životinju pred- 
stavlja govedo i to u pasminama bos trochoceros, b. brachy- 
ceros i b. taurus, dvije pasmine krmka: sus palustris i s. 
europaeus i konačno konj, koji, sudeći po nađenim žvalama 
od kosti i bronca, služi za jahanje. 


Kao kuriozum spomenuti je, da su u D. Dolini, ma da 
pijetao u prehistoričko doba u Evropi još nije poznat, na- 
đene dvije pijetlove noge sa ostrugom. One su gora pod 
zglobom provrtane služile kao amulet, importiran iz ori- 
jenta, kao prastari lijek protiv uroka. 


U prvo željezno doba nastaje u našem naselju neki 
preokret, u koga je najvažniji momenat taj, da se mrtvaci 
ne zakapaju više pod sojenicama, nego na suhom u zajed- 
ničkom groblju. To se groblje nalazilo na istoj gredi, gdje 
je nađen prvi dolinski nalaz — ilirska kaciga — i ono za- 
prema svu gredu od istočnog kraja nedaleko Gradine sve 
do ispod samih kuća sela Gornja Dolina. To je u predhi- 
storiji prvi slučaj, da se uz sojenice našlo i groblje sojeni- 
čara, a bogatstvo arheološkog materijala, izvađeno ovdje, 
pokazalo je jasno, kako grobni nalazi upotpunjuju sliku 
nalaza iz naseobina. Pošto grede u ovom kraju od pamti- 
vjeka služe kao njive, raznijeli i razorili su plug i motika 
mnogo grobnica; ali je u dubljim slojevima ostalo još 174 
bolje očuvanih i to 130 ili 75%. skeletnih i 44 sa mrtvačkom 
paljevinom. I tu je kao i inače u Bosni inhumacija sta- 
riji način sahrane, a inkremacija mlađi. Mrtvacima 
davali su se u grob obilni prilozi: bojna oprema, čitav bron- 
čani nakit, koji uljepšava nakit od jantara, šarenih staklenih 
i emaljnih zrna te poputbina u drugi svijet, pohranjena u 
trbušastim vazama  Villanova-tipa i drugim posudama. 
Mrtvačka paljevina pohranjena je obično u zvonolikim ža- 
rama, pokritim zdjelama. 


Zanimiv je tu običaj, da su udovice, kada bi ih snašla 
smrt, zakapali u isti grob, u komu počiva muž i to tako, da 
bi ju glavom uz muževe noge polagali obrnutim smjerom 
na njega. Kopajući ženi grob, muški bi se djelomice razorio 
i hast pomrsile, dočim je ženin grob redovito dobro 
očuvan. 

Nakit u žena sastojao se od diadema, ogrlica, fibula, 
pojasa sa raznovrsnim kopčama, ukosnica, uresnih igala, 
privjesaka i gajtana obavitih uskom brončanom trakom 
(saltaleoni). U muškaraca glavni je nakit oružje: ka- 
ciga, željezna koplja, sulice i bodeži, krasni željezni i bron- 
čani štitovi, pojasevi sa kopčama i po nekoliko pari fibula, 
kojima se sapinjala odjeća i mrtvački plašt. 


Sav taj kulturni inventar, u koliko potječe iz starijeg 
odsjeka, svojim oblicima odaje suvislost sa glasinačkom, 
dakle čisto ilirskom kulturom. Njoj pripada pogrebni ritus 
te razne dvopetljaste fibule i fibule sa četverastom nožicom 
ili sa nožicom u formi lemeža te stariji tipovi plohastih 
fibula, koje sve idu u razdoblje od 800—500 pr. I. Njima 
pridolazi nekoliko tipova čisto italskog oblika: serpeggiante. 
a navicella, con apici nel contro isl., a taj se upliv pojačava 
u V. vijeku pojavom Certosa-fibule, koja u IV. vijeku ustu- 
pa mjesto ranolatenskim oblicima, s kojima ovaj niz fibula 
naglo prestaje. To nam kazuje, da su u to doba dolinske 
sojenice na još nepoznati način, vjerojatno uslijed provale 
Kelta, glavom bez obzira napuštene te ih je Sava vremenom 
zamuljila, konačno posve zatrpala i tako nam sačuvala taj 
n. spomenik sojeničarske arhitekture i naseljivačke po- 
itike. 

KNJIŽEVNOST 





ZLATKO MAJTIN: 
VEČER U RAČI 


Krave pred vratima muče; 

žene dojenke nose i djeca se skuta hvataju, 
muški na procjep sjeli; djeđa lulu puni, 
drugi u novinski papir duhan zamataju... 


I pričaju: o ljetini, suši i marvi, 

sutra se na kosidbu spremaju, 

bacaju kadkad pogled na nebo: bit će kiše 
U grudima tuge drijemaju... 


Mir. Za večerom žlice lupaju. 
Svi šute. 


U svijetlu se munja oblaci kupaju; 
muški bijesno odmahuju rukama: 
kišu već sutra slute. 


SUŠA 


Ispucala zemlja ko ranjavi prsti, 

na oranici grude u prašinu se pretvaraju, 
nebo je veliki prokrov bez ijedne mrlje, 
tek se oči nadom varaju: 


da se na obzorju oblaci kupe. 

(a to su samo gomile prašine na dalekoj cesti), 
seljaci mrmljaju gorko, nemoćno suze 

i stišću košćate pesti... 


Oh, kiše!... 

ljudi pogledom maze opustjelu njivu 

i čekaju da smogne vlage, 

a vjetar joj s grudi diže prašinu sivu. 


Oh, kiše; zar više nikada ne će 
mekane kapi rosikati požutjelu travu?! 
— Mole, i puni nade gledaju nebo, 

pa opet obaraju glavu... 

IVO BALENTOVIG: 
HRAŠĆE ODLAZI 


KORAČAM ŠUMOM 


U šumi, staroj, tihoj i hladovitoj šumi, duša mi se 
odmara. Koračam između ogromnih stabala i oči mi se kri- 
jese ushitom smirene mladosti. Na usta mi naviru šaptaji 
molitava za radost dobrih dječjih srdaca, koja kucaju, u 
ovome danu, u širokom nepoznatom svijetu. Šumska hla- 
dovina miluje svajom blagom rukom moje uznojeno čelo. 
O kako je nježan taj blaženi doticaj u ovom danu sunca i 
neodoljive radosti! Stara šuma bruji pričom svojih stoljeća 
i slatkoća osunčanih kliktaja titra mi u duši. 

Sunce je zaplesalo ples radosti. Hrašće je blagdanski 
zanjihano. Stoljetne krošnje su čarobne lepeze ljetnoga 
dana. Čuj druže, to šuma priča o prošlosti dalekoj, o bri- 
gama života, što su ih lijevali pastiri u riječi: turobne, o 
ljubavi mladenačkoj, koja će vječno živjeti u osmijesima, 
cjelovima i šaptajima zanosa i ushićenja. 

Koračam. Korak mi je nečujan. Noga mi roni u zeleni 
sag mahovine. Mekoća šumske stazice ispunjava pokrete 
noge ritmom plesa, i koljeno titra u zanosu sretnoga časa, 
puno snage i želje za pokretanjem do beskraja. Koračam i 
skladam u svojoj nutrini himnu sunčanoga dana. Vedrini i 
osmijehu plavoga neba i lepetu leptirovih šarenih krila. 
Danas je dan moga pijanstva u kraljevstvu tišine, i sve su 
tuge iščeznule. Ja sam danas sim i oslobođen od svega, što 
su mi dani donijeli kao zakone ljudskoga života. Član sam 
goleme šume. Pretvaram se u drvo zeleno, visoko i kroš- 
njato. Evo — ruke su moje grane i ptice će doletjeti i savi- 
nuti gnijezda svoja na njima. Oblak će doći i kišica će mi 
orositi lice. Zvijezde će mi noćne sjati kao draguljska kruna 
nad glavom. I slavit ćemo velikoga Gospodara, čija ruka 
ravna bregovima i dolovima, slavit ćemo ime Njegovo u 
huku najbučnijega vjetra. 

Ja sam mlad i vedar. Molitve plešu u mojim očima. 
Modrina najraskošnijih sanja odrazuje mi se u zjenicama. 
Kose su moje raskuštrane, vijore na vjetru i sunce se pro- 
vlači kroz njih te mi obasjava čelo. Sunce ljubi moje lice. 

Sunce! Sunce! 

Zamišljam si beskraj jedne radosti i u času zanosa 
zaboravljam na svoj povratak. 

uma me opija svojom tišinom i zove me u svoju nu- 
trinu. Tamo — tamo u dubini spletenoga šikarja, tamo je 

srce šume. Veliko i vrelo srce šume. Dođi, šapće mi ras- 
cvjetali glog. 
Zdravo! — klikće mi mala, hitra vjeverica. 


Mi se poznajemo, šumo zelena i stara. Mi se pozna- 
jemo iz prošlih vjekova. Ja sam bio lopoč jedne pospane 
riječice, a ti si niknula na beskrajno dugom travnjaku. Rasli 
smo zajedno. I danas smo svoji. Poznajemo se. Hrašće je 
tvoje odebljalo; krošnje su ti se raširile; žir se je tvoj raz- 
množio, a moje tijelo nosi u sebi dvadeset ljudskih ljeta i 
pijanstvo jedne zagaljene mladosti. U mene je srce, stara 
šumo, srce ljudsko, koje strada u ljubavi i traženju nečega, 
što se ne može naći. U mene su ruke, dugačke i drhtave, 
gipki prsti, što vibriraju u časovima duševnih nemira. U 
mene su oči plave i u njima se nebo odrazuje kad je dan 
pun vedrine i sunčanoga žara, a posive, zamute se i zasuze 
kad je oblačno i tmurno obzorje i kada je sivoća Kraljica 
Svijeta. 


Šumo! Stara hrastova šumo! 


Kako mi godi tišina tvoja i kako je meka ruka tvoga 
zagrljajal U meni se rađaju plamenovi ushita i sukljaju 
visoko pod oblačje. Sto godina? Više! Dvjesta godina? 
Više! Još više imade, kako ti ovako stojiš i prkosiš burama 
i neustrašiva i ponosna, motriš sitne crviće — ljude. 


KOLIBICA 


Pred kolibom djeda Luke nalazi se žalosna vrba, kroš- 
njasta i pognuta kao stogodišnja starica. U njenome hladu,. 
na mekoj zelenoj travi, leži djed Luka bezbrižno ispružen. 
Oči su mu zatvorene, a u ustima je ugasla lula. Usnuo je 
. djed Luka i ruke su mu u snu sklopljene kao na molitvu. 
Smeđe, žuljevite, izbrazdane ruke djedove pričaju o teškim 
poslovima ljetnih dana; pričaju o sunčanoj žegi, o znoju, 
što se cijedi preko čela i puzi u njedra ostavljajući dugi bli- 
stavi trag. Nedaleko djeda leži njegovo stado: krave spo- 
kojno preživaju i pomiču glave stresajući dosadne muhe. 


Vrata kolibice su otvorena. 


Ulazim u sivu nutrinu tiho, na prstima. Skromnost ma- 
lenoga prostora me očarava. Sve je priprosto i siromašno. 
Pod od žute ilovače i stijene obijeljene čistim vapnom. Na 
sredini dimnjak: čađavi i široki hodnik i komadić neba u 
malenoj kocki. Nasred prostorije ognjište od trošnih crnih 
cigala, a kraj stijene polica. Hrapave su daske i čađave ođ 
dima — djed Luka ih je tesao dok je još mladić bio. I po- 
.steljica u kutu njegovo je djelo. 

Tiho je u kolibici i mračno. Siromašna je kolibica djeda 
Luke i nema u njoj skupog namještaja i porculanskog po- 
suđa: jedna čađava zdjela i malena, crna tavica, sve je 
njeno kuhinjsko blago. Ali sreća kraljuje u njoj i zadovolj- 
stvo seljačkih srdaca. Zadovoljstvo čeljadi, koja od života 
ne traži mnogo. Kriška kruha i zdjelica mlijeka, dosta je za 
jedan dan i ne treba ništa više. Spokojstvo duboke šume, 
zelenilo gustoga grmlja i osmijeh šuma, darovi su, naj- 
skuplje radosti. | 


SIJEKU ŠUMU 


Talas tuge je prostrujao šumom kad je prva sjekira 
lupila u staro truplo hrasta. Djed Luka je stavio ruku iznad 
očiju i zagledao se nekud u daljinu. Njegovo je čelo bilo 
jače izborano, a oči su mu posivjele i prelile se suznim sja- 
jem melankolije. 

— Čuj, reče mi tiho. Što je to lupilo? 

Odgovorio sam mu šutnjom; jer sam znao: riječi bi 
samo povećale sjetu i ne bi mogle izraziti ni jednog jedinog 
pokreta rastužene duše. Odgovoriti je bilo suvišno i pitanje 
je palo samo radi utjehe. Mi smo znali i prva je sjekira 
lupila u staro tijelo jednoga hrasta. Lišće je zatreptalo jače 
i rosna je češljugovina klonula kao pospano dijete. Djed 
Luka je zatim zamišljeno spustio glavu i podbočivši se na 
kvrgastu palicu duboko se zamislio. Njegova je šutnja bila 
izraz goleme žalosti, koja se nagomilala u njegovoj duši. 
On je znao: sijeku šumu. Staru, stoljetnu šumu, u kojoj je 
proveo djetinjstvo svoje i mladost, srušit će vrijeme sa sje- 
kirama nepoznatih ljudi, koji će, lomeći tvrdi krušac, pje- 
vati vesele pjesme. 

Gorčina se ljulja u njemu, ali za nju niko ne zna izu- 
zevši mene. A ja motrim njegove upale obraze i biva mi 
teže i htio bih nešto reći, nešto toplo i radosno, djedu za 
utjehu. No glas mi se lomi u grlu i riječ umire na usnama. 


I kad se podne javilo u brenčavom zvuku seoskoga zvo- 
na, starac se pobožno prekrižio i počeo poluglasno mrmljati 
molitvu. Onda je opet stavio svoju prodrtu i trošnu kapu 
na ćelavu glavu i uhvatio me očinski blago za ruku: 


— Hajdemo, idemo u kolibu! 


Pošli smo tromo i polagano. Djed je desnicom gladio 
svoje bijele brke i, najzad, tiho i polagano počeo govoriti 
kao za sebe: | 

— Vidiš, ova šuma bila mi je u djetinjstvu najmilija 
drugarica i ja sam je ljubio kao majku. 

Ti si vrlo mlad i ne možeš toga dobro shvatiti. A po- 
slije kad uđeš u godine, sjetit ćeš se mojih riječi. No nikada 

ti ne ćeš moći shvatiti što znači šuma u kojoj se mladost i 
djetinjstvo ostavi kao žuta dunja u starinskoj škrinji. Šu- 
ma, šuma, moj golube, žalost je to golema... 

Ispustio mi je ruku i kupeći suvarke za vatru zašutio je 
za čas, a za toga smo prisjeli u kolibicu. 

Brecavim glasom djed mi je pričao dalje, gledajući me 
u oči: 

— Sve na ovome svijetu ima svoj svršetak, pa tako i 
šuma. Svemu mora doći kraj. Mi to znademo, — e, dakako! 
— ali tuga ne pita za zakone života. Tuga se uvuče u srce. 
Oko se čovjeku zasuzi. I teku suze: za olakšanje srcu, teku 
jedna iza druge. Ovo staro hrašće nestajati će polagano. 
Starost ostavlja život, a mladost ulazi u njega. To je stari 
zakon Božji i nitko ga promijeniti ne može. Ali teško je to: 
rastati se od dragih stvari našega života, teško je to jako, 
golube moj. 

Djed je zašutio, i pognuo duboko glavu; čuli se udarci 
sjekire: trum, trum, trum. To ljudi, stranci, sijeku staro 
hrašće i smiju se veselo. Oni ne nose u sebi ni trunka tuge 
koja mori moga djeda Luku. Oni se smiju bezbrižno i misle 
na svoju ženu i djecu. A djed Luka je zamišljen i rastužen, 
jer nestaje šume, njegove dobre, drage i nenaknadive sla- 
vonske šume. 


Njegove riječi jecavo zvone u prostoru i ruka mu se 
nehajno pokreće. Ruka tvrda i žuljava otrla je suzu koja je 
kradom spuzala na njegovo navorano lice. Suza jedna — 
krupna, blistava. 


STABLA PADAJU 


Sjekira je bljesnula u luku i srebrni trag se prelio u 
mukli udarac. Iver je poletjela u zelenu travu i sjekira je 
ponovno bila u zamahu. Debelo je truplo zadrhtalo. Na vrhu 
je bilo golemo gnijezdo rode, koja je uplašeno podigla glavu 
i zagledala se prema zemlji. Lišće je drhturilo u smrtnome 
strahu, a iz duplja je izletjela uplašena sova i počela vrlu- 
dati šumom. U jednoj se praznini zgurila mala vjeverica. 
Njene sitne blještave oči sjale su strahom. A udarci su se 
množili, sa svih je strana muklo odjekivalo: trum, trum. 
Onda se prvo stablo počelo tiho njihati. Roda je na vrhu 
zalamatala krilima i odletjela. (Nikada se više ne će povra- 
titi u svoje gnijezdo). 

Hrast je počeo padati i ljudi su bježali u stranu. Uz 
grozan tresak palo je stoljetno tijelo na zemlju. Mala je 
vjeverica ležala ispružena. Oči su joj stakleno sjale. Jedan 
joj čovjek pristupio i podigavši je za bujni rep prošaptao: 

— Stradala je, jadnica! 

Laganim korakom došao je djed Luka i vidjevši mrtvu 
malu vjevericu, bijesno je lupio palicom po zelenom grmu. 

— E, da! Mrtva je, mrtva je sirota. 

— Žališ li je, stari? — drsko se nasmija jedan radnik. 
Djed ga prostrijeli oštrim pogledom i ne rekne ništa. Samo 
me uhvati snažno za ruku i klikne: 

—- Idemo! 

Bijes je tinjao u njegovim očima. Bio je ogorčen i ras- 
tužen. Zamišljen i šutljiv, zario je nokat u jedno oboreno 
truplo: 

— Vidiš, crv ga toči! Starost. Starost je to. Potužio mi 
se na glavobolju. U blizini stada legao je na travu. Ja sam 
sjeo na obalu bare i zureći u gusti šaš, osluškivao odjeke 
radničkih sjekira. Bilo mi je žao i djeda Luke i stare šume. 
Mislio sam: vječna je sudbina staraca, da ih vrijeme odnosi 
u nepovrat kao vjetar plave dimove iznad krova kolibice. 
Ali nisam mogao potpuno shvatiti starčevu tugu. Znao 
sam samo da mu je teško i da će mnogo izgubiti sa odla- 
skom stare šume. Komad života. I više. Jer će i njega po- 
kositi kosa smrti. I sunce će sjati i ljubav će strujati kroz 
srce ljudsko, ali ne će biti stare šume. 


HRAŠĆE ODLAZI 


Jesen je došla sa mrazovima i pala preko dugih zelenih 
livada. Lišće se bakrenasto —osmjehivalo i taj je osmijeh 
podsjećao na lice iza plača. Trave su polako venule i hladni 
je vjetar hujao u krošnjama. Čurlici pastirske frule tužno 
su se lelujali po preoranim njivama. Djed Luka je vogrbljen 
koračao rubom šume, koja je bila prorijeđena. Po tlu je 
ležalo ogromno stabalje, mrtvo, bešćutno. Kao na smirenom 
bojištu. Seljaci su dolazili sa teškim kolima i uz snažne po- 
vike podizali golemo hrašće na čvrsta, dugačka kola. Odvo- 
zili su ga u selo, na željezničku stanicu. Kuda je odlazilo: 
to nismo znali. U Englesku i druge daleke zemlje — govo- 
rili jedni. — Za gradnju teških ratnih brodova! — nagađali 
drugi. 

— Odoše, odoše. 

— Zbogom, diko! 

— Nikad ih više. 

— Nikada. 

. — Šuma je ovo stara, draga naša majčica, djedove je 
naše odnjihala u svome hladu, a sada je sijeku. Odvezoše je 
Beale u daleke zemlje i gradove. I nijesu nas pitali za tugu 
našu. . | 

— Nijesu, ne! 

— Nijesu nas pitali: je li vam žao šume stare. Ljudi 
bez srca. A mi smo tužni, mi smo rasplakani, jer s njome 
nestaje našega hlada i naše dike. 


— Da. Dike naše! 


Djed Luka je odbijao guste dimove. Postarao se. Čelo 
mu je navorano. Rezignacija treperi u njegovom glasu. Djed 
Luka je teško ranjen, ali ponos mu daje snagu i sa šutnjom 
razblažuje: Kadgod samo podigne ruku i proročanski štogod 
prozbori: . 

— Djedovi su naši, i naših djedova djedovi, proživjeli 
svoj vijek u njoj, šumi našoj. Oni su se s njome ponosili, 
sinovi njihovi, unuci... I mi se ponosimo, ali djeca će naša 
uzalud spominjati naše riječi. Šuma se dugo ne će vratiti. 
Dugo. Možda nikada više, dijete moje. 


I riječ umre na drhtavim usnama. Bijeli su brci smi- 
reni. I samo sijevaju zamućene oči. Ruka žuljava stišće kvr- 
gastu palicu. Djed Luka je žalostan i umoran. Starost mu je 
pogrbila leđa i usporila korak. Oči se njegove gase. Srce 
bije laganije, laganije. Naskoro će prestati. I ne će više biti 
djeda Luke. Nikada. 


IVO BERAČIC: 
U OLUJI 


Oblačnim nebom križaju se strijele. 
Gromovi tutnje, dršće zemlja cijela. 
Skutrila su se u dolini sela, 
I stisnule se kućarice bijele. 


Strava se prosu po teškome zraku. 
Djeca se mole i sklapaju ruke, 

Da led ne smlavi plod očeve muke. 
Dršću i strepe. Gledaju u baku, 


Što klečeć traži milosti s nebesa. 
Dok rika groma prozore potresa, 
A_ vjetar lomi rodne grane šljiva. 


I svija žito preko ravnih njiva, 
Diže se topli dječji uzdah k Bogu. 
Srdžbu ublažit samo djeca mogu! 

ČEŽNJA ZA DALJINAMA 


More se sakriva za dalekim gorama, 
a mene opija ovaj večernji muk 
i tople zvonjave zvuk. 


I ja žeđam mirise tamjana, 

(što visinama plove), 

vitke i zelene jablane, 

i masline naših sunčanih otoka, 

i cvjetove naših vrtova, 

i plodove rodnih voćnjaka, 

i prutove i grozdove, 

što plode našim vinorodnim poljima 
suzama i znojem natopljenim kršima: 
do neizlječive boli čeznem za daljinama! 


Mene muče čeznuća 

za golim kamenom naših jadnih krševa, 
za obalama i žalima plavim, sunčanim, 
i morem, u koje se moje utopilo srce, 


I ja se moru veselim ko ludo bezazleno dijete, 
njegovim modrim i sitnim valima, 
i plitkim žalima. 


Mene muče čeznuća 
za suncem, koje u dubini duše me peče, 
i u me siplje vedrinu. 


Čeznem za našim crvenim kamenom 
i bijelim daljinama, 
žudim za plavim vodama i visinama! 


HRVOJE BOR: 
HARMONIKAŠ 


Mislio sam, da nema više priča na svijetu. Ono, što bih 
htio kazati, nije zanimivo. Jer, što je kome stalo, ako je 
noć puna zvijezda, a duša, duša nešto misli, što nije stvar- 
no, što je kao osjećaj, da neki dobri duh stoji kraj nas. 

Ali kad se oblaci zla nakupe _ oko nas i postane sve 
prazno i sve tamno kao beskrajna tjeskoba, onda izgleda 
da nema Providnosti ili je od nas vrlo, vrlo daleko, bolno 
daleko. 

Vidim ovo ljeto i sjaj svijeta, vidim, kako vrapci na- 
laze mrvica i lastavice svoju hranu u letu, a ljudi to nemaju 
kada opaziti. Pomislio sam jedne večeri: Gle, sad je pao 
mrak. Sutra će opet svanuti! A kako će svanuti? Kako će 
učeno čovječanstvo učiniti, da opet bude dan? Dan će biti! 
A tko će ga stvoriti? Iz tame stvoriti svijetlo. Iz ništa nešto. 
I opet sam mislio, kako bi se ljudi bunili, da više nikad ne 
ograne sunce. 

Tako i pojedinci, za koje se nitko ne brine, koji bi u 
tami ostali, opet procvjetaju i njihov se život čudnovato 
razvije. Brine se neko za njih, a tu tajnu brigu nekoga bića 
oni zovu Sudbina. Čovjeka obasja sunce, ostavi i ponovno 
ga obasjava. 

Sudbina! Dobro i to! A zašto je upravo najzanimi- 
vija sudbina siromaka i nesposobnih ljudi? 

Ja se sjećam ove priče. 

Nesposoban bio za plug i za vršaj, za pero i pušku, i 
samo za harmonike znao, odlično svirao. Svuda je bio, 
svagdje noćivao, pio svakovrsna pića, svirao svakome, ba- 
dava i za novac. 

I jedne noći obasjala mjesečina njegov put. Nosio je 
na ramenu harmonike, umoran i vrlo gladan. O, da je ma 
gdje mogao, da se svrati, ali gostionice nigdje! I prolazeći 
kraj neke kuće, opazi kroz prozore, kako na stolu stoji ve- 
čera, kuhinja osvjetljena, a nikoga nema. On, inače pošten 
i krao nije nikad, uđe unutra i počne večerati. Harmonike 
je stavio na stolicu. Nije se bojao ničega. Računao je, dođe 
li tko, on će izaći i ako ga htjednu mlatiti, pobjeći će ; 
gotovo. 

No tek je večerao i htio da uzme svoj instrumenat, 4 
na vratima se ukaže mlađa, crnomanjasta djevojka i sva 
zbunjeno povikne: 

— Ha, Bože, mislila sam, brat došao i večera... atoo;? 
A tko ste vi? 


ZI 


— Pa ja nisam ništa. Harmonikaš. 

Ona ga pogleda. Lijep je bio taj stranac, malo rumen- 
kast i riđ. 

— Odakle li vi ovamo? 

— Hodam po sajmovima. Sviram. Ja sam iz Bosne. 

— I takav skitnica! 

— Inače sam, vjerujte, pošten čovjek. Ne kradem. 

— Hoćete li malo zasvirati... — Uh! Nemojte čut će 
nas. Idite, pa poslije kad mi brat dođe i mama... Čekajte 
iza ograde. 

On je čekao i vidio poslije, kako su oni u kući nešto 
govorili i ona izašla, zovnula ga. 

i Da nam zasvirate. Mama i brat zovu. — Ali ona je 
Zvala. 

I šta se dogodilo? Tako je svirao, da su oni grcali od 
plača, Ana, ta djevojka, odletjela u drugu sobu. Vidjela je 
kroz prozor svoju uvalicu pred kućom punu neizreciva svi- 
jetla, nešto daleko i bolno... On došao. On tako svira. I 
opet će otići. Bio je takav, da. je svojim licem budio osjećaj. 
On je iznenadio tu osamljenu kuću svojim sviranjem, on je 
zadivio sve svojom veselošću, i uzbudio. Kad je pošao, dali 
su mu nešto u ruku, Ana mu je dala papirić i on je čitao pri 
mjesečini, čitao, ali nije mogao odgonetnuti nježne riječi. 
A_ napisala mu je ovo: 

»Gospodine! Mama vam kaže, da ste dina. ali po- 
šten skitnica, inače, niste zločest. Brat kaže, da ste krasan 
čovjek i da ste za mene. A ja ništa ne kažem. Bog bio 
s Vama. Dođite opet! Zovem se Ana Bjelopoljić. Svra- 
tite se.« 

Drugi put se svratio i ispripovijedio im svoj život. 

Treći put, on je rekao, da više ne može doći. Jer mora 
da ide na drugu stranu. No nije! Mučilo ga, što je tako lijepo 
u toj kući! 

Ali mu nisu dali da ode. Našli su mu posla. On se pri- 
vikao na rad. Malo je teže tipke hvatao, ali je opet od srca 
svirao. Nije se mogao obiknuti bez vina i pio je još pomalo. 
No smirio se. Ana ga je pripitomila. On je bio njezin. 
Drukčije čovjek neuredan, skitnica, svirač, ali dobra srca. 
I postao je čovjek. 


OALOA o 
OVoOovVvovo 

LJUBO BABIĆ: UMJETNOST KOD HRVATA U XIX. STOLJEĆU 
Redovno izdanje »Matice Hrvatske« za g. 1934. 





»Matica Hrvatska« iznenađuje u posljednje vrijeme ugodno našu 
javnost edicijama iz područja povijesti umjetnosti (Bulić, Strzygowsky, 
Karaman, Osborne). Ovi napori »Matičini« ispunjaju veliku prazninu 
u našoj naučnoj literaturi, koju ili su nam djelomično i iskrivljeno 
ispunjavali stranci ili po svim revijama razasuti, zaboravljeni, često i 
loše pisani članci naših ljudi. 

No dok je sa svime bilo još kako tako, devetnaesto stoljeće, makar 
na dohvatu, čekalo je, da se netko usudi zaći u njegovu nesređenost, u 
vijugavi labirint njegovog umjetničkog stvaranja, među najrazno- 
vrsniji materijal, koji se upravo nametao, da ga se sredi, objasni, 
objavi, sistematizira i dovede u vezu sa Evropom. Rijetko se kada tako 
osjećala potreba jedne knjige kao što se to baš desilo u ovom slučaju. 
I konačno se odvažio Ljubo Babić. Već odavna poznato ime: slikar, 
profesor umjetničke akademije, kazališni scenograf, pisac mnogih 
umjetničkih studija, kritik, odličan konferencijer, organizator i pokretač 
bezbrojnih  arrangementa našega likovnog života. Jedan od naših 
rijetkih umjetnika, koji isto tako sigurno barata perom i kistom, za 
kojega se ne zna da li se više bavi knjigom ili slikanjem, koji punom 
spremom i ljubavlju radi za pisaćim stolom kao i u atelieru. 

G. Babić je vrlo ozbiljno shvatio i na širokoj osnovi zamislio svoj 
rad, koji uzet u cjelini predstavlja odlično djelo ovakove vrsti, 
makar ga, kako ćemo to vidjeti, pri ocjeni nekih umjetnika zanosi nje- 
govo lično slikarsko naziranje. 

Na prvih nekoliko stranica Babić naglim potezima skicira neke 
estetske probleme: o umjetnosti kao izrazu narodne individualnosti, o 
talentu, o stilu. Babić voli filozofirati i makar usput on je vanredno, 
precizno objasnio kako od »ekonomskih i socijalnih prilika... ne po- 
tječe sam izvor, ni vrijednost, a kamoli snaga samoga oblika izražaj- 
nosti«. Ne plaši se ni najtežih filozofskih pitanja.!) 


1) »Sigurno jest, da pojava talenata nije ni slučajna ni smistić 
kog podrijetla ...« (str. 7.) Ne bih rekao, da je to baš sasvim siguro 


ŠUJ 


Prvo opsežno poglavlje posvećuje pisac »Pučkoj umjetnosti« i 
time u svoju knjigu unosi jednu skroz naskroz originalnu notu. I ima 
zato i opravdanje: »Ona (pučka umjetnost) mislim predstavlja golemu 
i jaku podnicu, golem rezervoar naše osebujnosti. U bitnosti je u njoj 
sakrit naš likovni rječnik, koji je stoljećima građen, te imade sve po- 
zitivne i negativne strane, poput našega jezika, ...u tom velikom. 
leksikonu možemo više naučiti o našem izrazu, nego u najbogatijim 
stranim riznicama umjetničkog blaga bilo kojega perioda. (str. 14.) 

Prvo doba (1800.—1830.), doba »potpune tame, potpunog mrtvila, 
kad i nema nikakvog likovnog života« objašnjava pisac kao nastavak 
baroknog XVIII. stoljeća i kao utilitarno graditeljstvo. Uza svu 
oskudicu umjetničkoga materijala g. Babić je ovaj period uspio prika- 
zati u političko-kulturnom presjeku vanredno uspjelim feljtonističkim 
stilom, nekom narativno-slikarskom tehnikom. Istim je stilom pisac kao 
od jednoga daha ispisao i drugo, i treće, i četvrto poglavlje i tako 
spasio svoje djelo od onoga filigranskoga strukovnjaštva bez životne 
snage, koje pri sličnim radnjama zna postati samo sebi svrhom i upro- 
pastiti čitavu stvar. 

Drugo doba (1830.—1860.) nosi previše artificielan i suvišan pod- 
naslov — Dobrovoljna kulturna recepcija i prvi pokušaji kulturne 
resorpcije, — iz kojega većina ne će mnogo naučiti. Uvod, zapravo. 
historijsko-kulturni prikaz ilirskih vremena djeluje poput kakve tem- 
peramentne skice, kojom se samodopadno ruši iluzija ilirskih dana, 
briše »dražesna biedermeierska slika i pokazuju se osnovice polustanja, 
osnovice iskrivljenog razvitka, već i po imenu krivog, političkog, soci- 
jalnog i kulturnog«. Mora se priznati ovaj kratki uvod je pravi maj- 
storluk sintetičkog prikaza čitave jedne epohe, to više, što zapanjuje 
smionost, kojom se hoće sve dosadašnje lekcije o ilirizmu okrenuti za 
180 stupnjeva, iako je općeniti dojam ipak previše tmuran i crn. Da- 
kako Babićeva uloga i nije bila razraditi taj politički i socijalni razvi- 
tak, nego likovno-umjetnički, stoga odmah prelazi na ovaj, da solidnom 
spremom objasni značenje graditelja Felbingera, »čiji rad daje čitavom 
drugom, a ponešto i trećem periodu u gornjoj Hrvatskoj, a napose u 
Zagrebu, naročiti biljeg«. (Šteta, što ne donosi današnje brojeve ulica, 
gdje se nalaze F. zgrade. To bi mnogome pomoglo u orijentaciji.) Iza 
iscrpivoga prikaza svih tadašnjih graditelja, portretista i slikara do- 
seljenih (Stroy, Zasche) i domaćih, iza kako je dao odličnu sliku ta- 
dašnjih stilskih osjećanja u Evropi i kod nas (provincijalni bieder- 
meier) slijedi studija značajnoga lika Ujekoslava Karasa (1821.—1858.) 


Naprotiv sam pisac ostavlja posve otvorena vrata, kad piše: »Talenat 
ostaje uza svu povezanost, uza sve te uvjete seprotumačiv, isto tako 
kao što je neprotumačiva svaka naravna sila u svojim zadnjim uzro- 
cima«, — velim, otvorena vrata, jer se baš tragom toga neprotuma- 
čivoga dolazi do svijetlih rezultata o mističkom podrijetlu, do kojih 
su došli Maritain, i naročito onaj suptilni »maitre« moderne kritike, 


akademik Bremond. 

na punih deset stranica. Tih deset stranica je pisano tolikom topli- 
nom i ljubavlju, da se vidno izdvajaju u čitavoj knjizi. Studija o Ka- 
rasu je Babićevo ne samo najuspjelije kritičko, nego zapravo literarno 
djelo. 

Treće doba (1860.—1890.) ima također svoj sažeti uvodni pre- 
sjek, koji nosi svu osebujnost prije spomenutoga uvoda, pojačan prena- 
trpanošću lica, strujanja, programa i važnih događaja, što uistinu daje 
dojam kaosa i previše tamne slike produženog »polustanja«. Likovni 
život ovog perioda predstavljaju Ulaldinger, Quiquerez, Mašić, Rendić, 
Kršnjavi i stranac Bollć. Quiquerez je u Babićevoj knjizi doživio pot- 
punu rehabilitaciju, a neke njegove slike (»Konji na Vratniku« i »Žena 
iz sv. Klare«) proglašene su za rijetke stvari u cijeloj našoj umjetnosti. 
dok je Mašić vrlo slabo prošao. Babić mu naprosto ne može oprostiti, 
što je prošao mimo Maneta i što »mu je impresijonistička paleta tajna«. 
Centralna ličnost ovoga perioda jest Iso Kršnjavi i Babiću je van- 
redno uspjelo da ga kao u kakovom feljtonu prikaže. Politički razlozi 
teških dana nagodbenog perioda, u kojima je Kršnjavi djelovao i kao 
političar, oviše njegovo ime poslije rata šutnjom, a prije toga čestim 
napadajima. Babićeva studija o Kršnjavomu znači visoko kulturni 
gest, pravu pravcatu korekturu. Osim toga neugodnoga ali časnoga po- 
sla rehabilitacije i postavljanja na pravo mjesto tako epohalne ličnosti, 
c kojoj se nije napisalo gotovo ništa, a čulo se toliko iskrivljena i 
zlobna, g. Babić je imao neobično tešku zadaću htijući da cjelovito 
prikaže svu nevjerojatnu kompleksnost Kršnjavijevog intelektualnog, 
književnog, organizatornog i čisto slikarskog djelovanja. I s druge 
strane g. Babić je imao prekrasnu i zahvalnu temu: plodno i bogato 
kulturno i umjetničko djelo universalnog, dubokog i jedinstvenog našeg 
intelektualca prikazati kompetentno, sa istančanim shvaćanjem i to sve 
Po prvi put kod nas zapravo kao neko senzacijonalno otkriće, barem =a 
sve mlađe poslijeratne generacije. 

Na koncu je Herman Bolle dobio svoje zasluženo mjesto. Jedmu 
je šteta, što se nije ni jednom rečenicom nešto objasnila restanra-:;z 
katedrale, jer barem to zanima i šire slojeve. 

Četvrto doba (1890.—1914.) predstavlja najinteresantnije : na - 
bogatije poglavlje. Tu su prikazani Bukovac, Bela Čikoš-Sesia i p-v 
naši impresionisti Račić i Kraljević, koji su doneseni pravim clanag 
Upada u oči ona tanka negativna nit, kojom g. Babić prelazi prez, 
Bukovčeva slikarstva. Prema oz Medoviću je sia mt PTIZIS- 
njem 1 pozitivnom ocjenom, dok i; vaku prigodu upo : 
nečem spusti. Bezbroj slika opće ne spominje, tek što kaše od» 
nalaze. a time nije mnogo pomoženo za orijentaciju public. kese 
ne zna, koje su to Medovićeve slike u katedrali u jezuitske“j << 
Požegi. u Bjelovaru, u Novoj Gradiški i dr. Sve tri velike «4 
chanal«, »Dolazak Hrvata« i »Spli! ski sabor« imale su poć ha 
perom naročito lošu sreću, jer gotovo sve što je o njima mae 
gativne je naravi. Ne želim reći krivo. ali dojam je taka« 4. 
pozadini svega toga nešto krije. Ivan Tilov uza sav «akade 


ikakvih pretenzija«, nije zaslužio onako oštru riječ za slike u kazališ- 
nom foyeru. 

Iza vanredno duhovitog i originalnog osvjetljenja pejsaža Dal- 
matinske i Panonske Hrvatske posebnom su pažnjom prikazani naši 
pejsažisti M. CI. Crnčić i Ferdo Kovačević. Ne upuštajući se u pojedi- 
nosti u tom mnoštvu pribranoga materijala, kojega je g. Babić maj- 
storski rasporedio iznijet ćemo na koncu samo nekoliko općih kon- 
statacija. 

Babić je, mora se priznati, odlično riješio ulogu povjesnika 
umjetnosti, te je solidnim znanjem iznio sve nužne podatke o umjet- 
nicima, o vremenima, o školama, te održao sretno ekvilibrij između 
estetske i povijesne obradbe, a treba posebno istaći one vanredno 
uspjele umjetničko-psihološke studije o Karasu, Čikošu, Kršnjaviju, 
Račiću i Kraljeviću. Ali kad se raščlani Babićev estetski kompleks su- 
dova, nije teško zapaziti, da se Babićeva kritika oslanja isključivo na 
formalne kvalitete umjetnine. On umjetninu prosuđuje vrlo strogo po 
likovnoj potpunosti i na taj način iz njegovih rečenica i njegove kritike 
izbija ekstremno formalističko stanovište impresijonizma. Istina je, da 
vrijednost kod slika u prvom redu određuje »skladnost slikarskih 
vrednota« (linija, forma i boja), ali ne ssključivo, jer onda ćemo ostati 
u velikom zakašnjenju nepopravljivi V'art pour artisti, to više, što čo- 
vjek, pa | onaj najkulturniji, ne voli promatrati umjetninu desintere- 
siranim strukovnjačkim načinom, nego je uzima kao životni izraz 
cjelokupne ličnosti, kao izraz, koji nije isključivo estetskoga značaja, 
nego koji prodire u život čitavoga društva. 


Babiću je impresijonizam u tolikoj cijeni, da naročito podcrtava 
Račićevu »orijentaciju pram čistog i nenatrunjenog ideala slikarstva«, 
Račića i Kraljevića smatra »najjačim i najizrazitijim likovnim pred- 
stavnicima XIX. stoljeća«. Oni su »polazna tačka« i »najjači akcenat« 
našeg likovnog života. Sve zato, jer im je »Manet bio idol«,Edouard 
Manet — otac impresijonizma, »koji je za njih značio jeđino ispravno 
rješenje i jedino pravi put spram suvremenosti«. (str. 147.) 


Ako taj »jedini pravi put« analiziramo kao životni izraz ono- 
dobne filozofske, socijalne, poetske i religijozne ideološke osnovice, 
naići ćemo na goli naturalizam. »No ta njegova (Račićeva) parola Ma- | 
net nije toliko značajna samo zbog orijentacije spram čistog slikarstva, 
nego, ako promotrimo, što je uistinu bio Manet, i zbog cijeloga nje- 
zina sadržaja«. (str. 144.) Hic! Sadržaj je naturalizam. To veli i K. 
Scheffler »On (Manet) daje narav iz prve ruke, on naivno, bez ikakva 
podmetanja bilo kakvih ideja, konstatira« (cit. B. str. 145.), a još jas- 
nije 1. Cankar »Koncem 19. st. se kao posljedica opće materijalističke 
filozofije eksaktna obnova naravi smatrala za »pravi« i pače »jeđini 
Pravi« predmet umjetnosti. To je čista forma naturalist. mišljenja. 
Moderni naturalizam se je najjasnije izrazio u formuli »lart pour 
Vart«. Umjetnik (impresionista, smatra narav kakova jest za predmet 
slikanja i slika mu nije ništa drugo nego umjetničko fiksiranje plastič- 

nih, prostornih, svjetlostnih i kolorističkih dojmova, koje iz naravi 
prima.« 

Kad se uzme sve to u obzir, ne znamo, da li će hrvatska javnost 
pristati uz Babićevu klasifikaciju. Život naših dana počeo je velikim 
korakom odmicati od ideoloških zasada naturalizma, a možda ni jedna 
ljudska manifestacija to ekstremnije ne propovijeda kao baš suvre- 
meno slikarstvo. Nova misaonost formira i novi stil. Ako je istina, što 
sam Babić u uvodu veli, da »značajke pojedinog stila tek tumače glavni 
sadržaj«, t. j. »umjetnika, čovjeka«, onda stvaranje stila znači djelo, 
koje seže daleko preko čistih umjetničkih pitanja i zahvata čitav život. 
A da li će čovjek naturalista kao glavni sadržaj impresijonizma uvijek 
biti smatran najčišćom, pače polaznom točkom našega likovnoga života? 
Usuđujemo se kazati: ne! Sincerus. 


MATI ČEKA 


(Zbirka novela Ive Kozarčanina.) 


Imade cijela skala misli o materi počevši od filozofskih Nietz- 
scheovih aforizama, da je rješenje ženske zagonetke materinstvo 1 oštre 
linije Weiningerovske, koji postavlja mater protiv bludnice. Već je 
Dumas naglasio da je mati biti patriotizam žene, a kod nas se i danas 
još obdržavaju t. zv. »majčini dani«, gdje se veliča misao na majku. 


Mati je u Kozarčaninovoj knjizi ona stara dobra patnica, koja 
sama u sebi skriva bolove i svoj križni put. Život matere iznesen je 
ovdje u punoj tragici i bez one nametljive buke suvišnoga socijalizi- 
ranja. Bijeda i stradanje onih malih i bezimenih seljačkih obitelji, go- 
vori iz ove knjige iskidanim glasom, ne umjetnim plačem, ne namje- 
štenim protestom, već ostavljajući duboke zareze u duši. Često se no- 
vela raspline u lirske momente (Šuma šumi), ili iz toploga akvarela, 
gdje pričaju rijeke »cijelu večer jednu tužnu dugu priču«, krik čo- 
vječje patnje unosi nemir u rujanski pejsaž i rijeka je ispričala muke 
splavara i jedno uzaludno čekanje sirotana. Svijet pastira, beskućnika, 
splavara, sirota, i daje sva svoja životna stradanja, koja »tihim kora- 
cima« pišu sve veće tragedije. 


Ove Kožarčaninove novele, što ih je izdala »Omladinska knjižnica 
doma i škole«, pisane su toplinom i iskrenošću, one su jedan duboki 
glas čovječji za onu nepriznatu i neproslavljenu mater. Ove novele 
bez reklamne buke za nametljivim socijaliziranjem, dale su svijet bi- 
jede iskreno i neposredno. Upravo sugestivno djeluje prva u zbirci no- 
vela »Mati čeka«: 


»Strah se je došuljao iz tamnih uglova u materino srce, koje je 
obuhvatio, dugačkim košćatim prstima; oni su stezali do krvi. Ispružila 
je ruku, da se obrani, a vjetar mekano udari u prozor. U sobi nastade 
mrtva tišina, — — — Mati zarije glavu u ruke.« 


KamiloKrižanić. 

KNJIGA O ZADRUŽNOJ DEMOKRACIJI 


Dr. James Peter UWarbasse: Zadružna demokracija. Izdanje Zadružne 
štamparije. Cijena 40.— dinara. 


Dr. J. P. Warbasse je jedan od najpoznatijih američkih zadru- 
gara, predsjednik Zadružne lige U. S. A. i član Centralnoga komiteta 
Međunarodnoga zadružnog saveza. Po zanimanju je liječnik, koji se 
naročito bavi t. zv. socijalnom medicinom. Napisao je mnogo članaka 
i dvije knjige o zadrugarstvu i to: »Što je zadrugarstvo« i »Zadružna 
demokracija (ova je knjiga sada prevedena i štampana u Beogradu). 
Dr. Warbasse imade svoje specijalno i vrlo zanimivo shvaćanje za- 
družnoga pokreta, kao osnove budućeg socijalnog uređenja, utemeljenog 
na slobodi, a ne na prisili i izrabljivanju. U knjizi o zadružnoj demo- 
kraciji, Warbasse raspravlja o zadružnom pokretu, njegovoj filozofiji, 
metodama, radu, o njegovom odnosu prema državi, nauci, umjetnosti, 
trgovini i t. d. Knjiga je vrlo potrebna svakom intelektualcu kao in- 
formativni uvod u zadružne probleme i ideologiju i stoga je mi mo- 
žemo svakom preporučiti. Šteta je samo, da takova knjiga nije izašla 
kod nas, jer bi sigurno našla mnogo veći krug interesenata. 


V. R. 
HAROLD LASKI: POLITIČKA GRAMATIKA 


Primili smo na recenziju poznato djelo Harolda Laski-a, profe- 
sora londonskog sveučilišta, koje je u seriji »Javno pravo« izdala beo- 
gradska knjižara g. Kona. U knjizi se obrađuju mnogi aktuelni pro- 
blemi, a naročito su zanimiva poglavlja o nacionalizmu i civilizaciji, o 
vlasništvu, suverenosti i t. d., tako da će ih i onaj, tko se ne slaže 
s autorovim stanovištem rado pročitati. Predgovor djelu napisao je 
S. Jovanović i to u obliku kritičkoga razmatranja o pluralizmu. 


B. 


 Fhwatska binika 


VINKO NIKOLIĆ: PROLJETNA SVITANJA 


»Iskreni osjećaj, polet, priroda, sve kazano neposredno i to- 
plo...« (V. Nikolić »Pet knjiga stihova mladih«, »Hrv. Smotra« br. 1., 
god. III.). Na prvi je pogled jasno, da to ne bi imala biti neka opće- 
nita oznaka lirike ni u obliku deskripcije. nego tek ono, što on u lirici 
osjeća. 

Čitajući njegovu nedavno izašlu zbirku »Proljetna svitanja« ne 
možemo reći, da joj nedostaju ove oznake. Ima u njoj osjećaja, pri- 
rode, mnogo neposrednosti i topline. S mnogo osjećaja pjeva on o 
plavilu mora na jugu, o bajamima, što su tek procvali i o kući na žalu, 
gdje mati čeka sina da dođe »ove predbožićne noći«. 

»Jesu li procvali bajami stari pokraj našega stana, 

da li je rodilo lozovo pruće mrtvoga krša, 

da li se rascvaše mirisne višnje i jabuke sočne iz malena vrta, 

jedre li crvene slatke trešnje?« (Proljetno svitanje.) 

Nitko ne može ustvrditi, da u tim stihovima nema ljepote i pri- 
prostog osjećaja. I taj nas isti utisak, koji ostavljaju ovi stihovi, prati 
kroz čitavu zbirku; čežnja, nostalgična čežnja za kućom, mnogo, go- 
tovo i previše tuge i neka tiha, skromna povučenost. To osjećamo i 
onda, kad on pjeva o majci, što naslonjena na kolodvorska vrata čeka 
sina, da dođe iz grada, o ocu, što je svoj vinograd »grijao staračkim 
dahom, natapao kapljama očiju svetih«. Taj prvi dio knjige u štokav- 
skom narječju pun je tih i sličnih motiva. Većim dijelom različiti su- 
bjektivni osjećaji, zahvaćeni s više ili manje uspjeha, pa uz to i tri 
pjesme sasvim religioznoga karaktera (»Isus pohađa Primorje«, »Pričest 
rastanka« i »Uskrsna pjesma«). Među svima su svakako najuspjelije 
pjesme »Proljetna svitanja« i »Vinograd moga oca«. Osobito ova po- 
sljednja odskače od ostalih već i radi toga, što joj i sam sujet ima širi 
obujam, nego kod drugih, u kojima se Nikolić uvlači u se, u svoju nu- 
trinu i reproducira iz nje svoje najintimnije osjećaje. U tom obliku 
one su katkada previše sentimentalno plačljive, natopljene s premnogo 
melankolije. 

Mnogo je uspjeliji drugi dio zbirke, pisan čakavskim šibenskim 
dijalektom. U njemu je Nikolić više svoj, samostalniji, bliži svojoj 
okolini i »trudnim judima«, što u znoju, žuljavim rukama izvlače iz 
zemlje »gorki kruv«. Mnogo intimne topline izbija iz pojedinih stihova, 
a muzika čakavskoga šibenskoga govora daje im neki posebni ose- 
bujni čar. Jednostavno, ali s mnogo efekta pjeva on o svom ocu, braći 
1 trudnim *težacima. 

»A jednog je jutra žverin ka uvik zvonija, 

a moj ćaća osta je spati. 

Stariji brat je uzeja njegovu torbu i bardak 

it u poje iša. 

A drugi, marangun, u konobi tarabe planja, 

treći, šta je u tovernu iša, u Ameriku za srićom je oša, 

a četvrti: iđen u velike škole i libre čitan. 

(Gorak je zemje kruv.) 

Toliko plastike nalazimo često u tim njegovim pjesmama. Uz to 
onaj neposredni kontakt s narodom, razumijevanje i ljubav za njega, 
specifične su osebine Nikolićeve poezije. 

Ta je ljubav podijeljena i onom sakrištanu, što je: 

»...Cilu noć zeba na moru u staroj gonduli 

š utaman čeka ribu, šta je tirala bura, 

ponda je vozija kući, da ujutron zvoni Zdravo-Mariju. 


Poton je poša kući, da se k'o svoji zgrije, 


tužan šta nije ulovija ništa 
za danas za isti.« (Zimsko jutro.) 

Osobito je izražena ljubav u pjesmama Šibeniku; ali od njega 
proteže je on i na Zagreb, pa onda na cijeli svoj rod. 
»Pozdravite familiju cilu; i Zagreb moj dragi, 
šta mi je usridi srca, mil ko rodno mi misto, 
i više; š njim cili "rvaski rod; moj ka ćaćin dom, 
puno na nj mislim; š njim pozdravljam Uas.« 

(Knjiga za Zagreb.) 


Sve ove pjesme odaju mnogo patriotizma, ljubavi za rodnu gru- 
du, za svoj narod i jezik, pa djeluju nadasve simpatično. Vidi se od- 
mah, da je ova vrst pjesama Nikoliću ne samo idejno bliža, nego da 
i tim šibenskim dijalektom uspijeva on svome izražaju dati mnogo više 
snage i dinamike. Kod nas je danas regionalna poezija našla već mnogo 
razumijevanja i priznanja, pa bi bilo dobro, da se Nikolić u tom 
smjeru usavrši, jer njegove pjesme u dijalektu kud i kamo bolje uspi- 
jevaju od onih, što su pisane književnim narječjem. Razlika je između 
jednih i drugih očita: Dok se u ovim štokavskim pjesmama osjeća do- 
sta nesamostalnosti (utjecaj Sudete i još nekih mlađih pjesnika), u dru- 
gima je Nikolić potpuno svoj, pa baš taj šibenski dijalekt daje njego- 
voj poeziji posebni ton i boju. U njima se pokazuje Nikolićeva spo- 
sobnost i talenat; on nam s njima daje nešto novo, pa upravo zato i 
privlačivo, nešto mimo već dosadne i monotone svakidašnjice, pa ako 
nastavi u tom smjeru, mogao bi zabilježiti mnogo lijepih uspjeha. 


Zlatko Majtin. 


Nanodno kazalište 


STEFAN L. KOSTOV: »GOLEMANOV« 


Komedija u tri čina. Redatelj Alfons Uerli. — 
Premijera 12. travnja 1935. 





»Golemanov« je prvorazredno književno i scensko djelo, koje se 
odlikuje izvrsnom tehnikom i kompozicijom. »Golemanova« s pravom 
nazivlju dostojnim predstavnikom bugarske komediografije. U autoru 
»Golemanova«, Stefanu Kostovu upoznali smo realistu, koji dobro po- 
znaje suvremenu stvarnost političkoga života i imade naročiti dar opa-. 
žanja, te mu na toj bazi uspijeva snažno dramatizirati karaktere poli- 
tičkih partizana i karijerista. S »Golemanovim« oživljen je na našoj 
sceni ponovno u jednoj novoj originalnoj nuanci tip »prijatelja na- 
roda«, u stvari tip megalomana i »laktaša« prvoga reda. 

Gledajući »Golemanova« vidimo svu tragiku tipova koje opisuje 
naš Ante Kovačić. »Golemanov« je onaj tip »udvospolenog« bića, koji 
se iz seljaštva odmah u prvoj generaciji gura u intelektualce, i tek što 
je opanak izmijenio cipelom već reflektira na ministarsku stolicu. 
Jednako kao Kovačićevi tipovi u romanu tako i ovdje u drami, nakon 

svih peripetija u životu, upoznavši pravu zbilju, ljude i običaje, uvi- 
djevši da su promašili svoj životni cilj, spoznavši tragiku svoga ži- 
vota, — duševno propadaju, polude ili svrše samoubojstvom. 

Premda je »Golemanov« pozitivno i zahvalno scensko djelo, 
premda su tipovi od krvi i mesa uzeti iz suvremenoga života, — ipak 
je naša izvedba doživjela potpuni režijski, glumački i jezični neuspjeh. 
G. Verliu, koga smatramo našim najinteligentnijim režiserom, ovakovi 
komadi nikako »ne leže«. On zapadnjak, nikako se ne snalazi u djelima 
ovakovoga svijeta. Stoga je razumljivo, da nije mogao protagoniste po- 
vesti pravim putem. Kompliciranu i tešku glavnu ulogu Golemanova 
kreirao je g. Ajvaz. Ne loše, ali daleko od dobroga. 

Posebno poglavlje bio je jezik, kojim se govorilo. To što smo čuli 
s naše pozornice uz najbolju volju nemoguće je nazvati hrvatskim je- 
zikom. Prijevod g. Siniše Paunovića smatramo nemogućim za naše pri- 
like. Takav jezik je skandal i sramota za kazališnu upravu, a i za 
gledaoce, koji ga toleriraju. H. Vuk. 


CALDERON: »POSTOJANI PRINC« 


Misterij u tri čina. Redatelj dr. Branko Gavella k. g. — 
Premijera 17. travnja 1935. 


Izvedbom »Postojanog princa« ponovno je afirmirana tvrdnja, da 
prava umjetnost vječno živi. Misterij »Postojani princ« ispjevan je oko 
1640. godine, dakle prije tri stoljeća, pa ipak ostao je do današnjega 
dana živ i aktuelan. Činjenica je, da djela stvarana na bazi duha i 
humaniteta, danas nakon nekoliko stoljeća i decenija žive među nama, 
ispunjuju poslijeratnu duševnu prazninu i bliža su nam od mnogih 
produkata našega vijeka. 

I naše je kazalište izvedbom »Postojanog princa«, nakon steril- . 
nosti i lutanja, rehabilitiralo svoj prestiž. Unaprijed se zna, da ko- 
madi kao »Postojani princ« ne će toliko puta puniti kuću kao različiti 
»Plesovi u Savoji« i »Zemlje smiješka«. Međutim to ne smije da 
smeta ozbiljnu i reprezentativnu pozornicu da prema mogućnostima 
iznese i po koje klasično djelo. 

Calderon de la Barca, nakon Dantea — najveći pjesnički pred- 
stavnik katolicizma, dao nam je u »Postojanom gprincu«, toj himni 
vjeri i idealu, remek-djelo velike, iskrene i dubokom vjerom prodah- 
nute poezije. Goethe u jednom pismu Schilleru, napisao je 0 »Posto- 
janom princu«: »Da, mogao bih reći, kada bi poezije sasvim nestalo iz 
svijeta, mogla bi se opet stvoriti iz ovoga komada.« Uprava našega ka- 
zališta posvetila je izvedbi toga djela svu potrebnu ozbiljnost. Režirao 
je kao gost g. dr. Branko Gavella. S finim ukusom i tehničkim zna- 
njem. lijepo je naglasio onu podsvijesnu žudnju našega vremena za 
stalnost, načelnost i požrtvovnost. Glavnu ulogu nesretnog infanta Fer- 
nanda kreirao je g. Dujšin. Kreacija, koju treba vidjeti. U njegovoj 
glumi osjetilo se svo proživljavanje žrtve postojanoga princa, a slava 
pobjede bila je istinski proživljena kroz izražaj patnje. Uz centralnu 

ličnost g. Dujšina izvanredan je bio i g. Pavić kao sultan od Feza. U 
ostalim ulogama nastupili su gđa Kraljeva te gg. Grković, Strozzi, Ra- 
kuša, Jovanović i Afrić. 

Konačno treba spomenuti i odlični pjesnički prijevod Milana Be- 
govića. Ipak se jednom, nakon dugog vremena, s naše pozornice čuo 
lijep i čist hrvatski jezik. Izvedbom »Postojanog princa« zagrebačka 
drama može biti ponosna, predstava, koju treba vidjeti svaki misaoni 
čovjek. H. Vuk. 


ĐURO PREJAC: »VJEČNI ŽENIK« 


Glazbena šala u 8 slika. Dirigent Lovro Matačić. — Redatelj Tito 
Strozzi. — Premijera 29. travnja 1935. 


Srdačnost i toplina temeljni je osnov svakoga Prejčevoga umo- 
tvora. Niti jedna njegova drama nema dubokih problema, niti jedna 
glazbena stvar nema teških i nepristupačnih melodija. Stoga i Prejac 
ima svoju publiku. Njegova publika nije pretenciozna ni kritična, na- 
protiv ona se hoće zabaviti i čuti nekoliko umiljatih i pristupačnih me- 
lodija. S toga stanovišta Prejac je sa svojom najnovijom glazbenom 
šalom »Vječni ženik« imao potpuni uspjeh. Radnja se odigrava u na- 
šem Hrvatskom Zagorju i svi napjevi zadojeni su, uvijek lijepom za- 
gorskom romantikom. Centralnu figuru Grge kreirao je s mnogo 
uspjeha g. Cilić; moguće malo prebučno. Glavne pjevačke uloge kre- 
irali su odlično gđica Druzović i gg. Šepec i Kučić. I ovom prilikom 
vidjelo se da g. Šepec uživa velike simpatije zagrebačke publike (plje- 
sak na otvorenoj sceni!) i da je mnogo više od publike voljen od dru- 
gih protekcijom »importiranih« tenora. 

Predstavom »Vječni ženik« oprostio se od zagrebačkoga kazališta 
i publike autor g. Đuro Prejac, nakon 40-godišnjeg najusješnijeg rada 
na polju hrvatske kazališne umjetnosti. Burno aklamiran od publike, 
pozdravio ga je prvi g. Tito Strozzi u ime Narodnoga kazališta, zatim 
duhovito i originalno kao uvijek g. Nikola pl. Faller, te na kraju lije- 
pim i iskrenim govorom gđa Micika Celić, u ime društva Hrvatica 
Katarine grofice Zrinski. H. Vuk. 


KA MESARIĆ: »POSLOVNE TAJNE« 
Satira u tri čina. Redatelj Ka Mesarić. — Premijera 2. svibnja 1935. 


»Poslovne tajne« peta je domaća dramska premijera ove sezone. 
Svakako lijep broj za našu domaću dramatiku. Uočivši još, da su svih 
pet autora (Senečić, Božena Begović, Batušić, Feldmann i Mesarić) 
mladi ljudi, stvar postaje još simpatičnijom. Razumljivo je, da pret- 
postavljamo da uzrok toj prilično velikoj domaćoj produkciji nijesu 
kazališne tantijeme, već svaki stvara »sua sponte« — zbog osjećanja 
dramskoga talenta. 

Najnovije dramsko djelo g. Mesarića prvenstveno je scensko 
djelo, »teatru je dana prednost«, dok je »literatura zanemarena«. Pro- 


318 


blem, koji si je autor postavio lijepo je vodio kroz dva čina. Premda 
rmade prigovora, moguće i opravdanih, da je cijela radnja odviše ne- 
naravna i neuvjerljiva, ipak se prva dva čina lako gledaju i drže gle- 
daoca u napetosti. Nažalost poslije dva dobra čina, tehnički na visini, 
slijedi treći — posve loš i promašen. S prva dva čina dokazao je Me- 
sarić da imade osjećaj za snažnu, efektnu dramatiku. S uspjehom je 
karakterizirao neke tipove, a dijalog mu je, premda jednostavan, ipak 
oštar i efektan. No treći čin, čiji je svršetak upravo zagušen, ostavlja 
dojam skice — nacrta za konačni oblik. S tim trećim činom prestaje 
svaka satira, u koliko je uopće u prva dva čina imade. Svršetak, na- 
mjesto da je jasno ocrtan i omeđen logičnim svršetkom, on je posve 
neodređen i nelogičan. Zbog toga cijeli komad ostavlja nepotpun dojam. 
Najuspjeliju i najizrađeniju ulogu Tereze Frigan dala je gđica 
Babić. Gđica Babić je upravo briljirala u toj ulozi. Svaki ton, gesta i 
izražaj bio je prvorazredan. U ostalim ulogama gđa Podgorska i Drag- 
man, te gg. Grković, Laurenčić i Jovanović. Režirao je sam autor. Mo- 
guće bi tuđe režijsko oko uspjelo štošta popraviti u autorovu korist. 
S ovim komadom (ponovno se vidjelo, kako je u drami teško napisati 
dobar, uvjerljiv i skladan završetak. H. Vuk. 


GEORG FARQUHAR LENNOX: »BIJELI JORGOVAN« 
Komad u pet slika. — Redatelj Alfons Verli. — Premijera 14. U. 1935. 


Većina kazališne publike voli gledati napetu radnju, brz razvoj 
i zanimljive ličnosti. Kazališni komad s tim elementima je »efektan«. 
Dakle i kriminalno-društveni komad »Bijeli jorgovan« je u tom smislu 
cfektan. U koliko postoje kakovi opravdani prigovori oni ostaju ilu- 
zorni, dok publika povlađuje. Kazališni informativni list »Komedija« 
obavijestio je publiku opširnije o tom komadu. Međutim cijeli komad 
najbolje karakterizira slijedeći citat iz spomenutoga lista: »U njemu 
(»Bijelom jorgovanu«) ne smijemo tražiti neke posebne tendencije, teze 
ili novosti, njega moramo samo gledati« a mi ćemo još dodati — i isto 
tako zaboraviti. »Komedija« završava: »Tko dolazi u teater da gleda, 
taj ne će ostati razočaran.« I time je o tome kriminalnom romanu 
rečeno sve. Od interpreta treba spomenuti g. Beka. Dao je mnogo 
čovječnosti, topline i prirodnosti. Ostali, gđe Grahor, Dragman i Hum] 
kao i gg. Dujšin, Petrović, Nučić i Rakuša pouzdani. Režirao je 
s mnogo umjerenosti g. Verli. 


H. Vuk 


ERNA KRAJAČ: »SITNIČARIJA STAROGA PEROŠA«. 


Gluma iz zagrebačkoga predgrađa u šest slika. — Redatelj Aleksandar 
Freudenreich. — Premijera 18. svibnja 1935, — Glumio zbor Matice 
Hrvatskih Kazališnih Dobrovoljaca 


Izvedbom »Sitničarije staroga Peroša« doživjeli smo vrlo ugodno 
iznenađenje. Istina je, da MHKD nije nikada »podbacila«,:ali ovom 

predstavom, uz ostale pozitivnosti, dokazala je spremnost rješavati i 
veće i teže zadatke. Sama drama — jedna od najboljih naših pučkih 
drama; glumci-dobrovoljci ravni profesionalnima; režija prvorazredna; 
ukratko: izvedbom »Sitničarije« dobrovoljci su nadmašili profesionalni 
teater. A što da se kaže za publiku? Ono oduševljenje, kompaktnost, 
pažnju i aktivno sudjelovanje publike u samom prikazivanju može 
postići samo MHKD. Publika, vjerna i posve odana izvedbama MHKD, 
odmah poslije prve, a pogotovo poslije druge slike (u sobi iza sitniča- 
rije) posve je »zagrizla« u komad i gotovo bez daha pratila i živjela sa 
zbivanjem na sceni. 


»Sitničarija staroga Peroša«, gluma je iz zagrebačkoga pred- 
građa. Autorica, do sada prilično nepoznata širim krugovima, doživjela 
je svojom dramom potpuni uspjeh. Komad pisan bez ikakovih prikri- 
venih namjera, nadmašio je gotovo sve ove saisonske domaće premijere. 
U toj glumi nema doduše nikakovih »dubljih problema«, autorica nije 
zalazila ni u kakove psihologijske i socijalne dubine, naprotiv pisala 
je komad jednostavnim svima razumljivim načinom, te donijela uz za- 
nimljive ličnosti i brz razvoj, dah i svježinu našega čovjeka sa svim 
svojim vrlinama i manama. Gđa Krajač, specijalno obrađuje jedan dio 
naše stvarnosti »pet minuta udaljen od najstrožega centra«, a u biti 
svojoj ta »naša stvarnost« vjerno je zrcalo zbivanja i težnja nas kao 
cjeline. Premda je cijela radnja kao i sva lica koja dolaze na scenu 
»čisto ljudska«, xpak u njima nalazimo ono specifično naše, osjećamo, 
da sva ta lica, premda žive u centru velikoga grada, imaju još uvijek 
živu vezu s našim narodom, sa zemljom, koja ih je stvorila. Autorica 
je naročito uspjela u karakteriziranju lica, koja su vrlo realna i uvjer- 
ljiva. Uopće, komad imade svoju unutarnju vrijednost i zato će zacijelo 
imati trajan uspjeh. 


Uspjehu komada mnogo su pridonijeli i odlični interpreti, kao i 
izvrsna režija. Kreacije gđe Olge Freudenreich i Drage Leventić-Madle 
superiorne su mnogim profesionalnim kreacijama. U režiji g. Freuden- 
reicha, koji je i »spiritus movens« cijeloga dobrovoljačkoga zbora, 
osjetilo se da je svaka kretnja, svaki ton i svaka mimika proučena, 
promišljena i uspješno izvedena. Već od prije naglašena kompaktnost 
i skupna igra MHKD ponovno je opravdala svoj dobar glas. Uopće 
cijeli zbor dobrovoljaca ostavlja utisak jedne velike obitelji, u kojoj 
svaki s najvećom ljubavlju i pažnjom vrši svoju dobrovoljnu dužnost. 
Jasno je, da samo ovakav rad prožet čistim idealizmom može donijeti 
velikih i zasluženih uspjeha. 


H. Vuk 

Likovna umjetnost 
IZLOŽBA MOTIKE U »MODERNOJ GALERIJI« 


Motika nam je dosad bio poznat tek po pojedinim svojim rado- 
vima. Ovaj put nam je čitav njegov opus pred očima, pa možemo o 
njemu govoriti s većom sigurnošću. Motika je po svom osnovnom 
raspoloženju apsojutno lirik. On na svojim slikama potpuno zabacuje 
bilo kakav narativni elemenat — on na njima fiksira samo osjećaj i 
ugođaj. Kako je lirika, u svojoj biti, zapravo improvizacija, tako je i 
karakter Motikinih slika sasvim improvizatorski. On brzo hvata šti- 
munge i virtuozno ih baca na platno ili karton. Nema kod njega 
mučnog i dugotrajnog rada, jer štimung treba odmah prenijeti, da se 
raspline i nestane. 

U tom svom brzom improvizatorskom radu, da uštedi što više 
vremena, on virtuozno znade iskoristi sav efekat, što ga pruža i sam 
materijal: fini ton kartona, dlačice na platnu i boju platna. Zanimivo 
je, kako Motika upotrebljava uz ulje ili gvaš (na istoj slici) i crayon, 
tintu, tuš i sl. da pojača efekat. To je svakako dokaz, da u njega pn- 
stoji jaki osjećaj za specijalno slikarsko izražavanje. 

Spomenuli smo, da je jedna od bitnih karakteristika Motike 
improvizatorstvo. I gdjegod je on pošao dalje od toga, tu je zapeo, 
osim uz neke iznimke. Tako je to slučaj s kolodvorom (br. 2.), zatim 
kod triju glava (br. 70, 72 i 67), koje su sve i loše modelirane, i bez 
kolorističke i izražajne jasnoće, pa onda recimo park (br. 43), koji je 
koloristički u najmanju ruku neukusan, a perspektivno uopće nije rije- 
šen. Iz tog okvira izlaze onda kao dobre stvari: zec (br. 16) i špediterski 
konji (br. 49). 

Neizmjerno je bolji Motika na kartonima i platnima, gdje je 
došla do izražaja njegova improvizatorska lirika. Tonovi su mu diskret- 
ni i paučinasto tanki i jedva vidljivi. Šteta, što je ta neposredna lirika 
na nekim djelima prešla već u maniru. Na pr. trešnje u cvatu (br. 52), 
aleja (br. 54), te pejsaž (br. 17), gdje uopće nije nikako riješena dubina 
ni pozadina. s 

Između brojnih slika ističu se: aleja (br. 9) s finim svijetlo- 
zelenim tonovima, interieur (br. 27), vrt (br. 73), gdje je ton platna 
(br. 12), proljeće (br. 59) s vrlo suptilno danim ružičastim, bijelim i 
zelenim tonovima, intericus (br. 27), vrt (br. 73), gdje je ton platna 
i dlačice na njemu neobično virtuozno upotrebljen za cjelokupni efekat 
slike, i konačno jedna od najboljih slika suho cvijeće (br. 56). 

Na koncu treba još jedamput naglasiti: kad Motika prelazi okvir 
improvizacije, nestaje mu snage i on ne svladava ni materijala ni 
objekta. I dok god ne pređe tog okvira, daje vrlo dobre proljetne šti- 
munge pune mirisa, sunca i zraka. A o tom najbolje svjedoči ova 
izložba, 





M. Keglević 

PRVA IZLOŽBA »ZADRUŽNOG SALONA« 


Vrlo je teško izložbu, na kojoj je izloženo 70 djela raznih sli- 
kara i kipara, klasificirati i ocijeniti. Može se samo upozoriti na neke 
pojedinosti i osvrnuti se samo na neke stvari. 

Svakom, tko je prošao jedamput ovom izložbom, jasno je da je 
najpozitivniji njezin rezultat izložena plastika. Izložila su tri kipara: 
Juraj Škarpa (na kojega smo već lanjske godine imali priliku upozo- 
riti), Eckert Ivan i Dujmović Šime. Najsimpatičnija je pojava Škarpe. 
On se je danas već sasvim staložio i njegov se stil tako iskristalizirao, 
da je apsolutno moguće između stotinu djela prepoznati njegova. On 
je u sebe povučen lirik, bez ikakvih megalomanskih pretenzija (kao što 
je to slučaj s mnogim posljednjim Meštrovićevim djelima). Danas je on 
sasvim prevladao svoju raniju naturalističku fazu i kod njega su sve 
realno zahvaćene forme transponirane u muziku i ritam linija. Od te 
prve naturalističke faze preostale su na toj izložbi: Krist (br. 19) i Ma- 
dona (br. 55). Druge plastike: Madona (br. 22), sudbina (br. 54) i 
Zadnja pratnja (br. 32), pripadaju ovoj drugoj fazi. Njegove plastike 
djeluju, usprkos malog formata, monumentalno. Eckert sa tri plastike 
(Baby br. 5, Studija br. 51) i Ivan Kujundžić (br. 58) te Dujmović 
s jednom plastikom (Sv. Ivan br. 40) zahvaćaju objekte sasvim reali- 
stički i uspjeli su, da u ovo nekoliko plastika dadu vrlo dobre stvari. 
Osim njih izložio je i Frais nekoliko plaketa, no on daleko zaostaje 
za trojicom gore spomenutima. — Svakako, da još jedamput konstati- 
ramo, plastika je najuspjeliji dio ove izložbe. Što se tiče platna, ima 
ih relativno vrlo malo uspjelih. Ističu se: Portret Pere Magerla od 
Uzorinca (br. 8), Portal crkve u Cerniku od Orlića (br. 30), Proštenje 
od Šandora Reske (br. 43), a to je možda uopće najbolja slika čitave 
izložbe, Vukovarski stari most, akvarel od Renarića (br. 62) i Ciganka 
od Ivana Auera (br. 57). — Osim gore spomenutih izložili su svoje 
stvari između ostalih Iveković, Tomerlin, Bužan, Aucer, Zinaida, Zandur, 
Karagodova, Virant-Crnčić i dr. 

Tako bi uglavnom čitava izložba — osim plastike — bila dosta 
negativna. Međutim stvar spašava cilj i svrha te izložbe, t. j. pomaganje 
siromašnih članova zadruge. Prema tome treba da se podupre ta akcija. 
A mnogi će sigurno naći među tolikim platnima i takva, koja odgo- 
varaju njihovom ukusu i zahtjevima, što ih stavljaju na umjetnost. 


M. Keglević 


DRUGA IZLOŽBA ZAGREBAČKIH UMJETNIKA 


Uspoređujući ovu izložbu s prošlogodišnjom, moramo priznati, da 
je ovogodišnja bolja. Kvalitet izloženih djela stoji sasvim sigurno iznad 
prošlogodišnjeg. | 

U prvom redu udara u oči plastika, slično kao i kod »Zadružnoga 
salona«. Između ostalih ističe se Augustinčić, osobito svojim »Ika- 
rom«. To je sigurno najbolja i tehnički najsavršenija plastika na 
izložbi. — Meštrović je izložio dva portraita. Dobar je portrait 

gđe P., dok je Trumbićev daleko slabiji. — Radauš je dao dobrih 
stvari. Ističe se »Tučnjava«, puna temperamenta i plastične snage. — 
Od plastičara još su izložili Antunac, Juhn, Bohutinski, Cota, Kerdić, 
Lozica, Matijević i Turkalj. 

I ovdje moramo ponovno požaliti, što ni ove godine nijesu ovdje 
izloženi radovi Škarpe, koji je svojim izloženim radovima u »Zadruž- 
nom salonu« potpuno zadobio simpatije sviju, kako to konačno i odgo- 
vara njegovim umjetničkim kvalitetama. 

Kvantitativno je slikarstvo daleko više zastupano nego li plastika. 
Samo što su izložene slike daleko slabije od plastika. U prvom se redu 
ističe Uzelac, s finim i vrlo suptilnim kolorizmom »Nosačice« i vrlo 
dobrim »Portraitom«. — Job je dao ove godine daleko boljih slika, 
nego prošle. Treba spomenuti »U krčmi« i »Turnjanje vina«, gdje je 
oštri zapažaj dan adekvatnim temperamentnim potezom kista i ade- 
kvatnim kolorom. — Detoni se uglavnom ustalio u čvrstim formama 
Hegedušićeve »Zemlje«. Manje agresivan od Hegedušića, daje on svoje 
objekte (ističu se »Svatovi« i »Pijana kočija«) u jednostavnim for- 
mama, dok mu je zato kolor bogat, kadkad, čak i previše bogat. — 
Mujadžić se već danas u svojim portraitima ponavlja. Međutim, 
što je još i sada karakteristično za njega, to je savršeni osjećaj za 
davanje toplih boja i njihovo harmonično koordiniranje s finim 
nuanciranim prelazima. (»Portrait«). — Papp je dao tri vrlo dobre 
slike (»Pejsaž«, »Mrtva priroda« i »Sa trga«) i on obećaje vrlo mnogo. 
— Šulentić je dao u dva akta i u »glavi djevojčice« dobre stvari, 


dok su mu ostala tri pejsaža daleko slabija. — Trepše je svojom 
dobro poznatom virtuoznošću izradio »Akt« i »Portrait«, dok mu jedan 
pejsaž uopće ne vrijedi da bude izložen. — Jovanović svojim 


falsificiranim i neproosjećanim lirizmom (»U zasjenku« i »Poslije za- 
bave«), nije mogao pružiti željeni efekat, Parać je dao dvije vrlo 
suptilne slike, koje zaslužuju pažnju. (»Grančica bajame« i »Melona«). 
— Kljaković sa svojim monumentalnim brončanim figurama de- 
plasiran je kod ovakvog malog formata slike, a druge mu dvije slike 
(»U luci« i »Klis«) ne znače uopće ništa. — Postružnik nije uspio 
svojim slikama (»Zima«, »Ribari kod večere«, »Jugo«) i nije pružio 
nikakve suptilnosti, premda je to pokušao, odabirući tople boje. Nje- 
gove slike još uvijek ostaju nevješto svladavanje objekata i analfa- 
betsko igranje bojama. — Tabaković nije ni izdaleka onaj isti, 
koji je bio onda, kad je izlagao sam. On je danas površan (»Djevojka 
u naslonjaču«), nervozan, kolorizam mu je škrt i nema dovoljno snage 
da adekvatno objektivira izvjesne doživljaje. — Tiljak ostaje još 
uvijek bolji na skicama, crtežima i sl. (»Topole«), dok je na većim 
formatima i onda, kad treba dati gotovu, potpuno izgrađenu (ne samo 
nabačenu!) sliku, potpuno izgubljen. — Od ostalih su slikara izložili: 
Aralica, Zeraković, Grdan, Gecan, Glumac, Kokotović, Krizman, Perić, 
Režek, Svečnjak, Šenoa, Šestić, Šimek, Štetić i "Tartaglia. 

Svakako, još se jedamput treba naglasiti, da je ovogodišnja 
izložba kvalitativno bolje od prošlogodišnje. Samo što bi se još rigo- 

roznije morao provoditi princip kvalitete kod primanja raznih slika f 
plastika za izložbu. Onda se ne bi moglo dogoditi, da uz jednoga 
' Uzelca izlaže na istoj izložbi i slikarski kleptoman Kamilo Ružička. 
M. Keglević 


Poeni 


ŠTO JE NAROD? 


Pitanjem »Što je narod?«, bavilo se već mnogo glava, o tome pre- 
teškom pitanju napisane su mnoge knjige. Sve ove učene glave došle: 
su do spoznaje, da se pod pojmom »narod« nipošto ne smije razumije- 
vati tek »ljude«, koji »zajedno« žive, pače ni one, koji imaju isti 
jezik. U pojmu »narod« sadržano je vanredno mnogo toga. Prvo i 
prvo; narod ne možeš otrgnuti od »rodne grude«. Nema pastirskih, lo- 
vačkih i skitalačkih naroda. Tek »rodna gruda«, iz koje je kao nekim 
magičnim načinom, nama neprotumačivim, iznikla i kultura, stvara 
narode u nekom mističkom, metafizičkom smislu... Zato »rodna 
gruda« nije nipošto tek neka »fraza«, već je to pojam bezdane, ne- 
protumačive mistike.  »Moderni« nomad, skitnica, žitelj kozmopole, 
čovjek civilizacije, koja negira svaku metafiziku, trga se od »rodne 
grude« i ovu ne priznaje, a time se on trga i od »naroda«. 

Kad su Grci stvarali kolonije po obalama Sredozemnoga Mora, 
ponijeli bi iz domaje žare sa oltara svetišta svoga grada i — šaku 
zemlje, kao duboki simbol svoje povezanosti s »rođenom grudom«. 
»Ja domovinu svoju u srcu svome nosim!« pjeva Kranjčević. A 
što on misli pod pojmom — ne tek pod praznom riječju — domo- 
vina —? On misli: rođenu grudu, narod, sve ono što se na toj rođenoj 
grudi zbiva i odigrava već onamo od davnih, starih vremena, s kojima 
je sve, što se danas zbiva i što ova stara, davna vremena povezuje - 
s dalekom budućnošću: tradicija... Pojam, dakle, Narod u sebi 
uključuje pojmove: rodne grude, domovine i tradicije. Svi su ti poj- 
movi zapravo jedan jedinstveni, mistički, metafizički pojam. Ne može 
ee otsječeno definirati ni pojam domovina, ni pojam rodna gruda, ni 
pojam narod. O ovome svemu može da radi tek misao, po kojoj se 
sve ovo doživljava i proživljava... Samo ove moderne »pozitivne zna- 
nosti« — a po ovima i svi valjani »modernisti« raznoga kalibra i raznih 
nijansa — umišljaju si, da sve »znadu«, da sve mogu ugurati u 
svoje »sisteme«. Za njih su riječi izgubile svaku simboliku, slične su 
kukuljici, iz koje je izletio leptir, iz koje je nestalo života... 


Zar se ne razumijeva isto, kad se kaže: »Skupili se ljudi!« i kad 
se kaže: »Skupio se narod!«? »Ljudi« su tvorevina kozmopolitske civi-. 
lizacije, koja se posvema otrgla od rodne gruđe i domovine. Ti »ljudi« 
imadu tek zračno korijenje; njima vitla vihor ovoga prehrloga življe-- . 

nja, kao što ono vihor vitla griješnim dušama u Danteovom »Paklu«. 
Pribija ih sad ovamo, sad onamo; sili ih na skitnički, parasitski život. 
Među takove »ljuđe« spadaju svi oni, koji ne osjećaju s narodom, i 
odnarođeni učenjak, otrcani bohem, koji si nabija tabane po tvrdom 
pločniku kozmopole, kao i debelokoži, kruti direktor koje kozmopolske 
banke, koji se razvaganio u mekanu naslonjaču. 

Svi ti »ljudi« otrgli su se od rođene grude, od domovine, od 
tradicija. Sve su to moderni nomadi, skitnice, parasiti. Ti »ljudi« nisu 
narod, ne mogu biti narod, pa ni oni sami ne će da budu narod. 
Ove »ljude« mijenja i formira civilizacija kozmopole po svojoj aniloj 
voljici. Kohezija njihovih duša vanredno je slaba i slični su tekućini, 
koja odmah zadobiva oblik boce, posude, u koju je uspeš. 

Narod proživljava i doživljava ono metafizičko »mi«, koje je 
ne tek skup, ne tek konglomerat, već koje je duboko mističko jedinstvo 
svih ovih pojedinačnih »ja«, koji svaki na neki mistički, metafizički, 
neprotumačivi način doživljavaju i proživljavaju ovo zajedničko »mi«. 
Narod izraste iz rođene grude, iz rođene grude crpe on snagu života 
svoga, ovoj rođenoj grudi podaje on život. Narod okleše i isteše kul- 
tura, koja je nikla iz iste rođene grude, kao svoju najdivniju, najve- 
ličajniju tvorevinu. Zato svaki narod imade svoj stil: u nošnji, u go- 
voru, u umjetnosti, u pjesmi, u glazbi i porocima svojima, u svemu... 
Iz bola i svirki, iz suze i smijeha, iz vedre pjesme, tužaljke, iz sreće š 
nesreće, iz svega, što se u njemu i oko njega zbiva, stvara se narodna 
tradicija... 

Da se sačuva narodno biće, treba sačuvati i braniti taj narodni 
stil, tvorevine narodnoga duha. Od velikog je tu značenja seljački, 
ruralistički pokret. Što je prirodnija pojava kod nas, već da se 
snažno razvije taj pokret? Zar mi nismo seljački narod? Narodi za- 
pada, gdje je urbanizacija sablasno preotela maha, očajno viču: »Na- 
trag na selo!« Došli su do spoznaje, da je ova sablasna civilizacija 
kozmopole zaprijetila propašću, smrću selu, dakle i narodu! Dobacuje 
se doduše našem seljačkome pokretu plitka kleveta, da na svu silu 
hoće zapriječiti prodiranje kulture na selo! Dobacuje se mu, da savje- 
tuje seljaštvu: »Pleti kotac, kako ti i otac«. Ovo je velika laž!... Naši 
ruralisti pregnuli su iz svih sila, da našemu selu podadu sve tekovine 
kulture, naravnoga, čestitoga znanja, koje ih ne će trgati od rođene 
grude, koje ih ne će razbiti, već koje idu samo za tim, da u narodu 
probude ponos i poštenje, da mu olakšaju kruto življenje, da mu 
uščuvaju zdravu i jedru srž i krv njegovu, koju mu na pamuk sišu 
razni sluge prljave, grube, prostačke, zločinačke kozmopolske civili 
zacije... i 

: Naši najdublji, najplemenitiji, najdalekovidniji umovi i dubov: 
prije ilirskog pokreta, a pogotovo poslije ilirskog pokreta u biu svojo, 
su bili ruralisti. Ruralisti nipošto ne negiraju »grad«, jer je i gro 
iarastao iz rođene grude, ali oni su nepomirljivi protivnici koznupote 
civilizacije. Grad i kozmopola bitna su razlika! Naši ruralast: ove 
zučke primaju u svoje redove: radnika tvornice, učenjaka. obriuue 

umjetnika, pjesnika i trgovca, gradskoga pometača i načelnika, boema, 
koji nabija tabane na tvrdome pločniku grada, svakoga muža i svaku 
ženu, koji se nisu otrgli od rodne grude, od domovine, od tradicija, od 
naroda i koji će i htjeti, i znati, i uzmoći iz svih svojih sila poraditi 
prema onoj Vrazovoj: »Iz naroda za narod!« vršeći, svaki na svom 
polju u ponosu i poštenju, prema maksimama i logike i etike, i morala, 
svoje dužnosti, koji doživljaju i proživljavaju onu razliku između 
»moje« i »tvoje«, i koji dubokim prezirom gledaju na svakoga, ma ko 
on bio, koji tu razliku baca pod noge. 
Prof. Franjo Šojat 


Na Jajget 


JEDAN PATOLOŠKI SLUČAJ SLIKARSKE KLEPTOMANIJE 
ili 


DVOJNIK FRANSA MASEREELA U ZAGREBU 


U Zagrebu, (Voćarska cesta 74 — kako piše u katalogu) postoji 
neki slikar Kamilo Ružička. Mi smo svi čvrsto i tvrdo uvjereni, 
da je on u privatnom životu dobar i pošten i da čak ima i ambicija. 
Konačno, imati ambicije, to je samo pohvalna stvar, kojoj se ne bi 
smjelo prigovoriti. Nego kod našega dragog prijatelja Kamila postoji 
osim te poštene pojave ambicije i jedna nesimpatična, vrlo nesimpa- 
tična pojava: slikarska kleptomanija. 

Da se razumijemo! U umjetničkom je paviljonu otvorena druga 
izložba zagrebačkih umjetnika. Na toj je izložbi izložio i naš prijatelj 
Kamilo četiri ulja i tri gvaša. I dotle je stvar još uvijek poštena i 
razumljiva t. j. pošteno je i hvalevrijedno, da jedan slikar izlaže na 
reprezentativnoj izložbi četiri ulja i tri gvaša. Međutim, trideset se- 
kundi nakon što čovjek pronađe njegove slike, gubi sve iluzije, što se 
tiče gore spomenutoga pojma slikarskoga poštenja. Kroz slijedećih 
trideset sekundi utvrđuje se fatalna činjenica u pogledu triju njegovih 
ulja i jednoga gvaša. — I doista! Frans Masereel ima u Zagrebu dvoj- 
nika. Slike Ružičkine br. 137., 138., 139. i 141. ili su kopije prema 
Masereelu, ili ih je slikao njegov dvojnik, ili se u svemu tome krije 
kakva nerazjašnjiva i čudna igra prirode, neki čudnovati slučaj. Kopije 
prema Masereelu valjda nijesu, jer o tome ne piše ništa u katalogu; 
da je po srijedi slučaj, u to uopće ne vjerujemo, jer ne vjerujemo u 
slučaj; preostaje, dakle, jedino, da je te slike slikao Masereelov dvojnik. 

To je svakako jedna činjenica, koju treba osobito naglasiti. U 
Zagrebu živi dvojnik Masereelov. Jedna duša u dva tijela. Inače bi 
ostala potpuno nerazjašnjena činjenica, kako naš prijatelj Kamilo 
može gledati i risati u visini Voćarske ceste Masereelove mornare; 
uopće, kako može doživljavati izvjesne objekte i formalno i sadržajno 
i koloristički potpuno jednako kao i Masereel. 

I čovjek bi možda ostao kod tog metafizičkog tumačenja o dvoj- 
niku Masereelovom, da nije naš Kamilo svoje slike signirao. Ona tri 
fatalna ulja i jedan gvaš, koje je slikao dvojnik Masereelov, signirani 
su godinom 1935., a ostale tri nedužne njegove slike nose uz potpis 
godinu 1934. 

Čudna koincidencija! Masereel je izlagao svoje stvari u Zagrebu 
u »Modernoj galeriji« polovicom g. 1934. Nakon te izložbe, anno 
Domini 1935., prometnuo se Kamilo Ružička — kako se to može po 
slikama zaključiti — u dvojnika Masereelovog!? 

Javila se kod Ružičke ona stara »zemaljska« ćud. Kamilo doduše 
više nije član »Zemlje«, no vuk dlaku mijenja, ali ćudi nikada. A ta 
se »zemljaška« ćud sastoji u tom, da Hegedušić posuđuje svoju izra- 
žajnu formu od Breughela, a ostali »zemljaši« posuđuju od Hegedu- 
šića i formu i kolorizam i motive. I naš Kamilo mora da je nekako 
ovako rezonirao: Ja i Masereel stojimo na istoj liniji. Mi smo obojica 
socijalni slikari, mi obojica nemamo veze sa buržujima. I ja i on pri- 
staše smo ideologije, koja propagira ukinuće privatnog vlasništva i 
propagira u svemu kolektivnost. U znak tog kolektivizma — jer i ko- 
lorističko shvaćanje u umjetnosti, pa davanje motiva i tehničko rješa- 
vanje tih motiva treba da bude kolektivno, u znak toga ću, dakle, 
odmah kopirati nekoliko — Masereelovih slika. — I plod su tog rezo- 
niranja tri ulja i jedan gvaš na drugoj izložbi zagrebačkih umjetnika. 

Tako čitava ta stvar postaje na koncu tragična. Ne shvaćamo, 
da čovjek — makar ima i »zemljašku« savjest — može ovako bez- 
obrazno izlagati »svoje« slike. Jer to je drskost ne samo prema našoj 
kulturnoj sredini, u kojoj on izlaže, nego i prema Masereelu, koji stoji 
daleko nad Ružičkinim voćarsko-cestarskim megalomanskim ambicija- 
ma. Jer Masereel je u prvom redu pošten i iskren slikar. Dok po svim 
indicijama izgleda, da gospodin Kamilo misli, da slikar ne mora biti 
pošten čovjek. 


Povijest nauke 


FRIEDRICH NIETZSCHE O SOCIJALIZMU 


U djelima njemačkoga filozofa Friedricha Nietzschea (umro 1900), 
nailazimo nekoliko zanimivih odsječaka, koji govore o socijalizmu.!) 
Možda izgleda na prvi pogled čudno, da danas, pored djela raznih 
odličnih pisaca na polju socijalnoga pitanja, uzimamo u obzir i 
Nietzscheove sudove. Ali je ličnost ovoga filozofa u toliko zgodna, što 
se protiv njega ne će moći upotrijebiti prigovori, koji se inače redovito 
stavljaju protivnicima marksizma. Nietzscheu, kao potpunom ateisti ne 
može se prigovoriti, da je bio »zaslijepljen vjerskim predrasudama«, 


M. Keglević 


1) Isp. Baemler: Nietzsches Philosophie in Selbstzeugnissen, II. 

a tko poznaje njegov stav prema Bismarcku, tome odlučnom protivniku 
socijalizma, i prema cijelom tadašnjem njemačkom »Reich«-u, ne će ga 
moći prozvati niti buržujem i pristašom Bismarckova režima, to više, 
nakon što se pročitaju neki odlomci njegovog »Zarathustre«, iz kojeg 
se vidi, da je Nietzsche bio prije sve nego li zagovaratelj današnjeg 
društvenog poretka, 

Nietzsche smatra, da je nerazumno sa strane socijalističkih siste- 
matičara, kada tvrde, da bi se moglo ostvariti društveno uređenje, u 
kome bi sva zla, kao što su strasti, bolesti, bijeda, zločini i prostitucija, 
isčezla sama od sebe. To znači pokazati potpuno nerazumijevanje ži- 
vota: kao da se društvenim institucijama može da promijeni ljudska 
priroda i ukloni iznemoglost i starost socijalne epohe. 

Socijalizam je fantastični mlađi brat despotizma, koji je već 
preživio, a kojega hoće da naslijedi. Nastojanja socijalizma su u svojoj 
biti reakcionarna, jer on teži za puninom državne vlasti, kakvu despo- 
tizam nije nikada posjedovao, što više, on premašuje sve nasilničke 
vladavine u prošlosti time, što pojedinca, individuuma, hoće potpuno 
da uništi, smatrajući ga nepotrebnim luksuzom prirode, koji treba pre- 
tvoriti u svrsishodni organ zajednice. Srodnost socijalizma sa despo- 
tizmom vidi se iz činjenice, što se on redovito javlja u blizini nasilnih 
vladavina: tipični socijalista Plato nalazi se na dvoru sicilskog tira- 
nina, a u naše dane pojavio se socijalizam u blizini carističkih nasil- 
ničkih država. Socijalizam se ne zadovoljava time da naslijedi carizme, 
nego on hoće da pođe dalje te zahtijeva potpunu pokornost svih gra- 
đana prema »apsolutnoj državi«. Pošto ne može više da računa sa 
religioznim pijetetom prema državi, što više, on takav pijetet mora da 
pobija, to socijalizam može da pobijedi tek tu i tamo na kratko vrijeme 
i to pomoću skrajnjeg nasilja((!) Zato on u tišini pripravlja straho- 
vlade, te polunaobraženim masama poput klina hoće da zabije u glavu 
riječ »pravednost«, da im tako potpuno oduzme pamet i da im za 
rđava djela, što ih treba da učine, sačuva čistu savjest. Ovdje je jasno 
izrečena istina, koju nam je iskustvo potpuno potvrdilo: da uz socija- 
lizam pristaje samo poluinteligencija, lišena zdravoga razuma i zave- 
dena vođama i ideolozima, koji pomoću romana o »čađavim fabričkim 
četvrtima« i »siromašnim radnicima« kupuju vile, a pomoću revolucija, 
što će ih podići od njih zavarane mase, hoće da se domognu apsolutne 
vlasti. 

Interesantna je vidovist Nietzschea, kada daje prognozu za život 
budućih generacija. On kaže da će značajke slijedećega, dakle, našega 
XX. stoljeća biti: prvo, javljanje Rusa na polju kulture, spojeno sa 
postavljanjem velebnog cilja i blizinom barbarstva; drugo, socijalizam, 
s kojim, u vezi sa silnim utjecajem pojedinaca i mnoštvom vatrenih 
zavjerenika i fantasta, nadolazi vrijeme divljaštva; 1 treće, stvaranje 
nove ateističke religije, koja prelazi preko svih konfesionalnih razlika. 
Žar ovim nije jasno pretkazan boljševizam Rusije i njeno pripravljanje 
svjetske revolucije, diktatura i nasilje pojedinaca, pučevi, atentati i 
religioznost komunističke ideologije? 

U slijedećem t. j. XX. stoljeću pojavit će se, po Nietzscheovom 
mišljenju, mnogi nemiri, prema kojima je pariška komuna, koja je 
imala svoje zagovaratelje također u Njemačkoj, bila tek neznatno pre- 
kidanje mira. Ipak svi ovi nemiri, pored svojih teških posljedica, ne će 
više značiti od bolesnoga napadaja, grča u društvenom poretku. U 
socijalizmu skriva se volja za nijekanjem i uništenjem života: samo 
bolesni ljudi i dekadentne rase mogli su da izmisle ovakovu nauku. 
Zaista je tako: duševno raspoloženje Karla Marxa, u kojem su pre- 
vlađavali mržnja i častohleplje, nam je poznato; a »široka duša« ru- 
skoga naroda, koji je prvi praktično primijenio nauku socijalizma, 
spada u red duševnih oboljenja i pisac, koji se možda jednom — poput 
Le Bona i nastavljajući njegovo djelo »Psihologija masa« — napisati 
»Psihopatologiju masa«, moći će je upotrijebiti kao klasičan primjer. Tu 
istu misao, naime da je socijalizam! produkat bolesnih moždina i da su 
predpostavka za njegovo gprisvojenje nezdrave duševne dispozicije, 
veoma je interesantno u jednom predavanju obradio jedan od naših 
istaknutih javnih radnika, liječnik. On je ustvrdio da kod svih mar- 
ksista možemo da opazimo da su oni bilo melankolici, bilo manijaci u 
jednom stepenu, koji je prešao granice normalnoga. 


Kada se jako osjeća nepravednost podjele dobara — kako je to 
na pr. danas slučaj —, preporučuju se dva sredstva: jedno traži pod- 
jednaku podjelu dobara, a drugo ukinuće privatnog i uspostavljenje 
kolektivnog vlasništva. Pokusi po prvom receptu učinjeni su u starom 
vijeku više puta, ali uvijek bez uspjeha. Podjela zemljišta na jednake 
dijelove: koliko li otpora izaziva ovakav pokušaj; a kada uspije, je li 
noguće naći samo dvije potpuno iste oranice; a da se i nađu, hoće li 
zavist ljudska moći, a da ne pomisli, da je susjedova oranica bolja od 
njegove; a na kraju — Šparta nas tome uči — veličina posjeda razli- 
čita, broj pučanstva veći, broj posjednika manji, pa opet ide — sve po 
starom! Posluša li se drugi savjet, pa se pojedincu, pošto je ukinuto 
privatno vlasništvo, daje oranicu u zakup — to znači propast poljo- 
djelstva. Čovjek sa svime, što mu ne pripada trajno, postupa bez pažnje 
i požrtvovnosti. Da bi u buduće, kaže Nietzsche, posjed postao moral- 
nijim, treba i nadalje ostaviti slobodnima i pristupačnima sve izvore 
malih prihoda, ali onemogućiti treba naglo obogaćenje bez truda i na- 
pora. Iz privatnih ruku treba uzeti sve one grane transporta i trgovine, 
koje omogućavaju nagomilavanje velikih svota novaca, 


Naročito je interesantno da Nietzsche uviđa, da kapitalizam i so- 
cijalizam imaju zajedničku duhovnu bazu u liberalizmu, i da libera- 
lizam nije u stanju da svlada sile socijalnog prevrata. »Ponajprije 
morate da svladate same sebe — kaže on bogatim buržujima —, ako 
hoćete da pobijedite protivnike svoga blagostanja.« Novi. je to dokaz 
za staru i nama dobro poznatu istinu, da je suvišna borba protiv 
marksizma sa stanovišta liberalizma i da kapitalisti nisu manje de- 
struktivni elementi našega naroda od marksista. 


F. Niedzielski 

Šinom svijeta 


NACIONALNI SOCIJALIZAM U HOLANDIJI 


Prije rata bio je u Holandiji nacionalni pokret potpuno ne- 
poznat. Liberalizam, ušavši u sve slojeve holandijskoga naroda, sa 
svojim pacifizmom, tolerancijom, a naročito ekonomskim duhom, nije 
trpio nacionalizma bilo u kojem obliku. Ta se situacija mijenja za 
vrijeme rata. Borba oko granica prisilila je Holandiju, da mobilizira 
svoju vojsku. Revolucija u Njemačkoj godine 1918. prijetila je i Ho- 
landiji, i poznato je, da je i tu skoro došlo i do proglašenja. U to je 
vrijeme organizirana holandijska građanska garda. U vojsci i u toj 
gardi, (oko generala Snijdersa zapovjednika holandijske vojske za 
vrijeme rata), nazire se začetak holandijskoga nacionalnog pokreta. 
Na političkom se polju, u to vrijeme, odrazuje taj pokret u malenoj 
stranci »National Uerbond«, koja ima samo jednoga poslanika u par- 
lamentu, — Dra Westermana. On favorizira nacionalne težnje, i u 
neprestanoj je opoziciji prema vladi. Još pred dvije godine naciona- 
lizam u Holandiji nije zauzeo čvrste temelje. U proljeće god. 1933. 
polaze u parlamentarne izbore šest nacionalnih stranaka, koje istupaju 
pred izbornike sa fašističkim programima, ali nijedna od njih ne uspi- 
jeva, nijedna od njih nije skupila dovoljno glasova da pošalje barem 
jednoga poslanika u komoru. Posljedica tomu bijaše rasulo svih tih 
strančica, osim jedne, koja uzima zvučno ime »Nacionalno socijalni 
pokret«. Vođa je tom pokretu ing. Mussert, bivši činovnik holandijskih 
željeznica! Središte mu je u Utrechtu, gdje izlazi i stranačko glasilo, 
mjesečnik, »Volk en Vaderland«. Ime stranke, a i unutrašnju organi- 
zaciju približuju se posve njemačkom nacionalno-socijalnom pokretu. 
Mussert sam voli igrati ulogu diktatora; u svim djelima i gestama po- 
malo oponaša svoje uzore preko Rajne. Po njegovoj izjavi, holan- 
dijski nacionalni socijalizam ne prihvaća u svoj program antisemiti- 
zam, ali gaji velike simpatije prema hitlerizmu. Službeno se to pokazalo 
na posljednjem stranačkom kongresu u Nirmbergu, gdje je ing. 
Mussert bio zastupan posebnom delegacijom. Unatoč tomu, holandijski 
nacionalni socijalisti ističu, da nisu jednostavni imitatori njemačkoga 
nacionalnog socijalizma. Kratko vrijeme po osnutku, holandijski nacio- 
nalno socijalni pokret broji oko 40.000 članova, ponajviše malih či- 
novnika, namještenika, obrtnika, ali i seljaka. Vlada je poduzimala, 
a poduzima još i danas, bezbrojne mjere da osujeti njegov razvoj, ali 
ga ne može zabraniti zato, što je na vrijeme izjavio vjernost kraljev- 
skoj kući. Stranački su zborovi brojno posjećivani, a da je takav na- 
cionalizam zauzeo maha u holandijskom narodu, najbolji je dokaz 17. 
travnja o. g., kada se na pokrajinskim izborima znatno ojačale nacio- 
nalno socijalne ideje u Holandiji. — Nacionalno socijalni pokret po- 
lazi po prvi puta u izbore, i, nakon dvije godine od svoga osnutka, 
dobiva 270.000 glasova, ili 39 poslanika. Porast su u tim izborima 

zabilježili samo nacionalni socijalisti i komunisti, ali dok su komunisti 
porasli jedino na račun socijalnih demokrata, to su nacionalni socija- 
listi oduzeli svim strankama jedan dio njihovih pristaša. Za početak 
to je izvrstan rezultat! Pa iako ovi izbori ne utječu direktno na holan- 
dijsku politiku, to ipak vlada mora voditi o njima računa, jer su čla- 
novi Prvoga doma birani u Holandiji posredno, baš po ovima pokra- 
jinskim poslanicima. Izbori za Drugi dom, za parlamenat, bit će tek za 
dvije godine, pa se može predvidjeti kojim će putem krenuti razvoj - 
holandijskih prilika. 

S. Plančić 


Je sovjetskoga »NAJa« 
VLADANJE POMOĆU TERORA |: 


Ljeti 1931. god. sastala se Lady Astor u pratnji Bernarda Shawa 
i Lorda Lothiansa sa Staljinom i nenadano mu postavila neobično 
pitanje: »Kako ćete dugo još dalje ubijati ljude?« Staljin, koji se 
možda tim pitanjem malo smeo, smjesta je odgovorio: »Tako dugo, dok 
to bude potrebno.«1) 

To je u malo riječi filozofija terorizma, koji je jedan od glavnih 
sastavnih dijelova komunističke diktature. Pravo vlastodržaca, da odlu- 
čuju, kako dugo moraju ljudi biti ubijani, apsolutno je i neprovedivo. 
Pravo pojedinaca na život ne ulazi kod toga u obzir. 


Od 1929. do 1935. se gospodstvo terora snažno raširilo. Najteže 
su pogođeni seljaci, koji predstavljaju veći dio stanovništva i kojima 
je GPU prošlih godina obratila razmjerno malo pažnje. Kad je prva 
navala kolektiviziranja dosegla svoj vrhunac (jeseni i zimi 1929.), 
zaključila su dva stranca, koji su nezavisno jedan o drugome prouča- 
vali rusku provincijsku štampu, da je u razdoblju od nekoliko mjeseci 
bilo smaknuto poprečno 20 do 30 ljudi na dan. Žrtve su većinom bili 
»neposlušni« seljaci, koje su okrivili, da su se opirali plijenidbi žita. 

U jesen 1930. bili su potreseni i otupljeni ruski živci, kad se 
objavilo, da je 48 osoba, među njima i neki znameniti profesori i 
specijaliste, ubijeno na zapovijed GPU, radi tobožnje sabotaže u indu- 
striji živeža. Iza izvršenja kazne objavljena su tobožnja priznanja, koja 
žrtve nisu, dakako, više mogle opozvati. U proljeću 1933. ponovilo se 
klanje u masama. 35 činovnika poljoprivrednoga komesarijata ubijeno 
je, a da nije proveden niti javni sudski postupak. Kasnije obavljena 
optužba nabrajala je čudne stvari, kao: »puštali su da raste korov i 
palili i uništavali traktore i druge gospodarske strojeve.«!? 

Prije 1930. bio je prisilni rad uapšenika i progranika od neznatne 


1) Iz članka W. H. Chamberlina od g. 1922. do 1934. moskovskog 
dopisnika jednih bostonskih novina. 

važnosti za gospodarski život u sovjetskoj Uniji. Ali iza prvoga veli- 
koga vala mjera, poduzetih protiv »kulaka«, rekrutiraju se u drvenu 
industriju i u poduzeća, koja imaju da provede velike građevne pro- 
jekte, većinom radnici, koji su žrtve bezobzirnoga pritiska vlasti. Ve- 
ćina ovih prisilnih radnika su seljaci, koji su se protivili kolektivizira- 
nju, ali i u krugu gradske inteligencije našao je teror mnogo žrtava. 
Tehničari, agronomi, historici, bakteriolozi, statističari i poznavatelji 
umjetnosti zatvaraju se obično na nejasnu optužbu radi »sabotaže«. 


Tama, kojom je obavijen sovjetski terorizam, i činjenica, da se 
mnoga smaknuća i većina osuda na tamnicu i progonstvo događaju bez 
ikakvih javnih objava, — sve to čini nemogućim, da se dadu točni 
podaci o opsegu ove strahovlade. 


U kolovozu 1933. objavila je sovjetska Štampa, da je prigodom 
slave radi skoroga završetka radova oko gradnje kanala između Istoč- 
noga i Bijeloga mora amnestirano 12.000 prisilnih radnika, koji su tamo 
bili zaposleni, a drugima 59.000 je smanjena kazna. Kad se pomisli, 
da su kod toga poduzeća bili zaposleni, osim ovih, još deseci hiljada 
uapšenika, kojih se amnestija nije ticala, mora se vjerovati, da broj 
uapšenika, koji su sudjelovali samo kod toga jednoga poduzeća sigurno 
premašuje ukupni broj političkih krivaca iz svih zemalja Evrope, i to 
u doba, kad mnoge zemlje imaju diktaturu, koja nema obzira sa poli- 
tičkim protivnicima. 

Kod gradnje kanala između Istočnoga i Bijeloga mora bio je za- 
poslen samo jedan dio političkih uapšenika i prognanika u sovjetskoj 
Uniji. Iz vlastitog opažanja mogu posvjedočiti, da su deseci hiljada 
takovih uapšenika zaposleni kao prisilni radnici u mjestima kao što su: 
Magnitogorsk, Čeljabinsk i Berezniki. To su većinom prognani seljaci, 
koji nisu htjeli podnositi komunistički lopovski postupak. Iz pouzdanoga 
izvora, koji ne smijem navesti, saznao sam, đa se samo u Sibiriji nalazi 
500.000 kažnjenika u koncentracionim logorima (prema ovome je Nje- 
mačka pravi raj). Broj kažnjenika i prognanika mijenja se od vre- 
mena do vremena, jer mnogima ističe kazna, a drugi novi dolaze, ali 
ukupni broj sovjetskih građana, koji su lišeni slobode bez pravilnoga 
sudskoga postupka, ne može iznositi manje od dva milijuna. 


Kad je jedan učenjak za drugim zapadao i nestajao u pandžama 
GPU, glasilo je obično službeno objašnjenje, da su krivi radi »sabo- 
taže«. Koncem 1930. stavljeno je osam profesora i inžinjera pred javni 
sud; bili su optuženi, da su namjerno loše raspolagali i gospodarili 
industrijskim poduzećem, koje je bilo pod njihovom upravom; da su 
podržavali veze sa francuskim i engleskim vojnim vlastima u cilju, da 
dođe do intervencije i ukinuća sovjetske vladavine oružanom silom, i 
da su organizirali tako zvanu industrijsku stranku, koja bi nakon pada 
sovjetske vlade imala postaviti vojničku diktaturu. Optuženi su po- 
slušno priznali sve što ih je teretilo, pokazali su dirljivo kajanje i tako 
spasili živote. Oni su dakle prošli bolje, nego njihovi predšasnici, to- 

božnji saboteri industrije živeža koji su bili postrijeljani, a da nije 
ni proveden javni pravni postupak. Ova pravna komedija izvedena je 
sjajno, u svrhu, da se »proletarijatu« priredi svečanost. U sudnici su 
bili brojni zvučnici; pravile su se fotografske snimke; novine su bile 
pune rezolucija svih mogućih udruženja, od moskovskog odvjetništva 
do školske djece, Mladih Pionira, koji su svi tražili smrt optuženih; 
sin jednoga od optuženih korektno je tražio smrt svoga oca. Na ne- 
sreću i na štetu uvjerljivost ove pravne predstave »odao« je profesor 
Ramsin, vođa tobožnje industrijske stranke, u svome priznanju neke 
stvari, koje su bile očevidno krive i apsurdne. Da su u Rusiji postojale 
jedne jedine opozicijske novine, propao bi ovaj pravni postupak si- 
gurno uz salve smijeha na dan, kad se objavilo »priznanje« Ramsina, 
koji se spominje kao ministar predsjednik zamišljene proturevolucije, 
neki P. P. Ryabušinski, poznati ruski predratni industrijalac, pred 
mnogo godina u Parizu umro. Urota, kojoj je na čelu mrtvac, pristaje: 
prije u kakvi šaljivi list, nego pred ozbiljan sud, tim više, što i jedan 
drugi, koji je »imao da postane ministar«, neki UWišnegradski, također 
nije više bio među živima. 

Mnogi povijesničari, bakteriolozi i ostali učenjaci zatvarani su, 
a da nisu ni postavljeni pred redovan sud. Među mnoštvom zatvorenih 
povijesničara nalazili su se ljudi svjetskoga glasa, među ostalim četiri 
člana Akademije Znanosti Platonov, Tarle, Likačev i Lubavski. Većina 
povjesničara bilo je srednjih godina, a neki su bili i stariji. Platonov 
i Lubavski umrli su u zatvoru, druga dvojica su radi surovosti u za- 
tvoru, na preslušavanjima i u progonstvu, poludjeli. Budući da o tome 
skupnom zatvaranju ruskih historičara nije izdano nikakvo službeno 
objašnjenje, može se samo ponoviti glasine, da se Platonov u inozem- 
stvu sastao sa svojim prijašnjim učenikom, velikim knezom Andrejem. 
Ako je to istina, onda je to bilo vrlo neoprezno od Platonova, premda. 
nije sasvim jasno, zašto bi razgovor između profesora i jednoga člana: 
porodice Romanov, koji je već pao u zaborav, mogao biti tako strašno. 
opasan za stabilnost sovjetske države. Ali kazna za tu tobožnju krivnju 
Platonova nije pogodila samo njega, nego i mnogo njegovih prijatelja, 
suradnika i učenika, koji nisu bili pdgovorni za taj sastanak, a nisu. 
ni znali za nj. 


Ja lično najviše zamjeravam GPU, što mi je njihov sistem one- 
mogućio poznanstvo i prijateljstvo sa cijelim nizom obrazovnih Rusa. 
Mnogi Rusi žele provesti jednu večer u razgovoru sa strancem, tako, 
kako bi je željeli provesti s nekim, koji je obolio od teškoga tifusa! 
To im se ne može zamjeriti, kad se pomisli na neobično razvijenu 
špijunažu i začudnu sposobnost za izmišljavanje kod činovnika GPU, 
koji na temelju najnedužnijih društvenih odnosa između Rusa i stra- 
naca, fabriciraju podmićivanje, špijunažu i sve moguće druge afere. 


Postoji oštra granica između onoga, što GPU smije poduzeti pro- 
tiv stranaca, i onoga, što danomice poduzima prema ruskim građanima. 

Stranac, koji živi u Moskvi, može nekažnjeno učiniti ili reći mnogo 
toga, što bi Rusa dovelo u koncentracioni logor. 


Tako dugo, dok ne bude pravo pojedinca, da živi u slobodi i da 
uživa svoju slobodu, postavljeno iznad prava države, da ga ubije ili 
pošalje u progonstvo, čini se da će biti sudbina sovjetske Unije, da 
ostane na stepenu, na kojem je bila i caristička Rusija: Nešto više 
okrutna nego ostali evropski. sistemi diktatorskog režima, a nimalo ma- 
nje okrutna nego zaostale azijske zemlje. To nam uostalom posvje- 
dočuju i najnoviji događaji, atentati i strahovit, dosad neviđeni teror 


W. H. Ch. 


DPodagoški pnoBlemi 


ODGOJ 1 SOCIJALNI ŽIVOT 


Danas je postalo moderno i »napredno«, da se govori, kako sve 
ima služiti životu. Njemu ima biti podložna nauka; služiti mu mora 
umjetnost; po njegovom diktatu ima da se vrši odgoj. I pri tom misle 
ljudi, koji postavljaju ovakove zahtjeve, da su otkrili neki novum, da 
su se u svojim zahtjevima toliko od drugih odalečili, da bi smjeli sebe 
u tom smislu zvati naprednima, za razliku od onih »konzervaticava«, 
koji ove fraze ne ponavljaju svaki dan. No dok se ovakovi zahtjevi 
dadu na drugim područjima podnositi, dotle su oni na terenu pedago- 
gije upravo nerazumni i klasičan primjer, kako čovjek treba promoz- 
gati stvar, o kojoj hoće da govori ili piše. Inače mu se može desiti, 
da govori odlučno i samosvijesno u vjeri da čini neko otkriće, a kad 
tamo pjeva pogrješnu varijantu pjesme, koju odavna pjevaju svi 
vrapci. 


U širem smislu riječi svaki je odgoj socijalan. Svi su odgojni 
faktori, a osobito oni glavni: odgajatelj i odgajanik stopostotni pro- 
dukti života. Odnos između života i odgoja jednak je ili barem sli- 
čan odnosu oca i sina, i kao što će svaki sin, htio ili ne htio, silom svoje 
konstitucije, biti uvijek u nekoj mjeri ono, što otac, tako je to isto, ili 
slično, i kod odgoja. Zahtjevati od sina da bude ono, što mu je ? 
otac suvišno je, dakle, jer je on to bio 1 prije našeg zahtjeva, kao 
što će takav ostati i u buduće. Naš zahtjev na sina: »Budi ono, što 
ti je 1 otac! — ne može se, dakle, ni tumačiti tako kao da time ho- 
ćemo potaknuti sina _ da nastavi u onome, što je u njemu očinskoga, 
nego kao zahtjev, da nastoji postići neko od nas naročito izabrano i 
fiksirano svojstvo, a to znači degradirati očinstvo i uputiti ga mjesto u 
svim, samo u jednome pravcu. 

Isto je tako i kod odgoja. Upravo zato, što smo rekli, da je kon- 
statacija života u odgoju nešto, što je eo ipso u njemu sadržano — sli- 

jedi, da je svaki zahtjev u tom smislu nepotreban. Glavni faktor od- 
goja: odgajatelj i odgajanik, uz svoje urođene dispozicije, rezultat su 
života u njegovoj čitavosti, a takova dvojica ne mogu u svom poslu za- 
tajiti svoje porijetlo. Zatim, sva kulturna dobra na kojima se pitom- 
čeva duša rasplamsuje opet su, u najširem smislu te riječi socijalna, 
i svako od njih, u svakom utjecaju, djelovat će prema svojoj naravi. 
Pa onda sve ono što odgajanika u školi i izvan nje okružuje; sve čime 
se služi i sve, što ima bilo kakvoga dodira s njime, sve su to faktori, 
od kojih svaki sadrži u sebi kvalitet čitavosti života. Dalje: svaki utje- 
caj pedagoga primjeren je onome, što je na odgajaniku učinila ži- 
votna sredina, a odgajanik na utjecaj odgovara ponašanjem, u kome 
se zrcali takova životna sredina. Poznato je, da metođe svoga rada ne 
će pedagog postaviti jedamput za uvijek i od njih više ne otstupati. 
Jedan veliki i jaki događaj u društvu: jedna zarazna bolest, jedan ve- 
liki potres ili jedan svjetski rat — mogu izbaciti mentalitet, prema 
kome će se u odgoju tražiti bar malo drukčije mjere, nego što su se do 
sada upotrebljavale. Ali ovakovo prilagođivanje nota bene ne čini pe- 
dagog po diktatu nikakovih zahtjeva i računa, nego radi koristi samoga 
odgojnog posla, jer kao što se je ono novo odrazilo u odgajatelju i 
odgajaniku, dakle glavnim odgojnim faktorima, tako se ono mora od- . 
raziti i u njihovim akcijama, odnosno reakcijama. Ili drugim rije- 
čima: Jedna društvena pojava od onolike je važnosti za odgoj, koliko 
je ona nuždom svoje naravi prisilila činioce odgajanja, da ju uzmu u 
obzir. I naprotiv: ne ulazi društvena pojava za pedagoga u račun na- 
prosto zato, što je ta pojava postala ideologijom izvjesne veće ili manje 
grupe ljudi, koji ju propagiraju. Zar to ne bi bila degradacija odgoja 
tražiti od njega, da služi jednoj ideji, koja nije još toliko jaka, da bi 
mogla preoblikovati čitav život a s njim i odgoj, nego to tek nastoji 
da učini. Dakle: Bilo koja promjena ideja u društvu, ako je ona 
do izvjesne mjere jaka, ako ona ima da tako kažem dignitet odgojni — 
ona će na odgoj utjecati htjeli mi to ili ne htjeli. Naprotiv: ako ona taj 
stepen jačine i dignitet takove naravi nema — zaludu svako zahijeva- 
nje; suvišno i nekorisno svako nastojanje. Još drukčije rečeno: Ideje se 
u odgoj ne uvode. One, ako imaju uslova za to, same sebe uvode, kroz 
život. 


Jer već zato! što neku ideju treba propagirati i udruživati se radi 
nje — znači, da ona još nije gotova ni prikazana u svojoj potpunosti, 
nego da se tek nalazi u stadiju razvitka, a kao takova ne ulazi za peda- 
goga u račun. Jer samo gotove i jake ideje, koje mogu preoblikovati 
čitav život, dolaze za nj u obzir. Tek životu, dakle, i njegovoj čitavosti 
ima odgoj služiti, (i on mu i služi), a ne ideji ili grupi ljudi, koja tek 
nastoji da obuhvati čitav život. Ako se pak tu i tamo događa, da je 
izvjesna, propagirana nekom grupom ili organizacijom, potpuno sebi 
podredila odgoj, onda to ne znači drugo, nego da je zarobila peda- 
gogiju. 

Mi, dakle, onima, koji svaki dan govore: »odgoj ima služiti ži- 

votu!« kažemo: odgoj je život! U čemu se onda još razlikujemo. 
Evo u čemu: 


Pokazali smo, da su život | odgoj korelativni pojmovi, a zahtje- 
vati da jedan služi drugome, znači jedno drugome pretstavljati od- 
nosno podređivati, a znamo dobro, da korelativni odnos toga ne po- 
zna. Iz toga slijedi, da je zahtjev »odgoj ima služiti životu« suvišan, 
zato ga ne možemo tumačiti drukčije, nego kao želju, da se odgoj ima 
podrediti ideji, koja tek ima i nastoji da čitav život 
podredi. A svak će onda priznati, da to ne znači drugo, nego de- 
gradaciju pedagogije, štetnu u dva smjera: štetnu, što bi na taj način 
odgoj bio upućen samo jednim smjerom, i štetnu, što se time zahtjeva 
u odgojnome poslu ponašanje, kao da je ona ideja preoblikovala već 
čitav život, a u stvari ona to, sa više ili manje izgleda, tek nastoji. 


Pedagog zadojen izvjesnom ideologijom, (koja nije nikada isto 
što i život) ispovjedat će u svom poslu recimo Nietzscheov moral prava 
jačega; drugi će reći: religija je za odgoj suvišna, a treći pak pripada 
grupi ljudi, koja — recimo — hoće larpurlatizam u estetici i zabacuje 
n. pr. pravilo, da omjer zlatnog reza godi oku, DA, oni će to govoriti 
. iz »dubokog« uvjerenja, ali jer svi ti odgajatelji, ne žive još u okolini, 
u životu, u kome su takav moral i takovo religijsko i estetsko naziranje 
proželi svakoga od njih, to će njihovo izlaganje ići samo iz glave, a i 
odgajenici će to primati samo u glavu, a jednima i drugima ne će to 
biti, pravi, iskreni stopostotni unutarnji doživljaj. I što će se dogoditi? 
Dogodit će se, da će jedni i drugi govoriti jedno, a osjećati i činiti 
drugo, oni će, dakle, biti neiskreni, a ništa nije udaljenije od pra- 
vog odgoja nego neiskrenost. 

Juraj Jurjević 

DR. I. SCHRECKEIS: 
PROBLEM POPULACIJE 


BIOLOGIJA I NACIONALIZAM 


U prošlome je stoljeću biologija kao znanost slavila 
svoje prve velike uspjehe. Materijalisti-monisti, kao njezini 
najveći obožavatelji, mislili su, da je mogu tumačiti sasvim 
u svome duhu, i vjerovali su, da su fizikalno-kemijskom 
analizom riješili sve tajne i pitanja života i da izvan nji- 
hova idejnog kruga nema filozofije. U središtu tadašnjeg 
proučavanja, opažanja i zaključivanja bila je stanica. 

U naše dane doživljujemo uskrsnuće interesa za bio- 
logiju, kada se ne proučava samo stanica, nego i druge je- 
dinke čovjeka, a centralnim se problemom smatra biološku, 
temeljnu životnu jedinicu roda ljudskoga: porodicu, jer tek 
harmoničnom, biološki kao sine qua non uslovljenom nado- 
punom muža i žene, te njihove zdrave rezultante: djece 
(ne djeteta!) omogućeno je ispunjenje njihove životne mi- 
sije. Goetheova riječ, da si je priroda uzela toliku slobodu, 
da je mi sa znanjem i znanošću nikako ne možemo sasvim 
otkriti, nalazi naročito u biologiji svoju primjenu. Gotovo 
svi veliki mislioci složni su u tome, da iza vanjskih pojava 
imade još stvari, koje ne možemo razumom shvatiti. Zvali 
mi to s Platonom duša, s Aristotelom entelehija, po pri- 
jašnjem shvaćanju vitalizam, po novijim nazorima neovita- 
lizam, nazvali mi to s današnjim fizičarima »Kraftfeld« — 
snaga, sila, s Monakowim  »Horme-:Betriebsseele« radna, 
pokretna duša, ili mi to nazvali kako hoćemo, — uvijek smo 
svijesni, ma kako veliki bili naši uspjesi u poznavanju novih 
stvari, da posljednje uzroke stvari ne možemo otkriti, ili 
kako je to Ramon vy Cajal izrekao: »na pitanja u prirodnim 
znanostima ne možemo dati posljednji odgovor.« 1 
Walter Vogt u svojim studijama o evoluciji veli: »da kod 
svih tih pravaca stvaranja i tendencija razvijanja nikada ne 
djeluju grube sile vanjskoga svijeta, već da odlučuje unu- 
tarnja harmonija i cjelovitost, pri čemu ono »zašto?« ostaje 
uvijek sakrito.« 

Ako ovo uočimo, onda će nam biti jasno, da današnja 
biologija ne gleda unatrag i ne traži toliko odgovor na pi- 

tanje postanka života i razvitka vrsti, već da služi kao puto- 
kaz u čovječjem životu — u životu naroda, rasa, čovječan- 
stva. I tu je biologija došla do dragocjenih spoznaja. Biolo- 
gija je uvidjela, da se iz svog prvotnoga, pretežno materija- 
lističkoga gledanja na svijet mora vratiti starim istinama, 
dualističkom shvaćanju. Poznati biolog Hermann Mucker- 
mann u svojoj knjizi »Kind und Volk«, veli, da je suvre- 
mena rasna higijena potvrdila, da je glavni cilj braka 
dijete —ito njegov život i odgoj, da se vodeći rasni higi- 
jeničari slažu u tome, da je samo jedan i trajni brak do- 
voljna garancija brojnog i dobrog potomstva. Moderna bio- 
logija je dakle potvrdila, da problem odgoja braka i morala 
nije irelevantan problem, već da životni zakoni kao najviši 
biološki regulatori traže samo jedno: vjernost životnim 
zakonima, poštovanje bioloških činjenica. 

S druge strane se nacionalna ideja drukčije shvaća. 
Nasuprot neplodnoj ideji francuske revolucije: bratstva, 
jednakosti i slobode — traži se u skladu s biološkim gle- 
danjem i promatranjem života narodnog organizma kroz 
stoljeća: disciplina, strogi odgoj u cjelini, poštovanje ži- 
votnih zakona. 

I tako vidimo, kako su u glavnom oprocvjetale u pro- 
šlome stoljeću dvije jake komponente, biologija ina- 
cionalizam — međusobno se slile, oplodile, te tako do- 
vele do produbljenja, oplemenjenja svake pojedine od njih: 
biologije i nacionalizma te njihovog zajedničkog djeteta, 
da tako kažem, međusobnog regulatora: populacije. 


(Mimogred rečeno: Djeca su regulator bračnih polovica. Po H. 
Muckermannu je broj djece vanjsko mjerilo vrijednosti dti uopće, 
€ nutarnje etičko mjerilo je: vjernost životnim zakonima ...: Rekli 
smo »bračnih polovica«. Razmotrimo to malo. Odlična je i dubokog 
značenja ta riječ »polovica« kao oznaka bilo žene ili muža. Jer biološki 
promatrano, zbilja su to samo dvije polovice. I tek ako te dvije polo- 
vice »skupa spadaju«, ako si međusobno harmoniraju, ako se nadđopu- 
njuju, ispunjuju svoj životni zadatak, tek onda je to biološka cjelina. 
Te dvije polovice mogu si biti — i moraju si biti — različite, kao što 
su različiti ioni sa ++ ili — nabojem, kationi i anioni, ili kao što je lijeva 
strana čovjeka u glavnom jednaka slici desne strane u ogledalu. Bitne 
razlike tu ni u jednome slučaju nema. A to je glavno: bit. A tako je i 
kod muža i žene u biološki harmoničnom braku: oni se međusobno na- 
dopunjuju, drže si ravnotežu, čine jednu životnu cjelinu, biološki te- 
meljnu jedinicu. Ne zaboravimo: djeca su regulator bračnih drugova. 
Broj djece je vanjsko mjerilo vrijednosti jednoga braka). 


Odnos biologije i nacionalizma neka služi za razumije- 
vanje, kako je problem populacije mogao postati kod kul- 
turnih naroda centralnim pitanjem ne samo znanosti nego i 

gospodarstva, pedagogije i politike, te kako je taj problem, 
t. j. pitanje rađanja i umiranja, pitanje nazadovanja ili na- 
predovanja jednoga naroda u svome sveukupnome broju 
postao gotovo u cijelome svijetu jedan od najaktuelnijih. 
Ljudi naime sve više i više dolaze do uvjerenja, da sudbi- 
nom naroda ne odlučuju: niti gospodarsko blagostanje, 
niti stupanj narodne prosvjete, niti bolesti ili izgubljene 
bitke, ratovi, socijalne revolucije ili građanski ratovi, niti 
međunarodni politički položaji, utjecaji i ugovori, niti go- 
spodarska, kulturna, vojnička ili koja druga nadmoćnost, 
nego konačno: porast pučanstva, tako zvani vitalni 
indeks t. j. višak rođenih u odnosu prema broju umrlih. 
Sve napred navedene okolnosti važne su tek u toliko, u ko- 
liko utječu na biološki život naroda i na vitalni indeks kao 
izražaj njegove biološke, životne jakosti. Ako je vitalni 
indeks velik, t. j. broj rođenih znatno nadmašuje broj 
umrlih, onda svi ratovi, gospodarske depresije i politička 
tlačenja ne mogu izazvati reakciju, da se taj narod udalji 
od vreve života i da si u tišini i povučenosti postane nacio- 
nalno svijestan i da njegove obitelji, kao temelj narodnog 
opstanka postanu moralnije, prirodnije, biološki zdrave. Jer 
biološka jakost naroda je izražaj opće moralne visine nje- 
govih temeljnih stanica: obitelji, a rezultanta te svježe vital- 
nosti kroz stoljeća jeste tisućljetna narodna kultura. Čim 
koji narod popusti u moralu, opada vitalni indeks: neizbje- 
živa posljedica te pojave kroz desetljeća i stoljeća je izumi- 
ranje, nestajanje naroda, države, kulture. Stari Asirci, Egip- 
ćani, Grci i Rimljani i drugi narodi nisu nestali sa lica 
zemlje radi nekoga vanjskoga uzroka: rata, bolesti ili slično, 
nego radi toga, što je općeniti moral bio jako opao, jer je 
zavladao materijalistički i egoistički individualizam, pesi- 
mizam, »iživljavanje«, jer nije bilo zdravoga braka, jer je 
zavladao »Zwei-« pa »Fin-« i konačno »Keinkinder-system«, 
— sistem braka sa dvoje djece, jednim djetetom i konačno 
»brak« bez djece. 

Biologija, naročito po svojoj grani populaciji, naučila 
je dakle suvremenoga čovjeka, da čitav.život ne promatra 
razdijeljen u pojedine nauke i grane, nego kao jednu ne- 
djeljivu cjelinu; ona je došla do spoznaje, da sudbinu na- 
roda ne pišu ni državnici ni filozofi, nego dvoje mladih ljudi 
koji tvore brak. Biologija nas je naučila, da je pitanje odgoja 
i morala, pitanje braka od odlučujuće važnosti — jer to po- 
kazuje život. U svome biološkome gledanju na narodni ži- 
vot Hitler na jednome mjestu to ovako izražava: »Od una: 
trag dvije i pol hiljade godina propale su gotovo sve revolu- 
cije na tome, što njihovi vođe nisu znali, da je od osvajanja 
vlasti još važnije, upravo ono što odlučuje: odgoj čovjeka.« 

Vjernost životnim zakonima, je ono što odlučuje sudbinom 
sv naroda. 


BIOLOŠKA JAKOST POJEDINIH NARODA 


U Evropi bilo je polovicom XVIL stoljeća 100 milijuna 
ljudi, a na prelazu iz 18-og u 19. stoljeće 175 mil. ljudi; 1934. 
više od 470 mil, — usprkos gubitaka u ratovima i usprkos 
emigracije od 32 mil Evropljana, koji su od 1830.—1930. 
otišli u obje Amerike. 

Po kontinentima bilo je stanovnika u milijunima: 
Evropa Azija Afrika Amerika Australija svega 
Godine 18530. 250 450 81 38 l 800 
Godine 1980. 480 1070. 140 238 9. 1.9 

Vidimo dakle silan porast u Evropi, Aziji i Americi. 
Na koncu 19. stoljeća ma se ipak kod naroda sa zapadno 
evropskom civilizacijom silno ma broja porođaja i 
veliko relativno zaostajanje za drugim kontinentima. 


Razdijeljeno i uspoređeno po zemljama, dije se pučanstvo 


Evrope na (u milijunima): 1800. g. % 1900.g. %  1926.g. % 
1. germanske zemlje 59 316. 1352 34 145 31 
2. romanske zemlje 67 337 108 243. 119 25,5 
3. slavenske zemlje 65 3417. 187 417. 203 43,5 
Evropa 187. 100. 447. 100. 467. 100 


Da se ne upustimo predaleko uporedit ćemo samo u 
nekim zemljama višak živorođenih, kao rezultantu 
odbitka broja umrlih od sveukupnog broja 

1. Meksiko (1930) 

9. Egipat (1931) TA 
3. Ukrajina (1929) 17 
4. Poljska (1929) 15,2 
3. Japan (1932) 15,2 
6. Sovjetska Rusnja (1933) 13 (1913 :17!) 
7. Axrozemska (1929) 12,1 
8. Jugoslavija (1929) 122 
9. Portugal (1929) 117 
10. Španija (1929) 10,9 
11. Italija (1929) 9.1 
19. Njemačka 1934) 6,9 
13. Čehoslovačka Rep. (1929) 6,9 
14. Madžarska (1929) 67 
13. Engleska (1929) š 
16. Švedska (1933) 2,3 
17. Francuska (1933) 04 





Ovdje moramo spomenuti, da ovaj najmanji broj 0,4 
ispada po Francuze kao narod još gore, kada uočimo, da se 
on odnosi na Francusku kao državu, a u njezinom sklopu 
živi najmanje 10—15% Nefrancuza. U današnjoj Francu- 
skoj imade blizu 3 mil. Talijana, mnogo Poljaka, Slovaka, 
Afrikanaca i dosta pripadnika žute rase, a svi su ti narodi 
populaciono mnogo zdraviji nego Francuzi, tako, da Fran- 
cuza biva svakim danom sve manje. Francuzi su narod koji 
izumire. 

Jedna interesantna uporedba: 


Stanovnika bilo je u milijunima: | 


u Pruskoj u Francuskoj 
1580. godine 1 14 
1780. ,, 5 95 
1880.  ,, 27 i 37 
1920. 37 39 


Ili druga poredba: za vrijeme 30-godišnjeg rata bilo je dvo- 
struko toliko Francuza koliko Nijemaca; 1870.—1871. g. bio im je broj 
izjednačen. Danas je broj Nijemaca u srednjoj Evropi otprilike još 
jedamput tako velik kao Francuza uopće, a zna se da jedna trećina 
Nijemaca živi izvan granica Njemačke. 


Ove brojke govore same po sebi. Dr. Dujmović ističe 
u br. 11.—12. 1934. »Hrvatske Smotre«, da se hrvatski narod 
od vremena svoga prvoga vladara iz narodne loze — Tomi- 
slava Trpimirovića — umnožavao onoliko, koliko geopo- 
litički i biološki srednje dobro stojeći narodi — da bi danas 
bilo 20 milijuna Hrvata. 


MALTUZIJANIZAM 
Maltuzijanizam igra jednu od najvažnijih uloga pri 
»birth control«, — svijesnome ograničavanju porođaja. Taj 


je nazor postao poznat po engleskom teologu Malthusu, 
koji je na početku 19. stoljeća postavio tezu, da umnožava- 
nje ljudstva napreduje geometrijskim redom, a dobava ži- 
votnih potrebština da raste matematskim redom, te iz toga 
izveo zaključak, da u najskorije vrijeme predstoji borba 
sviju proti svima o kruh naš svagdanji, da ljudi ne će imati 
gdje stanovati, šta jesti, da će to dovesti do rata, u kratko, 
da predstoji katastrofa radi nestašice zemlje i hrane. Ova je 
logika čisto materijalističko-marksistička; na temelju proiz- 
voljnih teza izvesti dalekosežan zaključak: ne rađati, inače 
ćemo svi ogladnjeti, nastat će neophodno rat. | 
Gospodarsko blagostanje ne odlučuje sudbinom ni čo- 
vjeka ni naroda. Nije istina, da se umnožavanjem ljudi uve- 
ćaje siromaštvo: isto tako kao što nije gospodarsko blago- 

stanje odnosno siromaštvo uzrok većem odnosno manjem 
natalitetu. Ne samo da svagdje u svijetu najbogatiti imaju 
najmanje djece, nego i narodi s najvišim životnim stan- 
dartom imaju ujedno najmanji višak živorođenih — usprkos 
malenoga mortaliteta. Tako na pr. Švedska — bogata 
zemlja, u kojoj već 100 godina nije bilo rata, gdje je radnik 
najbolje plaćen, gdje gotovo svaki radnik imade komfor i 
živi u luksuzu, kakav je kod nas uobičajen samo kod gor- 
njih 10 hiljada, imade na cijelome svijetu najmanji “broj 
porođaja. Kako rekosmo: Ne samo da Malthusove pretpo- 
stavke o geometrijskoj odnosno matematskoj progresiji ne 
stoje, nego upravo vidimo da su one zemlje, koje su naj- 
napučenije, da su i najkulturnije i da je njihov standart 
života najviši. Evo nam pogleda: Na jednom km? živi sta- 
novnika: u Nizozemskoj 229, Engleskoj 185, Japanu 175, 
Njemačkoj 139, Italiji 133, Poljskoj 80, Francuskoj 75, Ju- 
goslaviji 54. 

Bojazan od gladi sasvim je bez temelja. Danas živi 
otprilike dvije milijarde ljudi na ovoj kugli zemaljskoj. 
Ozbiljni naučenjaci izračunali su, da bi kraj današnjega 
stanja civilizacije naša zemlja mogla prehraniti i 5—8 
milijardi ljudi. Osim toga, porastom pučanstva usavršuju 
se i sredstva prehrane i iznalaze novi putevi kulture i civili- 
zacije. U Danskoj na pr. daje hektar zemlje 3 puta. toliko 
žita koliko hektar u Jugoslaviji. 

Italija je 1816. godine brojala 18 milijuna ljudi. I 
ondašnji maltuzijanci rekli su, da je nemoguće da maleni 
apeninski poluotok prehrani toliki broj ljudi. Danas na toj 
istoj površini živi 45 mil. Talijana, koji ne žive ništa mizer- 
nije od prijašnjih 18 mil., a Mussolini svim sredstvima na- 
stoji taj broj još i uvećati. ' 

Imade toliko mogućnosti kultiviranja tla, da će čovje- 
čanstvo još tisuće i tisuće godina imati dosta posla, da i do 
sada poznate krajeve približno iskoristi, a da o nekim dije- 
lovima Evrope, Azije i ne govorimo. U Australiji na Gvi- 
neji, Kanadi ima još mnogo prazne zemlje, a ta su tla vo 
klimi i kvaliteti bolja od evropskih. Australija se veliči: 
nom svoje površine približava Evropi. Ali dok Evropa 
imade okruglo 500 mil. stanovnika, u Australiji ih imade 
9 milijuna. I unatoč toga mi sami ne uviđamo dovoljno ne- 
osnovanost, pogibeljnost maltuzijanizma, dobacivanja ma- 
terijalističko-marksističkih floskula, kojima nam sugeriraju, 
da cijelu stvar moramo posmatrati isključivo s gospodar- 
skog stanovišta — i mi svaki dan susrećemo ljude, koji se 
proglašuju da su napredni, socijalni i nacionalni i koji na 
svakom koraku perom, riječju i djelom svijesno postaju 
propovjednici i širitelji bijele, moderne smrti! 

Opasnosti od prenapučenosti nema. Međutim, kad bi 
je i bilo, našli bi dovoljno razloga, da mi ne povučemo 
praktičke konsekvence iz te teze. Jer postoji jedna činje- 
nica, »Nahrungs-spielraum« — da se na jednom stanovitom 
prostoru može kretati i hraniti toliko i toliko ljudi. 1 ako se 
na jednom konkretnom prostoru ne ćemo mi dovoljno 
umnožiti, doći će drugi narodi, koji će taj prostor i tu hranu 
oduzeti. Tu ne pomažu nikakvi pisani zakoni, ni vanjske 
okolnosti; oni narodi, koji se više množe, zauzimaju poste- 
Peno i sigurno mjesta onih, koji se manje množe. To je ži- 
votni zakon. [I taj je životni zakon jači nego sve ostale 
okolnosti. 


Poljskoj nije ništa škodilo da je 150 godina bila ne- 
stala sa političke karte Evrope. Ona je ostala biološki jaka 
— i njezino je vrijeme došlo. Irskoj nije ništa naškodilo, 
što je bila gospodarski, kulturno, vjerski, politički proga- 
njana od kolosa-neprijatelja, prema kojemu je iščezavala. 

još uvijek ne samo da živi, nego ide od uspjeha 
k uspjehu, jer je populaciono, biološki, zdrava. Borba Fla- 
manaca i Valonaca u Belgiji bila je za Flamance na oko 
bezizgledna. Ali Flamaca će doskora biti mnogo više od 
Valonaca — i njihovom je tlačenju po Valoncima kraj. 
Isto je tako i sa Ukrajinom i sa Slovacima. 


Dakle kod Malthusove teze ne radi se ni o kakovom 
problemu. Ali problem je svakoga, a napose maloga naroda, 
kako će se održati proti drugih, populaciono jačih i zdravijih 
naroda. 


OPASNOST ŽUTE RASE — PROPAST BIJELE? 


Isto je tako veliko pitanje, kako će se bijela rasa odu- 
prijeti nadiranju drugih rasa, napose žute. Mi smo gore 
spomenuli silno množenje bijele rase u posljednja tri sto- 
ljeća. U tome biolozi vide glavni uzrok dosadašnje kul 
turne, gospodarske i političke nadm ći bijele rase. Među 
se slika promijenila. U tabeli i. vidjeli SMO ogroman tr: 
stanovnika u Aziji, preko polovice cijeloga čovječanete 
Govorili smo već o velikom ovadanju porođaja, a kod + 
kih civiliziranih naroda i o stvarnom izumiranju 

Višak rođenih nad umrlima ic u Aziji u jednoj sade 
na 1000 stanovnika poprečno 35, a u Evropi otprilike < 
Višak rođenih napose kod Kineza i Japanaca je kao sd 
na svijetu. U Japanu je na pr.. unatoč velike smrtno« 
šak rođenih otprilike 2 put tako velik kao u N jemuzG 
1878. g., imao je Japan 35 mil. stanovnika: u nočetke 
sko-kineskog rata (1894.) bilo ih ic već.#" nil; peeć 


japanskim ratom (1904.) 47 mil.; 1923. 60 mil., danas ih je 
već oko 70 milijuna. Japanci računaju, da će ih 1950. biti 
79 milijuna, a 1970. do 90 milijuna. To znači godišnji prira- 
štaj od blizu jednog milijuna. Danas je gustoća stanovništva 
u Japanu 175 na km?. Moramo priznati, da je u carstvu 
otočja povoljna klima, da imadu višestruku žetvu, veliko 
bogatstvo ribom, da su Japanci štedljivi, ali glavni razlog 
njihove jakosti je njihova narodna psiha: zdravi konzerva: 
tivizam spojen sa suvremenom nacionalnom sviješću, radi- 
nošću, ustrajnošću i aktivnošću. 


U: sklop japanskog carstva spada Koreja i Formoza. 
Koreja broji danas 23 milijuna stanovnika, a gotovo 100 na 
km?. Godišnji višak rođenih je blizu pola milijuna. 1906. 
godine, kada je Japan preuzeo protektorat nad Korejom 
brojala je ona 6.8 mil. stan. Na Formozi su slični odnošaji. 
U zadnjih 10 godina — od 1925.—1935. godine — povećao 
se broj stanovnika od 4 na 5 milijuna. 


Kineza imade otprilike pola milijarde, jedna četvrtina 
cijelog čovječanstva. Računa se, da će se u budućih 60 go- 
dina broj Kineza upravo podvostručiti, unatoč velikom mor- 
talitetu, građanskim ratovima, političkim neuspjesima i 
socijalnim potresima; predmijeva se porast od 25% (pro- 
mila) na godinu. A kad dođe njihovo nacionalno i socijalno 
osvještenje, a to nije baš tako daleko — šta će onda biti 
s Evropom i bijelom civilizacijom? 

IVO BALENTOVIG: 
VRAĆANJE SELU 


Posljednjih se godina češće puta čuju riječi »vraćanje 
selu« i ističe se nova seljačka orijentacija, koja se pretvo- 
rila u devizu i odrazila u literaturi, svjetskoj kao i domaćoj, 
a posebno kod nas, u radu najmlađe književne generacije, 
koja je (zapravo samo nekoliko imena) istupila u poznatoj 
ediciji »Lirika grude«. Pojava ove ideološke usmjerenosti 
prema selu nije beznačajna, a još manje slučajna; ona se 
imade tumačiti kao nužan rezultat našega kulturnog pro- 
gresa i kao jedini pravi put za reorganizaciju društvenog 
poretka i osvježenje našega kulturnog i nacionalnog indivi- 
dualiteta. Taj povratak selu, simpatičan je preokret u do- 
sadašnjem nastojanju na stvaranju izrazite i samonikle kul- 
ture, koja će nositi oznake naše duše; on ujedno pretstavlja 
zamašan plus u nastojanju za rješenjem pitanja o formi 
zbliženjaselaigrada, koje u sebi sadržava niz dru- 
gih nerješenih i važnih problema. Ovaj duhovni pokret, lite- 
rarnog karaktera, simpatičniji je i vrijedniji tim više, što se 
pojavio i što je nošen tom generacijom najmlađih ljudi, koji 
su ušli u život i uglavnom izgradili svoj stav prema njemu, 
odredili svoj pravac i program, da ga sada postepeno izra- 
đuju, dotjeruju i po njemu razvijaju svoje sposobnosti. 
Važnost ovoga pokreta treba naglasiti i pohvaliti baš i radi 
toga, što se u nastojanju i radu nekih starijih, pa i mlađih i 
najmlađih, pojavljuju takovi momenti, koji su ne samo bes- 
korisni za izgradnje naše kulture, nego su i fatalni za uspjeh 
i afirmaciju dotičnih ljudi. Ovdje u prvome redu mislim na 
one ljude, koji su pod crvenim barjakom ušli u muževne 
godine, a da ni sada još ne uviđaju promašenost svoje ra- 
bote, već se tvrdoglavo bore za svoje, skroz promašene i 
deplasirane ideje. Žalosno je, što među ovim ljudima imade 
i takvih, koji bi, da su se razvili pod drugim okolnostima, 
mogli svome narodu koristiti i svome radu osigurati trajnu 
afirmaciju u dalekoj budućnosti. 


Na ovome mjestu, tretirajući problem vraćanja selu, 
ako uzmemo u obzir odnos literature prema selu, dola- 
zimo do negativnih zaključaka. Naše selo nije još do danas 

ni publicistički (u folklorističkom pogledu), ni literarno, 
temeljito obrađeno i objektivno prikazano. Ljudi, koji su u 
tome smjeru učinili pokušaje, nijesu uglavnom uspjeli zbog 
toga, jer nijesu imali uvjeta, da o tome životu kažu 
istinu; oni su selo motrili iz jedne daleke perspektive i 
nijesu mogli da se konsekventno užive u predmet svoga 
obrađivanja. Jedni su u selu vidjeli sve crno i sivo, glupo i 
zatucano, sve uronulo u »panonsko blato« (Krleža), drugima 
je selo bilo nemoralna krčma, gdje je izvor razvrata, pijan- 
čevanja i kriminala (sljedbenici Zole!), a treći su opet selo 
previše galantno uznosili u neke romantične sfere, prika- 
zujući ga kao neki idilski raj, u kome teče med i mlijeko. 
Ni jedni, ni drugi, ni treći, nijesu rekli istinu, jer im je selo 
bilo stvarno daleko i jer se, previše okupirani svojim 
gradskim životom, nijesu mogli približiti selu i saživiti se 
s njime. Većina je takovih provela u selu djetinjstvo, ili 
najviše najraniju mladost, pa kad su se kasnije uspraćakale 
i zaromonile u duši ove mladenačke reminiscence, oni su se 
sjetili, da su sinovi sela, pa su (često put iz čisto konjuktu- 
rističkih i merkantilnih motiva), osjetili potrebu, da o njemu 
kažu svoju riječ. Ovo njihovo vraćanje selu u kakovoj 
publicističkoj ili literarnoj radnji, stvar je formalnog ka- 
raktera i tako se imade i tumačiti. Ono, međutim, što su 
najmlađi predstavnici naše književnosti iznijeli u svojim, 
za sada lirskim i prvim novelističkim pokušajima pod de- 
vizom »k selul«, nije u stvari samo vraćanje tome selu; to je 
uglavnom smisao jednog značajnog pokliča: ostanimo u 
selu! Selo je izvor Snage i zdravlja; selo je naša njiva, na 
kojoj ćemo zaorati; selo će nam dati kruha, u njemu ćemo 
steći zdravlje i naći svrhu ovoga života; kroz njega će uskrs- 
nuti praiskonske snage naše duše, — naše hrvatske duše! 
Najmlađi, koji su potekli iz sela, hoće da sačuvaju u sebi 
svijest svoga seljačkog porijekla ida imtasvijest bude 
kormilo i vodič u životu. Oni to hoće danas, u vremenu 
kada »nosimo švapske gaće, engleski smoking ili francuski 
frak i cilindar (»cilindar na opanku«, — kaže Dragoljub Jo- 
vanović), Crep de Chine, Crep Georgette i druge prnje, 
prskamo se kolonjskom vodicom i parfemom Coty, brijemo 
hiperborejske brčine, ženske obrve i dlake pod pazuhom, 
igramo nogomet i bridge, pa se snobovski naduveno dičimo, 
da smo zapadnjaci i da kročimo uporedo s evropskim na- 
pretkom!« Naprotiv mentalitet naše najmlađe intelektualne 
generacije — specijalno literarne — formiran je u nacio- 
nalnom i seljačkom duhu; nije, dakako, stalan i definitivan, 
ali, što je glavno, on je fundamentaran i na njemu će se 
dalje graditi. Iznoseći to, i spominjući skupinu ljudi oko 
»Lirike grude«, ja se nijesam ograničio samo na tu skupinu; 

time se je samo htjelo pokazati na jedan svjetao primjer. 
Jer u svakome slučaju, nema tu specijalnog ograničenja: kod 
mladosti je stalnost u množini slučajeva veliko pitanje. Zato 
ne spominjući nikog pojedinačno i, bez namjere generalizi- 
ranja, istaknuta je samo pozitivna strana i vrijednost sa- 
mog tog i takvog duhovnog usmjerenja; upozoreno je, 
da je to put po kojemu treba poći i koji će donijeti pozi- 
tivne rezultate u duhu narodne potrebe. Kako će pojedinci 
održati korak u okviru takov ideologije, to će nam pokazati 
vrijeme. Ali, potrebno je sa osobitim zadovoljstvom kon- 
statirati da to vraćanje selu nije i ne će biti samo momen- 
tano navraćanje, već pretstavlja u svakome slučaju 
ostanak u selu, ostanak u narodu i uvjerenjima našeg čistog 
nacionalizma, koji je tako krvavo iskupljen; ostanak dakle 
na toj tvrdoj, krvavoj i izranjenoj rođenoj grudi, u beskom- 
promisnoj borbi sa raznim crvenim barjacima i bradatim 
marksističkim avetima. Samo na tome putu može čovjek 
ispunitisvoju životnumisiju i izbjeći jalovost 
svojih napora. | 

F. BRODSKI: 
NACIONALNE MEDITACIJE 


Poznati princip engleske vanjske politike glasi, da sve 
utječe na Veliku Britaniju i da se ništa ne smije zbiti bez 
nje. Taj princip provodi ova velesila dosljedno, bez obzira, 
da li su na čelu engleskoga vanjskog ministarstva sir Simon 
ili Sir Hoare. Taj princip, koji je usvojila jedna od politički 
najmudrijih i najrealističkijih velesila u svojoj vanjskoj 
politici, mislim da smiju slijediti i mali narodi u svom svaki- 
dašnjem životu i svi događaji oko njih i u njima imaju 
svoje značenje odnose se na njih, i treba ih uvažavati, oba- 
zirati se na njih, zauzeti prema njima stanovište i usmjeriti 
daljnji svoj rad prema pokazanoj votrebi. To je jedino 
ispravna taktika prema principu politike, koji su Englezi 
izrazili riječima, da svaki Englez mora znati, na čemu je. 

Smisao javnoga života jest upravljanje narodnim ko- 
lektivom, u kome je članom svaki pojedinac. Značenje da- 
kle tog života je od odsudne važnosti po budućnost poje- 
dinca i toga kolektiva. Svaki inteligenat, koji ima barem 
niže srednjoškolsko obrazovanje, a da ne govorimo o visoko 
školski obrazovanoj inteligenciji i profesijonalnim intelek- 
tualcima, ima dužnost usudom dosuđenu, od koje nema 
dispenzacije, da osjeća sa Svojim narodom. To osjećanje 
nameću nam prilike, što smo na ovoj zemlji rođeni, odgo- 
jeni, što s njom dijelimo njene radosti i tuge, bijedu i ve- 
ličinu, borbu i divljinu. Osjećanje sa narodom obvezuje nas, 
da u tom narodu živimo, da za nj radimo i da stvaramo na 
njegovu čast. 

Narodne probleme rješava idealizam. Sadržaj toga ži- 
votnos nazora jest žrtva za opće dobro. Baza mu je iskrena, 
djelotvorna ljubav prema cijelom narodnom kolektivu i rad 
na toj bazi kao konzekvencija takvog životnog poimanja. 

Reći će kakav dijalektičar Hegelove škole, ili marksi- 
sta feuerbachovskoga materijalizma, da su to utopije. Od- 
govorit ću im sa fra Didakom Buntićem, da pravi narodni 
rad stvara besprimjerno povjerenje i ljubav naroda prema 
takvim narodnim ljudima, jer narod osjeća — tko je na- 
rodni čovjek bez chimćra, maske i varke. 

. Konstitutivni elementi savremenog društva jesu ek o- 
nomski, psihološki i organizacioni. 


U prikazu borbe i posljedica gospodarske krize u Polj- 
skoj zamijetili smo interesantnu činjenicu, da su ukrajinski 
krajevi u borbi sa ekonomskom krizom bolje prošli od 
poljskih. Bit će nam odmah jasno, zašto je tome tako. U 
poljskoj političkoj organizaciji najvećim mahom zauzeli su 
odnosne položaje samo građani poljske narodnosti, dok su 
manjinski elementi najnovije školovane generacije, prepu- 
šteni sami sebi, prionuli na zadrugarski rad, organizirali za- 
družnu proizvodnju, potrošnju i izvoz i na taj način su go- 
spodarski spasavali seljački svijet u ukrajinskom dijelu 
Poljske. Dakle svako zlo ima i svoje dobro. 


Naveo sam ovu markantnu činjenicu zato, da — 
exempla trahunt — i mi već jednom pođemo u pravcu toga 
gospodarskoga osamostaljenja primjerima tih zadružnih 
naroda. Izgleda mi pored sveg očajnog stanja u našoj eko- 
nomskoj strukturi, da još nije došao na red momenat te ši- 
roke, zamašne, realizatorske zadružne organizacije za naše 
selo. Zašto? Među ostalim zato, jer se mladoj gospodi sa 
visokih škola ne da sjediti cijele godine na selu i voditi za- 
družni dućan, zadružnu mljekaru, zadružnu siraru, zadružnu 
povrtljarnicu, zadružnu izvozionicu i za jeftine pare služiti 
svome narodu. Već, — svima se više mili — sjediti u zagre- 
bačkim, a i provincijskim kavanama, pušiti, pijuckati i uz 
čašicu voditi razgovore o narodnom dobru 

U toj našoj narodnoj bolesti — neprelaženju sa spo- 
znaja na konzekvenciju, na odluke i njihovo provođenje, — 
leži velik dio odgovora na pitanje: zašto nam je tako zlo. 
Konkretno leži na dlanu: zasukati rukave, izaći na selo, 
živjeti narodski, nedjeljom izaći u grad i stvarati nerazrušiv 
most između naroda i inteligencije. Strah za opstanak? Ni 
govora! U selu ima i jela i pila i krova nad glavom, i do- 
brote i ljubavi, ali nam ne dostaje provedba ove eko- 
nomske organizacije. U Posavini (Slavonija) izvoze piliće i 
jaja židovi, a žito i kukuruz, sijeno i zob — opet židovi — 
i ne samo u Slavoniji, nego i u Bačkoj, Srijemu i Banatu, — 
a to će sve dotle biti, dok mi to budemo htjeli. 


U tome eto leži problem proizvodnje i: potrošnje na- 
rodnih dobara. Bez riješavanja toga trgovačkog momenta, 
ne ćemo se dugo vremena maknuti sa mrtve točke. A da i 
ne govorimo o intensiviranju poljoprivrede. Dok se po ju- 
tru dobiva u svijetu i po 28 mtc. žita, kod nas se ore, — 
drvenim plugovima — u doba traktora i sijanja — zrako- 
plovima. Mi na taj način stalno zaostajemo u tom gospodar- 
skom općem napretku. U ovom času ne ću da se obazirem 

na apsurde svjetskoga gospodarstva, koje uništava milijune 
tona žita, kave, pamuka, mesa, da im se poveća cijena, -— 
dok na drugoj strani imademo na mnogim kontinentima — 
glad. Naš seljački problem ćemo postepeno riješavati za- 
družnom organizacijom za naše domaće tržište, koje je ne- 
organizovano i stoga seljak pati od horendno niskih cijena 
svojih proizvoda (50 jaja 10 dinara, pile 5 dinara i t. d.), a 
to ne bi morao, kad bi imao organizaciju, koja bi na tržni 
dan na tržištu regulirala cijene; dok je snaša danas sretna, 
ako joj se »milostiva« na trgu smiluje i bud po što kupi sir, 
maslac, jaja, povrće i piliće samo da to sirota ne mora no- 
siti opet kući. 

Čim se stvori ta trgovačka baza — seoska zadruga za 
prodaju seljačkih proizvoda i njihov izvoz, — imat ćemo. 
bazu za štednju i stvaranje seljačkog kapitala, dok dosad 
imamo samo bazu za seljačko zaduživanje, koje nema ni 
kraja ni konca i nema izgleda, da se seljak iz toga blata 
izvuče živ. Vremena su doista teška i krajnje je vrijeme, da 
se pošteni i savjesni elementi našega javnog života trgnu na 
živ, narodni posao. 

Kao drugi elemenat društvenog stvaranja naveo sam 
psihološki. Ćudoredne sile, koje ravnaju narodnim razvo- 
jem, stvarane su dugotrajnim nasljednim sabiranjem. Sa- 
dašnje stanje svakog pojedinca, grupe, zajednice, vuče kor- 
jen iz svoje prošlosti, upravo kao i biljka iz sjemena. Raz- 
voj teče po ovim temeljnim zakonima i društvo se ne može 
drukčije razvijati, po volji i željama kako to misle mnogi 
zanešenjaci. 

Malo sredstva konačno utječe na ljudsku dušu, a to su 
religijska uvjerenja, koja su u našem narodu tijekom po- 
sljednjih nekoliko godina duboko označena, i zatim odgoj 
širokih masa putem škola, društava, filma, kazališta, preda- 
vanja, štampe. Zadaća odgoja nije dakle učenje mnogih 
udžbenika, nego odgajanje narodnog značaja, njegove na- 
cionalne dosljednosti i ustrajnosti, stvaranje pozitivnih na- 
vika, koje će mu biti vodič u svakidašnjem životu. 

Narodni moral, — ljubav za ime, običaje, nošnju, gla- 
zbu, pjesmu, za zemlju i bližnje; — sastoji u nacionalnoj 
disciplini i nacionalnoj svijesti, tome najfundamentalnijem 
stancu kamenu svakog naroda na svijetu, i u konsekventnoj 
otpornosti, žilavosti, ustrajnosti protiv svih izvanjskih utje- 
caja, koji pokušavaju, da taj moral dovedu u pitanje. 

Narodna svijest traži svoje eksponente. Za vrijeme 
svjetskoga rata Amerika je dala Wilsona, Hrvati velikog 
dubrovčanina Frana Supila, za koga je Wickham Steed re- 
kao, da se rodio u kojem velikom narodu, da bi bio držav- 
nik svjetskoga kalibra. 

Zadaci našeg javnog života su dakle ogromni. Prije 
svega svaki naš pojedinac bio »gospodin« ili seljak treba 
postati svijesnim samoga sebe, a to se postaje tek kroz hi- 
storiju (Schoppenhauer). Napose imamo da proučimo i po- 
pularizujemo svoju historiju devetnaestoga vijeka, kada smo 
se po drugiput rodili kao narod u svijetu. Taj vijek naše 
druge nacionalno-političke kreacije, formirao je naš nacio- 
nalni duh i samopouzdanje. On je bio, a ne nagodba, rezul- 
tat nesuverene naše države 19. vijeka (Jellinek). 


Te nacionalne tradicije sastoje u mislima i osjećajima, 
potrebama prošlosti. Narod je organizam, koji je stvorila 
prošlost. Bez tradicija ne bi bilo civilizacije. Na dnu svega 
mišljenja i vjerovanja u širokih slojeva nalazi se odgoj, tra- 
dicija, pleme, uredbe, vrijeme. Karakter pak, uči savlada- 
vati se i opirati se pobjedonosno napadajima. Dušu jednog 
naroda tvori skup svojstava karaktera. Ta svojstva daju 
ustaljen spoj osjećaja i vjerovanja, utvrđujući kroz stoljeća 
potrebe, kojima je izvrgnut život svake nacije. (G. Le Bon.) 

Narodom u pravom značenju riječi postaje skup ljudi 
jednog jezika, običaja, životnog tipa istom onda, kada do- 
raste do svijesti o svom duhovnom jedinstvu, kad se osjeća 
jednim (Rački). 

Svaki narod ima svoju fizionomiju, svoju konstituciju, 
svoje pravo, svoj moral, svoju gospodarsku organizaciju, 
koje pripadaju samo njemu i svako poopćivanje skoro je 
nemoguće (Durkheim). 

I zato nam je ispraviti i zemlju našu i čovjeka na njoj 
nu ovoga li ne ispraviš, ne ispravi se ni ona (Kurelac). 

Nas kod kuće more problemi društvene organizacije, 
ekonomskog oslobođenja od zaduženja i izrabljivanja ka- 
pitala svih vrsta, socijalnog osvješćivanja širokih narodnih 
slojeva, suzbijanje luksusa i siromaštva, rasipanja i alkoho- 
lizma, analfabetizma na svakom koraku u našem javnoin 
životu. Svi bismo mi željeli da se vrate vremena, o kojima 
priča pop Dukljanin za vladavine hrvatskog kralja Zvoni- 
mira: »biše vesela sva zemlja, jer biše puna i urešena sva- 
kog dobra i gradovi puni srebra i zlata«. 

Ali rad na svim tim poljima je tako diferensiran, da 
ga naša inteligencija treba podijeliti, da bude svako polie 
zadovoljeno. 

Svi naši ljudi ljube »ovu najdivniju domovinu na pla- 
netu« (t Šuflaj) i za nju treba da učine koliko je u njihovim 
moćima najviše moguće. Svaki od nas razmišlja danomice 
o svojim dnevnim brigama i potrebama. Pa kad razmišlja- 
mo o svojim brigama, zašto naši narodni ljudi ne bi obve- 
zatno uveli običaj, da svaki dan, u izvjesno vrijeme, raz- 

mišljaju o brigama cijeloga naroda barem 5 do 10 minuta 
1 skup tih razmišljanja kroz tjedan saopćili drugima i na 
taj način produbili ethos svoga naroda? 


Svaki naš inteligenat čita novine i kupuje knjige. z 
jest narodnog čovjeka imperativno nalaže, da 6e 
istinska narodna štampa, novine, knjige, pa odijela, rublje, 
cipele, čarape, kišobrani, Sat i sve druge životne potrebštine 
kod narodnih ljudi i narodnih trgovaca. 


Da li je kod našeg čovjeka princip »Svoj svome« po- 
stao načelo ili samo prazna riječ, do koje se ništa ne drži?! 
Tu ima da nam dadu odgovor naši trgovci i obrtnici propa- 
gandom naše narodne proizvodnje, solidnošću svojih cijena, 
sortiranošću naših dućana i sposobnošću svoga personala i 
privlačivošću svoga nastupa prema mušterijama, koji mora 
osvajati. Naš trgovac mora da nadvisi tuđinca i stranca 
svojim kvalitetama i mi smo uvjereni, da će to ranjavo pi- 
tanje biti s vremenom skinuto s dnevnog reda. Tako je bo- 
lan problem na pr. gruntovnica Jelačićevog trga. Svega dvije 
tri kuće posjeduju ne samo Hrvati, nego Slaveni. Čak je i 
Milinov doseljenik iz Petrovgrada (Banat). A da ne govo- 
rimo o Ilici. 


Svijet se danas vraća parolama romantizma. Mi Hrvati 
bili smo vječni romantici i kruti život sili nas da zahvatimo 
u život realistički. 


Napomenuli smo treći društveni elemenat — orga- 
nizacioni. On je kat-egzohen politički. Tu bismo zasad 
spomenuli samo to, da svako političko djelovanje mora biti 
usmjereno u pravcu osiguranja sretne narodne budućnosti i 
da je stoga svaka quasi-nacionalnost u politici samo sred- 
stvo za iskorištavanje konjunktura po onom soju ljudi, koje 
se naziva »profesionalni patrioti«. 


ONOA o 
OVOVOVO 

VILKO RIEGER: 
SOVJETSKO ZADRUGARSTVO - 


Svagdje, gdje se marksističkim strankama pružila pri- 
lika, stavile su zadružni pokret u službu svojih političkih 
aspiracija. U mnogim državama, zadrugarstvo je postalo 
samo krava muzara marksističkih stranka i sindikata, uzdr- 
žavalo bi marksističku štampu i pomagalo bi u štrajkovima, 
i u svemu, marksistički vođe vodili bi i u zadrugarstvu 
glavnu riječ. Dakako, da je to mnogo štetovalo zadružnoj 
misli, jer bi takovo politizirano zadrugarstvo uslijed politič- 
kih promjena došlo prije ili kasnije u nezgodan položaj. U 
Njemačkoj je na pr. osvajanjem vlasti po nacionalnim 
socijalistima mnogo stradalo konzumno zadrugarstvo, koje 
se velikim dijelom nalazilo u rukama marksističkih stra- 
naka, a koje su ga iskorištavale u svoje političke ciljeve. 
Sličan slučaj imamo ultaliji (dolaskom fašista na vlast), 
u Belgijii t.d. svagdje, gdje je zadrugarstvo samo »in- 
strumenat klasne borbe«, a ne ekonomska organizacija svih 
narodnih dijelova. 

I u Sovjetskoj Rusiji zadrugarstvo je samo 
sredstvo državne ekonomske politike, a nikako ne auto- 
nomna organizacija, iako se o njemu komunistički ideolozi 
izrazuju (u teoriji) najpovoljnije. Sam Lenin izjašnjavao 
se o zadrugarstvu s mnogo entuziazma: 


»Kod nas se potcijenjuje zadrugarstvo, ne razumije se njegova 
neobična važnost s obzirom na njegovu glavnu ulogu, koju ono ima 
igrati kao državno sredstvo za produkciju i kao prelaz k novom gospo- 
darskom uređenju. U svemu ostaje nam da učinimo ovo: da svoj ruski 
narod tako kultiviramo, da nauči shvaćati sve prednosti općega opre- 
djeljenja za zadružni pokret.« — »Kod nas u Rusiji politička se vlast 
nalazi u rukama radničke klase. Ostaje nam kao naša jedina zadaća, 
da dobijemo narod za zadružni pokret Naši drugovi ne vode dovoljno 
računa o silnom, neprocjenjivom značenju, koje dobiva u Rusiji za- 
< družni razvoj.« — »Kada sredstva produkcije postanu kolektivno vlas- 
ništvo i kada proletarijat kao klasa svlada buržoaziju, identificira se 
zadružni režim sa socijalističkim.«1) 


1) Cit. Ch. Gide: Das genoss. Programm umd die soz. Schulen. 

Prve dane socijalističke revolucije u Sovjetskoj Rusiji, 
boljševici su imali dosta posla sa svojim političkim protiv- 
nicima. Istom kasnije, kada je politička vlast bila sva u ru- 
kama komunističke stranke, dali su se na to, da pročiste za- 
drugarstvo od »nepoćudnih elemenata« i da postave svagdje 
svoje ljude. Oni, koji se nijesu htjeli pokoriti morali su u 
izagnanstvo, pa se tako gotovo čitava uprava »Centroso- 
juza«*) našla u emigraciji. 20. ožujka 1919. izlazi dekret o 
zadrugama, koje se podržavljuju i postaju instrumenat so- 
vjetskoga režima i državni organ za reguliranje konzuma. 
Tim dekretom uklopljeni su u zadrugarstvo svi oni, koji 
uživaju politička prava, ali je to čitavoj stvari više škodilo 
nego koristilo, jer se dekretiranom prisilom ne može stvoriti 
valjan zadružni pokret. Ujedno se dozvoljava u svakom 
mjestu opstanak i poslovanje samo jedne konzumne za- 
druge, kreditno i konzumno zadrugarstvo se spaja, a grad- 
skim konzumnim zadrugama oduzimlje se mogućnost pro- 
svjetnoga i odgojnoga rada (izdavanje knjiga, održavanje 
predavanja i sl.), dok je seljačkim zadrugama i nadalje do- 
zvoljeno da se bave prosvjećivanjem naroda. Na selima ie 
zakonom ustanovljena nova vrst zadruga, neke vrsti »in t e- 
gralna zadruga«, koja se bavi konsumpcijom i pro- 
dukcijom. Osim toga omogućeno je seljacima, da putem za- 
druga otpremaju u grad suvišak svojih produkata. »Centro- 
sojuzu« oduzeta su mnoga industrijska poduzeća, a namje- 
šteni su mjesto starih iskusnih i sposobnih zadrugara sa- 
svim novi ljudi, kojima je najčešće bila jedina kvalifikacija, 
da su vatreni komunisti. Osim toga »Centrosojuz« je izgu- 
bio svaku mogućnost za prosvjetni i odgojni rad, od čega 
je zadružni pokret svakako mogao imati samo štete. 


Uvođenjem NEP-a (Nove ekonomske politike) uki- 
nuta su mnoga pretjerivanja socijalističkoga režima, pa je 
tako novom naredbom od 7. travnja 1921. dana zadružnom 
pokretu ipak neka autonomija. Zadrugarstvo nije više samo 
tehnički organ državne opskrbe, podređen komesaru za op- 
Skrbu, već donekle samostalna organizacija, koja preuzima 
od države produciranu robu i dijeli je narodu. Dozvoljeno 
je osnivanje novih zadruga, a i u gradovima može postojati 
više od jedne konzumne zadruge. Pokazalo se u praksi, da 
je ogromna zadruga, u kojoj su učlanjeni svi stanovnici ve- 
likoga grada, glomazan aparat, kojim se teško upravlja. No- 
vim statutom određeno je, da se kreditima pomažu one kon- 
zumne zadruge, koje se nalaze u lošim financijskim prili- 


2) Centrosojuz = Centralni nabavljački savez ruskih konzumnih 
zadruga. 

kama, a osim toga zadruge odsada mogu posjedovati vla- 
stita poduzeća i radionice te mogu stupati u direktnu vezu 
s produktnim zadrugama. Uz to, zadrugama su dane neke 
olakšice u stvarima poreznim i u pogledu transporta. 

Usprkos svih tih pojedinačnih koncesija, kao i onih, 
koje su još kasnije pružene zadrugarstvu, ono je u Sovjet- 
skoj Rusiji ostalo samo organ državne vlasti, bez samo- 
uprave i kontrole sa strane zadrugara. Istina je, da je u 
kvantitativnom pogledu sovjetsko zadrugarstvo postiglo 
velike dimenzije, ali je kvaliteta ostala upravo 
bijedna. Pravo je imao engleski zadrugar George H o- 
Ivoake, koji je rekao, da bi prvi bio protiv toga, da en- 
gleska vlada uništi naredbom privatnu trgovinu i zamijeni 
je zadružnom. Šta znače svi brojevi sovjetskoga zadrugar- 
stva, velik broj članova i zadruga, kada zadrugarstvo nema 
nutarnje snage _ i kada ne posjeduje zadružnoga duha. 
Država bi postigla veći efekat, kada bi ukinula ovakove za- 
druge i osnovala vlastite urede za razdiobu dobara. Biro- 
kracija postoji u jednom i u drugom slučaju, a zač ran po- 
kret ne bi ništa time izgubio. 


Poslije revolucije zadružni pokret je brojčano porasao, 
ali je zato moralno znatno pao. Zadruge se bave spekulaci- 
jom, a znade se dogoditi i to, da čitav kraj ostane bez po- 
trebne robe, jer je ona umjesto zadrugama uručena trgov- 
cima. O tome je rekao Scheimann, predsjednik ruske 
državne banke: »Kada bi se raspustile sve zadružne organi- 
zacije, koje se bave špekulacijom, moralo bi se uništiti či- 
tavo zadrugarstvo. « O raznim krađama i prevarama, koje su 
se događale, a i danas se događaju, u raznim zadrugama, 
može se često čitati u sovjetskim listovima. »Pravda« od 
20. 'X. 1925. javlja, da je te godine bilo u zadrugama prevara 
za blizu 12 milijuna rubalja, a »Trud« od 18. ožujka 1926. 
donosi izvještaj, da se pred različnim sudovima vodi preko 
7000 procesa za svakojake prevare u zadružnim organiza- 
cijama. 

Predsjednik »Cetrosojuza« Subimotff napisao je o raz- 
vitku zadrugarstva u posljednjih deset godina ove riječi: 


»Njihov (t. j. zadružni) aparat je nepokretan i birokratski. Trgo- 
vačko gospodarski rad i trgovačko posredovanje je još preskupo. Do- 
sad se nijesu riješavala važna pitanja opskrbe radničkoga naroda s po- 
ljodjelskim produktima i organizacije doručkovaonica. Na tom po- 
dručju je privatni trgovac još uvijek gospodar položaja. U nepoželjnoj 
masi povučeni su selj jaci i radnici u zadružni pokret, a samo u neznatnoj 
količini služe se oni njegovim uslugama. Slabo smo dosad uspjeli da 
podignemo »svijest i kvalitet« (Lenin) sudjelovanjem širokih masa u 
zadružnoj izgradnji i da tako odgojimo civilizirane zadrugare.« 

A i Molotov, tajnik centralnoga komiteta komuni- 
stičke stranke pisao je slično: 


»Što nam ipak još nedostaje i što posjedujemo u maloj količini 
to je zadružna javnost. Uistinu fali nam i razvoj istinskoga zadružna 
života, razvitak aktivnosti i samouprave seljačkih masa u zadrugarstvu. 
A da to postignemo, nedostaje nam elementarna “kultura ili, ispravnije 
rečeno; elementarno obrazovanje. Dok toga nemamo, ne može se zadru- 
garstvo dalje razvijalti.« 


Ove moralne nedostatke sovjetskoga zadrugarstva ne 
mogu nadoknaditi nikakovi, pa ni najimpozantniji brojevi. 
Njemu nedostaju svi oni socijalni i ekonomski preduslovi, 
koji zadrugarstvo čine zadrugarstvom. U boljševičke za- 
druge ne mogu stupiti oni, »koji crpu koristi iz tuđega rada« 
t. j. svi oni, koji ne pripadaju radničkoj klasi. Ti ljudi ne- 
maju nikakovih socijalnih i političkih prava, kao i robovi u 
starom vijeku. Jedino njihovo pravo je da šute i da se no- 
koravaju nalozima režima. Oni su novovjeki robovi. 


Sovjetske zadruge teže za neograničenim višcima, 
koji znatno opterećuju džepove konzumenata. Na čelu ve- 
like većine zadruga nalaze se nesposobni ljudi, tipični biro- 
krate i zato čitava zadružna organizacija daje izgled rahi- 
tičnoga djeteta. Narod sudjeluje vrlo slabo ili nikako u za- 
družnoj organizaciji, kad ona i onako nije osnovana na de- 
mokratskim načelima samouprave i kontrole sa strane član- 
stva. A zadrugarstvo, koje nije osnovano tim načelima i 
koje se ni u teoriji, ni u praksi ne drži temeljnih ideja za- 
družne demokracije, i nije pravo zadrugarstvo. Ono doduše 
može zloupotrebljavati to ime, ali njegov etatistički i biro- 
Kratski karakter govori dovoljno sam za sebe. 

Dr. ĆIRO TRUHELKA: 
VUČEDOL U PREDHISTORIJI 


U prvoj poli trećega milenija pr. I. uzbudio je — kao 
pratioc jednog velikog narodnog pomicanja — novi kulturni 
pokret do onda spokojni feački život naših neolitskih ze- 
muničara, mijenjajuć iz temelja društvene i životne prilike. 
Nastale promjene uočili su arheolozi najprije u keramici, 
jer dotadašnju vrpčastu i spiralnu keramiku zamjenjuje go- 
tovo na čitavom njenom području tehnički i stilski različna 
inkrustirana keramika, zastupana u nas osobito brojno i li- 
jepo u nizu kasnoneolitskih naselja, među kojima V uče- 
do1| zauzimlje prvo mjesto. 


Nosioci ove nove kulture ne žive više kao mediteran- 
ski starosjedioci u zemunicama, utonulim u zemlju, nego u 
kućama, sagrađenim pravilno od brvana na samoj vpovr- 
Ššini zemlje, koje su, odgovarajuć novom građevnom matg- 
rijalu, četverasta, a ne više obla oblika. U ratarstvu 
zamjenjuju, kao instrumenat za okavanje aluvijalnog ili 
praporastog tla, dotadanje kalufaste kamene klinove ratara- 
kopača. Klinovi, istesani od jelenje rožine, kojima se, radi 
pojačanja radnog efekta, koji put na vrh usađuje mali je- 
zičasti kameni klin, a taj se instrumenat, kao u današnje mo- 
tike ili budaka, ušicom nasađivao na posebno držalo. Izgleda 
čak, da ratarstvo u ovom novom odsjeku nije više onako 
intenzivno i glavna privreda kao prije, ier se u podovima 
naselja, kosti domaćih i šumskih životinja nalaze kud i ka- 
mo u većem broju, te se ljudi očito mnogo više bave stočar- 
stvom i lovom. Iz toga se razvijaju dvije nove privredne in- 
dustrije: kožarstvo i prerađivanje kosti i rožine u najrazno- 
vrsnije oruđe, koje se mjestimice nalazi u velikom broju 
od najprimitivnije do najpomniie izradbe i iz potrebe vpo- 
tiskuje mnoge vrsti do tada upotrebljavana kamena oruđa. 

Od vanredne je važnosti, da u kolo domaćih životinja 
ulazi nova, za napredak ljudske kulture neprocjeniva vrst, 
ato jekonj, koji je do onda u Evropi doduše poznat kao 
divlja životinja, ali tek sada prvi puta, ukroćen i pripitom- 
ljen, počinje čovjeku služiti kao domaća životinja za jaha- 
nje, a vremenom i za spregu. 

Za doba, o kojemu radimo, značajna je i pojava nekih 
materijalija istočnog porijekla a naročito raznih vrsta ne- 
fritoida i nakita izrezana od školjaka spondylusa, koji 
se spontano pojavljuju u ovo doba, neko vrijeme upotreb- 
ljavaju, a onda opet iz uporabe posve iščezavaju, što doka- 
zuje, da su ih vlasnici za svoje seobe ponijeli sobom iz azij- 
ske pradomovine, a prekinuv s njom vezu, nisu više mogli 
da nabavljaju i dalje taj skupocjeni materijal. Na isto po- 
rijeklo upućuje nas i bakar, koji se tu prvi puta pojavljuje 
u malim, još hladnim okivanjem, a ne ljevanjem dotjeranim 
komadima. Na veze sa udaljenijim krajevima ukazuje nam 
i opsidijan, koji se također po prvi puta nalazi češće u sa- 
vremenim i srodnim nalazištima. 


Keramika Vučedola, Sarvaša, Lovasa, Erduta sa srod- 
nim D&mosdem i Tokolyem na Dunavu i Szentesem na Tisi 
predstavlja u tehničkom i stilističkom vidu jednu suvislu 
cjelinu. U tehničkom se razlikuje od uglatopupčaste i spi- 
ralnomeandraste zemuničara time, što je votonja mono- 
hromna, a vučedolska je inkrustirana. bihromna. U jedne 
se crtež ne ističe raznolikošću boje od ostale površine po- 
sude, u druge ispunjavaju se brazde crteža svijetlom, redo- 
vito bijelom, ali kojiput i crvenom ili modrom pastom. 

Kemičar Satkovsky u Berlinu ustanovio je analizom 
nekih komada inkrustiranog crijepovlja iz njemačkih nala- 
zišta, da se za to upotrebljavala pasta od gipsa, ali nije 
utvrdio, da li se taj gips upotrebljavao u prirodnoj formi ili 
. žežen ili kao prirodni anhidrit. Olshausen je ustanovio, da 
se upotrebljavao žežen i vodom raskvašen. Neke su opet 
analize pokazale, da se upotrebljavala i pasta, koja se sa- 
stojala od ugljičnokiselog kalcija, ona se dakle umetala u 
obliku vapnene kaše, koja je, osušiv se, iz zraka absorbirala 
toliko ugljične kiseline, koliko je potrebno, da se oksid traj- 
no veže. U oba se slučaja vidi, da je već kasnijim neolitiča- 
rima bio poznat postupak žeženja vapna i gipsa, koji će 
kasnije, u arhitekturi i plastici, igrati tako veliku ulogu. U 
Dairsie u Škotskoj nađena je posuda inkrustirana sa kalci- 
jevim fosfatom, koja dokazuje, da su se u pomanjkanju 
vapnenca ili gipsa za žeženje upotrebljavale i kosti a na 
jednoj posudi iz Fahlenberga kod Neuhausa ustanovio je 
Olshausen, da se pasta sastojala od smole, pomiješane ne- 
kom bojom. 

U Sarvašu i Vučedolu upotrebljavala se, kako smo 
rekli, nekoliko puta i crvena i modra pasta; ali im kemička 
sastavina još nije ustanovljena. 

Pasta se utirala u brazde ornamenta te bi, ako je ovaj 
dovoljno duboko urezan, tamo prionula i svojom se svjetli- 

jom bojom jače isticala od tamnije površine posude, nego li 
u monohromnog ornamenta. | 


Glavno i najbogatije do sada poznato nalazište ove 
keramike je t. zv. Gradac na obali Dunava, gdje u nj ulazi 
dolinica Vučedola, nedaleko Vukovara, a obreteno je prije 
pola vijeka prigodom rigoliranja tla, da se tamo zasade vi- 
nogradi. Broj starina, naročito ornamentiranog crijepovlja, 
koji je tada ovdje iz kulturnih slojeva izvađen, upravo je 
ogroman. Većina toga dospjelo je u gradski muzej u Osi- 
jeku, nešto u privatne ruke i preko njih u muzej u Berlinu 
i Beču, a lijepu zbirku dobio je arheološki muzej u Zagrebu, 
a ovu je 1897. znatno nadopunio prof. dr. Brunšmid, 
koji je tu proveo prva sistematska iskapanja te je tom zgo- 
dom razgalio podnice od pet »zemunica« (vjerojatnije od 
brvnjara) i 15 grobnica sa skučenim skeletima, položenim 
postrance, licem prema istoku (t. zv. liegende Hocker). O 
svojim iskapanjima objavio je Brunšmid izvještaj; ali sam 
keramički materijal nije objavljen i tako je ovaj u muzeju 
neobjavljen čamio, dok ga nije nedavno u nizu fotograskih 
reprodukcija objavio prof. D. Hoffiller u posebnom sve- 
sku pariške serije Corpus Vasorum Antiquorum 
i time ga učinio pristupnim i širim naučnim krugovima. 
Šteta je samo, da u tu ediciju nije uvršten i materijal osječ- 
koga muzeja, koji bi sa svojim lijepim nizom odabranih 
specimina sliku vučedolske kulture znatno upotpunio. 


Osim posuda i crijepovlja izvađeno je iz vučedolskih 
slojeva jednako obilje kremena, kresana oruža i iverja, na- 
ročito noževa, strijelica, strugala, svrdala i poliranih jeziča- 
stih klinova, dlijeta te sjekira sa provrtanom ušicom, koje 
su, sudeći po nerijetkim kamenim čepovima, ispalim kod 
bušenja, fabricirani u samom naselju. Kao materijal za fi- 
nije resko oruđe upotrebljavao se već spomenuti opsidijan 
a treba samo žaliti, da dosada nije mikroskopskom anali- 
zom ustanovljeno, da li je taj materijal egeiskog (Melos) 
porijekla ili karpatskog (Tokaj, Eperješ). Konačno treba 
spomenuti i veliko obilje raznovrsnog koštanog i rožnog 
oruđa, kojim se vučedolsko naselje bitno razlikuje od sred- 
njoneolitskih zemuničarskih naselja. 

= Vučedolska keramika je i po ornamentici i po samim 
oblicima posuda znatno naprednija od one u zemunicama. 
Dočim su oblici u potonjih većinom bombasti i razni deri- 
vati krugljinih odsječaka u Vučedolu su već profilirani 
s namjerom, da se vojedini dijelovi posude, nožica, trup, 
rame i vrat ističu odgovarajućim profilom, a k tomu prido- 
lazi kao novi članak regularna ručica, koja zamjenuje do- 
tadanje kvrge i bradavice i znatno olakšava manipulaciju. 

Vaze i amfore imadu redovito bikonični oblik te je 
donji. konus obično niži i zaobljeniji a gornji viši sa nešto 
izvraćenim grlom. Žare su jednostavnije u obliku lonca, a 
zdjele široko lijevkaste, niske i postavljene na nožici sličnoj 
torusu ili bolje trochilusu, koji na rubu ima često 
četiri radijalno poredana polukružna isječka, tako da osnov- 
nica ovakve nožice imade oblik krsta, često bogato orna- 
mentirana kao i sama nutarnja ploha posude, na kojoj je 
ornamenat također krstoliko rasporedan (br. 3173 i 3314 u 
osječkom muzeju). 


Kao što su u Butmiru i srodnim naseljima brojne kupe 
sa visokim stalkom, tako se i u Vučedolu, kao instrumenat 
za libacije ističe posebna vrst kupa, bitno različna od but- 
mirske, ali jednako brojna. U nje fali nožica, u donjoj poli 
je plosnato-obla ili konična, u gornjoj usukano-konična, vi- 
soka vrata sa širokim grlom a na vregibu trupa položena je 
prema vratu široka horizontalna cilindrična ručica, dovoljno 
prostrana, da se kroz nju provuče palac a sa ostala četiri 
prsta obujmi dno posude, čime se manipulacija znatno olak- 
šava. To je prvi puta u našoj neolitskoj keramici, da naila- 
zimo na pravu ručicu, a da su stari lončari u tome nazirali 
važnu tehničku tekovinu razabire se po tome, što se ta ru- 
čica pomno izrađivala, proširivala na 6 i više cm a ploha, 
koja ju opasuje, ukrašavala često odabranom ornamenti- 
kom. Toj se posvećivala tolika pažnja, da je naći više kupa, 
u kojih trup nema ornamenta, nego li ručica bez njega. 

Ovim kupama po obliku su slične neke naročito bogato 
ornamentirane posude, u kojih je rub grla opasan širokim 
horizontalnim, bogato ornamentiranim vijencem, koji znat- 
no suzuje otvor grla. Te posude imadu na dnu četverastu 
rupu za nasađivanje na neki klinasti stalak a u sredini tanku 
horizontalnu pregradu, koja posudu raspolavlja. Bogata 
ornamentika sluti, da su ove posude služile za svečane pri- 
like, a tragovi pepela na stijenama ponutrice, da su to vjero- 
jatno bili kadionici, dakle obredni instrumenti. Najljepši 
predstavnik ove vrsti ima muzej u Osijeku (br. 1513), a 
drugi nalaze se u Zagrebu i Berlinu. 


Među specijalitete vučedolske keramike spadaju vo- 
sude, slične šupljem kolutu, koje se od sličnih trojanskih 
askosa razlikuju time, da su potonji položeni horizon- 
talno, a vučedolski su vertikalni. Taj se oblik u egejskom 
području održao dosta kasno te se u Vruliji na Rhodosu na- 
lazi još u dipilonsko doba. Drugi lokalni oblik predstavljaju 
lonci neobična oblika u toliko, što im je dno mjesto dolje 
smješteno postrance a uslijed toga došlo je i grlo mjesto 
gore također postrance. Brunšmid nazirao je u tim neobič- 

nim posudama analogiju italskim i njemačkim kućnim ža- 
rama; ali to bi bio anahronizam a protive se tomu i dva 
čepa o boku posude, koja se zaticala u posebnu nosilicu te 
je vjerojatnije, da su to larnaksi, slični današnjim sla- 
vonskim soljenicama, koji su služili za istu svrhu ili za spre- 
manje koje druge mirodije. 


Kako se vučedolsko nalazište cijelim svojim habitu- 
som razlikuje od butmirskog i njemu srodnih, razlikuje se 
i oskudicom zemljanih idola, jer osječki muzej imade samo 
dva komada plosnatih idola (Brettidol), jedan posve krnjast, 
drugi sa čepastom glavom, ovalna lica, iz koga se nos ističe 
kao bezobličan povor, a oči kao udubene piknjice (br. 377). 


Od naših nalazišta, koja pripadaju istom kulturnom 
odsjeku ističe se ne manje važni Sarvaš na Dravi niže Osi- 
jeka. Keramika je tu ista, zastupana sa nekoliko još ljepših 
primjeraka inkrustirane ornamentike. Posude su iste kao u 
Vučedolu: bernburške kupe, bikonične vaze, plitke zdjele 
sa krstolikim stalkom ili na četiri čepaste nožice, a kao lo- 
kalni specijalitet ističu se mali dugoljasto-četverasti stolčići, 
zarubljeni širokom vertikalnom zarubom, koja se u uglo- 
vima proširuje i prelazi u cilindričke noge. Površina te za- 
rube je ornamentirana a gornja ploha zaodjeta jakim pepe- 
ljastim slojem i, sudeći po njemu, bio je to mali kućni žrtve- 
nik. Slična minijaturna menza poznata je iz Sv. Kirilova kod 
Stare Zagore i druga, sa konkavno udubenom stolnom plo- 
hom, iz Deve-Bargana kod Trnova u Bugarskoj. 


Koštane rukotvorine su u Sarvašu još obilnije, nego u 
samom Vučedolu a naročito padaju u oči veliki budaci od 
jelenje rožine, koji po svojim oblicima i obilju mnogo sje- 
ćaju na slično oruđe iz najdonjih slojeva sojenica u D. Do- 
lini i Ljubljanskom blatu. I kremeni materijal posve odgo- 
vara vučedolskom. 


Slično savremeno nalazište pokazalo se i u Lovasu u 
srijemskoj županiji, ali niie pobliže ispitano te nam je po- 
znato samo nekoliko inkrustiranih crijepova, koje je pri- 
općio Hornes. Jednako neistražen ostao je i savremeni kul- 
turni sloj u Erdutu na utoku Drave u Dunav, odakle pozna- 
jemo tri bernburške kupe. priopćene, jedna od Hogrnesa a 
dvije od prof. J. Purića. 


Keramika Vučedola i srodnih mu nalazišta u među- 
rječju Drave i Save te u nekim nalazištima na Dunavu i Tisi 
predstavlja suvislu stilističku cjelinu. Ornamentika razvija 
se iz same tehnike inkrustacije i postaje čisto geometrijska, 
apstraktna. Da pasta bolje prione uz brazde, ove se pro- 
dubljuju, pisaljka se vodi intermitentnim pritiskom tako, 

da dno brazde bude hrapavo i da pasta jače prione, a iz istog 
razloga se dulje linije prekidaju u niz piknjica ili kraćih 
Zareza, ili se na jednoj ivici oštrokutno ili četverasto na- 
zubljuju i tako stvaraju motiv denticula, koji će u he- 
lenskoj umjetnosti igrati znatnu ulogu. Konačno se — u istu 
svrhu — dulje linije savijaju u kraći ili dulji niz oštrokutnih 
vijuga i to u kombinacijama, koje odgovaraju slovu M, 
si&gmi € ili dvostrukom W. Tako postaju kraći zarezi po- 
četnim elementima jedne vrlo raznolike ornamentike, a kako 
se oni redaju, izmijenjuju i ponavljaju uvijek nekom stro- 
gom ritmikom, postaju vrlo konstruktivni i dozvoljavaju 
najživahniju varijaciju. U tog primitivnog, a ipak bujnog 
ornamenta, ta ritmika još igra glavnu ulogu te je ova deko- 
rativna umjetnost u svojim počecima značajna paralela pri- 
mitivnoj glazbi, gdje je ritam također prethodnikom kom- 
pozicije, a njemu se tek kasnije pridružuje melodija. 


Značajno je i to u ovih dekorativnih praelemenata, 
da se oni razvijaju u tri pravca: horizontalno, vertikalno i 
diagonalno, dakle baš kao i u veziva nakrsticom na platnu, 
gdije zarezu odgovara analogni zadiljaj igle. Ta sličnost je 
tolika, da bi danas vezilja iglom posve lahko mogla repro- 
ducirati svaki vučedolski motiv, a da se i ne primjeti, da je 
.to kopija sa terakote. 


Ta velika sličnost sa motivima veziva namiče nam mi- 
sao, da su vučedolske keramičarke imale pred očima takova 
veziva, da su se dakle odijevale vezenom odjećom, a to bi 
mišljenje potvrdio i jedan zemljani idol iz Ljubljanskog 
blata, odjeven očito nekom vrsti plašta, na komu se raza- 
E vezena zaruba i u razmacima na njoj četverasti vezeni 
clavusi. 


Vučedolska ornamentika, oživljena kontrastom boja, 
odaje i dobro razvijeni smisao za stilsko primjenjivanje po- 
jedinih motiva. Samo istaknuti dijelovi posude dobivaju 
ornamenat: rub, podnožje vrata, trup i ručice, a svake dio 
sa određenom vrsti motiva, što je tako dosljedno prove- 
deno, da se i na malom ulomku po ornamentu može raza- 
brati, od kojega li dijela posuda potječe. Na rubu se vrata 
ornamenat sastoji sam od uske pruge, linije, niza piknjica, 
zareza ili vijuge. Šira je ornamentalna pruga na sastavu 
vrata sa trupom i tu izmjenjuju ritmički grupe raznolikih 
kombinacija ovih primitivnih motiva, u čijem se nizu mje- 
stimice ističu tipni klepsidrasti motivi složeni od po dva 
vrhom vezana trokuta. Ornamenat trupa je slobodan, ne- 
vezan a glavni su mu motivi koncentrirane kružnice i slični 
trokuti i rombi, poredani u stanovitim razmacima oko trupa. 
Vanjska im obodnica često je nazubljena nizom paoka ili 

je opasana vijencem od piknjica. Motiv sa koncentričnim 
kružnicama karakterističan je ne samo za naselja na Du- 
navu i u međuriječju Drave i Save, nego se on širi u pod- 
ručje sojenica u Ljubljanskom blatu i u Mondsee i Attersee 
u D. Austriju, a otale dopire daleko na sjever do Danske, 
gdje se nalazi u orijaškoj komori kod Nočrregarda i u mega- 
litskom trijemu kod Udbija. Na istok dopire on do Erdelja 
(Brenndorf), na jugoistoku do Troje-Hisarlika gdje ga nala- 
zimo već u prvom gradskom sloju, koji po Monteliusu i 
Dorpfeldu ide u razdoblje od 3000—2500 pr. I. Isti motiv 
prelazi na jugu i u mlađe periode te se nalazi — naslikan a 
ne više inkrustiran — u Tirinsu, Mikeni, Cipru i Egiptu. 
Potonje vrijedi i za uglato savite motive M, W i E, koji u 
dipilonskoj i ranoarhajskoj figuralnoj keramici često ubla- 
žavaju horror vacus. 


Područje inkrustirane keramike je jedno od najvećih 
kulturnih područja evropskog neolitika. Od donjeg Podu- 
navlja preko interamnije Drave i Save ide ono do Ljubljan- 
skog blata u alpinsko područje te se naročito razvija u 
donjoaustrijskim jezerskim naseljima — a u južnoalpinskim . 
jezerima razvija se iz nje sojeničarska keramika. Iz alpin- 
skog područja širi se ono na sjever do Baltičkog i Sjevernog 
mora a na zapad do skrajne obale Atlanskog oceana obu- 
hvatajuć čitavi Pireneiski poluotok. Tu je jedno od naj- 
važnijih nalazišta veliko grobište  Ciempozzuelos između 
Madrida i Aranjueza, obreteno 1894., a uza nj se ističu 
nalazišta, u Algadoru, Burujonu, Almeiri i S. Isidoro. Svuda 
ćemo tu naći i ako ne iste oblike posuda, posve istu tehniku 
inkrustacije i iste ornamentalne elemente i motive, denti- 
kulirane i kantonirane linije a naročito onaj lijepi krstoliki 
motiv, koji ukrašava dno vučedolskih zdjela. Ta iberska 
grupa, kojoj pripadaju i nalazišta Palmella kod Lissabona, 
Alcores istočno od Sevile u Andaluziji, Los Milares u po- 
krajini Almeiri, prelazi preko Pireneja na jugu u ligursko 
područje, a na sjeveru preko pirenejske vodomeđe i rubom 
Biskajskog zatona u Bretanju a otale preko Kanala na 
britsko otočje. 

Druga srodna, od ove odvojena grupa, zaprema pod- 
ručje Rajne i Saale, Bavarsku, Južnu Njemačku, Šlesku i 
Češku te se prostire na sjever u područje dolmena u Skan- 
dinaviji i na Schonen. Tu se ističu osobito nalazišta Ober- 
holm (Mainz), Mčlsheim (Worms), Schonstett i Rottleben 
u Saskoj. 


Odrediti doba, u koje pada naša inkrustirana kera- 
mika nije teško, a kao osnova za datiranje može nam po- 
služiti nekoliko momenata. Kao u Vučedolu tako se i na 

raznim iberskim nalazištima, pa i u samim dolmenima, uz 
inkrustiranu keramiku pojavljuje bakar u malim komadima, 
dotjeranim hladnim okivanjem a ne lijevanjem. Ovi nas 
upućuju na početak trećeg milenija kao terminus post 
auem. Druga činjenica, da se u prva dva trojanska sloja 
nalazi tipni motiv koncentričnih kružnica, upućuje nas na 
razdoblje od 3000 do 2500 pr. I. a treći momenat je analo- 
gija između t. zv. zvonolikih pehara iberskog i sjevernog 
područja koji su tamo stalni pratioci inkrustirane keramike 
i nekih sličnih egipatskih posuda iz dobe XII. dinastije, koja 
nas upućuje na isto razdoblje. Konačno kao terminus 
ante quam nam može poslužiti jedna zdjela sa tipnim 
krstolikim stalkom iz Archbuchela kod Melka u gornjoj 
Austriji, u koje ali ornamenat više nije ukopan, nego pro- 
izveden otiscima metalne sukane žice. To je hibridna for- 
ma, u koje se stariji južni oblik posude spaja sa mlađom 
ranobrončanodobnom uzičastom ornamentikom, dokazujuć 
time djelomičnu koegzistenciju zadnjih izdanaka inkrusti- 
rane keramike sa ovom novodobnom. 


Prema rečenom je izvan svake sumnje, da naša vuče- 
dolska i njoj srodna keramika spada u prvu polu III. mile- 
nija pr. I. 

I ako nam nije moguće ovako precizno, moramo odgo- 
voriti i na pitanje, koji jenarod bio nosioc ove za evrop- 
sku kulturu važne keramike. Kao što ta kultura nema ni- 
kakih veza sa predidućom zemuničarskih starosjedilaca, 
tako nije bilo ni rodbinskih veza između njih i starih medi- 
teranaca. Ona dakle pripada narodu došljaka, koji je uz 
dolove Dunava, Drave i Save selio u srce Evrope i dalje na 
sjever i skrajni zapad, da si traži i nađe nove postojbine. 
I istočnu polu njegova puta možemo proslijediti niz Dunav 
nizom pojedinih etapa u Rumunjskoj i Besarabiji u južnu 
Rusiju gdje je u Ukrajini kod Tripolja kraj Kijeva u deve- 
desetim godinama prošlog vijeka Hvojka otkrio veliko na- 
selje, koje u svojoj keramici odaje mnogo srodnosti sa 
našom vučedolskom. Dalje taj put na žalost ne možemo 
proslijediti, jer nam fale arheološki podaci i tako još nije 
određeno, da li je ishodište ove migracije bilo u hetitskom .. 
području južno od Kavkaza ili sjeverno od ovog gorskog 
sklopa u nutarnjoj Aziji. 


Po osteološškom materijalu iz dolmena i grobnica sa 
t.. zv. zvonolikim žarama, koje su stilistički derivat inkru- 
stirane keramike bile su lubanje iz ove grupe spomenika 
izrazito brahicefalne. Glava, motrena odozgor je gotovo 
okrugla, u profilu visoka i kratka. Nadočni torusi su dobro 
razvijeni, nos prominentan i lijepo profiliran. Radi se tu 

dakle o tipu srodnom nordijskom. koji ic mroizašaa i; 
mješavine Homo nordicus-a sa nekom brahiočfalnaom 
rasom. u koje brahicelalija ide na račun nekadanič diumo 
vjeke simbioze sa monsoloidnim clemennma un arusko) 
Pradomovim. Oni su dakle bili arijiili. da sc točnueo izra 
zimo, arioidi Šteta je. što kramolaški materijal, što ga 
ie prije četiri decenija u Vučedolu iskonao dr. Brunšmid 
antropološki još nije isnitan. ali nam netom roešeno noivr 
đuje i skelet. nađen u neolitskom nascliu u Osueku, kon Io 
najstariji poznati nam predstavnik dinarskog tipa 
U njega je čelo strmo. tjeme se postepeno usnpinic i iza uha 
dosiže najvišu visinu, a zatiok je strmo odsicčen, usliueod 
čega se stražnja vola lubanje prikazuje znatno kračam od 
prednje. Lice je dugoljasto. širokih vilica, nos prominentan 
a očne su šupljine visoke ali ne velike. Sve to, uz čeoni šav 
(suturafrontalis), koji ie baš među Dinarčima češća 
pojava, prikazuje nam osječki skelet kao izrazito dinarskou 
tipa. Taj tip, koji je u prehistoričko doba bio kud i kamo 
rasprostranjeniji, nego danas, kada se ograničuje na neno 
sredno zaleđe jadranskog mora u Albaniji i dalic na sicver, 
ustupa u alpinskom području i dalic na zavad micsto tipu 
homoalpinus, koji je također micšavina brahicetalnih 
elemenata; ali ne sa stasitom nordijskom rasom, neso <a 
malom starom mediteranskom, od koje je baštinio tamnu 
boju, niski stas i proširene, zdepnaste proporciic pojedinih 
dijelova tijela. 


Kako se imenom zvao narod, čije smo spomenike 
našli u Vučedolu, to naravski nije moguće odricšito reći; 
ali svakako pada u oči, da se područje inkrustirane kera 
mike do u sitnice podudara s područicm, na komu su u 
kasnijim predhistorijskim odsjecima živicli Kelti, hilo to u 
Srijemu (Skordiski), bilo u alpinskom područiu (Bali) ili 
daleko na zapadu na Iberskom poluotoku (Keltihers) i Brit 
skom otočju. Kelti su najstariji evropski narod arijske krvi 
u ovim krajevima, prve kolone doseljenika. čiju su scobu 
zaustavili tek Herkulovi stupovi i zato nije baš nevjera 
jatno, da su tvorci inkrustirane keramike bili baš ont, u 
zavadnom dijelu sa primjesama alpinske, u istočnom sa 
primjesama dinarske rase. 


Nema sumnje, da vučedolske starine imadu jednaku 
naučnu vrijednost kao i butmirske za poznavanic naših pri 
lika u neolitsko doba; ali je ta vrijednost kud i kamo veći, 
ako se uvaži, da su one naistariji dokumenti cksnanzivne 
snage ariiskih naroda u Evropi, koja neobuzdano svladava 
sve zapreke i već u prvom svom poletu dopire do skrainog 
Zapada starog kontinenta. 


Dr. IVAN STRŠEN: 


HRVATSKA MASONERIJA 
JE PROTUNARODNA 


Danas je poznata stvar, kakvu je ulogu igrala »naša« 
masonerija za vrijeme hrvatsko-ugarske državne zajednice 
od 1869. do 1918. 


Ništa se nije oprla »Ljubav k bližnjemu«, matična 
loža hrvatske masonerije, što je još 1917. »raskinula sve 
veze« s Velikim Orijentom Ugarske u Budimpešti, jer nje- 
zin rad nosio je sva obilježja najjeftinije kolaboracije sa 
državnim interesima kraljevine Ugarske, a »naši« masoni 
bili su sretni, ako su mogli peštanskoj »braći« učiniti kakvu 
sitnu »bratsku« uslugu na račun životnih interesa svoga 
naroda. i 

»Naša« masonerija nastavila je staru pjesmu »ubi 
bene, ibi patria« i od 9. lipnja 1919., kad je izvršena unifi- 
kacija Velikog Orijenta SHS »Jugoslavije« u Zagrebu pod 
predsjedništva Br. Đ(orđa) W(eiferta), inače posrbljenog 
banatskog Nijemca. 

Javni život naše zemlje pati od kronične bolesti, kojoj 
je uzročnik masonerija. Obilježje »hrvatske« masonerije je 
 protunarodnost za razliku od masonskih organizacija u dru- 
gim krajevima, koje su na pr. u Srbiji osobito nacionalne, u 
Vojvodini familijarne, tolerantne, ali ekskluzivne, u Bosni 
prozelitske, a dalmatinske lože nose tipično predratno anti- | 
klerikalno, liberalističko obilježje, smatrajući, da je najvaž- 
nije polemizirati sa biskupima, boriti se za laicističke pravne 
institute (civilni brak, laička škola, propaganda slobodne 
ljubavi, krematoriji i t. d.). 

Inače cio masonski aparat od Velikog majstora Lože 
do šegrta-pripravnika po vjenčićima u manjim mjestima, 
smatra osobitom dužnošću i masonskom vrlinom: među- 
sobno podupiranje. Taj solidaristički momenat na apsolutno 
prokušanoj materijalističkoj bazi, podržava masonsku dis- 
Ciplinu i svijest tako, da masonerija postaje kod nas jedna 
materijalistička sekta, koja zna što znače jasle, omnipoten- 

cija sile, veličanstvo novca i sređeno blagostanje svojih 

članova. Zato još ni jednog siromaha niste vidjeli, da 
okreće dugmetom kaputa ili slično, kao simboličkim zna- 
kom lozinog članstva, ili ide na dobro servirane večerinke 
pri »Bijeloj Trpezi« po radionicama (ložama). 


Zagrebačke lože su pohvatale najbolje veze preko 
svoje »braće« iz Velike lože. Zato ni takvi javni akti, upu- 
ćeni izvjesnim državnim faktorima, ne mogu ostati bez 
reperkusije u ložama. Ako netko privatno, a ne na pr. kao 
član lože potpiše kakvo javno pismo, molbu ili predstavku, 
na koju čak kao građanin ustavne države po samom ustavu, 
ima pravo; iako smatra, da je to učinio prema svom 
nacionalnom naziranju u dobar čas, u zao čas po mason- 
sku disciplinu, jer u takvom kao bajage slučaju, morat će 
da poliže ono, o čemu se izjasnio, jer Veliki Majstor 33. 
stepena — suveren Velikog Orijenta — može da dijeli kazne 
kao djeci u pučkoj školi i da ih poziva na red — pa da pot- 
pisuju opozive i »žale slučaj« i t..d. 


Zato nije nikako nerazumljivo, kada »profanima« i 
»neposvećenima« masoni pripovijedaju, da se ne bave u 
ložama politikom, nego samo »obaveštavaju o situaciji«. 


Zagrebačka Loža »Pravednost« (Frankopanska br. 2) 
g. 1934. napala je — a i ranije kroz svoju trublju — »No- 
vosti« — i u svojoj publikaciji (dakako samo za »braću«) 
»Ko su i kakvi su neprijatelji jugoslavenske masonerije« — 
sve one elemente našeg nacionalnog života, koji nisu tako 
duboko pali, da se saglašavaju s masonskom ideologijom 
onoga imaginarnog quasi nacionalizma, koji uopće nema 
nikakvog temelja u širokim slojevima naše zemlje, nego se 
održava podvalama, obmanama, izmišljotinama i prokuša- 
nim sredstvima masonskog denunciranja, a o tom svemu 
javnost mora biti na čistu, da je djelo — »hrvatskih« ma- 
sona. 


NI: 


VAN 


3617 


VITALIJ LOPAVŠENKO: 


RAZVOJ 
UKRAJINSKE KNJIŽEVNOSTI 


Nije moguće točno označiti dobu prvih početaka ukra- 
jinske literature. Znamo samo, da je od najstarijih vremena 
postojala narodna pjesma, od koje su se riječi sačuvale sve 
do danas u božićnim prigodnim pjesmama za Bogojavljenje. 
Ali narodna pjesma ispočetka nije imala utjecaj na razvoj 
prve književnosti, jer se ova takozvana »knjižna« književ- 
nost utemeljila na bizantijskoj osnovi i primila jezik crkve- 
nih knjiga. Predstavnici onoga doba smatrali su narodnu 
poeziju »besovskim penijem«. Književnost stare Ukrajine 
je zajednička za tri literature, koje su se kasnije iskristali- 
zirale, naime za: ukrajinsku, rusku i bjelorusku, ali organsku 
vezu ima stara književnost samo s ukrajinskom literatu- 
rom. Glavne karakteristične crte kijevske književnosti na- 
stavljaju se i nadalje u Ukrajini, dočim je ruska literatura 
poslije razdiobe dobila svoje naročito obilježje. Te razlike 
proučio je i slavni ruski naučenjak i kritičar S. So- 
lov jov, kad je uspoređivao sjeverni ruski ljetopis s južnim 
ukrajinskim; on naime uopće ne nalazi u sjevernom ljeto- 
pisu karakterističnih crta južnoga — slikovitosti, umjetnosti, 
živoga stila i t. d. Dakle u prvim početcima u Kijevu stvo- 
rila se neka viša vrst književnosti, koja -je stupila u ljutu 
borbu s narodnom poezijom. Ali na kraju krajeva ipak je 
pobijedila narodna poezija, te tako već u ljetopisu kijevske 
države susrećemo narodnu predaju, narodne poslovice, za- 
gonetke i odlomke narodnih pjesama. Unatoč represija na- 
rodno stvaranje razvijalo se dalje. S vremenom stvorila se 
»viteška poezija« koju najljepše reprezentira »Slovo o 
polku Igorevim«. "Ova viteška poema je najljepša 
tvorba prvog i drugog doba ukrajinske literature. Tu se 
slijevaju dva smjera, naime »knjižna književnost« i narodna 
poezija, kršćanstvo se prepliće s poganstvom, realni svijet 
fantastičkim. Duboki osjećaj, iskreni patriotizam i briga 
za budućnost rodnoga kraja izvedeni su na tako umjetnički 
način, da ta tvorba ima bezuvjetno svjetsku slavu. Borbe 


368 


< Tatarima knče da!mi razvitak književnosti, ali zato se 
razvija jezik. (>0d 152. Kujev sa snana s lizavskom drša- 
wom. a god. 1380. Livea i (krajina snaiaju se s Palnkam. 
L krajinska književnost PIČILIE SE TAZVNATI NOG ULOG IOM 
zapada 5 novom Tormom. sadržajem 1 sasvim demotratnijim 
ciamentima cračisnstva. Time nočimie sradnie daha udra- 
jimske književnosti. Kijev. sa svoirm velikim kulturnim 
tradicijama. ne ZEUZIM. IE SAMO TAVNODTAVNO MISTA & 
tavskoj drževi nešo čak odmah uicče uvolhike na svoj 
osvojitelje. Jerik iljevske države nostajc službenim jomkom 
Lirve. jezikom viših slojeva, kuturnim te činlaomatntim s 
pregovorina Lirve s Maskvom. Krimom i Maolidavom. Da- 
kummnent 1052 doha je slavni »litavskistatuta 322 9 
13229.). Dal:njem rarvoju ukrajinske htoraturo Druga nav 
osnovane tiskare i škole nokraj manastira. Prve štamnaneo 
knjige bile su crkvene. ali već god. 1317.—1328. polinnrizla 
ziti knjice pod naslovom: »Običnim liudimana do 
brunauku« God. 1565. bježi iz Moskve 1 Eadonv i na- 
lari zaklonište u Lkrajini i osniva mnoco novih tiskara. 
Tada irlari slavna »Ostrožska bihliiaa i mninic 
usnješni rarvitak književnosti. Preko Voliske dolase u 
Ukrajinu tvorbe zanadno-evronske književnosti: vitošte 
pripovijesti. francuske basne, prevodi Roccacicvih novela. 
ire se ideje reformacije. koic dai podstrok & prevudima 
crkvenih knjiga na narodni jezik. Krajem N\VI. vijeka mo 
javljuje se mnogo polemičkih tvorbi u vozi sa rotormom 
kalendara i brestovskom unijom. Ovaj period dao io mnogo 
školskih izdanja — sramatika, ricčnika. kronika i ljetopisa, 
Osobito veliko značenje imala ic sa dalini razvitak iczika 
gramatika M. Smotričkosga (1390). Skolastika NVIL 
vijeka dovodi do propadanja ukr. literature. Jedino drama, 
koja se za ovo vrijeme rascvala, spašava situaciju i dovodi 
ukr. literaturu na pravi nut. Ukrajinska drama stvarala so 
pod utjecajem zapadnih duhovnih misterija i u svojom ra? 
vitku prešla nekoliko faza. Naiprije se razvijoetsv školska 
drama. Sadržaj ovih drama su hbibliiski motivi obrađeni u 
skolastičnom duhu, puni nenaravnosti, simbola te alegorila, 
U školskoj drami razvili su se najviše dijalozi, deklamacile 
te panegirici. Drugu etapu razvoja čini tragikome 
dija. U ovoj formi drame dozvoljavalo se umetnuti kratke 
scene iz života naroda, napisane u narodnom leziku | one 
su se zvale intermedije te interludije, jer su imale zadaću, da 
za vrijeme činova zabavljaju publiku. S početka su autori 
smatrali intermedije kao stvar drugog reda, s vremenom 
opet počeli su glavnu svoju pažnju posvećivati ovim veselim 
scenama. Na ovaj način, postao ic novi dio književne dje 
latnosti umjetničkog rcalizma -— komedija, koja je zn 

uzela sebi trajno mjesto, jer je stajala u uskoj vezi s na- 
rodom. Slično razvila se i poezija. S početka su upo- 
trebljavani stihovi samo za ukras više literature u formi 
natpisa, predgovora i panegirika. U XVII. vijeku pojavljuju 
se već kao samostalne zbirke, ali je ovaj razvitak počeo 
primati nenaravne forme stihomanije. Pri svakoj najma- 
njoj zgodi pišu se zbirke stihova. Za neko vrijeme ova ne-- 
zdrava manija prepušta mjesto novoj, koja bere sebi za 
uzorak narodnu pjesmu. Pisalo se ove stihove anonimno. 
Nepoznati autori unosili su u narod satiričke stihove, šale 
i ljubavne pjesme; opjevali su historičke dogođaje u pjesma- 
ma i originalnim ukrajinskim »dumama«. Sve je ovo. po- 
lahko prešlo u narod i u XIX. stoljeću zapisali su već ovo 
etnografi kao djela kolektivne djelatnosti. Moralizirajuće i 
religiozne teme opjevali su u kantatama i psalmima, koji su 
sabrani u posebnoj knjizi pod naslovom »Bogoglasnik«a. 
Historička literatura počela se već razvijati u litavskoj pe- 
riodi pod naslovom: ljetopis, kozačka kronika, diarium, — 
i u XVIII. stoljeću prelazi na put pragmatičke povijesti. 
Između drugih velik utjecaj imala je povijestH. Poletike, 
koju su karakterizirale slobodne ideje i sjajne karakteri- 
stike u duhu Tita Livija. Drugu srednju razdiobu završava 
ukrajinski filozof-putnik — prosvjetitelj naroda — 
Skovoroda, koji je spojio svoju neizmjernu težnju 
k nauci te samospoznaji s ljubavlju k rodnomu kraju i na- 
rodu. H. Skovoroda stoji na pragu srednje i nove razdiobe 
ukrajinske književnosti. S njim nestale su zastarjele ideje 
starog doba, a na njihovo mjesto pojavila su se nova gesla 
žive narodne literature. Đak i nasljednik H. Skorovode 
Ivan Kotljarevsky započeo je novo razdoblje i zato ga sa- 
svim ispravno zovu »ocem narodne ukrajinske 
književnosti«. 


*) Student Ukrajinac i prijatelj »Hrvatske Smotre«, U. Lopav- 
šenko, ponudio nam je svoju suradnju. Mi je rado prihvaćamo, jer 
dijelimo s braćom Ukrajincima njihove boli i patnje zbog teške sudbine 
njihove, na četiri dijela rascjepkane domovine. Rado ćemo i u buduće 
donositi suradnju naše ukrajinske braće, a ovaj puta donosimo kratki, 
informativni prikaz ukrajinske književnosti. 

Dr. F. DUJMOVIC: 
IRSKE KATASTROFE 


IRSKA ZA STUARTOVACA (1603.—1640.) 


Irska je očekivala za Stuartovca Jakova I. kao kato- 
lika, da će joj svanuti ljepši dani. Ali ta obmana brzo je 
isčezla pred stvarnošću vjerskih progona, koji su se nasta- 
vili. Prestale su doduše strahote Elizabetine vlade, ali se 
nastavio namjesnički rat. Mnoštvo došljaka zaposjelo je 
zaplijenjenu zemlju, a dvojaki zemljišni sistem — irski, 
brehonski, kolektivistički i — engleski, individualistički — 
stvorili su posjedovni metež, nestalnost i nesigurnost. Imanja 
knezova Tyrona i Tyrconnell-a (kao Zrinjskih i Franko- 
pana), iznosila su preko pola mil. jutara u Sjevernoj Irskoj. 
Zbog »veleizdaje« svojih gospodara imanja su bila zaplije- 
njena, a stanovnici rastjerani. Tu su se vršile »plantacije« 
engleskih i škotskih došljaka. U Ulsteru je naseljeno 30.000 
škotskih presbiterijanskih kolona, čime je udaren temelj 
historičkoj diobi Irske i uništeno političko jedinstvo otoka. 
ite napomenuti, da je Ulster bio najirskija pokrajina 
rske. 


Jakov I., u želji, da bude zakonit vladar, sazove 1613. 
irski sabor, koji se od 1585. nije sastajao, sa zadaćom da 
»ratificira« izvlaštenja katoličkih posjeda. To je morao da 
odobri protestantski sabor u zemlji devet desetina kato- 
oličkoj. Neki pisci smatraju taj sabor autentičnim izrazom 
narodne volje, ali on to u stvari nije bio. Kralj je osnovao 
38 novih tvrđava (burgova) i imenovao velik broj novih 
velikaša. U gornjoj kući protestanti su imali ogromnu ve- 
ćinu, a u donjoj kući bilo je 128 protestanata i 98 katolika. 
Katolički lordovi prosvjedovali su protiv sastava sabora, 
jer »ovako sastavljen ne predstavlja volju naroda«. Sabor 
se konačno konstituirao pod prijetnjom vojne intervencije, 
ali katolici su odbili učešće u takovu saboru, koji je prosto 
oruđe u rukama kralja. 


Jakov I. zaveo je politiku potpune asimilacije. Htio je, 
da svi Irci budu članovi samo jedne nacije, upravljani po 
istom uređenju. S toga je ukinuo sve stare irske brehonske 
zakone, pa odiozni kilkennyjski statut, jer su već bili mrtvo 
slovo na papiru. Zloglasni bill toga sabora je odobrenje za- 
pljene imanja katoličkih velikaša, koja su prešla u kraljeve 
ruke, a na koja je naselio oko 30.000 škotskih i presbiteri- 
janskih seljaka. Time je pozakonjeno i naseljenje Ulstera. 


371 


Kralj zatim raspusti sabor. Prema evropskoj javnosti, 
koja je u to doba živo pratila razvoj događaja u Irskoj, iz- 
gledalo je, da su se i protestanti i katolici složili u tome, da 
vode politiku kraljevu i da su osudili sve pokušaje brani- 
telja irske slobode. 


Karlo I., nasljednik Jakova I. bio je dostojan takmac 
očev, te je proveo u Connaugthu ono, što je otac proveo u 
Ulsteru pomoću vojnih ekspedicija (Strafford). 


REVOLUCIJA 1641. I KONFERENCIJA U 
KILKENNY-U 


Engleska je promijenila svoju vjeru i riješila se kra- 
lja, ali odnošaj prema Irskoj, ostao je i dalje isti. Izmijenio 
se samo razlog proganjanja. Dosada su je progonili Tudori 
i Stuartovci. Zatim je svemoćni puritanizam htio da iskrči 
katolicizam vjerskim fanatizmom pod lozinkom: »Treba 
uništiti katoličku Irsku«. 


Irska je htjela da si vrati posjed svoga imetka, obrani 
vjeru, prekine neprijateljski jaram, a na to su je poticale i 
katoličke velesile hoteći praviti neprilike Cromwellu. 


Sabor od 1640. bio je napola katolički. On proglasi 
svoju nezavisnost na legislativnom volju. Ali Irska ne osta 
pri platonskim izjavama nego podiže bunu, koja započne u 
Ulsteru. Zadatak bune bio je osvetnički za sva pretrpljena 
zlodjela od strane osvajača. 


Kraljevske trupe, koje su se pod vodstvom kneza 
Ormonda borile protiv pobunjenika u Irskoj, kada se u 
Engleskoj već vršio proces republikanizacije, marširale su 
na London, koji je bio puritanski, sa četama vjernim kra- 
lju iz Irske. 


Tada se sastao irski sabor, koji je poslije provale 
Strongbowa prvi put predstavljao prave osjećaje irskoga 
naroda. Sabor je odmah proglasio apsolutnu nezavisnost 
Irske i njezino pravo, da vlada sama nad sobom. Sabor je 
izvršio pokušaj, da provede ustavno uredjenje zemlje na 
bazi sastavljene, savezne države, koja pripada najdubljoj 
tradiciji keltske rase. 


U Engleskoj pobunjenici su lišili kralja krune. Jedina 
još zakonita veza izmeđe Engleske i Irske bila je zajednica 
suverena. Međutim odsada ih nije više vezala ni ta zajed- 
nica i obje zemlje postale su slobodne. 


Sabor je sastavio Vrhovno vijeće konfederacije od 9 
članova, u kojem su bile provincije, četiri na broju zastu- 

pane svaka po dva člana. Vijeće je odredilo ustavotvorni 
odbor za izradbu irskog ustava. Odbor je predviđao dvije 
zbornice s time, da lordovski dom ne bi imao pravo da od- 
lučuje o zakonima Donjeg doma, dakle u stvari jednodomni 
sistem (kakav Irska i danas ima nakon ukidanja senata no 
Donjoj kući). 


Egzekutivu vrši vijeće, koje bira Sabor, od po šest čla- 
nova iz četiriju provincija, iz čega odsjeva ideja sastavljene 
vlade po pokrajinama. 


Vrhovno vijeće potajno se upustilo u pregovore sa 
svrgnutim kraljem o uvjetima priznanja kraljem Irske. 
Londonski parlamenat dao je na to strašan odgovor: donio 
je »Adventurers Act«, kojim je povratio oduzete zemlje 
bivšim okupatorima, koji su sada na sve strane skupljali 
novce, da uguše revoluciju u Irskoj. Engleska je poslala 
svoju vojsku u Irsku sa nalogom: »pljačkati, ubijati, pusto- 
šiti, klati svakoga, koga dohvatiš«. Vojska je doista do- 
slovce vršila takva nasilja. 


Engleski ratni pohodi u Irskoj izvršili su nečuvena 
divljaštva. Cromwell je htio da Irsku liši njenog katoličkog 
pučanstva. Na Jamaiku je prodao nekoliko hiljada mladih 
irskih djevojaka u ropstvo, a iz Irske iselio je što milom — 
što silom oko 50.000 Iraca, zaplijenio im zemlje i odveo ka- 
toličke stanovnike kao stoku, tobože u utočište u Connaught, 
najsiromašniju i najbijedniju irsku pokrajinu. Ostatak zem- 
lje proglasio je napuštenom i 7,700.000 jutara oduzeo njiho- 
vim zakonitim vlasnicima. 


Da spriječi ustanak seoskog elementa u Connaughtu, 
naselio je u gradove protestantsko pučanstvo. 


Irska je revolucija ugušena, a Irci su se sakrivali po 
šumama i u tišini se obnavljali. Nakon svih progona i po- 
kolja omjer katolika prema protestantima u Irskoj bio 
je 8:1. i, 

Da Irsku konačno stavi pod englesko skrbništvo 
Cromwell je raspustio stari Irski sabor i po prvi put pro- 
glasi zakonodavnu uniju davši Irskoj 30 zastupnika u za- 
jedničkom saboru. Irsko kraljevstvo bijaše ukinuto i jedno- 
stavno priključeno Engleskoj g. 1653., ali ta unija trajala je 
vrlo kratko vrijeme. Cromwell je zamislio uniju kao sred- 
stvo da uništi buntovnički otok, ali je Engleska nakon 150 
godina provede ponovno. 


Zemlja je u Irskoj bila razdijeljena, a konfiskacije. je 
odobrio londonski parlamenat 1652. Tu leži korjen kasnijeg 
agrarnog problema u Irskoj u poznijim stoljećima. Irska 

nikada nije prestala prosvjedovati protiv oduzimanja zem- 
lje svojim sinovima u masama, dokazujući valjanost uporne 
svijesti za održanje historičkih, virtuelnih prava. Irska je 
tako malo postala engleskom, da je koncem 17. v. još jed- 
nom smogla snage, da se bori za Stuartovce protiv Engleske. 


Ni Cromwelu nije uspjelo uništiti irski narod. 


RESTAURACIJA (1660—1688.) 


Pod Karlom II. katolički kult bio je također zabra- 
njen, iako uživao izvjesno trpljenje. Među onima, kojima 
su oduzeti zemljišni posjedi, bilo je monarhista i za njih je 
Karlo II. osnovao »Stol za žalbe« (Court of Claims) a prema 
katolicima je pokazivao blagonaklonost. 


Karlo je nastavio agrarnu politiku Cromwella ali opo- 
zove zakon od 1654. i obnovi Irsko kraljevstvo 1661. Irski 
sabor, u glavnom opet protestantski, donio je kompromisan 
zakon o konfiskacijama iz Cromwellove periode. 


Irska je dobivanjem Irskog sabora izgubila slobodu 
ovna: koju je pod Cromwellom imala u cijeloj En- 
gleskoj. 


DINASTIČKA KRIZA 


U borbi između Jakova II. i Vilima Oranskoga Irska 
se opredijelila za Jakova II., koji je u Irskoj pobuđivao 
nadu na bolje dane i obećavao ispravak nepravdi onima, 
kojima su zemlje oduzete. 


Irski sabor sastao se 1689. pod kraljevim ličnim pred- 
sjedništvom. Sabor je iza provale Engleza prvi put vršio 
potpunu vlast. Sabor ie predstavljao cijelo pučanstvo otoka. 
Kuća lordova brojila je 6 protest. biskupa, 5 lordova pro- 
testanata i 43. kat. lorda. Kuća općina prestavljala je Dance, 
Gale i Anglonormane, a brojila je 218 katolika i 6 prote- 
stanata. Protestansko pučanstvo bilo je listom uz Vilima 
Oranskog. 


Sabor je u svom radu izglasao zakon o potpunoj vjer- 
skoj slobodi Irske, opozvao Poyning-act, ali ga ni Jakov II. 
nije uveo u zbornik zakona (Statute Book) uslijed čega nije 
postao zakonom. 


U agrarnoj politici sabor je izvršio dekonfiskaciju od 
1689. vrativši zemlju starim vlasnicima ili njihovim prav- 
nim nasljednicima, u količini: od 2,400.000 jutra, bez na- 
knade štete. Međutim kupci ili osobe, koje su posjedovale 
ova dobra sa koga drugog naslova, dobili bi za kompenza- 

ciju dobra, konfiskovana Ircima, koji nisu priznavali Ja- 
kova II. | 


Irska je i ovaj put zlo prošla. Izgubila je igru. Bitka 
kod Bovne 1690., odn. kod Limericka ispala ie u korist Vi- 
lima III. i buntovnici se pod uvjetom amnestije povuku. 
Kralj je obećao, da će poštivati vjersku slobodu i nije tra- 
žio zakletvu na zakon o supremaciji. 


Vilim je konačno popustio protestantskoj opoziciji u 
irskom saboru; ona se bojala da će biti deposedirana sa 
Svojih posjeda, te je 4000 Iraca, pristaša Stuarta proglašeno 
veleizdajnicima i buntovnicima, a zemlje im biiahu oduzete. . 
Saborski zakoni od 1689. proglašeni su ništetnima, a done- 
seni su novi kazneni zakoni, koji su Irce kroz jedno sto- 
ljeće tlačili poput helota. 


Sedamnaesti vijek svršava za Irsku potpunom kata- 
strofom. 


Irska je držala, da se sesijom kylkenny-skoga i du- 
blinskoga sabora oslobodila, ali svaki put je dublje vala. 
Zemljište Irske bilo je gotovo svo u ruci tuđinaca. Površina 
otoka iznosi 11.420.682 mil. jutara. Prema računu kardinala 
Perranda iznose: 


konfiskacije za Elizabete 600.000 jutara 
: » Jakova I.  1,000.000 2 
: , republike  7,700.000 
s » Vilima III. 1,060.000 a 


svega: 10,360.000 jutara 


Treba dodati vlasništvo katoličke Crkve, podijeljeno 
reformistima, i neobrađena zemljišta, da se vidi, kako su 
Irci deposedirani sa svoje rođene zemlje. 

KNJIŽEVNOST 





ZVONKO KUHAR: 
ZAPIS O GRADU 


Kratke ulice spavale su između kuća. 

kraj njih su provirivali još neizgrađeni predjeli na uglu 
i sunčala se djeca raspikuća, 

koje je već onda vrijeme izvrglo ruglu. 


Ona su već onda noćila pod zvijezdama u noći, 
ili u mračnim skrovištima najtišega kuta. 

Do njih su skoro sezala niska krovišta u samoći, 
(a i preko njih zgažena čežnja luta). 


Onda su u grad došli ljudi iz strana svijeta. 
Oni su im porušili zadnja zatišja, ko gnijezda. 
Oni su ovdje sustali, umorni od daleka lijeta. 
Nad njima je sjala blistava zlatna zvijezda. 


Zato su zakoraknuli u njihove tople tame 
i poganom rukom rušili predjele mira. 
Skitničku torbu uprtili su im na rame 

i breme suza u prozirne zjenice nemira. 


Danas im nad glavom plove metalne ptice 
(u srcu šume krila ranjenog kanarinca) 

i naskoro pred njima srušit će se nice 
zadnja vlast čežnje, neokrunjenog princa. 


I sad tek u maloj svjetiljci siromaha 

drhtaju njihovi dječački pogledi žuti. 

I dok cijela soba pline od njihovog daha 

u nujnom se plamenu njihovo malo srce muti. 

ZVONKO KUHAR: 
SMETNJA SRCA 


Stolice bez reda i stolovi maknuti sa starih mjesta, 
gdje su ih prikovale nanizane noći. 

Umor i klonulost, i šutnja bučnih gesta, 

i teške oči, što bi zaspale u trudnoći. 


Klizi san i ponire u sve stvari 

i sve je obojeno jednom novom sanjom, 
koja se nikad ne će da ostvari, 

a nikad u srcu ne će biti manjom. 


Kroz kapke brizne sunce s nebom i oblacima 
i plaho se šulja, zavezanih očiju obilazi. 

Da nikog ne takne, ono ide tihim koracima, 
ko zadnji gost, što pognut u tuzi odilazi. 


Samo se katkad poigra na zamišljenim licima, 

ili s prljavim kapljicama vina. 

Stvari nas opet pozdravljaju u svojim starim oblicima, 
s malo vedrine i puno sivina. 


Gorčina je ušla u svaki pogled i gestu. 

Svaka je riječ tupa i pada težinom tuče. 
Čežnjivo srce opet je na novu smetnju 
između crnog sutra, s već sivim i teškim juče. 


KAMILO KRIŽANIĆ: 
STRAH U MODRIM OČIMA 


Ćutim: jedna se prošnja trza u tvojim očima, 
Okupana modrim snom, a sakrivena u dnu, 
često plače ko krivica, nemoć, bol u noćima, 
noseći neizvjesnost umornu, tešku, čudnu, 


što vazda prijeti porazom. Misć se tvoja boji 
otkrivenih želja radosti, tugu očima nanosi, 
da ne bi pogled koji 

izrekao svu dubinu, kojom se duša zanosi 
kada je sama i skrivena. 


U tebi je prošnja i strah pred otkrivenjem. 

ZLATKO MILKOVIĆ: 
KRIJESNICE 


Ima dana u životu svakoga pojedinog čovjeka, koje 
se ne zaboravlja, dok se živi. Upiju se poput polipa u ljud- 
sko tijelo, pripiju se u dušu i ostaju vječno. Pa je li se onda 
isplate, pisati dnevnici, čemu da se mrče stranice i troši 
tinta? Ono, što je važno u ljudskome životu, ono što po- 
kreće i ravna našom sudbinom, što ulazi na sve pore u naše 
tijelo, to se nikada ne zaboravlja i ne isplati se zapisati. 
Ono pak, što se zaboravlja nije važno — pa čemu onda 
pisati? 

Bila je velika i kasna noć. Nebo se podiglo visoko, 
baršunasto i puno iskričavoga peluda — zvijezda. Trepere i 
dršću, nestanu na čas, pa opet bljesnu, planu kao krijesnice, 
prolete nebom, rasplamčene i žarke, ali stvarno hladne i 
ledene, kao iskrice razbijenog leda. Bila je noć, koja me je 
sjećala na Matoševe opise. Zanosna i živa. Sočna i zvonka 
noć, kakovu se može doživjeti samo u kasnome ljetu, u 
brdinama, daleko od grada i ljudi. 


U ljudskim se dušama takvih noći uvijek Bude sveti 
osjećaji. Čovjek se predaje noći i ne misli ništa. Samo osje- 
ćaji se gomilaju, rastu i komešaju, misliš, prsnut će ti prsa i 
poletjeti kao raketa u zvjezdane visine. Zrakom su letjele 
krijesnice kao zvijezde, a na nebu su treptale i drhturile 
zvijezde kao Krijesnice. Bila je to onakova noć, kada se ne 
mogu povući granice između neba i zemlje, — između duše 
i tijela, kada se sve to splinjuje u jednu jedinstvenu cjelinu. 

Zemlja je mirisala i disala, svježe preorane njive crnile 
se u crnini noći i rubom su šume letjele krijesnice. 

Svaka ta krijesnica nosila je u sebi misterij te velike 
noći. Misterij zemlje i ljudi, koji žive ovdje. Svaka se misao, 
svaka duša, svako se srce pretvaralo u jednu krijesnicu, 
letjelo u noći, bljesnulo, pa se gasilo i opet bljesnulo. Nikada 
se ljudske duše ne otvaraju tako, kao u noći. Samo u baršu- 
nastoj tami ljetnih noći, duše se razlijevaju kao bujice i prc- 
tiču se tamom. 

»Mi u gradu nemamo takovih noći«, — šapne moj 
pratilac. 

»Ne, nemamo, dragi. Nemamo ni noći, nemamo ni 
zemlje, ni krijesnica. Električna svijetla razbijaju nam noć, 
zemlju nam vokriva asfalt, a krijesnice — to je duša i srce, 
kojih u gradu nema.« 


»Gledaš precrno na grad.« 

»Moguce Covćek se uso vara Osređun i osjećat je 
vele rizlika. ća zmaćem sumo jedim. da to, da nikada u 
drahI TISEMH OSjJeČZO CUKU. KZO ŠTU VSJEVAMI LvUu e — u Jo- 
GTI KE ZETI CIM. IE TUVAMA. U ŠUMA, U OUN . ii 

Zašurieii smo. Necu mim se wrtieio nad zlavom. Zvi- 
jezde sr padule 1 zasile se. [z duiexe šume dorpirao ite šum, 
OČJESTI [ mukli. kao du zeml'u Drozovara mi Sva svoja ustu. 

»vićiš 1 ove krijesmice 2 Sud Dijesme ovuje. sad ondje. 
Plane. ve se ugzszsi Vliljarde. micčjurde krvesnica Io ie 
đuša mišeg naroda. miris niše zeme. Atomi jedne velike i 
nepobjedrve duše...« 

Gdje je kraj svemu tome 2 Cdlie je grinica u tvt noci? 
Gdje sve to počmje. zdje završuje. U vremenu. u vrvatoru ? 

Ovdje ne postoje dimenzije. Nema materije Szvarooat 
bez materija. sila — realna. velika. nevobiediva sila 

Zatvoreni kruz bez kriji i početka. 

Krijesnice... 

Velike su naše noci. Velike i vječne. Samo u noci sat 
plamen. grije i miluje. U nosi se raspojasaju duše, Kulaju tz 

i gube se u vrtlosu svemira. lesaraju i rada ae 
Same_u sebi i same iz sebe. 
ječni paradoks. koji vlada vjekovima. 

Zemlja diše i miriše. njive se crne prevrane \ izbrazda- 

i nebo je posuto iskričavim peludom. 12 šuma se izvra 
tihi šum i grgolji kao more — monotono, ali vječno: tiho, 
ali ustrajno, — a zrakom lete krijesnice. . 

Krijesnice — srca... 

Krijesnice — osjećaji i.. 

Krijesnice — duše... 


JURAJ PAVIČIĆ: 
RODNOM KRAJU 


Davno je to bilo, kad sam kao nejako čedo, u večernio 
doba, iz majčina krila gledao u daljine. 

Dugo i dugo sam gledao, kako mi rodni krui rodno 
njive, vrletni krš i plavetna brda — skrivn mračna nod, 

Uronjen glavom duboko u maičino krilo, molio sam je 
i pitao: 

»Majčice draga i mila, hoće li iznad nuših njiva opet 
sinuti sunčeva traka?« 

Majka je bolno uzdisala: 

»Nema sunca ni njegovih traka, dok bude ovoga glu: 
hoga mrakal« 

GABRIJEL CVITAN: 


NA PRAGU ŽETVE 


Svaki su danak u osvit zore 
pšenici bile dulje kose, 

od tople kiše i obilne rose 
narasla žita bujna ko more. 


Već prvi ozimni klasovi zore, 
veselje žetve selima nose. 

Još samo jednu kišu prose 
makovi, koji u klasju gore. 


Nestat će brige, koje nas more... 
Kad počnu oštre zujati kose 

i snoplje kupit djevojke bose, 
od naše pjesme jeknut će gore. 


MIRKO VUTUC: 

NE JADIKUJ SESTRO 
Mojoj sestri Mariji 


Ne jadikuj sestro, što su nas stisli bolovi, 
što su naši dani jesenjim maglama oviti, 

i što kroz naše žudnje plaču krvavi molovi. 
Naša stabla ne ruše stoljeća... 

zarudit će na njima plodovi, 

nestat će ledeni mrazovi, 

doći će seko, doći proljeća. 


Našim poljem procvasti će karmin divljih makova 
i pokrit brazde golubovi ivanjski, 

a mi ćemo se seko kititi 

stručkom plavih različka. 


aaa —— — —— m —uu 


V. HORV +7. 
USPOMENA 


Bio € _:$ -mm _ grici € Tre IrEmr a“ sro 
sui kao Dari € TUrE € DEZULFTI —eSuE SIEILTII ZOV NInR 
lupale 7 V-ECE EZ LE IKONE D TUSLE SDoe4 I kuu Locaš 
sa CvoKkoCni Ine rermEimi NE S OKOTEKE I: ZENICE SČ OI 
kuća. Ii TiOO IL IšGE SNAUOE EK IETEDLI ETO ČUVA 
nje irzere KlincE GETOE-L ŽE šeu> ze breza 

»Eecetegx. FT 3e Terco z Ostr veva dvonšti »Duš ie 
ljudski prosine«! 

»Bc Je La ČOSTE ZE Zoe zzrue. dovikne Niko Bancć iZ 
susjedstva. a ME ZO i usTE mevre [mu zusti oblaci pare. 
NOv2Ca već nema. a koe su na zmaku Smiluj nam se 
sveta Luci:o'< 

Mrzk se već miješan sa svijetlom. a istok se zažario 
kao žeravica u pepeiu Barcćeva Maruša izađe na trijem sa 
kantom tiho pjevajući: 


Puni vjetre. puni sjeverdare, 
Iznesi mi dra2095 na munare... 


Niko se pritaji i prilijepi uz kuću. Drago mu ie i toplo 
pri srcu, da Maruša počinje dan pjesmom. a bijeda im muneva 
na sva okna. 

»Huuuuuuuu«, hukne Niko i skoči pred nju. a ona sa 
izgrdi i ode u staju, da namuze kravu. Niko se veselo na- 
smije, protare ozeble ruke, zazviždi kroz zube i stane lopa: 
tom odgrtati snijeg ispred prozora. U to je već Maruša na 
muzla kravu i vratila se u kuću. Vatra je plamsala na odn! 
štu, a mlađi sinak plakao u koljevci. 


»Na, na, na,« tetošila ga Maruša i dala mu sisu da pilo. 
Dijete se umirilo i slatko zamljaskalo ustima. Vrati se 
Niko, rumen od zime i vjetra. 


»I kurjak bi se smrznuo, tako grize.« 
»Izgrist će nas«, dobaci Maruša. 


»Kako Bog da«, reče Niko, izvuče starijeg sina \snod 
perine, ogrne ga kožuhom i sjedne s niim pred osniište. | 

U taj čas otvore se vrata od trijema i Dano (stol 
pruži glavu. 

»Pomoz vam Bog! Niko, hoćeš li na mlaćenje Kulun 

džiću? Ječam je suh i lako se ljušti. Zaradio bi nešto, a sad 
nije na odmet ako čovjeku kapne po koja para!« 
»Kulundžiću? Hvala ti, kod njega ja ne radim!« 


»Kako ti drago. Mislio sam treba ti... E, pa onda 
ostajte mi zbogom«! 


»Bog s tobom, Dane!« Dane zatvori vrata. 

Maruša digne glavu sa koljevke i otme djetetu sisu. 

»Zašto ne ćeš Kulundžiću na nadnicu. Bogat je gazda 
i dobro plaća.« 


»Da, bogat je«, promrsi Niko kroz zube i mrko pogleda 
kroz zaleđeno okno prema selu. Dan je već uvelike svanuo. 
Na poljima bjelasalo se hladno svijetlo snijega. Tmurno 
jutro zavirilo je u sobu, rasvijetlilo svaki kutić i otkrilo nje- 
nu golotinju. Niko se mrk vrati ognjištu. 


Što mu je, mislila je Maruša i zabrinuto ga pogleda- 
vala. On je samo šutio i nije se na nju obazirao. Maruša se 
pokunji, izuje cokule, da mu ne smeta i tapajući bosim no- 
gama po smrznutoj ilovači, vrati se koljevci. 


Zašto ne će Kulundžiću? Znala je, da su imali kavge u 
momačkim danima, ali Niko je o tom šutio kao grob. 


»Niko!« 
»Što?« 
»Irebao bi da nam nešto zaradiš!« 


Niko se lecne. Promjeri sobu. Pod je bio pun rupa i 
izgaženog smeća, zidovi sivi i napukli, a strop je visio nad 
trulim gredama kao poderano sito. 


»Da, trebao bi! Hoćeš li da kravu ogulim i i da joj novce 
iz crijeva istisnem?«, hrapavo zavikne i uhvati se rukama 
za glavu. 


»Isuse dragi, što mu je«,y — preplašila se Maruša i 
dublje sagnula glavu nad koljevku. 


Najednom se Niko uspravi, kao mahnit odgurne sina, 
navuče kožuh i stane pred Marušu. Ona mu plaho pogleda 
u oči, puna straha i zle slutnje. 


»Idem. Potražit ću posla!« 
»Kud ćeš?«, šapne Maruša. 


»Kuda?«, resko se nasmije. »Kuda? Nekuda, daleko 
da nađem posla, makar pošao i u samu Ameriku«. 


Maruša se uplaši. 

»Niko, na daleko su i psi gladni. Zašto ne potražiš ne- 
što u selu? Trgovac Levi će trebati ljude za mlaćenje, pa 
evo i Dane ti je nudio zarade«, reče, ne usudivši se više 
spomenuti Kulundžićevo ime. 


»Levi? Ion mi je gazda! Živi od onoga, što druge 
vara. Takvom gazdi ja ne ću na nadnicu. A Kulundžiću, 
psetu nekrštenom, njemu?«, bijesno istisne kroz grlo i pođe 
do kreveta. Izvuče ispod perine čarapu s novcem. Maruši 
zatreperi srce. Niko istrese ki spremi ih u džep i otvori 
vrata od trijema. 


»Ostaj mi zbogom«. 


Marušu obuze velika, bolna slabost, nasloni se na zid 
i Zajeca. Bože, Isuse, pomozi! Zar će me samu ostaviti? 


Škripa Nikinih koraka bivala je sve slabijom i sla- 
bijom. Vjetar je cvilio i tresao vratima. Maruša se trgne. 
Potrči na dvorište i pogleda niz cestu. Bila je pusta, a 
sniježne poljane do nje netaknute. Nad zadimljenim seo- 
skim krovovima letjele su vrane i graktale od gladi. Mutno 
se nebo spajalo sa zemljom, a šuma u daljini plavila se kao 
oblaci za ljetne oluje. 


»Nikol«, vrisne očajno i zalomi rukama. Vrisak se : 
razlijegne niz cestu, polja i obronke, ali ne dočeka odgo- 
vora. 


Otišao je. 


Marušu strese zima i vrati se teška koraka u kuću. 
Kraj ognjišta je stajao zaplakani sinak, čekajući da ga 
majka umiri, pomiluje. Ona je tiho došla do ogniišta, grče- 
vito obuhvati njegovo slabunjavo tijelo i gorko zaridala. 


Otišao je!.. 


Niko je pošao 263 selo prema gradu. Na veliku Kulun- 
džićevu zidanicu nije se ni obazreo. Put je bivao sve teži, 
a snijeg sve dublji. Vjetar je na mahove tako zapuhivao, 
da ga je ostavljao dah, i zubi mu cvokotaše od zime. 


Propadao je u snijeg do pasa, a noge je teško dizao 
kao da se o njih lijepilo tijesto. Najednom sustane. Na čas 
smutila mu se duša, sve je zaboravio i plaho se stao obazi- 
rati, ne znajući kud da krene, što da počne. Prepao se sam 
svoje nenadane odluke. Što ga je ono jutro tako uhvatio 
bijes? Zbog Kulundžića pseta poganog? Zbog Maruše što 
ga je tjerala njemu na rad? Nije li ga Kulundžić izranio i 
sve mu oteo, što je od oca imao. Ta uspomena momačkih 
dana izjela mu je i ispila dušu. Maruša je osjećala da mu 
neki crv stalno podgrizava srce, ali ona ga nije nikad ni za 

što pitala. Strpljivo je čekala da se on sam izjada. Ništa 
nije rekao. Ni slovca. 


Disao je za odmazdom. Ona mu se pripila na dušu kao 
pijavica, da je zaboravio sve brige i siromaštvo. Maruša je 
jutros potpirila tu vatru koja je godinama tinjala u njemu. 
Zato je tako planuo. 


Sad se u njemu stišala bura. Počeo je da trijezno raz- 
mišlja i prepao se zbog Maruše i djece. Zar će ih uistinu 
same ostaviti? A na što da još čeka? Da svi zajedno ska- 
paju od gladi? 


Zagazi opet dalje. Htio je u grad. 


U duši potajno i skriveno je osjetio da bi morao zbog 
svojih Kulundžiću na nadnicu. Zgrozio se od te pomisli. 
Nesretna ona uspomena živila mu je pred očima kao da se 
danas zbila. 


Kad su na proljeće pred mnogo godina krenuli na sa- 
jam, u grad, stari Barić i Kulundžić sa sinovima, bili su Ivo 
i Niko prijatelji. Stari je Barić prodao mnogo stoke. Tre- 
bao je novaca za novu zidanicu, jer je stara propadala. Ra- 
zigrali se stari sa momcima u krčmi i vraćali se noću kolima 
u selo. Bila je mutna noć. Zvijezde su tu i tamo zirkale kroz 
oblake, a mjesec se zakrvario kao upaljeno oko. Cesta je 
bila bljuzgava, vuna blata, da su kotači do polovice propa- 
dali. Na domaku sela prevrnu se kola, kao sama od sebe, 
a sva četvorica se povale po blatu. Staroga Barića pritisnu 
kola, da je samo zajauknuo, preokrenuo oči i izdahnuo. Ku- 
lundžići su se zdravi i čitavi valjali po blatu. Niko je gubio 
svijest, jer je udario glavom o kamen. Čuo je, kao iz oblaka, 
da stari Kulundžić kune na sva usta, mučeći muku da se 
iskopa iz blata. A onda mu se sve zamutilo. Kad se pro- 
budio, ležao je na kolima. Pridignuo se i ugledao kraj sebe 

oca. | 
»Isuse, mrtav je«, zavapi, a slaboća ga pritisne uz kola 
koja su se tresla kao taljige. Rame o rame ležao je do 
mrtvog oca. Na razjapljenim ustima i na obrazima sušilo mu 
se blato i bijelilo sablasno na krvavoj mjesečini. 


Kad su Barićev trup nosili u kuću, sjeti se Niko novaca 
koje je stari dobio na sajmu. Pretraži mu sve džepove, a 
ono svi prazni. 

»Ivo, jesi li ti uzeo novce?«, zapita Ivu, koji je tresao 
sa sebe blato. Ivo nehajno slegne ramenima kao da ga se to 
i ne tiče. ' 

»Ivo«, prodrma ga Niko. »Kuda si metnuo novce?« 

»Preruj blato na drumu, možda ćeš ih naći!« 


»Ukrao si ih, lopove«, zaviče Niko i grune ga pesnicom 
u grudi. Ivo zatetura do zida, spretno se uhvati za neku 
motiku i ošine Niku po glavi. »Isuse i Marijo!«, zavapi ovaj 
i složi se na zemlju kao klada... 


Mnogo se toga od onda promijenilo. Niku je grizla 
sumnja i kao da ga je sreća ostavila. Sve mu je išlo po zlu. 
A Kulundžić se obogatio i postao gazda. Previrala je u Niki 
žuč od gorčine zbog nepravde. Ni Maruša mu nije donijela 
blagoslova. Stoka je polipsala, a djeca se rađala. Tako je 
svaki dan donosio nove i sve veće brige. A sad je eto i pri- 
tisla Zima, da ni bogataš nema dosta. 


Gleda Niko niz cestu, a ono se ne vidi ni daljina ni 
obzorje. Snijeg je neprestano padao, a bura je u omorikama 
zavijala kao gladan kurjak. Da se vrati? 


: Najednom se odluči i pođe svojim istim stopama u 
selo. 


Pred Kulundžićevom kućom zastane. Zgrči pesti, »za 
Marušu i djecu« promrmlja i uđe u kuću. Gazda je otišao 
na parnicu u grad, a radnici su marljivo mlatili. I Niko se 
primi posla. Radio je do kasne večeri. 


Vratio se kući, jadan, propao i tih. Donio je sinu pa- 
prenjak iz sitničarije, a zaslužene novce istrese na stol. 
Maruša je tiho zgotavljala večeru, a on joj je pomogao pri 
poslu svojim od mlaćenja nespretnim i hrapavim rukama. 
Nije ga pitala gdje je bio i otkud mu novac. 


Raznježila se nad njim, jer je bio tako pokunjen, kro- 
tak i nespretan kao dijete. | 


Neka je, neka, samo da mi se vratio, mislila je Ma- 
ruša, kad je nosila starijeg sina u krevet. 


Samo da si mi se vratio... 


Legoše i oni. Šutke. Djeca su im spavala do nogu. Sve | 
je bilo tiho, tek je žeravica pucketala na ognjištu. 


Sluša Maruša Niku kako teško diše i razgali joj se 
duša. 


»Niko, spavaš li?« šapne. 


Ležao je na ležima, rukama je podupro glavu, a groz- 
ničave su mu oči -bludile po tami. 


»Niko!« 

.On se prene, a duša mu prevrije kao rijeka u proljeću. 
Jecaji suzdržanog bola razderu mu grudi, zabuši glavu med 
Marušine grudi i zajeca kao dijete. 


»Neka, neka«, tepala mu je meko, »samo kad si mi se 
vratio, Niko...« 


MLADEN BOŠNJAK: 
SMIRI SE PUTNIČE .... 


Smiri se putniče i ne vutui više. 


U selu je ostala dragana i čeka na tvoj povratak. Čeka, 
da obriše prah sa cipela tvojih, te da ti mekanom rukom 
pređe preko znojna čela i raskuštrane kose. 


Ona je spremna za tvoj doček. 


"Ne umaraj putniče draganu svoju, predugim čekanjem 
povratka tvoga. 


Vrati se! 
Tvoj povratak očekuje cijelo naše selo. 
Smiri se putniče i ne putuj više. 

GLAS O POTREBI DOBRE VOLJE 


Bivši član bivšeg Jugoslavenskog odbora, sarajevski odvjetnik 
dr. Nikola Stojanović napisao je knjigu političkih studija »Naša 
Politika«, za koju i sam veli u predgovoru, napisanom 10. svibnja 
1935., da je pisana u izvanrednim prilikama. 

Javnost će nas ispričati, što se ne ćemo moći osvrnuti na knjigu 
onako, kako bismo mi to želili. Mi primamo mnoge sudove i spoznaje 
dra Nikole Stojanovića, ali se sa njegovim zaključcima ne možemo 
složiti i zato ih otklanjamo, jer samo tako tumačimo stanovište naše 
javnosti i orijentacije, koju zastupa »Hrvatska Smotra«. 

Mi ćemo se dakako morati ograničiti da samo citiramo izvjesne 
pasuse iz knjige g. dra N. Stojanovića, a često čak ni to. 

Danas autor raspravlja na osnovu izvjesnih fikcija, koje nije 
upotrebljavao, a vjerojatno ni priznavao, pišući svoju studiju »Jugo- 
slavenski odbor«. : 

Priznanje piščevo o postojanju narodnog mentaliteta i njegovih 
predrasuda, koji se ne mogu silom ukloniti — jest dragocjeno. Poje- 
dina pitanja, i kad ne djeluju aktivno — no samo pasivno — mogu da 
upropaste najbolje namjere (strana 21., I. odsjek). Tvrdnja, da je 
činovničko pitanje razlog za izvjesno nezadovoljstvo, pa makar je 
autoru saopćili i ozbiljni ljudi, kao takva nema stvarnog uporišta i 
čini nam se samovoljnom. 

U zadružnom poslu ističe, da se stalno lutalo između liberalnih i 
socijalističko-reformističkih doktrina. 

Državni pokus sa žitnim režimom morao je biti vrlo brzo na- 
pušten zbog svojih rezultata. Razduženje seljaka porušilo je seljački 
kredit. Stabilizacioni zajam nije donio ravnovjesje valute. Bankovne 
poteškoće poljuljale su kreditni sustav... Administrativna centraliza- 
cija u savremenoj državi nije u stanju ujediniti duhove. Pa zašto 
nakon toga priznanja autoru ne ide u glavu, da postoji i međusobno se 
takmiči još nekoliko kulturnih i privrednih centara? Pitao bih uostalom 
g. pisca, da li je baš o tome čitao objektivne misli izgleda jednog 

neinteresiranog Francuza Ljutovida (Ludovica) Nandeau-a u pariskom 
»Illustration«-u (prosinac 1934. ožujak 1935.). 

Isticanje dinarskoga tipa naliči mi na isticanje rasne čistoće u 
Njemačkoj. Pa to je naučno neosnovano. Onda bismo mogli (samo u 
ovaj čas ne možemo), citirati poznati govor Milana Grola, koji se 
odnosi na rasno pitanje. 

U svojoj kritici (str. 27.) državnog perioda od 1919.—1929. piše, 
da za tadašnje stanje nisu krivi demokracija.i parlamentarizam, nego 
upravo falsificiranje demokracije, što su stranačke vlade htjele izvrta- 
njem i nasiljem osigurati sebi poslušne većine. Vlade nisu tražile 
toliko saradnike, koliko su htjele da kupuju sluge, a... cinizam je po- 
stao glavna državnička vrlina... Ratni mentalitet pobjednika ... osjetio 
se u politici i administraciji i to u jednom obliku, koji nije odgovarao 
zamišljenoj jednakopravnosti. 

Principe, koje je autor izložio na strani 52., ne smatramo, pored 
sve doze iskrenosti, kojom je djelo pisano, autentičnom ispovješću 
autora »Jugoslavenskog odbora«... 

G. Stojanović bavi se u svojoj knjizi problemima vanjske i unu- 
tarnje politike. Obazire se evropske pokrete boljševizma, fašizma, hitle- 
rizma i kemalizma. U pitanjima unutrašnje politike on priznaje posto- 
janje izvjesnih činjenica, koje se inače negiraju. Zatim traži formaciju 
jednoga pokreta, koji bi skupio sve elemente pod svoje okrilje, a sa 
druge strane zalaže se za dvostranačnost — poput Engleske, i ako u 
ovoj posljednjoj imamo koalicijoni kabinet triju stranaka već više go- 
dina, a nemamo osim Mosley-ovog pokreta ozbiljnih pokušaja, da se 
Britanija fašizira, i sam Mosley-jev pokret je u opadanju, otkada je 
izgubio potporu engleskih kapitalista. Dakle, moramo primjetiti da ta 
dvostranačnost nije ni u Engleskoj stvarnost, nego prošlost. 

Važno je naglasiti u cijeloj studiji g. Stojanovića to, što je 
istaknuo potrebu dobre volje kao faktora u javnom životu. Bez 
toga faktora ne ćemo se maknuti sa mrtve točke. Jedino s toga gle- 
dišta pozdravljamo pojavu ove knjige. Konkluzije su tako pogrješne, 
da se o njima uopće ne možemo upustiti u diskusiju. 

Mi bismo se radovali, kada bismo imali mogućnost u skoroj bu- 
dućnosti da se s mislima g. Stojanovića opsežnije pozabavimo. 


Dr. F. Dujmović 


RAVNOVJESJE IZMEĐU NAČELA SILE 1 INDIVIDUALNOSTI 


Poznati naš anglofil, profesor financijalnih nauka na pravnom 
fakultetu sveučilišta u Zagrebu dr. Franjo Milobar napisao je u po- 
sljednjem (4. i 5.) broju »Mjesečnika« Pravničkog društva u Zagrebu 
vrlo zanimivu raspravu o »Borbi protiv parlamentarizma«. 

Istina je, da vanredna vremena imaju i vanredne vladavine. Pod 
utjecajem hitlerizma u Njemačkoj razvio se neminovno kao talas u 
cijeloj Evropi pokret nabujalog nacionalizma i tamo, gdje narodi po- 
bolijevaju od hipertrofije nacionalizma, bez obzira da li se mogu ubro- 

jiti u pobjednike ili pobjeđenike. Tako nam saarski plebiscit za 91%, 
a čehoslovački izbori za 75% ukazuju na rezultate njemačkog nacio- 
nalizma u tim zemljama, kako se pokreti masa poklapaju sa svojim 
narodnim vođama, gdje takvi postoje i faktički i vode svoje mase 
(Hitler, Henlein, Hlinka, + Pilsudski etc.) i pošto se potpuno ti pokreti 
identificiraju sa svojim narodnim vodstvom, to je razumljivo, što su 
parlamenti tih zemalja tek izvršni organ, apsolutno suglasan sa vladom 
svoje zemlje. S druge strane teži se stalno k normalnoj situaciji, u ko- 
joj žele pojedine nacije da ostvare nacionalne ideale i da prijeđu na 
»dnevni red«. 


Međutim borba za tu normalnu situaciju dovela je do borbe pro- 
tiv parlamentarizma. Zaključak Milobarove studije glasi: Nikakve na- 
vale na parlamentarizam ne mogu oboriti činjenicu, da je predstavnik 
Individualnog načela (autentični predstavnik naroda!) jedini instrume- 
nat za stvaranje ravnovjesja između Sile (t. j. egzekutive) i Indivi- 
dualnog načela iza odstranjenje političkih i socijalnih revolucija. 


Pisac navodi, da u sadašnjosti imamo računati sa činjenicom: 
1. da nema traga ni »gore« ni »dolje« za engleski osjećaj ravno- 
vjesja između načela S i I, između autoriteta vlasti i slobode indi- 
vidua — zbog nestašice dovoljnog iskustva, prakse; 2. ne postoje ni 
teorije ni nauke o tom ravnovjesju. Autor predviđa, da će na konti- 
nentu dugo vladati stare, nasilne metode uravnoteživanja tih dvaju 
načela, jer put pod 1. je dug, trnovit, krvav. Narodi Evrope, morali bi 
preturiti još mnogo revolucija, državnih udara, građanskih ratova, 
atentata i krvavih sudišta, dok bi stvorili onaj osjećaj za ravnovjesje, 
kakav imadu Englezi; put pod 2. je kraći i lakši — ali ga treba pro- 
naći — a pravila uravnoteživanja i opet — stvara život. Pisac citira 
predavanja generala Smutsa (Capetown, veljača 1935.), koji vidi 
opasnu pogibelj u Evropi, a to je propadanje duha političke slobode, 
a drugo je razvoj prilika na Istoku. Golemi eksperimenti u vladanju, 
koji se iskušavaju sada u Rusiji, Italiji, Njemačkoj i drugdje... svi 
imaju jednu zajedničku crtu (ma da si protuslove inače), a to je nji- 
hovo negiranje političke ili ustavne slobode kao načela, te pretvaranje 
individualnog građanina ne u jednu svrhu sebi, nego u jedno sredstvo, 
koje stoji državi na samovoljno raspoloženje.« Autor raspravlja o de- 
spotskoj, staleškoj državi, o apsolutističkoj, policajnoj monarhiji, parla- 
mentarnoj demokraciji, o diktaturama egzekutiva, narodu, državi, 
parlamentu pa zaključuje, da kulturni narodi ne mogu biti zadovoljni 
i mirovati niti u stanju sužanjstva ni anarhije, t. j. niti u hipertrofiji 
S-e ili potlačenosti I-i, nego u stanju ravnovjesja oba načela — a (o 
znači diobu vlasti između predstavnika obih načela. Tokom prošlog 
vijeka bio je ili parlamenat podvrgnut egzekutivi (u konstitucionalnim 
monarhijama, ili egzekutiva parlamentu, u parlamentarnim demokraci- 
jama) pa je i tu ravnovjesje pretegnuto (u I. slučaju hipertrofija egze- 
kutive, a II. — hipertrofija legislative). Najnoviji ustavi Portugala od 
veljače i Poljske od travnja nastoje da se približe tome ravnovjesju — 

a to će se moći ondje; gdje je parlamenat pravi predstavnik indivi- 
dualnog načela, a ne tvorevina egzekutive. : 
Dr. F. Dujmović 


K s. vw PTI p :/ : 2 
EPOPEJA POLJSKOM SELJAČKOM NARODU 


(Uladyslaw St. Reymont: »Seljaci«, savremeni roman, dio Ill.: »Pro- 
ljeće«. Preveo Julije Benešić. Zagreb 1934. Izdanje »Matice Hrvatske«.) 





Mislim, da je Reymonta na pisanje »Seljaka« neposredno po- 
taknuo Zola sa svojom »Zemljom«. To zaključujem po historijatu po- 
stanka romana »Seljaci« od samog Reymonta, što je napisao za fran- 
cuski časopis »L'Europe nouvelle«. Premda to on nigdje izričito ne 
kaže, ipak se dobiva taj dojam. Tako možda imade Zola sa svojom 
drastičnom »Zemljom«, tim velikim romanom samo po broju ispisanih 
stranica, ipak jednu dobru stranu. 

Reymontovi »Seljaci« su roman u četiri sveska: Jesen, Zima, 
Proljeće i Ljeto. On sam kaže, da su to »četiri knjige posvećene rasi 
poljskoga seljaka«. I doista, tu su tako plastično prikazani seljaci i to 
poljski seljaci, a ne, kako bi to neki htjeli vidjeti u njima, neki kozmo- 
politski seljaci. Reymont je jednakom pažnjom ocrtao svako svoje lice, 
svaki događaj, svaki pojedini narodni običaj i čitavo selo, a sve to 
tako toplo i intimno. Iznosi dobre i zle strane svojih tipova, odnosno 
svoga naroda, svoje zemlje i prirode, na oko grubo i bezobzirno, a :pak 
objektivno i s puno ljubavi. Stvorio je djelo, koje se može punim pra- 
vom nazvati eposom njegovoj naciji, odnosno epopeja poljskom se- 
ljačkom narodu. 

Radnja čitava romana događa se kroz jednu godinu. Time se 
piscu pružila prilika, da nam predoči seljake u četiri godišnje dobe, 
jer uz svako doba drugačije se manifestira njihov život i običaji. Zato 
je i roman tako podijeljen. Fabula romana je jednostavna i autoru nije 
niti cilj, da drži čitaoca u napetosti radi razvitka radnje. On jednako. 
pomljivo i interesantno opisuje epizode, od kojih svaka i najmanja 
obiluje dinamikom i intenzivnošću. Njegovi opisi prirode dani su 
upravo pjesničkom izražajnom snagom i mogu se uzeti kao zasebni: 
dijelovi. 

Treći dio romana, »Proljeće« nije tako snažno kao što su prva dva 
dijela, a pogotovo zaostaje za »Jeseni«. Izgleda uopće, da je od čitavog: 
romana »Jesen« najsnažnije. Inače obiluje »Proljeće« s ostalim do- 
brim i pozitivnim stranama romana kao cjeline. 

Reymont uzima manire i izražajna sredstva pučkog pripovjedača i 
potpuno se uživljuje u to. On je majstor u crtanju pojedinih karaktera. 
Zapravo tu i nema razlike između glavnih i sporednih osoba romana, 

jer su sve jednako plastično iznesene i jer sve te osobe sudjeluju u 
životu sela, pa se i njihove radnje jedva izlučuju od glavne radnje 
romana. Reymont oštro zapaža kontraste, te to vješto zapliće u romanu. 
Na vrlo je sugestivan način prikazao staru Agatu, koja preko zime polazi 
prosjačiti po prošteništima, a na proljeće se vraća sa ušteđevinom u 
svoje rodno mjesto. Ona želi umrijeti u svom selu i to da umre kao 
gazdinska kćer. Žato si je pripremila posteljinu, opremu i svoju ušte- 
devinu, koju će ostaviti onoj obitelji, koja će je dohraniti. Nju svi 
izrabljuju, dok ima novaca, a poslije se je stide, jer je prosjakinja. 
Bližih rođaka nema, a kod nekih daljih rođaka pohranila je svoju 
imovinu i njima donosi svakog proljeća darove i novaca. Ovog joj 
proljeća oni jave, da su upotrebili njezinu perinu. Starica to mirno 
sasluša, penjući se ljestvama u svoju izbicu, a gore je kraj praznog 
njezinog sanduka uhvati dugi, dugi plač, pun tuge radi velike krivice, 
koju su joj nanijeli... 

Odviše bi se otegnulo, kad bi svako lice popratio makar i sa ovako 
kratkim komentarom. Donosim sadržaj »Proljeća« iz Benešićeva pred- 
govora: 


»Ulast je pozatvarala buntovne seljake i drži ih u okružno:n 
gradu. Selo je opustjelo. Proljeće je prisbjelo, nema muškaraca da rade 
u polju. Dječaci su slabi, žene ne umiju. Utjecajem Roka, nekog zago- 
netnog prosjaka, hodočasnika i prosvjetitelja, pomognu susjedna sela, 
koja su zimus bila u šumi pobijena, pooru i zasiju Lipčanima polja. 
Ulast je napokon pustila iz zatvora seljake, sve, osim Anteka, koji je 
ubojica. U Boryninoj je kući opet Antekova žena, Borynina snaha, 
s djecom. Boryna cijelo proljeće odleži bolestan, ranjen, dolazi tek na 
časove k svijesti. Jagna mlada žena, zna, da će morati iz kuće, umre li 
Boryna. Jedne noći digne se bunovan Boryna i mahnit polazi u polje 
— za njim pas — da sije. Baca gruđe zemlje u misli, da je to sjeme, 
prolazi svojim poljem i pada mrtav.« 

Ovu smrt staroga Boryne opisao je Reymont na nekoliko stranica, 
te su to možda najbolje stranice u čitavom romanu. Radi toga, što su 
gotovo svi muškarci sela zatvoreni u kriminalu, nije pisac dao u ovom 
djelu romana potpunu sliku narodnih običaja, radove u polju i slično 
iz toga doba. Krasni su momenti socijalnog osjećanja seljaka, kad či- 
eavo selo pomaže susjedno selo i kad seljaci cijelog sela priskaču u po- 
moć svome unesrećenome suseljanu. 

Prijevod g. J. Benešića uglavnom dobar, no ovakove greške ne 
bi se smjele dogoditi: ' 

»... sjede svi zajedno, a sobe su im prave gospodske, visoke, svi- 
jetle, patosane, samo je na prozoru željezna paučina ,,,« (str. 154). 

* 


Danas, kada se zahtijeva od književnosti da bude socijalna, do- 
nose ovaka djela u književnost opet traženu svježinu i obnovu. Pre- 
stalo je vrijeme za banalnu socijalističku literaturu, kad su razni 

epigoni imali tako rekuć shemu poput sredovječnih trubadura po kojoj 
su gomilali takvu literaturu. : 

Pisci, koji svoje socijalno opredjeljenje prema selu zastupaju u 
Književnosti, ne trebaju se bojati banalnosti, jer je selo neiscrpivi izvor 
stvaralačke snage. Puno života, rada, borbe i promjenljivosti. Ne tre- 
baju se bojati, da će zaći u kakvu bezličnu kozmopolitsku struju, jer 
selo manifestira na bezbroj načina svoju narodnost i nacionalnost, bilo 
u pjesmi, nošnji ili običajima. 

Mi Hrvati nemamo nažalost još svoga Reymonta, koji bi nam 
prikazao u jednom djelu naš seljački narod, tako potpuno, zaokruženo 
i cjelovito. No upravo zato, jer smo pretežno seljački narod, oprav- 
dano je, da nam je i književnost tako opredijeljena i nadajmo se, da 
ćemo i mi imati naskoro reprezentativno djelo o našem seljaku. 

Čekajmo hrvatskog Reymonta! 

MladenBušnjak 


Dr. STJEPAN ZIMMERMANN: OD MATERIJALIZMA 
K RELIGIJI 


. (Izdanje Mosk, Zagreb 1935., cijena 5.— dinara.) 


Ova mala, jednostavna brošura imade sve odlike knjige »Temelji 
filozofije«, a pisana je još razumljivije i jasnije. U njoj autor rasprav- 
lja u glavnom one iste probleme, koje i u spomenutoj knjizi, daje pre- 
gled raznih filozofskih shvaćanja i dokazuje mogućnost metafizike. 
Naročito su lijepo pisane partije o duševnom životu. Brošura će dobro 
doći svima, koji žele da se udube u filozofske probleme i da spoznaju 
istinu. 


KNJIGA O SELU, KAKOVO ONO NIJE 


(Jean Giono: Žetva.) 


Hrvatskim se čitaocima Jean Giono predstavio ne kao pisac, nego 
kao slikar. Gledajući analitički njegovu književnu fizionomiju iz 
»Žetve«, ne može se ustvrditi drugo, do li, da je on izvrstan slikar, koji 
se služi namjesto boja — riječima. Tek njegove riječi nijesu orisi, to 
su pregnantne poredbe ili pak svakomu razumljive alegorije, Njegove 
riječi nijesu nanizane jedna do druge. da dadu neki suhi logički smi- 
sao adekvatan vanjskom prikazu predmeta, koji hoće orisati, njegove 
riječi prodabnute su osjećajem, njegovim lirskim gledanjem 1 posve 
pjesnički subjektivnim proživljavanjem. Slike, koje nam tim načinom 
prikazivanja daje Jean Giono, tvore posebno, pozitivno, poglavlje u 
»Žetvi«. Svim prirodnim ljepotama, koje on opisuje, dao je neki na 
čevječju konkretizirani oblik, dao im je dušu, i rekao bi, vlastitu misao. 
Kamen, cesta, potok, slap, kiša: sve to živi životom čovjeka, zapravo 
s čovjekom zajedno životom Prirode, koja je za-nj bog. Tu se nameće 
drugi sud, karakterističan za Giono-a: on je panteist, Njegovo je gle- | 
danje panteističko i lirsko. 

U kompozicionoj obradbi »Žetve« Giono nije jak. Tu se on uda. 
ljio od prirode, čiji je poklonik, i pao pod uticaj modernističkoga pre- 
skakivanja misli. Mnoge digresije i prikazivanja nebitnih stvari u 
tančine zamaraju pažnju pozorna čitaoca. A kad se na koncu ponovno 
vrati na glavnu stvar, ne slijeva taj epizodni prikaz u skladnu cjelinu 
s glavnom radnjom. Valja ipak istaknuti, da i tu kompozicionu slabost 
Giono umije vješto retuširati svojim originalnim slikama i poredbama. 


Prevodilac »Žetve«, dr. Jos. Bogner prikazujući u predgovoru 
književni lik Jean Giono-a klasificira ga kao seljačkoga pisca ovim 
riječima: »... A njegovo djelo, uz svoju čisto umjetničku vrijednost, 
ima duboko idejno i veliko socijalno značenje, te s pravom znači ne 
samo vrijednost za francusku »seljačku« književnost, nego za svjetsku 
književnost uopće.« 


S takvom klasifikacijom mi se ne bi mogli zadovoljiti! Jer, da 
netko bude »seljački« pisac, nije dosta, da opisuje prirodu i njenu ži- 
votnu snagu. A Giono je pjesnik prirode. Čovjek je za njega apore- 
dan: Giono nailazi u prirodi na čovjeka i jer ga ne može mimolći, on 
ga obuhvata u svoj prikaz, zapravo lirsku pjesmu prirodi, ali ue kay 
čovjeka (koji imade razum i etičku svijest!), nego kao dijelak priruti 
Zato je njegov čovjek iskrivljen! To nije seljak, već primiliva: hug 
nailazimo na prvom prapočetku kulturnoga života. Tek taj prunins 
ne služi se zamjenom robe za robu, nego institutom kupoprodaje m 
vanjem robe za novac. Hoćemo naime naglasiti, da (ionv svow= 
vjeku primitivcu dopušta saobraćaj s drugim ljudima, koy sos vis 
današnjice. Tu je prema tomu Giono potpuno neuvjenljuju 5 e io 
primitivac, a najmanje ne onakav, kako ga ishitrava (zu. ooo 
seljak, nije ni isključivo ratar, zemljoradnik. U njegovo usi s, 
držani su i drugi elementi. Seljak ne živi na zemlji same za <. x» 
hrani, miče i množi, on misli i osjeća, on pjeva 
i plače, on govori, brine se za sebe i za zajednicu 
sve to čini seljak na različitim mjestima zemlje d: 
dino Gionov seljak ne čini od svega toga ništa. Pu: 
to. A kad nam po malo izblijede sve sporednosti 
Gionova čovjeka pokreće samo spolni nagon 
upravljen sa svojom svrhom, nego ide za začas 
diti dijete, to je sporedno, na to Gionovi lud 
dijete već tu. 

Uopće Gionovo gledanje spolnoga 
žrtvovano mnogo riječi, da se najblaže 12443 
nagon, kako ga Giono pripisuje čovjeku, su 
stvicu, nego li je životinja, koju pokreć« 

i volja. Već je vrlo neukusna poredba #4 

a iz predgovora saznajemo, da su takwe < 
đutim koza, koja nema jarca, dakle /“.«< 
čovjek, koji se spolno zadovoljava tisu. < ' 
zvijeri, koju je netom uhvatio u stupi“ 


A žena? Ništa drugo, do li ženka! U tom području Gionou ne 
smeta ni starost. Primjerice, Mamecha je potpuno stara žena, koja se 
sprema već na smrt, ali Giono je usuprot toga ovako opisuje: »Stisnuta 
uz muškarca, Mamecha dršće svim svojim nervima kao koza. Kasnije 
se umiruje. Miluje njegovo čvrsto bedro i pri tom izgovara slatke ri- 
ječi, što naviru iz njena poput smokve slatkoga srca.« 

Kod Arsule, žene mlade, spolna je požuda po Gionou prikazana 
do gadosti! A što je najvažnije, nije nikako motivirana, što pokazuje, 
da Giono imade neko apriorističko mišljenje o tom pitanju. Nikako ne 
može biti uvjerljivo, pa ni sa životinjski primitivnoga gledišta, da jedna 
žena, koja imade svoga muža, neposredno što je iz vode izvadila 
utapljanika, koga nije nikada još u životu vidjela, obavi s njim kar- 
nalnu kopulu, čim izbaci iz želuca vodu i dođe k svijesti. A sve to 
u neposrednoj blizini njenoga dotadanjega muža! 

To da je seljak i seljakinja? 

Normalni ljudi stavljaju takove u umobolnicu! 

Spolni nagon kod seljaka postoji, ali on je tako normalan i uskla- 
đen sa svojom svrhom, kao ni kod koga drugoga sloja ljudi, a to baš 
radi prirodnoga načina života. Seljaku je to nešto posve obično, ali i 
sveto, jer on ne pada u perverzitete. Perverziteta na selu nema, a u 
koliko postoje, vezani su na pojedinu oboljelu ličnost. To je ipak da- 
leko od tipičnosti, a još dalje od književne tipičnosti, kojoj je viša 
svrha liječiti, a ne uzrokovati zlo i bolesna pobuđivanja. 

Ako je Binoza imala nakanu, da hrvatskim čitaocima pruži iz 
strane seljačke literature knjigu, koja će nas upoznati sa životom stra- 


* noga seljaka, onda je ona nažalost i opet potpuno promašila. Što više: 


1 opet je teško pogriješila, jer nam nije dala ono, što mi trebamo i 
hoćemo. 

Giono nije prikazao u »Žetvi« ni život francuskoga seljaka, a 
nekmoli dao neke općenite seljačke značajke, koje bi bile tipične za 
sve seljake. On nije prikazao ni čovjeka, pogotovo ne čovjeka, koji 
živi od prirode i obrađivanja zemlje, jer, kako ga Giono prikazuje, ta- 
kav čovjek nije. Giono ga je iskrivio, a ne samo primitivizirao! 

Jedino, što je u cijeloj »Žetvi« lijepo, jest zanosno osjećanje pri- 
rodnih krasota i birane slike izražene riječima. Samo ne smije se smet- 
nuti s uma, da je to tek sredstvo književnoga stvaranja, a da je mnogo 
važnija ideja i svrha njena, pa se s toga gledišta još jače može 
osuditi. 

Što se liče samoga prijevoda, priznati valja, da je općenito vrlo 
dobar, ali ne besprekoran. Dr. Bogner uspio je prikazati u našem je- 
ziku one osobene Giono-ove slike vrlo živo i uvjerljivo. Tek na mje- 
stima udara u oči ropska ćud u prevođenju, kad se na pr. služi frazom 
»raspreda kučine« ili kad kaže »mrmlja preda se, smije se preda se« 
i t. d., a jednako nije u duhu hrvatskoga jezika govoriti na pr. »poči- 
nje da pjeva, nastavlja da pripovijeda, i t. d.«, jer hrvatski jezik 
imađe u tu svrhu infinitivni oblik, koji svima prevodiocima sa stranih 
nam jezika toplo preporučamo. Božidar Stari 

Dr. RUDOLF HORVAT: HRVATSKI PREPOROD U DALMACIJI 
(Izdanje sv. Jeronima 1935. str. 103; Din 10.—) 


Do rata bio je hrvatski politički život razbijen. Odvijao se u raz- 
nim pokrajinama domovine svagdje uslovljen posebnim prilikama, 
koje su ondje vladale. Hrvatska i Slavonija imaju svoj Sabor, koji se 
bori za nezavisnost Hrvatske od Ugarske, Bosna i Hercegovina stoje 
pod austrijskom upravom, Dalmacija opet imade svoj poseban Sabor 
za domaće poslove, a za državne poslove šalje svoje poslanike u austrij- 
sko carevinsko vijeće. U svim tim hrvatskim, ovako razdijeljenim po- 
krajinama, bukti intenzivan politički život, koji zaokuplja pozornost sta- 
novnika dotične pokrajine ne dopuštajući podrobno upoznavanje onoga, 
što se događa u drugoj pokrajini. A svagdje postoji integracioni 
razvoj. Sve pokrajine idu za tim, da se stvori jedno jedinstveno 
državo-pravno tijelo, u kojem će biti sakupljen cijeli naš narod. Pro- 
tivnici toga integracionoga razvoja, sve mahom tuđinci, koji nijesu 
htjeli uvažiti sveopći narodni duh i potrebe, ustadoše protiv naroda 
poduprti vlašću i njima u korist uređenim izbornim redom. Tako su 
i nastale sve one tako reći lokalne borbe, koje su iscrple svu pažnju 
zainteresiranih. 


Danas je sve drugačije. Što je bilo razdijeljeno, sjedinjeno je. 
Narodni duh dobio je svoj konkretni i realni vid označen jednim je- 
dinim narodnim imenom, pridržavajući nekadašnja regionalna imena 
tek kao geografsku oznaku pokrajina. Narod je sjedinjen u naciji i živi 
kao nacija. 


Ali narod, koji hoće koracati sigurnim koracima u svoju buduć- 
nost, mora se upoznati sa svojom povijesti, jer će iz nje najbolje uvi- 
djeti zakone, koji vladaju narodnim životom i promiču ga. Povijest 
je vrelo narodne snage, luč, koja osvjetljuje ravnu stazu. U tomu leži 
blagotvorno djelovanje najnovije knjige dra Rudolfa Horvata, koja 
predstavlja pravi biser tzv. pučke literature. 


Dr. Horvat obradio je na vrlo pregledan način sva nastojanja 
našega naroda u Dalmaciji, da dođe do riječi u svojoj pokrajini, gdje 
ga istisnuo nevjerojatno mali broj tuđinskoga elementa, te da ko- 
načno dođe do ostvarenja davni san Hrvata: ujedinjenje svih hrvat- 
skih zemalja. Događaj za događajem niže se u toj knjizi. Nigdje pisac 
ne iznosi svoje mišljenje, već pušta, da događaji govore sami, a za- 
ključak si mora stvoriti svaki čitalac sam. U toliko je i snažniji konačni 
učinak knjige, što nastaje čitanjem. 

Ipak se na mnogim mjestima pokazuje potrebnim, da se neke 
iznesene činjenice komentiraju, kao na pr. činjenica, da su Nehrvati u 
Dalmaciji bili na strani autonomaškoj, talijanskoj, protiv narod. stranke. 
Jednako je šteta, da neki događaji nijesu podrobnije izneseni, što se 
naročito opaža prema kraju knjige. Tu dobivamo dojam, da je mnogo 
toga skraćeno i iscijepano, samo da se ne poveća opseg knjige, što ga 
je nakladnik odredio. 

Uza sve to djelo je vanredno informativno: tu su sakupljeni svi 
važniji događaji i svi važniji dokumenti, u kojima rezultiraju narodne 
težnje i opći narodni duh. A svaki takav slučaj znao je dr. Rudolf 
Horvat diskretno podvući. 


BožidarsStari 


Fhwatska. binika 


KNJIGA DOMOLJUBNE LIRIKE 
(Juraj Pavičić: Rane, Zagreb 1935.) 





Ovaj mladi lički pjesnik izdaje, u razmjerno kratkom vremenu, 
već drugu zbirku pjesama i to u vlastitoj nakladi. Prva zbirka pje- 
sama je prije iščezla nego se i pojavila, čemu je mnogo pridonio način 
pjevanja i sugestivno izražajni oblik. Ova zbirka pjesama je u istom 
idejnom smjeranju i od prve se razlikuje u tome, što se u njoj nalaze 
pjesme u prozi i stihovima. Juraj Pavičić »ne piše pjesme o ljubavi, 
već o svojoj dragoj domovini«, kako sam kaže u autobiografijskim bi- 
lješkama, što su rijetkost kod pjesnika početnika. Do sada smo obi- 
čavali čitati pjesme mladih pjesnika, što su, gotovo sve, isprepletene 
ljubavnim bolima, mladenačkim klonućima i momačkom melankolijom, 
ili pak presnažno zacrtavanom socijalnom motom kao pojavom vre- 
mena, pseudo izvještačenim zanosima i gospodskom afektacijom. Kod 
Pavičića u koliko ima ljubavi u pjesmi (Proljetne nade), u toliko je ta 
ljubav sveta i uzvišena, kojom se služi da potencira onu zanosnu, su- 
gestivnu 1 dinamičku rodoljubnost, čijim prekrasnim atributima su 
iskićene skoro sve pjesme posestrime »Zora puca, bit će dana«. Uz onu 
sjajnost, svijetlost i vidovitost ipak melankolija sadašnjice i realnih 
zbivanja pomućuju često puta pjesnikovu dušu (Majčine misli), koje 
podvostručuje skepsa vremena i ona misao, što pri pomisli zamre. Pa- 
vičićeva snaga nalazi se u završetku, u stihu, ili prozi, što poantno zvuči 
ili resko prodire, a sadržana je često puta u jednoj završnoj strofi ili 
rečenici. (Prestat ću pjevat pjesme, Izlet, Smrt pandura, Težak it. d.) 
Ironija i satira najvećim dijelom se sastaju, a iz pjesme se izvije ili 
uzdah (Mrtvi dan), ili pečal, podlost i gnjusoba. (Povratak, Pjesma 
zemlji). Uz narodnu, pretežna nota im je i socijalna. Tragika dana i 
teškoće vremena očituju se na našem seljaku i radniku, koje je Pavi- 
čić prikazao osjećajnije, čovječnije i drugarskije, nego li svi drugi u 
sijaset svojih. proračunano razvodjenih stihova i klasnih pjesama. Osje- 
ćaj za težaka i radnika teme su Pavičićevih pjesama, kao i svih onih, 
što nastavaju svoju zemlju i punim zanosom i oduševljenim srcem su- 
sreću ih i kažu im: »Ne uklanjaj se ispred mene, već priđi i pruži mi 
Tuku, i ne stidi se brata, kojega rodi ista majka.« (Radniku, str. 12). 
Taj usklik diktirao je Pavičiću porod i onaj uzani i iskreni kontakt 

s našim radnikom i seljakom. Jedna, po zamisli, od najsnažnijih i ka- 
rakterističnih pjesama je »Politika«, odlikuje se naročitim shvaćanjem 
sadašnjice. Sve se k seljaku obraća kad treba glasove, jer on za sve 
nadu nosi, ali nitko ne mari što: 

»Seljaci pričaju tuge i čemere 

ponajviše glad i dugove. 

Gospoda ih lukavo tješe, | 

obećavajuć kule i gradove.« 
Dalje pjesnik i ovaj puta potvrđuje vječitu i neumoljivu istinu kao : 
memento zanemarivanome: 

»Seljaci i dalje žive u muci, 

zemlju oru, žito žanju, travu kose 

i u svojim žuljevitim rukama 

— jedinu još nadu nose.« 

(Politika, str. 23.) 
Slikovitosti i alegorijama se Pavičić mnogo utiče i one provejavaju 
njegovim pjesmama. Originalniji je u prvom otsjeku male zbirke pje- 
sama, za čije opažaje ima dobro oko i samilosno istinsku riječ. Te su 
mu »Pjesme u prozi« zanimljivije i bolje od stihova, koji dosta 
hramlju. Slabo se osvrće na građu stihova (Proljetne nade), kao i na 
kompozicju same pjesme. Prelazi su prebrzi i uslijed snažne gradacije 
čini se, kao da još nešto fali (Pjesma nepoštenjacima). S marljivim 
radom polučit će Pavičić znatniji uspjeh, negoli do sada, jer ljubavi, 
interesa, zanosa i pronicavosti u njega ima. Način pjevanja je nešto 
neobičniji, pa će sigurno privući interes publike i povođenje za sim- 
boličkim opjevavanjem onoga, što je u ovoj Pavičićevoj zbirci pjesama 
sintetizirano u samome imenu i izraženo na naslovnoj strani. 
Branko Krmpotić 


Nanodno kojzabište 


DUŠAN GJUKIĆ: »STIHIJE« 
Porodična drama u tri čina. Ređatelj Ka Mesarić. Premijera 3. VI. 1935. 


»Stihije« su šesta »domaća« dramska premijera ove sezone. Me- 
đutim, iskreno rečeno, i najslabija ovogodišnja dramska predstava. 
(Komad je doživio jednu jedinu izvedbu!) S tom konstatacijom, koja 
jasno pokazuje »uspjeh« drame, mogli bi i završiti. No, treba reči ne- 
što i o sadržaju. 

Punica proklinje i želi smrt snahi, a snaha ostavlja punicu gla- 
dovati, šije joj posmrtno ruho i naručuje lijes za živu punicu. Punica 
(valjda za revanche!), zaručuje svojega sina sa služavkom, a snaha sve 
to živa gleda. Konačno punica otruje snahu i zakolje svoje unuče, koje 

je rodila služavka, a koju je već odavno prije zaveo njezin sin. Ko- 
načni finale: punica poludi, a sin viče: »Stihije, stihije, zašto smo se 
upropastili ...« I zastor, nakon dva sata »upropaštavanja« pada, a 
»neki« plješću i zovu autora. 

Glavnu ulogu majke-punice kreirala je umjetnica gđa Vavra. 
S punim pravom može se pitati: kako bi izgledala ta predstava, da 
nije bilo kreacije gđe Vavre? Samo umjetnost gđe Vavre_ mogla je 
donekle izbrusiti sve one neprirodnosti i nevjerojatnosti kriminalnih 
osjećaja i sukoba, osjećaja strasti i nasilnosti. Ostali likovi skroz ne- 
uvjerljivi, u punom smislu papirnati. Cijeli eksperimenat sa »Stihi- 
jama« nije sazrio i trebao je ostati ležati u ladici dramaturga kakvog 
provincijskoga kazališta. 


H. Vuk 


WILLIAM SHAKESPEARE: »KRALJ LEAR« 


Tragedija u pet činova (23 slike). Redatelj Tito Strozzi. 
Izvedeno 7. lipnja 1935. 


Nakon punih 27 godina stanke izveden je ponovno na našoj 
sceni »Kralj Lear«, s potpunim karakterom premijere. »Kralj Lear« 
zacijelo najteže je scenski izvedivo Shakespeareovo djelo, koje stav- 
lja najveće zahtjeve na režiju, inscenaciju i protagoniste. Uočivši sve 
te činjenice, treba odmah naglasiti da je izvedba bila dobra i jedna od 
rijetko pozitivnih izvedaba ove sezone. Svakako zasluga je dobroga 
redatelja g. T. Strozzia, odličnoga scenografa g. prof. Lj. Babića | pro- 
tagonista na čelu s g. Dujšinom. 

Da je »Lear« još i danas živ i suvremen, svakako je razlog što 
su svi likovi koncipirani na snažnoj psihološkoj pronicavosti. U 
»Learu« neslaje svih granica i ograda, i autor se spušta do najtajnijih 
i najnižih kuteva ljudske duše. Ali autor ne obrađuje jedan specifičan 
moguće prepotentan tip mogućnika, već naprotiv u »Learu« ogleda se 
sudbina čitavoga čovječanstva, vječna borba dobra i zla, svijetla i 
mraka. Shakespeare napisao je ovu tragediju prema starim ljetopisima 
saksonskih kraljeva i sve je u kralju Learu znak divlje snage i neumo- 
ljive strasti. 

Glavnu i najtežu ilo kralja Leara | igrao je snažno g. Dubravko 
Dujšin. Uz kralja prvorazredna je i uloga njegove kćeri Cordelie u 
kreaciji gđe Kraljeve. Ostale dvije kćerke, Goneril i Regan glumile su 
gđe Kernic i Hafner-Gjermanović. Konačno kao vrlo uspjelu kreaciju 
treba spomenuti i ludu g. Laurenčića, G. Nučić, kao Gloster i g. Grko- 
vić kao Kent, također su mnogo pridonijeli uspjehu izvedbe. Naprotiv 
uloge vojvoda Corwulla i Albanya te Edgara i francuskoga kralja ni- 
jesu bile u najsretnijim rukama. Redatelj, koji je na štetu unutarnje 
režije više pažnje posvetlo vanjskoj režiji, morao bi učiniti neka skra- 
ćivanja, čime bi izvedba dobila na intenzitetu. Općenito, dobra, iz- 
vedba, učinila je na gledaoce duhok | snažan dojam. 

H. Vuk 

PROSLAVA 35-GODIŠNJICE KAZALIŠNOG RADA 
JOSIPA BACHA 


Ako ma koja proslava ili jubilej ima svoj raison d'ćtre, to za- 
cijelo imade priredba održana 12. lipnja o. g. u čast Josipa Bacha. 
Tko je Josip Bach, što je radio i što je značio u razvoju hrvatskoga 
kazališta, ne treba spominjati ni jednome hrvatskome intelektualcu. 
Dovoljno je naglasiti da je postavio na scenu samo do 1920. godine, 
369 dramskih djela, da je korakom pratio svu dramsku produkciju <i- 
jele Evrope, i da je godinama bio glavni sastavljač repertoira našega 
kazališta. Konačno Bach je činio, pronalazio i oživljavao još jednu 
važnu stvar. On je uvijek pronalazio različite proslave i prigodne 
izvedbe, kojima je stalno držao svježu i budnu patriotsku luč našega 
naroda. Sve njegove postave Gundulića, Kukuljevića, Vukotinovića, 
Nemčića, Bogovića, Jurkovića, Tomića, Miletića i dr. uz želju, da 
stvori pojam naše kazališne klasike, imale su i svrhu da svrate pozor- 
nost Hrvata na svoje najbolje sinove, koji su prečesto i najveće žrtve 
pridonijeli za dobro svojega naroda. 

Na svečanoj priredbi sudjelovala je drama, opera, opereta i ba- 
let. Priredba je započela malim izvadkom iz naše najreprezentativnije 
opere Lisinskoga »Porin«. Simpatije publike za »Porin« ne treba ni 
spominjati. Stoga je žalosno i nimalo pohvalno za upravnika kazališta 
g. Konjovića, da ne nađe mogućnosti, da se ova u svakom pogledu 
odlična predstava, ponovno daje. Ovakovi detalji, u nizu ostalih, tako- 
đer negativno djeluju na raspoloženje publike prema upravi t. j. prema 
upravniku g. Konjoviću. Poslije izvadka iz »Porina« govorio je g. Tito 
Strozzi »o Josipu Bachu i zagrebačkom kazalištu«. Kratko i jezgrovito 
prikazao je idealan tip kazališnoga čovjeka, kakav je Josip Bach. Za- 
tim je slijedio Vojnovićev »Suton«. U ulozi Mare Nikšina Benešove 
nastupila je gđa Marija Ružička Strozzi. Uloga, koja s njom živi i 
umire. 

Poslije drame slijedila je opereta. Nastupili su Lovro Matačić, 
Erika Druzović, Rudolf Župan i Milan Šepec, koji je Prejčevom 
pjesmom hrvatskom Zagorju, doživio lijep uspjeh. Konačno nastupili 
su s jednom plesnom točkom Mia Čorak i Antun Vujanić, da proslavu 
zaključe najmlađi Lea Deutsch i Braco Reiss. 

Time je bila završena proslava Josipa Bacha, čovjeka koji je 
s potpunom samozatajom i samoprijegorom, uzornom požrtvovnošću i 
bezgraničnom ljubavlju sve svoje mnogobrojne sposobnosti, a moguće 
i svoje zdravlje, žrtvovao napretku i procvatu našega kazališta. 

2 

Nije prošao ni mjesec dana od gornje proslave, a duboka crnina, 
poslije Miletića najdublja, zavila je hrvatsku Thaliju, jer je otišao za 
uvijek jedan od njenih ponajboljih svećenika. Znamo, da je nemoguće 
u ovih nekoliko redaka prikazati Bachov rad i njegove velike zasluge 
za naše kazalište. Želimo jedino, da se sjetimo onoga neumornoga rad- 
nika i trudbenika, za kojega se ne će moći naći zamjene. Administra- 

tivni posao, koji je on sam obavljao moći će eventualno više marljivih 
činovnika da svladava, ali ono znanje i ukus, onaj opći pogled i razu- 
mijevanje ne će moći nitko nadomjestiti. Visoki niveau zagrebačkoga 
kazališta isključivo je Bachova zasluga. Gostovanja i angagementi 
prominentnih glumaca u našem kazalištu, također je rezultat Bachova 
nastojanja. Bach nije poznavao: uredovno vrijeme, radni dan ili praz- 
nik; bio je od rana jutra do kasne noći u svojoj maloj sobici u I. katu 
kazališne zgrade, gdje je između mnoštva knjiga i rukopisa radio ne- 
umorno na procvatu i uspjehu našega kazališta, nikada ne zaboravlja- 
jući da je to hrvatsko kazalište, a on Hrvat. Bilo kakav uspjeh kaza- 
lišta bio je i Bachov najveći uspjeh, jer on je bio prava duša te in- 
stitucije, a kazalište je bilo sadržaj njegova života. 


Bach je umro u najkritičnijem momentu, jer upravo sada bi nje- 
govo iskustvo i savjet bio najpotrebniji. On je uvijek u svim sporovima 
služio kao neki regulator, i stoga bi za cijelo našao izlaza i iz današnje 
teške situacije. 

.Bachovo umorno tijelo, prije posljednjeg puta na Mirogaj, bilo 
je izloženo u vestibulu njegovoga najmilijega doma — hrvatskoga ka- 
zališta. Ovako simbolički oprostili su se s kazalištem samo Miletić i 
Fijan. Sada eto odlazi i Bach, kao treći član kola, naših za teater naj- 
zaslužnijih ljudi i najboljih hrvatskih patriota. 

Neka je slava, vječna slava Josipu Bachu! 

H. Vuk 


IRENA NJEMIROVSKA: »DAVID GOLDER« 


Drama u šest slika. Za pozornicu udesili Ferdinand Nozičre i (Anton 
Hamih. Redatelj Ka Mesarić. Premijera 22. lipnja 1935. 


Želja za novcem i čežnja za srećom, ti momenti pokreću cijelu 
radnju. David Golder, radio je cijeli svoj život samo na zgrtavanju 
novca. Pomoću novca, postao je i bogat, i slavljen i moćan, postigao je 
sve što se može kupiti. Ali on je čovjek, koji zna i osjeća da nije 
sve u novcu, u plaćenim stvarima; on želi više od kupljenih stvari, on 
želi sretan | miran bračni život, želi živjeti za svoju ženu i svoju 
kćerku, koju nadasve voli. On, dakle, želi ljubav, pravu nekupljenu 
ljubav. Međutim, tu doživljuje na svakom koraku najveća razoča- 
ranja i konačno doznaje, da njegova kćerka Joyce, za koju je u glav- 
nom živio i radio, niti nije njegova kćerka. I tako na kraju svoga ži- 
votnog puta, nakon što je mnogobrojne milijune stečene spekulacijama 
dao svojoj ženi i kćerki da ih one opet potroše sa svojim ljubavnicima, 
nađe se sam, osamljen i zapušten od sviju. 

Samom komadu može se mnogo toga prigovoriti. Naprotiv našoj 
izvedbi, naročito glumačkoj ništa. U prvome redu Golder g. Badalića. 
Originalno shvaćen općeljudski lik uz savršenu glumu, mimiku i masku. 
Isto vrijedi i za gđu Kraus, u ulozi žene Golderove. U ulozi neza- 
hvalne kćerke Joyce, odlična gđa Dragman. 

Konačno treba spomenuti i redatelja g. Mesarića. Bez ikakvoga 
eksperimentiranja, već po starom prokušanom receptu, postavio je ovaj 
komad vrlo uspješno. Naročito šesta slika, rasprava »sovjeta« s Golde- 
rom, vrlo je uspjela. Redatelj je pogrešio jedino u tome što Golderu 
i njegovoj »Hawkele« nije dao više židovskih oznaka. Mnoge bi epi- 
zode bile uvjerljivije. 

H. Vuk 


dLikovna ot nost 





PETA RETROSPEKTIVNA IZLOŽBA 


Dvije apsolutno simpatične ličnosti stoje na vratima našeg impre- 
sijonizma: Račić i Kraljević. Oni znače kao pojava u našem 
likovnom razvoju i našoj likovnoj sredini vrlo mnogo: oni, prvo, znače 
.kopču s evropskim slikarskim zapadom i mi ulazimo u sklop tog slikar- 
skog razvoja, a drugo oni znače odvraćanje od sladunjavog realizma i 
patetike akademizma k istini, objektivnoj istini. — Pojam je impre- 
sijonizma povezan za nas uvijek s predodžbama o kolorizmu. Međutim, 
mi ćemo kod Račića i Kraljevića uzalud tražiti onakav kolorizam, 
kakav je, recimo, kasnije kod Babića, na njegovim vangoghovski 
shvaćenim pejsažima. Škola i tradicija bila je još uvijek odviše jaka, 
a da bi mogli i jedan i drugi sasvim prekinuti time. U paraleli, Ra- 
čićev je kolorizam daleko škrtiji od Kraljevićevog. Razlog tome je 
čisto psihološki. Prema Liebermannu impresijonizam »ist nicht eine 
Richtung sondern cine Weltanschauung« i to jedan čisto hedonistički 
nazor na svijet. Zato i kolorit impresijoniste mora biti vedar, jasan 1 
topao. On je izraz i odraz impulzivnog vedrog shvaćanja života. Dok 
je Račić bio u svojim najintimnijim dubinama sasvim drugačije 
raspoložen. (Autoportret br. 1). Taj mladi litografski šegrt, koji je 
osjetio da nosi u sebi plamen, našao se je kasnije potpuno osamljen u 
tim svojim nastojanjima. Najjasniji izraz njegovog pesimističkoga 
gledanja na svijet je konačno i revolverski hitac, koji mu je dokončao 
život. U ovakvom osnovnom raspoloženju svoje naravi Račić ni nije 
mogao izabrati svjetao kolorit i jasnu impresijonističku paletu. Nje- 
govi su portreti (Gospođa u crnom, Majka i dijete, Portret sestre) svi 
tamno intonirani i iskrsavaju iz tamne pozadine kao iz magle, noseći 
u sebi tugu i pesimizam. I tako se u čitavom Račićevom djelu zapaža 
ona borba:. shvaćanje mu je objekata impresijonističko, dok u isto 
vrijeme kolorizam impresijonistički ne može prihvatiti, jer je on u 
svojoj osnovi protivan njegovom temperamentu. — Kod Kraljevića 
je naprotiv kolorizam daleko jasniji — ali to je i razumljivo. Kra- 
ljević, gospodsko dijete, nema razloga da bude pesimist i melankolik. 
On može gledati na stvari oko sebe daleko vedrijim očima, a on ih i 

gleda tako. (Gospodin Michel, Moja beba, konj itd.). — I tako čisto 
psihološka razlika ove dvojice znači odmah i slikarsku razliku: Račić 
je u kolorizmu škrtiji, tamniji, mutniji, a Kraljević jasniji i vedriji. 

Račić je bio apsolutno ozbiljan slikar. On je prvi zakoračio, 
nakon svih onih lažljivih platna akademizma, i to svijesno, u istinitost 
oko nas i u nama. Sve je to, što je on gledao oko sebe, bilo tužno, ali 
istinito. Pred svim tim objektima nestaje Račićeve ličnosti. On se sta- 
pao objektom, što je konačno i konzekvenca impresijonizma. To je 
formulirao Jarrčs ovako: »Mais moi-mčćme je n'existais plus. J'ćtais 
simplement la somme de tout ce que je voyais.« Subjekta nestaje, on 
se splinjava s-objektom u jednu cjelinu. To nestajanje ličnosti i su- 
bjektivnosti opet je drugačije uvjetovano kod Račića, a drugačije kod 
Kraljevića. Račić ne misli više ništa, jer ne može misliti, on je izgubljen 
u tom velikom svijetu i ne zna što da misli. Dok je s druge strane 
Kraljević gospodin, koji zato ne misli ne traži problema, jer ga to 
umara i nije mu simpatično. — Svakako, i jedan i drugi traže stvar- 


nost, stvarno i istinitost, bez patosa Csikoseva i afektirane realnosti 
Bukovčeve. 


Račić je bio u svom radu solidan. i tu se Kraljević od njega 
razlikuje. U modelaciji je Kraljević slabiji. Jer konačno, on je više 
kolorista. Dok s druge strane Račić savjesno i točno modelira svoje 
likove. — Dok je Račić ozbiljan i pesimista, Kraljević je daleko 
neozbiljniji, površniji i zato nije nikakvo čudo, što on na svojim 
grafikama prelazi i u karikaturu. 


Prema tome su im ove osnovne razlike. Račić je u koloritu tamniji 
i škrtiji, ali je u modelaciji solidan i savjestan. Inače je pesimist u 
svom općem naziranju na svijet. Kraljevićev je kolorizam daleko jasniji 
i svijetliji, ali mu je zato modelacija slabija. U radu i temperamentu 
je površniji i neozbiljniji. Ta nam je peta retrospektivna izložba po- 
kazala razvoj tih naših — iza Karasa sigurno najtalentiranijih — 
slikara, Račića i Kraljevića. Oni su počeli ozbiljno krčiti put i pri- 
pravljati teren budućoj generaciji. U tome leži njihova važnost u hi- 
storijskom razvoju našega modernog slikarstva. Oni su premostili ono 
naše zakašnjenje za slikarstvom zapada i stali uporedo s modernim 
slikarstvom. To je, velim, njihova čisto historijska važnost. Dok s druge 
strane njihovi portreti znače iza Karasovih, u čisto estetskim odnosima 
prema Bukovcu recimo, naše najbolje portrete. 


Prema tome je Akademija učinila veliku uslugu svima, koji se 


interesiraju za razvoj naše likovne umjetnosti, priredivši ovu njihovu 
izložbu. 


M. Keglević 

Kozonije 


TRI DANA S NAŠOM STARINOM : 
Prvi dan. 

Dočitao sam knjižicu »Recimo koju« od Frana Kurelca, koji je, 
da mimogredce spomenem, »starinom Ogulinac, a rodom iz Bruvna 
u Krbavi«, kako to piše na ovoj knjižici, ispod slova njegovoga slavnog 
imena. 

Dočitao sam je, a dok sam je čitao činilo mi se, da jedem naš 
domaći kruh, namirisan, mlak i sladak, tek izišao ispod pćke, te ja, 
onako gladan domaćega jezika i domaće ljepote, udri da gutam svaku 
riječ, svaku rečenicu, kao zalogaj zaliven kapljicom dobre »hrvaštine«. 

I sada upravo osjećam okrepu duha. Poslije uživanja tih finesa 
crvenilo je obojilo moje jagodice, a čini mi se, — ako me sluh ne 
vara — da čujem daleku, daleku muziku, duhovnu muziku, koja je 
popratila moju sreću pri čitanju male knjižice zelenih korica. 

Sveta je ta muzika, koja nas veže sa starinom, ali je, na žalost, 
ne čuju današnji literarni fakini, poetični azinusi, romanopisni abor- 
tusi i kritikunski smrdelji. Ta oni su zabacili starinu, okrenuli leđa 
svemu domaćemu, svemu što miriše smiljem i bosiljem naše Grude i ne 
stide se zabadati njuške u korita tuđih naroda, zobati mekinje i lokati 
spirine francuskih, njemačkih, talijanskih, ruskih te »inih« smrdljivih 
kotaca. 

Neka oproste časni izuzetci, što sam se usudio u svoj dnevnik na- 
pisati ovo ja, još učenik, a mučenik svaki put, kada uzmem u ruke 
naše današnje romane, pjesme i,novele! Neka oproste oni golaći ju- 
naci, koji se stide Grude 1 njezinoga cvijeća, koji traže kruha nad 
pogačom. 

A koliko da je bilo tih golaća junaka, svaki je od njih bio Petar, 
koji je zanijekao, svaki je od njih bio Juda, koji je za malu svotu 
predao svog Učitelja u ruke neprijatelja njegovih! 


* 
Drugi dan. 


Da mi se bolje u srce zareže krepko pisanje Kurelčevo i krepka, 
muškaračka i junačka ljubav, koja izbija iz toga pisanja i pričanja, 
trebalo bi ga malda ne svega prepisati, pamtiti, na pamet učiti. 

Citucam ga, a sve mislim i uživam. Čitucam, čitucam, i eto mi na 
pamet pada Matoš, onaj pokojni Antun Gustav, kojega jedan moj 
suputnik i supatnik zove Agom. 

Tko je Agi Matošu ulio u srce onu ljubav za naše ljude i kra- 
jeve, tko je dao sukus njegovom stilu, tko opet onaj vedri humor, 
ako ne naša starija knjiga, knjiga Tita Brezovačkoga, knjiga Franje 
Kurelca i dičnoga Ante Starčevića, našega Staroga? Svakako, Kurelac 
je naučio Matoša pisati, a Matoš je prvi i posljednji naš stilist. U lje- 

poti stila još mu se ne nađe pdra među našim književnicima. Doduše, 
ima u njega i mekinja, tuđih, osobito francuskih, no to su uvijek me- 
kinje i ostat će mekinje »va vse veki vekov«, ali ona ljubav za naše 
ljude i krajeve, ljubav za Kroaciju jednako jaka u Švici, u Parizu i u 
Firenci, ljubav, koja se provlači kroz svaki njegov redak kao zlatna 
nit, to je ono naše, ono što je baštinjeno od stare knjige. 

Matoš je dobro znao, da je balon u zraku svaki literat, koji pre- 
trgne veze sa tradicijom, zato se on mašio za starom knjigom i maj- 
storski vezao staro s novim, zato je dao »Pečalbu« i nenadmašive 
»Feljtone i eseje«, koji nam uz čitanje današnjih literarnih produkcija 
dolaze kao med po puri. Jer je stil naše književnosti od Matoša do 
danas, uz male izuzetke, pura, suha i neposoljena pura, za koju bi 
trebao nojev želudac da je probavi. Jezik se osušio i omlitavio, a čitava 
literatura, mjesto da narodu bude »siromaška majka« — krava mu- 
zulja, koja hrani većinu našega naroda (i koju bi narod morao hra- 
niti!) — postala je ona suhoplećna 1 jalova junica, koja se samo roška, 
a koja niti je za mesara, niti za naš siromašni narod. 


*k 
Treći dan. 


I danas ja čitucam malu, zabačenu knjižicu Franje Kurelca. Go- 
vore mi drugovi (u ovom času puževi balavci!), da šta će mi ta stara 
knjižurina, da smrdi starom čađom, da ovo, da ono — — — Jedan 
suhi, koštunjavi filozof (u ovom času napuhana, plisnava buraća!), la- 
majući rukama kori me i »neoborivim dokazima« hoće da me utuče, 
jev da se bavim ćoravom rabotom »na uštrb moderne izobrazbe«, zatim 
dokazuje, kako je to i »na uštrb škole«. 

Čast filozofiji i školi — mislim ja — ali ako se ne prihvatim Ppri- 
vatne izobrazbe, za vraga mi škola! 

Ako misao neprestano jaši na školskim tekstovima, doduže, može: 
se trkati trka s modernom kulturom, koja je slična cotavoj i ćoravoj 
bedeviji, ali se ipak dođe zadnji kao onaj, što je s kljusetom izišao 
među konje. 

U najboljem slučaju, što su drugo školski tekstovi, ako ne klju- 
sad, koja su zato s nama, da nam donose drva, s kojima će se poticati 
vatra ljubavi prema čovječanstvu, a u prvom redu prema našim lju- 
dima i našim krajevima, prema Kroaciji, prema našoj domovini, našoj 
Grudi. A tko će nam bolje uspiriti tu svetu vatru od Zlatovića, ođ 
Mihe Pavlinovića, od Ante Starčevića i Eugena Kvaternika, od Matoša 
i od prisutnoga mi Frane Kurelca?! 

Koliko bi se naših đaka našlo, koji bi se mogli podičiti, da su 
pročitali djela tih kremenjaka hrvatskih? — Nažalost — mogao bi ih 
na prste prebrojiti. 

I ja sam, — baba mi stara! — sve doskora bio jedan od one 
ogromne većine, što rču pod gunjcem gluposti i mlitavila, ali Bog 
nanese Hrvatinu, Franu Kurelca, koji me zagrija, te ja čitam i čitucam 
naše kremenjakoviće, koji će, namjere li se na čelik čitača, sigurno- 

izvabiti iskru i zapaliti sve gube, pa i sam gunjac gluposti i mlitavila, 
pod kojim još leži, kako rekoh, ogromna većina. 

Dok drugi moji drugovi urliču i plaču, kad neko izgubi nogo- 
metnu utakmicu, dok se oni zanose za napuhanom goveđom kožetinom, 
dok požudno prate športsku (zapravo šporku) kroniku, ja pomalo čitam 
i čitucam naše kremenjakoviće. 

Sad mi nema druge nego da pozdravim tebe Hrvatino, da polju- 
bim tvoju knjigu, kad ne mogu praha tvojih kostiju. Dok drugi uz 
futba! kriče, ja ću eto ovaj pozdrav izgovoriti tiho kao molitvu, tiho 
da me ne čuju ljubitelji Krleže, Cesarca i sličnih. 


Slavni starinom Ogulinče (lahka ti crna zemljica!), »uz tvoju be- 
sčdu, koju mi ti progovori, ni smokva ne osta smokvom, ni grozd 
grozdom, ni samotok vinom, nego vse to bude pupčac, parodak i za- 
vrelica: tako mi se vidjaše tvoje živo i čisto slovo«, — prema da- 
našnjim literarnim puškaračima i akrobatima, klovnima i mazalima, 
Krležama, krpežama, bezjacima, beljavcima, Cesarcima, Kosorima 1 
kasirima, pa prema čitavoj koledi mladih literarnih 1 tobože-literarnih 
golaća, bosjaka i prosjaka! 

Nikola Šimić 


Polemike 


»NOVI BEHAR« BRANI M. KRLEZU 


Povodom našega članka o gospodinu Krleži primili smo neko- 
liko poruka iz Zagreba i hrvatskih provincijskih mjesta, u kojima se 
ističe radost, da je konačno raskrinkan jedan žestoki protivnik hrvat- 
stva i hrvatskoga nacionalizma uopće. Nitko se nije usudio, da nakon 
toga brani gospodina Krležu, osim »Novoga Behara«, koji sa žalošću 
konstatira, kako je »Hrvatska Smotra« donijela o njemu članak, 
»koji se na jedan prilično nedostojan način, kakav nije uobičajen 
u književnim kritikama, obara na najboljeg današnjeg hrvatskog knji- 
ževnika Miroslava Krležu. Inače »list je mršav, što je i razumljivo, kad 
se uzme u obzir ovakav antiliberalistički stav.« — Tako »Novi Behar«! 

U više navrata imali smo prilike opaziti neke »napredne« ten- 
dencije »Novoga Behara«, zbog kojih je on došao u polemiku s dru- 
gim muslimanskim glasilom »Islamskim Svijetom«. I dok »Isl. Svijet« 
zastupa u tom pitanju sasvim ispravno nacionalno gledište i simpati- 
zira s »Hrvatskom Smotrom«, dotle »Novi Behar« stalno nastoji, da 
uđe u red »naprednih« listova. Mi žalimo neupućenost uredništva »No- 
vog Behara«, koje se još i nakon našega članka o g. Krleži, protivniku 
hrvatskoga nacionalizma, usuđuje tvrditi, da je on »najbolji današnji 
hrvatski književnik«. Gospoda ne shvaćaju odnos nacionalizma i 
marksizma, koji se suprotstavlja jedan drugome kao vatra i voda, i 

među njima ne može biti kompromisa. Uzevši dakle u 
obzir savršenu neupućenost gospode oko »N. B.«, ne zamjeramo im 
mnogo ovaj napadaj na »Hrvatsku Smotru«, a naša ispravna nacio- 
nalna_ i beskompromisna orijentacija upravljat će i nadalje našim 
djelovanjem. | 

Liberalizam, kakav zastupa »Novi Behar« i neki drugi listovi je 
preživio. Danas, u doba teških borbi za naš narodni opstanak, mi 
ne možemo biti liberalni prema našim protivnicima, bili oni marksisti, 
ili netko drugi. Liberalizam spada u prošli vijek, a naš je vijek 
borbe i beskompromisnoga nacionalnog pokreta, 


V. R. 


Ustavni pnođlemi 





NOVI USTAVI (POLJSKE I PORTUGALA) 


Poljski ustav 


Po novom poljskom ustavu Poljska nije više republika, nego 
»Poljska država«, čime se oponaša naziv Njemačke. Ustav nosi za 
razliku od prvog poljskog ustava od 1921., koji je bio izraz parlamen- 
tarne demokracije, sve oznake autoritativne demokracije. Po tom ustavu, 
koji je inače vrlo kratak, Poljska je zajedničko dobro svih državljana 
i utjecati na javni život pripada pravo samo zaslužnima za državu. 
Između Sejma i Senata pripada prednost Senatu za razliku od za- 
padnih demokracija, u kojima parlamenat ima veće značenje od Se- 
nata, dok u Engleskoj uopće nema skoro nikakvog utjecaja na opstanak 
vlade. Predsjednik Poljske države nije više nikome odgovoran, dok 
je po prošlom ustavu mogao biti optužen i uklonjen sa dužnosti; a 
bira ga posebno izborno tijelo, u koje ulaze predsjednici Se- 
nata, Sejma, ministarstva, vrhovni inspektor vojske i 75 najzasluž- 
nijih građana, od kojih bira 1/% senat, a 24 Sejm. Predsjednik može 
prilikom izbora svog nasljednika postaviti svoga kandidata, a za slučaj 
da kandidata postavi i izborni odbor, onda se obavljaju opći državni 
izbori, na kojima učestvuju građani obih spolova, koji su navršili 24 
godine. Predsjednik se bira na 7 godina, a za slučaj rata mandat mu 
traje i tri mjeseca poslije sklopljenog mira. Šta više, može i svojim 
dekretom imenovati nasljednika, čiji mandat traje jednako vrijeme 
od 7 godina. Predsjednička vlast je tolika, da može raspustiti senat i 
Sejm i prije isteka mandata. Postavlja državni sud za ministre i za- 
stupnike na prijedlog Senata i Sejma. Kada Sejm izglasa nepovjerenje 
vladi, a predsjednik je ne ukloni, ima i Senat da odglasa nepovje- 
renje, u kom slučaju ima otpovijedati vladi, ili naprotiv raspustiti i 
Sejm i Senat, a vladu zadržati. 

Ustav propisuje, da država mora imati proračun. Sejm je dužan 
da ga donese za 90 dana, a Senat za 20 dana, a ako ga vrati Sejmu, 
Sejm ga je dužan donijeti za 10 dana. U slučaju, da bilo koje tijelo 
proračun ne raspravi, predsjednik proglašava proračun sam bez sa- 
radnje zakonodavnih tijela. 


Revizija ustava dolazi od predsjednika ili od samog Sejma. Za 
predsjednikov prijedlog dovoljan je kvorum od #4, a od Sejma % zak. 
broja zastupnika. 


Predsjednik sklapa ugovore s drugim državama. Naviješta rat, 
sklapa_mir. Predsjednik produžuje mandate zastupnicima Sejma i 
Senata, ako ih zatekne rat sa napunjenim zastupničkim periodom. 


Predsjednik ima veto protiv zakona, koje donesu i Sejm i Senat. 
Samouprava je trostruka: vojevodska, kotarska i općinska. 


Ovaj ustav ne riješava dakako pitanje manjina. Ako se sjetimo 
Beckovih izjava u Društvu Naroda, koje je dao po izričitom nalogu 
pokojnog maršala Pilsudskoga, prema kojima se Poljska zaprijetila 
otkazom državnih obveza prema svojim manjinama s naslova mi- 
rovnih ugovora, onda nam nije nejasno, zašto poljska država tretira 
ovako maćuhinski svoje manjine, koje iznose trećinu poljskog stanov- 
ništva i zašto ubrzanim tempom ide u susret asimilaciji nepoljskog 
stanovništva i hoće da postane velika sila. Apstrahujući ovu unu- 
trašnju politiku Poljske, napose prema 6 milijunskoj ukrajinskoj ma- 
Njini, mi shvaćamo vanjskopolitički položaj Poljske i njenu germano- 
filsku politiku, budući da je Poljska zabita kao klin između dviju vele- 
vlasti Njemačke i Rusije i mora se boriti za svoje samoodržanje. To 
držanje Poljske ne konvenira Francuskoj, čije se novinstvo prijeti 
Poljskoj sa novom i posljednjom diobom Poljske. 


U stav Portugala 


Portugalski ustav je također tip ustava autoritativne demokracije, 
samo u svojim korporativističkim elementima više se približuje austrij- 
skom ustavu, o kome je u našoj javnosti već bilo govora. Autor novog 
ustava u Portugalu je dr. Oliveiro Salazar, profesor financijskih nauka 
iz Coimbre, a obzirom na svoje etičke principe je katolički orijentiran. 


Taj dakle ustav, donesen 19. II. 1934., izriče, da portugalski 
narod stvara neovisnu državu, čija je nezavisnost omeđena samo mo- 
ralom, pravom i ugovorima. Portugal je jedinstvena, korporativna repu- 
blika osnovana na jednakosti državljana pred zakonom. Zadatak je 
države pored ostaloga, da poštuje prava i jamstva, koja potiču iz pri- 
rode ili zakona u korist individua, obitelji, autonomnih tijela, ćudo- 
rednih i gospodarskih korporacija; zadaća je države na pr. i to, da 
nadzire popravak stanja siromašnih društvenih slojeva, spriječavajući, 
da ono spadne ispod životnog minimuma potrebnog za jedno čovječje 
biće. — Ne postoji smrtna kazna izuzev slučaj ratnog stanja. Zajam- 

čena je sloboda zbora i dogovora. Zakon o slobodi izražavanja misli 
spriječit će razvrat javnog mišljenja u cilju očuvanja moralnog inte- 
griteta građana. Portugalski ustav naročito zaštićuje obitelj: tako se 
upisuje državi u dužnost, da osniva obiteljske domove uz zdravstvene 
uvjete, te da zaštićuju materinstvo. Država je dužna da stvara mo- 
ralne i ekonomske korporacije i udruženja i sindikalne organizacije. 
Izbor općinskih odbora pripada isključivo obitelji. U državnoj orga- 
nizaciji opć. vijeća učestvuju u izboru opć. komora, a opć. komore_u 
izboru pokrajinskih vijeća. Lokalne samouprave predstavljene su u 
korporativnoj komori. 


Javno mišljenje (čl. 20.) je osnovni elemenat državne politike i 
uprave i država ima dužnost, da ga brani od sviju faktora, koji ga 
odvraćaju od istine, pravde, dobre uprave i općeg dobra, 


Štampa vrši — po ustavu Portugala — jednu funkciju javnog 
značenja i zato ima da donosi vladine obavijesti. 


Činovnici su u službi društvene zajednice, a ne bilo koje stra- 
načke formacije. 

U ekonomskom pogledu država ima pravo i dužnost da koordi- 
nira i ravna suvereno gospodarski i društveni život, da ustanovljuje 
ravnovjesje populacije, zanimanja, službi, kapitala i rada. | 


Nastava je državna. Religiozna nastava u pučkim školama ne 
ovisi od odobrenja države. Privatne škole su slobodne, potpadaju pod 
državni nadzor i država im može davati subvenciju.  Ispovijedanje 
vjere je slobodno. Država, osim onog što je utvrđeno u konkordatu, 
održava režim separacije u odnosima prema katoličkoj Crkvi. 


Organi državnog suvereniteta jesu predsjednik republike, koga 
narod bira neposrednim glasanjem na 7 godišnji period, državni sabor, 
vlada i sudstvo. Sabor broji 90 zastupnika. Oni se biraju neposrednim 
glasovanjem. Korporativnu komoru sačinjavaju predstavnici lokalnih 
autonomija i predstavnici socijalnog, ekonomskog, kulturnog, moral- 
nog i administrativnog života. Komora daje vladi pismeno svoje 
mišljenje o zakonskim prijedlozima, koji će se podnijeti saboru. Glavni 
faktor državne vlasti je predsjednik republike, koji slobodno bira i 
imenuje predsjednika vlade, ministre i podsekretare, na prijedlog pred- 
sjednika ministarskog vijeća. Predsjednik vlade odgovara predsjed- 
niku republike i ovisi isključivo od povjerenja predsjednika republike 
i vladin opstanak ne ovisi o povjerenju i većini u saboru. 

Prof. Oliveiro Salazar stvorio je dobar ustav, ali nije stvorio 
još i osjećaj normalne sigurnosti u zemlji, jer su i opet pokušani pre- 
vrati, u nizu 22 prevrata od 1910.—1926. Stvorena je na principu 
jednostranačnosti »partido nacional« za sabor, a za komore »statut 
nacionalnog rada«, koji koliko je najviše moguće ne miješa državu u 
samoupravu staleža. Salazar stalno naglašava potrebu aktivne radničke 
politike. 

Dr. D. 

SPOMENIK KRALJU TOMISLAVU 


U predgovoru jednog svog izdanja »Hrvatskih kraljeva«, Vla- 
dimir Nazor konstatira žalosnu činjenicu, da je prošlo i hiljadu godina 
prije, nego li se podigao u Hrvatskoj spomenik prvome hrvatskom 
kralju Tomislavu. Danas, 1010 godina poslije krunisanja kralja To- 
mislava, možemo radosno i ponosno priznati, da Zagreb, a s njime i 
cijeli hrvatski narod dobiva veličanstveni spomenik svojeg prvoga 
kralja. 





Spomenik kralja Tomislava bit će naš najveći, a ujedno zahva- 
ljujući požrtvovnosti umjetnika Frangeša, najljepši i najjeftiniji naš 
spomenik. Potaknuti inicijativom društva »Hrvatska žena«, povodom 
hiljadugodišnjeg jubileja hrvatskoga kraljevstva, osnovan je posebni 
odbor za podignuće spomenika kralju Tomislavu u Zagrebu i rad oko 
tog spomenika povjeren je našem priznatom umjetniku Frangešn- 
Mihanoviću. | 


Ličnost Frangeša-Mihanovića duboko je zasjekla u stvaralački 
rad naše mlade kiparske umjetnosti i danas, uz Meštrovića, g. Frangeš 
slovi kao najbolji naš kipar. Proslavljen u inozemstvu kao vanredni 
majstor u izrađivanju konja, njemu je doista uspjelo u svom najno- 
vijem i najvećem djelu stvoriti remek-djelo kiparske umjetnosti. Konj, 
koji polako kroči naprijed i konjanik, koji sa žezlom i državnom jabu- 
kom u ruci sjedi na konju, srasli su u skladnu estetsku cjelinu. Usprkos 
energičnih zamaha, nekoliko nabreklih žila, napetih mišića i spram 
naprijed polegnutog cijelog spomenika izlivenog u mjedi, prožima 
čitavo djelo savršen mir i dostojanstvo. Tomislav sa starom histo- 
rijskom krunom na glavi, s tri križa, odjeven u ratničkoj nošnji onoga 
doba, djeluje impozantno i kraljevski. Prikazan je, ne kada polazi u 
boj, već kako kroči naprijed i vodi iza sebe cijeli hrvatski narod u 
bolju budućnost. 


Frangeš je u prvome redu esteta. Ne kanimo na ovome mjestu 
povlačiti paralele između njega i Meštrovića, samo bi htjeli napome- 
nuti bitne razlike, koji dijele ta dva naša najveća kipara. Dok je 
Meštrović pun južnjačkog temperamenta, majstor velikih zamaha, gesta, 
pun divlje i neobuzdane snage, Frangeš obuzdava svoj temperamenat 
za ljubav estetskih momenata i stilske dotjeranosti. Njegovo je evan- 
đelje vječna ljepota, ljepota starih klasičnih majstora. Ta neoklasi- 
stička crta dolazi već i u prijašnjih radova umjetnika (Predrag i Nenad, 
Umiri, Vida i dr.), ali je naročito potencirana kod Tomislava. 


Na velikom bijelom mramornom postamentu stajat će postrance 
dva reljefa, koji prikazuju dva najvažnija momenta iz života kralja 
Tomislava (Krunisanje i Tomislav miri Bugare i Srbe). 

Jednostavnost i stilska ljepota glavna su karakteristika toga spo- 
menika. Nema na njemu one barokne napirlitanosti, koja resi krpove 
starijih majstora i koja je rijetko gdje dovedena u tako divan sklad, 
kako je to slučaj s Venecijanskim Colleonom. Jednostavnost je uvijek 
najljepša. 

Toga se principa držao i naš majstor. Radovi su oko spomenika 
trajali skoro potpunih deset godina! Izrađeno je mnogo skica, mode- 
lirano mnogo konjanika, dok se odlučilo za takvog, kakav je danas. 
Visina cijelog spomenika iznosi blizu 14 metara, a izliven je i izrađen 
cijeli u Zagrebu. Pri poslu su velikom majstoru pomagali njegovi đaci 
iz Umjetničke Akademije, pa je prema tome to ujedno i prvi naš spo- 
menik, kojega se nije takla ruka ni jednog stranca. 

Tako Zagreb konačno dobiva svoj najveći i najdivniji spomenik 
prvome svome kralju. Hrvatska povjesnica iskrižana je krvavim i 
hrabrim zgodama, puna je legendarnih junaka i vitezova, ljudi velikog 
djela i velikih čina. Svi zagrebački trgovi i sve zagrebačke ulice ne 
bi bile dostatne, da se iskite spomenicima tih zaslužnih ljudi. Postav- 
ljanjem spomenika kralju Tomislavu udaren je ujedno i pravac, kojim 
bi valjalo poći, da se izlije naša prošlost u bronci, da se narod sjeti 
onih, koji su nekoć u davnini radili, patili i umirali za svoj narod i da 
im njihovi vječni i u bronci izliveni likovi dadu podstreka za rad u 
budućnosti. 

Bronca je vječna i neprolazna; materijal pogodan, da u svojoj 
materiji vječno zadrži misli i tendence, koje kao i nekada u dalekoj 
prošlosti, tako i sada pokreću cijelim jednim narodom. Iz vječnosti za 
vječnost... 


Zlatko Milković. 


KAZALIŠNI NAMJEŠTENICI PIŠU DRAME... 


Pisci iz kazališta dobri su poznavaoci pozornice i smatraju stoga, 
da je to dostatno za pisanje drama. Za njih je dramski pisac isto što 
i tehnički činovnik pozornice, s tom razlikom, da treba imati malo 
literarne ambicije. I doista, kad se gledaju njihove drame, one i nose 
obilježje toga jedinoga svojstva, kojim oni vladaju. Njihova je scena 
postavljena u simpatičnom okviru. Svijetlo, kulisa i trikovi kod njih 
mnogo »pišu«, a uređaj pozornice glavni je smisao i sadržaj tih dram- 
skih pisaca, namještenika kazališta. 

Inače njihova drama nema ništa zajedničkoga s literarnim i 
umjetničkim (pjesničkim) zahtjevima, a najmanje s onom ljudskom, 
čovječnom, dakle psihološkom stranom, bez koje nema nigdje na ni- 
jednom polju umjetnosti niti govora o vrijednosti umjetničkih tvore- 
vina. Priče, tih pisaca iz kazališta, da drama ne treba radnju, da ne 
treba sadržaja, niti idejno jedinstvo, — da se drama sastoji samo iz 
situacionih zapletaja, ostaju samo priče. 

Poznavaoci pozornice mogu biti dobri redatelji, no nikako nije 
dosta za pisanje drama samo poznavanje pozornice. Ljudi pozornice 

mnogo su pisali drama, ali ih je vrlo malo koji su se dovinuli popu- 
larnosti znamenitijih književnika  (Wedeckind, Pirandello, Moise). 
Drame koje su samo scenski obrađene ne djeluju uvjerljivo na publiku. 
Nikako ne stoji tvrdnja tih pisaca i kazališne uprave, da se danas 
traže drame, koje samo zabavljaju. Ja sam čitao interwiew Reinhardta, 
gdje on tvrdi, da se traže upravo literarne drame. To znači, drame 
obrađene i scenski i literarno, dakle drame s radnjom, s ljudima, koje 
gledaoci vide svaki dan oko sebe. Kako će koji pisac izni jeti to ljudsko 
društvo, ovisi o piščevom talentu, duhovitosti, naobrazbi 1 životnom 
iskustvu. Bez proživljenosti apsolutno je nemoguće dobro obraditi bilo 
koju umjetninu, a najmanje dramu. Upravo je savršeno glupo po 
novinama skupljati senzacionalne događaje i onda ih donositi na po- 
zornicu. To nije dramska obradba, nego reportaška! To le potpuni 
absurd, a to kod nas često rade baš »kućni« kazališni pisct: : 

Poludrame ne zadovoljavaju publiku, a isto taka niti samo lite- 
rarno pisane drame. Na pr. vjerno prikazivanje nekog historijskog 
događaja, ili samo scenske drame, gdje glumac s PA Set 
praznim i neuvjerljivim dialozima. Scenske drame ne die uju . gle- 
daoca zabavno ni ugodno, nego ga umaraju i umjesto da je g So 
našao u kazalištu nešto što ga zanima, on je našao nešto što ga muči, 
Kad isto i kritika konstatuje, onda izvjesna gospoda vele, da je to 
zloba. | ' i, 

Ovakove poludrame ne mogu privući publiku, ali sato stvaraju 
pasivne stavke u kazališnim prihodima. Poludrame ne će nikada odo- 
ljeti konkurenciji kina i one su glavni razlog, da su kazališta ne samo 
kod nas nego i drugdje u finansijskoj krizi. Jedino je tako razumljivo, 
da jedna »lahka« drama davana s velikim uspjehom u inozemstvu 
propadne u Zagrebu, jer ovdje nema takovog glumca. koji bi mane- 
vriranjem naknadio nedostatke drame. U jednome gradu s preko dvije 
stotine hiljada stanovnika može uspijevati jedno dramsko kazalište 
ako daje dramu, a ne poludramu. Dramski pisci iz kazališta upravo 
nose rekord tih poludrama. Rijetko sam čitao, da je koja premijera tih 
kućnih pisaca bila primljena od kritike drukčije, nego pristojnom hlad- 
noćom. Nemoguće je, da bi kroz nekoliko godina, što je ta upravo 
grozna ambicija zavladala na zagrebačkom kazalištu, bila sva kritika 
samo zlobna, nesavjesna i nesusretljiva. 

Pošto većina pisaca iz samoga kazališta nisu dosada pokazali 
ništa drugo nego poludramsko pisanje, pitanje je zašto oni pišu? Da li 
njih goni na pisanje talent ili neka ambicija, ili ono što je najžalosnije, 
pisanje za nagradu, dakle neka vrst literarnog nadničarstva, 

Kod nas je najviše pisaca iz ambicije. Njihovo umjetničko stva- 
ranje je savršeni diletantizam. U ovu vrst pisaca spadaju gotovo svi 
»kućni« pisci našega kazališta dodavši tomu posve praktičan cilj — 
honorari i Demetrova nagrada. 

Sve ponuđene drame dolaze na čitanje tim savršenim poznavao- 
cima pozornice, umjetnosti i visoke kulture. Ako je tko od njih na 
nesreću kazališta naumio, da te sezone napiše kakovu dramu, on će od 

svih predanih drama izabrati ono što će sigurno propasti i dobiti zlu 
kritiku. Svojim ličnim vezama naprave u štampi za sebe reklamu i 
udare sa svojim znamenitim umotvorom prema glavnim vratima — 
honorarima i, po mogućnosti, Demetrovoj nagradi. 

Kazalište daje njihovu dramu. Kuća je nerasprodana.  Režije 
rastu, ali ti »kućni autori« ubiru one bijedne tantijeme, jer konačno 
čovjek, koji praktično piše ne može ignorirati niti 100 Din tantijeme 
unišle od ulaznine. Kazalište nosi veliki neproduktivni trošak od pred- 
stava svojih namještenika kao autora,.ali ti deficiti ne žuljaju pisca 
kazališnog namještenika. Nasuprot kazalište vrlo brzo skida s reper- 
toara drame izvankazališnih autora, ako su propale i pasivne, što sma- 
tram potpuno opravdanim i korisnim i za kazalište i za pisca. Zašto se 
ta sasvim dobra praksa ne primjenjuje i na pisce iz kazališta, nego se 
njihove drame daju pred vrlo slabo posjećenom kućom? Zašto se ispla- 
ćuju honorari na kazalištu, kad je predstava u deficitu? Ima li još 
igdje na svijetu poduzeća, koje isplaćuje honorare od deficita, a koji 
je prouzročio barem djelomično sam autor? Po čemu dolazi kazalište 
da snosi veću štetu, nego je što je potrebno. Dakle treba regulirati 
honorare. Potrebno je proračunati efektivni trošak predstave, pa ako 
ulaznina ne pokriva efektivni trošak, ne može se isplaćivati honorar. 
U takovom slučaju je honorar tako malen, da time pisac nije oštećen. 
Od drame, koja ne puni kuću, nema koristi ni pisac ni kazalište. No da 
se propale drame na koncu sezone iznose još i pred porotu (Demetrove 
nagrade) i da ih se još i nagradi, to je unicum na cijeloj zemaljskoj 
kugli. 

Drame većine kazališnih namještenika prouzročile su deficit i 
nisu pružile publici nikakov umjetnički užitak. 

Dragoslav Heiligstein 


aši Ljudi 
PABIRCI O BUNJEVCIMA 


Hrvatski zemljopisac i povjesnik Vjekoslav Klaić pisao je u 
»opisu zemalja, u kojih obitavaju Hrvati« (III. sv. 1883. izd. sv. Jero- 
nima) na str. 197. o »Hrvatima u Bačkoj (Bunjevci i Šokci)« slijedeće: 

Hrvati, što među Dunavom i Tisom u Bačkoj (Bačko-bodroškoj 
županiji) živu, zovu se Bunjevci i Šokci. Ima ih 60—70.000 duša. Šokci 
govore doduše istim jezikom ko i Bunjevci, te izpovijedaju istu vjeru,, 
naime rimokatoličku, ali ipak živu od Bunjevaca odvojeno, te imaju 
drugo narječje, a donekle i druge običaje. 

Bunjevci stanuju ponajglavnije u Subotici (56.823 stanovnika) 
koja im je najveća obćina. Poslie ove dolazi grad Sombor (25.000) i 





*) Pozdravljamo srdačno pojavu »Klasja naših ravni«, časopisa nove 
nacionalne bunjevačke generacije kao slavan uskrs bunjevštine. 
Uredništvo 

sela: Bajmok, Nemeš Miletića, Čonoplja, Bikić, Sent Ivan, Aljmaš i 
* Kaćmar. U Baji su se već pomadžarili. Pomiješani živu Bunjevci u 
Baškatu, Čantaviru i u Šandoru, Neđfenu, Verušiću, Kelebiji, Čerekiji 
i Tavankutu. Na pustari Matijević žive obitelji Pinkovića. 

O vjeri njihovoj veli, da su čvrsti i postojani u njoj, odani 
svom dušom materi crkvi i svećenstvu. s 

O karakteru pak njihovu piše: Bunjevci su vriedno i radino 
pleme, tiho, više melankolično, rietko ljuto i nezavidljivo, 

Bunjevci su visoki, zdravi, lijepi ljudi. Bunjevačka kuća u po- 
gledu čistoće može mjeriti s kućama koje druge narodnosti. 

Kao što u obće Slovjeni, tako su i Bunjevci gostoljubivi preko 
mjere. 

Bunjevačka nošnja je vrlo skupa, a naročito ženska. Stariji ljudi 
nose čohane fine — kratke lajbere zvane ćurdija. Hlače i prsluk su 
također od čohe, na nogu čizme, na glavi crni šešir. Momci se isto 
nose samo im je prsluk od najfinije svile. 

Starije ženske nose na glavi šamiju. To je vječiti povezač starije 
Bunjevke. Suknje nose zimi od teže zelene čohe. Obuća ženskih je 
papuča. Ljeti nose »rekliju (u Slavoniji »reklja«). To je lajber »franz- 
blau« boje. 


Djevojke već u 15. godini odlaze u društvo. U korizmi igraju se 
Elečkinje, Barjačkinje, a kad ova prođe skupljaju se nedjeljom i sve- 
cem u šumi u kojoj starije cure i momci igraju kolo. 

Poslije Duhova djevojke traže mjesto za sastanke: divan. Tu 
djevojke vode razgovore, slušaju svog svirača i čekaju momke, koji 
sa svojim sviračem polaze od divana do divana. Momci se svraćaju 
na divan i u njem ostaju najduže 10 časaka. 


Bunjevačke djevojke se vrlo bogato odijevaju, te po neka zna da 
obuče 10—15 sukanja na sebe. Rukavi košulje su izvezeni, odnosno onc 
vele »začunčani«. 


U najnovije vrijeme podiglo se nekoliko umnih rodoljubivih mu- 
ževa bunjevačkih, koji rade da zanemareno pleme svoje sviesti dozovu 
i da ga od namienjene duševne propasti spase. Na čelu toj četi jest 
Ivan Antunović, kanonik i nasl. biskup u Kalači, a uza nj pristaju: 
Manuku, Milodanović, Šarčević, Manio, Jukić, Vujević, Berabović i 
dva Vidakovića. Nastojanjem Antunovićevim počele su za Bunjevce 
i Šokce izlaziti »Bunjevačke i šokačke novine« i »Bunjevačka i šokačka 
vila«. | 

»O imenu Bunjevaca i porietlu njegovu ne dade se ništa sigurna 
kazati. Najvjerojatnije je mnijenje, da su Bunjevci dobili svoje ime 
od rieke Bune u Hercegovini. Vrijedno je međutim istaknuti, da Bu- 
njevaca nema samo u Bačkoj nego također u zapadnoj Ugarskoj po- 
. imence u županiji Baranjskoj (pečuhska biskupija), zatim u Slavoniji 
(županija Virovitička i Požeška) te napokon i u Hrvatskoj (Lici). Svi 
ovi Bunjevci govore istim narječjem štokavskim ikavskog govora, ima- 
du jednake gotovo običaje i nošnju. 

Zna se, da je u Bačkoj od pamtivijeka bilo Slovjena i prije 
Mukačke bitke i poslije nje za turskog vladanja. Nu ovo su bili po- 
najvećma Srbi pravoslavne vjere. Tih Srba ima u Bačkoj već za kralja 
Sigismunda (f 1437.) a možda još i prije. Nu, da li su Bunjevci već 
tada bili u Bačkoj, da li su se možda za turskog vladanja u nju uselili, 
ili su tek onda nadošli, pošto bješe Bačka povraćena Ugarskoj — što 
je najvjerojatnije — o tom nije moguće ništa izreći, pošto o Bunjevcih 
nema posebna spomena u spomenicih. Zato se spominje zabilješka u 
analima gyongyoškog samostana o dolasku Bunjevaca pod vodstvom 
od 18 franjevaca. Ona se zbila, po Antunoviću, prije 1692. godine. 

Ljetopis franjevačkog samostana u Subotici dramatski opisuje 
borbu doseljenih Bunjevaca za opstanak. »Nezasitljivi Turci, nezado- 
voljni zlatom i daćama, vodili su u robstvo bunjev. žene i djevojke i 
mlade 1 zelene istrgnuše ih iz naručja jaučućih roditelja, da ih nikada 
više ne povrate. A sve koji bi se opirali, mačem bi u smrt ugnali. 
Tomu zlu da bar nešto izbjegnu, izmisliše oci potajni način, koji se 


sastojaše u tom, da je otac kradom vodio svoju kćer od sela do sela, 


dok ne bi našao momka katolika, s kojim bi ju Franjevac u noćno doba 
vjenčao ...«. 

U nizu nove literature o bunjevačkom problemu u prvom redu 
citiram stara vrela, da se drugi put obazrem na naučne radnje Erde- 
ljanovića, sa kojim se dakako u njegovim totalno nenaučnim konklu- 
zijama, ne možemo nikako složiti, pa makar izašle u naučnim edici- 
jama jedne od Akademija nauka... 


»NAŠ JEZIK U CRKVI PRIJE 100 GODINA I DANAS« 


Pod tim naslovom izvješćuje o položaju bunjevačkog jezika u 
crkvi 1. veljače 1903. Prema katonu (Historia Eccb., col. II. 309) nad- 
biskup Baćanji g. 1761. dao je popisati plebanije i od tih je ilirskih 
bilo 16: Baćin, Dušnok, Baja, Gara, Santova, Bereg, Sombor, Mono-- 
štorseg, Senta, Bač, N. Sad. Futog, Subotica, Aljmaš (sa Bikićem), 
Kaćmar, Čavolj. Ilira ima u Lemeših, Čonoplji, manje u Šikuzdi. 
G. 1800. bila je 21 bunjevačka plebanija, pored gornjih osim Fuloga 
i Šikuzde još i: Bikić, Boršov, Vajska i Čonoplja. 

U Šikuzdi nestao je bunjevački jezik iz crkve prije 1800., a god. 
1903. u Futogu čitalo se svake svetkovine bunjevačko-šokačko evan- 
đelje izjutra na prvoj misi, ali pridike nisu imali ni jedne priko cile 
godine. 

A na drugim svima mistima rabi se i dan danas bunjevačko- 
šokački jezik u crkvi. 

Za g. 1800. bilo je 21 plebanija, gdi se upotribljavao bunjevački 
jezik u crkvi. 

G. 1832. bunjevački je jezik bio isključivo crkveni jezik u sedam 
župa: Dušnok, Bereg, Santova, Sonta, Bač, Plavna, Vajska, mišovito 
s madžarskim na 10 mista, s nimačkim na 6, a sva 3 jezika bilo je u 
7 plebanija, svega je na 30 mista. Povećao se broj zbog osnutka novih 

župa u Gornji sv. Stjepan, Žablja, Titel, Čantavir, Vaškut, Bukin, 
Palanka i dr. 

G. :1860. čisto bunjevačkih župa ima sedam, a mišovitih 25. 

G. 1880. upotribljuje se bunjevački jezik 32 mista, a g. 1932. na 
34 mista prema šematizmu: Aljmaš, Baja, Baja sv. Stjepan, Bajmak, 
Bač, Baćin Bereg, Bikić, Monoštorseg, Čantavir, Čonoplja, Dušnok, 
Gornji Sent Ivan, Futok, Gara, Kaćmar, Subotica (3 župe i Franjevci), 
Nemeš Miletić, Novi Sad, Plavna, Santova, Sonta, Titel, Sombor, 
Vaškut, Žablja, Vajska-Bođan. U Vrbasu je i Ludošu naš jezik isčezao, 
a u Kunbaji su 83—4 god. naše pridike i svake nedilje pivanja radi 
Tavankućana. 

Člankopisac zaključuje: = Usporedimo li stanje sadašnje našeg 
jezika u crkvi sa stanjem prije 100 godina, i uvidit ćemo da mnogo 
nismo izgubili. Na svakom se mistu, i ako ne u toj miri upotribljava 
naš jezik u crkvi, gdi se upotribljavao prije sto godina. 

Dvadesetpet godišnjica subotičke bunjevačke narodne zabave 
»velikog prela« proslavljena je u Pučkoj Kasini na Marijin dan 1908. 
Govorio je dr. Bene Sudarević. On je rekao: Kad su prije 25 godina 
osnovali Pučku Kasinu u Subotici tada su osnovatelji i zamislili — da 
— kao što majka u obitelji, to da budne P. K. bunjevštini, kao što se 
kupu dica oko majke svoje, tako da se bunjevština čopora oko P. K., 
da u njoj nađu toplo ognjište kao kod svoje mile majke. Predsidnicima 
Kasine bili su Đeno Dulić, pok. Marko Dulić, posli Kalor Čukić, Ivan 
Stantić, Albe Prčić. 

Povodom smrti Ivana Jesse Kulunžića (1848.—1903.), koji je bio 
subotički sin piše o njem Neven (1. V. 1903.) ovo: Javno i otvoreno 
je naglasivao pok. Ivan, da je to naređenje Božje, da se vira i kršćan- 
ska prosvita materinskim jezikom ispovida i rasprostire, a po tom u 
poniznosti, da se moli i slavi Bog i uzveličaje domovina. 


NEVEN 


Pokretač Nevena je subotički učitelj Mijo Mandić. On je dijete 
bunjevačkih roditelja, a odgojenik pok. biskupa Ivana Antunovića i 
»slidbenik katoličkih načela«. Kao ovakog učitelja naveliko ga je cinio 
pok. biskup Kubinski, koji ga je i potaknuo, da piše školske knjige na 
bunj. i madž. jeziku. On je izdao i katol. molitvenik za malu dicu 
» Jaganjac Božji«. Mnogo piše, uči, govori i raspravlja, ali bez kršćan- 
luka se ni maknuti ne zna. Kako mu je duboko osuđena pravda i 
kršćanluk u srce njegovo onako mu je uvik u peru i jezik. 

Slavni Bunjevac proslavio 15. siječnja 1933. pedeset-godišnjicu 
pokretanja »Nevena«. 


Povodom odstranjenja bunjevačkog natpisa s oltara crkve u 
Somboru donosi Neven kratku bilješku te veli: Bunjevci su zbog toga 


jako ogorčeni. Na oltaru je bio baš nevin natpis: Na slavu imena 
bl. Div. Marije! Narod Somborski.« 

Na rođendan austrijskog cara 18. VIII. 1903. izbili su u Hrvat- 
skoj poznati nemiri u Zaprešiću. Na željezničkoj postaji poglavar sta- 
nice izvjesio je uz hrvatsku narodnu zastavu i madžarsku narodnu 
trobojnicu i kad su seljaci tražili da se madžarski barjak skine, a po- 
glavar tome nije udovoljio, došlo je od strane oružnika do krvoprolića, 
da je bilo par mrtvih i više ranjenih. Tim povodom piše Neven, da 
Hrvati nisu svi sa novim banom zadovoljni. Listovi oporbenih stranaka 
žestoko napadaju na bana, da ne vlada pravo i po zakonu, a vlada 
zaplinjuje često članke oštrijeg sadržaja. 

Povodom lova cara Vilima 13. rujna 1903. kod nadvojvode 
Fridrika u Karapanči (kraj Mohača) zabilježio je Neven jedan detalj 
o tom, kako je na jednoj pučkoj zabavi car s osobitim uživanjem 
gledao divno kolo naših krasnih šokica i šokaca, te ih obdario. 

U povisnoj crti o »Graničarstvu« bilježi Neven da su se Bu- 
njevci (6000) u jesen 1686. doselili pod vodstvom 18 franjevaca u 
Suboticu i Segedin, a pozvala ih je bečka vlada u borbu protiv 
Turaka. 


KAKO JE ZAUZETA SUBOTICA? 


U članku »Kako je oslobođena Subotica«1) piše M. V. Knežević: 
»Iako je 6. studenoga u Beogradu zaključeno primirje... (po kom se 
madžarska vojska imala da povuče na demarkacionu liniju Moriš, 
Tisa, Horgoš, Baja, Pečuj i Barč) — madžarska uprava u Subotici i 
dalje je stajala na čelu grada. Posljednja sjednica proširenog senata 
pod njom održana je 8. XI. (1918.)... U posljednjim samrtničkim 
trzajima svoje uprave, Madžari su se brinuli, »da Bunjevci očuvaju 
svoju narodnosnu samostalnost, kako oni ne bi pretapanjem propali 
i pretopili se u Srbe i Hrvate«!! Dne 9. XI. podnesena je molba grad- 
skoj policiji (radi osnutka »Narodnog Vijeća«), koja je najzad odobrila 
da se ista može održati u nedjelju 10. XI. u 10 sati prije podne u 
hotelu Hungariji. 

Ovaj dan je važan kao dan osnivanja bunjevačkog »Narodnog 
Vijeća«. Još prije 10 sati bunjevačka napredna omladina pronijela je 
subotičkim glavnim ulicama crveno-bijelo-plavi barjak kličući narodu 
1 slobodi. Poslije donesene rezolucije (nakon zbora) izabran je širi 
odbor (Nar. Vijeća) od 40 članova i izvršni odbor od 13 Bunjevaca i 8 
Srba... Ponesena rodoljubivim zanosom, toga dana je jedna grupa 
od desetak bunjevačkih omladinaca istavila hrvatsku zastavu na grad- 
ski toranj, onu istu, koja je toga dana pronesena subotičkim glavnim 
ulicama pred skupštinu za osnivanje »Nar. Vijeća.« (Izradila ju je 
gđica Mara Malagurski) »... Od kako je grad Subotica, nije se u njoj 
horila pisma i rič naša tako gromovito kao danas... E, pa zašto, nismo 
bili svisni sami sebe. Mi smo izdirali, a drugi su gospodarili«, piše 
svećenik Blaško Rajić.?) F. Brodski 


1) »Knjiž. Sjever« VIII. (1932.) sv. 1. str. 19—27. 
2) Zemljodilski kalendar za g. 1926. str. 69. 

Dr. AVELIN ĆEPULIĆ: 
NARODNI ŽIVOT I POLITIKA 


Život svakoga kulturnoga naroda možemo iz praktičnih 
razloga — radi proučavanja narodnog života — razdijeliti 
na dva polja, koja su bitno različita: politika i kultura. To 
su dva pola između kojih se odigrava narodniživot. 

Krivo je dakle i neko precjenjivanje politike, koje bi 
zanemarivalo kulturne sile naroda, a krivo je isto tako 
jednostrano isticanje kulture, koje zanemaruje politiku. 
Jedno je politička antikulturna ekskluzivnost, a drugo kul- 
turna antipolitička ekskluzivnost. Ta shema, ovako naba- 
čena ne javlja se dakako u životu i u povijesti u tako 
ekstremnom i grubom obliku, da bi neki pokret baš sasvim 
i dokraja naglašavao samo jedan od tih dvaju glavnih po- 
lova. No ipak se često javlja u nevjerojatno velikoj mjeri 
jednostranost u korist jednog ili drugog pola. Stoga je to 
veliko praktično pitanje, a napose i za nas Hrvate. Ne. radi 
se dakle tu o nekom pitanju koje bi imalo u sebi samo neku 
teoretsku i kabinetsku važnost i zanimivost. 

Šta je to politika, dovoljno je poznato i definirano, ko- 
liko nam to treba za sporazumijevanje u takvim pojmo- 
vima. Politika je naime sva ona djelatnost, koja teži, da po- 
stignućem državne vlasti ostvari opće blagostanje neke za- 
jednice (i sloboda spada u takvo blagostanje). 

A što je kultura? 

Ovdje nas interesira ona Kultura, koja tvori protivni 
Pol politici. To je kultura u širem značenju riječi, jer sa- 
držaje 1. duševnu, 2. gospodarsku, 3. biološku 
kulturu. U običnom govoru se pod kulturom obično misli 
samo duševna kultura (znanost, umjetnost, pučka prosvjeta, 
porodični odgoj i t. d.). To je kultura u užem značenju. No 
nema zapreke, da kulturu zamišljamo i u onom njezinom 
širem opsegu, pa se i u tom značenju često upotrebljava 
naziv kultura, tako te ovaj naziv nije proizvoljan, već je 
udomaćen. Gospodarska kultura zapravo je isto što gospo- 
darstvo, jer gospodarstva nema bez »kultiviranja« zemlje. 
sirovina i drugih materijalnih dobara. A napokon biološka 

kultura sadržaje direktno razvijanje rasnih i fizioloških 
svojstava neke zajednice. 

Jasno je, da i najgenijalna politika ne može postići 
uspjeha, ako nema u svom zaleđu ono što je glavno: zdravi 
rezervoar kulture. Ako je narod zaostao, proletariziran 
i fizički kržljav, odakle da politika crpi svoju udarnu snagu, 
svoju borbenu moć?! Tu mora najidealnija politika ostati 
jalovom. To je doduše jasno načelo, pa ipak neobično slabo 
uvaženo u praktičnom životu. I u narodnom životu nas 
Hrvata je to načelo u važnim periodama bilo na nesreću 
sasvim zanemareno. Dok smo politici počevši od Ante Star- 
čevića bar uglavnom posvetili dosta pažnje, dotle smo sa- 
svim pustili s vida prosvjetno, ekonomsko i biološko jača- 
nje narodnih masa. Tome dakako nije kriva politika. 


Ne radi se o tome, da bi valjalo na račun i na uštrb po- 
litike dio energija posvetiti organskom kulturnom jačanju 
naroda, već pored politike moramo smoći dovoljno ener- 
gija i Za druge vitalne narodne interese. 

Ne može dakle biti naša lozinka: »Manje politike, više 
kulturel«, već naprotiv: »Više politike, ali još više kulture!« 
Veliki dio naše današnje nacionalne generacije nije pristu- 
pačan drugoj polovici te lozinke, koja naglašava unutarnje 
kulturno jačanje naroda. Taj dio naše generacije naime 
misli, da se neka opsežna kulturna izgradnja naroda ne da 
uopće provesti bez politike. Takovi elementi zapadaju dakle 
u jednostrano političko shvaćanje narodnog života. 
Takvo je stanovište zapravo dosta komotno. Lakše je naime 
baviti se samo jednom akcijom, t. i. političkom, nego li 
dvjema: političkom i kulturnom. Osim toga je po svojoj 
naravi kulturna akcija mnogo napornija od političke, jer 
prosvjetno, gospodarsko i higijensko dizanje naroda zahti- 
jeva onaj sitan ali neumoran rad na terenu, još mnogo 
više nego li što to zahtijeva politički rad. Velik dio kom- 
petencije u kulturnom podizanju naroda pripada državnoj 
vlasti, no u slučaju nužde može i privatna inicijativa 
izvesti orijaških djela u materijalnom i duševnom podiza- 
nju naroda. Čak ima vrlo velikih područja prosvjetne, eko- 
nomske i biološke akcije, u koja država uopće ne može da 
prodre i da išta učini. Ako narodnainteligencija 
pravoshvaćasvoju dužnost, ona je jači kul- 
turni čimbenik i od same države. Nema te 
države, koja bi ikada uspjela postići monopol nad čitavim 
životom svojih državljana. To ne može ni totalitarna 
država, štoviše totalitarne države u doslovnom značenju 
riječi nema i ne može biti, budući da država ne može biti 
odlučni čimbenik ili diktator ni u filozofiji, ni u moralu, ni 
u gospodarstvu ni na bilo kojem drugom polju. Na tim po- 

1jima može država biti samo sučimbenik. 1 sadašnje fa- 
šističke države su samo prividno totalitarne. Prije bi se 
dala ostvariti čak komunistička država, nego li totalitarna, 
kako su je zamislili njezini fantastični autori. 


Takva država, koja bi u svojim rukama imala monopol 
nad cijelim duševnim i materijalnim životom naroda, (a to 
jetotalitarna država), mogla bi se održati, dok joj po- 
slovi polaze za rukom glatko kao po ledu, tako te su držav- 
ljani zadovoljni. No takvo izvanredno stanje gotovo sve- 
općega zadovoljstva može se desiti u vrlo kratkim perio- 
dama prosperiteta. A onda dolaze mnogo duže periode koje- 
kakvih kriza, socijalnih sukoba, iredente, sovjetske ili kakve 
druge propagande, pa napokon svakih par decenija, ako ne 
prije i po jedan rat, to veliko iskušenje, koje mogu izdr- 
žati samo konsolidirane države. Svega toga ne može da 
svlada sam državni aparat, a najmanje onda, ako je organi- 
ziran na principu državne svemoći. Naprotiv državni apa- 
rat treba da računa na iskrenu i dragovoljnu suradnju 
državljana, jer oni su na koncu konca glavni faktor, o kome 
ovisi sudbina države, pa čak i njezina egzistencija. 

Svaki državljanin vrši veoma tešku službu prema 
državi: u novcu, u krvi i u disciplini. Pravo je, da za uzvrat 
državljanin dobije bar to pravo, da suodlučuje u državnom 
životu. On osjeća u sebi zahtjev za tim svojim pravom, te 
on priznaje svoje moralne obveze prema državi samo onda, 
ako i država vrši svoje obveze prema državljaninu. U pro- 
tivnom slučaju utrne državljanska svijest. 

Zakon može doduše i u tom slučaju prisiliti državlja- 
nina na vršenje ili bar vanjsko ispunjavanje redovitih 
državljanskih dužnosti (plaćanje poreza, služenje vojnog 
roka, pokoravanje zakonima). No sve je to još vrlo daleko 
od onih uvjeta, koji su potrebni za unutarnju jakost države 
i njezin prosperitet. Zato je razumljivo, da nam povijest 
upire prstom u sasvim malene državice, koje su stvorile 
orijaških djela. Na drugoj opet su strani velike države 
bile zapravo palače od karata. Prvi tip država pokazuju 
nam sitne grčke državice, koje su stvorile tako reći čudesa 
i u ratu i u miru. Isto tako dubrovačka republika i mnogi 
drugi primjeri. A drugi tip, protivan prvome, pokazuje 
nam carska Rusija, za koju se obistinila riječ, da je to »ko- 
los na glinenim nogama«. A kolos sovjetske Rusije, čini se, 
stoji čak na slamnatim nogama. 

Drugim riječima: i maleni državni organizam može 
imati u sebi veliku i herojsku dušu, dok obratno i orijaška 
država može imati sitnu i kržljavu dušu. Još je gore da- 
kako, ako je država i tijelom i duhom malena. Njezini su 
dani odbrojeni. 

Svi ovi razlozi nam pokazuju, da se nijedna država ni 
danas ne može odreći suradnje sa državljanima, već napro- 
tiv će svaka država morati sve više slobode prepustiti nji- 
hovoj privatnoj inicijativi u kulturi, socijalnoj organizaciji 
i gospodarskoj akciji, tako da široki slojevi naroda dođu 
do riječi. Time će ujedno biti spriječeno, da kapitalistički 
elementi dođu do vlasti u gospoadrstvu i politici, a napose 
u kulturi, koju veliki kapital može lako zarobiti putem 
štampe i nakladnih zavoda. Upravo stoga stara, naime do- 
sadašnja, demokracija treba velikih reforma i dubokih pro- 
mjena. U toj demokraciji, proizašloj iz francuske revolucije 
vladao je na papiru narod (== demos), a stvarno je vladao 
velekapital, koji je putem štampe, putem masonerije i pu- 
tem reakcionarnih stranaka a često i putem socijalističkih 
stranaka sistematski izigravao težnje širokih slojeva na- 
roda. No ipak ima u toj staroj demokraciji jedan veliki i 
temeljni princip, koji je zdrav i koji mora ostati na životu, 
a to je: »Država postojiradinaroda, ane na 
rodradidržave.« 


To je načelo, kojemu pripada budućnost. Nema razloga 
dakle očekivati neku etatizaciju, neku prevlast države, koja 
bi onemogućila na duže vrijeme narodnu volju na svim lini- 
jama. Država može kadšto i za neku dužu periodu potisnuti 
narod iz politike, ali ne može ga potisnuti iz onih drugih 
velikih područja narodnog života, što smo ih sabrali pod 
pojam kulture u širem značenju. Ta kultura je dakle 
onaj teren, na koji se takav narod mora ušančiti. Nema te 
Sile, koja bi ga iz te pozicije mogla izbaciti ili mu spriječiti 
unutarnje organsko jačanje narodnih slojeva. Tim svojim 
organskim jačanjem skuplja ujedno narod indirektno naj- 
veću političku snagu i političku prodornu moć, koja samo 
čeka čas, da jednom povrati narodu i na političkom polju 
njegova prava. 


To je onaj zdravi realizam, koji umije racionalno 
iskoristiti sve nacionalne energije u korist naroda. 


* 


. Realizam i romantika ne isključuju se među sobom. Oni 
nijesu među sobom u protuslovlju. 


Kada je u svibnju ove godine umro najveći Poljak, 
maršal Pilsudski, sve su njegove biografije najviše isti- 
cale ono njegovo svojstvo, kojim je on sam sebe za života 
bio karakterizirao: »Ja sam romantik ideje i realist djela.« 
I uistinu je taj fanatični Poljak za čitavog života razvijao 
ideje i metode, koje su bile na oko do fantastičnosti roman- 
tične. Pa ipak, tko bi mogao za njega poreći da je istovre- 


420 


meno bio gvozdeni i oštroumni realist?! Tim je više morao 
biti realistom, čim je više bio romantik, jer čim je veća di- 
stancija između započetog djela i njegovog romantičnog 
Cilja, tim tvrđi i krući mora biti realizam, da svlada veliku 
distanciju do cilja. 

Dobroćudni i zloćudni kritici obično kažu za nas 
Hrvate, da smo romantici. Gotovo je svakidašnja pojava, 
da nas sa Svih strana tako krste i tako sude, a to osobito 
na bazi naše povjesne prošlosti i na bazi sadašnjih naših 
zahtjeva. Uostalom ako netko misli, da će nas omalovažiti 
time, što nas smatra romanticima, to se on vara. Kaošto 
Pilsudski, tako smo i mi Hrvati uvjereni, da između roman- 
tike — dobro shvaćene — i realnosti ne postoji nikakav jaz. 
Nitko ne će uspjeti da nas o protivnom uvjeri. Naša naime 
romantika nije ništa drugo nego principijelnost ili 
načelnost. Ima određenih principa, koji su nepovredivi 
i vječni. O njima se ne možemo cjenkati, a još manje s nji- 
ma trgovati. T rgovati se može slaninom, suknom, cemen- 
tom i strojevima i t. d., no trgovati idejama i principima, 
ipak ne pristaje, jer to nije roba ni za import, ni za eksport, 
ni za tranzit, ni za domaći konsum. 

Ima dakako među ljudima i narodima također druga- 
čijih pogleda o tim pitanjima. 

Nedavno se neki slovenski politički prvak (nomina sunt 
odiosa) u razgovoru s Hrvatima ispričavao za svoju poli- 
tiku, tvrdeći, da on ne može drukčije, jer svaki put u ži- 
votu, kada doputuje iz Beograda kući u Ljubljanu, dočeka 
ga na kolodvoru mnoštvo stranačkih pristaša i još prije po- 
zdrava svi ga nervozno pitaju: »Kulko si nam prnesu??« 
Nije nam naravno ni na kraj pameti, da značenje te istinite 
anegdote generaliziramo na sve Slovence. 

Ne smijemo zaboraviti, da vjernost vječnim principima 
istine i pravde pruža onome narodu, koji slijedi te principe 
veliku moralnu snagu, idealizam i borbenost. Za običnog 
špekulanta i račundžiju su sva ta imponderabilia prazna 
magla, no objektivna povijest nam naprotiv kazuje, da su 
te idealne sile glavni motor čitave povijesti. Nemamo dakle 
razloga da za zdjelu leće prodamo našu staru pravdu. 

Oportunizam može donijeti takvom narodu koji mu 
služi samo mrvice i otpatke. Oportunizam dakle nije nipo- 
što identičan s realizmom, premda se oprtunisti time tješe 
ili možda čak diče. Između realizma i oportunizma je vrlo 
duboki jaz. Za pravi i zdravi realizam treba imati snage i 
nekog osobitog »talenta« za dosljednost i izdržljivost. Na- 
protiv za oportunizam nije teško imati talenta. Biti oportu- 
nistom nije nikakvo umjeće. Tu mudrost može dokučiti 
svaka šuša i mizerija. | 

Dok je i romantik i realist u službi ideja i principa, do- 
tle je oportunist sasvim slobodan od toga tereta, koji za 
njega znači balast. 


Taj nacionalni realizam, o kome je ovdje govora mo- 
ramo razlikovati od t. zv. političkog realizma, koji je here- 
ditarno opterećen, te stoga nije na najboljem glasu. Taj 
t. zv. politički realizam označuje onu političku metodu, koja 
radi u etapama. Ona postavlja sebi minimalistički 
program, te obećaje, da će nakon ostvarenja tih prvih mi- 
nimalnih zahtjeva slijediti borba za slijedeću višu etapu, i 
to opet u obliku nekog minimalnog programa. Takvi poli- 
tički realisti (koji ne zaslužuju to ime) zabacuju svaki 
maksimalizam kao puku romantiku i utopiju. Prirodno 
je, da između toga političkog realizma i političkog oportuni- 
zma nema u praksi oštrih granica, premda je uteorijinjihova 
razlika jasna. Politički realizam su kod nas osobito kompro- 
mitirali naprednjaci (naprednjački pokret od 1895.—1911.). 
Svoje ideje su oni preuzeli od Čeha, te su tako presadili na 
naše tlo nešto, što je u najvećoj protimbi s našim narodnim 
karakterom. Iz njihovih je redova potekla iza rata glavna 
grupa hrvatskih političko-financijalnih korupcionista, jer: 
su oni vrlo lako znali »realnu politiku« preudesiti u trgo- 
vinu na veliko, a za nuždu bar u trgovinu na malo. Tako su 
oni kod nas Hrvata po prvi puta, otkako nam povijest o. 
tom govori, unijeli u kulise našeg javnog života korupciju 
ovećeg broja i stila. Inače se prije toga kod nas korupcija 
javljala samo kao sporadična pojava, kakogod to mo- 
 žda zvuči našoj najmlađoj skeptičnoj generaciji kao nevje- 
rojatna priča iz tisuću i jedne noći. 


Najveći su realisti (u pravom značenju riječi) u hrvat- 
skoj političkoj prošlosti bili baš oni, kojima se to najviše 
osporavalo. Osobito se to osporavalo Anti Starčeviću, a 
ipak je upravo on — kaošto je dobro poznato — bio: 
genijalnom pronicavosti pravovremeno predvidio propast 
Austro-Ugarske, kao sigurni događaj dogledne budućnosti, 
te je poticao hrvatske narodne redove, neka se unaprijed 
na to spreme, da pripravni dočekaju taj čas. On je bio naš 
Laokon. 


Isto vrijedi za Eugena Kvaternika, pa čak i za njegov 
ustanak kod Rakovice, koji se bezrazložno obično smatra 
fantastičnim pokušajem. Pa ipak nitko drugi nego li Dr. 
Ferdo Šišić dokazuje u svojoj brošuri o Kvaterniku da 
rakovička buna nije bila »prenagljen i nepromišljen korak 
Kvaternikov« (Dr. Šišić: Kvaternik, Zagreb, 1926. str. 7.). 
Kada to može napisati jedan Šišić, koji može hladno i 

objektivno suditi, jer nema s Kvaternikom baš nikakve do- 
dirne točke, onda zaista možemo vjerovati. 


* 

Narodni život treba u različitim vremenima različite 
metode u svome radu i borbi za budućnost. I naše doba 
treba svoje metode, svoje puteve, koji se u koječemu mogu 
razlikovati od onih u prošlosti. No naprotiv ideje i prin- 
cipi ostaju vazda jednaki. Na tome terenu nemamo išta da 
mijenjamo. 

Između starčevićanstva i hrvatskog seljačkog pokreta 
ima i možda dosta znatnih razlika u metodama, no 
ideje su iste. I danas vlada duh tih velikih pokreta — no 
Zapravo je to jedan pokret — u hrvatskom narodu. 


Međutim upravo u skladu stime najvećijeimpe- 
rativnašega vremena, da posegnemo sistematski u 
organski život svoga naroda, da na svim linijama jačamo 
njegovu snagu duševno, ekonomski i biološki, jer jedino 
takav narod ostaje trajno i nepomično na svome tlu. Na 
tome polju može naša inteligencija izvršiti velikih djela i 
steći za narod neospornih zasluga, »trajnijih od mjedi«. Za 
naše prilike se to možda čini kao nešto novo i neobično. No 
ako je to mogla u velikom stilu provesti inteligencija nekih 
drugih naroda (na pr. češkoga), u doba, kada je to bio 
mnogo slabiji imperativ, nego li naš današnji, — onda mi 
nemamo prava, da se dugo predomišljamo. Nema sumnje, 
da će i među našom sveučilišnom omladinom u najskorije 
doba doći do izražaja takav pokret za rad u narodu, za 
kulturno podizanje sela i grada. 


Na sve strane opažamo, da rodoljubna naša inteligen- 
cija priznanje potrebu ove nove recimo kulturno- 
aktivističke metode. Teren biva sve zreliji. A narod 
sve više počinje razlikovati između narodne i protunarodne 
inteligencije. Jasno je, da će taj narod objeručke primiti 
pomoć i savezništvo inteligencije, no to se mora po našem 
uvjerenju u prvom redu očitovati ukulturnojakciji. 


VA OANLA o 
OVovovo 

HINKO WOLF: 


450-GODIŠNJICA ROĐENJA 
HANIBALA LUCIĆA 


»ROBINJA« NAJSTARIJA HRVATSKA IZVORNA 
DRAMA SVJETOVNOGA SADRŽAJA 


Nezahvalnost je veliki grijeh. Nažalost Hrvati su vrlo 
zaraženi tim grijehom, — grijehom nezahvalnosti prema 
svojim ponajboljim sinovima. 

Kakovih je sve umnika dao naš narod na područjima 
izgrađivanja pozitivnih vrednota cijeloga čovječanstva? A 
koliko je i žrtava pridonjeo za obranu i održanje mnogih 
kulturnih prava? Uočivši cjelokupan rad i djela, kao i plo- 
dove toga djelovanja»: možemo kazati, — u koliko već nijesu 
i zaboravljeni, — da im je dana vrlo slaba, gotovo nikakova 
hvala i priznanje. Što više, njihov rad nije shvaćan dovoljno 
ozbiljno, a ti kulturni stvaraoci su u velikoj većini sluča- 
jeva bili prezirani i progonjeni. Time nije rečeno, da su oni 
djelovali i stvarali za hvalu i slavu. Naprotiv, samo neoka- 
ljani samoprijegor i idealizam mogao je učiniti i stvoriti ono 
što je hiljadugodišnjom kulturom postignuto. 
| Upravo sada imademo slučaj sa spomenikom kralja 

Tomislava. Zar nije, najblaže rečeno, učinjena nezahvalnost 
prema sjeni prvoga hrvatskoga kralja time, što je trebalo 
proći više od hiljadu godina da dobije u metropoli svojega 
naroda dostojan znak sjećanja i zahvalnosti? Ali taj slu- 
čaj sa spomenikom prvoga hrvatskoga kralja, na žalost nije 
osamljen, već samo jedan fragmenat u nizu mnogih neispu- 
njenih dužnosti. 

U nizu potrebnih i nepotrebnih, opravdanih i manje 
opravdanih proslava i obljetnica, svakako je ove godine 
najvažnija objetnica rođenja hrvatskoga pjesnika Hanibala 
Lucića, koji je ispjevao »Robinju« prvu hrvatsku izvornu 
dramu svjetovnoga sadržaja. 

Hanibal Lucić rodio se u Novom gradu, današnjem 
gradu Hvaru, na otoku Hvaru, kao sin stare ugledne ple- 
mićske porodice. Točan dan i godina Lucićeva rođenja do 

sada nije dokumentarno ustanovljena, no na temelju mate- 
rijala koji postoji može se s mnogo sigurnosti ustvrditi go- 
dinu 1485. kao godinu rođenja Hanibala Lucića. Međutim, 
to niti nije najvažnije, naprotiv bitno je, da se Lucić rodio 
svršetkom XV. vijeka, a djelovao za vrijeme cinquecenta, 
vijeka koji je u svojem naziranju na svijet digao zdravi, 
vedri i harmonični život, nad skučenu askezu sredovječnoga 
života. O Lucićevu životu i školovanju malo je poznato. 
No, iz misli, koje su u njegovim djelima izražene, vidi se, 
da je bio svestrano izobražen. Tako u pjesmi »od božićne 
noči« raspravlja s čisto teološkim problemima, a iz prve 
poslanice Martinčiću vidimo, da je dobro upućen u ono- 
dobnu astronomsku i astrološku znanost; dok u cjelokup- 
noj njegovoj poeziji — jer on je prožet aristokratskim 
osjećajima, — vidi se temeljito poznavanje grčke i rimske 
mitologije. 

Lucićev književni rad nije obilat. U mladosti pjevao je 
ljubavne pjesme, posve u duhu petrarkističke erotike. Ove 
pjesme nijesu originalne, već to su parafraze, preradbe i . 
imitacije pjesama Petrarkinih i kasnijih talijanskih pertrar- 
kista. Međutim. tim im nikako nije umanjena vrijednost, 
jer tadanjim pjesnicima nije bila svrha donositi sadržajem 
nešto nova, već poznati sadržaj u što dotjeranijoj umjetnič- 
koj formi izreći. Time su oni brusili i izgrađivali jezik i uči- 
nili ga savršenim instrumentom izricanja najsuptilnijih mi- 
sli i osjećaja. 

Osim mladenačkih »Pisni ljuvenih«, — od kojih se 
pjesma »Jur ni jedna na svit vila« smatra najljepšom lju- 
bavnom pjesmom u staroj hrvatskoj književnosti, — Lucić 
je iz Ovidija preveo heroidu »Pariž Eleni«, koju on, kako 
veli »iz latinske odiće svukši, u našu hrvacku nikoliko jur 
vrimena bih priobukal.« Sve svoje mladenačke erotske 
pjesme kao i Ovidijev prijevod, kasnije našavši se u teškim 
životnim prilikama, smatrao je »bludnim knjigama«, te ih 
mnoge uništio, što i sam potvrđuje riječima »razgledavši ih 
i pogrdivši odvrgoh malo ne sva«. Uništio je te plodove 
svoje mlađahne zanešenosti, jer nije znao »svitovna da je 
slas kako san, ki laže i biga oni čas, u ki se prikaže«.!) 

Lucić napisao je još nekoliko pjesničkih poslanica (če- 
tiri svome starijemu prijatelju Splićaninu Jeronimu Martin- 
čiću, te Božičeviću, Nikoli Matuliću i lijepoj Trogiranki Mi- 
lici Jeronima Koriolanovića), zatim još nadgrobnica i više 
soneta, te zasebnu pjesmu »U povhalu grada Dubrovnika«. 
Međutim, treba naročito spomenuti treću Lucićevu posla- 


1) »Pisni ljuvene« Anibala Lucića, hvarskoga vlastelina, pj. 22. 
stih 11 1 12, Zagreb 1874. 

nicu svome prijatelju na kopnu, u kojoj nagovara Martin- 
čića. koji je pjevao na latinskom jeziku, da pjeva hrvatski. 
Uopće, iz ovoga kao i više sličnih slučajeva jasno se raza- 
bire, da je u sjevernoj Dalmaciji bilo daleko više osjećanja 
Za sve što je hrvatsko, nego u slobodnoj republici Dubro- 
vačkoj. Tu činjenicu konstatirao je i Milivoj Šrepel, koji 
govoreći o humanisti Jurju Sižgoriću kaže: u njega ne samo 
da nema preziranja narodnoga jezika i svega što je narodno, 
već on sve to upravo s ponosom ističe, a to je obilježno 
za sjevernu Dalmaciju, jer se i u XVI. stoljeću u hrvatskoj 
književnosti opaža u sjevernoj Dalmaciji daleko više osje- 
ćanja i smisla za sve, što je narodno, negoli u slobodnom 
Dubrovniku.) 

Osim pjesničkih poslanica, vrlo je značajna već spome- 
nuta pjesma »U pohvalu grada Dubrovnika«. Luciću, kao 
rođenom aristokrati, bez sumnje bio je politički ideal repu- 
blika dubrovačka. Stoga je njegova pjesma apoteoza repu- 
blici sv. Vlaha. Nakon vrlo lijepe introdukcije slijedi niz 
vrlo uspielih komparacija, koje završuju konstataciijom da 
dubrovačkoj republici »pravda je temeli, a razum hrana«. 
Naglašuje veliko poštenje, koje vlada u Dubrovniku. 

Niti se tko boji, ni sumnja od koga, 
da samo posvoji vlasa mu tankoga. 


Zbog tih i mnogih drugih vrlina: 
Dostojan je svudi ovi grad da slove 
da ga Bog i ljudi vazda blagoslove. 


Konačno, pjesnik smatra da ova pjesma nije dovoljno 
proslavila Dubrovnik, i želi da uz druge pjesnike, i njemu 
Bog »otvori glas, koji bude jak pjevati i govoriti« a onda 
obećaje, da ne će ništa rađe prihvatiti, nego da ponovno 
dostojnije proslavi Dubrovnik. | 

Svoje obećanje je Hanibal Lucić i izvršio. Njegovim 
najljepšim i najvrijednijim djelom, narodnom dramom 
»Robinja«, napisanom u zrelijim godinama, prvi je uopće 
proslavio i opjevao moć i sjaj dubrovačke vlastele i aristo- 
kratsku slobodnu republiku sv. Vlaha. 

»Robinja« Hanibala Lucića, kako je već spomenuto, 
prva je, ujedno i jedina izvorna hrvatska drama svjetov- 
noga sadržaja iz doba cvjetanja trubadurske erotike. Sa- 
držaj joj je uzet iz naše povijesti, iz krvavih borba našega 
naroda s Turcima. Pjesnik je opjevao hrvatske junake, koji 
su se uspješno borili u toj nejednakoj borbi, za prava svo- 
jega naroda. »Robinja« imade 1039 stihova, a podijelena je 


2) M. Šrepel: Humanist Šižgorić. Rad, knjiga 138. 

e skazanja s iskladom (prologom), a cijela drama imade 
ica. 


Glavni junak Lucićeve drame je mladi Derenčin, unuk hrvat- 
skoga bana Derenčina.3) On je odlučio osloboditi unuku bana Majera 
Blaža,t) koju su zarobili gusari-Turci i netragom odveli. Mladi Dercn- 
čin, vođen »silom ljuvenom« putovao je, »iščući gospoju po svitu dan 
š noć« i došao je u Dubrovnik. U Dubrovniku nađe je, gdje je gusari 
na trgu prodaju, — svezanu i prikazanu kao robinju, ne za manje »oda 
tri hiljade sve zlatih dukati«. Prerušen u trgovca, pristupi njoj, a ona 
ne prepoznavši ga, pripovijeda mu svoj zao udes. Derenčin premda 
tajno mnogo trpi zbog njene nesreće, ipak joj napominje, da ta njezina 
nesreća je kazna Božja, jer je zbog svoje ljepote bila suviše ohola, te je 
svakoga s prezirom odbijala, a naročito mladoga Derenčina. Ipak, on 
će ju izbaviti, ako mu obeća, da će joj Derenčin biti vojno. Ona obe- 
ćaje, jer ga je od prije ljubila, samo mu se nije htjela izjasmiti. Na to joj 
raspusti ruke i odvede ju u obližnju kuću. Derenčin zatim na spretan na- 
čin pita, da li ga ona poznaje? Robinjica »pozirati poče ga iz nova«, — 
prepozna ga i stanu joj »suzjice dažjiti u krilo«. U to se skupe dubro- 
vačka gospoda noseći mladima darove od općine. Jedan vlastelin izriče 
hvalu, slavi mladence, njihov rod i daje im darove, jer »diči se tim 
Pirom grad ovi«, na što Derenčin zahvaljuje knezu i gospodi dubro- 
vačkoj, čime se svršava drama. 


Lucićeva »Robinja« imade naročito značenje u povijesti 
novovjeke europske drame, jer je prvi pokušaj drame svje- 
tovno-romantičkoga sadržaja, a Lucić se prvi posve odvojio 
i oslobodio sredovječnih crkvenih prikazanja i time knji- 
ževnost riješio ukočene sredovječne gotike. Razumljivo je, 
da kao što svaki početnički rad imade pogrešaka i manjka- 
vosti, tako tome nije mogla izbjeći ni Lucićeva drama. Ipak 
sve te manjkavosti (veliki retoričko-moralistički balast). 
iščezavaju pred dikcijom i obradbom, čime se Lucić izdiže 
nad prosječni niveau suvremene erotike. (Drama je najviše 
izgubila time, što se anagnoriza (prepoznavanje), koje bi 
bilo najljepše mjesto u drami, ne događa pred gledaocima, 
već se samo pripovijeda.) Sadržaj »Robinje« posve je 
aktualan, jer drama opisuje suvremene događaje, kojima je 
sam autor mogao biti svjedokom. Prema tome, kod nas se 
mnogo prije razvila drama svjetovnoga aktualnoga sadr- 
žaja, s izgrađenim i za izražavanje savršenim jezikom, nego 


8) Hrvatski ban Mirko Direnčin, poginuo je u turskom ropstvu 
poslije poraza na Krbavskom polju kod Udbine (1493.). 

4) Majer Blaž je historijsko lice. U čakavaca Majer znali: 
Madžar. Zato se u primorskim stranama Majer-Blažom zvao Blaž Pod- 
manicki, koji je bio u službi kralja Matijaša. te je iz Madžarske doša» 
u Hrvatsku i postao hrvatskim banom. 

kod Španjolaca, Engleza i Francuza (Lope de Vega *1562., 
Calderon *1600., Shakespeare *1564., Corneille *1606.). 

Ovom prilikom treba spomenuti, da su se do sada oko 
postanja »Robinje« vršila mnoga naučna istraživanja, pi- 
sano je više studija i vođeno više polemika. Karakteristično 
je, da postoji više hipoteza o utjecajima koji su djelovali 
na postanje »Robinje«, a da književni povjesnici to zanim- 
ljivo pitanje do danas nijesu riješili. O postanju »Robinje« 
iznesene su u glavnom tri teze. Dokazivalo se, da je Lucić 
svoju dramu gradio pod utjecajem narodne pjesme. zatim 
da je narod stvarao pjesme pod dojmom »Robinje« i ko- 
načno da je »Robinja« nastala pod utjecajem pjesme Džora 
Držića »Čudan san«. 

Prvu tezu, da je Lucić gradio svju dramu pod utjeca- 
jem narodne pjesme, zastupao je dr. A. Radić.5) On je ste- 
kao uvjerenje »da je Lucićeva »Robinja« načinjena po na- 
rodnoi popijevci, romanci«. Narodnu romancu, »kako ju- 
nak iskupljuje svoju zaručnicu iz ropstva«, našao je u oko- 
lici Makarske. Naprotiv Andra Gavrilović,*) pokušao je do- 
kazati da se narod, t. i. narodni pjevač, poveo za djelom 
umjetne poezije i navodi za dokaz dvije bugarštice i jednu 
deseteračku vjesmu iz Bogišićeve zbirke. Konačno je dr. 
B. Drechsler?) pokazao nedostatke i jednostrastranosti Ra- 
dićeva i Gavrilovićeva dokazivanja, te ustvrdio da se osnov 
za istraživanje postanja Lucićeve drame ne smije tražiti 
samo u tradicionalnoj, već i u umjetnoj književnosti. Na 
temelju svog istraživanja i kompariranja sa voezijom Džora 
Držića, naročito pjesme »Čudan san« (za koju se pretpo- 
stavlja da je Držićeva?), kaže, »sasvim je sigurno, da je 
»Robinja« nastala pod utiecajem Držićeve pjesme«. Na 
kraju svoje studije Drechsler tvrdi, da je »Lucićeva »Ro- 
binja« sinteza književnih struja u osvit hrvatske knjige, 
gdje se sastaje erotika. maskerata i narodna pjesma, te po- 
kazuje sadržajem i duhom tragove dvojakoga svoga podri- 
jetla: iz suvremene umietne i narodne poezije, što će utvr- 
diti ispitivanje historičkih lica u »Robinji« i razgranjivanje 
motiva o robinjici u narodnoi voeziji.« Svoju literarno- 
historijsku studiju o postanjiu Lucićeve »Robinje« zaklju- 
čuje slijedećom konstatacijom: 


5) Dr. A, Radić: Narodni izvor Lucićevoj »Robinji«. Zbornik za 
narodni život i običaje južnih Slavena. Sv. IV. Zagreb 1899. 

9) A. Gavrilović: Lucićeva »Robinja« i narodna poezija. HacTaBEHE 
1898. knj. 9. > 

7) Dr. Branko Drechsler: Postanje Lucićeve »Robinje«. Rad 1909. 
knjiga 176. 

8) Stari pisci, II. 402-406. 

»Pitanje o postanju Lucićeve drame nije formalno kao bitanje 
o postanju i kompoziciji Gundulićeva »Osmana«, već je bitno i zasijeca 
u duh i razvitak naše umjetne i tradicionalne književnosti krajem XU., 
i početkom XUI. stoljeća, pa ako nije bogatim naučnim radom kroz 
više decenija osmansko pitanje još ni danas svedeno na čistac ,može se 
tim manje pitanje o postanju »Robinje« ovijem držati riješenim. Bit 
će potrebno još štošta na tanje proučavati, a nema sumnje, da je to 
zanimljiv i probitačan studij, jer dok sva istraživanja o postanju 
»Osmana« nijesu mogla ništa bitno promijemti u našem shvatanju 
velikoga dubrovačkoga pjesnika, s pitanjem postanja »Robinje« u svezi 
je naše shvatanje ne samo Lucića kao pjesnika, već i čitave naše knji- 
ževnosti ovoga doba, najzanimljivijega, ali i najmanje poznatoga.« 


Premda bi bilo interesantno i važno. za našu književ- 
nost XV. i XVI. vijeka, dokazati koju od spomenutih teza, 
ipak ne smijemo zaboraviti činjenicu da je Lucić na- 
pisao »Robinju«, prvu dramu svjetovnoga 
sadržaja, koja obzirom na vrijeme postanja, zauzima 
važno mjesto u našoj i europskoj književnosti. 

Da Lucićeva »Robinja«, kao najjači umjetnički izražaj 
trubadurske poezije, ne zaprema vidno mjesto samo u po- 
vijesti naše književnosti, nego uopće u povijesti cijele no- 
vije europske književnosti, dokaz nam je, što je o njoj pi- 
sala i raspravljala domaća, njemačka i ruska nauka. Nje- 
mački naučenjak Wilhelm Creizenach, bivši profesor kra- 
kovskog sveučilišta, pripisuje »Robinji« osobito značenje u 
povijesti novije europske drame, i žali, da ta prva svjetovna 
drama nije dala odmah inspiracije i drugim pjesnicima.) 
Rus N. M. Petrovski priznaje osobitost pojavi Lucićeve 
»Robinje« u pomolu hrvatske umjetne književnosti u Dal- 
maciji i izrijekom ističć, da je ona nešto posve samostalno 
i neovisno o talijanskoj knjizi.) 

Iz svega iznesenoga razabiremo da je Lucićevo djelo 
kapitalno za našu kao i europsku književnost, djelo koje je 
trajne vrijednosti, dakle i trajan ponos naše kulture. Stoga 
Lucićeva obljetnica ne bi smjela proći nezapaženo» jer ona 
je svjedočanstvo starine, originalnosti i zrelosti naše kul- 
ture i njenih ranih pregnuća. 


9) »Wir haben schon bei Betrachtung des mittelalterlichen Dra- 
mas einzelne ungeschickte Versuche auf _ dem weltlich romantischen 
Gebiet kennnen gelernt, mit diesen Versuchen hat Lucićs Drama auch 
darin eine gewisse Aehnlichkeit dass es offenbar vereinzelt blieb und 
keine weitere Nachfolge hervorrief.« Wilhelm Creizenach: Geschichte 
des neueren Dramas, II. 508. 

10) N. M. Petrovskij: K raspravi o drami A. Lucića: Robinja. 
Žurnal ministarstva narodnog prosvjećivanja, 1901. 

Dr. FRANJO DUJMOVIC: 
ELITNI HRVATSKI SABOR 


(Održan godine 1861.) 


* Sušna 1859. prouzrokovala je glad u Hrvatskoj 1860. Te 
odine sabiralo se na sve strane, da se ublaži strahote gladi. 
ta više i Madžari su držali javne priredbe i sabirali milo- 

dare, da ih po izaslanstvu svoje aristokracije predadu u 
Zagrebu. 

U narodu je bila teška situacija. Desetgodišnja apsolu- 
tistička Bachova vladavina bila je na izdisaju. Doista 19. 
lipnja 1860. odstupa sa vlade ban grof Coronini i postaje 
banom podmaršal Josip Šokčević, inače vinkovački Hrvat, 
koji već 26. studenoga 1860. saziva glasovitu bansku konfe- 
renciju, na kojoj su sudjelovali najugledniji sinovi zemlje. 

Prije ove konferencije održano je državno vijeće u 
Beču, na kome sudjeluju u ime »Irojedne kralje- 
vine« biskup Strossmayeri Ambroz Vrany- 
czany. 

Na Strossmayerova usta naglašuje hrv. narod »histo- 
ričko-politički individualitet kraljevine, njezino pravo na 
autonomne uredbe, potvrđene cetinskim izborom i pragma- 
tičkom sankcijom od 1712.« 

Austrijski car i kralj Franjo Josip I. izdao je u listo- 
padu diplomu, u kojoj izjavljuje, da će od tada dijeliti za- 
konodavnu vlast sa narodima monarhije. Na osnovu toga 
sazvana banska konferencija traži uvođenje hrvatskog je- 
zika u škole, (jer je apsolutizam provodio germanizaciju), 
ustrojenje hrv.-slav. dvorske kancelarije, imenovanje veli- 
kih župana, te — što je vrlo važno — ujedinjenje Hrvatske 
i Slavonije sa Dalmacijom te otocima Krkom, Osorom, Cre- 
som i Lošinjem i istarskim kotarima Novigrad, Volovsko i 
Labin. Kralj obeća ustroj dikasterija za unutarnje voslove: 
pravosuđe i bogoštovlje i nastavu, a obzirom na Dalmaciju 
pristao je na poziv dalm. delegata na bansku konferenciju. 

U razvoju javnog života pojavljuje se pored »Narod. 
Novina« i »Agramer Zeitunga« od 1. X. 1860. i »Pozor« (da- 
našnji »Obzor«) u kom pišu najbolja pera Hrvatske. 

U god. 1861. — već 5. siječnja — budu imenovani veliki 
župani na čelo županija, koje su temelj ustavnog života 
Hrvatske sa svojim historičkim djelokrugom. Erdody grof 
Ivan Nepomuk za županiju varaždinsku, Ivan Kukuljević 
za županiju zagrebačku, Vukotinović Farkaš Ljudevit za 
Županiju križevačku, Janković grof Julijo za požešku, bi- 
skup Strossmayer za virovitičku, Pejačević grof Petar za 
srijemsku i Bartol vitez Zmajić svetoivanski za županiju 
riječku. Još za vijećanja banske konferencije stigao je Hrvat- 
sku težak udarac odcijepljenjem Međumurja od Hrvatske i 
priključkom zaladskoj županiji, kojoj je pripadalo prije 
1848. Konferencija je zaključila saziv sabora na osnovu iz- 
bornog reda od 1848. 

Narodna svijest je kroz dužu šutnju produbljena i oja- 
čana. Politička i državnička sposobnost naroda je još bolje 
ara To je rezultat političke vakancije od 1849. do 

Pučke gomile na Rijeci iziskivale su — očevidno pod- 
plaćene — »sjedinjenje« sa Ugarskom, tako da je ban hrvat- 
ski proglasio opsadno stanje na Rijeci. Tako su riječko i 
međumursko pitanje naglo ohladili Hrvatsku od stečenih 
simpatija za vrijeme apsolutizma za Madžare. 

Veljački patent od 1861. uredio je odnošaje zemalja za- 
stupanih na carevinskom vijeću izuzev Dalmacije, koje je 
pitanje carska vlada htjela riješiti u zajednici za Hrvat- 
skom, tražeći na osnovu previšnjeg odpisa na hrv.-slav. 
dvorski dikasterij da i Hrvatska i Slavonija budu također 
zastupane u carevinskom vijeću u Beču. 

Međutim najprije se uz nezapamćeno svečan ceremo- 
nijal historičke Hrvatske provodila instalacija velikih žu- 
pana i restauracija ostalih županijskih dostojanstvenika u 
županijskim skupštinama. 

Zagrebačka županijska skupština zaključuje, da se car 
bečki pozove u Zagreb, da glavom otvori Sabor Hrvatski i 
da se u Zagrebu okruni kraljem trojedne kraljevine Hrvat- 
ske, Slavonije i Dalmacije. Ugarska se poziva, da prizna 
suverenitet trojedne kraljevine i cjelokupnost hrvatskih 
zemalja. Skupština oštro prosvjeduje da na Sabor nisu po- 
zvani i zastupnici Vojne Krajine i Dalmatinske Hrvatske. 

Istovjetne zaključke stvori i županija virovitička, a 
slične varaždinska i srijemska. 

Riječka županija, čiji je veliki bilježnik sam Ante Star- 
Ččević. donosi čitavu predstavku na obranu starodavnih 
ustavnih prava te narodnih i državnih zahtjeva hrv. naroda. 

Glasovi iz Dalmacije bili su radosni. Pučanstvo koli- 
jevke nezavisne hrvatske države u pitanju sjedinjenja sio 
je složno kao jedan čovjek. 

Izbori bili su kroz ožujak 1861. provedeni bez veće agi- 
tacije, stranačkog aparata i izborne borbe. Izabrane su 
osobe narodnog povjerenja na osnovu demokratskog izbor- 
nog reda od 1848. Prvoj sjednici su prisustvovali: virilisti 
biskupi: Haulik, Strossmayer, Vjenceslav Soić, 
prior vranski biskup Kralj, vladika pakrački Kraguje- 
vić i karlovački Jovanović, biskup križevački Đuro Sm iči- 
klas, već pomenuti vel. župani; velikaši: grof Antun Jela- 
čić, Pejačević grof Ladislav, budući ban i grof Pavao, Dra- 
šković grof Gjuro trakošćanski; Lazar Hellenbach, zloglasni 
Levin Rauch, barun Prandau, grof Miroslav Kulmer, ba- 
runi Emil Cavaingnac i Šišman Ottenfals. Izabrani zastup- 
nici su: kancelar Ivan Mažuranić, Makso Prica, Franjo 
Rački, Dragutin Kušlan, Ante Stojanović, Pavao 
Muhić Franjo Žužel, Mirko Šuhaj, Luka Botić, 
Mirko Bogović, Mirko Horvat, Ante Jakić, Adolf 
Veber, Slavoljub Vrbančić (prvi urednik »Pozora«), 
Ambroz Vranicani, Ivan Perkovac, Aleksandar F o- 
droci, Koloman Bedeković, Mojsije Baltić, Aurel 
Kušević, Frigan Vjekoslav, Mata Mrazović, 
Vončina Ivan, Kraljević Miroslav, Ante Vakano- 
vić (kasniji sl. zidar), Kuše vić Svetozar, Modić Ladi- 
slav, grof Medo Pucić, Pacel Vinko, Vranicani Jo- 
sip Matija Mesić, prvi rektor hrv. sveučilišta, Avelin Ć e- 
pulić, Jovan Živković, Mihajlo Polit, Šram Lavo- 
slav, Andrija Torkvat-Brlić, Dr. Ante Starčević 
i Dr. Eugen Kvaternik. Prva sjednica se održala 
15. IV. 1861. | 

Sabor je imao rješiti pitanje odnošaja s Ugarskom i iza- 
brati izaslanstvo za krunisanje, te da pretrese pitanje sjedi- 
njenja Dalmacije s Hrvatskom. Sabor je pozvan da pošalje 
9 zastupnika na carev. vijeće u Beč. 

U pitanju zastupstva Krajine sabor je zaključio moliti 
kralja adresom. dase izbori provedu i u Krajini, da se u Senju 
uvede građanska uprava, da se Dalmaciji pripoji Dubrov- 
nik i Kotor, a kvarneski otoci združe s trojednom kraljevi- 
nom, da se protestuje protiv odašiljanja zastupnika dalm. 
sabora na carev. vijeće, te da si sabor pridržava historičko 
Pravo pri rješavanju istočnog pitanja na one 
turske pokrajine, koje su priključene Turskoj bez volje 
naroda. 

Za dokaz žive narodne svijesti valja navesti i to, da su 
se za vrijeme saborskih sjednica pojavili na galeriii knez 
Medo Pucićilvičević,akasnijei MihovioPavli- 
nović, Miho Klaić i Tripković pa ih je sabor 
jednodušno pozvao na počasno mjesto kraj predsjedništva 
u saborsku dvoranu i proglasio narodnim zastupnicima. 

Ovaj sabor prihvatio je zakon o stvaranju Akademije 
znanosti i umjetnosti u Zagrebu jednoglasno. 

Na poziv ugarskog dikasterija velikašima na ugarski 
sabor hrv. sabor donosi zakon na prijedlog dr. Fugena Kva- 
ternika, po kome se ima smatrati izdajicom domovine svaki 
onaj, tko se bude usudio sudjelovati bilo kod koga zakono- 
davnog tijela bez dozvole sabora. 

Naknadno je stigao saboru kr. odpis o zasjenio Kra- 
jine, koja da će po svojim zastupnicima učestvovati samo 
u državnopravnim pitanjima. ali ne i u ostalim, jer da ostaje 
u njoj vojna uprava; dok se pitanje Dalmacije i Senja pri- 
država do daljnjega kruni. 


28. svibnja 1861. stigli su u sabor i zastupnici Vojne 
Krajine, svečano dočekani, kao dijela domovine stoljećima 
odijeljenog od matere zemlje. 

Da je hrvatski sabor vršio pored zakonodavne vlasti i 
vojni imperij, svjedoči nam nesumnjivo i ta činjenica da 
je ban Šokčević izabran za vrhovnog kapetana kraljevstva 
(supremus regni capitaneus). 


Najzamašnija diskusija vodila se oko zakonskog članka 
42. o odnošaju Trojedne kraljevine Hrvatske, Slavonije i 
Dalmacije prema kruni i kraljevini Ugarskoj. 

U saborskom odboru imala je većinu narodna stranka 
koja je donijela nacrt zakona, dok su protivnici iste bili 
t. zv. unionisti, kasniji madžaroni. 


U ime unionista dao je izjavu zastupnik slobodnog kr. 
glavnog grada Zagreba Šuhaj. Vončina u ime većine od- 
bora,u kojoj se kaže, da je uslijed događaja od 1848 (rata) 
svaka veza s Ugarskom prekinuta i pravno prestala, a Kralj 
je zajednički do god. 1848. te se ima posebno kruniti za 
kralja dalmatinsko-hrvatsko-slavonskoga, a obzirom na za- 
jedničku prošlost i zajednički život, trojedna kraljevina je 
spremna stupiti u državnopravni savez sa Ugarskom, 
ova prizna neodvisnost i samostalnost Trojedne kraljevine, 
te realni i virtuelni posjed ove. 


Unionisti su smatrali, da je u pristanku Ugarske na pre- 
govore sadržano implicite i priznanje naše neodvisnosti, 
samostalnosti i cjelokupnosti Trojedne kraljevine, dok je 
saborska većina zahtijevala otvoreno priznanje tih zahtjeva 
od strane Madžara. 

Međutim Eugena Kvaternika nisu zadovoljile obje iz- 
Jave i za to on podnosi svoj zakonski prijedlog pred lice 
visokog doma ovako: 


»Da se narod stavi sa kraljem u ustavni dogovor i da tako uredi 
svoje odnošaje prema Ugarskoj i Austriji na temelju starodavnih 
ustavnih prava i temeljnih državnih zakona. Da se to postigne, pred- 

laže slobodno uređenje krune i države hrvatske prema Austriji; savez 
obrane sa ugarskom državom.« 


Utemeljitelj nacionalnog preporodnog pokreta u Hrvat- 
skoj Ante Starčević, dr. phil., izjavio u svom govoru. koji 
je bio jedan od najoštrijih od svih 60 govornika, kako vesi- 
mistički gleda na stvar, jer samo teške prilike su prisilile 
Austriju, da narodima dade prividni ustav i da pozove 
Madžare i Hrvate, da se nagađuju. Pesimizam Staroga osla- 
nja se na 300 god. život Hrvata s Austrijom i ne može vje- 
rovati, da bečke vlade mogu promijeniti svoj karakter, 
kada su prema Hrvatskoj i Ugarskoj radile svagdje i uvi- 
jek po jednom načelu. Starčević predvidljivo proriče, da m 
napokon moglo doći do dualističkog sustava — nag 
između Austrije i Ugarske, ali je uvjeren, da bi se DEsI 
sustav mogao održati jedva nekoliko godina. 

Danas vidimo, da je Starčević imao pravo. Ali eta 
se nije održala nekoliko godina nego ioš skoro sedam de- 
cenija, no njezina sudbina bila je zavečaćena. 

Starčević ne vjeruje ni Austriji ni Ugarskoj i nikome 
pod vedrim nebom, nego drži, da Hrvatsku mogu stvoriti 
samo »Bog i .Hrvati«. Premda je Starčevićevo stanovište 
načelno potpuno ispravno i ovisi o samom narodu, hoće li 
se održati ili će se izgubiti, pretopiti ili iščeznuti, zabilježit 
ćemo povodom ovog Starčevićevog stanovišta sud realistič- 
kog Engleza Seatona Vatsona koji veli: 

Tragično je to u udesu malih naroda, da su takvi ideali luta- 
jući svjetionici, koji vode u močvaru tuđeg sužanjstva. (Sudslawische 
Frage, Berlin 1913. st. 63.) 


Protiv Kvaternikova i Starčevićeva prijedloga izjasnio 
se i potpredsjednik sabora grof Julije Janković (inače kas- 
niji unionista), ovako: 

»Naš narodni otpor protiv Madžara opravdan je pred očima svih 
naroda. Ja želim, da ugarski narodi pripoznadu, da smo mi ne samo 
genetički već i politički narod i da radi toga moramo za osiguranje na- 
ših narodnih prava uzdržati upravu u vlastitim rukama, jer ako ne bi 
za tim težili, ne bi vrijedni bili ni imena jednoga naroda.« 

Biskup Strossmayer održao je klasičan državo- 
pravni govor o izboru kralja 1527. i o pragmatičkoj sankciji 
od 1712., koju smo primili 11 god. prije Madžara. Pa kaže: 
»što će toliko reći, da naša državna samostalnost 
ineodvisnost, osnovana na pragmatičkoj sankciji, čini 
bitni dio javnoga prava Europe.« 

Ivan Mažuranić, kancelar kr. dvor. dikasterija i budući 
ban prikazao je u svom govoru obrise buduće hrvatske 
autonomije u unutrašnjim, bogoštovnim, nastavnim i pravo- 
sudnim poslovima bilo to u vezi s Ugarskom ili Austrijom. 

U saborskoj raspravi jedan od vođa narodne stranke 
Matija Mrazović tako je vehementno napao unioniste a na- 
pose grofa Julija Jankovića, da se ovaj sa drugovima povu- 
kao iz sabora. 

Slavoljub Vrbančić, urednik »Pozora« rekao je, da unio- 
nisti žele, da se sabor što prije izjasni za uniju, čak i realnu 
uniju, pa da mogu rastrubiti po svijetu, kako su se Hrvati 
bacili u naručaj Madžara. To je Vrbančić izjavio zbog sple- 
taka grofa Jankovića, uslijed koje su izjave unionisti uz ve- 
liku galamu napustili sabor. 

Mirko Šuhaj, prof. pravoslovne akademije, ocrtao je 
ovaj sabor ovim riječima: 

»Naš sabor razvio je sve krijeposti u obilatoj mjeri, a samosvi- 
jest narodna može se reći nije se tako kriepko i muževno razvila ni na 
jednom saboru kao što na ovom. Mi smo, gospodo, spojili diplomatičnu 
Prevejanost Franceza, s ozbiljnom praktičnošću Engleza, neograničenu 
ljubav do ustavnosti Belgijanaca i Madžara sa vatrom slobode Italije, 
neizmjerni patriotizam Švajcara sa dubokim oštroumljem Nijemaca, a 
da nam ništa ne uzmanjka, čuli smo i drastičnih amerikanskih govora.« 


Svoj prijedlog obrazlagao je dr. Eugen Kvaternik, 
kasniji mučenik rakovički time, da njegov vrijedlog nije 
nipošto preuranjen za 100 godina, jer se u svijetu oživotvo- 
raju tobožnje utopije kao što udruživanje Italije. »Moj pri- 
jedlog osniva se na goloj ustavnosti jer ona traži pisana 
Prava, potvrđena tečajem vijekova po našim Kkrunjenim 
kraljevima.« 

Sabor je prihvatio u konačnom tekstu ovaj nacrt glaso- 
vitog članka 42. »o odnošenju troijedne kraljevine Dalma- 
cije, Hrvatske i Slavonije prema kruni i kraljevini Ugar- 
skoj«. Članak glasi: 

6 1. Trojedna kraljevina Dalmacija, Hrvatska i Slavonija u da- 
našnjem svom teritorijalnom opsegu, brojeć ovamo županije: riječku 
sa gradom Ricekom, njegovim kotarom, i ostalim primorjem, zagre- 
bačku, varaždinsku, križevačku, požešku, virovitičku i srijemsku i sa- 
dašnju vojničku krajinu t. j. osam hrvatskih i tri slavonske pukovine, 
imenito: ličku, otočku, ogulinsku, slunjsku, prvu i drugu bansku, križe- 
vačku i đurđevačku; zatim gradišku, brodsku i petrovaradinsku, tako 
isto razumijevajući ovamo prava ove kraljevine, izjavljuje i očituje 
putem svoga u glavnom gradu Zagrebu rokujućeg sabora, da je uslied 
događajah god. 1848. svaka druga ma kakva budi zakonotvorna budi 
administrativna budi sudstvena sveza izmed trojedne kraljevine Dal- 
macije, Hrvatske i Slavonije i između kraljevine Ugarske pravno po- 
sve prestala, osim što se Nj. Veličanstvo, zajednički kralj njihov, po 
njihovih do god. 1848. zajedničkih zakonih nakon ugovorenih za tro- 
jednu kraljevinu i za kraljevinu Ugarsku posebnih krunidbenih diplo- 
mah, ima kruniti za kralja dalmatinsko-hrvatsko-slavonskoga i to po 

slobodnoj volji naroda trojedne kraljevine jednom te istom krunom i 
jednom te istom krunidbom kojom i za kralja Ugarskoga, i što ovoj 
trojednoj kraljevini, osim njezinih posebnih, temeljnih, državnih i 
ustavnih prava, pristoje još i sva ona javna prava, koja pripadahu 
kraljevini Ugarskoj do konca god. 1847., u koliko se ona gori izjavlje- 
noj samostalnosti 1 neodvisnosti posredno ili neposredno ne protive. 

S 2. Nu uvažujući zajedničku s ugarskom kraljevinom prošlost 
svoju i prijašnji s njom zajednički ustavni život a tako isto uvažava- 
jući zajedinstvo interesah glede uzdržavanja i razvitka ustavne slo- 
bode, trojedna kraljevina Dalmacija, Hrvatska i Slavonija, pretresi- 
vajuć previšnji kr. prijedlog od 28. II. 1861. br. 152., kojim je po- 
zvana, da izjavi svoje želje i misli glede odnošenja svojega prema kr. 
Ugarskoj, očituje kriepošću ovog svojeg zaključka da je pripravna 
prema koristi i potreboći zajedničkoj s. kr. Ugarskom stupit u još užju 
državnopravnu vezu čim od kr. Ugarske gori označena neodvisnost i 
samostalnost, a tako i gori pomenuti realni i virtualni teritorijalni obseg 
trojedne kraljevine pravovaljano budu gpriznani. 

S 3. Navedena državopravna sveza između trojedne kraljevine 
Dalmacije, Hrvatske i Slavonije i Ugarske imala bi na temelju njiho- 
vog potpunoga, starodavnoga ustava, te pomenute neodvisnosti tro- 
jedne kraljevine i njezine državne ravnopravnosti osnovana biti na 
skupnom zakonarstvu i prema tome ustrojenoj upravi, stegnutoj na 
one državne poslove koji će se saveznim ugovorom potanje opredijeliti. 

S 4. Zakonarstvo i vrhovna uprava u poslovih političkih, na- 
stavnih, vjerozakonskih i pravosuđa, kao i sudbenost u svih molbah ne 
mogu biti predmetom užje sveze med trojednom kraljevinom i kr. 
Ugarskom te u pitanju međusobnog odnošaja ovih kraljevina u pretres 
i ne dolaze. 

S 5. Čim se sabor kr. Ugarske za načela ovoga zaključka izjavi, 
bit će od jedne i druge strane određeni jednakobrojni od saborskih 
članovah sastojeći odbori u tu svrhu, da sastavši se na osobitu, među- 
sobnim dogovorom određenu mjestu, potanki o državnopravnoj toj 
svezi ugovor izrade ter ga dotičnim saborom na odobrenje predlaže. 

S 6. Obzirom na previšnji odpis Nj. V. pod 20. listopada 1860. 
na bana baruna Šokčevića, kano i međusobno 700 god. drugovanje, 
imat će se taj zaključak saboru ugarskomu znanja radi priopćiti, a isto 
tako Nj. Veličanstvu prigodom podastiranja ovosaborske adrese podni- 
jeti s molbom, da ga poput kr, priedloga ugarskom saboru na viećanje 
ili ako bi isti sabor po pripadajućem si pravu inicijativu poprimio, 
njegovu predstavku daljnjeg pretresanja radi ovomu saboru dostaviti 
blagoizvoli.« 


Inače je sabor jednoglasno odbio. da sudjeluje na care- 
vinskom vijeću u Beču i to pitanje jednom za uvijek ski- 
nuo sa dnevnog reda. 

U ovom zasijedanju sabor je donio zakonsku osnovu o 
osnivanju hrvatskog sveučilišta u Zagrebu i stola sed- 
morice. ; 

O pitanju učenja stranih jezika u školi za francuski je: 
zik izjasnio se pored Kvaternika i Vrbančića također pri- 
morski Hrvat Avelin Ćepulić zato, jer »mi Hrvati mo- 
ramodanaspunopolitizirati,azatomoramo 
učitifrancezkijerjetojezikdiplomatički.« 

Sabor se bavio i zak. osnovama o uređenju zemaljske 
vlade i sabora, ali koje doduše nisu ostvarene. 

Po toj osnovi zemaljska vlada sastoji od odsjeka za 
prosvjetu, vjerozakon, domaće financije, trgovinu, promet, 
poljodjelstvo, pošte, građevine, unutarnje poslove, pravo- 
suđe, obranu domovine i vojske. 

Sabor se u tom projektu naziva hrvatskim; 


S 1. kaže, da je sabor zakonita volja svega naroda hrvatskoga. 
Ustanovljuje se opće pravo glasa za sve državljane, a velikaši samo 
oni imadu pravo utjecati u zakonotvorstvo, koji imadu propisana 
svojstva za zastupnike, a imaju 12.000 forinti godišnjeg čistog do- 
hotka, a može ih biti jedna petina svih zastupnika. Sabor se sastaje 
svake godine prvoga ponedjeljka u mjesecu ožujku u sjedištu vlade. 
Godišnje zast. dnevnice iznose 2000 forinti bez miljarine.1)" 


Napomenuo sam, da je sabor izabran po izbornom redu 
od god. 1848. s nekim preinakama banske konferencije od 
1860. Sabor je brojio 219 članova, od toga bilo je 120 bira- 
nih zastupnika. zatim prelate obiju crkvi, 79 magnata i neke 
viriliste, sve bez zastupnika (55) Krajine. Svaki kotar birao 
je jednog zastupnika. 

U Dalmaciji su izbori provedeni po izbornom redu mi- 
nistra predsjednika Schmerlinga. Tako, da su od 43 zastup- 
nika, izabrana dvanaestorica Hrvata, a ostali bijahu auto- 
nomaši (talijanaši). Većina je poslala 5 zastupnika na bečko 
carevinsko vijeće. 

Kralj je na adresu hrvatskog sabora od 24. rujna 1861. 
potvrdio zakonski članak 42. s tim, da ga predloži na ras- 
pravu ugarskome saboru, ali je Za svoje ostale zaključke, 
a naročito neodašiljanje zastupnika na carevinsko vijeće 
platio sabor raspustom — na osnovu kraljevskog odpisa od 
8. XI. 1861. »sadašnji sabor... očitujemo ovim za raspu- 
šten,... dosadanja prava i punovlast vašu... smatrate za 
utrnuta i da se vratite k običnom zanimanju svoga života«... 


1) Aktivno pravo glasa izborni red je uredio tako, da u svakoj 
općini (sudčiji) kućegospodari biraju prema veličini općine po jednog 
ili dva izbornika. Ovako izabrani izbornici čitavoga kotara biraju za 
svoj kotar po jednog zastupnika. U gradovima pravo glasa imali su 
građani, koji posjeduju nekretnine i činovništvo. — Pasivno pravo 
glasa imao je svaki sin ove domovine bez razlike roda ili staleža bilo 
koje od dviju crkvi, ako je pismen i ako je navršio 24 god. 

BRANKO KRMPOTIĆ: 


NOVI: DOPRINOS HRVATSKOJ 
SELJAČKOJ KNJIŽEVNOSTI 


U dosta dugom razmaku, od devet godina, ugledala je 
svijetlo i druga knjiga Mihovila Pavleka (Miškina) pod na- 
slovom »Irakavica«) u izdanju nakladnoga zavoda 
»Binoza« kao treća knjiga »Modernih hrvatskih pisaca«. U 
ovom skoro decenijskom vremenskom razmaku dogodilo 
se i promjenilo mnogo toga. Prvi izdavač Miškine, »Se- 
ljačka Sloga«, morala je nakon svoga uspješnog i plodo- 
nosnog rada prestati djelovati uslijed mučnih političkih 
prilika. 

Najveći dio poslijeratne književnosti kod nas, što je i 
razumljivo, stoji pod utjecajem grozne i krvave ratne real- 
nosti i koja se očituje kao psihička reakcija na sve one tje- 
skobne, bolne i nepoželjne vizije. Tek poslije ove razvija se 
naglo i nasrtljivo socijalna ili pseudomarksistička literatura 
pojačavana mnogim i lošim importnim, prijevodnim. lite- 
rarnim artiklima, a koja je, kao čedo svojega vremena, bila 
prolazna, kratkotrajna i skoro efemerna. Da, socijalna lite- 
ratura ove vrste, jer je kao bolesna i uvenula stabljika na- 
kalamljivana na pune, jedre i sočne grane našega stoljetnog 
debla uslijed životne snage i vremenske otpornosti morala 
bolesnički ugibati s umjetnim produživanjem izdisavanja. 
(Za povoljnijih političkih prilika osvijetlit će bolje literarne 
studije ovo interesantno doba). Ona druga, naša, socijalna 
literatura, što ima preteče u Senjanima Kranjčeviću, speci- 
jalno u Novaku i Nehajevu, tu prigrljuje mladja hrvatska 
književna generacija bez ikakva osvrta na dogme i norme 
II. Internacionale i sebična ideološka svojatanja radničke 
klase. Parole proti tradicionalizmu i »sterilnoj 400-godišnjoj 
hrvatskoj literaturi« (listaj stranice godišta marksističke 
»Književne Republike«!) život je pokazao besmislenim i 
pokvareno glupim, pa i danas — kao za Matoševa vremena. 
Sve te parole i poslije ubacivane intrige. najbolje je deman- 
tiralo samo vrijeme i politički razvoj dogadjaja. (Razumlji- 
vo je, da je ovdje govora samo o literaturi, a ne o političkom 
socijalizmu [socijalistička stranka! kod nas i taktiziranju 
njegova legalnoga reprezentanta drugara dra Živka Topa- 
* Jovića, iz Beograda). Sve je ovo vrlo važno u razmatranju 
naše novije književne produkcije, što je pod najrazličitijim, 


*) Miškina: Trakavica, Zagreb 1935. 

a ujedno najnasrtljivijim i najzamamljivijim imenima nasr- 
tavala u našu sredinu, čije prilike ni iz daleka nijesu bile 
povoljne za primjenjivanje slabih početničkih pokušaja 
izrađivanih po šabloni internacionalnih uzoraka. Snebit će 
se netko nad ovim i iz svoga neutralnoga stava okomit će se 
na ove naše konstatacije kao na neko pretjerano, nacionalno- 
šovinističko rezoniranje. Po našoj narodnoj, da svaka nova 
metla ispočetka dobro mete, tako i te nove, moderne, na- 
predne ideje i našega vremena, što je i razumljivo, polučile 
su djelomični uspjeh, kojemu su jedino pogodovale poli- 
tičke prilike. Nije teško kuditi, lamatati oko sebe i napadati 
na sve što je naše (Panonsko blato i slično) i obzirom na 
političku konjunkturu mora se polučiti časoviti uspjeh, što 
se prekrasno ispoljuje u pamfletističkim napadajima i nasr- 
tajima gg. Krleže i Cesarca na pokojnoga Stjepana Radića 
i poslije žalosne lipanjske tragedije na njihovo napadno 
uzmicanje, kad se dođe do jedne granice ili spoznaje, da 
se ne može s takvim metodama dalje operirati, onda se 
velikodušno i s idejnoga stajališta mijenja taktika i tada kad 
konkretno treba primijenjivati ideološke principe, onda na- 
stupa glavinjanje, dialektiziranje i svakovrsno dociranje. 
Oni su nastupali kao nepozvani mentori u našoj sredinii 
s njihovim imenima se »Hrvatska Smotra« već dosta poza- 
bavila. Jedino političke prilike vogodovale su rasprostranji- 
vanju sociialne literature kod nas, što se donekle i javno 
toleriralo. (Kompariraj osude izvanrednoga Tribunala). Bez 
detaljnoga poznavanja političkih skretanja i smjeranja teško 
možemo razumjeti »blasotvorni i uspješni rad« odabranih 
reprezentanata balkanskoga socijalizma, respektive mar- 
ksizma uopće, va držim, da je ovih nekoliko uvodnih riječi 
bilo potrebno konstatirati. 


Kroz reviju »Seljačka Prosvjeta« prodičili su se vrsni 
pisci iz seljačkoga stalešša (Stuparić, Novosel, Mi- 
škina, Klarić, Šarić, Mara Matočec itd.) i pro- 
pagiranjem seljačke ideologije stvorili su čistu seljačku knji- 
ževnost. Time je dana mogućnost, da u seljačkoj književ- 
nosti aktivno sudjeljuju sami seljaci, koji će se ne samo 
služiti s njome i uživati u njoj, nego je i sami stvarati opi- 
sujući najznačajnije detalje iz svoga života i iznositi pred 
nas izravne, nepomućene i neizvještaćene utiske iz svoje 
okoline i sredine. S točno ocrtanom seljačkom ideologijom 
nastoje sami seljaci umjetničkim načinom iznositi selo i se- 
ljaka, sami sebe, svoj život i položaj, misli i poglede na 
svoju sredinu, kao i na čitavi društveni poredak. Takvim 
književničkim prikazivanjem širili su osnovne programatske 
ideje našega seljačkoga pokreta, što su ujedno služile kao 
baza hrvatske seljačke književnosti. Pojavom prve Miški- 

nine knjige »Za svojom zvijezdom« (Zagreb. 1926.) najbolje 
se ispoljuju sva pregnuća i nastojanja i nikakvo nije čudo, 
da je ta knjiga u razmjerno kratko vrijeme postala kao neki 
seljački molitvenik. Nastavak takva rada postao je zazoran 
nekim političkim ljudima (dr. Grga Anđelinović), pa 
se povodom Miškinine knjige podnosi u parlamentu u Beo- 
gradu interpelacija, kao na nešto protudržavničkoga. Du- 
ševne borbe što su seliaka mučile za trajanje rata i poslije 
prevrata, kao i pravedno uredjenje socijalnoga pitanja sa 
pacifističkoga stajališta, glavne su teme u prvoj Miškininoj 
knjizi. Sav onaj stoljetni postulat, centenijska seljačka mi- 
sao Matije Gupca i vjekovni vapaj i težnja za ostvarenjem 
Miškina je nama pjesnički prikazao i potsjetio nas, da opet 
o tome malo razmišljamo, pa mu već onda Mijo Stuparić u 
posvetnoj pjesmi pjeva: 


»Miškina, brate! Naš rod Ti pozdrav šalje: 
Za svojom zvijezdom pođi samo dalje...« 
(Miškini) 
Da li je Miškina pošao za svojom zvijezdom i ukazao 
put, sredstva i način kojim naš seljački narod može postići 
svoje ideale, dokazat će nam Miškina sam! 


Svi rekviziti u njegovim novelama iz prve knjige, kao i 
problemi što ga muče i koje on samo konstatira mogu se 
svesti na njegovo tipiziranje, što bi u glavnom bili: bosjaci, 
siročad, invalidi, udovice, grunt, štala i kobila; nadalje bije- 
da sela i grada i bojazan za obitelji i zemljom. Uz to govori 
o svemu onome što s njime, odnosno čovjekom, seljakom 
stoji u najtješnjoj vezi preko čega osjeća bližu i nedjeljivu 
vezu sa zemljom. (Kao konji, psi i druga bića iz biljnog i 
životinjskoga carstva). Sve se oko njega zbiva u prirodi ili 
kući, sve promatra, o svemu razmišlia sa svojim vlastitim 
pogledima i refleksijama, koja u različitim oblicima crta i 
opisuje. Iz svega ovoga vidimo da repertoir njegova literar- 
noga stvaranja sačinjavaju: ljudi, životinje i zemlja. Sve to 
iznosi pred nas misaono. isprepleteno tragikom života obo- 
strano, stvarno, istinito, lijepo i bez ikakve napirlitanosti 
vjerno i potresno. Opet sve te probleme s istom pointom 
susrećemo i u crticama ili novelama druge njegove knjige, 
u »Trakavici«, jedino bez akcentiranja militarizma i istica- 
nja udovica. (To za sada i nije toliko aktuelno!). Dakle, 
djelokrug njegova stvaranja ostao je u glavnom isti, ioš više 
zaokružen, što ie ujedno i njegova karakteristika. To nas 
ne treba ništa čuditi, kad znamo da su njegovi preci stva- 
rali narodne privovijetke pune bogatstva folklore, zanimi- 
vosti, napetosti i mnoštva šarolike radnje, pa Miškina, kao 
umjetni stvaralac, ne treba drugo nego samo stupati već 

utrtim putem. Miškina to i čini. Čini u toliko koliko sluša 
dah te zemlje, opisuje ljude što obrađuju tu zemlju i koje 
možda dnevno susreće. Ne će dalje od njih, pa i pravo je. 
Time se najljepše odužuje dru Anti Radiću i njegovim za- 
mislima, upravo onomu, koji mu je prvi dao poticaja za 
literarno stvaranje. | 


Sve nedaće, što Miškinu u životu susreću, nijesu ga 
spriječile u njegovu umjetničkom radu, već kao da mu 
to daje naročiti potstrek i neku zadovoljštinu onoga dru- 
goga života, kojim se razlikuje od ostale svoje: seljačke 
braće. Sam potvrđuje da mu se »život ne razlikuje ni u čemu 
od života ostalih ljudi, koji su rođeni i žive oko mene, i sa 
mnom.« Muči se i napreže svaki dan, a na svojoj zemlji i 
slobodnoga vremena ima jedino toliko koliko ga ukrade. 
Prilike su mu teške i nesnosne kad mu u pitanje često dođe 
»olovka i papir, a da o posebnoj sobici, o pisaćem stolu i ne 
govorim.« Najvećim dijelom više u staji i to na koljenu. 
Kad bi mu socijalne prilike bile sređenije, onda bi i inten- 
zivnije mogao stvarati. Bezuvjetno da takav način života 
ogorčuje čovjekove misli, otuđuje se i lagano zapada u me- 
lankoliju, pesimizam, koji provejava cijelim njegovim vje- 
sničkim stvaranjem, što se najbolje očituje u ovoj njegovoj 
drugoj knjizi. 

Knjiga »Trakavica« sadržaje šestnaest što kraćih što 
duljih crtica ili novela. Među sobom se sadržajem nešto 
razlikuju, ali obradbom, formom i piščevom intencijom 
potpuno su istovjetne. Kao što se trakavica sastoji od bez- 
broj sitnih, malih, samostalnih kolutića i glave, pa otrgnuti 
od glave ne prestaje živjeti, već produžuje sebi život umno- 
žavanjem novih, drugih kolutića, tako se i Miškinina »Tra- 
kavica« ispreplela i proširila po svim crticama ostavivši 
svoje mrske i štetne kolutiće u čitavome našem bijednome 
životu i u ljudskome obliku dnevno susretavanih izvršilaca 
naloga i volje pretvostavljenih. U personifikaciji bolesnoga 
člana obitelji, svađe između muža i žene, propadanja go- 
spodarstva, uginuća korisnog i neophodno potrebnoga živin- 
četa, bijede i potpunog ogoljenja, kao strogih propisa i nje- 
govih neodgodivih, bolnih i krvavih izvršenja, razasuti su 
trakavičini kolutići. što po biološkim zakonima primaju 
život i mogućnost funkcioniranja od glave, u čemu svemu 
je inkorporiran jedan sistem sličan trakavičinu isisavanju, 
pa makar i do krvi. Stoga i nije čudno što je to uočio baš 
prvi seljački književnik Miškina, koji i sam po neumolji- 
vosti životne nužde sve to susreće i na sebi osjeća. Istina 
je da životne, materijalne i ekonomske nevolje i neprilike 
uvjetuju i nalažu obradbu takvih motiva, ali iza prodiskuti- 
ranih problema dolazimo do zaključka, da je sva ta bijeda 

nastala uslijed mnogih nerješenih političkih pitanja što još 
traže efikasno rješenje i prema čemu postaju primarnije. 
Teško je izdignuti se iz svakidašnjice mišljenja i tražiti 
kauzalnu vezu, jer današnje nam je bliže, pristupačnije i 
razumljivije. 


Miškinine gazde Prelce, Periće, Matiće, Briniće, Cesta- 
rice, zatim Fizeše, Juriće i Perinoviće susrećemo posvuda 
kako dolaze na različne načine životom u sukob iz kojega 
samo nekoji izlaze kao pobjednici, a mnogi podliježu. Po- 
svuda je tuga, bijeda, nevolja, potištenost i zapostavljanje, 
a vrlo malo nade, a kamo li radosti, veselja i nasmijanosti. 
Život je težak, a seljački još teži, koji tradicionalno mišlje- 
nje još više otešćuje. Svemu zlu je kriva žena. Ona jadna 
ispaštava muževu zlovoliu, godišnju nerodicu, smrt kojega 
člana obitelji, nestanak životinje i svega onoga što seljaka 
okružuje kao da je baš svoj bijedi i neimaštini jedino ona | 
kriva. Da je to mišljenje uvriježeno, ima se pripisati jedino 
oporijoj seljačkoj psihi, ali koja nije opet bez senzibilnosti. 
Kao što mu je životni posao, rad krut, tvrd i oporan, tako i 
način osjećajne predaje karakterizira životno zanimanje. 
Njemu sve u kući i gospodarstvu ima prednost pred ženom: 


— »E, Luka, kakav si... Ja sam ti rodila šestero djece, pa nikad, 
otkako smo se odijelili od svojih, nijesi me upitao: — Je li ti teško 
nositi i raditi? A kamoli da rekneš: — Ne idi ti u polje, nemoj to i to, 
preteško je to za tebe. Radila sam svaki puta skoro do porođaja. — A 
sada, kad je zabređala ta tvoja zlatna »Buza«, ni da mi rublje povezeš 
do potoka. 


— Ali, ženo, ti si razumno biće, znaš što možeš, a što ne možeš, 
a konj je konj. Mora, kad ga čovjek tjera. Nastrada li — a to je novac, 
čitav imetak, koji se ne da nadoknaditi — ispričavao se Luka, ali uvidio 
š gorku, žalosnu istinu. ..« (p. 56.). 


On vidi, konstatira, čak i spozna, ali život je takav. To 
je problem i Miškina ga rješava točno i vjerno onako kako 
ga rješavaju i drugi njegovi mješćani. Žena je majka, čuva- 
rica kuće i podržavateljica seljačkog ognjišta, ali ujedno i 
dobra radna sila što ni pred čime ne vpreza. Odnos njihov 
je osnovan na zadrugarskoj, kućnoj, obiteljskoj zajednici i 
on je više drugarski, nego li čisto bračni, koji pomućuje 
prevelika briga za očuvanjem i uzdržavanjem kućne zajed- 
nice. Takav odnos je dakle jednostavan, bez neke osobite 
srdačnosti, pravoga razumijevanja ili potrebne nježnosti, 
koji baš često puta narušavaju nesuglasice i mogućnost ra- 
zumijevanja tuđih potreba. Baš ta konzervativnost očuvala 
je naše selo, a potom i narod cjelovit i homogen, jer su mu 
teško pristupačne kojekakve strane novotarije. Česte kle- 

vete, objede i huljenja na ženu izazivlje skrb i briga, a naj- 
većim dijelom siromaštvo. 

»Izvikao se na ženu (a da na kog če?), da ne zna štedjeti. A za- 
Pravo je mislio, što je nakotila toliko djece: u dvanaest godina sedmero, 
Produktivnija je od krave... To je krivo svoj nevolji. Kad čovjek mora 
hraniti toliko svojih, gdje će nasmagati za druge? ...« (p. 180). 


Potom ona postaje žrtvom, a pregršt nadavanja po- 
prima i prostački karakter što je uistinu realno. (Bez na- 
slova, p. 82 i dalje). Uz ženu mučenicu istu obiteljsku ne- 
volju kao i fizičke napore snose i djeca bez obzira na go- 
dišnju dob, jer za svako se nađe nekakvi posao. 

Dominantna nota u Miškininim crticama je siromaštvo, 
neimaština, bijeda, tegobna i krvava bijeda što bolno pro- 
dire do kosti i iznemoglosti. Svima nam je teško i svi to 
mučno podnosimo. Uslijed katastrofalnoga pada cijena se- 
ljačkim produktima današnje teško ekonomsko stanje se- 
ljak najteže snosi, pa od potsjećanja na to preko literarnih 
sastava postaje mu još nevoljnije i očajnije. 


»Mi svi skupa nijesmo na godinu potrošili pedeset litara mlijeka 
ni triđeset jaja. Mislila si, da prodaješ mlijeko, prodavala si našu krv.« 


Ništa drugo ne rađa s tolikom gorčinom, svađom, pro- 
stačkim ispadima i kletvom baš kao bijeda: mizerija: 


— Hu, Boga vam gospodskoga! Pa živite bez posla ako znate i 
možete! Da vam se dobro nažderati, lijepo obući, ništa ne raditi... 
K stolu sedam, na posao jedan, i hodi onda naprijed! Prištedi, otplati, 
budi gazda! Pokrepali, da Bog da!« (b. 88.). 


Ovo i ovakvo u glavnom provejava Miškininim nove- 
lama, pa problemi žene i bijede, svađe i obiteljskoga sloma 
dominiraju u njegovoj posljednjoj knjizi. 

Osim svega ovoga ima i svjetlijih momenata. U noveli 
»Još nije sve propalo« uz neprestano opisivanje poreza, ka- 
mata na posuđeni novac i pomisli na otplatu duga, očituje 
se ljubav, iskrenost i privrženost što rese ovu priču i zbog 
čega je ona jedna od najboljih i najljepših. Svijest samo- 
pouzdanja i sjećanje očevih riječi: »Čija je zemlja — nje- 
gova je i domovinal« (p. 192.) kao i ponosno majčino uvje- 
renje: 

»Istina, zadesila nas je neprilika; bit će nam u životu teže, ali 
ćemo se stisnuti i preživjet ćemo! Ako su nam i propali usjevi, ostala 
nam je zemlja! Zemljica naših djedova, koju više ne ćemo pustiti iz 
ruku, jer nam je sveta! Svaka gruda te zemlje natopljena je znojem, 
krvlju i suzama... naših djedova, i zato je plodna, snažna i zdrava! 
Uvijek je bila izvorom snage i života, a to je i sada! Sada još više, jer 
je zagnojena trulim životom! Opet ćeš je, sinko, izorati i prevrnuti na 

drugu stranu, samo pazi što ćeš u buduće zasijati! Sij žuto, koje je rodila 
ova zemlja, koje je naraslo na našemu polju, koje se priučilo našemu 
suncu... našem vjetru... # našim gromovima . Kojemu je ova 
zemlja brava mati! Da vidiš, da će ono moći odoljeti svima nepogo- 
dama, i ne će se dati od puste magle uništiti!« (p. 196.), daje moguć- 
nost Miškini da progovori onim nepatvorenim i jasnim gla- 
som one zemlje na kojoj živi i koju obrađuje. Optimizam 
dvadeset i pet godišnjega mladića Ive Jurića ispunjuje i nas 
nadom u Boga i vjerom u našu slogu, koju su vremena i 
prilike cementirale za borbu i otpornost. Osim te vedrine 
knjiga sadržaje prekrasne, upravo virtuozno umjetničke 


opise prirode: 
»Lahor se budi i donosi miris zrelih jagoda. Na istoku se žare 


okrajci spuštenog neba i oblačići, što su valjda sinoć odnekud doputo- 
vali, još stoje na mjestu, čekaju hoće li ih opaziti sunce, da im osuši i 
oboji krila. A kada se sjaj proširi i kad im rubovi postanu crvenkasto- 
žuti, dižu se, putuju dalje, razilaze se i širom kraja nose slike izlaska 
sunca. Sunce se diže, vjetar im polazi u susret, Ptice polijeću, klasovi 
žita talasaju se poljem i ljube kao vrhovi morskih pjena. Ponekad bo- 
činju igru s jedne, ponekad s druge strane, ganjaju sc, sukobljuju do u 
nedjeljivu daljinu.« (p. 30.), koji unosi radosno raspoloženje u 
mučnosti i potištenosti. Miškinino podučavanje najbolje se 
očituje u noveli »Naprijed« gdje mali gimnazijalčić Ilija 
Perinović žudi za školom, za gradom i kraj svih smetnja i 
prepreka najviše ga priječi vjetar što mu ne da naprijed: 


— Natrag, natrag! — gurao ga vjetar, sipao mu u lice snijeg, 
zatresao nosnice, oži, oblizivao ruke, griskao uši 1 pokušavao istrgnuti 
torbicu s leđa, u kojoj su bile poredane izlizane i odbačene tuđe knjige.« 
(P. 201-2.) ili što mu dovikuje: 


i — Urati se zemlji, i živi životom svojih otaca. To je danas opće- 
niti poklik, koji se govori, čita i pjeva svuda. — Natrag prirodi, natrag 
selu — govorio je vjetar.« (p. 208.). 


U ovome se ispoljuje Rousseauovo mišljenje kao i aver- 
zija prema gradu, što zvuči malo čudno, proizvoljno i izvje- 
štačeno. Pokraj ovoga problema još ie Miškina snažno zadro 

u sukob dviju generacija u noveli »Zemlja« čije se mišljenje 
i realno djelovanje do svađe diferencira između gazde Bri- 
nića i njegova sina Pavla: 


— A da, pritisnuti je najbolje. Koliko puta sam slušao najbolje 
seoske gazde da prigovaraju, što rastu nameti. Zgražaju se, što sve više 
sirotinje dolazi na teret općine. — A kuda će, kad ga jači isiše i zadavi? 

— Uidi, vidi našeg mudrijaša, što on sve zna! Tko bi i mislio! A 
gdje si se toga nazobao, valjda u čitaonici? ... Mlad si i zelen, da to 
razumiješ. Staja, plug, motika, crkva... to je za tebe! Moli i radi, kao 
što sam i ja činio, i Bog će ti biti na pomoći, kako je i meni bio. 

— U staju idem, o njoj i sanjam. Na polju radim, ni od crkve ne 
bježim, ali ne s krunicom zvoniti, lupati se u prsa, pobožno okretati oči! 
O Božiću, Uskrsu, Uelikoj Gospi kupiti duplire Bogu na slavu, a kad 
tko donese kamate, gledati to od njega izvući... Je li to dobro djelo? 

— Šta! Ti ćeš meni prigovarati, — mene učiti! Ti šmrkavac, ze- 
leniš!, poče vikati stari, skočivši iz kreveta. 

— Radi toga 1 govorim: mlad sam, zelen, pa bih htio da bude i 
sve drugo mlado, svježe, zeleno. Sirotinjske suze teške su, njihov žar 
pali, peče, gori, i dalje se vidi od svijetla duplira.« (b. 169-170). 


Pavle je predstavnik mlade generacije što ima smisla i 
sućuti prema onoj sirotinji među kojom sama živi. Ta soci- 
jalnost je spojena s nacionalnom dužnosti i ljubavi, jer 
pažnja prema svome narodu je ujedno i briga za njega. Ovo 
bi bili zapravo i glavni problemi koje Miškina tretira u svo- 
joj knjizi »Trakavica«. 


Sve ove probleme crta Miškina realno, istinski i živo. 
Socijalne neprilike sadašnjice našle su u njemu vjernog 
interpretatora našega sela i života u njemu. Sve to on slika 
iskreno, vjerno i plastički bez neke namjerne tedencije, ali 
koja se konačno očituje u različitoj formi. Pojedine epizode 
dobro obrađuje (svađa i razgovor oko prevaljena voza sije- 
na u »Trakavici« i dr.), dramatičnost dijaloga je uvjerljiva, 
živa i jasna. (Bez naslova). Podaje naročito dobru karakte- 
ristiku seljaka, njegovu odlučnost i tipično ocrtanje suca, 
cestara, stražara i uopće nekoga tumača postojećega zakona. 
(Potkova, Granje). Sva ova različita psihička stanja iznosi 
pred nas jasno i precizno i isvprivovijedano jednostavnim 
načinom. Umjetnička snaga Miškine je u tome što osim 
konstatacija veoma lako odabere jednu misao, koju obradi 
precizno i čija je intonaciia koji puta vrlo dobra. Nadalje 
vjerno nam iznese predodžbe što točno fiksiraju određeno 
stanje s bujnom plastikom i ugodnošću, koje ne narušavaju 
nepodnosive figure i česte poredbe. 

Književno izražavanje, tehnička obradba i uvjerlji- 
vost događaja pokazuju pisca umjetnika, a lakoća i svje- 
žina struje ispisanim recima kao opojni miris s rascvjetanih 
livada. Novele su pisane lijepim, bujnim i bogatim jezikom 
i mjestimice s piesničkim opisivanjem prirode. Komvponi- 
ranje novela je skladno i ugodno, koje često puta naruša- 
vaju odveć praktične refleksije bez naročitoga efektnoga 
završetka. Sentenca, što se povlači novelom, preoštro je na- 
glašena pri koncu što narušava zanos za vrivovijedačkim 
talentom. (Kobila, Ždriiebe, Naprijed). Bez dubljeg anali- 
ziranja Miškina samo konstatira nevolino stanje u selu i 
domu, kao i bez ikakva osvrta na kauzalnu vezu svega toga. 
Uslijed toga su motivi previše jednolični i monotoni što iza- 

zivlju u nama neko siromaštvo, duboki i beznadni pesimi- 
zam. Kad pojedinačno čitamo priče, onda su osobito utje- 
cajne snage, ali kad su sve sakupljene u jednoj knjizi, 
onda su opet jednolične. Iz novele _ »Bez naslova« 
opaža se jaki utjecaj strane lektire što se djelomično 
može potkrijepiti i suradnjom u časopisima »Književnik« i 
»Hrvatsko Selo«, koji s našim narodom nemaju ništa zajed- 
ničkoga osim imena u naslovu. Ovu malu sumnju uklanja 
čvrstoća Miškinina karaktera koji će opet kad ustreba idej- 
no surađivati u »Seljačkoj Prosvjeti« i drugim hrvatsko- 
nacionalnim časopisima. Osim ove dvije knjige novela Mi- 
škina je napisao i mnogo pjesama kajkavskim dijalektom i 
književnim jezikom na koje se momentano ne ćemo osvrtati. 

Uz osobito posvećenu pažnju opisivanja pauperizacije 
našega sela. Miškina se na druge bitne i važne narodne pro- 
bleme nije uopće ni osvrtao usprkos svojega obećanja u 
posveti prve knjige. Nije nam pokazao ni način, ni put, ni 
sredstva kako se trebamo braniti, zašto je baš on kao se- 
ljački književnik najpozvaniii. Od toga se on u ovome de- 
vetgodišnjem svojemu nejavljanju ni za jotu nije pomaknuo 
i opet ga je zavelo samo beskonačno konstatiranje fakata 
kao i sve naše nazovi socijalne pisce novijega vremena. Mi- 
škini to ne će biti u buduće teško, jer on konačno ima izgra- 
đenu svoju ideologiju, pa će nakon ovoga i sam uvidjeti, da 
osim maltretiranja žena, opisa bijede, zamišljenih, slomlje- 
nih i očajnih lica iz novela, ima i drugih narodnih potreba, 
bogatih i obilnih seljačkih običaja pojedinih krajeva, čak i 
sela koja traže pjesnike. (Novosel: Prigorska svadba). 
Treba samo prisluškivati, a onaj pravi, narodni melos do- 
pire sam do ušiju. Da je tome tako, dokazuje i sam Miškina 
u noveli »Još nije sve propalo« kad se Jurićeva mati sjeća 
riječi svojega pokojnog muža: »Svi na okup, jer nas bije jedno 
zlo! jedna duša, jedna misao, treba da je u nama! Znam, da će biti 
nekome krivo, ali ma što došlo, treba da izdržimo, ako ne ćemo uvijek 
ostati tuđe sluge!« [stina je, to su riječi oca, predstavnika sta- 
rije generacije, ali te uvijek aktuelne i budne misli vjerno 
čuva majka, naše majke, i ona ih svojemu sinu, predstav- 
niku mlađe generacije, predaje zanosno i s punim pietetom, 
koje sin s nekom magičnosti prima i poprima kao svetu i 
časnu baštinu svojeg oca sa zanosnim riječima: 

— Otsada ću, majko, sijati jedino ono, što je niklo na ovoj zemlji, 
što je naše, jer to će htjeti i znati da zaštiti naša — majčica zemlja, — 
3 pri tome se Ivan sagne, uzme u ruke komad zemlje, poljubi je i reče: 
— Zar ne da hoćeš? O, grudo sveta, hrvatska grudo!...« (p. 197.). 


Ove aktuelne misli čine knjigu pozitivnijom i vrijedne 
preporuke! | 

KNJIŽEVNOST 





RAJKO VALERIJEV: 
PJESME 


NOC 


Ko da anđeli nad šumom plaču. 
U dolu pod brijegom jeka 
noćnoga ćuka. 


Mjesečina rubi osamljeni oblak. 
Zvijezde ko dječje oči 
(Ah, k'o dječje oči!) 
u noći 


Na dvoru snatri badem 
i čeka kasnog prolaznika... 


ODLAZAK IZ GRADA 


U zoru rosa rosi po rascvalom cvijeću. 
U travi krijem svoj maleni stas. 

Dođi sa mnom, skrij se i ti, 

ne volim da ljudi znaju za nas. 


Sunce udaljuje stabla 
i grije ko očeva priča. 
Želim da se pretvorim u zelen. 
Sve sniva. Snivaj i ti ko priča. 


Odlazim. Ovdje u gradu niko me ne voli, 
jer ljubim one koji su gladni, i bogce. 

I ne ću da svoje nebo 

prodam za skupe novce. 

PODNEVNI SAT 


U očima mi se modri more 
sa mojim otokom. 


Prva lasta (crna kozmovpolitka) 
Cvrkuće nad zvonikom 
u podne. 


Kome to oblak ide pričati 
tajnu tajnih pogleda? 


PODNE NA POLJU 


Mir prolazi poljem 

i odmara se na prignutom klasu. 
Pastir nad dubokom jamom 
uživa u svome glasu. 


Pjev vinara na lozi 

i onda tišina. 

S neba toči se žar v 
i blista vedrina. 


KAMILO KRIŽANIĆ: 

RASTANAK U TIŠINI POLJA 


U noćnome mirisu polja naše su pognute glave 
oćutjele žalost, a sjećanje se muklo zavilo 
tišinom lipanjskom. 

I svaka naša riječ sakrivena vrhom trave 

hoće da čuva za nas jedan tužni stih. 


Ušlo je puno mira i slutnja skorih daljina, 
cvijeća što je ruka tvoja za me savila, 
misao puste kuće, 

jutro zelenih krošnja, 

staze kroz naša polja, 

sve to je ušlo u mene ko prošnja 

kod našega rastanka. 


Ponest ću sa sobom tišinu sviju polja 
i tvoju žalost 

da budu mi na odlasku 

umjesto suza. 


SIDA KOŠUTK: 


MAJKA PLAČE 
A DJEČAK SE SMIJEŠI 


(Riječi koje se osjećaju. a nigda ne kušu) 


DJEČAK: Rekla si da si sretna, kad sam ja uza te. 


MAJKA: O moje maleno sunce! Kako da budem steta, 
kad mi od tvoje bolesti pada mrak na dušu. 


DJEČAK: Pa ja nisam bolestan. Samo me vručica žežv 
Inače sam posve zdrav. 


MAJKA: Tvoja vrućica žeže i mene, prži mi krila radosti 
te padam, padam, u bezdan najgorčest jada (nađe 
sam posve sretna. 


DJEČAK: Ne plači, majko. Ja sam veoma sretan Mont se 
ususret sprema četa anđela, čujem Šušanj) niihavit 
krila i šaputanje mog imena. Kad će mo ont vediti 
odavle, ti me ne ćeš prepoznati, Bit ću odjeven ki 1 
oni... Ja ću biti bijeli, sasvim hijeli... 


MAJKA: O sunce moje maleno! Nemoj da se stasi$ Mda 
je ljubav veća od ljubavi anđela i ja ću ih otleratt 14 
da ne diraju mog dječaka. Ne darm tebe nik tat 

ne dam svog života. 


DJEČAK: Nemoj me dati. nemoj. Rez teko ne Her fea 
ćeš sa mnom i zajedno ćemo živjeti. Ja ćir snivati u 
tvome krilu, a ti ćeš usnuti u mome zasrlinin 


MAJKA: Ovdje, ovdje... U našoj kućici! 
DJEČAK: Tamo...! Tamo...! Opromi se 7urni 


MAJKA: Moje jedino sunce, zar si utrnula? 
Nema većeg bola od mosn 
Ljudi će sretati jednu mraikn, znat će da jod le vime! 
dijete, požalit će je i poći dalje. 
judi će pripovijedđdsti o velikom Hnret krr hoda 


Spominjat će mene i nasi salje 

[judi će njevati niesme, «vetiHi njima mre seed 
POći dalje. 

Ja Jedina ne ću noći dalje 

Ostat ću vazda pred hikrem  jeteta Kras and od 


odlasku smiješilo, 


PV 


ZVONIMIR CIHLAR: 
MIŠ MI JE POLJE POPASEL ... 


Jutro je. Teška ljetna noć sjedi još na labavim krovo- 
vima malih kolibica, a otegnuti lavež pasa dozivlje crvenog 
dobroćudnog starkelju iza brda. 

Prvi pijetlovi započeli da kukuriču. Rubovi okolišnih 
gora još su okruženi potpunom tamom, no naskoro će 
svijetla aureola da ih ovjenča svjetlom. Zora i svanuće pri- 
kazuju se kao neki veliki, a opet nevidljivi pojav, kao neki 
fluidum koji zaokuplja sve, pa i ona crna brda, posuta 
koljem i zelenom lozom. A cijelo selo obuzima neka čudna 
živost. I za čas, eto, onaj svijetli starkelja pretvara se u 
neku užarenu rupu na plavoj polukugli nebeskoj, na čijoj 
drugoj strani žuri mjesec da osvijetli drugu polu svoje 
majke zemlje i da prepusti svoje mjesto staromu meceni — 
suncu. 


Čovjek za čovjekom izilazi iz kućica. Narod se sprema 
na rad. Neka mlada snaša hita na bunar po vodu za blago, 
musavi mališan tjera guske na pašu, a susjedi nagovaraju 
»Dobro jutro«. Dan je već jasan. Ni traga više teškome, 
zagušljivom, a opet mirisnom noćnom vpokrivaču. Sve je 
tako živo, veselo, svijetlo, sjajno! Narod se probudio! Ras- 
piruje se žar na kućnim ognjištima, a i prikriveni žar srca 
ponovo plane obnovljenim iačim plamenom! S umornih 
očiju nestaje teškog sna. Polazi se na rad! I opet počinje 
jedan dan, pun muke i pregora, žuljeva i znoja. 

Prolazim selom. Na svim licima čitam jutro i svanuće 
novoga dana. Putem me prati niz malih lijepo išaranih ku- 
ćica, nagnutih i izgurenih. Izgleda da se naginju sve više 
cesti i jednog će se dana sve srozati na ovu' prašnu cestu, te 
zatrti i uništiti sva ona zla, koja u posljednje vrijeme njom 
sve češće prolaze. Ili zar možda ipak neće? ... 

No eto, u razmišljanju me prekine hrpa zlatokosih ma- 
lišana crvenih obrazića, musavih dugačkih košuljica i pode- 
ranih gačica. Mali seljančići drže se rukom o ruku, igraju i 
pjevaju neku staru hrvatsku pjesmu, tamo još iz turskoga 
doba. Mala ustašca dražesnih  seljančića skladno izvode 
staru pjesmu: | 


Miš mi je polje popasel, popasel 
Joj meni, joi meni 
Kaj bum žel...« 


Jest, popasao je onaj veliki kleti štakor lijepa naša 
hrvatska polja i njive, voćnjake i povrtnjake, ispraznio nam 

štale i svimjce. oduzeo je našem čvvicku i: zadnju koricu 
hijehba... Mala dječica ne znaju da u toj prastaroj PJesma 
mose cijelu tragiku svojega rads, ne znaju da je Pravo u 
tim riječima sadržana njihova cijela nesreca tuša, žalost, 
jad i nevolja 

Djeca još uvijek pjevaju ljepi start papiex. Stihovi se 
otežu Bezbrižni su i ne sbvaćuju težinu iZXOovoremA rieči, 
ne misle što im mosi ususret ona) teški Konslomorat srece i 
pakla, onaj. u životu čovjeka najnevdredenijt potam, što ita 
zovemo vremenom. Ne misle na težak jaram koli će pre- 
uzeti od očeva svojih i na mnoge gorke suze i žuljeve: koje 
će pretrviti da se održe i konačno ostvare svoj daleki cilj. 
No doći će i njihov dan! Doci ce vrijeme kad će probiti 
debeli led svosa rabotanja. >tresti ce jaram oceva svojih i 
ovjenčati glave krunom narodnih preporoditelja. A one 
male. gurave. crne. išarane kolibice. nekako će porasti, 
izdignuti se iznad onih gradskih kućerina. A ovi današnji 
seljančići bit će nosioci narodnog života, preporoditelji 
svoga strpljivog i ispaćenos naroda. 


Ali jao! Prašnom cestom dojuro iznenada teška te- 
retna kola s dva gotovo podivliata konia. 1, u tren igra pre- 
sta. pjesma zamuknu, djeca se razbieže. Tek onaj najmanji, 
najsitniji i najnedužniji, ostade kao ukopan u moru prašine 
nasred ceste. Obezumlien i kao hipnotiziran ličio je na 
noćnog leptira, kada dođe u svicetlosnu zraku svjetiljke. 
Cika, vrisak, jauk i mnoso iznakaženih, strašnih lica. 
Bijesni konji gotova već gaze ružičasto meso mališana, a on 
tek nemoćno prevrće malim očicama, Sa malih ustiju otrune 
se strašan krik. Mama zlatokoso nevinašce, već je gotovo 
propalo, izgaženo, smrvlieno, ali priskoči neki sjedokosi, 
izgrbljeni starac, te jakom rukom odgurne mališana, Jos 
jedan očajan krik... id dijete lo spašeno! Ali teško je u prsi 
ranjen starac. Složio se u Jarak t izbacuje crvenu krv. Izvo- 
rano lice jakih jabučnih kostiju € debelih vratnih žila prči no 
u bolovima. Tresu se prnje na prsima starca, a opet te 
bolne. lijepe staračke oči, nadsvodđene  sljedim obrvama, 
tako blago i milo gledaju pridašle lude, Vuako su trpjeli u 
Neronovo doba prvi kršćani, sa molitvom na ustima | bol 
nim trzajem u tijelu, | eto, u očima tog starca ni traga te 
škoj patnji. Lice je lizički čovjek, a oči dušu koja 
govori... | za čus le eljelo selo na okupu. Posred gomile 
sretna majka s mulišunom, koma se još) uvijek u očlinu 
zrcali pretopljeni strah, Starca polože na trutinu uz put, 
Oblozima ublužuju tezuk bol sturen. A njegove oči opet 
govore. Zahvaljuju,., Mujka zahvaljuje # jeca nud nenre 
ćom svoga spusitelju, grli | ljubi svoje ćedo, kno du je na 

hovo rođeno. Sva okolina plače od sreće i blaženstva. A 
starac?... Teškom, izvoranom i drhtavom rukom gladi 
malo stvorenje. Na toj teškoj, nezgrapnoj ruci čitam cijelu 
njegovu Kalvariju. Pred mnogo godina imao je i on poro- 
dicu, imao svoju djecu. No nesmiljen interes okrutnog vre- 
mena pogazio je velikom šapom i one najmilije. Suhe i ispu- 
cane usne starca zadrhtaše. Slabi glas prekida tišinu i ispre- 
kidane jecaje majke: 


»Bolje je ovako, majko. Možda ga čekaju i bolji dani. 
I tako sam već mjesecima bez rada. Nadničar sam. Gladu- 
jem. Moje je vrijeme prošlo. Na mlađima svijet ostaje. Oni 
neka uzdignu glavu... A ja ću u bolnicu. Bit će već dobro. 
Smiri se, majko.« I zamuknu. Umorna glava pane u ruke 
zaplakane majke. A cijeli taj dirljivi prizor ličio je na stare 
slike renesansnih majstora, ličio ie na oplakivanje Kristovo. 

Starca smjestiše u obližnju kućicu, narod se raziđe po- 
slom, a majka još uvijek ljubi svoje netom spašeno čedo. 
Pričinilo mi se da je starac dosegao ovim iednostavnim 
riječima ono najviše, što čovjek može doseći i uzdignuo se 
daleko nad sve ono materijalno, nad svu onu sivu prašinu, 
na cijelo selo, vinorodne bregove i bijele vinogradarske 

ce. 


A ja, gradski čovjek, prolazim sa teškom sjetom na mi- 
zeriju našeg gradskog života... Kojeg li jaza između — 
pravog iskonskog života i visokih kućerina gradskih — sela 
i civilizacije? Mi »civilizovani« divimo se jongleuru 1 kro- 
titelju lavova, clownu i akrobati, glupom glumcu na film- 
skom platnu i nekom načičkanom dostojanstveniku.  Sla- 
vimo besmrtnost hinjenih i lažnih stihova ovog ili onog, 
pjevamo već stoljećima o junaštvima najvećih krvoloka još 
krvavije svjetske historije, zvali se oni Aleksandar Veliki, 
Cezar, Napoleon ili kako drugačije. No pravi junaci, junaci 
srca i ljubavi prema bližnjemu, ti izvršitelji najljepše bo- 
žanske zapovijedi, nijesu zapaženi ili ih se zaboravlja. 


Svijet žali tek improvizirane lutke i legendarne pojave. 

L1I S IA _ K 





K UZ PTI b j | 2 
GIOVANNI PAPINI: »GOG« 


»Gog«*) je najneobičnija knjiga koju sam ikada čitao. Kao 
apokaliptičke slike redaju se poglavlja, pljušte rečenice, vrve aforizmi, 
a sve skupa daje jedinstven pogled na suvremenu stvarnost, Pred našim 
očima odmata se čudesno klupko... Prolaze predstavnici umjetnosti, 
znanosti filozofije, politike, mistike, sociologije; prolaze proroci, čudo- 
tvorci, usrećitelji čovječanstva i mi ih gledamo razgoličene do srži, 
zahvaćene u najosjetljivija mjesta. 

Svestrani duh Papinijev, taj seizmograf sadašnjice, tu je naj- 
bolje došao do izražaja. U Gogu, toj. grdobi ljudskog roda, čudovištu 
našeg vremena, izvajao je Papini modernog lutaoca, čovjeka bez kom- 
pasa i životne svrhe. Dao je originalnu sliku suvremene civilizacije, 
snažnim zahvatom prikazao njezino razorno djelovanje. 

Neupućeni u duh Papinijeva pisanja mislili su da taj veliki kon- 
vertita nije našao smirenje u kršćanskom pozitivizmu, već još uvijek 
s Gogom luta tražeći izlaz i oslobođenje. Potrebno je bilo da se sam 
Papini u uvodu ogradi od toga ovim riječima: 

»Nije potrebno, nadam se, dodati, da ja ne mogu ni na jedan 
način odobriti čuvstvo i misli Goga i njegovih subesjednika. Cijelo 
moje biće — koje je sada obnovljeno u povratku k Istini — može samo 
da se zgadi na sve ono, što Gog vjeruje, govori ili čini. Tko pozna 
moje knjige, nadasve posljednje, opazit će, da ne može biti mišta za- 
jedničko između mene i Goga. Ali u ovom ciničkom, sadističkom, ma- 
nijačkom, hiperboličnom poludivljaku vidio sam neku vrst simbola 
krive i živinske — za mene — kozmopolitske kulture i pokazujem ga 
današnjim čitateljima s istom nakanom, s kojom su Spartanci pokazi- 
vali svojim sinovima sramotno napita helota (roba).« 

Radi toga »Gog« je divna apologija vjere. Moderni, savremeni 
čovjek traži rješenje svih životnih problema u ovozemaljskim dobrima, 
u materiji dok duhovnost ostaje potisnuta. Papini dovikuje: natrag! 


*) Izdala: »Knjižnica dobrih romana«, Zagreb 1935. 

Zabasali smo! Civilizacija je postala preteška za naša leđa. Gnječi nas. 
Ona je lažna, njezina vrijednost sumnjiva. Ona ne rješava ništa, već 
što dalje sve jače zapadamo u džunglu njezina mehanizma. 

Da nas uvjeri u ispravnost svojih tvrdnja, vodi nas Fordu, Edi- 
sonu, Wellsu, Shawu, Hamsunu, Gandhiju, Lenjinu, Freudu, Finsteinu 
i mnogim drugim akterima suvremene civilizacije, i što vidimo: riječi, 
teorije, sofizmi. Nigdje svijetla, nigdje sigurne staze. Zato Papinijevo 
pero poput kirurškog noža, reže sve njihove nastranosti, otkriva za- 
blude, ukazuje na kontradikcije. I što vidimo? Ljudi su ostavili izvor 
mudrosti i na svim područjima doživljuju bankrot, 

Oštra satira, grki sarkazam, blagi humor, duhovite opaske, snažni: 
paradoksi i jetka ironija ključa na svakoj stranici ove čudesne knjige, 
osvaja nas svojom svježinom i originalnošću. | 

Stil je blistav, tečan i jezgrovit, jezik živ i plastičan sačinjen bo- 
gatim Papinijevim lirizmom. Kao zlatne žice kroz sve djelo provlače se 
niti čiste poezije, da se u zadnjem poglavlju »Kruhu djevojčice« pre- 
tvore u velebnu pjesmu, himnu siromaštvu i prostom seljačkom životu 
gdje su vječno živi i bujni izvori kršćanskog idealizma. U povratku 
k selu i kršćanskim tradicijama, izgleda, Papini nalazi rješenje svih 
suvremenih kriza. 


Prevod Lendićev izvrstan. Uspjelo mu je na hrvatski jezik pre- 
nijeti sve osebine, bogatstvo kolorita, Papinijeva stila i jezika. 
»Goga« treba čitati — razmišljati — i opet čitati. 


Gabrijel Cvitan 


Liko vni umjetnici 
KIPARICA MILA WOOD 


Prigodom nedavnog postavljanja spomenika Stjepanu Radiću u 
dvorištu »Seljačkog Doma« u Zagrebu ponovno je istaknuto s toliko 
strana da je spomenik veliko umjetničko djelo, čiji autor je naša hrvat- 
ska umjetnica Mila Wood. Koliko je meditacija uzbudio taj spomenik, 
koliko se stihova prosulo pod njegovo podnožje. »Kip Stjebana Radića 
je živ. Umjetnica mu je udahnula dušu. Dušu vatrenu i plemenitu, dušu 
neograničeno dobrog besmrtnog Uođe hrvatske demokracije« čitam te 
iskrene riječi jednoga Radićevog poštovatelja. I seoski pastir i istan- 
čani intelektualac osjećali su pred ovim djelom isto. Umjetnica Mila 
Wood osjetila je što znači Stjepan Radić i prije njegove smrti, nije 
bila poput onih koji su gledali u onom žalobnom momentu lipanjske 
tragedije podesan trgovački momenat i dali se na slikanje tada već 
mrtvoga Radića. 


Mila Wood rođena je 18. listopada 1888. u Budimpešti. Potječe 
iz češke obitelji. Umjetničku školu je polazila u Zagrebu (1907. do 


454 





1912.), gdje su joj nastavnici bili poznati naši kxpari Frangeš i Val- 
dec. Svoje radove izlagala je više puta, a stručna kritika izrazila se 
o njezinom talentu vrlo povoljno. Izradila je niz plaketa za veliku 
salu sveučilišne knjižnice u Zagrebu kao i druge brojne radove. Udata 
je za kipara Viktora Bernfesta. Izlagala je 1924. na kolektivnoj izložbi, 
a u listopadu 1928. na prvoj izložbi kluba likovnih umjetnica. Ova 
izložba je bio snažan pokušaj afirmacije žena-umjetnica, pa makar je 
donijela podijeljena mišljenja, objektivna kritika je našla toliko zna- 
čajnih riječi baš za Milu Wood. Da navedem tek nekoliko riječi: 
»Najženskija od svih umjetnica na izložbi je gđa Mila UWood. Ueć oni 
predmeti koji su izloženi dostaju da ocijenimo koliko joj je umjetnost 
duševna. Gledajući pažljivo neke skulpture osjetit ćemo da ih je stvo- 
rila žena i mati.« Već kod te izložbe je istaknuto s kolikim jakim 
umjetničkim instinktom su stvorena ta djela bila u bronci, sadri ili 
drvu. Doduše ona »altera pars« neminovna javlja se i ovdje u »Knji- 
ževniku« (studeni 1928.) gdje se u članku čita upravo negiranje uopće 
vrijednosti ovoj izložbi, no ovo je izgleda osamljen slučaj. 


Važno je istaći i onaj tihi i sitni rad Mile Wood kao nastavnice. 
Boraveći u Petrinji, gdje je osobito razvijen lončarski obrt njezino je 
nastojanje bilo usmjereno unapređenju istog. A prema svojim učeni- 
cima upravo je primijenila principe umjetničkog uzgoja (Kunst- 
erziehung) noseći u nastavi smisao ne samo za umjetničko razumjeva- 
nje, već i za stvaranje makar u najčednijim radovima. Dati smisao za 
duševnost, za unutrašnju sadržinu onog materijala, to je bio njezin na- 
stavni cilj. Doduše na ovom putu smetaju tolike poteškoće u prvom 
redu sam srednjoškolski sistem, koji pogoduje šabloni i kalupu. Sva- 
kako jedan nezahvalni rad, ali Mila Wood je znala da i kao nastav- 
nica bude i ostane umjetnicom. 


. Jednu interesantnu ideju dala je u svom razgovoru boraveći u 
Petrinji. Potrebu domaćih radova za crkvenu ufnjetnost. Svi znadu 
kako se naše seoske crkve i kapele, pa čak i one stare vrijedne barokne 
zagorske crkve kite na oltarima — tirolskim figurama svetaca, Kod 
svake restauracije opet dolaze tirolski kipovi. Ovo pitanje je naša 
, umjetnica Mila Wood riješila s potrebom jedne domaće radionice za 
crkvenu umjetnost, potrebom suradnje onih krugova, koji hoće da 
unesu naše elemente umjetničke i u crkvenu umjetnost. Tim bi se eli- 
miniralo ono unošenje importiranih i puno skupljih kipova iz inozem- 
stva, a dalo prilike našim umjetnicima da prema zahtjevima i shvaća- 
njima narodne umjetnosti mogu mjesto često neukusnih a skupih djela 
izvana, ukrasiti naše seoske crkve djelima, koja će biti u skladu s estet- 
skim i religioznim osjećajima našega naroda. Svakako je ovo pitanje 
o kojem bi se dalo mnogo diskutirati. 


Umjetnički i kulturni rad Mile Wood, koja sada djeluje kao na- 
stavnica učiteljske škole u Karlovcu, predstavlja jedan veliki prilog iz 
problema odnosa žene i umjetnosti. Možda su rijetke takove umjetnice, 
no tada je njihovo značenje još važnije. Skromno, možda i pre- 

skromno nastavlja Mila Wood svoj put u umjetničkom  stvara- 
nju, koje predstavlja sve otmjeno bogatstvo ženske duševnosti sa svim 
potresima, bolovima i srećom. A njezina djela govore dalje kao ne- 


patvoreni tumači jedne velike duševnosti. 
' Kamilo Križanić 


STUDENTSKI ŽIVOT I STJEPAN RADIĆ 


Donosimo ovaj članak, na spomen sedme godišnjice 
tragične smrti pok. Stjepana Radića i 40-godišnjice spa- 
ljenja madžarske zastave na Jelačićevom trgu. 

Uredništvo. 





U hrvatskom javnom životu sveučilišna omladina zauzima jedno 
od najvidnijih mjesta kroz čitavo prošlo stoljeće. U pomanjkanju prave 
narodne inteligencije, u djelovanju političkom, socijalnom i kulturnom 
životu pristupa sveučilišna omladina, ta bučna mladost, puna poleta i 
neslomive energije koja se ne osvrće na političko taktiziranje i neke 
strančarske tradicije i unosi svježinu, mladost u tmurnu atmosferu, 
potiče klonule, hrabri malodušne i preuzimlje poslove, koji su po ozbilj- 
nosti zamašitosti i djelovanja pripadali isključivo starijim ljudima. 
Naša omladina, kao i kod drugih naroda, najistaknutiji je nosilac 
narodne svijesti i pokretač različnih kulturnih, političkih i nacionalnih 
pokreta. Puna pouzdanja u sebe koraca naprijed ne osvrčući se ni 
lijevo ni desno, pristupa ostvarenju svojega programa i u sveopćoj 
narodnoj borbi postavlja svoj maksimalistički zahtjev do čijega ostva- 
renja stupa samosvijesno i nesebično. Rad mnogih generacija pokazao 
nam je, da su aktivni i konstruktivni elementi izvojštili sami sebi mje- 
sto, koje su poslije časno ispunjali. 


Tako su pokretači hrvatskoga preporoda (Ilirizam) bili sve mladi 
ljudi, koji su u različnim akademskim društvima i klubovima raspre- 
dali svoje misli, nakane, želje i zajednički stvarali odluke za sprovo- 
đenje svojih ideja, za bolju budućnost svojega, hrvatskoga naroda. 
Već 1817. god. u Beču osnuje Antun Mihanović (pjesnik hrvatske 
himne) prvo akademsko društvo za gajenje književnosti i hrvatskoga 
jezika. U Grazu su uz Demetra (pjesnik »Teute« i intendant kazališta) 
u akademskom društvu omladinci, kasnije sve sami priznati ljudi. Burne 
godine ilirskoga pokreta i Bachov apsolutizam uveliko je priječilo 
osnivanju akademskoga društva. U Beču opet 1865. godine osniva 
Vjekoslav Klaić (veliki hrvatski historik) akademsko društvo »V el e- 
bit« (tek je 1871. postao javnim društvom), razvija se društveni, 
omladinski život. Na društvenim sijelima čitaju se rasprave iz različnih 

znanstvenih područja i izdaju 1874. god. svoj almanah, koji je javnost 
veoma srdačno pozdravila. Čim se zagrebačko sveučilište osnovalo po- 
čeo se razvijati i društveni život akademičara. Već 1875. god. osnovano 
je akademsko društvo sa zadaćom, da podupire nastojanje svojih čla- 
nova oko duševne naobrazbe i unapređenja duševnoga života. Politizi- 
ranje je zabranjeno, a među predavačima se naročito ističe Milčetić i 
Politeo. Odmah druge godine izdaju svoj almanah »Hr v atskidom, 
u slavu Zvonimira kralja hrvatskoga«, što dnevna štampa osobito 
pozdravlja. Osnivaju se i druga akademska društva i već se opažaju 
gibanja među sveučilištarcima, naročito među pristašama Narodne 
stranke (duhovni vođa biskup Strossmayer) i pravašima (sljedbenici 
nauke dra Ante Starčevića), koji 1881. god. izdaju svoj posebni alma- 
nah »Hrvatska«. I u inozemstvu se osnivaju mnoga hrvatska aka- 
demska društva, a đaštvo na zagrebačkom sveučilištu već je podijeljeno 
na dvije stranke, koji su zapodjeli međusobnu borbu, dok nijesu zapali 
u apatiju zbog teških domaćih prilika ili su se pokorili stranačkoj disci- 
plini bez ikakve vlastite inicijatve. Nastupa klonulost, uspavanost, 
mrtvilo i omladina 1895. god. ne pokazuje nikakva života, nikakva 
gibanja. 

Za tih godina započelo je djelovanje Stjepana Radića, koji je 
svoje kolege pozivao na uzbunu. Čošće stavljan u zatvor od policije zbog. 
demonstracija protiv vlade i zbog toga je rastao njegov autoritet kod 
daštva, a njegova ličnost dobivala je neku mučeničku i apostolsku 
aureolu. Njegov utjecaj na omladinu bio je vrlo velik, a poslije cirku- 
lara, razaslanoga srednjoškolcima, postao je on vođa omladine. Misli 
njegove omladina je duboko usadila u srce, jer je već onda naučavao 
ono što su mnogi zanemarili i čemu nijesu pridavali veće važnosti. U 
cirkularu spominje: »Naša politika se ne smije suditi po našem novin- 
stvu, nego treba znati i za privatne misli pojedinih vođa. Te misli su 
često puta sasma drugačije od njihovog javnog ponašanja, a pogotovo 
ne odobravaju uvijek strančarsko klanje, među novinstvom... nove 
smjerove potiče uvijek mladež, koja je manje vezana od starijih, uz 
razne obzire i tradicionalni formalizam. Mladež za to treba da bude 
samostalna i da kritički prosuđuje javni život, te se što više za njega 
naobražuje i sprema.« Omladina je oduševljeno primila Radićeve ideje 
i zajednički i jači nastup očitovao se prigodom spaljenja madžarske 
zastave 1895. godine. 


Khuen Hedervary htio je za svojega dvanaest godišnjega bano- 
vanja pokazati, da je ušutkao duhove u Hrvatakoj, smlavio hrvatski 
otpor, demoralizirao društvo i pokorio činovništvo, pa pozove Franju 
Josipa u Zagreb u mjesecu listopadu, 1895. godine. Khuen je bio du- 
boko uvjeren, da će ovaj kraljevski pohod Zagrebu proći u najboljem 
redu, a baš tada se dogodilo javno spaljenje madžarske zastave, što je 
bio javni poziv na uzbunu, Prigodom posjeta Khuen je dao postaviti 
lijepi slavoluk kod zgrade Društva sv. Jeronima, ovijen bršljanom i 
zakićen madžarskom i hrvatskom zastavom. Madžarska zastava bila je 

za sveučilištarce izazov i oni se sakupe pred sveučilištem. Tu im održa 

pravnik Stjepan Radić kratak i temperamentan govor i raspali 
uvrijeđenu omladinu, Sa slavoluka skinu hrvatsku zastavu, a madžarsku 
zapale kod spomenika bana Jelačića, što je naročito bilo pozdravljeno 
od svega rodoljubnoga građanstva, koje je bilo ponosno na svoju omla- 
dinu. »Ob zo r« od 16. X. 1895. godine piše ovo: »Oko 11 i četvrt sati 
prije podne došla je na Jelačićev trg pred spomenik Jelačića bana po- 
vorka sveučilišnih građana praćena velikim mnoštvom općinstva. Opko- 
livši sbomenik banov, razapeli su madžarsku zastavu, koju su sa sobom 
ponieli, kliknuli su najprie kriepko: »Živio hrvatski kralj, onda: Slava 
Jelačiću i gromki: Abcug M...... «  Poklik je pratilo oduševljeno 
obćinstvo. Zatim su razapeli madđžarsku zastavu na četri sablje, poštrcali 
je spiritom i tu uz gromko klicanje »Živila Hrvatska« zapalili. Kad je 
zastava izgorila, razišli su se sveučilišni gradjani uzornim redom.« 
Khuen je zbog toga bio bijesan. Odmah izdaje naredbu, da se unaprijed 
ne smije upotrebljavati historička akademska zastava, isto se zabranjuju 
neka akademska društva (»Zastava«). Madžarske novine »Pesti 
Naplo« pišu, da je intelektualni začetnik spaljenja zastave Stjepan 
Radić, poznat radi neuravnoteženosti duha, koji je već više puta 
kažnjavan i relegiran sa sveučilišta. Poslije toga da je otišao u Prag 
gdje je rovario protiv Njemaca i t. d. Odmah poslije toga započeo je 
proces pred zagrebačkim sudbenim stolom protiv 53 đaka (od pozna- 
tijih: Vladimir Vidrić, Stjepan Radić, Živko Bertić, Aleksandar Horvat, 
Zvonimir Vukelić i t. d.) koji su sudjelovali kod spaljivanja. Za proces 
je vladalo veliko zanimanje i strana je štampa poslala svoje posebne 
dopisnike. Taj studentski proces je izazvao, da je hrvatsko pi- 
tanje postavljeno po prvi puta pred evropsku javnost. Studenti su 
na raspravu došli veselo raspoloženi, sa Starčevićevim likom u jednom 
zapućku, a u drugom su imali crveni karamfil. Svi su imali besplatno 
branitelje, samo Stjepan Radić nije htio uzeti branitelja. Sama rasprava 
je tekla burno, dolazilo je do objašnjavanja i svađe, kojoj je ton da- 
vao optuženi Stjepan Radić. Dvorana se lagano pretvarala u skupštinu, 
gdje omladina diže svoj glas protiv nasilničkoga režima bana grofa 
Khuena. Cijela rasprava je trajala četiri dana i sud je osudio Stjepana 
Radića na šest mjeseci zatvora, a ostale na pet i četiri mjeseca. Osuda 
je posvuda izazvala proteste. Godine 1896. donese i akademski senat 
osudu (sigurno na viši zahtjev) prema nekim studentima udaljenjem 
sa sveučilišta i gubitkom semestra. Hrvatska je opozicija simpatizirala 
sa osuđenim omladincima i skuplja za njih novac, a dr. Frank u Hrvat- 
skom saboru u svojoj interpelaciji ističe, da se hrvatska javnost po- 
nosi s ovakovom mladeži, da je ona u ovo vrijeme pokazala toliko od- 
važnosti i ljubavi za svoju domovinu, i da bi služila na čast | ponos i 
mnogo većim narodima. (»Hrvatsko Pravo« od 13. XI. 1895.) 
Osuđeni omladinci postali su popularni u svim hrvatskim krajevima, 
što se najbolje vidjelo kod svečanih dočeka osuđenih omladinaca iz 
bjelovarskog zatvora. Među njima su se nalazile jake ličnosti, koji su 

svojom sposobnošću i shvaćanjem zamjenili stare političare. Već je 
onda novi pravaški list »Hrvatsko pravo« prorokovalo, da će 
ovi mladići postati kroz kratko vrijeme vođe svojega naroda. 


BrankoKrmpotić 


Je sovjetskoga. »LAja« 


ZAMAH NACIONALIZMA U SOVJETSKOJ UKRAJINI 


Polovicom lipnja ove godine centralni komitet VKP (b) (Svesa- 
vezna komunistička stranka) izdao je naredbu svima partijskim orga- 
nizacijama, da provedu po mjestima široku propagandu među pukom 
O »štetnosti metoda individualnog terora«. Šta je prisililo boljševike, 
da nakon 15-godišnjeg komunističkog »raja« počnu propovjedati 
O »štetnosti terora«? Kako to da boljševicima još do danas nije uspjelo 
ugušiti teroriste? Zar ništa nisu pomogla progonstva, streljanja en 
mase i t. d.? Toliko su već puta boljševici uvjeravali svijet o konač- 
nom ugušenju u sovjetskoj Ukrajini  »nacionalističko-petljurovskih 
banda«1) i »kurkuljskih*) gnjezda«. Toliko puta su hvalili, kakav blag 
Život teče u komunističkom »raju«, kako uživaju u blagostanju sovjet- 
ski narodi it. d., i t. d. A danas, nakon toliko godina »rajskog blago- 
stanja« primorani su priznati, da ništa ne pomaže revolver čekista, 
moraju upotrebiti proti terora agitaciju. Ali poslije tolikih komu- 
nističkih »usrećivanja« nemaju boljševički diktatori nikakvog izgleda 
na uspjeh, jer današnja borba među komunizmom i nacionalizmom na- 
nijela je jak udarac komunizmu. 


Komunistička doktrina uči, da s promjenom gospodarskih prilika 
mora doći promjena čovječjeg uvjerenja, jer gospodarstvo je snaga, 
koja sve promeće. Da je to velika prevara, najbolje o tome svjedoči 
komunistička praksa u sovjetskoj Ukrajini. Dok su još tamo postojali 
ostaci davnih seljačkih gospodarstva, dok su još bili bogati »kurkulji«, 
dotle su imali boljševici na koga baciti odgovornost za neuspjeh komu- 
nističkih ideja među Ukrajincima. Ali uništivši ukrajinskog »kurku- 
lja« — klasnog neprijatelja — po boljševičkom mišljenju — glavnog 
nosioca ukrajinskog nacionalizma, trebao bi s njim biti uništen i ukra- 
Jinski nacionalizam. No na nesreću moskovskih komunista ukrajinski 
nacionalizam nije niti najmanje uništen, već obrnuto, danas je on jak 
i snažan., Vječite »čistke« u ukrajinskoj komunističkoj stranci od 
»nacionalističko-fašističkih elemenata«, velika progonstva na Solovke 
te u Sibir, rastreljavanja ukrajinskih patriota i t. d., nisu mogla spri- 
ječiti razvoj nacionalizma. Nasuprot, što je više Moskva proganjala 

1) Petljura je bio ukrajinski vojskovođa, koji je stekao veliku 
slavu; 1924. god. ubio ga je u Parizu Židov-komunista Švarcbart. 

2) »Kurkulj« — bogataš. 

Ukrajince, to više se razvijala svijest ukrajinskog seljaka, a s time 1, 
njegov gnjev proti crvenim vlastodršcima. Danas su u Moskvi jako 
uznemireni zbog velikog porasta ukrajinskog nacionalizma (u sovjet- 
skom Savezu ima preko 35 milijuna Ukrajinaca), jer on — kako su 
to već upućivali 1953. godine Kosior i Postišev — je temeljita 
opasnost za sovjetski Savez, a isto morao je to priznati na zadnjem 
kongresu »Kominterme« predstavnik KP(b)U (Komunistička stranka 
boljševika Ukrajine) Rus Popov. (Ukrajinaca na ovom kongresu nije 
bilo!) Pa, jeste! Porast protikomunističkog raspoloženja svih slojeva 
ukrajinskog naroda je za moskovske boljševike strahovit memento, koji 
neda njima mirno spavati, jer Moskva treba bogatu Ukrajinu radi žita. 
Da ovo ne budu samo riječi bez činjenica, navest ću niz fakata. 

Još prije nekoliko mjeseci referirale su ukrajinske novine izvje- 
štaj o položaju u sovjet. Ukrajini, koji je držao na plenumu central- 
nog komiteta VKP(b) ukrajinski narodni komesar unutarnjih djela 
Balycjkyj. On je pesimistički konstatirao velik porast protikomu- 
nističkog raspoloženja seljačkog te gradskog stanovništva. U izvještaju 
se veli, da je u roku od 7 mjeseci otkrito 32 tajne radničke organiza- 
cije, od kojih su 3 bile u vezi sa crvenom vojskom. Djelatnost ovih 
organizacija ispoljavala se je u sabotaži, u teroru protiv komunista, u 
protikomunističkoj propagandi, u rasprostranjivanju ilegalnih novina, 
knjiga i drugo. U seoskim mjestima Ukrajine boljševici su pronašli i 
uništili 23 seoske organizacije, koje su se sastojale u većini od »kom- 
somolaca« (komun. savez omladine). Uloga ovih organizacija bila je 
borba sa t. zv. »hlibozahotovkom« to znači sa sabiranjem ukrajinskog 
žita za izvoz u Rusiju. Među studentima pronađeno je 8 tajnih orga- 
nizacija, koje su podržavale veze sa seljacima te radnicima. 

Osim gore spomenutih, otkriveno je još 6 čisto terorističkih orga- 
nizacija, koje su ubijale ukrajinske komuniste, te se spremali baciti u 
zrak zgradu narodnog komesarijata unutarnjih djela. Od uapšenih 
učesnika, gore spomenutih organizacija, bili su: 53%. »komsomolci«, 
388% »vanpartijci« 1 9% članovi »kompartije«. Za ovih 7 mjeseci bilo 
je u sovjet. Ukrajini 176 atentata. 

Borba među Ukrajinom te boljševičkom Moskvom ne prestaje, 
ona traje te se svaki dan pojačava. Prije mjesec dana oglasio je gene- 
ralni prokurator sovjet. Ukrajine Kisjeljov u kijevskim novinama 
»Komunist« podatke o protiboljševičkom teroru. Teror je uglavnom 
uperen protiv »seljkorima« i »robkorima« to znači protiv seoskim i 
radničkim korespondentima bolješevičkih novina, koji su zapravo vla- 
dine uhode. 

Atentate izvršivali su ukrajinski nacionalisti, Tako na. pr. u Ki- 
rovu ubijen je dopisnik Kotljarevski; ubojica streljan. U Vatopilj- 
Brodu u južnoj Ukrajini ubili su »seljkora« Tytarenka. U Lohvyčkom 
okrugu streljali su seljaci »seljkora« Pljupka. Optuženi u ubojstvu se- 
ljai SydorenkoiLyčko kažnjeni su smrću. U Metipolu ubit je 
»seljkor« Zinčenko, koji je napisao proglas na mjesne seljake. Sutra- 
dan, nakon što je bio dopis štampan, našli su Zinčenka mrtvim. Optu- 

ženi su dvoje braće Pavlovski i bili su streljani. U pokrajini T u- 
riji izvršeno je cijeli niz terorističkih atentata i sabotaža. Tamo su 
seljaci ubili štapima komunistu Aleksejenka, koji je bio poslan iz Har- 
kova. Kijevsko-odeska željeznička pruga čuva se mitraljezima, jer se je 
u ovoj okolini pojavio ustaški odred, koji uništava željezničku prugu 
te ubija komuniste. U Harkovu otkrivena je organizacija, koja je na 
tajanstveni način potpomagala prognanike. Sad se traže vođe ove orga- 
nizacije. U Odesi otkrivena je tajna teroristička organizacija, koja 
je imala svoju štampariju. Kod premetačine nađeno je puno proti- 
komunističkih letaka. Sličnu organizaciju pronašli su u Kamjanci Po- . 
doljskom. Tamo je uapšeno 29 osoba, koje su bile zbog zaklonjenja 
također članovima komunističke stranke. U Marivskom okrugu ubili su 
seljaci sovjetskog časnika i njegovog šofera, koji su htjeli uloviti tro- 
jicu seljaka-ustaša. U Kijevu izdana je za cijelu Ukrajinu zabrana 
izrađivati, prodavati i nositi bodeže, finske noževe te uopće svakojako 
oružje, jer ga stanovništvo upotrebljava u borbi sa komunistima. Ne- 
posluh kazni se 5-godišnjim progonstvom, 


Može se navađati još bezbroj primjera, kako se Ukrajina bori 
s moskovskim komunizmom, jer su se Ukrajinci na svojoj vlastitoj 
koži uvjerili, kako crveni Rusi izrabljuju Ukrajinu. Oni su se osvjedo- 
čili, da za njih u sovjetskom »raju« ništa nema, nego progonstva, stre- 
ljanje, koncentracioni logori, zatvori te druga »čovječanska blaga« 
komunističkog carstva. Razumljivo, Ukrajinci počeli su se buniti te 
dali jaki otpor. Cijela Ukrajina započela je čvrstu te odlučnu borbu za. 
svoj opstanak protiv crvenih okupatora. Čak i pisci — kako je to izja- 
vio Postišev u svom govoru o »pultevima ukrajinske sovjet, književ- 
nosti« prešli su na put terora. Ovo već danas sami komunisti moraju 
konstatirati. Zvanični izvještaj iz Moskve za vrijeme od I. VII. do 
1. X. 19834. god. (znači samo za tri mjeseca!) glasi, da je za ovo 
vrijeme kažnjeno smrću 9476 osoba, od kojih 65% zbog sabotaže 
u seosko-gospodarskom poslu. Većina kožnjenika je iz Ukrajine. 


Ovogodišnja žetva nije uspjela, makar su jako oštre mjere po- 
duzete protiv neispunjavanja odozgo označenih planova, Po sadašnjem 
zakonu, kojeg su objelodanili prokurator SSSR Uišynski te predsjednik 
glavnog suda Kinokurov kazni se uništenje žita streljanjem. (Valja 
pitati komuniste i njihove pristaše, u kojim još državama postoji ova- 
kav »čovječanski« zakon!) Još prije žetve govorio je Kosior o za- 
daći seoskog gospodarstva u sovjet. Ukrajini, konstatirajući, da je žito 
ove godine jako dobro uspjelo. Bio je uznemiren brigom, kako će se 
vršiti predaja žita u »kolhozima« (kolektivna gospodarstva) državi. U 
svom govoru poziva on točno ispunjavati sve naredbe vlade te »para- 
lizarati ostatke klasnih neprijatelja«. Međutim nije to ništa koristilo. 
Moskovska »Pravda« od 18. i 21. VII. alarmira, da je »Ukrajina po- 
čela predaju žita posve nezadovoljno. Srpanjski plan predaje žita 
državi ispunjen je jedva sa 22.5 posto. Mjesni vođe, koji su se zakleli 
Prije nekog vremena »izvršiti te nadmašiti« plan, ništa ne rade na 

ostvarenju svojih svečanih obećavanja. U nizu okruga žito se ne veže, 
ne slaže — ono se upravo uništava na kiši.« 

Tako danas plodna i bogata Ukrajina sama uništava svoje plo- 
dove, da time spriječi izvoz svojeg žita na sjever u Moskvu. Ukrajina 
se bori kako zna i kako može protiv iskorišćavanja boljševika, koji.su 
napravili iz Ukrajine svoju koloniju. Među crvenom Moskvom i Ukra- 
jinom vodi se bezobzirna te neprestana borba. Komunizam u Ukrajini 
je sasma bankrotirao. Komunisti, oduzevši ukrajinskom seljaku njegovu 
zemlju, koju on do ludila voli — kako to veli Lyszenko — time su 
pospješiti svoj neuspjeh, jer Ukrajinci budu se dotle bo- 
rili, dok ne budu predobili natrag svoju vlastitu 
zemlju. 

Ivachnjuk Antin 


DPolomika 


OPET MIRKO KUS-NIKOLAJEV 
(Građani kod nas. Zagreb 1935.) 





Zamislimo čovjeka, koji nije uopće čuo za dijalektički materija- 
lizam, — ne zna što je marksizam, — niti poznaje g. Mirka Kus-Niko- 
lajeva. Pretpostavimo, da taj sretan čovjek slučajno pročita malu 
crvenu knjižicu »Građani kod nas«, i natjerajmo ga, da razmišlja o 
netom pročitanom. Dogodila bi se nesreća! — I u protivnom slučaju. 
»klasno vaspitani čovek« borio bi se sviješću, da uskladi bujicu riječi 
1 pojmova, — da obuhvati iz njih skalupljene zaključke. Na primjer, 
g. M. K. N. natežući kroz čitavu knjigu riječi: »polufeudalizam, feuda- 
lizam, duh feudalizma u svojim moralnim izdancima, politički duh 
jeudalizma u vezi sa aksantuiranim regionalizmom, zastrašeni klanjbir- 
ger, separatistički politikan, lokalnog kretenizma, klajnbirgerskog shva- 
ćanja, građansko-klerikalnog mentaliteta, sitnosopstvenički separatista, 
habsburški reakcionarac, fašista, klero-fašista, franko-klerikalac, kleri- 
kalac, antisemita, sitnoburžujski politički konkurent, regionalist, sepa- 
ratist, federalist, konzervativac, pripadnik starog srednjeg i novog 
srednjeg staleža, u sitnoburžujskoj formaciji gradskih purgera i seoskih 
kulaka, partikularistički orjentisan gradski sitnosopstvenik, — i — se- 
Paratističko federalističko posmatranje sitne zanatske buržoazije ... 
dtd.« — dolazi po »istorijskoj dužnosti« do zaključka: — »Po svojoj 
prirodnoj podlozi regionalist, malograđanin je u političkom životu se- 
paratist, konzervativac, koji vjeruje da može uškopiti historiju« (p 45). 

Ili, na temelju različitih neozbiljnih i bez repa i glave nabaca- 
nih floskula o »seoskom pauperu«, g. M. K. N,, i opet po »istorijskoj 
nužnosti«, zaključuje: — »Seljaštvo je smrću Radića izgubilo političku 
direktivu« (p 34). 

Čitava »rasprava«, koja bi imala »rastumačiti odnose u našem 
društvu« obiluje sličnim mudrostima; međutim, težište njezino počiva 
na »istorijskoj nužnosti« centralizma u Jugoslaviji, zato ćemo se po- 
bliže samo tim zabaviti. 

G. M. K. N. postavlja tvrdnju »Bez kapitalizma, dakle i bez 
klasno organizovanog građanstva, ne može biti ni govora o radništvu 
kao socijalnom faktoru« (p 22), i za volju toj tvrdnji, kao izraziti so- 
cijalistički pisac, stvara poseban svijet svojih sanja, u koji se uživljuje 
demagoškim poletom neznalice, kako bi opravdao svoje jalovo »klasno 
delovanje«. Neka propadne radnik što niže, neka se kapitalizam uvri- 
ježi u našu sredinu to jače, samo, da taj bijedni i skučeni radnik 


uvidi, kako mu klasno formirana socijalistička organizacija — preko 
svojih komora i njezinih dobro plaćenih vođa — donosi »olakšanje«. 
Po »istorijskoj nužnosti« — »uslijed nedovoljne industrije nedovoljna 


je i proletarizacija« — propagirajmo kapitalizam, stvarajmo ga makar 
u formi njegovog menčesterskog razvitka, samo, da nastanu proleta- 
rijat i »njegove komore«, — a te komore da stvaraju nove egzistencije 
i da izdavaju nove knjižice. — Takovim očima gleda g. M. K. N. na 
jugoslavenski kapitalizam, kojemu daje u stvaranju i razvitku Jugosla- 
vije odlučnu riječ. Ne samo, da je »krupni kapital bio centralističko- 
jugoslavenski orjentisan«e, i da »sam način kapitalističke produkcije sili 
buržoaziju na centralističko državno uređenje«, nego se »ujedinjenje 
pokazuje 1 kao neminovna ekonomska potreba, kao nastojanje, da se na 
velikom području Jugoslavije stvore potrebni uslovi za razvoj nacio- 
nalnog kapitala«. 

S jedne strane vidi Kus-Nikolajev jugoslavenski nacionalni ka- 
pital u formiranju jugoslavenske koncepcije, a s druge — sitnoburžuj- 
ski mentalitet u borbi za federalizam; — a što to znači pokazuju nje- 
govi zaključci: »Stvaranje jugoslavenskog nacionalnog kapitalizma 
rastočiće sitno-sopstvenički separatizam, jer će mu vremenom oduzeti 
teren na kome je cvao, to je njegov preživjeli zanatski produkcioni si- 
stem, koji je jednako nesavremen kao i njegov politički program« (b 7), 
a »Osnovni su oblici Hrvatske seljačke stranke izgrađeni na temelju 
sitnosopstveničkom i podržavaju na selu njegov privredni i politički 
konzervativizam« (p 21). 

Međutim, politička dalekovidnost g. M. K. N. dopire samo do 
godine 1929. Za njega 6. siječanj ostvaruje njegovu zamisao »širokih 
razmjera«, stvara velika privredna područja, — kad je buržoaziji ko- 
načno uspjelo da se politički afirmira i da se riješi svog političkog su- 
parnika: sitnog građanstva, — i kad je jugoslavenski kapitalizam ;po- 
bijedio u borbi između separatizma. i unitarističkog nacionalizma, (da- 
kako ta »pobjeda krupne buržoazije bila je istorijski uslovljen& i po- 
trebna«). z 

Sa 6. siječnja 1929. g. M. K. N. prestaje misliti — on sanja o 
ispunjenju svojih snova — tetoši svoje zamagljene ideje i najvolio bi 
raspršiti sve, što odiše hrvatski. Na svršetku, i nesvijesno identifici- 
rajući jugoslavenski kapitalizam sa židovstvom i židovskim duhom, 

nazire u protivniku — antisemitu. U obranu svojih ideja, obara se na 
taj antisemitizam takovim argumentima, kakovim se još o jugoslaven- 
stvu nije pisalo. G. Mirko Kus-Nikolajev dokazuje, da je jugoslaven- 
ski nacionalni kapitalizam u stvari — židovski, i da je taj kapitali- 
zam — mutatis mutandis — proveo i jugoslavensku centralističku kon- 
cepciju... 

Bilo bi dobro, da se g. M. K. N. probudi, da se dobro opere 
mrzlom vodom, da se konačno uživi u sredinu u kojoj i od koje živi, 
pa da shvati, što znači — i pod njegovim (M. K. N.) okolnostima — 


antisemitizam, ili da se bolje izrazimo — Radićev asemitizam. 
IvoBan 


Blpške 


. 





STUDENTSKI ALMANAH 


Naše uredništvo dobilo je iz redova hrvatskih akademičara sli- 
jedeći dopis, s molbom za uvrštenje. 

Molimo Vas, da u Vašem uglednom časopisu donesete ovu oba- 
vijest: | 
Na zagrebačkom Sveučilištu osnovan je konzorcij i uredništvo 
»studentskog almanaha«, sa zadaćom izdavanja reprezentativnoga go- 
dišnjega almanaha hrvatskih akademičara. Primarna je svrha alma- 
naha: okupiti i privesti suradnji sve redove studenata zagrebačkoga 
Sveučilišta i svojom edicijom pokazati hrvatskom narodu kako njegova 
studentska omladina zajedno s njime osjeća, živi i radi. Ujedno, da se 
donekle olakša stanje studenata, odlučeno je, da čista dobit ide u ko- 
rist »Studentskog fonda hrvatske akademske menze«. 

Almanah će izaći u mjesecu prosincu ove godine, i to prije veli- 
kih božićnih praznika. Ime almanahu odredit će uredništvo prema svo- 
joj uviđavnosti i tadanjim prilikama. 

Pravo suradnje imadu, kako je već spomemuto, samo studenti 
zagrebačkoga Sveučilišta. Pozivaju se stoga studenti, koji pišu stručne 
i beletristične članke, eseje i rasprave, uopće svi koji se bave književ- 
nim ili kulturno stručnim radom, da pošalju svoju suradnju rečenom 
uredništvu. Suradnja i svi ostali dopisi i doprinosi, šalju se uz oznaku 
imena i prezimena, oznake studija 1 točne oznake stanovanja na adresu: 
»Za studentski almanah, Zagreb, Sveučilište.« Suradnja se prima do 
uključivo 31. listopada 1935. 

Obzirom na svrhu i cilj almanaha, uvjeren je izdavački konzor- 
cij i uredništvo, da će naići na potpuno razumijevanje i pomoć među 
studentima i svom ostalom kulturnom javnosti. 

Konzorcij i uredništvo 
»Studentski almanah« 

DR. LOVRE KATIĆ: 


IZ KAMENA POVIJEST, SVIJEST 
I BUDUĆNOST NARODA 


(Govor dra Lovre Katića pri otkriću spomenika 
don Frani Buliću u Zagrebu) 


Hrvatice i Hrvati! 


Zapala me draga i časna zadaća, da pred ovim dičnim 
tisućama hrvatskoga naroda u ime »Bihaća«, društva za 
istraživanje hrvatske povijesti, utemeljitelju i doživotnome 
predsjedniku don Frani Buliću iskažem hvalu za usluge, koje 
je učinio hrvatskome narodu svojim radom na polju hrvat- 
ske arheologije. 


Prije don Frane Bulića jedva smo imali koji kameni 
spomenik, koju crkvu ili zadužbinu otkritu i znanstveno 
rasvijetljenu iz onoga doba, koje je najmilije svakome hr- 
vatskome srcu, iz potpune samostalnosti našega naroda — 
iz IX., X. i XI. vijeka. Ovaj natpis u rukama don Franin 
— Pro Duce Trepimero — to jest: molite za kneza Trpi- 
mira — zove našu misao na ono sveto solinsko i kaštelansko 
polje, gdje su se odigrali najveličanstveniji događaji naše 
političke, kulturno-vjerske i socijalne povijesti. 


Don Frane je taj natpis našao u crkvici, koju sagradiše 
redovnici sv. Benedikta, udarajući time temelj kulturnog 
rada u hrvatskome narodu, našao ga je u crkvici, s kojom 
je u vezi događaj, kad se prvi put u povijesti spominje 
hrvatsko ime. I poslije vojničke i političke veličine hrvatske 
države za kralja Tomislava, junačkog branitelja slabijih 
protiv jačega, Hrvatska je padnuvši na tanke grane radi 
unutrašnjih nemira, ponovno se digla djelovanjem svete 
kraljice Jelene, majke sirota i zaštitnice udovica, kako svje- 
doči njezin nadgrobni natpis, koji otkri naš don Frane u 
Solinu kod Gospe od Otoka. A sve tri ove odlike stare 
Hrvatske: kulturna tradicija Trpimirova, bojna snaga To- 
mislava i Krešimira Velikoga i karitativno-socijalni rad 

kraljice Jelene spletoše se u divan vijenac, kojim se okruni 
na solinskom polju Zvonimir, kunući se, da će gojiti pravdu, 
štititi siromahe, udovice i sirote i da će se opirati proda- 
vanju ljudskog roblja. Ovako je u tmurno doba srednjega 
vijeka Hrvatska bila uređena kao malo koja država. 


Naš »Bihać«, vođen don Franom, otkrio je najveće 
uspomene iz ovoga doba: u Solinu zadužbinu Trpimirovu, 
nadgrobni natpis kraljice Jelene, grobnice hrvatskih kra- 
ljeva i krunidbenu crkvu Zvonimirovu, a u Kaštelima pod 
Bihaćima dvorove hrvatskih vladara, Rasvijetlio je prošlost 
crkava i samostana velike kulturne važnosti u polju od 
Omiša do Trogira, u kolijevci povijesti i imena hrvatskoga. 


Kad su neki malodušnici, a i zlobnici, don Frani poru- 
gljivo rekli: »Don Frane, iz kamena samo kamen«, on je po- 
nosno odvratio: »Izkamena povijest,aizpovije- 
sti svijesti budućnostnarodna«. U duhu ovih 
riječi don Frane je svojim arheološkim radom uz slaba ma- 
terijalna sredstva, ali nesavladivom energijom i žarkom 
ljubavlju prema svome narodu pa neiscrpivim blagom zna- 
nja, pače upravo proročkim vidom došao do takovih rezul- 
tata, da ih ni najstroža kritika ne može poljuljati. Na tako 
čvrstim temeljima otada počiva zgrada povijesti naše, a 
opet don Franino ime popularno u Evropi ponukalo je i 
strane učenjake da se interesiraju za našu prošlost. 


Ali nije don Frane samo otkapao starine naše, on ih je 
kao najveću svetinju čuvao, on je plamenom pjesničkom ri- 
ječi neumorno svakome tumačio njihovo značenje. Vodio 
nas je od kamena do kamena, i u hladu maslina i uz vrelo 
vode pojio nas je živim napitkom svoje stvaralačke riječi 
uskrsavajući na život mrtvu prošlost, srce nam zagrijava- 
jući i ponos budeći, da mi nismo kakvi beskućnici bez imena 
i plemena, već da smo staro koljeno, pošteno, slavno, zelena 
grana na stablu zapadne kršćanske kulture, narod, koji je 
vazda junački branio svoju grudu, a za tuđom nikada nije 
rukom posegnuo. 

I život don Franin bijaše živi otsjev ovoga njegova 
rada. U svojoj oporuci ističe, da je bio vjeran sin katoličke 
crkve i svoga hrvatskoga naroda, sin koji je osobitu ljubav 
gojio baš prema tebi, Zagreb-grade. 

Ovaj rodoljubni plamen užežen od don Frane u radu 
»Bihaća« naše će društvo kao sveti amanet svojim radom 
i unaprijed gojiti otimljući zaboravi i najmanji kamen, koji 
pripada našoj prošlosti. 

Ali kako je u Buliću povezano vremenski staro hrvat- 
stvo s novim pregnućima, tako njegovo ime i njegov rad i 

prostorno i idejno veže kolijevku hrvatstva, našu 
Dalmaciju, sa maticom i središtem našega naroda, bijelim 
Zagrebom. U nas je Bulić ugledao svijetlo Božje — a u vas 





Portrait | Trude pl. Braun 
| Don Frane Bulić 


mu se sklopiše umorne oči na grobni sanak, u nas mu leži u 
grobu mrtvo tijelo a — u vas mu se evo diže živu duhu 
spomenik harnosti cijeloga naroda, u našem je polju tražio 
slavu stare Hrvatske, da bolje sine u sjaju svoje kulture 

metropola Mlade Hrvatske. I zato ime Bulićevo veže sve 
dijelove hrvatskoga naroda oko Zagreba, u kojemu narod 
svome velikom sinu diže ovaj lijepi spomenik od plemenite 
kovine, ali trajniji i ljepši podigao je don Frane u 
srcima našim, jer vjerujući u duhovne vrednote osjećamo 
duboko poštovanje pred ovim uistinu velikim, mu- 
drim,idobrim svećenikom Crkve i znanosti, koji 
nam je usađivao u dušu plemenit i vedar ideal života, ideal 
vjere, znanosti i narodnosti povezanih u nepomućenoj slozi. 
Ovi ideali su Bulića izdizali prema višem horizontu, da je 
sve događaje prošlosti i sadašnjosti, kao i obrise budućno-. 
sti smireno motrio pod vidom vječnosti, uvjeren da nad 
hrvatskim narodom bdije Božja Providnost. 


Smjerna hvala toj Providnosti, što nam je dala don 
Franu Bulića, a njegovu imenu vječna slava. 

Dr. 1. SCHRECKEIS: 


PROBLEM POPULACIJE 
U PROŠLOSTI 


Korherr dao je u svojoj knjizi: »Opadanje poro- 
Čaja«, koja je prevedena na mnoge svjetske jezike i kojoj 
je talijanskom prevodu napisao karakterističan i već prije 
više godina veoma zapažen uvod sam Mussolini, lijep 
pregled na tom području, pa ću se poslužiti tom rad- 
njom. Korherr spominje, da uvijek, kada je u toku povije- 
sti kod najrazličitijih naroda došlo na dnevni red pitanje 
prenapučenosti — Malthusianizam —, da je time obično 
bio učinjen prvi korak kasnijem opadanju porođaja. To da 
je tragični tok kulturne povijesti. I zato on veli za Malthu- 
sianizam, da je sve to isto tako bilo moderno u Grčkoj za 
vrijeme veloponeskog rata, u carskom Rimu za vrijeme 
punskog rata, u stanovito vrijeme u Babilonu, Egiptu, Kini, 
Indiji, Arabiji, Yukatan-u. I uvijek je strah od prenapuče- 
nosti trajao neko vrijeme, da napokon opadanje broja po- 
rođaja nastupi u svoj svojoj zamašitosti; kadgod je zato 
bilo potrebno i po koje stoljeće, ali konačno je ipak od ne- 
koć moćnih naroda i država preostala tek neznatna rulja. 


»Svjetska povijest zrcali se u visokoj kulturi, kojoj 
obično slijedi civilizacija. Sa civilizacijom počinje obično i 
opadanje porođaja, kao uzrok nestajanja naroda. Najsnaž- 
niji kulturni narodi prošlosti, ma kako jako oni vjerovali u 
trajnost svoje moći, uništili su se konačno sami — manjkom 
porođaja. Ratovi i bolesti nisu nikad u svijetu tako harali, 
kao opadanje broja porođaja. Postoji kao neka sudbina u 
ovom strašnom uništavanju samoga sebe, koje dakle ne 
znači fizičku starost, nego svijesno samoubojstvo. 

Nestajanje naroda u kulturnim državama počinje odo- 
zgora. Najprije nestaje plemstva, tada veliki gradovi, zatim 
provincijski gradovi i napokon selo. Ali izgleda, kao da se 
cijela ova tragika upravo obrnuto odvija. Uslijed silnog 
»bježanja sa zemlje i sela« u svakoj civilizaciji, nestaje pu- 
Čanstvo najprije na selu i tek na koncu u gradu. Selo umre 

zapravo uslijed grada, u velegradu, koji mu oduzima i dušu 
i srce, koji sve koncentrira u sebi, cijeli život, politiku i go- 
spodarstvo, novce i kulturu. Radi stalnog strujanja življa iz 
cijele matice zemlje svome središtu, velegradu, odsađa se 
njegovo izumiranje — velegradovi pače postaju veći, mo- 
derni Babiloni — dok na koncu zemlja i selo ne_ može više 
svome molohu dati svježe krvi, jer su opustošeni, jer su 
iskrvarili. No tada, čim više ne pritječe krv i narod sa sela, 
tada naglo nestaje velegrada. Ostanu visoki zidovi bez ljudi. 
Svi savremeni Babiloni nestaju silnom brzinom, preostaje 
tek primitivna krv, tip felaha. U svim prošlim civilizaci- 
jama vidjelo se naskoro opustjele provincijske gradove, a 
na koncu evolucije prazne velegradove. Neka nam povijest 
govori!« 


Babilonci, valjda najstariji kulturni narod svijeta. istrije- 
bili su se sasvim opadanjem broja prorođaja. Babilonska 
civilizacija, a time i opadanje porođaja, vočelo je u vrijeme 
3. dinastije Ur (2297—2185 prije Krista). Tisuću godina prije 
toga počela je babilonska kultura na jugu u Sumeru — i tu 
ije počelo i opadanje broja porođaja. Najdulje se je držao 
sjever sa svojim glavnim gradom Babilonom, uslijed dose- 
ljavanja sa juga i iz inozemstva. I napokon, gdje su nekad 
bila plodna polia i šume pojavile su se močvare i pustinje. 
Mjere Cezara Hammurabi-a u korist seljaka došle su pre- 
kasno. Iskopine iz tog vremena ne pokazuju više nikakovih 
kulturnih spomenika. Već od vremena prve dinastije Ur 
bila je vojska većinom plaćenička — to su bili stranci, koji 
su badava dobili zemlju, samo da bi je obrađivali. Njihov 
broj se sve više povećavao i oko 1760. god. pr. Kr. preuzeo 
je njihov poglavica Gandas sa samo 13.000 ljudi cijelu vlast 
nad Babilonom u svoje ruke: znak kako ie u to vrijeme ba- 
bilonsko carstvo već bilo u sebi trulo. Usprkos velikog do- 
seljavanja sa sjevera, Babilon biva sve manji, tako da je 
car Nebukadnezar II. dao ciieli grad ograditi velikim utvr- 
dama, a na sjeveru dao cijelo carstvo zaštititi medijskim 
zidom. U glavnom gradu vladaju sad Koseici, sad Asirci, 
Kaldejci, Mediici. Perzijanci i mnogi drugi. Konačno ie 
velegrad samo još vegetirao usred pustoši bez ljudi — nije 
više bilo doseljavanja. Usred nekoć sjainih gradova rasla je 
trava i pasla marva. Već prije Krista bio je Babilon toliko 
opustošen. da ie kod gradnje Seleucie upotrebljeno kamenje 
sa njegovih zidina. Kasniji historici poznaju tek selo Babi- 
lon — napokon ie došlo vrijeme, kada se uopće više ne zna, 
gdje je nekoć bio Babilon. 


.. U starome Egiptu bilo je isto tako. U vrijeme 13. dina- 
stije počela je civilizacija i opadanje porođaja. Na papiru 

iz tog doba piše: »... žetva biva sve slabija, porodi bivaju 
* sve rijeđi, ljudi ima sve manje...«. Ramses II. dao je sagra- 
diti brojne kanale i 1500 stadija dugački zid od Pelusiona 
do Heliopolisa, da bi zaštitio sjajnu, ali u nutrini svojoj 
trulu civilizaciju od provala iz Arabije i Sirije. Vojska je 
i opet bila plaćenička i 945. pr. Kr. preuzeo je vlast jedan 
od njihovih vođa. Opadanje stanovništva sve je više na- 
predovalo. Thebe, nekoć »grad sa sto vratiju« imao je u to 
vrijeme tek nekoliko tisuća stanovnika. Za vrijeme rimskog 
carstva bio je posjet njegovih velebnih ruševina turistička 
atrakcija vremena i želja svih svjetskih putnika. 


U Indiji, gdje je propadanje počelo već prije Buddhe, 
morale su se naskoro uvesti mjere za zaštitu seljaštva i na 
selo kolonizirati strance, da zemlja ne bi opustjela. To se je 
naročito činilo u vrijeme Tšandragupte. Sa carem Asokom, 
pod čijom vladavinom je indijsko carstvo doseglo svoju 
najveću moć, počinje već i opadanje pučanstva. 


Kad je kineski putopisac Hven Thsang oko 635 p. Kr. 
došao u Indiju, našao je daleka područja, koja su nekoć bila 
gusto naseljena, opustošena. Od velegrada Pataliputra, čiji 
su zidovi nekoć bili 34 km dugi, preostao je bio tek labirint 
napuštenih kuća. Kraj drugih nekoć velikih i znamenitih 
gradova bio je i grad -Kapilavastu, rodni grad Buddhe, za 
“ vrijeme Fa-Hiana nastanjen samo sa nekoliko kaluđera i 
imao je otprilike 10 kuća; Hven Thsang nije više mogao 
točno ustanoviti njegov položaj i veličinu. Indija je postala 
objektom izrabljivanja Arapa, Mongola, Evropljana. Arap- 
ska kultura dovela je na to tlo opet ljude, a uporedo sa 
zapadno-evropskom civilizacijom javlja se i opet silni po- 
rast pučanstva. Ali indijske kulture je za uvijek nestalo. 


Opadanje broja porođaja u Kini počelo je valjda oko 
500-—250 god. pr. Kr. na prelazu kineskog carstva civiliza- 
ciji. U to vrijeme je naglo izumrla vladajuća klasa — plem- 
stvo. Neposredno prije Han dinastije bila su već daleka 
zemljišta napuštena. Uvode se mjere za podizanje broja 
i kvalitete pučanstva. Ši Hoang-ti naselio je pola milijuna 
kolonista. Za vrijeme dinastije Han mogli su strani dose- 
ljenici zauzeti i obraditi zemlju, gdje su god htjeli. Ali 
gradskog čovjeka nije se više moglo vratiti selu, niti dići 
produkciju poljoprivrednih produkata; zemlja je ostala bez 
vlasnika, neobrađena. Oko Kristova rođenja — na početku 
kasnije dinastije Han na veliko je opadalo pučanstvo; od 
nekadašnjih 60 milijuna bio je oko 280. god. poslije Krista, 
za vrijeme cara Wu-ti, broj Kineza opao na 16,2 milijuna. 
Kasnije se je svijesno naseljavalo barbare. Iza pola sto- 
ljeća — god. 756. — narasao je po Rokhilu broj Kineza, na- 

kon obnove sa stranom krvi, opet na 61 milijun. Kineski zi- 
“dovi, bilo ih je u povijesti više, građeni su, da bi zaštitili 
carstvo od provala barbara sa sjevera. Čuvari tih zidova bili 
su i opet plaćenici, koji su napokon preuzeli vlast u svoje 
ruke. Još za vrijeme dinastije Han morali su Kinezi podmi- 
titi ženu hunskog vođe Mao Tun, da bi se ona za njih za- 
uzela, da ne bi bili sasvim uništeni. I napokon su se carske 
kćeri morale udavati za vođe Huna. Još danas se mogu naći 
tragovi ovog propadanja. Za vrijeme dinastije Thang piše 
neki kineski putopisac: »Već je dugo, da je ova zemlja po- 
stala pustinja. Svi njezini gradovi su ruševine i sasvim 
obrasli korovom«. Danas leže ruševine nekoć sjajnih gra- 
dova pokrite pijeskom nasred pustinje. Sven Hedin otkrio 
je temeljne zidove gradova Takla-makan i Kara-dung, sa 
velikim gradskim kanalima, oko kojih su se nekoć redale 
aleje jablanova i vrtovi narandža — u dubokom pijesku 
pustinje. 


U Grčkoj počelo je općenito opadanje porođaja za vri- 
jeme peloponeskog rata. U klasično helensko doba bilo je mo- 
derno, spadalo je dobrome običaju i tonu: ne ženiti se i ne- 
mati djece. U Ateni je bilo iza pelopeneskog rata 30.000 
građana sa pravom glasa. Kod popisa vučanstva za vrijeme 
Demetriusa od Phalerona 322. pr. Kr. bilo je u Ateni samo 
21.000 punopravnih građana, među kojima već mnogi bivši 
robovi. U isto vrijeme bilo je po nekima u Ateni čak 40 
hiljada robova. 


Svarta mogla je za vrijeme prodiranja Perzijanaca 
staviti pod oružje 8.000 momaka. Došao je potres, od kojeg 
se Sparta nije više mogla oporaviti, god. 371. pr. Kr. bilo je 
tek 1500 građana. Ma da se iseljivanje kaznilo smrću i ma 
da su mnogi robovi dobili građansko pravo, mogla je Sparta 
za vrijeme Aristotela oboružati oko 1000 momaka. 300 god. 
prije Kr. opkolila se Sparta gradskim zidovima, da bi se na 
taj način zaštitila od neprijatelja. 120 god. poslije Kr. nava- 
aju različiti pisci — i Plutarh, — da cijela Grčka ima u 
svemu 3000 muževa. Za vrijeme rimske prevlasti nije Sparta 
više zavrijedila ime grada. Strabo piše: »U Arkadiji — 
nekoć jedna od najnaprednijih pokrajina — nestali su staro- 
drevni gradovi, a seljaci su se odselili već za vrijeme osnuća 
Megalopolisa. Sad je i to velika pustoš«. Theba je bila još 
samo selo sa siromašnim pučanstvom. Strancima se je dije- 
lilo zlato, samo da bi obrađivali zemlju. U gimnaziji Thebe 
raslo je u to: vrijeme žito; raspadnuti spomenici bogova 
nalazili su se između klasja. Za vrijeme careva postali su 
gradovi sela, zemlja je bila neobrađena — svagdje se je ši- 
rila pustoš. Dane se je moglo putovati da se nije susrelo 

živu dušu. Atena, koja je bila bez pučanstva, postala je pro- 
vincijski grad, koji je živio od posjeta stranaca i poklona 
bogatih inozemaca kao na pr. židovskog kralja Heroda. Tu- 
ristički snobisti Rima buljili su — kao danas Amerikanci — 
u djela periklejskog doba, nakon što su pokretni predmeti 
bili odnešeni ili prodani i za te novce bile sagrađene goro- 
stasne građevine rimskog doba sa i dosad još nenadmaše- 
nim luksuznim kupatilima. 

Sami Grci bili su međutim već sasvim izumrli. Već 221. 
Pr. Kr. nije više u Sparti među prvim ljudima bilo Dorijaca. 
Za vrijeme carstva tekla je u atenjanima krv sa cijelog 
Orijenta; Enej Piso nazvao ih je »mješavinom naroda«. Na- 
skoro nakon Kelta, doselili su se u opustjele krajeve Sla- 
veni u tolikoj mjeri, da se je Grčka u vrijeme prije Gota 
nazivala »Slavia«. Za vrijeme križarskih ratova doselili su 
se ovamo franački vitezovi; grad Mistra kod Sparte, koji 
je Goetheu služio u drugome dijelu Fausta kao uzor sredo- 
vječnog grada, sagrađen je od tih njemačkih sredovječnih 
vitezova. Kasnije su Venecijanci donijeli talijansku krv. 
Kad su zavladali današnjom Grčkom Francuzi, vridošla je 
francuska, a kasnije i španjolska krv. U 13. i 14. stoljeću 
doselili su se još i Albanci. Bilanca je slijedeća: »Grčka — 
kao geografski i politički pojam — živi, stare klasične 
Grčke je već odavno i za uvijek nestalo.« 

Opadanje broja porođaja, a time i postepeno opustoše- 
nje zemalja sa arapskom civilizacijom počelo je od prilike 
Za vrijeme osnuća Bagdada. Ali i ovaj gorostasan grad sa 
2 milijuna stanovnika, čiji je basnoslovni glas prodro cijelu 
Evropu, nije dugo cvao. God. 813. i 865. bio je grad opko- 
ljen; tada razoreni dijelovi grada nisu više sagrađeni. Stara 
palača Kalifa — tako zvana »zlatna vrata« srušila se je za- 
jedno sa svojom »zelenom kupulom« — oznakom Bagdada 
— god. 941. usred zimske kiše _i oluje. God. 1258. bio ie 
Bagdad već provincijski grad, a 1652. opisuje ga putopisac 
Tavernier sa 15.000 stanovnika. Tako je bilo i sa drugim 
gradovima. 33 kilometra dugi grad Samara napušten je u 
u 10 stoljeću od svojih stanovnika. Za vrijeme Amirovog 
kalifata proglasio je vezir al-Mamun al-Batai u Kairu i Fu- 
stati, da svaki tko posjeduje ruševnu kuću, mora da je ob- 
novi i naseli, inače gubi pravo vlasništva. Ali to nije ni- 
šta pomoglo. Kamenje starih gradova upotrebljeno je Za 
gradnju modernog Kaira. U to vrijeme morali su biti sa: 
građeni visoki zidovi s obje strane ceste od Kaira do Fu: 
state, da Kalif na svom putu u Kairo ne bi morao gledati 
žalosne ruševine. (To mora da ije bio osjećajan čovjek, div- 
lienja vrijedan vladar!). Oko 1300. god. bili su već neka: 
dašnji gradovi na sjeveru Afrike — pokriti pijeskom. 


4713 


Kao što su bili nestali gradovi, tako su bila opustošena 
i sela i pokrajine arapske civilizacije, sa jedinim izuzetkom 
maurske Španije, gdje je već došla do izražaja za- 
padno-evropska kultura. Porezi su bivali sve slabiji i Ka- 
lif Nedšen Edin prodao je najveći dio opustošenog zemljišta 
svojoj nekoć kupljenoj, a tada već oslobođenoj tjelesnoj 
straži — Mamelucima; već 1250. ubiše oni kalifa i prigrabiše 
vlast u svoje ruke. Uporedo sa nestajanjem pučanstva u 
Egiptu i Mezopotamiji išla je i borba između doline Nila i 
Eufrata s jedne strane i pijeska iz pustinje s druge strane, 
u kojoj je konačno pijesak pobijedio. Pustinju su opet na- 
činili rodnom Turci i Mongoli: međutim i oni su naskoro 
uvidjeli, kako je to lako nemati djece — i tko je u 14. sto- 
ljeću obrađivao zemlju, onaj je eo ipso bio njezin vlasnik. 
U to vrijeme napisao je znameniti maurski povjesničar Ibn 
Khaldun (1332—1406.) ove riječi: »pučanstva bivalo je po- 
stepeno sve manje, a zemlja je postajala neplodna«; on je 
bio mišljenia, da ne postoji stalno napredovanje čovječan- 
stva, te veli: »Carstva žive sebi osebujnim životom, isto 
tako kao i pojedinci; oni rastu, dosegnu zrelost i počinju 
tada propadati«. U vojavljivanju gradova i gradske civili- 
zacije on vidi »put propasti carstva«. Ovo propadanje po- 
tiče od »potištenosti« naroda, uslijed pomanjkanja životne 
snage koju posjeduje nada. »Nada oslabi, ona nestaje, isto 
tako i rasplodnjivanje i rast pučanstva«. Miješanje sa dru- 
gim rasama čini ostalo. 


Francuz Volney, koji je 1783—86. proputovao Egipat 
i Siriju piše u svojim »Ruševinama«: »Tražio sam stare na- 
rode i njihova djela, a našao sam samo tragove, koji su 
jednaki tragu, koji prolaznik ostavlja u prašini... zemlja 
napuštena od pučanstva slična je opustošenom groblju... 
Tko zna, ne će li jednom i naše zemlje biti tako napuštene, 
ne će li i tamo jednom među nijeme ruševine sjesti koji 
svjetski putnik, kao ja ovdje, te plakati nad pepelom na- 
roda — posvećujući svoje suze uspomeni njihove veličine.« 


Staromeksikanska kultura, koja se tek sada otkriva u 
svom svojem sjaju, dijeli se poput antikne kulture u dva 
dijela, koji slijede jedan za drugim: u onu grčkoj kulturi 
sličnu Maya kulturu u Yukatanu i onu rimskoj sličnu civi- 
lizaciju Asteka na visoravni Anahua. Kao kod Grka tako 
ie ikod Maya prvo počelo opadanje broja porođaja; opusto- 
šenje Yukatana počelo je oko 10. stoljeća. Za vrijeme za- 
uzeća vo Španjolcima bilo je u tropskoj vegetaciji zemlie 
Maya kućanstvo većim dijelom već nestalo. Sjajni svjetski 
velegradovi Yukatana: Uxmal, pa Lubaantum, koji je pred 
nekoliko desetljeća otkriven nasred najgušće prašume i koji 

se može mjeriti sa svakim modernim velegradom, pa mnogi 
drugi točno opisani velegradovi, bili su na koncu 10. sto- 
ljeća nestali u gustoj prašumi; na mjestu plodnih poljana 
nalaze se danas močvare i prašume. Tek tu i tamo pridošli 
su strani došljaci. Španjolski kaluđer Fra Lorenzo de 
Bienvenido, koji je skoro nakon zauzeća Yukatana 
1547. god. došao u zemlju, piše kralju Filipu, da su palače 
kod Merida iz klesanoga mramora umjetnički sagrađene, ali 
da na njima isto tako raste šuma kao i u dolini. Stanovnici 
zemlje da žive u kolibama od drveta i slame. 


Kod starijih naroda Nahua na visoravni Anahuak 
počelo je opadanje pučanstva valjda već u ]1l1. stoljeću. 
Glavni gradovi bili su za vrijeme zauzeća po Španjolcima 
već samo ruševine. U opustošenu zemlju došli su barbari 
Asteki, sa silnom voljom za vlašću. Oni su 1325. osnovali 
svoj glavni grad; njihovo moćno carstvo prostiralo se je od 
Atlanskog do Tihog oceana a za vrijeme cara Montezuma 
II. prodiralo je sve više i na jug. U to vrijeme se ujedno u 
srži zemlje javlja opadanje porođaja; Španjolci su našli 
mnoge opustošene krajeve. 


U prvim desetljećima španjolske vlasti nad indijan- 
skim pučanstvom ono je tako naglo nestajalo, da su 
naskoro preostali tek neznatni ostaci pučanstva. To nije bilo 
uslijed španjolske brutalnosti, koja zdravome narodu ne 
može nikada naškoditi, nego posljedica izumiranja, pomanj- 
kanje porođaja. Milijunski su gradovi nestajali. Sveučilišni 
grad Teskuko, pa Holula, Tlaskala i mnogi drugi gradovi 
bili su naskoro bez Indijanaca. Glavni grad sa svojim zna- 
menitim zoološkim vrtom bio je već nakon nekoliko deset- 
ljeća napušten, a na obalama »slanog jezera« naskoro su le- 
žali ostaci velike prošlosti. Polja i parkovi su se pretvorili 
u močvare, dok su u palačama našle sklonište zmije i ptice. 
Degenerirani preostatak pučanstva naskoro je predao u za- 
borav i samu uspomenu na slavnu prošlost. 


Korherr ovako završava ovaj dio svoje radnje: »Radilo 
* se o pješćanoj pustinji, koja pokriva sjevernu Afriku i Me- 
zopotamjiju, ili je gusta prašuma prodrla u propale gradove, 
ili su močvare pokrile nekoć plodne zemlje, ili se pače na- 
selili strani narodi, kako je to bilo nad ruševinama klasične 
grčke i rimske civilizacije — svršetak cijele ove igre života 
uvijek je jednako tragičan. 


Ruševine su ozbiljna opomena! Kraj svih remekdjela 
naše kulture i gospodarstva, nemojmo zaboraviti na čovjeka, 
koji sve ovo stvara i radi koga je sve ovo stvoreno. U pro- 
šlim stoljećima bilo je umnožavanje, rast čovjeka od ko- 

ijena do koljena nešto samo po sebi razumljivo; za (biolo- 
šku stranu) čovjeka nitko se nije morao brinuti. Danas je 
to drugačije. Opadanje porođaja, koje je iskorijenilo Ba- 
bilonce, Egipćane, Grke, Rimljane, Maya narod — već se i 
kod nas opaža. Tragedija prošlih kultura počinje se obnav- 
ljati na čovjeku zapadnjačke civilizacije. Uhvatimo zlo za 
korijen prije nego je prekasno. Spoznajmo da je opadanje 
broja porođaja problem, koji odlučuje sudbinom našega 
vremena!*) 





*) U ovaj prikaz opadanja poroda u starom vijeku spadalo bi i 
najinteresantnije poglavlje tog temata, opadanje poroda u starom 
Rimu. No poradi obilja materijala, nismo to mogli donijeti u ovom 
broju, nego ćemo to pitanje prikazati u posebnom članku narednog 
broja. — Uredništvo. 

I. STANISLAVSKI: 


SLOBODNO-ZIDARSKE LOŽE 


Upita li netko, tko o masoneriji ima neodređene poj- 
move, nekoga masona o pravoj svrsi i cilju slobodnoga zi- 
darstva dobit će samo polovičan odgovor. U slučaju, da se 
izjavi spremnim da stupi u ložu, doznat će nešto više, ali 
još uvijek mu se pravo ne vjeruje. Ponajprije ga se oštro 
nadzire i promatra, — a da on to ne sluti — i ispituje, da 
li je dovoljno dostojan i »uporabiv« za ložu. (»Uporabiv« 
ovdje svakako znači, da je netko u dobrim financijskim pri- 
likama, ili da je sada ili će vremenom biti na utjecajnom i 
važnome mjestu u upravi, sudstvu, gospodarstvu, bankar- 
stvu, štampi i t. d., t. j. da čim manje zahtijeva od braće u 
loži, a što više može da pruži!) _ 

Konačno saznaje »kandidat« da mora podnijeti loži 
molbu, da ga primi, i onda obično dobiva odgovor, koji 82 
ne zadovolji osobito. Sumnja se u njegovu dostojnost 1! 
predbacuje mu se radoznalost kao svojstvo, koje  »slo- 
bodni« zidar ne smije imati ili ga se mora što prije odučiti. 

»Masonerija nema tajne, ali ona je sama tajna.« Ona 
otkriva pravome masonu sama od sebe, a on je ne smije P* 
kušati da otkrije. Uz to interesent saznaje također, da Se 
kod lože radi o »velikoj i plemenitoj stvari«, koja se osmo 
na »intenzivnijem kršćanstvu, nego što je crkveni«, 1 N2 
stoji oko toga da se postigne nutarnja sloboda i prije svega 
međusobno bratsko potpomaganje. Tako pripravljen »kan- 
didat« jedva čeka, da bude primljen, pogotovo zato, Jer S2%: 
vrlo često dolazi u priliku da vidi, kako se »bolji obzi 
društveno ili materijalno međusobno pomažu, a to po €“ 
našnjem shvaćanju gotovo svaki čovjek može trebati. 

Veliki meštar i nadzornik nalaze se u ložinim_prosto: 
rijama u svečanoj odjeći framasona: frak. cilindar, bijela 
rukavice, pregača i vrpca. Tada započinje primanje, koje pv 
ritualu njemačkih loža glasi ovako: 


Veliki meštar: Koja je naša prva zadaća kod otvaratiji 
lože? 


4“ 


Nadzornik: Pogledati, da li je loža dovoljno zakrita. 

Veliki meštar: Izvršite svoju dužnost! 

Nadzornik: (gleda kroz vrata) Časni veliki meštre, loža 
je iznutra i izvana dobro zakrita! 

Veliki meštar: Tako neka bude zakrit i hram našega 
srca prema nečistim utjecajima izvanjskog svijeta. Mudrost 
neka vodi našu gradnju, jakost neka je izvodi, ljepota ukra- 
suje. (Sada se smota sag, izvana se čuje kucanje, tri udarca.) 

Nadzornik: Časni veliki meštre, netko kuca kao stranac. 

Veliki meštar: Pogledajte tko kuca! 

Nadzornik: Tko je? 

Glas izvana: Slobodan čovjek, koji ima dobar glas. 

Veliki meštar: Što želi? 

Glas izvana: On želi da bude članom ovoga časno- 
2 a(?) društva. 

Veliki meštar: Da li je dostatno pripravljen? 

Glas izvana: On je dovoljno pripravljen. 

Veliki meštar: Tko jamči za njega? 

Glas izvana: Braća Katzenstich i Rosenstein 
(odn. druga dvojica!). 

Veliki meštar: Pustite da kandidat uđe. (Kandidata sa 
zavezanim očima uvode.) 

Veliki meštar: Što znači majstorski znak? 


Nadzornik: On znači, da Si Svatko mora radije dati 
iščupati utrobu, nego otkriti tajne našega reda. 

Veliki meštar: Zašto su bile prema Vama okrenute sve 
oštrice mačeva, kad su Vas položili u lijes? 

Nadzornik: Zato, da se sjetim, kakvu sam sudbinu uzeo 
na Se, u Slučaju da prekršim Svoju zakletvu. 

Veliki meštar: Kakove dragocjenosti imadu majstori? 

= Nadzornik: Predvorje, prozor i mozaički (?) pod. 

Veliki meštar: Razjasnite to. 

Nadzornik: Predvorje je ulaz u svetište, zatim su pro- 
Zori ili svijetlo pred njima, mozaikne ploče su popločeni pod 
(rasčlanjena framasonerija)!? 

Veliki meštar: Tko je dao imena trim stupovima mu- 
drosti, jakosti i ljepote? 

Nadzornik: Kralj Salamon, Kralj Hiram i majstor 
FEiram. 

Veliki meštar: Zašto se Salamonu pripisuje mu- 
drcst? 

Nadzornik: Jer je bio najmudriji u svome vremenu. 

Veliki meštar: Zašto jakost kralju Hiramu? 

Nadzornik: Jer _ je nabavljao materijal za gradnju. 
(Jakost!) 

Veliki meštar: Zašto ljepota majstoru Eiramu. 


478 


Nadzornik: Jer je imao nadzor u hramu i iskitio ga je.« 

Toliko o ritualu. Zašto takove tajne zakletve (sa maj- . 
storskim znakovima) ako loža (sigurno!) nema naročite 
tajne, koje »nečisti« ne smiju znati. Mozaikne ploče! Židov- 
ski kraljevi Salamon i Hiram! Salamon premudri! Sve neke 
tajne, neki židovski ritual? Čemu to, ako je slobodno zidar- 
stvo organizacija s idealnim ciljevima? _ 

I sada je kandidat primljen i on se osjeća kao preporo- 
đen u »bratskom lancu«, koji mu omogućuje da i on zauzme 
»položaj« u društvu, odnosno da načini »karijeru«. Kad pre- 
stane djelovanje tim ritualom umjetno postignutog tajan- 
stvenog raspoloženja, tada mnogi i ugledni masoni, koji su 
prošli i nekoliko stepena, priznaju, da osjećaju ta primanja 
ne samo kao neugodna, nego i kao zloporabu. Ali — na oko, 
ne može se natrag! Ceremonije i obredi u polutami i obeća- 
nja, koja su potkrijepljena strašnim zakletvama, koje se 
groze čak smrtnom kaznom za prekršaj zakletve, dovode 
novoga člana u »mistično« raspoloženje, protiv kojega se 
naskoro ne može više braniti. Daljnji »postupak« i rad u 
loži toliko utječe na većinu ljudi, da se oni u slobodno- 
zidarskim stvarima oduče samostalno i normalno promišljati 
(osim, dakako, nekih, koji su se već progurali u više ste- 
pene!). 

Ta tobožnja intelektualna tupost čini se nekome, tko 
nije framason, nevjerojatnom, jer se uvijek čuje da braći u 
loži pripadaju ljudi visokih umnih sposobnosti, kojima se 
ne može pripisati takva naivnost. Sve je to još više nevjero- 
jatno, jer se ne može uvidjeti s kojega razloga loža radi 
s tako sumnjivim i opasnim sredstvima. Zašto se pravi ci- 
ljevi i svrhe slobodnozidarskih loža tako tajanstveno sa- 
krivaju? 

Iako preko »pravih« ciljeva framasonskog rada leži gu- 
sti veo tajistvenosti, mogli su ozbiljni neframasonski uče- 
njaci mnogo toga vremenom otkriti iz »izdajničkih spisa«, a 
još više iz djela pisanih u obranu masonerije. Jedan od naj- 
poznatijih framasonskih pisaca, August Horneffer, pri- 
znaje — više nesvijesno nego promišljeno — u knjižici izda- 
noj za braću ovo: 

»Pitanje o biti i zadaći slobodnozidarstva tako je staro 
kao i sam naš Savez. Svaki je slobodnozidarski rod nastojao 
da utvrdi bit toga rada i odredi područje djelovanja svoje 
braće. Vremenom (!) je nastalo vrlo mnogo takvih definicija 
pojma masonerije! One se mogu naći u knjigama velikih 
loža i drugdje. — Ali — niti jedna se definicija ne poklapa 
s drugom. Središte ostaje sakriveno; sam cilj ne da se toč- 
nim riječima odrediti. (??)« 

Kod svakog objašnjenja o framasonskom djelovanju, 
osjeća se da je nešto važno ostalo neizrečeno, da je samo 
ono, što je periferno sadržano u tim riječima, a centralni 
smisao je izostavljen. 

To kaže pravi mason višega stepena (ne možda koji 
izdajnički brat). Prema tome se može uzeti, da oni u nižem 
stepenu ništa ne znaju i ne smiju ništa da znadu, a da na- 
protiv neki »viši« vrlo dobro poznaju svrhu i cilj frama- 
sonstva. Odlični poznavalac prof. Guido v. List piše o 
tome ovo: »Ne treba da se damo zavesti dobročinstvima po- 
znatih i uglednih pojedinaca, jer ti su samo lutke, koje loža 
treba za vanjski rad. Dakako, da braća nižega stepena ne 
znaju tko su njihovi »nepoznati pretpostavljeni« i što oni 
zapravo žele i zato mogu da se zakunu da ne znaju o ni- 
kakvoj vezi sa »Velikom Internacionalom«. 

O općenitoj formi organizacije loža može se još reći i 
to, da sve lože imadu uz zajedničku »crvenu nit« koja svima 
prolazi, vrlo različite vrste ceremonija, formula zakletve i 
podjele stepena. Vrijedno je spomenuti da se većina loža 
naziva kršćanskima, a ipak sve primaju židove (krštene i 
nekrštene), muhamedance i sve ljude bez obzira na rasu, 
vjeru ili boju kože. Samo na engleskom teritoriju ima poseb- 
nih crnačkih loža!! Neke lože primaju samo naobražene i 
bogate ljude, a žena uopće ne primaju, ali to je samo spe- 
cijalna vrsta, jer ima loža, koje ne prave tih razlika. Može 
se uzeti, da je i to jedan cilj njihove politike, da sve sta- 
novnike neke zemlje učine ovisnima u službi neprozirnih 
ciljeva internacionalne framasSonerije. 
= Poznato je protunacionalno djelovanje masonerije u 
svim evropskim državama, i zato su radikalni nacionalni 
pokreti (Njemačka, Italija) u svim državama, gdje su zavla- 
dali, raspustili te tajne zakulisne organizacije. I kod nas 
smo nažalost i predobro iskusili što znači protunarodno 
djelovanje loža, koje su sve podupirale razne Uzunoviće i 
Jeftiće. Zato je i Vođa hrvatskoga naroda dr. Vlatko Maček: 
odlučno ustao protiv siobodno-zidarskih loža i osudio nji- 
hov rad. Masonerija u Hrvatskoj pokušava i dalje, da se 
svojom protuhrvatskom rabotom održi na površini, ali nije 
dalek čas, kad će hrvatski narod. učiniti kraj svemu zaku- 
lisnom i antisocijalnom djelovanju slobodno-zidarske mafije. 

VILKO RIEGER: 
SOCIJALIZACIJA I ZADRUGARSTVO 


I. 


Socijalistički pokreti postavili su sebi cilj, da putem 
osvajanja vlasti i t. zv. »diktaturom proletarijata« ekspro- 
priraju sva sredstva produkcije i učini ih društvenim i 
državnim vlasništvom. Taj program hoće komunisti ostvariti 
revolucionarnim sredstvima i oružanom silom, bez obzira 
na žrtve i štete, koje prouzrokuju građanski ratovi i bez 
obzira na volju seljaštva, radništva i većine naroda. Socija- | 
listi naprotiv očekuju, da će se kapitalizam toliko razviti i 
kapitalistička poduzeća tako koncentrirati, da ne će biti ka- 
dra da vrše pravilno svoju zadaću. U tom će času više ma- 
nje automatski preći u vlasništvo države. Sve su socijalne 
reforme po njihovom mišljenju samo »palijativna sredstva«, 
koja doduše mogu poboljšati položaj radnika, ali ne mogu 
promijeniti kapitalistički sistem. Imperativ materijalističke 
dijalektike jest, da se socijalistička država mora oživo- 
tvoriti prije ili kasnije. 

Ne postoji jedinstveno naziranje o metodama socijali- 
zacije, ali postoji kongruentno mišljenje, da socijalizaciju 
(u smislu socijalističkom), treba započeti podržavljenjem 
teške industrije, ugljenika, rudnika i t. d. Prema interpre- 
taciji austrijskoga socijaliste O. Bauera!) dogodit će se 
to na taj način, da će država izdati zakon, kojim se vlasni- 
cima oduzimaju sredstva produkcije. Vlasnici dobivaju neku 
odštetu, koju plaćaju preostali kapitalisti. Ekspropriirana 
poduzeća ne će u svoje ruke preuzeti država, jer, po Bauero- 
vom mišljenju, »nitko ne upravlja industrijskim poduzećima 
lošije od države«. Upravu poduzeća sačinjavat će !4 radnič- 
kih predstavnika, !& predstavnika konzumenata, a 1% za- 
stupnika državne vlasti, kao predstavnici čitavoga naroda. 
Država će regulirati oprečne interese producenata i konzu- 
menata. Jedan dio dobitka upotrebljava se na proširenje 





1) Otto Bauer: Weg zum Sozialismus. 

poduzeća, a drugi se dio dijeli na dva jednaka dijela. Jedan 
dobivaju radnici, a drugi država. Konzumenti ne dobivaju 
ništa. Neke industrije (na pr. tvornice svijeća, sapuna it.d.) 
prepuštaju se u ruke konzumnih zadruga, a neke (na pr. 
tvornice umjetnoga gnojiva i sl.) seljačkim zadrugama. No 
i u takovim poduzećima imat će radnici udjela u upravi 
poduzeća i na čistome dobitku. 

Poduzeća lokalnoga značenja (na pr. ljekarne, tramway, 
klaonice, vodovod, mljekare, pivovare, ciglane, elektrane, 
gradnja stanova, pogrebna poduzeća i sl.) dat će se u upravu 
gradovima, općinama i kotarevima. I vlasnici 
tih poduzeća dobit će neku odštetu u obliku vrijednosnih 
papira. Poduzeća općega značenja (na pr. veletrgovine ka- 
kao-a, čaja, pamuka, kave i sl.) socijalizirat će država. 

Veliki posjedi i šume socijalizirat će se slično kao i in- 
dustrijska poduzeća. Mali seljački posjedi postat će također 
vlasništvo države, a seljaci samo najamnici i to po 
Baueru, zemljište će se moći baštiniti, najamnina će se od- 
ređivati svakih deset godina. Uvodi se obligatno osiguranje 
protiv vatre, tuče, pomora stoke, olakšavaju se komasacije, 
unapređuju se prosvjetne i agrarne ustanove. Socijalizam 
ima u programu uništenje privatne trgovine i osnivanje žit- 
nih zadruga i državnoga žitnoga zavoda. Bogatiji seljaci pla- 
Ćat će veće poreze nego siromašni, da se i na selu izjednače 
»klasne suprotnosti«. i 

Socijalizirat će se kuće i zemljišta. Građevna djelatnost 
ipak ne će prestati, jer će se gradnjom baviti same općine, 
a svakome će »biti priznato pravo na stan prema njegovim 
mogućnostima«. Socijalizirat će se i banke i to na taj način, 
što će se odbor akcionara zamijeniti jednostavno upravnim 
odborom imenovanom po državi. 

To je »put k socijalizmu«, kakova izabire austrijski 
socijalista Otto Bauer, koji ipak, izgleda, da se ne podudara 
u svemu s oficijelnom socijalističkom ideologijom, naročito 
u pogledu socijalizacije seljačkih posjeda. U teoriji drži se 
socijalna demokracija načela, da je državni socijalizam šte- 
tan i stoga želi, da se on ostvari u obliku demokratski ure- 
đenih ekonomskih organizacija. Glavni ideolog socijalne 
demokracije Karl Kautsky?) veli: »Država nije ekonom- 
ska organizacija, već organizacija vlasti. Njezina joj biro- 
kracija služi u svrhu vladanja. Zadaća birokrata nije, da oni 
istražuju i provode ono, što je svrsishodno, već da vjerno 
i pokorno izvršuju volju svojih pretpostavljenih. — Pošto 
sva inicijativa proizlazi odozgo, a ne odozdo, to je obilježje 
državne birokracije: podržavanje starih i preživjelih forma 


2) Karl Kautsky: Socijalizacija i radnička vijeća. 

te zagrižena konzervatizma. Tim se ona potpuno suprot- 
stavlja potrebama modernoga načina produkcije, koji je 
tehnički revolucionaran i traži često uništenje preživjelih 
forma i metoda. Gdje god su državni poslovi konkurirali 
privatnima, obično su podlegli. — Namjesto mnogo go- 
spodara dolazi jedan jedini (država), tako da radnik nema 
slobode, niti može mijenjati gospodara.« 

Državni je socijalizam (bolje: etatizam!) najgori sistem 
ekonomskoga uređenja. Interesi države i naroda se često ne 
poklapaju i stoga ono, što radi država, nije uvijek korisno 
po narod. Ako se država pretvara iz administrativnoga u 
ogromno ekonomsko poduzeće, vlada neograničeno nad svi- 
ma državljanima i negira sva njihova lična prava, onda to 
nije idealno društveno uređenje, nego povratak u barbar: . 
stvo. Metoda dosljedno provedene konfiskacije, ne samo 
slobode ličnosti, nego i ekonomske slobode, nije nikakovo 
rješenje socijalnih problema. Država svakako imade pravo 
i dužnost, da u ekonomskom životu vrši socijalne interven- 
cije, ali kod toga ne smije preći izvjesne granice. 

Ne samo komunizam, nego i demokratski socijalizam 
proklamirao je, da se do socijalističke države dolazi putem 
»ekspropriiranja eksproprijatora«, putem osvajanja političke 
vlasti po proletarijatu i putem »diktature proletarijata«! Sve 
one reforme, koje socijalizam provodi, ne mogu se izvesti 
drukčije nego samo silom, a sila je samo u rukama državne 
vlasti. Socijalizacija se ne može sprovesti odozdo, nego 
samo odozgo, pomoću države i »diktaturom proletarijata«. 
Što je to onda drugo, ako nije državni socijalizam? Zato se 
sve lijepe teorije o demokratskom socijalističkom uređenju, 
o demokratskim ekonomskim organizacijama u socijalizmu 
mogu nazvati čistom utopijom. 

»Komunistički  manifest« Karla Marxa i Friedricha 
Engelsa ne razlikuje socijalizaciju od podržavljenja i govori 
O »centraliziranju svih sredstava . produkcije u državne 
ruke«,')...« što će biti moguće u početku samo despotskim 
postupkom prema današnjem pravu vlasništva i buržujskim 
uvjetima produkcije, dakle takovim mjerama, koje će, ma 
da ekonomski izgledaju nedovoljne i neozbiljne, tečajem 
pokreta nadmašiti same sebe i koje su ncizbježive kao sred- 
stvo za prevrat cjelokupnoga načina produkcije.«) Marx, 
najveći autoritet »znanstvenoga« socijalizma govori o na- 
silnom podržavljenju, a ne o demokratskoj socijalizaciji 
1 stoga je jasno, da se socijalizacija (u smislu marksistič- 
kom sprovodi u praksi samo onako, kako to označuje 


3) Karl Marx i Friedrich Engels: Komunistički manifest. 
4) Ibid. 

Karl Marx, t. j. putem države i općina. Socijalizam ne po- 
daje zadrugarstvu u tom procesu gotovo nikakov značaj. 
Zadruge su, prema tom shvaćanju »elementarna škola za 
socijalizam«, ali same nijesu socijalizam. I zato, direktno ili 
indirektno, socijalisti sviju smjerova, ako se povode za 
Marxom, ne mogu biti u posljednjoj liniji drugo, nego 
državni socijalisti. Oni bi u teoriji možda htjeli da socijali- 
zaciju provedu demokratski, ali u praksi je to moguće samo 
autokratskim postupkom. A ekonomska autokracija uvijek 
je bila teža od najgore političke. 


A _ Karl Kautsky nehotice priznaje potrebu državnoga 
socijalizma prema socijalističkom programu, kada piše: 
»Od društvenih organizacija, koje danas postoje, ima samo 
jedna, koja ima potreban obim, da bi se mogla iskoristiti 
kao okvir u kome bi se razvila socijalistička zadruga, a to je 
moderna država.«5) On je valjda samo dotle protiv držav- 
noga socijalizma, dok svu vlast imade u rukama kapitali- 
stička klasa; onoga momenta, kada na političko kormilo 
stupa »diktatura proletarijata«, (zapravo nekoliko marksi- 
stičkih špekulanata!), državni socijalizam nije više tako 
strašna stvar, valjda zato, jer ga provode stranački agita- 
tori!? Ali sa gledišta ekonomske slobode i političkih prava, 
sasvim je svejedno »diktatura kapitala«, ili »diktatura pro- 
letarijata«. Diktatura ostaje uvijek diktatura, što više u 
praksi se »diktatura proletarijata (t. j. diktatura židomar- 
ksista — Sovjetska Rusija) pokazala gorom od najgore po- 
litičke diktature u Evropi. Bruce Hoper misli, da »diktatura 
Ć Proletarijata« u Sovjetsku Rusiji nije nešto prolazno, već 
da ona izgleda kao trajan oblik radničke države.«*) Lenin je 
rekao, da je »diktatura proletarijata neograničena moć, koja 
nije stegnuta nikakovim zakonom ni apsolutnim pravilom 
— moć, koja počiva jedino na sili.«/) — »Privredni interes 
vladajuće klase je djelatna sila i temeljni zakon države« — 
to su također Leninove riječi. I zato taj takozvani »demo- 
kratski socijalizam«, u praksi ne može značiti drugo nego 
Silu, teror, autokratsko upravljanje privredom sa strane 
države, dakle »državni socijalizam«, odnosno boljševizam. 
Država i u »demokratskom« socijalizmu ostaje glavni arbi- 
ter i inicijator u privredi. Individualne potrebe, vrstu rada i 
nagradu za rad određuje država! Termin »demokratski« 
socijalizam ostaje zato samo maska za čisti etatizam i 
ma koliko se Otto Bauer oduševljavao demokratskim ure- 


5) Karl Kautsky: Načela socijalne demokracije (Erfurtski program). 
6) Bruce Hoper: Kuda ide Rusija. 
7) Ibid. 

đenjem gospodarskoga života u socijalizmu, ipak taj socija- 
lizam, kako ga on zamišlja, ostaje samo neostvariva fikcija. 


Kapitalizam ne vodi brige o socijalnim obzirima, a 
socijalizam prelazi u drugi ekstrem i zapostavlja čovjekovu 
individualnost. Nijedna država na svijetu nije poznavala 
onaj teror, pomoću kojega se htjelo uspostaviti socijalizam 
u Sovjetskoj Rusiji. Ako socijalisti tvrde, da oni mogu doći 
do socijalizma bez terora, bez državnoga socijalizma i sa 
demokratskim metodama, onda time dokazuju samo svoje 
nepoznavanje zakona ekonomskoga života. U teoriji može 
svaki socijalista biti demokrat, ali u praksi ne može da se 
ostvari nego samo  birokratizirana kolektivna produkcija. 
Na nedavno održanoj konferenciji II. internacionale (u Pa- 
rizu g. 1933.) govorio je Alter i rekao: »Kaže se da put k so- 
Cijalizmu vodi preko demokracije. Primjer Njemačke uči 
nas, da je formula pogriješna... Demokracija nam ne smije 
biti idolom... A može li netko vjerovati da se to (socijali- 
stička uprava, pravosuđe, vojska) dade postići bez dikta- 
torskih metoda? Borbena parola ne može više biti osvajanje 
građanskih sloboda.«) Odstupanjem od demokracije i »de- 
mokratskoga« socijalizma, koje se sada i teoretski priznaje 
sa strane socijalnih demokrata, približuje se on onim me: 
todama, koje su odabrali ruski revolucionarci. 


Ideal novoga društva ne može biti socijalistička država, 
koja bi se, kako kaže Buharin sastojala od samih statističara 
i knjigovođa. Mašinizacija i mehanizacija produkcije, bez 
obzira na interese konzumenata, a u svrhu »diktature prole- 
tarijata« i vladajuće stranke, komunalna i državna biroxkra- 
Cija. koja je neminovna posljedica upravljanja ekonomski 
institucijama po administrativnim tijelima, sve su to fragmeu 
jednoga primjera, kako država i buduće društvo ne smij: 
izgledati. Individualni interes i privatna inicijativa ne 1uve 
se u takovoj produkcija zamijeniti niti najoštrijim zakonu 
O »industrijskoj sabotaži« i ») ren [ z 


žemo naglasiti s Kautskym:') -]ednost ir? 
poslova i promjena namješten:«<: ir ;vnu 
nijela bi za sobom pogibelj, da << produktivitet rada sti 


mjesto poveća. To je vrlo va: 

stranom podržavljenju produk 

k tome. Radnik ne traži samo ' ssa 
On se ne buni samo radi »slad S 

radnoga vremena. neso i radi to ga se Susu . 


*t »Saajalna misa. Ziz-eb. | 
Nena m7. Au 
DOK Kagtsky S. alzazia i: 


obično oruđe produkcije, kojoj se on protiv svoje volje 
pokorava i prilagođuje. U tom smjeru ne će biti ništa po- 
boljšano, ako na mjesto kapitalista dođe kao institucija 
vladavine — država i državna birokracija. Na mjesto mno- 
gih gospodara dolazi jedan jedini: država, tako da radnik 
nema slobode, niti može mijenjati svoga gospodara.« 

Ni u sovjetskoj praksi socijalizacija nije provedena 
nekom evolucijom. Za vrijeme t. zv. »ratnoga komunizma« 
(1917.—1921.) uništena su jednim potezom pera sva privatna 
prava. Podržavljene su banke i ekspropriirana velika indu- 
strija, trgovina i zemljišta. Vlasništvo na zemljište ukinuto 
je posebnim zakonom, koji glasi: 

»$ 1. U granicama S. S. S. R. ukida se pravo vlasništva nad ze- 
mljom; — $S 2. Sva zemlja, šume i vode jesu narodno vlasništvo; — 
& 3. Pravo raspolaganja sa zemljom i njezinim bogatstvom, šumama i 
vodama pripada S. S. S. R.; — 6 6. Privatna lica i zavodi mogu na 
zemlji, zemljišnim bogatstvima, šumama i vodama vršiti jedino pravo 
uporabe; — & 10. Prelaz zemlje, zemljišnih bogatstava, šuma i voda, 
koje sada pripadaju privatnim licima, društvima i zavodima uslijedit će 
u zajedničko vlasništvo bez odštete.«10) 


Birokratska socijalizacija zemljišta u smislu Marxova 
programa dovela je naravno do sloma sovjetskoga gospo- 
darstva. Tome je mnogo pridonio i pasivitet ruskoga selja- 
ka. Boljševici su se morali povući sa svojim ekonomskim 
programom i činiti ekonomske kompromise. Nastupa doba 
t. zv. »Nove ekonomske politike« (NEP), koja traje od 
g. 1921. do g. 1928. Dopušta se upotreba privatne incija- 
tive u ograničenoj mjeri, a i seljacima se priznaju posebna 
prava. Novu ekonomsku politiku zamijenjuje »petogodišnji 
plan« (pjatiljetka), koji znači povratak k metodama ratnoga 
komunizma. Individualna se inicijativa potpuno ograničuje, 
organizira se planska privreda, a seljacima se oduzimlje 
zemlja i oni su prisiljeni da stupaju u t. zv. kolhoze (kolek- 
tivna gospodarstva). 

Socijalizacijom postignuto je nešto tehničkih uspjeha, 
ali se život radnika i seljaka nije mnogo popravio. 
Bruce Hoper, koji inače sa simpatijama prati rad sovjetske 
države piše, da je doduše ukinuto izrabljivanje pojedinca 
po pojedincu, vali baš kao ni sovjetski ustav, tako ni sovjet- 
Ski zakoni ne sadržavaju nikakovu zaštitu protiv izrablji- 
vanja pojedinca Sa Strane države.« Manjina od 3%. komu- 
nista vlada nad čitavim narodom, a standard radničkoga 


10) M. K. Nikolajev: Socijalizacija. 
Tim zakonom učinjen je od slobodna seljaka najamni radnik 
državne vlasti. E 

Dr. FRANJO DUJMOVIĆ: 
IRSKE BORBE I SABORI 


IRSKI SABOR U 18. VIJEKU 


U 18. v. Irska se više ne bori za svoju slobodu ili vjeru. 
Ona je uništena i tijekom cijeloga 18. stoljeća bori se protiv 
bijede. Irska je doduše prema Engleskoj posebna zemlja, 
sačuvala je i svoje državno uređenje, ali u stvari, Engleska 
gospodari u Irskoj. 


Parlamenat, ako ga se tako uopće još može zvati, u ru- 
kama je Engleske. On nije više sredstvo za spasavanje nego 
za potlačivanje. U njemu su sami protestanti. Još do 1641. 
katolici su mogli doći do riječi, a od tada mora se polagati 
zakletva na supremaciju ili predstoji isključenje iz parla- 
menta, i ako je to tek 1691. formalno zaključeno. Tako su 
katolici isključeni iz parlamenta, — a ta činjenica uzako- 
njena, i ako su još uvijek sačinjavali 2» pučanstva. 


Parlamenat je bio sastavljen od gornjeg i donjeg doma. 
U gornjem su bili svjetovni i duhovni lordovi, na broju oko 
200, a bili su svi mahom potomci protestanskih doseljenika. 
Oko 50 bilo je čistih Engleza, koji uopće nisu poznavali irski 
život. Inače je irski velikaš mogao imati po jedno mjesto 
u engleskoj kući komuna. Duhovnih lordova bilo je 22, sve 
sami protestanti. 


Donji dom povećao je tijekom stoljeća broj svojih čla- 
nova, a to je bilo kraljevo zahvalno sredstvo za nagradu 
svojih ljubimaca i tako je za Elizabete iznosio 125, za Ja- 
koga I-og 232, a za Karla II. 300 članova. 

Izborni sistem, poput engleskog, određivao je izbor od 
300 članova svega 128 na izborima, 64 birali su slobodni po- 
sjednici od 40 shillinga, 2 sveučilište u Dublinu i 62 burgovi 
(koji su bili oslobođeni izbora). 

Engleska vlada imenovala je 172 člana, ili su veliki po- 
sjednici postavljali zastupnike u ime rezidencija, koje su 
posjedovali kao pravo privatno vlasništvo. Odatle je jasno, 
zašto nije bilo sukoba između gornjeg i donjeg doma. Bilo 

naka!). Radi toga, mišljenje Eduarda Davida, koje se do- 
duše nalazi u sukobu s Marxovim shvaćanjima izgleda 
mnogo prihvatljivije. On kaže: »U poljodjelstvu radi se o 
razvoju živih bića, u industriji o prerađivanju mrtvih tvari. 
Ovdje izvršuje ljudska volja direktnim impulsom potrebnu 
razdiobu supstance za stvaranje produkata, t. j. uporabom 
onih instanca, koje dalje funkcioniraju automatski. Seljak 
mora naprotiv akciju razdiobe i kombinacije prepustiti dje- 
lovanju žive prirode.« David sasvim ispravno naglašuje: 
»Industrijsko stvaranje dobara je mehaničko, a poljodjelska 
produkcija organski proces.«!?) | 


Seljačkom je staležu u njegovom radu potrebna slo- 
boda, individualna inicijativa i privatno, odnosno zadružno 
vlasništvo, to su nerazdjeljivi pojmovi s pojmom seljačke 
ekonomije. Jer i oni marksisti, koji priznaju potrebu slobod- 
nih seljačkih gospodarstava, čini se, da to rade samo iz 
posve taktičkih razloga, jer »proletarijat ne raspolaže do- 
voljnim brojem klasno-Svijesnih pristaša, da može najedam- 
put biti bez milijuna seljaka. Milijuni seljaka, koji su fana- 
tici privatnoga vlasništva ne smiju se učiniti političkim pro- 
tivnicima i protjerati u tabor kontrarevolucije.«*) To su 
razlozi, kojih su se držali i boljševici, ali samo tako dugo, 
dok nijesu ojačali. Konačni cilj im bijaše ipak: socijalizacija 
svih sredstava produkcije, pa tako i zemljišta. 

Državni socijalizam (etatizam) i apsolutna socijalizacija 
Svih sredstava produkcije, kako je zamišljaju marksisti, ne 


može se prihvatiti ni s nacionalnog, ni sa socijalnog, ni 


3 


s ekonomskog stanovišta. Ali očito je, da će uvijek ostati 
neke vrste poduzeća (velike tvornice, teška industrija, 
rudnici i sl.), za koje će zbog nacionalnih i socijalnih razloga 
biti neophodno potrebna izvjesna forma socijalizacije. 

Zato, biti protiv socijalizacije u marksističkom smislu 
još uvijek ne znači biti protiv socijalizacije uopće. Ali o 
tome više u drugom članku. 


11) Bruce Hoper: Kuda ide Rusija. 
12) Eduard David: Sozialismus und Landwirtschaft. 
13) »Socijalna Misao«, Zagreb, br. 10. god. 1933. (čl. »Seljačko 


pitanje«). 


488 





Dr. FRANJO DUJMOVIĆ: 
IRSKE BORBE I SABORI 


IRSKI SABOR U 18. VIJEKU 


U 18. v. Irska se više ne bori za svoju slobodu ili vjeru. 
Ona je uništena i tijekom cijeloga 18. stoljeća bori se protiv 
bijede. Irska je doduše prema Engleskoj posebna zemlja, 
sačuvala je i svoje državno uređenje, ali u stvari, Engleska 
gospodari u Irskoj. 


Parlamenat, ako ga se tako uopće još može zvati, u ru- 
kama je Engleske. On nije više sredstvo za spasavanje nego 
za potlačivanje. U njemu su sami protestanti. Još do 1641. 
katolici su mogli doći do riječi, a od tada mora se polagati 
zakletva na supremaciju ili predstoji isključenje iz parla- 
menta, i ako je to tek 1691. formalno zaključeno. Tako su 
katolici isključeni iz parlamenta, — a ta činjenica uzako- 
njena, i ako su još uvijek sačinjavali %» pučanstva. 


Parlamenat je bio sastavljen od gornjeg i donjeg doma. 
U gornjem su bili svjetovni i duhovni lordovi, na broju oko 
200, a bili su svi mahom potomci protestanskih doseljenika. 
Oko 50 bilo je čistih Engleza, koji uopće nisu poznavali irski 
život. Inače je irski velikaš mogao imati po jedno mjesto 
u engleskoj kući komuna. Duhovnih lordova bilo je 22, sve 
sami protestanti. 

Donji dom povećao je tijekom stoljeća broj svojih čla- 
nova, a to je bilo kraljevo zahvalno sredstvo za nagradu 
svojih ljubimaca i tako je za Elizabete iznosio 125, za Ja- 
koga I-og 232, a za Karla II. 300 članova. 

Izborni sistem, poput engleskog, određivao je izbor od 
300 članova svega 128 na izborima, 64 birali su slobodni po- 
sjednici od 40 shillinga, 2 sveučilište u Dublinu i 62 burgovi 
(koji su bili oslobođeni izbora). | 

Engleska vlada imenovala je 172 člana, ili su veliki po- 
sjednici postavljali zastupnike u ime rezidencija, koje su 
posjedovali kao pravo privatno vlasništvo. Odatle je jasno, 
zašto nije bilo sukoba između gornjeg i donjeg doma. Bilo 


489 


je perioda od po 30 godina, da se sastav parlamenta nije 
mijenjao. | 

Poslovni red sabora pridonio je svoj udio pasivitetu 
sabora. Sve se svodilo na podmitljivost, korupciju, potpunu, 
apsolutnu i što bi rekao lord Rosebery — neizbježivu. Nije 
trebalo drugoga sredstva za vladavinu nad Irskom osim k o- 
rupcije, govorili su sami Fnglezi. 

Izvršnu vlast imenovali su Englezi i ona je vodila engle- 
sku politiku. Čine izvršne vlasti morao je da odobrava irski 
sabor, koji je ipak imao različite interese od Engleske. Ko- 
rupcija je izmirivala ova dva suprotna interesa. Nagrade i pa- 
rovi padali su kao kiša na poslanike, da osiguraju vladi po- 
. trebnu većinu. Potkralj je bio zakonski posrednik za prego- 
vore. Tako je Lord Townsend pisao (u prosincu 1767.): 
»Svako mjesto, položaj i čast zavisi isključivo od milosti 
vladajućeg potkralja ...« Funkcija potkralja bila je sinekura 
i sredstvo da svoga nosioca usreći. Potkralj nije gotovo ni- 
kada stanovao u zemlji. U njegovoj odsutnosti, vladu su u 
rukama imala trilorda, kojisu imali zadaću da »stvaraju ve- 
ćinu«. Obmanjivao bi se, tko bi mislio, da su se članovi sa- 
bora »prodavali«. Ne, oni su se »iznajmljivali«. 
Treba priznati, da je irska vlada skupo stajala Englesku. 
Tako je glasanje zakona o izvozu žita Engleska platila sa 
podrug mil. livri sterlinga. Kad na pr. lord Townsend nije 
više htio da kupuje glasove, poslanici su se držali patriotski 
i svojim držanjem škodili Engleskoj. Za vrijeme t. zv. re- 
žima »poduzetnika« (Untertakers) vlada je dobro funkcio- 
nirala. Potkralj je predao upravu u ruke nekoliko moćnih 
velikaša, koji su u saboru raspolagali dovoljnom većinom, 
preuzevši na se potkraljeve poslove pod uvjetom, da do- 
biju lavlji dio u diobi nagrada. U god. 1772. odlučio je pot- 
kralj da prestane sa vladom »poduzetnika«, ali pošteni ljudi 
morali su priznati, da je stari sistem Undertakersa bio eko- 


.w a... 


Na koncu, sve je bilo objekt korupcije: sabor, uprava, 
pravosuđe. Stari je Poyning-zakon još uvijek osiguravao 
Engleskoj potpuni nadzor nad poslovima otoka. 


Vlast irskog sabora od Tudora nije se mijenjala. Sabor 
nije mogao da obara ministre, koje je London imenovao. 
Vanjsku politiku vodio je samo westminsterski sabor. 


Irski je sabor pokušao 1692. donijeti zakon o irskim fi- 
nancijama i njihovoj kontroli, ali je naišao na potpuno pro- 
tivljenje engleskog sabora. ' 

Lord namjesnik Harcourt savjetovao je engleskom ka- 
binetu, da su ovi zakoni, pa Habeas corpus nespojivi s ide- 

jom zavisnosti i da bi bila politička pogrješka priznati isti 
ustav koloniji, kakav ima mati-zemlja. 


Kad je 1707. škotski sabor izglasao zakonodavnu uniju 
s Engleskom, dublinski sabor se požurio, da izglasa adresu 
sa zahtjevom, da i on bude utjelovljen u westminsterski 
sabor. 


Kraljica Ana i engleski ministri su to odbili iz razloga, 
da ne moraju na Irsku proširiti trgovačke povlastice, koje 
je uživala Engleska i da sačuvaju monopol za Englesku. 


Westminsterski parlamenat izglasao je 1720. zaključak, 
po kome Irska ostaje i dalje ovisna o Vel. Britaniji, o čijoj 
je kruni i dosada ovisila na taj način, što je prizivnu sudsku 
jurisdikciju irskog gornjeg doma prenio na gornji dom En- 
gleske. Taj Declaratory Act upotpunjen je time, da su kralj 
r engleski sabor dobili punu vlast, da stvaraju zakone i sta- 
tute valjane za kraljevstvo i narod irski. 


Ta deklaracija donesena je jednostrano i pravno je bila 
nevaljana, ali poučno pokazuje, kako je Irska svedena na 
režim kolonije. 

Parlamenat je skupo stajao vladu radi stalne korupcije. 
Ipak je postojala manjina, koja je bez prestanka prosvje- 
dovala protiv takvoga stanja. Pisac toga doba otvoreno je 
postavio pitanje: »Čemu služi takav parlamenat, kad nema 
nikakve vlasti i kad je samo stroj za glasanje. Zato ga valja 
uništiti.« A god. 1698. Molyneux pitao je u svojoj knjizi 
ovako: »Da li Irska može biti vezana aktima jednog sabora, 
koji zasijeda u Engleskoj«? — poričući Engleskoj pravo na 
vladavinu zelenim otokom. Ta je knjiga odsjev mišljenja 
obrazovanih krugova toga doba. Djelo je imalo ogroman 
uspjeh i uzbudilo i engleski sabor, te je bilo osuđeno i spa- 
ljeno. Ideje Boltona i Molyneux-a stvorile su — tek 1760. — 
raspoloženje za reformu parlamenta. 


Irska je vrlo osiromašila i postala pasivnom. Moć asi- 
milacije u Irskoj očitovala se na taj način, što su djeca 
Cromwellovih vojnika zaboravila engleski, a vojnici Vilima 
HI, postali katolici. Engleska je promijenila politiku i ostav- 
ljala papiste — ma što stajalo — u neznanju i ovis- 
nosti i osigurala protestantsku hegemoniju.nad otokom. Po- 
mogla joj je običajna metoda irske podijeljenosti i organi- 
zacija dvostrukog sistema progona. 

Opći način tlačenja ticao se svega naroda i katolika i 
protestanata a posebni način samo katolika, gdje su se Irci 
protestanti i Englezi ujedinili u mržnji protiv papizma i ču- 
vanju zajedničkih interesa. 

Opći način tlačenja osnivao se na tome, što je Irska pro- 
tivan narod Engleskoj i treba je tlačiti ekonomski. Tako je 
nizom zabrambenih zakona do sredine 18. v. uništena 
trgovina i obrt Irske, a napose cvatuća industrija 
lana. 


Četiri zakonodavna tijela vijećala su desecima godina 
na usavršavanju kaznenih zakona za Irsku. Uzroci su bili 
isključivo religijske prirode. Htjelo se silom učiniti od 
katolika protestante. Zakletva na supremaciju bila je uvjet 
za postignuće građanskih i političkih prava. Ti su se zakoni 
ticali i ulsterskih presbiterijanaca, čija je vjeroispovijest 
branila ovu zakletvu. Ovi su zakoni posredno postizavali 
svoju svrhu. Odgovornost za to pada na anglikanski kler, 
koji je upravljao politikom Irske skoro cio jedan vijek. Cilj 
im je bio da stave irske katolike izvan zakona. Stari zakoni, 
koji je upravljao politikom Irske gotovo cio jedan vijek. Cilj 
suspendirani, ali ne ukinuti. Svi kat. biskupi bili su zatočeni 
i postojala je opasnost, da će izumrijeti generacija katolič- 
koga klera. Takav svećenik, koji je još ostao, morao je po- 
ložiti zakletvu odricanja i kauciju, da pretendent nema 
prava na krunu. Sankcija je bila deportacija, a u slučaju po- 
vratka — smrt. 


Svećeniku je bilo zabranjeno, da napušta grofoviju, da 
vrši službu Božiu izvan svoje župe i bez vanjskih znakova: 
Zvona, odijelo, vjersko sudovanje, ograđivanje crkve, — 
bili su razlozi za deportaciju. Tako progonjenom kleru — 
nuđen je prelaz na protestantizam, u kom slučaju progoni 
prestaju — a apostata dobiva i penziju od 40 livr. sterl. 


Za vjernike stanje je bilo nešto lakše. Na njih se nije 
primjenjivao zakon konformiteta (od 1553.), koji je zabra- 
njivao vršenje katoličkog kulta i predviđao vrlo stroge 
kazne za sve one, koji ne bi ispovijedali anglikanski kult 
(zatvor, doživotno zatočivanje) te su vjernici mogli prisu- 
stvovati bogoslužju, ali ne i hodočašću; učešće u hodočašću, 
ophodu i sl. kaznilo se šibanjem. 


Irski sabor prihvatio je 1723. težak zakon protiv kato- 


ličkog klera, ali ga engl. sabor, koji je bio taktičniji, nije 
odobrio. 


Katolički kult vršio se potajno. Ipak se trpio u nadi, da 
će ga se katolici ostaviti. Anglikanski kler nametnuo je de- 
setinu katolicima. To se smatralo dobrim sredstvom, da se 
katolike odvrne od vjere otaca. 


Irska djeca nisu se silila da idu u protestantske škole, 
ali su katoličke škole bile zabranjene. Svi katolički učitelji 

su izagnani iz zemlje. Kat. odgoj je bio onemogućen. Irski 
mladić nije se mogao posvetiti javnim zvanjima: vojsci 
mornarici, upravi, sudstvu, a od slobodnih zvanja mogao je 
postati samo liječnikom, ali ne i odvjetnikom. Katolik nije 
imao pravo sticati nekretnine. Mogao je postati zakupni- 
kom, da zaradi tek trećinu plodova. U trgovini i industriji 
priječio se svaki rad katolicima. Katolik kao trgovac nije mo- 
gao steći članstvo u korporaciji. Morao je naprotiv plaćati 
takse, od kojih su protestanti bili oslobođeni. Kao obrtnik 
nije smio katolik da drži više od dva naučnika. Nije smio 
uzeti zemljište za radionicu. Kao gospodar nije smio da drži 
konja vrijednijeg od 5 livra, jer bi ga u tom slučaju vojska 
rekvirirala ili bi ga morao prodati protestantima. 


Mladi Irac mogao je postati samo nadničarom. Njihove 
radove mogli su preuzeti protestantski radnici. Nadničar 
katoličke vjeroispovjesti, koji ne bi htio raditi na katolički 
svetac, bio bi strogo kažnjen. Katolik, koji bi se htio ženiti, 
imao je sijaset neprilika. Protestantkinju nije mogao uzeti, 
ako ne bi prešao na protestantizam, inače bi slijedila neva- 
ljanost braka i smrtna kazna za svećenika, koji ih je vjen- 
čao. Ali kad je to učinio protestant imao je pravo na miraz 
od svojih roditelja. Za slučaj, da je stariji, dobio bi sav ime- 
tak svojih roditelja. Od časa konverzije i roditelji bi biii 
tek njegovi zakupnici. Nije postojalo nasljedstvo ili daro- 
vanje između živih od strane jednog protestanta u korist 
katolika. Nasljedstva katolika dijelila su se među svu djecu 
u svrhu beskonačnog cjepkanja posjeda. Katolik, u oporuci 
ili na samrti, nije mogao ostaviti svojoj malodobnoj djeci 
katolika tutora, nego je tutorom bio obvezatno imenovan 
protestant i djeca odgajana protestantski. 


Sve ono, što bi moglo obogatiti katolika bilo je 
brižljivo zabranjivano i svakog onog, koji bi bio sumnjiv, 
nije bilo samo dopušteno, nego je to bio zakon, da ga se osi- 
romaši i uništi. 


Za prijavu neregistrovanog svećenika dobivao bi pri- 
javljivač 20 livra, a za biskupa 50 livra. Tako se rodilo 
Zvanje lovaca na svećenike. 


Gotovo cio jedan vijek, bili su katolici izvrgnuti ovako- 
vome zakonodavstvu. Međutim željeni cilj nije se postigao: 
vjerska poduka držala se po kućama, katolički kult vršio se 
potajno, a broj otpada bio je neznatan. To zakonodavstvo 
prouzročilo je veliku emigraciju. Katoličke velesile obrazo- 
vale su svoje čete od Iraca. Spomen na »Irsku brigadu« bio 
je slavan. Juraj II. u bitci kod Dettingena 1743. rekao je: 
»Prokleti zakoni, koji su me lišili ovakvih podanika.« 

Irci u zemlji postadoše parijama. Lišeni vođa, — jer su 
se bogatiji slojevi iselili — nalazili su se u stanju helota. 
Ova tragična epoha je epoha degeneracije irske rase. Glad 
je stalno slijedio barem četiri puta u dvadeset godina. A se 
bijedom Irskom se uvelike širio kriminal. 


Usprkos protestantskoj supremaciji nad katolicima i 
među protestantima, u Irskoj je bilo veliko nezadovoljstvo. 
Protestanti su sudjelovali u progonu svojih zemljaka, ali su 
bil: podvrgnuti sebičnim zakonima, zapovijeđenim iz Lon- 
dona. Sredinom 18 v. (oko 1750.) pojavi se jak pokret otpora 
protiv Engleske. 


Zakonodavne mjere dovele su obrt i trgovinu zemlje 
do propasti te su i protestanti počeli uviđati, da između svih 
stanovnika iste zemlje, postojale kakve mu drago razlike 
rase, vjere ili mišljenja — postoje zajednički interesi i bli- 
ske veze i da narodna solidarnost nije prazna riječ. Tako se 
i među protestantima pojavila stranka »irskih interesa«, 
koja je tražila zakonodavnu autonomiju Irske i protivila se 
daljnjem iskorišćavanju zemlje. 


Protestantski napori nisu uspjeli, jer ih nisu poduprli i 
katolici. Tada je Swift napisao glasovita pisma od Drapiera. 
Tako su katolici našli potpore u redovima samih svojih 
tlačitelja. 


Mnogi protestanti složili su se s Grattanom, koji je bez 
prestanka ponavljao: »Protestanska Irska ne će biti slo- 
bodna, sve dok katolička Irska bude zarobljena.« Katoličke 
mase dobit će tako vođu, da traži narodna prava i proma- 
trat će, kako pada komad po komad legislativne zgrade, 
tako brižno sagrađene kroz prošli vijek. 


Rad »Patriota« doveo je do obnove sabora, koji nije ra- 
dio već više godina. Glasanje o »Octennial Act-u« od 1768., 
koji je ograničio trajanje punomoći parlamentu na 8 godina, 
donijelo je potpunu promjenu u karakteru irskog sabora. 
Dotada, zastupnici, birani doživotno, nisu se brinuli za na- 
rodno mišljenje. Od tada, morali su da predstavljaju to 
mišljenje zbog opasnosti da ne izgube svoj položaj zastup- 
nika. Protestantski puk, koji je jedini imao pravo glasa, po- 
slao je u sabor velik broj pristaša novih ideja. 

PROF. FRAN ŠOJAT: 
STARA [ NOVA RUSIJA 


Pseudomorfoza Rusije; Tolstoj i Dostojevski*) 


Današnja Rusija posljedica je petrinizma, to jest: 
djelovanja Petra Velikoga, koji je na staroj pravovjernoj 
Moskovitiji širom otvorio i vrata i prozore, da u nju naglo 
i prenaglo dune zapadnjaštvo. Tako nastupa pseudomorfozu 
Rusije, koja je sad dosegla svoj vrhunac. 


Ruska narodna junačka priča i pjesma »Bylina« do- 
segne svoju kulminaciju sa knezom Vladimirom (oko 1000.) 
i njegovom »Tafelrunde«, pa s junakom Iljom Muromcem. 
Sva golema razlika između ruske duše i faustovske duše 
Zapada leži već u ovim ruskim pjesmama i pričama, pa u 
»istovremenim« o kralju Artusu, o Ermanarihu, o Siegfriedu . 
i Nibelungima. Merovinško doba Rusije započima padom 
tatarskoga gospodstva za Ivana III. (1480.) i vodi preko 
zadnjih Rurikovića i prvih Romanova sve do Petra Velikoga | 
(1689.—1725.). Ono posvema odgovara vremenu od Klodviga 
(481.—511.) pa do bitke kod Testri-a (697.), po kojoj su u 
Franačkoj preuzeli vlast Karolinzi. Tko pročita franačku 
povijest Grgura turskoga, pa starovjersku rusku povijest 
Karamzina, pogotovo povijest Ivana Groznoga, Borisa Go- 
dunova, Sujskoga, taj će se uvjeriti o vanrednoj sličnosti 
ovih dviju povijesti. Na moskovitsko doba velikih bojarskih 
rodova i patrijarha, za kojeg se neprestano bori jedna staro- 
ruska stranka protiv prijatelja zapadnjačke kulture, slijedi 
poslije. osnivanja Petrograda (1703.) pseudomorfoza, koja 
je rusku dušu silom ugurala u tuđe forme najprije visokog 
baroka, tada »prosvjete«, i tada 19. stoljeća. Petar Veliki 
postao je zla kob Rusije i Rustva. 

Primitivni carizam Moskve jedina je forma, koja još i 
danas odgovara Rustvu; ali taj je u Petrogradu lažno pre- 
tvoren u dinastičku formu zapadne Evrope. Težnja za 
&vetim jugom, za Bizantom i za Jerusolimom, koja je ležala 


*) Prema Spenglerovom djelu: Der Untergang des Abendlandes. 

duboko u dušama svih Rusa, pretvori se u istančanu diplo- 
maciju s pogledom prema Zapadu. Na požar Moskve — 
na taj simbolički veličajni čin jednoga pranaroda, iz kojeg 
govori makabejska mržnja protiv svega tuđega i inovjer- 
noga, — slijedi ulaz Aleksandra u Pariz, sveta alijansa, po- 
ložaj Rusije u koncertu evropskih velikih sila. Narod, čije 
je određenje bilo, da još kroz generacije ahistorijski živi, 
bude silom gurnut u umjetnu i nepravu povijest, koje duh 
ni na koji način nije moglo razumjeti Prarustvo. Uneseni 
budu kasna umijeća i znanosti, prosvjeta, socijalna etika, 
materijalizam kozmopola, premda je u ovo doba religija bila 
jedini jezik, kojim se Rusi sporazumijevahu. U zemlji bez 
gradova ugnijezdiše se sad gradovi tuđega stila kao kakovi 
čirovi na zdravu tijelu. Oni su bili lažni, nenaravni, nevjero- 
jatni do u srž svoju. »Petrograd je najapstraktniji i naj- 
umjetniji grad na svijetu...« kaže Dostojevski. Ovako su 
sablasno i nevjerojatno ležali helenistički sjajni gradovi po- 
svuda po aramejskoj seljačkoj zemlji. 


Sve što je sad unaokolo nicalo i nastajalo, proživljavao 
je pravi Rus kao otrov i laž. Apokaliptička mržnja ustremi 
se protiv Evrope. A »Evropa« bilo je sve, što nije bilo rusko, 
i Rim, i Atena, baš kao što su nekad za magičnog čovjeka 
bili antikni, poganski, đavoljski Egipat i Babilon. »Prvi 
uvjet oslobođenja ruskog naroda i Rustva jest: iz svega srca, 
iz sve duše mrziti Petrogradl«, piše 1863. Aksakov Dosto- 
jevskome. Moskva je sveta, Petrograd je satanski. Petar 
Veliki prikazan je u jednoj pučkoj legendi kao Antikrist. 
Baš tako se govori u svima apokalipsama aramejske pseudo- 
mortfoze, u knjizi Danijela i Henoha u makabejsko doba, 
pa sve onamo do objavljenja Ivanova, do Baruha i Ezre iza 
razorenja Jerusolima, protiv Oniliona — Antikrista, protiv 
Rima — te babilonske bludnice! — protiv gradova Zapada, 
s njihovim ledenim duhom, s njihovom raskoši, protiv či- 
tave antikne civilizacije. Sve što nastaje, lažno je i nečisto: i 
ovo razmaženo društvo, produhovljeno umijeće, socijalni 
staleži, tuđa država sa svojom civilizovanom diplomacijom. 
pravosuđe i uprava. Nema veće opreke nego što je ona 
između židovsko-kršćanskog i antiknog nihilizma, nego što 
je ona između ruskog i zapadnjačkog nihilizma: između 
mržnje protiv svega tuđega, što već u utrobi matere truje 
još nerođenu kulturu, i gađenja pred vlastitom kulturom, 
koje se čovjek već preko grla zasitio. Najdublji religiozni 
osjećaj svijeta, metafizičko sanjarenje i čežnja stoje na 
početku svake povijesti; do bola  potencirana duhovna 
jasnoća stoji na koncu svake povijesti. U ovoj ruskoj 
pseudomorfozi miješa se ovo oboje. »Svi sad na cestama, 

putovima, trgovima razmišliaju o vjeri...« — kaže Dosto- 
jevski. Ovo bi se bilo moglo kazati o Jerusolimu, i o Ederi. 
Ovi mladi Rusi, prije rata, muževi, blijedi, uzbuđeni, smo- 
tani čučeći po kutovima uvijek su zabavljeni metafizikom, 
sve promatraju očima vjere, pa makar se radilo o izbornome 
pravu, o kemiji, ili o studiju žena; to su Židovi i Prakršćani 
helenističkih gradova, koje Rimljanin promatra uz toliki 
porug, uz toliku odvratnost, ali i uz toliki očajni strah. 


U carističkoj Rusiji nije bilo građanstva, nije uopće 
bilo pravih staleža; bilo je samo seljaka i »goSudara«, kao _i 
u franačkoj državi. »Društvo« je bilo svijet za sebe, ono je 
bilo produkt zapadnjačke literature, bilo je nešto tuđe i 
griješno. Ruskih gradova nije bilo. Moskva je bila »burg« 
ili »pfalz«, — Kremlj, oko kojeg se prostrlo ogromno trži- 
šte. To je bio prividan grad, koji se ugurava u krajinu; i svi 
drugi »gradovi« na tlu majčice Rusije tu su samo porodi 
dvora, uprave, trgovaca; ali ono, što u njima živi, to je lite- 
ratura, koja je na svojoj površini postala put i meso, to je 
»inteligencija« s načitanim problemima i konfliktima, a u 
dubini svojoj to je iskorjenjeni seljak, seljački svijet sa 
svojim metafizičkim strahom, tjeskobom i bijedom, sa stal-, 
nom nostalgijom za dalekom zemljom, sa gorkom mržnjom 
protiv kamenita staračkoga svijeta, u koji je ruskoga čovje- 
ka domamio i silom ugurnuo Antikrist. Sve je to doživljavao 
Dostojevski zajedno s tim iskorjenjenim seljačkim svijetom. 
Moskva nije imala svoje vlastite duše. »Društvo« u Moskvi 
imalo je zapadnjački duh; a dolje — u puku — drhtala je 
duša zemlje. Između ova dva svijeta nije bilo razumijeva- 
nja, nije bilo opraštanja, nije bilo posrednika. Hoćemo li 
ma i malo razumjeti dvije žrtve ove pseudomorfore, to mo- 
ramo uzeti da je Dostojevski seljak, a Tolstoj čovjek 
kozmopole, čovjek »društva«. Onaj prvi nije se na unutarnji 
način nikad mogao otkinuti od zemlje; ovaj drugi nikad je 
nije mogao naći, ma da ju je očajno tražio. 


Tolstoj je Rusija koja je netom prošla; Dostojevski je 
Rusija koja će doći. Tolstoj je sa čitavom svojom dušom, . 
sa svom svojom unutrašnjošću povezan uz Zapad. On je ve- 
liki branitelj Petrinizma, ma da ga negira. Njegova silna 
mržnja govori protiv Evrope, od koje se on sam ne može 
nikad osloboditi. On Evropu mrzi u sebi; on mrzi sebe. Po 
tome je on postao ocem boljševizma. Sva nemoć toga duha 
i »njegove« revolucije od 1917. govori iz ostavljenih scena: 
»Svijetlost svijetli u tami«. 

Ove mržnje Dostojevski ne poznaje. On je i sve Za- 
padnjaštvo obuhvatio strastvenom ljubavlju. »Ja imadem 
dvije domovine: Rusiju i Evropul« Za njega sve ovo — 

Petrinizam i revolucija — gotovo nema nikakve zbiljnosti. 
Iz svoje budućnosti gleda on kao iz neke daleke daljine 
preko svega toga u drugu daljinu. Njegova je duša apoka- 
liptična, puna čežnje, očajna, ali sigurna ove budućnosti. 
»Ja ću poći u Evropu« — kaže Ivan Karamazov svome bratu 
Aljoši, »ja znadem da polazim na jedno groblje; ali znadem 
i to, da polazim na najdraže groblje. Dragi pokojnici ondje 
leže pokopani; svaki kamen nad njima priča o jednome tako 
žarko provedenome životu, o tako strastvenome vjerovanju 
u vlastita djela, u vlastitu istinu, u vlastitu borbu, u vlastitu 
spoznaju. I ja znadem, da ću pasti nice, da ću cjelivati ove 
kamenove, i da ću nad njima plakati.« 


Tolstoj je velik i leden razbor; on je »prosvijetljen«, on 
je »socijalan«. Sve, što on oko sebe gleda, poprima kasnu, 
kozmopolsku, zapadnjačku formu problema. Dostojevski 
uopće ne zna, što su to problemi. Tolstoj je snažan događaj 
unutar evropske civilizacije; on stoji u sredini između Petri- 
nizma i boljševizma. Ni Petrinizam, ni Tolstoj, ni boljševi- 
zam nisu nikad ugledali rusku zemlju. Protiv čega se oni 
bore, oni to i opet priznavaju već po načinu svoje borbe. 
To nije apokaliptika, to je ledena duhovna opozicija. Tol- 
stojeva mržnja protiv vlasništva jest nacionalno-ekonomske 
prirode; njegova mržnja protiv »društva« jest socijalno- 
etičke prirode; njegova mržnja protiv države jest jedna 
politička teorija. Odatle njegov silni uticaj na Zapad. On u 
neku ruku spada uz Marksa, Ibsena, Zolu. Njegova djela 
nisu Evanđelja, već kasna duhovna literatura. 


Dostojevski ne pripada ni kome, ako ne apostolima Pra- 
kršćanstva. Njegove »Demone« proglasi ruska inteligencija 
konzervativnima. Međutim: sam Dostojevski uopće ne vidi 
ove konflikte. Za njega uopće ne postoji razlika između 
konzervativna i revolucionarna: ovo je oboje zapadnjačko. 
Takova duša, kao što je njegova, gleda preko svega toga u 
daljinu. Stvari »ovoga svijeta« čine se njoj tako neznatne, 
da ona ne polaže nikakova značenja na njihovo poboljšanje. 
Ni koja religija ne ide za time da popravi svijet činjenica. 
Dostojevski, kao i svaki pravi Rus, ove činjenice i ne vidi; 
oni žive na nekome drugome, metafizičkome svijetu, 
koji leži s onu stranu »ovoga svijeta«.  Kakova posla 
s komunizmom imade patnja jedne duše? — Dosto- 
jevski već živi u zbiljnosti nekog religioznog stvaranja, 
koje će sad — nadoći... Njegov Aljoša izuzet je is 
svake literarne Kritike, pa i ruske. Njegov Krist, kojeg je 
uvijek htio pisati, bio bi postao Evanđelje, kao što su 
Evanđelja Prakršćanstva, koja stoje posvema izvan svake 
židovske i antikne literature. Tolstoj je majstor zapadnoga 

romana — Anu Karenjinu nije dostigao ni jedan drugi 
roman — baš kao što je on i u seljačkoj surki samo muž 
»društva«... 


Ovdje se sukobljuiu početak i konac. Dostojevski je 
Svetac, Tolstoj je samo revolucionar. Samo od njega kao 
pravoga nasljednika Petra Velikoga, proizlazi boljševizam, 
i to nipošto ne kao neka suprotnost ovome, već kao posljed- 
nja konzekvenca Petrinizma, kao potpuno poništenje svega 
metafizičkoga po socijalnome. Baš poradi svega toga bolj- 
ševizam je samo nova forma pseudomorfoze na ruskome 
narodu, na Rustvu; on je posvema protivuprirodan, pa pre- 
ma tome protivulogičan i protivuetičan. 


Ako je osnivanje Petrograda prvi čin Antikrista, to je 
poniženje »društva«, koje je u Rusiji stvorio baš Petrograd, 
po »društvu« samome drugi čin Antikrista. Tako je to mo- 
ralo, tako to mora na unutarnji način osjećati rusko selja- 
štvo, svaki pravi Rus. Boljševici nisu narod, oni nisu ni je- 
dan dio naroda, oni su talog i najniži sloj »društva«, po- 
svema tuđi Rustvu, posvema zapadnjački baš kao i ovo 
»društvo«, ali i od ovoga »društva« nepriznati. Baš zato i 
jesu puni i prepuni žučljive mržnje svih »niskih«... Sve je 
to kozmopolsko, sve je to civilizovano, sve je to umišljen 
»napredak«, sve je to ruska literatura, koja o sloboštinama, 
pa o »popravku« najprije sanjari romantički, a onda nacio- 
nolno-ekonomski. Pravi Rus sljedbenik je Dostojevskoga, 
jer je i sam jedan dio Dostojevskoga. Da boljševici — koji 
u Kristu gledaju i vide tek nekakova socijalnoga revolucio- 
nera, kakovi su i oni sami — nisu duhovno tako plitki, oni 
bi u Dostojevskome bili upoznali svoga pravoga protivnika. 


Između ,rada' za svoje vlastito bogatstvo, i ,rada' za 
opću udobnost nema velike razlike: sve je to ono ,izvanjsko', 
za koje Krist nije imao smisla. »Podajte caru carevo, a 
Bogu Božjel«... Religija je skroz naskroz metafizika, reli 
gija je život u nadčulnome, pa gdje nedostaje snage za ova- 
kovu budnost, gdje nedostaje snage da se u ovo i samo 
vjeruje, tu je konac svake prave religije. Prave religije ne- 
staje u svima kasnima gradskim vremenima, a posvema je 
uguši civilizacija kozmopola. Religija se ne može nadomje- 
stiti tako zvanim »humanim« osjećajima; metafiziku ne 
možeš zamijeniti tako zvanom »socijalnom etikom«. »Čo- 
vjek mora služiti ili Bogu ili mamonu!« Mora da postoji 
nešto, prema čemu sve ovo ,zemaljsko' — i bogatstvo, i siro- 
maštvo — iščezava u ništa. Ni koja vjera još nikad nije 
uzmogla opovrći vjeru. Neposredno i nepomirljivo stopiše se 
jedan protiv drugoga Svijet Istine i Svijet činjenica u onoj 

jedinstvenoj sceni najveličajnije tragike čovjekove: Isus 
pred Pilatom. Što je Istina? — Što je zbiljnost? 


Ovaj svijet, činjenice ovoga svijeta za Pilata su sve, za 
Isusa nisu ništa. Religija ne može i ne smije inače nastupiti 
prema historiji i njezinim moćima; a ako drugačije nastupi, 
onda to više nije religija, onda je ona sama potpala pod vlast 
historije, pod vlast mamona... 


»Moje carstvo nije od ovoga svijeta!« Ovo je posljednji 
smisao onoga silnoga časa, kad stadoše jedan nasuprot dru- 
goga Isus i Pilat. Taj čas traje uvijek, i trajat će uvijek; taj 
čas ne može nitko, ne može ništa ukloniti iz svijeta... Reli- 
gija je puna metafizike i ništa drugo: »Credo, quin absur- 
dum!« — »Vjerujem, jer je apsurdno!«... U nauci o ćudo- 
ređu gledati posljednji cilj religije znači: nemati pojma o 
religiji, znači zapasti u »humano« filistarstvo »prosvjete«... 


Po svemu tome i opet je golema razlika između Dosto- 
jevskoga i Tolstoja. Tolstoj, zapadnjački građanin, vidio je 
u Kristu samo socijalnog etičara, pa je prakršćanstvo snizio 
na neki socijalno-revolucionarni pokret, a to toga radi, jer u 
njega — u Tolstoja — nije bilo dubine metafizičke snage, 
nije bilo snage posvemašnjeg odricanja; Dostojevski, koji 
je u premnogim časovima bio pravi svetac, nije nikad ni 
pomišljao na »socijalna pitanja«, — jer što bi to pomoglo 
duši, da se ukloni privatno vlasništvo? ... Dostojevski, 
dakle, nije nikad zapadao u naučeno zapadnjaštvo, »hu- 
mano« filistarstvo »prosvjete«, u njega je uvijek duboka 
metafizička snaga, u njega je uvijek puna snaga posve- 
mašnjeg odricanja... Zato i samo zato Dostojevski je pravi 
Rus, snažan odraz ruske duše, ruskoga naroda. A na ovaj 
su narod boljševici — prožeti do u srž svojom sektarskom, 
zapadnjačkom, kozmopolskom civilizacijom — grubom i 
prostačkom silom nabacili ovu pseudomortfozu, koja je po- 
svema tuđa, posvema strana, posvema oprečna duši ruskoga 
naroda. Zato i samo zato dogodit će se boljševicima ono, 
što o njima vidovitom svojom snagom u »Demonima« pret- 
skazuje Dostojevski... Svaka revolucija dosada proždrla je 
svoju najmiliju djecu, pa tako će i ruska revolu- 
cija proždrijeti svoju najmiliju djecu — 
boljševike. Pseudomorfoza, grubom i surovom silom 
nametnuta Rustvu i ruskom narodu po tuđinskim »samo- 
zvanicima«, polomit će se u sebi i sama po sebi, jer je ona 
djelo Antikrista. Slijedeće tisućljeće ruskoga naroda ne će 
pripadati ni Petrinizmu, ni Tolstoju, ni boljševizmu, ono će 
pripadati Dostojevskome. 


* 

Tako, po prilici, raspreda o svemu tome Spengler u svo- 
joj knjizi: »Der Untergang des Abendlandes«. Iznio sam 
ovdje ove misli Spenglerove, jer i kod nas imade već sva 
sila »humanih« filistara »prosvjete«, koji si umišljaju da su 
barem nekoliko vjekova poskočili pred »glupavim natraž- 
njacima«, što vjeruju u Kristovu: »Ja sam Put, Istina i Ži- 
vot!« Ovi »napredni i prenapredni« veličaju dimnjak i si- 
renu tvornice, a žabljom se naduvenošću rugaju tornju 
Hrama Božjega i lelujanju zvonjave sa toga tornja, koja 
čovjeka zove na Molitvu... 


Onamo od »vijeka prosvjete« pa preko svih »revolu- 
Cija«, što ih proživljaju brbljava Evropa i sav »Zapad« sa- 
tanski grohoće Antikrist i navlači i na brbljavu Evropu i na 
sav »Zapad« luđačku kapu. Satanska, do očaja kšeftarska 
civilizacija kozmopolskih apokaliptičkih »babilonskih blud- 
nica«! — obavila je sumornim, zamazanim plaštem pseudo- 
mortfoze brbljavu Evropu i sav grajzlerski Zapad... Nema 
vjere, nema ljubavi, nema nade; nema misli, nema riječi, 
nema čina; nema logike, nema etike, nema morala... Sva 
brbljava Evropa, sav Zapad pretvorili se u jednu jedincatu 
»tvornicu«, u jedan jedincati vašar prokletoga kšeftarenja... 
»Trgovci i mijenjači novca«, koji Hram Božji — dušu čo- 
vjekovu — pretvaraju u »spilju razbojničku«, igraju glavnu 
ulogu, a Povene1 im »napredna« i »prosvijetljena« amorfna 
masa kozmopola.. 

F. GLAVINIC: 
MISLI O NACIONALIZMU 


Nacionalizam spoznaje u naciji nešto stvaralačko. 


Nacionalizam je općenito osjećaj prema svijetu, pro- 
izašao iz krvlju i sudbinom utvrđenog određenja nacije. 


Nacionalizam ne poznaje sumu pojedinaca, kolektivnih 
ljudi, nego cjelinu pojedinaca, hrvatskog, njemačkog, ro- 
manskog, ruskog, anglosaskog i kineskog čovjeka. 


Nacionalizam kao snaga duše je izražaj Boga. Bog ima 
za svoj cilj mnoge puteve, koji vode preko brda i dolina, od 
borbe do mira. Ne preostaje drugo, nego ići tim putevima. 
To je naša sudbina. To nije fatum ili kismet, nego predviđeno 
određenje, u kome je i naša volia i naše djelovanje pred- 
viđeno. Sudbinu se može zanijekati, ali je se ne može 
maknuti. E 


Nacionalizam — to je uvijek neka duševna vrednota i 
snaga neke supstance, koja se ne može dalje analizirati. 


Ako se na temelju povijesti, kulture, zemlje i jezika 
neki narod obrazuje u državu, ili barem želi da je osnuje, 
onda nastaje nacija. 


Ako se stopi ono, što je iskonsko prema instinktu, sa 
svijesnim u području suđenih doživljaja, nastaje nacio- 
nalizam. 


Nacionalizam se pokazuje u političkom, kao i u umjet- 
ničkom vladanju nacije. On se osjeća isto toliko u jeziku, 
koliko u kojem ornamentu ili melodiji. 


Imperijalizam, iskorišćivanje, kapitalizam — sve su to 
očitovanja sile. Pravi nacionalizam, kao osjećaj najintimnije 
veze sa svim dijelovima narodne zajednice, isključuje svaku 
nepravednu silu; on je zato protiv imperijalizma, iskorišća- 
vanja i kapitalizma. 


Naš nacionalizam je hrvatstvo. On nije vezan na geo- 
grafske granice. | 3 

Nacionalizam posjeduje najjače snage u organskom ra- 
stu vlastite nacije. 


Nacionalizam je elemenat života. 

Nacija se predstavlja izborom svojih najboljih. 

Posljednji cilj najdaljeg dogleda nije besklasna inter- 
nacionala čovječanstva, nego u oštroj borbi iskušana za- 
jednica-nacija. 

Nacionalizam uključuje polove najoštrijih protivnosti, 
ali ne podnosi nikakva protivurječja. 

Borba je otac događaja, ali majka je ljubav. 

Rasa stoji na kraju, a ne na početku povijesti. 

Što se dogodi izvan nacije, to je negativno. 


Nije održanje tjelesnoga života pretpostavka života, 
nego pripravnost žrtvovati svoj život. 


Odlučne i važne stvari ne mogu se dokazivati niti disku- 
tirati. One se mogu samo vjerovati. 


Svrhe imaju uspjeha. Smisao traži učinak. 

Karakter je vrijedniji od intelekta. Djelo i žrtva su 
važniji od sreće i užitka. 

Pravo je iskonski nagon. Pravednost je intelektualno, 
svrsishodno iznašašće. 


Historijski materijalizam je najveća protivnost nacio- 
nalizmu. 


Samo unutar nacije može pojedinac doći do svog naj- 
višeg razvitka. Ličnost može da postoji Samo u naciji i po 
naciji. 

.Nacionalizam vidi najprije naciju, a tek onda pojedinca 
u njoj. 

KNJIŽEVNOST 





JURAJ JURJEVIĆ: 
MOJA MAJKA 


Moja je majka prerano udovica postala. 
Oca pokosila rano teška bolest u grudima, 
A _ jadna majka s nas šestero djece ostala 
Da ju je bilo žao Bogu i ljudima. 


S tugom i brigom u srcu kopala je polje; 
Zorom i mrakom produljila je svoj radni dan. 
Samo da bi nama sirotama bilo bolje, 
Žrtvovala nam je svoj zalogaj i svoj san. 


Galicom je škropila loze, sadila zelje, 
Brinula se, da maslina što bolje rodi, 
Po slaboj zemlji sijala pšenicu uz želje: 
Da joj se od tuče i suše ništa ne dogodi. 


Na leđima nosila teška bremena drva 
(Jer nije imala živine da ju uprti), 

U mici i trudu bila je u selu prva: 
Znala je da su ljudi na milosrđu škrti... 


I svih je odgojila, dvojicu školovala. 
Odrasli smo i mogli jadnoj pomoći. 
Al majka-mučenica kratko je bolovala, 
Pa nas ostavila jednog dana u ponoći... 

GABRIJEL CVITAN: 


KARMELA 


I. 


Upravo kada je učiteljica Karmela ulazila u školu, su- 
stiže je listonoša i uruči joj pismo. Čim pogleda adresu, 
razvedri se i prošapće: »Od moga Jurice!« Uvojak crne 
kovrčave kose digne s lica i zatisne za uho, pa, držeći pismo 
u ruci, pobrza sitnim koracima u razred. 


Vedro i sunčano jesenje popodne visjelo je nad selom. 
Pod strehom su nešto živo raspravljale laste. Maistral je 
plesao po selu, žuborio u krošnjama i kucao o staklo. Sje- 
dajući za katedru Karmela pogleda na sat. 


»Još pet minuta. — Da vidim što mi piše moj dragi, 
braco. Davno se seki nije javio!« 


Nožićem, pomnjivo, razreže omotnicu. Vadeći list prsti 
su joj lagano podrhtavali. Neka nejasna slutnja ispuni joj 
dušu i oči nabubre suzama. Baci omotnicu na sto, upilji po- 
gled u oštri bratov rukopis, i počne, šapćući, čitati: 


»Draga sekice! Zadnji ispit odlično sam položio. Sad 
sam svoj čovjek. Hvala Ti na svemu! Još nešto (što će Te 
veseliti) ovih dana se ženim. Ne čudi se što Ti nikada prije 
co tome ništa ne spomenuh, odlučio sam se u posljednji čas. 
Ona je kćerka ovdašnjeg uvaženog liječnika. Njegovom za- 
slugom imam u izgledu sjajno mjesto, koje ću, poslije vjen- 
čanja, sigurno dobiti. Kako vidiš, Tvoj Jurica zna što radi. 
Uvijek treba misliti na budućnost... .« 


Tanki glas školskog zvona uleti u razred. Na dvorištu 
nasta graja, cika i žubor dječjih glasova. Kroz hodnik se 
gurala djeca, kao bujica navirala na vrata i razlijevala se po 
klupama. Jednom dječačiću za kvaku od vrata zapne prslu- 
čić i u onoj gužvi i natiskivanju jedna strana ostade kao 
barjak na kvaki, a on plačući, gola trbušića, nađe se pred 
stolom. Karmela ga začuđeno vogleda. Nastojala je da 
shvati, što je tome djetetu, ali nikako da uhvati nit mislima. 
Buljila je u goli trbušić, koga je dijete skrivalo rukama, ali 
nije vidjela ništa. Juričino pismo zaokupi joj cijelu pažnju, 
pobrka misli. Napokon se sjeti da je ona u školi. Žagor 
dječjih glasova bivao je sve jači. Digne se i dade znak zau 
molitvu. Sklopivši kao dijete ruke i sama je usrdno mo- 
lila nastojeći raspršiti klupko zamršenih misli. 

Nekoliko puta uzastopce pročitala je pismo. Djeca su 
tiho izrađivala svoje zadatke. Učini joj se da je u razredu 
premalo svijetla i naredi da se otvore svi prozori. Mlazovi 
sunca zapljušte u sobu i zlatom porube klupe. Djeca se 
uskomešaše. Ona ode do prozora i pogleda napolje. Pred 
njom se dizala stara, grbava murva i vršcima granja milo- 
vala školske zidove. U krošnji su veselo čivkali vrapci, si- 
iazili često na zemlju i kupali se u prašini. 


»Pa ja bi se morala veseliti... Jurica je svršio, i ženi se, 
Katica je sretna, a Marinko — i on će se sigurno oženiti u 
Americi, jer piše, da mu je dobro i niti ne misli na povra- 
tak. Svi su zadovoljni. Zašto sam ja — ja najstarija — ja 
»njihova majka« danas tužna. Izašlo je sve onako kako sam 
želila. Bože, Bože, zašto mi je danas tako teško... Oh, to 
moje srce... 


Izvadi maramicu, okrene se i obrisa suze koje zasvi- 
jetliše na obrazu. I najednom, ni sama ne zna kako, počne 
jecati. Sjede. Pokrije lice rukama, da ne uznemiruje djecu. 
Ali djeca su vidjela: suze su curkom tekle i kapale na sto. 
U razredu nastane grobna tišina. Djeca su prestrašeno gle- 
dala dobru svoju učiteljicu, koja je plakala. Neke djevojčice 
i same se toliko rastužiše da počeše glasno jecati, oborivši 
suzama kao kišom. Možda bi doskora cijeli razred udario u 
.jecanje da Karmela nije ustala, naredila da izvade čitanke 
\ Čitaju. 

I sada, dok su djeca pjevuckajući glasno čitala i u raz- 
redu vladala prijašnja mirnoća, pred Karmelom se kao u 
filmu počne razmatati vrpca njezina života. 


II. 


Na jednom dalmatinskom otoku stisnulo se njezino 
malo seoce. Kućice, pokrivene pločom, uspele se na kamenu 
visoravan i odatle kroz masline i smokve gledaju na more. 
U primorju i na otocima sve su kuće okrenute moru. Mali 
prozorčići, povazdan otvoreni, zure u daleku pučinu, love 
brodovlje, smiju se galebovima. U napuklim lancima raste 
fijola, bosiljak, mažurana, miriše neven i garoful. Djevojke, 
zalijevajuć cvijeće, tiho pjevaju, pasu svoje crne oči po da- 
ljinama i čeznu za milovanjem. Pred kućom grana se murva 
i bajam, a u zidu vrta miriše lovorika. 


U takvoj jednoj kućici rodila se Karmela. Otac, u mla- 
dosti mornar, do dvadeset i pete godine obađe sve konti- 
nente. Prištedi nešto, oženi se i okući. Poslije ženidbe ostavi 

oceane i poče trgovati vinom. Vino je kupovao najprije po 
mjestu, a onda po svem otoku i slao u Prag kamo je često 
putovao. Posao dobro napredovao, selo je o njemu na da- 
leko pričalo, ponosilo se njime. 


Tvrd i škrt je vapnenac tamo, ali žilave otočke ruke 
iscijede iz njega dosta vina i ulja. Nema obilja, ma živi se 
opet pošteno i nezazorno. Otočanin zna i gladan od usta 
-otkidati. Opet se čuje pjesma i molitva. A nedjelja je zaista 
blagdan srca, gozba duše, dan sunca i mirisa... 


Karmelino djetinjstvo nije ni u čem oskudijevalo. Otac 
je donosio kruha i ruha i svakog blaga božjega. Kuhali su 
cni meso u obične dane, a to je po otočkim selima i na blag- 
dane rijetkost. Tamo je riba glavni, a kod većine i jedini 
smok. I nošnjom se Karmela odvajala od svojih vrsnica. 
Nosila se po gospodsku, jer je tako otac htio. Majka se nije 
smjela protiviti, premda je bila za »lipu starinsku nošnju«. 


»Nemoj, moj Toni, gospoditi dicu«, znala bi reći, »Bog 
zna šta možemo još dočekati!« 


Dobra i bogobojazna Mare Tonova strahovala je za 
sreću svoje djece. Svako rasipanje, govorila je, izaziva 
srdžbu Božju. Poslije obilja često nastupa glad i nevolja. 
Zato su je veliki muževlji dobici više žalostili nego rado- 
vali. Po cijele noći nije mogla usnuti. Neka čudna slutnja, 
neka tužna misao izjedala joj srce. Počela je nagovarati 
svoga Tona da više ne trguje, jer po njezinu mišljenju, ni- 
jedna trgovina ne vodi se baš ništa po Božjim zakonima. 
Muž joj se samo smijao i darivao je zlatnicima. 


Rasla je tako Karmela. Bila je ljupka, crnpurasta dje- 
vojčica, velikih tamnih očiju i crne kovrčave kose. Živa i 
okretna kao vjeverica napunjala je svojom vikom i nestaš- 
lukom kuću i okućje zadavajući majci, tihoj i bolećivoj ženi, 
stotinu briga. Baš radi te živosti otac ju je još većma volio 
i govorio: »Moja krv, moje ciganče!« 


Bio je to čovjek okošt, crnomanjaste puti, visok i 
uspravan ko jarbol, živa, oštra i zavodljiva pogleda, ali pa- 
mučna srca. Volio je svoju porodicu, brinuo se i za najma- 
nje sitnice, ali se u kući nije mogao dugo zadržati. Nepre- 
stano ga je nešto vuklo na putovanje. Kad se vraćao dono- 
sio je djeci pune džepove darova, a najviše »svome cigan- 
četu« svojoj Karmeli. Njih dvoje kao da su se najbolje ra-, 
zumjeli. Ona se penjala na njegova koljena, brčkala prsti- 
ćima po tvrdoj četki brkova i naslanjala lice na bodljikave 
obraze. Druga djeca plašila su se od njegove kao čelik oštre 
brade, ali ona je volila da je s njome otac malo poškaklja, 

od čega bi joj i onako rumeni obrazi postali crveni kao ma- 
kovi. Često bi je otac digao u naručje, obasipao poljupcima 
i nosio po kući. 

Iza Karmele došao je brat i jedna sestra, ali otac je 
samo s njom obilazio prozore držeći je u naručju. Kad je 
posla u školu, otac joj kupi sve novo, a torbu donese čak iz 
Praga. Sjeća se Karmela i danas te torbe. Ni učiteljev 
Branko nije imao takve. Sva od fine, žute kože, unutra tri 
pregrade, a na prednjoj strani izvezena prava pravcata zelena 
šuma i četiri jelena sa ogromnim, granatim rogovima. Kroz 
šumu je proticao srebrn potočić, jedan jelen požudno je pio 
vodu, dva pasla travu, a jedan visoko ispružio vrat kao da 
pažljivo nešto osluškuje. 


Onda je došlo ono... ono najstrašnije. Nad otokom se 
razmahalo proljeće. Sunce poraste i zagrije kamenje, vino- 
gradi pomodriše, višnje zriju, a kadulja, vrijesak i ružma- 
rin poplavi selo mirisom. More sjalo i kao srebro razlijevalo 
se po veslima, uvale oživjele kupačima. Karmela se vraćala 
iz škole (bila je u drugome razredu) cupkajući i veselo po- 
igravajući ulicom. Prije pet dana otac je otputovao obe- 
ćavši joj donijeti lijepu knjigu sa slikama. Imat će ih ona 
više od učiteljeva Branka. Ide ona tako i pjevucka. Kad iz 
kuće začuje plač. Rođaci i prijatelji trče sa svih strana. Na 
podu nađe majku svu porušenu i raspletenu sa punim ru- 
kama počupanih kosa. Kad je majka vidje. krikne: »Oca 
nemaš više, dite moje!« i pade u nesvijest. 


Kasnije je sve doznala. Otac se mrtav srušio u Pragu na 
sred ulice. Pobolijevao je na srcu. 

Sunčani i mirisni dani postaše tužni i samotni. Prozori 
se zatvoriše, radost utihne. Da bude žalost veća, od tuge 
oboli majka. Uvijek je bila krhka i nježna kao cvijet, ali 
ovaj strašni i nenadni udarac upravo je vposječe. Nikada 
više ne pojavi joj se rumen u licu i radost u očima. Pola go- 
dine iza očeve smrti rodio se Jurica. Njega je majka naj- 
više volila. 

»Od sviju najviše sliči pokojnom ocu«, često je govo- 
rila. I onda plakala, dugo plakala... | 


II. 


Karmelu je majka dala u preparandiju u D. Stanovala 
je »kod dumana«. 
Konvikt na grebenima, tih i samotan, dočaravaše joj 

rodni kraj. I tu su bijele kućice posjedale uz obalu, more 
vječito pjeva pod prozorima, nebo je uvijek bistro, a sunce 
silazeći u pučinu tke najljepša platna od zlata i purpura, 
koja ni najživlja mašta ne može dočarati, ni najbolji kist 
naslikati. Skromnost, molitva, hrana, šutnja, poslušnost i 
uopće sve što se u konviktu tražilo nije kod nje nalazilo ni- 
kakvog otpora, jer takav red, uglavnom vlada u svim pri- 
morskim kućama. Zato je zavolila dumne kao sestre, a pred-: 
stojnicu najviše, jer joj je govorila i savjetovala isto što i 
rođena majka, imala tih i umiljat glas koga bi dovijeka slu- 
šala. Neko vrijeme i sama se zanosila mišlju da se odreče 
svijeta i ljiljan svoje duše savije pod bijelu redovničku ko- 
prenu, ali obiteljski razlozi odlučiše drukčije. Svaku paru 
koju je majka s mukom otkidala za njezino školovanje, ona 
će s kamatima povratiti mlađoj braći, a to kao dumna, bo- 
žja sirotica, ne bi mogla. Produžit će nepisani zakon svoga 
sela: izvedi starije na put, a mlađe će oni izvesti. 


' Uz pomoć bijelih sestrica prelazila je Karmela iz razreda 
u razred. Nije bila najbolja učenica, ali ustrajna volja, ko- 
jom obiluje njezin otok, svladala je sve poteškoće. Veselila 
se svršetku. Znala je koji je teret kući. Gladuje se tamo da 
se »za dumne skuca misečina«. Majka je uvijek dočeka 
s istim uzdahom: »Samo da mi ti svršiš, sunce moje... onda 
će biti lako.« 


Prvo mjesto dobila je u susjednom otoku, gdje je život 
na dlaku sličan njezinu selu. Drhtajući od uzbuđenja stu- 
pila je u školu među dragu dječicu s kojima bi najrađe i 
sama sjela za klupu i poigrala se u dvorištu. Ta ona sitna 
od rođenja i sama je još dijete željno igre i nestašluka. I 
da nije majke, koja je s njom proboravila prvu godinu, ona 
bi tu dječicu milovala i ljubila čitavo jutro, zaboravljajući 
pločicu i početnicu. 


Slijedeće godine Jurica pođe u gimnaziju. Karmela je 
od prvog dana bratski s njim dijelila svoju plaćicu. 


IV. 


U sadašnje mjesto došla je Karmela prije pet godina. 
Upravo kada je Jurica maturirao i upisao se na medicinu. 
Ovo primorsko selo, čuveno radi svojih vinograda, tražila 
je da može nešto više zaštedjeti nego na otoku. Jurica od- 
lazi na sveučilište, trebat će ona i od svoje polovice odškri- 
nuti koju paricu za njega. Grad je to, tamo se troši. 

Još se Jurica nije ni snašao gore, kad se nenadano raz- 
boli i umrije im majka. Sva skrb i briga za cijelu porodicu 
pade na Karmelu. Ona je u tome vidjela prst Božji, i nije 
klonula. Bog je kuša. Od nje se traži žrtva i ona će je drago- 
voljno svim silama primiti. Čuvši za smrt majčinu Jurica 
smjesta odluči prekinuti studij. S maturom u džepu naći će 
neko zanimanje. Karmela se dosta napatila radi njega. Za- 
što? Je li dužna? Vrijeme je da misli i na sebe. Djevojka 
je... a godine prolaze. 


Kad joj je to saopćio, ona ga, grleći, stade moliti, ako je 
uistinu voli da to ne smije učiniti. 


»Ti moraš svršiti! Moraš ostvariti želju pokojne majke. 
Ni za kakav razlog ne ću da čujem. Ti si ponos naš, Jurica, 
brate, rođeni moj!« I pospe ga poljupcima i suzama. 


Jurici ne preosta drugo, već nastavi studij. Odluči da će 
od sestre tražiti što je moguće manie. Borit će se i on kad 
se ona toliko žrtvuje. Ali zaman. Što je on manje tražio, 
sestra je više slala. Nije htjela ni u čem da oskudijeva, dok 
za sebe nije tražila ni najnužnije. 

I prosce je odbijala misleći: kud će Jurica kad se ja 
udam. 


Tako je išlo godinama. Srebrne niti ispreplele su kosu, 
a sitne borice oduhovile lice. Gospojica Karmela, tako su je 
Zvali, bila je uvijek vesela, živeći za školu i za svoju braću. 


Današnje pismo imalo je učiniti kraj svim patnjama. 
Jurica je svršio. 


V. 


Prošlo je nekoliko dana. Radost berbe dojuri u selo. Svi 
klanci, staze i puteljci oživješe. Škriplju kola, ržu mazge, 
goniči se dovikuju. Jutra su puna pjesme, šale i hihota. Mla- 
do, vino okadilo je pragove i dovratnike, unijelo blagoslov 
jeseni u očišćene konobe. Sve miriše moštom i slatkoćom. ' 
A dani lijepi, sunčani, kao stvoreni za berbu, pa izmililo 
staro i mlado da trga sočne grozdove, blaguje blago jeseni. 


I učiteljica Karmela izašla s djecom, zašla među vino- 
grade da se naužije Božjeg dara, nagleda rada i sklada, snage 
i ljepote seljačke mladosti, jesenskog veselja. Upravo dok 
je razdragana slušala pjesme rugalice mladih trgačica, udi- 
sala miris svježih grozdova, dojuri listonoša brzojavom. 

Protrne, jer brzojavi su joj uvijek neugodni, otvori i pročita: 


»Sutra dolazim sa ženicom 
Jurica.« 


Kao uhvaćena ptica papirić je lepršao u ruci. Karmela 
je u njega buljila, drhtala cijelim tijelom, blijedila i rume- 
nila, ne mogavši dugo se snaći i maknuti s mjesta. Pažnja 
bratova toliko je osvoji da suze sreće kao bujica potekoše 
niz obraze. Njezin Juzica, njezin dragi braco, dolazi sa že- 
nicom njoj prvoj u posjete. Nije on kao drugi, voli, voli on 
svoju sestru, voli on svoju drugu majčicu. Ona, luda, bo- 
jala se pisati da dođe, a on — eto sam se sjetio. Dolazi! 
Dolazi! 


Učini joj se da selo nije veselo radi dobre berbe, već 
radi njezine sreće. Dani su zlatni, sunčani, priroda gizdava 
nevjesta, puna šarenila i rumenila, jer Jurica njezin dolazi. 


Cijelo selo brzo je doznalo da sutra dolazi mladi liječ- 
nik sa ženom, brat njihove dobre učiteljice. 


Od uzbuđenja Karmela nije svu noć usnula. Sobu, gdje 
će primiti brata i nevjestu, uredila je kao crkvicu, okitila 
vazama cvijeća i najljepšim vezovima što ih je kroz dugi 
niz godina spremila. Ali kad se počne oblačiti, za doček ma- 
log parobrodića, koji će dovesti drage joj goste, sjeti se, 
prvi put u životu, da ona nema pristojne haljine. Bi joj 
žao, ne sebe već brata. Žena mu je iz velikog grada, tko 
zna kako će se nje to dojmiti. 


Sirena parobroda prekine je i ona pobrza na obalu. Sti- 
gla je na vrijeme. Ugledavši brata na palubi sva sretna 
mahne rukom. 


»To mi je sestra! — šapne Jurica utegnutoj lutkici, koja 
se privila uz njega. 


»Zar ona stara usidjelica?!« procijedi mlada žena i na- 
prči usne. 


- Parobrod je pristao, čeljad se tiskala na mostu, a Kar- 
mela nestrpljivo čekala da zagrli brata i nevjestu. 

ZVONKO KUHAR: 

BALADA O SRCU I MAŠTI 


I. 


Mašta je tako blaga, i tješi ko djevica. 
Ona znade provesti kroz sunčane zone, 
razvedriti sivost naših mutnih dnevica, 
što katkada tako banalnošću zvone. 


Ona znade kao plaha ptica pjevica 
u srcu upaliti ekstaza lampione, 
ugušiti bune nepokornih ljevica, 
osušit suze, što se u potaji rone. 


Jer srce je fino ko filigran antike, 
jer srce je meko, i voli vedra jutra, 
uvijek puno zanosa, poleta i romantike. 


Srce u strepnji čeka nepoznato sutra. 
Na krilima plave mašte sni ga zibaju, 
u čaroban san ga modre priče bibaju. 


JI. 


Mi smo jedno srce u maštinim rukama, 
naivno i tiho ko bazarska lutka, 

što zaneseno bljeskom jednoga trenutka 
sja ko svjetionik nad nepreglednim lukama. 


Sniva jedna ptica usred zlatnog kaveza, 
ograđenog žicom s pozlaćenim kukama 
u bolesnoj sjeti, romantičarskim mukama, 
bez svijesnog htijenja i razumskog saveza. 


Sniva jedno srce na krilima mašte 
i pjeva o suncima, koja se ne viđaju, 
O mirisu ruža imaginarne bašte. 


Takve mu se pjesme uvijek više sviđaju. 
Pjeva o slobodi — ali samo sluti je. 
Trune kao nakit u dnu stare kutije. 


K. TRPIMIROVIĆ-ORIOVČANIN: 
SLAVONSKI HRASTOVI... 


Ono, što su u gorama svete zemlje cedri libanonski, to 
su na alpinskim obroncima hrvatske zemlje, u pitomoj Sla- 
voniji, u međurječju između Save i Drave, naši hrastovi 
slavonski. | 


Stotinama godina rastu hrastovi, dok se razgranaju, da 
svojim krošnjama pruže sjenu, hlad i mir svojim koreni- 
kama, koje se pod njima odmaraju i hladuju. 

Pred jedno stoljeće pjesnik hrvatske himne Antun Mi- 
hanović pjevao je u blizini glavnoga grada Hrvatske velebne 
stihove: 

Teci Savo, Dravo teci 

Nit ti, Dunav, silu gubi, 

Kud li šumiš, svijetu reci, 

Da svoj narod Hrvat ljubi, 

Dok mu njive sunce grije, 

Dok mu hrašće bura vije, 

Dok mu mrtve grobak krije, z 
Dok mu živo srce bije. 


I danas osjeća srce narodnoga kolektiva, da svoj narod 
Hrvat ljubi i onda, dok mu bura vije to slavonsko hrašće — 
kao i one hrastove velebitske, kao i čemprese i omorike, bo- 
rove i jele dalmatinske Hrvatske i Herceg-Bosne... 


Ti su hrastovi personifikacija ljudi naših krajeva, u 
kojima se ti hrastovi penju nebu pod oblake i ponosito već 
stoljećima prkose vremenima i ljudima. 


U hrastovim šumama, koje vijekovima njeti i gaji ple- 
menita seljačka ruka, pojavljuju se od vremena do vremena 
zvjerokradice, koji umjesto da ubijaju srne, jelene, ve- 
prove, lisice, zečeve i drugu divljač, sijeku hrastove; po- 
javljaju se drvosječe, koji obaraju te hrastove, divove 
svoga kraja i rodne grude, dionike toga velikog narodnog 
kolektiva i hrastove naših gora i neiskorjenjive jedinke do- 
maćeg seljačkog ognjišta. 


O, Vas, hrastovi slavonski, sjekli su često u teške dane, 
kroz vjekovnu povijest, ali Vas nije bio nitko kadar isko- 
rijeniti, jer se obnavljao nov rod hrastova, koji je bio u 
srčiki svojoj zdrav, snažan, otporan, — neoboriv — bio je 
životni tvorac, nebojša, koji nije sagibao šiju pred zvjero- 
kradicama i drvosječama. 

Prolazile su horde tatarske i čete arpadovske, anžuvin- 
ske, mletačke, bonapartovske i habsburške, ali ih nisu slo- 
mile. 

Često se na raskršćima hrastika naših pušila topla ljud- 
ska krv i pod zemljom slavonskom odzvanjao topot kopita 
konjskih, ali ti ponosni hrastici na domaku i pomolu novih 
stoljeća preživjeli su pohode sultanovih janjičara i drugih 
horda i danas neustrašivo i nepokolebivo čekaju nova vre- 
mena, koja dolaze. | 

Bure i oluje traju i u njima je oboreno i opet nekoliko 
desetaka hrastova. Došli su nezvani drvosječe sa pilama i 
sjekirama i ostalim ubojnim naredom i posjekli nekoliko 
slavonskih hrastova. Jecala je šuma, čuo se zarezaj pila, 
udarac sjekira, tresak ostalog ubojnog nareda i oruđa i 
oružja... 

I hrast za hrastom padali su bez škrguta zubi, bez boli i 
jauka, oboreni uz zaglušnu buku, uz kidanje granja, krošnji 
i mladih stabljika, uz jecaj sela, tresak stabala, uz brecaj i 
zvonjavu zvona seoskih crkava, a uz romon potočića i silan 
drhtaj čempresa i omorika, smreka i bora i vitkih, bojnih 
hrastova naših od Drave do Adrije... 

Živi, netaknuti hrastovi u hrasticima kao da su osjećali 
tugu nad veličinom žrtve i za izgubljenim drugovima i go- 
vorili su si među sobom: 

Već godinama gledamo, kako Vas obaraju, oj, susjedi 
naši, ali šta se žalostite? Zar ne vidite ove mlade hrastiće i 
jablančiće, kako kliju, kako se dižu, kako bujaju i prijete 
novom snagom?! 

Zar ne zapamtiste stihove pjesnika, da: 

Slaga, tko reče, da smo lovor-grana, 
Mi porod jesmo Vuka i Arslana. 

Zar ne znate, da je sjeme oborenih hrastova, sjeme no- 
vih mladica, novog hrašća, koga bura ne će saviti i koje 
ne će doseći zlokobna ruka drvosječe i zvjerokradice. Jer 
svaki taj hrast, koji je oboren, ostavio je iza sebe ne svoju 
mladicu i jedinku, s kojom bi bila završena njegova životna 
loza — i produženje njegova bića, nego cio kolektiv slavon- 
skih hrastova, koji je sve vedriji, žilaviji i čiliji, što li je 
oganj žešći, borba teža, cilj svetiji... Znaju neoborive šume 
hrastova slavonskih, čim budu spremne, da u gomilama budu 
obarane na svom braniku ispred zvjerokradica i drvosječa, 
da će onoga časa svitati zora srčikama preostalih hrastova 
sjećajući se riječi pjesnikovih: boj' se onog, tko je vik6 bez 
golema mrijeti jada. Hrastovi slavonski počeli su da se oba- 
raju bez piska, bez škripe, bez bola i jauka, a to je znak 
Zoe: g sviće. A Vama, oborenim hrastovima slavonskim, 
slava 

Dovni iživot 
LAŽ »JEDINSTVENIH« FRONTOVA 


U posljednje vrijeme svjedoci smo stvaranja nekih jedinstvenih 
radničkih, radničko-seljačkih frontova, o kojima treba biti sasvim na 
čistu. 

Čemu su potrebni ovi frontovi, proti kome i što znači jedinstvo 
tih frontova? 

Činjenica je, da zasad u Jugoslaviji ne postoji jedinstveni niti 
radnički, niti seljačko-radnički front. Činjenica je, da se takovi fron- 
tovi nameću sa mnogih strana. Činjenica je, da se u tom stvaranju 
frontova neprestano ističu ekonomski interesi kao centralni interesi svih 
problema u Jugoslaviji. Činjenica je, da se kroz te:frontove utrpava 
marksistička laž, simpatije za »radničko-seljačku« Rusiju. Činjenica je, 
da se sa tima »frontovima« hoće odstraniti hrvatsko pitanje, da se hoće 
to bitanje apsorbirati pričama o ekonomskim interesima i t. d. 

Zašto? 

Ta gdje su bili dosad ti propovjednici jedinstva radnika i seljaka. 
Otkud im u posljednje vrijeme tolika aktivnost? 

A proti kome zapravo ovo jedinstvo radnika i seljaka i zašto baš 
danas? 

Danas, kada smo svjedoci jednog od najdubljih, najznačajnih 
jedinstava — jedinstva čitavoga hrvatskog naroda. 

Danas, kada je hrvatski radnik i seljak pokazao tako krasno, tako 
odlučno, tako historijski i neuporedivo veliko svoje jedinstvo, svoju 
pravu i veliku snagu. 

Sada, kada je ostvareno jedinstvo najvišega reda, jedinstvo krvi, 
duha, morala, kulturnih i ekonomskih interesa, sada još netko dolazi da 
se pravi 1 stvara neko drugo i treće jedinstvo. 

Sada, kad je hrvatski radnik i seljak konačno i nedvoumno poka- 
zao, da ne će odvajati svoje ekonomske interese od ostalih interesa. 

Isključeno je, da bi se danas hrvatski seljak i radnik mogao 
uvjeriti, da će mu jedinstvo sa ostalim radnicima i seljacima donijeti 
neku korist, a da to ne bi bilo zapravo:samo jedno novo preveslavanje. 

Kao da hrvatski seljak i radnik nije i dosad tražio i očekivao 
uređenje svojih ekonomskih interesa, kao da je hrvatski seljak dosad 
samo sanjao o pjesmicama i zastavicama, pa mu sada treba otkriti da 
treba voditi računa o ekonomskim interesima u jedinstvenim frontovima. 

Naprotiv, hrvatski seljak i radnik, naučio je baš na tom ekonom- 
skom području u ime jedinstva, da se od njega tražilo i uzelo suviše 
i suviše. 

Pa kad su se već mnogi izredali sa svim mogućim idejama u 
stvari jedinstva, i kad izgleda da bi trebalo nastupiti realno poglavlje 
društvenog života, evo opet nekih, da na bazi isključivo ekonomskih 
interesa i isticanja načine novi pokušaj preveslavanja, — jer dosad se 
tobože radilo samo zbog pjesmica i zastavica. 


Nemoguće je, da bi hrvatski narod, hrvatski radnici 1 seljaci 1 svi 
ostali članovi naroda počeli napuštati svoj najveličanstveniji front, 
svoje veliko jedinstvo, koje predstavlja ogromnu historijsku istinu, za 
volju nekih imaginarnih jedinstava, koji pretstavljaju laž, sumnjivost 
i želju za cijepanjem hrvatskoga naroda. I to cijepanjem ne jednog 
na brzu ruku skalupljenog fronta, nego jednog naroda, jedne krvne, 
kulturne i etičke zajednice, formirane tokom stoljeća uz strahovite 
borbe i žrtve. 


U ovom momentu nužno je istaći sa velikom naglašenošću, da je 
naše hrvatsko narodno jedinstvo postignuto i da apostoli nčkog drugog 
i trećeg jedinstva mogu značiti samo cijepanje našeg najvećeg, najpo- 
željnijeg jedinstva, koje nam hrani sve kulturne i ekonomske interese 
više nego sva obećanja ovoga svijeta i svi lažni frontovi, koji su se 
pojavili onda kad je naša snaga najvrijednijeg značaja. To su napadi 
na naše jedinstvo, to su udari, koje treba odbiti svom odlučnošću, jer 
nose u sebi laž zajedničke borbe. 

I borba proti kome? 

Hrvatski radnici # seljaci nemaju zasad razloga da se bore i na 
drugom frontu, jer bi to oslabilo njihovu snagu na prvom! Uostalom 
hrvatskih kapitalista, ako bi sc tobože o tome radilo, niti nema. Zar 
zbog nekoliko izuzetnih slučajeva, koji se vrlo lako mogu riješiti, raz- 
bijati jedinstvo hrvatskoga naroda, koji nema kapitalista, dok su kapi- 
talisti koncentrirani na drugim stranama protiv kojih se bori cijeli 
hrvatski narodni pokret. 


Hrvatski radnik i seljak nema razloga da bude zbog toga 
»jedinstvenoga fronta« proglašen i proganjan kao »antidržavni«, dok 
će njegovi »prijatelji« uživati kao uostalom i dosad blagodati na račun 
te antidržavnosti. 

Ako nije tako, neka se i drugi ugledaju u jedinstvo hrvatskoga 
naroda, i neka obračunaju s tim svojim kapitalistima, ako se uopće o 
njima radi, a neka Hrvatima ne šalju svoje agitatore da bi ih razdvo- 
Jii i ujedno dokazali njihovu »antidržavnost«. Čudno je to, da bi se 
riješio problem jednih kapitalista, treba razbijati jedinstvo čitavoga 
hrvatskog naroda, postignuto tako teškim žrtvama. 

Sada, kada je narod utvrdio svoju jedinstvenost u cilju i osje- 
ćaju, sad se javljaju propovjednici nekih drugih jedinstava. 

Hrvatski narod nije valjda u čitavoj svojoj historiji doži- 
vio, da mu se tolikoput tobože u njegovom vlastitom interesu priča, što 
on želi i što bi on trebao želiti. Sam pak narod šuti i čudi se, što se ti 
svi ljudi toliko motaju, dok je on tako strahovito jasno odredio, jednim 
jedinim činom, da hoće i što hoće. Odredio je i pokazao, da zna samo 
za jedno jedinstvo iz kojeg proizlaze sva razumna i razborita određenja 
ma koje vrste. 

Pokazao je sposobnost da osjeti i spozna laž svih frontova, koji 
mu u vidu borbe za ekonomske interese, za zlatno tele, obećavaju rije- 
šenje njegova problema, a kojega jezgru ne će da priznaju. 

Pokazao je baš to, da ekonomski interesi nisu oni elementi nje- 
gove bivstvenosti, preko kojih se on u cijelosti dade preveslati. Ipak 
mora se priznati, da je priličan dio njegove inteligencije shvatio biv- 
stvenost u simbolu zlatnog teleta. 

Hrvatskom su narodu njegovi ckonomski interesi sastavni i da- 
kako važan dio njegovih pogleda, ali je potpuno svijestan, da kad se 
napuni želudac ostaje još velik dio problema. 

Zar je njegova borba za pravdu i slobodu borba želuca? Zar je 
njegova postignuta jedinstvenost, jedinstvenost, koja izvire iz potreba 
želuca? Zar su njegove podnašane žrtve takve žrtve, koje može obraz- 
ložiti ideologija želuca — kad mu se bez žrtava nudi zlatno tele? 

I ti, koji nikako ne mogu shvatiti dubinu borbe jednoga naroda, 
nameću nekakve mizerne i lažne frontove, dokazujući tome narodu, 
kako ih on treba. 


Ali on ih ne treba i ne će, jer je njegov front samo 
jedan i jedinstven, njegova istina, a svaki drugi front je laž, 
koju on ne će, koju on ne traži i koja mu se nameće — ne zbog njega, 
nego proti njemu i samo proti njemu. 

Hrvatski radnici i seljaci čuvat će svoj jedan i jedinstveni 
/ront,fronthrvatskoganaroda, jer je samo to njihov front! 


Čuvajmo stoga svi svoje postignuto jedinstvo kao najveće blago, 
najveću snagu pa makar propali kraj sjaja svih obećanja i vara- 
vih nada. 

I sve neka bude na bazi toga jedinstva, a ništa bez njega i ništa 
proti njemu, jer to znači proti sebi. 

Treba da nam bude jasno, da k nama još nikada nije nitko dola- 
zio zbog nas, bilo govoreći nam o slobodi, bilo o pravdi, bilo o eko- 
nomskim interesima, bilo o zlatnom teletu, ncgo samo zbog sebe, 
pa makar se radilo i o jedinstvu. 

Treba da nam bude jasno, da ako mi sami ne želimo biti jedin- 
stveni, da se to drugog i ne tiče, da ako mi sami budemo pristali na 
«ljepanje, da će se sve paklene zamisli rekrutirati, svi laskavci, sve li- 


jepe fraze, sve štogod se može upotrijebiti, da to cijepanje donese sla- 
bost nama. 

Hrva& radnici i seljaci i svi ostali moraju duboko shvatiti, da je 
naša najljepša ideja, naša najznačajnija snaga, naše jedinstvo. I teško 
onome, tko se obmani. : 


Već mnoge savjesti ne mogu mirovati, jer su mislile i pokazale, 
da mogu postojati u kojekakvim frontovima, laži, straha i koristi! 
I. G. O. 


Književni pukojat 


O NACIONALITETU 


(Povodom studije dra Gunčevića »Nacionalitet sa materijalne i for- 
malne strane u izdanju »Sklada«.) 


Proučavanjem nacionaliteta bavi se nauka od 18. vijeka. Narod- 
nosno načelo zauzima odlično mjesto u politici i javnom životu. Ono 
prodire i u ostale grane nauke: u filozofiju, književnost i umjetnost, 
povijest i sociologiju. Naučenjaci pokušavaju da shvate temeljne sile 
svoga naroda i njegov razvitak kao i ostalih naroda. Proučava se na- 
rodno pjesništvo, poslovice, šale da se kroz njih upozna narod — i nje- 
gov duh — narodnost. Herder naziva narode prirodnim organima čo- 
vječanstva, a zabacuje države kao »umjetne« organe. 

Narodnosno načelo je čedo novoga, odnosno najnovijega vijeka, 
a osvješćivanje na osnovu toga principa razvija se s reformacijom i 
renaissancom; taj princip razvija i osjećanje za narodni jezik i pri- 
vrženost za rođenu grudu. Povijest svakog pojedinog naroda stvorila je 
kroz stoljeća izvjesni nacionalni i javno-životni program pojedinom 
narodu, kojim se on rukovodi na svojoj životnoj putanji. 

Sporno je pitanje postajanja naroda i njihova opredijeljivanja. 
Antropogeografija i etnografija nailaze na mnogo veći broj rasa, nego 
što se u počecima tih nauka držalo, pa se tako pojavljuje pitanje rase, 
koja se uzima za fizički i psihički osnov narodnosti i plemena. Međutim 
tu se pojavljuje momenat samoniklosti pojedinih naroda i samostal- 
nosti njihovih kultura, i ako se zaboravlja — naročito rado kod većih 
naroda — na princip recipročnog utjecaja pri kulturnom stvaranju 
izvjesnih naroda. 

Do danas se još nije formirala znanost nacionaliteta. Postoje po- 
jedini naučni smjerovi i učenja, teorije i pravci, ali opće prihvaćeni 
posljeci, rezultati tih naučanja: znanost (objektivno utvrđene činje- 
nice — za razliku od nauke kao subjektivnog faktora) nije još fiksirana. 

Narodnost je prema naučavanju predstavnika historije, sociolo- 
gije, geografije, etnografije i antropologije u 19. v. princip, koji je 
općenito priznat. 

Njemački tumači nacionaliteta daju prednost državi a ne nacio- 
nalitetu, iako ga poslije izgubljenog rata snažno ističu napose u svojim 

pogledima na austrijski problem, na Klajpedu, njemački dio Švicarske 
i na Trient. 

Marksisti smatraju borbu narodnosti kao borbu kapitalizma od- 
nosnih naroda. Na tako sakata shvaćanja najduhovnijih principa sa- 
dašnjosti susreli smo se obzirom na naš narodni problem n. pr. sa 
mišljenjem demokratskog disidenta dr. Pavla Čubrovića u beograd- 
skom listu »Pravda«. 

Nacionalni megalomani shvaćaju narodnosne probleme na sebi 
svojstven način pod krinkom etnologije kao n. pr. dr. Jovan Erdelja- 
nović, koji »ustanovljava« izvjesne neutvrđene »činjenice« kao znan- 
stvene (t. j. naučne) rezultate pozivajući se na bečkog profesora Weiss- 
kopfa, čiji su kroniometrički podaci Južnih Slavena u potpunoj suprot- 
nosti sa najnovijim radovima zagrebačkog profesora Zarnika. Inače 
Hrvati i Česi pokazuju, kanda, najveći indeks lubanje i mozga.. 


Pristaše diktatura vide u državi summum društvene organizacije. 
Massarik pak drži da je ispravno smatrati narod i narodnost za cilj 
društvenog nastojanja a državu za sredstvo; de facto svaki samosvije- 
stan narod teži za svojom vlastitom državom, a jedna od moćnih demo- 
kratskih sila jest narodnosna težnja, težnja podjarmljenih naroda za 
političkom samostalnošću i težnja da se narodnost prizna za viši, vri- 
jedniji princip, no što je država. U Pruskoj, Austriji, Rusiji, Turskoj 
narodnosni pokret obraćao se dakako protiv apsolutizma, i apsolutizam 
bio je neprijatelj narodnosti. 

Premda je narodnost velika politička moć, narodnosno pravo je 
veoma nepotpuno formulirano u modernim ustavima i zakonima; u na- 
cionalno mješovitim zemljama neka su jezična prava kodificirana, ali 
dosada nigdje nije pravno točnije određen pojam narodnosti, subjekat 
jezičnih i narodnosnih prava nije dosada ustanovljen ni u jednom 
zakoniku. Tako Massaryk u djelu »Borba za samoodređenje naroda«, 
Kijev 1918., Zgb 1920. 


Dakako, da je rad Društva naroda u manjinskom problemu pri- 
donio svoj obol kodifikaciji prava manjina. Dok u Evropi imamo 70 
naroda i jezika, prije rata bilo je svega 27 država, a Austrougarska 
brojila je sama deset narodnosti. 

Definicija nacionaliteta je vrlo relativna. Pod nacionalitetom 
smatra se pripadnost jednoj naciji, jednom narodu. Danas se došlo do 
spoznaje, da se narodnost izražava u svemkolikom duhovnom i kultur- 
nom programu izvjesnog naroda. U toliko teže je dati objektivnu pri- 
hvatljivu definiciju nacionaliteta. Cathrein smatra n. pr. narod kao 
skupinu pojedinaca iste narodnosti, a narodnost kao ukupni duševni i 
tjelesni značaj, koji pripada većem mnoštvu ljudi nasljedno po pod- 
rijetlu i povijesnom razvoju te ih dijeli od svih drugih skupina. Veže 
ih dakle svijest narodne individualnosti. Volja je konačno onaj faktor, 
koji odlučuje o tome, čijim će se narodnim udom netko smatrati. 

U svojim ratnim zapisima (Weltrevolution, Berlin 1925.) rekao 
je tvorac češke 1 slovačke države i to, da svijesno uzgajanje naciona- 


519 


liteta zahtijeva jedan sveoći kulturni program, — naša književnost 
i umjetnost, naša filozofija i znanost, naše zakonodavstvo i naša 
država, naša politika 1 uprava, naše ćudoredno, religiozno i uopće 
duhovno bivstvo, mora biti — nacionalno. Sada, budući da smo po- 
stigli (mi Česi, op. p.) političku samostalnost i da smo gospodari naše 
sudbine, nedostaje nam nacionalitetski program iz doba nacionalnog 
i državnog robovanja, — tada je bio dakako naglašen jezični program 
(u odnosu prema Austrougarskoj, op. p.), danas mora biti nacionalni 
program — opći kulturni program. (Str. 166. et ssq.) 

Studija dra Gunčevića dolazi nam doista u dobar čas. Mi svi 
osjećamo u sebi živo našu narodnu nepodjeljivost i jedinstvo — hrvat- 
sku individualnost. Ona je danas sigurno na globusu jedinstvena po- 
java, kojoj nije ravan ni nacionalsocijalizam. Kao ni drugi evropski i 
svjetski nacionalni pokreti — ni jedan se ne može usporediti po svojoj 
dubini s našim nacionalnim pokretom. kojeg je vođa nasljednik blago- 
pokojnog Stj. Radića, dr. VI. Maček. 

Sintetično nizanje samoniklih, izvornih misli dra CGunčevića o 
tako gorućem problemu današnjice, u kome se lavira od pogorelaca do 
renegata, pruža nam dokaz, da duhovno stvaranje naših intelektualaca 
stoji na naučnoj visini evropskog horizonta. 

Autor se priklonio geografskoj definiciji nacionaliteta, koja se 
g. R(ajiću) nije (u »Obzoru«) napose svidjela. Međutim držimo, da je 
ipak prva i neodstranjiva baza civilizovanih (a ne nomadskih) naroda 
zemlja, i zato ona nije predpostavka nego uvjet za stvaranje naciona- 
liteta. Nama se danas čini da su Bavarci, Prusi i Austrijanci samo 
Nijemci, ali oni su još veliki partikularisti unatoč nacionalnog »Gleich- 
schaltung-a«, i taj problem se ne postavlja s interesom, za nas. 

Dr. Gunčević ističe — primjera radi — da narodnost nije jedan 
stalež. Tako jasno i razumljivo! Ali potrebno je istaći, da je seljački 
stalež nosio breme križa sa herojskom snagom, i svaki drugi nosilac 
nacionalne akcije bi bio davno poklekao pod tim teretom, ali to nije 
učinio naš — seljak. On je upravo najjača komponenta narodnog ko- 
lektiva. Doista, samo površni tumači mogu monopolizirati narodnost za 
jedan stalež, i u toliko je više potrebna duboka, stvarna kolaboracija 
inteligencije sa seljaštvom. 

Studija dra Gunčevića nosi u sebi sva obilježja naučne rasprave. 
Ona rjcšava predmet na osnovu naučne metode i pošto je ona temelj 
za cio sistem izvedenih, opširnih razrađenih studija posebnih struč- 
njaka, nalazimo da je njena konačnost umjesna i daje pobude za 
daljnji temeljit studij ovog problema. Primjetio bio da je šteta što 
autor nije radi orijentacije priključio | konsultiranu literaturu, i ako 
je djelo originalno. 

Osnova i temelj nacionaliteta je tjelesni i duševni život čovjeka 
u svojim pojedinostima i skupnosti. Čimbenici narodnosti jesu uza- 
jamni odnos čovjeka i prirode, predočivanje (radije predaja), nasljed- 
nost. odgoj. Materijalni elemenat nacionaliteta ispunjavaju oni rezul- 

tati, koje je čovjek stvorio u zajednici sa prirodom, a to su: hrana, 
nošnja, zdravstvo, gospodarstvo, obrana, vojska, politika, svadbeni obi- 
čaji, kućanstvo, općina, država, jezik, slog, književnost, pjesma i gla- 
zba, igra, svirka, zabava, zemljopis, povijest, prirodopis, crkveni obi- 
čaji, narodna rađinost, štednja. 

Formalni elemenat čine spoznaju i usvajanje rezultata materijal- 
nog elementa, ljubav prema njima, volja za njihovim kultiviranjem te 
narodna solidarnost. Šteta je što autor nije bar malo opširnije obradio 
pojedine točke našeg nacionalitetskog programa, kao n. pr. narodnu 
solidarnost u gospodarstvu i svakidašnjem podmirivanju potreba naših 
potrošača, kad je poznato, koliko je industrija tekstila, koža, cipela i 
dr. u stranim rukama (Tivar, Bata i dr.). 

Pozdravljamo rad dra Gunčevića i akciju »Sklada« sa željom, da 
nastave u započetom pravcu. 


Dr. F. D. 


Nanodno kojzabišto 


MILAN OGRIZOVIĆ: »HASANAGINICA« 
Drama u tri čina. Redatelj Tomislav Tanhofer. Izvedeno 8. rujna 1935. 





Rad u kazalištu započeo je pod vodstvom novoga intendanta 
g. dr. Branka Šenoe. Prva izvedena opera bila je Lisinskoga »Porin«, a 
drama je iznijela kao prvo djelo, nanovo uvježbanu »Hasanaginicu«. 
Za cijelo je novi intendant time htio označiti glavne smjernice svojega 
djelovanja. Ako proslijedi tim putem imati će mnogo vjernih prija- 
telja, rodoljubno zagrebačko građanstvo. 

Da nanovo uvježbana »Hasanaginica« nije postigla očekivani 
uspjeh, nije krivnja na novoj upravi, a pogotovo ne na glumcima. Svu 
odgovornost zato snosi redatelj g. Tanhofer. On je ovu tragediju, 
u kojoj je ideja vječne i duboke materinje ljubavi zajedno sa vječnom 
idejom njene ženske ljubavi našla svoj idealni upravo klasični izražaj, 
prikazao posve šablonski, sentimentalno poput kakove orijentalne ope- 
rete. Razumljivo je, da su krivnjom redatelja mnoge scene izgledale 
kao deklamacije, a gluma mnogih hladna i neinvenciozna. Time nije 
rečeno da g. Tanhofer nije pokazao truda i volje. Ali sve je uzalud, 
jer rezultat je negativan. Uopće, međveđu uslugu učinio mu je onaj, 
koji ga je sa provincijske pozornice doveo u Zagreb za redatelja i 
glumca. 


Podjela uloga bila je nova. Hasanaga u interpretaciji g. Duj- 
šina odličan, dok je Hasanaginica gđe Podgorske slabija od prijašnje 
kreacije gđe Vavre. Ostali glumili su u granicama svojih mogućnosti. 

H. Vuk 

BERNAUER I OESTERREICHER: »KONTO X« 


Komedija o ljubavi i drugim nemodernim stvarima u tri čina. 
Redatelj Ka Mesarić. Premijera 14. rujna 1935. 


Sam podnaslov »komedija o ljubavi i drugim nemodernim stva- 
rima« govori, da je cijeli komad skroz neozbiljan, neizrađen i u mnogo 
slučajeva neduhovit. »Djela« (?) vrijednosti »Konto X« proizvodi se 
.danas en masse, da i en masse propadaju. Razumljivo je, da ovakovi 
šlager-komadi, osim što im je svrha nasmijati publiku, nemaju nikakvu 
drugu pozitivniju svrhu. Komičar (u našem slučaju Cilić), pokreće ci- 
jelu radnju i centralna je točka večeri. Ako je komičar rutiniran i spo- 
soban komad će doživjeti par izvedbi, u protivnom slučaju poslije druge 
reprize ide u arhiv. 


H. Vuk 


MILAN BEGOVIĆ: »DVA PRSTENA«. AGENCIJA ZA BRAČNA 
POSREDOVANJA. 


Komedija u tri čina. Redatelj Alfons Verli. Premijera 28. rujna 1985. 


G. Begović nakon što je smatrao dužnošću da prvo prikaže svoje 
djelo srpskoj publici (»Dva prstena« štampana su ćirilicom u »Srpskom 
književnom glasniku« br. 2., 3., 4. god. 1935.), dozvolio je (!) da i naša 
javnost upozna njegov najnoviji umotvor. 


Nakon velike reklame očekivana su »Dva prstena« s priličnim 
interesom. Međutim, kao u velikoj većini slučajeva tako je i ovdje re- 
klama trebala nadomjestiti kvalitet djela. Stalni kazališni posjetioci, 
zacijelo sjećajući se »Gospođe Walevske«, »Pustolova« i »Bez trećega« 
očekivali su, da će vidjeti ozbiljnu dramsku radnju s uspjelim zapleta- 
Jima, zapažajima i obzirom na ime Begović, čuti koju originalniju, vri- 
jedniju misao, ukratko: djelo literarne vrijednosti. Međutim, svi su 
ostali iznenađeni. Umjesto neke ozbiljnosti i dubine vidjeli smo stopo- 
stotnu lakrdiju, burlesku, gotovo bez dramske radnje, s neobično plit- 
kim sentencijama i očitim neuspjelim nastojanjem: da bude što duho- 
vitiji. Uopće, mora da su čudne okolnosti diktirale autoru već prije 
spomenutih drama pisati lakrdiju »Agencija za bračna posredovanja«. 


Kako smo već naglasili u cijelom komadu nema jedinstvene, a 
gotovo ni djelomične dramske radnje. Autor nam na sceni, u isto vri- 
jeme u pet prostorija, prikazuje neka pojedinačna zbivanja, koja ni- 
jesu u većini motivirana ni određena, a pogotovo ne povezana, te sve 
ostavlja dojam nacrta s nekoliko što manje što više uspjelih doskočica 
i zapažaja. Netko će prigovoriti, da to nije drama pisana po ustaljenim 
principima dramskoga stvaranja, već reportaža, gotovo revija tipova 
s različitim osjećajima i ciljevima. No ta isprika ne isključuje moguć- 
nost, da revija bude bolja od osrednjih viceva i aforizama iz šaljivih 
listova, a akteri motivirani i izrađeni. 

U toj lakrdiji glavno je lice grofica. Doduše Madžar Buš Fekete 
prikazao nam je već jednu barunicu kao vlasnicu »Trafike«. Ipak, ne- 
obično je u lakrdiji vidjeti ozbiljnu figuru grofice, koja u burlesknom 
komadu vodi salonsku konverzaciju... Da je groficu, dakle bakicu, 
kreirala gđa Mihičić na svoj odličan način, gotovo je nepotrebno spo- 
minjati. Zatim slijedi mnogo uloga s različitim figurama i silhuetama, 
koje su ograničene prostorom i vremenom ostale vrlo blijede. Tako 
dolazi profesor (g. Cilić) sa svojom posrnulom kćerkom (gđa Dragman) 
i traži u »agenciji za bračna posredovanja« bilo kakav izlaz prije nego 
prođe devet mjeseci, zatim novinar (g. Rakuša) sa žalosno duhovitim 
intervjuom, slijedi podlac direktor banke (g. Petrović), probisvijet, 
bivši kapetan (g. Kukić), rafinirana mondena dama (gđa Kralj), neza- 
sitna purgerica (gđa Vilhar), mala iz provincije (gđica Herzberger), 
jeftina figura športaša Tamana (g. Milanov), dok je student Harasi- 
mović (g. Jovanović) žalostan i za studente upravo uvredljiv način pri- 
kazivanja njihova vladanja. Jedina, koja ne spada u to kolo jeftinih 
kreacija je Barica iz Granešine, koja je najbolja kreacija večeri. No, 
to je potpuno lična zasluga gđice Babić i njene neposredne prirodne 
glume. Režirao je g. Verli, obzirom na scensko-tehničke poteškoće s do- 
sta uspjeha. 

H. Vuk 


Pođemika 


ČIJA JE BOSNA? 


Poznati radikalski list »Balkan«, koji izlazi u Bcogradu pod 
uređivanjem pristaše svih vlada Krste Cicvarića, (inače profesionalnog 
»novinara«!), donosi u svom broju od 5. listopada 1935. (br. 50.) ove 
učene retke: 

»Bosna — Ko ima uši nekačuje — Danas u Kraljevini 
Jugoslaviji ne postoje više pokrajine, koje su se javljale u prošlosti, 
kada je naš narod bio razdrobljen pod raznim režimima. Danas sve se 
slilo u jedinstvo i pokrajine su samo historijske uspomene, a ne kakve 
stvarne činjenice. Došli su novi momenti. 

Pa ipak da se vratimo na uspomene. 

Da se vratimo na ideale Srpskog naroda — na Bosnu, koju su 
nam osporavali i mađarski kraljevi, i sultani i ćesari, ali Nemezis je 
nama dodelila, jer smo zaslužili dugotrajnom borbom i krvavom histo- 
rijom, 

Kontinuitet Srbije je Bosna. 

: Mi imamo nespornu tapiju od Bosne, i ova tapija priznata nam 
je nebrojeno puta od Đorkovače Petra Mrkonjića, od Obrenovića do 
Karađorđevića, do Viteškog Kralia Uiedinitelja Aleksandra. 

Sarajevo nije na periferiji Srpstva, ono je samo u srcu, u središtu 
njegova osećanja. 

To svaki da zna i da pamti, pa zvao se kako hoće. 

Tu nema mesta da se pogađamo, jer bismo se vratili na teren 
borbe, a mi želimo samo mir... mir i ništa više.« 

Miroljubivi Krsta Cicvarić znade da može tako pisati i da mi 
nismo u mogućnosti, da danas, kada »ne postoje više pokrajine, koje 
su se javljale u prošlosti«, dokazujemo čija je Bosna? (iako ta mo- 
gućnost za njega postoji!) Ta je stvar već historijom davno riješena, 
a 1 sam veliki učitelj hrvatskoga naroda Stjepan Radić, napisao je 
svojevremeno knjigu o »živom hrvatskom pravu na Bosnu«, stoga je 
sasvim suvišno ulaziti u polemiku s jednim listom, koji stalno donosi 
članke ove vrsti. A ako gospodin Cicvarić misli, da ta njegova »Ne- 
mesis« ima pravo, da dijeli narodima tuđe pokrajine, onda se ljuto 
vara. Uostalom i sam gospodin Cicvarić dobro zna, da se priče, u ko- 
jima dolazi »Nemezis«, ne smiju shvatiti preozbiljno. One spadaju u 
grčku mitologiju, a kako je poznato, grčka mitologija nije nego skup 
bajka i manje više šaljivih ili tragičnih pripovijedaka. 

Krsta Miroljubac, ako ima uši, neka čuje! 

Anticic 


Na Jajget 


XVII. KONGRES »JUG. LEKARSKOG DRUŠTVA« U BEOGRADU 


Uz velike financijalne žrtve poznate holandeske medicinske i radio 
tvrtke Philips održan je ove godine kongres »Jug. lekarskog dru- 
štva« u Beogradu. Imade kongresa, koji se sastaju, jer se uistinu osjeća 
potreba, da se neke znanstvene ili staleške teme tretiraju pred Širim 
forumom, da se dade mogućnost svestrane kritike; imade kongresa, koji 
.se održe, da se članovi međusobno pozdrave, pozabave, navesele i osje- 
ćajući trećeg, četvrtog dana dosadu, da se konačno povrate kući. No 
ima i takovih, gdje se događa i jedno i drugo; kod kongresa JLD je 
bio slučaj ovo potonje, ali s tom karakteristikom, da je prvi dio, t. i. 
znanstveni, stavljen u službu drugom, t. j. zabavnom. | ovaj je kongres 
ponovo dokaz dekadenstva liječničkoga staleža, on je slika nemoguće 
saradnje od hiljade interesa, nazora i etika. Možda je sam kongres loše 
prošao zato, jer se održao u Beogradu i jer je organizator kongresa bila 
trgovačka tvrtka, koja prodaje doduše dobre Rontgen- i radio-aparate 
1 znade organizirati odlične bankete i zakuske (sjajno posjećene po 
obiteljima i svoj mogućoj rodbini beogradskih »lekara«). ali se ne 
upušta u organizaciju kongresnih diskusija i znanstvenoga rada u sjed- 
nicama i sl., koje su onda dakako neuspjele. Širokogrudni Holandezi 
Pokazaše se opet na visini, kao i kod posljednjeg radiološkog kongresa. 

Opažala se naročito činjenica, da hrvatski liječnici nijesu 
Erisustvovali (osim dvojice-trojice), a i slovenskih bilo je vrlo 
malo. | 
Najljepše je izgledao svečani dio: amfiteatar (tako se zove pre- 
davaona fiziol. instituta!) bio je pun otmjene publike, nijesu uzmanj- 
kali ni neizbježivi predstavnici i »dostojanstvenici«. Ustajanje, šutnja, 
aplauz, povici — sve je proteklo kako treba, a onda je nastupilo popu- 
štanje na svim linijama. Zijevaju klupe, jer se daju izvještaji. Novi se 
predsjednik bira u prisustvu 36-orice članova od nekoliko hiljada. Kod 
toga se sjetiše beogradski »lekari, da bi sada trebao predsjednikom 
biti Hrvat, a kad tamo Hrvata na kongresu nema; tim bolje za ne- 
sebične sindikaliste, oni izabraše i postaviše za predsjednika dr. B. Bo- 
gičevića iz Zagreba, liječnika socijalnoga osiguranja. Novi gospodin 
predsjednik dobio je u Zagrebu prigodom izbora za liječničku komoru 
svega 110 glasova od predanih 900 i usprkos silne reklame masonerije 
na čelu sa gospodinom Milanom Glaserom, gosp. dr. Bogičević je na 
tim izborima slavno — propao. Time je doživjelo poraz i »slobodno« 
zidarstvo i čitav skup onih podzemnih sila, koje su u socijalnom osigu- 
ranju zauzele dominantne položaje. Beogradski »lekari« »rehabilitirali« 
su g. dr. Bogičevića tako, da su ga »jednoglasno« »izabrali« za pred- 
sjednika s 29 glasova protiv 7. I tako sada g. dr. Bogičević, koji u 
Zagrebu nema niti uginule mačke za sobom, (a za njega su silom pri- 
lika glasovali svi liječnici soc. osiguranja!), postaje Predstavnik hrvat- 
skih liječnika!'? Naravno, da bi najprimitivnija pristojnost tražila, da 
g. dr. Bogičević podnese ostavku, pogotovo, kada mu je Zbor Liječnika 
u Zagrebu gotovo jednoglasno izglasao nepovjerenje (niti 10 glasova 
nije bilo protiv, a branili su ga jedino liječnik soc. osiguranja dr. Štaj- 
duhar po »zvaničnoj« dužnosti i jedna »pohorka«, gđica dr. Anđeli- 
nović, valjda iz posebnih političkih simpatija). 

Na kongresu u Beogradu donesene su i neke slavne rezolucije, 
koje baš ne služe na čast liječničkom staležu. Treba istaknuti, da kod 
donošenja rezolucije o legalizaciji pobačaja nijesu prisustvovali hrvat- 
ski liječnici, a napose nije prisustvovao i predstavnik zagrebačke 
ginekološke klinike. Interesiralo bi nas kakovo je o tom pitanju stano- 
vište naših zagrebačkih ginekologa na čelu s prof. Durstom!? Gdje je 
moralna snaga svih ovih rezolucija, gdje je jednoglasnost, kompaktnost 
svih članova? Sve je to nabacano, stvoreno ad hoc, kongres je morao 
imati teme, o temama se govorilo, stvorilo se rezolucije i zar da ovakove 
sramotne. rezolucije postanu zakonom? Treba drugim putevima, s više 
serioznosti, s više objektivnosti priređivati rasprave o tako važnim 
temama, ali zato treba imati više tradicija, više spreme! Želimo, đa 
ovakav kongres bude posljednji kongres, jer ako se sami liječnici ne 
trgnu, ne pokažu više svijesti, onda ih mora njihova okolina svesti na 
pravi put. Uostalom vjerujemo, da su hrvatski liječnici već na dobrom 
putu i pođu li svi ostali za njima, imade izgleda za pozitivan rad. To 
duguju generacijama, koje za njima dolaze. 


Liječnik 

»ALAJ SMO IM POKAZALI« 
ili 
»MERCURE DE FRANCE« O »JUGOSLAVENSKOJ« 
KNJIŽEVNOSTI+*) 


Svima, koji su putovali Crnom Gorom i bili na Cetinju, sigurno 
je poznat »glasoviti« reljef crnogorskog planinskog masiva. Pod sta- 
klenim krovom, prostire se nekoliko desetaka četvornih metara sadrenih 
gora, jezera, klisura, rijeka i gudura, a nad svim tim stoji dva metra 
visoki vodič, Crnogorac, koji pokazuje i tumači strancima strašnom 
njemštinom, a »našim putnicima« krasnom ijekavštinom, položaj Crne 
Gore. Svi su ti »naši putnici« vidjeli dvostruku državnu granicu, — 
jednu, koju vodič pokazuje strancima, zadrvši svojom trstikom duboko 
u Albaniju, i drugu — pravu — koju pokazuje samo onda, kad govori 
crnogorski. On s ponosom opravdava taj postupak prema stran- 
cima riječima »Nek Švabo vidi kako smo moćni«! — To je mentalitet 
njegove sredine. 

Čitajući članak Ljube Sokolovića, »Jugoslavenska književnost« u 
podlistku pariškog polumjesečnika »Mercure de France« (15. IV. 1985. 
broj 884. Revue de la Quinzaine: Liubo Sokolovitch: Lettres Yougo- 
slaves, str. 425—432), čovjek i nehotice mora uskliknuti »aha, al' smo 
im pPokazali«! Veza između vodiča sa Cetinja i Ljube Sokolovića je 
isti mentalitet, samo što je Ljubo Sokolović pošao u Pariz, da bude 
preko jedne od najvećih francuskih revija vodič francuskoj javnosti u 
»jugoslavensku« književnost. 

Prema Francuzima može Ljubu Sokolovića ispričati donekle činje- 
nica, koju je već istakao Alphonse Daudet »En France, tout le monde 
est un peu de Tarascon« (u Francskoj je svaki čovjek pomalo Tara- 
skonac!'), ali prema nama — jednostranost Ljube Sokolovića ostaje 
samo proračunata jednostranost, njegova površnost pokazuje se samo 
kao zlonamjerna površnost, njegovo izvrtanje činjenica kao izvrtanje 
činjenica, a neznanje kao neznanje i t. d. To je njegov mentalitet. 

Iza zvučnih podnaslova: — Raguse. — Le Pićmont Yougoslave. — 
Comte Louis de Voinovitch. — Les Ecrivains de !' heure prćsente. — 
Nikola Voukassovitch: Srj ili igra kostrurova; Jeremija Djelebdjitch. — 
Jakovlijevitch: Devetsto Tchćtrnaesta; Getse Kon... i t. d., u prvom 
redu doznajemo, da je u osamnaestom vijeku franjevac Andrija Kačić- 
Miošić pjevao pučkim načinom o narodnoj prošlosti i tako pripravljao 
novosrpski preporod. — Zatim vidimo, kako je »Mazzinijevo na- 
čelo, strastveno prigrljeno po Tomaseu, okrenulo prema Italiji oči 
domoljuba, i Srbija, prema riječima pjesnika, ulazi malo pomalo u 
misiju jugoslovenskog Piemonta«! — O knjizi Luje Vojnovića na 
ovom mjestu ne želimo govoriti; zasada nas više zanima podnaslov — 
pisci današnjeg vremena. Doznajemo za neke veličine nadrealizma — 

*) Zbog »tehničkih« poteškoća donosimo ovu bilješku s malim 
zakašnjenjem. 

Matić, Ristić, Vesko!? — Krleža i opet stupa na čelu književnosti sa 
socijalnim tendencijama, vjerni su mu pratioci Dragiša Vasić i August 
Cesarec. Otkrivamo Milana Uukasovića, — on je »vješt u najsmionijem 
ispitivanju duše, izvrstan i originalan pripovjedač, pjesnik u prozi, pisac 
1 filozof, čija će se slava jednog dana rasprostrijeti čitavom Evro- 
pom ...«!?. »On je novi Dante (Milan Vukasović, op. ured.), koji bez 
vodiča istražuje područja pakla«, — — — »kod njega se osjećaju 
udarci slavenskog nihilizma, i on spaja velike mudrosti Istoka«. 

Taj mudrac Istoka, novi Dante, originalni pripovijedač i filozof, koji 
se upoređuje i Nietzscheom i Dostojevskim, taj genij Vukasović (tko 
je to?) došao je do zaključka, na koji čovječanstvo još nikada — do 
njega — nije ni pomišljalo: — »Ljubav, putovanja, vjera, slava ili 
moć sve je to ništavost. Jedino je Smrt (sa velikim S) izvjesna.« DU, 
tako barem Ljubo Sokolović piše, a u istu grupu Vukasoviću ravnih 
stavlja još filozofa Seleskovića, dramatičara Momčila Nastasijevića i 
Sinišu Kordića, 'to je pjesnik i »osobito prodoran« kritičar. Slijede 
pripovijedači. Ivo Andrić (samo po imenu), Sibe_ Miličić, Crnjanski, 


Boško Tokin i Jakovljević, čiji se roman »I914.« — »izdan po veli- 
kom nakladniku Geci Konu, označuje kao najbolje djelo o ratu izdano 
na Balkanu«. — Čini nam se, da je to i jedino djelo te vrsti na Bal- 


kanu. — Lirika, Ivan Dučić. | konačno nalazimo jedno poznato ime — 
Vladimir Nazor (jedan i pol retka!). Svetislav Stefanović, — 
koji »sjeća na Walt UWhitmanna i velikog Constantin Balmont-a«. "Tin 
Ujević — slavenski Verlaine — »continue_ d' affirmer dans ses vers 
minutieusement ouvrćs un mysticisme catholique trčs presonel«. (?!) — 
Božidar Kovačević, Gustav Krklec »koji sjeća na Rajuer Mariu Rilke, 
Nikola Šop »jugoslavenski Francis Jammes« i Desanka Maksimović. — 
Od dramatičara spomenuta je samo — Nušićeva proslava, a u kritici 
nije nitko nadomjestio Skerlića. Ipak se spominju Vladimir Vojić, Kse- 
nija Atanasijević i Izidora Sekulić, koja »se znade u isti čas pokazali 


duhovitom i uvjerljivom.« — Na svršetku članka slijedi hvalospjev 
Geci Konu, — izgleda da je i čitav članak pisan njemu u reklamne 
svrhe! 


Eto, tako je vjerno prikazana ta takozvana »jugoslavenska knji- 
ževnost« u ogledalu nekog nepoznatog Ljube Sokolowitcha! 
Ivo Ban 


STA JE SLOBODNO ZIDARSTVO? 


Slobodni zidari negfnače u životu našega naroda nita 
posebno. Sam njihov rad govori o njima dosta... 


Dr. U. Maček 


Neugledna knjižica, boršura, na trideset stranica malenoga for- 
mata, izdana u Beogradu — ckavicom i latinicom, — u nakladi zagre- 
bačke knjižare Vasić, po spisu dra Fr. Uhlmanna — pripremili any- 
nimni P. K. i S. J. pokulava odgovoriti naslovu — Sto je slobodno 

zidarstvo? Nijesmo se dosada namjerno osvrtali na ovu knjižicu, ne 
zato, što ju ne bi izložili »na Tajget«, već, puni sažaljenja prema 
»grupi odličnih intelektualaca«, pustili smo neka živu — puni sebe — 
u argumentima svoje obrane. Danas, riječima našega vođe i predsjed- | 
nika dra Mačeka: »Sam njihov rad govori o njima dosta...«, doda- 
jemo istu misao, — neka ova knjižica (pisana u obranu masonerije) 
progovori sama o slobodnom zidarstvu, 

U nekoliko smo navrata prikazali naš stav prema djelovanju 
slobodnog zidarstva, koje ispisuje crne stranice u razvoju kulture. Ne- 
brojeno puta istaknusmo — iscrpivo i dokumentarno — da je masone- 
rija anacionalna, i da slobodnim zidarom može biti samo proračunani 
karijerista. Gotovo svi napredni narodi današnjice uvidjaju opasnost 
nekolicine tminom povezanih ljudi, koji izrabljuju svoje položaje 1 
svoje uticaje na svoju ličnu korist. Zato se i javljaju svuda protesti 
protiv loža i zahtjevi o njihovo posvemašnje ukidanje. U Hrvatskoj 
ti zahtjevi dolaze tim više do izražaja, što je masonerija kod nas bila 
uvijek izrazito protunarodna. Ona je bila uvijek podnožje svakoj tira- 
niji, o nju se upiralo svako nezakonje, ona je pomagala svakomu, tko 
je na štetu hrvatstva i njegovih svetinja htio postići svoj izdajnički 
i beskičmeni uspon. Međutim, narod je preživio te puzavce — oni ne 
znače ništa u životu našega naroda — a kako se oni licumjerno i 
naivno opravdavaju, gubeći tlo pod nogama, — pokazuje ova knjižica. 
Masoni tvrde, da — »Loža ne istupa u javnost, ali je dužnost članova 
da se u javnom životu bore za ideale masonerije 1 po njima da žive. 
f'ravičnost i blagost, jednakost i bratstvo, borba protiv nepravde i re- 
akcije, odbrana sviju prava čovekovih, kao i potpomaganje siromaha, 
to su plemeniti ciljevi slobodnog zidarstva« (p 16); — a mi smo se 
osvjedočili, da su te plemenite ciljeve osobito proširili uzorni članovi 
lože Perun (Zagreb, Frankopanska ulica). 

Masoni nas uvjeravaju, da su — »Samo slobodni ljudi imali pri- 
stupa u slobodno zidarstvo, nevezani predrasudama i materijalno i mo- 
ralno nezavisni. Ljudi dobroga glasa, dakle zaista plemeniti 1 dobri 
ljudi« (p 9); — a mi znamo, da je pretsjednik jedne zagrebačke lože, 
ujedno i predsjednik udruženja četnika — to je zaista slobodan, dobar 
1 plemeniti čovjek... 

Masoni propovijedaju, kako je »— Težnja lože da vaspita apo- 
stole za lepe i plemenite ideje« (p 17). — U tom je »vaspitanju« loža 
potpuno uspjela. Kadgod se čulo, da netko pripada masoneriji, uvijek 
je — bez iznimke — njegovo ime bilo spojeno kakvom plemenitom 
i apostolskom — protunarodnom rabotom. 

Masoni se brane, da »— O političkom delovanju u loži ne može 
biti ni govora, niti je ikada o kakvom političkom delovanju iznet ma 
kakav utvrđeni dokaz« (p 25). — Međutim u istoj knjižici na stranici 
21. tvrdi se »Masonerija je škola života kroz koju bi svaki političar 
trebao da prođe«. Obje tvrdnje jedna drugu ne isključuju: — politika 
je po masonskom naziranju bludnica, — da se do nje dođe treba proći 
bludilištem, — a to će svaki političar zanijekati... 

Masoni ispovijedaju, da »— Slobodni zidar služi svojoj otadžbini, 
ali bez ispoljavanja šovinizma, jer ima, pored uže, još i jednu široku 
domovinu, celo čovečanstvo« (p. 10). — Može li, uzato, slobodni zidar 
biti i karakter, drugo je pitanje; — njega ispričava uvijek dvostruki 
moral — sada služim ovu, a sad onu svrhu. Zamislimo li si konačno 
»našega masona«, koji uz užu i široku ima još i najužu domovinu, — 
upoznat ćemo njegove moralne kvalitete. 

Konačno »— Masoni rađe na simboličkom hramu čovečanstva; 
građevno kamenje ovog hrama su ljudi, u prvom redu masoni« (p 12), 
— i ti masoni uvijeno gmižu — »Ne bi nam se moglo upisati u ne- 
skromnost ako konstatujemo istinu: da smo pri stvaranju ujedinjenja 
Srba, Hrvata i Slovenaca i mi, jugoslovenski masoni, prineli nekoliko 
kubnih blokova u temelje njegove« (p 23). 

Priznajemo — kamenje smutnje! Ovi blokovi masonskih lubanja, 
na kojima se temelji — po njihovom priznanju — dosadašnja Jugo- 
slavija, — kamen je smutnje među narodima. [ danas, kad se prenulo 
na sređivanje tih naših nesretnih prilika, i opet iz tmine izviru zlo- 
dusi, koji nuđaju svoje lubanje, — kako bi i opet temelji ove države 
počivali na »masonskoj čovečnosti«. Vjerujemo, ovaj će puta 
volja naroda biti pobjednik. 

Jedina istina, koja se nalazi.u čitavoj knjižici u obranu masone- 
rije, jest tvrdnja slobodnih zidara, da »mnogo postižu na polju dobro- 
činstva, ali o tome malo doznaje javnost«. — Uistinu, — o kakvim 
dobročinstvima masona javnosti nije ništa poznato. 


I. B. 


Međunanodni pregled 


ENGLESKA I JAPAN U BORBI ZA INDIJU, 1 
TALIJANSKO-ABESINSKI SUKOB 


Važna je činjenica, da već nekoliko godina sva evropska štampa 
donosi opširne članke o japanskoj ekspanziji, imperijalizmu, osvajanju 
svjetskog tržišta japanskom robom, a gledajući u svemu tome, dakako 
u krajnjoj granici, opasnost koja prijeti Evropi, a s njom i bijeloj rasi 
od naroda azijskih — žute rase. Ne treba samo tako odbacivati mogućnost 
japanske pomoći Abesiniji, prigodom sadašnjeg talijansko-abesinskog 
sukoba, kad se zna, da Japan mora vršiti ekspanziju radi neodrživih 
prilika u materi zemlji. A ono što priječi japansku ekspanziju jesu u 
prvom redu kolonijalni posjedi evropskih država. Prije ili poslije doći 
će Japan u sukob s jednom kolonijalnom velesilom Evrope, po svoj 
prilici s Engleskom, koja danas pretstavlja Evropu, a s njom i bijelu 
rasu u pogledu kolonijalnih posjeda. Danas, kad se u pojedinim kolo- 
nijama pokreće pitanje veće ili manje autonomije ili čak samostalnosti, 

mora Engleska a s njom i Evropa biti na oprezu, jer uspije li jednoj 
od kolonija zbaciti evropsko gospodstvo, mogao bi to biti samo znak 
i poticaj za ostale. To bi moglo značiti raspad kolonijalnog carstva 
evropskih država. Teško bi bilo vjerovati, da bi te kolonije ostale sa- 
mostalne. U najmanju bi ruku izmijenile samo gospodara, u konkretnom 
slučaju Englesku bi zamijenio Japan, žuta bi rasa istisnula bijelu. 

Oduvijek se vodila borba Istoka i Zapada. Kulturni je Zapad 
pobjeđivao. Sve su se borbe vodile u krajnjoj instanci oko jednog cilja 
— bogate Indije. Konačni rezultat svih borbi od Aleksandra Velikog 
do danas iskristalizirao se u jednom interesu — gospodstvom nad lini- 
jom Evropa—Indija, nad putem London—Singapore. A interesi Engle- 
ske leže danas na toj liniji više nego ikada. Indija je za Englesku ka- 
pitalno pitanje. Ta već u potsvijesti svakog Engleza, kad se radi o 
britanskom kolonijalnom carstvu, na prvom mjestu stoji »Indija«. Ta 
»Indija« sačinjava temelj političkih | ekonomskih naziranja svakog 
Britanca. 


Danas se u Indiji sukobljavaju interesi Istoka i Zapada, ona po- 
staje mjerilo za prevlast u svjetskoj politici i trgovini. Preko Indije 
pruža se već danas polagano mreža japanske trgovine. Ta se mreža 
proteže preko Perzije, obalama Crvenog mora, preko Male Azije na 
Balkanski poluotok. Tako se i kod nas prošle godine osjetio dumping 
japanske robe. O japanskoj trgovini u Južnoj Americi, Africi 1 ostalim 
dijelovima zemlje pisalo se već mnogo. Kad se uoči, da japanska roba 
uspješno konkurira engleskoj 1 njemačkoj robi i na samom evropskom 
tlu, treba tada cijelu stvar shvatiti s druge strane. Osvajanje svjetskog 
tržišta robom nije jedina svrha japanske politike. Japanski su trgovci 
u ovom slučaju samo prve čete, koje ispituju i osvajaju pozicije za 
kasnije akcije Japana u svijetu. 

Japan živi pod vrlo čudnim okolnostima. Mati zemlja (japanski 
otoci) broji oko 68 milijuna stanovnika, a svake se godine taj broj 
povećava za kojih 800.000. Da bi prehranio tako brojno žiteljstvo na 
onom malom teritoriju, mora Japan uvoziti između ostalog oko 20% 
riže, 50% žita, i 90% šečera. Da bi mogao platiti te živežne namirnice 
koje uvozi, mora izvoziti industrijsku robu. A da može proizvoditi tu 
robu, mora uvoziti sirovine. Samo da spomenem vunu, koja se uvozi sa 
100%, nikl 100%, olovo 90%, kemikalije 75%, čelik i željezo 55%, itd. 
Japanska roba koja se izvozi, da bi održala stare pozicije i zadobila 
nove, mora biti neobično jeftina. Sve ovo upućuje na jedno apsurdno 
stanje, koje ne može dugo potrajati. Japan, u potrazi za sirovinama, 
primoran je da osvaja nove krajeve, ali gdje? 

U prvom redu tu je susjedno azijsko kopno. Japan ima već Ko- 
reju, od Mandžurije je stvorio svoju provinciju, a u Kini provodi sada 
politiku ekspanzije. Ali kolikogod ovi teritoriji bili ogromni po svojoj 
površini. Japan se nije njima mnogo pomogao, jer su ovi krajevi vrlo 
siromašni. Sve to neumoljivo goni Japan prema onoj točki, koja bi 
uspjela znatno popraviti teški položaj njegov — prema Indiji. A tu će 

se onda morati Japan sukobiti s interesima Engleske, a preko nje i 
cijele Evrope. Ne može se reći da Japan ne računa s jednim ovakovim 
sukobom. Istupio je iz Društva naroda, sprema se da otkaže flotni spo- 
razum s Engleskom i U. S. A., a sve to samo zato, da može izgraditi 
veliku flotu, i na taj način dobiti slobodne ruke na Istoku. U slučaju 
rata s Engleskom Japan bi imao veliku prednost, jer bi uslijed blizine 
matičnih luka, mogao stalno obnavljati svoje pomorske snage. Engleska 
naprotiv, daleko od matere zemlje, a zauzeta svojom flotom i na dru- 
gim stranama, bila bi u težem položaju. Jedan samo pa i najmanji 
poraz engleske flote u indijskim vodama, bio bi vjerojatno katastro- 
falan za cijelo britsko kolonijalno carstvo. I najmanji uspjeh japanske 
flote bio bi poticaj za Indiju da se oslobodi engleskog gospodstva. Ali 
ne bi se Indija tada oslobodila i ostala samostalna, nego bi samo za- 
mijenila gospodare — Engleze sa Japancima. Tada bi Japan došao do 
onoga za čim i teži, do onoga što bi riješilo njegova najteža pitanja: 
prehranu pučanstva i dobavu sirovina. Pođimo još i dalje. Japan će, 
ako dobije Indiju, imati polaznu točku i vrlo važno uporište prema 
Africi. On će rado pomagati i crnce u Africi samo da zaposli evropske 
države i da dobije što slobodnije ruke u Aziji i na Istoku. 

Engleska, da bi održala svoje pozicije, treba pomoći od ostalih 
evropskih država. Ona će se morati prikloniti i jače vezati uz onu 
evropsku silu, koja će joj svojom oružanom snagom moći pomoći za 
održanje vodstva u svijetu. Engleska će sve učiniti da zadrži Indiju, i 
da očuva i osigura put London—Singapore. U talijansko-abesinskom 
sukobu vidi Engleska ugrožene svoje pozicije u Egiptu i Sredozemnom 
moru. Engleska pokušava preko Društva naroda uticati na Italiju, da 
bi se izbjeglo ovom sukobu, koji danas ne bi išao u prilog Engleskoj. 
Jer dok bi si Engleska u slučaju rata, koji je na vidiku, osiguravala 
pozicije na Sredozemnom i Crvenom moru te u Egiptu, imao bi Japan 
slobodnije ruke prema Indiji. Vjerojatno je, da je talijansko-abesinski 
sukob dobro došao Japanu, i on sigurno ima velikih interesa da do rata 
i dođe. Engleska će pak biti uvijek toliko oprezna, da će znati očuvati 
svoj položaj i vodstvo što ga ima u kolonijalnim posjedima. 

Stipe Mosner 


DVA ZNAČAJNA KONGRESA U BERLINU 


U drugoj polovici mjeseca kolovoza o. g. zasjedao je u Berlinu 
11. internacionalni kongres za kazneno pravo i kaznionice, a od 26. do 
1. rujna internacionalni kongres za nauku o populaciji. (Bevčlkerungs- 
wissenschaft). U današnje vrijeme, koje se naročito interesira za pita- 
nja, koja zasijecaju u problem opstanka i dalnjega života rase i naroda, 
ova su dva kongresa od osobite važnosti. Dok su na kongresu za kazne- 
no pravo, pitanja, koja zasjecaju u široko područje biološkog proma- 
tranja narodnoga života, bila tek jedan, doduše važan, dio, dotle je 
kongres za populaciju to pitanje osvijetlio sa mnogih strana. Rad toga 
kongresa bio je podijeljen u sekcije: 1. za statistiku pučanstva, 2. za 

biologiju nasljedstva i rasnu higijenu, 3. za socijalna, gospodarska : 
psihološka pitanja populacije, 4. za medicinu, higijenu i antropologiju. 
Predavači su bili naučenjaci i ljudi prakse iz 25 naroda, koji su si sta- 
vili u dužnost svestrano naučno ispitivati i upoznati kongres sa tim 
životnim pitanjem svakoga naroda i cijeloga čovječanstva. U koliko 
je ovaj početak uspio, vidjet ćemo najbolje po nekim temama, koje su 
obrađene. Nabrojit ćemo samo nekoje: »Kretanje pučanstva u krugu 
zapadnjačke kulture s osobitim obzirom na Njemačku«, »Smjernice 
populacione politike«,  »Duhovni boj za unapređenje rase (Rassen- 
pflege)«, »Uzroci nazadovanja porođaja kod naroda zapadnjačke kul- 
ture«, »Problem populacije u svijetlu nazora na svijet«, »Pitanje popu- 
lacije i stvaranje gospodarskog kapitala«, »Narodno-biološki zakoni 
života«, »Populaciona politika«, »Rasna higijena i svjetski mir«, »Po- 
pulaciona politika kao zadaća države«, »Sterilizacija« i t. d. 

Već iz ovih nekoliko tema lako razabiremo, kako je »Internacio- 
nalna Unija za znanstveno proučavanje populacionih problema«, koja 
je stvorena po zaključku svjetske konferencije za unapređivanje popu- 
lacionih pitanja 1924. u Ženevi i osnovana godinu dana kasnije for- 
malno u Parizu, i koja je 1931. god. održala svoj 1. kongres u Rimu, 
zahvatila u teška i važna pitanja, koja su od nedogledne važnosti za 
čovječji individualni, a još više nacionalno-socijalni život. 


Radi kratkoće vremena i nestašice mjesta zasada samo ovoliko. 
Prvom prilikom donijet ćemo iscrpniji prikaz o pitanju eugenike i rasne 
higijene. 

Učesnici bili su primljeni od vlade Reicha, počasno predsjedništvo 
imao je sam ministar unutrašnjih poslova Reicha, a plenume kongresa 
posjećivao je znameniti antropolog i rasni higijenolog profesor berlin- 
skog sveučilišta dr. Eugen Fischer. 


Jiz sovjetskoga »NAJa« 
KOMUNISTIČKA »ZAHVALNOST« 


Do nedavna je u Ukrajini boravio čovjek, nekadašnji ministar 
ukrajinske narodne republike, profesor-književnik, a zvao se Antin 
Krušeljnycjkyj. Nakon propasti ukrajinske države (1920. g.) počeo je 
pokazivati simpatije prema komunistima. Zadojen komunističkim ide- 
jama te boljševičkim obećanjima, posvetio se propagandi marksi- 
stičkih ideja u zapadnim zemljama Ukrajine. Počeo je izdavati u 
Ljvovu (Lavovu) razne komunističke brošure i novine, u kojima je 
sarađivala cijela njegova porodica. Po ukrajinskim selima i gradovima 
širile su se besplatno te novine i knjige, koje su mamile nesvijestan 
elemenat. Za komunističke novce pjevali su Krušeljnycjki himne veli- 
čajući komunistički »raj« te veliki napredak »proletarske« države. Ni- 

šta mu nisu smetala velika progonstva te streljanja u sovjet. Ukrajini; 
on je dalje vodio Judin posao među Ukrajincima. Služio je boljševi- 
cima sa iskrenom odanošću. : 


Premda su novine i knjige bile besplatno raspačavane, broj »pret- 
platnika« te pristaša počeo se svakim danom smanjivati, jer nakon 
samoubojstva ukrajinskog književnika i pjesnika Chvyljovyja i narod- 
nog komesara za prosvjetu Skrypnyka te nakon tolikih streljanja i 
progonstva u sovjet. Ukrajini počeli su na prilike u komunističkom 
»raju« gledati drukčije i sami pristaše boljševika. Najzad je i poljska 
vlada zabranila izlaženje komunističkih novina. 


Budući da je bio siguran svojih zasluga prema komunistima, pro- 
dao je Krušeljnycjkyj sav svoj imetak u Ljvovu te god. 1933. otpu- 
tovao sa cijelom porodicom u komunistički »raj«, što ga je tako veličao 
u svojim pismima. U Harkovu je držao veliki govor, u kome je oštro 
napao »buržoasko-nacionalističke pisce u zapadnoj Ukrajini«. Ali to 
mu je već bila posljednja usluga boljševicima; oni ga nisu više trebali. 


Iza kratkog vremena sovjetska je policija uapsila sinove profesora 
Krušeljnycjkoga, a malo iza toga i staroga Krušeljnycjkoga. Dvojica 
sinova Taras i Ivan bili su streljani. Stari je otac uslijed toga dobio 
živčani napadaj. U isto je doba bio streljan i bivši redaktor komuni- 
stičkih novina u Ljvovu Roman Skazynsjkyj, koji se je preselio u so- 
vjetsku Ukrajinu već nakon smrti Skrypnyka. 


Sad čitamo u ukrajinskim novinama, da su boljševici osudili 
prof. A. Krušeljnyczkoga na 10 godina zatvora, a njegovu djecu — 
Bohdana, Ostapa i liječnicu Volodymyru kaznili 5-godišnjim zatvorom. 
Svi su otpremljeni na »čuvene« Solovke. 


Stara majka, žena prof. Krušeljnycjkoga i žene streljanog Tarasa 
te uapšenog Bohdana zajedno s djecom (jedno se rodilo dva tjedna 
nakon streljanja oca), dobile su nalog od sovjetskih vlasti, da se sele 
iz Harkova u neko mjesto udaljeno 50 kilometara od grada. Ne mogu 
se vratiti u Ljvov, jer se prof. Krušeljnycjkyj pobrinuo prije odlaska u 
komunistički »raj« za sovjetsko državljanstvo za cijelu porodicu. Eto 
tako je stradao Krušeljnycjkyj sa svojom porodicom, koji je bio sigu- 
ran i uvjeren, da će za vjernu službu boljševicima uživati u komuni- 
stičkom »raju«. 


Pa to nije još ni svršetak komunističke »humanosti«. Od porodice 
nesretnog Krušeljnycjkoga ostala je u Ljvovu žena streljanog Ivana 
Halja, učiteljica glazbe. Ona naime nije vjerovala .boljševičkim obeća- 
njima te nije otišla s mužem u »raj«. Njezin muž uzeo je sa sobom 
€-godišnju kćerku. Sada, nakon smrti muža, traži Halja Krušeljnycjka 
svoju kćer od boljševika, ali dosada joj to nije uspjelo, jer komuni- 
stički »humanisti« ne će, da vrate majci dijete. 


Ivachnjuk Antin 

AGO MAMUŽIĆ 


»Neven« donosi 1. IV. 1902. povodom smrti Age Mamužića 
nekrolog, u kom ističe zasluge odvitnika političara, toga narodnjaka za 
Bunjevce, koji je bio dika i ponos Subotici, subotičkih Bunjevaca. Kako 
se rodio u pomadžarenoj obitelji, bunjevački jezik je na sokaku od 
dice naučio. Nakon svršenih nauka otvorio je odvjetničku kancelariju 
u Subotici te se pozabavi s bunjevštinom i da se pobliže upozna s bisku- 
pom Ivanom Antunovićem i njegovom novinom. Kad je kod njeg do- 
bio u ruke krasnu junačku pismu Čengić Agu, pročitao ju je jedamput 
i drugi put i u njem se probudila narodna svist. Njegov veliki um 
shvatio je duboke misli ove pisme i on je počeo proučavati slavenske 
jezike i knjige. — Bio je saborski zastupnik 1881. Igrao je važnu ulogu 
u borbi za bunjevački jezik u školama. 


KNJIŽEVNIK EVETOVIĆ 


Ante Evetović — Miroljub, rodio se 12. VI. 1862. u Bačkom Alj- 
mašu, koji se nalazi između Subotice i Baje nedaleko od sadašnje 
državne granice. Otac Dano, ratar, bio je vatren narodnjak. Sin Ante 
mu je peto dijete od njih sedmero; na krstu je dobio ime Franjo; zvali 
su ga Franco. Pristupom u franjevački red dobio je redovničko ime 
Ante, a pjesnički pseudonim bio mu je Miroljub. Madžarski drugovi 
su ga u pučkoj školi, u rodnom mjestu, zbog njegova narodnog osjeća- 
nja zvali »Bunjo«. Gimnaziju je polazio kod Isusovaca u Kalači o An- 
tunovićevu trošku. Ilija Kujundžić piše u »Spomen-večeri A. Evetovića 
Miroljuba«1) o njemu: »Kanda ga danas vidim kao stasita, lijepa, 
otvorena čela i vesele ćudi mladića, kada nam je klericima u sjeme- 
nište donašao od Antunovića hrvatske novine: »Obzor«, »Vienac«, »Ku- 
hačeve popjevke«. Nakon 6 razr. gimnazije svrši novicijat franj. reda 
u Beču. M. V. Knežević piše: »Tu je kao mladić došao u bliži dodir 
& oduševljenim mladim Hrvatima, koji su ga zadobili za hrvatsku knji- 
ževnost i hrvatstvo.«?2) Filozofiju je svršio u Vukovaru 1883/4. 1 Duna- 
feldvaru 1884/5. Prvu je sv. misu čitao 1886. u Aljmašu, a u Baji po- 
stane lektorom filozofije. O. Mladen Barbarić u jednom pismu veli 
za nj ovo: Ali ja sam vidio u očima njegovim čisto pitome slike sla- 
venskog svijeta; ja sam slušao iz njegovih riječi melodiju naših nar. 
pjesama. Ali kad je to učinio bljesnulo bi mu oko nekim posebnim ža- 
rom, riječ mu je svečanije zvučila. Valja znati, da je to bilo u Baji, 
u Madžarskoj... Kad smo mi đaci njegovi izdali spomenicu »Ibriši- 
moviću« i on nam je kraj drugih hrvatskih pjesnika dao jednu svoju 


1) »Danica« za god. 1922. str. 33. 
2) »Knjiž. Sjever«: 1932., 5. sv., str. 149. 

pjesmu. Mi smo ga Hrvati štovali, ali se nijesmo usudili približiti. Pro- 
fesor je profesor!... 

Uslijed reforme franjev. reda 1897. naš se pjesnik sekularizirao 
i postao kapelanom u Egeralju (1899.—1900.) u pečujskoj biskupiji, za- 
tim u Valpovu i župnikom u Veliškovcima (1902.), Harkanovcima (do 
1912.) i Valpovu do smrti od raka (24. II. 1921.). Mnogo je prijatelje- 
vao s grofom Normanom i »budući da je bio grofov štićenik, kome su 
bile u izgledu časti crkvene, Miroljub je stekao neprijatelje i zavid- 
ljivce i među svojim kolegama, koji su ga kao prononsiranog Hrvata i 
»Panslava« denucirali kod njegova biskupa u Pečuhu.«9) Ipak je dobio 
crveni pojas, kao predstojnik pečuhskog duhov. stola, dok su opatske 
insignije, koje mu je kupio Norman, u nadi da će postati opat, ostale 
za spomen vlasništvo valpovačke župe. 


NARODNO PITANJE U UGARSKOJ I PARNICA PROTIV 
»NEVENA« 


U »Nevenu«, zabavno-poučnom misečniku za Bunjevce i Šokce, 
od 1902. (god. XIX.) u br. 3. (pod uredništvom N. Matkovića) od 
1. ožujka, str. 34.—39. izašao je nepotpisan članak od Paje Bačića: 
»Narodnosno pitanje u državnom saboru«, radi kojega je segedinsko 
državno odvitništvo povelo tiskovnu parnicu protiv »Nevena«, i za koji 
je Nevenov urednik bio osuđen. U članku se veli: 


»Sve druge poteškoće zajedno nisu tolike brige zadavale političa- 
tima kao narodnosno pitanje. Ali ovo toli važno pitanje nije još ni da- 
nas rišeno. Zašto? Prvo zato: što madžarska vlada ne će, da dade i osi- 
gura nemadžarskim narodima onc pravice i sloboštine, koje su u 1868. 
zakonu, 44. članu potvrđene; drugo: što pritirani i nevaljani zvaničnici 
draže i raztužuju nemadžarske narode so tim, što im matrinski jezik, 
malo lipim a malo ružnim načinom iz škulah, iz zvanijah iztiskuju; i 
što im rič, slovo, pismu, knjigu, katekizam zapostavljaju, preziru i grde. 
Eno Baćin, čisto slavensko selo sa 4000 stanovnika, a u škulama ni traga 
materinskom jeziku, nego se sve madžarski pridaje, još i sveta vira; a 
ts crkvi se madžarsku navišćuje rič božja. Evo vam Subatica bile sa svo- 
jih 82.000 stanovnika, i tu je bunjevačka rič potarmana i osramoćena. 
Pedeset hiljada Bunjevaca nema ni slova ni katekizma svoga ni u jed- 
noj školi... 

Tisa Kalman i barun Banfia tako su mislili urediti narodnosno 
Pitanje, da su nemadžarske zastupnike iz državnoga sabora izklali, izgo- 
nili; a svakoga, ko je smio svoj materinski jezik braniti i pravice svomu 
narodu tražiti, zabostavljahu i ugnjetavahu ... 

Mora se i to priznati, da je sadašnja vlada Szel Kalmana pravcd- 
nija, i ako nije odviše milostiva prema nemadž. narodima. Slobodni su 
izbori zakonom osigurani.« 


3) »Knjiž. Sjever«: 1932., 5. sv., str. 149. 

Zatim u produženju članka donosi glasoviti govor dra Ljubomira 
Pavlovića, zastupnika iz Banata u proračunskoj raspravi na drž. sa- 
boru, koji je među ostalim kazao o narodnosnom pitanju i ovo: 


»Narodnosni zakon, kome je u ostalom samo naslov takav, u ko- 
liko je nazvan zak. članom, o nar. ravnopravnosti, u stvari mu to nije 
cilj, da osigura opstanak narodnosti i pravo na upotrebu jezika nji- 
hova, nego samo oprediljuje granicu, u kojoj iste mogu da upotribljuju 
svoj jezik, pa i to nije nikako održano, što su i sami madž. političari 
primorani biti da priznaju... Dakle ni taj narodnosni zakon ne poštuje 
se, koji su u svoje vrime pri generalnoj raspravi zastupnici Srba, Ru- 
munja i Slovaka žestoko napali koji apsolutno ne osigurava pravedne 
zahtive narodnosti... i tako je taj zakon donesen u potpunom smislu 
o nami, a bez nas. (Uelika graja. Predsidnik zvoni i opominje govor- 
nika.) | | 

Ugarska sve donle dok ne riši narodnosno pitanje kako pravda 
zahtiva — pravda je, to, što je prirodno, sve donle ne će moći da uživa 
istinski napridak 1 pravo blagostanje. Gdi su političke slobode 1848-me? 
Urimenom jedna za drugom polagano van kriposti stavljene sa privo- 
lom samoga sabora. Zbog narodnosti! Zašto se ne čuvaju one slobode, 
za koje je god. 1848. toliko krv prolivena? Zbog narodnosti! — Zašto 
nema općeg i tajnog glasanja? Samo zbog narodnosti! — Da sva ta 
prava ne dobiju narodnosti, bolje da ih ni Madžar ne dobije. Zašto se 
ne poštuju i ne izvršuju strogo zakoni? Samo zbog narodnosti. 


Slavni dome! Ne ću da se služim velikim reklamacijama, jer ne 
vodi cilju — jer i tako ne pomaže, — no jedno, što je najvažnije mo- 
ram naglasiti. Nadam se, da slavni dom ne će od mene zahtivati da či- 
nim ovde kakve izjave, koje kipe od domoljublja i da se zaklinjem na 
državno jedinstvo Madžarske, kad onaj, koji bi to od narodnosnih po- 
slanika želio, taj bi nas sumnjičio i upravo stavio na optuženičku klupu 
2 na tu uslugu bi nas stirao, da se ovde u domu branimo misto da za- 
jednički s ostalim Štovanim zastupničkim drugovima poradimo složno 
u korist zajedničke domovine i naroda... Narodnosti su nezadovoljne. 
One žele poboljšanje svoga stanja, da bi u svojoj domovini srično i za- 
dovoljno živiti mogle... Naprotiv se sa više prava može tvrditi, da su 
najmanje dobri domoljubi koji podržavaju današnji sistem, upravo 
današnju vladu. Mi narodnosti možemo, da se razvijamo samo u duhu 
našiga jezika i naše kulture... Sve smetnje koje nam se čine, štete i 
samu državu. Mi smo jedinice koje sačinjavaju cilinu. Ko smeta jedi- 
nici i dovoljno je ne pomaže, taj čini teškoće i smetnje cilini. Narod- 
nosti su ravnopravne jedinice i one čine cilokupnost Ugarskog stanov- 
ništva... Zahtivamo slobodnu i nezavisnu Ugarsku prema svakom. A 
u toj slobodnoj Ugarskoj tražimo: političke slobode za sve narodnosti. 
Samo to može osnažiti Ugarsku, samo takva Ugarska može biti srična i 
jaka. Naše je mišljenje, da oni državnici, koji tvrđe, da nema narod- 
nosnog pitanja u Ugarskoj koji ovo životno pitanje prikazuju kao izvi- 
štačeno dilo nesamo da vode rđavu politiku, nego se titraju i sa naj- 

bitnijim koristima države... Ne potpun i nepomirljiv raskid, već na 
pravdi i međusobnom povirenju postavljena sloga triba da bude zvizda 
vodilja svima narodnostima koje živu pod krunom sv. Stipana u neza- 
visnoj i slobodnoj Ugarskoj .. «| 

Epilog članka je bio taj, da je njegov pisac Pajo Bačić po sege- 
dinskom sudb. stolu osuđen na ništa manje nego »6 miseci državne 
tamnice i sa 200 kruna novčane globe«. Porotnici su okrivljenoga pro- 
glasili krivim na zahtjev drž. odvjetnika »da ne žale noža kad ovaku 
zarazu, ovakav čir madžarske državne ideje utamaniti triba«. 


PRIJATELJI »NEVENA« 


»Neven« donosi u br. 11. od 1. XI. 1902. među »subotičkim vi- 
stima« bilješku, u kojoj javlja, da su se pored madž. novina u Neve- 
novom procesu »prijateljski nas sitili »Obzor« (četiri puta), »Za- 
stava«, »Dom«, »Branik« i druge. »Figgetlen Magyarorszag« za- 
mjerava im što zagrebačke novine zagovaraju Bunjevce. Među »razli- 
čitim vistima« donosi vijest, da vele učeni Dr. Antun Radić izdaje 
»Dom« dvared na misec uz cinu od 3 K na godinu. 


F. Brodski 


Bulešla 


LAMARTINE O UDESU PJESNIŠTVA 


Kao predgovor k izdanju svojih sabranih djela napisao je 1834. 
god. veliki francuski pjesnik Lamartine članak pod naslovom »O 
udesu pjesništva«. Danas, u doba »nove« wpseudosocijalne literature, 
kada se u pjesništvu mnogo raspravlja, bit će sigurno od interesa shva- 
ćanje jednog genijalnog pjesnika o pjesništvu. I zato donosimo kratak 
izvadak iz Lamartine-ova članka, koji je tim karakterističniji, što je 
napisan u vrijeme, kada je, kako sam pisac kaže, materijalizam XVIII. 
vijeka zahvatio dubok korijen u svim životnim područjima. 

»Što je zapravo poezija? Ona se, poput svega onoga što je bo- 
žansko u nama, ne može da protumači jednom, a ni hiljadama riječi. 
Ona je otkrivenje najskrivenijih ganuća našeg srca, božanskih misli 
čovjekovih; ona je otkrivenje svega onoga, što narav može da pruži na 
krasoti slika i melodiji zvukova. Ona je osjećaj i osjećanje ujedno, duh 
i materija, i stoga je ona najsavršeniji jezik, koji obuhvata čovjeka u 
cijeloj bitnosti njegove prirode: ona je za duh ideja, za dušu osjećanje, 
slika za fantaziju, muzika za uho. Dok proza radi samo mislima, u 
poeziji susrećemo kako misao tako i osjećanje. Ma koliko je taj jezik 
poezije tajanstven i izvoran, ili baš zato što je toliko tajanstven i izvo- 
ran, on ne može nikada umrijeti. Poezija nije, kako to nasuprot jasnih 
dokaza sviju vremena neki hoće da tvrde, samo jezik djetinstva poje- 

dinih naroda, tepanje ljudskog razuma. Ne, ona je jezik svih stoljeća: 
naivna i jednostavna u koljevci naroda, razgovorna prijateljica, bajka, 
kao dadilja kraj dječjeg kreveta; ljubavna i idilična poezija kod mla- 
dih naroda; bojovna i epska kod ratničkih, osvajačkih plemena; mi- 
stična, lirska, proročka ili didaktična u teokratijama Egipta i Judeje; 
ozbiljna, filozofska i zavodljiva u vremenima naprednije naobrazbe 
Rima, Firence, te za Ljudevita XIV.; nemirna i divlja u epohama ras- 
padanja i općeg rastvaranja; melankolična, neodređena, strašljiva, aH 
ujedno i smjela u danima društvenih perturbacija i socijalnih prepo- 
roda; kasnije, pod starost naroda, ozbiljna, zlovoljna, ona nariče bez 
srčanosti, u njenim stihovima dolaze do izražaja tužna naslućivanja, 
fantastični snovi o posljednjim katastrofama svijeta, ali je ona ujedno 
zadojena čvrstim, božanskim pouzdanjem o ponovnom uskrsnuću 
čovječanstva. I tako je poezija onaj glas, koji nikada ne će zamuknuti 
u svijetu, jer nije pronašao čovjek, već ga je dao sam Bog. To je bio 
prvi uzvik, što ga je ljudski rod odaslao prema nebeskim visinama, a 
to će biti i posljednji vapaj, što će ga umiruće čovječanstvo uzdići svo- 
me Stvoritelju.« 


Lamartine sada opisuje neke svoje doživljaje. — »Nastanio sam 
se bio sa svojim šatorom nedaleko jeruzalemskih zidina. Promatrao 
sam grupu vojnika, kako sjede te pjevaju junačke i ljubavne pjesme. 
Poslije naiđem na mladu muslimansku udovicu, kako kleči pored groba 
svog pokojnog muža. Plakala je, i jedino bi koja divna naricaljka, što 
bi je poluglasno otpjevala, prekinula tok njenih suza. Nekoliko kora- 
čaja dalje sjedila su njena dva nejaka čeda, čuvale su ih tri arapske 
djevojke. I kako su djeca vidjela majku, a robinje gospodaricu, gdje 
plače, i oni stadoše naricati, dok Arapkinje ne umiriše djecu pjevajući 
im uspavanke svoje domovine. Bilo je predvečerje, a iz grčkog samo- 
stana u Jerusalimu dopirali su zvukovi bogoslužja, pjevanje Davido- 
vih psalama. Poslije tri hiljade godina pjevaju se Davidovi psalmi, 
pjevaju ih strani glasovi na drugom jeziku, ali sa onih istih brežu- 
ljaka, koji su nekada inspirirali kraljevskog pjesnika. — I ja sam bio 
tu, da pjevam o svemu tome, da vidim svijet u njegovoj koljevci, da 
promatram razvoj jedne religije, da se udubim do izvora jedne civili- 
zacije i da me na ishodištu naše cijele današnje kulture obuzme tajan- 
stvna moć historijskih spomenika. 


Scena, što sam je upravo prikazao i kojoj sam bio svjedok, do- 
čara mi odjednom jasnu sliku o razvoju i o pojedinim oblicima 
pjesništva. Tri crne robinjice svojim naivnim i mislima sikomašnim 
pjesmama, kojima su uspavljivale djecu, predstavljale su pastirsku 
pjesmu, prirodnu poeziju naroda, koja je u djetinstvu svog razvoja 
Mlada turska udovica, koja je svojim ganutljivim pjesmama slavila 
uspomenu svog pokojnog životnog druga, — simbol je to one elegične, 
strastvene poezije, poezije srca. Vojnici, koji pjevaju o ratu i ljubavi 
prikazuju epsku poeziju nomadskih i osvajalačkih naroda. Grčki mo- 
nasi, koji po svojim terasama recitiraju psalme, slikaju nam svetu i 

lirsku poeziju u vremenima vjerskog zanosa. Ja, koji sam se pod svojim 
šatorom udubio u misli o Bogu i svijetu, reprezentirao sam poeziju mi- 
sli i filozofije, poeziju današnjice. Poezija cijele prošlosti bila mi je 
pred očima. Ali što će da bude sa pjesništvom u budućnosti?« 

Lamartine nastavlja primjerima. — »Putovao sam dalje, dok 
jednog dana nisam ugledao veličanstvene ruševine grada Balbeka, Ovdje 
smo proveli jednu noć. Kraj ruševina velebnih, stupovima urešenih hra- 
mova stajalo je nekoliko koliba, u kojima je stanovao arapski svećenik, , 
Sijedi starac, sa svojom malom općinom. Sunce je zašlo, a mjesec je svo- 
jom tajinstvenom svjetlošću obasjao ovaj grad smrti i minule slave. 
Čulo se tiho pjevanje vjernika, koji su obavljali svoju večernju mo- 
litvu. Ja i moji pratioci zadubili smo se u misli. Što smo tada osjećali, 
u onoj tišini, pred tolikim nijemim svjedocima nepoznate prošlosti, 
koja pokazuje svu ništavost naših sićušnih pojmova o historiji 1 filozo- 
fiji; kakove su se čežnje tada rađale u našim srcima, kakove su uspo- 
mene oživljavale — to jedino Bog zna. 

Evo — pomislio sam — to će da bude poezija posljednjih dana: 
uzdisanje i molitva na grobovima, čežnja za jednim svijetom, u kojem 
nema više ni smrti ni ruševina. — Kada pomislim na utisak, što ga je 
na me ostavio valoviti kraj, na čijim se brežuljcima nanizale male ku- 
ćice pustinjaka, i kada pomislim na zvonjavu njihovih malih zvona, 
koja se razlegla diljem onoga kraja, tada imam pred očima kraj 
poezije. To će biti vrijeme, kada će nestati svih ljudskih osjećanja ili, 
bolje, kada će sva osjećanja da se gube u jednom, — to će biti poezija 
hvalospjeva i himna. 

Ali ovo vrijeme još je daleko, svijet je još mlad i rarum spo- 
znaje još uvijek veliku prazninu između onoga, što je čovjek sada i 
onoga, što bi mogao da bude. Poezija mora, dakle, da ispuni još mnoge 
uzvišene zadaće. 


Poezija ne će više da bude lirska u onom smislu, kako mi tu 
riječ obično upotrebljavamo. Ona ne posjeduje više dovoljno mladosti, 
svježine i prijemljivosti, a da bi pjevala kao pri duhovnom buđenju 
čovječanstva. Ona ne će više da bude epska. Čovjek je već previše živio 
i previše razmišljao, a da bi ga mogle zanimati i zabaviti duge pripo- 
vijetke epopeja; iskustvo je razrušilo njegovu vjeru u čudesa, na kojoj 
se temelji cijela epska poezija. Poezija ne će više da bude ni dramska. 
Pozornica stvarnog života danas, u doba općeg previranja, mnogo je 
privlačnija od kazališne pozornice. Viši društveni slojevi ne idu više u 
kazalište da se oduševe, nego da prosuđuju; mi smo izgubili naivnost, 
te kritiziramo. Drama će ostati narodu, iz kojeg je i proizašla, a inte- 
ligencija, ljudi znanosti i umjetnosti povući će se iz kazališta. 

Poezija će postati pjevani razum, razum u ritmima  (raison 
chantće). To je njen udes za dugo vremena. Ona će da bude filozofska, 
religiozna, politička i socijalna, kakova je također epoha, koju čovje- 
čanstvo sada proživljuje. Ne će više da bude prosta igra duha, melo- 


539 


dična kaprica lakog i površnog mišljenja, nego će ona da bude čisti, 
istiniti i duboki odjek najviših pojmova razuma, najiskrenijih ganuća 
ljudske duše. Poezija će se sva da produhovi. Još jednu zadaću ima 
poezija budućnosti: ona mora da sađe k narodu, da uđe u narod — 


mora da jepopularna« 
Priredio F. Niedzielski 


BILJEŠKE IZ UKRAJINE 


Novine »Ukrajinski Nacionalist« br. 3.—4. donio je statistiku 
političkih procesa proti Ukrajincima u Poljskoj za 1934. g. Ove godine 
je bilo 166 rsaprava proti 555 Ukrajinaca, naime 105 političkih raspra- 
va proti 312 osobe za neposredno učestvovanje u organizaciji ukra- 
jinskih nacionalista a ostale za nacionalističke akcije, kao na pr. 
širenje ilegalnih brošura i novina, demonstracije, uređivanje grobova 
ukrajinskih vojnika, koji su poginuli u borbi sa Poljacima i t. d. Osude 
su bile: 1 — kazna smtri, 5 — doživotni zatvor, a ostali na ukupno 
1.007 godina zatvora. 

U posljednjih 5 godina je bilo 5 kazna smrti, 18 doživotnih za- 
tvora te 2.260 godina zatvora. 

* 


»Ukrajinske Slovo« (Pariz, br. 123) javlja, da je u Ljvovu polj - 
ska policija zabranila izlaženje triju ukrajinskih nacionalističkih časo- 
pisa. Kao razlog navela je, da je odgovorni urednik tih novina otišao 
na dopust!!? 

* 


Smrt najvećeg ukrajinskog slikara Aleksandra Novakivsjkoga. 
Frije mjesec dana ukrajinsku umjetnost zadesio je velik gubitak, jer 
je umro jedan od najvećih umjetnika svjetskog glasa Aleksandar No- 
vakivsjki. Aleksandar _Novakivsjskyj rođen je 14. IX. 1872. god. na 
Podilju u južnozapadnim zemljama Ukrajine. Svoj veliki umjetnički 
talenat razvijao je iz početka pod vodstvom ukrajinskog umjetnika 
Klymenka u Odesi, a kasnije u Krakovu u Akademiji Umjetnosti pod 
direkcijom poznatog poljskog umjetnika Matejka. 1913. god. prešao je 
Ljviv, gdje pod zaštitom ukrajinskog mecenata metropolita Šeptycjkoga 
razvio je svoju najveću djelatnost. Novakivsjkyj bio je izvrstan 
portretista i slikar historijski 1 religiozni. On je stvorio svoj vlastiti 
stil, imao je svoju školu, iz koje je izašlo puno talentiranih umjetnika. 
Samo da spomenemo nekoliko njegovih najboljih radova kao što: 
»Mojsej«, »Knez Jaroslav Mudryj«, «Svjatoslav«, »Jaroslav Osmo- 
mysl«, Priča o Huculjščyni«, »Metropolita u odjelu redovnika«, »Po- 
plava«, »Djevojka s cvijećem« i puno drugih. Aleksandar Nova- 
kivsjskyj u svojoj djelatnosti prelazi polako od impresionizma k eks- 
presionizmu. Kompozicija, dinamika i boje dolaze kod njega do naj- 
većeg izražaja tako. da je on bez sumnje najveći ukrajinski kolorista. 


*& 

U Udruženim državama Amerike održao se 1. rujna 1935. veliki 
kongres i manifestacije »Organizacije Ukrajinskih Nacionalista« koja je 
glavni nosioc težnja ukrajinskog naroda. Na kongresu stvorene su 
rezolucije protiv svih okupatora ukrajinskih zemalja i osudilo se sve 
one, koji paktiraju sa narodnim neprijateljima. 

Dr. N. Ružyćka 


NOVI PRILOG NAŠOJ KRITICI 


Zagrebačka »Binoza« izdala je ove studije i portrete po redu 
pete od poznatoga literarnog kritika Ante Petravića iz Splita. Ako se 
uzme u obzir, da su Petravićeve prve »Studije 1 portreti« izašli 1905. g., 
druge također prije rata, a treće za vrijeme rata (1917.), onda je jasno, 
da je Petravić već poznat našoj književnoj publici i da su se njegove 
»Studije i portreti« već srasli s njegovim imenom. Petravić je u svoje 
četiri knjige već tako i toliko izradio svoj kritički stav prema književnim 
pojavama, da nitko i nije očekivao od ove pete knjige neku naročitu 
novost. I zaista sve ranije odlike Petravićeve kritike u punoj se mjeri 
nalaze i u ovoj knjizi. A dvije su specijalne odlike svih Petravićevih 
knjiga: temeljito poznavanje talijanske literature i naročita sklonost 
prema prikazivanju manje poznatih, drugorazrednih, pače i trećoraz- 
rednih književnih imena. To mu je svakako podiglo ugled kao savjesnu 
i marljivu tragaocu i za najsitnijim literarnim prilogom u našoj knji- 
ževnoj produkciji. Ta postao je jedinim auktoritetom, kad se radi baš o 
tim više manje prezrenim i zaboravljenim imenima kao što su na pr. 
Anie Jagar, Eugenija Šah, braća Ostojići, Marin Sabić, A. Bakotić, 
O. Jordan Zaninović i toliki drugi, o kojima je možda jedini on i 
pisao sa svom ozbiljnošću i punom pažnjom. 


Na prvom mjestu ove pete knjige je opsežna studija o Marku 
Kažotiju, romantiku i piscu romana »Miljenko i Dobrila«, koji je 
dakako, popularan jedino u Dalmaciji, jedno, jer je napisan na tali- 
janskom jeziku tridesetih godina XIX. vijeka, a drugo, što obrađuje 
zgodu iz Kaštela, Trogira i Visovca. Upravo zadivljuje čovjeka, koli- 
kom stručnom spremom i pažnjom obrađuje Petravić ovu ličnost, koja 
ni po književnim kvalitetama ni po ideološkoj, ni nacionalnoj orijen- 
taciji ne bi zasluživala svega toga. Na to ga je sigurno sklonila velika 
popularnost Kažotijeva romana, koji još ni danas nije prestao odušev- 
ljavati mnoge građanske slojeve, što žive po uskim i krivudastim uliči- 
cama Trogira, Splita, Čiova, Kaštela, Hvara i Staroga Grada. 


Na drugom mjestu Petravić donosi književnu ocjenu »Cvita« 
fra Filipa Grabovca, da time popuni veliku studiju o Grabovcu, koju 
je izdao fra Karlo dr. Eterović (1927.), a koja se više bavi životom i 
radom Grabovčevim. 


Zreli sud i bogatu historijsku erudiciju pisca dokazuje naročito 
studija »O postanku naših narodnih pjesama«, gdje dokazuje, da je 
naša najstarija narodna epika feudalnoga. (gospodskoga) izvora naj- 

kasnije iz XIII. vijeka. Do te konstatacije došao je kasnije i dr. M. 
Murko, profesor slavistike na praškom sveučilištu. 

Vanredno je interesantna studija »Tri stare knjige u talijanskom 
jeziku o našim narodnim pjesmama.« Sve tri su izdali dubrovački knji- 
ževnici Kaznačić i Pucić, da im u godinama najteže borbe sa talijana- 
šima (1844.—1861.) posluže kao argumenat u obrani narodnoga jezika. 
Prva knjiga sadržava Tomaseovu studiju o narodnim pjesmama. Pe- 
travić usput pokušava odgonetnuti zagonetku Tomaseove narodnosti, 
ali to će i nadalje ostati nejasno i neriješeno kao što je bilo nejasno 
i samomu Tomaseu i tadašnjoj dalmatinskoj inteligenciji, ljudima 
naime, koji su se zvali »Slavo-Dalmati«. (Njima se u onom vremenu 
to moglo razumjeti i oprostiti, ali to se danas više g. Luji Uojnoviću 
ne može ni razumjeti ni oprostiti kao na svim onima, koji hvalom oba- 
suše njegovu knjigu). 

U knjizi se nalaze još prikazi o knjigama kritike fra Ivana De- 
spota i J. K. Ostojića. Petravić je spreman prevrnuti mnoštvo Despo- 
tovih loših pjesama i još lošijih kritika, a isto tako i svu Despotovu 
prozu, za koju sam veli, da »nije spomena vrijedna« samo zato da 
pronađe po gdjekoje vrijedno zrnce ili barem nešto pozitivno, što mu i 
vspijeva. Tu su još portreti Andrije Palmovića, Jurja Kapića, Jurja 
Barakovića, Tugomira Alaupovića, Mede Pucića i Mate Vodopića. 

Po svim tim imenima se razabira kritička strast Ante Petravića, 
koja bi se mogla ovako precizirati: 

1. Raščistiti »neraščišćena pitanja«, pa makar ta i ne bila uvijek 
od velikog prvorazrednog značenja; 

2. Sjećati se i na sjećanje iznositi one, kojih se nitko ne sjeća, 
na pr. Kapića, Pucića, Alaupovića i dr. 

3. Iz zaboravi izvlačiti 1 debelu prašinu otpuhivati s djela sitne 
vrijednosti, ali ipak vrijednosti, radi kojih se mora sačuvati književnika 
ime i spomen. 

Sve to daje Petravićevu kritičkom radu neku staloženost, mir, 
jednolični tempo i historijsku razvučenost. Bez truna polemičkoga duha, 
bez nadutosti kritičkoga skeptika i defetiste, bez pretenzija t. zv. »stva- 
ralačke književne kritike« Petravić se sam izdvojio iz modernoga tempa 
našeg literarnog života. On bazirajući više na historijsko-književnoj 
erudiciji nego na estetskom doživljavanju i sa ovim »Petim studijama 
i portretima« daje odličan prilog ne samo našoj historiji književnosti 
nego i kulture XIX. vijeka u Dalmaciji. 

Sincerus 


O NOVIM FILOZOFSKIM DJELIMA KOD NAS 


Uza sav materijalistički zamah našega vremena ipak se sve više 
zapažaju iskrene i duboke težnje k spiritualizmu. Sigurno je, da se 
zbiva najdublja evolucija evropskoga duha u smjeru objektivnih, apso- 
lutnih vrednota i nevidljive realnosti nadosjetnoga svijeta. To dokazuje 
pored književnih korifeja moderne Francuske i veliki filozof Bergsen. 

koji se svom snagom sv emoga auktoriteta već dulje vrememi 
m daje aeširen omorika aorta tne Šjonea kršcanstvo i 
najstaknstije zastupnike njegovog duhovnog života — misike -Le 
deux Source de la Morale et de la Rebinom. Paris 1932. -a da 
naj iji filozof svoga vremena. daleko od tog da bi hca it» lik) 
drugih izgraditi laički moral i religiju bez Boga. jutoritanvne tvrdi, 
da je pravi moral moral svetaca; da na vrhovna mtanja jedino kršćaa- 
stvo donosi odgovor, koji zadovoljava: da čovječanstvo napola smrvije- 
no pod težinom napretka, što ga je ostvarilo«. ne će bit spašen negu 
ako uspije da se digne, i »da pogleda u nebo«: — to ie bez samnie 
znatan događaj. u području duha i zaslužuje da sc čovrek ma rmemu 
zaustavL« (L Penido, Dieu dans le bergsvnisne. Pars (MG4.1 

Uistinu počelo se gledati u nebo. 1 onaj fileani. vii tako više ge 
radi postaje najsmješnija reakcija našega vremena. Kod mus se tukuder 
zapažaju mnoge pojave ovoga spiritualnoga prepona. muš a ose 
strane prešućivane i ometane. Među ostaim vni < SnAnenua i 
djelce dr. Pavla Vuk-Pavlovića »Opravinrte s ces lugre» 
1953.). koje uza svu netačnost interpretacije sx. Laue line 
buryiskoga, pokazuje očitu simpatiju prema arekmau >“ cant joga 
zujući egzstenciju Boga. Lanjske godine ic aka seiša <Ariga > 
Bogu« od sveuč. profesora dra Franca Veže-a g ae Nuđt one 
godina posvećuje svoj istraživalački rad pitan ma < oanato oanssen 
područja, koja se dotiču pitanja o Bogu i reče: Nah većina "ovan 
dr. Stjepan Zimmermann izdao I a Ke ZLU du UL 
vitim izdanjima Matice Hrvatske »Temele > om o € Ku, živit 
je htio da pokaže l ustanovi »Da h je ISIN Ja ELU Ra đu IND 
uzročnik svijeta, ili je istina da ne posto *a Nau ea > a ee 
godine je isti pisac izdao kao 16. i 17. svezak NCR <a sU mao 
terijalizma k religiji«. u kojoj s€ opet ba: WS GA NK a NA EE JUKA 
zima za egzistenciju Boga, »NEprom jen živoga ao ka a a NA = 
zofska literatura o Bogu, koja je budi USpNaC DAP A E AI U NE 
naše kritike vrlo pohvalno, a da se Nije ČA ho lek ša ANI, ALOR, 
ne od ozbiljna učenjaka, obogaćena Kn se šmadinr \w osuši NANA iN 
1 solidnim djelom od filozofa-isusovca do S Nata Sad Gal oda 
Profesor na teologiji u Sarajevu, a PRAZIRAČ SE Na i ad dA a INIH 
žemstvu, naročito u Njemačkoj i u dah . 


Djelo »Stvoritelj svijeta« je Opasna Ka iga o a 
Praktičnim popisom glavnih pitanja d umuwa ma e nn 
stručne literature i časopisa tako da kra Koju o food Haso 
za sve filozofske probleme o Bogu i NE o ua Me boa AQ 
Knjiga je podijeljena u dva glavna Ku. ui a Kadi (oci 
Ciju i narav Stvoritelja svijeta, a DT IR E RENE CE RKII 
svijeta. Naročito je interesantan i ra na ja o ia ago 
1) Vidi o tom odličnu stu, g S eĆ. Gi: Nd; 


filozof — branitelj kršćanstva“, N& 4 SNA 


MO 





trebio svaku zgodu, da objasni velika pitanja kao što su pitanja 
o slobodi ljudske volje, o pravnom poretku u svijetu, o moralnom redu, 
o zlu i o uzrocima kulture. Djelo je u savršenom sistemu, povezano, kao 
jedan veličanstveni silogizam, pisano neobično lakim stilom, jasnoćom, 
temeljitošću i upravo na mjestima pretjeranom preciznošću. Auktor se 
trudi, da sebi nametne na rješenje sve prigovore kao da se plaši i 
jednu stvar donijeti bez svih mogućih prigovora. Ni jedan sud nije 
izrečen a priori, nametljivo, sofistički, nejasno ili dvolično; nigdje se ne 
osjeća frazeologija, stil radi stila, ili kao kod mnogih modernih radi 
praznine misli; nigdje se ne želi ostaviti čitatelj u dvojbi ili ga zavesti 
nagomilanom erudicijom i opteretiti teškim pitanjima bez odgovora. 
Na svakoj se stranici osjeća mirno dostojanstvo istine, koja traži samo 
jedno: iskreni duh, koji će je prožeti do dna. Knjiga ima tu prednost, 
da se skoro svako poglavlje može čitati za sebe kao mala cjelina, što 
osobito vrijedi za poglavlje o kulturi i ono o slobodi volje. Uvjereni 
smo, da će ovo djelo u duhovnoj reorijentaciji našega doba izvršiti 
veliku ulogu naročito među inteligencijom, za koju je i pisano. »Uga- 
sila se svjetiljka misli« pisao je G. Ferrero, a francuski filozof J. Ma- 
ritain nazvao je bolest modernog čovjeka »bolešću misli«, stoga je naj- 
potrebitije, da se od misli počne. Kad čovječja misao ponovno spozna 
Bogao kao jedinoga uzročnika i pokretača svega, onda će istom kultura 
naći svoj smisao i cilj, koji je danas, kako se čini, potpuno izgubljen. 


Sincerus 


VITALNI INDEKS U JAPANU NAZADUJE 


»N. F. Presse« donosi 29. VII. iz Tokia ovu vijest: »Godišnji pri- 
rast stanovništva u Japanu nazaduje stalno. Dok je prirast u god. 
1932. iznosio 1,007.868 stan., god. 1933. 927.209 stan., pao je 1934. na 
809.224 stan. Opaža se pad broja porođaja i porast broja smrtnih slu- 
čajeva. Broj rođenih iznosi god. 1934. oko dva milijuna. To je naj- 
manji broj od god. 1924., dok je najveći postignut god. 1982. Broj 
smrtnih slučaja iznosio je u god. 1934. 1,234.538 (40.000 više nego 
1933.). U promilima broj smrtnih slučajeva porasao je od 17.78 (1933.) 
na 18.1 (1934.), broj poroda pao je od 31.55 na 29.97, a prirast sta- 
novništva na 11.87. To je od god. 1920. najniže stanje i nalazi se da- 
leko ispod stanja u posljednjih 38 god., otkada se vodi populaciona 
statistika.« 


d 





PRETPLATNICI! 


Pošaljite nam odmah zaostalu pretplatu priloženom 
uplatnicom Pošt. štedionice br. 37.860. 


a 

PROF. IVAN OSTOJČIC: 
POSTANAK HRVATSKE NACIJE 


Nacija je pojam novijeg doba i plod političkog i naučnog 
rada XIX. vijeka. Kod definicije tog pojma kao konstitutivni 
faktori vrijedili su do nedavna jezik, običaji i rasa. Međutim, 
uvidjelo se je, da ti elementi nijesu uvijek odlučujući, napro- 
tiv, da je definicija, koja se oslanja na te elemente često ne- 
točna, da je pojam nacije složeniji i ne tako jednostavan kako 
su ga prije smatrali. U novije doba, u definiciji nacije uzimaju 
se u obzir i kulturno-historijski i ekonomski momenti. Renan 
daje ovu definiciju narodnosti: »Moderna narodnost je histo- 
rijski produkt uzrokovan nizom činjenica istoga cilja.« Ruski 
naučenjak Nikola V. Ustrjalov daje opširniju definiciju: 
»Narodi nijesu prirodne, nego historijsko-socijalne tvorevine. 
Svojinom nacije ne može se smatrati ni jedinstvo rase, ni po- 
litička formacija, ni jedinstvo jezika, religije, granica. Vrelo 
nacije je subjektivno. Nacija je Postojanje Svijesti. Njena 
objektivna realnost je psihička. Općenitost tradicije, potreba, 
pregnuća — eto to je nacija« A historik F. Šišić piše: »Šta 
je narodna svijest drugo nego li historički razvijeni sklad kod 
pripadnika nekoga naroda da u bitnim pitanjima, kako vlastite, 
tako i cjelokupne egzistencije? U tom obliku dakle živi ona u 
predodžbama i osjećajima ne samo pojedinaca, već i cjeline, 
stvarajući jednu moć, koja diže, oduševljava i sa sobom po- 
vlači.« Kakao se može lijepo ovu definiciju narodne svijesti 
primjeniti na današnji hrvatski narodni pokret! Drugamo opet 
kaže prof. Šišić, da treba: »... država da postoji poradi na- 
roda, koji ima pravo, da sebi uredi vladu, kakovu hoće i treba.« 
Hrvatski je narod možda tek danas došao do pravog shva- 
ćanja svoje nacionalnosti, on je danas sav prožet nacionalnom 
sviješću i zato je on danas vlasnik goleme »moći, koja diže, 
cduševljava i sa sobom povlači.« 

oji je razlog, da kod pojma »narodnost« nijesu glavno 
rasa, jezik i običaji? Koji su faktori, koji odlučuju kod defini- 
ranja pojma narodnosti? Vidjeli smo ih gore. To su tradicija, 
historija, kultura, gospodarski interesi, a donekle rasa, jezik i 
običaji. Ako netko hoće, da uništi koji od ovih elemenata što 

sačinjavaju narodnost, ili sve, tada se narod buni. Dr. H. Hin- 
ković je lijepo napisao:»Nema primjera u povijesti, da bi se 
koji narod bunio iz obijesti.« 

Shvaćajući na ispravan način pojam nacije, vidimo 
odmah, da su Hrvati narod, a ne pleme, jer je on historijski 
produkt tradicije i historije, koja je imala jedan cilj, a taj je 
oslobođenje svih Hrvata i ujedinjenje svih hrvatskih krajeva. 
težnja, koja je neobično jako dolazila do izraza kod Hrvata, 
možda tako jako, keo kod nijednog drugog slavenskog na- 
roda, zatim isto kulturno stremljenje i napokon isti ekonom- 
ski interesi. Tek kada se došlo do svijesti o istovrsnosti tih 
interesa i tek kaća se shvatila vrijednost tih momenata, moglo 
je doći i do jednog pravos narodnog pokreta, kao što je bio 
pokret Ante Starčevića, kasnije braće Radić, a osobito da- 
našnji hrvatski narodni pokret. I danas stoji cjelokupan 
hrvatski narod čvrsto na svojem teritoriju usprkos svih negi- 
ranja njegove individualnosti ili čak i opstojnosti, negiranjem, 
koje je počelo još za Mađara (ta i sam Košut je ironično za- 
pitao u jednom saboru, gdje se nalazi Hrvatska). Nije ništa 
manje drsko kazao ni Vuk S. Karadžić, kada je rekao, da 
Hrvati imaju svoju državu, ali da im treba još samo naciona- 
litet. Usprkos svega, mi smo još tu, svijesni, složni i jaki! 

Međutim, ako sudimo narodnost po starim kriterijima, 
naime po istovjetnosti jezika, rase i običaja, doći ćemo upravo 
do apsurdnih rezultata kod određivanja granica jednog na- 
roda. Evo kako se od XIX. vijeka određivala hrvatska na- 
rodnost. Prva zabluda bijaše Ilirizam, koji je mnogo koristi 
donio hrvatskom narodu, ali koji je i škodio hrvatskoj ideji, 
jer »Iliri bijahu previše Slaveni, a premalo Hrvati«, kako je 
kazao Matoš. Uzrok tome bijaše nedovoljno poznavanje hi- 
storije, zanesenost prvos buđenja. koje je htjelo odmah sve 
obuhvatiti, po mogućnosti i sve Slavene, što je samo po sebi 
golem apsurd. A i tadašnji slavenski naučenjaci nijesu ništa 
bolje u tom pogledu stajali. Tako Dobrovsky ovako dijeli 
Južne Slavene u narodne skupine: I. Vindi (Slaveni Koruške, 
Kranjske, Primorja, Štajerske i zapadne Ugarske) i provin- 
cijalni Hrvati (svi kajkavci). II. Srbi, Bošnjaci, Slavonci, Dal- 
matinci, Crnogorci i Krajina hrvatska s jednim nazivom Iliri 
(t. j. svi štokavci) i III. Bugari. Vuk Karadžić je opet tvrdio, 
da su samo čakavci Hrvati, kajkavci da su Slovenci, a Svi što- 
kavci Srbi. U svojoj knjizi: »Geschichte der  slawischen 
Sprache und Literatur nach ailen Mundarten«, god. 1826. 
Šafarik ima ovu diobu: »Slavosrbi grčkog obreda«, »Kkatolički 
Slavosrbi« i Hrvati. Naravno, da kod takovih dioba izlaze 
Hrvati jako jadno. Ali ova zadnja dioba nije još potpuno za- 
bačena! Srpski historičar St. Stanojević i danas osobito voli 
spominjati u svojim djelima Hrvate kao »Srbe katoličke 
vjere« i misli, da kod toga ostaje na tlu naukc. U drusom 

svom djelu je Šafarik tvrdio, kako su Slaveni u Evropi staro- 
sjedioci, pa prema tome su i Iliri i Tračani također Slaveni. 
Pa kako je Šafarik, a i mnogi drugi, kazao, da su Iliri bili Sla- 
veni, koje čudo, da su se i mladi napredni Hrvati dali zavesti 
tim teorijskim zabludama (a imali su pred sobom i primjer 
Napoleonove Ilirije) i dali svom narodnom pokretu ime ilir- 
sko? Pa i kada neki Ilirac zna ispravno za prostranstvo hrvat- 
skog naroda, ipak upotrebljava ime ilirsko. Tako radi odlični: 
hrvatski patriota grof Janko Drašković u svojoj dizertaciji, 
toj prvoj modernoj hrvatskoj političkoj ideologiji, u kojoj 
traži da se Hrvatska, Slavonija, Dalmacija, Vojna Krajina, 
Rijeke i Bosna spoje ne u Veliku Hrvatsku nego u Veliku 
Iiriju. Pa koje čudo, da je pod uticajem konfuznih i krivih 
poimova o nacionalnosti u Dalmaciji, tom najčišćem hrvat- 
skom kraju, elemenat, koji nije ispravno nacionalno osjećao, 
stvorio pojam »slavodalmati«, koji su istupili pod geslom: 
»Slavi sempre, Croati giammai« i koji su bili podupirani 
u Svojoj autonomističkoj težnji od dalmatinskih pravoslavaca? 
(I danas imamo sličnih slučajeva i ideja o dalmatinskoj kul- 
turnoj orijentaciji). Osim toga dolazi do izražaja ta dalma- 
tinska autonomaška krilatica sa izrazitom antihrvatskom ten- 
dencijom u knjizi, kojoj ne bi znali naći dostojan epitet, u 
knjizi LL Vojnovića:*) »Histoire de Dalmatic«. To je dielo 
skroz prožeto tom dalmatinskom autonomističkom »ideolosgi- 
jom«, »ideologijom«, koja nema sumnje još živi u starim i 
neorijentiranim dalmatinskim aristokratskim mozgovima. Ali 
zdravi hrvatski elemenat iz Svih krajeva 8Svladao je sve za- 
blude, sva kriva nacionalna poimanja i danas cjelokupan i 
svijestan kroči putem ostvarenja svojih hiljadugodišnjih 
težnja, svijestan je vlastitog bića svoje hrvatske nacije! 


%) Op. ur.: Nasuprot nekim mišljenjima o knjizi L. Vojnovića 
isticalo se, da je on vrlo dobro upućen u povijest dalmatinske Hrvatske, 
ali da je namjerno napisao jednu falsificiranu povijest Dalmacije, jer je 
taj falsifikat bio dobro plaćen. Mi ne ulazimo potanje u to i ne izričemo 
to kao svoju tvrdnju, nego samo hoćemo da istaknemo tu činjenicu. na 
koju »conte« Vojnović nije odgovorio tužbom! 

I. G.O.: 


OBRANA ZAPADA 


HRVATSKI NAROD — BEDEM PROTI BARBARSTVU 
MATERIJALISTIČKE KULTURE 


Hrvatski narod ima ogromnu kulturnu misiju i on mora 
postati potpuno svijestan njezina veličanstva i dubine. Malo 
je naroda, kojima je namijenjena tako odlučna i velika misija. 
I ne biti toga svijestan, znači ne biti potpuno dorastao, da ovoj 
svojoj misiji dade svestrani, zreo i odlučan značaj. 

Hrvatski narod svojom pozicijom oživotvoruje jedan 
princip, jedan duhovni princip, jedan moral, jednu kulturu. 


Hrvatski narod borbom za svoju slobodu, borbom za 
pravdu izražava strahovito jasno svoje kulturno bivstvo. 


Hrvatski narod postizava svoje jedinstvo u najoštrijem 
sukobu sa barbarstvom, sa grubom i surovom materijalisti- 
čkom bezobzirnošću; i time manifestira jedan krik morala i 
upravo ljepote; time manifestira jednu zadivljujuću kulturnu 
visinu. 

Hrvatski narod manifestira vjeru u duhovni princip, — 
u pravdu — u etičku slobodu, i izdaje si legitimaciju kultur- 
noga naroda, čuvara kulturnih tekovina historije. 


Hrvatski narod postaje izraziti bedem proti jednome 
barbarstvu. | 
š 
On goloruk, osuđen, osiromašen, on određuje kulturno 
stanovište, on određuje što je pravda, on nosi luč slobode u 
blatu materijalističkih i oboružanih ciljeva i djela. 


On, posljednji, bez vlasti, bez časti, ukinutog imena i 
simbola, on izdiže snagu načela, on izriče osudu nad paklom 
želudaca, straha, korupcije, laži, intervencija, nad gomilom 
kimavaca i puzavaca, on se tako jako i tako veliko izdiže nad 
ovim smradom materijalizma, da tu na toj visini definira 
Narod, jedan jedinstveni Narod. — Bez imena i simbola, bez 
prava, riječi i slobode, objekt za natezanje, prosjak i tuđin u 
svome. Bez revolvera, bez puške, bez terora, bez ubojnih 
organizacija snažan samo u svome visokom položaju velikih 
moralnih načela. 

Ako hrvatski narod nije postojao dosad, on postoji 
odsad i nije nikad više postojao nego Sad i nije nikad imao 
određeniju definiciju nego Sad i nije nikad imao veću i odre- 
đeniju ulogu nego sad. 

I gle, kako malo poštovanja nailazi ta značajna činjenica 
u krugovima onih, koji su sa krvlju ispisivali njegovu historiju 
u teškim i dugim danima pritiska materijalističke kulture. 

Kako su dugi i mučni ti dani, koji uvijek znače smrt, bilo 
za koje hrvatsko tijelo, bilo za koju dušu, koja se mora pro- 
dati, da spasi djecu i obitelj. Kako su strašni ti dani bez lje- 
pote, u ropstvu misli, riječi, pokreta. 

Roditelji lažu djeci, ušutkivaju ih, boje se u vlastitoj 
kući. Mladići nemaju svijetla, utočišta, potpore, propadaju u 
bezdan blata i materijalizma. Uče se živjeti bez veličine, bez 
snage, u instinktima, laži, nametnutim idejama i poslušno. 


Inteligencija se otkida od svoga naroda, i nalazi put kroz 
strah i teror u opravdanjima, koji izazivaju stid. 

Kolike savjesti utrnjuju u tim teškim danima i ulaze 
strasno napokon u kolotečinu niže kulture, nižega morala, bar- 
barstva, pa čak i proti svome vlastitom narodu. 


Kako je taj pritisak sumoran i umoran. — Koliko ih je 
otpalo. 


A kolike li pokvarenosti, koliko prostaštva, kolike li mo- 
ralne razvratnosti. 


Kako strahovito caruje materijalizam i svi njegovi oblici 
u tim danima. 

No ipak, sva snaga naroda, svaka njegova veličina nije 
Zaprljana, Narod tako grozovito ističe svoju snagu, daje tako 
snažan impuls, da ga ne mogu zaplašiti nova ropstva. 


Narod je tako odlučno osudio Svoje izdajice, da već 
Sama osuda ubija. 


Narod sc tako jako utvrdio u osnovi svojih pogleda, da 
se Svi nasrtaji barbarstva i materijalizma raspršuju kao voda 
granitne stijene. 


Narod mora postati svijestan činjenice, svijestan da 
pretstavlja i manifestira i stvarno brani jednu kulturu proti 
drugoj inferiornijoj kulturi. 

Hrvatski narod utvrđuje se kao bedem kulture višega 
reda, kulture, kojoj su sadržaj etičke vrednote najduhovnijeg 
karaktera. 


I to bedem, kojega ne ruše pusta obećanja, fine i šuplje 
fraze, lažna zaplašivanja, bedem, kojega krasi svijetlo moral- 
nih vrednota i koji uvijek ima i imao je proti sebe nemoralne 
vrednote, niže vrednote, gnjusni i grubi materijalizam, pro- 
staštvo, ubijstva, tajne sile, korupciju, izdajice i t. d. 


To je bedem, na kojem se završava veličina Evrope i 
njene kulture, one kulture, kojom Evropa može da istakne 
svoje prvenstvo nad ostalim svijetom. 


549 


I u tome pogledu hrvatski narod ima svjetsku i čovje- 
čansku misiju — on definira svoje bivstvo u borbi za dosto- 
janstvo čovjeka, za pravdu i slobodu. I to tako spontano, je- 
dinstveno, veliko — kao narod. 


Toga treba da je svijestan čitav narod, radnici, seljaci, 
građani, sva društva i institucije, sva inteligencija naročito, 
ma koliko je ona zapravo osuđena i opravdano odbačena. 


Naurod mora biti zbog toga potpuno svijestan svoje mi- 
sije, dn bi uvijek i neprestano imao evidentno označeno i iskri- 
stalizirano svoje bivstvo, svoje ciljeve i zadatke, u svim svo- 
jim odlukama i svim svojim borbama. Svijest o svojoj poziciji 
i određenost mora imati svaki član i svaka institucija naroda, 
da bi u svakoj zgodi i svakom pojedinačnom radu i nastupu 
manifestirali svoju veličinu i dostojanstvo, moralne i duhovne 
jedinstvenosti. 

Jer svaki član i svaka institucija mora svoj rad usmjeriti 
tako, da on bude u saglasnosti s velikom snagom, koju narod 
nosi u sebi, a koja je određena visokim etičkim sadržajem. 
Taj sadržaj mora se manifestirati u velikim i malim događa- 
jima i određenjima. 

Na taj će se način samo cementirati bedem kulture i 
naroda. 

Bedem, pred kojim će se konačno morati pokloniti bar- 
barstvo i priznati njegovu veličinu i nadasve realnost; u kojega 
će se ono morati ugledati. ako hoće postati nosilac napretka, 
slobode i reda, a ne divljine i bodeža. 


Hrvatski narod čuva, brani i diže jednu viseku kulturu, 
definira sebe, opravdava sebe, pred sobom i cijelim kulturnim 
svijetom. 

Toga mora biti svijestan u Svim Svojim odlukama i čitav 
narod i svi njegovi članovi u Svim odlučnim momentima. 

G. ROGLIĆ: 
BIJEDA DALMATINSKE ZAGORE 


(Povodom akcije za prehranu pasivnih krajeva) 


Punih devet vijekova tištila je mora ropstva grudi dal- 
matinskog Zagorca; svaki od njih donio je nov udarac, novu 
batinu, koja bi se brzo prebila o rcbra dalmatinskog Zagorca. 
Svaki od njih rodio je nove režime uz nove eksperimente, koji 
su se pravili na njegovim leđima. I gotovo da nije bilo sistema 
i zakona, čiju težinu nije osjetio. A prava? Imao ih je samo 
u teoriji. A u praksi? Bio je tegleća marva, na kojoj je poči- 
vao državni aparat. On je morao samo vući, a niko nije pitao, 
hoće li puknuti! 


I odnijeli su mu sve. Slobodu, čast, ime i prava. Ostavili 
su mu samo »privremeno« život u nižem smislu — vegetiranje. 
Zaboravili su, da je on biće, koje ima i duševni život. 


I prohujali su vijekovi nad njegovom glavom kao orkan 
nad stoljetnim hrastom, a iz njihove dubine dopire uvijek do 
nas onaj isti glas za proljećem, za suncem života... Ali pro- 
ljeća i sunca još nema, tek se nazrijevaju prvi traci zore... 
A_ iz dubine vijekova dopire do nas u strašnom diskordu onaj 
isti glas muževa za slobodom, ali danas potenciran reskim je- 
cajem djece i žena za — kruhom. 


Zagora izdiše, Zagora umire postepeno, ali osjetijivo. 
Prošlih mjeseci pisali su razni listovi o stanju u Zagori i tra- 
žili, da se udovolji najelementarnijim zahtjevima ljudske na- 
ravi: da joj se dade ne debela mesa, preparirana na sve mo- 
guće načine, ni opojna pića, ni poslastica, ni udobnosti mekog 
kreveta i parfumiranih soba: nego, neka joj se dade ono, na 
što i životinja ima pravo — neka joj se priskrbi kruha i vode. 


I došlo je, mislim, vrijeme da svi »romantičari« pro- 
mijene mišljenje o fizičkom stanju dalmatinskoga Zagorca. 
Nije to, naime, kakav div iz klasične mitologije jakih mišica, 
crvena lica, brončanih grudiju i sugestivnih očiju. Ne! To je 
bijedna figura, kojoj su kosti probile kožu, a oči upale u čeone 
šupljine, kao da Se straše pogledati u svijet... To je figura 
s otvrdnutom i suncem oprženom kožom, s naboranim i iscije- 
m licem, na kojemu kraljuje Glad i siše posljednji sok 
života... 


Tužna je slika, koju pružu zagorsko selo isprebijano ne- 
pravdom, izmrcvareno glađu. 


Zagorac je prepušten volji i sadističkim ambicijama svih 
dezertera, lihvara i režima. Nitko ne viđa njegove rane, svak 

od njega bježi, jer smrdi lukom, potom i čađom. To je nečist, 
neodgojen, ušljiv i prljav soj, na kojemu bi mogao »saditi 
kupus«. Ali niko ne će da zna, da on ni vode nema kroz toliko 
mjeseci, kad sve vene, kad zemlja gori, i nebo vatru siplje... 
a vodeni rezervoir je daleko... tamo pod surim bosanskim 
planinama ili u dubokim kraškim jamama... Ali kad se na- 
meti pobiru, kad se agitacije vode, iskrsnu i njegovi »prija- 
telji« kao gljive iza kiše i upravo poplave sela, leteći u zagrljaj 
onih, koji smrde lukom, potom i čađom... Ni tada im ništa 
ne donose nego punu vreću »obećanja«. I dok im govore o 
»sretnoj budućnosti«, njihova posljednja kokoš, koju su držali 
za slučaj bolesti, čvrči ispod »cripnje« na kaminu... — Čak 
i laž moraju skupo platiti. 

Zagorac je isključen iz svake uprave. Njegov se glas ne 
uvažava, nema prava da kaže, što želi, pa čak i što misli. 
Drugi, njegov tužitelj, će kazati, što misli, a on mora šutjeti i 
— platiti. 

Jadan je život dalmatinskoga Zagorca! Od rane zore do 
kasne noći — to je samo neprekidni uzdah — simbol njegovih 
težnja. Zguren pod onom slamnatom vpotleušicom, guta čađu, 
srče dim i čeka na smilovanje. Nema tu širokih, modernih 
prozora sa bojadisanim staklom — tu je samo malo okance, 
začepljeno daskom, kud izlazi dim »da ne izgrize oči«. Nema 
tu udobnih, mekih sjedala, išaranih raznim motivima — tu je 
samo koji tronožni niski stočić ili panj, pun kvrga i pukotina, 
gdje je obično sijelo mravi. Ništa tu nema, što bi bilo go- 
spodsko, gradsko. Ni ukusnih tanjura, ni toplih peći, ni sre- 
brenih žlica, ni pozlaćenih čaša, ni bakrena posuđa; ni stola 
sa bijelim stolnjakom i izvezenim ubrusima, ni kite cvijeća, ni 
dražesnih slika po šarenim zidovima, koje bi prikazivale obi- 
teljsku sreću dvaju zaljubljenih stvorenja... Svega toga nema, 
nego samo nekoliko zarđalih čavala, zabodenih u grede, o 
kojima visi sve zagorčevo blago, čitavo pokućtvo: zdjela sa 
nekoliko drvenih kašika, »cripnja« za pečenje kruha, famozna 
»bukara«, »bronzin« za kuhanje, »sić« za vodu, a u kutu teška 
kamena žrvna za mlivo, i još koja stvarčica manje važna za 
njegovo »kućanstvo«. 

Eto, to je vjerna slika njegove kućice, pod čijim su se 
krovom izmijenile mnoge generacije, a ona uvijek ostala ista: 
prašna, čađava, crna... Ona mu je odgajalište ili bolje Taj- 
get, gdje se dijete uči špartanskom životu. Kad na pr. kućna 
čeljad »idu za poslom«, zatvore ga i ostave. Njegovi se jecaji 
ne će čuti daleko u planini. Ne umrc li od glada ili od straha, 
sposobno je za život. 

Ona mu je osnovna škola, gdje uči alfabet. Prvo se slovo 
zove: radi, drugo: trpi, treće: šuti. Alfabet sa tri slova — alfa- 
bet kojim je ispisana velika knjiga: Život Zagorca. 

Ona mu je ujedno srednja škola, gdje rješava problem: 
kako se čovjek može prehraniti, kada nema ništa? Ona mu je, 
napokon, i sveučilište, gdje se specijalizira u trpljenju i podna- 
šanju nepravde. 


Ona mu je soba primanja, kancelarija i spavaonica. Sve 
što ima, strpa u tu »betlehemsku štalicu«, jer često puta ga 
dijeli od živine samo nekoliko slabo pričvršćenih kolaca, ispre- 
pletenih lozovim prućem. Spavaonice zapravo i nema. Neko- 
liko naramaka grana ili »vrićica slame«, jedan gunjac od ko- 
streti nadomješta moderni krevet s mekim perjem i namirisa- 
nim rubljem. Da, to je njegova kućica — jedini svjedok nje- 
govih težnja i misli. Tu sc odvijaju svi dogođaji njegova ži- 
vota: i krize i peripetije. Tu se rodi i odgoji, tu se smije i plače; 
tu mrzi i ljubi, tu proklinje i blagoslivlja; i napokon, tu mu 
zatvore ugasle oči. Da, prolaze seneracije ispod slamnatog 
krova te kućice, prolaze sa svojim bolima i radostima, grije- 
sima i vrlinama — a ta kućica RUVIEE ostaje ista: prašna, ča- 
đava, crna. 


Težak je život dalmatinskog Zagorca! Bez nočinka, mira, 
zabave i pjesme. Smrt, ili iz kamena vaditi kruh! Strašna je to 
dilema — ali je ipak dilema! Tko ikad dođe u taj goli krš, 
osjetit će kako svaki dan odjekuju udarci gvozdenog mlata po 
živcu kamenu, koji ne će da puca, a razbiti ga treba, jer je 
ispod njega sakriveno blago. I zamahuje Zagorac sve brže, 
sve jače, a kamen je tvrd, ne će da otvara njedra, da ispusti 
onu šaku zemlje... I Zagorac, satrven, vraća se kući. Gladan 
je. Pa ako nađe »pure«, pa i nezačinjene, sretan je; ako ni to 
ne nađe, ne uzdiše, nego patničkim pogledom, punim pitanja, 
gleda ženu, koja, zgurena uz zid, »priča opanke« i šuti, jer ne 
zna, što će reći. 


I silno ga to boli. Uvrijeđen je u svom ponosu. Zna 
dobro da je čovjek kao i drugi. Ali on ne pita, da mu bude 
kao i drugome. Ne pita ništa badava, a pogotovu ništa tuđega. 
On samo traži svoje: da mu Se pruži zarade, i da mu se po- 
šteno plati, a ne da bude izigran od raznih zakupnika; neka se 
snize nameti; neka cijena njegovih produkata bude razmjerna 
cijeni produkata drugih staleža; neka jedan stalež ne bude 
sasvim na teret drugoga; neka općinu sačinjava selo, a ne 
nekolicina nametnutih i privilegovanih ljudi, i neka se nigdje 
ne odlučuje o njemu bez njega... On ne traži mnogo, mini- 
malni Su zahtjevi čovjeka, koji Se bori za najelementarnija 
prava. 


Da, život je dalmatinskog Zagorca pun žalosti i bijede. 
Ili bolje: to je život, koji tip današnjeg građanina ne može 
razumjeti, jer bi se on na njegovu mjestu ubio. A samoubij- 
stvo je na selu još najveći grijeh! IT neka se zna dobro da Za- 

gora ne će izginuti od browninga i drugih sredstava, koja joj 
šalje grad. Ona nezna što je to »preservativ« ili »abortus« pa 
čak i »sifilis«. Ne prijeti joj, dakle, smrt s te strane, ali s dru- 
gog boka nemilo krvari! I ako uopće izgine, izginut će samo 
radi nepravde i glada! Simptomi su tu! Matica rođenih u veli- 
kom je nerazmjeru sa maticom' mrtvih! Glad je uzeo pod 
ruke Sušicu i reumu, i taj grozni trio putuje po golom kršu... 
A Zagora se guši u krvavom hropcu, i prikuplja posljednje 
snage, da još jednom kKkrikne dubokim, stoljetnim krikom: 


slobode i kruha! , 


Zato pozdravljam u ime hiljada gladne braće akciju za 
grebačkih hrvatskih društava za prehranu dalmatinske Zagore 
i Hercegovine. Svi oni, koji dadu svoj obol, neka budu uvje- 
reni da će pokoljenja blagoslivljati njihovo patriotsko i sama- 
ritansko djelo! I kada bude kroz pukotine zagorske potleušice 
stao zavijati zimski vjetar i zanositi plamen na niskom ka- 
minu, govorit će otac pitajući dijete: »Jedi, zlato, ovo su nam 
poslala braća iz Zagreba.« A dijete će dobro zapamtiti očeve 
riječi i kad pođe na počinak u slamu, sanjati će o svojoj hrvat- 
skoj braći iz Zagreba... 

IVO BALENTOVIG: 
KAKO BATA SLUŽI JAVNOSTI 


Novac, kao kralj kraljeva, učinio je u današnjem vre- 
menu mnoga čuda: podigao je iz prašine hrpu šugavih i glad- 
nih uličnjaka, postavio ih na mramorni pijedestal i zatakao 
im za klobuk šarene perjanice, po kojima se nazivlju ugledni, 
mudri i dostojanstveni. Dao im je novac, sjaj i raskoš, ali im 
je dao i još nešto, za njihove ruke veliko i opasno sredstvo, 
a to je — moć! Sa novcem i po novcu nazivlju se glupani 
najlaskavijim epitetima, a sa vlašću, koju po njemu stekoše, 
- postaše oni tirani, krvnici i uništivači nevinih ljudskih života, 
ali — da tragedija bude još veća, sve pod maskom dobro- 
naklonosti, ljubavi i dobročinstva. Novac je učinio od svog 
postanka mnogo dobra, ali još više zla. On je Začepio usta 
svima onima, koji mogu i koji bi inače možda i htjeli govoriti 
istinu i prisilio ih dalažu,itosvijesno. 


Na ovom sivom kontinentu, gdje vlada kaos ideja i ori- 
jentacija, a sve je to u znaku krize moralnosti i zdravlja, ste- 
nju crne tvornice i u njima tisuće nevinih života skraćuje se, 
lomi, uništava. Kidaju se životi, a bogovi novca gledaju ugo- 
jene podvaljke i utažuju svoju vječnu žeđ zločinom i bludom. 
Dojučerašnji kočijaši, kolporteri i prosjaci... 

U brošuri »l5 mjeseci kod Bate«, od Zvonimira Ku- 
lundžića, koja je izašla nedavno, problem Bata kao jedan od 
najvažnijih nerješenih problema u našoj sredini, nagrižen je 
dobro i sigurno. O Bati je usješnu knjigu napisao poznati knji- 
ževnik Ilja Erenburg. No za nas je važno: kakovu ulogu u na- 
šem privrednom, pa čak i kulturnom životu igra ta famozna 
»Bala jugoslavenska tvornica gume i obuće d. d. Borovo«? 
Kakova je situacija nastala njezinim osnivanjem i raširenjem 
u našim krajevima? Kakovim se sredstvima služi ova kapita- 
listička ustanova za postignuće svojih ciljeva i kakovi su to 
zapravo ciljevi? 


O tome, kako je u redovima domaće obućarske profesije 
dolaskom Bate nastala panika, pa su pošteni naši obrtnici na 
širenje i jačanje inostranog kapitaliste navijestili najoštriju 
borbu, ne treba mnogo i posebno govoriti. To nam je poznato 
iz čestih slučajeva gdje nezaposleni obućar razbija izlog koje 
Batine filijale. Val te borbe unesen je i u mnoge predstavke i 
rezolucije koje se danas pospano protežu po policama mini- 
starstava i raznih radničkih institucija. O tome nam govore ti 
besposleni ljudi svakodnevno i besprekidno; o tome govore 
njihovi siromašni domovi, gladna djeca i rasplakane žene. O 
tome nam govori život sam. 

Učinak proširenja Batinih podružnica po svim našim kra- 
jevima, opaža se najbolje na selu. Seosku standardizaciju po- 
spješio je Bata sa svojim produktima. Seljak kupuje obuću 
kod Bate samo zato, što je jeftinija nego kod obrtnika obućara 
i zbog nužde života; on ne gleda na kakvoću. Selo, je u bijedi 
i prihvaća ono što mu se nameće, jer nema snage ni sred- 
stava, da se odupre. Tako se desilo, da je seoska obuća zami- 
jenjena sa tvorničkom, što svakako ide na štetu samih seljaka. 


Današnje je vrijeme razdoblje kontrasta. Ovdje se kon- 
kretno misli na skeptičnost i lakovjernost današnjega čovjeka. 
Reklama vrši danas važan utjecaj na život. Ona je regulator 
i ona moćna ruka, koja odvodi ljude postavljenom cilju. Ka- 
rakter njezin može biti najnemoralniji i to radi toga, što joj 
je cilj mračan. Učinak je njezin takav, da na masu djeluje 
uvjerljivo i da ju frapira i gurne u struju, koja vodi ostvarenju 
kapitalističkih planova. U tome je tragedija i mizernost naše 
potkupljivačke štampe. Iza kulisa se odigravaju najprljaviji 
financijski poslovi, a pred javnost se izlazi sa licem pošte- 
njaka, sa licem četrnaest karatne nevinosti. 


Međutim, kad se radi o Bati kao jugoslavenskoj 
tvornici. koja ima u svojoj sredini krdo Jevtićevih velikih i 
žestokih pristalica (vodstvo!) i agenata (vidi list »Bo- 
rovo«, mjesec travanj!),!) onda nam je jasno da: tko je prija- 
telj Bafi, nije svome narodu. Prema tome i ona »naša« štampa 
koja donosi članke o Bafi, za to što je plaćena, nijenašaine 
može u isto vrijeme, a iskreno i načelno dosljedno, braniti i 
narodne interese. Onaj list koji ne smije o Bati donijeti ni 
jednu riječ osude i ako su čak i čitači istoga puni revolta i 
opravdanog ogorčenja, ne zaslužuje potporu tih čitača i ne bi 
imao pravo da se kiti hrvatskim imenom.) Sramota je naša, 





a epmee 


1) Na čelu Batine tvornice u Borovu nalazi se veliki patriota, jugo- 
fašist, pohorac, Toma Maksimović, koji je, naravno, u tom smjeru vršio 
zamašnu akciju. <I tako su silom prilika, radnici u Borovu bili Sokoli i mo- 
rali su glasovati za predsjednika vlade gosp. Bogoljuba Jeftića, u slobod- 
nim izborima dne 5. svibnja 1935. No, i dana današnjega vrši se još teror 
nad radnicima u jeftičanerskom smislu 1 tako ta Batina tvornica ima 
osim kapitalističkih, još i izvjesne protuhrvatske zadatke! 


2) Tako se nedavno desio u našoj provinciji ovaj slučaj: Rezervna 
nogometna momčad Bate iz Borova, igrala je utakmicu u malom mjestu 
Ž. Igrači Bate igrali su vrlo surovo i — izgubili su utakmicu. O toj 
utakmici, t. j. o surovosti i porazu Bate, poslao je dopisnik jednog pro- 
vincijskog dnevnika izvještaj svome listu, ali usprkos svih njegovih urgen- 
cija, taj izvještaj nije izašao, nego jedan sasvim drugi, u kome se hvali 
igra Batine momčadi. Ispod toga krivotvorena dopisa nalazili su se inici- 
jali dopisnika. I što je najzanimivije. dopisnik je protestirao i poslao 

što se tuđinac u našoj kući ojačava i mi ga sa našom mukom 
podupiremo i omogućujemo mu da se jača, da postaje bahat 
i, da ugrožava egzistenciju tisućama obitelji. 


Učvršćivanje i razgranjivanje stranoga kapitala i kapi- 
talista, specijalno takovoga, koji u svojim metodama forsira 
takovu političku propagandu, koja je oprečna našoj narodnoj 
duši, zaslužuje i prezir i bojkot, a ujedno i žestoku osudu u 
ime svih onih, koji žele dobro budućnosti naroda. Jer kapita- 
lizam, koji se ojačava i egzistira na nečovječnoj »amerikan- 
skoj vrpci« i na »premien-sistemu«, ne samo da nema u sebi ni 
truna humanosti, već je on kao takav uništavanje čo- 
vjeka i ne predstavlja drugo, nego produciranje automata- 
ljudi, kojima je svrha života; zaradu vlasniku! 


Zato je potrebno obračunati, u svojoj savjesti 
obračunati, (jer protiv takovih novčanih džinova i ne može se 
čovjek drugačije boriti) i s prezirom preći preko Svih lažljivih 
fraza o Služenju naroda i javnosti, o zdravstvu u tvornici, o 
zadovoljstvu radnika i njegovoj slobodi. Kulundžićeva bro- 
šura, njegov slučaj i slučajevi mnogih, koji su okusili »slast« 
Batinog kruha, svjedoče nam, da svi oni, iako rijetki glasovi 
osude, koji su pali, još nijesu dovoljno oštri da iznesu svu 
krvavu i tešku istinu. Jer tamo, gdje se gaženje vrtnih nasada 
kažnjava otpustom, ne može biti ni trunka od onoga, što se 
zove zadovoljstvo i sreća dnevnoga života. 


Ali najteži dio sramote ide onu našu štampu (i one koji 
mogu mnogo učiniti, a ne čine ništa), koja je s time, što joj 
Ba(a udijeli pokatkad po koji oglas svojih cipela, na taj način 
onemogućena ne samo da kaže istinu o Bafi, nego čak da i za- 
bilježi karakteristične slučajeve razbijanja njegovih izloga ili 
negativnu kritiku — Bafine nogometne momčadi. 


| Bafin slučaj i sve s njime u vezi, nezdrava je pojava da- 

našnjega vremena; taj slučaj i svi oni gorki incidenti, koji 
nastaju iza kulisa, žalosna su istina, da Hrvati stradaju naj- 
više zato, što su dobri i nemaju još dovoljno borbenosti da 
podignu pesnicu i obračunaju sa crnim silama, koje su ih za- 
okružile i stisnule kao željezna šaka. Jer kako bi se ona po- 
slovna rečenica imala čitati, nego umjesto: »Služimo javnosti« 
punimo džepove!!! 


ispravak po zakonu o štampi, a to je isto učinio i klub, s kojim je mom- 
čad Bate igrala utakmicu. Ali ni ti ispravci nisu izašli! Dakle, taj dnevnik, 
koji se naziva hrvatski, tako je povezan s Batom, da nije smio donijeti ni 
nepovoljnu kritiku Batine — nogometne momčadi!? 

VILKO RIEGER: 
SOCIJALIZACIJA I ZADRUGARSIVO 


lI. 


Nasuprot ideji apsolutne etatističke socijalizacije prika- 
zuje se zadružna idcja kao njezina izrazita suprotnost. Soci- 
jalizacija u smislu etatističkom osniva se na prisili i ekspro- 
prijaciji, zadružna socijalizacija naprotiv na slobodi i cvolu- 
ciji. »Zadrugari nijesu anarhisti« — veli Ch. Gide — i »stoga 
priznaju potrebu autoriteta, discipline i zakona«. Između 
države i zadrugarstva postoji u načelu stalan sukob. S jedne 
strane teži država za tim, da zadrugarstvo podržavi, odnosno, 
da ga učini što više ovisnim o.sebi, što joj je više manje 
uspjelo u Sovjetskoj Rusiji, Italiji i Njemačkoj. S druge strane, 
zadrugarstvo nastoji da  kooperativizira —(»pozadrugari«) 
državu i njezina ekonomska poduzeća, da u njih uvede samo- 
stalnu upravu (u kojoj bi bili zastupani predstavnici konzu- 
menata, države i radnika) i da tako dovede do zadružno orga- 
nizirana društva. 


Ta tendencija za kooperativiziranjem državnih i komu- 
nalnih ekonomskih poduzeća stalna je i nepromijenjena u 
onim državama, gdje ie zadrugarstvo doseglo određenu visinu, 
na kojoj ta tendencija može doći do izražaja. U Hrvat- 
skoj svakako to nije slučaj, jer je tu zadrugarstvo još slabo 
i nerazvijeno. Pa ipak, premda postoji mogućnost, da se pu- 
tem zadrugarstva socijalizira i ona poduzeća, na koja 
dosad imale monopol država i općina, zadružni teoretici ne 
misle, da bi se zadružnom organizacijom trebalo obuhvatiti 
sve vrste poduzeća. Oni ne žele da upadnu u sličnu pogrešku, 
kao i marksisti, i da ideji apsolutne etatističke socijalizacije 
suprotstave ideju apsolutne kooperativizacije ekonomskih 
poduzeća, već pod zadružnim društvom razumijevaju takovu 
društvenu organizaciju, u kojoj bi zadrugarstvo cbuhvatilo 
samo neki veći broj poduzeća. 

Charles Gide zamišlja si zato ovakovu organizaciju 
ekonomskog života u budućnosti: 

1. individualna poduzeća, za sve nove potrebe, ili uko- 
liko nisu nove, za sve potrebe osnovane na ličnom ukusu (na 
pr. umjetne industrije i sl.). 

2. zadružna poduzeća, za sve potrebe, koje se namiruju 
u velikoj količini, jednolike i homogene. 

3. javna poduzeća (državna, gradska, općinska), za sve 
nužne i opće potrebe. 

Tako Ch. Gide dopušta, da uz zadružna poduzeća za 
neke grane privrednoga života ostanu dosadašnji sistemi 

državne i privatne organizacije. Time Gide ne želi biti jedno- 
stran, jer je očito, da se privredni život ne da uvući u odre- 
đenc kalupe i da je stoga apsolutna etatistička socijalizacija 
isto takav besmisao, kao i apsolutno kooperativiziranje. 

Vrlo je zanimivo stajalište t. zv. cehovskoga soci- 
jalizma (Gildensozialismus), koje se u mnogome podudara 
sa zadrugarstvom. Cehovski socijalizam ima nešto pristaša u 
Engleskoj, gdje je našao nekoliko oduševljenih propagatora. 
Po njihovom shvaćanju, gilda je organizacija slična sredovječ- 
nim cehovima, naravno, primijenjena na prilike modernoga 
vremena, u koju se ubrajaju svi intelektualni i fizički radnici 
neke privredne grane. U sistemu cehovskoga socijalizma, 
uglavnom je država vlasnik proizvodnih sredstava, dok je 
gilda neke vrste direktorij, koji samostalno upravlja industri- 
jom i isključuje kapitaliste. Da se upravljanje decentralizira, 
gilde u savezu sa predstavnicima države i trošača, odlučuju o 
cijenama i upotrebi robe i o uređenju čitave proizvodnje. Sve 
gilde sačinjavaju »Nacionalnu gildu«, a budući da je 
država vlasnik proizvodnih sredstava, to gilde plaćaju go- 
dišnje državi određenu rentu. 

Odnos cehovskoga socijalizma prema zadružnome po- 
kretu vidi se iz predavanja G. D. H. Cole-a,!) u kojem on 
iznosi stav svoje grupe o problemima moderne privrede i veli: 


»Što se tiče velike industrije (ne samo rudnika, željeznica, brodova, 
već i ostale velike industrije) držim, da će jedna za drugom doći u stadij, 
gdje će nacionalizacija u vezi s demokratskom kontrolom biti neposredni 
cilj praktične politike. Ali što se tiče manje trgovine i industrije manjih 
razmjera, koja stoji u bližem odnošaju s konzumentima i producira robu, 
koja se u glavnom konzumira u kućanstvu, nijesam siguran, da li će indu- 
strija te vrste (t. j. za individualne potrebe), kako mi to obično mislimo. 
dosbjeti u stadij nacionalizacije. 

žim što više, da se industrija može podijeliti u tri velike grupe. 
U prvu grubu spadaju sve industrije, koje će preći u posjed cjeline 
(države); one obasižu sve veće industrije, t. j. one, koje su raširene čita- 
vom zemljom. U drugu grupu spadaju industrije, koje će preći u kom u- 
nalno vlasništvo (grada, općine, kotara); ovamo dolaze one indu- 
strije, koje služe općenitosti (plin, vodovod, lokalna prometna sredstva). 
Treća se grupa može nazvati »ind. za kuć. potrebe« (domestical industry); 
ona će po mom mišljenju bii zadružna i ne će preći u državni ili 
općinski posjed ili koju drugu formu kolektivnoga vlasništva. Mišljenja 
sam, da će u vozi s tom trećom grupom »domestical industry« (konfek-. 
cija. pokućtvo 1 t. d.) zadruge živjeti dalje i u socijalističkom društvu.« 


Po mišljenju cehovskih socijalista, zadrugarstvo bi u toj 
trećoj grupi igralo najvažniju ulogu, t. j. imalo bi u zajednici 
s gildama izgraditi novi društveni sistem. U praksi se cehovski 


1) Isp. G. D. H. Cole: Gildensozialismus. 

socijalizam nije još nigdje oživotvorio, već predstavlja samo 
ideološki pokret, u kojem sarađuju socijalisti raznih frakcija. 
Inače nalazimo u cehovskom socijalizmu mješavinu sindikal- 
nih, socijalističkih i zadružnih elemenata. Gilde nijesu u stvari 
drugo nego fakultativne proizvodne zadruge, a osim toga 
važno je, što cehovski socijalisti ne zaboravljaju na djelovanje 
čovjeka kao konzumenta. Korporativni socijalizam, korpora- 
tivizam (»universalizam« dra Othmara Spanna) i zadrugarstvo 
imaju mnoge dodirne točke s cehovskim socijalizmom. 


Premda u cehovskom socijalizmu postoji težnja za de- 
centralizacijom, ipak se tu uglavnom radi o centralistički ure- 
đenom planskom gospodarstvu, neke vrste komunizmu. Osim 
toga, organiziranje radnika u fakultativnim proizvodnim za- 
drugama (gildama) ima kao preduvjet (kako je to pokazala 
praksa) zadružno odgojene ličnosti, visok kulturni stupanj 
radnika, osjećaj solidarnosti i samopožrtvovanje, apsolutna 
disciplina i sposobnost za samoupravu. Zato cehovski socija- 
lizam može ostvariti samo ona grupa radnika, koja je prožeta 
potrebnim stručnim znanjem i sviješću o potrebi solidarnosti. 
No to nalazimo rijetko gdje i stoga one iste zapreke, koje su 
spriječile razvoj proizvodnih zadruga nalazimo i kod, gilda. 
Mogućnost opstanka demokratski organizirane privrede u ši- 
rim razmjerima pokazala se dosad u praksi sa m o u konzum- 
nom zadrugarstvu i u zadružnim režijama/?) dok su propali 
svi pokušaji, da se putem proizvodnih zadruga privreda po- 
stavi na novu, nekapitalističku bazu. 


Uz zadrugarstvo može komunalizacija ekonomske dje- 
latnosti biti od velike važnosti po privredni život. Pod komu- 
nalizacijom razumijevamo organizaciju privredne djelatnosti 
po samoupravnim jedinicima manjim od države (općina, grad). 
U rukama gradova nalaze se već. danas električne centrale, 
vodovodne mreže, plinska rasvjeta, tramwayi, telefonske li- 
nije, ceste, kanali i t. d. Neke od tih grana ne možemo uopće 
zamisliti u rukama privatnoga poduzetnika, jer otkada živimo, 
naučeni smo. da je na pr. vodovod vlasništvo gradske općine. 
Kanalizacijom i vodovodom treba da upravljaju samoupravne 
općine već iz higijenskih razloga. Isto tako, radi što bolje 
organizacije potrebno je, da se pošta, šume, bolnice, vode, že- 
ljeznice, ceste i t. d. nalaze pod upravom države. pokrajina 
ili gradova. I u onom slučaju, kada ta poduzeća rade sa defici- 
tom, bilo bi preopasno predati ih u eksploataciju privatnim 
poduzećima. No postoje iznimke i od takovih slučajeva, jer 
se na pr. u Finskoj i u Ujedinjenim državama sjeverne Ame- 


2) Zadružne režije (režijske konzumne zadruge) su u Belgiji orga- 


.onizacije, koje preuzimaju u svoje ruke velika poduzeća javnoga značaja. 
Teoriju zadružnih režija iznio je prvi prof. B. Lawergne. 

rike _ najbolje telefonske linije nalaze u rukama zadružnih 
poduzeća. 

Ideja komunalizacije potječe iz Engleske. Prema navo- 
dima dra V. Totomianza*) prvi ju je u praksi provodio 
otac Neville Chamberlaine-a, poznata engleskoga državnika. 
Komunalizacija unesena je kasnije u socijalistički program 
kao sastavni njegov dio. I u praksi, engleska je radnička 
stranka predlagala, da se komunaliziraju trgovine mlijeka, 
kruha i ugljena, iako .je u tim granama dobro organizirano po- 
trošno zadrugarstvo. Predstavnici radničke stranke bili su više 
socijalisti nego zadrugari i zato su stajali na stanovištu komu- 
nalizacije. Iako je engleska zadružna štampa često protesti- 
rala protiv komunalizacije u onim granama, u kojima se na- 
lazi razvijeno potrošno zadrugarstvo i premda je uspjelo po- 
trošnim zadrugama, da u nekim gradovima potisnu komuna- 
lizaciju, ipak broj municipalnih poduzeća u Engleskoj ne pada, 
jer se uvijek komunaliziraju nove grane privrede. 

Komunalizacija imade svojih dobrih i zlih strana (biro- 
kracija, nepokretnost). Kod nekih poduzeća dobre strane nad- 
mašuju daleko zle, ali kod nekih komunalizacija je nemoguća. 
Kao što imadu Svoje granice državna i zadružna privredna 
poduzeća, tako ih imaju i komunalna i zato zadiranje samo- 
uprava u one poslave, koje su po svojoj naravi prikladnije za 
izumi zadruge ili privatna poduzeća, može biti od velike 
štete. 

Osim zadružnih teoretičara, koji podupiru ideju o soci- 
jalizaciji putem zadrugarstva, ima ih, koji predlažu sasvim 
naročite puteve. Tako se na pr. svojevremeno iznio u Njemač- 
koj simpatičan prijedlog Mathias Erzbeger;/) koji je 
predložio, da se unutar svih (pa i državnih) poduzeća, koji za- 
posluju više od 20 radnika i namještenika osnuje t. zv. 
»radnazadruga« (Werksgenossenschaft). Članovi ove za- 
druge bit će ne samo svi zaposleni radnici i namještenici, već 
i svi oni, koji su otpušteni zbog starosti, ili nesposobnosti za 
dalnji rad. Osim njih ubrajaju se u članstvo radne zadruge 
žene radnika (koje također imadu pravo glasa) i, u slučaju 
očeve smrti, skrbnici neopskrbljene djece. Sličan prijedlog za 
reformu odnosa između radnika i poslodavaca iznijeli su svo- 
jednobno talijanski kršćanski radnički sindikati i nazvali ga 
imenom »azionariatto«. 

Radne zadruge preuzimlju funkciju radničkih vijeća. Ka- 
pital radne zadruge stvara se prema Erzbergerovu prijedlogu 
na taj način, da se u onim poduzećima, u kojima se isplaćuju 
dioničarima veći dobitci od 6%, polovica dobitka, koji preko- 


3) Isp. Dr. V. Totomianz: Munizipalsozialismus u. Genossenschafts- 


wesen u Int. Handwčrterbuch des Genossenschaftswesens. 
4) Isp. Prof. dr. Th. Brauer: Werksgenossenschaften u I. H. d. G. 

račuje ovih 6% pripisuje radnoj zadruzi. Ako je dobitak manji 
od 6%, radnoj će zadruzi pripadati prvih 10 godina 2%, a 
dalnjih 30 godina 1%, dok udio radne zadruge ne dosegne 
iznos od 50%. Na taj način ostvaren kapital radne zadruge 
imade ista prava u poduzeću kao i kapital akcionara (podu- 
zetnika). Imetak je radne zadruge nerazdjeljiv, a pri istupu iz 
zadruge nema nitko pravo na isplatu jednoga dijela zajedni- 
čkoga kapitala. 

Mathias Erzberger izradio je svoj prijedlog na načelima 
solidarizma, da bi evolutivnim putem pomoću »radnih zadru- 
ga« sproveo u život ekonomsku demokraciju i izjednačio pra- 
va radnika i poduzetnika u poduzeću. Slično misli dr. Andrej 
Gosar) i drži, da se radniku ne može isplaćivati u obliku 
njegove dnevne, tjedne ili mjesečne plaće sva vrijednost nje- 
gova rada, jer cijene _ proizv. dobara ne ovise samo o radu, 
već i o ostalim gospodarskim uvjetima. No zato će radnici na 
svršetku poslovne godine dobiti kao nagradu t. zv. »otprav- 
ninu«, koja im se ne će isplatiti, vcć će ostati uložena u podu- 
zeću. To će imati posljedicu, da će porasti interes za rad 
i podignuti se marljivost, jer će radnici sudjelovati u čistom 
dobitku poduzeća. Dr. Gosar navodi kao primjer takove orga- 
nizacije industrijskoga poduzeća tvornicu »Zeisswerke« u Jeni. 
Ulaganjem radničkih otpravnina u poduzeće, prelazi ono po- 
malo automatski u ruke radnika i oni osnivaju posebnu 
»radnu zadrugu«, koja postaje s vremenom vlasnik poduzeća, 
(a kako su Svi radnici ujedno članovi zadruge, to postaju oni 
neposredno vlasnici). 


Prijedlozi dr. Gosara i M. Erzbergera su utoliko simpa- 
tičniji, što putem naročitog tipa zadruga omogućuju socijaliza- 
ciju privrede, bez prisile i ekspropijacije, te je nužno, da ih se 
uzima u obzir, kada se govori o socijalizaciji putem zadrugar- 
stva. Napose prijedlog dr. Gosara je vrlo zanimiv i premda se 
o njemu dade raspravljati, ostaje činjenica, da uz konzumno 
zadrugarstvo postoje i drugi tipovi zadruga, pomoću kojih je 
moguće sprovoditi socijalizaciju. 

Radnicima je potrebno da se priprave na upravljanje 
privrednim organizacijama. To se ne može postići od danas 

«do sutra, niti to mogu učiniti radnički sindikati i socijalističke 
stranke, koje doduše uče radnike bogatim frazama o potrebi 
promjene današnjega kapitalističkoga sistema, ali ih ne pouča- 
vaju u vođenju buduće privrede. To se čini putem zadruga, 
koje u malom pokazuju radnicima što znači samouprava i ko- 
liko treba praktičnoga znanja, ako se doista hoće upravljati 
privrednim životom. Ukoliko se konzumno zadrugarstvo raz- 
vija, to radnici zadobivaju sve šire poglede. Polakim, evolutiv- 


5) Isp. Dr. Andrej Gosar: Razprave o družbi in družabnem življenju. 

nim putem dolaze do svoga ideala do vlastitih, zadružnih 
poduzeća. 

Zadružni put do socijalizacije privrede nije doduše jedno- 
stavan, ali zato ipak dovodi do cilja. Netko, tko hoće da dođe 
na vrh ljestava, ne će odmah skočiti na posljednju pritku, jer 
bi se ljestve srušile, a on pao na zemlju i slomio vrat. Isti je 
Slučaj sa privrednom reorganizacijom. Ako se hoće privreda 
postaviti na nove temelje, da ne služi više interesima nekoli- 
cine kapitalistanego čitavome narodu, mora se ići pritku 
po pritku, boriti se s tisuću teškoća, rušiti pred sobom različne 
zapreke — i tek onda se dolazi do cilja. Osnivanjem sve ve- 
ćega broja zadruga stvaraju se veliki zadružni kapitali, koji 
će u mnogo slučajeva učiniti suvišnim privatni, indivi- 
dualni kapital. To vjeruju svi zadrugari i ta idealistička vjera 
u zadrugarstvo izražena je u manifestu, koji je g. 1920. upućen 
svim sveučilištima. »Manifest intelektualaca« potpisalo je više 
od 200 profesora francuskih sveučilišta, a u njemu se među 


ostalim kaže: : 
»Zadružna nas društva uče, da poduzeće može živjeti i napredovati 


“i izvan uslova, koje politička ekonomija postavlja kao neizbježive, t. j. 
bez želje za dobitkom i bez pritiska konkurencije. Zadružna poduzeća rade 
uistinu bez poticaja za zaradom, jer se po njihovim pravilima zarada 
vraćaonima, od kojih je uzeta. A što se tiče konkurencije, ona 
se trude, da je — gdje god je moguće, zamijene federacijom, ili čak fuzi- 
jom. Onoga dana, kada ne bude takmičenja, jer će zarada nestati, ostat će 
samo utakmica u boljem radu.« 

»Zadružna društva nam također pokazuju, da za uspjeh nekoga po- 
duzeća ne mora kapital u njemu biti glavni gospodar i da on ubire plo- 
dove. Ona ne isključuju kapitala, što više traže ga dok ne formiraju svoj 
vlastiti kapital, hoće da mu plate i određene kamate, ali ne će da mu pri- 
znaju pravo gospodarenja i pravo na zaradu od poduzeća... .« 

»Zadružna društva ne misle, da samo producenti imaju pravo 
đa predstavljaju javni interes, jer su oni neizbježivo zauzeti i čak pro- 
žeti profesionalnim i staleškim interesima. Naprotiv organizacija 
konzumenatanemadrugih, noopćih interesa. Ona prema 
tome može s pravom očekivati, da postane organ javnoga interesa. Tu 
ulogu je dosada vršila država. ali ona se u pogledu vođenja 
ekonomskih poslova pokazala nesposobnom.«) 

Zadružni način proizvodnje i stavljanje gospodarskoga 
života putem zadrugarstva na jednu socijalniju bazu iskušani 
su u praksi i pokazali su se kao vrlo prikladni, jer se u njima 
nalazi u najzgodnijoj sintezi ostvarena i individualna inicija- 
tiva i duh kolektivnosti. Naprotiv je ostvarenje državnoga 
socijalizma, odnosno državnoga kapitalizma, dalo u Sovjetskoj 
Rusiji ilustrativan primjer, kako ne valja raditi. Narodno go- 
spodarstvo treba čuvati od različnih eksperimenata i upotreb- 


9) Cit. kod Charles Gide: La Coopćration. 

ljavati samo one metode, koje su i u praksi pokazale svoju 
izvedivost, a to je bez sumnje proizvodnja putem zadružnih 
ustanova i zadružno organiziranje privrednoga života. 

U praksi, socijalizacija putem zadrugarstva je najbolje 
pokazala, kako se evolutivnim putem mogu socijalizirati mnoga 
poduzeća. Uzet ćemo kao primjer samo Englesku, gdje je 
u tom smislu zadrugarstvo najviše pokročilo naprijed. 


Potrošno zadrugarstvo u Uelikoj Britaniji danas je bez sumnje 
najjače na svijetu. Tu se nalazi najveća svjetska zadruga u Londonu, 
koja broji preko 260.000 članova, ima kapital od 3,000.000 funti št. + pro- 
met od šest i po milijuna funti št. Ta zadruga sastavljena je od više malih 
potrošnih zadruga i posluje upravo uzorno. Englesko i škotsko potrošno 
zadrugarstvo sastavlja oko 1500 potrošnih zadruga sa 5,000.000 članova. 
Potrošne zadruge zaposluju preko 100.000 ljudi uz plaću od 13,000.000 
funti št. Tu nijesu uračunati namještenici obaju zadružnih saveza »The 
English Cooperative Wholesale Society Limited« (C. W. S.) u Manche- 
steru i »Ihe Schotish Co-operative UWholesale Society Limited« (S. C. 
CU. S.) u Glasgowu. C. U. S. posjeduje g. 1926. već 116 vlasti- 
tih tvorničkih poduzeća i to: tvornice margarina, biskvita, kon- 
zervi, marmelade, glicerina, čokolade, sapuna, svijeća, cipela, odijela, 
rublja, boja, laka, četaka, klavira i zatim velik broj mljekara, tkaonica i 
nekoliko tiskara. G. 1926. zaposluje sam C. UW. S. 35.367 osoba. Osim toga 
Posjeduje CG. W. S. 4 prekooceanska parobroda. S. C. W. S. i C. U. S. 
vlasnici su velikih plantaža čaja na Ceylonu, u južnoj Indiji i Assamu, 
koje obuhvataju g. 1926. 33.784 acra zemljišta. U Sidneyu (Australija) ima 
CG. W. S. od godine 1901. vlastitu agenturu za kupovanje masti i ulja, kao 
i tvornicu za preradbu ovih sirovina. U Kanadi posjeduje C. U. S. velike 
farme, zatim velike posjede u Africi (baomino ulje), Australiji i Sjevernom 
Ledenom moru (lov na tuljane). U Engleskoj C. UW. S. je vlasnik zemlji- 
šta u veličini od 34.645 acra, ima svoju banku i svoje osiguravajuće društvo. 

5. G. U. S. izgradio je i kupio dosad preko 50 različnih tvornica, 
a ima također svoje posjede u Engleskoj, Kanadi, Indiji i Africi. Ukupno, 
oba saveza imaju zajedno preko 160 vlastitih poduzeća i zaposluju 50.000 
radnika i namještenika. Tvornice C. W. S.-a i S. C. UW. S.-a uređene su 
Prema zahtjevima moderne higijene, prašina se tu odstranjuje pomoću 
posebnih strojeva, prostorije su velike i zračne, a radno vrijeme traje 7 
do 8 sati dnevno. Prosječna plaća namještenika i radnika u tim poduze- 
ćima iznosila je g. 1925. 139 funti št. | 


Iz toga kratkog prikaza vidljivo je, da zadrugarstvo u 
raznim svojim oblicima, a naročito kao organizacija trošača, 
može snažno djelovati u pravcu istinske socijalizacije privred- 
noga života. <I sigurno je, da će u budućnosti zadružni pokret 
imati važnu riječ u gospodarskoj djelatnosti. Komunalizaciji 
i podržavljenju trebalo bi po zadružnom programu prepustiti 
samo neke posebne vrste poduzeća, dok bi zadrugarstvo imalo 
biti onaj oblik privredne organizacije, koji će vladati u polj- 
skoj privredi i većini grana industrijske djelatnosti. 

Dr. F. DUJMOVIC: 
ETAPE IRSKOJ SAMOSTALNOSTI 


Američka nezavisnost i njene posljedice. 


Utjecaj deklaracije američke nezavisnosti bio je na udes 
Irske snažan. Amerika je pokazala Irskoj, kako potlačeni na- 
rod može postati slobodan. Postoji velika sličnost između si- 
tuacije tih dvaju zemalja. Američki slučaj uživio je od početka 
veliku popularnost na zelenom otoku. Irska je primijenila prvi 
put glasovitu misao, koja će 150 godina voditi njenu politiku: 
Nesreća Engleske, sreća je za Irsku. 

Bijeda u zemlji bila je ogromna. Rat je ukočio trgovinu. 
Agitacija za slobodu trgovine zauzeo je razmjere, koji su En- 
glesku uznemirili. Počeše se svuda ustrajati dobrovoljačke 
čete. S druge strane, opasnost rata s Francuskom stavljala je 
Irsku u položaj, da podnese neprijateljski upad. 


Engleska je osjetila opasnost po scbe, ali i nesposobnost 
da joj se sama suprotstavi. Jedina solucija, koja joj se name- 
tala, bila je: prepustiti obranu irskih obala samim Ircima, i 
Engleska zatraži, da se ustroji vojska za obranu u slučaju, ako 
se Francuzi iskrcaju na irskoj obali. 


Irska skupi 40.000 dobrovoljaca te se mogla sama braniti 
i iskazivati svoju volju prema Engleskoj. Ova vojska, u kojoj 
»u protestanti bili u većini, ali iz koje ne bijahu isključeni ni 
katolici, pretvorila se u vojnički sabor, koji je vijećao, dono- 
sio odluke i kanio da preuzme upravu javnih voslova. Prva 
briga bila je, da se traži sloboda trgovine od dublinskog sabora, 
koji je i prihvati, a potvrdi londonska vlada i sabor. Reforma 
od 1778. bila je prvi korak Irske prema slobodi, koja ne bijaše 
potpuna, ali postignuti rezultati bili su dragocjeni. 


Ukidanjem zabrane slobodne trgovine nestalo je mjera, 
koje su tištile i katolike. Priznato im je pravo zakupa zemlje 
na 999 godina. Katolici i protestanti izjednačeni su u nasljed- 
nom pravu. 


Iskustvo je pokazalo, koliko vrijedi jako glasno prosvje- 
dovati, da se Engleska prisili na popuštanje. Ohrabrena ovormi 
koncesijom, Irska se okupi oko Grattana da zahtijeva svoje 
potpuno oslobođenje. 


Grattanov ustav i nezavisnost Irske. 


Grattan-ovi sunarodnjaci smatrali su ga revolucionarcem, 
iako je bio daleko od toga, da ima većinu u saboru. Tek nakon 
trećeg ili četvrtog glasanja irski sabor je prihvatio zakon, ko- 

jim se priznaje valjanost i na području Irske glasovitoj engle- 
skoj povelji slobode »Habeas Corpus«, te zakon o nezavisnosti 
sudaca. London je uvidio, da se potvrda ovog zakona ne može 
više odbijati, pa ga konačno potvrdi (t. j. vrati bez promjene). 


Grattan je bio ne samo velik govornik i parlamentarni 
taktičar, već je i umio disciplinovati pučke mase. Kad je uvi- 
dio, da ga parlament odbija sa njegovim zahtjevom za reformu 
ustava, obrati se dobrovoljcima. U prosincu 1781. na njihovoj 
skupštini u Dungannonu izglasaju dobrovoljci rezolucije (u 
tekstu Flooda i Grattana), u kojima se naglašava volja Irske 
za slobodom i nezavisnošću. Dobrovoljci su dalje zahtijevali 
ukidanje Poyvning-acta, opoziv Acta od 1720., vjersku slobodu, 
Mutiny-zakon, statut za suce, ukidanje vjerskih zabrambenih 
zakona nepoćudnih katolicima. Rezolucije su prihvatile 193 
čete, poduprte sa 60.000 bajoneta. To su bili neotklonjivi 
argumeti za sabor. 

Londonsku vladu uhvatio je strah. Pošto je izgubila 
Ameriku, uplašila se, da će izgubiti i Irsku i pretpostavi nasi- 
lju popuštanje i upusti se u pregovore sa Grattanom. On je 
zahtijevao, da se uvaže dobrovoljački prijedlozi reformu gor- 
njeg doma s tim, da on bude završna sudska instancija. 


Sabor, uvidjevši opravdanost narodne stvari, koju su 
očitovali dobrovoljci, konačno je izglasao deklaraciju o svojoj 
legislativnoj nezavisnosti. London protiv toga nije protestirao 
i predloži svom saboru odorenje ustavnih promjena. Tako je 
opozvan act od 1720., Poyning-act (ali djelomično), zakon o 
odreknuću vršenja zakonodavne vlasti nad Irskom, koja je na 
taj način izvojevala legislativnu samostalnost. 


To je sve bilo vrlo povoljno za irske protestante, jer su 
oni imali vlast u Irskoj. Zato je irski sabor izglasao i nekoliko 
mjera, povoljnih za katolike: pravo posjeda nekretnina, pravo 
slobodnog vjeroispovijedanja, opoziv zakona o pokretnom 
vlasništvu, o nastavi i dr. — Katolici su dolazili do oslobođe- 
nja, a pokret nacionalne irske unije dobije maha u širim slo- 
jevima. 

Ova deklaracija nezavisnosti imala je tu posljedicu, da 
je Engleska prestala donositi zakone i za Irsku. To je smisao 
Renonciation Acta. Stvarna pak promjena pravnog poretka 
nastala je 1782., kada je djelomično opozvan Poyning-act, i irski 
sabor nije više bio dužan da traži prethodnu privolu za zakon 
od engleskog privatnog vijeća prije donošenja zakona, ni da 
zakon poslije prihvata šalje u Englesku na odobrenje ili 
odbijanje. 

Irski sabor, međutim, i dalje je trebao odobrenje za sa- 
stanak sabora, proviđeno velikim pečatom Engleske. Kad je 
sabor bio na okupu, imao je pravo, da slobodno izglasa »bill«, 

ali taj bill nije postao »Act-om« — nije naime dobio zakonsku 
snagu, dok ga nije potvrdio vladar sa velikim pečatom Engle- 
ske i supotpisao lord-namjesnik Irske. Taj dio Poyning-zakona 
nije bio opozvan. Kralj je i dalje zadržao pravo veta, koje je 
vršio na prijedlog potkralja i engleskih ministara, čija je krea- 
tura potkralj i bio. Englesko privatno vijeće vršilo je pravo 
uvida u irsku legislativu. 


Egzekutiva ostala je ista kao i za Henrika VII. Potkralj 
i njegovi ministri odgovorni su i dalje Londonu, a ne Dublinu 
te vode politiku sklonu Engleskoj. Sav utjecaj na politiku 
imaju potkralj i njegov prvi tajnik, članovi engleskoga mini- 
starstva. 


I ako je već pomenute ustavne promjene irski sabor pri- 
hvatio, ostao je i dalje bez ikakve vlasti u području vanjske 
politike. 

Novi, promjenjeni irski ustav nije dakle ni izdaleka bio 
potpun, a korumptivna praksa vladala je i dalje parlamentom 
i osiguravala većinu, koju je britska vlada trebala za vladanje 
nad Irskom. 


Vojvoda od Portlanda htio je, da Irski sabor izglasa za- 
kon o supremaciji Engleske u svim državnim poslovima, o za- 
jedničkoj općoj trgovini i snašanju ratnih troškova sa strane 
Irske, ali je to irski sabor odbio tako, da je reformirani irski 
ustav, poznat pod imenom — Grattanov ustav — ostao 18 go- 
dina bez promjena. 


Irska je imala 5.5 mil. stanovnika, a Engleska skoro 9 mil., 
te je bila relativno naseljenija od Engleske dok je 16 puta ma- 
nje bila zadužena od Engleske. Ekonomsko stanje se poprav- 
ljalo, a novo ustavno uređenje donijelo je smirenje u zemlju. 


Davno je već napuštena misao, da se Irska učini prote- 
stantskom. Kroz 71 godinu bilo je na otoku svega 4055 prelaza 
na protestantizam, dok su protestanti u masama prelazili na 
katolicizam, jer su bili pobijeđeni najsnažnijom asimilacio- 
nom snagom potomaka starih Kelta. 


.. Na obzorju budućnosti Irske bila je crna točka korup- 
cija i služnička uloga Sabora. Trebalo je dakle reformirati sa- 
bor : otvoriti vrata katolicima, koji su bili ogromna većina 
naroda. 


Načelo pokreta za reformu sabora dao je Flood opona- 
šajući Grattana, izazove 1783. saziv vojne skupštine dobro- 
voljaca, koja je Zapovjedno tražila preobrazbu sabora, ali 
uslijed lošeg provođenja plana za reformu, sabor je nije pri- 
mio, dobrovoljci bijahu raspušteni, a Flood ode u Englesku. 
Sabor nije shvatio potrebu reforme i ostao pri starome siste- 
mu idući u susret svojoj smrti. 

ali taj bill nije postao »Act-om« — nije naime dobio zakonsku 
snagu, dok ga nije potvrdio vladar sa velikim pečatom Engle- 
ske i supotpisao lord-namjesnik Irske. Taj dio Poyning-zakona 
nije bio opozvan. Kralj je i dalje zadržao pravo veta, koje je 
vršio na prijedlog potkralja i engleskih ministara, čija je krea- 
tura potkralj i bio. Englesko privatno vijeće vršilo je pravo 
uvida u irsku legislativu. 


Egzekutiva ostala je ista kao i za Henrika VII. Potkralj 
i njegovi ministri odgovorni su i dalje Londonu, a ne Dublinu 
te vode politiku sklonu Engleskoj. Sav utjecaj na politiku 
imaju potkralj i njegov prvi tajnik, članovi engleskoga mini- 
starstva. 


I ako je već pomenute ustavne promjene irski sabor pri- 
hvatio, ostao je i dalje bez ikakve vlasti u području vanjske 
politike. 

Novi, promjenjeni irski ustav nije dakle ni izdaleka bio 
potpun, a korumptivna praksa vladala je i dalje parlamentom 
i osiguravala većinu, koju je britska vlada trebala za vladanje 
nad Irskom. 


Vojvoda od Portlanda htio je, da Irski sabor izglasa za- 
kon o supremaciji Engleske u svim državnim poslovima, o za- 
jedničkoj općoj trgovini i snašanju ratnih troškova sa strane 
Irske, ali je to irski sabor odbio tako, da je reformirani irski 
ustav, poznat pod imenom — Grattanov ustav — ostao 18 go- 
dina bez promjena. 


Irska je imala 5.5 mil. stanovnika, a Engleska skoro 9 mil., 
te je bila relativno naseljenija od Engleske dok je 16 puta ma- 
nje bila zadužena od Engleske. Ekonomsko stanje se poprav- 
ljalo, a novo ustavno uređenje donijelo je smirenje u zemlju. 


Davno je već napuštena misao, da se Irska učini prote- 
stantskom. Kroz 71 godinu bilo je na otoku svega 4055 prelaza 
na protestantizam, dok su protestanti u masama prelazili na 
katolicizam, jer su bili pobijeđeni najsnažnijom asimilacio- 
nom snagom potomaka starih Kelta. 


.. .Na obzorju budućnosti Irske bila je crna točka korup- 
cija i služnička uloga sabora. Trebalo je dakle reformirati sa- 
bor 2. otvoriti vrata katolicima, koji su bili ogromna većina 
naroda. 


Načelo pokreta za reformu sabora dao je Flood opona- 
Šajući Grattana, izazove 1783. saziv vojne skupštine dobro- 
voljaca, koja je zapovjedno tražila preobrazbu sabora, ali 
uslijed lošeg provođenja plana za reformu, sabor je nije pri- 
mio, dobrovoljci bijahu raspušteni, a Flood ode u Englesku. 

or nije shvatio potrebu reforme i ostao pri starome siste- 
mu idući u susret svojoj smrti. 

Pitt dođe 1783. na vlast i on je jedan od prvih, koji je 
smatrao podjarmljenje parlamente Irske nepravednim. Htio 
je urediti trgovačke odnošaje i pitanje namjesništva. Kad se 
irski sabor 1784. izrazio za uređenje trgovačkih odnošaja u 
jednoj adresi, Pitt je vezao blagodat trgovačkog ugovora iz- 
među Irske i Engleske sudjelovanjem Irske u poreskim tere- 
tima carstva, ali je irski sabor uvijeno izjavio, da sam želi ras- 
polagati zemaljskim prihodima. 


Irski sabor je htio da primi engleske trgovačke zakone, 
uslijed čega bi izgubio legislativu u trgovačkim pitanjima, ali 
su u međuvremenu pregovori obustavljeni. 


Pitanje namjesništva izbilo je za Jurja III., koji zbog bo- 
lesti i nesposobnosti nije vodio kraljevske poslove. Britski 
sabor izabra galskog princa za regenta, ograničivši mu vlast 
zakonom o namjesništvu. Irski sabor naprotiv priznao je gal- 
skom princu ista prava, koja je uživao i njegov otac, tako, da 
je princ posjedovao veću vlast u Irskoj nego u Engleskoj. Pi- 
tanje je skinuto s dnevnog reda kraljevim ozdravljenjem, a 
Pitt je bio sve manje raspoložen da trpi postojeće ustavno 
stanje. 





568 


KNJIŽEVNOST 


JURAJ JURJEVIĆ: 
PRED BOŽIĆ 


Čekam Te Božiću ko zarobljenik oslobođenje, 

Da me odvedeš odavle u moje drago selo, 

Da pod rođenim krovom dočekam sveto Porođenje, 
Jer ovdje bi mi i na Božić sve bilo neveselo. 


Žurite se dani, ma što ste zaboga tako spori, 
Prevarite me, recite: vrijeme je već da pođeš! 

Ali vi ne ćete, vi ste svaki dan sve gori, 

O Božiću, smiluj se, molim Te da što prije dođeš. 


Večeri badnja! O toplino svete Božićne noći, 
Pjevanja slatka! O Isuse mali u jaslicama 

Ja ovdje Tvoj blagdan sveti ne ću osjetiti moći, 
Ovdje među gospodom i našminkanim mamicama. 


Dođi o Božiću, povedi me, skupa ćemo ići. 

Letiti ćemo kao ptice, da što prije stignemo, 

Kraj crkve one male, radosti puni ćemo sići. 

Ja se već spreman, javi čim prije, kad da se dignemo? 





ALEKSA UJDUROVIC: 
LIRIKA ZEMLJE 1 PIJESKA 


Na putu kuglom zemaljskom prati sve kamena družina — 

prate me vrleti gorske, hridine morske i sitni pijesci sa druma. 

I vidim: stijene su pristupačne i dobre, te mame izgledom 
svojim. 

Radosno, kao sa ljudima, sa njima razgovaram, putujem i 
stojim. 

U meni raste zanosa šuma, dobrotu kamenja u sebi gojim. 

osjećam: stvari su intimne, u scbi žive, dobra je zemlja crna, 

a srce ljudsko je kameno, hladno. I nigdje ljubavi zrna. 

O, kamenje naše sivo, o zemljo, o maleni pijesci sa puta! 

Kako nas, ljude, žrvanj gole stvarnosti kida, kako nas guta 

ponor pomanjkanja čuvstva, osjećaja ljepote i stida. 

Sreća je dati sebe. Podati srce kamenu, čovjeku, travi — 

srce puno životne ljubavi, puno munje i blijeska. 

Život je bez toga prazan. I sav je od zemlje i pijeska. 

IVO BALENTOVIC: 
DOBRA DUŠA G. SEKRETARA 


Dragiša Milojević, sekretar gospodina ministra Sekulića, 
udobno se zavalio toga podneva u mekom plišanom fotelju. 
Ispružene noge bezbrižno je ljuljkao i pjevajući neku srp- 
sku pjesmu, promatrao sjajni vrh svoje lakovane desne cipele. 
Ruke je spokojno prekrstio preko trbuha, i samo kad bi se 
koja dosadna muha zaletjela na njegov mesnati gospodski 
nos, mahnuo bi živo rukom, da je otjera. Inače, nepomično je 
zurio u sjajnost svoje nove cipele i kroz to došao čak dotle, 
da to motrenje svede u jedan tako reći, zanimljiv problem, 
koji je imao dubinu potpuno ozbiljnog problema. Titraj od 
sjajnosti, igranje svijetla i odraza na ulaštenoj koži, sve je to 
dalo povoda Dragiši da se zamisli, to jest zavede u razmatra- 
nje te pojave. 

— Eto ta moja cipela — misli Dragiša — sjaji se poput 
sunca i kao da veli, kako je ona gospodska cipela i na gospod- 
skoj nozi, a to dvoje udružuje se i ovdje, dakle, nema ništa 
neobičnosti. No vraga! Kad bi čovjek mogao vrijeme prošlosti 
prebrisati mokrom spužvom, kao što se sa školske table pre- 
brišu matematske cifre ili pismena; ali prošlost nije tako nešto 
izbrisivo i ona postoji u svijesti čovjeka, ukorijenjena i prira- 
štena, pa ako je čovjek i izgura na momenat rukama zaborava 
i novoga vremena, ona se vraća i cereka se čovjeku i zasjedne 
opet na svoje staro mjesto. Da, tako je to i ne može drugačije 
biti. Ne može. 

Uviđa Dragiša, kako je čudna igra sudbine i kako je on, 
nekad dok nije bilo ove današnje stvarnosti, niti ovog sjajnog, 
gospodskog položaja, kao malen, musav seljačić hodao po pla- 
nini za kozama, poderan i bijedan, neugledan i prezren, čak i 
od svojih vršnjaka. Ali danas evo, za razliku, danas, kad mu 
težina tijela iznosi devedeset kilograma i kad mu je lice ugo- 
jeno, trbuh ispupčen i koža gladka, masna i bijela, ruke me- 
kane, čiste i bez žuljevitih tragova, danas, kad mu je u tijelu 
ugnijezdeno pedeset i pet godina života, opaža on, kako je 
velika udaljenost između onog musavog dječačića i današnjeg 
gospodina; između onog izgladnjelog čobančeta i današnjeg 
ugojenog građanina, otmjenog građanina u velikom, raskoš- 
nom gradu. Opanak i cipela! Taj pojam je u slikovitoj formi 
zaplesao nedužni ples pred očima gospodina Dragiše i on se 
kiselo nasmijao u promuklom hihotu, a pri tome mu se ukazaše 
zlatni zubi, skladno poredani u golemom zubalu, koje vonja 
po gnjiloći. 

— Hej, kako sam živjeo tada, — pomisli Dragiša i zatim 
široko zijevnu pa poče prstom desnice marljivo čačkati nos. 
— A vrijeme je prošlo, projurilo. I kako se je sve samo odvi- 

jalo, kao po nekom davno unaprijed priređenom programu. 
Od koza do provincijske gimnazije bilo je još najteže. Mnogo 
moljakanja, previjanja, klanjanja i pokorničkog puzanja. A 
poslije vojska, vojnički činovi, pa onda rat i isticanje hra- 
brošću i odlučnošću (u stvari uspjeli trikovi i falsifikati na ra- 
ćun historijskih promjena!) i odlikovanja: jedno iza drugoga: 
medalje i počasni krstovi jedan pored drugoga, jedan na dru- 
goga. A tu je još uvijek trebalo mnogo puzati pred moćnijima. 
Sreća je ležala u tome, što mu je puzanje bilo prirođeno svoj- 
stvo i kao takovo dobro mu je pristajalo i obilnu korist dono- 
silo. Puzanje je, po njegovom mišljenju bilo najpozitivnija 
vrijednost jedne rase, a ujedno najuspješnija metoda u posti- 
zavanju životnoga uspjeha. Na kraju, zar nije prirodno, da po- 
stoji jači i slabiji; zar nije prirodno, da jači zato vlada, jer je 
jači, a slabiji pokornički sagiba glavu zato, jer osjeća nad svo- 
jom glavom krutu pesnicu jačega. Osvojiti vlast i zajašiti na 
leđa nevještijemu, životno je načelo Dragišino. Pravda, po- 
štenje, zakonitost i konačno, ako hoćete čak i moral i etika, 
sve su to isprazne riječi, sve su to dekoracije izmišljene za 
utjehu nemoćnima. A šta bi drugo i mogli predstavljati ovi 
pojmovi? Dragiša to ne može sebi drugačije protumačiti i zbog 
toga on, kad ga misao dovede na ovu točku, zatvara oči, ispija 
cigaretu i nastoji da rijeku razmišljanja povede drugim kori- 
tom. Jer nije ipak zgodno razmišljati o nečemu, što se krsti 
griješnim imenom, pa i ako je čovjek uvjeren, da ni svi grijesi 
nijesu griješni. Dragiša znade, da postoji savjest. Čuo je, da 
ona ima dva različita oblika: čista i nečista. I sada, ako on, 
uzevši u obzir ono nekoliko afera, zapravo aferica (ta radi se 
o nekih pol milijuna dinara!), obilježi svoju savjest ovim drugim 
obilježjem, nije mu nekako prijatno i čelo mu se znoji, ai 
srce nemirnije kuca. | 

Motreći svoju lakovanu cipelu i razmatrajući taj složeni 
problem razlike između priprostog seljačkog opanka i gospod- 
ske lakovane cipele, on je, razumije se, i danas morao da se 
dotakne pitanja koje zasijeca u područje škakljivih osjećaja, 
a pod firmom savjesti. Zato se naglo razbudio iz toga polusna, 
ljutito odagna desnicom nekoliko dosadnih muha i uspravio 
gornji dio tijela u fotelju. Zapalio je mirisnu bijelu cigaretu 
i zagledavši se u srebrni sjaj duhanske kutije, njemu je 
uspjelo, da razbije obruč teškoga problematiziranja i da se 
bezbrižno poda osluškivanju kucanja svog malenog džepnog 
sata. To kucanje nagna ga da izvadi malo čelično tijelo iz 
džepa i, ustanovivši, da je već pet sati i da će doskora početi 
primanja i posao, po njegovom sudu naporan i ubitačan, ustane 
i prošeta se iz jednoga ugla u drugi, uživajući u tihom plam- 
sanju cigarete, koja je ugodno podraživala njegove gospod- 
ske nosnice. U to je neko lupnuo na vrata i zatim se uz tihu 
škripu ukaza na njima jedna sijeda glava. 

— Aha, Nemanja! Je li čekaju? 

— Čekaju gospodine! 

— A tko su? Je li ženskinje? 

— Da, samo ženskinje. 

— He, he, Nemanja. A jesu li lijepe? No razumije se... 
Svejedno uostalom. Sad idi, i puštaj jednu po jednu. Znaš 
i tu upre strog pogled u vratara — jednu po jednu! 

— A onda se hitrim korakom otputi do golemog ogle- 
dala i povuče blago prstima po svojoj prosijedoj kosi, koja je 
bila išarana prvom bjelinom starosti. Zadovoljno se osmijehnu: 
debeljkasti lik, koga je ogledao pred sobom, prilično mu se 
svidio; bio je zadovoljan sa sobom. I mislio je pri tomu: 

— Nisam još tako star; nisam niti ružan. A_ ovo, brate, 
počesto sa ženskinjem, to je najljepša metoda pomlađivanja. 
Hehe, ipak je taj život zanimiv i ta gnjavaža u tim službenim 
prostorijama, katkad je i podnošljiva. 

Na vratima se začu kucanje i mlada se djevojka, sa tihim 
pozdravom zaustavi pred Dragišom. On je odmjeri ispitiva- 
lački, strogo ispitivalački, šetajući se još uvijek iz ugla u ugao. 
A zatim, prije nego je djevojka mogla i progovoriti, zaustavi 
se on pred njom i poče joj mašući desnicom, dostojanstveno 
i važno govoriti: 

— Ivi biste trebali namještenje, jelte? Ja znam kako je, 
ali to teško ide. Svršili ste školu, da školu, sad kakovu bilo da 
bilo... Da, dal I ja sam je svršio. I mnogi drugi. Mi to znamo. 
I brinemo se da vam svima dademo kruha. Ali treba čekati na 
red, treba čekati... 

Djevojka je šutjela, gledajući ga ispitljivo i začuđeno. 

— Pa ja i čekam... već dvije godine tragam za poslom! 

Dragiša se nasmija. I ponovno stade hodati, sada već 
malo uzbuđen i nervozan. 

— More, manite! [I čekajte — tu se zagleda djevojci u 
oči, priđe joj na korak i položi: ruku na rame — još kakova 
dva tri mjeseca, a onda ćemo već nekako udesiti. Uostalom, 
dođite još jednom do mene. .Možete me potražiti i u privat- 
nom stanu. 

I tu preli glas u neku prevejanu slatkorječivost, smijuc- 
kajući se lakomim očima pohotno i drsko. 

— Mladi ste, djevojko. Imate dvadeset godina, je li? 

— Dvadeset i dvije! 

— Aha! mladost je to, mladost. E, živjeli! 

I pogladivši je rukom po licu, blago je odrinu prema 
izlazu, obećavajući joj svakako svoju sigurnu pomoć kroz neko 
kraće vrijeme. 

Pogledom goruće požude, obuhvati na izlazu djevojčino 
tijelo, a onda se okrenu i odbacivši ispušenu cigaretu, spusti 
se zadovoljan i dobro raspoložen u meku fotelju. 

Ušla je druga djevojka, slaba i blijeda, boležljiva i upa- 

lih obraza, pa ju je Dragiša otpravio sa nekoliko odlučnih ri- 
ječi, da mjesta nema, da se strpi, jer oni već vode o svima 
računa. Djevojka mu se nije svidjela i nije imala dovoljno lje- 
pote, da udobrovolji i zasiti njegovu pohotnu narav; zbog toga 
je bila osuđena na neuspjeh. Rastužena je izašla na hodnik, 
a Dragiša se nije na to uopće osvrtao. Očekivao je slijedeći 
posjet i znatiželjno se zagleda u vrata. A kad je u sobu ušla 
djevojka osrednje visine, vitka i lijepo građena, vedrog i na- 
smijanog lika, on se lukavo nasmijehnu i zakuca prstom po 
pisaćem stolu. 

— Vi ste Tuga? 

— Da! — odlučno progovori djevojka, a zatim, kad je 
odbila ponuđenu joj stolicu, ništa ne čekajući i bez premišlja- 
nja poče govoriti o cilju svoga dolaska. Dragiša je nije slušao; 
riječi su to koje mu svaki dan zuje oko ušiju, pa je zbog toga 
već naviknuo, da ih prima mehanički. On je motrio njeno 
crnputasto lice, nos zavinut nešto prema gore, usta kao do- 
zrela jagoda, pa oči tamno žute, gotovo crne. Kosa djevojčina 
zabačena iza uha i nešto niže podrezana, ali je nenakovrčena 
i jednostavna. I baš ta nesvakidašnja jednostavnost veoma se 
svidjela Dragiši te on ustade, priđe djevojci, koja je tada 
upravo spomenula riječ »kvalifikacija«, pa je gotovo očinski 
blago posadi na stolicu ispred sebe. 

Sjede zatim i sam i paleći novu cigaretu primaknu stolicu 
još bliže naprijed, i njegovo se koljeno dotače djevojčinog, a 
Tuga osjeti u sebi srh nekog čudnog nepoželjnog osjećaja. 

— Kvalifikacija za postignuće nečega u životu, — on je 

pri tome pustio kroz nos gust mirisavi dim i krozanj gledao 
djevojci u oči — nijesu samo mrtvi papiri i diplome. Hehe! Pa 
to je već svakome danas jasno. Lijepa kvalifikacija je eto, 
možemo reći i lijepa ženska nožica i rumena usna i lijepe oči; 
nije li i to jedna lijepa kvalifikacija? 
Tuga osjeti gorčinu u sebi i sjeti se svog napornog ško- 
lovanja, stradanja; sjeti se borbe, koju je vodila njena bo- 
ležljiva mati — periferijska pralja — otkidajući od svojih 
usta, samo da je nekako iškoluje i »postavi na noge«; sjeti se 
Svih napora i zagleda se tome čovjeku u oči; a u tim očima 
pleše grijeh i poruga i nema u njima žara poštenog čovječjeg 
srca. Obori pogled i dođe joj da zarida. Sa koliko je poleta 
krenula u život, sa koliko idealizina; a sada evo stoji pred 
ovim čovjekom ponižena i slomljena u molećem stavu, i on 
njoj, nakon svih njenih razmišljanja o vrijednosti poštenja i 
etičke svijesti u čovjeku, nakon svih spoznaja o pobjedi istine 
i pravde, govori o usnama i ljepoti tijela kao jedinim potreb- 
nim stvarima za postignuće određenog cilja. 

— Ne, gospodine! — odvažno izbaci Tuga, tiho, plaho, 
bolećivo. — Vi nemate pravo. Postoji mnogo toga, o čemu vi 
nijeste govorili. Jedno su pošteno i krvavo stečena kvalifika- 

cija, a drugo su stvari, o kojima ste vi govorili. Uostalom, re- 
cite mi jasno, šta ste mi zapravo htjeli s time reći? Trebali 
ste odmah govoriti jasnije! Mogli ste mi reći: — može, ne 
može! Ja sam ovdje zbog toga: da mi uvažite molbu zbog tog | 
siromašnog namještenja... zbog toga se nalazim ovdje! 

Dragiša se uozbilji i odbaci cigaretu u pepeonik. Trljajući 
ruke, zagleda se u skromnu, ali pristalu odjeću djevojčinu. 

— Imade tu i raznih uvjeta, djevojko. Pa ako vas baš 
zanima znati, što ja želim mogu vam rcći: želim da budete 
ovdje pokorni i tihi! 

— Pokornost? Šta znači to? — zaigra u Tugi osjećaj za- 
čuđenja. I u tome trenu osjeti se ona slaba, neobranjena i si- 
ćušna pred čovjekom, koji imade moć u rukama. Motreći ga 
sada uplašeno. skrušeno, ona ukrsti ruke i položi ih na ramena, 
a glavu nagne malo na desnu stranu. 

— Uostalom, gospodine imajte obzira prema meni. Si- 
romašna sam. Slaba sam djevojka. 

Dragiša ju sada nježno uhvati za ruku i poče joj motriti 
vitke, bijele prste. 

— Da, da. Treba da budete razboriti. Jer, vi ste lijepa 
djevojčica i lijepo ime imadete. Tuga! Tu — ga! Neobično ime. 
I skromni ste, vidim, jer nemate narumenjena usta. No, vi 
znate, da vam to nije niti potrebno. 

Uistinu slatko ste vi djevojče — poče je tada lako vući 
za ruke — i šteta je, što živite tako siromašno. Da, da, ja ću 
se pobrinuti za vas, samo budite pokorni i dozvolite, da vas 
dodirnem. To nije ništa, he, pa eto: i druge dozvoljavaju. Šta 
ima zla u tome? 

Tuga je toga časa zahvaćena valom bojažljivosti i uzbu- 
đenja, bila svijesna svoje nemoći i beskorisnosti opiranja; ona 
* je u duši motrila blijedo lice svoje anemične majke, koja.joj je 
poslednji zasluženi novac dala na put do grada; i suze majčine 
i tuga i bolest, pa riječi i pogledi puni nade pri rastanku, sve 
ju je to sada zaokupilo, te nije ni primjetila u prvi mah, da joj 
ruka gospodina sekretara prolazi kroz kosu: ruka topla i bi- 
jela, uznojena i drhtava. Ona poluzatvorenim očima pokušava 
da odrine tu ruku od sebe, ali je čovjek zgrabi oko pasa i pri- 
vuče na sebe. 

— Budite mirni. Jer ako se tu opirete, nikada ne ćete 
“ništa postići. 

— Što moru, što mogu? — zajeca djevojka u duši i ne 
reče ni riječi. Talas odvratnosti zanjiše joj se u grudima i 
osjeti se popljuvana, slomljena i osramoćena, krv joj udari u 
lice, a ruke, osjeća, nemoćne i klonule vise o tijelu. Svi oni 
idealni snovi o dobroti ljudi, slomiše se pod neočekivanim za- 
grljajem gospodina ministarskog sekretara Dragiše Miloje- 
vića. Uvidjela je svu svoju nemoć i slabost i dok je ovako pri- 
tiješnjena, u rukama čovjeka bez srca, čovjeka koji je ujedno 

slika i prilika svoga šefa, a koji isti primjer daje i svojem pod- 
činjenom. Takovi su svi oni i sliče na neke bolesne izrasline 
na narodnom tijelu; i ne predstavljaju drugo do li plijesan 
jednoga trulog sistema. Oni su priljepčiva bolest, biljka na- 
metnica, koja je pustila korjen i nikako se ne da izvriježiti. 
On — Dragiša, jedan je dijelić toga korjena. Osjeća ona, kako 
je to tragično, kad se na tim vrhovima nalaze ljudi kriminalnih 
instinkata, ljudi nečiste savjesti. Ona naglo otvori oči i za- 
gleda se u njegovo lice — dok njegove ruke vješto otkopča- 
vaju njezinu bluzu — i osjeća zadah gnjilih zubiju; vidi: dva 
zvjerska oka, debelu, krokodilsku lubanju i odurni mesnati 
nos. Svijesna je Tuga, da je on u stvari predstavnik jednoga 
Svijeta, a ona je drugi svijet, i zapala je kao žrtva u pandže 
okrutnog pauka... Osjetivši na ovome licu slinava usta raz- 
vratnički uznemirenog čovjeka, oćuti djevojka vraćanje snage 
i otpornost svoje sviježe mladosti; oćuti poriv ponosa, kako 
joj ključa u žilama. Eruptivnim, iznenadnim pokretom strese 
ona sa sebe mrskoga čovjeka i snažnim zamahom htjede ga 
žestoko opaliti po licu. No on je na vrijeme, upravo u po- 
sljednji čas spriječi i ustade: uznojen i zadihan i pomalo 
smućen. 


— Gle, vi ste kuražna djevojka! I snagu imate. E, to je 
“već rijetkost kod djevojaka... 


Tuga je zažarena u licu, zastiđena i ogorčena, polako 
zakopčala posljednje dugme na svojoj modroj bluzi, a onda je 
uspravljena, bijesnim pogledom ošinula napasnika, namješta- 
jući pri tome svoje crne vlasi. 


— Tako se, dakle, dijele namještenja? Tako? Je li? Kra- 
sne stvari! -— I Tuga se ironično nasmijchnu, poravnavajući 
nervoznim pokretima nabore na bluzi. — Krasno, velim vam! 
Upravo u duhu pravde... i morala. Da, da...i tu je njen glas 
zazvonio nervozno i postao sve jači i osorniji. — Vi, vi što 
nam dijelite namještenja, vi anđeli čuvari dobrote i čestitosti; 
vi ste kulturni ljudi, jer čačkate nos u svilenim rukavicama i 
plivate u obilju; vi ste čovjek, vi... vi... 


| Tude se Tuga naglo zaustavi i još jednom pogleda u 
blesavo lice Dragiše Milojevića, koji je iznenađen ovakovim 
istupom, stajao nepokretan i neodlučan. 


A Tuga ponosno, noseći u duši uzburkani vrtlog ogor- 
čenja i revolta, uspravi svoje vitko tijelo i izjuri na hodnik. 
Tek ovdje grunuše joj suze na oči, i izvi se iz grla težak i bolan 
jecaj. Ne gledajući ni lijevo ni desno stade se ona spuštati niz 
stepenice, brišu i rukavom bluze navrele suze, koje su obilato 
tekle i padale krupno i sjajno kao grašak, pa se razbijale na 
sivom asfaltnom tlu. 

RAJKO VALERIJEV: 
ČASOVI ČEKANJA 


1. 
Tiho je predvečerje. 
Posljednja sunčeva zraka kuca mi na prozor. — Štra će opet 
doći u rano jutro, pa će pokucati na prozor, na vrata i šetat 
će po dvoru. 
Tiho je predvečerje. 
Koštunjava staračka ruka spustila se na vrata i začujem 


kucanje. 

— »Pomozite siromaha, kojemu sunce ne sjaje — — —« 
— Suza. 

— »Kome dan je kao noć — — —« 


Mali sin ga gledao u oči i kanula mu suza, čista ko biser, mila 
kao alem-kam. 

Prozebla ručica držala je očevu ruku i tražila pomoć — —- — 
Taj čovjek je slijep. 

A kuca li njemu sunce na prozor, na vrata, i šeta li se po nje- 
govom dvoru...? ; 


Posijao sam zlatne snowe na livadama svojim i čekao u rane 
osvite, hoće li se pojaviti kiša da mi ih polije. 
Glas grličin čuo se iz zelenog proplanka i cvijeće se javljalo 
po putovima gorskim. 

jedio sam u sjeni plavih ljubica i udisao miris klasa što je 
klijao iza uvele brazde. 
Suton je prolazio putem i svanuće se javljalo preko rosnih 
brežuljaka, da okiti livade mekih lahorom. 
Boravljenje se moje oduljilo i bol je počela obuzimati moje 
srce. 
A snovi su me moji zaboravili, i ja neprestano bdijem i čekam, 
da će ipak koji proklijati... 


S dalekih strana došlo je mlado djevojče, da traži plavi cvijet, 
što ga je za hladnog jutra odnio divlji vjetar. 

Uspinje se na visoko brdo i spušta u duboku bol, ali cvijeta 
nema nigdje. 

Bere plavi cvijet na obali morskoj i misli, da ga je našlo, ali 
je za čas uvenuo. 

Ne boji se vjetra i ide po kiši, jer ga ljubav tjera. 

Svakoga pita za plavi cvijet, ali ljudi idu naprijed i rugaju se 
boli njezinoj. 

I sjedne na greben uz obalu morsku i zove: »Dođi mi, dođi, 





»Ah, nema ga! 
Jedino on može da umiri moje srce!« — 

LIS IA _K 





Vavni iživot 


SOCIJALISTI SU U JUGOSLAVENSKOM PATRIOTIZMU 
NADMAŠILI »JUGOFAŠISTE« 


Zagrebačke socijalističke »Radničke novine« (br. 41. i 42. od 14. i 
21. X. 1935.) donijele su značajan ideološki članak gospodina doktora 
Živka Topalovića, (vođe i službenog ideologa socijalističkih sindi- 
kata i buduće socijalističke stranke), pod naslovom »Revolucionarna i 
kontrarevolucionarna nacionalna politika«. Članak je utoliko značajan, 
jer nam konačno razotkriva pravo lice socijalista-oportunista i sasvim 
iskreno prikazuje njihovo političko stajalište. 

Ponajprije gospodin dr. Topalović govori o pogrješkama bivše Ko- 
munističke Partije Jugoslavije, koja je išla za osvajanjem vlasti, iako je 
za to bila mnogo preslaba. Govori zatim o njezinim »saveznicima« i na- 
stavlja (citiramo samo najvažnije dijelove): 





»Puštamo po strani sada razgovor o ostalim »saveznicima« pa se 
zadržavamo samo na najvažnijoj kombinaciji, na iskorišćavanju unutraš- 
njih, plemensko-nacionalnih borbi u Jugoslaviji za socijalističke ciljeve. 
Jer ovo je jedna od najvećih pogrješaka, koja je i dovela do tako brze 
katastrofe Komunističku partiju i veliki dio radničke klase pod njenim 
vodstvom.« 

»Još prije 30 godina socijalisti u jugoslavenskim zemljama i na 
Balkanu sasvim su jasno formulirali svoj nacionalni program. Oni su ga 
formulirali prije građanskih partija. Još je interesantnije napomenuti to, 
da je ovaj nacionalni program jugoslavenskih socijalista formulirao lično 
Karl Marks, još prije čitavih 80 godina. Taj program jeste stvaranje 
slobodne i samostalne jugoslavenske države, slobodnim savezom među 
svima slovenskim narodima na evropskom jugu i potom jedan slobodan 
savez među balkanskim narodima.« 


»Stvaranje velike Jugoslavenske države na Balkanu i stvaranje sa- 
mostalne Poljske na sjeveru Evrope .bio je revolucionarni program evrop- 
skoga socijalizma i evropske građanske demokracije u borbi protivu osva- 
jačkih srednjevjekovnih feudalnih državnih tvorevina izraženih u sulian- 
skoj Turskoj, habsburškoj istočnoj državi i carističkoj Rusiji. Najsjajniji 
zastupnik i ideolog ovoga programa bio je Karl Marks.« 

»Jugoslavenski socijalisti su ovome programu ostali trajno i sve do 
danas vjerni. Mir Balkana, mir Evrope, kulturna | ekonomska budućnost 
ovoga kraja svijeta i najzad nerazorive duhovne potrebe nacionalne i po- 

litičke demokracije zahtjevaju postojanje jedne slobodne države udruže- 
nih Slavena na Jugu.« 

»Kleriko-fašistička kontrarevolucija, koja je zahvatila jedan dio 
srednje Evrope želi, da uspostavi ponovno jednu klerikalno-katolićku 
državu pod političkim tutorstvom iz Rima. Ova kleriko-fašistička poli- 
tika teži za rasturanjem jugoslavenske nacionalne zajednice. Svaki onaj, 
koji ma i pod vidom demokratske borbe za »samoopredjeljenje« stvarno 
Pomaže ciljevima, koji bi rasturili jugoslavensku državnu zajednicu, stav- 
lja se u službu najgore od svih kontrarevolucija, u službu kleriko-taši- 
stičke kontrarevolucije. Oni građanski demokrati 1 oni socijalisti, koji bi 
ovu osnovu činjenicu gubili iz vida, bili bi veliki «politički slijepci.« 

»Velika je zasluga demokratskog seljačkog pokreta u Hrvatskoj, dok 
je njegovo vodstvo bilo slobodno ud uticaja klerikalizma i starih hrvat- 
skih društvenih redova, što je ove dvije stvari jasno razdvajao, što je 
svoju borbu vodio na dva fronta: protivu kleriko-fašizma, za jedinstvo: 
Jugoslavena i za obezbjeđenje nacionalno-demokratskih prava Hrvata u 
jugoslavenskoj državi.« 

»Marksizmu i njegovom intelektualnom tvorcu Karlu Marksu pri- 
pada upravo velika slava da su prije 80 godina formulirali jedan politički 
socijalni program za jugoistok Evrope, koji se potpuno ispunio kroz de- 
mokratske nacionalne revolucije 19. i 20. vijeka i protivu koga se danas 
očajno bori da ga sruši fašističko-klerikalna kontrarevolucija. Ovu 
ogromnu čast i ponos marksizma i Karla Marksa lično moraju socijalisti 
svih grupa dobro čuvati.« 

»Unutrašnje pak uređenje jugoslavenske države jeste jedan čisto 
praktični politički problem koga treba rješavati s obzirom na vrijeme i 
prilike. Sve što mi u tom pogledu možemo zahtjevati jeste, da se primje- 
njuju što više i što potpunije demokratske metode, da se isključuje na- 
silje, izuzev u slučaju kontrarevolucionarne akcije starih redova, koja bi 
išla k rasturanju države u službi fašističko-klerikalne kontrarevolucije. 
Moramo sasma objektivno međutim priznati, da smo u ovom procesu borbe 
oko rješavanja pitanja o unutrašnjem uređenju države i mi socijalisti i 
komunisti činili pogrješke iz kojih danas treba da učimo.« 

»Najlakše je živjeti i boriti se u potpuno jedinstvenoj državi, sa 
ujednačenom narodnom masom, koja se grupiše isključivo na bazi cko- 
nomskih i socijalnih interesa.« 

»Za radnike je nesumnjivo najpovoljnije da u zajedničkoj državi 
bude jedna ista socijalna zaštita i socijalno osiguranje, jedno isto pravo 
na organiziranje i na političku, kulturnu i sindikalnu akciju, pa ma u 
kome kraju države se radnik nalazio. Različitost socijalnoga i političkoga 
zakonodavstva donosila bi radnicima velike štete.« 

»Svi ovi načelni razlozi opredijelili su bili veliki dio socijalista, da 
2 u pitanju unutrašnjeg uređenja jugoslavenske države stanu na stanovište 
što potpumijega i što bržega provođenja jedinstva i brisanja svih onih 
razlika, koje su pod tuđom vladavinom stvorene između raznih grupa Jugo- 
slavena i prenijete u novu državu kao historijsko nasleđe.« 

»Mi smo željeli ubrzavanje razvitka. Mi smo željeli preskočiti ne- 
minovne faze i postupnosti u tom razvitku. M: smo uobražavali sebi posto- 

janje jedne jednolične jugoslavenske narodne mase, koja je u istinu imala 
tek postepeno da se stvara. Mi smo pridavali mali značaj i plemensko- 
nacionalnom i regionalnom i vjerskom osjećanju u masi naših sugrađana.« 

»Za mirno funkcioniranje demokracije, za obavljanje javnih po- 
slova uz učešće širokih narodnih masa, mora da se vodi računa o tradici- 
jama i tradicionalnim osjećanjima tih masa, pa ma koliko ta osjećanja 
bila nazadna i činila smetnju brzom razvitku jednooblične nacije. Isku- 
stvo je nesumnjivo pokazalo, da je brzi prelaz preko tih plemensko- 
nacionalnih, pokrajinskih i vjerskih navika u raznim dijelovima jugosla- 
venske državne zajednice doveo do teških unutrašnjih sukoba i ukočio 
funkcioniranje državne mašine na demokiatski način.« 

»Moraju se učiniti koncesije plemensko nacionalnim, religijskim pa i 
pokrajinskim osjećanjima u koliko su ta osjećanja zaista jedan realan 
politički faktor.« 

»Nameće se dakle kao najbolje iskustvo iz proteklih 15 godina na- 
šega državnog života to, da treba odlučno ustati protivu dvije krajnosti: 
protivu kontrarevolucionarne misli o nemogućnosti zajedničke države 
Jugoslovena i s druge strane protivu za demokraciju danas nesprovodljive 
i nemoguće strogo centralističke jugoslavenske države.« 

»Građanske političke partije uspjele su, da od ovoga pitanja unu- 
trašnjeg uređenja države načine jednu ogromnu političku zloupotrebu. 
Već 15 godina one vode borbu oko toga uređenja i raspaljuju nacionali- 
stičke i vjerske strasti, privlačeći na taj način k sebi i široke eksploatirane 
narodne mase.« | 

»Jednom riječju, raspaljivanje plemenskoga spora imalo je za po- 
sljedicu samo to, da sprijeći pravo klasno i interesno grupiranje samo 
radnicima i seljacima, siromašnom eksploatiranom svijetu.  Plemensko- 
vjerska histerija, od koje već 15 godina žive građanske parlije, njima je 
vrlo dobro došla 1 omogućila da se na izborima ne riješava o krupnim 
socijalnim i ckonomskim pitanjima, o carinskoj, poreskoj politici, o soci- 
jalnoj zaštiti 1 osiguranju, o politici cijena 1 duljini radnoga vremena, 
već da se vječito bacaju nacionalističke i vjerske parole, koje pale tradi- 
cionalno osjećanje i dopuštaju, da iza toga paravana eksploatatorski dru- 
štveni redovi svih vjera, plemena i nacija potpuno jednodušno provode 
svoju klasnu politiku, politiku eksploatiranja i iskorišćavanja mase rad- 
noga svijeta grada i sela.« 

»Pogrješka, koju su činili jugoslavenski komunisti leži u tome, da 
su mislili kako u cilju pojačavanja vlastite snage mogu iskoristiti i ove 
plemensko-vjerske borbe u Jugoslaviji. Umjesto staranja za što bržu likvi- 
daciju tih plemensko-vjerskih borbi, komunisti su mislili da njih treba 
još raspaliti, da se treba umiješati u te vjersko-plemenske frontove, da te 
frontove treba radikalizirati, nadlicitirati i čak nad njima uzeti vodstvo. 
Ludost je išla čak dotle, da se od radnika traži, da budu prvi borbeni 
clemenat u vjersko-plemenskim pokretima. Ova kobna pogrješka donijela 
je ogromne štete jugoslavenskim radnicima. Na ovoj politici robovanja 
plemenskom  šovinizmu slomio se vrlo brzo jugoslavenski komunistički 


pokret. Na toj osnovici ni u budućnosti ne može se stvoriti nikakav zdrav 
radnički pokret.« 

»Nacionalizam i religioznost progutaju svakoga tko s njima u savez 
dođe. [ tako su građanski i plemenski frontovi progutali mnogog radnika, 
pa su znatnim dijelom progutali 1. jugoslavenski komunistički pokret. 
Umjesto da iskoriste vjersko-plemenske pokrete za sebe, komunisti su se 
nesvijesno stavili u službu baš ovim pokretima. U njima su radnici pod- 
nijeli teške žrtve potpuno besmisleno za jednu tuđu politiku. A gdje su se 
ovi vjersko-plemenski pokreti dočepali stvarne vlasti, tu im je prvi posao 
bio da najbrutalnije pogaze i onemoguće baš te svoje dojučerašnje 
saveznike.« 


»Odlučno kidanje sa plemenskim i vjerskim pokretima to je životni 
uslov za stvaranje jednoga zdravoga socijalističkoga pokreta u Jugoslaviji.« 

Tako dr. Živko Topalović. A njegove najvažnije misli mogli bismo 
reproducirati ovako: 

1. »Unutrašnje, plemensko-nacionalne borbe u Jugoslaviji« iskoriš 
ćavane su sa strane komunista u »socijalističke ciljeve«! 

2. Program jugoslavenskih socijalista formulirao je već Karl Mara 
prije 80 godina, kada se zalagao za stvaranje velike jugoslavenske države. 
On je bio prvi ideolog 1 propagator jugoslavenstva! 


3. Jugoslavenski socijalisti ostali su tom jugoslavenskom programu 
trajno vjerni! 

4. »Kleriko-fašistička« kontrarevolucija hoće da uspostavi ponovno 
jednu klerikalno-katoličku državu kod političkim tutorstvom iz Rima. 


5. »Kleriko-fašistička« politika »teži za rasturanjem jugoslavenske 
nacionalne zajednice«! 

6. Borba za »samoopredjeljenje« je ujedno pomaganje aljevima, 
»koji bi rasturili jugoslavensku državnu zajednicu«! 

7. U jugoslavenskoj državi treba što više upotrebljavati demokrat- 
ske metode, »izuzev u slučaju kontrarevolucionarne akcije starih redova, 
koja bi išla ka rasturanju države u službi fašističko-klerikalne kontra- 
revolucije«! 

8. Najpovoljniji je za radnike centralizam (doduše ne sasvim 
»strogi« ali ipak centralizam) i unitarizam, t. j. jedno političko i so- 
cijalno zakonodavstvo, »što potpunije jedinstvo i brisanje svih razlika, 
koje su pod tuđom vladavinom stvorene između raznih grupa Jugo- 
slavena«. 

9. Ipak treba voditi računa o tradicionalnim osjećajima narodnih 
masa, ma kako oni bili »nazadni«. 

10. Misao »o nemogućnosti zajedničke države Jugoslavena« je »kon- 
trarevolucionarna«, »fašistička« i »klero-fašistička« i protiv te kontra- 
revolucionarne misli bori se čitav socijalistički pokret. 


11. Svrha »raspaljivanja plemenskoga spora« i »plemensko-vjerske 
histerije« su samo »klasni interesi«, koje se na taj način brane! 

12. »Najživotniji interes radnoga naroda jest progonjenje vjersko- 
plemenskoga nacionalnog šovinizma iz javnog života!« 


13. Komunisti su htjeli iskoristiti vjersko-plemenske frontove u svoje 
svrhe, i mislili su, da njih treba radikalizirati, nadlicitirati i čak u njima 
preuzeti vodstvo. Ali na tom se slomio jugoslavenski komunistički pokret. 


14. »Odlučno kidanje sa plemenskim i vjerskim pokretima to je ži- 
votni uslov za stvaranje jednoga zdravoga socijalističkog pokreta u 
Jugoslaviji!« 


To bi ukratko bile misli dr. Topalovića. Svaka naša primjedba je 
suvišna, jer će svaki sam opaziti, da je cilj g. doktora, i jugoslavenskih 
socijalista, da u svome jugoslavenskom patriotizmu nadliciiraju Srškića, 
Uzunovića, Jeftića, »pohorce i — HodžerineiLjotićeve jugo- 
fašiste. 


Književni prikazi 
RAYMOND WARNIER: ILIRIZAM I HRVATSKI NACIONALIZAM 


Povodom stogodišnjice irskog pokreta, pariški je mjesečnik 
»Le Monde Slave« posvetio brojeve za lipanj i srpanj ove godine ili- 
rizmu. »Le Monde Slave« (Slavenski svijet) izlazi već dvanaestu godinu 
u Parizu, uređuju ga Louis Eisenmann, Etienne Fournol, Jules Legras i 
Henri Moysset, i svojim dosadašnjim uspjehom dokazuje visoki stupanj 
francuske slavističke nauke. U lipanjskom broju — u proslavu ilirskog 
pokreta — nalaze se rasprave: Miloš Radojković: Francuska javnost i 
ilirski pokret; Antun Barac: Kritičke studije o književnosti i3lirizma; Ferdo 
Šišić: Jedan predilirski pokušaj. Šporerove novine; Dragoslav Stranja- 
ković: Suradnja Hrvata i Srba u g. 1848.—1849.; Grga Novak: Ilirski 
pokret u Dalmaciji; Petar Skok: Ilirski pokret i Francuzi; Stjepan Tropsch: 
Njemački utjecaji na Ilirce i njihove preteče; Mirko Deanović: Mazzini i 
ilirski pokret; Oskar Donath: Sicgfried Kapper i južni Slaveni, a u 
srpanjskom broju rasprava Franka Wollmana: Čehoslovaci i ilirizam, te 
kao posljednja »Illyrisme et nationalisme croate« (str. 27.—74.) od 
Raymond-a _ Warnier-a, koji je do nedavno bio ravnatelj Francuskog 
instituta i lektor na Hrvatskom sveučilištu u Zagrebu.  Warnier-ova 
rasprava »[lirizam i hrvatski nacionalizam« u neku ruku nadopunjuje sve 
ostale ovih dvaju brojeva. — a pisana po Francuzu (ostale su rasprave 
od stranih suradnika), — pruža nam donekle i mišljenje same revije. 
»Le Monde Slave«, o tom pitanju. Zato se i osvrćemo jedino _ na 
Warnier-ovu raspravu, kao na neki rćsumć svega, što je povodom sto- 
godišnjice hrvatskoga preporoda rečeno u Francuskoj. 





Warnier se, u prvom redu, pita, što ostaje poslije stotinu godina od 
hrvatskog nacionalizma u ilur">> preporodu, te u kojoj se mjeri taj 

nacionalizam uklopio u pojam neke imaginarne srbo-hrvatske ili jugosla- 
venske narodnosti. Odgovor na ovo pitanje ujedno je odgovor na 
drugo pitanje, t. j. da li ćemo pokret nazivati ilirskim ili hrvatskim pre- 
porodom. Warnier ističe, kako ništa nije tako aktuelno kao ova debata. 
stara jedno stoljeće, te odgovara, da se ilirizam poslije čitavoga vijeka 
tumači još uvijek i kao hrvatski preporod i kao ilirski pokret, prema 
tomu, da li se upire o njegov specifično hrvatski karakter ili o neke nje- 
gove južno-slavenske težnje. Potrebno je, međutim, odrediti narodnost 
ilirizmu. Može li Hrvat, i kao Ilirac, biti nešto drugo nego Hrvat i da li 
se ilirstvo poklapa s hrvatstvom? Warnier navodi po Vukotinoviću 
(Kolo 1842.): Ilirizam je program kulturnog djelovanja u političkoj 
osnovi hrvatskoga naroda; u pogledu rodoljubnom, narodnosnom, ilirizam 
.ne znači ništa, hrvatstvo je politički život hrvatskoga naroda. — U istra- 
živanju istinskog narodnoga izvora ilirskoga pokreta Warnier se <luži 
djelima Fanceva, Ježića, Mamuzića; komentira i kritizira mnoge rasprave, 
te opaskama prati pojave, koje vrlo mnogostrano navodi. Iz cjelokupnostt 
dokumenata, zaključuje sa Fancevom, kako hrvatski preporod izvire iz 
cjeline napora, djela i izdanja ostvarenih u Hrvatskoj tokom osam- 
naestoga vijeka. Osvrće se na beogradsko mBljenje V. Novaka, koji 
»ne poznavajući« građu prof. Fanceva. slavi jugoslavenski karakter 
hrvatskoga preporoda. Iznosi rezultate Mamuzićeve rasprave »Ilirizam 1 
Srbi«, te francuskoj javnosti pokazuje imperijalistička nastojanja prije 
stotinu godina. (Subotić: Srbijanac nazvavši se Ilircem sve gubi, Hrvat 
naprotiv sve dobiva, ako uzme slavno srpsko ime!). — Uistinu ništa nije 
tako suvremeno, kao razgovor o hrvatskom preporodu. Prije stotinu go- 
dina, veli R. W., pjevahu se pjesme, koje su danas zabranjene kao regio- 
nalne, opasne i buntovne... 


U mnogostranosti, kojom je pisac htio dokazati potpuno poznavanje 
predmeta, događa se kao strancu, da pridaje nekim pojavama više pažnje 
nego one zavređuju. Tako na pr. spominjati »Savremene poglede« (Brod) 
i njihovo prazno marksističko mišljenje o hrvatskom preporodu ispada 
smiješno. Isto tako pripisivati »Zemlji«: živi hrvatski patriotizam!? A 
iznositi, kako su i Sokoli u Zagrebu priredili veliku ilirsku svečanost, ne- 
upućenom će se francuskom čitaocu pričiniti događajem od neprocjenjive 
historijske važnosti! 


Na završetku, drago nam je istaknuti, da g. R. W. zaboravlja, kako 
je pisao prije nekoliko godina i da demantira sam sebe (R. W.: L'Adri 
atique slave, 1932.: »Od Ilirije Napoleonove do Gajeve dolazi se do ideo- 
logije, koja postaje sinonim narodnih zahtjeva. Intelektualni preporod, 
potaknut po Strossmayeru, dobiva zamah i 1919. godina ga ostvaruje«). 

G. Raymond Warnier kao stranac, a to ne učiniše mnogi domaći, 
studijem izvora i građe za hrvatsku povijest dolazi uz neke iznimke do 
ispravnih zaključaka, Njegova će rasprava biti možda poticaj na sličan 
studij i onima, koji se još uvijek zanose izvanjskim okolnostima u stva- 
ranju prolaznih (makar i štetnih) hipoteza, s kojima niti povijest, kao 
znanost, a niti narod, o kojem se radi, nemaju ništa zajedničko. 


Ivo Ban 

Nanodno kazalište 


EUGEN O'NEILL: »ELEKTRA U CRNINI« 


Trilogija u 13 slika. — Redatelj Tito Strozzi. — Premijera 8. X. 1935. 

Svakom poznavaocu suvremenog književnog stvaranja dobro je po- 
znato ime Eugena O'Neilla, kao jednoga najreprezentativnijega predstav- 
nika suvremene dramatike. Već samo ime Eugena O'Neilla dovoljno je 
jamstvo za uspjeh komada. Do sada smo O'Neilla poznavali samo po 
čitanim djelima, dakle mrtvim slovima, a sada smo imali prilike upoznati 
svu grozotu njegove tragedije  izgovorenu živim riječima i popraćenu 
vizuelnim efektima. Izvedbom »Elektre u crnini« (kod nas u preradbi 
Hilarovoj) osjetili smo potpunoma onu elementarnu jakost O'Neill-ova 
dramskoga talenta, njegov bez sumnje dominantan položaj u dramatici 
našega doba, koji poput Shakespearea neobičnom lakoćom stvara djela 
najjačih umjetničkih kvaliteta. Uočimo li, da je ovakav suvereni dramski 
autor dobio u našoj izvedbi prvorazredne suradnike (redatelj, scenograf, 
protagonisti), onda je jasno, da je izvedba »Elektre« postigla potpuni 
uspjeh. 

O'Neill je originalan pisac, rođen u Novom svijetu, koji živi, misli 
i radi onako kako shvaća i osjeća njegov američki ambijent. Stoga će 
svakako, silom prilika, doći u sukob s mnogim nazorima i shvaćanjima 
Staroga svijeta, koji je suviše udaljen od previranja novoga života i koji 
teško, gotovo nikako, shvaća neke posve prirodne neizrađenosti i nesazre- 
losti američkog zbivanja. Međutim. autor upravo tim, što se ne obazire na 
mnogobrojne konvencionalnosti i predrasude, već uočava samo temeljne 
elemente života i ljudskoga htijenja današnjice, postigao je tako sjajan 
uspjeh na svim scenama svijeta. Kod tih okolnosti svakako iznenađuje, 
da pisac O'Neillove sredine upotrebljava ili samo aludira na starogrčku 
tragediju. No, staroklasični teatar dao mu je, kako se vidjelo, samo 
dramski motiv za suvremenu obradbu. Osnovni motiv ove tragedije je 
mržnja i osveta. U rasčlanjivanju toga dramskoga djela, dolazimo upravo 
do užasa i apsurda u sukobu ljudskih sudbina, surove nečovječnosti i de- 
kadentnih tipova. Međutim, premda na prvi pogled apsurd, ipak je sve 
to logički povezano i psihološki motivirano. Tako usprkos crne i teške 
atmosfere drame, koja nas kroz puna četiri sata pritište kao mora, djelo 
ostavlja duboki nepomućeni stvarni utisak naše mračne stvarnosti. 

Izvedba djela bila je prvorazredna. G. Strozzi režijom ovoga djela 
postigao je također veliki uspjeh. Osjećalo se, da je djelo solidno prora- 
đeno, svaka sitnica proučena i sve upravljano iskusnom rukom redatelja. 
Lijepo i ne nametljivo naglašena je veza s klasičnim teatrom (korintski 
stupovi i društvo Seath-ovih prijatelja kao antikni kor). Laviniju-Elektru 
je kreirala gđa. Podgorska. Nakon duljeg vremena njezina briljantna 
upravo seriozna kreacija. Gonjena snagom elementarne strasti Lavinija 
gđe. Podgorske bila je uvjerljiva i neposredna u ispunjenju svoje zadaće 
— osvete! Gđa. Hafner-Gjermanović, dala je prvorazrednu karakternu 
ulogu izrađenu do posljednjih nuanca. I g. Afrić u svojoj patološkoj 

ulozi, bio je na visini prije spomcnutih kreacija. U manjim ulogama naj- 
savjesnije su riješili svoju zadaću gđa. Dragman i gg. Grković, Dujšin, 
Bek i Rakuša i time dali dostojan okvir ovoj odličnoj predstavi. 

H. Vuk 


Na Jajgot 


VELIKI IMPERIJALIZAM MALIH LJUDI 
ili 
KAKO SE PIŠU ŠKOLSKI UDŽBENICI 


Godine 1926. izašla je u Beogradu knjiga pod naslovom: »Istorijska 
Pedagogija«, — za učitelje i učiteljice narodnih škola. Napisao: Petar 
Despotović, upravitelj učiteljske škole u Aleksincu. Izdavačka knji- 
žarnica Gece Kana. 

Knjiga se upotrebljava i u hrvatskim krajevima kao udžbenik za 
povijest pedagogije u učiteljskim školama. Za učiteljsku školu u Šibeniku 
znam sigurno, da ju je upotrebljavala školske godine 1928.—29. Sigurno 
je, međutim, da i druge učiteljske škole rabe ovu knjigu, tim više, što je 
prilično velika i opširna, a ista povijest pedagogije, koju je napisao 
dr. Basariček, malena je i skraćena. 

Možda će biti interesantno citirati neke retke iz ove: »Istorijske 
Pedagogije!« 





Na strani 90. govor je u humanizmu. Pri dnu stranice piše: »Sa obala 
italijanskih, on je vrlo rano prenesen i na obale dalmatinske, a naročito 
u Dubrovnik, te se tako dotakao i srpskoga naroda.« 


Na strani 100. govor je o prosvjetnim prilikama srpskoga naroda, 
od Stevana Nemanje, do propasti srpske države, pa tu piše: »Dubrovčani 
su uvijek težili da srpska država održi svoj narodni karakter«. 


Na strani 109. govor je o: »Katoličkim latinskim i jezuitskim ško- 
lama«, pa pri dnu stoji ovo: »Navest ćemo samo neka važnija mjesta gdje 
su u srpskim krajevima postojale jezuitske škole: Dubrovnik, 
Zagreb, Reka, Uaraždin, Budim, Ueliki Uarad, 1 drupgi!? 

Strana 267. donosi odmah na početku ovo: »Današnja slobodna 
i nezavisna kraljevina Srbija plod je viteškog požrtvovanja« i t. d. (Ne 
zaboravite, knjiga je pisana 1926.)! 

Na strani 304. riječ je o školama u Austro-Ugarskoj. Pri dnu piše: 
»U Austro-Ugarskoj monarhiji pretstavljahu ugarsku oblast u 19. stoljeću, 
ove zemlje krune sv. Stjepana: kraljevina Ugarska sa Rekom i kraljevina 
Hrvatska i Slavonija. U ovoj oblasti živili su kraj drugih naroda, 1,032.000 
pravoslavnih, a toliko, a možda i više, Srba latinske vere. Srbi 
latinske vere zovu se raznim predelnim i drugim imenima. Oni govore 
srpskim jezikom, ali je u njim nacijonalna svijest uspavana, zato se u 
njih ne može govoriti o nacijonalnoj prosvjeti i kulturi.« 

Na strani 327. riječ je o školstvu u Dalmaciji, pa tu nalazimo na 
ove retke: »Sva Dalmacija broji nešto preko pola milijona stanovnika, 
od kojih su jedna petina Srbi pravoslavne, a druge četiri 
petine Srbi latinske vere.«!? 

lako je od Despotovića, ipak je previše. Pisati o srpskim mje- 
stima Zagrebu, Dubrovniku, Rijeci, Varaždinu, Budimu, Velikom Va- 
radu i t. d., o svijesnim Srbima pravoslavne i nesvijesnim Srbima latinske 
vjere u Austro-Ugarskoj, o današnjoj slobodnoj i nezavisnoj kra- 
ljevini Srbiji i t. d., — pokazuje u jednu ruku primitivnu iskrenost i 
suvremena shvaćanja raznih Despota i Despotovića, a u drugu ruku je 
dokaz imperijalističke megalomanije, prirođene svim Despotovićima, koja 
prelazi čak u — glupost! Ovakova shvaćanja oćutjeli su Hrvati dobro 
na svojoj koži; oni su izdržali, pa ako takova shvaćanja postoje i danas 
(u što mi ne sumnjamo! op. ur.), onda je sigurno, da će imperijalizam 
ovoga stila značiti smrt svih njegovih pristaša. Jer, Hrvati su mnogo toga 
izdržali, pa će i nadalje izdržati i ostati čvrsti! 

Svaki dalnji komentar prepuštamo čitateljima! 

| Juraj Jurjević 


ŽENSKI POKRET, DOBROTVORNA ZADRUGA SRPKINJA I 
STVARANJE »JEDINSTVENE RADNIČKE STRANKE« 


Dan 20. X. 1935. bijaše slavan i znamenit, jer se toga dana obdr- 
žavala u Zagrebu velika ženska skupština za žensko pravo glasa. Skupštinu 
su sazvala među ostalim ova društva: | 

Dobrotvorna zadruga Srpkinja,  Izraelitsko  gospojinsko društvo 
»Jelene Priester«, Knjeginja Zorka, Udruženje jugoslavenskih žena, Udru- 
ženje univerzitetski obrazovanih žena, Udruženje primalja Savske bano- 
vine, Zagrebački pododbor Knjeginje Ljubice, Ženska sekcija teozofskog 
društva, Udruženje sestara njegovateljica, Klub likovnih umjetnica, Mate- 
rinstvo, Ženski odbor Crvenog Križa, Zaštitnica djevojaka, Odbor zagre- 
bačkih gospođa za uzdržavanje kuhinje Kraljice Marije i srednjoškolskog 
skloništa 1 t. d.. 1 t.d. 1. dakako, na čelu svih feminističko-marksistički — 
Ženski pokret. 


Od hrvatskih ženskih društava, niti »Hrvatska 
žena«. niti društvo »KatarinaZrinskac«cnijesuučestuo- 
vale u ovoj feminističkoj paradi, imajući zasad mnogo pa- 
metniji i potrebniji posao — sabiranje za pasivne krajeve, za gladne her- 
cegovačke i dalmatinske seljake — Hrvate. 

Protiv ženskog prava glasa ne može danas nitko imati ništa, što više, 
hrvatska seljačka stranka je još g. 1903. unijela u svoj program žensko 
pravo glasa. Ali protiv neozbiljnosti, koje su na toj skupštini iznesene 
mora biti svaki kulturan i napredan čovjek. 

Marksističke pokretačice upotrijebile su ovu »skupštinu« u svoje 
političke svrhe, čemu su ih potpomogli mnogi marksisti; koji su začudo 
mogli u dvoranu, dok se druge nemarksističke osobe »jakog spola« nije 
puštalo na skupštinu. Marksistkinje su upotrijebile opću neorijentiranost 
jugoslavenskih i srpskih žena prisutnih na tom »velebnom zboru« i pred- 

ložile su pozdrav »Centralnom inicijativnom odboru za stvaranje Jedin- 
stvene radničke stranke« (za čijim se cimerom kriju krajni ljevičari- 
marksisti!), što je bilo i prihvaćeno. 

Dok srpske i jugoslavenske žene, izraclićanke, marksistkinje i pri- 
malje drže propagandne zborove, puno pripovijedaju i pozdravljaju 
stranku krajnjih ljevičara-marksista, dotle hrvatske žene obilaze od kuće 
do kuće, ponizuju se i mole mali prinos za gladne seljake. 

T. Zagorac 


JEDNA POLITIČKO-KNJIŽEVNA DVOJKA 
LADISLAV ŽIMBREK I — BOGOLJUB JEFTIĆ 


Već u nekoliko navrata mi smo stavili na Tajget jugoslavensku knji- 
ževnu reviju »Književne Horizonte« i zato ćemo kazati o njezinom novom 
trobroju (br. 10.—12.) samo nekoliko riječi. 

U tom broju zabadaju s jedne strane gg. Ladika i Žimbrek u 
»Hrvatsku Smotru«, koju Ladika naziva »famoznom«, jer »kljuka 
mozgove jednoj vrsti, u nikojem slučaju bistrih čitača«, (u svakom slučaju 
bistrijih od čitača jugoslavenskih »Književnih Horizonata«!), — ali to 
ladikovsko-žimbrekovsko zabadanje je smiješno i neargumentirano, pa 
ostaje činjenica, da »Književni Horizonti« nijesu još ni jednom odgovorili 
na stvarne argumente »Hrvatske Smotre«. 

S druge strane »Knj. H.« nastoje, da se što više dodvore i približe 
Miroslavu Krleži, (koji je inače o Žimbreku pisao samo porazno), i osu- 
đuju onu kampanju, »koja je zatvorila velikom đuhumladeJugo- 
slavije (M. Krleži, op. p.) sve redakcije, novinske i revijalne, i osu- . 
dila ga da traži pomoć od nakladnika beogradskih«. Budući da »ekstremno 
neprijateljskoj časopisnoj štampi«... stoji danas na čelu nacionalna 
»Hrvatska Smotra« — jasno je, da su svi udarci samozvanih fiškala 
Miroslava Krleže upereni protiv nje! 

Nama to može služiti samo na čast, kada nas napadaju Žimbreki i 
»Knj. H.«, isto tako kao što služi na čast svakom hrvatskom listu, kada ga 
napadaju »pohorci« renegati i jeftičaneri! 

G. Ladislav Žimbrek, član Jugoslavenskog profesorskog društva, kao 
jeftičaner (v. Zel. knjigu), misli, da može u tim svojim jeftičanerskim 
(t.j. jugofašističkim) »horizontima«, udarati po svemu, što je hrvatsko. 
On napada i »Hrvatsku Reviju«; u njegovom jeftičanerskom shvaćanju 
niti »Hrvatska Smotra«, niti »Hrvatska Revija« nijesu dovoljno »na- 
predne«. A »Književni Horizonti« kao prototip jeftičanerske »naprednosti« 
želi, da s visoka obračuna sa svim »nenaprednim«, »nejeftičanerskim«. 
hrvatskim listovima! 

Na to se možemo samo sažalno nasmiješiti, jer nama je sasvim sve- 
jedno što o nama pišu jeftičaneri. Jugofašizam i jeftičanerstvo g. profe- 
sora Žimbreka znači reakciju i prošlost, a naš nacionalizam je budućnost. 
I zato treba sažaljevati jeftičanere, jer jeftičanerstvo je nešto tako bijedno. 
da ne može biti bijednije. 

G. Žimbrek naziva sebe i svoje »Knj. Horizonte« »naprednima«. 
On dakle misli, da biti uz Uelju Popovića i njegove policijske metode i 

glasati za Bogoljuba Jeftića znači int »napredan«.  »Napredni« u tom 
smislu mi zaista ne želimo biti. Tu »naprednost« prepuštamo drage volje 
Žimbreku i »Knjiž. Horizontima«! 


Bogoljub Jeftić i gospodin Ladislav Žimbrek! A suradnici jef- 
tičanerskih neknjiževnih horizonata su slijedeća gospoda: Nikola Polić, 
Ljubo Wiesner, dr. Ivan Krnic, Vladimir Nazor, Francek Kozar, Vlado 
Vlaisavljević, Drago Gerwais, Marijan Matijašević, dr. Slavko Ježić, 
Slavoljub Ž. Ivanov, dr. Mirko Perković, Oto Šolc, Marin Franičević, 
Zdenka _Munk i t. d. 

Vrlo je vjerojatno, da će »Društvo mladih književnika« promijeniti 
doskora ime u »Udruženje jugoslavenskih naprednih književnika — jeftič- 
anera« i da će mu Bogoljub Jeftić biti pokroviteljem. Jer kod toga dru- 
štva, kome je predsjednik jeftičaner, sve je moguće! V. R. 


ŽELJEZNICA I — ETNOGRAFIJA 


U Beogradu je izašao »Vjesnik etnografskog muzeja u Za- 
grebu za etnografiju, etnologiju, antropologiju i prehistoriju«, kojega 
uređuje bivši željeznički činovnik, a sada »upravnik« Etnografskog muzeja 
u Zagrebu, stari radikal Ivo T. Franić. U našoj štampi postavljalo se 
već pitanje o sposobnosii g. Franića kao »upravnika« Etnografskoga imu- 
zeja, ali kako je stolac, na kojem on sjedi — s obzirom na poznati njegov 
memorandum Beogradu o hrvatskim prilikama — dosta čvrst, nije se u 
tom smjeru dosad ništa postiglo. G. Franić se možda dobro razumije u 
ranžiranje vlakova (što se samo po sebi može pohvaliti!), ali ranžiranje 
vlakova i etnografiju su dvije sasvim različite stvari, i zato se u »djelima« 
g. Franića pokazalo njegovo etnografsko »znanje« u pravom svijetlu! Al: 
o tome je više pisala dnevna štampa, pa se time ne ćemo baviti, samo 
ćemo konstatirati, da se. usprkos svega. g. Franić još i danas drži na 
svojem mjestu. 


To nije ništa čudno, obzirom na naše opće prilikc. Ali je bez 
sumnje sramota »Vjesnik etnografskog muzeja u Zagrebu«. štampan u 
Beogradu, djelomice ekavštinom i donekle ćirilicom (članak — «druga« 
Mirka Kus-Nikolajeva!). U prvom redu tu su »stručni« članci »uprav- 
nika« Franića o Etnografskom muzeju u Zagrebu, porodičnim zadrugama 
i apokrifima u »našem narodu katoličke vjeroispovijesi«. Us tn brani 
ćeva članka ističu se i tri članka druga Kusa-Nikolajeva o seljačkoj 
ornamentici, Albert v. Le Coqu i narodnim običajima u Gnjilama. Cla- 
nak »Seljačka ornamentika« kao »prilog sociologije jugoslavenske 
seljačke umjetnosti« ima kao motto poznatu marksističku frazu: »Eko- 
nomsko shvatanje istorije je novo stanovište u istoriji umjetnosti, novi 
drugi — ali jedini put, koji nam može pokazati stazu u umetnosti pri- 
mitivaca« (to su po drugu Kusu seljaci!)? Drugi članak o Le Cogu 
objavio je drug Kus samo zato, da može objaviti i Le Coquovo prsm» 
njemu i tako pokazati, da je s jednim stranim učenjakom bio u ver" 


Sve u svemu, u »Vjesniku« vrijedi samo ono, što je irvađene 17 
naroda i što pripovijeda narod sam. dok šest radikalsko-mneriukučćei 


ze 


Kus—Franićevih članaka ne spadaju u jedno naučno djelo. A čini nam 
se, da je g. urednik Franić svim silama nastojao, da bi »Vjesnik« imao 


s naukom što manje veze. 
T. Zagorac 


NEZAVISNA »NOVA EVROPA« 


Jedan siromašan sveučilišni klub zamolio je upravu »Nove Evrope«, 
da mu se besplatno šalje revija za njegovu čitaonicu. Dobio je ovaj 
odgovor: 


Zagreb, 30. X. 1985. — P.n. Klub...., Zagreb. 

Potvrđujući primitak Uašeg dopisa od 19. X. izvještavamo Uas da 
nismo u mogućnosti nikome slati naš časopis besplatno, pa se čudimo da 
kao inteligentni ljudi i stavljate takav zahtjev nezavisnom listu, 
kad morate znati u kakvim prilikama živimo. 

Za Uredništvo i Upravu »Nove Evrope« 


Dr. Ćurćin, v. r. 


Nitko ne mora znati, u kakovim prilikama »živi« uredništvo i uprava 
»Nove Evrope«, alias dr. M. Ćurćin i njegova družba, i to sa nečijom 
inteligencijom ili neinteligencijom nema ništa zajedničko. Ali »nezavisni« 
list »Nova Evropa«, kao poznato slobodno-zidarsko glasilo i g. dr. Milan 
Ćurćin, dozvolit će, da mi njihovu čuđenju inteligentnim ljudima suprot- 
stavimo svoje, i da se začudimo, otkada je »Nova Evropa« nezavisan list. 
Zar možda nema više nikakove veze sa slobodnim zidarima!? Ne vjeru- 
jemo, kad iz samoga lista proizlazi upravo protivno. 

Čudimo se, da je g. dr. Čurćin, kao inteligentan čovjek mogao 
napisati ovakovu dopisnicu jednom siromašnom sveučilišnom klubu. 

Sveučilištarac 


NJEZINO VELIČANSTVO : ENGLESKA 


Engleska je najveća kolonijalna vlast na zemlji, jer posjeduje tviiko 
kolonija, koliko posjeduju sve ostale kolonijalne države Evrope, Azije i 
Amerike. Engleski je dakle kolonijalni posjed od okruglo 30 milijuna km? 
sa 400 milijuna stanovnika isto tolik, kolik je i svih ostalih država s ta- 
kođer 30 milijuna km? (bez Sahare), ali samo sa 200 mil. stanovnika. 
Prema tome je cjelokupno prostranstvo svih engleskih kolonija 3 puta 
veće od Evrope, koja ima samo oko 10 milijuna kmž s otprilike jednakim 
brojem stanovnika (400 mil. : 400 mil.). 


U Africi, koja ima 30 mil. km? (dakle toliko, koliko je cjelokupni 
kolonijalni posjed Engleske!) i 300 mil. stanovnika, Englezi imaju opet 
najviše, jer od toga svega njima pripada polovica!! Dakle opet površina 

tla veličine 1 i po Evrope, s naseljenošću jedne osrednje evropske vele- 
vlasti (40 mil. stanovnika). 


Italija je (kao i Njemačka!) prema tome engleskom kolonijalnom 
bogatstvu pravi siromašak, jer ona što ima kolonija to su Tripolitanija, 
Eritreja i Somalija u Africi s prostranstvom od 1,5 mil. km?, sa stanovni- 
štvom od također 2 milijuna. U odnosu dakle prema engleskom, talijansko 
je kolonijalno bogatstvo — bijedno siromaštvo, jer je po površini tla 
20 puta, a po stanovništvu 200 (dvije stotine!) puta manje. 


Načini i sredstva, kojima je Engleska došla do tolikoga kolonijalnog 
gospodstva raznovrsni su. / u toj raznovrsnosti načina i sredstava zauzi- 
manja kolonija ipak su bili najredovitiji — ratoviiratničko ubi- 
janje. Stoga, ako se malo bolje razmotri povijest engleskog kolonijalnog 
gospodstva, onda se svuda nailazi samo na rat, rat i — rat, sad sa Špa- 
njolcima, sad s Američanima, pa onda s Indijcima, Burima, Crncima, 
Kinezima i na koncu u svjetskom ratu čak i s — Nijemcima. A/ ako 
se još hoće da razmotri i povijest engleskog gospodarenja i upravljanja 
s kolonijskim stanovnicima, onda se svuda nailazi samo na — krv, 
negdje mučenika za oslobođenje (primjerice u borbi pradjedova današnjih 
Američana za oslobođenje Amerike ispod engleskog gospodstva), a 
negdje opet robova na ropskom radu (primjerice indijskog seljaka za 
džepove engleskog plutokrata!). Prema tome, ovo sadašnje čovječno i 
mirotvorno zalaganje Engleske za Abesince u talijansko-abesinskom sporu 
nije drugo no jedno savršeno licemjerje engleske diplomacije u 
vanjskoj politici engleskog imperijskog carstva. 


Istina je, da je pakt Društva naroda povrijeđen, povrijeda se mora 
na bilo koji način — ispraviti. Ali država, koja je u 18. i 19. vijeku radi 
kolonijskih apetita s ratovima u Evropi, Aziji i Africi i ekonomski i mili- 
taristički osvajala svijet s opravdanjem, da je to bilo samo radi reda i 
mira u Evropi, — najmanje je zvana da u zalaganju za Abesince i 
Evropljane brani abesinski red i evropski mir — osuđivanjem Talijana u 
talijansko-abesinskom sporu. Jer uistinu, ako je zlo ovo što danas namje- 
rava Italija s Abesinijom, što je tek onda ono, što je nekada radila 
Engleska sa Španjolcima, Američanima, Indijcima, Kinezima, Burima i 
Crncima?! Kako se dakle vidi, Englezi imaju što se tiče međunarodnog 
morala dvojako mjerilo: jedno, po kojemu, kad je u pitanju Engleska, onda 
je dopušteno (u skladu s Evropom) — sve, i drugo, po kojemu kad su u 
pitanju drugi, onda nije dopušteno (i nije u skladu s Evrobom) — ništa! 
Jer, zašto je Engleska u japansko-kineskom ratu oko Mandžurije previdjela. 
i prešutila povrijedu pakta sa strane Japana; zato, jer je tada povrijeda 
Pakta — koristila Engleskoj. Naprotiv, danas Engleska u talijansko-abe- 
sinskom ratu nije previdjela i prešutila povrijedu toga istog pakta sa 
strane Italije, jer danas toj istoj Engleskoj koristi — zaštita toga pakta. 

Prema tome, stvarni razlozi, koji su ponukali Engleze, da se ovaj: 
puta toliko zalažu za slobodu i samostalnost jedne afričke zemlje, nisu 
evropski interesi i evropski mir, nego naprotiv samo Engleska i engleski 
kolonijalni interesi, jer Engleska opet hoće da se spasi kao nekada od 
Napoleona, tako danas od Mussolinija. 

Evropa bez Engleske i njezinih kolonija može opstojati. Naprotiv 
Engleska bez svojih kolonija ni u kojem slučaju. Kolonije su »eliksiri«, 
koji Engleskoj daju život. S njima je Engleska — Engleska. Bez njih — 
cvropski otok, koji interesira lutalice ; gusare. Dakle ono, što je bila 
nekada u davnoj davnini. Te engleske kolonije s takvim životnim svoj- 
stvima po Englesku na raznovrsnim su dijelovima zemaljske kugle. Ima 
ih najbližih u Americi (Kanada) od Engleske u udaljenosti od oko 5.000 
kilometara, u Africi u udaljenosti od 8—15 hiljada, i u Aziji u udaljenosti 
i do 20 hiljada km. morskim putem. Prema tome, za uvoz sirovina i izvoz 
prerađevina i za najmanje engleske vlasti u kolonijama, jednom riječi 
za održavanje Engleske, — za nju su važniji od svega putovi, po kojima 
se mogu brzo, jefiino i nesmetano prevaljivati te toliko velike udaljenosti 
engleskih kolonija od Engleske. Jedan od najvažnijih takvih putova je 
svakako onaj put — morem do Afrike, Azije i Australije i to sloga razlo- 
ga, što se njime dolazi najbrže i najjeftinije do 2 engleskih kolonija. 
Smjer toga puta je London—Gibraltar—Malta—Suez—Crveno more—Pe- 
rim i Aden—Bombay (Indija). Na tom putu utvrđene su pomorske utvrde, 
koje imaju svrhu, da osiguravaju prvenstveno engleski promet. To su 
Gibraltar, Malta, Cipar, Perim i Aden. No iako ovako osiguran utvr- 
dama, taj put vodi kroz veoma mnogobrojne političke 1! teritorijalne ape- 
tite Španjolaca, Marokanaca, Talijana, Grka, Turaka |: Egipćana. I zato 
je radi tih apetita od svih tih stražara na tom putu za daleki Istok — 
Gibraltar kao početak jedino neosporan. Maltu kao najvažniju po- 
morsku utvrdu u Sredozemnom moru prisvajaju — Talijani, Cipar — 
Grci i Turci, Suez uopće nije njihov, a svršctak toga ucoma važnog 
pomorskog puta za Engleze je upravo onaj komadić zemlje između Afrike 
i Arabije, a u blizini abesinskog teritorija, gdje su se sukobili Talijani 1 
Abesinci. 


Englezi sasvim prirodno nazrijevaju u tom sukobu i namjere Ta- 
lijana, da im presjeku tok i svršetak njihovog pomorskog puta, te njihove 
žile kucavice. To je uistinu jedan sasvim ozbiljan, ali zasada još ipak 
sasvim presmion pokušaj sa strane Italije, ako uopće postoji! No ni u 
kojem slučaju nimalo odsudan po Englesku. Pa ipak, Engleska se počela 
tako braniti kao da je uistinu takva mogućnost u dalekoj budućnosti 
danas već gotov čin. No na veoma neobičan, ali zato veoma pronicljiv i 
spretan način. Naime, svoju obranu zapravo obranu svojih kolonijalnih i 
vitalnih interesa poistovjetovala je Engleska s obranom nepovrijedivosti 
mirovnih ugovora i odredaba Društva naroda, te obranom evropskog mira. 
Prema tome samo su engleski kolonijalni interesi stvarni i jedini razlozi 
s kojima Engleska apelira na evropsku ljubav prema bližnjemu. a ne 
Abesinci 1 — cvropski mir!! 


Pronicljivost, spretnost, licemjernost i nadasve korisnost stogodišnji 
je duh engleske politike, koji ima tu prednost, što uz malo žrtava donosi 
Puno koristi. Radi takvoga duha engleske politike — vijekovima su u 
raznovrsnim međunarodnim sukobima Evropljani — gubili gla- 
ve, a Englezisticali — novce. 1 u ovome talijansko-abesinskom 
sukobu, taj se duh engleske politike opet ponavlja. jer se po cngleskim 

državnicima opasnost po Englesku predstavlja kao opasnost po Evropu i 
sljedstveno toj opasnosti opet iziskuju po duhu engleske politike — 
evropske glave za — engleske džepove! 


Englezi umiju veoma spretno štititi interese svoje Engleske — 
s Evropljanima. I što se tiče takvoga praktičnoga iskorišćivanja dobre 
volje i nesloge Evropljana u privredi, ima Evropa savršene izrabljivače 
u Židovima. No u politici, diplomaciji, a u privredi da i ne govorimo, ne 
treba zaboraviti nigdje, pa ni u talijansko-abesinskom sukobu, da na 
cijelom svijetu (uključivši i Evropu) Židove nadmašuju — 
Englezi. 


Zato će se povodom ovoga  talijunsko-abesinskoga sukoba vidjeti 
koliko su u tim »vještinama za vladanje sa sobom i s drugima« uznapre- 
dovali u odnosu prema Englezima — Evropljani iz Društva naroda. 
Mussolini svakako, što se tiče toga napretka, nije nimalo nazadan s ova- 
kvim shvaćanjima: Engleska sa svojih 350 milijuna Indijaca na 5 milijuna 
km“ može još najmanje 100 godina — pašovati, ali Italija sa svojih 40 
milijuna Talijana na vrletnih 300.000 km? ne muže niti 5 godina — živo- 
tariti. I zato, kad je Engleska, misli Mussolini, sasvim u duhu engleske 
imperijalističke i ekspanzivističke politike mogla u prošlosti bez obzira 
na Evropu osvajati Afriku, Aziju i Ameriku, može valjda danas osvajati 
1 Italija Abesiniju bez obzira na — Laglesku! A ostali evropski držav- 
nici?! To je veliko pitanje. Oni bi doduše morali biti toliko pronicljivi, 
pa dabome uvidjeti da su po mirovne ugovore, Društvo naroda i evropski 
mir, kad ih štite Englezi povodom talijansko-abesinskog spora radi svojih 
kolonijskih interesa — opasniji Englezi, vego Talijani, kad ih — povrije- 
đuju. Po stavu Evropljana u tom sukobu vidjet će da li je pronicljivost 
uistinu još uvijek rijetko — svojstvena. 


Talijansko-abesinski je rat u punom zamahu i sada bi se prema 
zahtjevima Engleske trebale promijeni kaznene mjere protiv Italije radi 
povrijede pakta Društva naroda, najprije u obliku ekonomskog, a kasnije 
prema potrebi i u obliku militarističkog rata. "Zo znači po zahtjevima 
Engicza trebala bi se uništit i Maliju # Evropa, da se spasi Abesinija i 


Engleska. Ili još točnije. trebalo bi započeti evropski rat da se spasi — 
engleski mir. 


Daljnji razvoj međunarodne uzbune vadi talijansko-abesinskog spora 
pokazat će nam, da li Englezi još uvijek znaju i umiju (a i mogu!) vladati 
i s Evropljanima u Ženevi onako kako s Indijcima u Sudanu, po vnoj 
razdijeli, pa vladaj! 1 uistinu, razvije li se uzbuna u tom smislu, ponovit 
će se možda ono, što se zbilo u svjetskom ratu na nesrcću Evrope, a sreću 
Engleske. U tom novom, kao i onom brošlom svjetskom metežu, Evrop- 
ljani davajući najviše, dobit će — najmanje. a Engleski davajući naj- 
manje, dobit će — najvšic. A za to svakako ne može biti kriv samo — 
Mussolin:!! 


A. Oršanić 

FIKSNA IDEJA O DVIJE ZNANOSTI 


U »Književnosti«, reviji slovenskih marksista, br. 10.—11. nalazi 
se članak signiran sa —r —š: »Borba protiv Marxu«, u kojem se polemi- 
Zira s nekim Z. Janežićem. Među ostalim, nalazimo u njemu i ovu reče- 
nicu: : 

»Dialektički materijalizam je znanost proletarijata, a ne buržoazije; 
dialcktički materijalizam je znanost velike većine ljudstva, a ne neznatne 
izrabljivačke manjine; zato se dialektički materijalizam ne boji pri- 
znati... it. d.« 

Prema tome postoje dvije znanosti: buržoaska i proleterska, i to 
buržoaska i proleterska matematika, fizika, kemija. Ne će biti ništa oso- 
bito, ako se u stilu te učene podjele znanosti nađe neki aristokrata i počne 
govoriti o aristokratskoj kemiji, fizici, matematici i znanosti uopće, ili ako 
jednog dana izađe knjiga u kojoj će biti znanost podijeljena u aristo- 
kratsku, buržoasku, proletersku, seljačku, obrtničku i t. d. 

Sigma 


NAJNENAČELNIJA SLOVENSKA REVIJA »LJUBLJANSKI ZVON« 


»Ljubljanski Zvon« je revija slovenskih liberala, koji su u stvari 
jedna sasvim mrtva i pokopana grupa, jer u narodu nemaju nikoga uz 
sebe. A to je i razumljivo, kada ta revija predstavlja vrhunac nenačel- 
nosti, jer se u njoj na pr. marksist Bratko Kreft (br. 7.-9. g. 1935.) izruguje 
slovenskim liberalcima, što si taj »slovenski liberalec ni znal v politični 
borbi drugače pomagati, kakor da je kričal »Dol s farji«, istočasno pa je 
mahal z roženkrancom, da dokaže volilcem, da ni proti veri.« Kreft na- 
pada neposredno izdavače »Lj. Zv.« izrugujući se slovenskom liberalizmu 
i oni to dopuštaju! To više nije liberalizam, nego glupost, i nije stoga 
čudo, da su se u reviju uvukli marksisti i da u njoj danas prevlađuju 
marksistički članci. 


Slovenski liberalizam r. i. p.! 


Bilo bi zanimivo znati, kada će se konačno kod Slovenaca roditi je- 
dan slovenski nacionalistički pokret, koji ne će voditi dosadašnju Kramer- 
Korošec-Marušićevu oportunističku politiku mrvica i šićara, već će u skladu 
sa slovenskim narodnim interesima povesti borbu za svoje bivstvo i nacio- 
nalni individualitet. T. Z. 

